
Tilførsels-Situationen. 

Amerika-Overenskomstens  hidtidige  Virkninger. 


Det  synes,  som  om  man  nu  er  i  Stand  til  at 
begynde  at  danne  sig  et  Overblik  over,  hvil¬ 
ken  Betydning  den  dansk-amerikanske  Overens¬ 
komst  vil  faa  med  Hensyn  til  Danmarks  Tilførsler. 

Straks  efter  Overenskomstens  Ikrafttræden  var 
en  Del  danske  Skibe,  beliggende  i  amerikanske 
Havne,  til  Disposition,  men  det  var  ganske  over¬ 
ordentlig  vanskeligt  at  opnaa  de  fornødne  Licen¬ 
ser.  Det  Arbejde,  man  egentlig  havde  tænkt  sig 
først  og  fremmest  vilde  komme  til  at  foreligge 
nemlig  at  bestemme,  i  hvilken  Rækkefølge  de  for¬ 
skellige  Varer  skulde  hjemtages  til  Danmark,  blev 
saaledes  foreløbig  overflødigt. 

Da  det  syntes,  som  om  Vanskelighederne  for 
Importen  fra  Amerika  vilde  vedblive  endnu  nogen 
Tid,  lagde  man  fra  Organisationernes  Side  Vægt 
paa  at  opmuntre  Dispositioner,  som  kunde  bringe 
Tilførsler  istand  fra  andre  Lande,  navnlig  oversøi¬ 
ske  Pladser.  Ved  Samarbejde  med  Fragtnævnet, 
Erhvervenes  Fællesudvalg  og  Det  Forenede  Damp¬ 
skibs-Selskab  blev  det  foreløbig  bestemt  at  sende 
M/S  »Orcgon«,  der  indlaster  8000  Tons,  til  Syd¬ 
amerika  for  at  hente  en  Række  for  Industrien  sær¬ 
deles  vigtige  Raavarer  hjem,  navnlig  større  Par¬ 
tier  Uld,  Garvestoffer,  Tobak,  Kakaobønner  og 
Huder  samt  Kaffe.  Det  lykkedes  Industriraadet 
paa  Forhaand  at  opnaa  Tilsagn  fra  britisk  Side 
om,  at  der  vilde  blive  givet  Licens  for  de  fleste  af 
disse  Varer  undtagen  Huderne,  for  hvis  Vedkom¬ 
mende  der  stadig  er  Vanskeligheder.  Desværre  til¬ 
lod  Rationen  kun,  at  2I3  af  Garvestofferne  kunde 
hjemtages. 

Samtidig  har  Tobaksfabrikantforeningen  arbej¬ 
det  ihærdigt  for  Afskibning  af  16 — 1800  Tons  To¬ 


bak  fra  Java  og  Sumatra;  ogsaa  for  disse  Varers 
Vedkommende  er  det  lykkedes  Industriraadet  at 
opnaa  Licens. 

Imidlertid  synes  det,  som  om  Udsigterne  efter 
Vaabenstilstandens  Indtræden  er  blevet  betydelig 
bedre  for  Importen  af  Varer  til  Brug  for  Industrien 
fra  Amerika  og  England.  England  har  dog  navn¬ 
lig  givet  Licens  for  en  Del  Manufakturvarer  og 
Garner,  medens  der  fra  Amerika  ved  Danish  Trade 
Office’s  energiske  Arbejde  er  opnaaet  Licens  for 
større  Partier  Bomuld,  Kobber,  Zink  samt  noget 
Paraffin-Voks  og  Tobak,  hvilket  vil  være  af  Be¬ 
tydning  for  en  Række  Industrigrene.  Ligeledes  er 
der  givet  Licens  for  større  Partier  Kakaobønner, 
og  man  haaber  i  Løbet  af  kort  Tid  at  kunne  med¬ 
dele  om  Frigivelse  af  betydelige  Kvantiteter  To¬ 
bak.  For  Tobaksindustriens  Vedkommende  vil  der 
i  saa  Tilfælde  være  nogenlunde  rigelig  Forsyning 
af  alle  de  forskellige  Sorter,  der  anvendes  til  Ci¬ 
garer,  Røgtobak  og  Skraatobak. 

Naar  disse  Resultater  allerede  er  naaede,  skyl¬ 
des  det  det  energiske  Arbejde,  der  som  allerede 
omtalt  er  udført  af  Organisationernes  Kontorer  i 
Washington  og  London,  idet  Arbejdet  for  at  frem¬ 
skaffe  Licenser  for  alle  andre  Lande  end  U.  S.  A. 
paahviler  sidstnævnte  Kontor. 

Hvad  Fremtidsudsigterne  angaar,  vil  man  vist¬ 
nok  kunne  sige,  at  Danmark  i  højere  Grad  end 
hidtil  vil  være  henvist  til  at  søge  langt  bort  for  at 
fremskaffe  sine  vigtigste  Tilførsler,  idet  den  Frygt, 
man  under  Blokaden  fra  Ententens  Side  nærede 
for  at  give  os  Varer,  nu  synes  afløst  af  en  vis  Vel¬ 
vilje,  som  vel  sagtens  for  en  Del  finder  sin  Forkla¬ 
ring  i  de  Allieredes  Ønske  om  at  eksportere  over- 

flødige  Raastofler  og  andre  Varer,  men  dog  be¬ 
grænses  ved,  at  de  paa  Grund  af  Tonnagemang¬ 
len  ønsker,  at  vi  skal  købe  en  stor  Del  af  vore 
Raavarer  paa  selve  de  oversøiske  Produktionsste¬ 
der  i  Stedet  for  hos  de  Allierede,  da  Varen  ellers 
derved  to  Gange  kommer  til  at  lægge  Beslag  paa 
Tonnage. 

Det  synes  derfor,  som  om  den  tidligere  Import 
af  smaa  Partier  fra  nærliggende  Lande  under  For¬ 
holdenes  Tvang  i  endnu  højere  Grad  end  hidtil  vil 
afløses  af  de  store  Køb  paa  Produktionsstederne 
i  oversøiske  Lande.  Med  klar  Forstaaelse  af  denne 
Udvikling  har  danske  Industrifirmaer  i  stor  Ud¬ 
strækning  foretaget  saadanne  Køb  trods  den  emi¬ 
nente  Risiko,  som  paa  mange  Maader  er  forbun¬ 
den  hermed.  Man  har  fra  Erhvervenes  Fælles¬ 
udvalgs  og  Organisationernes  Side  Opmærksom¬ 
heden  henledt  paa  dette  Spørgsmaal  og  vil  efter 
Evne  støtte  lierhenhørende  Bestræbelser. 

Hvad  angaar  Tilførslen  af  Varer  fra  Middel¬ 
havslandene  kan  man  oplyse,  at  Skibsfarten  paa 
Italien  nu  vil  blive  genoptaget,  foreløbig  med  2 
Skibe,  af  hvilke  det  første  bliver  S/S  »Tomsk«,  der 
omtrent  i  Midten  af  December  ankom  hertil  fra 
Spanien;  fra  dette  Land  ventes  yderligere  Afskib¬ 
ning  med  S/S  »Tula«.  Der  er  Udsigt  til,  at  Skibs¬ 
farten  paa  Middelhavslandene  snart  vil  blive  op¬ 
taget  i  større  Omfang,  hvilket  for  Industrien  vil 
have  Interesse  forsaavidt  angaar  Tilførslen  af 
Mandler,  Nødde-  samt  Abrikoskerner,  Kork,  Svovl 
og  Hamp. 

De  Vanskeligheder,  de  enkelte  Importører  i  stor 
Udstrækning  har  mødt  ved  deres  Import,  har  be¬ 
virket,  at  Sammenslutninger  af  Industridrivende  i 
større  og  større  Omfang  har  optaget  Fællesim¬ 
port  under  en  eller  anden  Form.  Fastest  organise¬ 


ret  har  denne  været  ved  Tekstilfabrikantforenin¬ 
gens  Import  af  Bomuld  fra  Amerika,  noget  løsere 

* 

ved  Chokoladefabrikanternes  Import  af  Kakao¬ 
bønner,  Tobaksfabrikanternes  af  Tobak  og  Læ¬ 
derfabrikanternes  af  Garvestoffcr.  For  Tekstilfa¬ 
brikanternes  Vedkommende  er  Fordelen  ganske 
iøjnefaldende,  idet  saavel  de  kommercielle  Dispo¬ 
sitioner  som  Industriraadets  Arbejde  for  at  skaffe 
Licens  i  høj  Grad  lettes,  men  ogsaa  de  øvrige  Fa¬ 
brikanter  har  nogen  kommerciel  Fordel,  idet  de  i 
Kraft  af  det  Overblik,  som  de  fælles  Dispositioner 
giver  dem,  er  i  Stand  til  at  foretage  deres  Køb  paa 
Steder,  hvorfra  der  i  Ø  jeblikket  synes  bedst  Chance 
for  Tilførsel,  ligesom  de  har  den  Fordel  altid  at 
være  sikre  paa  at  faa  en  Andel  af  de  hjemkomne 
Partier.  For  alle  de  nævnte  Fabrikanters  Vedkom¬ 
mende  gælder  det,  at  den  her  i  Landet  stedfindende 
frivillige  Fordeling  i  høj  Grad  letter  Organisatio¬ 
nerne  Ordningen  af  det  saa  vanskelige  Spørgsmaal 
om  Fordelingen  af  Landets  Aarsrationer,  idet  der 
i  modsat  Fald  ofte  ikke  vilde  være  muligt  at  give 
Erklæring  for  et  Parti,  der  overstiger  Fabrikan¬ 
tens  Aarsration,  hvilket  vilde  have  den  uheldige 
Følge,  at  Importen  slet  ikke  fandt  Sted. 

Det  vilde  af  ovennævnte  Grunde  være  i  høj 
Grad  anbefalelsesværdige  om  endnu  flere  Fabri¬ 
kanter,  saalænge  de  nuværende  Indskrænkninger 
i  den  fri  Handel  bestaar,  kunde  blive  enige  om  en 
saadan  Aftale  om  Samvirke.  Selv  efter  denne  Tid 
vil  saadanne  fælles  Indkøb  kunne  faa  stor  Betyd¬ 
ning,  fordi  Forholdene  kan  udvikle  sig  saaledes, 
at  man  kun  ad  denne  Vej  kan  imødegaa  Virknin¬ 
gerne  af  de  store  Koncentrationer,  som  synes  i 
Færd  med  at  danne  sig  med  det  Formaal  at  dis¬ 
ponere  over  Verdensforraadene  af  de  enkelte  Va¬ 
rer. 


Overgangstid  og  Overgangstider. 


Medens  Freden  langsomt  baner  sig  Vej  og  det 
Tidspunkt,  da  en  Overgang  til  lidt  mere 
normale  Forhold  —  næppe  de  gode,  gamle  Tider 
—  nærmer  sig,  fortjener  de  Røster,  der  kræver  en 
Forberedelse  af  denne  Overgang,  Røster,  der  lyder 
fra  kyndigste  Hold  i  alle  Kulturlande,  stedse  større 
Opmærksomhed.  Overgangsperioden  vil  jo  utvivl¬ 
somt  byde  paa  Vanskeligheder  fuldt  saa  store, 
som  de  man  har  haft  at  kæmpe  med  under  Krigssi¬ 
tuationen.  Foranstaltninger  for  at  gøre  Overgan¬ 
gen  saa  glat  og  let  som  gørlig  er  følgelig  nødven¬ 


dig  og  planlægges  da  ogsaa  overalt  snart  med  den 
Opgave  at  faa  det  mest  mulige  ud  af  enhver  fore¬ 
liggende  Chance,  snart  for  at  sikre,  at  saa  lidt  som 
muligt  gåar  i  Stykker.  Kort  sagt  det  vil  være  en 
Nødvendighed  at  forberede  sig  paa  Freden,  som 
det  hidtil  har  været  det  at  sikre  et  vist  Krigsbe¬ 
redskab.  Thi  givet  er  det,  at  forbereder  det  Land, 
der  har  et  Erhvervsliv  at  støtte  —  og  hvilket  Kul¬ 
turland  har  ikke  det  —  ikke  en  særlig  Ordning  af 
Produktionen,  en  Art  Overgangsperiode  »Uber- 
gangswirtschaft«,  saa  vil  let  en  Undergangsperio- 


TIDSSKRIFT  FOR  INDUSTRI 


3 


de  for  Erhvervslivet  » Wirtschaftsuntergang«  føl¬ 
ge  efter. 

Hvad  der  vil  kendetegne  den  kommende  Pe¬ 
riode  i  Erhvervslivet  vil  det  ikke  være  vanskeligt 
at  spaa  om.  Det  er  klart,  at  den  Udtørrethed,  som 
Krigsoptagetheden  med  dens  abnorme  Forbrug  og 
de  afskaarne  Tilførsler  af  Enkeltvarer  har  med¬ 
ført,  gør  at  Raav ar e manglen  for  en  Del  Va¬ 
rers  Vedkommende  vil  blive  ført  over  fra 
Krigsperioden  til  Begyndelsen  af  Fredsperioden. 
Dette  gælder  saaledes  Næringsmidler,  Raapro- 
dukter  for  Produktionen  heraf  samt  Raavarer  for 
Beklædningsindustrien,  Tekstil,  Læder  o.  s.  v.  An¬ 
derledes  med  andre  Varer:  Verden  flyder  i  Gum¬ 
mi  og  ogsaa  paa  Jern  og  Staal  vil  der  maaske  en 
kortere  Tid  være  forbigaaende  Rigelighed  foranle¬ 
diget  ved  Realisation  af  store  Poster  producerede 
med  Krigsformaal  for  Øje:  Skibsplader,  Søm  o. 
s.  v.  —  Om  der  herefter  atter  bliver  Knaphed  er 
det  derimod  ikke  let  at  dømme  om.  Den  noget 
fjernere  Fremtid  ligger  paa  mere  end  en  Maade  i 
det  dunkle,  og  meget  tyder  paa,  at  man,  naar  de 
uhyre  Forbrug,  som  en  Genopbygning  af  Evropa 
kræver,  skal  dækkes,  vil  en  Verdensknaphed  blive 
Følgen.  Under  saadanne  Forhold  er  da  Spørgs- 
maalet  om  den  rette  og  her  navnlig  den  mest 
økonomiske  Anvendelse  af  Raamaterialer  paa  sin 
Plads. 

Det  synes,  som  om  de  sidste  Aar,  ved  Ratio¬ 
neringen  med  den  heraf  følgende  Indførelse  af 
Kortsystemer  først  har  rusket  Menneskeheden 
op  af  en  Sorgløshed  overfor  Problemet  Tilstræk¬ 
keligheden  af  Verdens  Raavarebeholdning  af  de 
almindeligst  begærede  og  anvendte  Varer,  af 
hvilke  de  færreste  er  tilstede  i  ubegrænset 
Mængde.  Forud  for  den  Fordeling  af  Behold¬ 
ningerne  efter  Regler,  som  de,  der  skriver 
Verdensfreden,  godkender,  finder  Sted,  vil  det 
sikkert  være  af  Interesse  at  klare  sig,  om  selv 
den  mest  redebonne  og  ligeligt  givne  Adgang  til 
Verdensbeholdningerne  af  Raamaterialer  vil  mu¬ 
liggøre  det  at  tilfredsstille  alle  Krav.  Og  naar 
det  saa  for  en  Række  Materialers  Vedkommende 
har  vist  sig,  at  Forraadene  ingenlunde  er  uud¬ 
tømmelige,  vil  det  blive  den  tekniske  Videnskabs 
Opgave  at  søge  nye  Materialer  eller  Kombinatio¬ 
ner  heraf  bragte  i  Forslag  og  forøvede  samt  Tek- 
nikens  at  fremskaffe  dem. 

Et  lille  Essays  over  Verdenskulturens  Forhold 
til  Raamaterialerne,  der  fornylig  er  fremkommet 
i  det  norske  Tidsskrift  »Samtiden«,  som  en  Gengi¬ 


velse  af  et  Foredrag  holdt  i  Norsk  Videnskabssel¬ 
skabs  Forening  af  Professor  V.  M.  Goldschmidt, 
turde  sikkert  i  denne  Sammenhæng  have  Interes¬ 
se.  Foredragsholderen,  der  hører  til  de  yngre  nor¬ 
ske  Videnskabsmænd,  er  Formand  for  en  i  Norge 
nedsat  Komité,  der  beskæftiger  sig  med  den  Op¬ 
gave  »at  øge  Norges  Selvhjulpenhed  paa  Omraadet 
uorganiske  Raastoffer«,  og  har  saaledes  haft  nær¬ 
liggende  Anledning  til  at  beskæftige  sig  med  de 
ovenangivne  Emner. 

I  de  efterfølgende  Linier  skal  gives  en  kort  Re¬ 
degørelse  for  Indholdet  af  Foredraget,  som  han 
har  givet  Titlen  »Mellem  to  Tidsaldre«. 

Det  indledes  med  en  kort  Undersøgelse  af 
Spørgsmaalet  Menneskehedens  Adgang  til  Raa¬ 
stoffer  og  disses  Indflydelse  paa  de  tidligste  Kul¬ 
turperioder. 

Han  paapeger,  at  allerede  i  Stenalderen  var 
man  paa  det  rene  med,  at  det  ingenlunde  var  alle 
Slags  Sten,  der  egnede  sig  lige  godt  til  Fremstilling 
af  Redskaber.  Allerede  Stenalderfolkene  kendte 
Stenarternes  forskellige  mekaniske  Egenskaber  og 
traf  deres  Valg  med  megen  Skønsomhed.  Eksem¬ 
pelvis  kan  det  jo  anføres,  at  den  kendte  jyske 
Godsejer,  Kammerherre  Sehested  til  Ravnholt  — 
en  ivrig  og  begejstret  Arkæolog,  —  i  sin  Tid  gen¬ 
nemførte  det  Eksperiment  at  lade  en  Pavillon  op¬ 
føre  af  Granstammer,  fældede  og  tilhuggede  paa 
Stedet,  men  udelukkende  ved  Anvendelse  af  Flin- 
teredskaber  fundne  paa  forskellige  Steder  paa 
Godset  i  Kæmpegrave  og  Køkkenmøddinger ;  og 
at  Tømrerne,  der  først  betragtede  det  som 
ugørligt,  efterhaanden  opdagede,  at  de  paagælden¬ 
de  Redskaber  maatte  siges  at  være  ualmindelig 
veltildannede  og  for  Arbejdet  velegnede. 

Det  karakteristiske  for  Stenalderfolkene  og  de¬ 
res  Forhold  til  Raastofferne  var  imidlertid  dette, 
at  selv  om  de  anvendte  disse  efter  Valg  foretaget 
under  Hensyn  til  nøje  Kendskab  til  Stenenes 
Egenskaber  samt  til  den  Anvendelse,  Redskaberne 
skulde  have,  saa  foregik  der  ikke  nogen  Forædling 
af  selve  Raastofferne  —  paa  det  højeste  Udvik¬ 
lingstrin  kun  en  højtudviklet  Tildannelse. 

Det  er  dette  Forhold,  der  forandres  under  de 
følgende  Perioder,  Broncealder  og  Jernalder.  Og 
det  er  da  navnlig  den  sidste,  der  muliggør  en  or¬ 
dentlig  »Metalkultur«,  da  Jernet  dels  er  lettere 
fremstilleligt,  dels  langt  mere  udbredt  som  Malm, 
end  det  i  Broncen  indgaaende  Kobber  og  Tin,  og 
Udvinding  af  tunge  Metaller  og  Anvendelse  af 
disse  har  siden  kendetegnet  Menneskets  Kultur¬ 
tilværelse  igenem  nogle  tusinde  Aar.  Er  man  end 

naaet  overordentlig  vidt  i  Fremstilling  og  Foræd¬ 
ling,  saa  er  det  værd  at  lægge  Mærke  til,  at  funda¬ 
mentale  Forandringer  i  vort  Forhold  til  disse  Raa- 
stoffer  er  der  ikke  til  at  se  igennem  et  Par  Tusinde 
Aar  saalidt  som  i  deres  Tal;  det  er  de  samme  Me¬ 
taller,  der  hovedsagelig  anvendes.  Nogen  større  ra¬ 
dikal  Omvæltning  i  Raastofforbruget  eller  Raa- 
stofforædlingen  kan  der  heller  ikke  siges  at  være. 
Ogsaa  Forholdet  til  Raastoffernes  Økonomi  er 
principielt  omtrent  det  samme,  forsciavidt  som 
man  indtil  Dato  saa  lidt  som  i  gamle  Dage  nærede 
Bekymring  med  Hensyn  til  Raastoffernes  Til¬ 
strækkelighed  for  det  menneskelige  Behov. 

Igennem  Aarhundreder  var  de  aarlige  Tilvirk¬ 
ninger  meget  smaa  og  ret  konstante.  Havde  man 
udtomt  een  Forekomst  af  Raastoffer,  saa  fandt 
man  andre,  der  kunde  træde  i  Stedet  for.  Betyde¬ 
lige  Fluaktioner  fandt  kun  Sted  for  de  ædle  Me¬ 
taller  Guld  og  Sølvs  Vedkommende;  thi  her  var 
Forekomsterne  saa  minimale,  at  Opdagelsen  af 
nye  i  oversøiske  Lande  kunde  faa  Betydning. 

Fra  dette  Forhold  til  Raastoffernes  Udnyttelse 
sker  der  fra  Midten  af  det  19.  Aarhundrede  en 
ganske  tydelig  Forandring,  og  fra  dette  Tids¬ 
punkt  møder  vi  endelig  en  gennemgribende  For¬ 
andring  i  Menneskets  Forhold  til  Raastofferne 
derved,  at  saavel  Forbruget  som  Produktionen 
øges  og  øges  mægtigt.  Vi  ser  her  en  pludselig  og 
stadig  voksende  Produktionsstigning  for  Jern, 
Kobber  og  Tin  —  fra  c.  1820  og  til  Dato.  Og  vi  ser 
iøvrigt  en  ganske  lignende  Forøgelse  for  omtrent 
alle  andre  Raastoffer,  ogsaa  de  ikke  metalliske, 
saaledes  de  for  Jorddyrkningen  saa  vigtige  Raa¬ 
stoffer  Salpeter,  Fosfat  og  Kalisalte. 

Det  store  Spørgsmaal  bliver  nu:  vil  de  Raastof- 
forekomster,  som  er  Grundlaget  for  Nutidens  Kul¬ 
turliv kunne  taale  den  Rovdrift,  som  det  mægtige 
Forbrug  har  medført,  eller  er  ikke  den  Stigning  af 
Produktionskurven,  som  navnlig  tager  Fart  fra 
1850 ,  Begyndelsen  til  Afslutningen  af  en  gennem¬ 
levet  Kulturperiode. 

Forfatteren  besvarer  dette  Spørgsmaal  omtrent 
saaledes: 

Vi  kan  naturligvis  ikke  besvare  Spørgsmaalet 
om  fremtidige  Ressourcer  under  eet  for  alle  Raa- 
stoffers  Vedkommende.  Sagen  stiller  sig  meget  for¬ 
skelligt  for  de  forskellige  Raastoffer.  Enkelte  af 
disse  vil  sandsynligvis  om  forholdsvis  kort  Tid 
være  opbrugt.  Dette  synes  særligt  at  gælde  Tin  og 
Platin.  Ligeledes  giver  Forekomsterne  af  Fosfat 
—  det  maaske  vigtigste  Landbrugsraastof  —  al¬ 


vorlig  Grund  til  Bekymring,  idet  man  om  nogle 
Menneskealdre  vil  være  henvist  til  at  hente  Raa- 
stoffet  fra  dels  ugunstig  beliggende,  dels  fattige 
Forekomster,  noget  som  naturligvis  i  høj  Grad  vil 
fordyre  alle  Fosforforhindelser.  Ogsaa  for  Jernets 
Vedkommende  er  Udsigterne  ingenlunde  helt  lyse. 
En  Række  moderne  Metalurger  antager  saaledes, 
at  de  bedste  Jernforekomster,  de  som  den  nuvæ¬ 
rende  Produktion  er  baseret  paa,  vil  være  tømt 
inden  hundrede  Aar.  Men  her  aabner  sig  nye  Mu- . 
ligheder.  Andetsteds  er  Reserverne  enorme.  Lige¬ 
ledes  er  Verdens  SfemTcu/beholdninger  vistnok  til¬ 
strækkelige  til  flere  hundrede  Aars  Forbrug.  — 
At  Forekomsterne  af  Chilisalpeter  ikke  er  uud¬ 
tømmelige,  er  almindelig  kendt,  men  paa  dette 
Omraade  vil  der  vel  aldrig  indtræffe  nogen  Nøds¬ 
tilstand,  takket  være  de  Opfindelser,  som  mulig¬ 
gør  Udnyttelsen  af  Luftens  Kvælstof  til  Gødnings¬ 
øjemed. 

Iøvrigt  vilde  en  grundig  Drøftelse  af  Fremtids¬ 
udsigterne  for  de  forskellige  Raastoffers  Vedkom¬ 
mende  kræve  en  vidtløftig  Udvikling  for  hvert  en¬ 
kelt  Stof. 

Imidlertid  kan  vi,  uden  at  fortabe  os  i  Detail¬ 
ler,  udlede  nogle  Hovedresultater  af  nogle  grafiske 
Fremstillinger. 

Betragter  vi  de  stigende  Kurver  i  anden  Halv¬ 
del  af  det  19.  Aarhundrede  indtil  Tiden  før  Kri¬ 
gen,  finder  vi,  at  Produktionsfordoblingen  for 
hvert  enkelt  Raastof  til  at  begynde  med  kunde 
sættes  til  20  Aar,  men  siden  stadig  bliver  kortere, 
noget  man  iøvrigt  allerede  tidligere  er  bleven  op¬ 
mærksom  paa.  —  Tænker  man  sig  nu  den  samme 
Stigning  fortsat  med  stadig  Fordobling  af  Produk¬ 
tionen  i  Tyveaarsperioder  eller  endnu  hurtigere, 
indser  vi,  at  dette  før  eller  senere  maa  ophøre 
alene  af  den  Grund,  at  der  ikke  er  mere.  Man  er¬ 
indre  blot  det  berømte  Regnestykke  med  Hvede¬ 
kornene  paa  Skakbrædtet,  som  ved  stadig  For¬ 
dobling  hurtigt  førte  til  enorme  Tal.  Det  samme 
gælder  naturligvis  her,  og  Resultatet  er,  at  den 
Produktionsøgning,  der  begyndte  for  70  Aar  siden, 
umulig  kan  vedblive  langt  ind  i  Fremtiden  uden 
at  føre  til  fuldstændig  Udtømning  af  selv  de  ri¬ 
geste  Raastofforekomster. 

Vi  kan  altsaa  med  Sikkerhed  forudsige,  at  Pro¬ 
duktionskurvens  moderne  »Form«,  den  stigende 
Type,  som  tager  sin  Begyndelse  i  anden  Halvdel 
af  forrige  Aarhundrede,  umulig  kan  være  et  bli¬ 
vende  Fænomen.  Før  eller  senere  vil  Kurven  igen 
dreje,  saa  den  stiger  mindre  brat,  ja,  maaske  bli¬ 
ver  helt  horisontal,  eller  maaske  endogsaa  viser 

Tilbagegang  —  nemlig  saasnart  Tendensen  (til 
Forbrugsøgning  bliver  benmiet  ved  Raastoffernes 
tiltagende  Sjeldenhed. 

Og  er  vi  først  kommet  til  Kurvens  næste  Om- 
bøjningspunkt,  som  er  ensbetydende  med  Ratio¬ 
neringen  af  de  gamle  Raastoffer,  med  et  helt  nyt 
Syn  paa  Kulturgrundlagets  Økonomi,  er  vi  der¬ 
med  gledet  over  i  en  i  økonomisk  Henseende  helt 
ny  Tidsalder. 

Allerede  i  de  sidste  Aar  før  Krigen  kostede  det 
store  Anstrengelser  for  Raastofproduktionen  at 
holde  Trit  med  Begæret.  Vi  oplevede,  at  Bedrifter, 
hvis  oprindelige  x\dgang  til  Raastof  var  udtømt, 
maatte  gaa  til  fjernere  og  fjernere  Lande  for  at  faa 
deres  Behov  dækket,  f.  Eks.  saa  vi  hvordan  evro- 
pæiske  Zinkværker  efter  at  de  oprindelige  Produk¬ 
tionskilder  var  udtømte,  maatte  hente  deres  Raa- 
malm  fra  saa  fjerntliggende  Steder  som  Austra¬ 
lien  eller  Sydafrika.  Man  kan  da  med  Grund  sige, 
at  allerede  de  sidste  tyve— tredive  Aars  tekniske 
og  økonomiske  Udvikling  er  præget  af  Kampen 
om  Raastofferne. 

I  teknisk  Henseende  ytrede  dette  sig  særlig  i 
Bestræbelserne  for  at  udnytte  Raastofforekom- 
sterne  paa  den  mest  rationelle  Maade,  at  anvende 
Malme,  som  tidligere  paa  Grund  af  ringe  Metal¬ 
indhold  eller  andre  Mangler  blev  anset  for  værdi¬ 
løse  samt  gøre  selve  Forædlingen  saa  billig,  at  selv 


de  mindre  rige  Raastofforekomster  kunde  udnyt¬ 
tes  med  Fordel.  Hvor  store  Fremskridt,  der  er  op- 
naaet  paa  disse  Felter,  er  almindelig  bekendt. 

Om  Raastofforekomsterne  ytrede  Kampen  sig 
baade  i  de  private  Bedrifters  og  Sammenslutnin¬ 
gers  Kapløb  som  i  Staternes  indbyrdes  Konkur¬ 
rencekamp.  Og  i  sidste  Instans  er  det  for  en  ikke 
ringe  Del  Verdens  tiltagende  Behov  efter  Raastof¬ 
fer  i  Forbindelse  med  Erkendelsen  af  Raastoffer¬ 
nes  begrænsede  Mængder,  der  har  ført  til  de  Mod¬ 
sætningsforhold,  Stormagterne  imellem  som  alle¬ 
rede  længe  før  Krigen  varslede  om  den  Ulykke, 
der  maatte  komme. 

Forøgelsen  af  Raastofproduktionen  kan  imid¬ 
lertid  kun  fortsættes,  naar  Tekniken  stadig  gør 
Fremskridt  —  hvilket  den  utvivlsomt  ogsaa  i 
Fremtiden  vil  gøre  —  samt  naar  stadig  nye  Dele 
af  Verden  drages  ind  i  Industrialiseringen,  hvilket 
ligesaa  utvivlsomt  vil  ske.  Men  tiltrods  herfor  er 
det  som  sagt  iøjnefaldende,  at  Kurven  for  Raa- 
stofforbruget  ikke  kan  fortsætte  i  lang  Tid  —  ikke 
i  mange  Menneskealdre  —  med  sin  nuværende 
Karakter. 

Man  indvende  ikke,  at  naar  Raastofforekom¬ 
sterne  engang  svigter,  naar  Produktionskurven 
bøjer  ned,  —  saa  har  vi  da  i  alle  Fald  de  Mæng¬ 
der  som  hidtil  er  udvundne,  i  Behold  som  disponi¬ 
bel  Kapital  oparbejdet  til  vore  Behov. 

Klart  er  det  saaledes,  at  de  Kul,  som  er  ud¬ 
vundne  og  forbrændte,  ikke  kan  betegnes  som  bli¬ 
vende  Aktiv.  Heller  ikke  de  store  Mængder  Jord- 
brugsraastoffer  betyder,  under  det  nuværende 
Forbrugssystem,  nogen  blivende  Vinding. 

Men  saa  Metallerne?  Er  de  ikke  stadig  tilstede, 
naar  de  først  engang  er  udvundne?  Og  findes  der 
ikke  her  kolossale  Mængder,  samlet  i  Tidens  Løb? 

De  Metalmængder,  som  er  blevet  fremstillet  i 
Tidernes  Løb,  er  ganske  vist  overordentlig  store. 
Det  kan  f.  Eks.  nævnes,  at  den  Jernmængde,  som 
fremstilledes  fra  Aar  1500  til  1914,  er  saa  stor,  at 
den  samlet  og  støbt  i  Form  af  en  Jernterning  vilde 
faa  en  Kantlængde  af  omtrent  Syv  Hundrede  Me¬ 
ter.  (Omtrent  syv  Gange  Raadhustaarnets  Højde). 
Sammenstillet  med  denne  uhyre  Jernmængde  er 
den  Guldmængde,  som  er  fremstillet  i  samme 
Tidsrum,  rent  forsvindende;  den  vil  repræsentere 
en  Guldterning  med  omtrent  11  Meters  Sidelæng¬ 
de,  omend  den  i  og  for  sig  er  af  meget  respekta¬ 
bel  Størrelse  og  Værdi. 

En  Del  af  disse  Metalmængder  kan  selvfølge¬ 
lig  stadig  støbes  om  i  nye  skiftende  Former  efter 
Behovet.  Men  det  gælder  kun  til  en  vis  Grad.  Og 
navnlig  er  det  først  i  de  senere  Aar  at  der  er  kom¬ 
men  Fart  i  den  Bevægelse,  der  tager  Sigte  paa  at 
bevare  Metallerne  og  bruge  dem  igen  —  kort  sagt, 
systematisk  at  økonomisere  med  alt  Metalaffald, 
saaledes  at  det  saasnart  det  under  een  Form  har 
opfyldt  sin  Bestemmelse,  snarest  igen  bringes  ind 
i  Cirkulationen. 

—  Denne  Side  af  Metallernes  Økonomi,  som  bl. 
a.  repræsenteres  af  dem,  der  køber  gammelt  Jern, 
faar  i  Virkeligheden  stadig  større  Betydning,  og 
det  er  utvivlsomt,  at  denne  Bevægelse  —  »Sekun- 
dærmetalbevægelsen«  —  i  betydelig  Grad  vil  mod¬ 
virke  den  kommende  Raastofmangel. 

Men  for  mange  Metallers  Vedkommende  vil  den 
ikke  kunne  gennemføres  under  de  hidtil  hersken¬ 
de  Forhold.  Der  gaar  f.  Eks.  40  pCt.  af  Blyproduk¬ 
tionen  til  Fremstilling  af  blyholdige  Farver,  sær¬ 
lig  Blyhvidt,  en  Mængde,  som  ikke  kan  genvindes 
paa  nogen  Maade.  Der  gaar  uhyre  Mængder  af 
Tin  til  kemiske  Præparater,  specielt  i  Silkeindu¬ 
strien  (Tinsalt),  der  heller  ikke  kan  tænkes  gen¬ 
vundne.  Selv  for  et  saa  værdifuldt  Metals  Vedkom 
mende  som  Platin,  maa  der  regnes,  at  kun  en  Tre- 
diedel  af  Produktionen  forbliver  i  Omløb  efter 
første  Gangs  Anvendelse,  to  Trediedele  gaar  tabt, 
efter  kun  at  være  brugt  til  eet  Formaal  ( Platin - 
salte) . 

Vort  Slutfacit  bliver  da  dette,  at  den  Tidsalder, 


der  har  været  præget  af  et  letsindigt  Forbrug  af 
de  tunge  Metaller,  maa  være  nær  ved  Afslutnin¬ 
gen,  da  et  stadigt  stigende  Behov  i  Længden  ikke 
kan  tilfredsstilles  ved  en  tilsvarende  stigende  Pro¬ 
duktion. 

Der  er  nu  derfor  i  og  for  sig  ingen  Grund  til  at 
se  pessimistisk  paa  Udviklingen.  En  gennemført 
Økonomi  i  vort  Forhold  til  Raastofferne  vil  kun 
være  af  det  gode,  baade  i  teknisk  og  intellektuel 
Henseende.  Men  vil  Forholdet:  Indskrænkning  af 
Produktion  og  Forbrug  ikke  medføre  en  Stagna¬ 
tion  i  Menneskets  tekniske  Udvikling?  Er  det  ikke 
et  Tegn  paa  Senilitet,  naar  Resignationen  kommer 
som  en  Tvangsforanstaltning,  som  en  Dyd  af  Nød¬ 
vendighed  ? 

Svaret  er,  ja!  —  Det  kan  ikke  nægtes  at  denne 
Knaphed  og  dens  Konsekvenser  virkelig  er  et 
Tegn  paa  »Alderdom«.  Den  Kulturperiode,  der  er 
baseret  paa  ubegrænset  og  uhindret  Anvendelse  af 
de  tunge  Metaller,  har  altsaa  snart  set  sine  bedste 
Dage,  og  vi  er  ikke  langt  fra  Afslutningen  af  en 
Tidsalder  af  Menneskets  økonomiske  og  tekniske 
U  dviklingshistorie. 

Om  nu  disse  Alderdomstegn  er  universelle,  gæl¬ 
dende  for  hele  vor  materielle  Kultur,  eller  om  der 
er  Raastofressourcer,  som  ikke  er  mærket  af  Ti¬ 
den,  Raastoffer,  som  maaske  har  sin  store  Tid  for 
sig,  skal  foreløbig  staa  hen. 

Vist  er  det  kun,  at  efter  Stenalderen  er  fulgt  de 
tunge  Metallers  Tidsalder,  en  Tidsalder,  som  nu 
allerede  viser  de  første  begyndende  Tegn  paa,  at 
den  nærmer  sig  sin  Afslutning.  Og  vi  spørger:  Hvad 
følger  efter  denne,  hvilken  ny  Tidsalder  gaar  vi 
imøde? 

For  at  søge  at  besvare  dette  Spørgsmaal,  maa 
vi  kaste  Blikket  paa  et  Erfaringsmateriale  af 
ganske  anden  Art  end  det  statistiske.  Vi  skal  ikke 
udelukkende  se  paa  de  Raastoffer,  som  hidtil  er 
nyttiggjorte,  men  maa  undersøge,  hvilke  Raastof¬ 
fer,  der  i  det  hele  taget  findes  i  den  uorganiske 
Natur,  undersøge,  hvad  den  Jordklode  vi  lever 
paa  bestaar  af,  hvad  dens  enkelte  Bestanddele  er, 
og  hvad  den  i  Fremtiden  kan  byde  os  som  mate¬ 
rielt  Grundlag  for  vor  Kulturudvikling. 

Her  ses  ved  denne  Opgørelse  helt  bort  fra 
Spørgsmaalet  om  Jordens  Indre,  dens  Kerne,  om 
hvis  Sammensætning  man  intet  sikkert  ved.  Den 
bestaar  sandsynligvis  af  Nikkeljern,  men  den  kan 
ikke  antages  at  kunne  faa  teknisk  Betydning.  Det 
er  Jordens  ydre  Skal,  den  tilgængelige  Skorpe,  der, 
ved  Siden  af  Luften  og  Havet,  er  det  Arbejdsfelt, 

som  vi  til  alle  Tider  vil  være  henvist  til,  naar  vi 
søger  uorganiske  Raastoffer. 

Ved  en  Undersøgelse  af  hvad  Jordens  ydre  Dele, 
»Litosfæren«,  bestaar  af,  ser  man  helt  bort  fra  en¬ 
kelte  Metaller  i  Malmforekomsterne,  Gruber  og 
Miner,  da  disses  Mængde  er  forsvindende  sam¬ 
menlignet  med  den  totale  Masse  af  almindelig 
Bjergart,  af  Graasten,  og  vi  kan  da  beregne  Gen¬ 
nemsnitssammensætningen  af  denne  som  Gen- 
nemsnitet  af  de  Tusinder  af  Bjergartanalyser, 
som  Petrograferne  og  deres  kemiske  Medarbejdere 
har  foretaget. 

Resultatet  af  en  saadan  Gennemsnitsberegning, 
udført  af  den  amerikanske  Mineralkemiker  F.  W. 
Clarke,  er  i  Uddrag  gengivet  i  følgende  to  Tabeller. 
1  den  første  er  opført  de  Stoffer,  som  findes  i 
Mængder  over  en  halv  Procent.  I  en  anden  Tabel 
er  eksempelvis  sammenstillet  Jordskorpens  Ind¬ 
hold  af  nogle  teknisk  vigtige  Metaller. 

Tabel  1.  De  Stoffer,  som  er  repræsenteret  i  Jord¬ 
skorpen  ved  Mængder  over  en  halv  Procent. 


Kiselsyre,  Siliciumdioksyd  .  59,8  pCt. 

Lerjord,  Aluminiumoksyd  .  14,9  — 

Jernoksyder  .  6,1  — 

Kalk,  Kalkoksyd  .  4,9  — 

Magnesia,  Magnesiumoksyd  .  3,3  — 

Kali,  Kaliumoksyd  .  3,0  — 

Titansyre,  Titandioksyd  .  0,8  — 

Tabel  2.  Indholdet  af  nogle  teknisk  vigtige  Metal¬ 
ler  i  Jordskorpen. 

Nikkel  .  0,02  pCt. 

Kobber  . •. . .  0,01  — 

Zink  .  0,004  — 

Bly .  0,002  — 


Vi  ser  da,  at  de  Metaller,  som  hidtil  har  været 
karakteristiske  for  vor  materielle  Kultur,  de  tun¬ 
ge  Metaller,  forekommer  i  indbyrdes  meget  for¬ 
skellig  Mængde. 

Vi  ser,  at  Kobber,  Bly  og  Zink  kun  findes  i  mi¬ 
nimale  Kvantiteter  sammenlignet  med  mange  an¬ 
dre  Stoffer,  og  af  de  hidtil  brugte  tunge  Metaller 
er  Jern  det  eneste,  som  indgaar  i  Jordens  Sam¬ 
mensætning  i  virkelig  respektabel  Mængde,  saa- 
ledes  at  den  Frygt  for  Mangel  paa  Jern,  som  man 
kunde  nære  ved  Betragtning  af  de  for  Øjeblikket 
vigtigste  Forekomster,  vel  kan  dæmpes  noget  un¬ 
der  Hensyn  til  de  Reserver,  som  et  teknisk  Frem¬ 
skridt  endnu  kunde  tænkes  at  erobre  for  Menne¬ 
sket. 

Men  de  allerfleste  Stoffer,  som  findes  i  store 


Mængder,  er  helt  andre  end  dem,  som  før  det  19. 
Aarhundrede  har  været  af  Betydning  for  vor  Kul¬ 
tur.  Over  Halvparten  af  Jordskorpen  bestaar  af 
Kiselsyre,  en  Forbindelse  mellem  det  metalloide 
Stof  Silicium  og  Ilt.  Silicium  har  ganske  vist  fun¬ 
det  Anvendelse  før,  fremfor  alt  i  den  keramiske 
cg  i  Glasindustrien,  samt  andetsteds,  men  ikke 
fremstillet  i  fri  Tilstand,  kun  i  Form  af  Lege¬ 
ringer,  Ferrosilicium,  og  forbundet  med  Kulstof 
som  Karborundum.  Silicium  faar  stadig  øget  tek¬ 
nisk  Betydning,  og  det  synes  utvivlsomt,  at  dette 
smukke,  metallisk  udseende,  lette  Stof  og  dets  For¬ 
bindelser  vil  kunne  finde  Anvendelse  paa  stadig 
nye  Felter. 

Næst  efter  Silicium-Iltet  (Kiselsyre))  er  Alumi¬ 
niumstof  forbindelsen:  Lerjord  mest  udbredt,  idet 
omtrent  en  Sjettedel  af  Jordens  ydre  Dele  bestaar 
af  dette  Stof,  eller  beregnet  som  metallisk  Alumi¬ 
nium  henimod  otte  Procent  og  dobbelt  saa  meget 
i  Vægt,  som  der  findes  Jern,  eller  regnet  i  Volu¬ 
men  fem  Gange  saa  stort  et  Kvantum.  Heller  ikke 
Brugen  af  Aluminium  tilhører  den  »hendøende« 
Kulturperiode.  Først  i  de  sidste  Aartier  er  det  lyk¬ 
kedes  at  fremstille  dette  nyttige,  lette  Metal  i  tek¬ 
nisk  Maalestok  —  det  vil  sige  tonvis,  idet  Alumi¬ 
niumfremstillingen  ligesom  Fremstillingen  af  Sili¬ 
cium  og  de  øvrige  lette  Metaller  kræver  Anvendel¬ 
sen  af  store  elektriske  Energimængder.  Det  er  der¬ 
for  ingen  Tilfældighed,  at  Brugen  af  de  lette  Me¬ 
taller  begynder  samtidig  med  at  Udnyttelsen  af 
Elektriciteten  tager  det  uhyre  Opsving,  der  ind¬ 
ledes  med  dette  Aarhundrede. 

Nogle  Tal  vil  belyse  de  tekniske  Fremskridt, 
som  karakteriserer  Overgangen  fra  den  forrige 
Tidsalder  til  den  næste: 

Den  Kraftmængde,  som  udkræves  for  at  frem¬ 
stille  et  Kilogram  Metal  af  de  Oksyder,  som  fin¬ 
des  i  Naturen,  er  for  Kobber  omtrent  en  halv  HK- 
Time,  for  Jern  tre  HK-Timer,  men  for  Aluminium 
ikke  mindre  end  elleve  HK-Timer! 

Det  er  af  Interesse  at  betragte  den  karakteristi¬ 
ske  Kurve  for  Aluminiumproduktionsstigningen, 
som  for  Sammenligningens  Skyld  er  indtegnet  i 
samme  Koordinatsystem,  som  det  af  de  gamle, 
tunge  Metaller,  nemlig  Tin,  som  har  lignende  Tal 
for  den  nuværende  Totalproduktion.  Det  ses  her, 
at  Aluminiumfremstillingen  øges  i  endnu  vold¬ 
sommere  Tempo  end  noget  af  de  gamle  Metaller. 
Vi  har  her  et  Eksempel  paa  et  teknisk  nyt  Metal, 
som  fortrænger  de  hidtil  anvendte  Metaller  fra 
vigtige  Enemærker,  et  Eksempel  paa  et  let  Metal, 
som  fortrænger  tunge  Metaller. 

Hvordan  staar  det  nu  med  Raastofferne  for  Alu- 
miniumtil virkningen?  Maa  vi  ikke  frygte  for,  at 
denne  hurtige  Produktionsøgning  stopper  op  lige- 
saa  hurtigt,  som  den  vil  gøre  det  for  de  andre  Me¬ 
taller  saasnart  Raastofforekomsterne  er  tømt?  Før 
Krigen  er  praktisk  talt  alt  Aluminium  hlevet  frem¬ 
stillet  af  et  forholdsvis  sjeldent  Raastof,  som  kun 
faa  Lande  har  ejet  nemlig  Bauxit,  et  Raastof,  som 
i  Lighed  med  Kaolin  er  en  Sekundærdannelse.  Det 
forekommer  rigeligst  i  Frankrig,  dernæst  findes 
store  Mængder  i  Ungarn,  Nordamerika,  Central¬ 
amerika  og  Indien.  Men  ingen  af  disse  Forekom¬ 
ster  er  uudtømmelige.  Det  maa  derfor  anses  for 
en  af  de  vigtigste  tekniske  Fremtidsopgaver,  at 
søge  at  nyttiggøre  Aluminiumindholdet  i  den  al¬ 
mindelige  »Graasten«.  Og  denne  Opgave  er  ikke 
uløselig.  Det  kan  i  denne  Sammenhæng  nævnes,  at 
der  i  Norge  for  første  Gang  er  fremstillet  Alumi¬ 
niumsalte,  endnu  ikke  metallisk  Aluminium,  af 
Jordskorpens  primære  Bestanddele  (Graastenen)  i 
tonsvis  og  med  tilfredsstillende  Resultater.  Og  el¬ 
man  først  kommet  saa  langt,  at  man  kan  udnytte 
Aluminiumindholdet  i  de  almindelige  Bjergarter, 
vil  Fremtidsudsigterne  for  Aluminium  være  ryk 
ket  adskilligt  nærmere.  Det  er  vel  næppe  for  me¬ 
get  sagt,  at  Aluminium  i  den  næste  Menneskealder, 
næst  efter  Jern,  vil  blive  det  vigtigste  Kulturmetal. 

Ogsaa  Magnium,  et  smukt,  sølvhvidt,  let  Metal, 
er  overmaade  udbredt;  dets  Hovedanvendelse  vil 
sandsynligvis  blive  i  Aluminium-Magnium-Lege- 
ringer,  der  viser  meget  værdifulde  Egenskaber.  At¬ 
ter  et  af  »Letmetallerne«,  som  kan  rykke  op  til  at 
blive  en  Kulturfaktor. 

I  lignende  Mængde  findes  ogsaa  et  andet  Let¬ 
metal,  nemlig  Kalcium,  hvis  kemiske  Forbindelser 
i  den  sidste  Menneskealder  har  faaet  en  uhyre 
øget  Anvendelse.  Der  behøver  her  kun  at  mindes 
om  Cementindustrien,  Betonskibe,  som  konkurre¬ 
rer  med  Jernskibe,  om  Kalciumkarbid,  Ivalkkvæl- 
stof  og  Norgessalpeter  for  at  vise,  hvilken  mægtig 
Plads  Kalciumforbindelserne  er  i  Færd  med  at  er¬ 
obre  i  den  almindelige  Økonomi. 

Ogsaa  Titanet,  et  Stof,  som  tidligere  blev  anset 
for  sjeldent  og  unyttigt,  men  som  i  Virkeligheden 
hører  til  Jordskorpens  mest  udbredte  Bestanddele, 
begynder  at  rykke  frem  paa  den  økonomiske  Are¬ 
na.  Dets  Anvendelse  til  hvidt  Farvepigment,  ogsaa 
et  Omraade  af  største  Betydning  for  Metaløkono¬ 
mien,  idet  som  tidligere  nævnt  Tredieparten  af 
Blyproduktionen  vil  blive  frigjort  til  andre  An¬ 
vendelser  end  Blyhvidt  og  en  Femtepart  af  Zink¬ 
produktionen  vilde  blive  disponibel  ved  at  Zink¬ 


farverne  overflødiggøres,  eller  rettere  sagt  fortræn¬ 
ges  af  det  til  Farvepigment  langt  bedre  egnede  Ti¬ 
tan  —  skal  lige  nævnes  her.  Ogsaa  paa  dette  Om¬ 
raade  er  det  grundlæggende  Arbejde  gjort  i  Norge. 

Vi  ser  saaledes,  hvorledes  nye  Raastoffer,  som 
findes  i  langt  større  Mængder  end  nogen  af  den 
gamle  Kulturs  Raastoffer,  dukker  op.  Og  disse  nye 
Raastoffers  Udnyttelse  begynder  netop  nu,  da  vi 
er  ved  at  øjne  Bunden  i  de  gamle  Beholdninger, 
som  man  hidtil  har  levet  paa. 

Er  det  da  ikke  berettiget  at  tale  om  Begyndelsen 
af  en  ny  Tidsalder,  en  Overgang  som  fuldt  ud  kan 
sammenlignes  med  Overgangen  fra  Stenalder  til 
de  tunge  Metallers  Tidsalder?  Vi  gaar  saa  at  sige 
tilbage  til  »Stenene«.  Men  vi  har  lært  at  forædle 
dem  og  at  udvinde  og  nyttiggøre  Letmetallerne  og 
deres  Forbindelser.  Ikke  saaledes  at  forstaa,  at 
man  vil  ophøre  med  at  bruge  de  tunge  Metaller  i 
Fremtiden,  men  de  vil  ikke  længere  være  eneraa- 
dende  i  vor  materielle  Kultur,  de  har  faaet  Kon¬ 
kurrenter,  som  vil  erobre  sig  vigtige  Enemærker 
og  trænge  frem  i  stadig  større  Udstrækning. 

Og  den  nye  Tidsalder  ved  hvis  Porte,  vi  staar, 
kan  kaldes  for  »De  lette  Metallers  Tidsalder«. 

Vi  lever  saaledes  i  en  kulturelt  set  højst  mær¬ 
kelig  Overgangstid  mellem  to  Tidsaldre.  Ved  Si¬ 
den  af  de  gamle  Raastoffer  og  deres  Produkter, 
som  i  et  Par  Tusinde  Aar  har  sat  deres  Præg  paa 
Menneskenes  materielle  Kultur,  begynder  helt 
nye,  hidtil  værdiløse  Raastoffer  og  deres  Produk¬ 
ter  at  gøre  sig  gældende  i  stadig  voksende  Ud¬ 
strækning. 

Og  dette  er  ikke  ene  af  Interesse  i  teknisk  og 
naturvidenskabelig  Henseende.  Ogsaa  fra  et  sam¬ 
fundsvidenskabeligt  Standpunkt  fortjener  det  den 
allerstørste  Opmærksomhed.  Der  behøver  kun  hel¬ 
lige  at  nævnes  de  nye  Opgaver,  der  melder  sig  for 
Lovgivningsmagten,  idet  de  lette  Metallers  Raa¬ 
stoffer,  Fremtidens  Raastoffer,  i  mange  Lande 
endnu  staar  helt  udenfor  Retslivet,  da  den  gamle 
Tidsalders  Lovgivning  ikke  tog  Sigte  paa  deres 
Eksistens,  ikke  omfatter  de  Anvendelsesmulighe¬ 
der,  som  nu  er  i  Færd  med  at  blive  til  Virkelighed, 
ja,  delvis  allerede  er  blevet  til  Virkelighed. 

Ogsaa  af  Statsmanden  kræver  Tidsskiftet  den 
største  Agtpaagivenhed,  han  kan  ikke  staa  som 
Tilskuer  overfor  Omvurderingen  af  Værdier,  For¬ 
flytning  af  Produktionscentrer  og  de  deraf  føl¬ 
gende  økonomiske  Magtforskydninger  o.  s.  v. 

Saavidt  den  norske  Videnskabsmand.  Som  det 
vil  ses,  er  hans  Udtalelser  meget  forsigtige,  nær- 

mest  et  Spørgsmaal.  Men  hans  Paapegen  af  de 
Muligheder  for  et  Svar,  som  kunde  tænkes  er  lige 
saa  interessante  som  Spørgsmaalet  han  har  rejst. 
For  os  her  i  Landet,  der  aldrig  har  drevet  nogen 
mægtig  Produktion  af  Metaller  —  derimod  af  an¬ 
dre  uorganiske  Raastoffer  —  og  som  foreløbig 
næppe  vil  kunne  tænkes  at  faa  Chancer  herfor  — 
Metalfremstilling  vil  vel  i  Fremtiden  i  meget  væ¬ 
sentlig  Grad  være  et  Kra/tspørgsmaal  —  har  hele 
denne  Sag  jo  maaske  kun  sekundær  Interesse; 
større  og  direkte  har  den  det  for  vore  nordlige  Na¬ 
bolande,  og  her  navnlig  Norge  med  sine  uhyre 
Adgange  til  Vandkraft. 

Spørgsmaalet  M atericil økonomien  derimod,  som 
naturligt  hører  sammen  med  en  Paapegen  af,  at  vi 
er  ved  Bunden  af  vor  Beholdning,  berører  Profes¬ 
sor  Goldschmidt  derimod  kun  flygtigt.  Det  var 
interessant  om  dette  Spørgsmaal  kunde  tages  op 
med  største  Udførlighed  —  først  og  fremmest  ved 
en  samlet  Oversigt  over,  hvad  der  er  gjort  og  hvad 
der  i  Øjeblikket  er  af  »Bevægelser«  paa  dette 
Punkt.  —  Noget  kendes  jo  saaledes:  Siemens- 
Martinmetoden  med  dens  gennemgribende  Betyd¬ 
ning  for  Staaltilvirkningen  ved  Anvendelsen  af  de 
uhyre  Affald  af  smedeligt  Jern,  som  vore  Dages 
Industri  giver  Anledning  til,  og  som  herved  opar¬ 
bejdes  med  saare  ringe  Tab.  Af  andre  Besparel¬ 
sesfelter  kan  anføres  maalbevidste  Material-Kom- 
hinationer,  saasom  Staal  med  andre  Materialer 
(som  Beton)  o.  s.  v.,  der  formentlig  ogsaa  vil  være 
af  Interesse.  Her  tænkes  ikke  ene  paa  Erstatning 
af  Jern  i  Bygningskonstruktioner  eller  paa  Jern¬ 
betonskibene,  men  paa  andre  Anvendelser  f.  Eks. 
paa  Erstatning  af  Støbegods  med  Beton  eller 
Jernbeton  i  en  hel  Række  Tilfælde,  hvor  dette  la¬ 
der  sig  gøre,  saaledes  som  det  allerede  er  bragt  i 
Forslag  forskellige  Steder;  til  Stel  og  Fundamenter 
for  Maskiner.  Ilvormeget  selv  af  en  ganske  al¬ 
mindelig  Værktøjsmaskine  vil  der  ikke  kunne 
præsteres  af  Jernbeton,  naar  det  skulde  være? 
Spørgsmaalet  er  blot,  naar  Tidspunktet  kommer, 
da  det  ret  beset  vil  kunne  betale  sig. 

G.  G. 

□□□□□□ 

Forstinspektør  S.  M.  Storm. 

Fra  Dagbladene  vil  vore  Læsere  have  erfaret, 
at  Forstinspektør  Storm,  Bregentved,  i  Begyn¬ 
delsen  af  December  er  afgaaet  ved  Døden  som 
Følge  af  spansk  Syge  med  efterfølgende  Lunge¬ 
betændelse.  Ogsaa  indenfor  industrielle  Kredse 


vil  hans  Bortgang  føles  som  et  stort  Savn.  Vi 
skal  ikke  her  meddele  udførligere  Oplysninger 
om  hans  Livsbane,  kun  dette,  at  han  var  født 
i  1887  og  altsaa  kun  naaede  at  blive  31  Aar 
gammel.  Til  Trods  herfor  havde  dog  hans  ene- 
staaende  impulsive  Arbejdsevne  og  store  faglige 
Dygtighed  allerede  naaet  at  hæve  ham  til  at 
indtage  en  ledende  Stilling  indenfor  dansk  Skov¬ 
væsen. 

Da  Blokaden  og  Brændselsmanglen  tvang  In¬ 
dustrien  til  at  søge  tilbage  til  indenlandske 
Hjælpekilder,  var  Storm  en  af  de  første  mellem 
de  Repræsentanter  for  Forstvæsenet,  man  kom 
til  at  samarbejde  med.  Med  sit  skarpe  Blik  for 
al  Nyorientering  gik  han  til  Opgaven  med  en 
klar  Forstaaelse  af  dens  Vigtighed  og  udrettede 
et  stort  og  uegennyttigt  Arbejde  for  dens  Løs¬ 
ning.  Der  skal  her  bl.  a.  nævnes  den  af  ham 
arrangerede  interessante  og  udmærket  tilrette¬ 
lagte  Opvisning  i  Klelund  Plantage,  ved  hvilken 
der  forevistes  et  meget  stort  Antal  Maskiner  til 
Oparbejdning  af  Brændsel  af  forskelligt  Affalds¬ 
materiale.  Ogsaa  ved  Planlæggelsen  af  en  Ind¬ 
samling  af  Olden  til  Olieudvinding  udførte  han 
et  stort  Arbejde,  ligesom  han  paatog  sig  at  ud¬ 
føre  Forsøg  med  Fremstilling  af  Trætjære  efter 
de  i  Sverige  anvendte  Metoder,  Foderforsøg  med 
Fyrrenaale  m.  m.  Endelig  var  han  en  ivrig  For¬ 
kæmper  for  Oprettelsen  af  indenlandske  Træ¬ 
destillationsanlæg  til  Udvinding  af  Trækul,  Ed¬ 
dikesyre,  Terpentin  m.  v. 

Alle  indenfor  Industriens  Kredse,  der  under 
disse  Arbejder  er  kommet  i  Berøring  med  ham, 
vil  bevare  Minder  om  hans  aabne  og  vindende 
Karakter.  Idet  vi  ved  disse  Linier  hædrer  hans 
Minde,  ønsker  vi  gerne  at  give  Udtryk  for  en 
Tak  for  hans  Arbejde  —  en  Tak,  der  ved  hans 
bratte  Bortgang  kun  i  altfor  sparsomt  Maal  naaede 
at  blive  rettet  til  ham  selv. 

Th .  Madsen. 

□□□□□□ 

Norsk  Krigsøkonomi. 

I  Nationaløkonomisk  Forening  holdt  Direktør  N. 
Rygg  fra  det  norske]  statistiske  Centralbureau  den 
12.  December  et  interessant  Foredrag  om  Norges  Øko¬ 
nomi  under  Krigen. 

Han  skildrede  den  vældige  Udvikling,  der  var  fore- 
gaaet  i  Landet  fra  1814,  til  det  fejrede  sit  Grundlovs¬ 
jubilæum  netop,  da  Krigen  udbrød.  Og  dog  var  Norge 
endnu  da  et  kapitalfattigt  Land  —  senere  bar  dette 
Forhold  jo  ændret  sig  betydeligt. 

Straks  greb  Forfjamskelsen  alle,  Skibene  lagdes  op, 
Fondsbørsen  lukkedes,  alt  lammedes.  Saa  greb  Rege¬ 
ringen  ind  med  Provian  teringskommission,  Maksimal¬ 
priser,  Eksportforbud,  Moratorium  og  Krigsforsikring 
for  Skibe  og  Ladninger.  Man  kom  saa  smaat  ig'ang 
igen.  Og  nye  Ruter  toges  op.  Bergensbanen  blev  Binde¬ 
leddet  mellem  Øst-  og  Vestevropa,  og  Stillingen  blev 
langt  bedre,  end  man  havde  tænkt  sig.  Mange  nye 
Foretagender  kom  frem.  Skibsfarten  tjente  Guld  til 
Landet.  Den  lette  Afsætning  gav  god  Fortjeneste.  Til¬ 
forselsforholdene  reguleredes  navnlig  ved  Branche¬ 
overenskomsterne  med  England.  191(1  blev  et  Rekord - 
aar. 

Men  efterhaanden  kom  Vanskelighederne  med  Raa- 
stoffer.  Eksportforbud  og  umulige  Fragtforhold  ode¬ 
lagde  meget,  og  i  1917  blev  Stillingen  stadig  vanske¬ 
ligere.  Da  England  opsagde  Handels-Overenskomsten 
i  April  1917,  var  Norge  henvist  til  selv  at  maatte  slaa 
sig  igennem.  Saa  kom  man  ind  paa  Rationeringen, 
og  først  i  1918  kom  en  ny  Ordning  istand  med  U.  S.  A. 
og  dermed  hele  Ententen. 

For  Skibsfarten  blev  det  som  under  tidligere  Krige 
en  gylden  Tid.  Fragterne  steg  til  3,  (5,  9  Gange  mere 
end  for  Krigen,  og  Skibspriserne  steg.  Bruttofragten 
før  Krigen  var  for  norsk  Flaade  i  udenrigsk  Handel 
200  Mili.  Ivr.,  i  1915  var  den  445  og  i  1910  steg  den  til 
1062  Miil.  Kr. 

Og  Spekulationen  greb  Store  og  Smaa.  Der  job¬ 
bedes,  saa  Politiet  formelig  maatte  skride  ind,  og  af 
de  6  Aktiemæglere  for  Krigen  voksede  der  benved 
300  frem. 

For  Norge  var  Livsbetingelsen  at  opretholde  For¬ 
bindelsen  vestpaa.  Flaaden  formindskedes,  mens  Frag¬ 
terne  steg.  For  Kul  steg  de  pr.  Ton  fra  460  Øre  til 
4500  Øre.  Og  Norges  Søfolk  trodsede  Faren.  Der 
mistedes  831  Fartøjer  paa  UA  Mili.  Brutto  Reg.-Tons 
eller  omtrent  Vs  af  Tonnagen  ved  Krigens  Udbrud. 
Og  af  de  13,000  Mand  gik  de  1120  ned,  medens  mange 
andre  dræbtes  eller  blev  Invalider. 

Samtidig  havde  Fiskeriet  Gyldenaar.  Der  ekspor¬ 
teredes  baade  til  England  og  Tyskland,  og  Storsilde¬ 
fiskeriet,  som  i  1913  gav  3Vs  Mili.  Kr.,  gav  i  1916  hele 
31  Miil.  Kr.,  medens  Vaarsild-Udbyttet  steg  fra  2 V A 
til  16  Miil.  Kr.  En  særlig  Fiskeaftale  regulerede  For¬ 
holdet  til  de  krigsførende  Aftagere.  Men  ved  den  en¬ 
gelske  Købepligts  Opsigelse  sank  Fiskeriets  Udbytte, 
der  havde  været  oppe  paa  123  Miil.  Kr.  netto  i  1916, 
til  34  Mili.  Kr.,  eller  mindre  end  før  Krigen. 

Hvalfangsten  i  Sydhavet  blev  nedlagt  og  i  de  hjem¬ 
lige  Farvande  kun  opretholdt  af  Staten  for  at  skaffe 
Fedtstof. 

Men  paa  alle  Omraader  steg  alt  med  Kæmpefart. 
Der  anmeldtes  i  1913- — 14  nye  Selskaber  til  50  Mili. 
Kr.  I  1917  steg  det  til  435  Miil.  Kr.  Og  Udvidelserne 
af  gamle  steg  fra  40  til  310  Mili.  Kr.  Offentlige  Aktie¬ 
emissioner  og  Obligationsudbud  steg  fra  95  Mili.  Kr. 
i  1914  til  1062  Miil.  Kr.  i  1916.  Formuen  steg  fra  4200 
Mili.  Kr.  i  1913  til  7300  Miil.  Kr.  i  1916  og  Indtægten 
fra  930  til  2250  Miil.  Kr.  i  1916. 

Men  samtidig  steg  Seddelomløbet  fra  123  til  408 
Mili.  Kr.  Indskudene  i  Privatbanker  steg  fra  592  Mili. 
Kr.  i  1913  til  2200  i  1917  og  2945  i  September  i  Aar. 


Man  beskar  først  Budgetterne,  men  snart  steg  Ind¬ 
komst-  og  Formueskatten  fra  17  til  105  Miil.  Kr.  og 
blev  den  dominerende,  medens  Tonnageafgift  og  To¬ 
baks-,  Luksus-  og  Krigskonjunktur- Skat  steg  til  uanede 
Højder  — -  den  sidste  gav  205  Miil.  Kr.  i  1916. 

Norge  konsoliderede  sig.  Det  rejste  store  nye  In¬ 
dustrier  og  overtog  bestaaende,  der  for  havde  været 
paa  udenlandske  Hænder.  Det  formindskede  sin  Gæld 
til  Udlandet,  saa  der  blev  Overskud,  og  det  har  nu  2 
Milliarder  Kr.  tilgode  i  Udlandet  og  har  oprettet  sine 
egne  norske  Banker  i  Udlandet.  Ogsaa  Landbruget 
og  dets  Kornproduktion  er  udvidet  —  nyt  Land  taget 
ind  paa  alle  Kanter. 

Men  Skyggen  er,  at  Familiebudgettet  er  steget  med 
261  Procent,  og  at  der  til  Statshjælp  gaar  100  Mili.  Kr. 
De  sociale  Forhold  er  forskudt.  Sømænds  og  Skov¬ 
arbejderes  Løn  er  blevet  3 — 4  Gange  større,  men  det 
store  Flertal  i  andres  Brød  har  det  smaat.  Til  Gen¬ 
gæld  har  der  praktisk  talt  ingen  Arbejdsløshed  været 
i  Norge  under  Krigen. 

I 

□□□□□□ 

Fremstilling  af  Druesukker. 

Fra  forskellige  Sider,  dels  fra  en  Række  Fabriker, 
der  fremstiller  Kulør,  Sova  og  Sukkervarer,  dels  fra 
A/S  »Fiducia«  og  A/S  Aarhus  Oliefabrik,  der  begge 
fremstiller  Druesukker  (Glykose),  er  der  sket  Henven¬ 
delse  til  Industriraadet  med  Anmodning  om  Raadets 
Støtte  til  at  søge  fornoden  Tilladelse  udvirket  til  at 
der  af  Kartoffelmel,  fremstillet  af  Kartofler,  avlede  her 
i  Landet,  maa  produceres  Druesukker. 

Denne  Vare,  af  hvilken  der  under  normale  Forhold 
her  i  Landet  produceres  ca.  2000  Tons  aarlig,  frem¬ 
stilles  i  Almindelighed  af  Majsstivelse,  men  da  Impor¬ 
ten  af  Majsstivelse  i  lang  Tid  har  været  standset,  har 
Fabrikerne  været  nødt  til  at  søge  Erstatning  herfor 
ved  Anvendelse  af  Kartoffelmel.  Mod  denne  Anven¬ 
delse  har  imidlertid  Ernæringsraadet,  under  Henvis¬ 
ning  til  Indenrigsministeriets  Bekendtgørelse  af  14. 
Septbr.  d.  A.,  der  forbyder  Anvendelsen  af  Kartofler 
til  industrielt  Brug,  nedlagt  Indsigelse. 

Industriraadet  har  i  denne  Anledning  henvendt  sig 
til  Indenrigsministeriet,  idet  man  vel  indser,  at  Spørgs- 
maalet,  hvorvidt  Kartoffelmel  udelukkende  bør  reser¬ 
veres  Ernæringen,  allerede  i  Principet  har  fundet  sin 
Afgørelse  ved  nævnte  Bekendtgørelse,  men  at  man 
paa  den  anden  Side  fra  forskellige  Kilder,  hvis  Paa- 
lidelighed  man  ikke  har  Grund  til  at  drage  i  Tvivl, 
har  erfaret,  at  Kartoffelavlen  har  været  saa  stor,  at 
det  er  Kartoifeltørrerierne  umuligt  at  tørre  alle  de 
Kartofler,  som  indleveres  til  Tørring,  og  der  er  stor 
Fare  for,  at  en  betydelig  Del  af  de  af  Kartoffelmels¬ 
fabrikerne  indkøbte  Partier  Kartofler  i  Løbet  af  kort 
Tid  vil  raadne  paa  Grund  af  det  fugtige  Efteraar. 
Store  Værdier  vil  da  formentlig  gaa  tabt,  hvis  ikke 
Kartoffelmelsfabrikerne  faar  Tilladelse  til  at  levere 
fugtig  Kartoffelstivelse  til  Druesukkerfabrikation.  Kar¬ 
toffelmelsfabrikerne  ser  heri  den  eneste  Udvej  til  at 
undgaa  store  Tab,  ligesom  det  jo  ogsaa  vil  være  en 
Fordel,  baade  for  Druesukkerfabrikerne  og  for  Lan- 

det  i  sin  Helhed,  om  det  kunde  opnaas,  at  den  i  Kar¬ 
toflerne  indeholdte  Næringsværdi  paa  denne  Maade 
kommer  Ernæringen  til  Gode.  Man  ønsker  her  at  gøre 
opmærksom  paa,  at  Druesukker  (Glykose)  i  Sukker¬ 
varefabrikationen  tjener  til  at  give  Varen  den  amorfe 
og  gennemsigtige  Karakter,  der  tilstræbes  ved  Fabri¬ 
kationen  af  Drops,  samt  bevirker  at  der  spares  Suk¬ 
ker.  Endvidere  er  det  nødvendigt  ved  Fremstilling 
af  Kulør,  Soya  samt  Frugtvin,  og  her  spares  ved  An¬ 
vendelse  af  Druesukker  et  næsten  tilsvarende  Kvan¬ 
tum  Sukker. 

Da  Spørgsmaalet  saaledes  har  ikke  ringe  Interesse 
baade  rent  industrielt  og  for  den  rette  Anvendelse  af 
alle  til  Ernæringsøjemed  anvendelige  Stoller,  in  casu 
Kartofler,  der  ellers  vil  bortraadne,  har  Industriraa- 
det  derfor  i  nævnte  Henvendelse  betonet  det  ønske¬ 
lige  i,  at  der  maa  gives  de  nævnte  Fabriker  Dispen¬ 
sation  fra  Forbudet  mod  Kartoflers  Anvendelse  til 
industrielt  Brug. 

□□□□□□ 

En  Biting. 

Under  sit  Ophold  i  Kjøbenhavn,  som  Formand  fol¬ 
den  norske  Delegation  ved  Vareudvekslingskonferen¬ 
cen,  holdt  den  kendte  norske  Nationaløkonom,  Pro¬ 
fessor  N.  Rygg,  Direktør  for  det  norske  statistiske  De¬ 
partement,  et  Foredrag  i  vor  nationaløkonomiske  For¬ 
ening  over  de  økonomiske  F'orhold  i  Norge  under  Kri¬ 
gen.  Vi  gengiver  andetsteds  Hovedindholdet  heraf. 
Her  skal  blot  fremhæves,  at  der  gennem  hele  Fore¬ 
draget  gik  en  varm  Interesse  for  Udviklingen  af  Nor¬ 
ges  Økonomi,  og  at  Foredragsholderen  blandt  Krigens 
Aktivposter  udtrykkelig  nævnte  Arbejdet  for  ny  Land¬ 
vinding,  bl.  a.  med  Hensyn  til  en  udvidet  Kornpro¬ 
duktion  i  Norge,  hvorved  man  skulde  blive  mere  uaf¬ 
hængig  end  hidtil.  Direktør  Ftygg  samlede  denne  Fø¬ 
lelse  derhen,  at  Krigen  i  Norge  havde  »staalsat  Viljen 
til  at  være  selvstændig.« 

Det  var  denne  staalsatte  Vilje,  der  ikke  rigtig  pas¬ 
sede  Indenrigsminister  Ove  Rode,  der  efter  Foredra¬ 
get  tog  Ordet,  og  meget  formfuldendt,  men  ogsaa  me¬ 
get  indtrængende  advarede  Norge  mod  at  lade  sig 
blænde  af  Krigens  Forhold  til  at  søge  at  fremhjælpe 
Produktioner,  der  i  og  for  sig  var  »unaturlige«  i  det 
paagældende  Land.  Det  forekom  ham,  at  Tanken  om 
Korndyrkning  i  Norge  med  Hensyn  til  Unaturlighed 
maatte  sidestilles  med  Bevægelsen  i  Danmark  for  at 
skabe  forøget  Industri.  Industrien  var  og  blev  i  Dan¬ 
mark  en  Biting. 

Overfor  disse  Betragtninger  oplyste  Ingeniør  Foss, 
at  denne  Biting  i  Aarene  før  Krigen  havde  beskæftiget 
900,000  af  Danmarks  2SU  Million  Indbyggere,  medens 
Landbruget  havde  beskæftiget  1  Million.  Og  Direktør 
Rygg  svarede,  at  Norge  netop  med  velberaad  Hu  sti¬ 


lede  mod  en  Udvidelse  af  sine  Kornarealer,  for  i  givet 
Tilfælde  at  kunne  ride  et  Nødsaar  af  ved  egen  Hjælp. 

□□□□□□ 

Mindre  Meddelelser. 

Ikke  saa  slemt. 

Det  er  jo  desværre  af  og  til  nødvendigt  fra  Myn¬ 
digheder  og  Organisationer  at  udsende  advarende  Med¬ 
delelser  vedrørende  Tilførsels-  eller  andre  økomomiske 
F'orhold.  Beklageligt  bliver  det  imidlertid,  naar  Dags¬ 
pressen  samtidig  med  at  gengive  disse  Advarsler  kan 
bringe  Udtalelser  fra  private  Importører  eller  andre, 
der  reducerer  de  udsendte  Advarslers  Betydning  i 
mere  eller  mindre  høj  Grad.  Vi  finder  Anledning  til 
at  betone,  at  saadanne  advarende  Udsendelser  selvføl¬ 
gelig  kun  fremkommer,  fordi  alle  Forhold  taler  her¬ 
for,  og  det  er  aldeles  uforsvarligt,  at  den  private  For¬ 
retningsmand,  der  hverken  kan  overse  eller  har  Ind¬ 
blik  i  samtlige  de  Forhold,  der  ligger  bag,  slige  Ud¬ 
sendelser,  bidrager  til  at  afsvække  Virkningen  heraf 
til  Fordel  for  en  Sorgløshed,  som  Situationen  saa 
sandt  ikke  opfordrer  til  at  støtte  yderligere. 

Dyrkning  al  langfiltret  Bomuld  i  U.  S.  A. 

I  de  sydvestlige  Dele  af  De  F'orenede  Stater  er 
man  nu  begyndt  at  dyrke  langfiltret  Bomuld.  Af 
denne  Art  importeredes  der  tidligere  ca.  200,000  Baller 
aarligt  fra  Ægypten,  men  i  Begyndelsen  af  August 
opkøbte  den  britiske  og  ægyptiske  Regering  hele  den 
ægyptiske  Høst  for  næste  Sæson,  saa  at  der  ikke  blev 
noget  tilbage  til  De  F'orenede  Stater.  I  U.  S.  A.  regner 
man  med  i  denne  Sæson  at  kunne  opdyrke  120,000 
Acres,  skønt  Manglen  paa  Arbejdskraft  foraarsager 
mange  Besværligheder.  I  Arizona  er  Driftsomkost¬ 
ningerne  10  Gange  saa  store  som  i  Ægypten.  Bom¬ 
uldsdyrkerne  regner  imidlertid  med  Arbejdskraft  fra 
Indien. 

□□□□□□ 

Legater. 

Af  Kaptajn  og  Malermester  C.  A.  Bruun  og  Hustrus 
Rejselegat  vil  der  inden  1.  Maj  1919  blive  uddelt  2 
Portioner  h  800  Kr.  Legatet  kan  søges  af  Haandvær- 
kere  og  Industridrivende,  der  bor  paa  Kjøbenhavns 
Grund. 

Af  praktiserende  Læge  Jacob  Pinquez’  Legat,  hvis 
Renter  skal  uddeles  til  honnette  og  flittige  Haandvær- 
kere  i  Kjøbenhavn  til  FIjælp  til  at  komme  i  Vej  eller 
til  Fremme  af  deres  Bedrift,  vil  inden  1.  Maj  1919  2 
Portioner  å  500  Kr.  blive  uddelte. 

Ansøgninger  om  disse  Legater  skal  skrives  paa  dertil 
indrettede  Ansøgningsblanketter,  som  kan  afhentes  i 
Industriforeningen,  og  som  vil  være  at  tilbagelevere 
inden  den  15.  Januar  1919. 

Købestævnet  i  Fredericia. 


Skal  Stævnet  udvides  uden 

Efter  Forlydende  vil  Finansudvalget  snart 
komme  til  at  tage  Stilling  til  et  Andragende 
fra  Købestævnet  i  Fredericia  sigtende  til  at  sætte 
dette  istand  til  at  foretage  den  meget  betydelige 
Udvidelse  af  Stævnet,  der  tidligere  har  været 
omtalt  paa  dette  Sted.  Naar  nu  Staten  saaledes 
for  anden  Gang  skal  gaa  til  at  yde  Købestævnet 
en  betydelig  pekuniær  Støtte  —  thi  der  synes 
at  være  ikke  ringe  Stemning  til  Gunst  herfor  — 
da  synes  imidlertid  det  Spørgsmaal  at  maatte 
paatrænge  sig,  om  Købestævnet  i  sin  nuværende 
Form  ogsaa  er  saaledes  organiseret  og  ledet,  at 
det  repræsenterer  virkelige  Landsinteresser,  om¬ 
fatter  alle  Grene  indenfor  det  Erhvervsomraade, 
det  i  særlig  Grad  skal  betjene,  nemlig  Haand- 
værk  og  Industri. 

Vi  har  med  Støtte  i  de  Erfaringer,  den  større 
Industri  har  høstet,  adskillige  Gange  giort  Købe¬ 
stævnets  Indretning  til  Genstand  for  en  Kritik, 
der  har  været  udsprunget  af  Interessen  for  at 
faa  denne  vigtige  Sag  ind  i  det  for  alle  inter¬ 
esserede  Parter  hedste  Spor.  Vi  har  saaledes 
paapeget  Svaghederi  Stævnets  indre  Organisation, 
i  Varegrupperingen,  i  Katalogets  Affattelse,  i  ydre 
og  indre  Forhold.  Vi  har  fulgt  Stævnets  Ud¬ 
vikling  og  advaret  mod  at  sænke  Niveauet  saa¬ 
ledes,  at  man  løb  Fare  for  kun  al  opnaa  lokal 
Betydning  eller  Interesse  for  enkelte  bestemte 
Brancher  i  Stedet  for  at  sigte  mod  de  landsom¬ 
fattende  og  almene  Interesser,  som  Købestævnets 
Folk  jo  ved  at  løfte  Opgaven  ogsaa  har  paataget 
sig  en  Mission  overfor.  Det  skal  dog  ogsaa  ind¬ 
rømmes,  at  vi  paa  det  sidste  Stævne  i  August 
har  konstateret  en  absolut  Vending  til  det  bedre 
og  ogsaa  har  givet  Udtryk  herfor. 


samtidig  Reorganisation? 

At  vor  Kritik  er  bleven  delt  i  mange  Kredse, 
der  er  interesseret  i  Købestævnets  Udvikling,  er 
en  kendt  Sag,  og  fritager  Industrien  for  enhver 
Mistanke  om  her  at  handle  ud  fra  snævre  Stands¬ 
interesser.  Saaledes  har  Landsforeningen  »Dansk 
Arbejde«,  der  dog  maa  siges  at  staa  i  særlig 
nært  Forhold  til  hele  Købestævnebevægelsen, 
udtalt  sig  meget  aabent  baade  i  Skrift  og  Tale 
om  denne  Sag.  Foreningens  Formand,  Kaptajn 
J.  Rambusch,  har  saaledes  som  den  første  rejst 
Spørgsmaalet  om  Nødvendigheden  af  en  Reor¬ 
ganisation  af  Købestævnet,  og  nylig  har  samme 
Forenings  Næstformand,  Redaktør  P.  Andersen, 
Svendborg,  i  Folketinget  udtalt  sig  i  samme 
Retning. 

Der  er  da  ogsaa  allerede  for  Aar  og  Dag  siden 
af  Handelsministeriet  bleven  nedsat  en  Kommis¬ 
sion  til  Overvejelse  af  dette  Spørgsmaal,  og  heri 
er  ogsaa  Industrien,  saavel  som  »Dansk  Arbejde« 
repræsenteret.  Vi  har  Grund  til  al  antage,  at 
man  fra  denne  Side  ikke  er  mødt  uden  fyldest¬ 
gørende  Materiale,  hvorpaa  en  ny  Ordning  maatte 
kunne  bygges  med  Varetagelse  af  alle  Interesser. 
Forskellige  Forhold  har  imidlertid  holdt  Kom¬ 
missionens  Arbejde  tilbage,  saaledes  at  denne 
endnu  ikke  har  kunnet  lægge  sit  Lod  i  Vægt- 
skaalen,  skønt  Købestævnets  nuværende  som 
bekendt  rent  lokale  Ledelse  i  Mellemtiden  har 
gennemført  adskillige  principielle  Nyordninger, 
f.  Eks.  Afholdelse  af  et  særligt  Foraarsstævne, 
og  nu  altsaa  er  traadt  i  Forbindelse  med  Finans¬ 
udvalget  med  en  ny  stor  Bevilling  for  Øje.  Tiden 
turde  derfor  være  kommet  til,  at  den  nedsatte 
Kommission,  der  repræsenterer  de  Erhverv  og 
Interesser,  Købestævnet  skal  betjene  og  støtte 

sig  til,  gør  sig  gældende,  thi  Landets  Erhvervs¬ 
liv  kan  ikke  være  tjent  med  og  Lovgivnings¬ 
magten  derfor  næppe  berettiget  til  en  Ordning, 
der  yder  en  ny  stor  Bevilling  til  Købestævnet 
uden  at  der  samtidig  skaffes  Garanti  for  en  saa- 
dan  Reorganisation  og  Udvikling  af  dette,  at  det 


virkelig  kan  samle  alle  Interesser  bag  sig  og 
komme  til  at  staa  som  en  fuldgyldig  Repræsen¬ 
tation  for  dansk  Industri  og  Haandværk  paa  den 
ingenlunde  lette  Stilling  som  den  nationale  Pro¬ 
duktions  Vagtpost  og  Fanebærer,  som  ligger  i 
selve  Købestævnets  Mission. 


©  •  © 


Spredte  Indtryk  fra  Washington. 

Af  N.  J.  Boeg. 


Det  er  vanskeligt  at  søge  i  faa  Linier  at  give  et 
Billede  af  den  Udvikling,  der  er  foregaaet  i 
De  Forenede  Stater  siden  dette  Lands  Indtræden  i 
Verdenskrigen  i  April  1917.  Et  saadant  Billede 
maatte  dannes  af  saa  mange  enkeltstaaende  Data, 
at  disse  i  deres  Sammensætning  vilde  virke  kalei- 
doskopisk.  Med  det  uhyre  forcerede  Tempo,  hvori 
Begivenhederne  udvikler  sig  fra  Dag  til  Dag,  er  det 
næsten  ogsaa  praktisk  ugørligt  at  faa  bundfæstet 
et  nogenlunde  objektivt  og  klart  Indtryk  af  de  en¬ 
kelte  Faktas  Aarsag  og  Virkning.  I  Virkeligheden 
frembyder  selve  den  bagvedliggende  Aarsag  til  de 
enkelte  Begivenheder  langt  større  Interesse  end  de 
udløste  Virkninger,  til  Trods  for  at  disse  sidste 
selvfølgelig  i  og  for  sig  er  dem,  der  umiddelbart 
træder  stærkest  frem  og  rent  praktisk  har  den 
største  Betydning. 

De  Forenede  Stater  har  med  deres  110  Millioner 
Indbyggere  af  de  fleste  forskellige  Nationaliteter, 
trods  de  store  Incitamenter  til  national  Samling, 
som  Afslutningen  af  Borgerkrigen  i  1861 — 65  frem¬ 
bød,  ret  naturligt  haft  Vanskelighed  ved  at  sam¬ 
mensmeltes  til  een  Nation  i  gammel-evropæisk  Be¬ 
tydning.  Dertil  krævedes  i  Virkeligheden  — 
navnlig  under  Hensyn  til  den  store  Liberalitet, 
som  man  altid  i  De  Forenede  Stater  har  vist  mod 
de  enkelte  Nationaliteters  Særejendommeligheder 
og  Særpræg  —  store  ydre  Begivenheder,  der  rent 
fysisk  kunde  smelte  denne  store  Befolkning  sam¬ 
men.  Og  Staternes  Indtræden  i  Verdenskrigen 
blev  denne  ydre  Faktor. 

Ogsaa  efter  Landets  Indtræden  i  Krigen  gik  der 
—  forekommer  det  —  en  forholdsvis  lang  Tid, 
førend  Befolkningen  som  saadan  fuldt  ud  gik  op  i 
denne;  dette  kan  ikke  forbavse.  De  Forenede  Sta¬ 
ters  Regering  havde  saavidt  muligt  søgt  at  holde 
Staterne  udenfor  Krigen,  og  det  stedfundne  Gen¬ 
valg  af  Præsident  Wilson  var  i  Virkeligheden  sket 
paa  Baggrund  af,  at  han  med  sin  hidtil  fulgte  Po¬ 
litik  havde  forstaaet  at  undgaa  et  definitivt  Brud 


med  Centralmagterne.  Det  var  derfor  et  stadig 
genkommende  Omkvæd  »he  kept  us  out  of  the 
war«,  og  det  kan  derfor  heller  ikke  undre,  at  der 
maatte  nogen  Tid  til,  før  Befolkningen  i  De  For¬ 
enede  Stater,  hvis  hele  Politik  gennem  Aaringer 
havde  været  ført  uden  Henblik  paa  Staternes  Del¬ 
tagelse  i  en  stor  Verdenskrig,  rigtigt  kunde  ind¬ 
passe  sig  i  den  ved  Deltagelsen  i  Krigen  frembragte 
nye  Situation.  Ganske  særlige  Foranstaltninger 
maatte  derfor  træffes  for  at  kunne  optræde  som 
Medkombattant  i  det  forhaabentlig  nu  snart  af¬ 
sluttede  Verdensdrama;  Krigsflaaden  skulde  for¬ 
øges,  en  Hær  skabes  fra  Bunden  af  og  de  fornødne 
Transportmidler  til  Overføringen  af  denne  nye 
Hær  skulde  bygges.  Det  vil  erindres,  at  De  For¬ 
enede  Stater  kun  havde  en  ret  forsvindende  Ton¬ 
nage;  nye  Skibsværfter  maatte  derfor  opføres  til 
Bygning  af  denne  nu  absolut  nødvendige  Tonnage 
—  Selv  om  der  i  De  Forenede  Stater  allerede  tid¬ 
ligere  var  sket  en  overordentlig  betydelig  Omlæg¬ 
ning  af  Industrien  under  Hensyntagen  til  de  store 
Leverancer  af  Krigsmateriel,  der  fra  De  Forenede 
Stater  udførtes  til  de  krigsførende,  blev  det  efter 
Landets  egen  Deltagelse  i  Krigen  selvfølgelig  yder¬ 
ligere  nødvendigt  at  forøge  den  Produktion  af 
Krigsmateriel,  der  allerede  var  paabegyndt,  lige¬ 
som  det  var  nødvendigt  at  skaffe  den  nu  hurtigt 
opstaaende  Hær  den  fornødne  Forsyning  med  Ud¬ 
rustning  m.  v. 

Alt  dette  i  sig  selv  en  gigantisk  Opgave  —  men 
hvad  mere  er,  det  var  nødvendigt  at  faa  vakt  den 
Interesse  for  og  Opgaaen  i  Krigen,  som  til  syvende 
og  sidst  maatte  være  afgørende  for  den  Betydning, 
som  Staternes  Deltagelse  i  denne  vilde  frembyde. 
Uden  hver  enkelts  Opgaaen  i  denne  Opgave  vilde 
det  ikke  have  været  muligt  at  gennemføre  det 
uhyre  Program,  som  laa  for;  og  det  maa  her  vel 
erindres,  at  Staternes  Deltagelse  i  Krigen  ikke 
skyldtes  Ønsket  om  nogen  direkte  Fordel  i  Ret¬ 
ning  af  Landvinding  eller  lignende,  men  kun  Øn- 

sket  om  at  forsvare  de  Rettigheder  indenfor  Folke- 
samfundet,  som  selv  under  en  Krig  af  saa  vidt 
spændende  Omfang  som  den  nu  afsluttede  burde 
bestaa  og  respekteres  —  en  idealistisk  Krig  for  saa 
vidt  fra  Staternes  Side. 

1  Retning  af  Paavirkningen  af  Befolkningen 
blev  der  straks  foretaget  Skridt,  idet  der  under 
14.  April  1917  oprettedes  en  »Committé  on  Public 
Information«  med  Mr.  George  Greel  som  For¬ 
mand  og  iøvrigt  bestaaende  af  Staternes  Uden¬ 
rigsminister,  Krigs-  og  Marineminister;  denne 
Komité  udgiver  hver  Ugedag  den  saakaldte 
»Official  U.  S.  Bulletin«,  hvori  findes  omtalt 
alle  vigtigere  Begivenheder  vedrørende  Stater¬ 
nes  Deltagelse  i  Krigen,  baade  fra  et  militært 
og  civilt  Synspunkt;  saaledes  findes  optaget 
alle  Bekendtgørelser  og  lign.  vedrørende  Krigsad¬ 
ministrationen,  korte  Uddrag  af  Kongresforhand¬ 
lingerne,  eller  Tabsliste  over  Faldne,  Saarede  m. 
v.  samt  mhidre,  instruktive  Opsatser,  navnlig  af 
rent  pædagogisk  Art.  For  Eksempel  findes  i  Nu- 
meret  for  19.  September  1918,  hvori  den  dansk¬ 
amerikanske  Overenskomst  er  omtalt,  en  Række 
Besvarelser  fra  fremstaaende  Mænd  om,  hvilken 
Betydning  Skibe  og  Skibsbygning  har  for  De  For¬ 
enede  Stater,  saavel  i  Krig  som  i  Fred.  Igennem 
denne  dagligt  udkommende  Bulletin  spredes  der 
over  alle  Staterne,  saavel  som  ogsaa  i  Evropa,  et 
nøje  Kendskab  til  Staternes  hele  Krigs-Optræden, 
og  der  haves  her  et  udmærket  Materiale  til  Be¬ 
dømmelsen  af  dette  Forhold.  —  Endvidere  ud¬ 
giver  den  her  nævnte  Komité  en  Serie  Afhandlin¬ 
ger  vedrørende  »war  information«;  disse  forskel¬ 
lige  Artikler  er  skrevet  af  særlig  fremstaaende 
Mænd,  og  behandler  de  forskellige  Emner  ved¬ 
rørende  Krigen,  der  har  mere  almindelig  Interesse. 
—  Hvilken  uhyre  Paavirkning,  der  sker  gejnnem 
den  amerikanske  Presse,  baade  Dagblade  og  de 
talløse  Uge-  og  Maanedsmagasiner,  som  ogsaa  ved 
offentlige  Foredrag,  Massemøder,  i  Biografteatre 
og  egentlige  Teatre  behøver  kun  lige  at  nævnes. 

Med  det  demokratiske  Styresæt,  der  særlig  ken¬ 
detegner  U.  S.  A.,  vil  det  ikke  forbavse,  at  det 
sociale  Tryk  i  Retning  af  ensartet  Tankesæt  i 
Virkeligheden  er  et  overmaade  stærkt.  Der  fin¬ 
des  derfor  ogsaa  i  dette  Land  saa  gode  Betingelser 
som  noget  Steds  for  at  fremskaffe  en  ensartet  Op¬ 
fattelse  og  Bedømmelse  af  de  store  Spørgsmaal, 
der  beskæftiger  Verden.  Men  at  det  desuagtet 
maatte  tage  Tid,  før  hele  det  ændrede  Syn  paa 
Forholdene,  som  en  Deltagelse  i  Krigen  gjorde 
nødvendig,  kunde  trænge  igennem,  er  forstaae- 


ligt.  Mest  har  her  vel  nok  selve  de  opnaaede  Re¬ 
sultater  hjulpet;  man  faar  i  alle  Tilfælde  et  stærkt 
Indtryk  af,  at  Krigsinteressen  og  ogsaa  Krigsbe¬ 
gejstringen  er  stadig  stigende,  alt  som  den  prak¬ 
tiske  Medoptræden  bliver  større,  ved  Afleveringen 
af  stadig  flere  Tropper  til  Frankrig,  ved  Bygnin¬ 
gen  af  Skibe  i  stedse  øget  Tempo,  ved  Fremstil¬ 
lingen  af  stadigt  voksende  Krigsmateriel. 

Det  synes  for  en  Udenforstaaende,  som  om  det 
i  U.  S.  A.,  som  de  store  Dimensioners  Land,  tager 
forholdsvis  lang  Tid  at  faa  navnlig  Statsadmini¬ 
stration  og  -Foretagender  organiseret,  men  at  paa 
den  anden  Side  Tempoet  oftest  er  ganske  ander¬ 
ledes  hurtigt  og  ri  vende  end  i  den  saakaldte  »gamle 
Verden«;  dette  sidste  skyldes  muligt,  at  der  i  U. 
S.  A.  er  en  saa  ringe  Tradition,  det  er  ikke  for 
Nationen  nødvendigt  at  tænke  tilbage  i  Tid,  men 
kun  at  arbejde  fremad  uden  Hensyntagen  til,  om 
Fremtiden  bliver  en  nogenlunde  harmonisk  Ud¬ 
vikling  af  Fortiden.  Dette  i  Forbindelse  med  den 
uhyre  Følelse  af  Kraft,  som  de  store  Landstræk¬ 
ninger  med  deres  umaadelige  naturlige  Rigdomme 
af  sig  selv  maa  fremavle,  ogsaa  paa  Baggrund  af, 
at  der  her  er  Tale  om  en  Nation  —  eller  rettere 
om  Enkelt-Individer,  der  er  henvist  til  sig  selv  og 
derfor  kun  har  at  søge  længst  muligt  frem  uden 
den  stærke  Hensyntagen,  som  lever  i  de  ældre 
Samfund. 

Naturligvis  lader  Menneskers  og  Nationers 
Tankesæt  sig  kun  vanskeligt  maale  direkte,  men 
de  ydre  Kendsgerninger  vil  i  Virkeligheden  oftest 
være  nogenledes  sikre  Udslag  og  Kendetegn  paa 
det  Følelsesliv,  der  ligger  bagved,  idet  selve  Fø¬ 
lelseslivet  sikkert  maa  betragtes  som  i  mange  Til¬ 
fælde  mere  afgørende,  end  man  ofte  er  tilbøjelig 
til  at  mene.  Dette  har  de  nuværende  store  Begi¬ 
venheder  i  alt  Fald  tilfulde  vist,  og  det  er  —  mu¬ 
ligt  først  i  Begyndelsen  af  indeværende  Aar,  d.  v. 
s.  1918  —  store  Ting,  som  U.  S.  A.  har  formaaet 
at  præstere  —  muligt  større,  end  man  herom  selv 
havde  turdet  vente. 

Der  har  hertil  været  krævet  en  uhyre  Ny-Orga- 
nisation,  hvilket  sikkert  i  U.  S.  A.  har  stødt  paa 
ganske  særlige  Vanskeligheder,  da  Central- Admi¬ 
nistrationen  i  dette  Land  spiller  en  relativt  saa 
ringe  Rolle,  i  alt  Fald  en  langt  mindre  betydnings¬ 
fuld  end  hidtil  i  Evropa.  Paa  den  anden  Side  har 
dette  dog  selvfølgelig  frembudt  den  store  Fordel, 
at  man  ikke  har  følt  sig  saa  stærkt  bundet  af 
hidtil  fulgte  Principer  og  Sædvaner,  end  man 
ellers  muligt  kunde  have  været  tilbøjelig  til. 

Krigsadministrationen  —  bortset  fra  den  rent 

militære,  der  selvfølgelig  varetages  af  henholdsvis 
»War  &  Navy  Departement«  (som  et  Kuriosum 
kan  her  nævnes,  at  det  for  Navy  Departement  har 
været  nødvendigt  at  opføre  en  hel  ny  Bygning  for 
at  rumme  de  mange  »employésés«,  som  Mari¬ 
nens  mange  forskellige  Interesser  maa  beskæftige; 
denne  nye  Bygning,  der  vist  nu  omtrent  maa  være 
fuldt  færdig,  er  efter  Sigende  den  største  Kontor¬ 
bygning  i  Amerika  og  rummer  —  (saa  vidt  erin¬ 
dres  —  ca.  14 — 1500  Personer)  —  varetages  navn¬ 
lig  af  følgende  3  Institutioner,  alle  skabte  under 
Krigen,  nemlig:  »War  Trade  Board«,  »Food  Admi¬ 
nistration«  og  »Council  of  National  Defense«  med 
dettes  Hovedafdeling  »War  Industries  Board«; 
alle  disse  3  store  administrerende  Organer  har  ud¬ 
viklet  sig  i  et  Tempo,  der  i  ganske  særlig  Grad  er 
amerikansk;  for  hver  af  dem  har  det  været  nød¬ 
vendigt  at  opføre  store  nye,  men  dog  interimisti¬ 
ske,  Bygninger,  beliggende  i  en  stor  Park,  ved 
hvis  Udkant  bl.  a.  White  House,  State  Departe¬ 
ment  m.  v.  er  opført.  At  disse  nye  Bygninger  har 
været  til  landskabsmæssig  Ødelæggelse  af  den  paa¬ 
gældende  Del  af  Parken  lader  sig  ikke  nægte,  men 
forhaabentlig  er  den  Tid  ikke  altfor  fjern,  da  man 
atter  kan  tænke  paa  deres  Nedrivning. 

Allerede  i  Navnet  ligger  i  det  væsentligste  an¬ 
givet  Virkeomraadet  for  disse  3  nye  Institutio¬ 
ner. 

War  Trade  Board  i  dets  nuværende  Skik¬ 
kelse  stammer  fra  Oktober  1917;  ved  en  under 
15.  Juni  udgiven,  af  Præsidenten  underskreven 
Lov,  den  saakaldte  Spionage-Lov,  gaves  der  Præ¬ 
sidenten  Bemyndigelse  til  at  træffe  Bestemmel¬ 
ser  med  Hensyn  til  Reguleringen  af  Udførslen  fra 
De  Forenede  Stater,  hvortil  senere  kom  Bestem¬ 
melser  vedrørende  Importen;  det  overlodes  op¬ 
rindelig  ved  en  Bekendtgørelse  af  22.  Juni  The 
Secretary  of  Commerce,  svarende  til  vor  Handels¬ 
minister,  at  varetage  den  praktiske  Gennemfø¬ 
relse  af  de  Udførselsbestemmelser,  der  maatte 
blive  trufne,  og  samtidig  etableredes  et  Eksport- 
raad,  bestaaende  foruden  af  Handelsministeren  til¬ 
lige  af  Udenrigsministeren  og  Landbrugsministeren 
samt  Levnedsmiddels-Administratoren,  den  be¬ 
kendte  Mr.  Herbert  C.  Hoower;  for  denne  sidstes 
Vedkommende  gjaldt  der  iøvrigt  paa  det  davæ¬ 
rende  Tidspunkt  det  ejendommelige,  at  hans  Myn- 
digheds-Omraade  endnu  ikke  var  lovfæstet,  idet 
Loven  vedrørende  saa  vel  »food«  som  »fuel«  Admi¬ 
nistration  først  forelaa  under  10.  August,  og  Mr. 
Hoower  derfor  i  Virkeligheden  kun  fungerede  rent 
de  facto,  uden  egentlig  lovmæssigt  Mandat.  I  Til¬ 


knytning  til  dette  Eksportraad  oprettedes  kort  Tid 
efter  et  saakaldt  »advisory  board«,  bestaaende  af 
Repræsentanter  for  de  nævnte  Administrations¬ 
grene,  der  senere  suppleredes  med  Repræsentan¬ 
ter  ogsaa  for  Skibsfarten  og  De  Forenede  Staters 
Finansadministration.  Forholdene  udviklede  sig 
imidlertid  hurtigt  derhen,  at  det  blev  nødvendigt 
at  lade  hele  Myndigheden  paa  dette  Omraade 
overgaa  til  et  særligt  Organ,  der  virkede  uafhæn¬ 
gigt  af  allerede  bestaaende  Institutioner,  og  det 
nævnte  »advisory  board«  blev  derfor  i  Løbet  af 
kortere  Tid  den  egentlige  øverste  administrerende 
Myndighed  paa  dette  Omraade,  saaledes  at  For¬ 
manden  Mr.  Wancel.  Mc.  Gormick,  der  var  State 
Departements’  Repræsentant  i  Raadet,  fungerede 
med  direkte  Ansvar  og  Rapport  til  Præsidenten. 
Myndigheden  gik  derved  fra  Handelsministeriet 
over  til  »advisory  board«,  der  —  som  før  bemær¬ 
ket  —  i  Oktober  1917  fik  Navn  af  War  trade  Board 
og  beskæftigede  sig  med  De  Forenede  Staters  sam¬ 
lede  Ind-  og  Udførsel,  udstedte  Bekendtgørelser 
om  Ud-  og  Indførselsforbud  og  alle  de  i  Forbin¬ 
delse  dermed  staaende,  selvfølgelig  overordentlig 
talrige,  regulerende  Bestemmelser  paa  dette  saa 
omfattende  Omraade.  Dog  er  de  vigtigste  Be¬ 
stemmelser  udgivne  i  Form  af  Ordrer  fra  Præsi¬ 
denten,  saaledes  den  herhjemme  særlig  kendte 
Bekendtgørelse  af  27.  August  1917,  hvorved  en 
fuldstæiidig  Embargo  gennemførtes,  bl.  a.  for  Dan¬ 
marks  Vedkommende,  saaledes  at  ingen  Eksport 
fra  U.  S.  A.  kunde  foregaa  til  Danmark  uden  efter 
særlig  Tilladelse  fra  Udførsels- Administrationen. 

Det  har  for  den,  der  har  haft  Lejlighed  til  paa 
særlig  hært  Hold  at  følge  Udviklingen  af  denne 
nye  Iristitution,  der  nu  tæller  mindst  2400 
»employees«  været  ganske  overordentlig  inter¬ 
essant  ilt  se,  hvorledes  en  saadan  Administration 
efterhadnden  tager  fastere  Form  og  følger  be¬ 
stemte  Principer  og  Retningslinier;  naturligvis 
maatte  der  til  en  Begyndelse  herske  adskillig 
Usikkerhed,  bande  fordi  de  til  Institutionen  knyt¬ 
tede  Personer  alle  stod  overfor  helt  nye  Opga¬ 
ver  og  tdges  fra  det  praktiske  Erhvervsliv  uden 
administrativ  Uddannelse,  men  med  Opgavernes 
voksende  Størrelse  er  selvfølgelig  ogsaa  Erfarin¬ 
gerne  blevet  stedse  rigere  og  mere  sagligt  udnyt¬ 
tede,  og  med  De  Forenede  Staters  uhyre  Eksport 
og  Import  vil  det  let  forstaas,  hvilket  mægtigt 
Materiale,  der  her  foreligger.  —  Der  behandles 
nu  daglig  over  6000  applications  om  Licenser  for¬ 
uden  Sager  af  mere  almindelig  Natur,  og  det  be¬ 
høver  blot  lige  at  nævnes,  at  De  Forenede  Staters 

Politik  paa  dette  Omraade  selvfølgelig  har  maat- 
tet  foregaa  i  nær  Tilknytning  til  de  Synspunkter, 
der  har  været  raadende  for  Ententen.  Det  drejer 
sig  jo  her  ikke  blot  om  en  rent  statistisk  Opgø¬ 
relse  af,  hvorledes  De  Forenede  Staters  Udenrigs¬ 
handel  med  de  enkelte  Lande  kan  og  hør  fore¬ 
gaa,  men  hertil  gør  sig  endvidere  alle  de  Proble¬ 
mer  gældende,  som  den  formentlig  nu  afsluttede 
Verdenskrig  har  ført  med  sig  paa  det  handelspo¬ 
litiske  Omraade;  ogsaa  knytter  hertil  sig  hele  det 
under  Krigen  opstaaede  System  med  Opførelse  af 
Firmaer  og  Personer  paa  de  saakaldte  »sorte  Li¬ 
ster«  m.  v. 

Den  Tid,  Sagernes  Behandling  i  War  Trade 
Board  maatte  tage,  vil  derfor  gennemgaaende 
være  forholdsvis  betydelig,  da  man  fra  War  Trade 
Boards  Side  videre  maa  raadspørge  mange  andre 
Institutioner  saaledes  de  2  fornævnte  Krigsadmini¬ 
strationsgrene,  nemlig  Food  Administration  og 
Council  of  National  Defense. 

I  nær  Tilknytning  til  War  Trade  Board  virker 
et  andet  særligt  Organ,  nemlig  Shipping  Board, 
der  træffer  Afgørelse  med  Hensyn  til  Anvendel¬ 
sen  af  Tonnagen  og  endvidere  administrerer  hele 
den  uhyre  Skibsbygning,  som  siden  Staternes  Ind¬ 
træden  i  Krigen  har  fundet  Sted  saavel  paa  de 
allerede  eksisterende  Skibsværfter  som  paa  de 
mange  i  Løbet  af  det  sidste  Aar  oprettede  nye 
Værfter.  —  Det  er  en  uhyre  Kraftudfoldelse,  der 
paa  dette  Omraade  har  fundet  Sted  i  et  Tempo, 
som  vist  nok  kun  kan  præsteres  i  et  Land  som  De 
Forenede  Stater,  men  selvfølgelig  har  Tonnage- 
Spørgsmaalet  ogsaa  været  et  af  de  allervigtigste 
Problemer,  der  her  har  gjort  sig  gældende  til  Over¬ 
føring  af  hele  den  uhyre  Hær,  som  i  Løbet  af  saa 
kort  Tid  har  kunnet  samles  paa  fransk  Grund.  Og 
i  Forbindelse  hermed  til  Overføring  af  hele  det 
mægtige  Udrustningsmateriel,  som  har  maattet 
ydes  fra  De  Forenede  Stater,  hvortil  kommer  de 
store  Vanskeligheder  med  at  skaffe  den  nye  Hær 
paa  den  anden  Side  Atlanterhavet  de  fornødne 
daglige  Forsyninger.  Endvidere  maatte  De  For¬ 
enede  Stater  fremdeles  i  vidt  Omfang  sørge  for 
Forsyningen  til  Ententen  af  saavel  Levnedsmidler 
som  ogsaa  Krigsmateriel.  Det  er  i  Virkeligheden 
en  gigantisk  Opgave,  der  her  har  foreligget,  og 
selv  om  det  muligt  tog  nogen  Tid  at  faa  hele  For¬ 
holdet  fast  organiseret,  og  der  i  Begyndelsen  med¬ 
gik  nogen  Tid  til  mere  akademisk  og  teoretisk 
Diskussion  og  Forhandling,  er  de  Resultater,  der 
er  opnaaede,  tilstrækkelig  kendte  og  vurderede. 

Nævnes  skal  saaledes  den  største  shipyard  i  De 


Forenede  Stater  »Hog  Island  Shipyard«  i  Nærhe¬ 
den  af  Philadelphia,  der  i  November  Maaned  1917 
blev  anlagt  paa  en  flad  Sumpstrækning,  hvor  der 
i  Juli  1918  stod  et  omtrent  færdigt  Skibsværft  med 
50  Beddinger,  hvor  en  Arbejdsstyrke  paa  20 — 
30,000  Mand  skulde  bskæftiges. 

Som  et  karakteristisk  Træk  i  De  Forenede  Sta¬ 
ters  Storproduktion  maa  anføres,  at  dette  Skibs¬ 
værft  kun  havde  at  gøre  med  selve  Sammenbyg¬ 
ningen  af  Skibene,  idet  alle  de  enkelte  Dele  leve¬ 
redes  fuldt  færdige  fra  amerikanske  Staalmøller 
m.  v.  Derfor  var  det  ogsaa  under  et  Besøg  paa 
Hog  Island  Shipyard  et  stadig  tilbagevendende 
Omkvæd,  at  Værftets  Produktion  og  Betydning 
selvfølgelig  var  baseret  paa,  at  Materialet  til  Ny- 
Bygningerne  virkelig  ogsaa  kunde  fremskaffes. 

Her  ligger  Forholdet  imidlertid  saaledes,  at  der 
indenfor  den  amerikanske  Industri  er  foregaaet 
en  overordentlig  stærk  Omlægning  i  Produktio¬ 
nen  med  stadig  stigende  Elimination  af  al  Fabri¬ 
kation  af  »nonessentials«,  i  Betydning  af  Fabri¬ 
kata,  der  ikke  have  direkte  Betydning  for  de  man¬ 
ge  Krav,  som  Deltagelsen  i  Krigen  maatte  stille. 
De  amerikanske  Staalværker  med  hele  deres  uhyre 
Produktionskapacitet  beskæftiger  sig  saaledes 
praktisk  talt  kun  med  Regeringsleverancer  til 
Skibsbygning,  Ammunitionsfabrikation  m.  v.  — 
Produktionen  paa  de  amerikanske  Automobilfa¬ 
briker  er  nedsat  med  —  saa  vidt  erindres  — 
80  pCt.  af  Fremstillingen  af  Personvogne,  idet  de 
iøvrigt  beskæftiger  sig  med  Produktionen  af  Mo¬ 
torer  til  Flyvemaskiner,  Trucks  til  Hæren  m.  v. 

Hele  denne  Omlægning  af  Industrien  foregaar 
gennem  War  Industris  Board  og  Fuel  Administra¬ 
tionen,  der  regulerer  Anvendelsen  af  Raamateria- 
ler  og  Brændselsstoffer,  hvortil  yderligere  kom¬ 
mer  den  Kontrol,  som  Regeringen  fører  med  An¬ 
vendelsen  af  Jernbanemateriellet  i  De  Forenede 
Stater.  —  Fra  1.  Januar  1918  overtog  De  Forenede 
Staters  Regering  for  Krigsperioden  og  en  vis  Tid 
derefter  samtlige  amerikanske  Jernbaneanlæg  og 
overdrog  Administrationen  af  hele  dette  kolossale 
Apparat  til  Staternes  Finansminister,  Mr.  Mc. 
Adoo  som  Generaldirektør.  Det  vil  vides,  at  Jern¬ 
banerne  i  De  Forenede  Stater  alle  er  i  privat  Eje, 
idet  Statsbaner  ikke  kendes,  ligesom  ogsaa  Te¬ 
lefon  og  Telegraf  er  i  Hænderne  paa  private  Sel¬ 
skaber.  Ved  Overtagelsen  af  Jernbanerne  maatte 
der  selvfølgelig  ydes  Garanti  til  saavel  Obligations- 
Indehaverne  som  Aktieejerne  i  de  enkelte  Selska¬ 
ber,  saaledes  at  der  garanteredes  dem  et  Udbytte, 
svarende  lil  Gennemsnittet  af  de  sidste  3  Aar. 


18 


TIDSSKRIFT  FOR  INDUSTRI 


Food  Administration  beskæftiger  sig  med  saa- 
vel  Forsyning  af  Levnedsmidler  i  De  Forenede 
Stater  som  med  Eksporten  af  Levnedsmidler  til 
andre  Lande;  det  er  derfor  ogsaa  det  rette  Udtryk, 
naar  Mr.  Hoower  er  blevet  kaldt  »the  world’s  food 
administrator«  —  en  Opgave,  til  hvilken  han  med 
sin  fortrinlige  Administration  af  »Belgian  relief« 
maatte  anses  for  at  være  udmærket  egnet. 

Ejendommeligt  for  amerikansk  Tankesæt  og 
den  Maade,  hvorpaa  den  enkelte  er  gaaet  op  i  den 
store  Opgave,  som  Krigen  har  paalagt  Landet,  er, 
at  de  fleste  Bestemmelser  af  Food  Administration 
er  gennemført  ad  Frivillighedens  Vej;  dog  har  det 
selvfølgelig  været  nødvendigt  at  fastsætte  visse 
egentlige  Lovregler.  Saaledes  foreligger  en  Maksi¬ 
malpris  paa  Hvede,  der  iøvrigt  har  givet  Anledning 
til  ret  skarpe  Divergenser  i  Kongressen,  medens 
iøvrigt  de  fleste  Krigs-Foranstaltninger  trods  deres 
i  Virkeligheden  uhyre  gennemgribende  Karakter 
er  blevet  gennemført  med  forholdsvis  Lethed. 
Food  Administration  er  vel  nok  den  Gren  af  Krigs¬ 
administrationen,  der  har  faaet  mest  direkte,  al¬ 
men  Betydning,  med  dets  Krav  til  Landet  og  til 
alle  enkelte,  hvad  enten  det  drejer  sig  om  at  und- 
gaa  Anvendelse  af  Hvedemel,  Kød  eller  lignende. 
Det  i  enhver  Amerikaners  Bevidsthed  fast  indgro¬ 
ede  Slagord  »food  will  win  the  war«,  vil  sikkert 
ogsaa  være  kendt  herhjemme;  det  er  en  Sentens, 
som  Øjet  møder  mange  Gange  daglig  i  Blade,  Op¬ 
slag  og  mange  andre  Steder;  hvad  der  her  er  op- 
naaet  saavel  i  det  offentlige,  paa  Hoteller,  Restau¬ 
ranter  og  andre  Steder  som  i  alle  de  mange  pri¬ 
vate  Hjem,  er  et  af  de  smukkeste  Beviser  paa 
hele  den  Aand,  hvormed  den  amerikanske  Nation 
er  gaaet  op  i  Krigen. 

Hvor  stort  det  Apparat  er,  der  her  har  maat- 
tet  stilles  i  Scene,  vil  fremgaa  af,  at  selve  Food 
Administration  beskæftiger  mere  end  2000  Per¬ 
soner,  hvortil  kommer,  at  de  enkelte  Stater  m.  v. 
har  deres  særlige  lokale  Organisationer. 

Nævnes  maa  ogsaa  den  Tilslutning,  som  De  For¬ 
enede  Staters  Administration  har  faaet  fra  Lan¬ 
dets  Arbejderparti,  repræsenteret  særlig  ved  Mr. 
Samuel  Gompers  —  en  Tilslutning,  der  selvfølge¬ 
lig  har  været  absolut  paakrævet:  det  er  i  det  hele 
forbavsende  at  se,  hvilken  Virkning  de  utallige 
Henvendelser  til  Offentlighedens  Patriotisme  har 
haft,  hvad  enten  disse  Henvendelser  stammer  fra 
selve  Præsidenten  eller  andre.  Der  er  her  Tale  om 
den  Massepaavirkning,  støttet  af  Personer  og  paa 
mange  andre  Maader,  som  i  Virkeligheden  kun 
ved  Selvsyn  kan  forstaas. 


De  svenske  Oversøruter. 

» Sveriges  Transoceana  Linjer «,  udarbejdet  ved 
R.  von  Rosen,  Sekretær  i  Sveriges  Allmånna 
Exportforening.  —  Foreningens  Haandbøger 
Nr.  3 ,  1918.  Pris  15  Kr. 

De  nuværende  Oversøruter  under  svensk  Flag 
er  alle  af  ung  Dato,  skabt  og  opbygget  som  de  er 
i  indeværende  Aarhundrede.  Men  trods  deres 
Ungdom  maa  de  siges  at  have  skabt  sig  en  god 
Position,  og  rige  Fremtidsmuligheder  knytter  der 
sig  til  dem,  saa  sandt  som  Sverige  hører  til  de 
Lande,  der  ikke  blot  kan  give  deres  hjemgaaende, 
men  ogsaa  deres  udgaaende  Skibe  fuld  Beskæf¬ 
tigelse,  takket  være  dets  voluminøse  Eksportpro¬ 
dukter.  Paa  sidstnævnte  Omraade  er  der  netop 
en  iøjnefaldende  Forskel  mellem  Danmark  og  Sve¬ 
rige.  Men  har  saaledes  vore  Naboer  vel  nok  større 
naturlige  Chancer  for  videre  Udvikling  af  Rute¬ 
skibsfarten,  end  vi  har,  er  der  al  mulig  Grund  til 
at  fremhæve  vort  eget  relativ  høje  Stade,  og  umis¬ 
kendeligt  kan  man  iagttage,  hvor  anførende  og 
forbilledligt  vort  0.  K.  har  været  for  det  moderne 
svenske  Ruterederi.  Ikke  blot  skyldes  et  af  disse 
Selskaber,  Svenska  Ostasiatiska  Kompaniet,  en 
ikke  uvæsentlig  Del  af  sin  Tilblivelse  vort  0.  K., 
men  Idéen  til  den  stolte  Motorskibsflaade,  der 
allerede  nu,  men  navnlig  i  Fremtiden,  vil  komme 
til  at  sejle  under  svensk  Flag,  er  hentet  hernede. 
Endelig  er  det  vist  ikke  for  meget  sagt,  at  den 
Samsejlingsforstaaelse,  der  i  de  senere  Aar  har 
været  gennemført  mellem  danske  og  svenske  Rute¬ 
rederier,  for  en  Del  kan  føres  tilbage  til  dansk 
Imødekommenhed  og  Forstaaelse.  Men  skylder 
Sverige  saaledes  det  tidligere  og  paa  et  givet  Tids¬ 
punkt  højere  udviklede  danske  Ruterederi  noget, 
er  det  at  haabe,  at  sidstnævnte  ogsaa  i  kommende 
Aar  vil  kunne  hente  værdifulde  udgaaende  Laster 
i  vort  Naboland.  I  Virkeligheden  er  der  faa  Om- 
raader,  hvor  Skandinavismen  bedre  vil  kunne 
begrundes  end  paa  Ruteskibsfarten.  En  ud¬ 
præget  Samsejlingsforstaaelse  mellem  de  tre  nor¬ 
diske  Landes  ledende  Ruterederier  er  i  Virkelig¬ 
heden  til  Fordel  for  alle  Parter,  idet  disse  Han¬ 
dels-  og  Industriforetagender  derved  faar  de  bed¬ 
ste  Transportmuligheder  i  saavel  udgaaende  som 
hjemgaaende  Retning.  Og  ved  at  Rederierne  staar 
Ryg  mod  Ryg,  skaber  de  sig  en  ualmindelig  stærk 
Position  i  den  internationale  Konkurrence.  De 
vinder  derved  den  Tryghed,  som  mere  end  noget 
andet  kan  mane  til  Forøgelse  og  Forbedring  af 
Materiellet. 

—  Lad  os  imidlertid  komme  bort  fra  disse 
mere  almene  Betragtninger  og  se  lidt  nærmere 
paa,  hvad  Bogen  med  ovennævnte  Titel,  som  den 
svenske  Eksportforening  har  udsendt,  kan  for¬ 
tælle. 

Det  svenske  oversøiske  Ruterederi  omfatter  paa 
sit  nuværende  Stade  5  Foretagender,  der  er  kom¬ 
met  til  Verden  mellem  1904  og  1914,  nemlig 


Aktie¬ 
kapital 
Miil.  Kr. 

Antal 

Skibe 

Tonnage 
1000  Tons 
d.  w. 

Rederiaktiebolaget  Transatlantic  . 

18,3 

48 

206 

Rederiaktiebolaget  Nordstjernan . 

7,0 

24 

118 

A/B  Svenska  Ostasiatiska  Komp. 

10,0 

9 

55 

A/B  Svenska  Amerika-Mexico  Linjen  8,4 

9 

29 

Rederi-A/B  Sverige-Nordamerika . 

24 

2 

10,3 

Blandt  de  Mænd,  der  i  første  Række  har  arbej¬ 
det  for  svenske  Oversøruters  Etablering,  staar  nu 
afdøde  Skibsreder  W.  Lundgren  i  Goteborg.  Det 
var  ham,  der  i  1904  ved  Rederiet  Nike  satte  den 
første  svenske  Damper  ind  paa  Sydafrika-Ruten. 
Siden  fulgte  det  nydannede  Transatlantic  i  samme 
Spor.  Det  var  fornemmelig  Trævarer,  der  sejle¬ 
des  med;  og  denne  Artikel  var  erobret  fra  Sejl¬ 
skibene.  Da  det  var  svært  at  finde  Returlast  fra 
Afrika,  udstrakte  Transatlantic  hurtig  sin  Linie 
til  Australien,  hvor  Betingelserne  i  saa  Henseende 
var  bedre. 

I  1908  opløstes  Nike  og  Transatlantic  overtog 
det  hele.  De  kommende  Aar  bragte  en  god  Ud¬ 
vikling,  der  dog  først  har  antaget  raske  Skridt 
under  Verdenskrigen.  Saaledes  oprettedes  i  1915 
dels  en  Rute  paa  Hollandsk-Indien  (Tændstik eks¬ 
port  til  Java),  dels  en  Rute  paa  Havnene  ved  den 
persiske  Bugt  (Bræddeeksport  til  Indpakning  af 
Dadler).  Endvidere  erhvervedes  Aktiemajoriteten 
i  Fornyade  Ångfartygsaktiebolaget  Viking,  og 
Samarbejde  etableredes  med  dette  Selskab.  I  1917 
fandt  en  fuldstændig  Indlemmelse  Sted,  og  dette 
skete  ogsaa  for  Rederiaktiebolaget  Rex’s  Vedkom¬ 
mende,  der  havde  Hjemsted  i  Stockholm.  Disse 
Overtagelser  plus  nye  Indkøb  satte  Selskabets 
Tonnage  en  Del  i  Vejret.  Samme  Aar  udstrakte 
Transatlantic  sin  Virksomhed  til  Nordamerika, 
og  da  det  blev  vanskeligt  at  finde  Returlaster  til 
Sverige  fra  Indien  og  Australien  grundet  paa 
Krigsforholdene,  etableredes  to  helt  nye  Ruter  fra 
Kalkutta  til  henholdsvis  vestindiske  og  mexikan- 
ske  Havne  samt  til  nordamerikanske  Havne.  En¬ 
delig  har  Selskabet  under  Krigen  faaet  en  Rute 
sat  i  Gang  paa  Vestafrika. 

Transatlantic  har  saaledes  alt  i  alt  været  sær¬ 
deles  virksom  i  de  sidste  Aar,  og  dets  storstilede 


Nybygningsprogram,  der  blandt  andet  omfatter 

7  store  Motorskibe,  tyder  paa,  at  Selskabet  yder¬ 
ligere  vil  befæste  og  udvide  sin  Position. 

Rederiaktiebolaget  Nordstjernan  kom  til  Verden 
i  1890  i  nøje  Tilknytning  til  Stockholmerfirmaet 
A.  Johnson  &  Co.,  der  specielt  interesserede  sig  for 
Jernindustrien  og  de  rige  Malmforekomster  i 
Nordland.  Efterhaanden  som  Eksporten  af  herhen- 
hørende  Produkter  øgedes,  steg  Kravene  til  Ton¬ 
nagen,  og  fra  1904  vovede  Nordstjernan  sig  med 
Held  ud  paa  Oversøruternes  Bane,  idet  det  fra  nu 
af  opretholdt  en  regelmæssig  Linie  paa  Argentina 
og  senere  paa  Brasilien.  I  1914  oprettede  Selskabet 
yderligere  to  Linier  paa  henholdsvis  den  nordlige 
og  sydlige  Pacifikkyst.  Nordstjernans  største  For¬ 
tjeneste  turde  vel  forøvrigt  være,  at  det  indførte 
det  første  Motorskib  til  den  svenske  Handelsflaade 
efter  dansk  Forbillede  i  1912.  (Suecia  bygget  hos 
Burmeister  &  Wain).  Det  raader  for  Tiden  over 

8  store  Motorskibe.  Endvidere  omfatter  Nybyg¬ 
ningsprogrammet  3  Motorskibe  paa  hver  9200 
Tons  d.  w.  og  6  Motorskibe  paa  hver  6550  Tons 
d.  w.  Selskabet  agter  efter  Krigen  at  oprette  en 
vestindisk  Rute. 

I  1907  startedes  paa  Initiativ  af  Minister  Wal- 
lenberg  i  Tokio,  Bankdirektør  K.  A.  Wallenberg, 
Skibsreder  Brostrøm  m.  fl.  A/B  Svenska  Ost- 
asiatiska  Kompaniet.  Som  ovenfor  nævnt  ydede 
vort  0.  K.  tillige  værdifuld  Støtte.  Endelig  ydede 
den  svenske  Stat  en  betydelig  finansiel  Hjælp. 
Da  imidlertid  Resultatet  for  det  første  Femaar 
overtraf  alle  Forventninger,  kunde  en  Del  af  de 
fra  det  Offentliges  Side  ydede  Midler  tilbagebe¬ 
tales. 

Selskabet  opretholder  nu  dels  en  Kina — Japan 
Linie,  hvorpaa  det  har  Samsejlingsforstaaelse  med 
vort  0.  K.,  og  den  norske  Afrika-  og  Australie- 
linie,  dels  en  Linie  paa  Indien,  hvor  det  ogsaa  har 
Samsejlingsforstaaelse  med  den  norske  Afrika- 
og  Australlinie.  Til  Betjening  af  disse  to  Ruter 
raader  Selskabet  over  7  store  Dampere.  Nybyg¬ 
ningsprogrammet  omfatter  3  Motorskibe  paa  hver 
9300  Tons  d.  w. 

Til  Belysning  af  den  svenske  Eksports  volu¬ 
minøse  Omfang  sammenlignet  med  den  danske 
kan  anføres  nogle  Tal  for  den  udgaaende  Trafik 
i  1916  til  Kina — Japan.  Ialt  ekspederedes  15  Skibe, 
heraf  8  under  svensk,  6  under  dansk  og  1  under 
norsk  Flag.  Disse  medførte  1,8  Mili.  kg  dansk 
Gods,  29,7  Miil.  kg  norsk  Gods  og  55,6  Miil.  kg 
svensk  Gods. 

Paa  Initiativ  af  Skibsreder  Brostrøm,  Bankdi- 

rektør  Mannheimer  m.  fl.  skabtes  i  1911  det  4de 
svenske  Oversøforetagende,  nemlig  A/B  Svenska 
Amerika-Mexiko  Linien,  som  nu  betjener  2  Ruter; 
en  til  de  nordlige  Atlanterhavshavne  og  en  til  Ha- 
vanna  samt  Pladserne  i  den  mexikanske  Bugt. 
Selskabet  disponerer  nu  over  3  store  Dampere 
foruden  flere  mindre.  Paa  Nybygningsprogram¬ 
met  staar  1  Motorskib  paa  7700  Tons  d.  w. 

Sveriges  yngste  Oversøforetagende  er  endelig 
Rederiaktiebolaget  Sverige — Nordamerika,  der  er 
bleven  startet  i  Verdenskrigens  første  Maaneder. 
Beklageligvis  oplevede  dette  Selskabs  varme  For¬ 
kæmper,  Skibsreder  W.  Lundgren,  der  som  oven- 
fornævnt  ogsaa  i  andre  Retninger  har  gjort  sig 
bemærket,  ikke  at  se  Starten,  idet  han  døde  kort 
forinden.  Selskabet  ejer  foreløbig  kun  Passager¬ 
damperen  Stockholm,  indkøbt  fra  Holland,  men 
bygget  hos  Biohm  &  Voss  i  Hamborg;  men  det  er 
utvivlsomt  Hensigten  at  anskaffe  flere  Skibe,  el¬ 
lers  havde  Selskabet  næppe  gennemført  den  me¬ 
get  betydelige  Aktiekapitaludvidelse  ifjor. 

/ 

Alt  i  alt  viser  ovenstaaende  Data,  at  der  har 
været  et  friskt  Initiativ  indenfor  den  svenske  Re¬ 
deriverden  i  de  senere  Aar.  Den  svenske  Eksports 
ustandselige  Vækst  har  naturligvis  gjort  sit  her¬ 
til,  ligesom  den  Støtte,  den  svenske  Stat  i  flere 
Henseender  har  ydet  nye  Planer,  har  virket  frem¬ 
mende  og  ansporende.  Mellem  dansk  og  svensk 
Ruterederi  er  der  bl.  a.  den  Forskel,  at  medens 
sidstnævnte  er  udsprunget  fra  en  Del  forskellige 
Kredse,  har  dansk  oversøisk  Ruterederi  udeluk¬ 
kende  været  knyttet  til  vore  to  Storforetagender: 
D.  F.  D.  S.  og  0.  K. 

Til  Slut  et  Par  Bemærkninger  om  den  Bog, 
hvorfra  vi  har  hentet  en  Del  til  Belysning  af  det 
her  behandlede  Emne.  Man  faar  paa  godt  100  Si¬ 
der  i  stort  Format  en  Del  faktiske  Oplysninger 
om  de  svenske  Oversørederier.  Talrige  og  gode 
Billeder  ledsager  Teksten,  men  Behandlingen  af 
Emnet  er  for  skematisk.  Der  er  for  lidt  Perspektiv 
i  Fremstillingen;  i  Virkeligheden  kunde  Stoffet 
være  behandlet  en  Del  friere  og  mere  livfuldt,  end 
det  er,  og  der  kunde  for  Eks.  ogsaa  være  peget  paa 
Forholdene  paa  samme  Omraade  i  andre  Lande. 
Derved  vilde  Bogen  have  kunnet  vundet  en  Del  i 
Læseværdighed.  Dens  mange  Positiviteter  og  dens 
talrige  og  udmærkede  Billeder  vil  paa  den  anden 
Side  altid  kunne  skabe  den  en  vis  Udbredelse. 

Jens  Vestberg. 

□□□□□□ 


Frihavns-Udvidelserne. 

Vi  har  modtaget  følgende: 

I  Redaktør  P.  Drachmanns  Artikel:  »Nogle 
Betragtninger  over  Kjøbenhavns  Havn«  i  nær¬ 
værende  Tidsskrift  for  15.  Decbr.  f.  A.  er  der 
vedrørende  Arealets  Bebyggelse  i  den  nye  Fri¬ 
havnsudvidelse  udtalt  Overraskelse,  fordi  Fri¬ 
havnens  egne  Anlæg  langs  Kajerne  er  bygget 
som  enetages  Skure;  jeg  skal  i  den  Anledning 
gøre  lidt  nærmere  Rede  for,  hvad  der  ganske 
naturligt  ledte  til  denne  Bygningmaade.  —  Da 
Krigen  udbrød,  var  man  i  Frihavnsselskabet 
straks  klar  over,  at  Frihavnens  Trafikevne  maatte 
forøges;  dette  kunde  gøres  paa  to  Maader:  Enten 
ved  at  erstatte  tidligere  Skure  i  den  eksisterende 
Frihavn  med  nye  fleretages  Pakhuse  eller  ogsaa 
ved  at  udvide  Kajomraadet  og  forsyne  dette  med 
nye  Pakhusarealer.  Den  første  Fremgangsmaade 
har  Frihavnen  tidligere  anvendt,  naar  Kapacite¬ 
ten  skulde  forøges,  og  med  Hensyn  til  hensigts¬ 
mæssige  Arrangementer  af  Kraner  i  Forhold  til 
Pakhuse  tror  jeg,  det  i  sin  Tid  (saa  tidlig  som 
i  1906)  er  løst  paa  en  særlig  smuk  Maade  paa 
Frihavnens  Østmole,  hvor  samme  Kran  kan 
losse  til  4  forskellige  Etager.  Da  man  i  Frihavns¬ 
selskabet  ved  Krigens  Begyndelse  under  de  da 
forhaandenværende  Omstændigheder  fandt,  det 
var  det  gunstigste  for  Skibsfarten  at  udvide 
Havnen,  tog  man  Initiativet  hertil,  skønt  den 
gamle  Del  af  Frihavnen  jo  kan  gøres  betydelig 
mere  effektiv  for  Trafiken,  end  den  er  nu,  ved 
at  bygge  Pakhusene  i  Vejret.  Man  stod  nu  over¬ 
for  Spørgsmaalet  at  skulle  forsyne  de  nye  1000  m 
lange  Kajer  med  Pakhusareal;  man  gik  da  den 
Vej  at  forsyne  saa  godt  som  hele  Kajlængden 
med  Skurareal  i  een  Etage,  en  Fremgangsmaade 
ved  nye  Havneanlæg,  som  Frihavnsselskabet  har 
fundet  særdeles  rationel;  det  er  da  Tanken,  naar 
Trafiken  kræver  det,  at  flytte  de  enetages  Skure 
og  bygge  i  Vejret.  —  At  man  ikke  bygger  i  flere 
Etager  straks  ligger  i  økonomiske  Hensyn:  et 
fleretages  Pakhus  koster  nemlig  saa  meget  mere 
end  et  lavt  Skur  med  samme  Grundareal,  at 
man  for  den  samme  Kapital,  som  der  skulde 
anvendes  til  de  7  lave  Skure  i  Frihavnsudvidelsen 
ikke  engang  paa  langt  nær  kunde  bygge  et  eneste 
fleretages  Pakhus.  Ved  at  bygge  de  lave,  for¬ 
holdsvis  billige  Skure  straks  har  man  opnaaet 
at  faa  hele  den  nye  Havn  lige  saa  velforsynet 
med  Pakhusareal  som  den  gamle  Frihavn,  nem¬ 
lig  over  30  m2  pr.  løbende  Meter  Bolværk.  Der- 

som  man  straks  vilde  bygge  fleretages  Pakhuse 
langs  hele  den  nye  Kaj,  vilde  det  kræve  meget 
betydelige  Kapitaler,  for  Tiden  mellem  15  og  20 
Miil.  Kroner;  men  for  Anvendelsen  af  saa  bety¬ 
delige  Beløb  maa  kræves  en  vis  Grad  af  Sikker¬ 
hed  for,  at  hele  Foretagendet  vil  finde  Anven¬ 
delse,  men  nogen  saadan  Sikkerhed  har  man  jo 
imidlertid  ingenlunde  haft  under  Frihavnsud¬ 
videlsens  Tilblivelse,  hvor  Fremtidsudsigterne 
tværtimod  til  Tider  har  været  meget  usikre.  — 
Det  har  været  Retningslinien  at  faa  saa  meget 
som  muligt  ud  af  de  forhaandenværende  Midler, 
idet  man  dog  ikke  derved  paa  nogen  Maade  har 
berøvet  sig  Udsigten  til  at  gøre  Arealerne  mere 
effektive  ved  senere  at  bygge  i  Højden. 

Foruden  meget  andet  i  den  omhandlede  Arti¬ 
kel,  hvori  jeg  kan  give  Forfatteren  ganske  Ret, 
kan  jeg  fuldtud  slutte  mig  til  den  Udtalelse,  at 
vi  ikke  kan  løse  de  Handelsmuligheder,  vi  haa¬ 
ber  at  faa,  med  det  nuværende  Havneapparat. 
Jeg  skal  hertil  føje,  at  Frihavnsselskabet  fra 
Krigens  Begyndelse  har  søgt  at  faa  bygget  saa 
meget  som  overhovedet  muligt,  med  alle  til 
Raadighed  slaaende  Midler  har  det  stræbt  at 
fremme  disse  Byggearbejder;  disse  er  ikke  fær¬ 
dige  endnu,  men  naar  de  bliver  det,  maa  man 
kun  haabe,  at  de  allerede  planlagte  nye  Arbejder 
straks  kan  paabegyndes. 

J.  F.  Bergsøe, 

Frihavnsdirektør. 

□□□□□□ 

Cindersforbruget  i  Kupolovnen. 

Vi  har  modtaget  følgende: 

Cindersforbruget  i  Kupolovnen  er  højst  forskellig 
i  de  forskellige  Støberier.  Til  Trods  for  at  Spørgs- 
maalet,  om  hvormeget  Cinders,  man  nødvendigvis 
maa  bruge  ved  Smeltning  af  Jern  i  Kupolovn,  hyppig 
debatteres  mellem  Støberimænd,  er  man  endnu  ikke 
enige  om,  hvilken  Cinderssats,  der  bør  anses  for  at 
være  den  rigtige.  Naturligvis  kan  man  i  de  Støberier, 
hvor  man  smelter  letsmeltende  og  letflydende  Jern¬ 
sorter,  f.  Eks.  Middlesborough-Mærkerne,  og  hvor 
man  kan  nøjes  med  mindre  varmt  Jern,  ogsaa  klare 
sig  med  mindre  Cindersforbrug,  men  den  Forskel  i 
Forbruget,  som  kan  opstaa  herigennem,  kan  ikke 
være  særlig  stor,  og  kan  ikke  forklare,  hvorfor  man 
i  et  Støberi  kan  nøjes  med  7  å  8  pCt.  Satseinders, 
medens  man  i  andre  Støberier  bruger  op  imod  20  pCt. 
Cinders  i  sin  Kupolovn.  Man  har  sikkert  i  mange 
Støberier  ødslet  meget  med  Cinders,  og  der  er  Grund 
nok  til  at  undersøge,  om  der  ikke  kunde  spares  noget 
her,  saa  meget  mere  som  man  ikke  ved  højt  Cinders¬ 
forbrug  opnaar  et  bedre  Resultat,  men  tvertimod 
under  særlige  Forhold  faar  mat  og  daarligt  Støbejern. 


Paa  Grund  af  de  nuværende  høje  Cinderspriser 
bar  Spørgsmaalet  i  den  sidste  Tid  været  særdeles 
aktuelt,  og  da  man  nu  fra  enkelte  Fagfolks  Side 
synes  at  ville  gaa  fra  et  højt  Cindersforbrug  til  den 
anden  Yderlighed,  kunde  det  maaske  have  sin  Betyd¬ 
ning  i  »Tidsskrift  for  Industri«  med  et  Par  Ord  at 
berøre  Spørgsmaalet. 

Jeg  har  tit  hørt  paastaaet,  at  man  kunde  smelte 
Jern  med  mindre  end  6  pCt.  Satseinders.  Imidlertid 
har  jeg,  hvor  jeg  har  haft  Lejlighed  til  at  kontrolere 
denne  Paastand,  erfaret,  at  den  ikke  har  kunnet  staa 
for  nærmere  Kritik.  I  Reklameformaal  paastaas  det, 
at  man  kan  smelte  Jern  med  kun  4  pCt.  Satseinders; 
dette  kan  godt  være  tilsyneladende  rigtigt,  thi  fyrer 
man  op  i  sin  Kupolovn  i  længere  Tid,  forinden  Smelt¬ 
ningen  skal  begynde,  kan  man  godt  i  Ovnens  Mur¬ 
værk  opmagasinere  et  ret  stort  Kvantum  Varme,  som 
ved  Ovnens  Igangsætning  understøtter  den  lave  Cin¬ 
derssats  i  at  smelte  Jernet.  Tager  man  hertil  Bund¬ 
satsen,  som  Jernet  skal  hvile  paa  under  Smeltningen, 
temmelig  høj,  kan  man  godt  faa  en  Forsøgssmeltning 
istand,  som  med  meget  lavt  Satscindersforbrug  (Cin- 
dersen  mellem  Jernsatserne)  giver  godt  Resultat.  En 
saadan  F  orsøgssmeltning  har  imidlertid  ingen  Betyd¬ 
ning  for  det  praktiske  Liv,  da  denne  Forsøgssmelt¬ 
ning  kun  vil  give  varmt  Jern  nogle  faa  Satser.  Sagen 
er  jo  nemlig  den,  at  den  i  Ovnen  opsamlede  Varme, 
tillige  med  Toppen  af  Bundsatsen  medvirker  ved 
Smeltningen  af  Jernet.  Bundsatsen  holdes  altsaa  ikke 
ved  konstant  Højde,  hvorfor  Smeltestedet  i  Ovnen 
vandrer  ned  imod  Kupolovnens  Tvier,  og  det  varer 
ikke  længe,  før  Ovnen  blæser  kold. 

Det  var  maaske  paa  sin  Plads  at  advare  mod  Eks¬ 
perimenter  paa  dette  Omraade,  thi  den  Smule  Cin¬ 
ders,  som  kan  indspares  ved  en  Kupolovn,  som  i 
Forvejen  passes  forsvarlig,  og  altsaa  efter  Omstæn¬ 
dighederne  drives  med  et  Satscindersforbrug  af  8,  9, 
10  pCt.  kan  snart  blive  dyrt  betalt  gennem  Vragstøb¬ 
ning.  Thi  et  uafviseligt  Krav  i  et  Støberi,  som  skal 
levere  Kvalitetsstøbegods,  er  at  Jernet  løber  varmt 
ud  fra  Smelteovnen.  Cindersforbruget  i  Kupolovnen 
spiller  i  de  fleste  Støberier  for  Fremstilling  af  Ma- 
skinstøbegods  heller  ikke  en  forholdsvis  saa  stor 
Rolle,  som  man  er  tilbøjelig  til  at  tro.  Cindersfor¬ 
bruget  i  Tørreovnen  f.  Eks.,  er  i  mange  Støberier  to, 
tre  å  fire  Gange  saa  stort,  som  i  samme  Støberiers 
Kupolovn. 

Anledningen  til  nærværende  Artikel  er  for  en  stor 
Del  foranlediget  ved  Paastande,  som  i  den  sidste  Tid 
har  været  fremme  mellem  Støberimænd,  nemlig  at 
man  ved  Anskaffelsen  af  en  ny  Centrifugalblæser, 
skulde  blive  istand  til  at  reducere  Koksforbruget 
ganske  væsentligt.  Hvis  Koksforbruget  har  været  for 
stort  i  F’orvejen,  kan  det  jo  reduceres,  og  saa  er  det 
forøvrigt  ligegyldigt  om  Blæseren  er  en  Centrifuge¬ 
blæser  eller  Kapselblæser,  naar  blot  Blæseren  kan 
give  den  rette  Luftmængde  under  tilstrækkeligt  Tryk. 

Der  er  imidlertid  paastaaet,  at  man  efter  Anskaf¬ 
felse  af  De  forenede  Jernstøberiers,  Næstved,  Blæser 
og  Kontrolapparat,  kan  smelte  godt  og  varmt  Jern 
med  et  Satscindersforbrug  af  5  pCt.  Trods  Næstved- 
blæseren  —  rigtig  dimensioneret  —  ubestridelig  er 

god  og  bedre  end  Centrifugalblæsere  af  ældre  Kon¬ 
struktion,  og  Næstveds  Luftkontrolapparat  er  en  vær¬ 
difuld  Hjælp  for  Støbemester  og  Jernsmelter,  er  oven¬ 
nævnte  Paastand  dog  fejlagtig,  hvad  jeg  selv  har  haft 
Lejlighed  til  at  undersøge  og  kontrolere.  Da  det 
imidlertid  kunde  tænkes,  at  Paastanden  med  de  5  pCt. 
Satscinders,  hvis  den  tages  til  Følge,  kunde  skade 
andre  Støberier,  maa  det  være  paa  sin  Plads  at 
imødegaa  den.  Det  er  jo  nemlig  tænkeligt,  at  en  eller 
anden  Fabrikant  vil  sige  til  sin  Støbemester:  »Kan 
man  andre  Steder  smelte  Jern  med  5  pCt.  Satscinders, 
bruger  vi  meget  for  meget,  og  vi  maa  reducere  vort 
Forbrug«.  Maaske  begynder  Støbemesteren,  som  til 
Dato  kan  have  drevet  sin  Ovn  med  minimalt  Cinders- 
forbrug,  at  eksperimentere  med  5  å  6  pCt.  Satscinders 
og  faar  naturligvis  ikke  andet  Resultat  end  en  Masse 
udueligt  Støbegods.  De  Støberier,  som  i  deres  Ivupol- 
ovn  kan  smelte  godt  og  varmt  Jern  med  et  Sats- 
cindersforbrug  af  8  å  10  pCt.,  alt  efter  Omstændig¬ 
hederne,  bør  nemlig  være  tilfreds  hermed,  da  man 
sjeldent  med  godt  Resultat  i  det  lange  Løb  kan 
komme  ud  med  mindre.  Da  Smeltningsjournalen  i  de 
Støberier,  som  er  udrustet  med  Næstveds  Blæser  og 
Kontrolapparat,  viser  et  smukkere  Resultat,  end  man 
ved  Smeltning  af  Støbejern  er  vant  til,  beror  dette 
simpelthen  paa,  at  Journalen  er  opstillet  saaledes,  at 
det  Resultat,  man  kommer  til  i  Henseende  til  Sats- 
cindersforbruget,  er  urigtig.  At  Journalen  viser  det 
rigtige  Totalforbrug  (Opfyrings-  plus  Satscinders)  gør 
den  mindre  misvisende,  thi  hvad  der  i  denne  For¬ 
bindelse  i  forreste  Række  interesserer  en  Støberi¬ 
fagmand,  er  selvfølgelig  Satscindersforbruget.  Total¬ 
forbruget  er  afhængigt  af  Tviernes  Højde  fra  Ovn¬ 
bunden,  og  fremfor  alt  af  Støbningens  Størrelse,  og 
da  dette  giver  højst  varierende  Resultat  er  det  som 
Regel  meget  lidt  oplysende. 

Den  af  os  førte  Journal,  som  er  udleveret  os  af 
Blæserens  Leverandør,  viser  for  en  Række  Støbninger 
følgende  Satscindersforbrug:  6,64;  7;  7,49;  6,8;  5,92; 
5,7;  5,33  og  7,14  pCt.  Enhver  Støberimand  med  prak¬ 
tisk  Erfaring  ved  Kupolovnsdrift,  vil  blive  forbavset 
over  dette  smukke  Resultat.  Da  vi  imidlertid  til  hver 
Jernsats,  som  i  den  paagældende  Ovn  er  300  kg, 
sætter  24  kg  Cinders,  maa  Smeltecindersforbruget 
(Satscindersforbruget)  blive  8  pCt.,  hverken  mere 
eller  mindre.  De  førnævnte  smukke  Resultater  frem¬ 
kommer  imidlertid  derved,  at  man  ifølge  Journalen 
skal  trække  den  Cindersrest,  som  efter  Smeltningens 
Ophør  tømmes  ud  af  Ovnen,  fra  Satscindersforbruget, 
hvad  jo  er  fejlagtigt.  Thi  ifald  alt  det  paasatte  Jern 
er  smeltet,  naar  man  tømmer  Ovnen,  bestaar  Cinders- 
resten  af  Bundcindersen  (Fyldecindersen)  og  dens 
Vægt  bør  trækkes  fra  Vægten  af  den  før  Støbningens 
Begyndelse  paasatte  Bundsats,  men  ikke  fra  Sats¬ 
koksene.  Ser  vi  paa  den  Støbning,  som  i  Journalen 
viser  et  Smeltecindersforbrug  (Satscinders)  af5,33pCt., 
har  vi  denne  Gang  smeltet  5122  kg  Jern.  Til  Opfyring 
er  brugt  370  kg  Cinders,  og  til  Smeltning  408  kg.  Ved 
Oprensning  under  Ovnen  fandtes  en  Rest  paa  136  kg, 
som  ifølge  Journalen  skal  trækkes  fra  de  408  kg. 
Herefter  viser  Journalen  til  Smeltningen  et  Cinders- 
forbrug  af  272  kg  =  5,33  pCt.  af  det  smeltede  Jern. 


1  Tidsskriftet  '»Ingeniøren«,  Nr.  30,  af  13.  April  1918 
er  der  af  Direktør  A.  Ibsen  gjort  Rede  for  nogle 
Forsøgsstøbninger  fra  forskellige  Støberier,  hvor 
Næstveds  Blæser  og  Kontrolapparat  er  installeret. 
Til  disse  Forsøgsresultater,  som  gav  8—10  pCt.  Total¬ 
forbrug  af  Cinders,  skal  jeg  kun  bemærke,  at  de  dog 
ikke  maa  regnes  for  saa  ualmindelig  gode  Resultater, 
at  de  ikke  ved  dygtig  Pasning  skulde  kunne  naas 
næsten  i  enhver  Kupolovn,  ligegyldig  hvad  Slags 
Blæser  man  har,  forudsat  at  denne  er  kraftig  nok. 
Jeg  har  haft  Lejlighed  til  at  konstatere,  at  man  i 
rigtig  gammeldags  Ovne  hyppigt  smelter  godt  og 
varmt  Jern  med  en  Cinderssats  paa  9  pCt.  mellem 
Jernsatserne.  Smeltningsresultatet  fra  et  Provinsstø¬ 
beri,  hvor  man  har  en  gammel,  umoderne  Ovn,  ser 
saaledes  ud: 

»Ovnens  Diameter  820  mm.  Fra  Ovnbunden  til  ’ 
Tvierne  var  300  mm  og  Bundcindersen  sattes  til  en 
Højde  af  450  mm  over  Tvierne.  Fyldecindersen  blev 
300  kg,  Ovnens  Kapacitet  var  4500  Pund  pr.  Time. 
Ovnen  smelter  altsaa  i  4  Timer  =  9000  kg. 

Hvis  vi  antager,  at  vi  ved  Tømning  af  Ovnen  faar 
en  Cindersrest  af  100  kg,  hvilket  for  denne  Ovns 
Størrelse  er  den  normale  Rest,  har  vi  forbrugt 

8 

(300  -f- 100)  -f-  9000  x  jqq  =  920  kg  Cinders.  Dette  bliver 

et  totalt  Forbrug  af  10,22  pCt.  Blæsemaskinen  til 
denne  Ovn  var  en  Rootsblæser.« 

Jeg  har  selv  i  en  Aarrække  arbejdet  med  en 
gammeldags  Kupolovn  med  Tvierne  i  2  Etager.  Denne 
Ovn  har  smeltet  godt  og  varmt  Jern  med  et  Cinders- 
forbrug  af  8  å  9  pCt.  mellem  Jernsatserne.  Som  Regel 
har  vi  sat  9  pCt.  Cinders.  Journal  over  en  Smeltning 
med  denne  Ovn  ser  ud  som  følger:  »Opfyringscinders 
(Bundsatsen)  var  =  278  kg  -h  100  kg  (Rest)  =  178  kg. 
Ovnen  smeltede  i  4  Timer  9400  kg  Jern.  Totalcinders- 

forbruget  bliver  =  178  -j-  ^9400  X  =  1024  = 

10.89  pCt.  Ved  en  Smeltning  med  8  pCt  Satscinders 
blev  Totalforbruget  178  -f-  ^9400  X  =930  kg  = 

9.89  pCt. 

Mindre  Jernsmeltninger  af  ringere  Kvalitet  har 
været  smeltet  med  7  å  7,5  pCt.  Satscinders.  Resultatet 
af  disse  to  umoderne  Ovne  svarer  altsaa,  hvad  Total¬ 
forbruget  af  Cinders  angaar,  til  det  af  Hr.  Direktør 
Ibsen  offentliggjorte,  men  Satscindersen  har  her 
været  8  å  9  pCt. 

Det  var  maaske  paa  sin  Plads  yderligere  at  be¬ 
mærke,  at  de  fleste  Kupolovne  kan  smelte  godt  og 
varmt  Jern  med  almindeligt  Cindersforbrug.  Den 
første  Betingelse  derfor  er  imidlertid,  at  Ovnens 
Pasning  bliver  som  den  skal  være,  da  en  Forsyn¬ 
delse  derimod  vil  have  et  daarligt  Resultat  med  et 
stort  Cindersforbrug  til  Følge. 

En  Fejl,  som  hyppig  gøres,  er  at  lade  Ovnen  staa 
fyldt  med  Cinders  og  Jern  en  Tid,  inden  Blæseren 
sættes  igang. 

Idet  Fyldekoksene  og  Kokssatsen  til  første  Jern¬ 
sats  herved  delvis  brænder  bort,  forinden  Smeltnin¬ 
gen  begynder,  og  de  højere  liggende  Kokssatser  bliver 
opvarmede  og  taber  i  Brændselsværdi,  blæser  Luften 

ved  Igangsætningen  ind  i  et  stærkt  reduceret  Koks¬ 
sats,  eller,  hvis  Ovnen  har  staaet  fyldt  i  længere  Tid, 
direkte  ind  paa  Jernet  i  første  Jernsats.  Denne  første 
Jernsats  kan  naturligvis  ikke  smelte  under  disse  For¬ 
hold  og  bliver  først  opløst  af  det  nedløbende  smel¬ 
tede  Jern  fra  anden  og  tredie  Sats,  hvad  jo  har  til 
Følge,  at  det  første  Jern  bliver  mat  og  maa  slaas 
ud.  Det  samme  bliver  Tilfældet  med  de  paafølgende 
Satser,  hvis  ikke  Kokssatsen  er  saa  stor,  at  den  kan 
taale  det  omtalte  Tab. 

Undertiden  fremholdes  det,  at  Jernet  paa  denne 
Maade  forvarmes,  men  dels  ønskes  en  saadan  For- 
varmning  af  forskellige  Grunde  ikke,  og  dels  spiller 
denne  Forvarmning  ingen  Rolle  i  Forhold  til  det 
Tab  i  Brændselsværdi,  som  Koksene  lider. 

Naar  Fyldekoksene,  som  skal  have  en  bestemt 
Højde,  er  kommen  i  Glød,  hvilket  kan  efterses  gen¬ 
nem  Tvierne,  lukkes  af  for  Trækket,  Ovnen  fyldes 
saa  hurtigt  som  muligt,  og  Blæsten  sættes  til.  Har 


Fyldekokssatsen  den  rette  Højde,  og  har  Kokssatsen 
til  Smeltningen  den  rigtige  Størrelse,  d.  v.  s.  efter  Om¬ 
stændighederne  8  å  10  pCt.,  vil  de  lleste  Kupolovne, 
ifald  den  rigtige  Luftmængde  tilføres  Ovnen,  allerede 
i  første  Tapning  give  varmt  Jern,  uanset  hvad  Kon¬ 
struktion  Ovn  og  Blæser  ellers  har. 

Jeg  maa  til  Slut  for  at  undgaa  Misforstaaelse  paa¬ 
pege,  at  disse  Linier  ikke  er  nogen  Kritik  over  Næst¬ 
veds  Støberiblæseanlæg,  som  vi  har  i  vort  Støberi, 
og  som  jeg  finder  udmærket  og  er  meget  tilfreds 
med,  hvad  ogsaa  fremgaar  af  andre  Linier  i  denne 
Artikel.  Meningen  med  Artiklen  skulde  kun  være  at 
rette  den  Misforstaaelse,  som  synes  at  være  ret  ud¬ 
bredt  blandt  Støberifolk,  at  man  kan  smelte  brugbart 
Jern  med  5  pCt.  Satskoks. 

F.  O.  Nordbeck, 

Støbemester  ved 

A/S  Kjøbenhavns  Flydedok  &  Skibsværft. 

ORGANISATIONS-  OG  FORENINGS-MEDDELELSER. 


Vore  Handelstraktater. 

I  Anledning  af  den  ved  Krigen  skabte  nye  Situation 
har  Udenrigsministeriet  taget  Skridt  til  at  nedsætte 
en  Kommission  til  Forberedelse  af  en  Revision  af 
vore  Traktatforhold  m.  m.  Til  at  tiltræde  denne 
Kommission  har  Udenrigsministeriet  anmodet  Indu- 
striraadet  om  at  udvælge  to  Medlemmer,  og  hertil  er 
af  Raadet  valgt  Ingeniør  Alex.  Foss  og  Direktør  H. 
P.  Prior. 

Reglerne  for  den  neutrale  Tonnages  Anvendelse. 

Fra  den  britiske  Legation  har  Fragtnævnet  mod¬ 
taget  Meddelelse  om,  at  der  ikke  længere  fra  Enten¬ 
tens  Side  vil  være  Forbud  mod,  at  et  neutralt  Lands 
Skibe  betjener  andre  neutrale  Landes  Handel,  ligesom 
Forbudet  mod  Salg  af  Skibe  fra  et  neutralt  Land  til 
et  andet  er  hævet. 

De  Allieredes  Blokade  af  den  tyske  Østersøkyst. 

Som  det  allerede  vil  være  Offentligheden  bekendt, 
er  der  af  de  Allierede  etableret  Blokade  af  den  tyske 
Østersøkyst,  dog  saaledes,  at  visse  Varer  kan  afskibes 
med  danske  Skibe. 

Ifølge  Meddelelse  fra  Auloriteterne  i  London  vil 
kun  følgende  Varer  kunne  føres  søværts  fra  Tyskland 
til  Danmark: 

Kul,  Koks,  Salt,  Kiselgur,  Rør  (til  Tækkemateriale 
etc.),  Sten,  Gibs,  Lerjord,  Raajern,  Jernaflald,  Glauber- 
salt,  Tøndebaand  af  Træ,  Pølsetarme,  levende  Planter, 
Flusspat. 


Det  er  imidlertid  stillet  i  Udsigt,  at  en  Udvidelse 
af  ovenstaaende  Liste  vil  kunne  forventes. 

Det  kan  forventes,  at  danske  Rutebaade  vil  blive 
sat  i  Fart  paa  tyske  Pladser,  saasnart  tilstrækkeligt 
Gods  er  samlet. 

Nærmere  Oplysninger,  deriblandt  om  de  Havne,  der 
snarest  kan  ventes  anløbet,  gives  af  Erhvervenes 
Fællesudvalgs  Kontor. 

Afskibning  af  Varer  fra  U.  S.  A. 

For  at  sikre  hurtigst  mulig  Ekspedition  af  Afskib¬ 
ning  af  Varer  fra  De  Forenede  Stater  opfordrer  Gros¬ 
serer-Societetets  Komité  og  Industriraadet  Importø¬ 
rerne  til  i  egen  Interesse  at  bede  deres  Leverandør 
om  at  give  Danish  Trade  Office,  Washington,  1838 
Connecticut  Avenue,  Meddelelse,  saasnart  Licensan¬ 
søgning  for  et  Vareparti  er  indgivet,  samt  om  at  hen¬ 
vende  sig  til  Danish  Special  Shipping  Committee,  74 
Broadway,  New  York,  og  der  anmelde  Godset,  saa¬ 
snart  Licens  er  udstedt. 

Fri  lis  ter. 

Fra  Danish  Trade  Office,  London,  er  der  indløbet 
Meddelelse  om,  at  den  saakaldte  Friliste  ikke  alene, 
som  anført  i  den  officielle  Bekendtgørelse  i  Board  of 
Trade  Journal  af  12.  f.  M.,  skal  omhandle  Vareimport 
fra  Storbritannien  og  Irland,  Frankrig,  Italien  og  De 
Forenede  Stater  af  Amerika,  men  overhovedet  Vare¬ 
import  fra  alle  Lande. 

Sejl-  og  Presenningdug  fra  England. 

Fra  Danish  Trade  Office,  London,  er  der  indløbet 
telegralisk  Meddelelse  om,  at  Situationen  med  Hensyn 
til  Sejl-  og  Presenningdug  har  forbedret  sig,  og  at 
Myndighederne  er  temmelig  villige  til  at  tilstaa  Li- 
cense  herfor.  Kontoret  har  derfor  henstillet  til  britiske 
Eksportører  igen  at  rette  Henvendelse  til  War  Trade 
Department,  hvis  det  ikke  allerede  er  sket,  da  saa- 
danne  Henvendelser  vil  have  Udsigt  til  at  hlive  gun¬ 
stigt  behandlede. 

Skibsattester  for  oversøiske  Vareimporter. 

Opmærksomheden  henledes  paa,  at  det  ifølge  Med¬ 
delelse  fra  de  engelske  Myndigheder  fremtidig  ikke 
vil  være  nødvendigt  at  prolongere  Skibsattester  for 
oversøiske  Vareimporter.  De  Skibsattester  for  Vare¬ 
import  fra  oversøiske  Lande,  der  fremtidig  udfærdiges 
af  Organisationerne,  vil  derfor  have  ubegrænset  Gyl¬ 
dighed. 

Ophævelse  af  Indskrænkningerne  i  Englands 
Vareomsætning. 

Fra  den  herværende  britiske  Handelsattaché  er  der 
modtaget  Meddelelse  om,  at  de  britiske  Myndigheder 
nu  er  i  Stand  til  i  stort  Omfang  at  ophæve  Indskrænk¬ 
ningerne  vedrørende  Indkøb  af  Fabrikata  i  Storbri¬ 
tannien,  idet  stadig  tiere  Varer  fjernes  fra  Listen  over 
Varer,  hvis  Omsætning  kontrolleres. 

Endvidere  antages  der  nu  at  være  god  Udsigt  til, 
at  britiske  Firmaer  vil  kunne  tilfredsstille  Kravene 
til  Eksport.  Som  Fabrikata,  der  endnu  ikke  er  Gen¬ 
stand  for  fri  Omsætning,  nævnes  Jernbanemateriel, 
Skibsbygningsmateriale,  Staaltraadstove  og  fortinnede 
Plader.  Derimod  er  Varer  som  Trævarer  for  Aero¬ 
planer  og  Svovlsyre  m.  11.  frie. 

Der  tilføjes,  at  den  her  omhandlede  Frigivelse 
gælder  Varens  Omsætning  i  England.  Ønskes  Varen 
eksporteret  her  til  Landet,  er  der  intet  til  Hinder 
herfor,  forsaavidt  den  er  opført  paa  den  saakaldte 
Friliste.  Er  Varen  derimod  ikke  paa  Frilisten,  skal 
sædvanlig  Garantierklæring  afgives,  og  henhører  den 
under  Rationsvarer,  saaledes  som  Tilfældet  er  med  en 
Række  vigtige  Varer,  kan  License  kun  erhverves  inden¬ 
for  Rationsgrænsen. 

Oplagring  af  Varer  i  England. 

Opmærksomheden  henledes  paa,  at  det  ved  Op¬ 
lagring  af  Varer  i  England  gør  en  væsentlig  Forskel, 
om  Oplagringen  sker  i  den  engelske  Afsenders  eller  i 


den  danske  Modtagers  Navn,  idet  det  i  sidstnævnte 
Tilfælde  vil  være  nødvendigt  at  indgive  ny  Ansøgning 
om  Licens  med  deraf  følgende  Forsinkelse,  medens 
dette  ikke  er  nødvendigt,  hvor  Oplagringen  sker  i  den 
engelske  Afsenders  Navn.  Grunden  til  denne  Forskel 
angives  at  være,  at  War  Trade  Department  ikke  øn¬ 
sker,  at  Varerne  skal  komme  ud  af  den  oprindelige 
engelske  Sælgers  Forvaring.  Restemmélsen  sigter  sær¬ 
lig  til  Speditører,  idet  disse  ofte  har  faaet  overdraget 
Varepartier  til  Oplagring,  og  i  saadanne  Tilfælde  for¬ 
langer  War  Trade  Department,  at  ny  Ansøgning  skal 
indgives. 

Lettelse  i  britiske  Importforbud. 

Ifølge  Meddelelse  fra  Udenrigsministeriet  er  der  sket 
den  Lempelse  i  de  britiske  Indførselsforbud,  at  der 
indtil  1.  Marts  dette  Aar  er  givet  Tilladelse  til  Ind¬ 
førsel  af  følgende  Artikler: 

Maatter  og  Maattematerialer,  al  Slags  Fletværk  (inkl. 
Fletværk  af  Straa),  Kopalgummi,  Kaurigummi. 

Det  tilføjes,  at  det  dog  vedblivende  paahviler  Im¬ 
portørerne  at  fremskaffe  en  »permit  to  purchase«, 
saafremt  Varerne  importeres  fra  U.  S.  A. 

Statistiken  ved  Import. 

Erhvervenes  Fællesudvalgs  statistiske  Sekretariat 
er  ophørt  at  fungere  fra  og  med  d.  1.  Januar  1919. 
Grunden  hertil  er,  at  Det  statistiske  Departement  har 
overtaget  Udarbejdelsen  af  Værdistatistiken  over  Lan¬ 
dets  samlede  Indførsel. 

Importørernes  statistiske  Værdianmeldelser  til  Ud¬ 
valget  er  allerede  bortfaldet  fra  og  med  1.  Dcbr.  1918. 

Fransk  Udførselsforbud. 

Ifølge  Meddelelse  fra  Udenrigsministeriet  har  den 
franske  Regering  udstedt  Forbud  mod  Udførsel  fra 
Frankrig  af: 

Papir,  med  Undtagelse  af  maskinforarbejdet  Luksus¬ 
papir: 

a)  Avispapir, 

b)  Papir  til  Indpakning, 

c)  andet  Papir,  vejende  fra  45  til  75  Gram  pr. 

Kvadratmeter. 

Svovlholdigt  eller  Simili-Svovlholdigt  Papir. 

Karton  i  Rlade  eller  Plader. 

Tilskaaret,  falset  eller  tildannet  Karton. 

Sammenheftet  Karton,  med  Undtagelse  af  Papar¬ 
bejder,  dekorerede  ved  Maling,  ophøjet  Arbejde,  Tøj, 
Ti  ’æ,  Straatletning,  billigt  Metalarbejde  o.  1. 

Arbejdsmarkedets  Regulering. 

Af  Direktør  H.  W.  Pade. 


Medens  Arbejdsmarkedet  Verden  over  i  Ti¬ 
den  før  1914  i  det  hele  og  store  blev  regu¬ 
leret  gennem  Balancevirkningen  mellem  Tilbud 
og  Efterspørgsel,  saaledes  at  en  Overvægt  paa  Til¬ 
budssiden  i  en  Landsdel,  et  Land  eller  i  en  Ver¬ 
densdel  som  Regel  afbalanceredes  og  gennem  Ud¬ 
vandring  udlignedes  af  en  tilsvarende  Efterspørg¬ 
sel  andetsteds,  har  den  af  Verdenskrigen  affødte 
enorme  Beslaglæggelse  og  Forflyttelse  af  produk¬ 
tiv  Arbejdskraft  i  uproduktivt  Øjemed  bragt  det 
gamle  Balanceforhold  af  Lave.  Dette  er  sket  saa 
grundigt,  at  det  næppe  vil  være  muligt  igen  at  til¬ 
vejebringe  den  i  sig  selv  hvilende  Verdensøko¬ 
nomi,  som  er  en  nødvendig  Betingelse  for  Ver¬ 
denskulturens  Udvikling,  uden  at  Styrelsen  af  de 
enkelte  Stater  paa  en  anderledes  virkningsfuld 
Maade,  end  Tilfældet  har  været  i  Fortiden,  maa 
gribe  regulerende  ind  i  de  Faktorer,  som  er  be¬ 
stemmende  for  Verdensøkonomien,  derunder  de 
enkelte  Landes  Produktionsøkonomi. 

Med  Henblik  paa  dennes  fremtidige  Ordning 
maa  det  ikke  mindst  tages  i  Betragtning,  at  ikke 
blot  Verdenskrigen  er  udkæmpet  og  vundet  un¬ 
der  Løfte  om  Gennemførelsen  af  Verdens  Frihed 
og  Civilisation  efter  det  demokratiske  Princip, 
men  at  ogsaa  de  overvundne  Folk  har  rejst  sig 
mod  deres  tidligere  Magthavere  under  samme  Lø¬ 
sen,  som  altsaa  er  et  Udtryk  for  et  verdensomfat¬ 
tende  Krav  fra  Folkenes  Side  om  i  videst  muligt 
Omfang  at  blive  delagtiggjort  i  alle  de  af  Livets 
saakaldte  Goder,  som  Civilisationen  har  skabt,  og 
den  moderna  Oplysning  bragt  Kundskab  om.  Men 
da  nu  Verden  engang  ikke  er  noget  Slaraffenland, 
hvor  de  stegte  Duer  kommer  flyvende  af  sig  selv, 
hvorimod  samtlige  Civilisationens  Goder  kun  er 


Produkter  af  eller  Valuta  for  det  Arbejde,  som 
gaar  udover  det,  der  skal  til  for  netop  at  bjerge 
Føde,  Klæder  og  Husly,  saa  kommer  man  atter 
gennem  dette  Ræsonnement  tilbage  til  Nødven¬ 
digheden  af  Indførelse  af  statslige  Forholdsreg¬ 
ler  til  Fremme  af  Produktionsøkonomien. 

Det  fra  et  demokratisk  Synspunkt  berettigede 
Krav  om  forøget  Adgang  til  Livets  Goder  vil  gan¬ 
ske  naturligt  i  første  Omgang  altid  blive  rejst  i 
Form  af  Krav  om  forhøjet  Løn  og  kortere  Ar¬ 
bejdstid,  begge  Krav,  som  i  deres  Umiddelbarhed 
fra  et  nationaløkonomisk  Synspunkt  nærmest 
maa  betegnes  som  naive,  fordi  de,  til  Trods  for 
at  de  fremføres  af  Folk,  som  har  paataget  sig  et 
betydeligt  Ansvar,  som  Regel  fremsættes  uden  til¬ 
strækkelig  Forundersøgelse  af  og  Kendskab  til, 
om  det  paagældende  Fag  resp.  Samfundet  vil  være 
i  Stand  til  at  honorere  Kravene  eller  ikke,  og  uden 
Hensyn  til,  at  det  for  de  indviede  i  mange  Til¬ 
fælde  vil  være  klart,  at  hele  Aktionen  i  Virkelig¬ 
heden  vil  være  Øjenforblændelse,  fordi  en  Opfyl¬ 
delse  af  Kravene  indenfor  kortere  eller  længere 
Tid  vil  bidrage  til  at  forhøje  Prisen  paa  de  begæ¬ 
rede  Livsfornødenheder  og  Goder  uforholdsmæs¬ 
sigt  og  derved  ofte  i  endnu  højere  Grad  end  tidli¬ 
gere  vanskeliggøre  Opnaaelsen  af  disse. 

I  Betragtning  af  de  betydelige  Fordringer,  som 
den  efter  Krigen  oprullende  Verdenssituation  saa¬ 
ledes  utvivlsomt  vil  stille  til  Statens  Produktions¬ 
økonomi,  vil  det  sikkert  ikke  mindst  for  Dan¬ 
marks  Vedkommende  være  nødvendigt  at  ændre 
den  gamle  Praksis  fra  før  Krigen,  ifølge  hvilken 
Lønniveauets  sukcessive  Stigning  i  saa  nøje  Over¬ 
ensstemmelse  som  muligt  med,  hvad  Samfundets 
økonomiske  Status  til  enhver  Tid  formentes  at 

kunne  yde,  afgjordes  mellem  Arbejdernes  og  Ar¬ 
bejdsgivernes  Organisationer  ved  et  Slags  Tov¬ 
trækningssystem,  hvis  Berettigelse  nærmest  vil 
kunne  karakteriseres  ud  fra  den  Teori,  at  Sam¬ 
fundets  økonomiske  Tarv  maatte  være  bedst  tjent 
med,  at  hver  Part  paa  bedste  Maade  varetager 
sine  Interesser,  hvorved  der  opnaaedes  en  Ba¬ 
lance  baseret  paa  gensidige  Overenskomster. 

Overholdelsen  af  disse  sikres  ved  en  af  Staten 
beskikket  og  med  retsgyldig  Myndighed  udstyret 
»fast  Voldgiftsret«,  og  til  yderligere  Befæstelse  af 
dette  System  beskikkes  »Forligsmanden«,  som 
repræsenterer  Statens  Interesse  i  at  faa  tilveje¬ 
bragt  selve  den  Balance,  hvori  Systemet  hviler. 

Det  er  Hensigten  med  nærværende  Artikel  at 
yde  et  Bidrag  til  Drøftelsen  af  en  Reformering  af 
den  her  i  Landet  hidtil  fulgte  Praksis  for  Arbejds¬ 
markedets  Regulering,  en  Reform,  som  maa  gaa 
ud  paa  at  faa  det  hidtidige  Reguleringssystem  af¬ 
løst  af  et  System,  hvis  Opgave  ikke  blot  skal  være 
at  skaffe  Balance,  men  som  tillige  skal  skabe  den¬ 
ne  Balance  paa  det  i  statsøkonomisk  Henseende 
bedst  mulige  Grundlag. 

Grundtanken  i  den  Ordning,  som  i  det  følgende 
skal  skitseres,  er  den,  at  de  til  Arbejdsmarkedets 
Regulering  hidtil  bestaaende  hver  paa  sit  Omraa- 
de  virkende  Statsinstitutioner  centraliseres  under 
et  Folke-Produktions-økonomisk  Departement 
med  den  Opgave,  paa  Grundlag  af  de  bestaaende 
Erhvervs-  og  Produktionsforhold,  at  varetage 
Landets  Produktionsøkonomi  og  derigennem  ska¬ 
be  de  bedst  mulige  Eksistens-  og  Udviklingsmu¬ 
ligheder  for  vore  producerende  Erhverv  samtidig 
med  at  sikre  Arbejderbefolkningen  en  saa  høj  Ar¬ 
bejdsløn  som  til  enhver  Tid  foreneligt  med  Lan¬ 
dets  samlede  Økonomi. 

Opgaven  kan  synes  stor  og  omfattende,  men 
naar  vi  under  Verdenskrigen  har  set,  hvad  en  ra¬ 
tionel  Organisation,  der  er  baseret  paa  reelle  til 
Raadighed  staaende  Værdier,  kan  udrette,  synes 
den  ikke  uløselig,  i  Særdeleshed,  da  alle  de  Fak¬ 
torer,  der  udkræves  til  dens  Realisation,  i  Virkelig¬ 
heden  er  tilstede  indenfor  Statsstyrelsen,  kun  med 
den  Ulempe,  at  disse  i  Stedet  for  at  samarbejde 
som  een  Organisme  for  Tiden  virker  hver  paa  sit 
snævre  Omraade  ifølge  den  Lov,  som  de  hver  især 
skylder  deres  Eksistens. 

De  Institutioner,  som  her  sigtes  til,  er  følgende: 
Den  faste  Voldgiftsret, 
Forligsmandsinstitutionen, 

Statistisk  Departement, 

Arbejdsløshedsinspektoratet, 

Arbejdsanvisningsdirektoratet, 


Af  disse  Institutioner  bør  den  faste  Voldgifts¬ 
ret  selvfølgelig  ogsaa  ved  en  Nyordning  bevare 
sin  uafhængige  Stilling  og  som  nu  sammensættes 
som  kollegial  Ret  af  Sagkyndige  under  Præsidium 
af  en  paa  Statsøkonomiens  Omraade  særlig  kyn¬ 
dig  Retslærd. 

Da  en  rationel  Nyordning  maa  være  baseret 
paa  Landets  samlede  Økonomi-Statistik,  hvis  Til¬ 
vejebringelse  vistnok  i  Forvejen  udgør  det  nuvæ¬ 
rende  statistiske  Departements  Hovedopgave,  vil 
det  være  hensigtsmæssigt  at  henlægge  de  3  andre 
Institutioner  under  dette,  som  altsaa  fra  at  være 
et  for  den  øvrige  Statsstyrelse  undersøgende  og 
raadgivende  Departement  vil  gaa  over  til  at  blive 
en  udøvende  Statsinstitution,  en  Ordning  som  vil 
være  i  god  Overensstemmelse  med  moderne  Teo¬ 
rier  for  rationel  Arbejdsfordeling. 

Foruden  ovennævnte  3  Institutioner  bør  der 
under  det  statistiske  Departement,  som  i  det  føl¬ 
gende  vil  blive  benævnt  »Arbejdsmarked-Regule¬ 
rings  Departementet«  (A.M.R.D.),  henlægges  en 
4de  Underafdeling,  nemlig  en  Folke-Stats- Alder¬ 
doms-  og  Invaliditetsforsørgelse,  omfattende  en¬ 
hver  arbejdende  Mand  og  Kvinde,  som  ikke  driver 
selvstændigt  Erhverv,  og  som  ikke  iforvejen  er 
pensionsforsikret  i  Forbindelse  med  vedkommen¬ 
des  faste  Ansættelse  i  Privat-,  Kommune-  eller 
Statstjeneste. 

Afløsning  af  de  nugældende,  ufuldkomne  soci¬ 
ale  Love  paa  dette  Omraade  gennem  Oprettelsen 
af  en  social  Institution  af  denne  Art,  som  i  For¬ 
bindelse  med  Arbejdsløshedslovgivningen  skal 
tjene  til  at  sikre  enhver  Mand  og  Kvinde, 
som  Livet  igennem  opfylder  deres  Pligter 
som  Statsborger,  en  saa  god  og  ensartet  Al¬ 
ders-  og  Invaliditetsforsørgelse,  som  Samfunds¬ 
økonomien  tillader  det,  vil  være  en  uomgængelig 
Nødvendighed  og  en  bydende  social  Pligt,  som 
Staten  skylder  det  arbejdende  Folk  at  føre  ud  i 
Livet  samtidig  med,  at  den  paa  saa  afgørende 
Maade  griber  regulerende  ind  i  Samfundsordnin 
gens  Hovednervesyslem. 

A.  M.  R.  D.s  udøvende  Virksomhed  maa  fore- 
gaa  gennem  Filialkontorer,  idet  hele  Landet  ind¬ 
deles  i  Kredse  paa  lignende  Størrelse  som  de  nu¬ 
værende  Jurisdiktioner,  men  under  videst  mulig 
Hensyntagen  til  Trafikforholdene  og  saaledes,  at 
Bykredse  med  stor  Befolkning  erholder  flere  Kon¬ 
torer.  Disse  Kredskontorer,  som  foruden  at  vare¬ 
tage  A.  M.  R.  D.s  øvrige  Opgaver  kommer  til  at 
fungere  som  Stats-Arbejdsanvisningskontorer,  vil 
altsaa  afløse  de  nuværende  by-  og  amtskommu¬ 
nale  Arbejdsanvisningskontorer. 

Alle  statistiske  Oplysninger,  Ind-  og  Udbetalin¬ 
ger  paa  de  under  A.  M.  R.  D.  henhørende  Arbejds- 
omraader  etc.  sker  gennem  Kredskontorerne, 
hvorved  der  netop  ud  fra  een  Centralorganisation 
skabes  den  Betryggelse  og  direkte  Kontrol  med 
Reguleringsforanstaltningerne,  hvis  Mangel  ved 
det  nuværende  System  for  Arbejdsløshedsunder¬ 
støttelse  og  Arbejdsanvisning  bevirker,  at  dette 
ikke  virker  tilfredsstillende  for  nogen  af  Parterne. 

Til  Kontrol  af  saavel  Hovedkontorets  som 
Kredskontorernes  Virksomhed  vælges  efter  Ind¬ 
stilling  fra  de  resp.  Organisationer  et  Arbejdsre- 
gulerings-Raad  med  Repræsentanter  i  hver  Kreds, 
sammensat  paa  passende  Maade  af  Repræsentan¬ 
ter  for  henholdsvis  Hoved-  og  Lokalorganisatio¬ 
nerne  af  Arbejdere  og  Arbejdsgivere. 

Grundlaget  for  A.  M.  R.  D.s  udøvende  Virksom¬ 
hed  maa  være  statistiske  Undersøgelser  paa  Ar¬ 
bejdsmarkedet  i  Ind-  og  Udland,  og  som  Eksemp¬ 
ler  paa  saadanne  kan  nævnes: 

1.  Statistik  over  Behov  af  Arbejdskraft  i  samt¬ 
lige  Fag  for  hver  kommende  Maaned  med 
Angivelse  af  Mulighed  for  kommende  For¬ 
skydninger. 

2.  Ugentlig  Arbejdsløshedsstatistik  for  samtlige 
Fag. 

3.  Kvartalsvis  Statistik  over  Timeløn  og  For¬ 
tjeneste  samt  over  Arbejdstidens  effektive 
Længde  i  samtlige  Fag  saavel  i  Ind-  som  Ud¬ 
land. 

Fremskaffelsen  af  disse  Statistiker  vil  ikke  vol¬ 
de  megen  Besvær,  idet  disse  allerede  nu  i  det  væ¬ 
sentlige  føres  enten  af  Arbejdsgiver-  eller  Arbej¬ 
derorganisationerne,  saaledes  at  de  med  faa  Æn¬ 
dringer  vil  kunne  tilpasses  A.  M.  R.  D.s  særlige 
Formaal,  og  som  hidtil  føres  og  stilles  til  Departe¬ 
mentets  Raadighed  af  disse. 

Paa  Grundlag  af  den  under  1.  anførte  Statistik, 
som,  da  den  skal  give  Oplysning  om  Fremtiden, 
naturligvis  delvis  maa  være  baseret  paa  Sandsyn¬ 
lighed  og  Skøn,  hvis  Rigtighed  dog  let  vil  kunne 
bedømmes  erfaringsmæssigt  af  Kreds-  eller  Ho¬ 
vedkontorernes  Embedsmænd,  vil  A.  M.  R.  D.  kun¬ 
ne  konstatere,  hvorvidt  der  i  Landets  forskellige 
Egne  for  den  forestaaende  Arbejdsperiode,  som 
kan  være  en  Maaned,  et  Kvartal  eller  en  Sæson, 
alt  efter  de  forskellige  Fags  Karakter,  forefindes 
et  Overskud  eller  et  Underskud  af  den  begærede 
Arbejdskraft,  saaledes  at  det  bl.  a  herigennem  vil 
være  muligt  at  foretage  Udligninger  mellem  Til¬ 
bud  og  Efterspørgsel  i  Landets  forskellige  Egne. 

Selv  om  det  offentlige  maa  udrede  Omkostnin¬ 


gerne  ved  saadanne  Forflyttelser  af  ledig  Arbejds¬ 
kraft,  vil  dette  koste  betydeligt  mindre  og  vil  baa- 
de  i  statsøkonomisk  og  moralsk  Henseende  være 
betydelig  mere  tiltalende  end  som  under  den 
nuværende  Ordning  at  maatte  udrede  Ar¬ 
bejdsløsheds  -  Understøttelse  i  een  Landsdel, 
medens  det  kan  forekomme,  at  man  andet¬ 
steds  indenfor  samme  Fag  mangler  Arbejdskraft. 

Ligeledes  vil  temporære  Uligheder  i  Arbejds 
ledighed  indenfor  mere  eller  mindre  beslægtede 
Fag  kunne  udlignes  ved  A.M.R.D.s  Foranstaltning 
eventuelt  ved  frivillig  Oplæring  af  dertil  kvalifice¬ 
rede  arbejdsløse  paa  Teknologisk  Institut  eller 
andetsteds  paa  det  offentliges  Bekostning. 

En  ganske  særlig  Betydning  for  Landets  Pro¬ 
duktionsøkonomi  vil  den  under  Pkt.  1  angivne 
Statistik  faa  som  Middel  til  at  sikre  saadanne  æl¬ 
dre  Erhverv,  hvis  Opretholdelse  er  en  national 
Nødvendighed,  den  fornødne  Arbejdskraft.  Der 
sigtes  her  til  den  Mulighed,  at  Forholdene  paa  Ar¬ 
bejdsmarkedet  fra  Tid  til  anden  skulde  udvikle 
sig  derhen,  at  Erhverv,  som  bevisligt  ikke  vilde 
faa  blivende  Jordbund  eller  statsøkonomisk  Be¬ 
tydning  for  Landet,  periodevis  skulde  forsøge  at 
beslaglægge  en  uforholdsmæssig  stor  Arbejds¬ 
kraft.  Selvom  en  Udvikling  i  denne  Retning  sand¬ 
synligvis  kunde  medvirke  til  en  vis  Hævdelse  af 
Lønniveauet,  vilde  denne  bevisligt  medføre  Dyrtid 
for  alle  saadanne  Forbrugsartiklers  Vedkommen¬ 
de,  hvis  Fremskaffelse  er  en  Betingelse  for  Ud¬ 
viklingen  af  vor  Statsøkonomi  paa  et  sundt 
Grundlag. 

Den  under  Pkt.  2  anførte  ugentlige  Arbejdsløs¬ 
hedsstatistik  vilde  i  det  væsentlige  tjene  til  Kon- 
trollering  af  Virkningen  af  de  Reguleringsforan¬ 
staltninger,  som  A.  M.  R.  D.  maatte  have  truffet 
Landet  over  i  Henhold  til  Statistik  1.  Den  vilde 
tillige  være  nødvendig  for  den  daglige  Admini¬ 
stration  af  Arbejdsanvisningen  og  Udbetaling  af 
Arbejdsløshedsunderstøttelse  samt  til  at  gennem¬ 
føre  en  Kontrol  med  visse  Pligter  angaaende  Til¬ 
og  Afmeldelse  af  Arbejdssted,  Bopæl  etc.,  som 
nødvendigvis  maatte  være  knyttet  til  Invaliditets- 
og  Alderdomsforsørgelsesordningen. 

Medens  Arbejdsløshedsunderstøttelsen  under 
den  nugældende  Ordning  administreres  af  de  un¬ 
der  Arbejdsløshedsinspektørens  Tilsyn  staaende, 
men  iøvrigl  selvstyrende  paa  »Hjælp  til  Selv¬ 
hjælp«  baserede  Arbejdsløshedskasser,  maatte  det 
centraliserede  A.M.R.D. -System  betinge,  at  Ad¬ 
ministrationen  af  saavel  Arbejdsløsheds-  som  In¬ 
validitets-  og  Alderdomsforsørgelsen  henlagdes  di- 

rekte  under  Departementet  resp.  Kredskontorerne 
under  Kontrol  af  del  før  omtalte  Arbejdsregule- 
rings-Raad  og  dettes  lokale  Repræsentanter. 

Til  Gengæld  for  det  saaledes  ophævede  direkte 
Selvstyre  kunde  det  tænkes,  at  man  lod  Arbejder¬ 
nes  egne  Bidrag  til  Arbejdsløshedsforsikringen 
bortfalde,  og  at  samtlige  Omkostninger  ved  Gen¬ 
nemførelse  af  det  her  skitserede  System  lagdes 
over  paa  Arbejdsgiverne,  hvorved  selve  Produk¬ 
tionen,  hvad  enten  denne  maatte  udøves  af  de 
Stats-  og  kommunale  Institutioner,  som  fungerer 
som  Arbejdsgivere,  eller  af  private  Arbejdsgivere, 
direkte  vilde  komme  til  at  betale,  hvad  Ordningen 
maatte  koste,  i  Forhold  til  Antallet  af  beskæfti¬ 
gede  Arbejdere.  Ogsaa  som  Led  i  den  vigtige  so¬ 
ciale  Udviklingslinie,  som  tilstræber  Tilvejebrin¬ 
gelsen  af  ensartede  gensidige  Rettigheder  og  Plig¬ 
ter  i  Forholdet  mellem  Arbejderne  og  Arbejds¬ 
giverne,  livad  enten  disse  sidste  er  offentlige  In¬ 
stitutioner  eller  private,  vil  Arbejdsgivernes  Over¬ 
tagelse  af  Omkostningerne  saavel  af  Arbejdsløs¬ 
heds-  som  Pensionsforsikringen  være  af  største 
Betydning. 

Den  her  foreslaaede  Invaliditets-  og  Alderdoms¬ 
forsørgelsesordning  vilde  saaledes  paa  dette  væ¬ 
sentlige  Punkt  adskille  sig  fra  den  i  Tyskland  gæl¬ 
dende  Ordning,  som  er  baseret  paa,  at  Arbejdsgi¬ 
veren  hver  Uge  paa  Arbejderens  Bekostning  ind¬ 
klæber  et  Mærke  af  en  nærmere  fastsat  Værdi  i  et 
af  Forsørgelsesadministrationen  til  hver  Mand  ud¬ 
leveret  Kort.  De  af  Arbejderen  i  Tidens  Løb  af¬ 
leverede  fuldt  indklæbede  Kort  repræsenterer  saa¬ 
ledes  hans  Indskud  i  Forsørgelsesanstaltens  Fond, 
hvorefter  hans  Alderdoms-  eller  Invaliditetsrente 
beregnes.  løvrigt  maatte  de  nærmere  Bestemmel¬ 
ser  angaaende  Invaliditets-  og  Alderdomsforsør¬ 
gelsen  selvfølgelig  udarbejdes  i  saa  nær  Tilslut¬ 
ning  til  den  nugældende  kommunale  Alderdoms¬ 
forsørgelseslovgivning  som  muligt  og  paa  en  Maa- 
de,  som  ikke  maatte  kunne  svække  den  enkelte 
Arbejders  Interesse  i  at  søge  at  forbedre  sin  Pen¬ 
sion  ved  privat  Kapital-Opsparing. 

Den  vanskeligste  Side  af  A.M.R.D.’s  Virksom¬ 
hed  bliver  utvivlsomt  Arbejdslønnens  Regulering 
i  Henhold  til  Samfundets  og  Fagenes  virkelige 
økonomiske  Evne;  navnlig  vil  der  sikkert  fra  Ar¬ 
bejdsgivernes  Side  kunne  rejses  de  største  Betæn¬ 
keligheder  overfor  en  saadan  Ordning.  Men  tager 
vi  i  Betragtning,  at  Lønniveauet  i  Aarene  siden  For¬ 
ligsmandsinstitutionens  Oprettelse  faktisk  er  fast- 
slaaet  ved  Indgriben  fra  denne  Institutions  Side, 
og  dette  uden  at  denne  i  Virkeligheden  har  været  i 


Besiddelse  af  tilstrækkeligt  Materiale  til  fuldgyl¬ 
dig  Bedømmelse  af,  om  det  hver  Gang  fastsatte 
Lønniveau  har  været  det,  der  gav  den  bedste  Stats¬ 
økonomi,  saa  vil  det  kun  betyde  et  betryggende 
Fremskridt  gennem  Oprettelsen  af  A.M.R.D.  at 
udruste  Forligsmandsinstitutionen  med  det  for¬ 
nødne  Materiale  og  Kompetence  til  Fastsættelse 
af  det  for  ethvert  Fag  til  enhver  Tid  passende 
Lønniveau. 

Systemet  maa  selvfølgelig  tillade,  at  Fastsæt¬ 
telsen  af  et  Lønniveau  indenfor  de  forskellige  Fag, 
forinden  A.M.R.D.  afsiger  sin  Kendelse,  først  har 
været  behandlet  indenfor  de  resp.  Organisationer, 
og  at  disses  Indstillinger  dernæst  kommer  til  Be¬ 
handling  i  Arbejdsregulerings-Raadet,  ligesom  der 
for  visse  Tilfælde  vil  kunne  etableres  en  Appelin¬ 
stans. 

Det  skal  ikke  her  hævdes,  at  det  foreslaaede  Sy¬ 
stem  skal  udelukke,  at  Konflikter  mellem  Ar¬ 
bejdsgivere  og  Arbejdere  kan  give  sig’  Udslag  i 
Strejker  og  Lock-out’er,  tværtimod  tager  Forsla¬ 
get  i  Modsætning  til  det  obligatoriske  Voldgifts- 
System  i  Årbejdsstridigheder,  som  har  vist  sig 
mislykket,  hvor  man  til  Dato  har  forsøgt  at  ind¬ 
føre  det,  Sigte  paa  ogsaa  at  kunne  fungere  under 
saadanne  ekstraordinære  Forhold.  Det  skal  kun 
paapeges,  at  Chancen  for  at  Uoverensstemmelser 
angaaende  Lønkrav  maa  blive  ringere  i  det  Øje¬ 
blik,  den  Institution,  som  skal  afgøre  Stridighe¬ 
den,  ikke  blot  i  den  indankede  Sag,  repræsenterer 
hele  Samfundets  økonomiske  Interesser,  men  er 
oprettet  for,  indrettet  paa  og  i  hele  sit  daglige  Ar¬ 
bejde  kun  har  den  Opgave  at  varetage  Landets 
Produk  tionsøkonomi. 

A.M.R.D. -Systemet  vil  i  hvert  Tilfælde  forhin¬ 
dre,  at  der  kan  rejses  omfattende  og  værdispilden¬ 
de  Arbejdskonflikter  paa  saadanne  opagiterede 
Krav  fra  Arbejdernes  Side,  hvis  Gennemførelse  be¬ 
vislig  vil  medføre  økonomisk  Ruin  for  det  paagæl¬ 
dende  Fag  eller  vilde  true  Samfundsøkonomien 
paa  afgørende  Maade,  medens  Departementet  paa 
den  anden  Side  paa  Grundlag  af  det  Indblik,  det 
vil  faa  i  de  enkelte  Fags  økonomiske  Forhold  i 
Ind-  og  Udlandet,  paa  Statens  Vegne  i  mange  Til¬ 
fælde  vil  kunne  paatage  sig  det  Ansvar,  som  en 
Hævelse  af  Lønniveauet  maatte  medføre. 

Det  forudsættes  her,  at  Lønniveauets  Fastsæt¬ 
telse  gennem  A.M.R.D.  sker  efter  de  hidtil  fulgte 
Principer,  altsaa  gennem  Fastslaaelse  af  en  for 
hvert  for  sig  organiseret  Fag  passende  Minimal¬ 
eller  Normal-Løn,  som  tillige  skal  danne  Basis  for 
Beregning  af  Akkord-Priskuranter,  medens  det  li- 

gesom  nu  maa  staa  den  enkelte  Arbejdsgiver  frit 
at  forhøje  Lønnen  for  dygtige  og  betroede  Arbej¬ 
dere. 

Endnu  skal  omtales  et  Omraade,  paa  hvilket  en 
rationel  Regulering  af  Produktionsøkonomien  vil¬ 
de  faa  den  største  Betydning,  nemlig  de  produk¬ 
tive  Erhvervs  Beskatning. 

Betragter  vi  den  Basis,  paa  hvilken  Skatteud¬ 
skrivningen  nu  hviler,  vil  man  let  komme  til  den 
Erkendelse,  at  Hovedparten  af  samtlige  Skatter 
direkte  eller  indirekte  hviler  paa  de  produktive 
Erhverv,  idet  disse  foruden  at  udrede  den  direkte 
Beskatning  af  Virksomheden  i  Form  af  Indtægt-  og 
Formuebeskatning  indirekte  maa  udrede  Toldaf¬ 
gifter  af  Raaprodukter  samt  tillige  samtlige  de  per¬ 
sonlige  Skatter,  som  paahviler  de  i  Erhvervsvirk¬ 
somhederne  beskæftigede  Personer,  hvilke  sidste 
nødvendigvis  maa  udredes  i  Form  af  forhøjede 
Lønninger. 

De  mange  Omdrejninger,  som  det  har  været 
nødvendigt  at  give  Skatteskruen  under  Statens 
voksende  Pengebehov  i  Krigsaarene,  har  imidlertid 
efterhaanden  anstrengt  Erhvervenes  Skatte¬ 
evne  saa  betydeligt,  at  det  er  et  Spørgsmaal,  om 
disse,  naar  Krigsaarenes  Højkonjunktur  bliver  af¬ 
løst  af  den  uundgaaelige  Reaktion  og  den  paaføl¬ 
gende  Deroute,  vil  være  i  Stand  til  at  honorere  de 
stillede  Fordringer  —  med  andre  Ord  at  Staten 
før  eller  senere  vil  komme  til  at  erkende  »at  man 
ikke  skal  binde  Mulen  paa  den  Okse,  som  tær¬ 
sker.« 

Gennemlæser  man  de  i  de  senere  Aar  fremkom¬ 
ne  Forslag  til  Skattelove,  vil  man  i  Reglen  for¬ 
gæves  søge  efter  Begrundelser  for  Skattens  natio¬ 
naløkonomiske  Forsvarlighed.  I  Almindelighed 
gøres  kun  Rede  for,  hvad  vedkommende  Skat  i 
Henhold  til  tidligere  Omsætningstal  kan  antages 
at  ville  give,  hvorimod  den  sekundære  Virkning, 
som  opstaar  ved,  at  Skattebeløbet  unddrages  Lan¬ 
dets  produktive  Kraft  og  Omsætning,  og  som  Re¬ 
gel  gaar  til  uproduktive  Statsformaal,  tilsynela¬ 
dende  lades  fuldstændig  ude  af  Betragtning. 

Et  Stats-Departement,  som  ligger  inde  med  for¬ 
nødent  Materiale  til  og  er  ansvarlig  for  Oprethol¬ 
delsen  af  Landets  Produktionsøkonomi,  vil  her 
kunne  gribe  vejledende  ind  for  Staten  og  beskyt¬ 
tende  ind  for  Erhvervene. 

Der  er  næppe  nogen  Tvivl  om,  at  en  økonomisk¬ 
statistisk  Institution,  som  den  her  antydede,  i 
Kraft  af  den  rationelle  Grundvold,  hvorpaa  den  er 
bygget  op  og  af  sin  Betydning  som  Vogter  af  Lan¬ 
dets  Nationaløkonomi,  vil  faa  afgørende  Indfly¬ 


delse  paa  Principet  i  den  rationelle  Skatteform, 
der  før  eller  senere  vil  blive  nødvendig  til  Afløs¬ 
ning  af  det  nuværende  Indtægts-Eksproprierings¬ 
system.  Man  kunde  som  Grundlag  for  en  saadan 
Skattereform  f.  Eks.  tænke  sig,  at  de  Skatter,  som 
Erhvervene  nu  betaler  indirekte  gennem  en  Del  af 
den  udbetalte  Arbejdsløn,  blev  paalignet  vedkom¬ 
mende  Virksomheder  i  Form  af  Produktions-  el¬ 
ler  Omsætningsafgifter  pr.  Mængdeenhed  af  den 
fremstillede  Vare,  et  rationelt  Beskatningsprincip, 
som  i  de  senere  Aar  er  knæsat  gennem  Lovene  for 
Afgifter  paa  Sprit,  Cigarer,  Tonnage,  Børsomsæt¬ 
ning  m.  fl. 

En  Skattereform  paa  dette  Grundlag  i  Forbin¬ 
delse  med  en  tilsvarende  Toldafgift  for  indførte 
Varer  vilde  have  følgende  Fordele: 

1.  For  Staten: 

Let  Overskuelighed  med  Hensyn  til  Skattens 
Virkning  saavel  i  fiskal  som  i  nationaløkono 
misk  Henseende. 

2.  For  Erhvervene: 

Staten  vilde  blive  direkte  interesseret  i  at 
skabe  de  bedst  mulige  Produktions-  og  Afsæt¬ 
ningsmuligheder  saavel  for  Indlands-  som  for 
Eksportmarkedet.  Endvidere  vil  en  fast  Pro¬ 
duktionsafgift  pr.  Mængdeenhed  i  Modsætning 
til  en  Skat,  der  udelukkende  hviler  paa  For¬ 
tjenesten,  virke  ansporende  i  Retning  af  øko¬ 
nomisk  Driftsmaade,  hvad  enten  Driften  ud¬ 
øves  ved  privat  eller  offentligt  Initiativ. 

3.  For  Befolkningen: 

Fritagelse  for  direkte  Skatter,  idet  det  forud¬ 
sættes,  at  de  nuværende  bykommunale  Udgif¬ 
ter  f.  Eks.  til  Vand,  Kloakering,  Belysning 
kommer  til  at  hvile  i  sig  selv,  medens  sociale 
Udgifter  f.  Eks.  Skole-  og  Forsørgelses  væsen 
betales  af  Staten.  Denne  Beskatningsmaade 
vil  altsaa  i  det  væsentlige  komme  til  at  hvile 
paa  Forbrug  i  Stedet  for  Indtægt  og  Formue, 
hvorved  den  for  Landets  økonomiske  Trivsel 
nødvendige  Opsparing  af  Kapital  begunstiges. 

Naar  der  mod  sidstnævnte  Punkt  maatte  blive 
rettet  den  overfor  indirekte  Beskatning  sædvanlige 
Anke,  at  den  »vender  den  tunge  Ende  nedad«,  vil 
denne  Indvending  overfor  nærværende  System 
ikke  være  berettiget,  idet  det  foreslaaede  Beskat¬ 
ningsprincip  ikke  retteligt  kan  betegnes  som  in¬ 
direkte  Skat,  men  tværtimod  som  direkte  Skat  paa 
Forbrug,  hvilket  tilfælles  med  direkte  Indtægts¬ 
skat  har  den  Fordel,  at  Staten  selv  er  Herre  over, 
hvor  stor  Skat  det  vil  blive  nødvendigt  at  lægge 
paa  et  hvilketsomhelst  Forbrugsbudget,  samt  at 

den  gennem  meget  simple  Rationeringsbestemmel¬ 
ser  kan  gøres  progressiv. 

Den  foreslaaede  Skattereform  vil  saaledes  sup¬ 
plere  og  fuldstændiggøre  den  Grundtanke,  paa 
hvilken  Forslaget  om  Arbejdsmarkedets  Regule¬ 
ring  gennem  en  statslig  Centralorganisation  hvi¬ 
ler,  idet  Staten  gennem  A.M.R.D.  til  enhver  Tid 
vil  være  i  Stand  til  at  tilvejebringe  det  for  Sam¬ 
fundets  økonomiske  Konsolidering  gunstigste  For¬ 
hold  mellem  Skattepaalæg  og  Lønniveau.  Da  end¬ 
videre  den  samlede  Reform  i  alle  Punkter  stiller 
offentligt  Initiativ  lige  med  privat  Initiativ  og 
Statsdrift  lige  med  Privatdrift,  vil  hver  af  disse 
Produktionsformer  under  det  foreslaaede  System 
kunne  udvikle  sig  paa  de  Omraader,  hvor  de  gen¬ 
nem  Tilvejebringelse  af  den  største  Produktions¬ 
økonomi  kan  bevise  deres  Berettigelse  til  Gavn  for 
Samfundet. 

I  alle  de  Artikler  og  Afhandlinger,  der  for  Ti¬ 
den  fremkommer  i  Blade  og  Tidsskrifter  angaa- 
ende  Fremtidens  økonomiske  Forhold,  findes  een 
Ting,  som  samtlige  Forfattere  baade  Optimister 
og  Pessimister  synes  at  være  enige  om,  nemlig,  at 
de  Tider,  hvor  vi  Aar  efter  Aar  kunde  dække  vort 
stedse  voksende  nationaløkonomiske  Underskud 
ved  at  optage  stedse  voksende  Millionlaan  i  Udlan¬ 
det,  ikke  foreløbig  kommer  igen,  men  at  vi  fremti¬ 
dig  kommer  til  at  klare  os  selv,  udbygge  vort  Land 
og  fremme  vor  Kultur  med  egne  Midler. 

Det  kan  allerede  med  Sikkerhed  paavises,  at 
den  Forøgelse  af  vor  Nationalformue,  som  har 
fundet  Sted  i  de  første  3  Krigsaar,  i  Løbet  af  det 
sidste  Aarstid  er  afløst  af  en  Tilbagegang,  og  na¬ 
turligt  vilde  det  jo  ogsaa  være,  om  de  krigsførende 
Lande  vilde  forsøge  at  trække  saa  meget  som  mu¬ 
ligt  deraf  over  til  sig  i  Form  af  Eksportafgifter 
eller  paa  lignende  Maade. 

I  Rusland  og  Tyskland  ser  vi  for  Tiden  Eks¬ 
empler  paa,  hvor  hurtigt  et  Lands  økonomiske 
Ruin  kan  fuldføres  i  det  Øjeblik,  Folkets  Krav 
paa  Livets  Goder  bliver  større  end  Landets  Pro¬ 
duktionsøkonomi  er  i  Stand  til  at  honorere  dem. 
Vi  ser  ogsaa,  at  en  Stats  økonomiske  Liv  ikke  kan 
omlægges  ved  social  Revolution,  samt  hvor  let  den 
økonomiske  Balance  i  en  Stat  kommer  af  Lave. 
Paa  den  anden  Side  maa  vi  have  Blikket  aabent 
for  de  Krav,  som  den  store  Del  af  Befolkningen 
i  den  kommende  Tid  vil  stille  til  Samfundene,  og 
at  et  Lands  Lykke  vil  være  afhængig  af  det  Om¬ 
fang,  indenfor  hvilket  det  vil  være  i  Stand  til  at 
tilfredsstille  disse.  Vejen  hertil  som  til  al  Udvik¬ 


ling  af  Folke-Kulturen  gaar  gennem  Udvikling  af 
Produktionsøkonomien,  betinget  ved  Arbejdsmar¬ 
kedets  Regulering. 

□□□□□□ 

Den  store  Frase. 

Vi  har  hertillands  saa  faa  økonomiske  Blade, 
at  det  maa  vække  Beklagelse,  at  det  i  mange 
Retninger  ellers  udmærkede  »Finanslidende« 
ikke  har  kunnet  modstaa  den  demokratiske 
Epidemi,  hvis  Feber  og  Fraser  har  afløst  Mili¬ 
tarismen.  Vi  har  for  ikke  længe  siden  opfordret 
»Finanstidende«  til  hellere  at  levere  positive 
Beviser  for  den  nye  Tids  Herligheder,  end 
blindt  at  propagandere  for  disse.  Bladets  le¬ 
dende  Artikel  for  15.  Januar  nedslaar  desværre 
ethvert  Haab  i  saa  Henseende.  Paa  et  hastigt 
Rids  af  to  Spalters  Længde  gøres  der  op  med 
de  sidste  halvandelhundrede  Aars  sociale  og 
økonomiske  Udvikling,  overfor  hvilken  det  staar 
Bladet  klart,  at  »Bourgeoisiet«  med  Verdens¬ 
krigens  Afslutning  har  udspillet  sin  Rolle,  idet 
dets  politiske  Magt  er  »fravristet«  det  og  Ka¬ 
pitalmagten  knækket.  Med  en  Sikkerhed,  [der 
ligefrem  kan  vække  Misundelse,  fastslaar  Bladet 
Fremtidsperspektiverne  for  Samfundene  i  føl¬ 
gende  Ord: 

»Derved  vil  Bourgeoisiet  synke  ned  til  et  lavere 
Niveau,  mens  de  opadstræbende  Partier  kan  befæste 
deres  Stilling  ogsaa  økonomisk  ved  en  passende  For¬ 
deling  af  Skattetrykket  og  ved  en  rationel  Udnyttelse 
af  de  Kapitalmidler,  de  efterbaanden  har  opsamlet, 
men  navnlig  ved,  at  Herredømmet  over  Produktions¬ 
midlerne  og  dermed  over  Prisreguleringen  overgaar 
til  dem. 

Herhjemme  ser  vi  saaledes,  hvorledes  Arbejderne 
mere  og  mere  organiserer  produktive  Foretagender 
og  selv  overtager  Administrationen  af  deres  Penge¬ 
midler,  opretter  Varehuse,  Importforretninger  og 
Banker  og  øver  Kontrol  med  det  frie  Initiativ.  Disse 
Midler  har  den  privilegerede  Stilling  ikke  at  blive 
ramt  af  nogen  Krigsbeskatning  og  vil  derfor  kunne 
yngle  frodigt  paa  samme  Tid,  som  Overklassens  For¬ 
muer  decimeres.  Efterhaanden  vil  Samfundet  da 
indrette  sig  efter  den  nye  Tidsaand,  hvad  der  alle¬ 
rede  er  tydelige  Symptomer  til.  Teatrene  sættes  i 
Skygge  af  Biografer  og  Varietéer,  Hotellerne  af  For¬ 
samlingsbygninger  og  Afholdskroer,  Literaturen  bliver 
folkelig,  Forstædernes  Varehuse  bliver  toneangivende, 
Industrien  socialiseres,  og  alle  offentlige  Institutioner 
som  Jernbaner,  Administration  og  Hærvæsen  demo¬ 
kratiseres.« 

Bladet  spørger  nu  selv,  om  Kulturen  af  den 
Grund  vil  gaa  til  Grunde,  og  kommer  til  det 

Resultat  —  der  jo  unægtelig  maa  glæde,  efter 
at  man  lige  har  set  Teatre  og  Kunst  detroni- 
seret  til  Fordel  for  Biografer  og  Varietéer  —  at 
dette  »selvfølgelig«  ikke  vil  være  Tilfældet. 
Overgangen  vil  »blot«  foranledige  visse  Bryd¬ 
ninger  m.  m.,  indtil  den  rette  Kurs  er  funden. 
Hvorefter  der  gives  »Bourgeoisiet«  nogle  gode 
Raad  om  at  skifte  politiske  Signaler  og  samles 
om  berettigede  Interesser.  Hvilke  disse  er  under 
Hensyn  til  den  skitserede  Udviklingsproces,  op¬ 
lyser  Bladet  desværre  ikke. 

Alt  ialt  er  imidlertid  disse  Betragtninger  — 
omend  særlig  overraskende  i  et  Finansblad  — 
typiske  for  den  fuldkommen  kritikløse  Reklame 
for  den  saakaldte  »nye  Tid«,  hvormed  man 
Verden  over  nu  synes  at  ville  skylle  Krigens 
bedske  Eftersmag  ned  — ■  og  godtgøre  sin  egen 
Fortræffelighed.  Nu  gælder  det  kun  at  finde 
noget  nyt.  At  der  af  og  til  kommer  slemme 
Bagslag,  som  da  det  nye  Tysklands  nye  Rege¬ 
ring  maalte  gribe  til  gammelkendte  Midler  som 
eneste  Redning  fra  Kaos  og  Undergang,  forsøger 
man  at  gaa  let  hen  over,  mens  der  dog  maa- 
ske  var  Anledning  til  Eftertanke  om  det  samme 
ikke  skulde  blive  Tilfældet  i  mange  andre  Ret¬ 
ninger,  hvor  ganske  vist  Mirakeldoktorer  har 
udstedt  store  Veksler,  men  hvor  selve  Vidunder¬ 
kuren  maatte  glippe.  Navnlig  turde  delte  gælde 
paa  de  økonomiske  Omraader,  hvor  man  — 
naar  de  nødvendige  Tale-  og  Blækstrømme  først 
er  overstaaet  —  sikkert  vil  opdage,  at  de  Prin¬ 
ciper  for  Produktion  og  Omsætning,  der  nu 
raader  i  det  »faldefærdige«  Samfund,  alligevel 
er  ganske  bæredygtige,  og  ialfald  meget  vanske¬ 
lige  at  erstatte  med  noget  bedre. 

Thi  det  er  jo  det  besynderlige  ved  den  nye 
Tids  Talsmænd,  at  de  stadig  skylder  Bevis  for, 
at  de  Klasser,  som  nu  menes  forurettede,  nem¬ 
lig  Forbrugerne  og  Arbejderne,  faktisk  vil  faa 
bedre  Vilkaar  under  Socialiseringen  af  Erhvervs¬ 
livet.  Det  eneste  Eksempel  i  Praksis  paa  den 
nye  Tids  Lyksaligheder  har  man  i  Sovjet-Rus¬ 
land.  Men  det  skulde  vel  ikke  netop  bringe 
d’ Herrer  Profeter  til  at  tale  for  højt. 

Hvad  nu  specielt  os  herhjemme  angaar,  var 
det  monstro  da  ikke  paa  Tide,  at  vi  overlod 
de  store  Fraser  til  andre  og  selv  beskæftigede 
os  med  noget  mere  nærliggende  Problemer  saa- 
som  Udsigten  for  hele  vor  Økonomi,  Produk¬ 
tion  og  Handelsbalance  under  den  ændrede  Si¬ 
tuation?  Thi  de  Regninger,  vi  i  saa  Hen¬ 
seende  vil  faa  præsenteret,  vil  vi  ikke  kunne 


spise  af  hverken  med  skønne  Talemaader  eller 
Harme  over  Verdens  Ublidhed.  Dertil  forud¬ 
sættes  Arbejde  og  det  var  paa  Tide,  vi  gjorde 
os  fortrolige  hermed. 

□□□□□□ 

Fra  Stenalderen. 

Vi  har  modtaget  følgende: 

1  Gengivelsen  af  et  meget  interessant  Foredrag  af 
Prof.  V.  M.  Goldschmidt  i  1. -Januar-Heftet  af  »Tids¬ 
skrift  for  Industri«  er  der  kommet  nogle  Fejltagelser, 
som  det  maaske  kunde  være  mig  tilladt  at  rette  og 
herunder  tillige  at  uddybe  de  betydningsfulde  For¬ 
søg,  som  her  omtales,  —  idet  jeg  nemlig  har  været 
Øjenvidne  dertil. 

Den  Mand,  som  her  kaldes  »den  kendte  jyske 
Godsejer«,  ejede  ganske  vist  en  Skov  i  Jylland,  men 
var  ellers  fynsk  Stamhusbesidder,  Kammerherre 
Fritz  de  Sehested,  ikke  til  Ravnholt,  der  er  Baron 
Sehested-Juels  Herresæde,  men  til  Broholm,  hvor 
foruden  den  omtalte  »Pavillon«  ogsaa  et  meget  rigt 
og  fuldstændigt  Museum  af  Oldsager,  udelukkende 
samlede  paa  Broholms  Grund  og  i  dens  nærmeste 
Omegn,  vidner  om  hans  særlige  Kærlighed.  Denne 
var  vakt  i  hans  Drengeaar,  da  han  bragte  gamle 
Thomsen  en  Bylt,  der  indeholdt  det  store  Broholms¬ 
fund  af  de  største  og  tungeste  Guld-Halsringe,  som 
vort  Statsmuseum  indeholder.  Ikke  alene  den  fundne 
Skat,  men  vel  endnu  mere  den  gamle  Samlers  straa- 
lende  Glæde  derover  lagde  Grunden  til  Sehesteds 
Samler-  og  Granskerlyst  for  hele  Livet.  Af  Stensager 
satte  han  maaske  mest  Pris  paa  de  Genstande,  som 
ikke  var  færdige,  men  dog  bar  Præg  af  at  have  været 
i  Menneskehaand,  baade  for  at  tildannes  og  for  at 
bruges.  Han  fandt  da  ogsaa  Slibestene  til  saadant 
Øjemed,  og  ved  Hjælp  af  Herregaardens  Snedker  fik 
han  lavet  Redskaber  af  Sten,  der  baade  var  til¬ 
huggede  og  slebne  med  Sten  alene,  og  med  disse 
Redskaber  lod  han  Træerne  fælde  ude  i  Skoven  og 
hjemkørte  tildanne  i  Vedskjulet  lige  ved  Borgen. 
Der  stod  vi  da  et  lille  Selskab  og  saa  med  Undren 
en  Granstamme  paa  4 — 5  Tommers  Diameter  blive 
gennemhugget  i  1— ll/a  Minut  med  en  velskæftet  Sten¬ 
økse  —  »lige  saa  godt  som  med  en  Malm-  eller  Jern¬ 
økse,  men  naturligvis  ikke  saa  godt  som  med  en 
Staaløkse«.  Ogsaa  Stenbor  og  Stensave  saa  vel  som 
»Stemmejern«  af  Sten  blev  brugt  til  at  danne  Vægge 
og  Tagværk  af  Træstammer,  der  blev  forbundne  med 
Trætapper  i  stenborede  Taphuller,  og  Dørene  blev 
ophængte  i  Bastbaand  som  Hængsler,  saa  der  var 
ikke  rørt  med  nogen  Metalsag  paa  hele  Huset,  hvis 
Indre  er  en  rummelig  Stue,  høj  til  Loftet,  —  og  som 
staar  endnu  paa  den  lille  Bremerholm  i  Borggraven, 
20—30  Aar  gammel.  Det  Hus  skulde  bevise,  at  Sten¬ 
alderfolket  kunde  bo  og  leve  som  ordentlige  Men¬ 
nesker  —  i  Modsætning  til  de  Tanker,  mange  ogsaa 
lærde  Folk,  gjorde  sig  derom. 

N.  Dalhoff. 

□□□□□o 

De  skandinaviske  Landes  Handelsflaader  ved  Aarsskiftet.  —  Krigstab. 

Ifølge  foreløbig  Beregning  af  Det  norske  Veritas  Aarsskiftet  følgende  Størrelser,  der  samtidig  viser  Kri- 
maalte  de  skandinaviske  Landes  Handelsflaader  ved  gens  Status: 


Damp-  og  Motorskibe 

Sejlskibe 

Tilsammen 

Norge . 

1.320  paa  1.582.000  T. 

194  paa  240.000  T. 

1.514  paa  1.822.000  T. 

Sverige  . 

1.031  —  889.000  T. 

221  —  64.000  T. 

1.252  —  953.000  T. 

Danmark . 

448  —  615.000  T. 

194  —  65.000  T. 

642  —  680.000  T. 

Tabellen  omfatter  kun  Fartøjer  paa  100  Tons  og 
derover.  Ved  Tons  forstaas  for  Damp-  og  Motor¬ 
skibes  Vedkommende  Bruttotons,  for  Sejlskibenes 
Vedkommende  Nettotons. 

Det  bemærkes,  at  den  danske  Sejlskibsflaade  nu 


overgaar  Sveriges,  naar  man  regner  med  100  Tons- 
Baade  og  derover.  Det  norske  Sejlskibs  Gennemsnits¬ 
størrelse  er  en  Del  større  end  vort  og  det  svenskes. 

Nedenstaaende  Tabel  viser  den  procentvise  Netto¬ 
afgang  under  Krigen  (Tilgang  angivet  ved  et  +): 


Damp-  og 

Motorskibe 

Sejlskibe 

Tilsammen 

Norge . 

Sverige  . 

Danmark . 

pCl.'af  Antal 
21.4 

5.2 

22.2 

pCt.  af  Ton 

20.3 

12.4 

20.1 

pCt.  af  Antal 
61.3 

41.5 

21.1 

pCt.  af  Ton 

55 

38 
+  30 

pCI.  af  Antal 

30.8 

14.5 

21.9 

pCt.  af  Ton 
27.6 

14.8 

17.1 

Norge  har  den  største  Nettoafgang  og  har  uden 
Sammenligning  ogsaa  haft  de  største  Krigstab.  Naar 
Nettoafgangen  alligevel  ikke  bliver  større  for  Norges 
Vedkommende,  end  hvad  ovennævnte  Tabel  fortæller, 
skyldes  det  det  store  Indkøb  af  Dampskibe,  der  fandt 
Sted  i  1915  og  i  Begyndelsen  af  1916.  Der  indkøbtes 
saaledes  af  ældre  Dampskibe  500.000  Br.  T. 

Det  norske  Sejlskibstab  —  Nettoafgang  55  pCt.  — 
er  forfærdende  stort.  Noget  skyldes  dog  Bortsalg. 
Det  vil  bemærkes,  at  Danmark  under  Krigen  har 
øget  sin  Sejlskibstonnage  med  30  pCt. 

Af  det  særdeles  interessante  Foredrag,  Direktør 
N.  Høst  nylig  holdt  i  Handels-  og  Kontoristforenin¬ 
gen  om  Danmarks  Skibsfart  under  Krigen,  vil  vi  i 
denne  Forbindelse  fremdrage  Bemærkningerne  om 
Krigsforlisene. 

Ialt  er  der  krigsforlist  150  danske  Dampskibe  og 
100  Sejlskibe  med  henholdsvis  221.000  Br.  R.  T.  og 
35.000  Br.  R.  T.  Langt  de  fleste  Antal  Sænkninger 
fandt  Sted  i  1917  umiddelbart  efter  Erklæringen  om 
den  uindskrænkede  Undervandsbaadskrig'. 

Paa  de  enkelte  Aar  fordeler  Forlisene  sig  som  følger: 


Aar  Dampskibe  Br.  T.  Sejlskibe  Br.  T. 

1914  .  6  8.968  1  235 

1915  .  12  22.542  12  1.448 

1916  .  39  54.251  18  4.349 

1917  .  78  109.324  49  22.795 

1918.,.: .  14  27.000  21  6.035 


Ialt...  150  221.000  100  35.000 

I  Krigens  Tid  er  der  naturligvis  købt  og  solgt 
nogen  Tonnage,  ligesom  noget  er  nybygget.  For 
Dampskibenes  Vedkommende  er  da  Forholdene  det, 
at  medens  Danmark  '/i  1914  havde  644  Dampskibe 
med  730.000  Br.  T.,  var  de  samme  Tal  medio  No¬ 
vember  1918  svundet  ind  til:  496  og  532.000  —  altsaa 


en  ret  betydelig  Nedgang.  Samtidig  er  der  sket  en 
Tilvækst  i  Tonnagen  af  Motor-  og  Sejlskibe;  navnlig 
takket  være  0.  K.  Totalbilledet  bliver  da  følgende: 


Vi  1914 .  1950  Skibe  med  870.000  Br.  T. 

13/ii  1918  . . .  1663  —  —  720.000  — 


Sidstnævnte  Tal  er  noget  større  end  det,  hvortil 
Norske  Veritas  som  ovenfor  nævnt  er  kommet; 
men  Forskellen  kan  sikkert  lade  sig  forklare  ved,  at 
sidstnævnte  ikke  har  taget  Skibe  paa  under  100  Tons 
med.  Ligeledes  kommer  der  en  Forskel  frem  der¬ 
ved,  at  den  ene  Part  regner  med  Netto-,  den  anden 
med  Brutto-Sejltonnage.  J.  V. 

□□□□□□ 

Vore  Tilførsler. 

Er  det  ligemeget,  hvad  vi  faar? 

I  sit  Numer  af  15.  Januar  skriver  »Dansk  Arbejde« 
følgende: 

»Det  er  ikke  mange  Uger  siden,  vi  fandt  Anledning 
til  at  lægge  en  lille  Dæmper  paa  den  megen  og  fuld¬ 
kommen  kritikløse  Reklame,  der  var  ved  at  udvikle  sig 
for  hver  eneste  Vareladning,  der  tilførtes  Landet  ude¬ 
fra.  Selvfølgelig  ved  vi  lige  saa  godt  som  alle  andre, 
at  Tilførsler  var  og  stadig  er  absolut  nødvendige  for 
Opretholdelsen  af  vort  Samfundsliv  i  alle  dets  Grene, 
men  det,  vi  pegede  paa,  var,  at  det  ikke  er  ligegyl¬ 
digt,  hvilke  Varer,  det  nu  er,  vi  skal  velsignes  med. 

Vi  skal  med  Glæde  deltage  i  Dagspressens  Jubel 
over  nye  The-  og  Kaffeladninger,  over  Petroleum  o.  1., 
som  vi  nu  engang  maa  have  udefra.  Men  vi  ønsker 
at  aabne  Folks  Øjne  for,  at  det,  vi  først  og  fremmest 
trænger  til  herhjemme,  det  er  saadanne  Ting,  som 
sætter  os  selv  istand  til  at  genoptage  vore  egne  Pro- 

duktioner,  skaffe  Arbejde  til  vore  egne  Hænder,  og 
sætte  alle  Hjul  igang  igen.  Det  vil  være  saa  meget 
mere  nødvendig  at  stille  dette  som  et  bestemt  Krav 
fra  dansk  Side,  fordi  det  store  Udland  iforvejen  vil 
være  mere  end  villig  til  netop  at  lade  det  omvendte 
gælde,  saaledes  at  vi  velsignes  med  alle  mulige  fær¬ 
dige  Varer,  mens  vi  udelukkes  fra  de  paagældende 
Raavarer  og  Halvfabrikater,  som  disse  Varer  frem¬ 
stilles  af.  Thi  Udlandet  selv  er  ikke  mere  tosset  end 
som  saa,  de  store  Lande  skal  nok  sørge  for  at  sælge 
de  Artikler,  der  giver  flest  Penge  til  deres  slunkne 
Pengepung,  og  som  samtidig  giver  det  meste  Arbejde 
til  deres  Folk,  der  nu  kommer  hjem  fra  Krigen  og 
forlanger  Arbejde  og  god  Løn. 

Men  ogsaa  vi  har  Folk  at  tage  Hensyn  til  (jvfr.  de 
snart  70,000  Arbejdsløse,  vi  nu  er  oppe  paa)  og  vor 
Pengepung  er  allerede  bleven  betænkelig  mager  igen. 
Vi  eksporterer  for  Tiden  intet  af  virkelig  Betydning, 
som  kan  modsvare  de  Regninger  paa  100  og  atter 
100  Miil.  Kr.,  Udlandet  vil  præsentere  os  for  Kul,  Pe¬ 
troleum,  Jern,  Foderstoffer,  Bomuld,  Træ,  Salt  m.  m. 
for  blot  at  nævne  nogle  af  vore  nødvendige  Behov. 
Hvor  er  vi  da  henne,  hvis  vi  ikke  passer  nøje  paa, 
hvad  vi  nu  faar  hjem  for  vore  Penge?  Har  vi 
virkelig  Raad  til  at  styrte  os  ud  i  ny  og  bundløs 
Gæld,  ligesom  vi  for  første  Gang  i  lange  Tider  var 
kommet  lidt  til  Hægterne  og  havde  samlet  lidt  i 
Lade?  Man  skulde  synes,  der  her  laa  en  Opgave  for 
virkelig  samfundsgavnlig  Regulering,  saaledes  at  ikke 
alt  muligt,  hvad  der  blot  er  købeligt,  nu  skal  væltes 
ind  over  vore  Grænser,  men  at  man  holdt  sig  dels  iil 
nødvendige  Forbrugsvarer,  vi  ikke  selv  kan  frem¬ 
stille  eller  raader  over,  dels  til  Varer,  der  er  paa- 
krævéde  i  vor  egen.  Produktion. 

Vi  henstiller  denne  Tanke  lil  alvorlig  Overvejelse  af 
vore  Nationaløkonomer  og  Myndigheder .« 

Vi  deler  fuldstændig  »Dansk  Arbejde«s  Anskuelser. 
Vi  staar  her  overfor  et  meget  alvorligt  Problem. 
Maaske  det  dog  ikke  blot  er  Nationaløkonomer  og 
Myndigheder,  det  angaar,  men  ogsaa  —  og  ikke 
mindst  —  vore  Politikere.  For  Tiden  synes  de  kun 
optagne  af  at  overbyde  hinanden  i  nye  Krav  til  vort 
Produktionsliv  og  nye  Udgifter. 

□□□□□□ 

Den  døde  Haand. 

Man  paastaar,  at  Verdenskrigen  vil  give  den  stats¬ 
socialistiske  Tanke  et  mægtigt  Skub  fremad  —  og 
dog  maa  det  siges,  at  aldrig  nogensinde  en  Situation 
i  den  Grad  har  klarlagt  Manglerne  just  ved  dette  Sy¬ 
stem  som  netop  Krigen.  Overalt  har  de  stærke  Stats¬ 
indgreb  i  Produktion  og  Handel  været  følt  som  Hem¬ 
sko  for  al  Økonomi  og  kun  den  haarde  Nødvendig¬ 
hed  har  gjort,  at  Systemet  har  kunnet  holde  sig 
under  Krigen.  Men  det  Materiale,  der  herunder  er 
samlet,  godtgørende  Systemets  fuldkomne  Fejlslag- 
ning,  vil  tale  sit  Sprog,  der  ikke  kan  misforstaas,  nu 
da  Krigen  er  ved  at  vikles  af.  Allerede  nu  ser  vi  i 
alle  Lande  Reaktionen  under  Opsejling,  og  trods  al 


Tale  om  Statstankens  Velsignelser,  vil  der  gaa  et  Let¬ 
telsens  Suk  gennem  hele  Verden  den  Dag,  man  i 
Praksis  atter  har  sagt  Farvel  til  hele  det  kunstige 
Apparat. 

Tyskland  er  brudt  sammen  under  Byrden  af  lutter 
»Overorganisering«,  som  Tyskerne  selv  kalder  det, 
i  Amerika  rører  de  frie  økonomiske  Kræfter  paa  sig 
med  Vaarbrudets  forjættende  Friskhed.  Om  Stem¬ 
ningen  i  England  giver  »Times«  et  godt  Billede  fra 
et  nylig  afholdt  offentligt  Møde  i  London,  organiseret 
af  »The  Imperial  Commercial  Association«  i  London 
for  at  protestere  imod  Regeringens  fortsatte  Ind¬ 
blanding  i  og  Kontrol  med  Handel. 

Lord  Devonport,  som  præsiderede,  sagde,  at  Kon¬ 
trollen  i  Hovedsagen  var  blevet  udøvet  ved  Hjælp  af 
Departementer  og  Individer,  som  manglede  Erfaring 
med  Hensyn  til  de  Ting,  de  var  sat  til  at  kontrolere, 
og  som  manglede  den  direkte  Spore,  der  var  det  vig¬ 
tigste  for  enhver  heldig  Forretningsledelse.  Saa 
længe  Regeringskontrollen  blev  udøvet,  var  der  altid, 
hvad  han  uden  Fornærmelse  kunde  kalde  den  døde 
Haand.  Regeringskontrollen  forudsattes  at  være  i 
Samfundets  Interesse  som  Helhed,  men  den  fulde 
Byrde  af  dens  Mangler  og  de  forøgede  Omkostninger, 
der  var  forbundet  med  den,  maatte  altid  til  sidst 
falde  paa  Forbrugerne.  Varepriserne  var  i  Virkelig¬ 
heden  blevet  forøget,  ikke  blot  paa  Grund  af  natur¬ 
lige  Aarsager,  men  i  mange  Tilfælde  paa  Grund  af 
Regeringens  egne  Foranstaltninger  —  som  han  for¬ 
modede  for  at  betale  for  Krigen.  Tag  Tilfældet  med 
Skibsfragterne.  Indtil  et  vist  Tidspunkt  var  Skibs¬ 
farten  fri,  men  Offentligheden  fik  den  Idé,  at  Skibs¬ 
rederne  tjente  store  Penge,  og  de  blev  derfor  kaldet 
»Udbyttere«.  Da  Regeringen  bestemte  sig  til  at  over¬ 
tage  Kontrollen  med  alle  Skibe,  troede  vi,  at  dette 
vilde  gøre  en  Ende  paa  »Udbytningen«.  Men  der  var 
mange  Eksempler  paa,  at  Regeringen  havde  faaet 
Fragterne  til  at  stige  enormt,  siden  den  havde  over¬ 
taget  Kontrollen  af  Skibsfarten.  Alt  dette  mærkedes 
helt  ned  til  Aftageren,  Forbrugeren,  for  hvis  Skyld 
det  hele  System  netop  var  sat  i  Scene  —  efter 
Sigende  da. 

Mr.  Ernest  J.  B.  Benn,  Formand  for  det  industri¬ 
elle  Rekonstruktionsraad,  udtalte,  at  de  to  store 
Onder,  der  truede  Industrien  og  Handelen  paa  nær¬ 
værende  Tidspunkt,  var  Bolschevismen  og  Bureau¬ 
kratiet.  Det  begyndte  dog  at  gaa  op  for  Kapital  og 
Arbejde,  at  der  ikke  vilde  blive  hverken  nogen  Løn 
eller  noget  Udbytte  at  disputere  om,  hvis  vi  var  for¬ 
dømt  til  at  tilbringe  Resten  af  vort  Liv  med  at  ud¬ 
fylde  Blanketter.  (Hør!  Hør!) 

Mr.  F.  M.  B.  Fisher  foreslog  en  Resolution,  hvori 
Mødet,  understøttet  af  mange  af  de  betydeligste  Han¬ 
delsforeninger  i  Staden  London  og  repræsenterende 
alle  Forretningsklasser  i  Storbritannien,  henleder  Re¬ 
geringens  Opmærksomhed  paa  Onderne  ved  Stats¬ 
kontrollen  af  Handelen  og  paa  den  ødelæggende  Af¬ 
magt,  som  den  britiske  Handel  lider  under  i  Sam¬ 
menligning  med  den  forholdsvis  uindskrænkede 
Handel  i  venligsindede  og  neutrale  Lande.  Mødet 
protesterer  kraftigt  imod  Lovforslaget  om  foreløbig 
Kontrol  med  Indførsel  og  Udførsel,  ifølge  hvilket 

der  gives  Regeringen  Magt  til  at  kontrolere  Handelen 
for  et  Tidsrum  af  tre  Aar  efter  Krigens  Slutning,  og 
det  er  i  høj  Grad  af  den  Mening,  at  den  nævnte 
Magt  bør  indskrænkes  til  en  Periode  af  et  Aar,  og 
at  de  Varer,  der  kan  gøres  fri,  frigøres  med  det 
samme. 

Mødet  anbefalede  endvidere,  at  ingen  Handelsover¬ 
enskomst  gennemføres  uden  Raadslagning  med  For¬ 
retningsfolk,  som  direkte  er  interesseret  deri,  og  at 
Fredsbetingelserne  skal  rumme  en  Restemmelse  om 
Skadesløsholdelse  for  fuld  Betaling  af  udestaaende 
fjendtlig  Handelsgæld. 

Der  vil  være  et  og  andet  i  de  her  gengivne  en¬ 
gelske  Udtalelser,  der  vil  give  Genklang  ogsaa  blandt 
danske  Industridrivende  og  Forretningsfolk! 

□□□□□□ 

Tysklands  Raajernsproduktion 
under  Krigen. 

Som  bekendt  indstillede  Tyskland  i  November 
1916  Offentliggørelsen  af  sin  Raajerns-  og  Kulproduk¬ 


tionsstatistik,  der  ellers  under  Krigens  første  Del  var 
fremkommet  regelmæssig  hver  Maaned.  De  fleste 
—  ogsaa  herhjemme  —  opfattede  dengang  denne 
pludselige  Hemmeligholdelse  som  et  meget  daarligt 
Tegn  og  som  et  Forvarsel  om  et  begyndende  Sam¬ 
menbrud  af  den  tyske  Krigsraastof-Produktion.  Ken¬ 
dere  af  den  tyske  Krigsøkonomi  advarede  forgæves 
mod  denne  letsindige  Opfattelse,  som  i  og  for  sig 
allerede  modbevistes  ved  Centralmagternes  kraftige 
Krigsførelse  endnu  i  hele  1917  og  en  stor  Del  af 
1918. 

Først  i  disse  Dage  er  den  omtalte  Produktions¬ 
statistik  atter  givet  fri,  og  for  Raajernsproduktionens 
Vedkommende  er  vi  i  Stand  til  at  meddele  alle 
Maanedstallene  indtil  Revolutionens  Udbrud  i  No¬ 
vember  1918.  De  bekræfter  fuldt  ud  vor  tidligere 
fremsatte  Opfattelse,  at  den  tyske  Raajernsproduk¬ 
tion  heller  ikke  efter  November  1916  har  lidt  nogen 
væsentlig  Svækkelse.  Ret  overraskende  er  det  imid¬ 
lertid  nu  at  konstatere,  at  Raajernsproduktionen  ikke 
alene  i  1917,  men  endnu  i  første  Halvdel  af  1918 
endog  naar  op  til  højere  Produktionstal  end  nogen¬ 
sinde  før  under  Krigen,  saaledes  som  det  fremgaar 
af  følgende  Tabel. 


Tysklands  Produktion  af  Raajern. 
(1000  Tons.) 


Maaneder 

1912 

1913 

1914 

1915 

1916 

1917 

1918 

Januar  . 

1387 

1611 

1567 

874 

1078 

1083 

434 

Februar . 

1338 

1494 

1456 

803 

1037 

944 

893 

Marts . 

1448 

1629 

1603 

938 

1114 

1104 

1039 

April . 

1453 

1588 

1534 

939 

1073 

1131 

1085 

Maj  . 

1494 

1643 

1607 

986 

1113 

1198 

1185 

Juni . 

1454 

1609 

1531 

990 

1079 

1125 

1183 

Juli . 

1517 

1648 

1564 

1048 

1133 

1190 

1180 

August . 

1550 

1640 

587 

1051 

1145 

1186 

1155 

September  . 

1553 

1591 

580 

1034 

1116 

1120 

1105 

Oktober . 

1570 

1653 

730 

1076 

1161 

1076 

1049 

November . 

1538 

1589 

789 

1019 

1101 

1008 

— 

December . 

1567 

1611 

854 

1029 

1102 

977 

— 

Hele  Aaret. . . 

17.87 

19.31 

14.40 

11.79 

13.25 

13.14 

c.  12  Miil. 

Det  ses  af  disse  Tal,  at  en  væsentlig  Svækkelse  i 
Jernproduktionen  først  viser  sig  saa  sent  som  Januar 
og  Februar  1918,  og  denne  Tilbagegang  er  ikke  en 
nødvendig  Følge  af  krigsøkonomisk  Svækkelse,  men 
skyldes  hovedsagelig  de  bekendte  Oprørsforsøg  for¬ 
rige  Januar,  med  dertil  hørende  Strejker  i  forskellige 
Dele  af  Riget  og  tilsvarende  Arbejdsulyst.  Da  den 
første  Revolution  er  dæmpet,  tager  Produktionen 
atter  saadant  Opsving,  at  den  i  Maj  1918  naar  næsten 
1.200.000  Tons  eller  80  pCt.  af  Tysklands  Produktion 
for  samme  Tidsrum  i  Normalaaret  1912  og  betydeligt 
mere  end  hele  Storbritanniens  normale  Fredsproduk¬ 
tion  i  noget  Aar  før  Krigen.  (Om  Englands  Raastof- 
produktion  under  Krigen  foreligger  der  hidtil  saa 
godt  som  ingen  paalidelige  Tal). 

Først  med  Revolutionen  i  November  1918  indtræder 
der  en  ny  Tilbagegang,  som  efter  de  hidtidige  Efter¬ 
retninger  at  dømme  ganske  vist  er  voldsommere  end 


den  af  Krigen  følgende  Indskrænkning,  der  jo  gen¬ 
nemsnitlig  kun  andrager  30  pCt.  af  den  normale 
Fredsproduktion.  Det  bekræfter  sig  her,  at  de  so¬ 
ciale  Omvæltninger,  som  følger  i  Krigens  Kølvand, 
er  endnu  langt  farligere  for  Samfundets  økonomiske 
Trivsel,  og  først  og  fremmest  for  Arbejdernes  eget 
Velfærd,  end  selve  Krigens  materielle  Indskrænkninger 
og  Ødelæggelser.  W.-K. 

□□□□on 

%  Fra  dansk  Industri.  & 

Ovenpaa  de  foregaaende  Maaneders  noget  for¬ 
cerede  Tempo,  spores  der  nu  ligesom  lidt  mere  Ro 
paa  det  hjemlige  Industriemissionsmarked.  Dog 
sættes  stadig  nye  Foretagender  paa  Aktier,  og  Ud¬ 
videlse  i  bestaaende  Selskaber  finder  Sted.  Vi  fort- 

sætter  med  vor  Oversigt  i  Tilslutning  til  den  fore- 
gaaende: 

Aktieselskabet  Weilbach  &  Cohns  Fabriker  har  ud¬ 
videt  Aktiekapitalen  fra  0,2  til  0,5  Mili.  Kr.  100.000  Kr. 
af  de  nye  Aktier  har  været  emitteret  til  108  pCt.;  de 
200.000  Kr.  var  Friaktier. 

A/S  Maskinfabriken  Svendborg  har  fremlagt  for 
160.000  Kr.  nye  Aktier,  hvorved  Aktiekapitalen  er 
vokset  til  240.000  Kr.  Ældre  Aktionærer  har  haft 
Tegningsret  til  2  nye  Aktier  for  hver  gammel  til 
102,5  pCt. 

Aktieselskabet  Petersen  Sc  Wraae  har  udvidet  Aktie¬ 
kapitalen  med  50.000  Kr.,  saa  at  dens  Paalydende  nu 
andrager  500.000  Kr. 

Endelig  har  Aktieselskabet  Sukkerfabriken  » Vestsjæl¬ 
land «  emitteret  for  1  Miil.  Kr.  nye  Aktier  til  110  pCt. 
Herved  er  Aktiekapitalen  kommet  op  paa  3  Miil.  Kr. 

Til  Overtagelse  og  Videreudvikling  af  den  af  Fir¬ 
maet  Andersen  &  Bruuns  Fabriker  i  Vejle  drevne 
Virksomhed,  der  er  beskæftiget  med  Fremstilling  af 
Tuber  efter  særlig  patenteret  Fremgangsmaade,  Fa¬ 
brikation  af  Staniol,  specielle  Daaser,  Flaskekapsler 
m.  v.,  er  nylig  dannet  et  Aktieselskab  under  Navnet: 
» Andersen  Se  Bruuns  Fabriker,  Aktieselskab,  Vejle*. 
Kapitalen  i  det  ny  Foretagende  udgør  foreløbig 
0,8  Mili.  Kr.  Heraf  har  0,2  Miil.  Kr.  været  offentlig 
udbudt  til  108  pCt.  Foruden  ovennævnte  Fabriker 
har  det  nye  Selskab  overtaget  samtlige  Aktier  i 
A/S  Københavns  Kapselfabrikker  til  Paalydende 
150.000  Kr.  til  Kurs  185  pCt. 

Med  Hjemsted  i  Rønne  er  Aktieselskabet  Michael 
Andersen  Sc  Søn,  Bornholms  keramiske  Fabriker,  bleven 
dannet  med  det  Formaal  at  drive  Fabrikation  af  ke¬ 
ramiske  Varer  og  Handel  med  disse  og  andre  ke¬ 
ramiske  Varer. 

Aktiekapitalens  Størrelse  er  fastsat  til  0,5  Miil.  Kr. 
Heraf  har  235.000  Kr.  været  offentlig  udbudt  til 
110  pCt.  Aktieselskabet  overtager  de  af  Fabrikan¬ 
terne  Michael  Andersen  &  Søn  drevne  Fabriker  i 
Rønne  med  alt  Tilbehør  og  alle  Materialer. 

Endvidere  er  det  værd  at  notere,  at  Bjarne  Eck- 
lioffs  Konserves-  og  Pølsefabrik  i  Odense,  er  overgaaet 
til  et  Aktieselskab  med  en  Aktiekapital  paa  550.000  Kr. 

Endelig  er  med  Hjemsted  i  Brønderslev  dannet 
Nordjyllands  Jernstøberi  S:  Maskinfabrik  A/S.  Det 
overtager  og  fortsætter  den  af  Fabrikant  Barslund, 
Brønderslev,  under  Firma  Brønderslev  Jernstøberi 
ved  W.  Barslund  hidtil  drevne  Forretning.  Aktie¬ 
kapitalen  i  det  nye  Selskab  er  sat  til  350.000  Kr. 
Heraf  har  65.000  Kr.  været  offentlig  udbudt  til 
104  pCt. 

Henning  Klées  Maskinfabrik,  Frederiksberg,  kan 
den  1.  Februar  d.  A.  se  tilbage  paa  10  Aars  Virksom¬ 
hed,  som  afgiver  et  godt  Eksempel  paa  den  Dygtig¬ 
hed,  hvormed  mange  af  vore  mindre  industrielle 
Virksomheder  i  de  senere  Aar  har  forstaaet  at  ar¬ 


bejde  sig  frem  til  en  smuk  Position,  der  giver  gode 
Løfter  for  Fremtiden.  Henning  Klée  startede  sin 
Maskinfabrik  efter  at  være  uddannet  i  England  og 
Frankrig  under  saare  beskedne  Forhold  med  en 
Svend  og  et  Par  Lærlinge.  Virksomheden  kom  imid¬ 
lertid  hurtigt  ind  paa  en  maalbevidst  Specialisering, 
nemlig  Fabrikation  af  Fræsemaskiner,  der  støttedes 
ved  gennemført  Præcisionsarbejde.  Væksten  i  Pro¬ 
duktionen  fulgtes  med  stadige  Udvidelser;  i  de  senere 
Aar  er  Virksomheden  yderligere  moderniseret  og  ud¬ 
styret  med  de  bedste  Maskiner  og  Hjælpemidler.  Ar¬ 
bejdertallet  er  for  Tiden  ca.  75.  En  betydelig  Eks¬ 
port  er  oparbejdet  og  er  i  de  senere  Aar  gaaet  baade 
til  Rusland,  Sibirien,  Norge,  Sverige  og  Holland. 
Foruden  Fræsemaskiner  tilvirker  Fabriken  ogsaa 
Tandhjul  med  Fræsning  af  disse.  Henning  Klée  har 
paa  Købestævnet  i  Fredericia  haft  nogle  meget  smukke 
Udstillinger  af  sine  Maskiner,  der  synes  at  staa  fuldt 
paa  Højde  med  tilsvarende  amerikanske. 

*  □□□□□□ 

©  Fra  Nabolandene  © 

Sverige. 

A/B  Øresundsvarfvet,  Landskrona,  der  startedes  i 
1915  med  en  Aktiekapital  paa  0,6  Miil.  Kr.,  og  som 
i  1916  udvidedes  til  4,45  Miil.  Kr.,  har  nu  atter  gen¬ 
nemført  en  betydelig  Kapitaludvidelse,  idet  Aktiekapi¬ 
talen  er  øget  til  8,5  Mili.  Kr.  ved  en  Emission  til  Pari. 
Haand  i  Haand  med  disse  Kapitaltransaktioner  er 
gaaet  en  storstilet  Udbygning  af  Værftet. 

Et  andet  storindustrielt  Foretagende  i  den  samme 
By,  A/B  Enoch  Thulins  aeroplanfabrik,  der  ikke  er 
mere  end  372  Aar  gammel,  og  som  i  Begyndelsen  af 
1917  udvidede  sin  Aktiekapital  fra  1  til  3  Miil.  Kr.  og 
i  Slutningen  af  samme  Aar  fra  3  til  6  Miil.  Kr.,  har 
nylig  paa  Grund  af  Virksomhedens  stærke  Vækst  gen¬ 
nemført  en  yderligere  Kapitaludvidelse,  idet  Selskabet 
har  emitteret  for  2  Miil.  Kr.  nye  Aktier  til  110  pCt. 
Aktiekapitalen  andrager  saaledes  nu  8  Mili.  Kr. 

Flertallet  af  de  svenske  Tjærefabriker  har  i  Stock¬ 
holm  faaet  en  F'ællesorganisation  under  Navnet: 
Svenska  Tjårfabrikantforeningen.  Foreningens  For¬ 
maal  er  at  tjene  Medlemmernes  Fællesinteresser,  i 
Særdeleshed  at  hindre  tabbringende  og  illoyal  Kon¬ 
kurrence.  Efter  en  længere  Diskussion  ved  det  kon¬ 
stituerende  Møde  paalagdes  det  Bestyrelsen  at  indlede 
Underhandlinger  med  Foretagender,  der  kunde  anses 
for  egnede  til  at  overtage  Salget  af  Foreningsmedlem¬ 
mernes  Produkter.  Særlig  vilde  man  lægge  Vægt  paa 
at  faa  en  godt  organiseret  Repræsentation  paa  de 
udenlandske  Markeder. 

A/B  Kraft  Gullspång-Munkfors  har  nylig  erhvervet 
Aktiemajoriteten  i  Ørebro  elektriska  A/B,  der  ligeledes 
er  et  Kraftdistributionsforetagende.  Sammenslutningen 
har  til  Formaal  paa  en  mere  rationel  Maade  end  hid¬ 
til  at  udnytte  begge  Selskabers  Kraftresourcer,  hvad 
navnlig  skal  faa  Betydning  for  Landboerne. 

Norge. 

Det  af  os  tidligere  omtalte  Foretagende,  Aktiesel¬ 
skabet  Elektrisk  Bureau,  der  har  Forretningskontor  i 
Kristiania,  og  hvis  Formaal  hovedsagelig  er  Forfær- 
digelse  og  Salg  af  elektriske  Maskiner  og  Apparater 
samt  elektrisk  Materiel  af  enhver  Art,  har  nylig  ud¬ 
videt  sin  Aktiekapital  fra  3  til  6  Mili.  Kr.  De  nye 
Aktier  har  været  fremlagt  til  130  pCt. 

Burå  Aktieselskab  er  Navnet  paa  et  nyt  stort  norsk 
Skov-  og  Træindustriforetagende,  som  har  erhvervet 
Aktiemajoriteten  i  et  tilsvarende  svensk  Foretagende 
af  samme  Navn.  Det  nye  Selskabs  Aktiver  falder  i  3 
Grupper:  Skovene,  Savværksanlæget  ved  Burå  nær 
Skellefteå  og  Aktiemajoriteten  i  Øhrvikens  Aktiebolag. 
Ialt  repræsenterer  disse  Kapitalgenstande  16,7  Miil. 
Kr.  Herfra  skal  dog  trækkes  paahvilende  Gæld  4,2 
Miil.  Kr. 

Det  nye  Selskab  faar  en  Aktiekapital  paa  5,945  Mili. 
Kr.  Heraf  har  foruden  Stifterne  den  sælgende  Part 
overtaget  en  Del.  Kun  en  mindre  Del  har  været  of¬ 
fentlig  udbudt  gennem  Klaveness  Bank. 

Aktieselskabet  Norske  Destillationsverker  er  nylig 
dannet  paa  Spikkerstad  i  Roken  med  en  Kapital  paa 
600.000  Kr.  Selskabet  overtager  de  et  Konsortium  ved 
Hr.  Erik  Plahte  tilhørende  Fabriker  ved  Spikkerstad. 
Fabrikerne  er  beliggende  umiddelbart  opad  Jernbane¬ 
linien  og  omfatter  Destillationsanlæg  for  Træ-  og 
Stenkulstjære.  De  hovedsagelige  Salgsprodukter  vil 
blive  Smøre-  og  Brændselsolier  samt  Imprægnerings¬ 
stoffer  og  Beg. 

Medens  Sverige  længe  har  haft  flere,  endda  meget 
store  Kuglelejeselskaber,  har  Norge  nylig  faaet  sit 
første  af  denne  Slags  i  det  i  Kristiania  dannede  Ideal 
Kugleleje  Aktieselskab.  Dette  Foretagende  bygger  endda 
sin  Virksomhed  paa  en  svensk  Opfindelse,  gjort  af 
Stockholmerne  Maurits  Larsson  og  Yngve  Larsson, 
der  begge  er  Fabrikanter.  Det  nye  Selskab  har  fore¬ 
løbig  en  Aktiekapital  paa  1,5  Mili.  Kr. 

□□□□□□ 

Den  3die  nederlandske  Messe. 

Allerede  to  Gange  i  denne  Verdenskrig  har  den 
nederlandske  Messe  gjort  Udlandet  opmærksom  paa 
den  hollandske  Industris  Frembringelser.  Den  første 
Messe  i  Utrecht  i  1917  var  dog  kun  ^en  Prøve,  et 
første  Forsøg  paa,  paa  en  ny  moderne  Maade  at 
bringe  den  nederlandske  Producent  i  en  nærmere 
Forbindelse  med  den  indenlandske  og  udenlandske 
Kunde.  Messen  et  Aar  efter  samme  Sted  viste  imid¬ 
lertid  en  saadan  Fremgang  i  saavel  Udstillertal  og 
Besøgstal  som  Omsætning,  at  det  blev  klart,  at  man 
her  havde  tilvejebragt  en  Afsætningsform,  som  kunde 
faa  blivende  Betydning.  Den  tredie  nederlandske 
Messe  vil  da  ogsaa  blive  afholdt  i  indeværende  For¬ 
aar  fra  24.  Februar  til  8.  Marts. 

Følgende  Industrigrupper  vil  være  til  Stede  paa 
denne:  1)  Maskiner  og  Værktøj,  2)  Gas  og  Elektricitet, 
3)  Metalarbejde,  4)  Videnskabelige  Instrumenter, 


5)  Guld-  og  Sølvarbejde,  6)  Kunstindustri  og  kirkelig 
Kunst,  7)  Opvarmnings-,  Lys-  og  Sanitærapparater, 
8)  Glas-  og  Stentøj,  9)  Husholdnings-  og  Luksusgen¬ 
stande,  10)  Tekstilvarer,  Uld,  Strikkegarn  og  Sy-Ar¬ 
tikler,  11)  Konfektion,  Modeartikler,  Trikotage  og 
Lærredsvarer,  12)  Træarbejder,  Kork  m.  v.,  13)  Kon¬ 
tor-  og  Hjemmeudstyr,  14)  Musikinstrumenter,  15) 
Sportsartikler,  Legetøj,  16)  Gummi-Lædervarer,  17) 
Byggematerialer,  18)  Kul,  Koks  og  Tørv,  19)  Land- 
og  Havedyrkningsredskaber,  20)  Bøger,  Papir-  og 
Papirvarer,  Grafik,  21)  Transportmidler  og  diverse, 
22)  Nærings-  og  Nydelsesmidler,  23)  Kemiske  og  far¬ 
maceutiske  Produkter,  24)  Farvevarer  og  Lak,  25) 
Olier  og  Fedt. 

Til  Messen  modtages  kun  Raastoffer  og  Fabrikater 
fremdraget  og  produceret  i  Holland  eller  dets  Ko¬ 
lonier. 

For  de  udenlandske  Købere,  der  paa  Grund  af 
Rejsebesværligheder  o.  lign.  ikke  personlig  vil  besøge 
Messen,  men  som  kan  have  Interesse  af  et  lidt  nær¬ 
mere  Kendskab  til  den  hollandske  Industris  Frem¬ 
bringelser,  henledes  Opmærksomheden  paa  det  af 
Messeinstitutionen  oprettede  »Oplysningskontor  for 
Udlandet«,  der  vederlagsfrit  besvarer  enhver  Fore¬ 
spørgsel  efter  bedste  Evne.  Kontorets  Adresse  er: 
»Het  Algemeen  Secretariaat  Jaarbeoirs«,  Vredenburg, 
Utrecht.  Et  officiel  Messe-Katalog  kan  faas  for  en 
Gylden. 

Til  Slut  vil  vi  anføre  nogle  Hovedtal  for  de  to  af- 


holdte  Messer: 

1917 

1918 

Deltagere . 

690 

1.062 

Prøveværelser . 

439 

963 

Areal,  1000  m2 . 

29 

56 

Besøgende  . 

.  110.00 

200.000 

Omsætning  i  Mili.  Gylden  .  . 

10 

30 

□□□□□□ 

Statslaan  til  Anskaffelse  af 
Maskiner. 

Fra  Handelsministeriet  er  der  udgaaet  følgende 
Bekendtgørelse: 

I  Finansaaret  1919 — 20  vil  der  under  Forudsætning 
af,  at  der  meddeles  fornøden  Bevilling  paa  Finans¬ 
loven,  af  Statslaanefondens  Midler  blive  anvendt  et 
Beløb  af  75,000  Kr.  til  rentebærende  Udlaan  til  Haand- 
værkere  og  smaa  Industridrivende  til  Anskaffelse  af 
Motorer  og  Værktøjsmaskiner.  De  omhandlede  Laan, 
der  kun  ydes  til  Anskaffelse  af  Maskiner  og  ikke  til 
Etablering  eller  —  som  Driftslaan  —  til  Fortsættelse 
af  en  bestaaende  Forretning,  skal  forrentes  med 
4  pCt.  aarlig  og  afbetales  med  mindst  Vio  aarlig  af 
deres  oprindelige  Paalydende. 

Det  er  Betingelse  for  Tilstaaelse  af  Laan,  at  Ma¬ 
skinerne  anskaffes  efter  Anvisning  af  Fællesrepræsen¬ 
tationen  for  dansk  Industri  og  Haandværk,  og  der 
kan  derfor  ikke  ydes  Laan  til  Betaling  af  allerede 
anskaffede  eller  bestilte  Maskiner.  Det  enkelte  Laan 
vil  ikke  komme  til  at  overstige  e/io  af  Maskinernes 
Anskaffelsespris  og  vil  ikke  blive  tilstaaet  med  højere 
Beløb  end  5000  Kr. 

For  Laanene  maa  der  gives  Statslaanefonden  1ste 
Prioritet  i  de  paagældende  Maskiner  med  Forsik¬ 
ringssum,  samt  eventuelt  stilles  Kavtion  af  2  veder¬ 
hæftige  Mænd.  De  paagældende  Laan  vil,  naar  Ma¬ 
skinerne  er  opstillede  i  Laantagerens  Værksted,  blive 
udbetalt  gennem  ovennævnte  Fællesrepræsentation. 
Omkostningerne  ved  Laanets  Berigtigelse  afholdes  af 
Laantageren. 

Andragender  om  de  nævnte  Laan,  der  skal  skrives 
paa  Blanketter,  som  kan  faas  ved  Henvendelse  til 
Handelsministeriet  eller  til  Fællesrepræsentationen 
for  dansk  Industri  og  Haandværk  (Vestre  Boulevard 
Nr.  18,  København  B),  maa  være  indgivne  til  Mini¬ 
steriet  eller  Fællesrepræsentationen  inden  15.  Marts 
1919. 

□□□□□□ 

Mindre  Meddelelser. 

Danmarks  Banker. 

Ved  Udgangen  af  Regnskabsaaret  1917  (1917 — 18) 
foreligger  der  fra  Det  statistiske  Departement  Oplys¬ 
ninger  om  Status  for  152  danske  Banker,  hvoraf  13  i 
Hovedstaden.  Disse  Bankers  samlede  Aktiekapital 
var  320  Mili.  Kr.  (247  Mili.  Kr.  for  Hovedstadens  Ban¬ 
ker)  mod  278  Mili.  Kr.  ifjor  og  deres  Reservefonds 
97  Mili.  Kr.  (67  Miil.  Kr.  for  Hovedstadsbankerne).  Af 
andre  Poster  paa  Statusopgørelsens  Passivside  skal 
nævnes  Indlaan,  Folio,  Kontokurant  og  Sparekasse¬ 
indskud,  der  for  samtlige  Banker  udgjorde  2441  Mili. 
Kr.  (heraf  1641  Miil.  Kr.  i  Hovedstaden,  inkl.  de  kjø- 
benhavnske  Bankers  Filialer  i  Provinserne)  mod  2018 
Mili.  Kr.  ifjor,  altsaa  en  Stigning  paa  423  Miil.  Kr., 
hvilket  udgør  ca.  21  pCt.  (for  Hovedstadens  12  Ban¬ 
ker  med  Provinsfilialer  udgør  Stigningen  i  Indlaan 
etc.  ca.  19  pCt.).  Samtlige  Bankers  Aktiver  og  Passi¬ 
ver  balancerede  med  3911  Miil.  Kr.  (hvoraf  2948  Mili. 
Kr.  for  Hovedstadens  Banker)  mod  3200  Miil.  Kr.  ifjor. 
Den  største  Post  paa  Aktivsiden  var  Udlaan  med 
1504  Miil.  Kr.  (i  Hovedstaden:  1068  Mili.  Kr.).  I  Vek¬ 
sler  paa  Indlandet  var  anbragt  475  Miil.  Kr.  (323  Miil. 
Kr.  i  Hovedstaden);  i  Veksler  paa  Udlandet  385  Miil. 
Kr.,  saa  godt  som  alt  i  Hovedstadens  Banker,  mod 
295  Mili.  Kr.  ifjor. 

Det  samlede  Udbytte  til  Aktionærerne  var  over 
31  Miil.  Kr.  (25,2  Miil.  Kr.  i  Hovedstaden),  hvilket  ud¬ 
gør  ca.  9,1  pCt.  af  Aktiekapitalen,  mod  9,6  for  1916 
(1916—17). 

Dansk  Vinduesglas. 

Som  bekendt  har  Fabrikationen  af  dansk  Vindues¬ 
glas  haft  en  noget  omtumlet  Skæbne,  idet  den  Fabrik, 
der  har  taget  denne  Fabrikation  op,  nemlig  A/S  Kron¬ 
borg,  Dansk  Vinduesglasværk,  efter  en  Rekonstruktion 
næppe  var  naaet  at  komme  ordentlig  igang,  før  de 
forværrede  Forhold  under  Krigen  nødsagede  Værket 
til  at  standse.  Fabrikationen  er  imidlertid  nu  genop¬ 
taget,  og  Selskabet  rekonstrueret,  hvorefter  den  tidli¬ 
gere  Arbejds-  og  Funktionærstyrke  er  genantaget,  og 
man  maa  haabe,  at  dette  nye  Felt  af  dansk  Industri 
maa  faa  Lejlighed  til  at  arbejde  videre  paa  det  gode 
Grundlag,  der  i  sin  Tid  var  skabt. 


Et  svensk-schweizisk  Handelskammer. 

Ifølge  Meddelelse  fra  Udenrigsministeriet  er  der  i 
Løbet  af  det  sidste  Aarstid  fra  svenske  og  schweiziske 
Købmænds  Side  arbejdet  for  Oprettelsen  af  et  svensk 
Handelskammer  i  Schweiz  til  Befordring  af  Handels¬ 
samkvemmet  mellem  de  2  Lande;  den  8.  f.  M.  afhold¬ 
tes  en  konstituerende  Generalforsamling,  hvor  det 
oplystes,  at  ca.  150  schweiziske  Firmaer  allerede  havde 
givet  Planen  deres  Støtte,  og  at  der  heroverfor  stod 
et  lignende  Antal  svenske  Firmaer.  Paa  Generalfor¬ 
samlingen  besluttedes  det  at  gøre  Basel  til  Sæde  for 
Handelskammeret  i  Betragtning  af  denne  Bys  Betyd¬ 
ning  som  Trafikcentrum  og  med  Henblik  paa  den 
forestaaende  Udvidelse  af  Rhinhavnen  og  den  plan¬ 
lagte  Frihavn.  Handelskammeret  bliver  et  saakaldt 
blandet  Kammer  med  en  Bestyrelse  paa  9  Medlemmer, 
hvoraf  5  af  svensk  og  4  af  schweizisk  Nationalitet. 

Fransk  Protest  mod  Statsformynderskabet. 

Andetsteds  omtaler  vi  Bevægelsen  i  England  mod 
Krigstidens  Statsindgreb  i  Handel  og  Vandel.  Nu 
foreligger  en  Meddelelse  fra  Paris  om  et  Møde  af 
1200  Købmænd  og  Industridrivende,  der  i  disse  Dage 
bar  været  afholdt  i  det  almindelige  Handels-  og  In¬ 
dustriforbund,  der  repræsenterer  ca.  150  franske 
Handelskamre  og  Industriorganisationer.  Mødet  ved¬ 
tog  en  Resolution,  i  hvilken  det  kræves,  at  alle  de 
Forholdsregler,  Dekreter,  Reglementer,  Ydelser,  Li¬ 
censer  og  Rekvisitioner  af  kommerciel  eller  indu¬ 
striel  Natur,  der  er  udstedte  og  paalagte  under 
Krigen,  straks  ophæves,  undtagen  dem,  der  er  nød¬ 
vendige  for  Befolkningens  direkte  Forsyning  med 
Levnedsmidler. 

Afvikling. 

Den  amerikanske  Regering  har  fra  og  med  det  nye 
Aars  Begyndelse  ophævet  den  ved  Krigens  Udbrud 
indførte  Kontrol  med  Staalindustrien  og  Staalpriserne. 
Overhovedet  gør  der  sig  nu  i  Amérika  en  meget  stærk 
Strømning  gældende  for  at  faa  fjernet  de  kunstige 
Rammer  og  Indskrænkninger,  som  man  under  Krigen 
har  fundet  det  nødvendigt  at  paalægge  Erhvervslivet, 
og  som  hverken  der  eller  andre  Steder  har  høstet  saa 
store  Laurbær,  at  man  vil  betragte  det  som  en  Fordel 
at  have  Systemet  bestaaende  blot  en  Dag  længere  end 
højst  nødvendigt. 

Erstatningsindustri  i  Finland. 

Ingeniør  V.  M.  J.  Viljanen  i  Handels-  og  Industri¬ 
ekspeditionen  i  Helsingfors  har  overfor  en  finsk  Avis 
givet  nogle  Meddelelser  om  Erstatningsindustrien  i 
Finland. 

Manglen  paa  Fedtstoffer  søger  man  afhjulpet  ved 
Fedtudvinding  af  Spigfisken,  som  forekommer  i  store 
Mængder  ved  den  finske  Kyst.  Denne  Fisk  indehol¬ 
der  indtil  4  pCt.  Fedtstof,  som  hidtil  ikke  er  blevet 
benyttet.  Handels-  og  Industrikommissionen  organi¬ 
serer  nu  Fangsten  af  Spigfisk  efter  en  stor  Maalestok. 
Af  denne  Fisk  fremstilles  et  Fedtstof,  som  er  fast  og 
hvidt,  og  som  er  godt  anvendbar  til  tekniske  For- 
maal.  Man  mener,  at  Spigfisken  iaar  vil  levere  150 
Tons  Fedt.  Man  er  ogsaa  begyndt  at  anvende  Affal- 

det  af  Strømming,  men  man  maa  først  lære  Fiskerne 
Behandlingen  af  Affaldet,  og  man  haaber  næste  Aar 
at  udvinde  betydelige  Fedtmængder  af  denne  Fisk. 

Finland  lider  ogsaa  af  stor  Mangel  paa  Fernis,  idet 
Importen  af  Linolie  fra  Rusland  er  standset.  For 
Øjeblikket  udføres  der  Eksperimenter  for  at  fremstille 
Fernis  af  Terpentin,  og  disse  Eksperimenter  er  faldet 
tilfredsstillende  ud. 

Af  Birkebark  fremstiller  man  et  Produkt,  som  har 
den  tropiske  Kopalharpiks  Egenskaber.  Der  bygges 
en  Fabrik  for  rationel  Fremstilling  af  denne  Erstat¬ 
ningsvare.  Man  er  ligeledes  af  Birkebark  beg)rndt  at 
fremstille  en  udmærket  Erstatning  for  Kork,  og  man 
ser  ogsaa  optimistisk  paa  denne  Erstatningsindustris 
Udvikling. 

Verdens  samlede  Kraftforbrug. 

I  Følge  engelsk  Opgivelse  er  Verdens  samlede  Kraft¬ 
forbrug  ialt  ca.  75,000,000  HK.  Jernbanernes  Kraftfor¬ 
brug  anslaas  til  21,000,000  og  Skibsfartens  til  24,000,000. 
Af  de  75  Mili.  HK.  falder  29  Miil.  paa  De  Forenede 
Stater,  England  13  Miil.,  det  evropæiske  Fastland  24 
Miil.,  britiske  Kolonier  6  Miil.  og  Asien  og  Sydamerika 
3  Mili  HK. 

Vandfaldene  skaffer  Industrien  mellem  15  og  16  Mili. 
HK.,  deraf  7  Miil.  i  U.  S.  A.  Tyskland  har  udnyttet 
sine  Vandfald  bedst,  idet  43,4  pCt.  af  Landets  Vand¬ 
fald  er  udnyttede.  For  de  andre  Lande  er  Procenten 
følgende:  Spanien  25,5,  De  Forenede  Stater  24,9,  Italien 
24,4,  Storbritannien  8,3,  Rusland  5  og  Norge  20,4. 

Det  er  bemærkelsesværdigt,  hvordan  England  staar 
tilbage  med  Udnyttelsen  af  sin  Vandkraft.  Det  an¬ 
tages,  at  Vandfaldene  skulde  kunne  klare  at  dække 
en  Tiendedel  af  Landets  samlede  Kraftbehov,  hvilket 
vilde  medføre  en  kolossal  Kulbesparelse. 

Kaolin ■  og  Kvægsølvindustri  i  Algier. 

Industrien  i  Algier  har  i  Løbet  af  de  to  sidste  Aar 
taget  et  stort  Opsving  til  Trods  for  alle  Krigens  Van¬ 
skeligheder.  Særlig  har  Kaolin-  og  Kvægsølvindu- 
strierne,  der  begge  er  opstaaet  under  Krigen,  vist  sig 
udviklingsdygtige. 

Ved  La  Calle  og  Jemmaps  er  opdaget  rige  Lejer  af 
Kaolin,  der  fornylig  er  taget  i  Brug,  og  i  Fredj  M’zain 
har  flere  meget  store  Fabriker  behandlet  Kvægsølv  - 
mineralerne  fra  Goudiat  Hah.  Ifølge  »l’Exportateur 
Francais«  er  de  hidtil  opnaaede  Resultater  yderst  til¬ 
fredsstillende  og  giver  store  Løfter  for  Fremtiden. 

Messen  i  Paris  og  Bordeaux. 

Tidspunktet  for  Afholdelsen  af  Messen  i  Paris  og 
Bordeaux  for  Aaret  1919  er  nu  blevet  fastsat.  Pariser¬ 
messen  vil  finde  Sted  i  Dagene  fra  25.  April  til  20. 
Maj  og  Messen  i  Bordeaux  fra  31.  Maj  til  15.  Juni. 

Købe  stævnet  i  Schweiz. 

Ifølge  schweiziske  Blade  er  Datoen  for  Afholdelse 
af  det  tredie  Købestævne  for  Schweizervarer  fastsat 
til  24.  April  1919.  Det  afholdes  i  Basel  og  holdes 
aaben  fra  24.  April  til  8.  Maj. 

Betingelserne  for  Deltagelse  ligesom  selve  Organi¬ 
seringen  af  Stævnet  har  undergaaet  visse  Ændringer. 


Antallet  af  Grupper  er  saaledes  steget  fra  12  til  19  for 
at  give  flere  Industrier  Lejlighed  til  en  fyldigere  Re¬ 
præsentation.  Stævnet  vil  først  og  fremmest  blive 
reserveret  Køberne.  Offentligheden  vil  kun  faa  Ad¬ 
gang  to  Gange  om  Ugen.  Købekortet  gælder  kun  for 
to  Dage,  da  man  derved  mener  at  kunne  undgaa  de 
Misbrug  som  tidligere  fandt  Sted.  Det  vil  dog  kunne 
blive  fornyet  efter  Verifikation. 

Skibsbygningen  under  Krigen. 

Det  engelske  Admiralitet  har  offentliggjort  neden- 
staaende  Oversigt  over  den  Handelstonnage,  der  under 
Krigen  er  blevet  bygget  saavel  paa  de  Neutrales  som 
paa  egne  og  Allieredes  Værfter: 


Allierede  & 

England  Neutrale  Tilsammen 

1915  .  650,919  551,081  1,202,000 

1916  .  541,552  1,146,448  1,688,000 

1917  .  1,163,474  1,774,312  2,937,786 

1918(9  Mdr.).  .  1,174,641  2,323,140  3,497,781 


Den  Handelstonnage,  der  i  de  første  ni  Maaneder 
af  1918  blev  færdigbygget  paa  engelske  Værfter  og  ved 
Udløbet  af  Oktober  var  traadt  i  Aktivitet,  udgjorde 
1,  310,741  Tons  mod  892,162  Tons  i  den  samme  Peri¬ 
ode  i  1917. 

De  Forenede  Stater  byggede  i  samme  Tidsrum  303 
Staalskibe  paa  ialt  1,230,147  Tons  og  207  Træskibe  paa 
397,965  Tons,  alt  i  alt  510  dybtgaaende  Skibe.  For¬ 
uden  disse,  men  paa  samme  Tid,  blev  der  i  Staterne 
bygget  [847  Flodskibe  med  en  samlet  Tonnage  paa 
94,018  Tons. 

Kalif orniens  Petroleumskilder. 

De_  kaliforniske  Petroleumsfelters  Olieproduktion 
søges ^ nu  forøget  paa  en  Maade,  som  endnu  ikke  er 
blevet  benyttet  i  større  Udstrækning,  nemlig  ved  Ud¬ 
boring  af  de  gamle  Kilder,  hvorved  man  gennemdræ- 
ner  de  olieførende  Formationer,  der  endnu  ikke  er 
udtømte.  Kaliforniens  Minebureau  har  opmuntret  til 
denne  Fremgangsmaade,  der  tilskyndes  af  de  høje 
Oliepriser. 

Et  af  de  ledende  Oliekompagnier  træffer  saaledes 
Forberedelser  til  at  foretage  en  omhyggelig  Nyunder¬ 
søgelse  af  alle  sine  Kilder  og  vil  indføre  en  regelmæs¬ 
sig  og  stadig  Nyundersøgelse.  Der  har  vist  sig  altfor 
mange  isolerede  Tilfælde,  hvor  Udnyttelsen  af  Oliekil¬ 
derne  til  deres  fulde  Ydeevne  har  været  forsømt,  grun¬ 
det  paa,  at  man  ansaa  Amerikas  Olieforraad  for  prak¬ 
tisk  talt  uudtømmelige.  Fra  Rovdrift  er  man  nu  alt- 
saa  ifærd  med  ogsaa  paa  disse  Omraader  at  gaa  over 
til  en  rationel  Økonomi.  Statens  Minebureau  har  taget 
Sagen  op  og  udarbejder  Planer,  der  stilles  til  Raadig- 
hed  for  Mineejerne,  saaledes  at  de  kan  opnaa  den 
størst  mulige  Produktion  af  deres  Oliekilder. 

Der  er  ialt  boret  600  nye  Kilder  i  Kalifornien  i  Aar. 
Hele  Produktionen  i  Juli  Maaned  androg  8,738,000 
Fade. 

Japansk  Industri  i  Syd-Manschuriet. 

Efter  hvad  Tidsskriftet  » Eastern  Engineering «  af 
rå/io  meddeler,  foregaar  der  for  Tiden  en  stærk  indu¬ 
striel  Udvikling  i  Syd-Manschuriet,  idet  der  bliver 
anlagt  store  Staalværker  i  Anshanchan  i  Forbindelse 

med  Gruberne  i  Fushun  og  Penkihu.  Fushungru- 
berne  tilhører  Syd-Manschuriet’s  Jernbaneselskab  og 
frembringer  aarligt  2  å  3  Miil.  Tons  Kul  og  beskæfti¬ 
ger  22,000  Arbejdere.  Man  indretter  nu  nye  Fabriker 
paa  Stedet,  af  hvilke  den  vigtigste  er  et  elektrokemisk 
Industriselskab  for  Fremstilling  af  Kalcium-Karbid  og 
Ammoniak-Sulfat.  I  Fushun  er  der  oprettet  en  Fa¬ 
brik  for  Potasiumklorid  og  Svovlsyre.  Osaka  Zink- 
grubeselskab  opretter  samtidig  et  nyt  Zinkraffinaderi. 
Penkihu  Kul-  og  Jernselskab  udvikler  sig  hurtigt  til 
at  blive  et  stort  Foretagende.  Dette  Selskabs  Kapi¬ 


tal  er  for  Tiden  8  Mili.  Yen.  Man  venter  snart  at  faa 
Produktionen  af  Raajern  bragt  op  til  100,000  Tons 
aarligt  og  Kulproduktionen  til  200,000  Tons  aarligt, 
Det  nye  Anshan  Staalværk  er  imidlertid  det  vigtigste 
Foretagende,  idet  Produktionen  skal  bringes  op  til 
160,000  Tons  Staal  om  Aaret.  Alle  Foretagender  i  det 
nævnte  Distrikt  er  japanske  eller  japansk-kinesiske, 
saaledes  at  dog  Ledelsen  ligger  hos  Japanerne,  som  i 
Syd-Manschuriet  er  ved  at  udvikle  en  Storindustri, 
der  skal  forsyne  Hjemlandet  med  vigtige  Raamateria- 
ler  og  Halvfabrikata. 


®  ® 


ORGANISATIONS-  OG  FORENINGS-MEDDELELSER. 


Anvendelse  af  neutral  Tonnage  til  vore  Tilførsler. 

Fra  Fragtnævnet  har  Industriraadet  modtaget  Med¬ 
delelse  om,  at  de  af  Ententen  trufne  Bestemmelser 
med  Hensyn  til  Anvendelsen  af  den  neutrale  Tonnage 
i  de  neutrale  Lande  nu  er  ophævet.  Yderligere  med¬ 
deler  Fragtnævnet,  at  der  af  Ententen  ikke  længere 
vil  blive  lagt  nogen  Hindring  i  Vejen  for  Salget  af 
Skibe  fra  et  neutralt  Flag  til  et  andet,  idet  den  Om¬ 
stændighed  alene,  at  Flaget  skifter,  ikke  vil  begrunde 
nogen  Indvending  imod  Salget  fra  Ententemyndig¬ 
hedernes  Side. 

Messen  i  Bordeaux. 

Ifølge  en  gennem  Udenrigsministeriet  fra  det  kgl. 
Konsulat  i  Bordeaux  modtaget  Indberetning  afholdes 
der  i  Dagene  fra  den  31.  Maj  til  15.  Juni  d.  A.  i  Bor¬ 
deaux  et  Marked,  der  omfatter  alle  Artikler,  saavel 
Raavarer  som  færdige  Produkter. 

Markedet  staar  aabent  for  de  med  Frankrig  alli¬ 
erede  saavel  som  for  de  neutrale  Lande. 

Forskellige  Kataloger  og  Anmeldelsesblanketter 
henligger  til  Gennemsyn  i  Industriraadets  Sekretariat. 

Licenser  for  »cotton  yarn«. 

Som  det  vil  erindres  modtog  Industriraadet  i  sin 
Tid  en  Indberetning  fra  Danish  Trade  Office,  Lon¬ 
don,  hvorefter  War  Trade  Department  indtil  videre 
ikke  vilde  behandle  Henvendelser  angaaende  Ud¬ 
førselstilladelser  for  »cotton  yarn«,  hvis  saadanne 
Henvendelser  vedrørte  Partier,  der  var  dækket  af 
Garantierklæringer,  som  var  udstedt  før  1.  Januar 
1918.  Ifølge  en  fra  Danish  Trade  Office  modtaget 
Meddelelse  kan  denne  Bestemmelse,  der  skyldtes 
Hensynet  til  den  store  Mængde  Andragender,  der 
hidrørte  fra  den  lange  Embargo,  i  nær  Fremtid 
ventes  ophævet,  og  Danish  Trade  Office  vil  saa  op¬ 
tage  disse  Sager  med  War  Trade  Department. 


Indførsel  af  Vareprøver. 

Ifølge  Meddelelse  i  Journal  Officiel  har  le  Comité 
Interallié  i  London  bestemt,  at  Indførsel  til  Skandi¬ 
navien  af  alle  Slags  Vareprøver,  bestemt  til  at  tjene 
som  saadanne  og  ikke  for  Salg,  fremtidig  skal  kunne 
fremsendes  uden  Afgivelse  af  Garantierklæring.  Saa- 
fremt  Prøvesamlingerne  bestaar  af  Varer,  som  har 
Handelsværdi,  og  hvis  Udførsel  er  forbudt,  vil  Ud¬ 
førselstilladelse  blive  givet  af  Blokadeministeriet  uden 
forudgaaende  Raadførsel  med  le  Comité  Interallié  i 
London. 

Blokaden  af  Tyskland. 

I  Tilslutning  til  den  fra  Erhvervenes  Fællesudvalg 
offentliggjorte  Meddelelse  vedrørende  de  Varer,  der 
søværts  kan  føres  fra  Tyskland  til  Danmark  paa 
neutrale  Skibe,  meddeles  herved,  at  der  nu  fra  Au¬ 
toriteterne  i  London  er  modtaget  Meddelelse  om,  at 
Listen  er  blevet  suppleret  med  følgende  Varer: 

Humle,  Løbe,  Klorkalk,  Briketter,  Sod,  Raazink. 

Industriraadets  Eksportbureau  meddeler: 

Et  schweizisk  Importfirma  ønsker  at  komme  i 
Forbindelse  med  danske  Eksportører,  der  ønsker 
Repræsentant  i  Schweiz. 

Nærmere  Oplysninger  kan  faas  i  Industriraadets 
Eksportbureau,  Vestre  Boulevard  18,  Værelse  Nr.  6. 

Britiske  Import-  og  Eksportforbud. 

Gennem  Udenrigsministeriet  har  Industriraadet  fra 
den  kgl.  Gesandt  i  London  modtaget  forskellige  Ud¬ 
klip  af  »The  London  Gazette«  for  den  14.,  21.,  29.  No¬ 
vember  og  den  6.,  12.  og  13.  December  f.  A.  an¬ 
gaaende  visse  Tillæg  til  og  Ændringer  i  de  gældende 
Bestemmelser  vedrørende  britiske  Import-  og  Eks¬ 
portforbud. 

De  paagældende  Udklip  henligger  til  Gennemsyn  i 
Industriraadets  Sekretariat. 

Redaktionen  af  Dansk  Industriberetning. 

Fra  1.  Januar  d.  A.  er  Redaktionen  af  Dansk  In¬ 
dustriberetning,  der  udgives  af  Industriforeningen,  og 
som  hidtil  har  været  besørget  af  Industriraadets  tid¬ 
ligere  Sekretær,  cand.  polit.  Otto  Himmelstrup,  over- 
gaaet  til  Dr.  polit.  K.  Wieth- Knudsen. 


□□□□□□ 


Fra  Biblioteket. 


Katalog  over  Bibliotekets  Erhvervelser  de  to  sidste 
Aar  er  nu  udkommet  og  faas  for  50  Øre.  Bogbestan¬ 
den  er  nu  23,453  Bind,  men  af  det  sidste  Tillægs  Ny¬ 
anskaffelser  var  de  to  Trediedele  Teknik,  hvilket  sær¬ 
lig  turde  have  Interesse  for  Tidsskriftets  Læsere. 

Følgende  Bøger  er  nylig  indgaaede  i  Biblioteket: 
9d.  Eksamensopgaver  for  Odense  tekniske  Skoles 
Maskinbygnings-Teknikum  1906 — 17.  Odense  1917. 
66  S. 

29.  Hausbrand,  E.  Verdampfen,  Kondensieren  und 
Kiihlen.  6  Aufl.  1918.  559  S. 

29.  Blocli,  E.  T.  Beweis  dass  der  2.  Hauptsatz  der 

Wårmetheorie  nur  beschrankte  Gultigkeit  hat. 
Kbh.  1918.  105  S. 

30.  Livens,  G.  H.  The  theory  of  electricity.  Cam- 
bridge  1918.  725  S. 

34b.  Petersen,  J.  Tillæg  til  den  uorganiske  Kemi. 
Kbh.  1918.  84  S. 

57.  Cnyrim,  A.  Die  Konservierung  der  Nahrungs- 
mittel.  3.  Aufl.  Lpz.  1903.  155  S. 

57.  Rapp,  C.  Die  Marmeladenfabrikation  nach  eng- 
lischer  Verfahren.  Magdeb.  1906.  115  S. 

57.  Jensen,  P.  Physiologische  Anleitung  zu  einer 
zweckmåssigen  Ernåhrung.  Berl.  1918.  71  S. 

58.  Dietz,  L.  Die  technischen  Anlagen  im  stådt. 
Volksbad  Niirnberg.  (Dreihallen  Schwimmbad). 
Miinch.  1918.  98  S. 

62.  Preisler,  O.  Medicinske  Fagudtryk,  oversatte  og 
kort  forklarede  tillige  med  en  Instrumentforteg¬ 
nelse.  6.  Udg.  Kbh.  1918.  104  S. 

65.  Lærehefte  i  Bygningshygiejne.  Odense  tekniske 
Skole.  Odense  1916.  82  S.  (Autogr.). 

66.  Ganzoni,  M.  Die  Ursachen  und  die  Verhiitung 
der  Liftunfålle.  Zurich  1918.  75  S. 

69.  Cressey,  E.  All  about  engines.  London.  367  S. 
(Tvl.). 

69.  Der  Siegeslauf  der  Technik  unter  Mitwirkung 
herausg.  v.  M.  Geitel.  2.  Aufl.  Stuttg.  I — II.  (2  Bd.) 

70.  Jungheinrich,  G.  Eine  funfzigjåhrige  Sammlung 
von  Haus-  und  Gebrauchsmitteln  aller  Art. 
7.  Aufl.  Lpz.  [1918].  311  S. 

82.  Bouet,  O.  og  H.  Roseneng.  Haandbog  for  Maskin¬ 
mestre.  Udg.  af  Maskinmestrenes  Forening.  Kbh. 
1917.  855  S. 


82.  Tillæg  til  P.  Schrøder:  Lærebog  i  Maskinlære  I. 
Odense  tekniske  Skole.  1917.  39  S. 

83.  Gramberg,  A.  Technische  Messungen  bei  Maschi- 
nenuntersuchungen  und  im  Betriebe.  3.  Aufl. 
Berl.  1914.  420  S. 

84.  Ivrause,  H.  Maschinenelemente.  2.  Aufl.  Berl.  1913 
296  S. 

87.  Gensch,  M.  Berechnung,  Entwurf  und  Betrieb 
rationeller  Ivesselanlagen.  Berl.  1913.  215  S. 

87.  Dosch,  A.  Brennstoffe,  Feuerungen  und  Dampf- 
kessel.  Hannover  1907.  432  S. 

87.  Rønne,  P.  Temperatursvingninger  i  Dampkedlers 
Træk.  Kbh.  1918.  5  S. 

88.  Korner,  K.  Der  Bau  des  Dieselmotors.  Berl.  1918. 
355  S. 

89.  Stodola,  A.  Die  Dampfturbinen.  4.  Aufl.  Berl.  1910. 
724  S.  (3  Tvl.  i  særl.  Bd.). 

89.  Ivucharski,  \V.  Stromungen  einer  reibungsfreien 
Fliissigkeit  bei  rotationsfester  Korper.  Miinchen 
1918.  151  S. 

90.  Berg,  R.  Die  Kolbenpumpen  einschliesslich  der 
Fltigel-  und  Rotationspumpen.  Berl.  1914.  450  S. 
Tvl. 

90.  Pumps  and  hydraulic  rarns.  Lond.  1916.  160  S. 
93.  Bohm,  B.  u.  E.  John.  Widerstandsmomente,  Trag- 
heitsmomente  und  Gewichte  von  Blechtrågern. 
Berl.  1913.  208  S. 

99.  Scholer,  R.  Beispiele  fur  die  Berechnung  ein- 
facher  Briicken  aus  Holz  und  Eisen.  Lpz.  1911. 
54  S. 

99.  Scholer,  R.  Einfiihrung  in  dem  Briickenbau.  Lpz. 
1911.  166  S.  Tvl. 

105.  Raavad,  A.  J.  Et  Øresundsløb.  Kbh.  1913.  5  S. 
Tvl. 

105.  Ivirk,  N.  P.  Reykjavik  Havn.  Foredrag.  1918.  7  S. 
(Tvl.). 

□□□□□□ 

Notitser. 

Fra  dansk  Industri.  Som  vore  Læsere  vil  bemærke, 
er  vor  sædvanlige  Oversigt  over  Udvidelser  og  Ny¬ 
dannelser  indenfor  dansk  Industri  med  dette  Hefte 
opført  under  en  ny  Rubrik  »Fra  dansk  Industri«. 
Under  denne  Rubrik  er  det  Redaktionens  Mening  at 
imødekomme  et  almindeligt  Ønske  om  at  give  Oplys¬ 
ning  om  aktuelle  Forhold  indenfor  vor  Industri  og- 
saa  ud  over  de  egentlig  finansielle  Begivenheder. 

Rettelse.  I  Artiklen  »Spredte  Indtryk  fra  Washing¬ 
ton«  af  Kontorchef  N.  V.  Boeg  i  vort  sidste  Hefte 
havde  der  desværre  indsneget  sig  et  Par  Trykfejl, 
der  bl.  a.  reducerede  Antallet  af  beskæftigede  Per¬ 
soner  i  »Navy  Departement«  til  14  å  1500,  mens  det 
virkelige  Tal  er  14  å  15,000,  og  ligeledes  forvanskede 
Navnet  paa  Formanden  i  »Advisory  board«,  der 
hedder  Wance  C.  Mc.  Cormick. 

UDGIVET  AF  INDUSTRIFORENINGEN  I  KJØBENHAVN 

•  ORGAN  FOR  INDUSTRIRAADET  • 


Nr.  4  15.  FEBRUAR  1919 


Et  alvorligt  Problem. 

Fortrinsvis  Tilførsel  af  Fabrikata  fremfor  Raastoffer. 


NU  da  Tilførslerne  til  vort  Land  i  Henhold 
til  den  dansk-amerikanske  Handelsoverens- 
komst  er  kommet  igang  efter  den  Standsning,  der 
har  ramt  os  saa  haardt,  synes  desværre  dermed 
ingenlunde  Vanskelighederne  for  vort  Produk¬ 
tionsliv  at  være  forbi.  Saaledes  foreligger  der  ad¬ 
skillige  Oplysninger  fra  Virksomheder  indenfor 
den  danske  Industri,  gaaende  ud  paa,  at  der  i  Ud¬ 
landet  synes  at  være  en  afgjort  Tilbøjelighed  til 
fortrinsvis  at  tilføre  vort  Land  Helfabrikata  el¬ 
ler  stærkt  forædlede  Produkter,  medens  det  har 
vist  sig  vanskeligt  at  fremskaffe  Raastoffer  i  blot 
nogenlunde  rigelig  Mængde.  Men  yderligere  har 
det  i  adskillige  Tilfælde  vist  sig,  at  de  Priser, 
hvortil  Raavarerne  er  blevet  tilbudt,  har  været 
saa  høje  i  Forhold  til  Priserne  paa  de  fra  Udlan¬ 
det  tilbudte  tilsvarende  Fabrikata,  at  den  For- 
tjenstmargin,  den  danske  Fabrikation  arbejder 
med,  er  blevet  saa  indsnævret,  i  enkelte  Tilfælde 
endog  negativ,  saa  at  Konkurrence  paa  Forhaand 
bliver  umulig. 

Der  synes  desværre  ikke  at  være  Tvivl  om,  at 
man  her  staar  overfor  en  typisk  Bevægelse,  der 
selvfølgelig  faar  sin  mægtige  Støtte  ved  den  Cen¬ 
traliseringspolitik  baade  i  Produktion  og  Omsæt¬ 
ning,  som  navnlig  de  store  Lande  er  slaaet  ind 
paa  under  Krigen,  og  som  yderligere  direkte  frem¬ 
mes  derved,  at  de  store  Lande  lægger  Eksport¬ 
afgifter  paa  bestemte  Raavarer  og  Halvfabrikata. 
Eksempelvis  kan  nævnes,  at  samtidig  med  at  den 
engelske  Eksportafgift  paa  Kul  er  bortfaldet,  har 
man  indført  en  Eksportafgift  af  5  f  for  Jern  og 
Staal  fra  Storbritannien.  Jevnsides  hermed  regu¬ 
lerer  man  sin  egen  Import  ved  Indførselsforbud 
og  lignende.  Beretninger  fra  andre  neutrale 


Lande  viser  da  ogsaa,  at  man  der  staar 
overfor  samme  Bevægelse,  og  at  denne  føles  paa 
samme  Maade.  Saaledes  skildrer  et  norsk  Fag¬ 
blad  Situationen  i  Norge  med  følgende  Ord: 

»Amerika-Overenskomsten  (o.  den  norske) 
truer  nu  med  at  blive  et  tveægget  Sværd  for  vor 
Industri  i  højere  Grad,  end  vel  nogen  havde  tænkt 
sig.  Baade  England  og  De  Forenede  Stater  har 
med  deres  stærke  Sans  for  Realiteter  fundet  det 
formaalstjenligt  mest  muligt,  ja  tildels  helt,  at  til¬ 
bageholde  de  Raastoffer,  vor  Industri  skulde  ar¬ 
bejde  med  for  at  tilfredsstille  vore  Behov;  men  til 
Gengæld  vil  de  gerne  tilfredsstille  vore  Behov  di¬ 
rekte  ved  at  sende  os  saadanne  færdige  Produk¬ 
ter,  som  de  lettest  kan  undvære,  d.  v.  s.  har  Over¬ 
flod  af.« 

Maaske  det  norske  Fagblads  Bemærkninger 
kunde  suppleres  med,  at  denne  Eksportpolitik 
ogsaa  og  ikke  mindst  er  valgt,  fordi  den  giver 
den  største  Indtægt  for  det  paagældende  Eks¬ 
portland,  altsaa  forbedrer  Valutaen  og  last  not 
least  giver  den  største  Arbejdsbeskæftigelse  til 
Landet  selv.  Men  de  neutrale  Lande,  der  nu  i 
meget  lang  Tid  har  maattet  lide  under  Blokaden 
og  haft  store  Tab  at  notere  baade  af  Kapital  og 
tabt  Arbejdskraft,  vil  staa  overfor  den  største 
Fare,  hvis  Ligeberettigelse  og  Gensidighed  i  den 
internationale  Vareudveksling  ikke  snarest  gen¬ 
indføres. 

Selv  om  man  foreløbig  har  Lov  til  at  gaa  ud 
fra,  at  dette  Fænomen  er  et  af  de  mange,  der 
nødvendigvis  maatte  ventes  i  Overgangsperio¬ 
den  og  er  betinget  af  denne,  er  det  dog  alene  som 
saadant  af  en  saadan  Alvor  og  kan  indeholde  en 

saadan  Trusel  mod  vort  Erhvervsliv,  at  der  er 
al  Anledning  til  at  skænke  Problemet  Opmærk¬ 
somhed.  For  at  bidrage  til  Belysningen  heraf  har 


da  ogsaa  Industriraadet  gjort  Skridt  til  at  ind¬ 
samle  det  fornødne  Materiale  indenfor  den  dan¬ 
ske  Industri. 


#  «  ® 


Om  Brændselsbesparelse. 

Foredrag,  holdt  af  Professor,  Dr.  phil.  Erik  Schou  ved  Kommunernes  Delegeretmøde  ang.  Kulsituationen 

den  9.  Januar  1919. 


Det  Emne,  jeg  skal  behandle:  »Hvad  bør  der 
gøres  for  at  opnaa  den  størst  mulige  Brændsels¬ 
besparelse  i  Kommunerne?«  er  saa  omfattende, 
at  jeg  overhovedet  ikke  er  i  Stand  til  at  behandle 
det  udtømmende,  og  jeg  skal  derfor  indskrænke 
mig  til  at  betragte  en  enkelt  Side  af  Spørgsmaa- 
let,  nemlig  hvad  bør  der  foretages  for  under  de 
nuværende  Forhold  at  opnaa  den  størst  mulige 
Brændselsøkonomi?  Der  staar  for  Tiden  meget 
vigtige  Spørgsmaal  paa  Dagsordenen  med  Hen¬ 
syn  til  Kommunernes  Forsyning  med  Lys  og 
Kraft,  jeg  tænker  herved  særlig  paa  det  store  Ar¬ 
bejde,  der  udføres  dels  for  at  udnytte  den  ikke 
helt  ubetydelige  Vandkraft,  som  findes  i  vort 
Land,  naar  man  ser  godt  efter  og  indretter  sig 
rationelt,  og  dels  for  samtidig  at  centralisere  For¬ 
syningen  og  sammenbinde  de  forskellige  Forsy¬ 
nings-  og  Forbrugssteder.  Ogsaa  hele  dette  Om- 
raade  skal  jeg  lade  ligge;  thi  vel  bør  Undersøgel¬ 
sen  af  alle  disse  Spørgsmaal,  som  sikkert  kan  faa 
meget  stor  Betydning,  fremmes  saa  meget  som 
muligt;  men  Realisationen  af  disse  Planer  maa 
i  det  væsentligste  være  forbeholdt  Fremtiden,  om 
end  et  meget  stort  og  vigtigt  Projekt,  nemlig 
Gudenaa-Anlæget,  allerede  er  under  Udførelse. 

Jeg  skal  holde  mig  til  det  Spørgsmaal,  hvad 
kan  der  gøres  for  med  de  Anlæg  og  Indretninger, 
som  i  Øjeblikket  er  til  Raadighed,  at  opnaa  en 
bedre  Økonomi ?  Og  jeg  skal  bestræbe  mig  for 
at  paavise,  at  der  her  foreligger  vigtige  og  van¬ 
skelige  Opgaver,  samt  at  der  med  forholdsvis 
smaa  Midler  kan  opnaas  betydningsfulde  Resul¬ 
tater. 

Man  hører  ofte  den  Mening  udtalt,  at  man  ikke 
kan  opnaa  Besparelser  af  Betydning  uden  at  fo¬ 
retage  væsentlige  og  bekostelige  Ændringer  af  de 
bestaaende  Anlæg.  Dette  er  rigtigt  for  de  Anlægs 
Vedkommende,  som  i  enhver  Henseende,  saavel 
med  Hensyn  til  Vedligeholdelsen  som  med  Hen¬ 
syn  til  Driften,  er  i  fuldstændig  Orden;  men,  i 
al  Fald  hvad  Dampkedelanlægene  angaar,  er  det 
kun  et  Mindretal  som  kan  henregnes  til  denne 


Klasse,  ved  de  allerfleste  Anlæg  vil  der  med  de 
nuværende  Brændselspriser  kunne  indvindes  be¬ 
tydelige  Besparelser,  naar  der  herpaa  ofres  det 
nødvendige  Arbejde. 

For  Motoranlægenes  Vedkommende  stiller  For¬ 
holdene  sig  noget  anderledes.  Pasningen  er  her 
lettere,  da  Resultatets  Godhed  ikke  i  saa  høj  Grad 
som  ved  Dampkedlerne  er  afhængig  af  menneske¬ 
lig  Virksomhed,  idet  Maskinerne  selv  paa  en  Maa- 
de  overtager  Fyrbøderens  Rolle.  Til  Gengæld 
stiller  Vedligeholdelses-  og  Reparationsarbejdet 
større  Krav  til  Personalet;  men  Erfaringen  viser, 
at  det  er  lettere  at  faa  dette  udført  paa  bedst  mu¬ 
lig  Maade  end  Fyringsarbejdet  ved  en  Dampke¬ 
del. 

Jeg  skal  derfor  indskrænke  mig  til  at  omtale 
Dampkedelanlæg. 

Naar  jeg  nu  i  det  følgende  skal  omtale,  hvad 
der  kan  gøres  for  at  forbedre  Økonomien  ved 
Dampanlæg,  saa  vil  jeg  gerne  paa  Forhaand  gøre 
det  klart,  at  jeg  taler  om  Anlægene  her  i  Landet 
i  Almindelighed  særlig  ud  fra  de  Erfaringer,  som 
er  samlet  under  Dansk  Brændsels-  og  Kontrolfor¬ 
enings  Arbejde,  og  at  jeg  altsaa  ikke,  naar  jeg 
maaske  giver  Eksempler  paa  begaaede  Fejl,  ta¬ 
ger  særlig  Sigte  paa  de  kommunale  Anlæg.  Jeg 
tror  tværtimod,  at  nogle  af  de  bedste  Anlæg,  vi 
har  her  i  Landet,  netop  er  kommunale. 

Man  kunde  nu  først  og  fremmest  spørge,  hvilke 
Pengesummer  drejer  det  sig  om  her,  er  de  Vær¬ 
dier,  som  gaar  igennem  et  Kedelhus  saa  store,  at 
en  Fejl  kan  faa  væsentlige  Følger,  maalt  i  Penge? 
Til  Trods  for,  at  De,  mine  Herrer,  jo  er  nøje 
kendt  med  Regnskaberne  for  mangfoldige  Vær¬ 
ker,  kan  nogle  Tal  dog  maaske  være  af  Interesse. 
Lad  os  saaledes  betragte  et  mindre  Anlæg  paa  lad 
os  sige  100  Hesteskraft,  som  arbejder  12  Timer 
om  Dagen.  Jeg  antager,  at  det  er  et  godt,  men 
ikke  fuldt  moderne  Anlæg,  som  passes  jævnt  godt. 
Et  saadant  Anlæg  vil  bruge  for  250  Kr.  Kul  om 
Dagen,  naar  Prisen  paa  Stenkul  er  150  Kr.  pr  t, 
dersom  der  da  fyres  med  Kul,  altsaa  75,000  Kr. 

om  Aaret.  Dette  er  en  meget  stor  Sum  for  et  An¬ 
læg  af  denne  Størrelse,  og  det  vil  være  klart,  at 
selv  mindre  Mangler  vil  kunne  faa  betydelige  øko¬ 
nomiske  Følger. 

Man  kunde  spørge,  om  der  da  er  Udsigt  til, 
at  der  kan  findes  Mangler,  og  hertil  vil  jeg 
svare  med  at  henvise  til,  hvorledes  Forbru¬ 
get  af  Kullene  i  Almindelighed  administreres, 
forholdet  er  det,  at  Brugen  af  disse  store  Værdier 
i  Kul,  i  det  foreliggende  Tilfælde  altsaa  75,000  Kr., 
ofte  ledes  af  en  enkelt  Mand,  nemlig  Fyrbøderen, 
som  i  de  fleste  Tilfælde  sikkert  er  samvittigheds¬ 
fuld,  men  som  i  Virkeligheden  mangler  Mid¬ 
ler  til  at  bedømme,  om  hans  Arbejde  udfø¬ 
res  paa  den  rette  Maade,  og  som  ikke  sjældent  har 
adskilligt  andet  at  passe  foruden  sin  Kedel.  Ved 
Anlæg,  der  er  saa  store,  at  der  holdes  Maskinme¬ 
ster,  ér  Forholdene  som  oftest  ikke  bedre;  thi  Ma¬ 
skinmesteren  vil  i  Almindelighed  være  saa  optaget 
af  andre  Ting,  at  han  ikke  har  Tid  til  at  ofre  den 
Time  eller  halvanden  om  Dagen  paa  Fyrpladsen, 
som  er  nødvendig,  for  at  han  kan  kontrollere  det 
Arbejde,  som  udføres  der.  I  Almindelighed  raa- 
der  han  heller  ikke  over  de  dertil  fornødne  In¬ 
strumenter  eller  den  nødvendige  Specialuddannel¬ 
se.  Dette  vil  maaske  undre  Dem  noget;  men  det 
forholder  sig  dog  saaledes;  der  er  simpelthen 
ingen,  der  har  lært  dem  det  Haandværk,  som 
Fyringen  i  Virkeligheden  er,  ej  heller  som  sagt 
nogen,  der  har  stillet  de  nødvendige  Instrumen¬ 
ter  til  Disposition. 

Tingen  er,  at  der  ved  Fyringen  er  et  meget 
vigtigt  og  vanskeligt  Reguleringsspørgsmaal ;  det 
er  ikke  nok,  at  der  fyres  saaledes,  at  Dampen 
holdes  oppe  paa  det  rette  Tryk;  hvis  der  ikke  til¬ 
lige  sørges  for,  at  den  anvendte  Luftmængde  har 
den  rette  Størrelse  i  Forhold  til  Belastningen  paa 
Kedlen,  behøver  Resultatet  ikke  at  blive  godt. 
Bruges  der  for  megen  eller  for  lidt  Luft,  vil  der 
lides  1  ab,  som  kan  undgaas.  Nu  er  det  imidler¬ 
tid  saa  uheldigt,  at  det  er  en  ret  vanskelig  Sag 
at  undersøge,  om  Luftmængden  har  den  rette 
Størrelse;  hertil  hører  der  særlige  Apparater,  som 
kun  findes  i  et  Faatal  af  Kedélhuse  Landet  over, 
og  hvis  Brug  kræver  en  ikke  ringe  Tid. 

Af  det  her  anførte  følger,  at  der  er  al  Anled¬ 
ning  til  at  arbejde  paa  at  udbrede  nøjere  Kund¬ 
skab  om  Fyringshaand  værket,  og  at  gøre  det  klart 
saavel  for  dem,  som  har  Fyring  til  deres  Gerning 
som  for  dem,  der  har  Ansvar  for,  at  de  store 
Brændselsværdier  bliver  brugt  paa  rétte  Maade, 
hvor  stor  Betydning  det  har,  at  Udøvelsen  af  den¬ 


ne  Virksomhed  foregaar  paa  rette  Maade  og  bli¬ 
ver  lettet  saa  meget  som  muligt,  og  at  der  bliver 
sat  noget  ind  paa  at  kontrollere,  om  der  virkelig 
opnaas  det  bedst  mulige  Resultat.  Jeg  mener,  at 
man  maa  arbejde  hen  til,  at  der  i  al  Fald  ved 
ikke  helt  sinaa  Anlæg  udøves  en  virkelig  Kontrol. 
Dette  kunde  ske  paa  den  Maade,  at  en  med  Fy- 
ringshaandværket  fuldt  fortrolig  Mand  daglig 
ved  Hjælp  af  gode  Apparater:  Thermometre, 
Trækmaalere,  Røganalyseapparater  foretog  be¬ 
stemte  Observationer  paa  Fyrpladsen  og  førte  en 
nøjagtig  Journal  dels  over  disse  Resultater  og  dels 
over  Forbruget  af  Brændsel  samt  dettes  Art  og 
Egenskaber.  Hvis  dette  blev  gennemført,  vilde 
man  faa  et  virkeligt  Grundlag  til  Bedømmelse  af 
Driften,  og  der  vilde  vindes  en  Erfaring,  hvoraf 
der  kunde  drages  Nytte  til  Opnaaelse  af  Bespa¬ 
relser.  Vedkommende  maatte  saa  naturligvis  hver 
Dag  have  tilstrækkelig  Tid  til  Raadighed.  Man 
vilde  saaledes  komme  ud  over  det  primitive  Stand¬ 
punkt,  hvorpaa  vi  nu  staar,  at  der  i  det  store  An¬ 
tal  af  Tilfælde  ikke  kan  føres  en  saglig  Diskus¬ 
sion  om  Driftens  Resultater,  fordi  et  talmæssigt 
Grundlag  mangler,  hvilket  fører  til,  at  en  Antyd¬ 
ning  af  Muligheden  af,  at  Driften  maaske  kunde 
ledes  bedre,  ofte  opfattes  som  et  personligt  An¬ 
greb. 

Vi  antog  ovenfor,  at  der  ved  det  Anlæg,  vi  be¬ 
tragtede,  fyredes  med  Stenkul;  men  kunde  man 
ikke  faa  en  billigere  Drift  ved  at  benytte  andet 
Brændsel  f.  Eks.  Brunkul  eller  Tørv?  Jo,  det  kan 
man  i  overordentlig  mange  Tilfælde  eller  maaske 
som  oftest;  men  hertil  kræves  to  Ting,  først  og 
fremmest,  at  man  kan  faa  gode  Brunkul  eller 
Tørv  og  dernæst,  at  man  er  i  Stand  til  at  bruge 
dem  paa  rette  Maade. 

Hvad  det  første  Punkt  angaar,  skal  jeg  sige, 
at  vi  her  i  Landet  har  Brunkul,  som  kan  anven¬ 
des  med  Fordel.  Prisen  er  i  den  senere  Tid  sat 
stærkt  til  Vejrs,  hvorved  Fordelen  ved  at  bruge 
Brunkul  i  Stedet  for  Stenkul  er  blevet  meget  for¬ 
ringet;  men  Brunkullene  vil  dog  være  af  Betyd¬ 
ning  for  vort  Land  i  vanskelige  Tider.  Hvad 
Tørvene  angaar,  saa  er  dette  et  Brændsel,  hvoraf 
der  i  vort  Land  forefindes  meget  betydelige  Mæng¬ 
der,  og  gode  Tørv  maa  betegnes  som  et  ganske 
fortrinligt  Brændsel,  hvis  Anvendelse  bør  frem¬ 
mes  af  al  mulig  Evne.  Ved  Siden  af  gode  Tørv 
findes  der  desværre  mange  mindre  gode,  og  Ulyk¬ 
ken  er,  at  det  her  er  vanskeligt  at  skille  Faa¬ 
rene  fra  Bukkene.  Mindre  gode  Tørv  kan  godt 
anvendes,  naar  man  er  indrettet  derpaa:  men 

Prisen  maa  rette  sig  efter  Kvaliteten.  I  Brænd¬ 
sels-  og  Kontrolforeningen  udføres  der  et  bety¬ 
deligt  Arbejde  for  at  faa  Folk  til  at  bruge  Tørv; 
men  man  støder  herved  paa  større  Vanskelighe¬ 
der.  For  det  første  er  det  ikke  let  at  faa  Tørv,  og 
dernæst  er  der  forbundet  Arbejde  med  Kontrol¬ 
len  af  Tørvenes  Kvalitet.  Der  bør  fra  Forbruger¬ 
nes  Side  lægges  Vægt  paa,  at  Maksimalprisbestem¬ 
melserne  overholdes;  men  hertil  er  det  nødven¬ 
digt  at  lade  foretage  Analyser  og  at  holde  god 
Orden  paa  Leverancerne.  Dette  er  der  mange, 
som  viger  tilbage  for,  og  derfor  gaar  Torvehande¬ 
len  stadig  som  den  bedst  kan.  Det  er,  som  om 
der  ikke  findes  nogen  rigtig  Interesse  bos  Forbru¬ 
gerne  for  at  skaffe  sig  de  Besparelser,  som  Bru¬ 
gen  af  gode  Tørv  medfører.  Ved  det  ovennævnte 
Eksempel,  hvor  Kulregningen  var  paa  75,000  Kr. 
om  Aaret,  vil  der  antagelig  kunne  spares  ca.  25  pCt. 
eller  godt  18,000  Kr.*)  For  en  ringe  Del  af  denne 
Sum  kan  man  faa  udført  det  Arbejde,  som  kræ¬ 
ves,  for  at  gennemføre  Indkøbet  af  Tørven  paa 
rationel  Maade. 

Det  forekommer  mig,  at  Kommunerne  vilde 
have  stor  Interesse  af  at  udføre  et  Arbejde,  dels  for 
at  skaffe  sig  et  godt  Tør  vemateriale  til  deres  Ma- 
skinanlæg  og  dels  for  at  sætte  Tørveproduktionen 
og  Torvehandelen  paa  et  sundere  Grundlag,  end 
der  nu  forefindes  i  adskillige  Egne  af  Landet. 

Det  andet,  der  kræves  for  at  kunne  anvende 
Brunkul  og  Tørv,  er,  at  man  kan  bruge  disse 
Brændsler  paa  rette  Maade.  Hertil  fordres  dels 
nogen  Forandring  af  Fyrstederne,  hvilket  dog 
ikke  løber  op  til  store  Summer,  og  dels  Forstaa- 
else  af  Sagens  Betydning  og  af  de  Forhold,  som 
der  maa  tages  Hensyn  til  ved  Anvendelsen  af 
disse  Brændsler.  Her  møder  man  ofte  Vanske¬ 
ligheder,  enten  fordi  Brugerne  ikke  er  klar  over, 
hvor  vigtig  Anvendelsen  af  Tørv  er  i  økonomisk 
Henseende,  eller  fordi  de  højere  Instanser  ikke  er 
tilbøjelige  til  at  antage  det  ekstra  Mandskab,  som 
ofte  kræves,  fordi  der  skal  transporteres  og  ind¬ 
fyres  et  langt  større  Rumfang  end  af  Kul,  eller 
endelig  fordi  Personalet  mangler  Underretning 
om,  hvordan  det  skal  bære  sig  ad  og  ikke  rigtig 
vil  tro,  at  saadant  Brændsel,  særlig  Tørv,  er  saa 
godt,  som  man  fortæller,  at  det  er. 

Foruden  at  et  Anlæg  kan  vise  Mangler  med 
Hensyn  til  Betjeningen,  kan  der  ogsaa  være  andre 
Mangler,  som  kan  give  Anledning  til  Tab,  og  som 
kan  rettes  uden  større  Udgift.  Af  saadanne  Mang- 

’)  Man  erindrer,  at  disse  Tal  hviler  paa  en  Kulpris  af 
Kr.  150  pr.  Ton. 


ler  skal  nævnes:  Daarligt  Murværk,  utætte  Rør¬ 
ledninger,  utilstrækkelig  Isolation;  endvidere  kan 
man  ikke  sjældent  iagttage,  at  der  ikke  drages  til¬ 
strækkelig  Nytte  af  Spildedampen  til  Opvarmning 
af  Vand,  eller  at  Fortætningsvand  ikke  opsamles 
og  benyttes  til  Kedelfødning. 

Alle  saadanne  Mangler  giver  Anledning  til  Tab, 
som  med  de  nuværende  Kulpriser  kan  løbe  op 
til  betydelige  Summer.  Til  Trods  for,  at  alle  Re¬ 
parationer  og  Anskaffelser  nu  for  Tiden  koster 
overordentlig  meget,  saa  kan  det  dog  betale  sig  at 
ofre,  hvad  der  skal  til  for  at  holde  Anlægene  i 
fuldstændig  Orden. 

De  Forhold,  jeg  her  har  draget  frem,  har  i  den 
senere  Tid  givet  Anledning  til  alvorlige  Overvejel¬ 
ser  i  interesserede  Kredse,  og  Resultatet  heraf  har, 
som  De  ved,  'været,  at  der  i  Sommer  blev  dannet 
>' Dansk  Brændsels-  og  Kontrolforening«,  hvis  Op¬ 
gave  det  er  at  arbejde  paa,  at  det  Materiel,  som 
forefindes,  bliver  benyttet  paa  bedst  mulig  Maade. 
l  oreningen  skal  altsaa  ikke  give  sig  af  med  at 
projektere  nye  Anlæg  eller  Ændringer  af  gamle, 
og  ej  heller  med  Indkøb  af  Brændsel;  men  ude¬ 
lukkende  med  at  faa  det  mest  mulige  ud  af,  hvad 
man  har,  og,  naar  Ændringer  er  nødvendige,  at 
henvise  til  Ingeniører  eller  Fabriker,  som  er  i 
Stand  til  paa  bedste  Maade  at  udføre  saadanne 
Arbejder. 

Foreningen  fik,  understøttet  af  de  enorme  Kul¬ 
priser,  en  god  Tilslutning,  og  i  det  halve  Aar  godt 
og  vel,  som  er  gaaet,  er  der  udført  et  betydeligt 
Arbejde.  Det  ligger  imidlertid  i  Sagens  Natur,  at 
Begyndelsen  maa  være  vanskelig,  ikke  mindst  for¬ 
di  de  Ingeniører,  som  er  i  Stand  til  at  udføre  et 
Arbejde  af  den  Art,  som  kræves  her,  findes  i  et 
meget  lille  Antal  her  i  Landet,  og  naar  de  er  vil¬ 
lige  til  at  medvirke,  som  oftest  ikke  kan  tiltræde 
uden  med  ret  langt  Varsel.  Vanskelighederne  har 
været  mange;  men  jeg  tror  at  kunne  sige,  at  de 
nu  i  det  væsentlige  er  overvundet. 

Foreningens  Virksomhed  bestaar  dels  i  at  være 
til  Raadighed  for  Medlemmerne  med  Hensyn  til 
Oplysninger  angaaende  alt,  hvad  der  hører  til  An¬ 
vendelsen  af  Brændsel  og  dels  i  at  udføre  et  Ar¬ 
bejde  ude  omkring  paa  Anlægene  saavel  for  at 
paavise  eventuelle  Mangler  og  give  Anvisning  paa 
deres  Afhjælpning,  som  for  at  kontrollere  Drif¬ 
ten  og  vejlede  med  Hensyn  til  Fyringen. 

Det  har  vist  sig,  maaske  noget  mod  Forvent¬ 
ning,  at  den  sidste  Del  af  Virksomheden  hidtil  har 
været  ganske  overvejende.  Det  er,  som  om  Bru¬ 
gerne  af  Anlægene,  særlig  Dampanlæg,  ikke  er 

sig  Vanskelighederne  bevidst  eller  ikke  har  til¬ 
strækkelig  Klarhed  over,  hvad  der  overhovedet 
kan  og  bør  naas.  Det  er  ikke  alene  lier  i  Landet,  at 
man  nu  under  de  vanskelige  Forhold  er  begyndt  at 
udføre  et  Arbejde  af  denne  Art.  Saaledes  føres  der 
for  Tiden  i  England  en  Kulkampagne  i  meget  stor 
Stil.  Forholdet  er  nemlig  det,  at  der  i  England 
er  en  Kulnød,  som  man  tidligere  aldrig  vilde  have 
drømt  om.  Der  er  indført  Rationering  i  Hushold¬ 
ningerne  med  Hensyn  til  Elektricitet,  Gas  og  Kul, 
og  Industrien  trues  ogsaa  stærkt  hermed;  at  den 
allerede  har  stor  Vanskelighed  ved  at  skaffe  sig 
Kul,  maa  betragtes  som  en  Selvfølge.  For  at  bøde 
paa  disse  Forhold  er  det,  at  Kulkontrolløren  har 
sat  den  Kulkampagne  i  Gang,  hvis  Maal  er  kri¬ 
tisk  at  gennemgaa  samtlige  ca.  36,000  Kedelan¬ 
læg  i  England,  og  at  foreslaa  de  fundne  Mangler 
afhjulpet.  Man  har  kun  Sigte  paa  at  foretage  saa- 
danne  Forbedringer,  som  ikke  medfører  væsent¬ 
lige  Ændringer,  og  mener  paa  denne  Maade  at 
kunne  spare  ca.  5  Millioner  Tons  om  Aaret.  Til 
at  udføre  dette  Arbejde  er  der  antaget  400  Sag¬ 
kyndige,  som  hver  har  faaet  anvist  et  Distrikt  af 
Landet. 

Ved  Siden  af  at  undersøge  selve  Anlægene  gø¬ 
res  der  ogsaa  et  Arbejde  for  at  meddele  Persona¬ 
let  Kundskab  om,  hvad  det  er,  som  sker  ved  For¬ 
brændingen,  saa  at  de  kan  faa  en  bedre  Forstaa- 
else  af,  hvad  det  kommer  an  paa  ved  Fyringen. 

Som  De  ser,  er  man  i  England  kommet  til  ak¬ 
kurat  det  samme  Resultat  som  her.  Man  maa  ud 
paa  Anlægene  for  at  lade  friske  Øjne  se  paa  For¬ 
holdene  og  for  at  give  friske  Kræfter  Lejlighed 
til  at  tage  et  Tag  i  med  og  for  at  udbrede  Kund¬ 
skab  om,  hvad  der  bør  stræbes  efter,  og  hvad  der 
er  naaet  andre  Steder.  Man  er  klar  over,  at  for 
at  faa  en  bedre  Skik  paa  Arbejdet  maa  Interes¬ 
sen  vækkes  ved  at  udbrede  Kundskab  om,  hvad 
det  er,  der  gaar  for  sig,  og  endelig  at  de,  der  kom¬ 
mer  ud,  ofte  selv  maa  smide  Frakken  og  tage 
Fyrspaden  for  at  vise  i  Gerning,  hvad  det  er,  de 
vil  have  de  andre  til  at  gøre. 

Dette  er  det  altsaa,  at  Dansk  Brændsels-  og  Kon¬ 
trolforening  er  i  Færd  med  al  gøre  her  i  Landet. 
Det  er  et  Arbejde  med  Enkeltheder,  som  forhaa- 
bentlig  dog  kan  føre  til  betydningsfulde  Resul¬ 
tater;  men  der  er  en  lang  Vej  igen. 

Bestræbelserne  for  at  spare  Brændsel  kan  le¬ 
des  paa  mange  Maader;  men  jeg  tror,  at  Hoved¬ 
vægten  nu  for  Tiden  bør  lægges  paa  følgende 
Punkter,  for  det  første  at  udvikle  Interessen  for 
Sagen  hos  de  Personer,  der  direkte  skal  opnaa 


Resultaterne,  særlig  ved  at  skaffe  dem  Kundskab 
om,  hvad  det  egentlig  kommer  an  paa,  og  give 
dem  Midler  i  Hænde  til  selv  at  undersøge,  om  alt 
gaar  som  det  skal,  og  tillige  Tid  til  at  foretage  de 
nødvendige  Undersøgelser.  For  det  andet  at  frem¬ 
me  Brugen  af  danske  Brændsler  saa  meget  som 
muligt,  dels  ved  selv  at  anvende  dem  og  dels  ved 
at  udføre  skarp  Kontrol  med  Kvaliteten.  For 
det  tredie  at  gennemføre,  at  Anlægene  holdes  i  den 
fuldstændigste  Orden  i  enhver  Henseende,  og  at 
der  føres  Kontrol  hermed  igennem  en  stadig  Sta¬ 
tistik  over  Driften. 

At  faa  disse  Principer  antaget,  er  Dansk 
Brændsels-  og  Kontrolforenings  Maal,  og  alle  Be¬ 
stræbelser  i  disse  Retninger  kan  være  sikker  paa 
Foreningens  levende  Interesse  og  Medvirken,  hvis 
denne  ønskes. 

□□□□□□ 

Fuldmægtig  Aage  Møller. 

Den  2.  Februar  af  gik  Fuldmægtig  i  Erhverve¬ 
nes  Fællesudvalg,  Aage  Møller,  ved  Døden  efter 
kun  faa  Dages  Sygdom  —  en  akut  Sukkersyge. 
Med  Vemod  er  dette  Dødsbudskab  bleven  modta¬ 
get  af  de  mange,  Fuldmægtig  Møller  gennem  sin 
Gerning  kom  i  Berøring  med  blandt  Erhverve¬ 
nes  Folk,  og  blandt  hans  Medarbejdere  er  Tabet 
af  ham  bleven  følt  med  dyb  personlig  Sorg. 

Aage  Møller  var  født  i  Aarhus  i  1887  som 
Søn  af  Købmand  Møller  dersteds.  Allerede  som 
ganske  ung  kom  han  i  Handelslære  og  fik  bl.  a. 
sin  Uddannelse  i  Kolonial-,  Korn-  og  Foderstof¬ 
branchen  i  Flensborg,  senere  gik  han  til  Udlan¬ 
det  og  var  i  længere  Tid  ansat  i  et  stort  Han¬ 
delshus  i  Mexico.  Ved  Krigens  Begyndelse  vendte 
han  hjem  til  Danmark,  hvor  han  fik  Ansættelse 
i  Firmaet  Emil  Henius  &  Co.,  indtil  han  i  Be¬ 
gyndelsen  af  1917  gik  ind  i  Industriraadets  Tje¬ 
neste,  hvorfra  han  atter  snart  kom  over  i  Erhver¬ 
venes  Fællesudvalg  efter  dettes  Oprettelse.  Her 
faldt  i  den  siden  forløbne  vanskelige  Tid  hans 
Hovedvirken,  der  ikke  mindst  blev  betydelig  ef¬ 
ter  Direktør  Harald  J.  Nielsens  Afrejse  til  Amerika 
og  senere  Død  derovre,  idet  Direktør  Nielsen  som 
bekendt  ogsaa  var  Generalsekretær  i  Fællesudval¬ 
get.  Ogsaa  i  Sekretariatet  for  den  interskandina- 
viske  Vareudveksling  udrettede  Møller  et  stort 
og  værdifuldt  Arbejde. 

Møller  var  den  fødte  Handelsmand,  tillige  med 

et  lykkeligt  organisatorisk  Talent,  der  lod  ham 
passe  fortrinligt  ind  i  de  mange  og  store  Opga¬ 
ver,  der  lagdes  paa  hans  Skuldre.  Flid,  Grun¬ 
dighed  og  Elasticitet  overfor  de  højst  brogede 
Problemer,  det  daglige  Arbejde  i  Fællesudvalget 
medførte,  gjorde  ham  til  den  værdifulde  Arbejds¬ 
kraft,  der  kun  altfor  haardt  vil  blive  savnet.  Sam¬ 
tidig  omfattede  han  sit  Arbejde  i  alle  dets  Af¬ 
skygninger  med  den  Forstaaelse  og  dybe  Inter¬ 
esse,  der  alene  betinger  det  lykkelige  Arbejdsre¬ 
sultat  —  og  den  lykkelige  Arbejder.  Og  en  saa- 
dan  var  Fuldmægtig  Møller.  Dertil  en  sjælden 
sympatisk  og  retlinet  Personlighed,  en  solid  Støtte 
for  sine  Overordnede,  en  brav  og  trofast  Kamerat 
for  sine  Medarbejdere. 

Naar  Administrationens  og  Erhvervsorganisa¬ 
tionernes  Historie  under  Krigen  skal  skrives,  Ar¬ 
bejdet  for  at  sikre  vort  Lands  fredelige  Tilvæ¬ 
relse  udadtil  og  indadtil  gøres  op,  vil — foruden  Le¬ 
dernes  —  mange  nu  ukendte  og  unge  Navne  finde 
deres  Hædersplads  i  disse  Annaler.  Med  særlig 
Taknemlighed  vil  Mindet  dog  dvæle  ved  dem,  der 
mere  eller  mindre  direkte  gjorde  deres  Indsats  i 
det  fælles  Kæmpearbejde  paa  Bekostning  af  de¬ 
res  Helbred  og  faldt  paa  deres  Pladser.  Blandt 
disse  sidste  vil  Navnet  Aage  Møller  bevares. 

P.  D. 

□□□□□□ 

Cindersforbruget  i  Kupolovne. 

Vi  har  modtaget  følgende: 

Hr.  Støbemester  Nordbeck  ved  A/S  Københavns 
Flydedok  &  Skibsværft  har  i  Nr.  2  af  nærværende 
Tidsskrift  taget  Spørgsmaalet  om  Cindersforbruget  i 
Kupolovne  op  til  Behandling.  Da  Hr.  Nordbeck  i 
sine  Betragtninger  over  dette  Emne  ogsaa  kommer 
ind  paa  en  Omtale  af  De  Forenede  Jernstøberiers 
Kupolovnsblæsere  og  Kontrolapparater  udbeder  jeg 
mig  Plads  for  nogle  faa  Bemærkninger,  der  af  for¬ 
skellige  Grunde  først  fremkommer  nu. 

Idet  jeg  først  takker  Hr.  Nordbeck  for  hans  aner¬ 
kendende  Omtale  af  De  Forenede  Jernstøberiers  Blæ¬ 
sere  og  Kontrolapparater,  en  Omtale  som  jeg  lægger 
saa  meget  mere  Vægt  paa,  som  den  fremkommer 
fra  en  dygtig  og  erfaren  Fagmand  og  er  støttet  paa 
personlige  Erfaringer,  der  er  gjort  af  ham  med  disse 
Apparater,  skal  jeg,  under  Henvisning  til  min  Artikel 
i  »Ingeniøren«  Nr.  30  1918,  anføre  følgende: 

Jeg  er  ganske  enig  med  Hr.  Nordbeck  i,  at  man 
ikke  kan  smelte  Jern  i  en  Kupolovn  ved  at  indskrænke 
Cinderspaasætningerne  til  4—5  eller  6  pCt.  Den  Stø¬ 
bemester,  der  gør  Forsøg  af  denne  Art,  vil  ikke  faa 
Fornøjelse  af  sine  Bestræbelser  i  Retning  af  Cinders- 
besparelse.  Smeltecindersen  maa  paasættes  i  saadanne 
Mængder,  at  den  ogsaa  er  i  Stand  til  at  vedligeholde 


Opfyringen  eller  Bundsatsen  i  den  rette  Højde  i  For¬ 
hold  til  Tviernes  Højde.  Betydningen  heraf  mener  jeg 
ogsaa  at  have  fremhævet  i  min  ovennævnte  Artikel, 
af  hvilken  jeg  citerer  følgende:  » Ovnens  indre  Dimen¬ 
sioner  skal  være  saadanne,  at  der  er  Plads  til  et  til  Smel¬ 
teevnen  passende  Kvantum  Opfyringscinders.  Denne  Cin- 
dersmængde  kan  betragtes  som  et  Varmemagasin,  hvor- 
paa  det  smeltede  Jern  hviler,  hor  Smelleproccssens  rig¬ 
tige  Forløb  er  det  af  Vigtighed,  at  dette  Varmemagasins 
Overflade  uforanderligt  ligger  i  samme  Højde  over 
Tvierne.  Dette  Krav  kan  kun  opfyldes,  naar  Smelte¬ 
cindersen  paasættes  i  det  rigtige  Kvantum,  idel  denne 
Del  af  Brændslet  skal  være  tilstrækkeligt  til  at  erstatte 
den  bortbrændte  Del  af  Opfyringscindersen«. 

Men  ud  fra  denne  Betragtning,  der  absolut  ikke  er 
anstillet  for  at  opnaa  et  tilsyneladende  smukkere  Re¬ 
sultat,  er  man  berettiget  til  at  fradrage  den  Rest  af 
Cinders,  der  efter  endt  Støbning  bliver  tilbage  fra 
Smeltecindersen,  der  jo  netop  har  haft  til  Opgave 
ogsaa  at  vedligeholde  Bundlaget. 

Det  forekommer  mig  ogsaa,  at  Hr.  Nordbeck  selv 
kommer  til  det  samme  Resultat,  naar  han  skriver: 
«Sagen  er  jo  nemlig  den,  at  den  i  Ovnen  opsamlede 
Varme,  tillige  med  Toppen  af  Bundsatsen  medvirker 
ved  Smeltningen  af  Jernet.  Bundsatsen  holdes  altsaa 
ikke  ved  konstant  Højde,  hvorfor  Smeltestedet  i  Ovnen 
vandrer  ned  imod  Kupolovnens  Tvier,  og  det  varer  ikke 
længe,  før  Ovnen  blæser  kold«. 

Hr.  Nordbeck  og  jeg  er  aabenbart  ogsaa  ganske 
enige  om  det  uheldige  i,  at  man  i  mange  Støberier 
lader  Ovnen  trække  for  længe  op.  Naar  Hr.  Støbe¬ 
mester  Nordbeck  imidlertid  skriver:  »Z/ii  hvad  der  i 
denne  Forbindelse  i  forreste  Række  interesserer  en 
Støberifagmand  er  selvfølgelig  Satscinders forbruget «, 
saa  kan  jeg  absolut  ikke  følge  ham.  Jeg  tror  heller 
ikke,  at  denne  Udtalelse  skal  forstaas  bogstaveligt. 
Hr.  Nordbeck  er  sikkert  enig  med  mig  i,  at  det  er 
ligesaa  vigtigt  at  have  Opmærksomheden  henvendt 
paa  at  bruge  saa  lidt  Opfyringscinders  som  muligt, 
og  derved  bringe  Totalforbruget  ned  paa  det  praktiske 
Minimum;  kun  derved  kan  Økonomien  forbedres. 

Hr.  Nordbecks  Udtalelse  om,  at  man  ogsaa  kan 
opnaa  gode  Resultater  med  en  Kapselblæser,  tiltræder 
jeg  fuldt  ud.  Jeg  har  kun  i  min  førnævnte  Artikel 
gjort  Rede  for  Centrifugalblæserens  ubestridelige  For¬ 
trin.  Hvad  jeg  iøvrigt  har  tilstræbt  med  D.  F.  J. 
Blæsesystemet  og  Kontrolapparatet  er  at  give  Støbe¬ 
mesteren  Mulighederne  i  Hænde  for  at  udøve  en  Kon¬ 
trol,  noget  man  hidtil  har  savnet,  hvad  der  har  haft 
til  Følge,  at  man  er  gaaet  fuldstændig  i  Blinde.  — 
Jeg  har  altid  overfor  Brugerne  skarpt  fremhævet,  at 
Anskaffelsen  af  et  Kontrolapparat  ikke  i  sig  selv  er 
ensbetydende  med  en  opnaaet  Besparelse.  Kun  ved 
den  rette  Brug  af  Apparatet  og  de  daglige  Iagttagelser 
af  Forbrændings-  og  Smelteproces  kan  man  opnaa  et 
tilfredsstillende  Resultat.  Men  paa  dette  Punkt  er  det 
netop,  at  det  svigter  i  mange  Støberier,  bl.  a.  ogsaa 
fordi  Smelteovnen  ofte  ikke  har  de  rette  Dimensioner 
baade  med  Hensyn  til  Rumforhold  og  Tvierne  og 
F'orherdens  Størrelse.  Jeg  skal  villig  erkende,  at  de 
Cinders,  der  for  Tiden  staar  til  Raadighed,  ikke  er 
gode,  men  ikke  destomindre  har  det  vist  sig,  at  man 

i  <le  Støberier,  hvor  der  udvises  Agtpaagivenhed,  dog 
har  klaret  sig  ganske  godt  med  de  mindre  gode  (un¬ 
ders,  idet  Stigningen  i  Ovnens  Forbrug  ikke  har  været 
saa  stoi-,  som  man  havde  Grund  til  at  vente.  Selv¬ 
følgelig  har  man  maattet  harpe  Smuldet  fra,  men  det 
herved  opstaaede  Tab  kan  ikke  lægges  Ovnen  til  Last. 
Efter  foreløbig  anstillede  Undersøgelser  har  jeg  Grund 
til  at  tro,  at  det  ikke  er  ringe  Brændværdi,  men  der¬ 
imod  Cindersens  bløde  Kvalitet,  der  volder  Vanske¬ 
lighederne  i  Forbindelse  med  daarlige  Forbrændings¬ 
forhold.  — 

Som  allerede  paapeget  findes  der  ingen  anden  Ud¬ 
vej  end  den  fortsatte  daglige  Agtpaagivenhed  overfor 
Forbrændingen;  kun  herved  kan  vi  komme  bort  fra 
denne  uhyre  Ødslen  med  det  kostbare  Brændsel,  og 
dette  er  under  de  nuværende  Forhold  absolut  nød¬ 
vendigt.  Den  sociale  Udvikling  medfører  stadig  Stig¬ 
ning  i  Udgifterne  til  Arbejder-  og  Funktionærlønnin¬ 
ger,  som  Industrien  maa  søge  at  tillempe  sig  efter. 
Overfor  Materielspild  kan  og  bør  man  derimod  tage 
sine  Forholdsregler. 

Axel  Ibsen, 
Direktør. 


□□□□□□ 


Beskatning  af  Andelsforetagender. 

Den  besynderlige  Særstilling,  Andelsforetagenderne 
indtager  i  vor  Skattelovgivning,  og  mod  hvilken  navn¬ 
lig  Aktieselskabernes  dobbelte  og  tredobbelte  Beskatning 
træder  grelt  frem,  har  som  bekendt  i  den  senere  Tid  — 
ikke  for  første  Gang  —  givet  Anledning  til  Rygter  i  Dags¬ 
pressen  gaaende  ud  paa  et  nærforestaaende  Forslag  om 
Ophævelse  af  Andelsselskabernes  Fritagelse  for  Skatte¬ 
pligt.  I  sit  sidste  Numer  af  7.  ds.  gengiver  »Andels- 
bladet«  meget  udførligt  alle  de  forskellige  »Forlyden¬ 
der«  og  »Udtalelser«  i  denne  Anledning  og  slutter 
derefter  med  følgende  karakteristiske  Betragtninger: 

»Men  givet  er  det  jo,  at  der  om  kortere  eller  læn¬ 
gere  Tid  vil  komme  et  Forslag  angaaende  Beskatning 
af  Andelsforeninger.  Maaske  næppe  fra  Regeringen  — 
det  kan  man  vanskeligt  tænke  sig  efter  Finansminister 
Brandes  og  Indenrigsminister  Ove  Rodes  Udtalelser  — 
men  saa  kommer  det  vel  fra  anden  Side,  og  man  kan 
da  kun  haabe,  at  Andelssagens  Venner  i  alle  Partier 
vil  være  stærke  nok  til  at  forhindre  Forslagets  Ved¬ 
tagelse. 

Forskellige  Udtalelser,  som  vi  har  citeret  i  Begyn¬ 
delsen  af  nærværende  Artikel,  kunde  tyde  paa,  at  der 
er  Blade  —  og  maaske  ogsaa  Rigsdagsmænd  —  for 
hvem  det  i  denne  Sag  ikke  saa  meget  drejer  sig  om 
Retfærdighedens  lige  Linie,  naar  blot  man  kan  faa 
noget  gammelt  »Gnaveri«  fra  Handelsstandens  Side 
ud  af  Verden.  »København«  —  hvis  Fantasi  jo  aaben- 
bart  er  bleven  sat  i  særlig  livlig  Bevægelse  —  vil  endog 
vide,  at  der  herigennem  »vil  aabne  sig  dybe  Perspek¬ 
tiver  ind  i  Fremtidens  Forhold  mellem  Venstre  og 
Handelsverdenen«.  Det  lader  vi  nu  staa  ved  sit  Værd, 
men  hvis  man  har  tænkt  sig,  at  denne  Sag  skulde 
kunde  lirkes  igennem  paa  fredelig  Vis,  at  Andelsfol¬ 
kene  vilde  være  skikkelige  nok  til  ikke  at  gøre  Op¬ 
hævelser,  saa  bliver  man  skuffet.  Lj'kkes  det  her  i 


Landet  at  gennemføre  en  Skat  paa  Andelsforeninger 
—  om  hvilken  Venstres  Ordfører,  Hr.  Neergaard,  har 
erklæret,  at  den  vilde  være  enestaaende  saa  at  sige  i 
hele  Verden  —  saa  bliver  det  i  hvert  F’ald  kun  gen¬ 
nem  en  Kamp,  som  nok  skal  faa  det  til  at  knage  lidt 
uhyggeligt  i  mere  end  en  af  de  politiske  Mekanismer, 
der  kaldes  Rigsdagspartier.  De,  der  ivrer  for  Skat  paa 
Andelsforeninger,  er  maaske  mere  paa  Tæerne  i  den 
offentlige  Debat,  end  vi  fra  vor  Side  hidtil  har  været, 
men  Andelsforeningerne  med  deres  stærke  Tilhold  i 
den  store,  brede  Befolkning  repræsenterer  i  al  Stil¬ 
færdighed  en  Magtfaktor,  som  det  næppe  vil  være 
klog  Politik  at  lade  ganske  uænset«. 

□□□□□□ 

Mindre  Meddelelser. 

Dansk  Industrieksport. 

Under  Krigen  har  der  som  bekendt  ikke  været  of¬ 
fentliggjort  nogen  Handelsstatistik,  men  det  har  væ¬ 
ret  en  almindelig  Antagelse,  at  Industrieksporten  er 
vokset  stærkt  i  denne  Periode.  Og  dette  har  bekræf¬ 
tet  sig  ved  de  Oplysninger,  hvortil  der  nu  er  aabnet 
Adgang;  ifølge  dem  har  Eksporten  af  danske  Industri¬ 
varer  nemlig  udgjort 

for  1914  85,2  Mili.  Kr. 

-  1915  162,4  —  - 

-  1916  187,0  —  - 

For  Aaret  1917  er  Statistiken  endnu  ikke  opgjort. 

Selvfølgelig  er  den  saa  stærkt  stegne  Industrieks¬ 
port  i  Aarene  1914—17  præget  af  Krigsforholdene.  Af 
Fødevarer  (Hermetik,  Pølser,  Bouillonterninger  og 
kondenseret  Mælk),  hvoraf  Udførslen  i  1912  og  1913 
kun  beløb  sig  til  2  Miil.  Kr.,  blev  der  saaledes  i  1915 
udført  for  33,4  Miil.  og  i  1916  for  57,9  Miil.  Kr.  —  Ud¬ 
førslen  af  Maskiner,  som  i  1912  og  1913  androg  11,8 
og  13,2  Mili.  Kr.,  stod  ogsaa  i  1914  paa  13  Miil.,  men 
steg  i  1915  til  25  Miil.  og  i  1916  til  36,8  Miil.  Kr.  —  Af 
Olier  og  tekniske  F'edtstoffer,  hvoraf  der  i  1912  og 
1913  udførtes  for  8  og  9,9  Miil.  Kr.,  i  1914  for  7,4  Miil., 
steg  Eksporten  i  1915  til  en  Værdi  af  24,8  Miil.  Kr., 
men  faldt  i  1916  ned  til  4,1  Miil.  Kr.  —  Sukkerudfør¬ 
slen  gik  i  1914  op  til  13,6  Miil.  Kr.  (i  1912  og  1913 
var  den  9,4  og  7,9  Miil.),  men  faldt  i  1915  til  5,4  Miil. 
og  i  1916  til  1,4  Mili.  Kr.  —  Af  Skibe  var  Udførslen 
ikke  stigende,  hvad  nybyggede  Skibe  angaar,  men  af 
»brugte«  Skibe  udførtes  i  1915  for  14,1  Miil.  og  i  1916 
for  24,9  Miil.  Kr.,  medens  den  tilsvarende  Udførsel  i 
1912  var  3,1  Miil.  og  i  1913  4  Miil.  Kr. 

Arbejdsforholdene  i  Tyskland. 

Den  tyske  Krigskommissær,  Geheimeraad  Stutz, 
har  nylig  givet  Pressen  indgaaende  OpRsninger  om, 
hvorledes  det  stiller  sig  med  Tysklands  Kulforsyning. 
Det  fremgaar  heraf,  at  Kulproduktionen  stadig  tager 
af  i  alle  Kuldistrikterne,  og  at  de  enkelte  Arbejds¬ 
holds  Præstation  er  aftaget  i  uhyggelig  Grad,  fordi 
Lønnen  ikke  længere  er  afhængig  af  Præstationen, 
men  der  betales  en  Minimalløn  af  16—18  Mark  pr. 
Dag,  svarende  til  den  daglige  Gennemsnitsfortjeneste 
i  den  Tid,  da  der  arbejdedes  paa  Akkord.  Den  nu- 

værende  Kulproduktion  i  Ruhr-Distriktet  udgør 
9— 10, 000  Tons  pr.  Dag  mod  34,000  Tons  i  Fredstid  og 
24,000  Tons  under  Krigen.  I  Øvre-Schlesien  er  den 
daglige  Produktion  gaaet  ned  til  2000  Vognladninger 
mod  14,000  i  Fredstid  og  11,000  under  Krigen. 

Regeringen  har  gjort  sit  Bedste  for  at  hindre  Ar¬ 
bejdernes  Nedsættelse  af  Arbejdsydelsen,  men  den 
høje  Arbejdsløshedsunderstøttelse  modvirker  Bestræ¬ 
belserne  for  at  skaffe  Tilgang  af  nye  Arbejdere. 

Danske  Motorer  i  norske  Betonskibe. 

Fougners  Staal-Beton  Skibsbygnings  Kompagni  i 
Moss,  der  til  et  enkelt  Rederi  har  bygget  4  Motorskibe 
af  Værftets  220  Tons  Standard-Type,  har  nu  foretaget 
en  vellykket  Prøvetur  med  den  sidste  af  disse  Baade. 
Hvert  af  disse  Fartøjer,  der  er  bygget  for  Trælasttrade 
paa  den  spanske  Kyst,  er  forsynet  med  en  80—100  HK. 
Tuxham-Raaoliemotor,  der  giver  Fartøjet  en  Fart  paa 
8  å  8l/a  Mil. 

Motorerne  er  leveret  af  Maskinfabriken  Tuxham, 
Kjøbenhavn.  Saavel  Fartøjerne  som  Tuxham-Motorerne 
er  klassificerede  i  det  norske  Veritas. 

Genindførelse  af  engelske  Importrestriktioner. 

Som  bekendt  har  England  i  Lighed  med  andre 
Lande  under  Krigen  indført  ret  vidtgaaende  Forbud 
og  Indskrænkninger  overfor  Importen,  navnlig  af 
fremmede  Fabrikata.  Disse  har  delvis  været  forsøgt 
ophævet,  men  det  fortyder  nu,  at  Board  of  Trade  har 
bevirket,  at  Indskrænkningerne,  der  foreløbig  er  op¬ 
hævet  for  3  Maaneder,  vil  blive  genindført  ved  denne 
Periodes  Udløb,  og  at  ingen  yderligere  Ophævelse  af 
Indskrænkningerne  skal  finde  Sted,  uden  at  de  briti¬ 
ske  Fabrikanter  er  raadspurgt.  Skønt  England  stadig 
betegner  sig  selv  som  Frihandelens  Land,  tør  man 
nok  sige,  at  disse  Forhold  taler  højt  om  de  kraftige 
Tendenser  til  at  beskytte  Landets  eget  Arbejde  og  Er¬ 
hvervsliv,  der  gør  sig  gældende  i  dette  Rige. 

Norge  og  Spørgsmaalet  om  Importens  Regulering. 

I  Norge  har,  som  ogsaa  fremdraget  i  vor  ledende  Ar¬ 
tikel,  det  samme  Problem  om  Regulering  af  Importen, 


som  nu  er  fremme  herhjemme,  været  oppe.  Indenfor 
Regeringen  har  Spørgsmaalet  om,  hvorvidt  man  af  Hen¬ 
syn  til  den  hjemlige  Industri  og  den  normale  Handels¬ 
omsætning  samt  hele  Handelsbalancen  skulde  søge  al 
begrænse  Importen  af  visse  udenlandske  Overskuds¬ 
varer  eller  at  paalægge  en  Afgift  af  Importen  til  Udjæv¬ 
ning  af  Prisforskellen,  været  til  Overvejelse.  Officielt 
meddeles  det  nu,  at  Forslag  om  Paalæggelse  af  Import¬ 
afgifter  ikke  vil  blive  fremsat  for  Stortinget,  og  at 
der  overhovedet  ikke  foreløbig  vil  blive  truffet  nogle 
Foranstaltninger,  sigtende  til  at  begrænse  Importen 
af  industrielle  Raavarer  og  Fabrikata  til  Norge. 

Har  Dyrtiden  kulmineret? 

Forudsigelserne  om  det  høje  Prisniveaus  Bibehol¬ 
delse  i  længere  Tid  ogsaa  længe  efter  Krigen  synes 
ikke  at  skulle  slaa  til.  Det  viser  sig,  at  der  rundt  om 
i  Verden  er  større  Forraad  af  Varer  end  antaget,  og 
at  de  store  Militærtransporter  til  Krigens  Afvikling 
ikke  lægger  saa  trykkende  Baand  paa  Fragtmarkedet, 
som  man  havde  troet.  Producenterne  i  de  oversøiske 
Lande  er  ivrige  efter  at  sælge,  Industrien  har  paa 
mange  Steder  store  Lagre,  og  fra  Regeringernes  og 
Hærenes  Lagre  frigøres  store  Varemængder.  Da  til¬ 
med  Fragtmarkedet  er  gaaet  væsentlig  ned,  og  navn¬ 
lig  Assurancepræmiernes  Synken  har  bevirket  en  stor 
Fragtreduktion,  synes  meget  at  pege  paa,  at  den  al¬ 
mindelige  Dyrtid  har  kulmineret. 

Economists  Indextal,  som  er  det  nøjagtigste  og  bedst 
kendte  Barometer  for  Prisniveauet,  og  som  hidtil  un¬ 
der  Krigen  har  vist  en  stadig  gennemsnitlig  Stigning, 
som  ogsaa  her  i  Tidsskriftet  gengivet,  viser  allerede 
ved  Udgangen  af  December  f.  A.  en  Tilbagegang  paa 
118  Points.  Denne  Nedgang  er  saa  betydelig,  at  den 
med  et  Slag  sætter  det  gennemsnitlige  Prisniveau  til¬ 
bage  til  Niveauet  for  Maj,  Juni  ifjor.  Alene  Nedgan¬ 
gen  fra  November  til  December  Maaned  androg  over 
5  pCt.  I  Januar  Maaned  af  indeværende  Aar  er  Ned¬ 
gangen  fortsat.  Det  maa  dog  ikke  overses,  at  Forhol¬ 
dene  paa  adskillige  Omraader  nødvendigvis  maa  blive 
paavirket,  naar  Centralevropa,  maaske  ogsaa  Rus¬ 
land,  med  deres  mægtige  Efterspørgsel  kommer  ind 
paa  Varemarkedet. 


•  •  • 


ORGANISATIONS-  OG  FORENINGS-MEDDELELSER. 


Dispensationer  fra  danske  Udførselsforbud. 

Under  1.  Februar  har  Justitsministeriet  meddelt 
forskellige  almindelige  Dispensationer  fra  de  bestaa- 
ende  Udførselsforbud,  forsaavidt  angaar  Forsendelsen 
til  Sverige  og  Norge  samt  ad  Søvejen  til  Holland. 

Fjer,  Glas  (ikke  Glasskaar)  og  Glasvarer,  undtagen 
Flasker,  ubetrukne  Møbler,  Grammofonplader,  alle 
saadanne  forarbejdede  Varer,  som  hidtil  har  været 
udførselforbudte,  alene  paa  Grund  af  deres  Indhold 


af  Metal  (Kobber,  Messing,  Rødgods,  Bronze,  Tin, 
Bly,  Aluminium,  Zink  og  Legeringer  heraf),  naar 
Metalindholdet  ikke  overstiger  25  pCt.  af  Varens 
Vægt,  og  Varen  ikke  kan  henføres  under  et  specielt 
Forbud,  saasom  Motorkøretøjer,  fortinnede  Varer, 
Entreprenørmateriel  og  lign.,  alle  Slags  Maskiner  og 
Maskindele,  indeholdende  ikke  over  25  pCt.  Metal  — 
dog  ikke  grafiske  Maskiner  —  naar  vedkommende 
Maskine  eller  Maskindel  ikke  kan  henføres  under  et 

specielt  Forbud,  saasom  Landbrugsmaskiner,  Loko¬ 
motiver  og  lign.  Klichéer,  Bijouterivarer,  Uhre  og 
Musikinstrumenter,  alle  Slags  Hatte  og  Stumper  til 
Hatte,  Pelsværk  og  Pelsskind,  Silkebaand,  Silkehand¬ 
sker  og  Silkestrømper,  Lamper  og  Lyseskærme,  Knip¬ 
linger,  Festons  og  Besætningsartikler,  Broderier  med 
Tilbehør,  lysfølsomt  fotografisk  Papir,  Knapper  (her¬ 
under  ogsaa  Metaltrykknapper)  med  Undtagelse  af 
Støvleknapper,  kosmetiske  Artikler,  dog  ikke  Sæber. 

Justitsministeriet  har  endvidere  meddelt  Dispensa¬ 
tion  for  Udførsel  af  Vareprøver  uden  Værdi,  dog  ikke 
af  Levnedsmidler,  Tobak  og  Sæbe,  her  fra  Landet  til 
Norge,  Sverige  og  Holland,  Belgien,  England,  Frankrig, 
Italien  og  oversøiske  Lande,  ncmr  Forsendelsen  sker 
pr.  Post,  naav  Prøvens  Vægt  ikke  overstiger  350  g, 
og  naar  Afsenderen  ved  Afsendelsen  afgiver  en  skrift¬ 
lig  Erklæring  paa  Tro  og  Love  om,  at  det  kun  drejer 
sig  om  en  Forsendelse  i  Handelsøjemed  af  en  Prøve 
uden  Værdi,  og  der  derhos  i  det  enkelte  Tilfælde  ikke 
er  Anledning  til  at  betvivle  Rigtigheden  af  det  saaledes 
angivne.  De  ifølge  de  gældende  Regler  stillede  Be¬ 
tingelser  for  Varers  Postbesørgelse  maa  iøvrigt  være 
opfyldt. 

Man  henleder  udtrykkeligt  Opmærksomheden  paa, 
at  de  ovennævnte  Dispensationer  ikke  ophæver  ved¬ 
kommende  Afsenders  Pligt  til  i  de  Tilfælde,  hvor 
saadant  er  fornødent,  forinden  Udførslen  at  indhente 
Reeksporttilladelsen  fra  Industriraadet  eller  Grosse¬ 
rersocietetet. 

Fordeling  af  Benzin. 

Medlemmernes  Opmærksomhed  henledes  paa,  at 
den  her  til  Landet  fra  Amerika  ankomne  Benzin  for¬ 
deles  fra  Benzinnævnet,  Raadhusplads  4,  Kjøben- 
havn  B. 

Oversigt  over  britisk  Skibsfart  og  Skibsbygning. 

Fra  Udenrigsministeriet  har  Industriraadet  mod¬ 
taget  et  Udklip  af  »The  Board  of  Trade  Journal«s  for 
21.  November  f.  A.,  gengivne  Uddrag  af  Sir  L.  Chiozza 
Money’s  (Parliamentary  Secretary  to  the  Ministry  of 
Shipping)  Tale,  holdt  i  Underhuset  lige  inden  dets 
Afslutning  vedrørende  den  britiske  Skibsfart  og  Skibs¬ 
bygning. 

Det  paagældende  Udklip  henligger  til  Gennemsyn  i 
Industriraadets  Sekretariat. 

Foreløbig  Importtilladelse  for  Maskiner  til  England. 

Fra  Udenrigsministeriet  har  Industriraadet  modta¬ 
get  en  Meddelelse  om,  at  der  er  udstedt  en  »Generel 
licence«  gyldig  til  den  1.  Marts  1919  indeholdende  Ind¬ 
førselstilladelse  til  England  for  forskellige  Maskiner. 

Nærmere  Oplysning  vil  kunne  faas  ved  Henvendelse 
i  Industriraadets  Sekretariat. 


Foreløbig  Importtilladelse 
for  Kaffe  og  Tobak  til  England. 

Gennem  Udenrigsministeriet  har  Industriraadet  mod¬ 
taget  Genpart  af  en  Indberetning  fra  det  kgl.  Gesandt¬ 
skab  i  London,  ifølge  hvilken  der  er  udstedt  generel 
engelsk  Indførselstilladelse  for  en  hvilkensomhelst 
Kvantitet  af  nedennævnte  Varer: 

Kaffe, 

Tobak,  uforarbejdet  og  forarbejdet  (inkl.  Cigarer 
og  Cigaretter). 

Indførselstilladelsen  er  gældende  indtil  den  1.  Marts 
d.  A. 

Engelske  Eksportpriser  for  Jern  og  Staal. 

Fra  Industriraadets  Repræsentant  i  London,  Inge¬ 
niør  Mygind,  har  man  modtaget  Meddelelse  om,  at 
der  ifølge  »Technical  Periodical  Engineer«  for  27. 
December  f.  A.  er  fastsat  følgende  officielle  Eksport¬ 


priser  for  Jern-  og  Staalplader  etc.: 

Staalplader  til  Skibsbroer  og  Beholdere  .  .  .  £  16.10.0 

—  -  —  (tynde)  -  19.10.0 

Kedelplader  af  Staal .  -  17.10.0 

Riflede  Staalplader .  -  18.0.0 

Vinkeljern  og  andre  Profiljernsmaterialer.  .  -  16.2.6 

Mindre  Vinkeljern,  T-Stykker  og  Fladjern.  .  -  20.0.0 

Staalbjælker .  -  16.2.6 

Rundjern,  firkantet  Jern  og  sekskantet  Jern  -  17.10.0 

do.  do.  do.  (mindre) .  -  20.0.0 

Skinner,  50  Ibs . -  15.12.6 

-  60  Ibs .  -  15.10.0 

Jernbarrer  og  Smeltestykker  fra  £  13.10.0  til  -  15.0.0 

Stangjern .  -  20.0.0 


Ifølge  anden  Meddelelse  er  disse  Eksportpriser  pr. 
Ton  £  5  højere  end  Hjemmeprisen. 

Ingeniør  Mygind  tilføjer,  at  det  efter  private  Fore¬ 
spørgsler  synes,  som  om  kun  enkelte  Valseværker  for 
Tiden  vil  være  i  Stand  til  at  levere  indenfor  en  ri¬ 
melig  Tid. 

Klausulerne  for  Smøreolie,  Petroleum,  Benzin  m.  v. 

Fra  den  herværende  Comité  Interallié  har  Industri¬ 
raadet  modtaget  Meddelelse  om,  at  den  i  Henhold  til 
den  dansk-amerikanske  Handelsoverenskomst  af  18. 
September  1918  paa  Smøreolie,  Petroleum,  Benzin  m. 
v.  hvilende  specielle  Klausul  er  ophævet,  saaledes  at 
nævnte  Produkter  kun  er  underkastet  de  almindelige 
Klausulbestemmelsér  for  vestfra  importerede  Varer. 

Licens  for  Uld,  Uldgarn  m.  m.  fra  England. 

Gennem  Industriraadets  Repræsentant  i  London, 
Ingeniør  Mygind,  har  man  modtaget  Meddelelse  om, 
at  War  Trade  Department  nu  er  villig  til  at  overveje 
Ansøgninger  om  Tilladelse  til  at  udføre  Uld  og  Uld- 

toppe,  BIaar  og  Affald,  der  er  i  udenlandsk  Eje,  og 
som  mindst  et  halvt  Aar  har  ventet  paa  at  blive  af- 
skibet,  naar  Modtagerne  af  nævnte  Vare  er  fordelag¬ 
tig  bekendt.  Endvidere  vil  ogsaa  Ansøgninger  om  Til¬ 
ladelse  til  at  udføre  begrænsede  Kvanta  Garn,  som 
belt  eller  delvis  er  forarbejdet  af  Uld,  blive  taget  op 
til  Overvejelse.  For  Øjeblikket  er  det  ikke  muligt  at 
tage  Hensyn  til  Ansøgninger  vedrørende  Forsendelser 
af  nylig  beordrede  Partier  Garn,  modtaget  fra  Firmaer, 
der  er  bosat  i  visse  Lande,  for  hvilke  Partier  store 
Forraad  af  Garn,  der  allerede  er  betalt,  opbevares  her, 
og  for  hvilke  Partier  der  allerede  blev  truffet  Bestem¬ 
melse  ved  den  Overenskomst,  der  offentliggjordes  i 
»The  Board  of  Trade  Journal«  for  19.  December,  Side 
792.  Ansøgninger  kan  kun  komme  i  Betragtning,  for¬ 
udsat  at  intet  vedrørende  dem  kommer  i  Strid  med 
de  definitivt  rationerede  Kvanta,  der  er  aftalt  med 
visse  Lande,  og  forudsat  at  de  understøttes  af  Anbe¬ 
falinger  og  Garantier,  der  er  udstedt  af  de  paagæl¬ 
dende  Organisationer  etc.  i  Bestemmelseslandene. 

De  Allieredes  Blokade  af  den  tyske  Østersøkyst. 
Udover  de  i  sidste  Numer  af  Tidsskriftet  angivne 
Varer,  der  kan  føres  søværts  fra  Tyskland  til  Dan¬ 
mark  uanset  Blokaden,  kan  ifølge  Meddelelse  fra 
Autoriteterne  i  London  nu  yderligere  følgende  Varer 
tilføres: 

Humle, 

Løber  (Kalvemaver), 

Klorkalk, 

Briketter, 

Stenkul, 

Cinders, 

Sand, 

Kalksten, 

Sod, 

Raazink. 

Paa  sidste  Liste  fandtes  anført  »Tøndebaand  af 
Træ«  og  »Pølsetarme«.  Ifølge  senere  Meddelelse  skal 
der  herved  forstaas  baade  »Tønder  af  Træ«  og  »Tøn¬ 
debaand«  samt  »Pølser«  og  »Pølsetarme«. 

Ophævelse  af 

Indskrænkningerne  i  Englands  Vareomsætning. 

I  sidste  Numer  af  Tidsskriftet  anførte  man,  at  de 
britiske  Myndigheder  nu  i  stort  Omfang  har  ophævet 
Indskrænkningerne  vedrørende  Indkøb  af  Fabrikata  i 
Storbritannien,  idet  stadig  flere  Varer  fjernes  fra  Li¬ 
sten  over  Varer,  hvis  Omsætning  kontrolleres.  Blandt 
disse  Varer  nævnede  man  Trævarer  for  Aeroplaner. 
Fra  den  herværende  britiske  Handelsattaché  har  man 
nu  modtaget  Meddelelse  om,  at  »Trævarer«  skal  for¬ 
staas  som  omfattende  alle  Slags  Trævarer,  saasom 


Møbler,  Legetøj  o.  1.,  idet  de  af  Hensyn  til  Krigsfor¬ 
bruget  tilbageholdte  Beholdninger  af  fine  Træsorter 
formentlig  vil  blive  anvendt  hertil.  Yderligere  tilføjer 
Handelsattachéen,  at  engelske  Fabrikanter  er  rede  til 
at  indføre  nye  Specialiteter  med  Hensyn  til  Varer, 
hvis  Omsætning  er  givet  fri. 

Import  fra  England  af  Fiskeriredskaber. 

Ifølge  Meddelelse  fra  Ingeniør  Mygind  er  Embar¬ 
goen  for  Import  til  Danmark  af  Fiskeriredskaber  ind¬ 
befattende  Net  og  Garn  til  Fiskenet  hævet.  Endvidere 
er  den  specielle  Klausul  paa  denne  Vare  ophævet. 

Eksport  af  Silkevarer  fra  England. 

Ifølge  Meddelelse  i  the  Board  of  Trade  Journal  er 
Embargoen  for  Eksport  af  Silkevarer  ophævet.  An¬ 
dragender  om  Udførselstilladelse  vil  blive  optaget  til 
Overvejelse,  saafremt  sædvanlig  Gnrantierklæring  fore¬ 
ligger. 

Ændringer  i  Frilisten. 

Ifølge  Meddelelse  fra  Kontoret  i  London  kan  ne¬ 
dennævnte  Varer,  som  i  Industriraadets  Cirkulære  af 
23.  December  f.  A.  var  betegnet  med  *,  nu  ogsaa  eks¬ 
porteres  uden  Afgivelse  af  Garantierklæring: 

Alle  Slags  Knapper; 

Tandbor; 

Smykker  indeholdende  Platin: 

Parfumer,  inkl.  æteriske  Olier; 

Bordsalt; 

Tandbørster. 

Ophævelse  af  Gummiringe-Rationen. 

Ifølge  Telegram  fra  Ingeniør  Mygind  i  London  er 
Rationen  paa  Gummiringe  (tyres)  nu  ophævet.  An¬ 
dragender  om  Udførselstilladelse  vil  blive  optaget  til 
Behandling  ganske  uden  Hensyn  til  den  nuværende 
Ration. 

Eksport  til  Island. 

Ifølge  en  fra  den  herværende  britiske  Legation 
modtagen  Note  af  30.  f.  M.  er  al  Embargo  og  alle 
foreløbige  Forbud  vedrørende  Varer  til  Island  hævet. 

Bestemmelser  vedrørende 
engelske  Bankers  Financiering  af  Eksporten. 

Medens  der  tidligere  gjaldt  den  Bestemmelse,  at 
Bankerne  i  Storbritannien  og  Irland,  før  de  financie- 
rede  eller  ydede  deres  Bistand  til  Transaktioner  ved¬ 
rørende  Eksporten  til  Danmark,  Holland,  Sverige  og 
Schweiz,  skulde  overbevise  sig  om,  at  Importørerne 
havde  modtaget  de  behørige  Certifikater  fra  den  aner¬ 
kendte  Importorganisation  i  de  paagældende  Lande, 
er  der  nu  fra  Organisationens  Kontor  i  London  kom¬ 
men  Meddelelse  om,  at  det  for  de  paagældende  Lan- 

des  Vedkommende  nu  ikke  længere  anses  for  nødven¬ 
digt,  at  Bankerne  tager  de  omtalte  Forholdsregler  i 
Tilfælde  af  Eksport  fra  Storbritannien  og  Irland. 

Det  tilføjes  dog,  at  disse  Lempelser  naturligvis 
ikke  berører  det  stadig  gældende  Forbud  mod  at  li- 
nanciere  eller  bistaa  Transaktioner,  naar  den  ene  af 
de  interesserede  Parter  er  sortelistet. 

Yderligere  Ophævelser 
i  Embargoen  paa  Varer  fra  England. 

Ifølge  Meddelelse  fra  War  Trade  Department  vil  Li- 
cence  nu  kunne  forventes  for  følgende  Arter  af  Bom¬ 
uldsvarer  uden  Hensyn  til  Garantierklæringens  Dalo: 

Støvlebaand  og  Korsetsnore; 

Pudsepuder  til  Skotøj ; 

Broderier  undtagen  Batikarbejder; 

Kniplingsgardiner  og  Gardintøj; 

Færdigsyede  ydre  Beklædningsgenstande,  saasom: 

Bluser; 

Frakker; 

Veste; 

Benklæder; 

Knæbenklæder; 

Nederdele; 

Kjoler ; 

Overfrakker; 

Kasketter; 

Flipper  og  Slips  af  Silke  eller  Uld  eller  Blandin¬ 
ger  deraf;  inkl.  regntæt  Tøj,  men  ekskl.  strik¬ 
kede  Varer; 

Lærredsbøger  til  Billeder; 

Dameundertøj,  undtagen  strikkede  Varer. 

Udvidelse  af  den  franske  Friliste. 

Ifølge  en  Meddelelse  i  »Journal  Officiel«  er  der  paa 
den  franske  Friliste  over  de  Varer,  for  hvilke  der 
ikke  fordres  Garanticertifikat  og  Udførselslicens,  til¬ 
føjet  følgende  nye  Varer: 

Svinekød; 

Fedevarer: 

Jern  og  Staal  og  deraf  tilvirkede  Varer. 

Import  fra  Schweiz. 

Gennem  Udenrigsministeriet  har  Industriraadet 
modtaget  Meddelelse  om,  at  de  allierede  Magter  nu 
igen  giver  Tilladelse  til  Transitering  af  Varer  gennem 
Tyskland  til  Danmark,  saafremt  Forsendelsen  fore- 
gaar  i  plomberede  Waggoner  og  under  Ledsagelse. 

Skibsattester  for  Gods  fra  U.  S.  A. 

Opmærksomheden  henledes  paa,  at  Det  forenede 
Dampskibsselskab  ved  Udlevering  af  Gods  fra  U.  S. 
A.  fremtidig  kun  vil  afkræve  Skibsattest,  naar  specielt 
Paabud  foreligger  om,  at  saadan  Attest  skal  afgives. 

Det  maa  dog  erindres,  at  de  i  de  afgivne  Garantier¬ 
klæringer  indeholdte  Forpligtelser  stadig  paahviler  alle 
Varer,  som  ikke  specielt  er  nævnt  i  de  offentligjorte 
Frilister,  samt  at  Importørerne  stadig  har  Pligt  til 
overfor  Industriraadet  at  anmelde  Varernes  Ankomst. 

Forhøjelse  af  Rationer  i  Amerika-Overenskomsten. 

Ifølge  officiel  Meddelelse  til  Organisationerne  er  de 
associerede  Regeringer  efter  de  i  London  førte  For¬ 
handlinger,  i  hvilke  Ingeniør  Alex.  Foss  har  deltaget, 
indgaaet  paa  at  forhøje  deVarekvanta,  for  hvilke  der 
ved  dansk-amerikansk  Overenskomst  af  18.  September 
1918  blev  tilsagt  Danmark  Udførselstilladelse  og  Af¬ 
skibningstilladelse,  som  følger: 

•  Gummidæk  og  -Slanger  fra  350  Tons  til  ingen  Ra¬ 
tionering,  Nødder  og  Kerner  ekskl.  Abrikos-  og  Fersken¬ 
kerner  fra  500  Tons  til  1300  Tons,  Kaffe  fra  16,000 
Tons  til  18,000  Tons,  Te  fra  600  til  700  Tons,  Sæbe 
fra  400  til  1300  Tons,  Aluminium  og  Fabrikata  deraf  fra 
132  til  150  Tons,  Zink  og  Fabrikata  deraf  fra  2700  til 
3000  Tons,  Raabomuld  og  Bomuldsaffald  fra  5000  til 
9300  Tons,  Bomuldstraad  og  -Garn  fra  2000  til  2700 
Tons.  Andre  Bomuldsvarer  fra  4000  til  4900  Tons, 
Tovværk  ekskl.  Høstbindegarn  fra  800  til  1200  Tons, 
Jute  og  Fabrikata  deraf  fra  420  til  6500  Tons,  Silke¬ 
varer  fra  200  til  300  Tons,  Fodtøj  fra  280  Tons  til  in¬ 
gen  Rationering,  andre  Lædervarer  ekskl.  Læderdriv¬ 
remme  fra  200  Tons  til  ingen  Rationering,  Kultjære 
fra  600  til  800  Tons,  Calcium  Soda,  kaustisk  Soda  og 
brændt  Soda  fra  12,500  Tons  til  ingen  Rationering, 
Citronsyre  fra  20  til  30  Tons,  Svovl  fra  270  til  300 
Tons,  Smøreolier  fra  7000  til  10,000  Tons,  Petroleum 
og  andre  Brændselsolier  fra  73,000  til  90,000  Tons, 
Elektriske  Lamper  fra  70  Tons  til  ingen  Rationering, 
Bly  og  Bly  fabrikater  fra  3000  til  3500  Tons,  Vegeta¬ 
bilske  Fibrer  fra  1000  til  1500  Tons,  Kork  og  Fabrikata 
deraf  fra  1200  til  2400  Tons,  Galoscher  etc.  fra  100  til 
150  Tons,  andre  Gummivarer  fra  100  til  200  Tons. 
Grafit  fra  100  til  400  Tons,  Nitrater  fra  33,333  til  60,000 
Tons,  Uld  og  Uldgarn  fra  1500  til  3000  Tons,  Uldvarer 
fra  1200  til  3000  Tons. 

Endvidere  er  der  tilstaaet  Danmark  følgende  nye 
Rationer:  Superphosfat  200,000  Tons,  Caleiumcarbid 
2000  Tons. 

Ophævelse  af 

engelsk  Indførselsforbud  for  Grubetømmer  (pit  wood). 

Ifølge  en  Bekendtgørelse  i  »Board  of  Trade  Jour¬ 
nal«  vil  Tilladelse  nu  blive  givet  til  Indkøb  af  Grube¬ 
tømmer  (pit  wood)  fra  Skandinavien  og  Finland,  og 
Licence  for  Import  i  Sejlskibe  af  Grubetømmer, 
der  er  indkøbt  til  de  nordøstlige  Kysthavne,  vil  blive 
udstedt.  Andragender  skal  rettes  til  »Controller  of 

Timber  Supplies  ,  80,  Newman  Street,  Oxford  Street, 
London. 


Eksportlicenser  fra  Amerika. 

I  Industriraadets  Sekretariat  henligger  til  Gennem¬ 
syn  forskellige  fra  Kontoret  i  Washington  modtagne 
Lister  med  Angivelse  af,  for  hvilke  Varepartier  og  til 
hvilke  danske  Varemodtagere  War  Trade  Department 
i  Washington  har  udstedt  Eksportlicenser  siden  1. 
November  f.  A. 

Oprindelsescertifikater. 

Professor  Karl  Meyer  vil  være  bortrejst  fra  den 
14.  ds.  til  den  4.  Marts.  1  den  Tid  overtager  Professor 
E.  Thaulow  hans  Funktioner  og  forandrer  i  samme 
Tidsrum  sin  egen  Kontortid  til  1 01/ 2 — 11  Vs  Fm.  Pro¬ 
fessor  Thaulow  vil  dog  —  som  sædvanlig  —  ikke  være 
at  trælfe  Mandag  og  Torsdag. 

□□□□□□ 


Fra  Biblioteket. 


Katalog  over  Bibliotekets  Erhvervelser  de  to  sidste 
Aar  er  nu  udkommet  og  faas  for  50  Øre.  Bogbestan¬ 
den  er  nu  23,453  Bind,  men  af  det  sidste  Tillægs  Ny¬ 
anskaffelser  var  de  to  Tredjedele  Teknik,  hvilket  sær¬ 
lig  turde  have  Interesse  for  Tidsskriftets  Læsere. 


Følgende  Bøger  er  nylig  indgaaede  i  Biblioteket: 
114.  Griinbaum,  F.  Elektromechanik  und  Elektrotech- 
nik.  Lpz.  1918.  364  S. 

114.  Kosack,  E.  Elektrische  Starkstromanlagen  3.  Aull. 
Berl.  1918.  315  S. 

118.  Griesbeck,  L.  Der  Eernleitungs-Bau.  Diessen  1917. 
156  S. 

118.  Angelo,  A.  R.  Driftssikkerheden  ved  Højspæn¬ 
dingsledninger.  Foredrag.  Kbli.  1918.  13.  S. 

123.  Ries,  C.  Elektrizitat  und  Licht.  Diessen  1918. 
136  S. 

123.  Halbertsma,  N.  A.  Fabrikbeleuchtung.  Mtinch. 
1918.  201  S. 

123.  Miniature  electric  light.  Lond.  1917.  160  S. 

129b.  Demuth,  T.  Mechanische  Technologie  der  Metalle 
und  des  Holzes.  2.  Aufl.  Wien  1917.  381  S.  (Tvl.) 
129c.  Gardner,  P.  Die  Mercerisation  der  Baumwolle 
und  die  Appretur  der  mercerisierten  Gewebe. 
Berl.  1912.  200  S. 

129b. Baumann,  G.  Berechnungen  iiber  das  Gewinde- 
schneiden.  11.  Aufl.  Aarau  1918.  152  S. 

129b.  Escard,  J.  L’Aluminium  dans  l’Industrie.  Paris 
1918.  279  S. 

129c.  Bormann,  K.  Die  Zigarettenfabrikation.  Lpz.  1912. 
110  S. 


130d.*Hartner,  Fr.  Chemisch-technologisches  Rechnen. 
2.  Aufl.  Lpz.  1918.  137  S. 

132.  Bergen,  T.  A.  Grunddragen  for  planering,  kon¬ 
struktion,  uppforande  och  utrustning  av  indu- 
stribyggnader  enligt  rationella  principper.  Stockli. 
1918.  345  S. 

134.  Jørgensen,  G.  Om  vore  Brændselsstoffer.  Kbh. 
1918.  8  S. 

141.  Tinplate  work.  Lond.  1916.  160  S. 

146.  Electro-plating,  ed.  P.  N.  Hasluck.  Lond.  1917. 
160  S. 

152c.  Bowers,  B.  S.  and  .1.  Bovingdon.  Furniture  mak- 
ing.  London  1915.  415  S. 

154.  Seaton,  A.  E.  and  H.  M.  Rounthwaite.  A  Pocket- 
book  of  marine  engineering.  Rules  and  tables. 
13  ed.  London  1917.  763  S. 

156.  Cyele  repairing  and  adjusting  with  a  chapter  on 
budding  a  bicycle  from  a  set  of  parts.  Lond. 
1916.  160  S. 

156.  Heldt,  P.  M.  The  gasoline  automobile,  ils  design 
and  construction.  5  edition.  2  Vol.  Nvack.  N.  Y. 
1917—18  (2  Bd.). 

158.  Ziller,  C.  A.  Handbuch  fur  Bildner,  Modelleure, 
Bildhauer,  Kunstformer  und  Stukkateure.  2.  Aull. 
Lpz.  1913.  104  S. 

166.  Bookbinding,  ed.  by  P.  N.  Hasluck.  London  1917. 
160  S. 

169h.Lemke,  II.  Die  Kinematographie  der  Gegenwart. 
Lpz.  [1918].  56  S. 

169b.  Liesegang,  P.  Handbuch  der  praktischen  Kine¬ 
matographie.  5.  Aufl.  Dusseld.  1918.  600  S. 

172.  Bersch,  J.  Lexikon  der  Farben-Technik.  Wien. 
(U.  A.).  960  S. 

172.  (Gardner  Mercerisation  und  Appretur.  Berl.  1912). 
Grp.  129  c. 

172.  Hummel,  J.  .1.  Mordants,  metbods  and  machinery 
used  in  dyeing.  Lond.  (1906).  160  S. 

176a.  Bock,  O.  Der  Ziegelofen.  3.  Aufl.  Lpz.  [1911].  39  S. 
180.  Mohs,  K.  Die  neuzeitliehe  Teigwaren-  und  Keks- 
fabrikation.  Neustadt  [1918].  13  S. 

180.  Besselicb,  N.  Das  Zuckerwaren-Lahoratorium. 
Trier  (U.  A.)  245  S. 

183.  Jacob,  G.  Kontrolle  der  Malzerei-  und  Brauerei- 
Arbeitsmaschinen.  Munch.  1913.  377.  S. 

□□□□□□ 

Legater. 

Den  28.  April  d.  A.  uddeles  af  Enkefru  I.  E.  E.  Ol¬ 
sens  Legat  for  Haandværkslærlinge,  der  tilhører  Haand- 
værkerforeningen  og  Industriforeningen  i  Kjøbenhavn, 
1  Portion  paa  100  Kr.  aarlig  i  2  Aar  til  Haandværks¬ 
lærlinge  særlig  af  Maskin-  og  Byggefagene. 

Legatet  er  bestemt  for  Uddannelse  af  Lærlinge  i 
de  to  sidste  Læreaar. 

Blanketter  til  Ansøgninger  kan  afhentes  paa  Indu¬ 
striforeningens  Kontor  (9—4)  indtil  den  15.  Marts  d.  A. 


Redaktion:  Povl  Drachmann.  Redaktionsudvalg:  H.  P.  Prior,  C.  F.  Jarl  og  F.  H.  J.  Rambusch. 

Redaktion:  Vestre  Boulevard  18,  Kjøbenhavn  B.  Telefon  Byen  4084. 

Ekspedition  og  Annonceafdeling:  Vestre  Boulevard  18,  Telefon  8100.  Generalagentur  (Nissens  Annoncebureau)  Telefon  11977. 
For  Ikke-Medlemmer  af  Industriforeningen  koster  Abonnement  paa  Tidsskriftet  6  Kr.  pr.  Aarg. 

Importsituationen. 


Vore  Læsere  vil  sikkert  have  lagt  Mærke  til 
den  pludselige  Rigdom  af  Meddelelser,  vi 
under  vor  mere  officielle  Rubrik  fra  Organisatio¬ 
nerne  bringer  i  denne  Tid.  Sidst  fyldte  disse 
Meddelelser  over  3  Sider,  den  største  Plads  de  no¬ 
gensinde  har  optaget,  og  medens  vi  i  de  4  Aar,  In- 
dustriraadet  har  deltaget  i  Landets  Handelspolitik, 
kun  har  kunnet  meddele  om  nye  og  atter  nye  Van  ¬ 
skeligheder  og  Hindringer  for  Tilførsler  og  Eks¬ 
port,  gælder  Meddelelserne  nu  heldigvis  Ophæ¬ 
velser  og  Lettelser  i  alle  Retninger. 

De  Meddelelser,  vi  denne  Gang  bringer,  og  som 
betyder  saa  væsentlige  Forbedringer  i  vor  Indu¬ 
stris  Tilførsels-  og  Arbejdsvilkaar,  bærer  blandt 
andet  Vidne  om  det  Arbejde,  Industriraadets  For¬ 
mand,  Ingeniør  Alex.  Foss,  under  sit  nylig  afslut¬ 
tede  6  Ugers  lange  Ophold  i  London  har  udført  i 
Forening  med  Erhvervsorganisationernes  Konto¬ 
rer,  Danish  Trade  Office  i  London  og  Danish  Tra¬ 
de  Office  i  Washington.  De  opnaaede  Resultater 
strækker  sig  ogsaa  til  den  interskandinaviske 
Handel,  der  som  bekendt  ved  de  forskellige  Han¬ 
delsaftaler  var  blevet  ret  stærkt  truet,  og  hvad 
mere  er,  synes  Udsigterne,  efter  hvad  Ingeniør 
Foss  offentlig  har  meddelt,  for  yderligere  Lettel¬ 
ser  for  vor  Handel  og  Industri  at  være  de  bedste. 

Den  voksende  Stemning  Verden  over,  vi  ofte 
har  omtalt,  mod  alle  kunstige  Indgreb,  Tvangsfor¬ 
anstaltninger  og  Omsvøbssystemer  gør  sig  stedse 
stærkere  gældende  —  og  ikke  blot  i  Erhvervslivet 
og  Befolkningens  store  Mængde  men  ogsaa  i  sti¬ 
gende  Grad  i  selve  Regeringerne.  Hist  og  her  kan 
der  jo  nok  være  nogen  Lyst  til  stadig  at  spille 
Diktator  paa  de  økonomiske  Omraader,  men 
Umuligheden  af  ogsaa  efter  Krigen  at  holde  det 
hertil  nødvendige  Apparat  vedlige,  synes  allevegne 


at  melde  sig  med  samme  ubønhørlige  Strenghed. 
Samtidig  staar  vort  Erhvervsliv  og  ikke  mindst 
Industrien  imidlertid  overfor  nyskabte  Vanske¬ 
ligheder.  Det  Problem,  vi  sidst  berørte,  nemlig 
Misforholdet  mellem  Tilførsler  og  Priser  for  Raa- 
stoffer  og  for  færdige  Fabrikata,  er  som  bebudet 
taget  op  til  en  foreløbig  Undersøgelse  af  Industri- 
raadet.  Et  særdeles  righoldigt  Materiale  er  alle¬ 
rede  indgaaet,  og  selv  om  dette  selvfølgelig  ikke 
egner  sig  til  Offentliggørelse,  saa  kan  det  dog  alle¬ 
rede  nu  siges,  at  det  viser,  at  det  nævnte  Problem 
er  af  en  alvorlig  Udstrækning.  Naar  man  ser  hen 
til,  at  selv  de  store  Lande,  der  kontrollerer  baade 
Raastoffer  og  mægtige  Industrier  paa  en  og  sam¬ 
me  Gang,  som  f.  Eks.  England  og  Frankrig,  har 
ment  at  maatte  regulere  deres  Import  ved  omfat¬ 
tende  Indførselsforbud,  kan  man  jo  heller  ikke 
undre  sig  over,  at  et  lille,  let  saarbart  Marked 
som  vort  faar  Vanskelighederne  at  føle. 

Uden  her  at  komme  dybere  ind  paa  dette 
Spørgsmaal  kan  det  vistnok  fremhæves,  at  vort 
Haab  væsentlig  maa  staa  til,  at  fuldstændig  frie  og 
normale  Forhold  genindtræder  i  Verdensproduk¬ 
tion  og  Verdensomsætning,  idet  de  nuværende 
Vanskeligheder  heldigvis  i  ikke  ringe  Grad  kan 
føres  tilbage  til  det  Overgangsfænomen,  der  frem¬ 
kommer  ved  at  Ejerne  af  de  store  ophobede  Vare¬ 
lagre  rundt  om  presser  stærkest  paa  for  at  komme 
af  med  deres  Varer,  medens  Konjunkturerne 
endnu  er  dertil.  Naar  først  Forholdene  falder  lidt 
mere  i  Leje  er  det  da  at  haabe,  at  ogsaa  Raastof- 
og  Halvfabrikatproducenterne  vil  komme  i  Mar¬ 
kedet  med  større  Styrke,  der  betinger  mere  lige¬ 
lige  Konkurrence-  og  Arbejdsvilkaar.  At  der  her¬ 
til  vil  kræves  direkte  Medvirken  og  nye  Veje  fra 
Industriens  Side,  synes  uundgaaeligt. 

Sveriges  Industri-  og  Handelspolitik  under  Krigen. 

Af  Generaldirektør  Fryxell,  Stockholm.1) 


Den  Handelspolitik,  som  føres  i  Sverige,  har 
først  og  fremmest  haft  til  Hensigt  under  fort¬ 
sat  Iagttagelse  af  den  alsidige  Neutralitet  at 
skabe  Forbedring  i  den  vanskelige  Situation,  ja 
man  kan  godt  sige,  Nødstilstand,  i  hvilket  vort 
Land  allerede  i  temmelig  lang  Tid  har  befundet 
sig  hvad  Befolkningens  Forsyning  angaar.  Ved 
Siden  heraf  har  vor  Handelspolitik  haft  sin  Ho¬ 
vedopgave  i  dels  at  sørge  for,  at  Landbruget  blev 
forsynet  med  udenlandske  Foder-  og  Gødnings¬ 
stoffer  eller  Raastoffer  til  Fremstilling  af  saadan- 
ne  Varer,  som  Landbruget  behøver  for  at  opret¬ 
holdes,  dels  ogsaa  i,  at  forsøge  paa  at  holde  vor 
forholdsvis  betydelige  Industri  igang.  Hvad  det 
sidste  angaar  gjaldt  det  paa  den  ene  Side  om  at 
sørge  for  den  nødvendige  Raavaretilforsel  og  der¬ 
ved  nærmest  forsøge  paa  at  klare  de  Tusinder  af 
Hindringer  herfor,  som  Krigen  har  skabt,  og  paa 
den  anden  Side  se  til,  at  vor  paa  Eksport  indret¬ 
tede  Storindustri  i  saa  stort  Omfang  som  muligt 
kunde  varetage  sine  Eksportmuligheder. 

De  Hindringer,  som  man  her  har  haft  at  over¬ 
vinde,  og  de  Vanskeligheder,  man  har  maattet 
kæmpe  mod,  har  vistnok  ifølge  Sagens  Natur  væ¬ 
ret  ret  ensartede  i  de  tre  nordiske  Lande,  selvom 
dog  ogsaa  i  de  tre  Lande  visse  Forhold  har  gjort 
sig  gældende  paa  forskellig  Maade  og  forskellig 
Styrke  alt  efter  den  tilfældige  Forskel,  som  der  i 
handelspolitisk  Henseende  eller  rent  ud  sagt  i  For- 
handlingsmaaden  har  været  raadende  i  de  enkelte 
Landes  Forhold  til  den  ene  eller  anden  af  de  krigs¬ 
førende  Magtgrupper. 

Det  vilde  være  forkert  at  paastaa,  at  Sveriges 
Industri  i  det  store  og  hele  har  lidt  nogen  Nød 
under  Krigen.  Adskillige  af  vore  største  Indu¬ 
strier  er  jo  saadanne,  som  Krigen  selv  har  givet 
Beskæftigelse  til.  Jeg  tænker  her  nærmest  paa 
Sveriges  Bjergværksindustri,  Jern-  og  Staalindu- 
strien,  Maskinindustrien  samt  Træindustrien. 
Produkter  af  disse  Industrier  er  som  bekendt  en¬ 
ten  som  Raaprodukter  eller  som  Hel-  eller  Halvfa¬ 
brikata  under  Krigen  blevet  eksporteret  til  begge 
de  krigsførende  Magtgrupper.  De  særlige  For- 

;  :  ')  Gengivelse  efterTalerens  Manuskript  af  et  Foredrag  holdt 
paa  det  norske  Industrimøde  i  indeværende  Vinter.  General¬ 
direktør  Fryxell,  der  er  Chef  for  det  svenske  Kommerce- 
kollegium,  vil  være  kendt  af  vore  Læsere  som  Lederen  af 
den  svenske  Delegation  i  den  interskandinaviske  Vareudveks¬ 
ling. 


dele,  som  disse  store  svenske  Eksportindustrier 
har  haft  under  Krigen,  tilhører  imidlertid  i  del 
store  og  hele  allerede  Historien.  Deres  Stilling  er 
altsaa  for  Nærværende  i  flere  Tilfælde  god  nok, 
men  dog  ikke  saa  gunstig,  som  den  har  været. 
Jeg  vil  dog  komme  tilbage  hertil  siden,  naar  jeg 
ogsaa  skal  tillade  mig  at  omtale  de  forskellige 
Aarsager  til  den  Forandring,  som  er  foregaaet  i 
disse  Industriers  Stilling. 

Hvis  altsaa  Sveriges  store  Eksportindustrier 
under  den  største  Del  af  Krigen  har  kunnet  op¬ 
retholde  Driften  og  i  det  store  og  hele  kunnet  gøre 
dette  med  Fremgang,  saa  gælder  dette  langtfra 
hele  vor  Industri.  De  Industrigrene,  som  er  mere 
afhængige  af  Raamaterialer  fra  Udlandet  og  særlig 
fra  oversøiske  Lande,  har  i  lang  Tid  været  i  en 
særdeles  vanskelig  Situation.  Dette  er  betænke¬ 
ligt,  ikke  alene  i  selve  Industriens  Interesse,  men 
ogsaa  og  maaske  mere  paa  Grund  af  disse  Indu¬ 
striers  Betydning  for  Landets  Forsyning  med 
Nødvendighedsartikler.  Jeg  nævner  her  i  Forbi- 
gaaende  som  Eksempel  paa  saadanne  Varer,  som 
der  her  nærmest  er  Tale  om:  Margarine,  forskel¬ 
lige  Slags  Tekstilvarer,  Læder-  og  Gummivarer, 
Sæbe  og  andre  Varer,  hvis  Fremstilling  er  afhæn¬ 
gig  af  teknisk  Fedt. 

Det  var  i  Tilførslen  af  Raastoffer  for  Fabrika¬ 
tion  af  disse  Varer  og  en  hel  Del  andre  Nødven¬ 
digheds  varer,  at  Vanskelighederne  først  meldte 
sig.  Jeg  ser  her  helt  bort  fra  den  Mængde  Skibs¬ 
ladninger  af  Raavarer,  som  allerede  under  den 
første  Del  af  Krigen  blev  holdt  tilbage  i  længere 
eller  kortere  Tid  for  at  bringes  under  Priseret¬ 
ten  eller  af  andre  Grunde.  Endvidere  ser  jeg  bort 
fra,  at  disse  Ladninger  laa  længere  eller  kortere 
Tid  i  de  krigsførende  Landes  Havne,  og  derved 
hindrede  Industriens  Arbejde,  men  jeg  vil  kun  her 
fastslaa,  at  Tilførslen  af  Fedtstoffer  haade  for 
Margarineindustrien  og  for  Sæbeindustrien  samt 
andre  Grene  af  den  kemisk-tekniske  Industri,  var 
saa  godt  som  ophørt  i  Løbet  af  1916,  og  overvej¬ 
ende  allerede  i  første  Halvdel  af  Aaret. 

Under  den  sidste  Halvdel  af  1916  begyndte  og¬ 
saa  visse  Dele  af  Tekstilindustrien  at  lide  under 
Mangel  paa  Raastoffer.  Dette  gælder  først  og 
fremmest  Jute-,  Bomulds-  og  Uldspinderierne  og 
de  af  disse  Virksomheder  afhængige  Væverier  og 
øvrige  Forædlingsindustrier.  Ogsaa  for  de  In¬ 
dustrier,  som  er  afhængig  af  Tilførsler  af  Hør  og 

Hamp,  begyndte  Manglen  paa  Raastoffer  allere¬ 
de  i  1916  at  gøre  sig  gældende,  selvom  det  ogsaa 
var  i  mindre  Omfang  end  for  de  nysnævnte  Indu¬ 
strier.  I  Slutningen  af  1916  strammedes  ogsaa 
for  Alvor  Betingelserne  for  Tilførsel  af  nødvendige 
Raavarer  for  Læder-  og  Skotøjsindustrien  og  øv¬ 
rige  Industrigrene,  som  direkte  eller  indirekte  er 
afhængig  af  Tilførsler  af  Huder,  Læder-  og  Garve- 
stoffer. 

Allerede  i  1916  foraarsagede  Mangel  paa  Raa¬ 
varer  hel  eller  delvis  Arbejdsstandsning  i  flere  af 
de  nævnte  Industrigrene.  Uden  at  det  gik  saa 
vidt  havde  ogsaa  andre  vigtige  Industrier  i  1916 
følelige  Vanskeligheder  paa  Grund  af  manglende 
Tilførsel  af  Raavarer.  Som  et  Eksempel  vil  jeg 
kun  nævne  Cellulose-  og  Papirindustriens  Vanske¬ 
ligheder  paa  Grund  af  den  standsede  Tilførsel  af 
Svovl  og  Harpiks.  Her  var  man  imidlertid  i  Stand 
til  at  erstatte  disse  Raavarer  med  indenlandske 
Produkter  og  i  visse  Tilfælde  med  Raaprodukter 
fra  Norge.  Jeg  tænker  her  paa  Svovlkisen  som 
Erstatning  for  Svovl. 

For  de  Industrier,  som  allerede  i  1916  blev 
tvungne  til  eller  truedes  af  delvis  eller  hel  Arbejds¬ 
standsning,  blev  Vanskelighederne  i  1917  forøgede 
meget  betydeligt.  Hvad  der  i  Løbet  af  dette  Aar 
importeredes  af  Raavarer  for  Margarineindustrien 
og  Sæbeindustrien  samt  øvrige  Industrier,  som  er 
afhængig  af  Tilførsler  af  udenlandske  F'edtstoffer, 
var  saa  ubetydeligt,  at  man  egentlig  ikke  kan  reg¬ 
ne  dermed.  Af  vegetabilske  Olier  indførtes  der 
i  1917  kun  ca.  425  t  mod  ca.  14.000  t  i  1913,  af 
vegetabilske  Fedtstoffer  indførtes  380  t  mod  14,000 
t  i  1913,  af  Talg  40  t  mod  4000  t.  Af  Oleomarga- 
rine  knapt  0,5  mod  600  t  og  af  Tran  knapt  300  t 
mod  ca.  1560  t  i  1913.  Hvad  andre  udenlandske 
Fedtstoffer  angaar  var  Tilførslen  i  1917  ligesaa 
ubetydelig.  Gaar  vi  til  Tekstilindustrien  er  Bil¬ 
ledet,  hvad  Raastoffer  angaar,  ikke  fuldt  saa  ned- 
slaaende,  men  dog  tilstrækkelig  mørkt.  I  1917 
blev  der  ingen  Jute  indført,  medens  den  normale 
Import  er  ca.  6  å  7000  t.  Bomuldsimporten  var  i 
1917  ca.  6800  t,  medens  den  i  1913  var  ca.  22,000 
t,  i  1917  indførte  vi  ca.  1350  t  Uld  mod  6000  t, 
Hamp  1900  t  mod  4000  t.  Kun  hvad  Hør  angaar 
er  Importen  i  1917  normal. 

Jeg  maa  endnu  nævne  nogle  Tal  for  at  give  et 
mere  klart  og  fuldstændigt  Billede  af  Sveriges  nu¬ 
værende  Handelspolitik. 

I  1917  indførte  Sverige  knapt  1200  t  Huder 
beredte  og  raa,  medens  den  tilsvarende  Import 
i  1913  var  ca.  14.000  t.  Af  vegetabilske  Garve- 


stoffer  saasom  Quebrachotræ  og  Quebrachoeks- 
trakt  blev  der  i  1917  knapt  nok  indført  400  t  mod 
6000  t  i  1913.  Af  Kautschuk  (Gummi)  indførtes 
ca.  480  t  mod  1100  t  i  1913. 

Jeg  har  hermed  med  nogle  Tal  forsøgt  at  be¬ 
lyse  den  Situation,  som  en  stor  Del  af  Sveriges 
Industri,  der  producerer  Nødvendighedsartikler, 
er  kommet  i  paa  Grund  af  manglende  Tilførsel  af 
Raastoffer  allerede  i  1916  og  i  langt  betydeligere 
Grad  i  1917. 

Det  bør  her  tilføjes,  at  Sveriges  Industri  i  Al¬ 
mindelighed  har  lidt  haaixlt  under  Trykket  af  den 
stærkt  begrænsede  Import  af  Brændsel-  og  Smø¬ 
reolier,  som  kan  føres  tilbage  til  den  samme  Tids¬ 
periode  nemlig  den  sidste  Halvdel  af  1916  og  hele 
1917,  ligesom  af  manglende  Tilførsler  af  Kul  og 
Koks  i  samme  Periode.  Man  behøver  ikke  at  gøre 
opmærksom  paa,  at  de  i  Landet  fremstillede  Sur¬ 
rogater  for  Smøre-  og  Brændselsolier  kun  udgør 
en  daarlig  Erstatning  for,  hvad  Industrien  er  vant 
til  at  disponere  over.  Det  samme  Forhold  er  Til¬ 
fældet  med  det  Brændsel,  som  hos  os  har  maattet 
erstatte  de  udenlandske  Stenkul,  og  jeg  maa  til¬ 
føje,  at  de  Kul,  vi  har  faaet,  særlig  fra  Tyskland, 
hvor  velkomne  de  end  har  været,  dog  hvad  Kva¬ 
liteten  angaar,  langtfra  har  svaret  til,  hvad  vi  i 
Fredstid  har  faaet  fra  England. 

Alle  disse  Vanskeligheder  har  nødvendiggjort 
energiske  Foranstaltninger  fra  de  svenske  Stats¬ 
myndigheders  Side.  Den  handelspolitiske  Opga¬ 
ve,  som  Sverige  saaledes  maatte  faa,  har  heller 
ikke  været  ukendt  i  vore  Nabolande.  Forholdene 
i  de  tre  Lande  har  imidlertid  for  saavidt  været  for¬ 
skellige,  idet  Norge  og  Danmark  allerede  tidli¬ 
gere  har  staaet  overfor  den  Opgave,  jeg  her  tæn¬ 
ker  paa,  nemlig  en  almindelig  handelspolitisk 
Overenskomst  med  Ententemagterne.  Aaret  1916 
og  endnu  mere  1917  viste,  at  vi  i  Sverige  i  Grun¬ 
den  havde  ligesaa  stor  Anledning  som  Norge  og 
Danmark  til  at  faa  vore  Handelsforbindelser  med 
Ententemagterne  ordnede  generelt  paa  Grundlag 
af  de  stærkt  forandrede  handelspolitiske  Forhold, 
som  Krigsaarene  skabte.  Saa  kom  da  ogsaa  i  Maj 
1918  vor  Overenskomst  med  Ententen,  eller  som 
det  hedder  i  Overenskomsten,  de  associerede  Mag¬ 
ter.  Hvad  man  i  denne  Overenskomst  først  og 
fremmest  vilde  opnaa,  var  en  Lettelse  i  vore  Ernæ¬ 
ringsvanskeligheder,  men  som  man  ogsaa  frem¬ 
holdt  havde  man  paa  svensk  Side  desuden  det 
Ønske  at  faa  Raastoffer  og  Hjælpemidler  til  for¬ 
skellige  af  vore  Industrier,  saasom  Kul  og  Smø¬ 
reolier,  men  ogsaa  at  genoptage  den  helt  eller  del- 

vis  standsede  Tilførsel  af  oversøiske  Raavarer,  for 
at  de  Industrier,  som  delvis  eller  helt  er  afhængige 
af  saadanne  Tilførsler,  igen  kunde  komme  til  at 
arbejde  normalt.  Der  er  her  nærmest  Tale  om 
Fedtstofindustrien,  Uld-,  Bomuld-  og  Juteindu¬ 
strien,  Læder-  og  Skotøjsindustrien,  Gummiindu¬ 
strien,  samt  Kunstgødningsindustrien. 

Da  Overenskomsten  ikke  har  været  i  Kraft  læn¬ 
gere  end  omtrent  5  Maaneder,  og  det  har  drejet  sig 
om  Varer,  som  der  paa  Verdensmarkedet  er  bety¬ 
delig  Mangel  af,  og  som  foruden  for  Størstedelen 
skal  transporteres  hjem  fra  fjerne  Lande,  er  det 
klart,  at  Overenskomsten  endnu  ikke  har  kunnet 
virke  derhen,  at  vore  Industrier  har  faaet  alle  de 
Tilførsler  af  Raavarer,  som  var  Hensigten  med 
Overenskomsten.  Dog  er  der  kommet  adskillige 
Varer  af  virkelig  Værdi  for  vor  Industri,  jeg  ser 
her  helt  bort  fra  Tilførslen  af  Levnedsmidler,  og 
dette  er  et  direkte  Resultat  af  Overenskomsten 
med  de  associerede  Magter.  Som  Eksempel  maa 
jeg  her  nævne:  Raaf osfat,  Bomuld,  Kobber,  Smø¬ 
reolie  og  andre  Mineralolier,  hvilke  Varer  er  kom¬ 
met  i  saadanne  Mængder,  at  det  ikke  har  været 
uden  Betydning  for  vor  Industri.  I  Forventning 
om,  hvad  der  yderligere  kan  ventes  paa  Grund 
af  Overenskomsten,  befinder  sig  imidlertid  flere  af 
vore  Industrier,  der  fremstiller  nødvendige  Varer, 
i  en  virkelig  Nødssituation.  Saaledes  er  f.  Eks. 
Tilfældet  med  vor  Fedtstofindustri,  Jute-  og  Uld¬ 
industri,  samt  Gummi-  og  Læderindustri. 

Parallelt  med  de  Bestræbelser  for  at  fremme 
vore  Tilførsler  af  Raavarer  ved  Overenskomsten 
med  de  associerede  Magter,  er  der  ogsaa  udført  et 
Arbejde  for  at  faa  saadanne  Varer  fra  andre  Lan¬ 
de,  som  vor  Industri  har  Brug  for. 

Hvad  Centralmagterne  angaar,  —  og  her  drejer 
det  sig  egentlig  kun  om  Tyskland  og  Østrig-Un- 
garn,  —  har  der  ikke  under  hele  Krigsperioden 
været  Spørgsmaal,  der  er  blevet  løst  ved  generelle 
Overenskomster.  Her  har  man  forsøgt  ved  Sær¬ 
overenskomster  at  naa  Maalet.  Disse  Overens¬ 
komster  har  hovedsagelig  været  rene  Kompensa¬ 
tionsoverenskomster,  efter  hvilke  der  har  staaet 
Vare  mod  Vare  og  Værdi  mod  Værdi.  For  Indu¬ 
striens  Vedkommende  har  disse  Overenskomster 
hovedsagelig  tilført  os  foruden  Stenkul  og  Koks 
fra  Tyskland  og  mineralske  Olier  fra  Østrig-Un- 
garn,  Jern  til  Skibsbygning  og  Bygningsindustrien, 
samt  Farvestoffer  for  Tekstil-  og  Papirindustrien, 
ligesom  Maskiner  for  forskellige  Industrier  alle 
Ira  Tyskland,  samt  endelig  Magnesitsten  fra  Øst¬ 
rig.  Her  bør  man  heller  ikke  glemme  den  meget 


betydelige  Import  af  Kali  fra  Tyskland.  Denne 
Import  har  fundet  Sted  under  hele  Krigen  og  sik¬ 
kert  haft  den  største  Betydning  for  Landbruget. 

Vor  Handelspolitik  med  Centralmagterne  har 
naturligvis  ikke  kunnet  undgaa  at  blive  paavirket 
af  den  generelle  Handelsoverenskomst,  som  er 
sluttet  med  de  associerede  Magter.  Vore  Han¬ 
delsforbindelser  Øst  paa  er  ogsaa  ved  denne  Over¬ 
enskomst  blevet  indskrænket  betydeligt,  og  ikke 
engang  vor  Vareudveksling  med  Norge  og  Dan¬ 
mark  er  blevet  helt  uberørt  deraf. 

Industrien  har  altsaa  paa  Grund  af  Overens¬ 
komsten  med  de  associerede  Magter  maattet  regne 
med  Indskrænkninger  i  sin  Handlefrihed,  navnlig 
i  Friheden  ni.  H.  t.  at  kunne  eksportere  sine  Pro¬ 
dukter.  Til  disse  Indskrænkninger  i  Friheden  til 
at  eksportere  kommer  ogsaa  Begrænsningen  i  Ret¬ 
ten  til  at  disponere  over  de  Varer,  som  under  nor¬ 
male  Forhold  eksporteredes  eller  Raavarer,  som 
indgaar  i  disse  Varer. 

Disse  forskellige  Indskrænkninger  i  Industriens 
Bevægelsesfrihed  har  ikke  kunnet  undgaa  hver  for 
sig  og  som  et  Hele  at  udøve  et  hemmende  Tryk 
paa  Industrien,  hvad  ogsaa  i  en  vis  Grad  har  hem- 
met  dennes  Udvikling.  Særligt  at  paapege  en  eller 
anden  Indskrænknings  Andel  i  dette  Tryk  paa  In¬ 
dustrien  er  maaske  muligt  for  en  eller  anden  Bran¬ 
che,  men  hvor  Spørgsmaalet  drejer  sig  om  vor 
Eksportindustri  som  et  samlet  Hele,  er  det  forelø¬ 
bigt,  indtil  man  har  faaet  større  Erfaring  om  Ind¬ 
skrænkningens  Resultater,  næsten  umuligt  at  løse. 
Sagen  er  for  Tiden  ogsaa  uden  praktisk  Interesse, 
da  Begrænsningen  i  vor  Industris  Frihed  til  at 
eksportere  indtil  videre  er  et  Faktum,  som  man 
ikke  kan  komme  fra,  idet  det  paa  den  ene  Side  af¬ 
hænger  af  Nødvendigheden  af  overfor  fremmede 
Stater  at  paalægge  sig  visse  Baand  for  at  opnaa 
betydelige  Indrømmelser  fra  disse  Stater,  og  paa 
den  anden  Side  af  Nødvendigheden  af,  at  Landet 
selv  bliver  forsynet  med  Nødvendighedsvarer,  og 
at  dette  Forhold  ikke  bliver  omstødt  ved  at  Eks¬ 
porten  kan  foregaa  frit. 

(Sluttes.) 

□□□□□□ 

Det  skandinaviske  Samarbejde. 

Samling  ogsaa  af  de  økonomiske  Interesser. 

Forstaaelsen  af  Interessefælleskab  og  Samhø¬ 
righed  mellem  de  nordiske  Folk  er  i  de  sidste  Aar, 
ikke  mindst  under  Indtrykket  af  Verdenskrigens 
Begivenheder,  blevet  stadig  stærkere  i  alle  tre  nor- 

diske  Lande.  Baade  paa  kulturelle  og  økonomi¬ 
ske  Omraader  har  et  stedse  rigere  Samarbejde 
fundet  Sted,  og  Konge-  og  Ministermøder  har  be¬ 
seglet  Viljen  til  dette.  Efterhaanden  som  dette 
Samarbejde  imidlertid  har  udviklet  sig  paa  højst 
forskellige  Omraader,  er  samtidig  Savnet  af  større 
Ensartethed,  Planmæssighed  og  Fasthed  i  det  fo¬ 
religgende  Arbejde  blevet  følt  stærkere  og  stær¬ 
kere.  Heraf  er  Tanken  om  at  skabe  et  samlende 
Centralorgan  for  al  nordisk  Samvirken  nu,  da  For¬ 
holdene  ligger  mere  gunstigt  end  nogensinde  før, 
opstaaet.  Man  har  da  ogsaa  set,  at  dette  Problem 
saa  at  sige  laa  i  Luften,  idet  forskellige  Forslag  og 
Bestræbelser  for  en  saadan  tættere  Organisation 
har  været  fremme.  De  rent  økonomiske  Proble¬ 
mer  i  denne  Sammenhæng  har  vi  her  i  Tidsskrif¬ 
tet  jo  adskillige  Gange  haft  Lejlighed  til  at  berøre. 

For  snart  et  Aar  siden  toges  Initiativet  til  paa 
bred  Basis  at  virkeliggøre  denne  Tanke  af  en 
Kreds  af  ledende  og  kendte  svenske  Mænd  af  alle 
Partier,  gaaende  ud  paa  at  stifte  en  svensk  For¬ 
ening  for  nordisk  Samarbejde,  forudsat  at  tilsva¬ 
rende  Foreninger  med  samme  Formaal  blev  dan¬ 
net  i  de  to  andre  Lande.  Efter  at  Planen  havde 
vundet  absolut  Bifald  hos  Repræsentanter  for  alle 
politiske  Partier  og  Samfundslag  i  Sverige,  rette¬ 
des  bl.  a.  gennem  Direktør,  forhenværende  Fi¬ 
nansminister  C.  Carleson  og  Professor  Eli  Heck- 
scher  Henvendelse  til  saavel  Danmark  som  Norge, 
og  i  begge  Lande  traadte  som  Følge  af  denne  Ind¬ 
bydelse  foreløbige  Komitéer  sammen  for  at  drøfte 
Planen  og  eventuelt  tage  Skridt  til  dennes  Virke¬ 
liggørelse. 

Den  første  paa  svensk  Initiativ  sammentraadte 
danske  Komité,  der  bestod  af  følgende  Herrer:  In¬ 
geniør,  Landstingsmand  Alex.  Foss,  Professor  Aa¬ 
ge  Friis,  Generaldirektør  Michael  Ivoefoed,  Pro¬ 
fessor  Julius  Lassen,  Folketingsmand,  forhenvæ¬ 
rende  Minister,  N.  Neergaard,  Nationalbankdirek¬ 
tør  M.  Rubin,  og  Professor  IL  Westergaard,  har 
dernæst  søgt  Forbindelse  i  første  Linie  hos  Repræ¬ 
sentanter  for  Landets  Erhverv,  hvis  Medvirken 
maa  anses  for  en  Grundbetingelse  for  Løsningen 
af  Opgaven,  og  dernæst  med  andre  umiddelbart 
interesserede,  saaledes  at  de  seneste  Forhandlin¬ 
ger  vedrørende  den  danske  Forenings  Tilblivelse 
har  været  ført  af  en  Komité,  der  foruden  af  de 
nævnte  Herrer  yderligere  bestod  af  følgende: 

Folketingsmand  Niels  Frederiksen,  Forstan¬ 
der  Th.  Madsen-Mygdal,  Forretningsfører  I.  A. 
Hansen,  Sekretær  I.  Videbæk,  Forstander  J. 
Brinck  Lassen,  Direktør  S.  C.  Hauberg,  Dr.  med. 


C.  F.  Heerfordt,  Kontorchef  Vald.  Helsing,  Folke¬ 
tingsmand,  Bagermester  J.  Pitzner,  Direktør  Kr. 
M.  Vendsyssel,  Kutterfører  M.  C.  Jensen,  Direktør 
H.  P.  Prior,  Direktør  N.  Høst,  Dampskibsdirektør 
A.  O.  Andersen,  Konsul  Chr.  Gloos,  Bankdirektør 
C.  C.  Clausen,  Professor,  Folketingsmand  Axel 
Møller,  Gaardejer  Mads  Lambæk,  Forretningsfø¬ 
rer  C.  F.  Madsen  og  Viceskoledirektør  H.  A.  Svane. 

I  Norge  nedsattes  ligeledes  en  foreløbig  Arbejds- 
komité  under  Ledelse  af  forhenværende  Stortings- 
præsident  Mowinckel  og  iøvrigt  bestaaende  af  en 
Række  kendte  norske  Mænd  af  alle  politiske  An¬ 
skuelser  og  repræsenterende  alle  Dele  af  Sam¬ 
fundslivet. 

Mellem  de  tre  foreløbige  Komitéer  blev  der  da 
i  September  1918  ved  et  Møde  i  Kjøbenhavn  for¬ 
handlet  om  Affattelsen  af  Grundlinierne  for  For¬ 
eningernes  fælles  Program,  der  skulde  være  bin¬ 
dende  for  Stifterne  af  Foreningerne.  I  hvert  af  de 
tre  Lande  har  man  derefter  samlet  en  Række  af 
Kvinder  og  Mænd  saa  vidt  muligt  repræsenterende 
det  hele  Samfundsliv  og  overalt  er  Tanken  blevet 
mødt  med  stor  Tilslutning,  saaledes  at  man  paa 
det  fælles  Program  har  kunnet  tage  det  første 
Skridt  til  Virkeliggørelsen  af  de  paagældende  For¬ 
eninger.  1  Danmark  foreligger  Resultatet  nu  i  et 
af  ca.  100  Indbydere  underskrevet  Opraab  til 
Offentligheden  om  at  tiltræde  Foreningen  »Nor¬ 
den«,  dansk  Forening  for  nordisk  Samarbejde. 

Samtidig  er  tilsvarende  Opraab  udsendt  i  Sve¬ 
rige  og  Norge,  hvor  tilsvarende  Foreninger  stiftes 
paa  samme  Grundlag.  De  saaledes  tilvejebragte 
tre  Foreninger  skal  hver  for  sig  danne  fuldt  selv¬ 
stændige  Organisationer,  men  samtidig  staa  i  in¬ 
timt  Samarbejde  med  hinanden  med  det  Formaal 
for  Øje  at  blive  et  Samlingsorgan  for  alle  nordiske 
Fællesbestræbelser  af  enhver  Art,  samtidig  med  at 
de  skal  tilføre  allerede  eksisterende  Samarbejde 
større  Ensartethed  og  Planmæssighed  og  undgaa 
Spild  af  Kræfter  og  Initiativ  til  Fordel  for  et  mere 
koncentreret  og  frugtbart  Arbejde.  Endvidere  vil 
det  være  Foreningernes  Opgave  med  vaagen  Op¬ 
mærksomhed  at  følge  Udviklingen  paa  de  forskel¬ 
lige  Omraader  i  de  nordiske  Lande  og  selv  tage 
Initiativ  til  Samarbejde,  hvor  et  saadant  maatte 
vise  sig  muligt  eller  ønskeligt.  Enhver  videre  Ud¬ 
vikling  af  det  skandinaviske  Samarbejde  vil  kræve 
Løsning  af  økonomiske  Problemer,  som  bunder  i 
Landenes  Erhvervsinteresser,  og  det  vil  derfor  bli¬ 
ve  en  Hovedopgave  for  Foreningerne  at  søge  til¬ 
vejebragt  et  Samarbejde  mellem  disse  Interesser 
med  en  videre  nordisk  Samvirksomhed  for  Øje. 

Samtidig  vil  Foreningerne  faa  en  ikke  ringe  Mis¬ 
sion  ved  at  arbejde  paa  Udbredelsen  af  indbyr¬ 
des  Kendskab  mellem  de  nordiske  Folk,  idet  det 
desværre  staar  som  en  Kendsgerning,  at  der  paa 
delte  Omraade  er  meget  tilbage  at  indhente.  Der 
er  i  Tilslutning  hertil  paatænkt  Oprettelsen  af  et 
centralt  Oplysningsbureau,  hvori  ogsaa  de  økono¬ 
miske  Interesser  vil  faa  et  paakrævet  Samlings¬ 
sted.  Endelig  kan  det  nævnes,  at  Spørgsmaalet 
om  Udgivelsen  af  et  nordisk  Tidsskrift  som  Fæl¬ 
lesorgan  for  de  tre  Foreninger,  er  Genstand  for 
forberedende  Overvejelser.  Tanken  herom,  som 
er  udgaaet  fra  svensk  Side,  er  blevet  modtaget  med 
Sympati  baade  i  Danmark  og  Norge. 

Den  danske  Forenings  første  Generalforsamling 
vil  efter  nærmere  Indkaldelse  finde  Sted  paa  et 
Møde  i  Kjøbenhavn  af  alle  de  Medlemmer,  der 
forinden  maatte  have  indmeldt  sig  under  Adresse 
Foreningen  »Norden«,  Vestre  Boulevard  18, 
Kjøbenhavn  B.  Dette  Møde  vil  antagelig  kunne 
afholdes  om  ca.  1  Maaned.  Som  Medlem  kan  op¬ 
tages  enhver  dansk  Mand  eller  Kvinde,  der  betaler 
Medlemsbidrag  med  en  eller  flere  Portioner  af  Kr. 
8,00  aarlig,  medens  danske  Selskaber  og  Virksom¬ 
heder  kan  indtræde  som  Medlemmer  med  Aars- 
kontingent  af  en  eller  flere  Portioner  af  Kr.  50,00. 
Ved  Indmeldelsen  bedes  angivet  Antallet  af  de 
Portioner,  Vedkommende  tegner  sig  for. 

Vi  henstiller  indtrængende  til  vore  Læsere  om 
gennem  kraftig  Tilslutning  til  den  nye  Organisa¬ 
tion  at  vise  den  danske  Industris  Forstaaelse  af 
den  betydningsfulde  Opgave,  der  her  ligger  for. 

□□□□□□ 

#  Fra  dansk  Industri.  * 

Paa  en  ekstraordinær  Generalforsamling  i  Aktiesel¬ 
skabet  Dansk  Svovlsyre-  oy  Superphosphat  Fabrik  er 
Bestyrelsens  Forslag  om  Aktiekapitalens  Udvidelse  fra 
5  til  10  Mili.  Kr.  bleven  endelig  vedtaget  og  derefter 
gennemført.  Det  er  Selskabets  betydelige  Udvidelse, 
og  Oprettelsen  af  en  Række  selvstændige  Dattersel¬ 
skaber,  samt  den  forestaaende  Igangsætning  af  Fabri¬ 
kerne,  der  har  foranlediget  Udvidelsen.  De  nye  Aktier 
er  bleven  udbudt  til  250  pCt.  med  yderligere  Tillæg 
af  5  pCts.  Rente  fra  1/i  1919  til  Indbetalingsdagen.  Af 
Overkursen  vil  1  Mili.  Kr.  blive  overført  til  Afskriv¬ 
ningskontoen,  medens  Resten  henlægges  til  Reserve¬ 
fonden. 

Aktieselskabet  Det  danske  Mælkekompayni  har  ud¬ 
videt  sin  Aktiekapital  fra  1,5  til  2  Mili.  Kr.  De  nye 
Aktier  har  været  tilbudt  tidligere  Aktionærer  til  Pari 
Kurs.  Aarsagen  til  Udvidelsen  maa  søges  i,  at  Mælke¬ 


kompagniet  har  købt  samtlige  Aktier  i  »Aktieselskabet 
Københavns  Mejeri,  De  Forenede  Fællesmejerier«  til 
en  Kurs  af  125  pCt.  inklusive  Udbytte  for  1918. 

Nordsjællands  Elektricitets-  oy  Sporvejsaktieselskab 
har  udvidet  sin  Aktiekapital  fra  5  til  7,5  Mili.  Kr.  De 
nye  Aktier  har  været  offentlig  udbudt  til  103  pCt. 

I  Silkeborg  er  der  stiftet  et  nyt  Aktieselskab,  der 
har  til  Formaal  at  overtage  Maskinfabrikant  Buch- 
haves  og  Grosserer  Klindls  Forretninger  samt  Silke¬ 
borg  Maskinfabriks  Afdeling  for  Landbrugsmaskiner. 
Aktiekapitalen  er  sat  til  V*  Mili.  Kr.,  og  Størstedelen 
er  tegnet  underhaanden.  Det  er  Selskabets  Hensigt 
at  drive  Fabrikation  af  og  Handel  med  Landbrugs¬ 
maskiner  samt  med  Jern,  Staal  og  Støbegods. 

En  Kreds  af  aarhusianske  Forretningsmænd  er 
bleven  enige  om  at  starte  et  nyt  Aktieselskab  under 
Firma  Aarhus  Jernskibs-  og  Reparationsværft.  Havne¬ 
udvalget  har  allerede  anvist  en  Plads  i  Sydhavnen, 
og  denne  Plads  vil  senere  kunne  udvides,  om  det  skal 
blive  nødvendigt.  Til  Leder  af  Værftet  er  antaget 
Underdirektør  Taastrup  fra  Flydedokken  i  Frederiks¬ 
havn.  Den  nødvendige  Kapital  er  eller  vil  blive  rejst 
indenfor  aarhusianske  Forretningskredse. 

I  Farum  er  under  Navn  af  Furesøgaard  Teglværk 
bleven  stiftet  et  Aktieselskab  med  en  Aktiekapital  paa 
250,000  Kr. 

I  Kjøbenhavn  er  endelig  dannet  Aktieselskabet » Dansk 
BorsteindustrF  med  det  Formaal  at  drive  Fabrikation 
af  og  Handel  med  Børster  og  Børstevareartikler  og 
anden  dermed  forbunden  Virksomhed.  Selskabet  over¬ 
tager  og  fortsætter  de  af  Fabrikanterne  V.  Hjort  og 
L.  Mortensen,  hver  for  sig,  hidtil  drevne  Fabrikations¬ 
virksomheder.  Aktiekapitalen  i  »Dansk  Børsteindu¬ 
stri«  er  foreløbig  150,000  Kr.  Heraf  har  75,000  Kr. 
været  offentlig  udbudt  til  Pari  Kurs. 

De  danske  Mejeriers  Fællesorganisation  har  for  80,000 
Kr.  erhvervet  en  nj'  dansk  Opfindelse,  der  gaar  ud 
paa  at  homogenisere  og  sterelisere  Mælk,  saaledes  at 
den  kan  holde  sig  i  Maaneder  uden  at  tabe  sin  gode 
Smag.  Fællesorganisationen  har  købten  Fabrik  i  Aar¬ 
hus  til  Fremstilling  af  Maskinerne,  og  hele  Principet 
prøves  for  Tiden  paa  Ullerslev  Mejeri  paa  Fyn.  Man 
stiller  betydelige  Forventninger  til  den  nye  Maskine, 
saa  meget  mere,  som  alt  synes  at  tyde  paa,  at  vi  i 
Fremtiden  vil  komme  til  at  eksportere  mindre  Smør 
og  mere  Mælk. 

1  det  sydvestlige  Jylland  er  der  dannet  en  stor 
Sammenslutning  af  Interessenter,  der  agter  at  starte 
et  stort  Højspændingselektricitetsværk.  Det  drejer  sig 
om  et  Opland,  der  begrænses  af  Ølgod,  Varde  og  Es¬ 
bjerg,  og  som  er  tænkt  udvidet  til  Ribe  mod  Syd  og 
til  Grænsen  for  Sydjydsk  Elektricitetsværk  mod  Øst. 
Planerne,  der  er  udarbejdet  af  Ingeniør  Arnfred,  har 
hidtil  ikke  kunnet  virkeliggøres  paa  Grund  af  Mate¬ 
rialevanskeligheder;  man  haaber  dog,  at  disse  snart  vil 
kunne  overvindes,  efter  at  det  nu  er  lykkedes  at  føre 
de  nødvendige  Forhandlinger  med  Hedeselskabet  til 
Afslutning. 

Ringsted  Jernstøberi  S:  Maskinfabrik  A/5,  der  sti f- 
ledes  i  Oktober  1917  med  en  Aktiekapital  af  Kr.  100,000 
og  overtog  Fabrikant  H.  Hermansens  Virksomhed,  har 
nu  udvidet  sin  Aktiekapital  med  Kr.  50,000  og  ombyg¬ 
get  og  moderniseret  sit  Støberi,  saaledes  at  dette  nu 
kan  producere  75 — 100  Tons  Støbegods  pr.  Maaned. 

□□□□□□ 

©  Fra  Nabolandene  © 

Sverige. 

Siden  vor  sidste  Beretning  er  der  sket  to  betyd¬ 
ningsfulde  Fusioner  indenfor  svensk  Industri.  Saa¬ 
ledes  har  A/B  Kungsors  Bleckkårlsfabrik,  A/B  Bleck- 
fabriken  i  Malmø  og  Goteborgs  Mekaniska  Bleckslageri 
sluttet  sig  sammen  til  et  nyt  stort  Foretagende  med 
en  Aktiekapital  paa  3,6  Mili.  Kr.  med  Hjemsted  i  Stock¬ 
holm.  Det  formenes,  at  denne  Sammenslutning  vil 
bringe  forskellige  Fordele  med  sig,  dels  ved  Indkøb 
af  Raastofferne  og  Salget  af  Færdigvarerne,  dels  ved 
selve  Fabrikationen  ved  Specialisering  og  Koncentre¬ 
ring  af  denne. 

Foruden  i  Blikvareindustrien  har  der  mellem  Gær¬ 
fabriker  og  dermed  beslægtede  Foretagender  fundet 
en  endnu  større  Sammenslutning  Sted.  4  af  Sveriges 
største  Gærfabriker  staar  her  bagved  nemlig:  Svenska 
Jastfabrik  A/B,  der  er  startet  i  1910  og  nu  har  en  Aktie¬ 
kapital  paa  3,87  Mili.  Kr.  (Fabriker  i  Goteborg  og  Rote- 
bro),  Nassjo  Jastfabriks  A/B  i  Nåssjd;  A/B  Jåstfabri- 
ken  Activ  i  Tomelilla  samt  A/B  Tomelilla  Stårkelses- 
fabrik.  Ogsaa  her  er  Begrundelsen  for  Sammenslut¬ 
ning  bedre  og  billigere  Materialeanskaffelse  saavel 
som  Afsætning.  Det  nye  Selskabs  Aktiekapital  bliver 
antagelig  16  Mili.  Kr. 

Det  store  Træ-  og  Jernindustriforetagende  Udde- 
holms  A/B,  der  for  Tiden  arbejder  med  en  Aktieka¬ 
pital  paa  24  Miil.  Kr.,  har  besluttet  at  øge  denne  til 
42  Mili.  Kr.  Af  de  18  Miil.  Kr.  nye  Aktier  vil  de  6  Mili. 
Kr.  blive  tegnet  til  Pari,  medens  de  øvrige  vil  være 
Gratisaktier,  der  deltager  lige  med  ældre  Aktier  fra 
indeværende  Aars  Begyndelse  i  Udbyttet. 

Denne  mægtige  Udvidelse  af  Aktiekapitalen  begrun¬ 
des  dels  ved  Selskabets  ypperlige  økonomiske  Stil¬ 
ling  —  Reserverne  var  i  1917  oppe  paa  22,5  Miil.  Kr.  — 
dels  ved  Ønsket  om  at  udvide  Selskabets  store  Virk¬ 
somhed  yderligere. 

A/B  Chr.Bergh  &  Co.,  Malmo,  hvis  Hovedvirkefelt 
er  bleven  de  svenske  Landsbyers  Elektrificering,  har 
besluttet  at  udvide  Aktiekapitalen  fra  2,3  til  5,75  Mili. 
Kr.  i  Anledning  af  Overtagelsen  af  følgende  mindre 
Virksomheder  for  elektrisk  Industri:  Sven  og  Hugo 
Malmstroms  Metallvarnfabrik  i  Malmo;  Svalovs  Ma- 
skinverkståders  A/B  i  Svalov,  A/B  Karlstads  Elektri¬ 
ska  Instellationsbyrå  i  Karlstad  samt  A/B  Lalander  & 
Friberg  i  Stockholm. 

Norge. 

Paa  et  for  nogen  Tid  siden  afholdt  Møde  i  Kri- 
stiania  paa  »Centralkontoret  for  norske  Interesser  paa 


Rusland«,  hvor  over  100  Personer  var  til  Stede,  repræ¬ 
senterende  Handels-,  Industri-  og  Skovforetagender 
m.  a.,  drøftedes  Stillingen  for  norske  Privatvirksom¬ 
heder  og  Selskaber  i  Rusland.  Med  Henblik  paa  dette 
Lands  uheldige  finansielle  Stilling,  vedtoges  det  paa 
Mødet  at  henstille  til  Udenrigsdepartementet,  at  der 
udnævnes  en  Finanskommission  for  Interesser  paa  Rus¬ 
land  for  at  faa  alle  norske  Krav  samlet  og  under¬ 
kastet  en  ensartet  Vurdering.  Derpaa  skulde  man  ad 
diplomatisk  Vej  søge  at  faa  dem  anerkendt  af  den 
russiske  Regering. 

Endvidere  vedtoges  det  paa  Mødet  at  oprette  et 
norsk-russisk  Handelskammer,  som  foruden  at  være  en 
Støtte  for  Legationen  og  Kommissionen,  kunde  ar¬ 
bejde  med  paa  at  forberede  det  fremtidige  Handels¬ 
samkvem  mellem  Norge  og  Rusland.  For  Handels¬ 
kammeret  valgtes  endog  et  Repræsentantskab  bestaa- 
ende  af  en  Række  kendte  Mænd  indenfor  den  norske 
Handels-  og  Rederstand. 

Duberghs  Tekniske  Aktieselskab,  er  Navnet  paa  et 
nyt  Handels-  og  Industriforetagende,  der  er  dannet  i 
Kristiania  med  en  Aktiekapital  paa  Min.  U/4  Mili.  Kr., 
Maks.  3  Miil.  Kr.  Selskabet  overtager  og  fortsætter  en 
Række  bestaaende  Forretninger. 

Norsk  Elektrothermisk,  Aktieselskab,  der  dannedes 
i  November  1917  med  det  Formaal,  at  udnytte  Inge¬ 
niør  E.  Stigs  Metoder  og  Ovnkonstruktioner  til  Frem¬ 
stilling  af  Ferrolegeringer  og  hvad  dermed  maatte 
staa  i  Forbindelse,  har  nylig  udvidet  Aktiekapitalen 
fra  600,000  Kr.  til  1  Miil.  Kr.  De  nye  Aktier  har  dels 
været  fremlagt  til  Pari,  dels  til  125  pCt. 

Siden  Nytaar  1918  har  Selskabet  drevet  sit  eget 
Smelteværk  ved  Sandviken  i  Bærum  og  har  frem¬ 
stillet  og  solgt  Ferromolybdæn,  Ferromangan,  Ferro- 
titan,  Ferrokrom  og  Ferrowolfram. 

□□□□□□ 

Frankrigs  Margarineindustri. 

En  Sammenstilling  med  danske  Forhold. 

I  det  franske  Tidsskrift  for  Industri  og  Handel 
»L’exportateur  francais«  har  den  fremragende  franske 
Industridrivende  Auguste  Pellerin  fornylig  skrevet  en 
vægtig  og  indgaaende  Artikel  om  den  franske  Margarine¬ 
industri.  Da  Artiklen  paa  flere  Punkter  turde  have 
Interesse  ogsaa  for  danske  Forhold  —  som  den  di¬ 
rekte  henviser  til  —  tillader  vi  os  at  tage  et  Uddrag 
af  den: 

Frankrig  maa  for  at  genopbygge  sin  Økonomi  først 
og  fremmest  drage  Omsorg  for,  at  Eksporten  af  dets 
Produkter  bliver  genoptaget  saa  energisk  som  muligt. 

Da  Landbruget  har  lidt  mindre  ved  Krigen  end 
Industrien,  maa  man  først  give  sig  i  Lag  med  Udførs¬ 
len  af  Landbrugsprodukter,  og  blandt  disse  er  Smøl¬ 
et  af  de  betydeligste.  Jo  mere  Smør,  der  indenfor 
Landets  egne  Grænser  kan  erstattes  med  Plantefedt 
og  Margarine,  des  mere  Smør  bliver  der  frigjort  til 
Eksport,  og  desto  fordelagtigere  bliver  dette  for  Lan- 

det,  da  Erstatningsmidlerne  er  langt  billigere  end  Na¬ 
tursmørret. 

Den  franske  Befolkning  har  imidlertid  altid  næret 
en  stærk  Fordom  mod  Margarine,  og  selv  i  Krigstid 
er  det  ikke  helt  lykkedes  at  overvinde  denne.  Forfat¬ 
teren  forsøger  derfor  at  vise,  hvor  ubegrundet  denne 
Fordom  er,  og  hvor  udmærket  og  i  enhver  Henseende 
anbefalelsesværdigt  et  Næringsmiddel,  den  gode  Mar¬ 
garine  er. 

Han  henviser  til,  at  i  et  Land  som  Danmark,  der 
er  et  landbrugs-  og  smørproducerende  Land  uden 
Sammenligning,  er  det  aarlige  Margarineforbrug  pro 
persona  20  kg,  d.  v.  s.  at  der  for  de  2,760,000  Indbyg¬ 
gere  aarligt  udkræves  54  Millioner  Kilogram.  Dette 
Kvantum  erstatter  altsaa  et  tilsvarende  Kvantum  Smør, 
som  derved  stilles  til  Raadighed  for  Eksporten,  Pris¬ 
forskellen  mellem  Smør  og  Margarine  giver  Landet 
en  aarlig  Merindtægt  paa  108,000,000  Francs,  naar 
man  regner  med  at  Smørret  koster  4  og  Margarinen  2 
Francs. 

I  Sverige  og  Norge  andrager  Aarsforbruget  $f  Mar¬ 
garine  7  kg  pro  persona. 

I  England  viser  den  seneste  Statistik  en  Fabrika¬ 
tion  af  4000  Tons  Margarine  pr.  Uge,  hvilket  udgør 
ca.  5  kg  pro  persona;  hertil  kommer  yderligere  de 
importerede  Kvanta.  Forbruget  overstiger  derfor  og- 
saa  betydeligt  5  kg  pro  persona. 

Saafremt  Aarsforbruget  i  Frankrig  ligeledes  androg 
5  kg  pro  persona,  vilde  der  hertil  udkræves  en  Mar¬ 
garineproduktion  paa  200  Millioner  kg.  Et  tilsvarende 
Kvantum  Natursmør  vilde  dermed  kunne  frigives  til 
Eksport,  hvilket,  taget  efter  ovennævnte  Beregning  for 
Danmark,  vilde  udgøre  en  aarlig  Merindtægt  af  400 
Millioner  Francs,  der  med  en  Rentefod  af  5  pCt.  repræ¬ 
senterer  de  aarlige  Renter  af  en  Kapital  paa  ikke 
mindre  end  8  Milliarder  Francs.  Naar  det  efter  Kri¬ 
gen  bliver  nødvendigt  for  Frankrig  at  genoprette  dets 
Nationalformue,  burde  en  saadan  Sum  ikke  gaa  tabt. 
Kan  en  saa  stor  national  Interesse  opvejes  af  den 
Paastand,  at  man  ikke  bør  tvinge  franske  Konsumen¬ 
ter  til  at  overlade  Smør  til  fremmede  og  nyde  et  rin¬ 
gere  Produkt  (som  i  Virkeligheden  ikke  bør  kuldes 
ringere),  spørger  Forfatteren,  og  selvfølgelig  besvarer 
han  dette  Spørgsmaal  benægtende. 

Den  franske  Lovgivning  har  bidraget  sit  til  at 
hindre  Margarineindustriens  Udvikling  ved  Bestem¬ 
melserne  vedrørende  Smørforfalskning  o.  1.  At  der 
gennem  Loven  er  traadt  energisk  op  imod  Forfalsk¬ 
ningen  af  Smør  (Blanding  med  Margarine)  er  kun 
rosværdigt,  men  Art.  3’s  Bestemmelse  i  Loven  af  16. 
April  1897  er  ifølge  Forfatterens  Mening  absolut  for¬ 
kert,  idet  den  forbyder,  at  der  i  samme  Forretning 
samtidig  sælges\Smør  og  Margarine.  I  sin  Tid  kaldte 
man  denne  Bestemmelse  en  Efterligning  af  den  dan¬ 
ske  Lov,  men  saa  vidt  er  den  danske  Lovgivning  dog 
ikke  gaaet.  Den  franske  Lov  bar  i  bøj  Grad  hindret 
Chancerne  for  Margarineindustrien.  Under  Krigen 
har  ganske  vist  nævnte  Art.  3  foreløbig  været  ophævet, 
men  man  bør  fuldstændig  annullere  den. 

Fabrikanterne  bar  ogsaa  stadig  maattet  regne  med 
den  Mulighed,  at  Forbudsbestemmelserne  en  skønne 
Dag  atter  kunde  træde  i  Kraft,  hvorunder  deres  Af¬ 


sætning  vilde  lide  betydeligt,  og  dette  har,  som  Artik¬ 
lens  Forfatter  mener,  uden  Tvivl  bidraget  stærkt  til, 
at  Margarineindustrien  i  Frankrig  under  Krigen  længe 
ikke  har  kunnet  udvikle  sig  i  den  Grad,  som  Tilfæl¬ 
det  har  været  med  f.  Eks.  den  engelske  Industri. 

I  Slutningen  af  Artiklen  udtaler  Forfatteren  end¬ 
videre  Ønsket  og  Haabet  om,  at  den  franske  Lovgiv¬ 
ningsmagt  definitivt  vil  ophæve  alle  unødvendige 
Hindringer  for  Margarineindustrien,  for  at  denne  In¬ 
dustri,  der  oprindelig  skyldes  en  fransk  Opfindelse, 
kan  faa  Lejlighed  til  at  udvikle  sig  efter  den  Maale- 
stok,  som  den  almene  Interesse  fordrer  det. 

Alt  ialt  er  disse  Betragtninger  karakteristiske  for 
den  Interesse  baade  for  Eksport-  og  Fedtstofproble¬ 
merne,  der  for  Tiden  gør  sig  saa  stærkt  gældende  i 
de  store  Lande. 

□□□□□□ 


Bolshevismens  Balance. 

En  af  de  russiske  »Social-Revolutionære«s  Delege¬ 
rede  til  den  internationale  Socialist-Konferenee  i  Bern, 
Gavronski,  har  givet  en  interessant  Skildring  af  vore 
Dages  Rusland  og  det,  han  kalder  »den  russiske  Bolshe- 
vismes  Balance«.  Gavronski,  der  indtil  for  kort  Tid 
siden  har  været  Øjenvidne  til  Sovjet-Regeringens  Frem¬ 
færd  og  Resultatet  af  Bolshevikernes  Skalten  og  Val- 
ten  i  Landet,  er  Repræsentant  for  et  af  de  største 
socialistiske  Partier  i  Rusland  og  bedømmer  følgelig 
Forholdet  ud  fra  socialistisk  Betragtning.  Det  gør  dog 
ikke  hans  Fremstilling  mindre  interessant. 

Ser  man  paa  de  Tusinder  af  Dekreter,  Bolshevik- 
Regeringen  har  udstedt,  skulde  man  tro,  at  der  byg¬ 
ges  paa  en  »socialistisk  Stat«  i  Rusland.  Men  i  Virke¬ 
ligheden  foreligger  der  i  Rusland  ikke  andet  end  et 
fuldstændigt  Forfald  af  Folkehusholdningen,  oven  i 
Købet  ikke  noget  almindeligt  Forfald,  men  et  typisk 
Tilbagefald  til  det,  Gavronski  kalder  »det  smaabor- 
gerlige  Niveau«  —  eller  vel  rettere  en  Karikatur  af 
dette. 

Da  Bolshevikerne  vilde  organisere  Industrien  paa 
»et  nyt  Grundlag«,  greb  de  til  deres  sædvanlige  Mid¬ 
del,  »de  brede  Folkemassers  skabende  Kræfter«.  De 
indførte  »Arbejderkontrollen«,  d.  v.  s.,  de  enkelte  Fo¬ 
retagender  blev  stillede  under  Opsyn  af  Fabrikkomi¬ 
téer  bestaaende  af  Arbejdere  og  Funktionærer.  Nu 
efter  et  Aars  Forløb  er  Repræsentanterne  for  Stats¬ 
kontrollen  nødt  til  at  indrømme,  at  Arbejderkontrol¬ 
len  har  spillet  fuldstændig  fallit.  Arbejderkontrollen 
er  udartet  til  at  blive  Ejer  af  de  industrielle  Foreta¬ 
gender,  den  anden  Part,  den  oprindelige  Ejer,  er  eli¬ 
mineret.  Men  denne  Forandring  kan  ganske  vist  ikke 
siges  at  have  ført  til  nogen  Forbedring  af  Produk¬ 
tionen  til  Fordel  for  Staten  eller  Samfundet.  I  hele 
Metalindustrien  slugte  saaledes  Lønningerne  til  Arbej¬ 
dere  og  Funktionærer  sidste  Sommer  105  Procent 
af  Produktionens  Bruttoværdi,  og  for  en  Række  Fa¬ 
brikers  Vedkommende  er  det  fastslaaet,  at  den  sam¬ 
lede  Værdi  af  de  Varer,  de  har  fremstillet,  ikke  over¬ 
stiger  70  Procent  af  Driftsomkostningerne.  Betegnende 

for  Forholdet  indenfor  Industrien  er  det  ogsaa,  at 
det  bekendte  Putilov-Værk  i  Løbet  af  kort  Tid  bar  mod¬ 
taget  96  Millioner  Rubler  i  Statsunderstøttelse;  af  disse 
Penge  gik  66  Millioner  Rubler  til  Arbejdsløn,  medens 
Produktionens  samlede  Værdi  kun  naaede  et  Relob  af 
15  Millioner  Rubler. 

Sovjet-Republikens  Industri  eksisterer  i  det  bele 
blot  —  for  saa  vidt  som  den  endnu  kan  siges  at 
eksistere  —  ved  Hjælp  af  Statsunderstøttelse,  medens 
Værdien  af  hele  Produktionen  neppe  udgør  50  Procent 
af  denne  Statsunderstøttelse.  Under  saadanne  Forhold 
er  Statsbankerotten  selvsagt  ganske  uundgaaelig,  eller 
rettere  sagt,  den  er  allerede  begyndt.  Dette  fremgaar 
da  ogsaa  deraf,  at  det  Halvaars-Rudget,  som  Finans- 
kommissæren,  Gulovski,  bar  opstillet,  beløber  sig  til 
den  runde  Sum  af  80  Milliarder  Rubler.  Og  dette 
med  en  praktisk  talt  fuldstændig  Mangel  paa  Ind¬ 
komstskatter.  Sovjet-Regeringens  eneste  Indtægtskilde 
er  Trykkeri-Maskinerne,  som  leverer  200  Millioner 
daglig.  Intet  Under  da,  at  den  russiske  Rubel  alle¬ 
rede  nu  har  mistet  95  Procent  af  sin  Værdi  og  ikke 
mere  modtages  i  Udlandet. 

Staten  og  den  store  Refolkningsmasse  lider  uhyre 
Tab  ved  Industriens  Forfald,  og  kun  en  forholdsvis 
lille  Gruppe  af  Arbejdere  har  Fordel  af  den  Maade, 
paa  hvilken  Industrien  drives  i  Sovjet-Republiken. 
Denne  Fordel  bestaar  dels  i  de  uforholdsmæssig  bøje 
Lønninger,  dels  i  den  Maade  de  frembragte  \  arer 
fordeles  paa.  Mængden  af  de  Varer,  der  udleveres 
til  hver  enkelt  Arbejder,  staar  ikke  i  rimeligt  Forhold 
til  den  enkeltes  Rehov.  Saaledes,  fortæller  Gavronski, 
fik  hver  Arbejder  paa  Prokhorolf-Fabrikerne  (i  Moskva- 
Distriktet)  i  Løbet  af  Sommeren  1918  hver  Maaned  30 
Meter  Tøj  til  sig  selv  og  til  hvert  Medlem  af  sin  Familie. 
Det  er  da  forstaaeligt  nok,  at  Masser  af  Rønder  og 
Soldater  med  Vold  forlangte  Antagelse  paa  Tekstil¬ 
fabrikerne  —  uden  mindste  Anelse  om  det  Arbejde, 
de  paatog  sig,  alene  i  Haab  om  at  blive  delagtig  i 
Uddelingen  af  Tekstilvarer  og  de  høje  Lønninger.  Det, 
der  foregaar,  er  simpelthen  Rov,  en  ligefrem  Plyndring 
af  Fabrikerne. 

Den  russiske  Arbejderklasse  er  altsaa  bleven  Ejer 
af  de  industrielle  Foretagender.  Men  Foretagenderne 
smuldrer  hen,  Arbejdsløsheden  vokser,  Hungersnøden 
i  Storbyerne  bliver  værre  og  værre,  og  selve  Arbej¬ 
derklassen  smelter  ind  og  flygter  tilbage  til  Lands¬ 
byen.  Kun  enkelte  »Kredse«  og  Snylterne  drager 
Fordel  af  Opløsningen. 

Og  lige  saa  lidt  som  Arbejderne  har  haft  Fordel 
af,  at  de  er  kommet  i  Residdelse  af  Industrien,  lige 
saa  lidt  har  det  været  til  Gavn  for  Rønderne,  at  de 
er  kommet  til  at  eje  Jorden.  I  nogle  Egne  af  Rusland 
dør  Rønderne  af  Sult,  og  i  de  Egne,  hvor  der  er 
Rrødkorn,  drukner  Landsbyerne  i  Papirspenge,  som 
ikke  har  nogen  reel  Værdi,  og  som  der  intet  kan 
købes  for.  Hele  Massen  af  Landbefolkningen  for¬ 
armes  mere  og  mere,  og  kun  enkelte  Spekulanter  og 
Rolshevikregeringens  Agenter  opnaar  nogen  Fordel. 

□□□□□□ 


Mindre  Meddelelser. 

Teori  og  Praksis. 

Desværre  er  det  jo  ikke  helt  sjeldent,  man  har 
Anledning  til  at  se,  at  Industrien  i  Danmark  egentligt 
ikke  fra  Landbrugets  Side  betragtes  som  noget  sær¬ 
ligt  nyttigt  og  naturligt.  Det  er  derfor  glædeligt  at 
konstatere  Eksempler  paa,  at  dette  Syn  dog  ikke  og¬ 
saa  anlægges  i  Praksis,  hvor  Landbrug  og  Industri 
arbejder  Haand  i  Haand.  Saaledes  findes  i  »Andels¬ 
bladet«  for  21.  Februar  en  Omtale  af  den  store  Ma- 
skinudstilling,  der  var  knyttet  til  det  jyske  Mejerimode 
i  Begyndelsen  af  Februar  i  Købestævnebygningen  i 
Fredericia.  Rladet  indleder  sin  Omtale  af  denne  Ud¬ 
stilling  paa  følgende  Maade: 

»Det  var  en  almindelig  Mening  mellem  de  besø¬ 
gende  paa  Mejeriudstillingen,  at  en  mere  omfattende 
og  righoldig  Maskinafdeling,  installeret  i  et  over¬ 
ordentlig  velegnet  Lokale,  var  ikke  tidligere  set  ved 
nogen  Mejeriudstilling.  Det  var  en  Magnum  Bonum- 
Udstilling.  Den  var  stor  og  god.  De  danske  Mejeri- 
maskinfabrikanter  har  været  det  danske  Mejeribrug 
værdifulde  Støtter  ved  altid  at  være  lydhør  overfor 
de  Krav,  der  fra  Mejeribrugets  Side  stilles  til  Frem¬ 
skaffelsen  af  nye  Maskiner  eller  Forbedring  af  de 
allerede  eksisterende;  saaledes  ogsaa  nu  .  .  .  .« 

Prisfald  indenfor  den  tyske  Jernindustri. 

I  den  sidste  Tid  har  de  engelske  og  amerikanske 
Tilbud  paa  Jern  og  Staal  til  de  neutrale  Lande  ligget 
langt  under  de  Priser,  der  forlanges  fra  tysk  Side, 
men  ganske  vist  forbeholdes  der  ogsaa  en  længere 
Leveringstid.  Den  tyske  Central  for  Eksportlicenser 
og  Jern-  og  Staalkartellerne  indtog  tidligere  heroverfor 
det  Standpunkt,  at  man  ikke  løb  nogen  Risiko  ved  at 
fastholde  de  højere  Priser,  da  man  med  den  kortere 
Leveringstid  alligevel  nok  skulde  kunne  gøre  Forret¬ 
ninger,  idet  Englænderne  og  Amerikanerne  i  den  nær¬ 
meste  Fremtid  udelukkende  vilde  blive  optaget  af  at 
opfylde  deres  eget  Behov  og  i  længere  Tid  ikke  vilde 
kunne  paatage  sig  Leverancer  til  de  Neutrale.  Efter 
hvad  et  Privattelegram  til  »Børsen-Courier«  medde¬ 
ler,  synes  det  som  om,  man  er  gaaet  bort  fra  denne 
Opfattelse.  Staalværkskartellet  og  andre  Sammenslut¬ 
ninger  er  nu  bemyndiget  til  i  Forretningssager  med 
Holland  og  andre  Lande  at  afpasse  Salgspriserne  efter 
den  tilstedeværende  Konkurrence  for  paa  denne 
Maade  at  vedligeholde  Afsætningsmulighederne  for 
den  tyske  Jernindustri. 

Modstand  mod  Planen  om  et  amerikansk  Varemærke. 

»National  Association  of  Manufactures«  i  New  York, 
der  har  stor  Indflydelse  indenfor  Handelsverdenen, 
har  udtalt  sig  for  Indførelse  af  et  amerikansk  Vare¬ 
mærke.  Det  amerikanske  Handelskammer  i  London 
er  i  den  Anledning  fremkommet  med  en  Protest,  som 
udtaler,  at  en  fælles  Benyttelse  af  et  saadant  Mærke 
for  gode  og  daarlige  Varer  vil  blive  til  Skade  for 
allerede  standardiserede  Produkter  af  god  Kvalitet. 
Fabrikanter  af  ukendte  og  mindre  gode  Artikler  vil 
nemlig  ved  Antagelsen  af  et  saadant  officielt  Vare¬ 
mærke  let  blive  fristet  til  at  misbruge  de  udenland- 

ske  Kunders  og  Konsumenters  Tillid  og  derved  ud¬ 
sætte  den  amerikanske  Mandels  Anseelse  for  at  falde 
i  Miskredit.  De  amerikanske  Varer,  som  allerede  har 
vundet  Indpas  i  Storbritannien  og  paa  andre  store 
Markeder,  vilde  heller  ikke  have  nogen  Fordel  af  at 
blive  paastemplet  et  saadant  Oprindelsesmærke. 

Betydelig  Nedgang  i  Pristallene. 

Den  Nedgang  i  Prisniveauet,  som  Gennemsnitstal¬ 
lene  i  det  engelske  Fagblad  »Economist«  viste  alle¬ 
rede  i  Slutningen  af  forrige  Aar,  og  som  omtaltes  her 
i  Tidsskriftet,  er  fortsat  i  stigende  Grad  ogsaa  i  den 
første  Maaned  af  indeværende  Aar.  Nedgangen  gælder 
samtlige  Varegrupper  med  Undtagelse  af  visse  Lev¬ 
nedsmiddelgrupper,  som  har  holdt  sig  uforandret. 
Nedgangen  for  Januar  alene  var  ikke  mindre  end  11 
Points,  og  Niveauet  er  nu  266.  Med  dette  Tal  er  Pris¬ 
niveauet  nede  paa  samme  Højde  som  i  Februar  Maa¬ 
ned  ifjor.  Siden  August  1918,  hvor  Omslaget  i  Pri¬ 
serne  begyndte,  har  Indextallene  stillet  sig  saaledes: 


August . 285 

September  .  .  284 
Oktober  ....  284 
November.  .  .  283 
December  .  .  .  277 
Januar . 266 


Ser  man  tilbage  paa  Prisbevægelserne  i  Krigens 
Løb,  vil  man  se,  at  Indextallet  i  Slutningen  af  1917 
var  263,  i  Slutningen  af  1916  223,  i  Slutningen  af  1915 
165  og  i  Slutningen  af  1914  127. 

Hvis  den  nu  stedfindende  Nedgang  af  Priserne 
skulde  fortsættes  i  samme  Grad  som  i  Januar  og 
December,  skulde  Niveauet  fra  1916  være  naaet  alle¬ 
rede  om  4  Maaneder  og  fra  1915  om  8  Maaneder.  At 
det  dog  er  umuligt  at  forudsige  noget  bestemt  om  en 
saadan  regelmæssig  Tilbagegang  i  Priserne  er  selv¬ 
følgeligt. 

Det  er  stadig  Tekstilgruppen,  der  yder  det  største 
Bidrag  til  Nedgangen,  idet  Tekstilvarernes  Gennem¬ 
snitscifre  er  sunket  fra  1805  til  1618,  væsentlig  takket 
være  det  stærke  Prisfald  for  Bomuld,  idet  dog  ogsaa 
Garn,  Klæde  og  Hamp  er  faldet  betydeligt.  Næst  efter 
Tekstilgruppen  er  Mineralgruppen  den  betydeligste  i 
denne  Henseende.  Den  er  i  Løbet  af  Januar  gaaet  til¬ 
bage  fra  866  til  828,  hovedsagelig  takket  være  det 
stærke  Prisfald  paa  Kobber  og  Bly.  Tin  og  Jern  mod¬ 
virkede  i  nogen  Grad  med  deres  stigende  Priser  den 
almindelige  Nedgang,  som  ellers  havde  været  større. 
Kød-  og  Korngruppen  er  gaaet  ned  fra  1303  til  1287, 
væsentlig  takket  være  Flæskeprisernes  Synken.  I  Grup¬ 
pen  for  Olie-,  Gummi-  og  Trævarer  er  Nedgangen 
derimod  kun  2  Points. 


®  ©  9 

ORGANISATIONS-  06  FORENINGS-MEDDELELSER. 


Lettelser  vedrørende  Danmarks  Tilførsler. 

1  Tilslutning  til  den  tidligere  fremkomne  Medde¬ 
lelse  angaaende  de  Lempelser  m.  m.  med  Hensyn  til 
Landets  Tilførsler,  der  er  opnaaede  under  de  For¬ 
handlinger,  der  af  Ingeniør  Alex.  Foss  paa  Organisa¬ 
tionernes  Vegne  er  ført  i  London,  er  nedenstaaende 
Resultater  opnaaede: 

Følgende  Varer,  der  hidtil  har  været  rationerede, 
kan  nu  tilføres  uden  Begrænsning. 

Svinetarme, 

Æbler, 

Bananer, 

Citroner,  Appelsiner  etc. 

Jern  og  Staalprodukter  (inklusive  Skibsbygningsma¬ 
terialer), 

Elektriske  Lamper, 

Motorer, 

Automobiler, 

Elektriske  Maskiner, 

Cycler  og  Cycledele, 

Skrivemaskiner, 

Regnemaskiner, 

Maskiner  og  Maskindele, 

Haandværkstøj, 


Blikplader, 

Isenkram, 

Støvler  og  Sko  (undtagen  af  Gummi), 

Lædervarer, 

Cycleringe, 

Dæk  og  Slanger  til  Automobiler  og  Motorcycler, 
Forskellige  Træsorter  (undtagen  Valnød,  Fyr  og 
Mahogni), 

Blomsterløg, 

Calcineret  og  caustisk  Soda, 

Natriumcarbonat  (Soda  ash), 

Kemikalier  og  Medicinalvarer, 

Sanitetsvarer. 

For  følgende  Varer  er  Rationerne  forøget  til: 
Aluminium  og  Fabrikata  deraf  150  Tons, 

Bly  og  Fabrikata  deraf  3400  Tons, 

Baatin  og  Fabrikata  deraf  600  Tons, 

Zinkplader,  Zink  og  Fabrikata  deraf  3000  Tons, 
Raabomuld  og  Linters  7500  Tons, 

Bomuldsaffald  1800  Tons, 

Bomuldstraad  og  Garn  2700  Tons, 

Andre  Bomuldsfabrikata  6900  Tons, 

Hampetovværk  og  Fabrikata  inklusive  Kokusgarn  og 
eksklusive  Høstbindegarn  1200  Tons, 

Raajute  420  Tons, 

Jutefabrikata  6500  Tons, 

Silkegarn  og  Fabrikata  300  Tons, 

Uld,  raa,  Affald,  Kunstuld  og  Uldblaar  1400  Tons, 
Uldgarn  1600  Tons, 

Uldfabrikata  3000  Tons, 

Vegetabilske  Fibre  1400  Tons, 

Kork  og  Fabrikata  deraf  2400  Tons, 

Gummifodtøj  150  Tons, 

Andre  Gummiartikler  og  Fabrikata  200  Tons, 

Tobak  6500  Tons, 

Kløverfrø  3000  Tons, 

Have-  og  Markfrø  800  Tons, 

Kulbeg  800  Tons, 

Svovl  300  Tons, 

Citronsyre  30  Tons, 

Grafit  400  Tons, 

Nitrater  60,000  Tons, 

Superfosfater  200,000  Tons. 

Yderligere  Rationsforøgelser  har  fundet  Sted  for: 
Kakao  og  Chocolade  til  4000  Tons, 

Raagummi,  Gummiaffald  og  Regenerat  til  600  Tons, 
Garvestoffer  (30  pCt.)  til  8000  Tons. 

Endvidere  er  det  opnaaet,  at  følgende  Varer  frem¬ 
tidig  kan  importeres  uden  Afgivelse  af  Tillægserklæ¬ 
ringer: 

Paralin, 

Kork, 

Kobber, 

Ricinusolie  (Gastor  oil), 

Blikplader, 

Hvidblikplader, 

Sorte  Jernplader, 

Galvaniserede  Plader. 

Fedtstoffer  fra  Amerika. 

Man  har  modtaget  Meddelelse  om,  at  Autoriteterne 
i  London  og  Washington  nu  har  tilladt  Udførsel  til 
Danmark  af  Fedtstoffer,  herunder  Raastoffer  til  Mar¬ 
garinefabrikationen.  Der  foreligger  endnu  ingen  nær¬ 
mere  Bestemmelser  om,  hvor  store  Kvantiteter  der 
kan  tilføres  Landet  af  disse  Varer. 

Yderligere  Ophævelser  i  den  engelske  Embargo. 

Ifølge  Skrivelse  fra  den  herværende  britiske  Lega¬ 
tion  til  Industriraadets  Formand  vil  der  nu  kunne 
forventes  Udførselstilladelse  fra  England  for  følgende 
Varer:  Beviklede  Blykabler,  Kulspidser  (carbon),  Cy¬ 
lindre  til  Opmagasinering  af  Gasarter,  Fisk  i  Daaser, 
undtagen  Laks,  Blyforbindelser,  undtagen  Blyhvidt, 
Lærredsklude  og  Affald,  Ramiefibre,  Salt,  Lakker  og 
Fernisser,  Farver,  undtagen  Guldfarve,  Skosværte  in¬ 
deholdende  Voks,  Gammelt  Sejldug  og  Rester,  Bomulds¬ 


klude,  Spartogræs,  Fiskeriredskaber,  Gultræ,  Hampe- 
affald,  Juteemballage  og  Affald,  Mahogni  og  haarde 
Træsorter,  Kakkelovnsrør,  Sisalsnore  og  Affald,  Telte, 
Blikplader,  Ankre,  Pilerodsmel,  Bananmel,  Barometre, 
Biscuit,  Kabler,  Kæder,  Kager,  Karamel,  Logfntteraler, 
almindelig  eller  ikke  brandfarlig  Celluloid,  Kornvarer, 
(cereal  foods).,  Majsmel,  Dekstrin,  Mel  (Farina)  Gas- 
maalere,  Ingefær,  Oksehorn,  Kødekstrakt,  Kartoffel- 
mel,  Sakkarin,  Sago,  Bouillon,  Bouillonpræparater, 
Zink  (Spelter),  Stivelse,  Tapioca,  Henkogte  Grøntsager, 
Vine,  Zink. 

Ophævelse  af 

U.  S.  A.'s  Befragtningsret  overfor  danske  Skibe. 

Ifølge  Meddelelse  fra  Udenrigsministeriet  vil  De 
Forenede  Staters  »Shipping  Board«  nu  give  Afkald 
paa  den  det  i  Henhold  til  Arrangementet  af  18.  Sep¬ 
tember  1918  tilkommende  Fortrinsret  til  at  befragte 
de  af  Arrangementet  omfattede  danske  Skibe,  som 
endnu  ikke  er  befragtet,  saavelsom  paa  dets  Fortrins¬ 
ret  til  Fornyelse  af  de  Certepartier,  som  allerede  er  slut¬ 
tet.  Endvidere  er  De  Forenede  Staters  »Shipping  Board« 
villig  til  at  afgive  til  danske  Skibe,  eller  —  saafremt 
den  danske  Regering  og  de  danske  Skibsredere  maatte 
ønske  det  —  villig  til  at  ophæve  den  endnu  ikke 
udløbne  Del  af  de  Certepartier,  som  er  blevet  sluttet, 
dog  ikke  for  de  Skibe,  der  maatte  udkræves  til  Brug 
for  »The  Commission  for  the  Relief  of  Belgium  «  eller 
de  Regeringer,  som  er  associerede  med  De  Forenede 
Stater  i  Krigen. 

Med  disse  Undtagelser  vil  alle  Skibe,  som  er  blevet 
befragtet  af  De  Forenede  Staters  »Shipping  Board«, 
ved  Udløbet  af  de  nuværende  Rejser  og  nuløbende 
Kontrakter  være  disponible  til  Tilbagelevering  i  De 
Forenede  Stater  eller  evropæiske  Havne  som  fastsat 
i  Certepartierne,  selv  om  hele  Perioden,  for  hvilken 
de  er  befragtet,  ikke  er  udløbet. 

Britisk  Eksportforbudsliste. 

Opmærksomheden  henledes  paa,  at  der  i  Industri¬ 
raadets  Sekretariat  henligger  til  Gennemsyn  Udklip 
af  »The  London  Gazette«  for  den  17.  og  24.  Januar 
indeholdende  Tekster  til  Bekendtgørelser  af  samme 
Datoer,  ved  hvilke  der  indføres  visse  Ændringer  i  og 
Fjernelser  fra  den  britiske  Eksportforbudsliste,  samt 
yderligere  Udklip  af  »The  Board  of  Trade  Journal« 
for  23.  f.  M.  indeholdende  en  Oversigt  over  de  Lem¬ 
pelser  i  de  gældende  Eksportforbud,  der  traadte  i 
Kraft  fra  den  23.  s.  M. 

Generelt  Indførselsforbud  i  Frankrig. 

Ifølge  Meddelelse  fra  Udenrigsministeriet  er  der 
under  20.  Januar  udstedt  en  fransk  Lov,  som  fast¬ 
sætter  almindeligt  Indførselsforbud  i  Frankrig  og 

Algier  for  Varer  af  fremmed  Oprindelse  eller  kom¬ 
mende  fra  Udlandet.  I  Art.  3  i  den  paagældende  Lov, 
af  hvilken  et  Eksemplar  henligger  til  Gennemsyn  i 
Raadets  Sekretariat,  indeholdes  en  Liste  over  Va¬ 
rer,  for  hvilke  Indførselsforbudet  dog  ikke  gælder, 
hvilken  Liste  ved  et  Dekret  af  samme  Dato  som  Lo¬ 
ven  yderligere  er  blevet  udvidet;  ogsaa  dette  Dekret 
henligger  til  Gennemsyn  i  Raadets  Sekretariat. 

Genoptagelse  af 

Eksporten  til  Danmark  af  Krydderier  fra  England. 

Ifølge  Meddelelse  fra  Udenrigsministeriet  er  War 
Trade  Department  nu  villig  til  at  behandle  Andra¬ 
gender  om  Udførselstilladelse  for  Krydderier,  der¬ 
iblandt  Peber.  War  Trade  Department  henleder  Eks¬ 
portørernes  Opmærksomhed  paa,  at  det  er  nødven¬ 
digt  at  begrænse  Mængden  af  Krydderier,  som  eks¬ 
porteres  til  Norge,  Sverige,  Danmark  og  Schweiz. 
Andragender  om  Udførselstilladelse  til  de  nævnte 
Lande  skal  derfor  ledsages  af  de  forskellige  Certifika¬ 
ter,  som  udstedes  af  de  respektive  Importorganisa¬ 
tioner  i  de  paagældende  Lande. 

Eksport  fra  England  af  Bomuldsvarer. 

Ifølge  Meddelelse  i  »Board  of  Trade  Journal«  for 
den  23.  Januar  vil  Ansøgninger  om  Udførselstilladel¬ 
ser  til  Danmark  for  Bomuldsaffald,  Bomuldsgarn  og 
-Traad  samt  Bomuldsmetervarer  og  Fabrikata  nu 
blive  taget  under  Overvejelse,  naar  de  er  ledsaget  af 
de  fornødne  Garantier  fra  vedkommende  danske  As¬ 
sociationer. 

Endvidere  meddeler  War  Trade  Department,  at 
Ansøgninger  om  Udførselstilladelser  for  Raabomuld 
med  Undtagelse  af  ægyptisk  Raabomuld  ligeledes  vil 
blive  taget  under  Overvejelse  »in  approved  cases«. 

Amerikanske  Eksportlettelser. 

Ifølge  telegrafisk  Meddelelse  fra  Gesandtskabet  i 
London  har  De  Forenede  Staters  Regering  fjernet 
Eksportvanskelighederne  med  Hensyn  til  Bygkorn, 
Rug,  Havre,  Bønner,  Ærter,  Sukker  samt  Korn  til 
Brygning.  Yderligere  meddeles  det,  at  der  er  ind¬ 
ledet  Forhandlinger  med  Danmark,  Holland,  Sverige 
og  Norge  vedrørende  Placeringen  af  et  overskydende 
Kvantum  Byg  paa  400,000  Tons. 

Salgskontrakter  for  Bomuld. 

Ifølge  Ordre  fra  »United  States  War  Industries 
Board«  skulde  Salgskontrakter  om  Bomuld  efter  1. 


Januar  1919  affattes  i  Overensstemmelse  med  »The 
Official  Standards  of  the  United  States«.  Efter  hvad 
Danish  Trade  Office,  Washington,  meddeler  er  denne 
Ordre  nu  blevet  ophævet,  idet  de  af  Bomuldskomitéen 
udstedte  Reglementer  den  10.  December  er  bleven  sat 
ud  af  Kraft  i  Anledning  af  den  forandrede  Situation. 
Det  ovenfor  nævnte  Board  ønsker  dog,  at  Firmaet 
saavidt  muligt  vil  benytte  de  officielle  Standards,  da 
det  er  Hensigten  at  søge  disse  almindelig  gennem¬ 
ført  ved  internationale  Forhandlinger. 


□□□□□□ 


Fra  Biblioteket. 


Katalog  over  Bibliotekets  Erhvervelser  de  to  sidste 
Aar  er  nu  udkommet  og  faas  for  50  Øre.  Bogbestan¬ 
den  er  nu  23,453  Bind,  men  af  det  sidste  Tillægs  Ny¬ 
anskaffelser  var  de  to  Trediedele  Teknik,  hvilket  sær¬ 
lig  turde  have  Interesse  for  Tidsskriftets  Læsere. 

Følgende  Bøger  er  nylig  indgaaede  i  Biblioteket: 
185.  Ulzer,  F.  u.  J.  Klimont  Allgemeine  und  physio- 
logische  Chemie  der  Fette.  Berl.  1906.  328  S. 
188b. Eisler,  M.  Osterreichisclier  Werk-Kultur.  Wien 
1916.  268  S. 

189.  Barnard,  .1.  Home  carpentry.  Lond.  U.  A.  190  S. 
189.  Rustic  carpentry,  ed.  by  P.  N.  Hasluck.  Lond. 

1916.  160  S. 

189.  Taylor  C.  S.  Furniture  repairing.  Lond.  1913. 
160  S. 

198.  Schiwior,  G.  Die  Drainage.  Handb.  der  Boden- 
entwåsserung  mitteis  unterirdischer  Abziige.  Lpz. 
1912.  225  S.  Tvl. 

203.  Poultry  houses  and  oppliances.  Lond.  60  S. 

240.  Muller,  S.  Stenalderens  Kunst  i  Danmark.  Ivbh. 
1918.  97  S.  Fol. 

248b.Bowers,  R.  S.  Drawing  and  design  for  craftsmen. 
Lond.  1916.  415  S. 

255.  [Bergen,  T.  A.  Industribyggnader  1918].  Grp.  132. 
278.  Bidrag  til  Spørgsmaalet  om  økonomisk  Tilnær¬ 
melse  mellem  de  skandinaviske  Lande.  Stockh. 

1917.  346  S. 

294.  Christoph,  F.  Landwirtschaft  und  Industrie. 
Hann.  1918.  160  S.  (Tvl.) 

297b.  Pedersen,  L.  Haandværksskik  i  helsingørske  Lav. 
Helsingør  1918.  198  S. 

304.  Gilbreth,  F.  B.  and  L.  M.  Gilbreth.  Applied  motion 
study.  Lond.  1918.  236  S. 

304.  Mc  Killop,  M.  and  A,  D.  Mc  Killop.  Effieiency 
methods.  Lond.  1917.  223  S. 

304.  lzart,  J.  Méthodes  économiques  d’organisation 
dans  les  usines.  Paris  1918.  170  S. 

329d.  Lomholt,  M.  .1.  Bidrag  til  Nørre  Broby  Sogns 
Historie.  Nyborg  1918.  188  S. 

Arbejdsmarkedets  Regulering. 

Statsinstitution  eller  Organisationernes  Selvstyre? 


DA  vi  i  nærværende  Tidsskrift  for  1.  Februar 
d.  A.  optog  en  Artikel  »Arbejdsmarkedets 
Regulering«  af  Direktør  H.  W.  Pade,  var  det  i 
det  Haab,  —  som  vi  vidste,  at  Artiklens  Forfatter 
delte  med  Redaktionen,  —  at  der  hermed  skulde 
kunne  aabnes  en  Diskussion  om  de  fremdragne 
Problemer.  Vi  vidste  bl.  a.  fra  den  Modtagelse, 
der  var  blevet  Direktør  Throne  Holsts  Betragtnin¬ 
ger  i  Tidsskriftets  Hefte  for  15.  November  f.  A. 
til  Del,  at  Interessen  herfor  var  levende.  Imidler¬ 
tid  er  det  jo  gaaet  hverken  værre  eller  bedre,  end 
at  netop  Arbejdsmarkedets  Regulering  —  men 
rigtignok  i  Praksis  —  i  stadig  stigende  Grad  har 
lagt  i  den  Grad  Beslag  paa  Industriens  ledende 
Mænd,  at  Redaktionen  har  ment  foreløbig  selv 
at  burde  give  Udtryk  for  de  Betragtninger,  der 
fra  forskellig  Side  er  fremsat  overfor  Direktør 
Pades  Forslag. 

Direktør  Pade  vil  sikkert  fra  alle  Sider  i  vor 
Industri  høste  Anerkendelse,  fordi  han  har  rejst 
dette  Problem  og  for  selve  de  principielle  Betragt¬ 
ninger,  der  ligger  til  Grund  for  hans  Forslag. 
Overfor  selve  dette,  nemlig  Etableringen  af  en 
Stats-Centralinstitution  for  Arbejdsmarkedets  Re¬ 
gulering,  vil  han  derimod  møde  en  Kritik,  som 
vi  kan  sammenfatte  i  omtrent  følgende:  Man  vil 
næppe  være  enig  med  Direktør  Pade  i  de  Forud¬ 
sætninger,  han  gaar  ud  fra,  idet  han  i  for  høj 
Grad  synes  at  undervurdere  den  naturlige  Regu¬ 
lering,  der  just  opnaas  gennem  det  nuværende 
System  gennem  de  to  Hovedorganisationer  for 
Arbejdsmarkedet,  Arbejdsgiverforeningen  og  De 
samvirkende  Fagforbund.  Det  maa  ikke  glem¬ 
mes,  at  det  er  paa  dette  af  det  praktiske  Liv  selv 
opbyggede  System,  at  Staten  har  bygget  videre  — 


og  kunnet  bygge  videre  —  ved  Lovene  om  Den 
faste  Voldgiftsret  og  Forligsmandsinstitutionen. 
Det  indbyrdes  Forhold  mellem  disse  Institutioner 
og  de  nævnte  Centralorganisationer  synes  Direk¬ 
tør  Pade  i  nogen  Grad  at  forveksle  og  afgjort  i 
Organisationernes  Disfavør.  Naar  Direktør  Pade 
saaledes  karakteriserer  Lønfastsættelsen,  saaledes 
som  den  nu  foregaar,  som  Udslag  af  et  »Tovtræk¬ 
ningssystem«  mellem  de  to  Hovedorganisationer, 
saa  tjener  dette  kun  til  at  bestyrke  den  i  Forvejen 
kendte  vel  overfladiske  Opfattelse  af  Systemet. 
Man  synes  ganske  at  se  bort  fra,  at  der  netop  bag 
denne  »Tovtrækning«  ligger  en  gensidig  Afvejning 
af  alle  de  komplicerede  og  kombinerede  Momen¬ 
ter,  som  fra  begge  Sider  melder  sig,  og  som  just 
er  de,  det  gælder  at  forlige.  Det  synes  ogsaa  kun 
ved  ikke  at  være  opmærksom  paa  dette  fundamen¬ 
tale  Forhold  at  være  muligt  at  foreslaa  en  Stats¬ 
institution,  som  den  af  Direktør  Pade  skitserede, 
til  at  afløse  det  nuværende  System.  Man  mene 
om  dette,  hvad  man  vil  —  intet  er  fuldkomment 
og  navnlig  ikke  paa  saa  vanskelige  Omraader  som 
her,  hvor  der  selvfølgelig  stadig  er  Trang  til  Ud¬ 
vikling1)  —  saa  staar  dog  sikkert  dette  specifik 
danske  System,  hvis  første  Grundlag  lagdes  ved 
September-Forliget  efter  Lockout’en  i  1899,  som 
et  af  de  højst  udviklede  Systemer  for  Arbejdsfor¬ 
holdenes  Regulering,  og  vi  tror  ikke,  at  der  er 
mange  paa  disse  Omraader  sagkyndige  —  og  i  al 

*)  løvrigt  maa  en  eventuel  Kritik  vel  snarere  ramme  den 
efterhaanden  udviklede  Forhandlingsteknik  (jfr.  ogsaa  selve 
Begrebet  »Tovtrækning«)  end  selve  Organisations-Systemet. 
Men  netop  om  den  af  Staten  skabte  Forligsmandsinstitutions 
Indvirken  paa  denne  Forhandlingsteknik  er  vore  Betragt¬ 
ninger  i  T.  f.  I.  1914,  Januar-Heftet,  gyldige  den  Dag  i  Dag. 

Fald  ikke  blandt  Industriens  Mænd  — ,  der,  med 
de  Erfaringer  m.  H.  t.  Statsindgriben  man  i  an¬ 
dre  Retninger  har  i  saa  frisk  Erindring,  vil  ønske 
det  afløst  just  af  en  Statsinstitution,  som  Direk¬ 
tør  Pade  foreslaar. 

At  Direktør  Pade  er  blevet  ført  hertil,  skyldes 
det  Forhold,  som  han  har  Fortjeneste  af  at  have 
paapeget,  og  hvor  der  unægtelig  for  Tiden  mang¬ 
ler  meget,  nemlig  Forbindelsen  mellem  selve  Ar¬ 
bejdsmarkedet  og  Institutionerne  for  Arbejdsan¬ 
visning  og  Arbejdsløshed.  Det  er  imidlertid  ikke 
godt  at  se,  hvorledes  man  ved  den  foreslaaede 
Centralinstitution,  der  lader  Forligsmandsinstitu¬ 
tionen,  Statistisk  Departement,  Arbejdsløshedsin¬ 
spektoratet  og  Arbejdsanvisningsdirektoratet  gaa 
op  i  en  højere  Enhed,  skulde  kunne  sikre  en  bedre 
Udligning  paa  disse  Omraader,  end  man  for  Ti¬ 
den  kender.  Direktør  Pade  lægger  her  megen 
Vægt  paa  det  Overblik,  som  Centralen  paa  Grund¬ 
lag  af  indgaaende  Statistik  vil  naa  i  alle  Retnin¬ 
ger.  Men  fra  at  kunne  konstatere  Mangel  paa  Ar¬ 
bejdskraft  og  Overskud  heraf  m.  m.  og  til  at  kun¬ 
ne  foretage  en  Udligning  mellem  Tilbud  og  Efter¬ 
spørgsel  efter  Arbejdskraft  i  de  forskellige  Fag, 
ja  endog  i  Landets  forskellige  Egne,  saaledes  som 
han  skitserer  det,  er  der  et  meget  stort  Spring. 

Direktør  Pade  antyder,  at  det  Offentlige  maatte 
udrede  Omkostningerne  ved  saadanne  Forflyttel¬ 
ser  af  Landets  Arbejdskraft,  og  han  tilføjer,  at 
dette  vil  koste  betydelig  mindre  og  baade  i  stats¬ 
økonomisk  og  moralsk  Henseende  være  betydelig 
mere  tiltalende  end  det  er  under  den  nuværende 
Ordning  at  maatte  udrede  Arbejdsløshedsunder¬ 
støttelse  i  een  Landsdel,  medens  det  kan  forekom¬ 
me,  at  man  andet  Steds  indenfor  samme  Fag 
mangler  Arbejdskraft.  Dette  er  saare  rigtigt,  men 
beklageligvis  mangler  der  det  afgørende,  nemlig 
at  man  føler  sig  overbevidst  om  det  mulige  her¬ 
ved.  Centralinstitutionen  maatte  i  saa  Tilfælde 
udrustes  med  en  saadan  Magt,  støttet  af  en  Lov 
om  Arbejdstvang,  at  man  straks  paa  Forhaand 
maa  stille  sig  skeptisk  overfor  Ordningens  Evne 
til  at  gavne  for  ikke  at  tale  om  dens  Evne  til  at 
indpasse  sig  i  de  praktiske  og  psykologiske  For¬ 
hold,  der  maa  regnes  med  i  vOrt  Land.  Maaske 
man  i  andre  Lande,  hvor  man  dumper  fra  Ene¬ 
vælde  og  Tvangssystemer  til  den  —  teoretisk  set 
—  mest  ubegrænsede  Frihed,  som  Enderesultat 
vil  komme  ind  paa  gennem  nye  Tvangsordninger 
at  slavebinde  baade  Industriens  Ledelse  og  dens 
Arbejdskraft.  I  Danmark,  hvor  vi  har  en  sund 

f 

naturlig  Udvikling  at  bygge  paa„  vil  slige  Syste¬ 


mer  i  al  Fald  næppe  gøre  sig,  og  burde  ogsaa  være 
overflødige. 

Bag  sit  Forslag  lægger  Direktør  Pade  endvidere 
Haabet  om,  at  en  saadan  Statsregulering  af  Ar¬ 
bejdsmarkedet  tillige  kunde  blive  et  Værn  for  Er¬ 
hverv,  der  maatte  have  Krav  paa  Eksistens  her  i 
Landet,  særlig  overfor  Konjunkturvirksomheder¬ 
nes  Døgnfluetilværelse,  saaledes  at  ikke  disse  for 
forbigaaende  Vindings  Skyld  ved  at  trække  Ar¬ 
bejdskraft  fra  de  mere  stabile  Virksomheder  svæk¬ 
kede  disse  og  dermed  den  hele  Statsøkonomi. 
Hvor  meget  man  end  kan  sympatisere  med  Tan¬ 
ken  herom,  maa  man  vist  ogsaa  her  ved  nærmere 
Eftertanke  komme  til  det  Resultat,  at  ogsaa  her 
kun  de  frie  Kræfter  kan  sikre  Balancen  og  den 
retfærdige  Afvejning  af  alle  Interesser.  At  en  om¬ 
end  med  nok  saa  megen  Statistik  og  Myndighed 
udstyret  Embedsmand  skulde  kunne  afgøre  disse 
indviklede  Problemer  bedre,  maa  man  i  al  Fald 
have  Lov  at  stille  sig  noget  tvivlende  overfor. 

Rigtigt  er  det,  naar  Direktør  Pade  som  en  Be¬ 
grundelse  for  at  skabe  Forbindelse  mellem  det 
foreslaaede  Arbejdssystem  og  Skattelovgivningen 
paapeger,  hvor  lidt  de  moderne  Skattelove  tager 
Hensyn  til,  endsige  begrundes  med  Skattens  na¬ 
tionaløkonomiske  Forsvarlighed.  Men  ogsaa  her 
synes  netop  de  seneste  Aars  Erfaring  at  gaa  For¬ 
slagsstilleren  imod,  naar  han  opstiller  det  som  sin 
Tro,  at  et  Statsdepartement,  som  »ligger  inde  med 
fornødent  Materiale  til  og  er  ansvarlig  for  Opret¬ 
holdelsen  af  Landets  Produktionsøkonomi«,  her 
skulde  gribe  vejledende  ind  for  Staten  og  samti¬ 
dig  beskyttende  for  Erhvervene.  Naar  det  saale¬ 
des  til  Gunst  for  denne  Antagelse  siges,  at  Staten 
ved  et  saadant  System,  hvor  alle  Skatter  tages 
indirekte  »vilde  blive  direkte  interesseret  i  at  ska¬ 
be  de  bedst  mulige  Produktions-  og  Afsætnings¬ 
muligheder  saavel  for  Indlands-  som  for  Eksport¬ 
markedet«,  saa  har  man  dog  Lov  at  sige,  at  Sta¬ 
ten  allerede  nu  turde  være  særdeles  interesseret  i 
Erhvervslivets  Opretholdelse,  medens  Erfarin¬ 
gerne  alligevel  er  saare  lidt  løfterige. 

Vi  har  med  de  her  gengivne  Betragtninger  frem¬ 
stillet  de  Indvendinger,  der  fra  Industriens  Side 
maa  melde  sig  overfor  Direktør  Pades  Forslag. 
Tilbage  bliver  imidlertid  det  overordentlig  rig¬ 
tige,  som  ligger  til  Grund  for  Direktørens  Idéer, 
nemlig  at  selve  Arbejdsforholdene,  navnlig  saa¬ 
ledes  som  Udviklingen  i  den  seneste  Tid  tegner 
sig,  i  højeste  Grad  trænger  til  en  Revision.  Denne 
skulde  dog  efter  vor  Mening  mindre  rette  sig  mod 

(U't  formelle  end  mod  det  reelle,  mindre  mod  Ram¬ 
merne  for  Landets  Arbejdsforhold  end  mod  selve 
1  tidholdet  heraf.  Den  aftagende  Arbejdsvdelse, 
den  forkortede  Arbejdstid  og  de  stærkt  forøgede 
Lønninger  Ansigt  til  Ansigt  med  den  ubønhørlige 
Kendsgerning,  at  vi  som  overvejende  Forædlings¬ 
land  har  en  Fortjenstmargin  at  arbejde  under, 
som  i  Forvejen  ikke  tillader  stor  Flothed  i  nogen 
Retning,  og  som  ved  Krigens  Følger  synes  at  skul¬ 
le  indsnevres  end  ydermere  til  Skade  for  os  og 
til  Fordel  for  Udlandet,  gør,  at  vi  maa  sætte  al 
Kraft  ind  paa  at  gøre  vort  Arbejde  saa  rationelt 
som  muligt,  hvis  vi  overhovedet  vil  gøre  os  Haah 
om  at  opretholde  det. 

Der  er  ganske  vist  megen  Tale  om  Modsætnin¬ 
gen  mellem  Kapital  og  Arbejde  for  Tiden,  og 
mange  ansvarsløse  Herrer  lever  højt  paa  yderli¬ 

gere  al  uddybe  denne  Modsætning.  Som  vore  na¬ 
tionaløkonomiske  Forhold  ligger,  tror  vi  imidler¬ 
tid,  al  'Fiden  aldrig  i  stankere  Grad  har  kunnet 
understrege  det  naturlige  Interessefællesskab  mel¬ 
lem  Industrien  og  dens  Arbejdere  —  uden  at  vi 
tør  garantere,  at  det  just  vil  blive  i  den  gode  lien¬ 
seende,  dette  vil  manifestere  sig,  dersom  vi  ikke 
selv  bidrager  hertil.  Det  afgørende  Problem  for 
den  danske  Industri,  saa  vel  som  for  den  danske 
Arbejderstand,  for  Opretholdelsen  af  vor  hele 
Livsstandard  og  Økonomi  maa  derfor  blive 
Spørgsmaalet  om  Arbejclsydelsens  Forøgelse.  At 
finde  Midler  herfor  maa  da  blive  Hovedopgaven, 
thi  paa  dette  Punkt  bør  og  maa  der  kunne  findes 
en  rationel  Løsning  til  Afløsning  af  de  nuværende 
Titstande. 

P.  1). 


Sveriges  Industri  og  Handelspolitik  under  Krigen. 


Af  Generaldirektør 

Jeg  vil  derfor  ikke  komme  ind  paa  delte  Spørgs- 
maal,  men  skal  i  Stedet  for  forsøge  at  give  et  Bil¬ 
lede  af  de  mere  betydningsfulde  svenske  Indu¬ 
striers  nuværende  Stilling,  forsaavidt  som  denne 
ikke  i  væsentlig  Grad  er  afhængig  af  Tilførsler  af 
Raastoffer  udefra.  Hvorledes  Stillingen  er  for  de 
Industrier,  som  helt  eller  delvis  er  afhængige  af 
Raastoftilførsler  fra  Udlandet,  har  jeg  allerede  an¬ 
tydet.  De  Industrier,  som  jeg  nu  tillader  mig  at 
henlede  Opmærksomheden  paa,  er  vore  ledende 
Storindustrier,  som  i  det  væsentligste  arbejder  med 
indenlandske  Raa varer. 

Sveriges  største  Industri,  nemlig  Trævareindu¬ 
strien,  som  i  Aaret  191.3  —  jeg  nævner  her  det 
sidste  Fredsaar  —  eksporterede  for  en  Værdi  af 
ca.  215  Mili.  Kr.,  bliver  ikke  direkte  berørt  af  nog¬ 
le  af  de  Handelsoverenskomster,  som  Sverige  har 
sluttet  med  fremmede  Lande  under  Krigen.  .Jeg 
behøver  naturligvis  ikke  at  tilføje,  at  denne  Indu¬ 
stri  langt  fra  er  uberørt  af  Krigen,  men  de  be- 
staaende  Hindringer  for  Handelen  og  navnlig  for 
Eksporten  ligger  ikke  saa  meget  i  handelspoliti¬ 
ske  Foranstaltninger  af  den  ene  eller  den  anden 
Slags  som  i  selve  Krigsførelsen  og  dens  Metoder. 
De  Vanskeligheder,  som  denne  Eksportindustri 
har  haft  at  kæmpe  mod,  kan  henregnes  til  Trans¬ 
portvanskelighederne,  navnlig  Vanskeligheder  ved 
fra  Sveriges  Østkyst,  hvor  den  største  Del  af  Træ¬ 
vareindustrien  er  samlet,  at  faa  Trævarerne  trans- 

porterede  til  Vestkysten,  uden  at  blive  kaprede  af 
Tyskerne,  for  at  de  derfra  kunde  transporteres 
over  Havene  til  de  Bestemmelsessteder,  som 
længst  har  været  deres  naturlige  Afsætningsmar¬ 
keder.  Til  Trods  for  disse  Vanskeligheder,  kan 
Trævareindustriens  Stilling  i  det  store  og  hele 
ikke  siges  at  være  ugunstig.  En  saa  sent  som  den 
11.  Oktober  1918  dateret  offentlig  Redegørelse, 
der  stammer  fra  det  mest  autoritative  Sted,  oply¬ 
ser  saaledes,  at  dette  Aars  Produktion,  hvad 
Mængden  angaar,  bliver  betydeligt  bedre  end  i 
Fjor,  og  at  de  Gennemsnitspriser,  som  Afskiberne 
har  opnaaet,  ogsaa  i  Almindelighed  er  højere.  Rap¬ 
porten  føjer  imidlertid  til,  at  det  er  uvist,  om  det 
økonomiske  Resultat  derfor  bliver  saa  godt  som  i 
1917  og  at  i  hvert  Tilfælde  1918,  baade  hvad  de 
solgte  Mængder  samt  Nettoudbyttet  angaar,  staar 
betydeligt  tilbage  for  de  gode  Aar  1915  og  1916. 
Tonen  i  denne  Rapport  antyder  dog  til  Trods  her¬ 
for  og  til  Trods  for  de  Vanskeligheder,  som  Træ¬ 
vareindustrien  unægtelig  har  haft  at  kæmpe  mod 
—  tydeligt,  at  denne  Industris  Stilling  stadig  maa 
betragtes  som  tilfredsstillende. 

Jeg  vil  endelig,  hvad  Trævareindustrien  angaar, 
betone,  at  den  ogsaa  forsaavidt  arbejder  under 
gunstigere  Forhold  end  de  fleste  andre  Industrier, 
som  største  Delen  af  dens  Produkter  ikke  er  un¬ 
derkastede  Udførselsforbud. 

Det  samme  gælder  om  mekanisk  Træmasse, 

hvilken  Vare  ogsaa  i  Lighed  med  Trævarer  ikke 
direkte  berøres  af  de  gældende  Krigshandelsover¬ 
enskomster.  Den  almindelige  Stilling  for  denne 
Produktionsgren  kan  betegnes  i  det  hele  taget  som 
værende  gunstig.  Af  en  den  10.  Oktober  1918  da¬ 
teret  officiøs  Rapport  for  September  Maaned  til¬ 
lader  jeg  mig  at  citere  følgende  Udtalelse:  For 
den  tørre  Slibemasse  har  der  været  god  Efter¬ 
spørgsel  i  den  forløbne  Maaned  baade  fra  Eng¬ 
land  og  fra  Frankrig,  og  det  er  ogsaa  i  det  store 
og  hele  lykkedes  Sælgerne  at  anskaffe  Tonnage 
til  disse  Lande,  saaledes  at  Afskibningerne  bar 
været  meget  omfattende.  For  den  vaade  Masse 
er  Markedet  ogsaa  gunstigt,  idet  Centralmagternes 
Behov  af  denne  Vare  er  særdeles  stort.  Sliberierne 
i  Norrland  bar  nu  i  Almindelighed  solgt,  hvad  de 
beregner  at  kunne  producere,  inden  Skibsfarten 
standses  for  Vinteren,  saaledes  at  Situationen  kan 
siges  at  være  gunstig  for  den  vaade  Slibemasses 
V  edkommende. 

Hvad  den  kemiske  Træmasse  angaar,  er  Situa¬ 
tionen  ikke  lige  saa  fordelagtig.  Dette  hænger 
sammen  med  flere  Omstændigheder.  Paa  den  ene 
Side  har  der  snart  i  3  Aar  været  Eksportforbud 
i  Sverige  herfor,  og  paa  den  anden  Side  har  Eng¬ 
land  i  en  længere  Tid  haft  Importforbud  for  denne 
Vare,  et  Forbud,  som  lige  til  den  sidste  Tid  er  ble¬ 
vet  opretholdt  uden  Dispensationer  overfor  Sve¬ 
rige.  Disse  Omstændigheder  har  naturligvis  ikke 
kunnet  undgaa  i  bøj  Grad  at  paavirke  den  kemi¬ 
ske  Træmasseindustris  Stilling  og  Vilkaar.  Eng¬ 
land  er  under  normale  Forhold  uden  Sammenlig¬ 
ning  Sveriges  største  Kunde,  hvad  kemisk  Masse 
angaar.  I  1915  var  Eksporten  til  England  i  Sulfit¬ 
cellulose  258,600  t  og  af  Sulfatcellulose  40,600  t, 
idet  de  tilsvarende  Tal  for  Eksporten  til  Tyskland 
var  32,500  t  Sulfit-  og  3200  t  Sulfatmasse.  Ned¬ 
gangen  i  Eksporten  til  England  var,  omendskønt 
i  ubetydelig  Grad,  blevet  erstattet  med  en  forøget 
Eksport  til  Centralmagterne. 

Derved  at  der  nu  er  afsluttet  en  almindelig  Han¬ 
delsoverenskomst  med  de  associerede  Magter,  er 
der  maaske  vundet  det,  at  Sveriges  kemiske  Træ¬ 
masse  efterhaanden  kan  komme  ind  i  de  gamle 
Handelsveje  og  naturlige  Afsætningsmarkeder. 
Der  har  allerede  vist  sig  Tegn  dertil.  I  den  Rap¬ 
port  om  Træmassemarkedet,  som  jeg  nylig  har 
citeret,  hedder  det  angaaende  Sulfitcellulose,  at 
Salget  til  Ententemagterne  i  den  sidste  Tid  har  væ¬ 
ret  meget  livlig,  og  navnlig  har  de  engelske  Myn¬ 
digheder  udfærdiget  ekstra  Importtilladelser  for 
betydelige  Mængder  Kvantiteter  svensk  Cellulose. 


Derimod  betegnes  i  samme  Rapport  Markedet  for 
Sulfatcellulose  for  at  være  mindre  gunstig.  Fak¬ 
tisk  er  Produktionen  af  baade  Sulfit-  og  Sulfatcel¬ 
lulose  blevet  indskrænket  betydeligt.  Jeg  anser 
del  for  sandsynligt,  at  det  her  kun  drejer  sig  om 
en  Overgangstid  af  relativt  kort  Varighed  indtil 
de  mere  normale  Forhold,  som  Overenskomsten 
med  de  associerede  Magter  skulde  lede  Eksporten 
af  kemisk  Træmasse  til,  og  som,  hvad  Sulfitcellu¬ 
losen  angaar,  allerede  nu  kan  skimtes. 

Ogsaa  hvad  Papir  og  Pap  angaar  er  England 
under  normale  Forhold  Sveriges  største  Kunde. 
Der  er  ganske  vist  gaaet  en  betydelig  Del  Papir 
til  Centralmagterne  under  normale  Forhold,  en 
Eksport,  der  dog  langt  fra  kan  sammenlignes  med 
Eksporten  til  England.  I  dette  Eksportforhold  sy¬ 
nes  det,  som  om  der  i  de  sidste  Aar  er  sket  en  ikke 
ubetydelig  Forandring,  som  det  dog  ikke  har  væ¬ 
ret  mig  muligt  at  kunne  fastslaa  med  Tal.  Denne 
Forskydning  har  imidlertid  medført  en  absolut  og 
relativ  Forøgelse  af  Eksporten  til  Centralmagter¬ 
ne  og  hænger  blandt  andet  sammen  med  disse 
Landes  Interesse  for  Spindepapir.  Nærmest  som 
en  Følge  af  den  nuværende  svenske  Handelspoli¬ 
tik,  turde  man  ogsaa  her  kunne  forvente  en  suk- 
cessiv  Tilbagevenden  til  normale  Forhold  fra  den 
Krigseksport,  som  naturligvis  har  været  mere  el¬ 
ler  mindre  fordelagtig  for  den  svenske  Papirindu¬ 
stri  og  dermed  ogsaa  Celluloseindustrien  og  da 
først  og  fremmest  for  Produktionen  af  Sulfatcel¬ 
lulose. 

Vor  Papirindustris  Stilling  er  imidlertid  for 
Øjeblikket  ikke  den  bedste.  Produktionen  er  i 
Løbet  af  de  sidste  Maaneder  gaaet  betydeligt  til¬ 
bage,  men  turde  imidlertid  give  Anledning  til  at 
tro,  at  man  her  har  at  gøre  med  en  Ubehagelighed 
af  forbigaaende  Natur.  Der  er  allerede  Tegn  til, 
at  ogsaa  Papirindustrien  er  i  Færd  med  atter  at 
orientere  sig  i  Retning  af  de  gamle  Markeder  vest 
paa,  selv  om  man  her  endnu  ikke  har  kunnet  kon¬ 
statere  nogen  egentlig  Stigning  i  Eksporten. 

De  Tendenser  til  forøgede  Afskibninger  vest 
paa,  som  i  den  sidste  Tid  har  gjort  sig  gældende, 
hvad  Trævarer  angaar  samt  Træmasse  og  Papir, 
kan  ikke  alene  forklares  ved  de  handelspolitiske 
Afgørelser,  men  hænger  sammen  med  den  sti¬ 
gende  Ententevaluta,  som  naturligt  har  stimu¬ 
leret  Køberne  til  at  give  Bestillinger  i  Sverige. 

Hvad  Overenskomsten  med  de  associerede  Mag¬ 
ter  angaar,  har  Sverige  som  bekendt  maattet  un¬ 
derkaste  sig  en  vis  Begrænsning  i  Eksporten  af 
Jernerts  til  Centralmagterne.  Dette  har  ikke  kun- 

net  ske  uden  at  Arbejdet  i  Gruberne  paa  forskellig 
Maade  stadig  har  maattet  indskrænkes,  idet  dog 
disse  Indskrænkninger  i  Forbold  til  Grubedriften 
i  hele  Sverige  kun  bar  en  ringe  Betydning.  Man 
turde  ogsaa  kunne  sige,  at  Sveriges  Jernindustri 
i  det  bele  for  Tiden  ikke  befinder  sig  i  nogen  ugun¬ 
stig  Stilling. 

Sveriges  Jern-  og  Staalindustri  er  i  Aaret  1918, 
baade  hvad  Produktion  og  Eksport  angaar,  un- 
dergaaet  store  Forandringer.  En  Fagmand  med 
særlig  godt  Overblik  over  denne  Industri  bar  paa 
min  Opfordring  udtalt  sig  om  dette  Spørgsmaal, 
og  jeg  tillader  mig  herved  at  gengive  disse  Udta¬ 
lelser.  Han  gør  opmærksom  paa,  at  Produktionen 
af  valset  og  smedet  Staal  og  Jern  som  Markedsva¬ 
rer  er  gaaet  ned  i  Løbet  af  dette  Aar  i  en  uanet 
Maalestok.  Dette  gælder  navnlig  Aarets  to  første 
Kvartaler  og  hænger  først  og  fremmest  sammen 
med  Vanskelighederne  ved  at  faa  passende  Ar¬ 
bejdskraft  og  med  de  manglende  Tilførsler  af  til¬ 
strækkeligt  gode  Kul  og  Koks.  Hvad  her  er  sagt 
om  valset  og  smedet  Jern  og  Staal  passer  ogsaa 
paa  Mellemprodukterne,  derimod  er  Produktio¬ 
nen  af  Raajern  taget  til,  —  her  har  den  rigelige 
Tilgang  paa  Trækul  og  de  høje  Priser  paa  Raa¬ 
jern  været  de  bestemmende  Faktorer. 

Ilvad  den  økonomiske  Situation  angaar,  maa 
navnlig  fremhæves  de  store  Variationer  i  Priserne, 
som  bar  fundet  Sted.  I  Foraaret  holdt  Køberne 
sig  tilbage,  hvilket  foraarsagede  betydeligt  Fald  i 
Priserne.  I  Efteraaret  steg  Efterspørgslerne  igen, 
saaledes  at  Jernværkerne  nu  ligger  inde  med  bety¬ 
delige  Ordrer.  For  Tiden  virker  imidlertid  Freds¬ 
udsigterne  stærkt  paa  Markedet  og  man  forholder 
sig  afventende  overfor  nye  Bestillinger. 

Eksporten  af  Jern  er  i  1918,  hvad  næsten  alle 
Sorter  angaar,  gaaet  stærkt  tilbage.  Dette  turde 
først  og  fremmest  bero  paa  en  formindsket  Im¬ 
port,  samt  den  deraf  følgende  store  Efterspørgsel 
af  Jern  i  selve  Landet.  Bortset  fra  den  Nedgang  i 
Eksporten  og  fra  de  Indskrænkninger  i  Produk¬ 
tionen,  som  paa  visse  Steder  er  forekommet,  er 
der  dog  i  det  store  og  hele  stadig  i  Jern-  og  Staal- 
industrien  Højkonjunktur.  Til  det,  som  jeg  her 
bar  citeret  angaaende  Jern-  og  Staalindustrien  af 
en  fremragende  Sagkyndigs  Udtalelser,  kan  jeg 
kun  tilføje,  at  Sveriges  handelspolitiske  Foran¬ 
staltninger,  hvad  enten  det  gælder  den  ene  eller 
anden  af  de  krigsførende  Magtgrupper,  ikke  har 
haft  nogen  som  helst  afgørende  Betydning  for 
denne  Industris  Stilling. 

Sverige  har  paa  Maskinindustriens  Omraade  en 


meget  betydelig  Produktion  af  Helfabrikata  for 
Eksport,  f.  Eks.  Separatorer,  Kuglelejer,  Primus¬ 
apparater,  Maskiner,  Motorer  m.  m.  Paa  Grund 
af,  at  der  i  Sverige  er  Mangel  paa  en  Del  af  de  Me¬ 
taller,  navnlig  Tin  og  Kobber,  som  indgaar  i  disse 
Fabrikata,  har  man  allerede  i  ret  lang  Tid  maat¬ 
tet  udøve  en  ret  haard  Kontrol  med  Eksporten  af 
disse  Fabrikata.  Den  for  Sverige  meget  vigtige 
Eksportindustri,  der  her  er  Tale  om,  har  allerede 
længe  lidt  under  Trykket  af  den  Indskrænkning  i 
Eksporten,  som  af  de  ovenanførte  Grunde  maatte 
indtræde.  De  yderligere  Hindringer  for  den  frie 
Eksport  af  disse  Industriers  Frembringelser,  som 
de  nu  gældende  Krigshandelsoverenskomster  be¬ 
tinger,  turde  derfor  egentlig  ikke  have  nogen  prak¬ 
tisk  Betydning.  Fra  Sverige  kan  der  nemlig  alle¬ 
rede  paa  Grund  af  Metalmangelen  ikke  være  Tale 
om  at  eksportere  saadanne  Fabrikata  i  tilnærmel¬ 
sesvis  samme  Udstrækning  som  under  normale 
Forhold. 

Jeg  har  hidtil  hovedsagelig  dvælet  ved  den  sven¬ 
ske  Industris  Stilling  set  i  Belysning  af  Sveriges 
Handelspolitik  overfor  de  krigsførende  Magtgrup¬ 
per. 

I  hvilken  Udstrækning  og  paa  hvilken  Maade 
vor  Industri  har  været  afhængig  af  Handelspoli- 
tiken  i  Forhold  til  de  øvrige  Magter,  er  et  Spørgs¬ 
maal,  som  selvfølgelig  befinder  sig  i  et  helt  an¬ 
det  Plan,  end  de  hidtil  berørte  Spørgsmaal.  For 
Sverige,  ligesom  for  de  øvrige  neutrale  Lande,  har 
det  dominerende  i  Handelspolitiken  været  og 
maattet  være  at  finde  et  modus  vivendi  i  Forhol¬ 
det  til  de  store  krigsførende  Magter,  men  ved  Si¬ 
den  heraf  gjaldt  det  om  at  holde  Vareudvekslingen 
med  den  øvrige  Verden  i  Gang  saa  længe  som  mu¬ 
ligt.  De  handelspolitiske  Bestræbelser,  som  i  den 
Anledning  har  gjort  sig  gældende  i  Sverige,  er 
hovedsagelig  rettet  mod  de  øvrige  ikke-krigsfø- 
rende  Lande  i  Europa,  inklusive  Finland  og  Rus¬ 
land.  Disse  Bestræbelser  er  forsaavidt  ensartede, 
som  de  alle  gaar  ud  paa  at  regulere  Sveriges  Vare¬ 
udveksling  med  de  respektive  Lande,  selvom  Reg¬ 
lerne  herfor  i  betydelig  Grad  er  højst  forskellige- 

Hvad  Principperne  for  Vareudvekslingen  an¬ 
gaar,  indtager  Sveriges  Handelspolitik  mod  Norge 
og  Danmark  en  Særstilling.  Disse  Principper  er 
altfor  godt  kendte  til  at  jeg  her  behøver  at  gaa 
nærmere  ind  derpaa.  Jeg  skal  kun  tillade  mig  at 
konstatere,  at  man  ikke  har  anvendt  det  Kompen¬ 
sationssystem,  som  ellers  under  Krigen  er  blevet 
det  dominerende  i  Vareudvekslingen  mellem  de 
forskellige  Lande,  men  at  Handelspolitiken  s 

Grundtanke  har  været,  at  man  i  Sverige  i  Bevidst¬ 
heden  om,  at  Nabolandene  ved  Leverancer  af  de¬ 
res  egne  Produkter  saavidt  muligt  liar  forsøgt  at 
hjælpe  os  i  en  vanskelig  Tid  i  den  størst  mulige 
Udstrækning,  har  villet  stille  saadanne  Varer  til 
Disposition,  som  disse  Lande  havde  Brug  for. 

Ser  man  paa  Resultatet  af  den  Vareudveksling, 
som  efter  disse  Principper  finder  Sted,  har  dette 
for  Sveriges  Vedkommende  uden  Sammenligning 
haft  den  største  Betydning  for  Folkeernæringen, 
og  dette  gælder  baade  Tilførslerne  baade  fra  Norge 
og  Danmark. 

Men  ogsaa  Sveriges  Industri  staar  paa  vigtige 
Punkter  i  Taknemmelighedsgæld  til  denne  Vare¬ 
udveksling.  Kemikalier,  Malm  og  Metaller  fra 
Norge,  Huder,  Ben  og  Glycerin  fra  Danmark  — 
for  lige  at  nævne  nogle  Eksempler  —  har  ydet  for¬ 
skellige  Grene  af  den  svenske  Industri  en  velkom¬ 
men  Lettelse.  Man  kan  maaske  ogsaa  regne  med, 
at  de  nye  Forbindelser,  som  svensk  Industri  og- 
saa  som  givende  Part  i  denne  Vareudveksling  har 
knyttet  i  Norge  og  Danmark,  allerede  har  været 
og  i  Fremtiden  endnu  i  højere  Grad  vil  kunne 
blive  af  Betydning  for  denne  Industri. 

Sveriges  Vareudveksling  med  Holland,  Schweiz 
og  Spanien  er  forbundet  med  Vanskeligheder  af 
forskellig  Art,  som  jeg  formoder,  at  man  i  Norge 
og  Danmark  har  tilsvarende  Erfaring  for.  For 
svensk  Industris  Vedkommende  er  der  næppe  no¬ 
get  stort  Haab  om  at  genoptage  denne  Vareudveks¬ 
ling  saalænge  Krigen  varer. 

TU  Slut  nogle  Ord  om  Finland  og  Rusland,  som 
begge  paa  Grund  af  Omstændighederne  har  faaet 
en  handelspolitisk  Særstilling  i  Verden. 

Saa  længe  de  tyske  Tropper  stod  paa  finsk  Om- 
raade,  maatte  Handelen  med  Finland  set  fra  de 
associerede  Magters  Synspunkt  stille  sig  ligesom 
Handelen  med  tysk  Interesseomraade.  Paa  den 
anden  Side  ligger  det  nær  at  antage,  at  Tysklands 
Indgriben  i  Borgerkrigen  har  givet  dette  Land  et 
politisk  Fortrin  i  Konkurrencen  om  finske  Varer, 
saavel  som  m.  IL  t.  Importen  til  Finland.  Her 
kan  man  finde  de  dominerende  Faktorer,  som 
svensk  Handelspolitik  har  haft  at  regne  med,  naar 
det  gælder  om  at  genopbygge  den  under  Krigen 
mere  eller  mindre  ødelagte  Handel  mellem  de  to 
Lande.  Her  er  da  ogsaa  kommet  en  Overenskomst 
mellem  Sverige  og  Finland  i  Stand  angaaende  Re¬ 
gulering  af  Vareudvekslingen  mellem  de  to  Lande. 

De  Interesser,  der  er  knyttet  til  en  Handelsover¬ 
enskomst  mellem  Sverige  og  Rusland,  er  for  begge 
Parter  af  væsentlig  større  Omfang  end  en  Handels¬ 


overenskomst  mellem  Sverige  og  Finland  for  Ti¬ 
den  kan  faa.  For  Sveriges  Industri  saavel  som  for 
den  Del  deraf,  der  er  afhængig  af  russiske  Raava- 
rer  og  Produkter  (f.  Eks.  Hør,  Hamp,  Metaller  og 
Olier)  samt  ogsaa  for  den  Del  deraf,  som  i  Rus¬ 
land  ser  et  godt  Marked  for  dens  Fabrikata  (f. 
Eks.  Maskiner,  deriblandt  Landbrugsmaskiner, 
Landbrugsredskaber,  Motorer  m.  m.)  var  det  me¬ 
get  ønskeligt  at  faa  Vareudvekslingen  mellem  Sve¬ 
rige  og  Rusland  ordnet  saa  hurtigt  som  muligt. 

I  det  store  og  hele  har  dette  af  forskellige  Grun¬ 
de  endnu  ikke  været  muligt.  Derimod  er  der  ved 
specielle  Overenskomster  i  en  vis  om  end  kun  rin¬ 
ge  Grad  blevet  tilført  Sverige  Metaller  og  forskel¬ 
lige  Slags  Olier,  samtidig  med  at  man  har  leveret 
visse  Industriprodukter  til  Rusland.  Her  har  der 
altsaa  været  Tale  om  en  ren  Tuskhandel. 

Jeg  har  som  Udgangspunkt  for  den  Redegørelse 
for  Sveriges  Handelspolitik  og  den  deraf  følgende 
Stilling  for  vor  Industri,  som  jeg  her  har  givet  i 
Overensstemmelse  med  de  faktisk  foreliggende 
Forhold,  betonet  vort  Lands  Bestræbelser  for  i 
handelspolitisk  Henseende  at  iagttage  en  ubryde¬ 
lig  Neutralitet.  Jeg  har  ogsaa  paa  den  anden  Side 
fremholdt,  al  Sverige,  hvad  betydningsfulde  Grene 
af  dets  Industri  angaar,  gennem  denne  Handelspo¬ 
litik  har  kunnet  forberede  Jordbunden  for  en  Til¬ 
bagevenden  fra  dets  gennem  Krigenunaturlige  for¬ 
skudte  Handelsforbindelser  til  mere  normale  For¬ 
hold,  hvad  angaar  vor  Vareudveksling  med  andre 
Lande. 

Her  har  man  i  Sverige  ikke  blot  haft  Blikket 
rettet  mod  Øjeblikkets  Krav,  men  ogsaa  mod  den 
Tid,  som  kommer  efter.  Det  gælder  om,  naar  Fre¬ 
dens  Dag  en  Gang  kommer,  at  have  det  ordnet 
saadan,  at  den  Handelspolitik,  som  man  har  ført 
under  Krigen,  ikke  lukker  Vareudvekslingen  til 
nogen  af  Siderne.  Opgaven  er  vanskelig,  men  jeg 
vover  at  tro,  at  den  ærlige  Stræben  efter  Neutrali¬ 
tet,  som  er  bærende  for  denne  Handelspolitik,  baa¬ 
de  under  og  efter  det  store  Opgør  i  den  nuværende 
Verdenskatastrofe  ikke  skal  undgaa  at  vinde  Re¬ 
spekt  og  sætte  Frugter  af  Værdi  for  vor  Industri  og 
Handel. 

U.  S.  A.  og  den  nye  Eksporthandel. 

f  »The  American  Manufacturers  Export  Associa¬ 
tions«  i  New  York  har  der  i  Oktober  Maaned  f.  A. 
været  afholdt  et  Aarsmøde,  som  Handelsraadgiveren 
ved  det  danske  Gesandtskab  i  Washington  havde  Lej¬ 
lighed  til  at  overvære.  I  en  til  Udenrigsministeriet 

indgivet  Beretning,  der  igen  er  oversendt  til  Handels¬ 
ministeriet,  som  har  givet  Industriraadet  Lejlighed  til 
at  gøre  sig  bekendt  med  den,  skildrer  Handelsraad- 
giveren  sine  Indtryk  fra  Mødet. 

Det  fremgik  af  de  paa  Mødet  afholdte  Foredrag,  at 
der  fra  alle  Sider  var  Enighed  om  dels  ikke  at  for¬ 
sømme  noget  Middel,  der  kunde  hjælpe  til  at  uddanne 
og  optræne  en  Handelsstand,  som  kunde  maale  sig 
med  Verdens  bedste,  dels  fra  Statens,  Pengeverdenens 
og  Skibsfartens  Side  at  yde  en  saadan  optrænet  Han¬ 
delsstand  al  mulig  Støtte  saavel  hjemme  som  ude. 

De  paa  Mødet  vedtagne  Resolutioner  bekræfter 
ganske  dette.  I  en  af  dem  »udtrykker  Mødet  som 
sin  faste  Overbevisning,  at  der  foreligger  tvingende 
Nødvendighed  for  den  øjeblikkelige  Oprettelse  i  De 
Forenede  Stater  —  med  Regeringens  Hjælp  og  under 
dens  Ledelse  —  af  Kursus  til  Uddannelse  i  Udenrigs¬ 
handel«.  En  anden  Resolution  udtaler:  »De  Forenede 
Stater  har  naaet  et  Punkt  i  Landets  Historie,  hvor 
dets  økonomiske  Interesser  og  F'orpligtelser  er  blevet 
udstrakt  til  enhver  Del  af  Verdenen,  og  hvor  en  for¬ 
standig  Politik  med  Respekt  for  Amerikas  Krigsfæl¬ 
lers  økonomiske  Integritet  maa  harmonisere  med  pas¬ 
sende  Foranstaltninger  til  Bevarelse  og  Fremme  af 
Landets  økonomiske  Velfærd«.  Under  Henvisning 
hertil  udtaler  Mødet  som  sin  Overbevisning,  at  de  af 
de  paagældende  Departementer  til  Fremme  af  disse 
Arbejder  forlangte  Bevillinger  er  absolut  nødvendige 
og  uundgaaelige. 

Endelig  udtales  det  i  en  tredje  Resolution,  at  den 
af  Regeringen  byggede  »emergency  fleet«  snarest  mu¬ 
ligt,  efter  at  have  tjent  det  Krigsøjemed,  hvori  den  er 
bygget,  bør  benyttes  til  Basis  for  en  amerikansk  Han- 
delsflaade,  og  at  Skibene  bør  overgaa  til  privat  Eje 
til  saadanne  Priser,  at  de  paagældende  Redere  er  i 
Stand  til  at  optage  Konkurrencen  med  de  i  fremmede 
Lande  billigt  drevne  udenlandske  Skibe. 

I  to  af  de  paa  Mødet  holdte  Foredrag,  der  iøvrigt 
foreligger  trykt  til  Gennemsyn  i  Industriraadets  Se¬ 
kretariat,  udtaler  Foredragsholderne  sig  klart  og 
skarpt  imod  enhver  Art  af  Handelskrig  efter  Krigen. 
I  et  af  Foredragene:  »Edueation  for  foreign  trade 
service«,  hedder  det  saaledes: 

»Demokratisering  faar  særlig  i  disse  Dage,  hvor 
man  kommer  til  dyb  Eftertanke,  en  for  os  amerikan¬ 
ske  Borgere  saa  forstaaelig  Betydning,  at  den  anvendt 
paa  Handel  og  Industri  vil  give  Anledning  til  mange 
Tanker  og  Idéer.  Det  er  min  Mening,  at  vi,  saafremt 
vi  vil  følge  den  Retning,  som  de  nuværende  Begiven¬ 
heder  har  taget,  ikke  et  eneste  Øjeblik  kan  anerkende 
den  iøjnefaldende  Modsætning,  der  ligger  i  det  stadigt 
tilbagevendende  Udtryk:  »Handelskrig  efter  denne 
Krig«.  Vi  kæmper  ivrigt  for  at  skabe  et  politisk  De¬ 
mokrati,  der  i  Forbindelse  med  Nationernes  Liga  for 
Eftertiden  skal  forhindre,  at  en  Krig  som  den,  der 
nu  raser,  bliver  gentaget.  Hvorfor  kan  vi  saa  ikke 
anerkende  et  Demokrati  i  Handelen,  der  gaar  ud  paa 
det  samme?« 

I  samme  Aand  udtaler  en  anden  af  Foredragshol¬ 
derne  sig  i  sit  Foredrag:  »What  organization  has 
done  and  can  do  for  the  American  exporter  : 

»Det  er  ikke  vor  Agt  at  udvide  De  Forenede  Sta¬ 


ters  Udenrigshandel  paa  Bekostning  af  de  Nationer, 
med  hvem  vi  har  kæmpet  Ansigt  til  Ansigt  for  den 
menneskelige  Lykke.  Vi  ønsker  ikke  alene,  at  De 
Forenede  Stater  men  at  hele  Verden  maa  have  Held 
med  sig,  og  naar  vi  gerne  vil  udvide  Amerikas  Uden¬ 
rigshandel,  saa  ønsker  vi  samtidig,  at  enhver  saadan 
Udvidelse,  der  er  vedvarende,  skal  være  afhængig  af 
Handelens  Udvikling  hos  de  Nationer,  der  køber  vore 
Produkter.« 

Efter  disse  Udtalelser  synes  det,  som  om  den  ame¬ 
rikanske  Handelsstand  er  paa  det  rene  med,  at  der 
snarest  muligt  efter  Krigens  Afslutning  bør  gives 
Handelen  friest  muligt  Spillerum. 

Af  de  øvrige  Foredrag  henleder  et  enkelt:  »Why 
advertise  abroad«,  særlig  Opmærksomheden  paa,  hvor 
nødvendigt  det  er  for  et  Firma,  som  ønsker  at  sælge 
sine  Varer  i  fremmede  Lande,  at  vække  Opmærksom¬ 
hed  for  disse  Varer  gennem  Avertering  og  at  bevare 
saavel  Firmaets  Navn  som  Varernes  Art  og  Kvalitet 
i  det  fremmede  Publikums  Erindring  gennem  fortsat 
Avertering. 

I  det  hele  linder  Handelsraadgiveren,  at  Forhand¬ 
lingerne  paa  Mødet  gav  Vidnesbyrd  om,  hvilke  Mestre 
Amerikanerne  er  med  Hensyn  til  den  rent  tekniske 
Tilrettelæggelse  af  en  Salgskampagne  og  med  Hensyn 
til  Midlerne  til  gennem  maalbevidst  Avertering  at 
henlede  Publikums  Opmærksomhed  paa  en  Salgsvare. 
Den  Omstændighed,  at  Amerikanerne  hidtil  ikke  har 
behøvet  i  væsentlig  Grad  at  interessere  sig  for  Eks¬ 
porthandelen,  fordi  deres  Produkter  har  været  let 
sælgelige  enten  i  Staterne  selv  eller  gennem  frem¬ 
mede  Købere  af  Varerne,  maa  formentlig  betragtes 
som  Hovedgrunden  til,  at  den  amerikanske  Handels¬ 
stand  ikke  hidtil  har  tilegnet  sig  de  specielle  Færdig¬ 
heder,  uden  hvilke  Eksporthandel  ikke  kan  trives. 

Ud  fra  den  her  anførte  Omstændighed,  Amerika¬ 
nernes  delvise  Ukendskab  til  Eksporthandel  og  hid¬ 
tidige  ringe  Ljxst  til  Beskæftigelse  dermed,  henleder 
Handelsraadgiveren  Opmærksomheden  paa,  at  vort 
Land,  hvis  Handelsstand  er  trænet  og  initiativ  1  i  §5 
sidder  inde  med  særlige  Muligheder  for  indbringende 
Forretninger  gennem  Besørgelsen  af  De  Forenede 
Staters  Eksporthandel  paa  forskellige  Lande. 

Som  Følge  af  vor  geografisk  Beliggenhed  vil  det 
særlig  være  Amerikas  Handel  paa  Rusland,  i  hvilken 
dansk  Handel  vil  kunne  faa  Del.  Den  Omstændig¬ 
hed,  at  Danmark  under  Krigen  har  været  mere  frit 
stillet,  skulde  formentlig  yderligere  skabe  Betingelser 
for  efter  Krigen  at  gøre  Danmark  til  en  væsentlig 
F'aktor  i  Handelen  mellem  Amerika  og  Rusland  saa¬ 
vel  som  i  Landene  langs  Østersøen.  Kjøbenhavns 
Frihavn  vil  derved  endelig  komme  til  sin  fulde  Ret 
og  kunne  gøre  Kjøbenhavn  til  et  Omskibningssted  af 
Rang,  bl.  a.  for  amerikanske  Varer  til  Østersøen  og 
Rusland. 

Under  Henvisning  hertil  fremhæver  Handelsatta¬ 
chéen  det  ønskelige  i,  at  der  i  De  Forenede  Stater 
iværksættes  en  energisk  og  omfattende  Kampagne  for 
at  gøre  Frihavnen  og  de  Fordele,  den  byder  ameri¬ 
kansk  Handel,  mere  kendt  i  Amerika.  Han  tilraader 
i  det  Øjemed  at  sende  Repræsentanter  for  Frihavnen 
til  Amerika  for  ved  Foredrag  i  de  derværende  Han- 

delskamre  og  gennem  Samtaler  med  de  interesserede 
Firmaer  at  gøre  et  intensivt  Arbejde  for  at  udbrede 
Kendskabet  til  de  Fordele,  som  amerikansk  Handel 
vil  kunne  opnaa  ved  at  benytte  Kjøbenhavn  som 
Mellemled  i  Handelen  paa  Rusland  og  Østersøen. 

□□□□□□ 

Hages 

Haandbog  i  Handelsvidenskab. 

Det  var  i  1894  at  Hages  Haandbog  første  Gang  saa 
Lyset.  Nu  foreligger  den  i  4de  omarbejdede  Udgave 
efter  at  de  tre  foregaaende  er  udsolgt.  Dette  sidste 
er  forsaavidt  kun  godt,  som  Haandbogen  som  saadan 
aldrig  har  faaet  Tid  til  at  blive  forældet,  og  det  er 
kun  at  haabe,  at  der  i  Øjeblikket  er  en  saadan  Brug 
og  Efterspørgsel  for  den  njæ  Udgave,  at  Forlaget 
atter  om  et  færre  Antal  Aar  kan  melde  udsolgt  og 
dermed  atter  gaa  i  Gang  med  en  ny  Udgave,  thi  vi 
lever  jo  for  Nærværende  i  en  særlig  Grad  i  Foran¬ 
dringens  og  Omskiftelighedens  Tid.  Men  nok  om  det, 
lad  os  se  paa  4de  Udgave,  som  den  foreligger. 

Det  er  først  værd  at  notere,  at  en  ny  Udgiver  er 
traadt  til,  nemlig  Departementschef  K.  Riis-Hansen, 
der  har  afløst  de  tidligere  Udgivere  af  2den  og  3die 
Udgave  :  Generaldirektør  Koefoed  og  afdøde  National¬ 
bankdirektør  E.  Meyer.  Hertil  kan  føjes,  at  Haand¬ 
bogen  som  den  nu  foreligger  baade  i  Form  og  Ind¬ 
hold  afviger  en  Del  fra  den  foregaaende  Udgave,  om- 
end  det  af  den  oprindelige  Udgiver  skabte  Grundlag 
er  fastholdt. 

Hvad  nu  først  Formen  angaar,  vil  det  bemærkes, 
at  Haandbogen  nu  falder  i  3  Dele:  en  almindelig  eller 
grundlæggende  Del,  der,  som  Udgiveren  udtrykker 
det,  giver  det  økonomiske  og  retslige  Grundlag,  det 
historiske  Overblik  og  det  geografiske  Tversnit,  en 
speciel  Del,  hvori  de  Handelen  særlig  vedrørende  For¬ 
hold  er  behandlet  eller  nøjere  udført,  og  en  handels¬ 
teknisk  Del,  der  byder  en  Vejledning  i  de  for  Køb¬ 
manden  nødvendige  praktiske  Færdigheder. 

Hvad  Indholdet  angaar,  har  a'ene  den  Omstændig¬ 
hed,  at  der  til  4de  Udgave  er  knyttet  et  stort  Antal 
nye  Navne,  øvet  sin  Indflydelse.  Ikke  blot  er  deres 
tidligere  Afsnit  derved  bleven  mere  omarbejdede  end 
hvis  samme  Forfatter  gik  igen;  men  helt  nye  Afsnit 
er  ogsaa  kommet  ind,  saaledes  f.  Eks.  Kontorchef 
Cohns  »Folkeretslige  Forhold«  og  »Dansk  Krigslov¬ 
givning«  og  Overretssagfører  Knud  Jarners  »Den  bor¬ 
gerlige  Retspleje  efter  Retsplejeloven«. 

Departementschef  Riis-Hansen  indleder  Værket  med 
Grundtræk  af  Nationaløkonomien«,  et  Afsnit  der  for¬ 
rige  Gang  blev  skrevet  af  Emil  Meyer.  Ihvorvel  disse 
Fremstillinger  paa  adskillige  Punkter  afviger  noget 
fra  hinanden  udmærker  de  sig  begge  ved  Klarhed  og 
fuldstændig  Upartiskhed.  Naturligvis  er  Riis-Hansens 
Fremstilling  paa  flere  Punkter  mere  up  to  date;  men 
Emil  Meyers  Fremstilling  kan  dog  endnu  den  Dag  i 
Dag  læses  med  Udbytte  og  Glæde. 

Paa  det  juridiske  Omraade  har  Højesteretsassessor 
Dr.  jur.  Tybjerg  udvidet  sit  Domæne,  idet  han  denne 


Gang  er  Forfatter  baade  til  Afsnittene  Handelsret  og 
Søret,  vel  at  mærke  saaledes  at  forstaa  at  førstnævnte 
bar  faaet  et  nyt  Afsnit  under  sig:  Indledning  til  Han¬ 
delsretten,  som  Erstatning  for  det  i  3die  Udgave  op¬ 
tagne  Kapitel:  Grundtræk  af  Formueretten.  Ovenfor 
har  vi  lige  nævnt  nogle  helt  nye  juridiske  Afsnit. 
Endelig  er  der  i  den  almindelige  Del  Grund  til  at 
nævne  Professor  Arup’s  Fremstilling  af  Varehandelens 
Historie  i  Omrids.  Op  til  1850  foregaar  Fremstil¬ 
lingen  Aar  for  Aar,  naturligvis  inddelt  i  Perioder; 
men  fra  dette  Tidspunks  lægger  Professor  Arup  nye 
Hovedskillelinier  ind,  idet  de  sidste  halvhundrede 
Aars  Handel  i  de  enkelte  Y arev  gøres  til  Genstand  for 
Behandling. 

Indenfor  de  mere  specielle  Afsnit  kan  af  nye  For¬ 
fattere  anføres  cand.  polit.  Toftegaard,  der  skriver 
Afsnittet  om  Møntvæsen,  Grosserer,  cand.  jur.  Ch.  V. 
Nielsen,  der  fortæller  om  Handel  i  Almindelighed  og 
^  ekselret  og  cand.  polit.  Thorsen,  der  skriver  om 
Forsikringsret.  Professor  Nielsen  har  ført  Afsnittet 
om  Bankvæsen  ajour,  endelig  har  cand.  polit.  Røgind, 
Navigationsdirektør  Bildsøe  og  Kaptajn  Frode  ydet  for¬ 
skellige  Bidrag  paa  Samfærdselsmidlernes  Omraade. 
Afsnittene  om  Varekundskab,  Toldvæsen,  Postvæsen 
og  Telegrafvæsen  skrives  af  de  samme  Mænd,  der 
ydede  disse  Bidrag  til  3die  Udgave. 

Hvad  endelig  Haandbogens  tredie  og  sidste  Afsnit 
angaar,  den  handelstekniske  Del,  er  denne  blevet  for¬ 
øget  og  forbedret  ved  Arbejde  fra  cand.  Toftegaard, 
Handelsskolelærer  Klit  Og  cand.  Henr.  Hansen.  Det 
udførlige  Register  er  ogsaa  denne  Gang  udarbejdet  af 
Vilh.  Elberling.  Af  Nyheder  kan  i  denne  Forbindelse 
anføres  to  Fortegnelser,  dels  over  de  vigtigste  Tabel¬ 
ler  og  tabellariske  Fremstillinger,  dels  over  Literatur- 
henvisninger.  Sidstnævnte  er  i  det  hele  taget  vokset 
en  Del  i  Antal,  men  det  kan  kun  hilses  med  Glæde. 

J.  V. 

□□□□□o 

Saarbækkenets  Kulrigdom  og  den 
franske  Metalindustri. 

I  Tilslutning  til  den  Kampagne  for  en  Anneksion 
af  Saarbækkenet,  der  i  den  sidste  Tid  har  været  ført 
i  den  franske  Regeringspresse  i  Forbindelse  med 
Drøftelsen  om  Tysklands  svigtende  Økonomi  og  de 
store  Erstatningskrav,  der  vil  blive  stillet  det,  har 
Eugene  Vaillé  (fransk  Nationaløkonom  og  Statistiker) 
skrevet  en  Artikel  i  »l’Exportateur  Francais«  om,  hvad 
en  saadan  Anneksion  vilde  betyde  for  den  franske 
Metalindustri.  Da  samme  Artikel  giver  en  ret  god 
Oversigt  saavel  over  Saardistriktets,  som  over  de  øst¬ 
lige  franske  Provinsers  Industri  og  gensidige  Afhæn¬ 
gighed,  gengiver  vi  nedenfor  Artiklen  i  Uddrag. 

—  Kulbækkenet  ved  Saar  er  saa  godt  som  helt  og 
holdent  prøjsisk  Statsejendom.  Det  udgør  et  Areal  af 
ca.  110,000  Hektarer  og  strækker  sig  nord  for  Saar- 
brucken  ind  over  Bayer-Pfalz  og  Rhinprøjsen.  Dets 
Kulrigdom  blev  ved  den  geologiske  Kongres  i  Toronto 
i  1913  anslaaet  til  9  Milliarder  769  Millioner  Tons  i 
indtil  1,200  Meters  Dybde  og  6  Milliarder  779  Millio- 

ner  i  de  under  1,200  Meter  liggende  Lag.  Indtil  før 
Krigen  blev  der  kun  brudt  ret  smaa  Mængder  af  Kul 
i  Saarbækkenet,  idet  de  to  Ejere,  den  prøjsiske  og 
den  bayerske  Stat,  ikke  ønskede  at  fremkalde  en 
unødig  Konkurrence  med  Westfalens  Kulminer.  Fra 
1903  til  1913  steg  Tallet  paa  udvundne  Tons  Kul  fra 
10,067,00  til  13,000,00,  hvad  der  i  et  Tidsrum  af  ti  Aar 
ikke  kan  regnes  for  nogen  Stigning  af  Betydning. 
Dette  Forhold  skyldes  imidlertid  ikke  hverken  tekni¬ 
ske  Vanskeligheder  ved  Brydningen  eller  nogen  Knap¬ 
hed  paa  Kul,  men  er  udelukkende  en  Følge  af  Mine- 
ejernes  bevidste  Balancepolitik  i  Rhinprovinserne. 

Hvad  Besiddelsen  af  disse  Kuldistrikter  vilde  betyde 
for  Frankrig  fremgaar  af  følgende  Statistik.  Det 
franske  Ministerium  for  offentlige  Arbejder  opgiver 
Frankrigs  Kulforbrug  i  1913  til  64,834,000  Tons,  hvoraf 
40,045,420  Tons  hidrører  fra  Hjemmeproduktionen, 
medens  Resten,  de  24,788,580  Tons,  maatte  dækkes  ved 
Import.  Disse  Tal  var  i  stadig  Stigning,  og  det  er 
værd  at  lægge  Mærke  til,  at  til  Trods  for  at  Frankrig 
indførte  ca.  25  Millioner  Tons  Kul  om  Aaret  var  det 
ude  af  Stand  til  selv  at  forarbejde  sine  egne  Jern- 
ertser.  Af  disse  blev  der  i  1913  uddraget  20,917,870 
Tons  af  fransk  Jord  —  heri  ikke  indbefattet  Nord¬ 
afrika  —  og  Frankrigs  Metalindustri  magtede  kun  at 
anvende  5,207,000  Tons  til  Støbning,  og  5,092,000  Tons 
til  Forarbejdning  af  Jern  og  Staal.  8,656,000  Tons 
Erts  maatte  saaledes  eksporteres.  Heraf  gik  de 
4,254,000  til  Belgien  og  3,810,000  til  Tyskland. 

Generobringen  af  Lothringen  vil  fordoble  Frankrigs 
Produktion  af  Jernertser,  idet  der  i  1913  i  denne  Pro¬ 
vins  alene  blev  produceret  21,136,000  Tons  Jernmalm, 
der  forarbejdes  paa  følgende  Steder: 


11,177,000 

2,612,000 

2,910,000 

3,500,000 

237,000 

500,000 


Tons  i  det  annekterede  Lothringen. 
»  i  Saarbækkenet. 

»  i  Westfalen. 

»  i  Luxembourg. 

»  i  Belgien. 

»  i  Frankrig. 


Til  denne  Virksomhed  havde  Fabrikerne  i  Saar- 
bækkenet  og  i  det  annekterede  Lothringen  Brug  for 
omtrent  4,500,000  Tons  Koks,  hvoraf  Saargruberne 
leverede  Halvdelen.  Disse  forsynede  endvidere  tildels 
samtlige  Fabriker  i  fransk  Lothringen,  der  i  1913  ialt 
indførte  2,355,000  Tons  tyske  Koks.  Af  de  13  Millio¬ 
ner  Tons,  som  blev  udvundet  i  1913,  anvendte  Grube¬ 
ejerne  selv  1,407,000  Tons  til  Fremstilling  af  Koks  og 
3,965,000  til  Jern-  og  Staalindustrien. 

Det  fremgaar  af  ovenstaaende,  hvor  stor  Betydning 
Kuldistrikterne  ved  Saar  har  haft  og  vil  kunne  faa 
for  den  franske  Metalindustri,  som  efter  Krigen  har 
vanskeligt  ved  at  holde  sig  paa  Højde  med  Situationen 
under  Krigen  —  netop  paa  Grund  af  den  konstante 
Kulmangel. 

Frankrig  vilde  ved  en  Anneksion  af  Saardistriktet 
ikke  blot  kunne  hævde  den  Position,  det  indenfor 
Metalindustrien  har  arbejdet  sig  op  til  under  Krigens 
Tvang,  men  endog  forbedre  den  ganske  betydeligt, 
idet  Saarbækkenet  foruden  Kulgruberne  er  i  Besid¬ 
delse  af  en  Række  store  Jernværker  og  jernindustri¬ 
elle  Fabriker  beliggende  ved  Floden  Saar.  Vi  nævner 


de  vigtigste,  idet  vi  følger  Floden  fra  der,  hvor  den 
overskrider  den  lothringske  Grænse,  til  dens  Udløb 
i  Mosel.  Det  er  Fabrikerne  i  Brebach,  som  før  Krigen 
havde  5  Højovne  og  en  daglig  Produktion  af  500  Tons 
Støbegods;  i  Burbach  med  8  Højovne  og  en  Produk¬ 
tion  af  1,200  Tons;  i  Volklingen  med  7  Højovne  og 
en  Produktion  paa  1,000  Tons;  i  Hostenbach,  der  har 
Fabrikationen  af  Staal  til  Specialitet;  i  Bous,  der 
ligeledes  fabrikerer  Staal,  og  som  er  forsynet  med  et 
elektrisk  Staalværk;  i  Dillingen  med  4  Højovne  og 
en  daglig  Produktion  af  800  Tons;  endelig  Øst  for 
Saarbrucken  Fabrikerne  i  Neukirchen  med  5  Højovne 
og  800  Tons  Støbegods. 

Alle  disse  Tal  hidrører  imidlertid  fra  før  Krigen. 
For  at  faa  et  virkeligt  Begreb  om  denne  Egns  Metal¬ 
industri  og  øvrige  Fabriksvirksomhed  (de  ovenfor 
nævnte  Virksomheder  er  kun  de  mest  kendte  af  Saar- 
fabrikerne),  er  det  nødvendigt  hertil  at  føje  Tusinder 
af  Koksovne,  talrige  Martinovne  og  elektriske  Ovne. 

Medens  det  annekterede  Lothringen  i  1913  produce¬ 
rede  4,165,498  Tons  Støbegods  og  2,286,354  Tons  Staal  ved 
Hjælp  af  Kullene  fra  Saarbækkenet,  blev  der  i  Saar- 
dalen  fabrikeret  1,374,544  Tons  Støbegods  og  2,079,825 
Tons  Staal  for  Størsteparten  af  Mineraler  fra  Loth¬ 
ringen.  Der  fandt  saaledes  før  Krigen  en  frugtbrin¬ 
gende  Udveksling  Sted  mellem  Saardistriktets  og 
Loth ringens  Rigdomme  og  en  Afbrydelse  heraf  vilde 
være  til  ubodelig  Skade  for  Virksomhederne  i  begge 
Egne. 

Hvis  Frankrig  annekterede  Saarbækkenet,  vilde  dette 
østlige  Grænsehjørne  blive  et  af  de  mest  aktive  Cen¬ 
trer  for  Metalindustrien  i  hele  Verden,  idet  der  til  de 
forannævnte  Tal  vilde  komme  fransk  Lothringens 
3,493,000  Tons  Støbejern  og  2,256,000  Tons  Staal  og  sand¬ 
synligvis  ogsaa  de  2,548,000  Tons  Støbejern  og  1,136,000 
Tons  Staal,  der  fabrikeres  i  Luxembourg  som  nu  ikke 
længer  hører  til  den  tyske  »Zollverein«. 

Saaledes  er  de  økonomiske  Muligheder,  der  aabner 
sig  for  Frankrig  ved  en  Anneksion  af  Saarbækkenet. 
Ved  Fredsslutningen  —  skriver  Forfatteren  —  bør 
Frankrig  have  sin  Opmærksomhed  henvendt  herpaa 
og  overveje  om  ikke  Tyskland  kunde  betale  en  Del 
af  den  enorme  Skadeserstatning,  der  vil  blive  det  af¬ 
krævet,  ved  Afstaaelse  af  de  den  prøjsiske  og  bayer¬ 
ske  Stat  tilhørende  Kuldistrikter  omkring  Saarfloden. 

Hvilket  Knæk  dette  samtidig  vilde  betyde  for  den 
tyske  Jernindustri,  der  allerede  lammes  stærkt  ved 
Lothringens  Afstaaelse,  vil  med  al  ønskelig  Tydelighed 
fremgaa  af  de  anførte  Tal. 


□□□□□□ 


Tuxham-Raaoliemotor. 

Efter  Indbydelse  af  A/S  Tuxham  havde  vi  nylig 
Lejlighed  til  at  bese  Selskabets  Virksomhed  og  over¬ 
være  Prøven  af  en  240  HK  Raaoliemotor  til  et  Motor¬ 
fartøj. 

A/S  Tuxham,  der  i  1902  overtog  Tuxen  &  Hamme- 
rich’s  Fabrik  i  Nakskov,  havde  den  store  Fordel 
ogsaa  at  overtage  dette  Firmas  Erfaring  i  Konstruk- 


tion  af  Motorer,  en  Erfaring,  der  saa  at  sige  laa  op¬ 
magasineret  hos  Nakskovfirmaets  Personale  og  i  dets 
Konstruktionstegninger.  Firmaet  i  Nakskov  begyndte 
allerede  i  Slutningen  af  Halvfjerdserne  at  fremstille 
Lysgasmotorer,  og  i  Begyndelsen  af  Firserne  optog 
Firmaet  Fabrikationen  af  Petroleumsmotorer.  I  1903 
udvidede  man  Fabrikationen  til  ogsaa  at  omfatte 
Sugegasanlæg.  I  1911  fremkom  Tuxham’s  Raaolie- 
motorer,  som  derefter  i  den  forløbne  Aarrække  har 
gennemgaaet  en  Udvikling,  som  vil  være  de  fleste 
Teknikere  bekendt,  og  som  har  skaffet  Firmaet  Afsæt¬ 
ning  selv  paa  de  fjerneste  Eksportmarkeder. 

Uden  at  komme  nærmere  ind  paa  Detailler  ved 
den  omtalte  240  HK  Motor  kan  vi  konstatere,  at  dens 
Reverseringsanordning  med  Trykluft  var  meget  prak¬ 
tisk,  idet  man  efter  et  Minuts  Undervisning  fuldstæn¬ 
dig  var  i  Stand  til  at  styre  Motoren,  og  at  Maskinen 
i  det  hele  taget  var  et  smukt  Vidnesbyrd  om  Firmaets 
og  dermed  dansk  Motorindustris  tekniske  Ydeevne. 

Firmaets  tekniske  Leder  Ingeniør  R.  G.  Andersen 
demonstrerede  for  de  indbudte  det  Maalsystem,  som 
Firmaet  arbejder  efter,  nemlig  det  af  Eskilstunaflr- 
maet  Johansson  indførte  System,  der  tvinger  Fabrika¬ 
tionen  ind  i  en  hidtil  ukendt  Præcision.  Man  indser 
let,  hvilken  Betydning  det  vil  have  for  et  Firmas  Ar¬ 
bejde  baade  i  Udlandet  og  herhjemme,  at  alle  Re¬ 
servedele  og  Dele  af  Maskiner,  in  casu  Motorer,  af 
samme  Type  kan  udveksles  med  slidte  eller  defekte 
Dele,  og  at  der  altid  kan  garanteres  den  mest  nøjag¬ 
tige  Passeevne. 

□□□□□□ 

Mindre  Meddelelser. 

Industriarbejderne  og  den  billige  Import. 

Som  tidligere  berørt  staar  man  i  Norge  overfor 
samme  Problem  som  vi,  idet  Norges  Industrier,  der 
efterhaanden  er  kommet  op  paa  at  arbejde  med 
meget  høje  Omkostninger,  ikke  mindst  til  Arbejdsløn, 
nu  trues  alvorligt  af  billige,  udenlandske  Færdig¬ 
varer,  der  kastes  ind  paa  Markedet.  Der  har  jo  altid 
fra  en  vis  Side  været  talt  meget  om  Velsignelserne 
ved  billige  Varer  og  den  udenlandske  Konkurrences 
Mission  paa  dette  Felt.  Naar  man  læser  de  norske 


Skotøjsarbejderes  Fagblad  »Skotøjsarbejderen«,  faar 
man  imidlertid  et  Indtryk  af,  at  ikke  alle  de  gamle 
Dogmer  længer  er  god  Latin,  —  nemlig  naar  det  er  en 
selv,  der  bliver  traadt  over  Støvlesnuderne.  I  en  meget 
skarp  Artikel  stempler  Bladet  den  nuværende  ameri¬ 
kanske  Skotøjsimport  som  skæbnesvanger  for  hele 
Faget,  idet  mange  norske  Fabriker  maa  standse  og 
Tusinder  norske  Arbejdere  blive  arbejdsløse.  Saa 
meget  synes  de  norske  Skotøjsarbejdere  ikke  at  være 
tilbøjelige  til  at  ofre  paa  den  internationale  Solida¬ 
ritets  Alter  og  paa  en  pæn  Maade  beder  deres  Blad 
sig  fritaget  for  disse  Venligheder  fra  den  anden  Side 
Atlanten  —  samtidig  med  at  karakterisere  det  meste 
af  det  indførte  amerikanske  Skotøj  som  noget  værre 
Stads.  Bladet  slutter  derfor  i  det  Haab,  at  Faren  vil 
drive  over,  naar  først  den  norske  Industri  faar  tilført 
Materialer  til  rimelige  Priser,  saa  at  den  atter  kan 
optage  Konkurrencen  lige  saa  godt  som  før  Krigen. 

Vi  ved  ikke,  om  danske  Skotøjsarbejdere  har  Mod 
til  at  sige  det  samme  om  Forholdene  herhjemme, 
men  vi  tror,  at  der  kunde  være  al  Anledning  dertil, 

Nedgangen  i  Englands  Kulproduktion. 

I  »Iron  and  Coal  Trade  Reviews«  lindes  følgende 
for  Nedgangen  i  Englands  Kulproduktion  oplysende 
Tal.  I  Perioden  fra  2.  Januar  til  17.  August  1917  ud¬ 
gjorde  denne:  154,503,000  Tons,  medens  den  for  samme 
Tidsrum  i  1918  kun  naaede  140,968,200  Tons. 

Amerikansk  Industris  Udvikling. 

Fra  Krigens  Begyndelse  og  til  henholdsvis  1.  Okt. 
og  1.  Novbr.  1918  er  i  De  Forenede  Stater  dannet  i 
Kemisk,  Droge-  og  Farvestofindustrien  nye  Foreta¬ 
gender  med  en  samlet  Kapital  af  387  Miil.  Dollars, 
i  Jordolie-  og  Gasindustrien  (ogsaa  Jordgasindustri) 
1727  nye  Selskaber,  med  en  samlet  Kapital  af  1755 
Miil.  Doil. 

Derimod  forlyder  det  (gennem  »Financial  Times«, 
men  iøvrigt  ubekræftet)  at  den  Kvælstofindustri  hvor¬ 
til  man  i  Staterne,  særlig  ved  Samvirken  mellem  Re¬ 
geringen  og  General  Chemical  Co.,  havde  gjort  store 
Forarbejder,  ikke  vil  blive  ført  ud  i  Livet. 


□□□□□□ 

FORENINGS-MEDDELELSER. 

Britisk  Eksportforbudsliste. 

Opmærksomheden  henledes  paa,  at  der  til  Stadig¬ 
hed  henligger  til  Gennemsyn  i  Industriraadets  Sekre¬ 
tariat  de  sidste  Meddelelser  fra  Udenrigsministeriet 
vedrørende  Ændringer  i  og  Tilføjelser  til  den  britiske 
Eksportforbudsliste. 

Yderligere  Lempelser  i  Embargoen. 

Ifølge  Meddelelse  fra  Udenrigsministeriet  vil  der  nu 
uden  'Vanskelighed  kunne  opnaas  Udførselstilladelse 
fra  England  for  Malerfarver  og  Tryksværte  til  Skandi¬ 
navien. 

Endvidere  vil  Ansøgninger  om  Eksporttilladelse 
blive  taget  under  Overvejelse  i  »approved  cases«,  for- 
saavidt  angaar  følgende  Varer: 

Hio  de  Janeiro  Friyorifico  liides, 

Chrome  sole  leather,  produced  from  imported  wet  sal¬ 
ted  hides  and  dry  and  dry  salted  hides. 

Endelig  vil  License  for  Cacaohønner  og  Gummi  nu 
uden  Vanskelighed  kunne  forventes,  saalænge  Ratio¬ 
nerne,  der  for  begge  Varers  Vedkommende  er  betyde¬ 
lig  forhøjet,  ikke  overskrides. 

Ifølge  Meddelelse  fra  Den  interallierede  Komité  er 
de  associerede  Regeringer  nu  rede  til  at  optage  til 
Overvejelse  Ansøgninger  om  Udførselstilladelse  til 
Danmark  for: 

Fisk  i  Daaser, 

Huder, 

Kød  i  Daaser  og 
Silkesigtedug. 

Eksport  af  Stivelse  fra  England. 

Ifølge  Meddelelse  fra  Danisli  Trade  Office,  London, 
vil  der  nu  blive  meddelt  Eksporttilladelse  til  Danmark 
for  al  Slags  Stivelse  undtagen  Kartoffelmelsstivelse. 

Foderkager  fra  Amerika. 

Ifølge  Meddelelse  fra  Danish  Trade  Office,  Wa¬ 
shington,  har  War  Trade  Department  samtykket  i, 
at  der  paa  Grund  af  Knapheden  paa  Bomuldsfrøkager 
ogsaa  udstedes  License  for  andre  Foderkager,  hvis 
dette  maatte  ønskes. 

Eksportlicenser  fra  Amerika. 

Opmærksomheden  henledes  paa,  at  der  i  Industri¬ 
raadets  Sekretariat  henligger  til  Gennemsyn  Lister 
med  Angivelse  af,  for  hvilke  Varepartier  og  til  hvilke 
danske  Varemodtagere  War  Trade  Department  i  Wa¬ 
shington  har  udstedt  Eksportlicenser  indtil  4.  Februar, 


Ophævelse  af  Specialerklæringer. 

Ifølge  telegrafisk  Meddelelse  fra  London  er  de  spe¬ 
cielle  Garantierklæringer  for  Paraffinvoks,  Korktræ, 
Kobber,  Ricinusolie,  Blikplader,  Terneplader  og  sorte 
Jernplader  samt  galvaniserede  Plader  ophævet. 

Eksport  af  Flæsk  og  Flæskeprodukter  fra  Amerika. 

Ifølge  Telegram  fra  den  kgl.  Gesandt  i  Washington 
har  War  Trade  Department  fjernet  Flæsk  og  Flæske¬ 
produkter  fra  Frilisten,  saaledes  at  Eksport  fra  Ame¬ 
rika  til  Danmark  af  disse  Artikler  kun  kan  finde  Sted 
mod  Afgivelse  af  sædvanlig  Garantierklæring. 

Eksporten  til  Finland, 

Det  meddeles  herved,  at  det  ved  Forhandlingerne 
med  de  allierede  Myndigheder  og  det  herværende 
finske  Gesandtskab  er  lvkkedes  Industriraadet  og 
Grosserer-Societetets  Komité  at  opnaa  en  Ordning, 
hvorefter  Eksport  af  klausulerede  Varer  fra  Danmark 
til  Finland  kan  finde  Sted  efter  følgende  Regler: 

Eksportøren  maa,  forinden  Andragende  om  Eks¬ 
porttilladelse  indsendes  til  vedkommende  Organisa¬ 
tion,  gennem  den  finske  Modtager  fremskaffe  en  af 
Handels-  og  Industrikommissionen  i  Helsingfors  ud¬ 
stedt,  af  »Interallied  Committee«  i  Helsingfors  viseret 
Garantierklæring.  Denne  indsendes  sammen  med  An¬ 
dragende  om  Klausulløsning  til  Industriraadet  hen¬ 
holdsvis  Grosserer-Societetets  Komité,  der  efter  at 
have  indhentet  den  herværende  interallierede  Komi¬ 
tés  Samtykke  udsteder  den  fornødne  Eksporttilladelse. 

De  paa  Frilisten  opførte  Varer  kan  eksporteres  fra 
Danmark  til  Finland,  uden  at  det  er  nødvendigt  at 
indhente  Organisationernes  Tilladelse  til  Udførslen. 
Om  Tilføjelser  til  og  Ændringer  i  den  i  sin  Tid  ud¬ 
sendte  Friliste  henvises  til  »Tidsskrift  for  Industri«. 

Det  tilføjes,  at  der  i  alle  Tilfælde,  hvor  der  er  ud¬ 
stedt  Udførselsforbud  for  vedkommende  Vare,  paa 
sædvanlig  Maade  maa  indsendes  Andragende  til  Ju¬ 
stitsministeriet  om  Dispensation  herfra. 

Rationen  for  Calcium  Carbid. 

Ifølge  offieiel  Meddelelse  fra  Den  interallierede 
Comité  er  der  blevet  fastsat  en  Ration  paa  2000  Tons 
Calcium  Carbid  for  Import  til  Danmark,  hvilken  Ration 
er- løbende  fra  1.  Oktober  1018  til  1.  Oktober  1919: 

Tilførslerne  af  Olier  og  Fedtstoffer. 

Grosserer-Societetets  Komité  og  Industriraadet  har 
fra  de  allierede  Regeringer  modtaget  Meddelelse  om, 
at  disse  vil  tillade  Import  til  Danmark  af  vegetabilske 

og  animalske  Olier  og'  Fedtstoffer  i  et  saadant  Om¬ 
fang,  at  det  danske  Hjemmeforbrugs  Krav  dækkes  og 
saaledes,  at  olieholdig  Frø  m.  m.  kommer  i  Betragt¬ 
ning  efter  Olieindholdet. 

Endvidere  er  den  hidtil  gældende  Embargo  paa 
Eksporten  af  Fedt  og  Margarine  til  Danmark  ophævet. 

Eksport  af  Huder  fra  England. 

Ifølge  Meddelelse  i  »The  Board  of  Trade  Journal« 
7.  f.  M.  er  det  engelske  War  Trade  Department  nu 
villig  til  til  at  optage  til  Overvejelse  Ansøgninger  om 
Udførselstilladelse  for  lette  udenlandske  Huder  til 
»approved  destinations«,  forudsat  at  saadanne  Ansøg¬ 
ninger  er  ledsaget  af  Beviser  for,  at  Huderne  fornylig 
har  været  tilbudt  Garverierne  i  England  til  rimelige 
Priser  og  at  disse  er  blevet  afslaaet. 

Hørfrøkager  til  Hjemmeforbrug. 

Ved  den  dansk-amerikanske  Handelsoverenskomst 
opnaaede  Danmark  en  Ration  for  Tilførsler  af  Linolie 
paa  6000  Tons,  saaledes  at  der  eventuelt  i  Stedet  for 
maatte  importeres  et  hertil  svarende  Kvantum  Hørfrø. 
De  ved  Afpresning  af  Frøene  fremstillede  Foderkager 
skulde  snarest  re-eksporteres  i  Henhold  til  de  allierede 
Magters  nærmere  Bestemmelse,  og  saaledes  at  der  i 
hvert  Tilfælde  ikke  her  i  Landet  maatte  beholdes 
mere  end  en  Fjerdedel  af  de  af  Frøene  fremstillede 
Kager. 

Under  de  fornylig  i  London  stedfundne  Forhand¬ 
linger  blev  Spørgsmaalet  om  Afskaffelse  af  denne  sær¬ 
lige  Klausul  paa  Hørfrøkagerne  rejst  af  Ingeniør 
Alex.  Foss,  og  der  er  nu  indløbet  Meddelelse  fra  Or¬ 
ganisationernes  Kontor  i  London  om,  at  den  er  bort¬ 
falden,  saaledes  at  Kagerne  nu  vil  være  disponible  til 
Hjemmeforbruget.  Dette  vil  have  øjeblikkelig  Betyd¬ 
ning  med  Hensyn  til  de  Hørfrøkager,  der  er  frem¬ 
stillet  af  det  med  S/S  »Lilleborg«  for  en  Maaneds  Tid 
siden  hertil  ankomne  Parti  Hørfrø. 

Likør  o.  1.  som  frilistede  Varer. 

Ifølge  Meddelelse  fra  Danish  Trade  Office,  London, 
betragtes  »liqueur  brandy«  som  Likør  og  er  derfor 
frilistet.  Spørgsmaalet  om  ogsaa  at  opføre  drikkelig 
Spiritus  paa  Frilisten  er  for  Tiden  Genstand  for  Over¬ 
vejelse. 

Yderligere  Ophævelse  i  den  engelske  Embargo. 

Ifølge  Meddelelse  fra  Danish  Trade  Office  er  Em¬ 
bargoen  paa  Æggeblommer,  Æggehvidestof  samt  tør¬ 


rede  Æg  hævet,  og  der  vil  blive  givet  Eksporttilladelse 
til  Danmark  for  et  rimeligt  Kvantum.  War  Trade 
Department  meddeler  Danish  Trade  Office,  at  der 
kun  ventes  paa  Garantierklæringer,  hvorefter  Lieense 
straks  vil  blive  tilstaaet. 

Importtilladelser  til  England. 

Herved  tillader  jeg  mig  at  meddele,  at  der  til  Gen¬ 
nemsyn  i  Baadets  Sekretariat  henligger  forskellige 
Udklip  af  Bekendtgørelser  i  »Board  of  Trade  Jour¬ 
nal«  angaaende  generelle  Importlicenser  til  England’ 
herunder  angaaende  Udstedelse  af  generel  Import¬ 
licens  for  Indførsel  til  England  af  raa  Huder. 

Medikamenter  paa  Frilisten. 

Som  bekendt  findes  Medikamenter  i  frit  og  privi¬ 
legeret  Salg  opført  paa  Listen  over  Varer,  der  kan 
importeres  til  Landet  uden  Afgivelse  af  de  sædvanlige 
Garantierklæringer. 

Ifølge  Meddelelse  fra  Danish  Trade  Office,  London, 
falder  følgende  Artikler  herunder: 

Beechams  Piller,  Brandreths  Piller,  Cassels  Ta¬ 
bletter,  Formamint  Tabletter,  Kruschen  Salte,  Ow- 
bridges  lungestyrkende  Midler,  Mothersills  Søsyge¬ 
medikamenter,  Potters  Astmahelbreder  og  mange  lig¬ 
nende  Artikler. 

Landbrugsmaskiner  til  Estland. 

Udenrigsministeriet  meddeler,  at  Indførselstolden 
paa  Landbrugsmaskiner  i  Estland,  ifølge  Telegram 
fra  den  danske  Generalkonsul  i  Estland,  er  ophævet 
for  Aaret  1919. 

□□□□□□ 

Industriforeningens  Generalforsamling. 

Paa  Grund  af  Formandens  Fraværelse  som  Dele¬ 
geret  i  Paris  vil  Industriforeningens  ordinære  Gene¬ 
ralforsamling  først  finde  Sted  i  April  Maaned. 

□□□□□□ 

Tidsskrift  for  Industri  udgaar  den  1.  og  15.  hver 
Maaned.  Klager  over  Fejl  ved  Bladets  Forsendelse 
bedes  rettet  til  det  stedlige  Postvæsen  —  hvis  dette 
ikke  nytter  eventuelt  til  Bladets  Ekspedition,  Telefon 
Gentral  8100. 

Redaktionen  modtager  med  Glæde  Meddelelser  fra 
Industrien  om  Nyheder  o.  1.  af  almen  industriel  In¬ 
teresse. 

Importregulering. 

Overgangsøkonomiens  Vanskeligheder  for  de  neutrale  Lande. 


Medens  det  har  været  Eksportreguleringen, 
der  har  været  Krigsøkonomiens  Særkende 
i  de  store  Lande,  synes  det  at  skulle  blive  Im¬ 
portreguleringen,  der  skal  beherske  dens  Afvik¬ 
ling,  den  saakaldte  Overgangsøkonomi.  Vel  har 
man  ogsaa  under  Krigen  kendt  Importforbud, 
navnlig  rettet  mod  Luksusvarer,  men  disse  har 
intet  betydet  mod  det  maalbevidste  System,  der 
nu  i  de  førende  Lande  skabes  for  at  give  disse 
Lejlighed  til  saa  helskindet  som  muligt  at  slippe 
over  til  mere  normale  Tilstande. 

Man  overdriver  næppe,  naar  man  paastaar, 
at  Hovedaarsagen  til  dette  nye  Tvangssystems 
Gennemførelse  maa  søges  i  de  store  Interesser, 
Regeringerne  overalt  har  i  de  store  Lagre  af  Ma¬ 
teriel  og  Forraad  bestemt  for  Krigsøjemed,  enten 
de  nu  er  af  militær  eller  civil  Karakter.  Den 
store  Forbruger,  Krigen,  er  standset,  og  pludse¬ 
lig  staar  Regeringerne  med  uhyre  Varelagre, 
fremstillede  eller  indkøbte  til  Priser,  der  vil  lade 
en  fri  Konkurrence  medføre  uhyre  Tab.  Intet 
ligger  da  nærmere  for  Statsdriften,  end  at  fra¬ 
bede  sig  denne  frie  Konkurrence,  og  Staten  har 
jo  heldigvis  Midlerne  hertil  i  sin  Haand.  Føl¬ 
gelig  udstedes  Importforbud,  og  Tilførslerne  ude¬ 
fra  standses,  indtil  Krigslagrene  enten  er  afsat 
til  Udlandet  eller  paatvunget  Indlandet.  Dette 
er  Kynisme,  men  den,  der  efter  disse  4 — 5  Aars 
Krig  med  tilhørende  kgl.  autoriseret  Statsind¬ 
greb  og  Statsdrift  endnu  ikke  har  opdaget,  at 
Statsdriflens  inderste  Væsen  er  ubegrænset  Man¬ 
gel  paa  Samvittighed  overfor  de  Idealer,  den 
skulde  kæmpe  for,  han  har  overhovedet  intet 
lært.  Hvad  man  ikke  taaler,  at  Erhvervslivet, 
der  dog  selv  har  oparbejdet  sine  Forretninger, 


tager  ind  af  Fordele,  det  stryger  Staten,  naar 
den  optræder  som  Forretningsmand,  uden  at 
blinke  i  Lommen,  og  hvad  man  med  Sindsro 
lader  Erhvervslivet  tabe,  naar  Bagslaget  kom¬ 
mer,  det  værner  Statsforretningen  sig  øjeblikke¬ 
ligt  imod  ved  Beskyttelse  og  prohibitive  For¬ 
bud.  Et  Pennestrøg  —  og  saa  er  den  Sag  ordnet! 

Baade  England  og  Frankrig  har  nu  generelle 
Importforbud,  endog  et  demokratisk  Samfund 
som  Australien  har  nylig  adopteret  Systemet. 
Naar  Amerika  ikke  har  indført  det,  ligger  det  i. 
det  særlige  Forhold ,  at  Amerika  iforvejen  er 
beskyttet  stærkt  mod  uvelkommen  Import,  og 
naar  Tyskland  heller  ikke  har  antaget  Systemet, 
ligger  det  selvfølgelig  i  de  særlige  Forhold  i 
dette  Land,  medens  man  kan  være  overbevist 
om,  at  ogsaa  dette,  saa  snart  Tilførslerne  kom¬ 
mer  i  Gang,  nok  skal  træffe  regulerende  Foran¬ 
staltninger.  Men  man  nøjes  ikke  med  at  lukke 
sine  egne  Grænser,  man  ønsker  samtidig,  at 
andre  skal  overtage  ens  Varer,  og  herved  frem¬ 
kommer  da  den  Politik,  som  nu  truer  de  smaa 
neutrale  Lande  med  nye  Vanskeligheder,  idet  vi 
oversvømmes  med  færdige  Varer,  medens  Til¬ 
førslen  af  de  Raastotfer,  vi  skulde  bruge  i  vor 
egen  Produktion,  fordyres  og  vanskeliggøres. 
Karakteristisk  for  den  nye  Politik  er  en  Erklæ¬ 
ring,  som  fra  den  engelske  Regerings  Side  den 
10.  Marts  blev  afgivet  i  Parlamentet,  og  hvor¬ 
efter  man  lovede,  at  Varer,  der  tilførtes  fra  Dele 
af  det  britiske  Rige ,  ikke  skulde  kunne  rammes 
af  Importforbud  uden  Samtykke  af  Kabinettet 
(hvilket  Samtykke  kun  vilde -blive  givet  under 
ganske  tvingende  Omstændigheder),  medens  det 
overfor  denne  Rigspræference  samtidig  hævde- 

des,  at  det  for  Tiden  var  umuligt  at  fjerne  de 
Imporlindskrænkninger,  der  paahvilede  Varer 
fra  Udlandet,  dog  undtaget  Raavarer. 

Medens  man  altsaa  selv  nok  ønsker  Raavarer 
tilført  for  at  faa  sin  Produktion  i  Gang,  men 
frabeder  sig  Konkurrence  af  udenlandske  Fabri- 
kala,  er  del  akkurat  de  omvendte  Vilkaar,  man 
byder  de  neutrale  Lande. 

Det  for  disse  Lande  herved  skabte  nye  Pro¬ 
blem,  som  vi  før  har  berørt,  og  hvis  Virk¬ 
ninger  for  vor  Industri  for  Tiden  er  Genstand 
for  indgaaende  Undersøgelser,  føles  ogsaa  i  Sve¬ 
rige  og  Norge,  ligesom  det  meddeles  os,  at  Hol¬ 
land  er  haardt  ramt  heraf.  Det  kunde  maaske 
under  normale  Forhold  være  behageligt  med  de 
billige  Varer,  men  som  det  norske  Industriraads 
Tidsskrift,  »Norges  Industri«,  med  Bitterhed  be¬ 
mærker,  gælder  det  nu  ikke  for  de  neutrale  blot 
at  faa  fremmede  Varer  (og  faa  Lov  at  sende 
Penge  ud  af  Landet),  men  ogsaa  og  navnlig  om 
at  faa  Midler  til  at  beskæftige  deres  Arbejdere 
og  faa  deres  Produktioner  i  Gang.  Og  unægte¬ 
lig  synes  nu  i  Stedet  mange  af  de  neutrale  In¬ 
dustrier  at  staa  foran  fuldstændig  Standsning. 

I  Norge  er  da  ligesom  herhjemme  Undersøgel¬ 
ser  i  Gang  i  Industrien.  Sagen  bar  været  fremme 
i  Regeringen,  men  er  blevet  foreløbig  afvist, 
idet  den  vistnok  blev  taget  op  paa  et  for  tidligt 
Stadium.  Nu  synes  Virkningerne,  navnlig  m. 
H.  t.  Arbejdsløsheden,  at  have  aabnet  Øjnene  i 


adskillig  videre  Kredse.  I  Sverige  er  Spørgsmaa- 
let  ligeledes  brændende,  og  der  er  Anledning  til 
at  tro,  at  Regeringen,  naar  alvorlige  Tilfælde 
foreligger,  vil  gaa  til  en  vis  Importregulering. 
Den  svenske  Industrikommissions  Chef  bar  ud¬ 
talt,  at  selv  om  hele  Samfundet  nu  først  og 
fremmest  er  interesseret  i  Prisniveauets  Sænk¬ 
ning,  var  dog  dermed  Tanken  om  midlertidige 
Importforbud  for  at  redde  bestemte  Erhvervs¬ 
grene  fra  Standsning  ikke  udelukket.  Man 
maatte  blot  herved  sørge  for,  at  slige  Foran¬ 
staltninger  kun  tjente  som  Overgang  til  friere 
Tider  og  ikke  blev  til  permanent  Beskyttelse  — 
og  heri  maa  man  selvfølgelig  ganske  give  ham 
Ret.  løvrigt  er  Sagen  under  Udvikling  i  Sverige. 

For  den  danske  Industris  Vedkommende  lig¬ 
ger  Forholdene  øjeblikkeligt  særdeles  vanskelig 
i  mange  Tilfælde.  Der  synes  virkelig  at  være 
Fare  for,  al  en  Periode  med  Tab  og  yderligere 
Arbejdsløshed  foreslaar,  og  det  var  jo  ikke  netop 
dét,  man  havde  haabet.  Inden  man  har  fuldt 
Overblik  over  Situationen,  og  Industriraadet  har 
kunnet  tage  Stilling  til  denne,  skal  vi  imidlertid 
afholde  os  fra  videre  Kommentarer,  idet  vi  blot 
endnu  en  Gang  betoner,  at  man  ved  Bedømmel¬ 
sen  af  Problemet  maa  tage  dettes  Forudsætnin¬ 
ger  i  Betragtning  og  da  haabe  paa,  at  frie  For¬ 
hold  kommer  til  at  raade  snarest  muligt  i  Ver¬ 
denshandelen,  hvorved  ogsaa  Raastofproducen- 
terne  kan  gøre  sig  stærkere  gældende  end  nu. 


&  &  # 

Udviklingen  ved  Rødby  Havn. 

En  moderne  Industrihavn  ved  Østersøen. 


Af  H.  M.  Markersen,  cand.  polyt.,  Ingeniør. 


I  de  senere  Aar  er  Rødby,  som  mange  tidligere 
kun  har  kendt  fra  Slagordet  »Herregud  er  Du 
fra  Rødby«,  ofle  bleven  nævnt  i  Anledning  af 
Agitationen  for  Rødby — Femern  Ruten,  men  kun 
faa  aner  noget  om,  at  der  ved  Rødby  Havn, 
skønt  Ruten  endnu  kun  er  et  Projekt,  foregaar 
en  rask  Udvikling,  og  at  Stedet  har  gode  Frem¬ 
tidsmuligheder  som  en  dansk  Industri-  og  Sta¬ 
belhavn  direkte  ved  Østersøen. 

Forinden  jeg  gaar  over  til  at  omtale  disse,  skal 
anføres  nogle  historiske  Bemærkninger  om  Rødby. 

Rødby,  der  hører  til  Landets  smaa  Købstæder, 
er  beliggende  ved  Rødby  Fjord  ca.  6  km  fra  Lol¬ 
lands  Sydkyst. 

Rulliby  nævnes  i  Valdemar  Sejrs  Jordebog, 


men  forøvrigt  er  de  stedlige  historiske  Efterret¬ 
ninger  før  og  i  den  nærmeste  Tid  efter  Refor¬ 
mationen  kun  faa,  og  naar  der  fra  de  svundne 
Aarhundreder  vides  en  Del  om  Rødby,  er  Aar- 
sagen  Byens  Beliggenhed  nær  Lollandsbæltet  med 
det  selvskrevne  Overfartssted  til  Femern,  et  Na¬ 
turforhold,  der  i  sin  Tid  fostrede  Rødbys  første 
Havnested,  ved  Dragsminde,  og  nu  Aarhundreder 
senere  var  medvirkende  Aarsag  til  Anlæget  af 
Rødby  Havn  (ved  Syltholm). 

I  Aaret  1506  gav  Kong  Hans  Rødby  Ret  til 
at  handle  ikke  alene  med  udlændiske  Folk,  men 
ogsaa  med  Landsens  Bønder  og  menige  Almue 
ligesom  andre  Købmænd.  Ved  delte  Kongebrev, 
der  væsentlig  saa  Lyset  som  en  kongelig  Tak, 

formedelst  den  store  Umage,  Kost  og  Tæring, 
Byen  havde  ved  at  overføre  Kongens  Bud  fra 
Dragsminde  til  Femern,  træder  Rødby  ind  i  Ivøb- 
stædernes  Række  og  faar  Ret  til  sit  Bysegl  med 
den  enmastede  Skude. 

Efter  at  en  voldsom  Ildebrand  i  Aaret  1551 
havde  lagt  største  Delen  af  Byen  i  Aske,  udgik 
der  fra  Kongens  Raad  med  Henblik  paa  Over¬ 
farten  Befaling  til  at  opbygge  Byen  nærmere  ved 
Stranden,  men  dette  satte  Borgerne  sig  imod,  og 
Byen  blev  genopført  paa  det  gamle  Sted. 


begyndt  at  tænke  paa  en  ny  Havn  ved  Kysten 
Syd  for  Rødby,  og  det  var  atter  Overfartsspørgs- 
maalet,  der  bragte  Sagen  frem. 

Civilingeniør  Krolinke  i  Gliickstadt  fik  i  186b 
Koncession  paa  Anlæg  og  Drift  af  en  Jernbane 
fra  Kjøbenhavn  til  Syltholm  (nuværende  Rødby 
Havn)  samt  et  Havneanlæg  ved  Syltholm,  men 
paa  Grund  af  vanskelige  Pengeforhold  blev  Fore¬ 
tagendet  ikke  til  noget. 

Der  var  dog  stadig  Planer  fremme  om  el 
Havneanlæg,  og  i  1872  omtales  Havnen  i  Lov  om 


Værftsbassinet  med  Beddinger,  Monteringskran  og  Værksteder. 


I  Aarenes  Løb  blev  Havneforholdene  ved 
Dragsminde  paa  Grund  af  Tilsanding  mere  og 
mere  vanskelige,  og  i  Midten  af  det  attende  Aar- 
h undrede  blev  Forholdende  saa  fortvivlede,  at 
Dragsminde  maatte  opgives,  og  Kramnitze  blev 
derefter  Rødbys  Udhavn.  Men  Havnen  ved 
Kramnitze  Løb,  5A  Mil  fra  Byen,  blev  alle  Dage 
en  meget  daarlig  Havn  med  kun  4  a  6  Fod 
Vanddybde,  og  da  det  store  Kystdige  efter  Storm¬ 
floden  1872  blev  opført,  maatte  Kramnitze  Gab 
spærres,  og  Rødby  ophørte  med  at  være  Søkøb¬ 
stad. 

Men  allerede  forinden  dette  skete,  var  man 


Anlæg  af  de  lollandske  Jernbaner.  Alle  Projek¬ 
terne  var  imidlertid  for  store  og  kostbare  (ca.  2 
Millioner  Kroner)  at  udføre,  og  først  da  der  i 
1906  dannedes  el  »Udvalg  for  Tilvejebringelsen 
af  en  Fiskerihavn  ved  Rødby«,  kom  der  Liv  i 
Sagen,  og  det  lykkedes  Rødby  ved  Tilskud  fra 
omliggende  Sogne  m.  11.  samt  fra  Staten  at  faa 
sikret  Anlæg  af  en  Fiskerihavn  ved  Syltholm 
med  en  Anlægskapital  af  ca.  Va  Million  Kr. 

Det  var  saaledes  et  meget  stort  Afslag  paa  de 
tidligere  Projekter,  men  for  de  Rødby  Borgere 
gjaldt  det  blot  om  at  faa  begyndt.  Gennemførel¬ 
sen  af  dette  Fiskerihavnsanlæg  lykkedes  kun 

ved  et  ihærdigt  Arbejde  af  Mænd  som  Sagfører 
Ruder,  Godsejer  Moesgaard- Kjeldsen,  Folketings- 
mændene  J.  Frederiksen  og  Chr.  Reventlow  m.  11. 

For  dette  Havneanlæg,  der  blev  projekteret  af 
Docent,  Ingeniør  Munch-Petersen  og  blev  paabe¬ 
gyndt  i  1909,  blev  undertegnede  af  Rødby  Kom¬ 
mune  ansat  som  tilsynsførende  Ingeniør,  og  har 
senere  udført  Projektel  til  Havnebyen  og  Havnens 
Udvidelse  samt  til  Anlæg  af  Rødby  Skibsværft, 
og  saaledes  haft  Lejlighed  til  stadig  at  følge  Ud¬ 
viklingen. 

Den  af  Ingeniør  Munch-Petersen  projekterede 
Havn  spændte  over  et  Areal  af  ca.  5  ha.  (ca.  9 
Tdr.  Ld.),  der  ved  en  Pier  og  Tværmoler  deltes 


Vedrørende  sidstnævnte  Areal  blev  der  af  Ar 
kitekt  Clemmensen  og  Ingeniør  Munch-Petersen 
udarbejdet  en  Plan  for  Bebyggelsen,  en  udmær¬ 
ket  Plan,  som  ogsaa  er  lagt  til  Grund  for  den 
hidtidige  Bebyggelse,  omend  den  naturligt  maa 
forandres  noget  efter  de  Krav,  der  til  enhver 
Tid  fremkommer. 

Samtidig  med  at  Havnen  blev  bygget,  anlagdes 
de  første  Veje  og  Kloaker  i  Havnebyen,  der  paa 
fuldstændig  bar  Grund  skulde  rejses.  En  Skole 
blev  opført,  og  all  var  saaledes  klart  til  Bebyg¬ 
gelse  ved  Havnens  Indvielse  i  1912. 

Udviklingen  gik  dog  kun  meget  smaat  fremad 
de  første  Aar.  Skønt  Havnen  var  bygget  som  en 


Havnen  set  fra  Indløbet  (tilvenstre  den  nye  Mole  under  Arbejde,  bagved  Værftet). 


i  3  Bassiner,  nemlig  en  Yderhavn,  et  Trafik¬ 
havnsbassin  og  et  Fiskerihavnsbassin,  med  Vand¬ 
dybde  fra  4,7  ned  til  2  m  og  med  5,6  m  i 
Havne  m  undingen . 

Den  24.  Juli  1912  blev  Havnen  indviet  tillige 
med  Jernbanen  fra  Rødby  til  Havnen,  hvilken 
Jernbane  er  en  Forlængelse  af  Maribo — Rød  by¬ 
banen. 

Banen  fra  Rødby  til  Rødby  Havn  har  en 
Længde  af  ca.  6  km.  Dens  Bygning  paabegynd- 
les  i  1911,  og  den  anlagdes  af  det  lollandske 
Jernbaneselskab. 

Samtidig  med  Vedtagelsen  af  Havnens  Anlæg 
blev  der  af  Staten  af  de  indenfor  Havnen  belig¬ 
gende  Arealer  eksproprieret  ca.  74  ha  (ca.  130 
Tdr.  Ld.),  hvoraf  13  ha  udlagdes  som  Havne¬ 
areal  til  senere  Havneudvidelse,  medens  Resten 
var  hestem t  til  Bebyggelse. 


Fiskerihavn,  kom  der  ikke  mange  Fiskere,  og 
Mangel  paa  fersk  Vand  afskrækkede  Folk  fra 
at  bygge.  Rødby  Byraad  blev  dog  energisk  ved 
med  at  arbejde  for  at  gøre  Forholdene  bedre. 

I  1913  byggedes  et  Elektricitetsværk  i  Rødby, 
og  Ledningerne  førtes  herfra  til  Havnebyen. 
Rødby  Vandværk  blev  udvidet  og  en  150  m/m 
Ledning  blev  ført  den  6  km  lange  Vej  langs 
Jernbanen  til  Havnebyen. 

Dampskibsselskabet  »Rødby  Havn«  blev  stiftet 
paa  Mægler  A.  Andersens  Initiativ,  og  man  fik 
Dampskibsruter  i  Gang  paa  Kjøbenhavn  og  Lii- 
beck,  og  efter  at  Rødby  Kommune  havde  over¬ 
taget  de  af  Staten  eksproprierede  Arealer,  dog 
saaledes  at  Staten  stadig  er  medinteresseret,  be¬ 
gyndte  der  at  komme  mere  Liv  i  Sagerne,  og 
Udviklingen  var  i  det  hele  i  god  Gang,  da  Ver¬ 
denskrigen  udbrød  i  1914  og  med  et  Slag  luk- 

kede  af  for  al  Trafik,  idet 
Lollandsbæltet  blev  spærret 
af  Miner. 

Der  gik  nu  et  Aarstid, 
hvor  Stemningen  i  Rødby 
var  meget  trykket,  idet  det 
saa  ud  som  der  var  sat  en 
Stopper  for  alt  det,  man 
havde  villet  naa. 

Da  der  imidlertid  paa 
Grund  af  Krigen  begyndte 
at  vise  sig  store  Tab  af 
Skibe,  opstod  i  Efteraaret 
1915  Tanken  om  at  anlægge 
el  Jernskibsværft  ved  Hav¬ 
nen,  og  i  Foraaret  1916  paa- 
begyndtes  Arbejdet.  Den 
inderste  Halvdel  af  vestre 
Mole  blev  fjernet  og  Fiskeri¬ 
havnsbassinet  udvidet  med 
1,2  ha  (2,2  Tdr.  Ld.)  og 
uddybet  til  5,5  m.  Et  ca. 
3  ha  (5,5  Tdr.  Ld.)  stort 
Areal  til  Værftets  Anlæg  til¬ 
vejebragtes  dels  ved  Opfyld¬ 
ning  ud  i  Søen  og  dels  ved 
Digets  Forlægning  ind  i 
Land.  3  Ryggebeddinger  til 
Skibe  paa  4  a  5000  Tons 
anlagdes,  og  en  Ophaler- 
bedding  til  Skibe  med  ind¬ 
til  1200  t  Egenvægt  blev 
bvgget.  I  Sommeren  1918 
var  Skibsværftet  med  Byg¬ 
ninger,  Maskiner  m.  m.  fær¬ 
digt,  og  Bygning  af  de  3 
første  Jernskibe  er  nu  i  fuld 
Gang. 

Samtidig  med  Værftets  An¬ 
læg  anlagdes  i  Havnebyen 
nye  Gader,  der  forsynedes 
med  fornødne  Kloak-  og 
Vandledninger  samt  elek¬ 
triske  Ledninger.  Talrige 
Bygninger  opførtes  dels  til 
Forretninger  og  dels  til  Bo¬ 
liger.  Alene  til  Skibsværftets 
Funktionærer  og  Arbejdere 
er  saaledes  opført  44  Byg¬ 
ninger.  1  Sommeren  1918 
anlagdes  ved  Havnen  end¬ 
videre  el  Træskibsbyggeri, 

Plan  B. 

hvorfra  om  kort  Tid  det  første  Skib  skal  løbe 
af  Stabelen. 

Det  lykkedes  saaledes  al  komme  over  den  af 
Krigen  skabte  vanskelige  Situation  og  tilmed  at 
faa  yderligere  Fart  i  Udviklingen. 

Omstaaende  Plan  A  viser  et  Kort  over  Havnen 
med  Skibsværftet  samt  over  den  nuværende  Hav¬ 
neby  med  anlagte  og  projekterede  Gader  paa  det 
eksproprierede  Areal. 

Da  Havnen  imidlertid  kun  er  lille,  med  Moler 
kun  strækkende  sig  ud  til  godt  5  m  Vanddybde, 
og  der  i  Aarenes  Løb  er  foregaaet  en  Tilsanding 
paa  Vestsiden  af  Havnen,  har  der  været  nogen 
Vanskelighed  med  at  holde  Dybden  i  Havne¬ 
mundingen,  og  gentagne  Oprensninger  har  været 
nødvendige. 

I  tiere  Aar  har  Opmærksomheden  derfor  været 
benledet  paa  at  faa  forlænget  Molerne,  og  i  1918 
besluttede  man  at  søge  gennemført  en  Forlæn¬ 
gelse  af  Vestmolen  med  ca.  .850  m.  Det  lyk¬ 


kedes  al  faa  Staten  til  at  bevilge 
Halvdelen  af  Anlægssummen,  der 
er  anslaaet  til  500.000  Kr.,  og 
at  tilvejebringe  de  øvrige  Penge 
ved  et  Havnelaan  og  Tilskud 
fra  Private.  I  Efteraaret  1918 
paabegyndtes  Arbejdet,  der  fort¬ 
sættes  i  Aar. 

Da  Skibsværftet  i  Slutningen 
af  Aaret  1917  nærmede  sig  sin 
Fuldendelse  og  det  viste  sig  øn¬ 
skeligt  at  faa  Havnen  udvidet, 
udarbejdedes  et  nyt  Forslag  til 
fremtidige  Udvidelser  og  frem- 
lagdes  en  Plan  til  Udførelse  af 
en  Del  deraf. 

Denne  gaar  ud  paa,  som  Plan 
R  viser,  at  udvide  Havnen  ind 
i  Land  bag  Fiskerihavns- og  Skibs¬ 
værftsbassinet,  saaledes  at  der  til¬ 
vejebringes  et  nyt  Havnebassin 
paa  8  ha  (5,5  Tdr.  Ld.)  samt  nye 
Havnepladser  til  Handel,  Indu¬ 
stri  og  Oplagspladser  paa  ea. 
10  ha  (18  Tdr.  Ld.).  Det  nye 
Havnebassin  faar  en  Vanddybde 
af  5  m  og  indrammes  af  ca.  740 
løb.  m  Kajmur.  Denne  Udvidelse 
er  anslaaet  al  ville  koste  ca.  1 
Million  Kroner. 

Ved  Hjælp  af  Støtte  fra  For¬ 
retningsfolk  i  Kjøbenhavn  og  paa 
Stedet  er  der  nu  udlejet  største  Delen  (ca.  60.000  m2) 
af  del  projekterede  opfyldte  Havneareal,  og  Ar¬ 
bejdet  med  denne  Udvidelse,  der  spænder  over 
et  samlet  Areal  af  13  ha  (ca.  23,5  Tdr.  Ld.),  skal 
paabegyndes  til  Foraaret  og  Arbejdet  fremmes 
hurtigst  muligt. 

Foruden  disse  Arbejder  anlægges  for  Tiden 
ved  Havnen  et  Staalstøberi,  og  der  agtes  paa¬ 
begyndt  Opførelsen  af  nye  Arbejderboliger  med 
ialt  115  Lejligheder.  Til  Adspredelse  for  Be¬ 
boerne  lindes  allerede  el  Biografteater,  og  der 
agtes  opført  en  Teatersal  i  Aar. 

Alt  i  alt  maa  det  siges,  at  der  allerede  er  fore¬ 
gaaet  en  betydelig  Udvikling  ved  Rødby  Havn, 
og  særlig  i  Betragtning  af,  at  Terrænet  ved  Rødby 
Havn  endnu  for  ca.  9  Aar  siden  var  øde,  og  al 
der  dengang  kun  fandtes  2  ensomme  Gaarde  paa 
det  eksproprierede  Areal,  ellers  ikke  en  Bygning. 

Nu  har  Havnebyen  ca.  1000  Indbyggere  og  vil 
i  den  nærmeste  Fremtid  faa  dobbelt  saa  mange. 

FDRELAG 

TIL 

FREMTIDIGE  UDVIDELSER 


RØPBr  I  FEBRUAR  1319. 


Plan  C. 


For  at  der  ikke  med  de  omkring  Havnen  lig¬ 
gende  Arealer  skal  blive  foretaget  nogen  Dis¬ 
position,  der  kan  blive  generende  for  Fremtids¬ 
udviklingen,  er  endvidere  udarbejdet  en  Frem¬ 
tidsplan  til  Udvidelse,  saavel  af  Havnen  som  af 
Havnebyen. 


Dette  Fremtidsprojekt  er  vist  paa  Plan  C. 

Den  nuværende  Havn  er  vist  med  punkterede 
Linier,  og  viser  sig  saaledes  meget  lille  i  For¬ 
hold  til  Fremtidsplanerne.  Vestmolen  forlænges, 
og  der  bygges  en  ny  Østmole.  Disse  Moler  naar 
ca.  700  m  ud  fra  Kysten.  Havnen  udvides  ind 

i  Land  med  liere  Bassiner  med  Dybder  op  til 
8  m  og  flere  Pier’er  bygges. 

Det  samlede  Areal  af  Havnebassiner  og  Havne¬ 
pladser  bliver  ca.  140  ha  (250  Tdr.  Ld.),  og 
Havnepladserne,  der  tænkes  anvendt  til  Handel, 
Industri  og  Oplagspladser,  faar  et  samlet  Areal 
af  ca.  84  ha  (ca.  150  Tdr.  Ld.). 

Disse  Havneudvidelser  vil  koste  ca.  12  Milli¬ 
oner  at  udføre,  men  det  bemærkes,  at  man  saa- 
ledes  som  Udvidelsen  er  projekteret,  kan  gaa 
frem  Skridt  for  Skridt. 

I  Havneudvidelsen  skaffes  Plads  til  Færgerne 
til  Rødby — Femern  Ruten,  det  Projekt,  der  som 
ovenfor  nævnt  alle  Dage  har  haft  Indflydelse  paa 
Havnespørgsmaalet  ved  Rødby,  og  et  Projekt, 
man  i  Rødby,  skønt  det  nu  har  været  paa  Tale 
i  over  50  Aar,  fuldt  og  fast  tror  paa  maa 
komme  til  Udførelse. 

Plan  C  viser  endvidere  Fremtidsplaner  for 
Havnebyens  Udvikling.  Den  projekterede  Gade¬ 
plan  spænder  ialt  over  et  Areal  af  ca.  250  ha 
(450  Td.  Ld  ),  og  man  regner  med,  at  der  paa 
dette  Areal  kan  blive  Plads  til  ca.  25.000  Men¬ 
nesker,  idet  Byen  forudsættes  bygget  som  en 
moderne  Havebv. 

Paa  Planen  er  vist  en  16  ha  (28  Tdr.  Ld.) 
stor  Strandpark,  ved  hvilken  der  kan  blive  en 
ypperlig  Plads  for  et  Badehotel  med  tilhørende 
Thepavillon  ude  ved  Vandet  og  Cottager  langs 
Østersødiget.  Nævnte  Strandpark  er  forøvrigt 
et  Projekt,  der  straks  kommer  til  Udførelse,  idet 
Parken  skal  anlægges  i  Aar. 


For  Fuldstændighedens  Skyld  skal  anføres,  at 
der  vest  for  Havnebyen  findes  Arealer,  der  er 
bestemt  til  og  er  fortrinligt  egnede  til  Landings¬ 
plads  for  Luftfartøjer. 

Læseren  vil  maaske  her  linde  Anledning  til  at 
sige,  at  disse  Fremtidsplaner  er  for  fantastiske 
og  altfor  store  til  en  saadan  Plads,  og  hertil  vil 
jeg  svare:  meget  muligt,  men  i  Rødby  ser  man 
saaledes  paa  det,  at  den  første  Betingelse  for  at 
faa  udført  noget  er  at  have  Ideen  og  Projektet, 
og  saa  er  man  forøvrigt  glad  for  hvert  lille  Frem¬ 
skridt,  der  opnaas. 

Med  Hensyn  til  disse  store  Havneplaner  tror 
jeg  dog,  at  der  faktisk  er  Mulighed  for,  at  i 
hvert  Fald  en  Del  af  Planen  kan  realiseres  i 
Betragtning  af  Rødby  Havns  udmærkede  Belig¬ 
genhed  frit  ud  til  Østersøen  ved  det  stærkt  tra¬ 
fikerede  Lollandsbælt,  et  Farvand,  alle  Skibe, 
kommende  fra  Storebælt  og  Kielerkanalen  til 
Østersøen,  skal  passere.  Som  Industri-  og  Sta¬ 
belhavn  burde  Stedet  derfor  have  de  bedste 
Muligheder. 

I  Forretningsverdenen  har  man  da  ogsaa  alle¬ 
rede  nu  faaet  Øjnene  op  for  disse  Fortrin,  der 
jo  netop  efter  Krigen  maa  siges  at  have  faaet 
særlig  Værdi,  ligesom  for  den  Kendsgerning, 
at  ikke  mange  danske  Provinsbyer  kan  byde 
paa  saa  store  Arealer  til  Havn  og  Havnepladser 
med  forholdsvis  smaa  Anlægsomkostninger  paa 
Grund  af  passende  Dybdeforhold  ved  Kysten, 
lavt  Land  indenfor  denne  og  overalt  med  gode 
Bundforhold. 


Gade  i  Havnebyen. 

Kulkrisen  i  England. 

Stigende  Løn,  synkende  Arbejdsydelse, 
stigende  Priser. 

Kullene  er  Hovedhjørnestenen  i  Englands  Økonomi, 
og  den  Uro,  der  i  de  senere  Aar  —  man  erindre  den 
store  Kulstrejke  for  8  Aar  siden  —  har  været  i  Kul¬ 
produktionen,  er  derfor  blevet  følt  meget  stærkt.  Un¬ 
der  Krigen  er  Arbejdslønnen  i  Kulminerne  steget  med 
ea.  50  Procent,  hvorved  Kulprisen  ved  Minens  Rand 
er  vokset  til  20  sh.  Nu  har  Minearbejderne  som  be¬ 
kendt  stillet  Krav  om  yderligere  Forhøjelse  af  Ar¬ 
bejdslønnen  med  30  Procent  og  en  Forkortelse  af  Ar¬ 
bejdstiden  til  0  Timer  daglig.  Hvis  disse  Krav  opfyl¬ 
des,  kan  Konsekvenserne  blive  alvorlige  for  bele  Eng¬ 
lands  Økonomi  for  ikke  at  tale  om  Importørerne  af 
engelske  Kul.  For  det  første  regner  man  nemlig'  med 
en  yderligere  Forøgelse  i  Prisen  paa  Kul  ved  Minens 
Rand  alene  som  Følge  af  Lønforhøjelsen  med  4  sh., 
men  dernæst  viser  tidligere  Erfaringer,  hvor  Mine¬ 
arbejdernes  Lønninger  er  blevet  sat  op,  at  en  Indrøm¬ 
melse  af  Kravet  om  de  30  Procents  Lønforhøjelse  vil 
betyde  en  Slappelse  i  Minearbejdernes  Arbejdsiver  og 
derfor  medføre  formindsket  Produktion.  Dette  maa 
selvfølgelig  atter  virke  tilbage  paa  Prisen,  og  man  reg¬ 
ner  da  ogsaa  med,  at  denne  snarere  vil  gaa  op  med 
ca.  5  sh.,  men  yderligere  kommer  hertil  saa  de  Kon¬ 
sekvenser,  som  en  6  Timers  Arbejdsdag  vil  medføre, 
og  som  næppe  endnu  lader  sig  overskue.  Alene  som 
Følge  af  en  blot  og  bar  Lønforhøjelse  med  30  Pro¬ 
cent,  vil  den  engelske  Kulproduktion  faa  en  ekstra 
Belastning  af  40  Mili.  £.  aarlig. 

Disse  Problemer  optager  i  høj  Grad  Sindene  i  Eng¬ 
land,  idet  jo  saa  at  sige  alle  Varer  og  Livsfornoden- 
heder  vil  stige  automatisk  med  Kulpriserne.  Det  er 
ikke  meget  lyse  Opfattelser,  der  gør  sig  gældende  i 
økonomiske  Kredse,  men  det  være  dog  sagt  til  de  en¬ 
gelske  Fagforeningers  Ros,  at  deres  Ledere  med  sæd¬ 
vanlig  engelsk  Sans  for  økonomiske  Realiteter  er  klar 
over,  at  der  er  visse  Grænser,  Fordringerne  ikke  kan 
overskride,  og  disse  er  bestemte  af  den  udenlandske 
Konkurrence. 

Det  er  her  i  første  Række  Amerika,  man  stadig  har 
Blikket  rettet  mod  selv  i  de  mest  hidsige  indbyrdes 
Stridigheder.  Det  kan  nemlig  ikke  nægtes,  at  Amerikas 
Kuleksport  begynder  at  blive  en  truende  Konkurrence 
til  England.  Før  Krigen  kostede  Kul  i  Amerika  ca. 
5  sh.  ved  Minens  Rand,  i  England  ca.  10  sli.,  men  til 
Gengæld  kostede  det  i  Amerika,  hvor  Kulminerne  lig¬ 
ger  langt  fra  Kysten,  ca.  7  sh.  at  bringe  Kullene  til 
Udskibningshavn,  medens  det  i  England  kun  kostede 
ca.  2  sh.  Under  disse  Forhold  kunde  England  kon¬ 
kurrere,  men  belastes  nu  Kulproduktionen  yderligere, 
vil  engelske  Kul  blive  slaaet  ud  af  de  amerikanske 
paa  mange  Omraader.  Saaledes  vil  engelske  Kul,  der 
nu  afgiver  Returfragt  ved  Englands  Handel  med  Syd¬ 
amerika,  med  de  nye  Priser  ikke  mere  kunne  betale 
den  fornødne  Fragt,  medens  Amerika  kan  betale  den 
dobbelte  og  saaledes  konkurrere  England  ud  af  Syd¬ 
amerikas  Kulforsyning  og  dermed  af  store  Dele  af 
Sydamerikas  Handel.  Men  Kulpriserne  vil  jo  virke  vi¬ 


dere  i  de  øvrige  engelske  Industrier,  der  er  store  Kul¬ 
forbrugere.  Saaledes  frygter  man,  at  den  store  engel¬ 
ske  Lervare-  og  Keramikindustri,  af  hvis  Produktion 
ca.  40  Procent  eksporteres,  vil  blive  alvorlig  truet. 
Kanada,  som  er  et  af  de  bedste  Markeder  for  denne 
Eksport,  vil  automatisk  glide  over  til  Forsyning  fra 
U.  S.  A.  Tilsvarende  Forhold  regner  man  med  i  Jern¬ 
industrien,  Staal-  og  Maskinindustrien  og  den  umaade- 
lig  vigtige  Tekstilindustri.  Alt  i  alt  er  det  da  yderst 
tungt  vejende  Problemer  den  engelske  Økonomi  i  Øje¬ 
blikket  er  ud  for. 

□□□□□□ 

#  Fra  dansk  Industri.  * 

Siden  vor  sidste  Beretning  om  Emissionsmarkedet 
har  der  været  en  Del  Aktieudvidelser,  hvoraf  liere 
ganske  lætydelige. 

Saaledes  har  den  store  Spritfusion,  vi  tidligere  har 
redegjort  for,  givet  Anledning  til  at  Aktieselskabet  De 
danske  Spritfabriker  har  emitteret  for  2  Mi  11.  Kr.  nye 
Aktier  til  150  pCt.  Herved  er  dette  Selskabs  Aktiekapi¬ 
tal  kommet  op  paa  5  Mili.  Kr.  Endvidere  har  Aktie¬ 
selskabet  Spritfabriken  » Fortuna «  udbudt  for  1,7  Miil. 
Kr.  nye  Aktier  til  Pari  Kurs.  Herefter  udgør  Aktie¬ 
kapitalen  i  »Fortuna«  2,5  Miil.  Kr. 

Aktieselskabet  Dansk  Konservesfabrik,  Aarhus,  har 
fordoblet  sin  Aktiekapital  ved  at  emittere  for  0,5  Mili. 
Kr.  nye  Aktier  til  115  pCt. 

Akt  i  eselskabel  Nordiske  Skrivemaskinefabriker  har 
øget  sin  Aktiekapital  fra  0,1  til  0,5  Miil.  Kr.,  idet 
400,000  Kr.  Aktier  har  været  udbudt  til  108  pCt. 

Endvidere  har  Sæbefabriken  » B  laag  aard «,  Aktiesel¬ 
skab,  emitteret  for  0,5  Miil.  Kr.  nye  Aktier  til  100  pGt. 
Herved  er  Aktiekapitalen  bleven  forhøjet  til  1,5 
Miil.  Kr. 

Fabriken  » Tatoh ,  Aktieselskab,  har  udvidet  sin  Ak¬ 
tiekapital  fra  40,000  Kr.  til  200,000  Kr.  De  100.000  Kr. 
nye  Aktier  har  været  udbudt  til  105  pCt. 

A/S  Kruckow-Waldorff  har  øget  sin  Aktiekapital  til 
1,5  Miil.  Kr.  De  0,5  Miil.  Kr.  nye  Aktier  har  været 
udbudt  til  107  pCt. 

Indenfor  Cigarindustrien  er  der  endelig  underhaan- 
den,  d.  v.  s.  uden  offentlig  Aktieudbud,  bleven  dannet 
et  nyt  Storforetagende  under  Navnet  Aktieselskabet 
De  danske  Cigar-  og  Tobaksfabriker,  der  betegner  en 
Sammenslutning  af  Firmaerne  Chr.  Augustinus,  Ek 
Nobel  og  Horwitz  &  Kattentid.  Aktiekapitalen  i  det  nve 
Foretagende  udgør  fuldt  indbetalt  5  Miil.  Kr. 

□□□□□□ 

©  Fra  Nabolandene  © 

Norges  statistiske  Centralbureau  har  udsendt  en 
Oversigt  over  Norges  Handel  med  Udlandet  i  1917. 

Den  samlede  Vægt  af  de  mellem  Norge  og  Udlan¬ 
det  i  1917  omsatte  Varer  er  beregnet  til  5,4  Miil.  Tons. 
Heraf  falder  3,3  Miil.  paa  Indførslen,  2,1  paa  Udførs- 

len.  Omsætningens  samlede  Værdi  er  beregnet  til  2,45 
Milliarder  Kr.  Importen  har  andraget  1,6(5  Milliarder 
Ivr.,  Eksporten  0,7(J  Milliarder  Kr.  For  de  foregaaende 
5  Aar  udgør  Værdi-  og  Vægttallene  henholdsvis  føl¬ 
gende: 


Aar 

Værdi  (Milt.  Kr.) 
Import 

Eksport 

1912 

526 

325 

1913 

552 

381 

1914 

567 

394 

1915 

868 

661 

1910 

1354 

975 

Vægt  (Milt.  Tons) 
Import 

Eksport 

1912 

4,84 

3,68 

1913 

4,95 

4,01 

1914 

5,11 

3,59 

1915 

5,71 

3,75 

1916 

5,75 

3,33 

Handelsomsætningen  i  1917  er  sammenlignet  med 
1916  for  Indførslens  Vedkommende  gaaet  ned  med 
2,4  Miil.  Tons  eller  42  pCt.  Paa  Grund  af  den  vold¬ 
somme  Prisstigning  er  Værdien  samtidig  steget  med 
300  Mili.  Kr.  eller  henved  23  pCt.  For  Eksporten  er 
der  Nedgang  baade  efter  Vægt  og  Værdi.  Forholdsvis 
kan  Nedgangen  udtrykkes  ved  Procenttallene  38  og  20. 
Absolut  set  er  Eksporten  i  Værdi  næsten  200  Mili.  Kr. 
mindre  i  1917  end  i  1916. 

□□□□□□ 

Mindre  Meddelelser. 

Købestævnet  i  Fredericia. 

Købestævnet  i  Fredericia  afholder  atter  i  Aar  et 
Foraars-Ivøbestævne,  nemlig  i  Dagene  5.— 13.  April. 
Tilslutningen  hertil  synes  at  være  god,  og  Købestæv- 
nets  Bestyrelse  melder,  at  paa  det  nærmeste  al  Plads 
er  optaget.  Der  vil  paa  det  kommende  Stævne  sik¬ 
kert  blive  Anledning  lil  al  undersøge,  om  en  mulig 
Udvidelse  af  Stævnets  Rammer  alligevel  ikke  foreløbig 
kunde  iværksættes  med  noget  mindre  Midler  end  med 
de  700,000  Kr.,  Købestævnet  har  onsket  af  Finansud¬ 
valget,  hvilken  Sag  vi  lidligere  har  omtalt. 

En  norsk  Varemesse. 

Det  synes  som  om  Varemessen  nu  gaar  sin  Sejrs¬ 
gang  gennem  alle  Lande.  Den  nyeste  Varemesse  bli¬ 
ver  den  norske,  der  nu  efter  indgaaende  Forarbejder 
er  vedtaget  afholdt  i  September  Maaned  d.  A.,  antage¬ 
lig  paa  det  centralt  beliggende  Fæstningsterræn  paa 
Akershus  i  Kristiania.  For  os  herhjemme,  der  ganske 
vist  meget  hurtigt  fik  et  Købestævne,  men  stadig 
mangler  en  virkelig  Organisation  af  delte,  er  det  inter¬ 
essant  at  bemærke,  at  Bestyrelsen  for  den  norske 
Varemesse  faar  en  virkelig  landsomfattende  og  repræ¬ 
sentativ  Karakter.  Af  Medlemmerne  vælger  nemlig 
Norges  Industriforbund  (Industriraadet)  5  Medlemmer, 
Norges  Haandværkerforbund  3  Medlemmer,  Den  norske 
Handelsstands  Fællesforening  4  Medlemmer,  De  nor¬ 
ske  Eksporhueringers  Landsforbund  2  Medlemmer  og 
Norges  Oplysningskontor  for  Næringsvejene  1  Medlem. 
Desuden  vil  antagelig  en  Repræsentant  for  Staten  og 
maaske  en  Repræsentant  for  Kristianias  Kommune 
tiltræde  Bestyrelsen. 


Et  Tidsskrift  for  Organisationsspørgsmaal. 

Under  Redaktion  af  Direktør  E.  Nordlund,  tidligere 
Direktør  i  Sveriges  Industriforbund,  er  der  i  Stock¬ 
holm  grundlagt  et  nyt  skandinavisk  Tidsskrift,  nemlig 
Nordisk  Tidsskrift  i  Organisation«.  Det  er  Tids¬ 
skriftets  Mening  at  behandle  samtlige  Organisations¬ 
spørgsmaal,  baade  de  indre  og  ydre  i  Industrien  og 
Forretningslivet.  Det  første  Hefte  foreligger  nu  i  et 
overordentlig  smukt  Udstyr  og  med  et  Indhold  og  en 
Medarbejderfortegnelse,  der  giver  gode  Løfter  for 
Fremtiden.  Som  det  første  Bidrag  i  en  Serie  Biogra¬ 
fier  af  nordiske  Organisatorer  bringer  Tidsskriftet  en 
paa  dansk  affattet  Artikel  om  det  danske  Industri- 
raads  Formand,  Ingeniør  Alex.  Foss,  med  en  Skildring 
af  dennes  Indsats  paa  Organisationsarbejdets  Omraade. 

Vi  anbefaler  det  ny  Tidsskrift  ogsaa  til  den  danske 
I ndustris  Bevaagenhed. 

Interessekontorerne “  udbredes  i  Sverige. 

Den  svenske  Komité  for  Udarbejdelsen  af  en  Nor¬ 
malplan  for  »Interessekontorer«  har  nylig  været 
samlet  til  Møde  i  Stockholm  under  Forsæde  af  Kon¬ 
sul  IL  Ilolm  fra  Gøteborg. 

Blandt  de  Spørgsmaal,  der  behandledes,  var  ogsaa, 
hvorvidt  de  svenske  Interessekontorer  for  Fremtiden 
skulde  indskrænke  sig  til  udelukkende  økonomiske 
Opgaver,  eller  om  man  for  Fremtiden  yderligere 
skulde  indlemme  under  Virksomhedsomraadet  de 
øvrige  Velfærdsopgaver  af  forskellig  Art.  Komitéen 
valgte  dette  sidste. 

Derimod  besluttede  man,  at  Anskaffelsen  af  Lev¬ 
nedsmidler  bør  udelukkes  fra  Interessekontorets  Pro¬ 
gram,  hvorimod  Bibeholdelsen  under  Interessekon¬ 
torerne  af  Marketenderierne  ved  en  Del  større  Indu¬ 
strier  mentes  at  være  formaalstjenlig. 

Forslaget  skal  nu  behandles  nærmere  af  et  Udvalg, 
som  derefter  sluttelig  skal  udarbejde  Normalprogram¬ 
met  og  til  Sommer  udgive  det  i  Takken. 

Det  svenske  Industriforbund  har  i  den  seneste  Tid 
l'aaet  en  Masse  Forespørgsler  angaaende  en  formaals- 
tjenlig  Organisation  af  Interessekontorvirksomheden. 
Under  Krisetiden  har  man  nu  under  Hensyn  ogsaa 
til  de  ventede  højere  Skatter  beskæftiget  sig  med  Nor¬ 
malplanen. 

Alt  ialt  fortsætter  Interessekontor-Systemet  sin 
Sejrsgang  i  Sverige.  Det  vilde  sikkert  være  ønskeligt, 
om  Bevægelsen  ogsaa  herhjemme  tog  det  kraftige  Op¬ 
sving  der  fra  visse  Sider  arbejdes  for,  og  som  Sagen 
selv  i  saa  høj  Grad  gør  berettiget. 

Tysklands  Sukkerindustri  i  1918. 

Ifølge  en  af  Tysklands  Sukkerindustriforening  ud¬ 
sendt  Aarsberetning  beløb  Tallet  paa  arbejdende  Suk¬ 
kerfabriker  i  1918  sig  til  307  imod  312  det  foregaaende 
Aar,  medens  det  til  Roedyrkning  udlagte  Areal  ud¬ 
gjorde  375.745  Hektarer  mod  388.151  Hektarer  i  1917. 

Den  samlede  Mængde  Roer,  der  blev  anvendt  i  alle 
Landets  Sukkerfabriker,  anslaas  til  9,129  Mili.  Pund 
mod  9,284  Miil.  Pd.  det  foregaaende  Aar,  og  Produk¬ 
tionen  af  Raasukker  beløb  sig  til  1,412  Miil.  Pd.  mod 
1,571  Mili.  Pd.  i  den  foregaaende  Kampagne. 

Bayern  har  i  1918  haft  3  Sukkerfabriker  i  Gang 

mod  2  i  1917  og  1916.  Roedyrkningen  optog  3,890  Hek¬ 
tarer  mod  3,351  Hektarer  i  det  foregaaende  Aar. 
Mængden  af  Roer  maalt  i  Pund  var  i  1918  111  Miil. 
mod  81  Miil.  i  1917.  Endelig  beløb  Produktionen  af 
Raasukker  sig  til  17  Mili.  Pd.  mod  13  Mili.  Pd.  i  1917. 

Ifølge  ovennævnte  Rapport  er  Mængden  af  anvendte 
Roer  foruden  i  Bayern  ogsaa  i  Stigning  i  Branden- 
burg  og  Scblesien,  hvorimod  den  er  i  stærk  Tilbage¬ 
gang  i  Øst-  og  Vestprøjsen,  i  Hannover,  Hessen-Nassau, 
Thuringen  og  Brunsvig. 

10  tyske  Sukkerfabriker  er  beliggende  paa  det  af 
de  allierede  Magter  besatte  Territorium. 

Organisering  af  den  mindre  Industri  i  Frankrig. 

I  Lj’on  er  der  blevet  dannet  en  Organisation,  der 
har  til  Hensigt  at  samle  alle  de  smaa  industrielle 
Virksomheder  i  hele  Landet  og  hjælpe  til  at  udvikle 
dem  og  skaffe  deres  Produkter  videre  Udbredelse. 
Organisationen,  hvis  Navn  er:  »Office  Syndical  de 
Plnduslrie  francaise«,  vil  blive  at  betragte  som  et 
stort  Firma,  der  forhandler  alle  Medlemmernes  Fa¬ 
brikater. 

Statsmonopoler  i  Italien. 

Den  italienske  Finansminister  Sign.  Meda  har  i  det 
italienske  Parlament  fremsat  Forslag  om,  at  Staten 
midlertidig  skal  overtage  al  Handel  med  følgende 
Varer:  Kaffe,  Te,  Sukker,  Petroleum,  Spiseolier,  Pa- 
rafin  og  andre  mineralske  Olier,  Kul,  Koks  (ikke  ita¬ 
lienske  Koks),  denatureret  Spiritus,  eksplosive  Stoffer 
og  elektriske  Lamper.  Endvidere  at  Staten  skal  over¬ 
tage  Monopolet  paa  Produktion  og  Salg  af  Kvægsølv, 
Kinin  og  disses  sekundære  Produkter. 

Med  det  nuværende  Parlamentsflertal  menes  For¬ 
slaget  at  have  alle  Chancer  for  at  blive  ført  igennem, 
og  den  italienske  Stat  vil  da  for  et  Stykke  Tid  komme 
til  at  optræde  som  Storkøbmand,  der  bar  den  Fordel 
at  være  uden  Konkurrenter,  og  som  Følge  deraf  vil 
kunne  belaste  de  monopoliserede  Varer  med  nogle 
klækkelige  Priser. 

Naturligvis  er  man  fra  Erhvervenes  Side  fremkom¬ 
met  med  skarpe  Protester  i  den  Anledning,  og  navn¬ 
lig  har  Forslaget  om  Indførelse  af  Statsmonopol  for 
Indkøb  af  Kul  vakt  megen  Uro  i  industrielle  Kredse, 
der  endog  har  henvendt  sig  til  Kuleksportørerne  i 
England  og  Amerika  for  af  faa  dem  til  at  stille  sig 
Side  om  Side  med  dem  i  Kampen  mod  de  foreslaaede 
Statsmonopoler. 

Udstilling  i  Bukarest. 

Ifølge  Meddelelse  til  Industriraadet  agtes  der  i  Aaret 
1920  afholdt  en  Udstilling  i  Bukarest  over  Vareprøver 
m.  m.  under  Forsæde  af  Rumæniens  Handelsminister. 
Danske  Handlende,  Industridrivende  og  Landmænd  er 
opfordret  til  at  deltage  i  Udstillingen  for  derigennem 
at  give  et  Billede  af  Produkterne  fra  vort  Land.  Hen¬ 
vendelse  om  Deltagelse  i  Udstillingen  rettes  til:  St. 
Moraresco-Adria,  2,  Rue  de  la  Bourse,  Bucarest. 

Japans  Træmasseindustri. 

Japans  Træmasseindustri  opgives  nu  at  have  naaet 
en  saadan  Kapacitet,  at  den  dækker  det  indenlandske 


Behov.  I  1915  importeredes  52,000  Tons  Masse,  i  1917 
derimod  kun  14,000  Tons,  da  Hjemmeproduktionen 
var  oppe  paa  ialt  150,000  Tons.  De  japanske  Papir¬ 
fabriker  udvider  nu  for  at  fremme  Produktionen  og 
yderligere  fremstille  30,000  Tons  pr.  Aar. 

De  Forenede  Stater,  Sverige  og  Kanada  var  tidli¬ 
gere  de  vigtigste  udenlandske  Leverandører  af  Træ¬ 
masse  til  Japan. 

Japan  og  Kina. 

Som  bekendt  er  Japan  stærkt  interesseret  i  Kinas 
store  naturlige  Rigdomme,  og  der  er  ingen  Tvivl  om 
at  Retningslinien  i  saa  Henseende  gaar  bort  fra  Ev- 
ropa  (og  delvis  ogsaa  fra  Amerika)  hen  imod  Japan. 
Eksempler  paa  denne  Udvikling  er  f.  Eks.  disse:  I  de 
største  hidtil  fundne  Jernlejer  i  Kina,  Nanking  Jern¬ 
værkerne,  har  ved  en  af  de  sidste  økonomiske  Over¬ 
enskomster  mellem  Japan  og  Kina  det  japanske  Krigs¬ 
ministerium  faaet  en  vis  Andel.  Jernertserne  i  disse 
Lejer  er  paa  Grund  af  deres  ringe  Svovlindhold  sær¬ 
lig  velegnede  til  Fremstilling  af  Jern  til  særlig  stærk 
Belastning;  og  under  japansk  Medvirkning  forbereder 
man  nu  Opførelsen  af  et  Staalværk  der.  —  For  nogle 
Aar  siden  fik  Standard  Oil  Co.  tildelt  en  Koncession 
til  Udnyttelse  af  nogle  ret  store  Oliefelter  i  Jen- 
Tschang  i  Provinsen  Shansi;  Standard  Oil  Co.  og  den 
kinesiske  Regering  havde  i  Fællesskab  anlagt  deri  1,2 
Mili.  Doli.  Da  Betingelserne  for  Udnyttelsen  imidler¬ 
tid  ikke  opfyldtes,  er  Felterne  nu  blevet  overdraget 
til  det  kinesisk-japanske  Development  Co. 

□□□□□□ 

Kataloger  o.  I. 

Burmeister  &  Wain  har  udsendt  et  overordentlig 
smukt  udstyret  Katalog  over  Selskabets  Skibs-Diesel¬ 
motorer  med  tilhørende  Beskrivelse  af  Fabrikationen 
og  leverede  Maskiner  og  Skibe.  Skriftet  omtaler  Diesel¬ 
motorfabrikationen,  lige  fra  B.  &  W.  i  1904  tog  Fabri¬ 
kationen  af  Land-Dieselmotorer  op,  der  atter  i  1911 
fulgtes  af  Skibs-Dieselmotorerne,  til  disses  nyeste 
Sukces  i  de  talrige  Skibe,  Selskabet  selv  har  bygget 
paa  sin  Værftsafdeling,  og  som  snart  er  kendte  paa 
alle  Verdenshave.  Samtidig  gives  en  anskuelig  Beskri¬ 
velse  af  den  store  Virksomhed  med  sit  Jernstøberi, 
Metalstøberi,  Staalværk,  Storsmedie,  Kedelsmedie, 
Maskinværksted  m.  m.,  der  netop  nu  bar  afsluttet  me¬ 
get  betydelige  Udvidelser,  som  bringer  dette  vort  stør¬ 
ste  industrielle  Foretagende  yderligere  frem  i  den 
moderne  Maskinindustri. 

Værktøjsstaal  m.  m.  Fra  Firmaet  Sheffield  Cliinax 
Steel  Comp.  Ltd.  har  vi  gennem  dets  herværende  Ge¬ 
neralrepræsentant,  Johannessen  &  Fenger  A/S,  mod¬ 
taget  et  Katalog  over  Hurtigdrejestaal,  Værktøjs-Diegel- 
støbestaal  samt  Climax  Universal-Værktøjsstaal,  hvil¬ 
ket  sidste  ikke  behøver  at  anløbes  og  saaledes  bety¬ 
der  noget  helt  nyt  paa  dette  Omraade.  Dette  Staal 
skal  egne  sig  særlig  godt  for  Luftværktøj,  Mejsler 
o.  1.  og  har  vakt  stor  Opmærksomhed  i  Værftsindu¬ 
strien  og  Reparationsværksteder. 

□□□□□□ 

ORGANISATIONS-  OG 

FORENINGS-MEDDELELSER. 

Nye  Rations  forøgelser. 

De  allierede  Regeringer  er  nu  gaaet  ind  paa,  at  føl¬ 
gende  af  de  i  den  dansk-amerikanske  Handelsover¬ 
enskomst  fastsatte  Importrationer  forhøjes  eller  for¬ 
andres  saaledes: 

Rationen  for  Ricinusolie  forhøjes  fra  10  Tons  til 
100  Tons,  for  Raakobber,  Messing  m.  m.  fastsættes  en 
Ration  paa  3500  Tons,  for  Kobberfabrikata  2500  Tons, 
for  Raahamp,  Tovværk  o.  a.  Hampefabrikata,  Raa- 
jute  og  Jutefabrikata  en  Ration  paa  ialt  11,120  Tons. 
Rationen  for  Stivelse  —  1000  Tons  —  forhøjes  til  2500 
Tons,  der  omfatter  alle  Slags  Stivelser  undtagen  Kar- 
toffelmel  og  Kartoffelstivelse.  Harpiksrationen  —  1500 
Tons  —  forhøjes  til  2000  Tons.  Rationen  for  Silkegarn 
og  Silkefabrikata  forhøjes  fra  200  til  800  Tons.  Ra¬ 
tionen  for  Fjer  ophæves. 

Eksport  til  Tyskland  af  frilistede  Varer. 

Fra  Udenrigsministeriet  har  Industriraadet  mod¬ 
taget  en  fra  det  herværende  britiske  Gesandtskab 
stammende  revideret  Fortegnelse  over  de  frilistede 
Varer.  I  den  Fortegnelsen  ledsagende  Note  fra  det 
engelske  Gesandtskab  anføres  det,  at  de  paa  Forteg¬ 
nelsen  opførte  frilistede  Varer  kan  eksporteres  frit  og 
uden  Indskrænkninger  fra  Danmark  til  et  hvilket  som 
helst  Land,  derunder  ogsaa  Lande  i  Krig  med  Eng¬ 
land.  Selvfølgelig  gælder  dette  kun  Klausulforpligtel¬ 
serne,  og  fritager  saaledes  ikke  for  bestaaende  Ud¬ 
førselsforbud  el.  1. 

Listen  henligger  til  Gennemsyn  i  Industriraadets 
Sekretariat. 

Eksportlicenser  fra  U.  S.  A. 

Opmærksomheden  henledes  paa,  at  der  i  Industri¬ 
raadets  Sekretariat  henligger  til  Gennemsyn  Lister 
med  Specifikation  over  de  Varepartier,  for  hvilke  War 
Trade  Roard  i  Washington  har  udstedt  Eksportlicen¬ 
ser  i  Tidsrummet  fra  5.  til  24.  Februar. 

Frugt  vestfra. 

Ifølge  Meddelelse  fra  Danish  Trade  Office,  Washing¬ 
ton,  har  War  Trade  Board  truffet  den  Afgørelse,  at 
der  under  »Frugt«,  som  findes  paa  Fortegnelsen  over 
de  Varer,  for  hvilke  Import  kan  finde  Sted  til  Dan¬ 
mark  uden  Afgivelse  af  Garantierklæring  (Frilisten), 


ikke  kan  henføres  tørret  Frugt.  For  Importen  af 
denne  Vare  vil  der  derfor  kræves  afgivet  Garantierklæ¬ 
ring.  Samtidig  har  War  Trade  Board  dog  bestemt,  at 
Varen  skal  betragtes  som  urationeret. 

Henkogt  Frugt  betragtes  som  omfattet  af  Frilisten. 

Engelsk  Indførselstilladelse  for  Grubetømmer  og  Træ. 

Ifølge  Meddelelse  fra  Udenrigsministeriet  vil  der  nu 
blive  indrømmet  Tilladelse  til  Køb  af  Grubetømmer 
(pit  wood)  i  Skandinavien  og  Finland  til  Import  til 
Sydwales,  ligesom  Ansøgninger  om  Indførselstilladelse 
vil  blive  velvilligt  behandlet.  Endvidere  har  Board  of 
Trade  udstedt  en  almindelig  Indførselstilladelse  gæl¬ 
dende  til  1.  Juli  for  Import  af  haarde  Træsorter. 

Den  britiske  Eksportforbudsliste. 

Opmærksomheden  henledes  paa,  at  der  i  Industri¬ 
raadets  Sekretariat  henligger  til  Gennemsyn  Udklip  af 
»The  London  Gazette«  for  den  7.  og  14.  Februar  inde¬ 
holdende  Bekendtgørelser  om  Ændringer  i  og  Fjer¬ 
nelser  fra  den  britiske  Eksportforbudsliste. 

Endvidere  henligger  der  Udklip  af  »Board  of  Trade 
Journal«  for  den  6.,  13.  og  20.  Februar  indeholdende 
Oversigter  over  Lempelser  i  de  paagældende  Eksport¬ 
forbud. 

Den  engelske  Fri  li  s  te. 

Ifølge  Meddelelse  fra  Danish  Trade  Office,  London, 
betragtes  nedenstaaende  Artikler  som  faldende  ind 
under  Kniplinger  og  Gnipure  (Laces  and  Guipure) 
paa  Frilisten: 

Curtain  Net; 

Fine  netting; 

Fancynets; 

Mosquito  netting; 

Tulle; 

Figured  Madras  muslin  veilings  and 

Articles  made  wholly  or  principally  of  lace. 

Ifølge  Telegram  fra  Danish  Trade  Office,  London, 
betragtes  endvidere  Kalkerlærred  (tracing  cloth)  som 
faldende  ind  under  Betegnelsen  Kontorrekvisiller  (of- 
fice  supplies)  paa  Frilisten,  saaledes  at  Importen  af 
denne  Artikel  kan  Unde  Sted  uden  Afgivelse  af  Ga¬ 
rantierklæring. 

Fri-  eller  Tvangsøkonomi? 

En  tysk  Kritik  af  det  Rathenauske  Organisationssystem. 


Det  vil  endnu  være  i  frisk  Erindring,  hvor¬ 
ledes  man  i  Tyskland  meget  snart  efter  Kri¬ 
gens  Udbrud  kom  ind  paa  en  Organisering  af  det 
samlede  økonomiske  Liv  som  naturlig  og  nødven¬ 
dig  Følge  af  Blokaden.  Det  gjaldt  om  at  holde 
Hus  med  de  Forraad,  man  havde,  resp.  de  stærkt 
formindskede  Tilførsler,  der  endnu  stod  til  Raa- 
dighed.  Denne  Organisation  antog  snart,  under 
Trykket  af  Begivenhedernes  Udvikling,  et  i  den 
økonomiske  Historie  hidtil  ukendt  Omfang.  Den 
omfattede  baade  Produktion,  Omsætning,  Forde¬ 
ling  og  Forbrug  og  virkede  saavel  indadtil  som  i 
den  endnu  resterende  udenrigske  Omsætning.  Her 
i  Tidsskriftet  har  vi  iøvrigt  saa  ofte  omtalt  disse 
Systemer,  navnlig  den  Betydning  de  allerede  ek¬ 
sisterende,  ad  frivillig  Vej  skabte  industrielle  Or¬ 
ganisationer  havde  for  Systemets  Virkning  overfor 
Produktionslivet,  at  vi  sikkert  kun  behøver  at 
strejfe  disse  Emner  for  i  Erindringen  at  vække 
Billedet  af  den  umaadelige  Organisationsbygning, 
der  skabtes  i  hine  første  Krigsaar,  og  som  aftvang 
hele  Verdenen  Beundring,  —  indtil  den  mægtige 
Bygning,  udhulet  og  udmarvet  styrtede  sammen. 

Men  inden  Sammenbruddet  kom,  og  inden  Ud¬ 
viklingen  var  naaet  saa  langt,  at  man  maatte  regne 
med  eller  i  al  Fald  frygte  et  saadant  Sammen¬ 
brud,  fordi  selv  det  mest  sindrige  System  og  de 
mest  fint  udarbejdede  Rammer  nu  en  Gang  ikke 
kan  erstatte  et  manglende  Indhold,  havde  der 
som  Følge  af  de  i  de  første  Krigsaar  opnaaede 
gunstige  Resultater  udviklet  sig  noget  i  Retning 
af  en  ny  økonomisk  Religion  i  Tyskland,  hvis 
Løsen  var:  Organisation  og  atter  Organisation. 
Det  var  ingenlunde  uforklarligt,  thi  man  saa  nu 
pludselig,  hvorledes  man  ved  hensigtsmæssig  Or¬ 


ganisation  kunde  faa  langt  mere  ud  af  de  til  Raa- 
dighed  staaende  Midler,  og  med  Skam  maatte 
man  erkende,  hvilket  Sløseri  og  Spild  af  Kraft  og 
Materialer,  man  tidligere  havde  gjort  sig  skyldig 
i.  Det  er  da  heller  ikke  for  meget  sagt,  at  Tysk¬ 
land  uden  denne  rationelle  Økonomisering  vilde 
være  kørt  i  Staa  maaske  allerede  meget  tidligt. 
Ogsaa  den  øvrige  Verden  fulgte  jo  mere  eller  min¬ 
dre  snart  i  Tysklands  Fodspor  med  omfattende 
Organisation  af  det  økonomiske  Liv  med  tilhø¬ 
rende  Centralisering,  Rationering  o.  s.  v.  Under 
disse  Forhold  opstod  da  efterhaanden  den  Tro,  at 
en  ny  Tid  var  inde,  hvor  det  økonomiske  Liv  til 
Fordel  for  alle  skulde  sammenfattes  i  en  stor, 
mangeartet  Organisation,  saaledes  at  Idealet 
maatte  blive  Samfundets  Omdannelse  til  en  kæm¬ 
pemæssig,  fintdelt  Organisme,  der,  under  en  cen¬ 
tral  Ledelse  og  styret  af  et  bestemt  Normalpro¬ 
gram,  arbejdede  med  mindste  Kraftspild  og  sik¬ 
rede  det  største  Udbytte  og  den  ligeligste  Forde¬ 
ling.  Disse  Anskuelser  koncentreredes  i  de  Skrif¬ 
ter,  hvormed  Wcdther  Rathenau  behandlede  de 
ny  økonomiske  Problemer,  og  af  hvilke  navnlig 
Afhandlingen  »Die  neue  Wirtschaft«  har  opnaaet 
en  sjelden  Berømmelse  og  Udbredelse.  Walther 
Rathenau  havde  da  ogsaa  adskillig  større  Krav 
paa  at  blive  hørt  end  en  hvilkensoinhelst  anden 
økonomisk  Forfatter,  thi  for  det  første  indtog 
Rathenau  som  den  ledende  Direktør  for  det  store 
Millionselskab  »A.  E.  G.«  en  fremragende  Stilling 
i  den  tyske  Storindustri,  en  Stilling,  han  allerede 
tidligere  havde  underbygget  ved  sin  personlige 
Fremtræden  som  Tænker  og  Skribent,  og  for  det 
andet  var  han  den  geniale  Organisator  af  den  ty¬ 
ske  Krigsraastof-Forsyning,  som  han  kun  faa 

Dage  efter  Krigens  Udbrud  tilbød  at  tilrettelægge 
med  saa  langtrækkende  Dispositioner  for  Øje,  at 
det  vakte  almindelig  Forbavselse  i  det  daværende 
kampglade  og  ubekymrede  Tyskland. 

Tiderne  har  forandret  sig.  Der  kom  Dage,  hvor 
man  i  Tyskland  haardt  maatte  sande,  at  med  Or¬ 
ganisation  alene  er  det  ikke  gjort.  Men  jo  mindre 
Indhold  man  havde  at  lægge  i  Rammerne,  des 
tiere  nye  Reglementer  og  Foranstaltninger  gen¬ 
nemførtes  der.  Det  hele  System  af  Forbud  og 
Paabud,  af  Kort  og  Skemaer  virkede  forstærken¬ 
de  paa  sig  selv  som  en  Lavine,  der  først  er  sat  i 
(iang.  Alt  blev  indviklet  og  kompliceret,  og  for 
at  klare  de  sværeste  Tilfælde  gjordes  selv  de  let¬ 
teste  Selvfølgeligheder  indviklede.  Tyskland  hav¬ 
de  naaet  et  nyt  Stadium,  hvor  Begejstringen  fol¬ 
de  Rathenauske  Idealer  var  stærkt  afkølet.  Nu 
var  det  ikke  længere  Organisering,  man  talte  om, 
men  Onerorganisering.  Det  »tadellose«,  genialt 
udtænkte  og  fint  arbejdende  System  maatte  se 
den  Tort,  at  selv  det  disciplinelskende  Tyskland 
aabent  erkendte,  at  det  egentlig  mest  var  alt  det 
forbudte,  Smughandel  o.  1.,  der  virkede  bedst  og 
gjorde  størst  Nytte,  og  den  almindelige  Moral, 
navnlig  overfor  Begreberne  »Tro  og  Love«  og 
»Dit  og  Mit«,  forkvakledes  i  forfærdende  Grad. 

Saa  kom  Vaabenstilstanden  og  med  den  Revo¬ 
lutionen.  »Det  nye  Tyskland«  skulde  debutere, 
og  Skæbnen  vilde  det  hverken  værre  eller  bedre, 
end  at  det  just  blev  de  Partier,  der  kom  til  Mag¬ 
ten,  der  ifølge  deres  eget  Program  og  Fortidens 
letsindigt  udstedte  Veksler  var  bundet  til  at  knyt¬ 
te  Tysklands  hele  økonomiske  og  dermed  natio¬ 
nale  Genrejsning  til  et  økonomisk  Program,  der 
har  den  mest  uheldige  Lighed  med  det  System, 
paa  hvis  lurvede  Ruiner  man  sad.  Menneskene 
er  glemsomme,  og  Verden  vi!  bedrages,  og  saa- 
ledes  gaar  det  til,  at  Masserne  i  Tyskland  nu  med 
Fanatismens  Stædigbed  kræver  opbygget  »i  Fol¬ 
kets  Navn«  nøjagtig  samme  Bygning  som  den, 
der  med  sit  kejserlig-kongelige  Stempel  var  Gen¬ 
stand  for  deres  demokratiske  Had  og  som  knuste 
dem  i  sit  Sammenbrud.  Thi  det  skal  understre¬ 
ges,  at  en  mere  gennemført  Stats-Socialisme,  en 
større  Mangel  paa  Respekt  for  den  privates  Ret 
og  Undertrykkelse  af  al  Frihed  end,  hvad  den  ty¬ 
ske  Krigsøkonomi  præsterede  i  sine  sidste  Leve- 
aar,  kan  overhovedet  ikke  tænkes. 

Det  er  da  intet  Under,  at  man  i  besindige  tyske 
Kredse,  ja  man  tør  godt  sige  rundt  om  i  hele  Fol¬ 
ket,  nu  staar  mildest  taget  tvivlende  overfor  Mu¬ 
ligheden  af,  at  en  ny  Tvangsøkonomi  kan  bøde 


paa  den  gamles  Skader  og  genopbygge,  hvad  der 
er  brudt  sammen.  Under  disse  Forhold  har  det 
da  særlig  Interesse  at  se,  hvorledes  nu  en  viden¬ 
skabelig  Kritik  kommer  til  Orde  overfor  de  Ra- 
thenau’ske  Trossætninger,  der  efter  i  nogen  Tid 
nødvendigvis  at  have  været  stillet  i  Skygge  af  Be¬ 
givenhedernes  Gang,  nu  altsaa  atter  har  Medhør. 
Takket  være  Rathenaus  glimrende  Evner,  der 
spænder  fra  Økonomien  til  Filosofien,  er  det  nu 
ingenlunde  en  let  Sag  at  imødegaa  ham  paa  fyl¬ 
destgørende  Maade.  Først  den  tyske  National¬ 
økonom  Leopold  von  Wiese  synes  dette  at  være 
lykkedes,  idet  han  med  sit  Skrift  »Freie  Wirt- 
schaft«,  der  direkte  er  rettet  mod  Rathenaus  »Neue 
Wirtschaft«,  har  vakt  stor  Opmærksomhed  og 
Anerkendelse.  Vi  skal  her  i  store  Linier  gengive 
V7  ieses  Betragtninger,  der  har  saa  meget  større 
Interesse,  som  disse  Problemer  jo  ingenlunde  kun 
er  indskrænket  til  at  have  Gyldighed  for  Tysk¬ 
land. 

Wiese  begynder  straks  med  at  slaa  fast,  at 
ihvorvel  Rathenaus  System  er  et  Produkt  af  den 
nationalistiske  Krigsaand  og  som  saadan  foræl¬ 
det,  har  det  dog  sin  Betydning  at  imødegaa  dets 
Teori,  fordi  det  spiller  Kortene  i  Hænde  paa  den 
kommunistiske  Socialisme.  Skønt  Rathenau 
langt  fra  er  erklæret  Socialist,  men  nærmest  radi¬ 
kal  Økonom,  maa  hans  System  virke  lidet  glæde¬ 
ligt  paa  alle  Tilhængere  af  en  fri  Økonomi.  Ud¬ 
fort  i  Praksis  vil  det  umuliggøre  det  tyske  øko¬ 
nomiske  Livs  Genrejsning.  Det  fri  Marked  med 
dets  Prisdannelser  og  Forbrugets  Ledestjerne  for 
Produktionen  er  de  Bestanddele  af  en  liberal  Øko¬ 
nomi,  som  selv  ikke  en  socialistisk  Stat  ustraffet 
kan  opgive.  Netop  de  Tilhængere  af  det  gamle 
økonomiske  System,  som  nu  i  Tyskland  er  vil  1  ige 
baade  til  at  anerkende  den  demokratiske  Stats 
politiske  Form  og  det  økonomiske  Fællesskab 
mellem  alle  Samfundets  Faktorer,  maa  efter  Wie- 
ses  Mening  paa  det  mest  energiske  bekæmpe  Kom¬ 
munismens  Tvangsorganisation  med  dens  Under¬ 
binding  af  den  personlige  Ydelse  gennem  rigori¬ 
stisk  Centralisation.  Ogsaa  i  den  nye  Verden, 
man  nu  tilstræber,  maa  der  være  Plads  for  ar- 
bejdsvillig  Foretagsomhed  og  for  en  Handel,  der 
kan  naa  ud  over  Landets  Grænser  og  arbejde  paa 
Verdensmarkedet,  —  det  hvis  selve  Væsen  er 
uforeneligt  med  Tvangssystemer.  Wiese  gør  sig 
absolut  ikke  til  Talsmand  for  reaktionære  An¬ 
skuelser,  men  betoner  blot,  at  skal  der  i  det  ny 
Tyskland  komme  en  Sammensmeltning  i  Stand 
gennem  Socialismen  og  Liberalismen,  maa  oppor- 

tune  Hensyn  sættes  i  første  Række.  Hvis  ikke  er 
Riget  dømt  til  økonomisk  og  national  Undergang. 

Wiese  vender  sig  med  megen  Kraft  mod  den 
Militarisering  af  det  økonomiske  Liv,  som  netop 
den  radikale  og  i  sin  Filosofi  antimilitaristiske 
Walther  Rathenau  staar  som  Fader  til.  Med 
Rette  peger  han  paa  den  uløselige  Modsætning, 
der  findes  mellem  Rathenaus  Økonomi  og  hans 
Samfundsfilosofi.  Thi  Rathenau  har  i  sine  baade 
nyere  og  tidligere  Skrifter  vendt  sig  stærkt  mod 
vor  Tids  fremadskridende  »Mekanisering«  af  al 
Kultur,  endog  af  selve  Sjælelivet,  medens  det  han 
stiller  op  som  Idealer  paa  de  økonomiske  Omraa- 
der  netop  bliver  en  Mekanisering  til  det  yderste. 
Rathenau  har  selv  skildret  det  af  ham  skabte 
krigsøkonomiske  System  saaledes:  »Nu  maatte 
alle  Landets  Raastoffer  bringes  under  Tvang,  in¬ 
gen  og  intet  maatte  længere  følge  egen  Vilje  og 
egne  Vilkaar,  ethvert  Stof,  ethvert  Halvprodukt 
maatte  ledes,  saa  at  intet  gik  til  Spilde  i  Luksus 
og  til  sekundære  Formaal;  disse  Veje  maatte  ind¬ 
dæmmes  »gewaltsam«,  saaledes  at  de  flydende 
Strømme  automatisk  mundede  ud  i  de  paagæl¬ 
dende  Færdig-Produkter  og  Anvendelsesformer, 
som  Hæren  krævede«.  Efter  disse  Regler,  der 
saaledes  først  gjaldt  paa  Raastofomraadet,  blev 
til  sidst  hele  det  tyske  økonomiske  Liv  ledet,  og 
i  Overensstemmelse  med,  hvad  vi  ovenfor  har  an¬ 
ført,  erklærer  ogsaa  Wiese,  at  end  ikke  den  mest 
vidtdrevne  Merkantilisme  i  tidligere  Tider  har 
præsteret  blot  tilnærmelsesvis  Mage  til  Statsind¬ 
greb,  som  man  har  set  i  Tyskland,  saa  snart  det 
Rathenau’ske  Princip  først  var  trængt  fuldstæn¬ 
dig  igennem.  Systemet  kulminerede  i  Tvangsor¬ 
ganisationer  i  alle  Retninger,  hvorved  den  enkel¬ 
tes  Ret  og  Indsats  fuldstændig  traadtes  under 
Fødder.  En  uhyre  Magt  lagdes  i  Hænderne  paa 
Organisatorerne  af  Systemet,  og  i  Stedet  for  den 
tilstræbte,  genialt  udtænkte  Enheds-Maskine  fik 
man  et  uhaandterligt,  tids-  og  værdislugende  Ap¬ 
parat. 

Det  virker  helt  forfriskende  fra  tysk  Side,  saa¬ 
ledes  som  hos  Wiese,  at  møde  Erkendelse  af,  at 
»al  Overorganiserings  og  al  overdreven  Statsso¬ 
cialismes  Grundfejl  er  at  søge  i  den  Tro,  at  man 
simpelt  hen  kan  bortkommandere  Vanskelighe¬ 
der  og  Uretfærdigheder«.  Wiese  gaar  nu  hele 
Krigsøkonomiens  Synderegister  igennem,  idet 
han  dog  selvfølgelig  fremhæver,  at  de  ydre  For¬ 
hold  jo  ogsaa  bar  deres  Del  af  Skylden,  og  han 
naar  til  det  Resultat,  at  den  Socialisering  af  Er¬ 
hvervslivet,  der  nu  kræves  som  noget  nyt  og  vel¬ 


signelsesrigt,  allerede  har  hersket  under  Krigen 
og  paa  en  saadan  Maade,  at  Sporene  burde 
skræmme.  Skulde  man  lære  noget  af,  hvad  der 
var  skabt  under  Krigen,  da  maatte  det  være,  hvor¬ 
ledes  man  ikke  skulde  bære  sig  ad. 

Overfor  selve  Rathenaus  »Neue  Wirtschaft« 
beskæftiger  Wiese  sig  særlig  med  Rathenaus  Til¬ 
bøjelighed  (som  Rathenau  jo  deler  med  ikke  faa 
ogsaa  i  andre  Lande  end  Tyskland)  til  i  det  øko¬ 
nomiske  Liv  i  første  Linie  at  se  ikke  Produktions- 
Øg  Fordelingsproblemerne,  men  Forbrug  s  politi- 
ken.  Kun  herigennem  er  Rathenau  naaet  til  det 
»frygtelige«  Forslag,  som  Wiese  kalder  det,  at 
lade  Forbruget  blive  en  Fællessag  og  et  Statsan¬ 
liggende.  En  eller  anden  Myndighed  skulde  da 
bestemme  de  forskellige  Behovs  Rækkefølge,  ef¬ 
ter  hvilken  disse  maatte  tilfredsstilles,  og  iøvrigt 
skulde  Systemet  sikres  ved  Forbud  o.  1.  Man 
skulde  i  Sandhed  tro,  at  Tyskerne  havde  faaet 
nok  af  den  Slags;  og  selv  om  Forholdene  nu  nød¬ 
vendiggør  den  strengeste  Sparsommelighed  i 
Tyskland,  saa  giver  man  dog  villigt  Wiese  Ret, 
naar  han  overfor  denne  »Forbrugets  rationelle 
Organisering«  fremhæver,  at  der  dog  skal  lidt 
Kulør  over  Tilværelsen,  og  at  enhver  har  sin  Luk¬ 
sustrang,  den  være  sig  nok  saa  beskeden,  som 
han  nu  engang  er  lykkelig  ved,  og  som  ikke  er 
gjort  af  med  at  henvise  til  en  Tabel  med  viden¬ 
skabelig  Inddeling  af  Behovenes  tilladelige  Til¬ 
fredsstillelse.  Forbud  vil  her  snarere  skærpe  Ap- 
petiten,  siger  Wiese,  og  unægtelig  giver  de  øje¬ 
blikkelige  Forhold  ham  Ret! 

Men  det  er  ikke  blot  paa  Forbrugets  Omraade, 
at  Rathenau  optræder  som  Reformator.  Ogsaa 
Produktionen  vil  han  omskabe  og  hermed  kom¬ 
me  bort  fra  alt  Sløseri  og  Spild.  Wiese  tager  hans 
Kritik  op  og  klarlægger,  hvorledes  det  frie  øko¬ 
nomiske  System,  der  dog  som  Helhed  har  hersket 
inden  Krigen  ogsaa  i  Tyskland,  netop  gennem  de 
naturligt  skabte  Organisationer  og  Interessefæl¬ 
lesskaber  paa  alle  Omraader  repræsenterede  et 
Sammenspil  af  Kræfter  og  Interesser,  som  man 
ingenlunde  kunde  lade  haant  om,  eller  betegne 
som  Anarki.  Naar  man  betænker,  hvad  der  var 
opnaaet  selv  af  international  Organisation  paa 
Handelens,  Pengevæsenets,  Samfærdslens  Om¬ 
raade  m.  m.,  maa  man  utvivlsomt  give  Wiese 
Ret.  Selvfølgelig  arbejdede  det  økonomiske  Ver¬ 
denssystem,  man  kendte  før  Krigen,  inden  Staten 
med  Restriktioner  og  Tvang  greb  ind,  samtidig 
med  mange  overflødige  Tab  og  Omkostninger, 
men  kun  ad  Udviklingens  Vej  kan  man  gøre  Sy- 

stemet  mere  rationelt,  medens  det  vil  1)1  ive  meget 
vanskeligt  at  gøre  det  bedre  ad  Tvangsvejen.  Skal 
man  tale  om  Anarki,  da  skabes  dette  nok  snarere 
af  for  megen  Tvang — jvfr.  ogsaa  Rusland.  Overfor 
Rathenaus  Lære  om  det  rationelle  Arbejde  kan  da 
Wiese  med  Rette  pege  hen  paa  Krigsøkonomien 
med  dens  vanvittige  Omkostninger  og  Omveje  og 
paa  den  Tendens,  Statsdriften  har  til  at  gøre  alt 
dyrt,  daarligt  og  omstændeligt. 

Paa  Fordelingens  Omraade  viser  Rathenau  en¬ 
delig  en  ubetinget  Modsætning  til  Socialismen, 
idet  han  henviser  alle  Forhaabninger  om  Kapital¬ 
rentens  Afskaffelse  og  om  hele  Økonomiens  Na¬ 
tionalisering  til  et  Tidsafsnit,  vi  allerede  bar  bag 
os.  Kapitalrenten  betyder  efter  Rathenaus  An¬ 
skuelse  ikke  andet  end  den  Tilbagebetaling,  som 
bele  Verdens  Industriøkonomi  aarligt  udkræver 
til  sin  egen  Fremvækst.  Kapitalen  bliver  da  den 
Organisme,  som  leder  Verdensstrømmen  af  Ar¬ 
bejde  til  de  mest  paakrævede  Steder,  medens  der 
maa  sikres  Kapitalisten  en  fornuftig  Rente  til  Op- 
naaelse  af  dette  Formaal.  Wiese  gaar  løs  paa 
dette  svage  Punkt  i  det  Ratlienau’ske  System,  idet 
ban  viser,  at  det  er  uforeneligt  med  det  øvrige 
økonomiske  Program,  som  tilsigter  en  Tvangsord¬ 
ning  baade  af  Forbrug  og  Produktion.  Rathenaus 
modificerede  Statssocialisme  bliver  saaledes  kun 
en  haltende  Marxisme.  Og  naar  Rathenau  ikke 
tilstræber  en  direkte  Overtagelse  af  Produktions¬ 
midlerne  fra  Statens  Side,  er  Wiese  ondskabsfuld 
nok  til  at  erklære,  at  dette  ikke  sker,  fordi  Ra¬ 
thenau  dog  ønsker  at  beholde  »et  System,  hvor 
Mænd  af  hans  Type  og  Afstamning  kan  beholde 
Herredømmet  over  det  økonomiske  Liv  og  ikke 
skal  udlevere  det  til  Arbejderrepræsentanter  og 
Gehejmeraader«. 

De  mere  almen-menneskelige  Fænomener, 
imod  hvilke  Rathenau  bar  rejst  Kampen,  nemlig 
Luksus  og  Lediggang,  vil  han  bekæmpe  ved  Luk¬ 
susforbud  og  Arverettens  Indskrænkning.  Det 
vil  være  nyttigt  ogsaa  for  os  i  det  neutrale  Dan¬ 
mark  at  lægge  Mærke  til,  saaledes  som  Wiese 
paapeger,  at  det  er  uhyre  forklarligt,  at  der  hos 
en  saa  strengt  dømmende  og  retfærdigt  tænkende 
Mand  som  Rathenau  opstaar  den  største  Harme 
over  de  Udskejelser,  den  saakaldte  Kapitalisme 
har  paa  sin  Samvittighed  under  Krigen.  Men  at 
gøre  selve  Produktionslivet  og  de  herskende  øko¬ 
nomiske  Love  ansvarlige  for  al  den  »Gullasch«, 
Svindel  og  Umoral,  som  disse  Aar  har  været  Vid¬ 
ne  til,  er  mildest  taget  at  rette  Smed  for  Bager. 
Selve  den  Omstændighed,  at  alle  Samfundsklasser 
efter  bedste  Evne  har  deltaget  heri,  maa  være  det 


bedste  Bevis  for,  at  man  ikke  for  de  strengt  øko¬ 
nomiske  Problemer  maa  glemme  de  rent  menne¬ 
skelige  Egenskaber,  hvis  Forædling  man  dog  bil- 
ligvis  maa  paalægge  andre  end  Nationaløkono¬ 
merne. 

Med  de  nyeste  Erfaringer  fra  det  kommunisti¬ 
ske  Rusland  in  mente  er  det  overmande  interes¬ 
sant  at  læse,  hvorledes  Wiese  sammenfatter  hele 
det  Rathenau’ske  Program  samt  al  anden  Socia¬ 
lisering  derhen,  at  man  gennem  denne  saakaldte. 
Demokratisering  af  Erhvervslivet  i  Virkeligheden 
vil  komme  til  at  lægge  hele  dette  i  Hænderne  paa 
ganske  faa  Monopolherrer  og  frem  for  alt  i  Hæn¬ 
derne  paa  den  store  Bankkapital.  Det  kan  nemlig 
være  meget  godt  med  alle  de  indviklede  Systemer 
og  Organisationer  og  Statscentraler  og  hele  det 
kæmpemæssige  Forvaltningsapparat,  der  skal 
sættes  i  Scene.  Til  syvende  og  sidst  er  det  dog 
Menneskene  bag  Systemet,  der  skal  drive  dette. 
Et  Steds  maa  bele  Magten  løbe  sammen,  og  naar 
den  da  iforvejen  er  saa  koncentreret  som  i  et 
kommunistisk  Samfund,  maa  de  ledende  Topfigu¬ 
rer  nødvendigvis  faa  en  saa  uhyre  Magt,  som  man 
end  ikke  i  Drømme  kan  udstyre  selv  de  mægtigste 
nuværende  »Storkapitalister«  og  »Monopolher¬ 
rer«  med.  Det  folkelige  Selvstyre  har  ogsaa  paa 
dette  Omraade  en  slem  Tilbøjelighed  til  at  tendere 
mod  det  krasseste  Diktatur. 

Som  man  ser,  er  det  overmande  interessante 
Problemer  og  netop  de,  som  er  de  mest  bræn¬ 
dende  i  Tiden,  der  lier  er  taget  op.  Efter  at  Ver¬ 
densøkonomien  gennem  4 — 5  Aar  har  haft  det 
største  Værditab  at  notere,  som  Historien  nogen¬ 
sinde  har  set,  staar  man  nu  foran  Genrejsningens 
Stund  med  Krav  fra  alle  Sider,  der  hver  for  sig  vil 
betyde  Formindskelse  af  Produktions-Kraften  og 
Svækkelse  af  Kapitaldannelsen.  Hvorledes  Op¬ 
fyldelsen  af  disse  Krav  da  skal  rimes  sammen 
med  Dagens  og  Vejens  ubønhørlige  Virkelighed 
er  ikke  let  at  se.  At  blive  staaende  ved  det  gamle 
er  paa  den  anden  Side  ikke  længere  muligt,  bl.  a. 
fordi  man  faktisk  allerede  har  forladt  dette,  men 
skal  ikke  det  store  Ragnarok  komme,  som  ad¬ 
skillige  har  frygtet  som  Krigens  Finale,  da  burde 
det  i  al  Fald  staa  klart  for  alle  endnu  nøgternt 
tænkende  Mennesker,  at  man  nu  frem  for  alt 
ikke  maa  rejse  den  ny  Verdensbygning  paa  et 
falsk  og  derfor  uholdbart  Grundlag.  Og  her  staar 
da  Modsætningerne  mellem  den  fri  Økonomis 
Love  og  Tvangsøkonomiens  Program  som  et  af 
de  Problemer,  der  kræver  den  største  Opmærk¬ 
somhed.  P.  D. 


TIDSSKRIFT  FOR  INDUSTRI 


Industrien  og  Pressen. 

»I  det  Danmark,  der  arbej¬ 
der,  er  Journalisten  kun  slet 
bevandret;  man  bar  ingen  Brug 
for  ham  dér.  Det  burde  blive 
anderledes«. 

Journalist  Anders  Vigen. 

Et  Selskab  af  skandinaviske  Journalister  vendte 
fornylig  hjem  fra  en  Rejse  gennem  Amerika,  som 
de  foretog  efter  Indbydelse  af  den  amerikanske 
Regering.  Journalisterne  fik  her  Lejlighed  til  at 
gøre  sig  fortrolige  med  det  arbejdende  Amerika, 
de  stilledes  overfor  Amerikas  kraftspændte  Mu¬ 
skelspil  og  blændende  Energiudfoldelse  —  og 
vendte  desorienterede  hjem !  Hvorledes  skulde  de 
forme  deres  Indtryk  af  et  Samfund  i  Arbejde  i 
Sammenligning  med  det  arbejdende  Danmark ,  thi 
hvor  mange  havde  det  fornødne  Kendskab  til 
denne  Faktor  i  Regnskabet? 

En  af  de  danske  Deltagere  Hr.  Anders  Vigen, 
skildrer  i  »Berlingske  Tidende«  Opgavens  Van¬ 
skelighed  paa  følgende  Maade: 

»Maaske  havde  jeg  faaet  mere  ud  af  Tekniken, 
dersom  min  journalistiske  Opdragelse  ikke  var 
saa  forsømt.  Hvis  den  danske  Journalist  er  So¬ 
cialdemokrat,  ender  han  som  Rigsdagsmand; 
ellers  hænger  han  sig  almindeligvis  i  en  Telefon. 
I  det  Danmark,  der  arbejder,  er  han  kun  slet 
bevandret;  man  har  ingen  Brug  for  ham  dér. 
Det  burde  blive  anderledes.  Man  burde  slippe 
ham  ind  i  Fabriken  og  paa  Værftet,  i  Mejeriet 
og  paa  Møllen,  i  Slagteriet  og  i  Havnen,  for  at 
han  kunde  blive  Arbejdets  Kammerat  og  Sam¬ 
arbejdets  Missionær.  Saa  vilde  han  ogsaa  have 
bedre  Forudsætninger  end  nu  for  at  vurdere  frem¬ 
med  Arbejde  og  vende  tilbage  med  Impulser  til 
det  hjemlige.« 

Disse  Ord  er  der  for  det  arbejdende  Danmark 
den  største  Anledning  til  at  lægge  sig  paa  Sinde. 
De  kommer  fra  en  talentfuld  Repræsentant  for 
moderne  dansk  Journalistik.  Hans  Ord  er  i  Vir¬ 
keligheden  et  Nødraab  fra  Journalisternes  Verden 
og  jeg  kan  som  Kollega  bekræfte,  at  han  ikke 
’  staar  ene  med  sin  Betragtning  —  selv  om  han 
maaske  tilsyneladende  ikke  har  saa  mange  Me¬ 
ningsfæller.  Udtalelsen  er  karakteristisk  for  den 
Overgangstilstand,  som  dansk  Journalistik  for 
Tiden  befinder  sig  i  —  Overgangen  mellem  den 
Tid,  hvor  Hovedvægten  lagdes  paa  det  formelle, 
og  den,  hvor  det  er  det  væsentlige,  det  gælder. 
I  en  Aarrække  bar  den  journalistiske  Skole,  som 
lod  haant  om  Kendsgerningerne  —  »de  dislra- 

lierer  blot«,  for  al  citere  en  af  dens  mest  typi¬ 
ske  Repræsentanter  —  været  dominerende  i  dansk 
Journalistik,  en  Skole,  hvis  Mestre  imidlertid  er 
ifærd  med  at  dø  ud,  og  hvis  Disciple  viser  et 
stedse  tyndere  Talent.  Men  denne  Skole,  som 
kunde  have  nogen  Berettigelse  indenfor  visse 
Grene  af  Journalistiken,  har  formaaet  at  brede 
sig  ud  over  alle  rimelige  Grænser  og  fremkaldt 
den  Evneløshed  paa  vigtige  Omraader,  som  er 
afsløret  under  Pressens  Behandling  af  de  store 
Samfundsproblemer,  som  under  Krigsperioden 
har  krævet  journalistisk  Behandling.  Dette  Af¬ 
snit  af  den  danske,  navnlig  den  københavnske 
Presses  Historie,  staar  foran  sin  Afslutning 
den  Tid,  hvor  en  Varietéforestilling  behandledes 
med  en  større  Omhu  og  Sagkundskab  end  en 
epokegørende  Sejr  for  dansk  Teknik  eller  Øko¬ 
nomi  —  for  at  afløses  af  en  Tid,  hvor  den  jour¬ 
nalistiske  Udvælgelse  vil  blive  foretaget  under 
Hensyn  til  Sansen  for  Kendsgerningerne,  til  den 
saglige  Dygtighed  og  Indsigt  i  Behandlingen  af 
Nationens  praktiske  Anliggender. 

Den  citerede  Udtalelse  viser,  at  Pressens  egne 
Mænd  føler  Armoden  i  det  hidtidige  Arbejdsmate¬ 
riale  —  at  der  i  Pressens  egen  Lejr  findes  en 
Kreds  af  Journalister,  som  higer  mod  nye  Op¬ 
gaver,  mod  at  sætte  sig  i  det  nationale  Arbejdes 
Tjeneste,  mod  at  komme  i  Kontakt  med  de  værdi¬ 
skabende  Kræfter,  som  i  Amerika  er  Genstand 
for  Nationens  Anerkendelse  og  Beundring  og 
Kilde  til  dens  Stolthed,  medens  de  herhjemme  ar¬ 
bejder  upaaagtede  og  nærmest  karakteriseres  som 
Organer  for  »Udsugning  af  Befolkningen«,  naar 
nationaløkonomiske  Professorer  regulerer  Priser 
og  vender  Offentlighedens  Opmærksomhed  bort 
fra  Hovedpunktet  i  al  Økonomi:  Produktions- 
kraften. 

Udtalelsen  henvender  sig  da  til  det  produk¬ 
tive  Samfund  og  maa  opfattes  som  en  Appel 
til  Samvirken  mellem  Pressen  og  det  arbejdende 
Danmark.  Den  viser  en  alvorlig  Vilje  til  posi¬ 
tiv  Medvirken  i  Nationens  Arbejde,  en  Trang  til 
at  føle  Pulsslaget  i  dens  økonomiske  Organisme, 
at  støtte  de  moralske  Kræfter  i  deres  Stræben 
mod  høje  Maal  —  med  eet  Ord  at  være  med  i 
den  nationale  Opdrift,  i  den  nationale  Solidaritet. 
Den  er  endvidere  et  Tegn  paa,  at  en  ny  Skole 
er  under  Udformning  i  dansk  Journalistik  —  en 
Skole,  som  søger  sin  Plads  i  det  arbejdende  Sam¬ 
fund  —  som  »Arbejdets  Kammerat  og  Samar¬ 
bejdets  Missionær«  —  og  som  er  parat  til  at 
udvide  Rammerne  for  journalistisk  Arbejde  i 

den  antydede  Retning,  og  en  Skole,  som  vil  vise 
sig  at  tælle  liere  Tilhængere  end  man  tror  og 
aner,  hvis  den  faar  Betingelser  for  at  udvikle  sig, 
d.  v.  s.:  faar  Arbejdsstof  og  Arbejdsfelt.  Denne 
Dobbellopgave  kræver  til  sin  Løsning  Medvirken 
af  to  Parter:  Pressen  og  det  arbejdende  Sam¬ 
fund.  I  Virkeligheden  betyder  denne  Situation, 
at  Pressen  nødvendigvis  maa  slaa  ind  paa  gan¬ 
ske  nye  Udviklingslinier.  I  Fremtiden  vil  et 
Blads  »Farve«  ikke  alene  blive  politisk,  men 
polilisk-økonomisk,  thi  Kampen  om  de  politiske 
Problemer  vil  efterhaanden  som  disse  linder  en 
mere  eller  mindre  tilfredstillende  Afgørelse,  blive 
ført  videre  om  økonomiske  Principer,  en  Kamp, 
som  vi  allerede  staar  midt  i.  I  denne  Situation 
kan  det  arbejdende  Danmark  ikke  forholde  sig 
passivt,  det  maa  gøre  sig  aktivt  gældende,  det 
maa  skalfe  Respekt  og  Anerkendelse  for  Arbejdet 
—  Grundlaget  for  Nationens  Eksistens  og  hele 
Fremtid,  og  i  hvilket  Nationens  positive  Kræfter 
maa  samle  sig  i  det  store  Fremstød  til  Værn 
for  det  produktive  Samfund  og  Sikring  af  Na¬ 
tionens  økonomiske  Uafhængighed. 

Journalistens  spirende  Trang  til  Medvirken  i 
den  produktive  Udvikling,  mødes  med  en  vaag- 
nende  Forslaaelse  i  det  arbejdende  Samfund  af, 
at  Passiviteten  i  Længden  er  uholdbar  af  Hen¬ 
syn  til  de  Attentater  mod  dets  Udviklingsvilkaar, 
som  rettes  mod  det  af  Mangel  paa  Evne  til  at 
vurdere  dets  Værdi  —  Betingelsen  for  at  skabe 
Kontakt  mellem  Presse  og  Produktion  er  med 
andre  Ord  til  Stede. 

Disse  Betingelser  bør  udnyttes.  Pressen  har 
sin  Del  af  Opgaven  —  at  fremskaffe  en  med 
journalistisk  Evne  forenet  saglig  Indsigt,  hvilken 
Proces  vil  fremkalde  Overgangsvanskeligheder  — 
og  Produktionslivet  har  sin:  at  paakalde  Inte¬ 
ressen  for  Præstationerne  paa  Arbejdets  Felter. 
I  Hovedstadspressen  spores  allerede  en  Tendens 
til  at  betro  journalistisk  Arbejde,  som  har  Berø¬ 
ring  med  det  praktiske  Liv,  til  Mænd  med  sær¬ 
lig  Indsigt;  denne  Udvikling  er  endnu  kun  i  sin 
Begyndelse,  og  en  Betingelse  for,  at  Resultatet 
kan  blive  fuldkomment  er,  at  de  paagældende 
virkelig  udvikler  sig  til  første  Klasses  Journali¬ 
ster  —  thi  et  Blad  skal  skrives  af  Journalister  — 
Fremstillingen  maa  foregaa  med  den  Lethed, 
som  Fagmanden  ikke  let  erhverver  sig  —  bl.  a. 
for  overhovedel  al  blive  salgbart. 

Industrien,  der  er  en  saa  væsentlig  og  betyd¬ 
ningsfuld  Del  af  det  arbejdende  Danmark-  maa 
gøre  sit  til  at  faa  denne  betydningsfulde  Veksel¬ 


virkning  i  Gang  —  den  bør  vise  sin  Forekom¬ 
menhed  overfor  Pressens  Mænd  overalt,  hvor 
det  er  muligt,  for  derigennem  at  paakalde  Inte¬ 
ressen  og  vække  Forstaaelsen  af,  hvad  det  ærlige 
Arbejde  betyder  for  den  enkelte  og  Samfundet  — 
for  den  enkelte  ved  at  kræve  Koncentration  af 
hans  Evner  og  Kræfter,  for  Samfundet  ved  at 
tilføre  det  økonomisk  og  moralsk  Styrke.  Den 
eneste  Maade  at  tilvejebringe  denne  Forstaaelse 
paa,  er  at  bringe  Journalisten  i  nøjeste  Forbin¬ 
delse  med  Arbejdet  i  alle  dets  Former  —  ved  »at 
slippe  ham  ind  i  Fabriken,  og  paa  Værftet,  i 
Mejeriet  og  paa  Møllen,  i  Slagteriet  og  i  Havnen«. 
Med  samme  Redebonhed  som  den,  hvormed 
Teaterdirektøren  stiller  Fribilletter  til  Journali¬ 
stens  Disposition  bør  den  Induslridrivende  ødsle 
med  Indbydelser  til  at  bese  industrielle  Virksom¬ 
heder  og  give  Journalisten  Lejlighed  til  at  be¬ 
undre  den  Flid  og  Dygtighed,  den  Indsats  af 
menneskelige  Egenskaber,  som  ydes  paa  Værk¬ 
stedet  og  i  Laboratoriet,  i  Maskinhallen  og  paa 
Værftet.  Hver  Lejlighed,  hvor  nye  Opfindelser, 
nye  tekniske  Sejre,  nye  Landvindinger  osv.  om¬ 
giver  det  praktiske  Arbejde  med  Aktualitet,  bør 
benyttes  til  at  paakalde  Interessen.  Man  kan 
gaa  videre  —  man  kan  f.  Eks.  følge  Norges  Eks¬ 
empel  og  ved  visse  Lejligheder  udsætte  Stipen¬ 
dier  for  Udenlandsrejser  for  Journalister,  naar 
Formaalet  er  at  studere  økonomiske  Forhold  i 
andre  Lande.  Journalisterne  vil  vende  tilbage 
med  større  Interesse  for  Arbejdet  i  Landet  selv  — 
se  blot  det  paapegede  Resultat  af  Journalisternes 
Amerikarejse. 

En  saadan  Vekselvirkning  mellem  Presse  og 
Produktionsliv,  mellem  Pressens  udøvende  Mænd 
og  det  praktiske  Livs  Mænd,  vil  bringe  rig  Frugt. 
Den  vil  nærme  de  forskellige  Faktorer  i  det  ar¬ 
bejdende  Danmark  til  hinanden,  den  vil  fremme 
gensidig  Forstaaelse  og  en  Samarbejdets  Aand, 
som  vil  være  af  største  Betydning  i  den  kom¬ 
mende  Tid.  Pressen  vil  vinde  i  Anseelse  og  Be¬ 
tydning,  Produktionen  vil  i  sit  Arbejde  kunne 
opnaa  den  Støtte  i  den  offentlige  Mening,  som 
den  hidtil  i  alt  for  høj  Grad  har  maattet  savne. 

A .  Kamp , 
Redaktør. 

Et  Lands-lndustrimøde. 

Den  store  Tilslutning,  der  ifjor  blev  Industri¬ 
mødet  paa  Kjøbenhavns  Raadhus  til  Del,  har 
gjort  det  naturligt,  at  man  i  Forbindelse  med  Indu- 


TIDSSKRIFT  FOR  INDUSTRI 


95 


striforeningens  ordinære  Generalforsamling  ogsaa 
i  Aar  har  taget  Tanken  om  et  Landsmøde  af  In- 
dnstriraadsorganisationens  Medlemmer  op,  saa 
meget  mere  som  Industriraadet  jo  staar  foran  Af¬ 
viklingen  af  hele  det  store  System,  der  nu  i  saa 
mange  og  lange  Krigsaar  har  samlet  dansk  Indu¬ 
stri.  Det  nye  Industrimøde,  der  saaledes  vil  sætte 
Skel  mellem  Krig  og  Fred  i  Industriraadets  Hi¬ 
storie,  afholdes  Fredag  den  25.  April,  og  ligesom 
ifjor  er  den  pragtfulde  Hal  med  tilstødende  Loka¬ 
ler  i  Kjøbenhavns  Raadhus  stillet  til  Disposition 
for  Mødets  Afholdelse.  Mødet  begynder  Kl.  7V2 Em. 

Programmet  vil  blive  følgende: 

1.  Foredrag  af  Industriraadets  Formand  om  In¬ 
dustriraadets  Virksomhed  og  Industriens  Op¬ 
gaver. 

2.  Overrækkelse  af  Ingeniør  Alex.  Foss’  Indu¬ 
strifond. 

Derefter  vil  Gæsterne  kunne  glæde  sig  ved  en 
musikalsk  Underholdning,  efter  hvis  Afslutning 
der  serveres  staaende  Souper  i  Raadhushallens 
Gallerier.  løvrigt  er  det  lige  som  ifjor  Meningen 
med  denne  Del  af  Mødet  at  give  Industriens  Folk 
fra  alle  Landets  Egne  Anledning  til  at  mødes  og 
til  Udveksling  af  Meninger  og  Tanker. 

Til  Industrimødet  faas  Adgangskori ,  der  vil 
kunne  udstedes  til  alle  Medlemmer  af  Industrifor¬ 
eningen  i  Kjøbenhavn  samt  til  Personer,  der  re¬ 
præsenterer  Virksomheder,  som  er  Medlemmer  af 
Industriraadsorganisationen,  ved  Henvendelse  — 
for  Provinsmedlemmer  eventuelt  skriftligt  —  til 
Industriforeningens  Sekretariat,  Kjøbenhavn,  Ve¬ 
stre  Boulevard  18,  fra  den  10.  ds.  til  den  25.  ds. 
(begge  Dage  inel.),  Kontortid  9 — 4,  mod  Erlæggel¬ 
se  af  6  Kr.  pro  persona  og  mod  Forevisning  af  for¬ 
nøden  Legitimation  (Medlemskort  eller  lignende). 
Ved  Afhentning  eller  Rekvisition  af  Adgangskort 
maa  afleveres  Brødkort  (Rugbrød  30  gr,  Fransk¬ 
brød  40  gr)  og  Smørkort  (15  gr). 

Det  henstilles  til  Mødets  Deltagere  at  møde  i  Sel¬ 
skabsdragt. 

□nCGGQ 

Vor  Traktatpolitik. 

En  Kommission  nedsat. 

Under  22.  Marts  d.  A.  har  Kongen  bifaldet,  al  der 
under  Forsæde  af  Chefen  for  Udenrigsministeriets  2. 
Departement,  Kammerherre  Clan,  nedsættes  en  Kom¬ 
mission  til  al  undersøge  og  afgive  Betænkning  angaa- 
ende  forskellige  Spørgsmaal  vedrørende  Danmarks 
fremtidige  Traktatpolitik  paa  Udenrigshandelens  og 
Søfartens  Omraade. 


Endvidere  har  Kongen  resolveret,  at  det  overdrages 
Udenrigsministeriet  at  udnævne  Kommissionens  Med¬ 
lemmer.  I  Henhold  tier  til  har  Udenrigsministeriet  un¬ 
der  28.  Marts  udnævnt  nedennævnte  til  Medlemmer  af 
Kommissionen,  der  er  blevet  udpeget  af  de  respektive 
Ministerier  og  Associationer: 

1)  Generaltolddirektør  Michael  Koefocd  og  Departe- 
mentchef  Riis-Hansen  som  Repræsentanter  for  Fi¬ 
nansministeriet. 

2)  Departementschef  G.  Busek-Nielsen  og  Kontor¬ 
chef  P.  Herschend  som  Repræsentanter  for  Handelsmi¬ 
nisteriet. 

3)  Kontorchef  Helsted  og  Sekretær  Boeck  som  Re¬ 
præsentanter  for  Landbrugsministeriet. 

4)  Kontorchef  Sthyr  og  fg.  Kontorchef  Colin  som 
Repræsentanter  for  Udenrigsministeriet. 

5)  Grosserer  Harald  Klitgaard  og  Konsul  Chr.  Cloos 
som  Repræsentanter  for  Den  Danske  Handelsstands 
Fællesrepræsentation. 

6)  Folketingsmand  Johs.  Pitzner  og  Redaktør  Jul. 
Wulff  som  Repræsentanter  for  Fællesrepræsentationen 
for  Dansk  Industri  og  Haandværk. 

7)  Direktør  N.  Høst  og  Skibsreder  O.  J.  Eskildsen 
som  Repræsentanter  for  Fællesrepræsentationen  for 
dansk  Skibsfart. 

8)  Ingeniør  Alex.  Foss,  Medlem  af  Landstinget,  og 
Direktør  H.  P.  Prior  som  Repræsentanter  for  Industri¬ 
raadet. 

9)  Amtsraadsmedlem  R.  J.  Vandman  og  Folketings¬ 
mand  N.  Frederiksen  som  Repræsentanter  for  De  sam¬ 
virkende  danske  Husmandsforeninger. 

10)  Direktør  Karl  Kiefer  og  Bestyrer  V.  Walther 
som  Repræsentanter  for  De  samvirkende  Fagforbund. 

11)  Forstander  Th.  Madsen-Mygdal  og  Folketings¬ 
mand  P.  P.  Pinstrup  som  Repræsentanter  for  De  sam¬ 
virkende  danske  Landboforeninger. 

12)  Direktor  Anders  Nielsen  som  Repræsentant  for 
De  samvirkende  danske  Andelsselskaber. 

13)  Redaktør  Thalbitzer,  der  vil  varetage  Forretnin¬ 
gerne  som  Chef  for  Kommissionens  Sekretariat. 

□□□□□□ 

Industriens  Repræsentation 

i  Arbejdstids-Kommissionen. 

Til  Belysning  af  Spørgsmaalet  om  Industriens  Re¬ 
præsentation  i  den  nylig  oprettede  Kommission  an- 
gaaende  Indførelsen  af  en  lovbestemt  Arbejdstid  for 
alle  Lønarbejdere  paa  i  Reglen  8  Timer  i  Døgnet,  brin¬ 
ger  vi  følgende  Brevveksling: 

Under  28.  Februar  d.  A.  tilskrev  Industriraadet  In¬ 
denrigsministeriet  (Afdelingen  for  sociale  Sager  ved¬ 
rørende  Arbejderforhold)  saaledes: 

»1  Tilslutning  til  Telefonsamtale  af  Dags  Dato  mel¬ 
lem  Minister  Staunings  Sekretær  og  undertegnede 
Næstformand  for  Industriraadet  tillader  man  sig  her¬ 
ved  —  paa  Industriraadets  Vegne  —  at  henstille,  al 
der,  i  Lighed  med  Fællesrepræsentationen  for  dansk 

Industri  og  Haandværk,  gives  Industriraadet  Lejlighed 
lil  al  l)li ve  repræsenteret  i  den  Kommission,  som  det 
høje  Ministerium  agter  al  nedsætte  angaaende  Ind¬ 
førelsen  af  en  lovbestemt  Arbejdstid  for  alle  Lønarbej¬ 
dere  paa  i  Reglen  8  Timer  i  Døgnet. 

P.  R.  V. 

(sign.)  B.  Dessau.« 

Isledet  for  Svar  fra  Ministeriet  modtog  man  fra  Ar¬ 
bejdstids-Kommissionen  følgende  under  18.  Marts  af¬ 
sendt  Skrivelse: 

»I  Anledning  af,  at  Industriraadet  i  et  lil  Indenrigs¬ 
ministeriet  indgivet,  Arbejdstids-Kommissionen  af  1919 
forelagt  Andragende,  bar  anholdt  om,  at  Industriraadet 
maa  blive  repræsenteret  i  Kommissionen,  skal  man 
meddele,  al  Industriraadet  til  ethvert  Tidspunkt  over¬ 
for  Kommissionen  skriftligt  vil  kunne  fremkomme  med 
Forslag  med  Hensyn  til  Spørgsmaalet  om  Fastsættel¬ 
sen  af  en  lovbestemt  Arbejdstid,  og  at  der  endvidere, 
—  naar  man  paa  Forhaand  modtager  Meddelelse  om, 
af  det  ønskes  —  vil  kunne  gives  Industriraadet  Lejlig¬ 
hed  til  mundtligt  —  ved  Deputationer  —  at  udtale  sig 
overfor  Kommissionen. 

P.  K.  V. 

(sign.)  Adolph  Jensen .« 

Liter  Modtagelsen  af  denne  Skrivelse  tilskrev  Indu¬ 
striraadet  derefter  under  28.  Marts  Indenrigsministeriet 
som  følger: 

»I  Skrivelse  af  28.  f.  M.  rettede  man  Henvendelse 
til  del  høje  Ministerium  om,  al  der  maatte  gives  Indu¬ 
striraadet  Lejlighed  til  at  blive  repræsenteret  i  den  for 
nylig  nedsatte  Arbejdstids-Kommission  af  1919. 

Industriraadet  har  i  denne  Anledning  fra  Arbejds¬ 
tids-Kommissionen,  til  hvilken  man  ikke  har  rettet  no¬ 
gen  Henvendelse,  modtaget  Meddelelse,  om,  at  Industri¬ 
raadet  til  ethvert  Tidspunkt  overfor  Kommissionen 
skriftligt  vil  kunne  fremkomme  med  Forslag  med  Hen¬ 
syn  til  Spørgsmaalet  om  Fastsættelsen  af  en  lovbestemt 
Arbejdstid,  og  at  der  endvidere,  naar  man  paa  For¬ 
haand  modtager  Meddelelse  om,  al  det  ønskes,  vil  kun¬ 
ne  gives  Industriraadet  Lejlighed  lil  mundtligt  —  ved 
Deputationer  —  at  udtale  sig  overfor  Kommissionen. 

Industriraadet  maa  anse  denne  Afgørelse  for  ganske 
utilfredsstillende.  Naar  Industriraadet  har  ønsket  at 
blive  repræsenteret  i  Kommissionen,  er  det  af  Hensyn 
lil  de  store  Interesser,  som  for  de  af  Raadet  repræsen¬ 
terede  Industrier  knytter  sig  til  Kommissionens  Arbej¬ 
de.  I  Kommissionen  er  disse  Interesser  ikke  ganske 
uden  Repræsentanter,  idet  Dansk  Mester-  og  Arbejds¬ 
giverforening  bar  udpeget  3  Medlemmer  af  Delegatio¬ 
nen.  men  idet  Arbejdsgiverforeningen  bl.  a.  repræsen¬ 
terer  saavel  Haandværkets,  Handelens,  Søfartens  som 
Industriens  Arbejdsgiverinteresser,  er  Industrien  i  den¬ 
ne  Henseende  ikke  gunstigere  stillet  end  Haandværk, 
Handel  og  Skibsfart.  Derimod  er  disse  Erhverv  tillige 
repræsenteret  gennem  deres  faglige  Organisationer  hen¬ 
holdsvis  Fællesrepræsentationen  for  Dansk  Industri  og 
Haandværk,  Grosserer-Societetets  Komité  og  Damp¬ 
skibsrederiforeningen,  medens  Industriraadet,  der  er 
den  samlede  danske  Industris  Hovedorganisation,  ikke 
er  repræsenteret. 


Industriraadet,  som  formoder,  at  disse  Betragtninger 
ikke  bar  været  medtaget  ved  Sagens  Behandling,  tilla¬ 
der  sig  derfor  al  henstille  lil  det  bøje  Ministerium,  at 
Sagen  velvilligst  lages  op  lil  Behandling  og  Afgørelse 
af  del  høje  Ministerium. 

P.  R.  V. 

(sign.)  Alex.  Foss .« 

Samtidig  hermed  afsendtes  følgende  Skrivelse  til 
Fællesrepræsentationen  for  dansk  Industri  og  Haand¬ 
værk  : 

»Man  tillader  sig  herved  at  tilstille  Fællesrepræsen¬ 
tationen  Afskrift  af  Skrivelse  af  D.  D.  fra  Industriraa¬ 
det  til  Indenrigsministeriet,  Afdelingen  for  sociale  Sa¬ 
ger  vedrørende  Arbejderforhold,  angaaende  Spørgs¬ 
maalet  om,  der  maa  blive  givet  Industriraadet  Lejlig¬ 
hed  lil  al  blive  repræsenteret  i  den  fornylig  nedsatte 
Arbejdstids-Kommission  af  1919. 

P.  R.  V. 

(sign.)  Alex.  Foss.« 

□□□□□□ 

Norsk 

Industri-  og  Næringshaandbog. 

Bind  I:  1200  norske  mekaniske  Værksteder. 

Blandt  norske  økonomiske  Haandbøger  udgivet  i  de 
sidste  Aar  er  der  særlig  Grund  til  at  fæstne  Opmærk¬ 
sombeden  paa  den  af  cand.  jur.  og  oecon.  Emil  Diesen 
udgivne  store  norske  Industri-  og  Næringshaandbog. 
Ganske  vist  foreligger  der  paa  nærværende  Tidspunkt 
kun  3  af  de  planlagte  15  Bind;  men  efter  det  udsendte 
at  dømme,  saavel  efter  Omfang  som  Lødighed,  synes 
man  al  staa  overfor  el  virkelig  betydeligt  økonomisk 
Oversigtsværk. 

Planen  er  øjensynlig  al  give  en  detailleret  Oversigt 
over  hele  det  norske  Næringsliv  med  Oplysninger  om 
hver  enkelt  Bedrift,  ligegyldig  om  den  ejes  af  Enkelt¬ 
mand  eller  el  Aktieselskab.  Værket  bliver  dermed  en 
statistisk,  økonomisk  Beskrivelse  af  det  industrielle  og 
kommercielle  Norge. 

En  af  de  største  Vanskeligheder  ved  det  foreliggende 
Arbejde,  siger  Forfatteren,  var  at  finde  den  heldigste 
systematiske  Ordning.  Først  og  fremmest  har  det  væ¬ 
ret  vanskeligt  at  opstille  Grupperne;  dernæst  staar  man¬ 
ge  Bedrifter  paa  Grænsen  mellem  lo  Grupper  eller  hø¬ 
rer  hjemme  i  liere.  Forfatteren  er  dog  efter  megen 
Overvejelse  kommet  lil  det  Resultat,  at  Hovedhensynet 
ved  Grupperingen  maa  være  at  faa  Bedrifter,  der  frem¬ 
stiller  samme  eller  beslægtede  Produkter  ind  under 
samme  Branche  uden  Hensyn  lil  Arbejdets  forskellige 
Art.  Saaledes  er  under  mekaniske  Værksteder  og 
Skibsbyggerier  medtaget  saavel  Jern-  og  Slaalskibs- 
byggerier  som  Træ-  og  Belonskibsbyggerier. 

Stoffet  bliver  som  ovenfor  nævnt  ordnet  i  ialt  15 
Bind,  nemlig:  l)  Skibsbyggerier,  mekaniske  Værkste¬ 
der,  Maskinfabriker,  Fabriker  for  elektrisk  Materiel; 
2)  Banker,  Sparekasser  o.  1.;  3)  Hermetikindustri,  her- 

under  navnlig  hvad  der  vedrører  Fiskerierhvervet;  4) 
Bjergværksdrift,  kemisk  og  elektrokemisk  Industri, 
Kraftanlæg;  5)  Byggeindustri;  6)  Papir-  &  Cellulosein¬ 
dustri;  7)  Træindustri;  8)  Tekstilindustri;  9)  Gummi-, 
Garveri-  og  Læderfabriker;  10)  Instrument-  og  Vaa- 
benindustri;  li)  Aviser,  Bogbinderi  etc.;  12)  Motels 
Speditions-  og  Handelsselskaber;  13)  Næringsmiddel- 
industri;  14)  Skibs-  og  Fangstselskaber;  15)  Assurance¬ 
foretagender. 

Foreløbig  foreligger  Bindene  1,  2  og  14  færdige.  De 
to  sidstnævnte  er  hver  delt  i  to  Dele,  og  alle  tre  Bind 
giver  en  Række  værdifulde  Oplysninger  vedrørende  det 
norske  Erhvervslivs  Enkeltforetagender.  Lettest  har 
det  naturligvis  været  at  faa  de  fornødne  Oplysninger, 
hvor  Selskabet  har  været  et  Aktieselskab,  men  i  mang¬ 
foldige  Tilfælde  har  ogsaa  helt  private  Foretagender 
været  imødekommende  med  at  give  Oplysninger.  Paa 
den  anden  Side  er  der  et  ikke  helt  ubetydeligt  Antal 
Privatforetagender,  som  har  været  mer  eller  mindre 
uvillige  til  at  udlevere  sig  til  Spørgeren;  men  forhaa- 
henllig  vil  dette  Forhold  kunne  ændres  i  kommende 
Aar  naar  Haandbogen  bliver  mere  kendt  og  vurderet. 

Det  er  Meningen  at  de  øvrige  12  Bind  skal  udkomme 
saa  hurtig  som  muligt,  og  tiere  af  dem  kan  ogsaa  ven¬ 
tes  i  nær  Fremtid.  Enkelte  af  Bindene  som  Bank-  og 
Skibshaandbogen  vil  udkomme  hvert  Aar,  de  andre  vil 
komme  saa  ofte,  der  er  Behov  for  nye  Udgaver,  i  Mel¬ 
lemtiden  vil  der  komme  Supplementshefter. 

Diesens  Haandbog  udkommer  paa  Forlaget  A/S  Øko¬ 
nomisk  Litteratur,  Bvgdø  Allé,  Ivristiania.  Der  kan 
tegnes  Subskription  paa  hele  Værket;  men  de  enkelte 
Bind  kan  ogsaa  købes  hver  for  sig.  ./.  V. 

□□□□□□ 

#  Fra  dansk  Industri.  * 

Det  danske  Medicinal-  og  Kemikalie-Kompagni  AlS 
er  Navnet  paa  et  nyt  Foretagende,  der  er  dannet  paa 
Basis  af  Firmaerne  O.  F.  Asp,  A.  Appelts  Eftf.,  L.  P. 
Holmblad,  Th.  Lohse  &  Co.,  her  i  Byen,  og  Gustav 
Lolze,  Odense.  Aktiekapitalen  i  det  nye  Selskab  udgør 
4  Miil.  Kr.  Heraf  har  0,7  Mili.  Kr.  været  offentlig 
udbudt.  Bestyrelsen  bestaar  af  Direktør  Ernst  Micha- 
elsen  som  Formand,  Grosserer  Alfred  Blom.  Apothe- 
ker  Peter  de  Neergaard,  Odense,  og  Overretssagførerne 
Niels  Olesen  og  D.  G.  M.  Bache.  Til  Direktører  er 
valgt  Ingeniørerne  Allan  Bock  og  Joh.  E.  Nyrop. 

Aktieselskabet  Kjøbenhavns  Lampe-  &  Lysekrone¬ 
fabrik  har  udvidet  sin  Aktiekapital  fra  1  til  1,5  Miil. 
Kr.  De  nye  Aktier  har  været  emitteret  til  103  pCt. 

Aktieselskabet  Dansk  Akkumulator  &  Elektro-Motor- 
Fabrik  har  øget  sin  Aktiekapital  fra  0,3  til  0,5  Mili.  Kr. 

De  af  Fabrikejer  C.  M.  Hess  siden  1876  drevne  Jern¬ 
støberier  i  Vejle  er  nu  overgaaet  til  et  Aktieselskab  med 
en  fuldt  indbetalt  Aktiekapital  paa  2  Miil.  Kr.  Sel¬ 
skabets  Firmanavn  er:  C.  il/.  Hess’  Fabrikker,  Aktie¬ 
selskab. 

aaaaaa 


Mindre  Meddelelser. 

Det  første  eller  det  sidste? 

I  Sverige  er  Skotøjsindustrien  bleven  ramt  saa  haardt 
af  den  øjeblikkelige  Købeulyst  i  Forbindelse  med  den 
ventede  Import  af  billigt  udenlandsk  Skotøj,  at  samt¬ 
lige  Fabriker  har  besluttet  at  indstille  Driften  fuldstæn¬ 
dig  fra  15.  April  at  regne.  Medens  Fabrikanterne  her¬ 
ved  faar  store  Tab  at  bære,  idet  de  ikke  kan  afsætte 
deres  af  dyre  Materialer  fremstillede  Varer  til  rimelige 
Priser,  bliver  Spørgsmaalet  om  Arbejdsløsheden  selv¬ 
følgelig  ikke  mindre  mørkt.  Det  kan  imidlertid  være 
gavnligt  for  os  herhjemme  at  se,  hvorledes  man  i  et 
saadant  Tilfælde  stiller  sig  i  Sverige.  Chefen  for  den 
svenske  Arbejdsløshedskommission,  Genera  ldirek  tør 
Pegelow,  har  ved  en  Forespørgsel  fra  »Svenska  Dag¬ 
bladet«  oplyst,  at  Kommissionen  var  ved  at  trætfe  For¬ 
anstaltninger  for  de  Skotøjsarbejdere,  der  nu  vilde  bli¬ 
ve  arbejdsløse.  Det  var  heldigt,  fortsatte  han,  at  Drift¬ 
nedlæggelsen  kom  om  Foraaret  og  ikke  f.  Eks.  om  Ef- 
teraaret,  thi  nu  blev  Vejret  mildere,  og  dermed  ga¬ 
ves  der  Mulighed  for  Udearbejde  for  de  Skotøjsarbej¬ 
dere,  der  egnede  sig  hertil.  Med  Hensyn  til  de  kvinde¬ 
lige  Skotøjsarbejdere  tænkte  den  svenske  Generaldi¬ 
rektør  sig  Muligheden  af  at  beskæftige  disse  paa  samme 
Maade,  som  man  i  Fjor  havde  gjort  med  Hensyn  til  de 
arbejdsløse  Tekstilarbejdersker,  af  hvilke  omtrent  2,500 
fandt  Sysselsættelse  med  Skovplantning  o.  1.  For  dette 
Arbejde  findes  i  Sverige  en  fuldt  tilrettelagt  Organisa¬ 
tion. 

Efter  disse  Udtalelser,  der  jo  allerede  har  en  noget 
anden  Klang  end  dem,  man  herhjemme  hører  om  til¬ 
svarende  Spørgsnvaal,  slutter  Hr.  Pegelow  med  at  er¬ 
klære,  al  man  jo  i  værste  Tilfælde  altid  havde  Arbejds¬ 
løshedsunderstøttelsen  al  falde  tilbage  paa,  men  at  det¬ 
te  jo  var  det  allersidste  Middel,  som  man  først  maatte 
gribe  til,  naar  alle  andre  Veje  var  lukkede.  —  — 

Det  er  beskæmmende  overfor  disse  Udtalelser  fra 
Sverige  at  maatte  indrømme,  at  hvad  der  saaledes  i 
andre  Lande  staar  som  det  allersidste  Middel,  det  er  i 
Reglen  det  allerførste  her  til  Lands. 

Petroleum  i  Bayern. 

I  Nærheden  af  Zeilersdorf  i  Bayern  har  man  i  en 
Dybde  af  omtrent  600  Meter  opdaget  store  Petroleums- 
lejer.  De  forberedende  Boringer  til  Udnyttelsen  af  disse 
er  allerede  i  Gang. 

Amerikanske  Eksportkarteller. 

Efter  Vedtagelse  af  det  af  Webb  fremsatte  Lovfor¬ 
slag  om  at  tillade  Karteldannelser  indenfor  de  ameri¬ 
kanske  Firmaer,  der  har  med  Udenrigshandel  at  gøre, 
er  der  i  De  Forenede  Stater  blevet  dannet  ca.  60  saa- 
danne  Karteller. 

Af  disse  er  de  mest  omfattende  »The  Copper  Export 
Association«,  der  omfatter  næsten  alle  Kobberprodu¬ 
center,  som  regner  med  i  Løbet  af  1919  at  kunne  sælge 
mere  end  1  Million  Pund  Kobber  til  Udlandet;  end¬ 
videre  »The  North  American  Steel  Products  Corpora¬ 
tion«  bestaaende  af  10  uafhængige  Selskaber,  og  »The 
Textile  Alliance  Export  Corporation«,  der  bestaar  af  4 
nationale  Handelskompagnier  for  Salg  af  Bomuld  og 

Uldvarer.  Man  formoder,  at  en  Karteldannelse  af  alle 
Amerikas  Kulproducenter  i  den  nærmeste  Fremtid  vil 
tinde  Sted.  Det  er  Tanken  at  samtlige  Industrier,  der 
arbejder  med  Eksport  for  Øje,  skal  have  et  fælles 
Kontor  for  at  fordele  Salget  efter  de  for  Virksomheder¬ 
ne  fordelagtigste  Principer. 

Nye  kinesiske  Eksportindustrier. 

Under  Krigen  har  enkelte  kinesiske  Industrigrene 
taget  stærkt  Opsving;  saaledes  er  der  især  til  Frankrig 
afskibet  betydelige  Mængder  Valnødolie  (væsentligst 
til  Farvcbrug),  og  det  ventes,  at  denne  Eksport  ogsaa 
vil  finde  Vej  til  andre  Lande.  Tobaksavl  er  i  stærk 
Fremgang;  store  Plantager  er  anlagt  dels  af  et  ame- 
rikansk-engelsk  Selskab,  dels  af  Nanyang-Brothers- 
Company,  Indigodyrkningen,  der  var  næsten  fuldstæn¬ 
dig  standset  i  Indien  under  Trykket  af  den  tyske 
Tjærefarveindustris  syntetiske  Indigo,  har  baade  i 
Indien  og  i  Kina  taget  nyt  Opsving  i  Krigens  Aar. 
Yangtsen-Dalcn  skal  især  give  en  god  Høst,  og  schwei¬ 
ziske  og  tyske  Tidsskrifter  meddeler,  at  der  i  den  se¬ 


nere  Tid  er  sluttet  adskillige  Forretninger  i  Indigo. 
—  Endelig  skal  nævnes,  at  ogsaa  Gummiplantager  er 
anlagt  i  Kina  i  disse  Aar,  30  Selskaber  i  Iiainan  har 
plantet  mange  Hundredtusinder  af  Træer,  som  synes 
at  trives  godt  og  love  et  godt  Udbytte.  —  Det  tør 
regnes  for  sandsynligt,  at  i  en  nær  Fremtid  Kinas 
Marked  med  sine  store  naturlige  Rigdomme  vil  komme 
til  at  spille  en  ret  betydelig  Rolle. 

Amerikas  Eksport  af  kondenseret  Mælk 

De  Forenede  Staters  officielle  Statistiker  opgiver, 
at  der  i  1918  fra  Staterne  er  blevet  udført  518,759,232 
Pd.  kondenseret  Mælk  til  en  Værdi  af  68,045,944 
Dollars. 

De  vigtigste  Importører  var: 

Frankrig .  74.859.652  Pd. 

Storbritannien .  248.221.794  - 

Belgien .  33.491.513  - 

Engelsk  Indien .  23.012.060  - 

Japan . 6.192.196  - 

Cuba .  33.594.661  - 

ORGANISATIONS-  06  FORENINGS-MEDDELELSER. 


Eksportlicenser  fra  Amerika. 

Opmærksomheden  henledes  paa,  at  der  i  Industri- 
raadets  Sekretariat  henligger  til  Gennemsyn  Lister  med 
Angivelse  af,  for  hvilke  Varepartier  og  til  hvilke  danske 
Varemodtagere  War  Trade  Board  i  Washington  har 
udstedt  Eksportlicenser  indtil  6.  Marts  d.  A. 

Frilistede  Varer  og  Eksporten  til  Tyskland  m.  v. 

I  Tilslutning  til  vor  Meddelelse  i  forrige  Hefte  brin¬ 
ger  vi  nedenfor  den  fra  Comité  interallié  au  Danemark 
modtagne  reviderede  »Friliste«  omfattende  de  Va¬ 
rer,  som  fra  og  med  den  15.  f.  M.  vil  kunne  importeres 
til  Danmark  uden  Afgivelse  af  de  sædvanlige  Garanti¬ 
erklæringer  og  for  hvis  eventuelle  Genudførsel  til  et 
hvilketsomhelst  Bestemmelsessted  (inkl.  Lande,  der 
betragtes  som  de  Allieredes  Fjender)  ingen  Indvending 
vil  blive  rejst  fra  de  Allieredes  Side. 

Det  bemærkes,  at  tidligere  afgivne  Garantierklærin¬ 
ger  for  de  paa  ovenomhandlede  Friliste  anførte  ^  arer 
herefter  er  bortfaldet.  Reglen  kommer  ogsaa  til  An¬ 
vendelse  for  de  tilsvarende  her  i  Landet  fabrikerede 
Varer,  selv  om  disse  maatte  være  fremstillet  af  klau¬ 
sulerede  Raavarer. 

Man  gør  udtrykkelig  opmærksom  paa,  at  disse  Let¬ 
telser  i  Samhandelen  med  Udlandet  kun  gælder  de  paa 
denne  nye  reviderede  Liste  opførte  Varer.  Ligeledes 
henledes  Opmærksomheden  paa,  at  der  indtil  videre 


paa  sædvanlig  Maade  maa  rettes  Henvendelse  til  Ju¬ 
stitsministeriet  angaaende  Opnaaelse  af  Udførselstilla¬ 
delse,  forsaavidt  der  maatte  være  udstedt  Udførselsfor¬ 
bud  for  vedkommende  Vare. 

Fortegnelsen  er  som  følger:  Regnemaskiner;  Alaba- 
ster  til  Statuer;  Anatomiske  Modeller;  Kunstnerrekvisi- 
ter  med  Undtagelse  af  Olier  og  Terpentin;  Gynmastik- 
rekvisiter;  Cykler  og  Tilbehør;  Pedalgummi  til  Cykler; 
Bøger  og  Tryksager;  Støvlesnørebaand  og  Korsetsnore; 
Pudsepuder  til  Støvler;  alle  Slags  Børster;  alle  Slags 
Knapper;  Kassekontrolapparater;  Huer,  Hovedbeklæd¬ 
ning;  Celluloidvarer;  Cigar-  og  Cigaretrør;  Kinomato- 
graffilms;  Porcellæn;  Percellænsjord;  Ure,  derunder 
Kontrolure  og  Lommeure;  Koraller;  al  Slags  Kniv¬ 
smedearbejde;  Tandfyldningsmaterialer;  Tandbor;  Pla¬ 
der  og  Valser  til  Grammofoner  og  Fonografer. 

Medicinalvarer  (nærmere  Specifikation  faas  ved 
Henvendelse  til  Industriraadets  Sekretariat).  Duplike¬ 
ringsmaskiner  og  Tilbehør  hertil;  Farver  og  Farvestof¬ 
fer;  Lervarer;  Elektroder;  Elektropletterede,  forgyldte 
eller  forsølvede  Varer  inkl.  Varer  af  Nysølv  og  Hvid¬ 
metal,  men  ekskl.  saadanne  af  massivt  Sølv  eller  Guld; 
Vifter  og  Haandskærme;  Galanterivarer  af  Papir,  El¬ 
fenben,  Perlemor,  Skildpadde,  Rav,  og  Presrav,  Mar¬ 
mor  og  andre  Sten,  Papiermaché,  Ben,  Horn,  Cellu¬ 
loid,  Kasein  og  Gibs;  Fjer,  forarbejdede;  alle  Slags 
Fingertutler  af  Gummi;  Blomsterfrø,  som  ikke  er  olie- 

holdige;  Blomster;  kunstige  Blomster;  friske  Blom¬ 
ster;  Fyldepenne;  friske  Frugter;  usødet  Frugtsaft;  be¬ 
redte  Pels-Skind,  farvede  eller  forarbejdede;  Vand¬ 
slandsglas;  Glasvarer;  Haarsmykker  og  Kamme;  Ilaar- 
net  af  Silke  eller  Haar;  Isenkramvarer  af  Jern  og  Staal 
(til  Bygningsbrug);  alle  Slags  Hatte. 

Husholdningsudstyr  og  løst  og  fast  Inventar  af  Træ, 
Jern  eller  Staal  med  Undtagelse  af  polstrede  Møbler; 
Blæk,  men  ikke  Tryksværte;  Violrod;  Jern  og  Staal 
med  Undtagelse  af  Hurtigdrejestaal;  Jern-  og  Staalfa- 
brikata  med  Undtagelse  af  Fabrikata  af  IJurtigdreje- 
slaal,  Vaaben  og  Ammunition  samt  Dele  og  Tilbehør 
hertil,  men  i  Tilfælde  af  Maskiner  gælder  nedennævnte 
Bestemmelse  om  disse;  imiterede  Smykker;  ægte 
Smykker  monterede  med  Ædelstene,  dog  ikke  massive 
Guld-,  Sølv-  eller  Platinvarer;  Kniplinger  og  Guipure 
inkl.  Tyl-  og  Kniplingsgardiner  samt  curtain  nets  og 
Artikler  belt  eller  hovedsagelig  af  Kniplinger;  Vaskeri¬ 
maskiner:  Galanterivarer  af  Læder  og  Safian;  Proto¬ 
koller  med  løse  Protokolblade  og  lignende  Kontorartik¬ 
ler:  Belysningsartikler  af  Jern  eller  Staal;  Likører; 
litografiske  Sten;  alle  Slags  Maskiner  og  Reservedele 
undtagen  Tekstilmaskiner  og  Maskiner  helt  eller  hoved¬ 
sagelig  udført  af  Kobber  eller  Messing:  raat  og  forar¬ 
bejdet  Marmor:  Maatter  og  Maattestof  forarbejdet  af 
(iuineo  og  Paviera  inkl.  Bambusmaatter;  Lægeurter; 
Arkana  og  patent  Medicin;  usødede  Mineralvande;  Mo¬ 
saik:  Musikinstrumenter;  Kontormøbler  og  Kontorre- 
kvisiter:  ætberiske  Olier:  Teaterkikkerter:  alle  Slags 
Malerier  og  Billeder;  Cedrat  i  Saltlage;  Penne;  Barne¬ 
vogne,  komplette  med  Ringe;  Parfumer;  Fonografer; 
Fonografplader:  fotografiske  Artikler  med  Undtagelse 
af  Kemikalier  til  Fotografering;  Pianoer;  Plysch; 
Ædelstene,  saavel  ægte  som  imiterede;  Trykpresser; 
Pimpsten;  Billedbøger  paa  Lærred:  Barbermaskiner  og 
Blade  hertil;  Silkebaand:  Viskelæder:  Sall:  Sanitets- 
artikler  af  Jern  eller  Staal  eller  Fajancevarer,  der  ikke 
indeholder  mere  end  5  pCt.  Kobber  eller  Messing:  Væg¬ 
te  og  Vægtskaale,  herunder  ikke  Lodder  af  Kobber  el¬ 
ler  Messing:  Skruer  og  Skruenøgler  for  Cykler;  præ¬ 
pareret  Papir  og  Plader  (lysfølsomt);  Symaskiner  til 
Hjemmebrug;  Buske;  Silke-Border  &  -Kniplinger;  Skri¬ 
ve-  og  Tegnetavler,  Griller;  Lorgnetter  og  Briller;  drik¬ 
kelig  Spirituosa;  brugte  Frimærker;  Sten,  Mursten  og 
Tagsten;  Straa-  og  Spaanfletning;  kunstige  Tænder: 
Teaterrekvisitter,  Parykker  og  Skønhedsmidler, 
Sminke,  dog  med  Undtagelse  af  Kostumer  og  Fodtøj; 
Tobakspiber;  Toiletmidler  med  Undtagelse  af  Sæbe; 
Legetøj,  alle  Slags  Dukker  og  Spil,  inkl.  Legetøj  af 
Gummi;  Besætningsartikler  af  Silke;  friske  eller  pre- 
serverede  Trøfler:  Drejerarbejde  af  Træ;  Typesætte-  og 


Skrift-Støbemaskiner,  inkl.  Typemetal;  Skrivemaskiner 
og  Reservedele;  Paraplyer;  Silkefløjl  og  Fløjl  delvis  af 
Silke;  Vermouth;  Spadserestokke;  Tapeter;  Piske;  alle 
Slags  Vine:  Kunstarbejder. 

Oprettelse  af  et  Assurandør-Societet. 

I  Slutningen  af  f.  A.  er  der  her  i  Byen  stiftet  en  In¬ 
stitution  ved  Navn  »Assurandør-Societetet«,  der  er  en 
Sammenslutning  af  Direktører  for  danske  Forsikrings¬ 
selskaber  og  Generalagenter  for  her  i  Landet  arbejden¬ 
de  udenlandske  Forsikringsselskaber.  I  Societetet  har 
Direktører  og  Generalagenter  for  saa  godt  som  alle  de 
betydende  Forsikringsselskaber  allerede  indmeldt  sig, 
og  Societet  maa  derfor  betragtes  som  fuldgyldig  Re¬ 
præsentation  for  de  paagældende  Selskabers  Ledere. 

Komitéen,  der  bestaar  af:  Konferensraacl  V.  Falbe 
Hansen,  Formand,  Direktør  Eigil  Bramsen.  Næstfor¬ 
mand,.  Direktør.  Dr.  Petrus  Beyer,  Direktør  B.  Dreyer, 
Direktør  Fr.  Grønvald,  Direktør  Carl  Jessen,  Grosse¬ 
rer  Max  Lester,  Grosserer  William  Malling.  Justits- 
raad  L.  P.  Nielsen.  Grosserer  Tyge  J.  Rothe,  Direktør 
J.  Teisen,  Direktør  J.  Tronier,  Direktør  W.  Witzke, 
og  som  til  Industriraadet  har  indsendt  et  Eksemplar  af 
Societetets  Love  og  en  Fortegnelse  over  dets  Medlem¬ 
mer,  har  henstillet,  at  der  i  Tilfælde,  hvor  en  L'dtalelse 
eller  Forhandling  om  Forsikringsspørgsmaal  af  mere 
almindelig  Interesse  ønskes,  rettes  Henvendelse  til  As¬ 
surandør-Societetets  Komité  under  Adresse:  Peder 
Skramsgade  12.  Kjøbenhavn  K. 

Ophør  af  Rationeringen  af  Soda  til  Vaskerier 
her  i  Landet. 

Fra  »Foreningen  af  danske  Importører  af  Soda  og 
andre  Alkalier«  bar  Industriraadet  modtaget  Underret¬ 
ning  om,  at  Foreningen  paa  Foranledning  af  en  Hen¬ 
vendelse  fra  »Dansk  Vaskeriejerforening«  har  lost  sidst¬ 
nævnte  Forening  fra  dens  i  sin  Tid  afgivne  Erklæring 
med  Hensyn  til  Køb  af  Soda  gennem  »Sodaimportfor- 
eningen«,  saaledes  at  den  særlige  Rationering  af  Soda 
til  Vaskerier  her  i  Landet  herefter  er  bortfalden. 

Udførsel  til  de  okkuperede  Distrikter  i  Tyskland. 

Udførselstilladelser  lil  de  okkuperede  Distrikter  i 
Tyskland  vil  fremtidig  kunne  gives  efter  særlige  herom 
fremkomne  Andragender,  der  maa  ledsages  af  Doku¬ 
mentation  for.  at  den  paagældende  tyske  Importør  har 
faaet  fornøden  Importtilladelse  saavel  fra  de  lokale  mi¬ 
litære  Autoriteter  som  fra  den  stedlige  I  nierallierede 
Comité,  og  iøvrigt  paa  de  sædvanlige  Betingelser  for 
Udførsel  af  klausulerede  Varer,  idet  der  dog  i  hvert  en¬ 
kelt  Tilfælde  fra  Raadets  Side  maa  indhentes  Sam¬ 
tykke  fra  den  interallierede  Comité. 

Bomuldsvarer  fra  Holland. 

Ifølge  telegrafisk  Meddelelse  fra  Danish  Trade  Of¬ 
fice,  London,  har  den  allierede  Blokade  Komité  givet 
Samtykke  til,  at  Importen  af  Bomuldsvarer  fra  Hol¬ 
land  til  Danmark  genoptages,  forudsat  at  der  afgives 
sædvanlig  Garantierklæring,  og  at  der  sker  Afregning 
i  Rationen. 

Fjernelse  af  henkogt  Frugt  paa  Frilisten. 

Opmærksomheden  henledes  paa,  at  henkogt  Frugt 
(canned  fruit)  ifølge  Meddelelse  fra  Danish  Trade  Of¬ 
fice,  Washington,  nu  er  fjernet  fra  Frilisten.  Som  be¬ 
kendt  er  Forholdet  det,  at  Frugt  findes  opført  paa 
Frilisten,  men  at  herunder  ikke  kan  henregnes  tørret 
Frugt.  Derimod  var  tidligere  henkogt  Frugt  omfattet 
af  Frilisten,  men  er  altsaa  nu  fjernet. 

Fortolkning  af  Bestemmelser  paa  Frilisten. 

De  i  Frilisten  indeholdte  Betegnelser  for  Varer,  der 
uden  Afgivelse  af  Garantierklæring  kan  importeres 
hertil  Landet,  rummer  ofte  Tvivl  med  Hensyn  til  For¬ 
tolkning  af,  hvilken  Art  af  Varer  der  er  tænkt  paa, 
og  hvorledes  Varegruppen  skal  afgrænses.  Efter  Af¬ 
tale  mellem  Industriraadet  og  Grosserer-Societetets 
Komité,  er  det  praktisk  at  betone  overfor  Medlem¬ 
merne,  at  de  selv  paa  eget  Ansvar  maa  fortolke  Be¬ 
tegnelserne,  med  mindre  de  maatte  ønske,  at  Organi¬ 
sationerne  for  deres  Regning  telegraferer  til  Danish 
Trade  Office,  London,  for  at  faa  en  autentisk  Fortolk¬ 
ning  af,  hvilke  Varer  der  er  tænkt  paa  med  den  paa¬ 
gældende  Betegnelse. 

I  Henhold  hertil  har  man  under  1.  April  fra  Kon¬ 
toret  i  London  modtaget  telegrafisk  Underretning  om, 
at  Betegnelsen  »Iron  and  Steel  Manufactures«  paa 
Frilisten  ikke  dækker  Fabrikater,  der  indeholder  mere 
end  10  pCt.  i  Vægt  af  andre  Metaller  end  Jern  og 
Staal.  Betegnelsen  »Machinery  of  all  kinds  etc.«  dæk¬ 
ker  Maskiner,  der  er  fremstillet  af  ethvert  Metal,  for¬ 
udsat  at  dette  ikke  indeholder  mere  end  50  pCt.  Kob¬ 
ber  eller  Messing.  »Bicycles  and  Accessories«  skal 
forstaas  som  omfattende  de  Slanger  og  Dæk,  der  sid¬ 
der  paa  de  paagældende  Cykler. 

Ny  Fremgangsmaade  ved  Import  fra  Schweiz. 

Fra  Societé  Suisse  de  Surveillance  Economique, 
Bern,  har  Organisationerne  modtaget  Underretning 
om,  at  der  i  Overensstemmelse  med  Commission  Inter- 
allié  i  Bern  er  truffet  følgende  nye  Ordning  med  Hen¬ 


syn  til  Fremgangsmaaden  ved  Udførslen  af  Varer 
fra  Schweiz  i  Transit  gennem  Tyskland: 

Den  schweiziske  Eksportør  forsyner  sin  Importør 
her  i  Landet  med  nøjagtige  Oplysninger  angaaende 
de  Varer,  der  skal  importeres,  hvorefter  Importøren 
indgiver  Garantierklæring  til  Organisationerne  her. 
Efter  at  Certifikatet  i  2  Eksemplarer  er  sendt  til 
den  interallierede  Kommission  her  i  Byen,  og  Dupli¬ 
katet  modtaget  tilbage  i  paategnet  Stand,  udleveres 
dette  til  Importøren,  som  sender  det  til  sin  schweizi¬ 
ske  Eksportør.  Denne  indsender  en  Eksportansøgning 
til  S.  S.  S.  under  Vedlæggelse  af  Certifikatet,  og  paa 
Grundlag  heraf  træffer  Commission  Interallié  i  Bern 
sammen  med  S.  S.  S.  Bestemmelse  om,  hvorvidt  Ud¬ 
førselstilladelse  kan  meddeles. 

» 

Som  det  vil  ses,  er  denne  Fremgangsmaade  mere 
enkel,  idet  den  hidtidige  provisoriske  Udførselstilla¬ 
delse  (den  gule  Formular)  nu  ikke  mere  behøves. 

Industriraadets  Kontorer. 

Samtlige  Industriraadets  Kontorer  samt  Erhverve¬ 
nes  Fællesudvalg  og  Statens  Kulfordelings-Udvalg  er 
lukkede  Lørdag  den  19.  April  hele  Dagen. 

Industriforeningens  Kontorer. 

Industriforeningens  Sekretariat  og  Kontorer  er  luk¬ 
kede  hele  Dagen  Lørdag  den  19.  April. 

□□□□do 

Industriforeningens 

Generalforsamling. 

Fredag  den  25.  April  1919,  Kl.  3lh  Eftm.,  afholder 
Industriforeningen  i  Kjøbenhavn  sin  ordinære  General¬ 
forsamling  i  Industriforeningens  Foredragssal  (Ind¬ 
gang  Vestre  Boulevard  18). 

Paa  Generalforsamlingen  vil  de  i  Lovenes  §  20, 
Punkterne  a,  b  og  c  omhandlede  Sager  blive  behand¬ 
let,  medens  det  i  Lovenes  §  20  d  omhandlede  Valg  af 
Repræsentanter  blandt  de  i  Henhold  til  Lovenes  §  4 
valgte  Delegerede  vil  finde  Sted  samme  Steds  1h  Time 
før  Generalforsamlingens  Begyndelse.  Som  Legitima¬ 
tion  ved  Generalforsamlingen  forevises  Medlemskort. 

løvrigt  henvises  til  Meddelelse  andet  Steds  i  Bladet 
vedrørende  det  i  Forbindelse  med  Industriforeningens 
Generalforsamling  arrangerede  Industrimøde  paa  Kjø¬ 
benhavns  Raadhus,  hvortil  ogsaa  samtlige  Medlem¬ 
mer  af  Industriforeningen  kan  faa  Adgang. 

Industriens  Tak  til  Ingeniør  Alex.  Foss. 

Overrækkelsen  af  Ingeniør  Alex.  Foss  Fondet  paa  Industrimødet. 


Industriforeningens  Generalforsamling,  der 
hvert  Foraar  danner  Skel  i  Industriorganisa¬ 
tionens  Arbejde,  falder  jo  denne  Gang  samtidig 
med  det  store  Skel  mellem  Krig  og  Fred,  som 
hele  Verden  saa  længe  har  længtes  efter.  Hvor 
megen  Usikkerhed,  der  end  stadig  hersker  over 
alle  Forhold,  saa  er  dette  Skel  nu  naaet,  og  In¬ 
dustriorganisationens  Arbejde,  der  saa  nøje  har 
været  knyttet  til  Krigssituationens  Vilkaar,  staar 
da  i  samme  Afviklin¬ 
gens  Tegn  som  alt  an¬ 
det  Krigsarbejde  Ver¬ 
den  over.  Den  Opfor¬ 
dring,  der  maatte  ligge 
heri  til  at  gøre  denne 
Generalforsamling  til 
en  særlig  Mærkedag, 
havde  ikke  mindre  na¬ 
turligt  affødt  Ønsket 
om  at  benytte  denne 
Dag  til  at  bringe  Indu- 
striraadets  Formand, 

Ingeniør  Alex.  Foss, 
den  Tak  fra  den  dan¬ 
ske  Industri,  han  saa 
ærligt  fortjener  for  det 
umaadelige  Arbejde, 
han  i  de  forløbne  Krigs- 
aar  har  præsteret. 

Under  væsentlig  de 
samme  Former,  om¬ 
end  med  noget  andet 
Indhold  end  ifjor,  blev 
da  atter  iaar  Industri¬ 
mødet  paa  Kjøben¬ 


havns  Raadhus  til  en  Samlingsfest  for  den  dan¬ 
ske  Industri.  Sit  særlige  Præg  fik  Mødet  ved 
Overrækkelsen  til  Ingeniør  Foss  af  det  nystiftede 
» Ingeniør  Alex.  Foss'  Industrifond «. 

Omtrent  900  Deltagere,  hvoriblandt  talrige 
Gæster  fra  Statsmyndighederne,  Kommunen, 
offentlige  Institutioner,  Erhvervsorganisationer 
m.  m.,  havde  fulgt  Industriraadets  Indbydelse 
til  Festen  Fredag  den  25.  April  Kl.  7 l/s  Aften 

som  Afslutning  paa 
selve  Industriforenin¬ 
gens  Generalforsam¬ 
lingsdag.  For  den  sto¬ 
re,  festklædte  Forsam¬ 
ling,  der  fyldte  hele 
Gulvet  i  den  pragt¬ 
fulde  Raadhuslial, 
holdt  Ingeniør  Foss, 
der  straks  ved  sin  Til¬ 
synekomst  paa  Taler¬ 
stolen  hilstes  med 
langvarigt  Bifald,  sit 
andet  Steds  gengivne 
Foredrag  om  Industri¬ 
raadets  Virksomhed  og 
Industriens  Opgaver. 
Man  kunde  daarligt 
tænke  sig  nogen  bedre 
Indledning  til  selve 
Aftenens  Kernepunkt, 
nemlig  den  derefter 
følgende  Overrækkel¬ 
se  af  Fondet,  end 
denne  Tale,  hvori  det 
kæmpemæssige,  man¬ 


ir, 

gesidige  Arbejde,  som  Organisationen  og  dermed 
først  og  fremmest  dens  Formand  har  udført  i 
de  forløbne  Ivrigsaar,  afspejlede  sig  —  saa  vel 
som  de  kommende  Fremtidsopgaver.  Da  Ingeniør 
Foss  efter  at  have  afsluttet  sit  Foredrag  overlod 
Pladsen  paa  Talerstolen  til  Industriforeningens 
Næstformand,  Direktør  Benny  Dessau ,  havde 
denne  derfor  den  allerbedste  Sangbund  i  For¬ 
samlingen  for  den  Tak  og  Hyldest,  han  rettede 
til  Ingeniør  Foss  ved  Overrækkelsen  af  den 
smukke  Adresse,  der  ledsagede  selve  Fondet. 

Direktør  Dessau  formede  sin  Tale  saaledes: 

»Højtærede  Forsamling! 

Kære  Ingeniør  Foss! 

Paa  Industriraadsorganisationens  og  paa  Indu- 
striraadets  Vegne  er  det  hædersfulde  Hverv  til¬ 
faldet  mig  i  Aften  at  være  Tolk  for  den  store 
Kreds  af  Venner  og  Beundrere,  som  Deres  om¬ 
fattende  Arbejde  i  en  for  vort  Fædreland  højst 
alvorlig  Tid  har  skabt  Dem. 

Da  Industriens  Mænd  i  1911  stod  overfor 
Valget  af  en  Formand  for  Industriraadet,  enedes 
man  hurtig  om  at  henvende  sig  til  Dem.  Ved 
et  fremragende,  overlegent  dygtigt  Arbejde  i  Ind- 
og  Udland  havde  De  skabt  Deres  Firma  og  Dem 
selv  et  saa  smukt  og  anset  Navn,  at  alle  gerne 
hilste  Dem  som  den  danske  Industri’s  Fører,  og 
det  var  derfor  med  udelt  Tilfredshed,  at  vi  saa 
Dem  overtage  det  byrdefulde  Hverv. 

Det  var  en  Lykke  for  dansk  Industri,  at  den, 
da  Krigen  udbrød,  stod  med  en  færdig  Organi¬ 
sation  og  en  prøvet  Leder,  som  alle  saa  op  til 
med  Tillid  —  en  Tillid,  der,  tør  jeg  sige,  i  de  næsten 
5  Krigsaar  intet  Øjeblik  er  bleven  rokket.  De 
var  straks  paa  det  rene  med,  at  skulde  vore 
hjemlige  Erhverv  kunne  klare  sig  under  de 
yderst  vanskelige  Arbejdsvilkaar,  som  Krigen 
bød,  maatte  der  tilvejebringes  Fællesaftaler  med 
de  fremmede  Magter,  tor  at  ikke  den  enkelte 
Industridrivende  eller  Handlende  skulde  pris¬ 
gives  Tilfældigheder  og  blive  bundet  af  urime¬ 
ligt  strammende  Baand.  Det  skyldes  Deres  Initia¬ 
tiv,  at  Særaftalernes  Vej  blev  opgivet  og  alløst 
af  Organisationernes  Overenskomster,  der  lagde 
Ledelsen  af  Industriens  og  Handelsstandens  uden¬ 
rigske  Aftaler  i  Erhvervenes  egne  Hænder,  saa¬ 
ledes  at  alle  sikredes  ensartet  Behandling  og 
nød  Gavn  af  Organisationernes  Styrke  og  af  de 
efterhaanden  indvundne  Erfaringer  —  en  betyd¬ 
ningsfuld,  ja  en  uvurderlig  Foranstaltning. 

Og  hvor  utrættelig  var  De  ikke  altid!  Krævede 


Landets  Tarv,  at  Forhandlinger  foregik  i  frem¬ 
mede  Lande,  betænkte  De  Dem  ikke  paa  at  be¬ 
give  Dem  paa  Vej,  saalidt  som  De  ænsede  Rej¬ 
sebesværligheder  eller  Farer.  Opstod  der  under 
Forhandlingerne  Vanskeligheder,  som  maatte 
forekomme  uovervindelige,  tabte  De  ikke  derfor 
Modet,  men  fandt  altid  Udvej  og  hvilede  ikke, 
før  De  havde  opnaaet  et  for  de  danske  Inter¬ 
esser  tilfredsstillende  Resultat. 

En  myndig  Fører  har  De  været  os,  som 
har  forstaaet  at  faa  os  alle  til  med  Liv  og  Lyst 
at  arbejde  med  paa  de  mange  foreliggende  Op¬ 
gaver;  men  mindst  af  alt  har  De  dog  skaanet 
Dem  selv. 

De  har  saaledes  under  Verdenskrigen  udført  et 
Arbejde  for  vort  Fædreland,  der  ikke  kan  vur¬ 
deres  højt  nok,  og  som  alle  i  vort  Folk  skylder 
Dem  Tak  for. 

En  særlig  Tak  har  Industriens  Udøvere  at 
bringe  Dem.  Under  Deres  Førerskab  har  Indu¬ 
striraadet  naaet  en  fast  og  anerkendt  Stilling  i 
vort  Samfund.  Med  sjelden  Udholdenhed  har 
De  benyttet  enhver  Lejlighed  til  at  hævde  dansk 
Industri’s  berettigede  Krav  og  Industriens  store 
Betydning  for  Landet. 

Deres  Standsfæller  har  derfor  ønsket,  at  Deres 
værdifulde  og  opofrende  Virksomhed  til  Stadig¬ 
hed  skal  mindes  i  den  Kreds,  der  i  særlig  Grad 
har  nydt  Gavn  deraf,  ved  at  der  i  Industrifore¬ 
ningen  opstilles  en  Buste  af  Dem.  Vi  beder  om 
Deres  Tilladelse  til  at  lade  en  saadan  udføre  af 
den  Kunstner,  som  De  dertil  selv  maatte  vælge. 

Men  endnu  et  Udtryk  ønsker  vi  at  give  vor 
Taknemmelighed  overfor  Dem.  De  har  saa  ofte 
i  Tale  og  Skrift  fremhævet,  at  skal  dansk  Indu¬ 
stri  kunne  staa  sig  udadtil  i  den  kommende 
sikkert  svære  Konkurrence,  og  skal  den  opfylde 
sit  Kald  indenfor  vort  eget  Land,  maa  dens  Ud¬ 
øvere  først  og  fremmest  sætte  alt  ind  paa  at 
dygtiggøre  sig. 

Som  et  Middel  hertil  har  vi  stiftet  et  Fond, 
hvis  Renter  efter  Deres  nærmere  Bestemmelse 
skal  anvendes  til  Fremme  af  dansk  Industri,  det 
være  sig  som  Støtte  for  unge,  fremadstræbende 
Kræfter,  som  Hjælp  til  Studierejser,  som  Beløn¬ 
ning  for  fortjenstfuld t  Arbejde,  til  Udførelse  af 
særlige  Forsøg,  til  Løsning  af  ny  industrielle 
Spørgsmaal,  eller  paa  anden  Maade,  som  De 
maatte  finde  formaalstjenlig. 

Fondets  Kapital,  som  jeg  herved  skal  have 
den  Ære  at  overrække  Dem,  andrager  3d0,000 
Kroner.  Den  hidrører  væsentligst  fra  Medlem- 

mer  fra  Industriraadsorganisationen,  men  der  er 
ogsaa  betydende  Industridrivende  og  Sammen¬ 
slutninger  udenfor  denne  Kreds,  der  har  villet 
deltage  i  vor  Hyldest  til  Dem  ved  at  yde  Bi¬ 
drag  til  Fondet. 

Jeg  skal  tillade  mig  at  oplæse  den  Henven¬ 
delse,  som  Fondets  Stiftere  har  ønsket  at  rette 
til  Dem : 

Hr.  Ingeniør  Alex.  Foss, 

Kmd.  Dm.  p.  p.  * 

Den  Dag  nærmer  sig,  da  det  store  og  betyd¬ 
ningsfulde  Arbejde,  som  Krigen  har  lagt  paa 
Deres  Skuldre  i  Deres  Egenskab  af  Formand  for 
Industriraadet,  ved  Begivenhedernes  Udvikling 
falder  bort.  Den  danske  Industri  kan  imidler¬ 
tid  ikke  gaa  ud  af  Krigsperioden  uden  at  have 
bragt  Dem  sin  Hyldest  og  Tak  for,  hvad  De  i 
disse  Aar,  fulde  af  Vanskeligheder  og  opslidende 
Arbejde,  har  ydet  og  betydet  for  vort  Erhvervs¬ 
liv  og  vort  Land  i  det  Hele.  Den  Tanke  er 
derfor  opstaaet  indenfor  Industrien  at  oprette  et 
Fond,  der  skal  bære  Deres  Navn  og  have  til 
Formaal  at  virke  til  Gavn  og  Fremme  for  den 
danske  Industris  Interesser,  saaledes  at  Fondet 
til  en  vis  Grad  kunde  muliggøre  en  Fortsættelse 
af  Deres  hele,  uegennyttige  Indsats  i  Industriens 
Tjeneste. 

Den  almindelige  Tilslutning,  Tanken  om  et 
saadant  Fonds  Oprettelse  har  vundet,  vil 
fremgaa  af  den  vedføjede  Liste  over  Fondets 
Stiftere. 

Det  er  disses  Ønske,  at  Fondets  Statuter  fast¬ 
sættes  af  Dem,  ligesom  man  forudsætter,  at  De 
alene  saa  længe  De  lever  tager  Bestemmelse  om 
Anvendelsen  af  Renterne  af  Fondet,  hvorefter 
dette  skulde  gaa  over  til  Industriforeningen  i 
Kjøbenhavn. 

Idet  undertegnede  da  taler  paa  hele  den  dan¬ 
ske  Industris  Vegne,  ønsker  vi  at  ledsage  Over¬ 
rækkelsen  af  Fondet  til  Dem  med  Forsikringen 
om  den  Paaskønnelse,  Deres  Arbejde  som  den 
fremragende  Industridrivende  og  utrættelige  Or¬ 
ganisator  har  vundet  i  det  Erhverv,  De  saa 
længe  har  tilhørt  med  Ære,  og  som  i  Dem  ser 
et  Samlingsmærke  og  sin  ypperste  Fører.  Som 


et  Tegn  paa  disse  Følelser  og  som  en  Tak  fol¬ 
det  uvurderlige  Arbejde  og  det  Offer  af  Tid,  af 
Arbejdskraft  og  personlige  Interesser,  der  ligger 
bag  de  ved  Deres  Initiativ  opnaaede  Resultater, 
er  det  vi  beder  Dem  betragte  dette  Fond.  Vi 
føjer  hertil  vor  Beundring  for  den  Maade,  hvor- 
paa  De  har  varetaget  Deres  Hverv,  findende 
Udvej  i  de  mest  indviklede  Situationer,  udnyt¬ 
tende  enhver  Mulighed  for  Betryggelse  af  Indu¬ 
strien,  værnende  den  i  Modgangens  Tid  og 
fremmende  den  i  Medgang. 

...  Med  det  Ønske,  at  De  endnu  længe  maa  staa 
som  vor  Fører,  beder  vi  Dem  da  modtage  dette 
Fond,  som  vi  allerede  har  tilladt  os  at  give  det 
Navn,  som  vi  mener  det  med  den  største  Hæder 
og  med  Rette  kan  bære,  nemlig  »Ingeniør  Alex. 
Foss’  Industrifond«. 

Kjøbenhavn,  cl.  25.  April  1919. 

Max  Ballin.  Benny  Dessau.  C.  F,  Jarl. 

H.  P.  Prior.  C.  A.  Olesen.  J.  Rambusch. 

Holger  S  eb  belov. 

Idet  jeg  endnu  en  Gang  bringer  Dem  vor  var¬ 
meste  Tak  for  alt,  hvad  De  har  udrettet  for 
dansk  Industri  og  for  Deres  Førerskab  i  Raadet 
og  Lidvalgene,  beder  jeg  Forsamlingen  give'  sin 
Tilslutning  ved  at  istemme  et  trefoldigt:  Længe 
leve  vor  Formand  og  Fører,  Ingeniør  Alexander 
Foss!« 

Tre  taktfaste  og  rungende  Hurraraab  udløste 
Forsamlingens  begejstrede  Tilslutning  til  Direk¬ 
tør  Dessaus  varmtfølte  Ord,  og  medens  alle  rej¬ 
ste  sig,  brød  Ovationerne  for  Ingeniør  Foss  atter 
og  atter  frem.  Samtidig  var  Dækket  blevet  fjer¬ 
net  for  en  foran  Talerstolen  opstillet  Glasmontre, 
der  indeholdt  den  smukt  udførte  Adresse  i  det 
tilhørende  Skrin,  som  vore  Billeder  viser.  Og 
atter  stod  da  Formanden  paa  Talerstolen,  denne 
Gang  for  synlig  bevæget  at  takke  for  den  Hæ¬ 
dersbevisning,  der  var  bleven  ham  tildel.  Han 
samlede  denne  Tak  i  omtrent  følgende  Ord: 

»Ved  denne  altfor  store  Hædersbevisning  stri¬ 
des  tre  Følelser  i  mit  Indre:  Glæde,  Bekymring 
og  Taknemlighed.  Jeg  er  glad,  fordi  jeg  i  Op¬ 
rettelsen  af  dette  Legat  ser  et  Udtryk  for  det 
Samarbejde,  der  har  udviklet  sig  under  Krigen, 
og  for  hvilket  jeg  tilfældig  har  staaet  i  Spidsen, 

raad  o.  s.  v.  i  en  lang 
Række,  hvilket  viser, 
at  jeg  kun  liar  laget 
min  Del  af  Arbejdet. 

Til  min  Bekymring 
over  rettelig  at  kunne 
tilkomme  saa  meget 
føjer  jeg  Taknemme¬ 
liglieden  for  det  sto¬ 
re  Venskabsbevis  fra 
Kammerater,  Kolleger 
og  Standsfæller.  Da 
jeg  var  ung,  syntes 
jeg  som  alle  unge,  at 
den  skønneste  Maade 
at  tjene  Fædrelandet 
paa,  var,  som  nu  i 
denne  Krig  Millioner 
bar  gjort,  at  ofre  Li¬ 
vel  for  det  paa  Val¬ 
pladsen.  For  denne 
Følelse  har  Grundtvig 
givet  det  skønne  Ud¬ 
tryk  paa  Gravstenen 
paa  Oddens  Kirke- 
gaard  i  følgende  Ord: 
Hei  er  jeg  sat  til  en  Bautasten 
at  vidne  for  Slægter  i  Norden. 

Danske  de  vare,  livis  møre  Ben 
under  mig  smuldre  i  Jorden. 

Danske  af  Tunge,  af  Æt  og  af  Id. 

Thi  skal  de  nævnes  i  løbende  Tid 
Fædrenes  værdige  Sønner. 


men  jeg  er  bekymret, 
fordi  man  giver  mig 
for  meget  af  Æren  der¬ 
for.  Den  maa  jeg  dele 
med  mange,  og  jeg  fø¬ 
ler  da  især  Trang  til 
en  Tak  til  mine  nær¬ 
meste  Medarbejdere : 

Næstformanden,  Di¬ 
rektør  Benny  Dessau, 
for  lians  utrættelige 
Arbejde  bl.  a.  i  Kul¬ 
udvalgene  og  —  i  an¬ 
den  Retning  —  for  det 
Røde  Kors  og  nu  sidst 
for  det  sønderjydske 
Fond,  Direktør  Prior, 
der  ikke  veg  tilbage 
for  Rejser  baade  til 
England  og  senere  til 
Amerika,  hvorved  han 
begge  Gange  brød  Isen 
for  vore  Overenskom¬ 
ster,  Direktør  Ballin  for 
hans  saare  betydnings¬ 
fulde  Ledelse  af  Kom¬ 
pensations-  og  Dispensationsudvalgene  og  meget 
andet,  Fabrikant  Jarl  for  lians  Arbejde  i  Fedt- 
slofudvalget,  Smøreolieudvalget  m.  m.,  Direktør 
Rambusch  for  hans  Indsats  i  Kompensationsud¬ 
valget  m.  ni.,  de  øvrige  Medlemmer  af  det  saa- 
kaldte  staaende  Udvalg,  af  det  samlede  Industri- 

Men  skønnere  end  at  tjene  sit  Land  ved  sin 
Død  er  det  dog  at  tjene  det  i  sit  Liv.  Jeg  tør 
da  i  den  store  Hæder,  der  her  i  Aften  er  vist 
mig,  haabe  at  turde  se  et  Udtryk  for,  at  ogsaa 
jeg  kan  have  gjort  mig  værdig  til  en  slig  Grav¬ 
indskrift.  Og  idet  jeg  bringer  en  varm  Tak  fol¬ 
den  store  Glæde,  der  derved  er  timedes  mig  og 
mine,  samler  jeg  dette  ikke  i  Tanken  paa  den 
enkelte  eller  paa  vor  Industri,  men  paa  vort 
Fædreland,  idet  jeg  beder  Dem  deltage  i  et: 
Leve  Danmark!«  (Trefoldige  Hurraraab). 

Under  fornyet  Hyldest  forlod  Ingeniør  Foss 
Talerstolen  og  samtidig  intonerede  Gardens  Mu¬ 
sikkorps  under  Ledelse  af  Musikdirektør  Vcild. 
Nielsen  en  pompøs  Festmarsch  og  dermed  var 
Mødets  mere  selskabelige  Del  begyndt. 

En  Række  fremragende  Kunstnere,  kgl.  Kam¬ 
mersangerinde  Frk.  Tenna  Frederiksen ,  kgl.  Kam¬ 
mersanger  Alb.  Høeberg  og  kgl.  Kamniermusikus 
Peder  Møller,  akkompagnerede  af  kgl.  Operarepe- 
titør  S.  Levijsohn  underholdt  i  en  særlig  Solist- 
afdeling  Mødets  Deltagere  med  en  Række  frem¬ 


ragende  Præstationer,  der  modtoges  med  stærkt 
Bifald. 

Medens  Promenadekoncerten  derefter  begyndte 
igen,  begav  Forsamlingen  sig  op  til  de  opdæk¬ 
kede  Borde  i  Festsalen  og  Gallerierne,  hvor  In¬ 
dustriforeningens  trofaste  Værtinde,  Frk.  Nimb 
havde  sørget  for  de  mere  kulinari&ke  Nydelser. 
I  Rammen  af  Raadhusets  pragtfulde  Festlokaler 
fastslog  de  paafølgende  Timers  tvangfri  Samvær 
af  Industriens  Folk  fra  By  og  Land  yderligere 
Dagens  vellykkede  Forløb. 

Atter  engang  havde  man  faaet  Syn  for  Sagen, 
at  dansk  Industri  er  og  kan  noget,  naar  den 
slaar  samlet  og  enig.  Og  med  særlig  god  Sam¬ 
vittighed  kunde  man  konstatere  det  ved  denne 
Lejlighed,  hvor  den  Mand,  der  i  første  Række 
har  Æren  af  at  have  gjort  delte  til  Sandhed, 
havde  faaet  et  saa  smukt  Bevis  paa  den  Tak¬ 
nemlighed  hele  vor  Industri  føler  for  ham,  — 
den  Mand,  hvis  Navn  i  sig  selv  klinger  som  en 
samlende  Fanfare: 

Ingeniør  Alexander  Foss. 


©  ©  © 


Om  Industriraadets  Virksomhed  og  Industriens  Opgaver. 

Den  danske  Industri  ved  Skellet  mellem  Krig  og  Fred. 

Foredrag  af  Ingeniør  Alex.  Foss  ved  Industriens  Møde  paa  Kjøbenhavns  Raadhus,  Fredag  den  25.  April  1919. 


Ved  et  Tilfælde  er  Industriforeningens  Ge¬ 
neralforsamling  og  derved  denne  Sammen¬ 
komst  blevet  fastsat  til  samme  Dag,  den  25.  April, 
som  Ententemagterne  havde  bestemt  til  Forelæg¬ 
gelse  af  Præliminærfreds-Traktaten  i  Versailles. 
Vi  ved  desværre  ikke,  om  denne  Forelæggelse  hur¬ 
tigt  vil  føre  til  den  endelige  Fred,  som  alle  Euro¬ 
pas  Folk  længes  efter  og  trænger  saa  haardt  til. 
Vi  Danske  haaber  paa,  at  denne  Fred  bliver  ens¬ 
betydende  med  det  danske  Sønderjyllands  Tilba¬ 
gevenden  til  Danmark  og  dermed  for  os  Signalet 
til  en  ny  og  fremgangsrig  Tid,  efter  55  Aars  Liv  i 
Skyggen,  og  vi  haaber  paa,  at  Freden  vil  komme 
og  bringe  alle  Europas  Folk  en  Fornyelsens,  en 
Fredens  og  en  Genoprettelsens  Periode,  saa  at  det 
20.  Aarh undrede  bliver  en  Foryngelsestid  for  det 
nu  saa  haardt  ramte  Europa. 

Naar  der  paa  et  saadant  Tidspunkt  skal  afgives 
Beretning  om  den  danske  Industris  Samvirksom- 
hed,  er  det  naturligt  ikke  at  indskrænke  denne  til 
en  Oversigt  omfattende  Tidsrummet,  siden  vi  var 
samlet  den  22.  Marts  i  Fjor,  men  derimod  benytte 


Lejligheden  til  at  kaste  et  kort  Tilbageblik  over 
de  5  Krigsaar.s  Arbejde  og  søge  deraf  om  muligt  at 
drage  visse  Slutninger  med  Hensyn  til  vor  Indu¬ 
stris  nærmeste  Fremtidsvilkaar. 

Forholdet  til  Vestmagterne. 

For  at  genoptage  Traaden  fra  min  Beretning  i 
Fjor  skal  jeg  først  minde  om  Situationen,  saale- 
des  som  den  dengang  formede  sig.  Det  store 
Spørgsmaal  for  de  kæmpende  Magter  som  for  hele 
Europa  var:  Hvilke  Resultater  vilde  Tysklands 
ForaarsofTensiv  paa  Vestfronten  bringe?  Fra  tysk 
Side  lagde  man  i  private  Samtaler  ikke  Skjul  paa, 
at  denne  Offensiv  ikke  var  et  Udtryk  for  Tysk¬ 
lands  Magtstilling,  men  fremgik  af  Nødvendighe¬ 
den  af  om  muligt  at  sprænge  Blokaderingen. 
Lykkedes  det  Tyskerne  at  trænge  frem  til  Kana¬ 
len  samt  at  erobre  Paris,  vilde  Tyskland  vinde 
nye  Kræfter  til  at  fortsætte  Krigen.  Mislykkedes 
Offensiven,  maatte  derimod  et  indre  Sammenbrud 
forventes.  Bestemmende  for  Tyskernes  Offensiv 
saavel  som  for  Sammenbruddet  var,  hvad  man  nu 

med  Tydelighed  kan  se,  Afspærringen  af  Tilførs¬ 
lerne  til  Centraleuropa. 

Danmark  havde  under  hele  Krigen  hævdet  sin 
Nevtralitet  bl.  a.  ved  at  opretholde  Forsyningerne 
til  begge  Sider,  men  medens  vi  før  Februar  1917 
væsentligt  havde  søgt  at  bevare  det  gamle  Forde¬ 
lingsforhold  i  Udførslen,  saa  at  England  fik  den 
overvejende  Del  af  vor  Smør-,  Æg-  og  Flæskeud- 
førsel,  fandt  den  danske  Regering  sig  under  den 
skærpede  Undervandsba  adskrig  foranlediget  til  at 
dele  Udførslen  af  Landbrugsprodukter  i  lige  Dele 
mellem  de  to  krigsførende  Parter,  dog  efter  Fra¬ 
drag  af  Udførslen  til  de  skandinaviske  Lande,  et 
Forhold  der  medførte,  at  Tysklands  procentvise 
Andel  af  den  hele  Udførsel  omtrent  blev  den  sam¬ 
me  som  før.  Forhandlingerne  i  Foraaret  og  Som¬ 
meren  1917  havde  ikke  ført  til  Fortsættelsen  af 
Handelsoverenskomsterne  med  Ententemagterne, 
formelt  blev  disse  opretholdt,  men  i  Realiteten 
blev  alle  Tilførsler  med  Undtagelse  af  Kul  afbrudt 
ved  en  Suspension  af  Tilførslerne  i  September 
1917  samtidig  med  at  den  britiske  Regering  hen¬ 
viste  til  Afslutning  af  en  Overenskomst  med  De 
Forenede  Stater  som  Betingelse  for  Suspensionens 
Ophævelse.  Disse  Forhandlinger  optoges  i  Ef- 
teraaret  1917  og  støttedes  fra  Erhvervsorganisatio¬ 
nernes  Side  ved  Direktør  Colds  og  Direktør  H.  P. 
Priors  Rejse  til  Washington  i  Slutningen  af  Aaret. 
Forhandlingerne  trak  imidlertid  stadig  ud  samtidig 
med  at  vore  Skibe  i  stedse  højere  Grad  blev  ind¬ 
draget  i  de  allierede  Magters  Tjeneste,  vore  Lagre 
af  en  Række  vigtige  Varer  og  Raastoffer  blev  ef- 
terhaanden  udtømte,  og  en  Række  Industrigrene 
og  enkelte  Fabriker  maatte  standse.  Samtidig 
var  Kulpriserne  steget  enormt  med  de  deraf  føl¬ 
gende  uheldige  Virkninger  bl.  a.  for  Bygningsma- 
terialeindustriens  Vedkommende.  I  Foraaret  1918 
var  Trangen  til  Afslutningen  af  en  Overenskomst 
og  dermed  Genoptagelsen  af  Tilførslerne  vestfra 
derfor  stærkt  stigende. 

Hvad  var  da  de  egentlige  Vanskeligheder  der 
stillede  sig  i  Vejen  for  Afslutningen  af  en  Over¬ 
enskomst?  Herom  kan  der  nu  uden  Fare  tales 
med  en  vis  Aabenhed,  og  det  kan  da  siges,  at  Van¬ 
skelighederne  ikke  fandtes  i  den  Del  af  Overens¬ 
komsten,  som  direkte  berørte  Erhvervsorganisa¬ 
tionerne.  For  os  maatte  enhver  Overenskomst, 
der  gav  nogen  Tilførsel  af  Varer  være  at  fore¬ 
trække  for  den  fuldkomne  Afspærring,  og  i  selve 
Klausulsystemet  var  der  ingen  Vanskeligheder,  da 
der  her  simpelthen  kunde  bygges  videre  paa  det 


bestaaende.  Ogsaa  for  Skibsfarten  maatte  en 
Overenskomst  anses  for  stærkt  paakrævet,  fordi 
Redernes  Dispositioner  over  deres  Skibe  mere  og 
mere  hæmmedes,  idet  Skibene  enten  maatte  ak- 
ceptere  de  Vilkaar,  som  bødes  fra  de  associerede 
Magters  Side,  eller  ligge  stille.  Vanskelighederne 
laa  derimod  i  Hensynet  til  Udførslen  til  Tyskland, 
idet  de  associerede  Magter  krævede  denne  Udfør¬ 
sel  stærkt  begrænset.  Det  var  det  samme  Krav, 
som  fra  den  franske  Regerings  Side  og  af  Blokade¬ 
minister  Denis  Cochin  fremdroges  overfor  Bank¬ 
direktør  Clausen  og  mig,  da  vi  i  Juni  1917  i  Paris 
forhandlede  med  den  franske  Blokadekomité,  som 
erklærede,  at  selvom  de  danske  Landbrugspro¬ 
dukter  kun  betød  lidet,  naar  det  gjaldt  om  virke¬ 
lig  at  føde  Tyskland,  saa  spillede  de  en  betydelig 
Rolle  for  Forsyningerne  af  den  tyske  Hær  paa 
Vestfronten.  I  Udførslen  af  danske  Landbrugs¬ 
produkter  til  Tyskland  i  det  Omfang,  i  hvilket  den 
dengang  fandt  Sted,  laa  altsaa  Hindringen  for  en 
Overenskomst  med  de  associerede  Magter.  Hvis 
den  danske  Regering  i  Efteraaret  1917  eller  under 
Direktør  Colds  og  Direktør  Priors  Forhandlinger 
i  Washington  havde  kunnet  bestemme  sig  til  at 
imødekomme  de  associerede  Magters  Krav  og  be¬ 
grænse  Udførslerne  til  Tyskland,  vilde  man  efter 
al  Sandsynlighed  have  haft  en  Overenskomst  alle¬ 
rede  paa  dette  Tidspunkt,  men  den  danske  Rege¬ 
ring  tøvede  med  at  imødekomme  disse  Krav  af  de 
samme  Grunde,  som  under  hele  Krigen  har  dik¬ 
teret  den  danske  Regerings  forsigtige  Holdning 
overfor  Tyskland. 

Amerika-Overenskomsten. 

I  Mellemtiden  havde  først  Norge  opnaaet  en 
Overenskomst  med  Vestmagterne,  dernæst  Sveri¬ 
ge.  Der  var  saaledes  indtraadt  den  Forskydning, 
at  medens  tidligere  Danmark  gennem  sine  Han¬ 
delsoverenskomster  og  sit  Forhold  til  Ententen 
havde  været  væsentligt  gunstigere  stillet  end  Nor¬ 
ge,  men  navnlig  gunstigere  stillet  end  Sverige,  sac 
var  Forholdet  nu  blevet  omvendt.  Den  hele  Situa¬ 
tion  som  saaledes  forelaa  i  Foraaret  1918,  maatte 
derfor  i  høj  Grad  opfordre  til  en  ny  kraftig  An- 
strængelse  for  at  forbedre  vor  Stilling.  Dette  for¬ 
anledigede  da  ogsaa  Skibsfarten  til  at  tage  Initia¬ 
tivet  overfor  Ministeriet  og  foreslaa  en  Optagelse  af 
Forhandlingerne  gennem  Udsendinge  til  Washing¬ 
ton.  Medens  Norge  havde  ført  sine  Forhandlinger 
her  ved  en  særlig  Sendelse,  og  Sverige  sine  gen¬ 
nem  Delegerede  i  London,  var  de  danske  For- 

handlinger  hidtil  ført  fra  Ivjøbenhavn  gennem  No- 
teveksling.  Da  man  nu  fra  Skibsfartens  Side  greb 
ind  og  foreslog  en  Sendelse  af  Skibsfartdelegerede 
til  Washington,  rejste  sig  ogsaa  straks  Spørgsmaa- 
let  om  Grosserer-Societetets  og  Industriraadets 
Medvirken,  som  Følge  af  at  disse  Organisationer 
var  designerede  til  at  tiltræde  Handelsoverens¬ 
komsterne.  I  Erkendelse  af,  at  Tyngdepunktet  for 
Afgørelsen  ikke  laa  paa  vor  Side,  men  derimod  i 
Ministeriets  politiske  Standpunkt  med  Hensyn  til 
Landbrugsudførslen  til  Tyskland,  opfordrede 
Grosserer-Societetet  og  Industriraadet  Ministeriet 
lil  at  sende  en  særlig  Delegeret  til  Washington, 
som  kunde  støtte  den  danske  Gesandt  ved  sit  fra 
Hjemmet  medbragte  nøje  Kendskab  til  Ministe¬ 
riets  Standpunkt  og  derved  fremme  Afslutningen 
af  Overenskomsten.  Udenrigsministeren  imøde¬ 
kom  dette  Ønske,  og  som  bekendt  blev  Hvervet 
overdraget  Chefen  for  2.  Departement,  Kammer¬ 
herre  Clan.  Komitéen  og  Industriraadet  enedes 
samtidig  om  at  anmode  Direktør  Harald  Nielsen, 
der  var  Generalsekretær  for  Erhvervenes  Fælles¬ 
udvalg,  om  at  repræsentere  de  to  Handelsorgani¬ 
sationer  i  Fællesskab.  Direktør  Harald  Nielsen, 
der  jo  selv  var  Købmand,  men  havde  udført  et 
stort  Arbejde  for  Industriraadet,  medbragte  et  ind- 
gaaende  Kendskab  til  alle  Enkeltheder.  Han  røg¬ 
tede  det  ham  betroede  Hverv  fortrinligt  og  førte 
sin  Del  af  Arbejdet  til  Afslutning.  I  New  York 
blev  han  ramt  af  den  spanske  Syge,  som  førte  til 
Døden,  og  dermed  afsluttedes  en  saare  betydnings¬ 
fuld  Virksomhed  i  Fædrelandets  Tjeneste.  I  Begyn¬ 
delsen  af  Maj  1918  afrejste  da  Delegationen,  som 
foruden  de  nævnte  Herrer  bestod  af  Direktør  A. 
O.  Andersen  og  Direktør  K.  Reinhardt,  begge  Re¬ 
præsentanter  for  Skibsfarten,  men  først  den  18. 
September  efter  langvarige  Forhandlinger  lykke¬ 
des  det  at  bringe  Overenskomsten  med  De  Forene¬ 
de  Stater  og  dermed  med  de  associerede  Magter 
i  Havn.  I  Mellemtiden  havde  Organisationerne 
forberedt  Oprettelsen  af  et  fælles  Kontor  i 
Washington  og  formaaet  Overretssagfører  P.  Arn- 
stedt  til  at  overtage  Ledelsen  af  dette  støttet  af 
Hr.  Robert  Valentinus,  der  med  særdeles  Dygtig¬ 
hed  havde  arbejdet  i  Industriraadets  Tjeneste. 

Afslutningen  af  Overenskomsten  med  Amerika 
kom  som  en  stor  Lettelse,  men  dens  Virkninger 
i  Form  af  genoptagne  Tilførsler  kunde  først  vise 
sig  efterhaanden  og  forholdsvis  langsomt.  1918 
kom  saaledes  i  alt  væsentligt  til  at  blive  et  Aar 
uden  Tilførsler  vestfra.  Tilførslerne  fra  Central- 


% 

magterne  var,  efterhaanden  som  Tysklands  og 
Østrigs  Industrivanskeligheder  voksede,  stærkt  af¬ 
taget,  og  da  selve  Vaabenstilstanden  nærmest  med¬ 
førte  Standsning  i  disse  Tilførsler,  blev  Vareknap¬ 
heden  herskende  Aaret  ud. 

Den  skandinaviske  Vareudveksling. 

I  den  Beretning,  som  jeg  aflagde  paa  Mødet 
den  22.  Marts  i  Fjor,  gjorde  jeg  Rede  for  den  skan¬ 
dinaviske  Vareudveksling,  ligesom  jeg  omtalte 
Vareudvekslingen  med  Finland  og  med  Central¬ 
magterne.  Det  vil  ikke  være  nødvendigt  her  at 
komme  dybere  ind  paa  Betydningen  af  den  skan¬ 
dinaviske  Vareudveksling,  idet  jeg  dels  kan  hen¬ 
vise  til  Beretningen  i  Fjor,  dels  til  den  udførlige 
Fremstilling  heraf,  som  det  faldt  i  min  Lod  at  give 
paa  det  interparlamentariske  Møde  i  September 
forrige  Aar,  og  som  er  offentliggjort.  Vi  staar  nu 
ved  Afslutningen  af  denne  Vareudveksling,  som  i 
en  vanskelig  Tid  fik  sin  store  Betydning  for  hvert 
af  de  tre  Lande.  Det  lykkedes  i  det  store  og  hele 
at  hævde  det  til  Grund  for  Vareudvekslingen  lig¬ 
gende  Princip:  Beslutningen  om  at  yde  Hjælp  uden 
direkte  Krav  om  Kompensation  og  uden  smaalig 
Afvejning  af  Modydelser.  Omfanget  og  Betydnin¬ 
gen  af  Vareudvekslingen  karakteriseres  bedst  ved 
nogle  faa  Tal,  som  jeg  her  skal  tillade  mig  at  frem¬ 
drage.  Vor  Vareudveksling  med  Norge  i  1914’s 
første  Halvaar  androg  ca.  16  Mili.  Kr.,  i  første 
Halvaar  af  1918  derimod  85  Mili.  Kr.;  vor  Vare¬ 
udveksling  med  Sverige  beløb  sig  i  de  første  6 
Maaneder  af  1914  til  51  Mili.  Kr.,  i  tilsvarende 
Tidsrum  af  1918  til  171  Mili.  Kr.  Det  kan  jo  ikke 
ventes,  at  en  saa  stor  Opgave,  som  den  der  er  løst 
gennem  den  skandinaviske  Vareudveksling,  ikke 
skulde  have  haft  sine  Vanskeligheder  at  overvinde 
eller  skulde  være  løst  uden  Fejl.  Vanskeligheder¬ 
ne  laa  for  vort  Vedkommende  i  de  Bestræbelser, 
der  udfoldedes  for  at  opnaa  de  størst  mulige  Eks¬ 
portpriser  for  Landbrugsprodukter,  samtidig  med 
at  Niveauet  her  i  Landet  holdtes  lavt.  De  høje 
Priser,  der  paa  Grund  af  dette  Princip  krævedes 
for  Udførsel  af  Varer  som  Sukker,  Smør  og  Korn, 
9  Kr.  for  et  kg  Smør,  2  Kr.  for  et  kg  Sukker  og  55 
Kr.  for  en  Td.  Sæd,  maatte,  selv  om  der  kunde  an¬ 
føres  adskilligt  for  deres  Berettigelse,  volde  bety¬ 
delige  Vanskeligheder.  Det  var  ikke  helt  let  at  se, 
at  Priser,  der  i  Indlandet  vilde  blive  straffet  med 
Betegnelsen  Aagerpriser,  overfor  Udlandet  skulde 
regnes  for  B  roderpriser.  Der  ligger  i  dette  For¬ 
hold  en  Opfordring  til  snarest  muligt  at  drage  sel- 

ve  Statsmagten  ud  af  Handelen  med  Landets  Ud¬ 
forselsvarer  og  overlade  dette  til  Erhvervene  selv, 
der  i  saadanne  Forhold  er  i  Besiddelse  af  en  langt 
større  Smidighed  til  at  rette  sig  efter  Markedets 
Krav,  og  langt  større  Evne  til  at  bevare  og  opret¬ 
holde  det  gode  Forhold  til  Køberne. 

For  den  interskandinaviske  Vareudveksling  kom 
den  med  Amerika  afsluttede  Overenskomst  til  at 
virke  ret  uheldigt.  Det  vilde  her  føre  for  vidt  ind 
i  vanskelige  Detailler,  naar  jeg  vilde  gøre  Rede  for 
den  Hæmning  af  denne  Handel,  som  blev  en  Følge 
af  den  amerikanske  Overenskomsts  Afslutning, 
samtidig  med  at  Suspensionen  af  de  gamle  Over¬ 
enskomster  med  England,  Frankrig  etc.  hævedes. 
Imidlertid  førte  disse  Vanskeligheder  til  Forhand¬ 
linger  paa  det  i  December  1918  i  Kristiania  af¬ 
holdte  Møde  af  de  skandinaviske  Delegationer  for 
Vareudvekslingen,  og  det  besluttedes  at  foreslaa  de 
tre  Regeringer,  at  der  optoges  en  fælles  Forhand¬ 
ling  i  London  med  Blokadekomitéen  for  at  søge 
disse  Vanskeligheder  fjernet.  Disse  Forhandlin¬ 
ger  fandt  Sted  i  Januar  og  Februar  i  Aar.  Sverige 
var  ved  disse  repræsenteret  af  Bankdirektør  M. 
Wallenberg  og  Afdelingschef  i  Udenrigsministeriet 
Bergendahl,  Norge  af  Hr.  Michelet  fra  det  norske 
Udenrigsministerium,  medens  jeg  sammen  med 
Chefen  for  Danish  Trade  Office  i  London,  Ingeniør 
Mygind,  repræsenterede  de  danske  Interesser.  Først 
i  de  allersidste  Dage  er  de  sidste  Vanskeligheder 
vedrørende  denne  Sag  overvundet.  Det  opnaaede 
Resultat  vil  være  bekendt  gennem  den  i  Gaar  ud¬ 
sendte  Redegørelse  fra  Komitéen  og  Industriraa- 
det.  Det  er  muligt  at  Præliminærfreden  og  dens 
Følger  i  alt  væsentligt  vil  gøre  dette  Arbejde  over¬ 
flødigt,  men  selvom  dette  skulde  være  Tilfældet, 
har  det  haft  den  dobbelte  Betydning  at  virke  let¬ 
tende  paa  Forholdet  til  de  lokale  Blokadekomi¬ 
téer  og  samtidig  være  et  Vidnesbyrd  om  Evnen  til 
handelspolitisk  Samarbejde  mellem  de  tre  Landes 
Regeringer  og  Handelsorganisationer,  et  Forhold, 
der  ikke  alene  har  sin  store  Værdi  for  Nutiden, 
men  ogsaa  for  Fremtiden.  Den  iiiterskandinavi- 
ske  Vareudveksling  har  etableret  et  direkte  Sam¬ 
arbejde  mellem  skandinaviske  Erhvervsinteresser, 
som  har  medført,  at  Erhvervenes  Repræsentanter 
har  mødt  hinanden  med  den  største  Forstaaelse  og 
Velvilje.  Det  maa  haabes,  at  det  saaledes  vundne 
maa  kunne  fortsættes  i  et  lykkeligt  Samarbejde 
mellem  de  skandinaviske  Erhverv,  et  Samarbejde, 
der  skulde  tjene  til  at  styrke  hvert  af  de  tre  Lande 
i  deres  Forhold  til  Udlandet  og  til  Stormagternes 


Handelsinteresser.  Det  er  klart,  at  hvert  af  de  skan¬ 
dinaviske  Lande  for  sig  har  lettere  ved  at  vinde 
Sympati  end  Respekt.  Naar  man  imidlertid  i  Paris 
nævnede  »le  bloc  scandinave«,  er  der  ingen  Tvivl 
om,  at  dette  Udtryk  rummede  begge  Følelser,  baa- 
de  Sympatien  og  Respekten. 

De  tre  nordiske  Regeringer  har  for  nylig  virke¬ 
liggjort  Planen  om  tre  samtidigt  nedsatte  Handels- 
Trak  tatudvalg,  der  gennem  særlige  Udvalg  vil  træ¬ 
de  i  Forbindelse  med  hinanden  for  at  drøfte  Be¬ 
tingelserne  og  Mulighederne  for  de  tre  Landes 
Samvirken  paa  det  handelspolitiske  Omraade.  I11- 
dustriraadet  er  i  dette  Udvalg  repræsenteret  ved 
Direktør  H.  P.  Prior  og  sin  Formand.  Det  kan 
forventes,  at  den  første  Sammenkomst  af  Udval¬ 
gene  kan  finde  Sted  i  anden  Halvdel  af  næste  Maa- 
ned,  og  det  er  da  ikke  noget  Tilfælde,  at  dette  Mø¬ 
de  falder  sammen  med  en  afsluttende  skandina¬ 
visk  Varudvekslings  Konference. 

Lettelser  i  Blokaden. 

I  Forbindelse  med  nævnte  fælles  skandinaviske 
Forhandlinger  i  London  i  Januar  og  Februar  dette 
Aar  førtes  Forhandlinger  om  en  Række  Enkelt¬ 
heder,  der  alle  havde  til  Formaal  at  søge  Lettel¬ 
ser  for  Handelen  og  Frigørelse  for  de  mange 
Baand,  som  Handelsoverenskomsterne  har  lagt 
paa  vor  Vareudveksling.  Som  bekendt  førtes  sam¬ 
tidig  Forhandlinger  af  Landbrugsdelegerede  om 
særlige  Landbrugsforhold.  Grosserer-Societetets 
Komité  havde  betroet  mig  at  føre  Forhandlingerne 
ogsaa  paa  Komitéens  Vegne,  et  nyt  Udtryk  for  det 
intime  Samarbejde  og  den  store  gensidige  Tillid, 
som  har  karakteriseret  den  under  Krigen  skabte 
Samvirken  mellem  Komitéen  og  Industriraadet. 
Disse  Forhandlinger  førte  jeg  med  den  allierede 
Blokadekomité  i  London,  og  de  drejede  sig  i  første 
Linje  om  Forhøjelse  af  Rationerne,  om  Afskaffelse 
af  visse  Rationer  og  Forhøjelse  af  dem,  der  ikke 
kunde  hæves,  om  Afskaffelse  af  de  særlige  Klausu¬ 
ler  paa  visse  Varer  som  Gummi,  Paraffin  m.  m., 
om  Frigivelse  af  Tilførslerne  fra  Færøerne,  om 
Frigivelse  af  Udførslen  til  Island,  om  Lettelser  for 
Tilførslerne  gennem  Blokaden  fra  Tyskland,  om 
Udførslen  til  Finland  og  Estland  m.  m.  Vanskelig¬ 
hederne  for  at  opnaa  Lettelser  laa  og  ligger  i  den 
Omstændighed,  at  man  stadig  afventer  de  princi¬ 
pielle  Signalforandringer,  som  skulde  komme  fra 
Paris.  Som  bekendt  har  man  ogsaa  i  vide  Er¬ 
hvervskredse  i  Amerika  og  England  haft  levende 
Ønsker  om  Lettelser  for  Handelen,  Ønsker,  der 

undertiden  har  formet  sig  som  en  Konkurrence- 
kamp  mellem  Amerika  og  England.  Som  et  andet 
Moment,  der  har  støttet  vore  Ønsker  om  Hande¬ 
lens  Frigivelse,  kan  nævnes  Opfattelserne  hos  den 
af  Fredskonferencen  indsatte  Administrator  for 
Europas  Forsyning  med  Fødemidler,  Mr.  Hoover, 
som  under  en  Samtale  i  Paris  udtalte  til  mig,  at 
han  for  Europas  Fedtforsyning  maatte  anse  det 
for  en  Hovedopgave  at  genoprejse  Danmarks  og 
Hollands  Smør-  og  Margarineproduktion.  Endelig 
kan  som  et  tredje  gunstigt  Moment  nævnes  og  bør 
fremføres  ved  denne  Lejlighed,  at  man  i  London 
i  Blokadekomitéen  saavel  som  i  Almindelighed  hos 
de  mange  Komitéer,  med  hvilke  vi  under  Krigen 
har  været  i  Forbindelse,  mødte  en  mod  Danmark 
og  vore  danske  Repræsentanter  særdeles  velvillig 
Stemning.  Forhandingerne  i  London  har  som  be¬ 
kendt  under  hele  Krigen  været  ført  fra  dansk  Side 
af  tidligere  Kontorchef  i  Udenrigsministeriet  Rott- 
bøll,  der  efter  at  være  traadt  tilbage  som  Chef  for 
Danish  Trade  Office  har  fortsat  Varetagelsen  af 
de  danske  Interesser  i  alle  Sorteliste  Spørgsmaal, 
samt  af  Ingeniør  K.  Mygind.  Det  er  min  naturlige 
Pligt  ved  denne  Lejlighed  at  udtale  en  Tak  til  disse 
to  Mænd  samt  til  deres  Medhjælpere  for  fortrin¬ 
ligt  og  resultatrigt  Arbejde.  Jeg  vil  samtidig  be¬ 
nytte  Lejligheden  til  at  rette  en  tilsvarende  Tak 
for  fortrinlig  Virksomhed  til  Hr.  Arnstedt  og  Hr. 
Valentinus  i  Washington  samt  til  Ingeniør  Erik 
Bang  Cruse  i  Berlin. 

Det  vil  ikke  være  nødvendigt  her  at  gaa  nærmere 
ind  paa,  i  hvilket  Omfang  det  lykkedes  at  opnaa 
Imødekommen  af  de  danske  Ønsker  under  de  om¬ 
handlede  Forhandlinger  i  London.  Derimod  er  der 
god  Grund  til  at  fremhæve,  at  Industriraadet  er 
enigt  med  Grosserer-Societetets  Komité  i  at  arbejde 
af  al  Magt  paa  at  frigøre  Omsætningen  for  de 
Baand,  som  er  paalagt  den  gennem  Handelsover¬ 
enskomsterne,  og  som  det  under  Krigen  har  paa¬ 
hvilet  Komitéen  og  Raadet  at  administrere.  Vi  er 
os  fuldt  bevidst,  at  det  gælder  om  at  fjerne  alle 
Baand  og  Skranker  for  den  frie  Vareudveksling. 
Vi  maa  haabe,  at  en  snarlig  Fred  vil  muliggøre 
dette  i  endnu  større  Omfang,  end  vi  hidtil  har  kun¬ 
net  naa,  men  vi  maa  ganske  vist  samtidig  være  for¬ 
beredt  paa,  at  denne  Frigørelse  for  Baandene  ikke 
vil  kunne  blive  almindelig  og  næppe  vil  kunne 
omfatte  Forholdet  til  Centralmagterne.  Alt  vil  jo 
her  bero  paa,  hvorledes  disse  Lande  selv  vil  admi¬ 
nistrere  deres  Handel.  Hvis  dette  sker  ved  Opret¬ 
holdelse  af  Indførsels-  og  Udførselsforbud  ved 


Centralisation  af  Varehandelen  og  Opkøbene  i  Ud¬ 
landet  og  ved  den  tyske  Rigshanks  Centraladmini¬ 
stration  af  Betalingsspørgsmaalene,  saa  vil  man 
næppe  kunne  tænke  sig,  at  vi  overfor  en  saadan 
Centralisation  selv  kan  etablere  fri  Handel  uden 
Skade  baade  for  vore  økonomiske  Interesser  og  for 
vore  Forsyninger.  Meget  mere  maa  vi  være  forbe¬ 
redt  paa,  at  der  for  Organisationerne  endnu  staar 
den  handelspolitiske  Opgave  tilbage,  at  varetage 
Erhvervenes  Interesser  under  de  vanskelige  For¬ 
hold,  under  hvilke  Omsætningen  med  Tyskland 
endnu  i  lang  Tid  maa  tænkes  at  foregaa. 

Kulproblemet. 

Under  Opholdet  i  England  beskæftigede  jeg  mig 
ganske  naturligt  med  det  for  Danmark  saa  vigtige 
Kulproblem.  Som  bekendt  har  vore  Kulforsynin¬ 
ger  ikke  forbedret  sig,  ja  vore  Tilførsler  i  Marts 
Maaned  i  Aar  har  endog  været  omtrent  ligesaa  rin¬ 
ge  som  i  den  sletteste  Maaned  i  Begyndelsen  af  Un- 
dervandsbaadskrigen,  da  Tilførslerne  fra  England 
var  standset.  En  væsentlig  Aarsag  hertil  er  det,  at 
Tilførslerne  fra  Tyskland  i  alt  væsentligt  er  stand¬ 
sede.  Vort  normale  Forbrug  er  300,000  Tons  maa- 
nedlig,  vort  reducerede  Minimumsforbrug  200,000, 
men  vi  indfører  i  disse  Maaneder  kun  ca.  110,000 
Tons  maanedlig.  Med  et  maanedligt  Deficit  af 
90,000  Tons  vil  vore  smaa  Reserver  snart  være 
fortæret. 

Nogen  umiddelbar  Udsigt  til  Forbedring  af  den¬ 
ne  Situation  synes  der  ikke  for  Tiden  at  være,  og 
man  maa  derfor  med  megen  Alvor  se  paa  Spørgs- 
maalet  om  vore  Brændselsforsyninger.  Indtræder 
der  ikke  en  væsentlig  Bedring,  saa  vil  vor  Stilling 
i  Løbet  af  1919  blive  vanskeligere  end  i  nogen  Pe¬ 
riode  under  selve  Krigen.  Hertil  kommer,  at  For¬ 
ventningen  om,  at  Freden  skulde  nedbringe  de  højt 
opskruede  Kulpriser,  hidtil  er  blevet  skuffet.  Det 
tør  imidlertid  haabes,  at  Englands  Produktion  vil 
vokse  saa  meget,  at  de  nuværende  høje  engelske 
Eksportpriser  paa  Kul  vil  synke  ned  til  omtrent 
samme  Niveau  som  det,  hvorpaa  de  engelske  in¬ 
denlandske  Kulpriser  befinder  sig,  et  Niveau,  der 
dog  under  alle  Omstændigheder  vil  være  flere  Gan¬ 
ge  højere  end  Prisen  før  Krigen.  Hvis  vi  ikke  naar 
til  at  kunne  købe  vore  Kul  til  samme  Pris  som  de 
kulproducerende  Landes  egne  Industrier,  vil  Føl¬ 
gerne  heraf  for  adskillige  af  vore  Erhverv  og  indu¬ 
strielle  Virksomheder  blive  meget  alvorlige.  Hvis 
vi  skal  fortsætte  at  betale  England  Kulpriser, 
som  er  8 — 10  Gange  saa  høje  som  Prisen  før  Kri- 

gen,  medens  vort  Smør  ikke  paa  det  engelske 
Marked  kan  opnaa  højere  Pris  end  ca.  den  dob¬ 
belte  af,  hvad  der  betaltes  før  Krigen,  saa  vil  til¬ 
lige  Følgerne  heraf  for  hele  Landets  Økonomi  bli¬ 
ve  meget  alvorlige. 

Stormagternes  Handelspolitik. 

Man  har  med  Rette  beskæftiget  sig  med  dét 
Spørgsmaal,  om  de  associerede  Magter  vilde  til¬ 
stræbe  gennem  en  fælles  Handelspolitik  at  frem¬ 
me  Afsætningen  af  deres  færdige  Varer,  samtidig 
med  at  man  hæmmede  Afsætningen  af  Raavarer 
til  de  neutrale  Lande.  Hvad  der  end  maatte  have 
været  påtænkt  eller  fremført  i  teoretiske  Betragt¬ 
ninger  under  Krigen,  har  jeg  det  Indtryk,  at  en 
saadan  systematisk  Politik  ikke  føres  hverken  fra 
Englands  eller  Amerikas  Side.  Det  er  ganske  na¬ 
turligt,  at  Fabrikanter  og  Købmænd,  der  laa  med 
færdige  Varer,  har  presset  paa  for  at  fremme  dis¬ 
ses  Afsætning  paa  de  nevtrale  Markeder,  og  at 
Indehavere  af  Raavarer  i  langt  mindre  Grad  har 
haft  Trang  hertil,  fordi  der  kun  i  ringe  Grad  er 
Overflod  til  Stede  af  Raavarer.  Der  er  paa  den 
anden  Side  ingen  Tvivl  om,  at  den  tyske  Regering 
støttet  af  det  tyske  Erhvervsliv  havde  ganske  be¬ 
stemte  og  klare  Planer  om  en  saadan  Raastofpoli- 
tik,  som  vilde  være  kommet  til  Udførelse,  hvis 
Tyskland  var  gaaet  ud  af  Krigen  uden  Nederlag 
eller  Svækkelse.  Hvorvidt  disse  Planer  alligevel 
kommer  til  Udførelse  fra  tysk  Side,  vil  først 
Fremtiden  vise.  Derimod  tror  jeg  ikke  paa,  at  de 
allierede  Magter  ved  fælles  Handelspolitik  vil  søge 
et  saadant  Princip  gennemført.  Det  vil  vistnok 
hverken  vise  sig  muligt  eller  svarende  til  de  en¬ 
kelte  Staters  Interesser.  Noget  andet  er  det,  at  de 
fiskale  Hensyn,  Nødvendigheden  af  at  lette  den 
uhyre  Gældsbyrde,  kan  føre  til  en  Skattepolitik, 
som  ogsaa  kommer  til  at  ramme  os  gennem  Ud¬ 
forselsvarerne.  Naar  Frankrig  har  et  Budget  paa 
18  Milliarder  Francs,  af  hvilke  kun  12  Milliarder 
kan  dækkes  ved  Skatter,  naar  England  har  en 
Statsgæld,  hvis  Renter,  om  de  tænkes  nogenlunde 
fordelt  paa  Befolkningen,  vilde  svare  til  15 — 16 
sh.  ugentlig  pr.  Arbejder,  saa  er  det  ikke  til  at 
undre  sig  over,  at  disse  Lande  vil  forsøge  at  for¬ 
bedre  deres  finansielle  Status  ved  at  tage  de  bedst 
mulige  Priser  for  deres  Udførselsvarer.  Utvivl¬ 
somt  vil  vi  derigennem  komme  til  at  bære  vor 
betydelige  Del  af  Krigens  Omkostninger,  og  den, 
der  var  i  Stand  til  at  se  ind  i  Fremtiden,  vilde 
muligvis  opdage,  at  den  tilsyneladende  Rigdom 


i  Danmark  om  nogle  Aar  vil  vise  sig  at  være 
stærkt  formindsket,  fordi  vi  ikke  for  vore  Udfør¬ 
selsvarer  kan  opnaa  Priser,  der  svarer  til  de  høje 
Priser,  vi  maa  betale  for  vore  Indførselsvarer,  Va¬ 
rer  som  Kul,  Jern,  Gødningsstoffer  etc. 

Industriraadets  Virksomhed  indadtil. 

Naar  jeg  fra  de  store  Spørgsmaal,  som  berører 
saavel  Industrien  som  Landets  øvrige  Erhverv, 
vender  tilbage  til  Industriraadets  Virksomhed  i 
det  forløbne  Aar,  vil  det  være  naturligt  at  skænke 
enkelte  Sider  af  denne  en  kort  Omtale  og  derved 
ligesom  kaste  et  Strejflys  over  Virksomheden. 

Den  1.  April  1919  omfattede  Industriraadsorga- 
nisationen  1608  industrielle  Virksomheder.  Der 
er  under  Krigen  som  Følge  af  Handelsoverens- 
kømsterne  behandlet  for  disse  Virksomheder  ialt 
132,575  Sager.  Deraf  falder  ca.  70,000  paa  Eks¬ 
peditioner  vedrørende  Importen,  medens  ca. 
60,000  falder  paa  Ekspeditioner  vedrørende  Eks¬ 
porten.  Den  juridiske  Afdeling  har  under  Krigen 
haft  til  Behandling  ca.  700  Sager,  deraf  af  Sager, 
der  er  bragt  for  Nævnet  for  Overtrædelse  af  Klau¬ 
sulerne,  kun  19.  Disse  Tal  kan  kun  give  et  ganske 
overfladisk  Indtryk  af  Industriraadets  almindelige 
Virksomhed.  Til  yderligere  Belysning  fortjener 
det  at  nævnes,  at  Industriraadet  sammen  med 
Grosserer-Societetet  deltog  i  Forhandlingerne  med 
Den  overordentlige  Kommission  om  Ændringerne 
i  de  bekendte  Bestemmelser  om  Avancebegræns¬ 
ning  og  Kædehandel.  Som  Resultat  heraf  opret¬ 
tedes  Erhvervenes  raadgivende  Udvalg,  som  af¬ 
giver  Erklæringer  om  Overtrædelsessager,  og  som 
medvirker  ved  Prøvelsen  af  visse  Prisberegnin¬ 
ger.  Til  Medlemmer  af  dette  Udvalg  valgte  Indu¬ 
striraadet  Direktør  C.  V.  Slomann  og  Formanden 
for  Tekstilfabrikantforeningen,  Fabrikant  Holger 
Sebbelov.  I  Medfør  af  Loven  om  uretmæssig  Kon¬ 
kurrence  og  Varebetegnelse  har  Industriraadet 
nedsat  et  Lidvalg  bestaaende  af  Dr.  polit.  F.  Pio, 
Direktør  Allan  Petersen  og  Fabrikant  E.  Nobel. 
Udvalget  behandler  de  Sager,  der  fremkommer  i 
Henhold  til  Loven. 

I  Efteraaret  1918  nedsatte  Industriraadet  et  Ud¬ 
valg  til  at  gøre  Forslag  til  en  Lov  om  Regulerin¬ 
gen  af  Handel  med  gamle  Metaller,  idet  det  blev 
mere  og  mere  paatrængende  at  modvirke  de  me¬ 
get  udbredte  Tyverier  omkring  i  Virksomheder¬ 
ne,  ikke  mindre  end  Hæleriet  med  Hensyn  til 
brugte  Genstande.  Udvalget  bragte  imidlertid  i 
Erfaring,  at  Justitsministeriet  var  beskæftiget  med 

at  udarbejde  en  Lov,  og  da  det  tør  forventes,  at 
denne  Lov  bygger  paa  det  samme  Materiale  som 
Kriminalistforeningens  af  1911,  som  Industriraa- 
det  bar  anbefalet,  saa  har  Industriraadet  i  denne 
Sag  begrænset  sig  til  i  en  Skrivelse  af  2.  December 
f.  A.  at  henlede  Ministeriets  Opmærksomhed  paa 
Ønskeligheden  af,  at  Sagen  fremskyndes.  Samti¬ 
dig  har  man  bedt  Ministeriet  tage  Hensyn  til  nogle 
foreslaaede  Forbedringer  i  Forslaget. 

Jeg  skal  ikke  yderligere  komme  ind  paa  andre 
Erklæringer  vedrørende  Lovforslag,  som  Industri¬ 
raadet  i  Aa  rets  Løb  har  afgivet,  men  derimod  med 
nogle  Ord  omtale  Industriraadets  Smøreolieud¬ 
valg.  I  Oktober  1917  var  Landets  Beholdninger 
af  Smøreolie  paa  Grund  af  svigtende  Tilførsler 
svundet  saa  betydeligt  ind,  at  man  maatte  befryg¬ 
te  Standsning  af  Jernbaner,  Dampskibe,  Fabriker 
etc.  For  at  søge  Midler  til  at  modvirke  denne  Fa¬ 
re  nedsatte  Industriraadet  et  Smøreolieudvalg  be¬ 
staaende  af  følgende  Herrer:  Fabrikant  C.  F.  Jarl 
som  Formand,  Direktør  G.  Waidtløw,  Fabrikant 
J.  A.  Windfeld-Hansen,  Grosserer  Tb.  Colding, 
Ingeniør  Allan  A.  Bock,  Ingeniør  A.  Jakobsen  og 
Ingeniør  W.  Andersen.  Udvalget  traadte  i  For¬ 
bindelse  med  alle  større  Forbrugere  samt  med 
Smøreolieimportørerne.  Ved  Samvirken  mellem 
alle  disse  lykkedes  det  at  indføre  en  økonomisk 
Benyttelse  af  de  tilstedeværende  Forraad.  Paa  det 
daværende  Tidspunkt  var  Restlagrene  hos  de 
Handlende  ca.  1000  Tdr.  For  at  faa  disse  til  at 
strække  til  saa  længe  som  muligt,  blev  det  ved¬ 
taget  at  opblande  dem  med  1000  Tdr.  grønlandsk 
Tran,  som  stilledes  til  Disposition  fra  den  konge¬ 
lige  grønlandske  Handel.  Samtidig  reguleredes 
Priserne  for  at  forhindre  Opskruning.  Under  Va¬ 
reudvekslingsforhandlingerne  med  Centralmag¬ 
terne  lykkedes  det  at  fremskaffe  nogen  Tilførsel 
af  Smøreolie  sydfra.  De  saaledes  til  Disposition 
staaende  Smøreolier  var,  som  det  vil  forstaas,  af 
ringere  Kvalitet.  Udvalget  foranledigede  da  Aar¬ 
hus  Oliefabrik  til  at  fremstille  af  de  Raamateria- 
ler,  der  stod  til  Raadighed,  navnlig  Tran,  en  bru¬ 
gelig  Transformatorolie,  hvorved  det  lykkedes  at 
forhindre,  at  en  Række  elektriske  Anlæg  blev  sat 
ud  af  Funktion.  Af  en  fra  Amerika  hertil  under 
Navnet  Gødningsstof  indført  Vare,  som  viste  sig  i 
Virkeligheden  at  være  en  Blanding  af  Cylinderolie 
og  brændt  Magnesia,  lykkedes  det  at  fremstille 
et  Kvantum  Cylinderolie,  der  kunde  taale  over¬ 
hedet  Vanddamp.  Jeg  skal  ikke  fordybe  mig  i  en 
Række  andre  Forholdsregler,  som  Smøreolieud¬ 


valget  har  truffet,  men  nøjes  med  her  at  rette  en 
Tak  til  Udvalget,  som  ved  sit  Arbejde  forhindre¬ 
de,  at  nogen  Virksomhed  gik  i  Staa  paa  Grund  af 
Mangel  paa  Olie.  Det  saaledes  udførte  Arbejde 
har,  som  enhver  vil  kunne  forstaa,  haft  den  aller¬ 
største  Betydning. 

Omtrent  samtidig  med  Olieudvalget  nedsattes  i 
Foraaret  1918  Industriraadets  Fedtstofudvalg 
med  Fabrikant  C.  F.  Jarl  som  Formand  og  iøv- 
rigt  bestaaende  af  Professor  Karl  Meyer,  Ingeniør 
M.  C.  Holst  og  Ingeniør  Allan  Bock.  Udvalget  har 
beskæftiget  sig  med  en  lang  Række  Opgaver  ved¬ 
rørende  Erstatningsprodukter  for  Fedtstoffer,  for 
en  stor  Del  paa  Grundlag  af  det  udmærkede  Raa- 
stof,  som  havdes  hertil  i  den  grønlandske  Tran, 
der  stilledes  til  Disposition  af  den  kongelige  grøn¬ 
landske  Handel.  Saaledes  lykkedes  det  at  frem¬ 
stille  et  fortrinligt  Erstatningsstof  for  Talg  kaldet 
Balith,  som  i  stor  Udstrækning  er  anvendt  i  Gar¬ 
verier,  Sliberier,  Tekstilfabriker,  Lysfabriker  og 
Tændstikfabriker.  Endvidere  et  Erstatningsstof 
for  den  i  Tekstilindustrien  uundværlige  i  Vand  op¬ 
løselige  Olie,  som  kaldes  Elain.  Dernæst  et  Er¬ 
statningsstof  for  de  lettere  Mineralolier,  hvoraf 
man  plejer  at  fremstille  Trykfarve  og  Kit.  End¬ 
videre  et  Erstatningsstof  for  den  Plantevoks,  man 
bruger  til  Fabrikation  af  Skosværte,  Erstatnings¬ 
stoffer  for  Vaselin  til  Fremstilling  af  Salver  o.  s.  v. 
o.  s.  v.  Det  er  de  to  Virksomheder,  Aarhus  Olie¬ 
fabrik  og  A/S  Oliehærdningsfabriken,  som  skyldes 
Tak  for  disse  betydningsfulde  Resultater.  Ganske 
særligt  maa  det  være  tilladt  i  denne  Forbindelse 
at  nævne  Ingeniør  M.  C.  Holst,  hvis  kemiske  Ar¬ 
bejder,  det  skyldes,  at  de  fortrinlige  Resultater  er 
naaet. 

Ligesom  dette  Udvalg  tillige  har  været  raadgi- 
vende  for  Landbrugsministeriet,  har  det  i  Efter- 
aaret  1917  nedsatte  Sæbeudvalg  bestaaende  af  Fa¬ 
brikant  C.  F.  Jarl  som  Formand,  Professor  Karl 
Meyer,  Ingeniør  Allan  Bock,  samt  Sæbefabrikan¬ 
terne  Heymann  Bloch  og  Schou,  G.  Waidtløw  og 
S.  Berg,  forhandlet  med  Den  overordentlige  Kom¬ 
mission  om  Organisationen  af  Sæbefabrikationen 
i  den  Periode,  da  der  manglede  tekniske  Fedtstof¬ 
fer  til  Fremstilling  af  Sæbe  paa  sædvanlig  Maadc 
og  i  sædvanligt  Omfang.  Udvalget  har  da  gjort 
Forslag,  som  kunde  lægges  til  Grund  for  Kom¬ 
missionens  Beslutninger,  foranlediget  Oprettelsen 
af  et  fælles  Laboratorium  tor  dansk  Olie-  og  Sæ¬ 
beindustri,  bl.  a.  for  at  føre  Kontrol  med  Sæbe¬ 
kvaliteterne,  udarbejdet  Normer  for  Fremstilling 

af  Vaskepulver  m.  m.  samt  fremskaffet  og  fordelt 
Raastoffer  til  Sæbeindustrien. 

Nogle  af  de  her  nævnte  Opgaver  er  af  samme 
Art,  som  de,  der  i  Aarets  Lob  beskæftigede  Studie¬ 
kommissionen  og  en  Række  af  denne  nedsatte  Ud¬ 
valg.  Jeg  maa  desværre  give  Afkald  paa  paa  dette 
Sted  at  gøre  Rede  for  hver  enkelt  af  disse  Udvalgs 
Virksomhed,  for  at  denne  Beretning  ikke  skal 
svulme  op  over  alle  Grænser,  kun  maa  det  være 
mig  tilladt  at  nævne,  at  Fabrikant  C.  F.  Jarl  den 
10.  Maj  i  Fjor  stillede  et  Beløb  af  13,000  Kr.  til 
Raadighed  til  Løsningen  af  Opgaver  vedrørende 
Studiekommissionen.  For  denne  værdifulde  Støtte 
bringer  jeg  herved  en  varm  Tak. 

Som  andre  Opgaver,  i  hvis  Løsning  Industri- 
raadet  deltager,  skal  jeg  nævne  Oprettelsen  af  et 
Centralinstitut  for  teknisk  Revision.  Dette  er  sket 
i  Forbindelse  med  Dansk  Ingeniørforening.  Ini¬ 
tiativet  toges  indenfor  vor  Kreds  af  Direktør  Slo- 
mann.  En  anden  betydningsfuld  Opgave  er  taget 
op  i  Forbindelse  med  Ingeniørforeningen,  nemlig 
Spørgsmaalet  om  Overføringen  af  elektrisk  Kraft 
fra  Norge  til  Danmark,  som  nu  er  Genstand  for 
Studier  i  et  fælles  Udvalg. 

Paa  Forslag  af  Direktør  Chr.  H.  Olesen  ned¬ 
satte  Industriraadet  et  Udvalg  til  Samvirken  med 
den  allerede  bestaaende  Komité  til  Bekæmpelse  af 
et  Statsmonopol  paa  Tobak.  Man  har  besluttet  at 
udvide  Virksomheden  til  et  almindeligt  Oplys¬ 
ningsarbejde  vedrørende  Spørgsmaalet  om  Stats¬ 
monopoler. 

Jeg  har  her  søgt  at  begrænse  Fremstillingen  til 
de  særlige  Opgaver,  som  Krigssituationen  har  for¬ 
anlediget,  og  skal  for  ikke  at  trætte  undlade  en 
nærmere  Redegørelse  for  de  mange  andre  Udvalg, 
som  har  virket  i  det  forløbne  Aar,  saasom  Konsu¬ 
latudvalget  under  Etatsraad  Olesens  Ledelse  m.  fl. 

Det  vil  kun  være  naturligt,  at  jeg  til  denne  Re¬ 
degørelse  knytter  en  offentlig  Tak  til  alle  de  Med¬ 
lemmer  af  Industriraadet  eller  udefra  tilkaldte, 
som  har  udført  det  store  frivillige  Arbejde,  der  i 
disse  Krigsaar  i  stedse  voksende  Grad  viste  sig 
nødvendigt.  Ingensinde  har  vi  forgæves  bedt  no¬ 
gen  om  at  tage  sin  Part  af  Arbejdet,  skønt  delte 
i  mangfoldige  Tilfælde  har  krævet  stor  Anvendelse 
af  Tid  og  den  største  Anspændelse  af  Kræfter. 
Naar  jeg  retter  denne  Tak  til  Medlemmerne  af 
Industriraadet  og  de  forskellige  Lklvalg  og  fornyei 
Takken  til  Komitéens  og  Industriraadets  fælles 
Repræsentanter  i  Udlandet,  vil  jeg  tillige  gerne 
tilføje  en  Tak  til  den  store  Stab  af  Funktionærer, 


der  i  disse  Krigsaar  har  virket  for  Industriraadet 
og  for  vore  fælles  Udvalg  med  de  andre  Erhverv. 
Ganske  særligt  er  der  Anledning  til  at  rette  Tak¬ 
ken  til  dem,  der  i  det  daglige  har  organiseret  dette 
Arbejde  og  tidlig  og  silde  med  utrættelig  Interesse 
og  med  den  største  Dygtighed  ført  an  i  Arbejdet. 
Jeg  tænker  herved  paa  Direktør  Harald  Nielsep, 
hvis  altfor  tidlige  Død  maaske  ikke  vilde  være 
indtruffet,  hvis  han  ikke  i  disse  Aar  havde  anvendt 
sine  udmærkede  Kræfter  i  næsten  overmenneske¬ 
lig  Anspændelse.  Jeg  tænker  paa  Sekretæren  ved 
Erhvervenes  Fællesudvalg,  Aage  Møller,  der  plud¬ 
selig  døde  i  Februar  d.  A.  efter  faa  Dages  Sygdom, 
der  næppe  var  uden  Forbindelse  med  den  stadige 
Anspændelse  af  Kræfterne,  som  ogsaa  var  blevet 
hans  Lod.  Jeg  tænker  paa  Ingeniør,  Kontorchef 
Gustav  IJartz,  paa  Redaktør  Povl  Drachmann,  In¬ 
geniør  Hjalmar  Lange,  paa  Cand.  polit.  Cock- 
Clausen,  samt  sidst  og  ikke  mindst  paa  Direktør 
Gunnar  Gregersen,  den  utrættelige  Leder  af  den 
skandinaviske  Vareudveksling  og  af  Dispensa¬ 
tions-  og  Kompensationsudvalgenes  Arbejde. 

Samarbejdet  mellem  Erhvervene. 

Hvad  der  paa  disse  Omraader  er  udrettet  un¬ 
der  Krigen,  er  saaledes  Resultatet  af  mange  gode 
Kræfters  forenede  Anstrengelser.  Hvad  der  er 
naaet  er  sket  i  Samarbejdets  Tegn,  og  som  be¬ 
kendt  hviler  dette  ikke  paa  noget  enkelt  Erhverv 
alene.  Først  traadte  Handel  og  Industri  i  det  in¬ 
time  Samarbejde,  som  førte  til  Afslutningen  af 
Handelsoverenskomsterne,  og  som  under  hele  Kri¬ 
gen  udviklede  sig  i  stedse  voksende  Forstaaelse 
og  Harmoni.  At  dette  har  været  muligt,  skyldes 
de  ledende  Kræfter  indenfor  Grosserer-Societetet, 
og  jeg  maa  fra  denne  Plads  rette  Industriens  op¬ 
rigtige  og  varme  Tak  til  Komitéens  fremragende 
Formand,  Bankdirektør  C.  C.  Clausen,  og  til  de 
forskellige  ledende  Personligheder  i  Komitéens 
Virksomhed  med  Grosserer  Otto  Petersen  som 
Formand  for  Komitéens  Englandsudvalg,  og 
Grosserer  Lillienskjold  som  Formand  for 
Fordelingsudvalget  i  Spidsen  og  omfattende 
hele  Rækken  af  Komitéens  Medlemmer,  som 
under  Krigen  har  haft  Opgaver  svarende  til 
dem,  vi  har  bestræbt  os  for  at  løse  i  In¬ 
dustriraadet.  Samarbejdet  med  Handelen  toges  op 
allerede  i  1915.  De  forøgede  Vanskeligheder,  der 
opstod  i  1917,  førte  til  en  Udvidelse  af  dette  Sam¬ 
arbejde  med  Landbrug,  Skibsfart  og  Fiskeri.  Er¬ 
hvervenes  Fællesudvalg  og  det  herigennem  tilveje- 

bragte  Samarbejde  med  Erhvervene  fortjener  sin 
særlige  Omtale  og  har  sin  egen  betydningsfulde 
Historie,  som  det  desværre  ikke  her  vil  være  mu¬ 
ligt  at  fremstille  i  det  Omfang,  den  fortjener,  og  i 
det  Omfang,  i  hvilket  den  i  Virkeligheden  maa 
have  Offentlighedens  Interesse. 

Erhvervenes  Fællesudvalgs  første  Opgave  var 
at  organisere  Tilførslerne  til  Danmark  med  Be¬ 
nyttelsen  af  den  sparsomme  til  Raadighed  staa- 
ende  Tonnage.  Det  blev  senere  Erhvervenes  Fæl¬ 
lesudvalg,  der  bar  Vareudvekslingsforhandlinger¬ 
ne  med  Sverige  og  Norge,  med  Finland  og  ikke 
mindst  med  Tyskland. 

Det  er  nyt  i  dansk  Erhvervslivs  Historie,  at  Er¬ 
hverv,  der  i  det  daglige  mere  lever  i  Følelsen  af 
den  indbyrdes  Konkurrence,  end  i  Forstaaelsen  af 
de  store  fælles  Interesser,  naaede  til  en  Samvirk - 
somhed  med  Blikket  fæstet  paa  de  sidste.  Selve 
Vareudvekslingernes  Historie  og  de  under  disse 
opnaaede  Resultater,  har  for  alle,  som  har  del¬ 
taget  deri,  efterladt  et  stærkt  Indtryk  af  Betyd¬ 
ningen  af  et  saadant  Samarbejde,  om  ikke  almene 
Interesser  og  store  økonomiske  Interesser  skulde 
have  været  prisgivet  til  den  stærkere  Modparts 
Dispositioner  i  hans  Interesse.  Vi  staar  nu  ved  Af¬ 
viklingen  af  de  for  den  frie  Handel  og  Omsætning 
hæmmende  Baand.  Meget  af  denne  Samvirksom- 
hed  vil  derfor  af  sig  selv  ophøre,  men  hvad  der 
er  lært  under  Krigen,  bør  ikke  glemmes,  og  hvad 
der  her  er  vundet  i  Forstaaelse  og  Evne  til  i  Fæl¬ 
lesskab  at  tage  Opgaverne  op  til  Drøftelse  og  For¬ 
handling,  vil  forhaabentlig  ikke  heller  atter  gaa 
tabt.  For  det  Samarbejde,  som  saaledes  yderli¬ 
gere  udviklede  sig  med  Landbrugets  og  Skibsfar¬ 
tens  Repræsentanter  gennem  Erhvervenes  Fælles¬ 
udvalg,  og  som  fortsættes  den  Dag  i  Dag,  bringer 
jeg  de  paagældende  Repræsentanter  en  varm  Tak. 
Jeg  tillader  mig  at  bede  Formændene  for  de  paa¬ 
gældende  Grupper  indenfor  Udvalgene,  Forpagter 
Sonne  og  Direktør  C.  Cold,  om  at  modtage  denne 
Tak  paa  egne  og  Kollegaers  Vegne. 

(Sluttes.) 

□□□□□□ 

#  Fra  dansk  Industri.  # 

Siden  vor  sidste  Beretning  er  der  sket  forskellige 
Forandringer  indenfor  flere  af  vore  Industriaktiesel¬ 
skaber. 

Saaledes  har  A/S  Hillerød  Savværk  fordoblet  sin 
Aktiekapital  til  1,5  Miil.  Kr.  De  750.000  Kr.  nye  Aktier 
har  været  udbudt  til  125  pCt. 

Aktieselskabet  Thornycrofts  Motorer  for  Danmark, 
hvis  Virksomhed  nu  skal  udstrækkes  til  hele  Skan¬ 


dinavien,  har  besluttet  at  udvide  Aktiekapitalen  til 
250.000  Kr.  samtidig  med  at  Firmaet  ændres  til  Thor- 
nyeroft  Skandinavia  Aktieselskab. 

Aktieselskabel  Søren  Wistoft  &  Co.s  Fabriker  har 
emiteret  for  175.000  Kr.  nye  Aktier  til  108  pCt.,  saa¬ 
ledes  at  Aktiekapitalen  nu  andrager  350.000  Kr. 

De  Forenede  Jernstøberier,  Aktieselskab,  har  udvidet 
sin  Aktiekapital  fra  2  til  3  Mili.  Kr.  De  nye  Aktier 
har  været  fremlagt  til  125  pCt. 

Aktieselskabet  Dansk  Paraplystokkefabrik,  der  hidtil 
har  arbejdet  med  en  Kapital  paa  75.000  Kr.,  har  ved¬ 
taget  at  udvide  denne  til  450.000  Kr.  samt  at  forandre 
Selskabets  Navn  til  Mordisk  Stokke-  og  Træindustri 
Aktieselskab.  Samtlige  nye  Aktier  overtages  af  gamle 
Aktionærer.  Selskabet  har  Fabriker  i  Otterup  (Fyen) 
og  paa  Amager. 

Ved  et  Mode  den  9.  April  i  Kjøbenhavn  er  stiftet 
cn  Forening  af  danske  Fabrikanter  af  Landbrugsma¬ 
skiner  og  Redskaber  med  det  Formaal  at  virke  for  en 
mere  hensigtsmæssig  Specialisering  af  Fabrikationen 
baade  for  at  kunne  imødegaa  den  skærpede  Konkur¬ 
rence  fra  Udlandet  og  for  at  søge  optaget  Fabrika¬ 
tion  af  Maskiner  og  Redskaber,  der  tidligere  er  bievne 
importeret  fra  Udlandet.  Endvidere  er  det  Hensigten 
herigennem  at  søge  Eksporten  af  danske  Landbrugs¬ 
maskiner  oparbejdet. 

Til  Bestyrelsen  er  valgt:  Fabrikant  Chr.  Blom,  Skan¬ 
derborg,  (Formand);  Fabrikant  Hans  L.  Larsen,  Fre¬ 
derikssund;  Fabrikant  A.  Mandrup,  Boskilde;  Fabri¬ 
kant  J.  Jacobsen,  Fraugde;  Fabrikant  J.  Rasmussen, 
Stubbekøbing;  Fabrikant  B.  Buaas,  Aalborg  og  Fabri¬ 
kant  M.  Nordsten,  Hillerød. 

□□□□□□ 

Mindre  Meddelelser. 

Fra  Overskud  til  Underskud. 

Fra  den  gunstige  Handelsbalance,  hvis  Pengerig¬ 
dom  og  andre  behagelige  Sider  vi  havde  vænnet  os  til 
i  Krigens  Aar,  gaar  vi  nu  med  rivende  Fart  tilbage 
igen.  Saaledes  viser  den  offentliggjorte  Statistik  for 
Vareudvekslingen  med  Udlandet  i  Februar  d.  A.  en 
Indførsel  til  Værdi  af  117  Mili.  Kr.  mod  en  Udførsel 
af  indenlandske  Varer  af  kun  28  Mili.  Kr.  Selv  om 
ekstraordinære  Forhold  nu  gør  sig  gældende,  saaledes 
at  vi  har  Haab  om,  at  disse  Tal  ikke  skal  være  kon¬ 
stante,  burde  de  dog  give  Anledning  til  alvorlig  Efter¬ 
tanke. 

Japans  Kulforbrug  og  Kinas  Kulforraad. 

Efter  franske  og  tyske  Meddelelser  angiver  det  geo¬ 
logiske  Bureau  under  Japans  Indenrigsministerium,  at 
Japans  Kulforraad,  saavel  de,  der  er  under  Brydning, 
som  de  øvrige  Forraad  tilsammen  er  c.  6000  Millioner 
Tons,  hvortil  kommer  i  Kolonierne:  Sachalin,  For- 
mosa  og  Korea  c.  1800  Miil.  Tons.  Kulforbruget  er 
endnu  ikke  stort,  kun  0,35  t.  pr.  Individ,  imod  et  For¬ 
brug  pr.  Individ  i  U.  S.  A.  paa  5,5  t,  i  England  4,2  t, 
i  Tyskland  3,6  t,  i  Belgien  3,4  t,  i  Frankrig  1,5  t  og  i 
Østrig  1,2  t.  Regner  man,  at  Japans  Forbrug  vil  stige 
ret  snart  til  c.  2  t  pr.  Hoved,  vil  Kulforraadene  kun 

slaa  til  i  c.  80  Aar.  Derfor  er  Spørgsmaalet  om  Er¬ 
statning  for  Kul  ret  brændende;  særlig  har  man  rettet 
Opmærksomheden  mod  Petroleumslejerne  og  Jordgas- 
forekomsten,  dels  paa  selve  de  japanske  Øer,  dels  paa 
Formosa  og  Sachalin.  Der  vindes  aarlig  c.  400.000  t 
Petroleum,  langt  fra  tilstrækkeligt  til  Dækning  af 
Brændselsforbruget.  Endvidere  udnytter  man  Japans 
Vandfald,  hvoraf  man  regner  at  kunne  raade  over  3 
Mili.  Kilowatt  (svarende  til  et  Forbrug  af  c.  20  Miil. 
Tons  Kul),  men  hvoraf  der  foreløbig  kun  er  taget  i 
Brug  c.  V2  Mili.  Kilowatt. 

Endelig  regner  man  paa  dette  som  paa  lignende  Raa- 
stoffelter  i  bøj  Grad  i  Japan  med  Kinas  store  Rig¬ 
domme  i  Jorden.  Det  samme  geologiske  Bureau  op¬ 
gør  Kinas  Kulforraad  til  følgende  Tal  i  Millioner  Tons: 
i  Provinsen  Tschili  3,080,  Schantung  650,  Kiangsi  1,435, 
Mandschuriet  1220,  Schansi  554,200,  Hunan  17,000, 
Szetschwan  15,000,  med  Forraadene  i  de  øvrige  Pro¬ 
vinser  i  alt  c  593,400  Millioner  Tons.  Ilvormeget  der 
heraf  er  Mulighed  for  at  vinde  ved  den  nuværende 
Teknik  angives  ikke;  men  det  er  i  hvert  Fald  for  en¬ 
kelte  Omraader  saaledes,  at  store  Dele  af  disse  Lejer 
er  for  dybe  for  almindelig  Brydning.  — 

Særlig  Mandschuriets  Kulforraad  er  lettilgængelige 
for  Japan,  idet  der  dér  findes  de  nødvendige  Samfærd¬ 
selsmidler;  men  man  regner,  at  selv  fra  Schansis  væl¬ 
dige  Kulminer  vil  Transporten  til  Japan  over  Tsingtau 
kun  koste  c.  12  Yen  (c.  22  Kr.)  pr.  Ton,  hvad  der  over¬ 
for  det  indenlandske  Markeds  Priser  —  bl.  a.  den 
stærkt  stigende  Arbejdsløn  —  synes  at  være  billigt. 

—  For  Aaret  1915  angives  i  en  hollandsk  Gesandt¬ 
skabsberetning  selve  Produktionen  i  Kina  af  Kul,  men 
kun  i  de  største  Anlæg  og  kun  med  meget  tilnærmel¬ 
sesvis  Sikkerhed,  til  at  være  c.  9  Millioner  Tons. 

Chiles  Nitrater. 

Den  nuværende  Produktion  i  Chile  er  omtrent 
210,000  Tons  om  Maaneden.  Eksporten  foregaar  fra 


Havnene  Pisagua,  Junin,  Caleta,  Buena  og  Iquiqe,  i 
Provinserne  Tarapaea,  Tocopilla,  Antofagasta,  Méjil- 
lones,  Caleta  Coloso  og  Taltal  i  Provinsen  Antofaga¬ 
sta. 

Følgende  Tabel  giver  en  Oversigt  over  Produktio¬ 
nen  af  Nitrater  gennem  de  sidste  Aar  (i  Tons): 

Produktion  Eksport 


1915— 16 .  2,300,000  2,200,000 

1916— 17 .  2,500,000  2,400,000 

1917— 18 .  2,600,000  2,500,000 


Produktionen  er  saaledes  større  end  Eksporten, 
og  som  Følge  heraf  findes  der  et  disponibelt  Lager 
paa  omtrent  800,000  Tons. 

Man  frygter,  at  de  chilensiske  Nitratproducenter 
gaar  en  mørk  Fremtid  imøde.  Thi  paa  den  ene  Side 
staar  den  overskydende  Produktion,  der  er  endnu 
mere  følelig,  ved  at  Krigsordrene  nu  er  bortfaldet, 
og  paa  den  anden  Side  Konkurrencen  med  de  sjm- 
tetiske  Nitrater,  der  ikke  eksisterede  før  Krigen,  og 
som  tegner  til  at  blive  farlig  ved  den  store  Mængde 
Fabriker,  som  det  af  Hensyn  til  det  militære  Behov 
har  været  nødvendigt  at  organisere  i  alle  Lande. 

Det  synes  dog,  som  om  de  af  Luften  udvundne 
Nitrater  ikke  er  saa  frugtbargørende  som  de  naturlige 
Nitrater,  men  Prisspørgmaalet  spiller,  naar  alle  Om¬ 
kostninger  er  taget  med,  en  stor  Rolle  ved  Bedøm¬ 
melsen  af,  til  hvilken  Side  Vægtskaalen  vil  hælde. 

Dette  Spørgsmaal  optager  i  høj  Grad  Regeringen 
og  alle  økonomiske  Kredse  i  Chile.  Man  søger  efter 
Midler  til  at  fjerne  Faren,  idet  man  fuldkommengør 
Raffineringen  og  paa  Forekomsstederne  organiserer 
Udvindingen  af  Naturnitraterne  som  Kalinitrat,  Glau- 
bersalt  o.  s.  v. 

Under  Fremstillingen  af  Sodanitrater  udvinder 
man  allerede  nu  mere  Jod,  end  der  kræves  for  at 
dække  det  nuværende  Verdensbehov.  Fabrikanterne 
har  dannet  et  Syndikat,  og  der  er  givet  et  engelsk  Fir¬ 
ma  Monopol  paa  Salget  af  Jod. 


&  ®  © 


ORGANISATIONS-  06  FORENINGS-MEDDELELSER. 


Ophævelse  af  Sortelisterne. 

Den  herværende  Comité  Interallié  meddeler,  at  de 
allierede  og  associerede  Regeringer  har  besluttet  fra 
og  med  den  29.  April  1919  at  ophæve  alle  de  Sorte¬ 
lister,  der  har  været  offentliggjort  eller  samlede  over 
Firmaer  og  Personer,  samt  at  alle  Vanskeligheder  ved 
Handel  og  Samkvem  med  Firmaer  og  Personer  paa 
saadanne  Lister  samtidig  ophører. 

De  allierede  og  associerede  Regeringer  forbeholder 
sig  Ret  til  at  genindføre  alle  eller  enkelte  af  disse 
Sortelister,  hvis  et  saadant  Skridt  maatte  skønnes  at 
være  nødvendigt. 


Ovennævnte  Bestemmelser  gælder  ikke  sortlistede 
Skibe. 

Den  interskandinaviske  Handel. 

Det  meddeles  herved,  at  de  mellem  Repræsentanter 
for  de  3  skandinaviske  Lande  paa  den  ene  Side  og 
Repræsentanter  for  de  allierede  Regeringer  paa  den 
anden  Side,  førte  Forhandlinger  i  London  om  Lem¬ 
pelser  i  Handelen  mellem  de  3  skandinaviske  Lande 
nu  er  tilendebragt,  idet  der  er  afsluttet  en  særlig  Over¬ 
enskomst  angaaende  den  interskandinaviske  Handel. 

Denne  Overenskomst,  hvorved  der  er  opnaaet  for¬ 
skellige  Lempelser,  gaar  ud  paa  følgende: 

Tilladelse  til  Eksport  af  danske  Fabrikater,  helt  eller 
delvis  fremstillet  af  klausulerede  Materialer,  samt  til 
Reeksport  af  urationerede  Varer  vil  herefter  kunne  gi¬ 
ves  af  Organisationerne,  uden  at  der  i  noget  Tilfælde 
forst  skal  indhentes  Samtykke  til  saadan  Udførsel  fra 
de  associerede  Regeringers  herværende  Repræsentan¬ 
ter.  Fremgangsmaaden  vil  for  disse  Varers  Vedkom¬ 
mende  være  den,  at  den  danske  Eksportør  fra  sin 
norske,  respektive  svenske,  Køber  fremskaffer  Køber¬ 
erklæring  i  to  Eksemplarer,  som  indsendes  til  Gros¬ 
serer-Societetets  Komité  henholdsvis  Industriraadet 
sammen  med  Ansøgningen  om  Udførselstilladelse. 
Købererklæringen  skal  ikke  endosseres  af  de  respek¬ 
tive  interallierede  Komitéer  i  Christiania  og  Stock¬ 
holm. 

For  de  rationerede  Varers  Vedkommende  vil  Gros¬ 
serer-Societetets  Komité  henholdsvis  Industriraadet 
kun  kunne  give  Reeksporttilladelse,  efter  at  Ekspor¬ 
tøren  ved  Henvendelse  gennem  den  paagældende  Orga¬ 
nisation  har  opnaaet  den  herværende  interallierede 
Komités  Tilladelse  til  saadan  Reeksport.  Ogsaa  for 
disse  Varers  Vedkommende  vil  samme  Købererklæring 
in  duplo  være  at  fremskaffe.  — 

Frilistevarer  vil  som  hidtil  kunne  udføres  uden 
Organisationernes  Tilladelse  og  uden  Afgivelse  af  Ko- 
bererklæringer. 

For  Import  her  til  Landet  af  Varer  fra  de  to  andre 
Lande  skal  Garantierklæringerne,  hvor  saadanne  skal 
afgives,  ikke  endosseres  af  den  herværende  interallie¬ 
rede  Komité. 

Blokaden  af  det  adriatiske  Hav  hævet 

Ifølge  Meddelelse  fra  Udenrigsministeriet  har  den 
italienske  Regering  ophævet  Blokaden  af  det  adriati¬ 
ske  Hav. 

Slanger  og  Dæk  til  Automobiler. 

Ifølge  Meddelelse  fra  den  Interallierede  Komité  be¬ 
tragtes  Garantierklæringer  udstedt  for  Import  af  Auto¬ 
mobiler  som  ogsaa  dækkende  de  dertil  hørende  Slan¬ 
ger  og  Dæk  (tyres).  Løbende  Garantierklæringer,  i 
hvilke  det  findes  anført,  at  Garantierklæringen  kun 
gælder  for  Automobilet  uden  Ringe,  skal  uanset  denne 
Paategning  nu  betragtes  som  ogsaa  omfattende  Dæk 
og  Slanger. 

Frilisten. 

I  Forbindelse  med  tidligere  Meddelelse  vedrørende 
Fortolkningen  af  de  i  Frilisten  indeholdte  Varebeteg¬ 
nelser  skal  meddeles,  at  Danish  Trade  Office  i  Lon¬ 
don  ifølge  Telegram  har  modtaget  Underretning  fra 
the  War  Trade  Department  om,  at  de  enkelte  Dele, 


hvoraf  en  Cykle  er  sammensat,  betragtes  som  faldende 
ind  under  de  paa  Frilisten  opførte  »Bicycles  and  Ac-‘ 
cessories«,  naar  det  udtrykkelig  er  anført,  at  disse 
Dele  er  bestemt  til  Fabrikation  af  Cykler. 

Yderligere  meddeler  the  War  Trade  Department, 
al  Betegnelsen  Snørebaand  ogsaa  omfatter  Snørebaand 
fremstillet  af  Læder,  samt  at  Plysch  omfatter  alt  Stof, 
der  i  Handel  og  Vandel  betragtes  som  Plysch.  Straa- 
maatter  betragtes  som  faldende  ind  under  »Bambus- 
maatter«,  derimod  falder  Broderier  af  Silkeuld  og  Bom¬ 
uld  ikke  ind  under  Frilisten. 

Endvidere  meddeles,  at  Sække  og  Emballage ,  der 
benyttes  til  Varer,  som  findes  paa  Frilisten,  ogsaa  be¬ 
tragtes  som  omfattet  af  denne,  samt  endelig  at  Kino- 
malograffdms  omfatter  begge  Slags  Films  (nemlig  raa 
og  trykte).  Endelig  omfattes  ogsaa  Slør  af  Frilisten 
under  Betegnelsen  »Laces  and  Guipure«. 

Fri  Import  af  Tæpper,  ny  Ration  for  Tarme. 

Ifølge  Meddelelse  fra  den  herværende  interallierede 
Komité,  vil  Tæpper  af  enhver  Beskaffenhed  kunne 
indføres  uden  at  afskrives  paa  nogen  Ration.  Fra  1. 
Januar  d.  A.  at  regne,  er  der  fastsat  en  ny  Ration  paa 
500  Tons  Tarme  (undtagen  Svinetarme). 

Eksporten  fra  Danmark  til  de  okkuperede  Dele 
af  Tyskland. 

Ifølge  Meddelelse  fra  den  herværende  interallierede 
Komité  vil  der  nu  kunne  finde  Eksport  Sted  fra  Dan¬ 
mark  til  de  af  de  Allieredes  Hære  okkuperede  Dele 
af  Tyskland. 

Med  Hensyn  til  Spørgsmaalet  om,  hvilke  Varer  der 
kan  eksporteres,  gælder  Bestemmelserne  i  den  dansk¬ 
amerikanske  Handelsoverenskomst,  idet  der  dog  uden¬ 
for  de  ved  bemeldte  Overenskomst  fastsatte  Begræns¬ 
ninger  vil  kunne  gives  Licenser  af  den  interallierede 
Komité,  forudsat  at  Importøren  i  det  okkuperede  Di¬ 
strikt  paa  sædvanlig  Maade  har  opnaaet  Importlicens 
Denne  gives  til  den  tyske  Importør  af  de  lokale  Mili¬ 
tærautoriteter  og  den  af  de  Allierede  oprettede  Trade 
Committee.  Ansøgninger  in  duplo  stilede  til  »Comité 
Interallié  au  Danemark«  og  affattet  paa  engelsk  ind¬ 
sendes  til  Industriraadet  resp.  Grosserer  Societetets  Ko¬ 
mité,  Kontoret  for  dansk  Udenrigshandel,  ledsaget  af 
de  sædvanlige  trykte  Ansøgningsformularer  i  udfyldt 
Stand,  bilagt  den  tyske  Importørs  Importtilladelse,  for¬ 
synet  med  behørig  Paategning. 

Opmærksomheden  henledes  udtrykkeligt  paa,  at  det 
selvfølgelig  i  alle  Tilfælde,  hvor  der  er  udstedt  Ud¬ 
førselsforbud  for  den  paagældende  Vare,  vil  være  nød¬ 
vendigt  at  indhente  Justitsministeriets  Udførselstilla¬ 
delse. 


116 


TIDSSKRIFT  FOR  INDUSTRI 


Eksport  til  Danmark  fra  de  okkuperede  Dele  af 
Tyskland  vil  kunne  finde  Sted  efter  lignende  Regler, 
som  gælder  for  Importen  til  disse  Distrikter. 

Udførselstilladelser  gives  af  »The  Inter-Allied  Econo- 
mic  Committee«  i  Luxemburg  under  Forudsætning  af, 
at  den  herværende  interallierede  Komité  i  hvert  enkelt 
Tilfælde  har  meddelt  sit  Samtykke. 

Pakkepost  fra  England  til  neutrale  Lande. 

Ifølge  Meddelelse  fra  Danish  Trade  Office,  London, 
er  der  truffet  en  Ordning,  hvorefter  Forsendelse  af 
Pakkepost  til  neutrale  Lande  i  Evropa  vil  kunne  ske 
uden  Afgivelse  af  den  sædvanlige  Garantierklæring, 
forudsat  at  Pakkens  Værdi  ikke  overstiger  5  £.  Det 
er  imidlertid  en  bestemt  Forudsætning,  at  denne  Frem- 
gangsmaade  kun  bringes  til  Anvendelse  i  enkelte  Til¬ 
fælde,  og  det  vil  ikke  kunne  tillades  den,  der  ekspor¬ 
terer,  at  afsende  et  større  Antal  Pakker  til  den  samme 
Varemodtager  uden  Afgivelse  af  de  sædvanlige  Garanti¬ 
erklæringer. 

Transit  via  England. 

Ifølge  Bekendtgørelse  i  Board  of  Trade  Journal  vil 
Varer,  der  sendes  til  Storbritannien  og  Irland  for  der 
at  omlades  for  Videreforsendelse,  ikke  længere  ram¬ 
mes  af  Importforbud.  Der  behøves  derfor  ikke  ind¬ 
hentes  Samtykke  fra  Departementet  for  Eksportfor¬ 
bud,  forinden  der  sendes  Varer  til  Storbritannien  og 
Irland,  selvom  disse  Varer  er  importforbudte  i  Eng¬ 
land,  naar  de  blot  ikke  er  eksportforbudte  til  Bestem¬ 
melsesstedet. 

Overtelegrafering  af  Garantierklæringsnumre 
til  Amerika. 

Som  bekendt  er  der  truffet  den  Ordning,  at  Orga¬ 
nisationerne  telegrafisk  kan  give  Kontoret  i  Washing¬ 
ton  Meddelelse  om  Udstedelse  af  Garantierklæringer, 
saaledes  at  den  fornødne  Udførselstilladelse  fra  Ame¬ 
rika  paa  Grundlag  heraf  kan  meddeles  af  de  ameri¬ 
kanske  Myndigheder.  Da  det  imidlertid  hænder,  at 
Importørerne  overtelegraferer  Garantierklæringsnum¬ 
rene  til  deres  amerikanske  Leverandører,  forinden 
Industriraadet  er  blevet  anmodet  om  at  telegrafere 
Numret  til  Kontoret  i  Washington,  og  da  dette  volder 
Vanskeligheder,  idet  der  rettes  Henvendelse  til  de 
amerikanske  Myndigheder  om  en  Garantierklæring, 
hvis  Nummer  endnu  ikke  er  overtelegraferet  fra  Or¬ 
ganisationerne  til  Kontoret  i  Washington,  skal  man 


paa  Foranledning  af  den  interallierede  Komité  ind¬ 
trængende  henstille  til  Medlemmerne,  at  Anmodning 
om  Overtelegrafering  af  Numrene,  fremsættes  sam¬ 
tidig  med  at  Garantierklæringen  indsendes  til  Baadet. 

Eksportlicenser  fra  U.  S.  A. 

Opmærksomheden  henledes  paa,  at  der  i  Industri¬ 
landets  Sekretariat  henligger  til  Gennemsyn  Lister 
med  Specifikation  over  de  Varepartier,  for  hvilke  War 
Trade  Board  i  Washington  har  udstedt  Eksporlicen- 
ser  i  Tidsrummet  fra  25.  Marts  til  5.  April. 

Importen  til  England  af  Handsker. 

Ifølge  Bekendtgørelse  i  Board  of  Trade  Journal  vil 
Importen  til  England  af  Stofhandsker  og  af  Stof  til 
Fremstilling  af  Handsker,  blive  indskrænket  til  at  om¬ 
fatte  det  i  1916  importerede  Kvantum.  Indskrænk¬ 
ningerne  paa  Importen  af  Læderhandsker  vil  blive 
fjernet  og  almindelig  License  for  Læderhandsker  ud¬ 
stedt. 

□□□□□□ 

Fra  Biblioteket. 

I  Maj  og  Juni  Maaned  er  Biblioteket  aabent  Hver¬ 
dage  Kl.  10  Fm.  til  7  Aften,  Søndage  Kl.  10  Fm.  til 
12  Fm. 

□□□□□□ 

Notitser. 

Adressen  til  Ingeniør  Alex.  Foss.  Adressen,  der  over¬ 
raktes  Ingeniør  Alex.  Foss,  er  skrevet  paa  Pergament 
med  sort  og  rødt  af  H.  V.  Westergaard.  Den  er  ind¬ 
hæftet  i  en  graa  Maroquin-Mappe  med  Dekoration  i 
Haandforgyldning.  Med  samme  Udstyrelse  er  frem¬ 
stillet  en  Protokol,  der  skal  indeholde  Fondets  Sta¬ 
tuter  m.  m.  Begge  Dele  er  udført  i  Anker  Kysters 
Bogbinderi.  Til  Opbevaring  af  Fondets  Bøger  og  Do¬ 
kumenter  er  af  Brødrene  H.  P.  &  L.  Larsen  forfærdi- 
get  et  Skrin  af  Citrontræ,  tegnet  af  Johan  Rohde. 

„Tidsskrift  for  Industrie  For  at  kunne  bringe  Refe¬ 
ratet  af  Industrimødet  og  Talerne  udkommer  nær¬ 
værende  Hefte  af  Tidsskriftet  med  nogle  Dages  For¬ 
sinkelse. 

„Norges  Industri4'.  Paa  Grund  af  Industrimødets  in¬ 
terne  Karakter  var  der  ikke  udstedt  officielle  Indby¬ 
delser  til  norske  og  svenske  Industriorganisationer. 
Industriforeningen  havde  imidlertid  den  Glæde  at  se 
det  norske  Industriforbunds  Tidsskrift  »Norges  Indu¬ 
stri«  repræsenteret  paa  Mødet  ved  Hr.  Sekretær,  Over¬ 
retssagfører  Einar  Østensen. 

Om  Industriraadets  Virksomhed  og  Industriens  Opgaver. 

Den  danske  Industri  ved  Skellet  mellem  Krig  og  Fred. 


Foredrag  af  Ingeniør  Alex.  Foss  ved  Industriens  Møde 

Fremtiden. 

Naar  jeg  nu  saaledes  omend  kun  ufuldstændigt 
har  gjort  Rede  for  Industriraadets  Virksomhed  i 
den  forløbne  Tid,  vil  det  være  naturligt  at  vende 
sig  til  Spørgsmaalet  om  Fremtiden.  Ingen  vil  være 
i  Tvivl  om,  at  ligesom  hele  Europas,  saaledes  er 
ogsaa  vore  Fremtidsudsigter  meget  usikre.  Dan¬ 
marks  politiske  som  dets  økonomiske  Stilling  er 
afhængig  af  Begivenheder  udenfor  Danmark. 
Danmark  er  ikke  et  lille  fattigt  Land,  der  kan  kry¬ 
be  sammen  i  sig  selv  og  betragte  Udlandets  Be¬ 
givenheder  som  sig  uvedkommende.  Snarere  kan 
man  sige,  at  der  sker  intet  i  den  store  Verden, 
som  ikke  paa  aaben  eller  skjult  Vej  paa  en  eller 
anden  Maade  i  sine  Virkninger  berører  ogsaa  vo¬ 
re  Interesser.  Jeg  skal  ikke  her  komme  ind  paa 
den  alvorlige  Situation,  i  hvilken  vi  kan  tænkes  at 
komme,  hvis  Tyskland  skulde  faa  Ruslands  og 
Ungarns  Skæbne.  Jeg  vil  holde  mig  til  den  anden 
Mulighed,  som  vi  alle  haaber  paa  og  de  fleste  tror 
paa:  at  Tyskland  vil  være  i  Stand  til  at  holde  sam¬ 
men  og  komme  igennem  den  frygtelige  Krise,  som 
nu  truer  det.  Sker  dette,  og  kommer  Verdensfre¬ 
den  i  Stand  i  en  nær  Fremtid,  saa  vil  Danmark 
være  i  en  Stilling,  som,  hvilke  Vanskeligheder  den 
end  maa  frembyde,  dog  ogsaa  frembyder  en  Ræk¬ 
ke  gode  Betingelser.  Der  er  i  hvert  Fald  god  Grund 
til  at  tro,  at  der  vil  være  Brug  for  vore  Varer  og 
vort  Arbejde,  og  at  vi  saaledes  vil  være  i  Stand  til 
at  skaffe  os  Betalingsmidler  til  Brug  i  vor  Vare¬ 
udveksling  med  Udlandet.  Ingen  kan  være  i  Tvivl 
om,  at  der  vil  være  Brug  for  og  Efterspørgsel  ef¬ 
ter  alt,  hvad  vi  kan  præstere  af  Landbrugspro- 

dukter  og  Fødemidler  til  Udforsel,  herunder  ogsaa 
Produkterne  af  vor  Fødemiddelindustri  i  snævrere 
Forstand,  f.  Eks.  Margarineproduktionen.  Ogsaa 
for  vor  øvrige  Industri,  som  i  stigende  Grad  har 
sin  Opmærksomhed  henvendt  paa  Udførslen,  for 
derved  at  opnaa  en  bedre  Basis,  der  kan  tillade 
Industrien  al  hævde  sig  i  Konkurrencen  saavel 
paa  Verdensmarkedet  som  paa  Hjemmemarkedet, 
synes  der  at  maatte  blive  Chancer.  Meget  vil  her 
bero  paa  to  Faktorer:  om  det  lykkes  at  skaffe 
tilstrækkelig  Tonnage  og  rimelige  Fragter  for  vore 
Tilførsler  og  for  vor  Udførsel,  og  om  Raastofferne, 
det  være  sig  Korn,  Copra  eller  Kul  og  Jern,  kan 
skaffes,  uden  at  vi  skal  betale  Overpris  for  Va¬ 
rerne.  Blandt  de  gunstige  Faktorer  maa  ogsaa 
regnes  den  Omstændighed,  at  vi  med  Undtagelse 
af  det  danske  Slesvig,  som  vi  forhaabentlig  tør 
regne  som  en  Del  af  vort  Land,  gaar  usvækkede 
ud  af  Krigen  med  Hensyn  til  Arbejdsevne  og  Fol¬ 
kesundhed.  Vi  har  ikke  alene  vore  arbejdsdygtige 
Mænd  i  Behold,  men  vi  har  endog  været  i  Stand 
til  til  en  vis  Grad  at  opspare  Kræfter  under  Kri¬ 
gen,  i  hvert  Fald  gælder  dette  i  høj  Grad,  naar  vi 
drager  en  Sammenligning  med  andre  Lande,  hvor 
enten  Krig  eller  Ernæringsmangel  har  svækket  Be¬ 
folkningen.  Skal  vi  imidlertid  kunne  udnytte  dis¬ 
se  Chancer,  ligger  Faren  for  os  i  nøjagtig  samme 
Plan  som  de  Farer,  der  truer  de  øvrige  europæiske 
Lande,  den  ved  Krigen  frembragte  uhyre  Over¬ 
produktion  af  Penge  og  Pengerepræsentativer, 
som  har  bevirket  Varefordyrelsen  og  kræver  For¬ 
højelse  af  Lønningerne  til  det  dobbelte.  Denne 
Udligning  er  en  Nødvendighed,  men  Processens 

Forløb  er  vanskelig  og  fremkalder  falske  Forestil¬ 
linger  om,  at  Tiden  nu  er  inde  til  at  skaffe  alle 
Mennesker  ikke  alene  nominelt  større  Indtægter, 
men  ogsaa  reelt  bedre  Vilkaar  gennem  en  forhøjet 
Levefod  og  en  forringet  Arbejdsydelse.  Men  at 
Krigen  med  sin  Ødelæggelse  af  Mennesker  og  Vær¬ 
dier  overhovedet  skulde  kunne  muliggøre  dette 
Resultat,  er  i  sig  selv  usandsynligt.  Strejkerne,  Ar¬ 
bejdsløsheden,  den  omfattende  Nedsættelse  af  Ar- 
bejdsydelsen  og  Afkortelsen  af  Arbejdstiden  vil 
ikke  tillade  en  gennemsnitlig  Forhøjelse  af  Leve¬ 
foden,  men  snarere  bevirke  det  modsatte. 

Krigen  har  bragt  os  mange  Erfaringer  om  vort 
Forhold  udadtil,  Erfaringer,  som  det  er  yderst  vig¬ 
tigt  at  gøre  til  offentlig  almindelig  Ejendom,  men 
Krigsaarene  har  ogsaa  bragt  os  omfattende  Er¬ 
faringer  i  vore  indre  Forhold.  De  har  for  det  før¬ 
ste  vist  os  Erhvervsorganisationernes  Nødvendig¬ 
hed  og  Betydning.  To  Veje  stod  her  aabne,  to 
Metoder  kunde  vælges.  Den  ene  vilde  være  at  lade 
Staten  og  Statsorganerne  tage  Kommandoen  og 
overtage  Administrationen  af  Handel  og  Omsæt¬ 
ning,  Fordeling  af  Varer  etc.  Det  er  dette  Princip, 
som  Social-Demokraterne  hylder,  og  hvori  de  mø¬ 
des  med  visse  Dele  af  Bureaukratiet.  Dette  er  saa- 
re  naturligt,  thi  Realisationen  af  Social-Demokra- 
tiets  Ideer  maa  nødvendigvis  føre  tilbage  til  ud¬ 
præget  bureaukratiske  Former,  til  Tilintetgørelse 
af  den  personlige  Selvstændighed,  og  det  bliver  i 
saa  Henseende  uden  større  Betydning,  om  »vi 
alene  vide«  Systemet  repræsenteres  af  en  enevæl¬ 
dig  Konge  eller  af  en  almægtig  Minister  som  Top¬ 
figur  i  det  bureaukratiske  System. 

Den  anden  Vej,  som  kunde  følges,  var  en  Orga¬ 
nisation  af  Erhvervene,  saaledes  at  de  selv  over¬ 
tog  Løsningen  af  Opgaverne  med  Bevarelsen  af 
Fordelene  ved  Selvstyret,  men  med  det  Maal  for 
Øje  at  løse  Opgaverne  i  almen  Interesse.  Det  er 
et  System,  som  kræver  en  betydelig  højere  mo¬ 
ralsk  og  aandelig  Udvikling  end  det  statssociali¬ 
stiske.  Medens  Statssocialismen  i  og  for  sig  ikke 
stiller  store  Krav  til  Folkets  aandelige  og  moralske 
Niveau,  saa  stiller  Selvstyret  meget  omfattende 
Krav  i  saa  Henseende.  Det  er  derfor  ogsaa  en 
højere  Samfundsform,  som,  naar  den  kan  udføres, 
giver  langt  betydeligere  og  værdifuldere  Resulta¬ 
ter.  Under  Krigen  har  vi  i  Danmark  arbejdet  med 
begge  Principper,  snart  har  det  ene  faaet  Overta¬ 
get,  snart  det  andet.  Naar  Boet  skal  opgøres,  naar 
hele  Rækken  af  Foranstaltninger  truffet  under 
Krigen  skal  vurderes,  gælder  det  om  at  rede  disse 


to  Principper  og  deres  Virkninger  ud  fra  hinan¬ 
den.  Man  vil  da  finde,  at  det  levedygtige  og  det 
bærende  skyldes  Selvstyret.  Nylig  har  den  frem¬ 
ragende  Amerikaner,  som  vi  har  i  vor  Midte,  Hr. 
Magnus  Swensson,  ifølge  et  Interview  udtalt,  at 
man  i  Amerika  i  vidt  Omfang  har  kunnet  nøjes 
med  offentlige  Opfordringer  til  Folk  om  Regule¬ 
ring  f.  Eks.  af  Forbruget  af  Fødemidler  uden  at 
behøve  at  gribe  til  Politiforanstaltninger.  Kan  et 
Folk  naa  saa  vidt,  at  det  moralske  Krav  kan  bære 
de  nødvendige  Foranstaltninger,  da  er  det  i  Sand¬ 
hed  naaet  langt.  Det  vil  ikke  være  vanskeligt  at 
nævne  en  lang  Række  Eksempler  paa  Forholds¬ 
regler  her  i  Landet,  hvis  Virkninger  har  været  af 
den  største  Betydning  for  vor  indre  og  ydre  Stil¬ 
ling,  og  som  er  bygget  paa  Selvstyret  og  den  fri¬ 
villige  Sammenslutning.  Jeg  skal  saaledes  nævne 
Landbrugets  Forholdsregler  for  at  sikre  Forde¬ 
lingen  af  Udførslen  mellem  de  krigsførende  og 
nevtrale  og  den  meget  vigtige  Opretholdelse  af  Ud¬ 
førslen  til  England  selv  under  de  vanskeligste  Blo¬ 
kadeforhold.  Jeg  skal  nævne  Erhvervenes  Sam¬ 
arbejde  i  Vareudvekslingen  med  Skandinavien,  en 
Vareudveksling  til  hvilken  Initiativet  blev  taget  fra 
dansk  Erhvervs  Side.  Jeg  skal  nævne  Forhand¬ 
lingerne  om  Vareudvekslingen  med  Tyskland  og 
Østrig,  i  hvilken  Repræsentanter  for  Landbrugs-, 
Handels-,  Skibsfarts-,  Industri-  og  Fiskeriorgani¬ 
sationer  mødtes  til  fælles  Varetagelse  af  Landets 
Interesser  og  i  en  Enighed,  som  Modparten  gen¬ 
tagne  Gange  og  forgæves  søgte  at  bryde.  Herover¬ 
for  staar  de  af  socialistiske  Ideer  baarne  Bevæ¬ 
gelser.  Vil  man  se  det  væsentlige  i  Modsætnin¬ 
gen,  saaledes  som  det  ogsaa  vil  komme  til  at  spille 
en  Rolle  i  vore  Industriforhold  i  de  Tider,  vi  gaar 
i  Møde,  kan  man  vælge  de  Forslag,  der  er  frem¬ 
sat  af  den  socialdemokratiske  Direktør  for  Fa¬ 
brikstilsynet,  Docent  Lindberg.  I  en  Række  Artik¬ 
ler  bl.  a.  i  Social-Demokraten  har  Hr.  Lindberg 
gjort  Rede  for  sit  Syn  paa  Industriens  Fremtid 
og  de  Vilkaar,  som  han  tænker  sig,  der  skal  bere¬ 
des  denne.  Korteligt  er  dette  udtrykt  i  den  Tanke, 
at  hidtil  var  Arbejdslønnen  konstant,  medens  det 
vekslende  Udbytte  eller  Overskud  tilfaldt  Kapita¬ 
len,  for  Fremtiden  bør  Kapitaludbyttet  være  kon¬ 
stant,  begrænset  f.  Eks.  til  6  pCt.,  medens  alt 
Overskud  iøvrigt  tilfalder  Arbejdet.  Her  er  For¬ 
udsætningerne  ikke  helt  rigtige.  Arbejdslønnen  i 
Industrien  har  ikke  været  konstant,  den  har  væ¬ 
ret  i  stadig  stigende  Bevægelse,  ganske  vist  aldeles 
overvejende  kun  i  Opgang,  men  alene  gennem  Ak- 

kordsystemet  har  den  bevist  sin  Elasticitet.  Den 
anden  Forudsætning,  at  Kapitalen  har  taget  det 
svingende  Overskud,  trænger. til  det  Komplement, 
at  Kapitalen  ogsaa  har  taget  det  svingende  Under¬ 
skud.  Man  forestiller  sig  Vilkaarene  for  Indu¬ 
strien  fastsat  ved  Lov  efter  Dir.  Lindbergs  Øn¬ 
sker.  Kapitalen  faar  sine  6  pCt.  samt  fornøden 
Amortisation,  men  hvorledes  vil  det  da  gaa  med 
Underskudene?  Er  ikke  Forholdene  saaledes  i  den 
danske  Industris  Udvikling,  at  det  med  denne  er 
gaaet,  som  naar  man  skal  frembringe  Skov?  Man 
planter  mange  tiere  Planter  pr.  Td.  Land,  end  man 
har  Brug  for  som  udviklede  Træer.  Nogle  af  disse 
Planter  tager  Teten  og  viser  sig  levedygtige,  andre 
er  svage  og  fjernes.  Saaledes  er  alle  private  Er¬ 
hverv  og  navnlig  den  industrielle  Udvikling  ka¬ 
rakteriseret  ved  den  Selvudrensning,  som  frem¬ 
kommer,  naar  det  svage,  det  mislykkede,  det  urig¬ 
tigt  ledede  viger  Pladsen  og  maa  opgive  Kampen. 
Vil  man  tilsikre  dem  alle,  gode  som  daarlige, 
6  pCt.  Rente,  saa  vil  det  ikke  blive  de  gode  Virk¬ 
somheder,  der .  karakteriserer  Industrien  og  be¬ 
stemmer  dens  Retning,  men  det  vil  blive  de  svage 
og  de  daarlige,  som  maa  paakalde  Statshjælp  og 
Statsgaranti  eller  forhøjede  Maksimalpriser  for  at 
holde  sig  oven  Vande.  Vil  man  forene  dette  Prin¬ 
cip  med  en  Selvudrensning  og  lade  Kapitalen  selv 
tage  sine  Tab,  saa  er  dette  simpelthen  ugørligt, 
hvis  man  ikke  samtidig  giver  Kapitalen  Mulighed 
for  Fortjeneste.  Hvem  vil  ofre  sine  opsparede 
Midler  eller  sin  Formue  eller  sit  Arbejde  paa  at 
oparbejde  en  ny  industriel  Virksomhed,  naar  han 
har  Mulighed  for  at  tabe  og  er  fuldkommen  af- 
skaaret  fra  at  vinde.  Men  hvis  man  ad  denne  Vej 
ønsker  at  forvandle  Industrien  til  en  Statsfunk¬ 
tion,  forvandle  alle  der  staar  i  Industriens  Tjeneste 
til  Statsfunktionærer,  saa  er  Vejen  den  rette,  kun 
er  det  en  Vej,  der  ikke  kan  føre  til  Udvikling  af  le¬ 
vedygtig  Industri,  men  ad  hvilken  der  kun  kan 
naas  til  kostbare  dyre  Statsmonopoler,  der  giver 
daarlige  Varer. 

Den  danske  Industri  har  udviklet  sig  under  van¬ 
skelige  Forhold.  Hvad  den  har  haft  af  Toldbe¬ 
skyttelse  har  vel  i  visse  Tilfælde  været  af  stor  Be¬ 
tydning,  men  selv  for  det  Mindretal  af  Industrier, 
der  har  en  virkelig  Toldbeskyttelse,  har  det  aldrig 
været  et  Værn,  bag  hvilket  Industrien  kunde  lægge 
sig  til  at  sove,  og  for  et  stort  Antal  af  vore  bety¬ 
deligste  Industrier  gælder  det,  at  de  har  udviklet 
sig  uden  Toldbeskyttelse.  Alle  har  de  været  fæl¬ 
les  om  den  stærke  Konkurrence  med  Udlandets 


Varer  paa  det  danske  Marked  saavelsom  paa  de 
fremmede  Markeder.  Vore  Erfaringer  under  Kri¬ 
gen  viser  med  forøget  Styrke  Betydningen  af  In¬ 
dustriens  Selvstyre,  samtidig  med  at  de  indehol 
der  en  stærk  Opfordring  til  den  danske  Industri 
om  ikke  i  sin  Udvikling  at  tabe  af  Syne,  at  kun  en 
Forening  af  Privatinteresserne  med  den  almene 
Interesse  kan  give  det  rette  sunde  Grundlag  for 
Udvikling.  Erfaringerne  fra  Krigen  har  vist,  hvad 
der  kan  opnaas  ved  Selvstyre  og  ved  Samarbejde 
med  andre  Erhverv.  Her  rejser  sig  nu  Spørgs- 
maalet  om  Fremtiden.  Vil  det  være  muligt  at 
holde  Industrien  sammen  til  Samvirken  ogsaa  un¬ 
der  de  Tider,  der  kommer,  naar  Garantisystemet 
bortfalder,  naar  Industrien  slipper  for  daglig  at 
skulle  søge  Organisationens  Hjælp,  vil  den  da 
fremdeles  have  Øje  for  Betydningen  af  Samar¬ 
bejdet?  Jeg  tror,  at  dette  Spørgsmaal  maa  besva¬ 
res  med  Ja.  Vore  Erfaringer  under  Krigen  har 
vist  os,  at  vi  formaar  at  holde  sammen,  og  at  det 
kan  nytte  at  holde  sammen.  Under  Krigen  kom 
Vanskelighederne  udefra,  og  Virkningerne  deraf 
paatvang  sig  med  en  Tydelighed,  som  ingen  kun¬ 
de  misforstaa  Efter  Krigen  tør  vi  ikke  regne  med, 
at  Besværlighederne  er  forbi.  Vanskelighederne 
vil  melde  sig  fra  alle  Sider,  udefra  og  indefra,  ikke 
mindst  fordi  Danmark  ligesom  den  øvrige  Verden 
er  opfyldt  af  nye  Ideer  og  Samfundsreformato¬ 
rer,  som  ikke  kan  vente  paa  det,  der  naas  ad  den 
langsomme  Udviklings  Vej,  men  som  tror  at  kunne 
tilvejebringe  i  en  Hast  lykkeligere  Samfundsfor¬ 
hold  ved  en  hurtig  Omdannelse  af  de  bestaaende 
Tilstande.  Og  det  er  ikke  fri  for,  at  man  er  til¬ 
bøjelig  til  i  særlig  Grad  at  betragte  Industrien  som 
det  bedste  Objekt  for  disse  Omdannelser  og  som 
velkommen  Skydeskive.  Under  disse  Forhold  vil 
Industriens  Folk  ikke  kunne  sidde  med  Hænderne 
i  Skødet.  De  maa  først  og  fremmest  gøre  sig  selv 
klart,  hvad  der  er  Industriens  Samfundsopgave, 
og  ad  hvilke  Veje  denne  bedst  løses.  Vi  maa  ikke 
sky  at  tage  Forhandlingerne  op  med  Modparten, 
vi  maa  søge  at  besejre  Angrebene  ved  vore  Argu¬ 
menters  Sandhed  og  Styrke,  vi  maa  kort  sagt  vinde 
den  offentlige  Mening  for  den  rette  Forstaaelse  af 
vort  Arbejdes  Nødvendighed  og  samfundsmæssige 
Betydning.  Det  er  et  Arbejde,  som  kun  med  Virk¬ 
ning  kan  gøres  i  Fællesskab.  Det  vil  være  nød¬ 
vendigt  i  stigende  Grad  til  Industrien  at  knytte 
Kræfter,  der  kan  ofre  al  deres  Tid  og  deres  Evner 
paa  Belysningen  af  Opgaverne,  det  vil  være  nød¬ 
vendigt  ikke  at  blive  borte  fra  de  Møder,  paa  hvilke 

de  sociale  Problemer,  som  vedrører  os,  tages  op 
til  Diskussion,  og  det  vil  ikke  mindst  være  nød¬ 
vendigt  at  styrke  og  udvikle  vor  Fagpresse  og  ad 
denne  Vej  udvide  vore  Forbindelser  med  Offent¬ 
ligheden. 

Hvilken  Betydning  det  bar,  at  den  offentlige  V  t 
ning  fuldt  ud  forstaar,  hvad  Udviklingen  af  vor 
Industri  betyder  for  det  hele  Samfund,  kan  bely¬ 
ses  ved  et  enkelt  Eksempel.  Nogle  af  Industriens 
mest  uundværlige  Medarbejdere  henter  den  fra  de 
paa  den  polytekniske  Læreanstalt  uddannede  In¬ 
geniører  og  Kemikere,  og  i  stedse  stigende  Grad 
finder  disse  Anvendelse  i  vor  Industri.  Men  alle¬ 
rede  nu  er  den  polytekniske  Læreanstalt  kom¬ 
men  i  den  Nødvendighed  at  maatte  afvise  Elever 
af  Mangel  paa  Plads,  saa  at  selv  Studenter  med  en 
god  Adgangseksamen  ikke  kan  være  sikre  paa  at 
kunne  optage  Studiet  til  Ingeniør  her  i  Landet. 
Dette  kan  kun  afhjælpes,  naar  Staten  hurtigt  og 
redebont  stiller  de  fornødne  Midler  til  Raadighed 
til  Udvidelsen  af  den  polytekniske  Læreanstalt. 
Det  er  klart,  at  det  her  beror  paa  den  offentlige 
Mening  og  dennes  fulde  Vurdering  af  Teknikens 
og  Industriens  Betydning  for  vort  Samfunds  Vel¬ 
færd,  og  som  paa  dette  Punkt  saaledes  paa  mang¬ 
foldige  andre  Omraader. 

Men  alt  dette  vil  sige,  at  vi  fra  Krigsperioden  gaar 
over  i  en  ny  Periode,  i  hvilken  Industriens  Enig¬ 
hed  og  Sammenslutning  ikke  vil  blive  mindre  vig¬ 
tig  og  ikke  i  mindre  Grad  vil  kalde  paa  Industriens 
egne  Mænd  end  under  Krigen.  Det  vil  jo  næppe 
kunne  undgaas,  at  der  oven  paa  det  anstreng'te 
Arbejde  er  Fare  for  en  vis  Slappelse.  Under  Krigen 
er  nogle  Kræfter  helt  opslidte,  og  andre  har  sikkert 
nok  ydet  det  meste,  de  formaar.  Opgaverne  vil 
derfor  kalde  paa  yngre  og  nye  Kræfter.  At  disse 
maa  være  til  Rede,  at  Industrien  og  Industriraadet 
maa  formaa  at  bygge  videre  og  i  Fællesskab  løse 
Opgaverne  til  Gavn  for  sig  selv  og  til  Ære  og  For¬ 
del  for  vor  hele  Nation,  i  dette  Ønske  tror  jeg,  at 
vi  alle  kan  mødes. 

□□□□□□ 

Den  svenske  Industriuge. 

I  sidste  Halvdel  af  April  har  iaar  ligesom  ifjor  den 
svenske  Industris  Mænd  afholdt  deres  store  Lands¬ 
møde,  der  formede  sig  som  en  Oversigt  over,  hvad 
der  for  nærværende  interesserer  svensk  Industri.  Tal¬ 
rige  Foredrag  blev  ved  denne  Lejlighed  holdt  af  In¬ 
dustriens  og  Nationaløkonomiens  mere  fremtrædende 
Mænd,  og  samtlige  Organisationers  Aarsgeneralfor- 


samlinger,  hvad  enten  de  var  af  mere  eller  mindre 
speciel  Karakter,  forløb  under  den  bedste  Stemning. 

Foredragsrækken  indlededes  iaar  med  Professor  E. 
Nystrøms  Oversigt:  Kinas  økonomiske  Ressourcer  og 
dets  Muligheder  for  at  blive  Afsætningsland  for  sven¬ 
ske  Produkter. 

Hvad  det  sidste  angaar,  lagde  Foredragsholderen 
absolut  et  lyst  Syn  for  Dagen.  Kina  har  Behov  for 
talrige  Arter  af  Maskiner,  dog  næppe  Landbrugs-  og 
Mejerimaskiner,  og  det,  at  den  elektriske  Belysning 
vinder  mere  og  mere  Terræn,  skaber  uvilkaarlig  øget 
x\fsætning  for  Generatorer,  Motorer,  Lampemateriel  etc. 
Hvad  specielt  Kuglelejer  angaar,  var  der  næppe  Grund 
til  at  vente,  at  Kina  hurtigt  skulde  blive  en  stor  Kunde, 
dertil  var  den  kinesiske  Industri  for  uudviklet  i  Øje¬ 
blikket.  Alt  i  alt  var  der  dog  Grund  til  at  vente  sig 
en  Del  af  det  kinesiske  Marked  i  Fremtiden,  og  et 
Udtryk  herfor  har  man  ogsaa  deri,  at  den  svenske 
Eksportforening  har  oprettet  en  særlig  østasiatisk  Af¬ 
deling. 

Spørgsmaalet  Produktionen  og  Toldpolitiken  blev 
paa  Industrimødet  behandlet  af  Professor  Brisman, 
der  afslørede  sig  som  en  Modstander  af  den  egent¬ 
lige  og  konsekvente  Protektionisme,  da  denne  blot 
vilde  føre  Produktionen  ind  paa  uøkonomiske  Baner. 
En  Toldpolitik  kunde  dog  til  en  vis  Grad  være  gavn¬ 
lig,  saalænge  Protektionismen  opretholdtes  som  inter¬ 
nationalt  Sjrstem.  Selvom  et  Lands  Industri  kunde 
frembringe  sine  Varer  ligesaa  billigt  som  Udlandet, 
havde  det  alligevel  sin  Betydning  at  have  Hjemme¬ 
markedet  beskyttet,  nemlig  mod  »dumping«.  Endvi¬ 
dere  kunde  det  have  sin  Betydning  at  have  Toldsat¬ 
ser,  der  kunde  bruges  som  Handelsobjekter  ved  Trak¬ 
tatforhandlinger. 

Om  Kulmarkedets  nuværende  Stilling  og  Fremtids¬ 
udsigterne  holdt  Bureauchef  Furst  et  saare  interes¬ 
sant  Foredrag.  Det  formede  sig  som  en  Oversigt  over 
Brændselstilførslerne  i  Krigsaarene  og  Fremtidsudsig¬ 
terne.  Sveriges  sandsjmlige  Kulbehov  i  1919  maatte 
beregnes  til  3,6  Mili.  Tons.  Dette  krævede  en  Import 
udefra  af  3,15  Mili.  Tons.  Man  kan  imidlertid  næppe 
regne  med  mere  end  50,000  Tons  pr.  Maaned  fra  Tysk¬ 
land  og  smaa  150,000  Tons  fra  England.  Fra  Spits- 
bergen  kunde  desuden  skaffes  lidt,  men  næppe  noget 
fra  Belgien.  Amerikas  Eksportmuligheder  var  vældige, 
men  de  høje  Fragter  har  hidtil  stillet  sig  hindrende. 
Derfor  kan  det  forudsættes,  at  1919  for  Sverige  vil 
medføre  en  Kulnød  »val  så  stor  som  något  av  de 
senare  åren«. 

Angaaende  Prisspørgsmaalet  udtaltes  det  som  sand¬ 
synligt,  at  Aar  vilde  gaa,  inden  Eksportprisreguleringer 
kom  til  Ophør.  For  at  faa  Bidrag  til  Krigsudgifter¬ 
nes  Dækning,  vil  Tyskland  opretholde  en  Eksporttold 
paa  Kul,  frivillig  eller  efter  Henstilling  fra  Entente¬ 
magterne,  der  har  en  dobbelt  Interesse  deri,  dels 
fordi  de  derved  lettere  faar  Tilgodehavender  i  Tysk¬ 
land  betalt,  dels  kan  England  ved  denne  Politik  selv 
holde  en  høj  Udlandskulpris. 

Hvad  disse  høje  Kulpriser  betyder  for  den  svenske 
Industri,  fremgaar  af  en  Jævnførelse  med  den  engelske 
Indlandspris.  Denne  sidste  ligger  nu  ved  29  sh.  pr. 
Ton;  medens  Gennemsnitsprisen  i  Sverige  i  1919  reg- 

nes  at  ville  blive  119  Kr.  pr.  Ton.  Udsigterne  for 
Fremtiden  er  saaledes  mørke,  og  alle  Foranstaltnin¬ 
ger,  som  kan  gøre  Sverige  mest  mulig  uafhængig  af 
de  store  Kulproducenter,  bør  opmuntres  og  under¬ 
støttes  paa  det  kraftigste. 

Spørgsmaalet  om  Specialisering  og  Standardisering 
er  øjensynlig  meget  aktuelt  i  svenske  Industrikredse. 
Adskillige,  men  langtfra  alle,  haaber  ad  denne  Vej  at 
naa  til  en  billigere  og  mere  rationel  Produktion  end 
hidtil,  saaledes  at  der  herved  indvindes  saa  meget,  at 
det  i  nogen  Grad  kan  modvirke  større  Omkostninger 
i  andre  Retninger.  Det  var  Overingeniør  E.  A.  Fors- 
berg,  som  holdt  det  indledende  og  i  al  Almindelighed 
holdte  Foredrag  om  dette  Emne.  Han  efterfulgtes  af 
ikke  mindre  end  5  Foredragsholdere,  som  redegjorde 
for  Standardiseringsmuligheder  indenfor  enkelte  Indu¬ 
strier  som  Byggeindustrien,  Tekstilindustrien,  Papir¬ 
industrien,  Jernindustrien  og  den  mekaniske  Værk¬ 
stedsindustri.  Forskellige  Røster  hævede  sig  ved  disse 
mod  Standardiseringen,  idet  det  blev  gjort  gældende, 
at  Englænderne  allerede  før  Krigen  var  inde  herpaa, 
men  det  viste  sig,  at  de  Gang  paa  Gang  kom  tilkort 
overfor  Tyskerne  paa  Verdensmarkedet,  idet  sidst¬ 
nævnte  stillede  sig  ganske  anderledes  imødekommende 
overfor  de  individuelle  Krav;  d.v.  s.  de  holdt  sig  borte 
fra  Standardiseringen. 

Af  Industrimødets  sidste  Foredrag  var  utvivlsomt 
de  de  interessanteste,  der  afholdtes  i  Tilslutning  til 
den  svenske  Vandkraftforenings  Generalforsamling. 
Her  talte  bl.  a.  Ingeniør  Sven  Liibeck  for  Aarets 
Vandkraftsspørgsmaal,  senere  holdt  Kommerceraad 
Engstrøm  et  saare  interessant  Foredrag  om  Retnings¬ 
linierne  for  Sveriges  Elektrificering.  J.  V. 

□□□□□□ 

Industriforeningen  1918 — 1919. 

Fredag  den  25.  April,  Kl.  3Va  Eftm.,  afholdt  Industri¬ 
foreningen  sin  aarlige  Generalforsamling  med  Borg¬ 
mester  H.  C.  V.  Møller  som  Dirigent.  Til  Behandling 
forelaa  følgende  Dagsorden: 

1.  Formanden  aflægger  Beretning  om  ForeningensVirk- 
somhed  og  Tilstand  siden  sidste  ordentlige  General¬ 
forsamling. 

2.  Fremlæggelse  til  Efterretning  af  det  reviderede  og 
deciderede  Regnskab  for  Regnskabsaaret  1.  Juli  1917 
til  30.  Juni  1918. 

3.  Valg  af  Repræsentanter  for  de  egentlige  Medlemmer. 

4.  Meddelelse  om  de  stedfundne  Valg  af  Repræsentan¬ 
ter  blandt  de  i  Henhold  til  Lovenes  §  4  valgte  De¬ 
legerede. 

5.  Eventuelt. 

ad  1.  Formanden,  Ingeniør  Alex.  Foss,  aflagde  føl¬ 
gende  Beretning: 

Siden  Industriforeningens  sidste  ordentlige  General¬ 
forsamling  den  22.  Marts  i  Fjor  har  Industriforenin¬ 
gen  mistet  sit  Æresmedlem  og  tidligere  Formand  Pro¬ 
fessor  Camillas  Nyrop,  som  afgik  ved  Døden  den  6. 
August  1918  i  en  Alder  af  75  Aar  efter  et  langt  virk¬ 
somt  Liv,  der  i  høj  Grad  var  ofret  dansk  Haandværk 


og  dansk  Industri.  I  en  lang  Aarrække  var  Professor 
Nyrop  Industriforeningens  virksomme  Sekretær,  i 
Aarene  1905  til  1907  var  han  dens  Formand.  Ingen, 
der  har  kendt  Camillus  Nyrop  eller  staaet  hans  Virk¬ 
somhed  nær,  vil  glemme  Indtrykket  af  hans  uegen¬ 
nyttige  Personlighed.  Gennem  et  langt  Livs  utrætte¬ 
lige  Forfattervirksomhed  har  han  samlet  et  meget 
stort  Materiale  til  dansk  Haandværks  og  dansk  Indu¬ 
stris  Historie.  Han  havde  en  betydelig  Andel  i  Kunst¬ 
industrimuseets  Oprettelse,  og  han  gennemførte  Grund¬ 
læggelsen  og  Oprettelsen  af  det  teknologiske  Institut. 
Ligesom  Kunstindustrimuseet  har  til  Formaal  at  hæve 
Ilaandværket  under  Kunstens  Paavirkning,  er  det  det 
teknologiske  Instituts  Opgave  at  udvikle  Haandvær- 
keres  og  Industridrivendes  Dygtighed  ved  at  tilføre 
dem  ny  Viden  og  teknisk  Erfaring.  For  Erindringen 
er  det  naturligt  at  se  Camillus  Nyrop  just  i  Forholdet 
til  disse  to  Institutioner  i  hele  hans  ideelle  og  uegen¬ 
nyttige  Stræben,  som  vil  bevare  ham  hans  Minde  som 
en  af  hans  Lands  gode  og  trofaste  Sønner.  Industri¬ 
foreningen  og  dens  Medlemmer  vil  fremfor  nogen  be¬ 
vare  dette  Minde  i  taknemmelig  Erindring. 

Medens  Camillus  Nyrops  Virksomhed  knytter  sig 
til  Tiden  før  Krigen,  var  Direktør  Harald  J.  Nielsens 
Arbejde  for  Industriforeningen  et  Resultat  af  selve 
Krigen.  Da  Industriraadet  i  Marts  1916  saa  Arbejdet 
foranlediget  ved  Handelsoverenskomsten  med  England 
vokse  med  rivende  Fart,  maatte  man  se  sig  om  efter 
Kræfter,  der  kunde  overtage  en  væsentlig  Del  af  Ar¬ 
bejdet.  Det  skyldtes  Etatsraad  H.  N.  Andersen,  at  Di¬ 
rektør  Nielsen,  som  var  Leder  af  en  af  Østasiatisk 
Kompagnis  Afdelinger,  midlertidig  overtog  Hvervet 
som  Leder  af  Industriraadets  Kontorer.  Det  blev  en 
Virksomhed,  som  strakte  sig  fra  Marts  1916  til  Okto¬ 
ber  1918,  da  Nielsen  afgik  ved  Døden  i  New  York 
efter  et  heftigt  Anfald  af  spansk  Sj'ge.  Med  overor¬ 
dentlig  Dygtighed,  med  levende  Forstaaelse  og  Inter¬ 
esse  og  med  en  Arbejdsydelse  uden  Lige  varetog  Ha¬ 
rald  Nielsen  sit  Hverv.  Fra  et  ganske  lille  Kontor 
voksede  Virksomheden  saaledes,  at  de  samtlige  Kon¬ 
torer,  hvis  Ledelse  Harald  Nielsen  havde,  tilsidst  om¬ 
fattede  ca.  180  Personer.  Det  behøver  ikke  nærmere 
Forklaring,  hvilket  uhyre  Arbejde  der  kræves  for  at 
løse  en  saadan  Opgave,  fortrinligt  som  det  skete,  uden 
at  man  mærkede,  at  her  ikke  fandtes  en  gammel  ind¬ 
arbejdet  Stab  af  Kræfter.  Direktør  Nielsens  sidste 
Hverv  var  som  Repræsentant  for  Grosserersocietetets 
Komité  og  Industriraadet  at  repræsentere  de  to  Or¬ 
ganisationer  ved  Forhandlingerne  om  Handelsover¬ 
enskomsten  med  Amerika.  Han  løste  denne  Opgave 
under  vanskelige  Forhold  med  stor  Udholdenhed  og 
fremragende  Dygtighed. 

Den  Taknemmelighed,  som  Industri  og  Haandværk 
følte  for  Harald  Nielsen,  gav  sig  Udtryk  i  Indsamlin¬ 
gen  af  et  Fond  paa  150,000  Kr.  til  Gavn  for  hans  Ef¬ 
terladte. 

Fornylig  har  Industriraadet  mistet  en  anden  af  sine 
gode  Kræfter,  nemlig  Fuldmægtig  Aage  Møller,  der 
først  som  Direktør  Nielsens  Assistent  og  siden  som 
Leder  af  Erhvervenes  Fællesudvalgs  Kontorer  havde 
udført  et  dygtigt  og  paaskønnet  Arbejde.  Aage  Møller, 
der  kun  blev  31  Aar  gammel,  var  uddannet  som  Køb- 

mand.  Han  havde  arbejdet  paa  oversøiske  Pladser, 
men  kom  hjem,  da  Krigen  brød  ud.  Fra  Begyndelsen 
af  1917  var  han  i  Industriraadets  Tjeneste,  men  ved 
Erhvervenes  Fællesudvalgs  Oprettelse  overgik  han  til 
dette.  Det  var  den  2.  Februar  1919,  han  afgik  ved 
Døden,  savnet  af  alle,  der  har  kendt  ham  og  arbejdet 
sammen  med  ham. 

Industriforeningens  Medlemstal  var  den  1.  Marts  1918 
4763,  den  1.  Marts  1919  var  det  4866.  Det  vil  erindres, 
at  vi  paa  Generalforsamlingen  i  Fjor  vedtog  en  ret 
betydelig  Kontingentforhøjelse,  som  gav  Anledning  til 
nogen  Ængstelse  og  Frygt  for,  at  dette  skulde  virke 
skadeligt  paa  Tilslutningen  til  Industriforeningen.  Det 
vil  af  disse  Tal  fremgaa,  at  denne  Frygt  har  vist  sig 
ubegrundet,  og  at  Industriforeningen  kan  glæde  sig 
ved  stedse  voksende  Tilslutning. 

Der  er  en  naturlig  Sammenhæng  mellem  denne 
Tilslutning  og  den  betydelige  Virksomhed,  som  Indu¬ 
striforeningen  gennem  Industri raadet  har  udfoldet  un¬ 
der  Krigen.  Saaledes  som  Møderne  er  planlagt  i  Dag, 
vil  den  udførlige  Beretning  om  Industriraadets  Virk¬ 
somhed  blive  afgivet  paa  Mødet  i  Aften  paa  Raad- 
huset.  Det  er  naturligt,  at  den  overordentlige  Anspæn¬ 
delse  af  alle  Kræfter,  som  hele  denne  Virksomhed  har 
foraarsaget,  har  ligesom  stillet  andre  Sider  af  Indu¬ 
striforeningens  traditionelle  Virksomhed  i  Skygge. 

Naar  imidlertid  Udstillingsudvalgel  i  det  forløbne 
Aar  helt  har  indstillet  sin  Virksomhed,  har  der  dog 
været  særlige  Grunde  herfor.  For  det  første  har  i  al 
Almindelighed  Forholdene  slet  ikke  tilladt  eller  op¬ 
fordret  til  at  afholde  Udstillinger.  1918  har  været  et 
Aar,  da  Haandværk  og  Industri  ikke  har  behøvet  at 
gøre  sig  Anstrengelser  for  at  afhænde  sine  Varer, 
Vanskelighederne  laa  i  et  helt  andet  Plan,  nemlig  i 
at  fremskaffe  dem.  Men  dertil  kommer,  at  Kjøben¬ 
havns  Magistrat  i  hele  Aaret  har  laant  vor  store  Ud¬ 
stillingssal  til  Brug  for  et  Folkekøkken.  Industrifor¬ 
eningen  har  ikke  villet  undslaa  sig  for  at  bringe  det 
Offer,  som  dette  var,  thi  selv  om  vi  kunde  stryge 
Udstillingerne,  forelaa  der  anden  og  vigtig  Brug  af 
Salen.  Vi  har  saaledes  været  afskaaret  fra  at  holde 
ethvert  større  Møde.  I  Erkendelse  heraf  har  Kjøben¬ 
havns  Magistrat  paa  vort  store  Industrimøde  i  Fjor 
saavel  som  til  Mødet  i  Aften  velvilligt  stillet  Raad- 
hushallen  m.  m.  til  Disposition  for  os,  en  Imødekom¬ 
menhed,  for  hvilken  jeg  herved  bringer  en  Tak.  For- 
haabentlig  er  den  Tid  nu  ikke  fjern,  da  Magistraten 
vil  kunne  flytte  Folkekøkkenet  og  sætte  os  i  Stand 
til  atter  selv  at  disponere  over  vore  Lokaler.  Der  kan 
næppe  være  Tvivl  om,  at  der  nu  efter  Krigen  vil 
mekle  sig  Opgaver,  som  kalder  paa  Industriforenin¬ 
gens  Udstillingsvirksomhed,  og  der  er  indenfor  Be¬ 
styrelsen  saavel  som  Industriraadet  Forventning  om, 
at  Trangen  til  større  Lokaler  for  Udstillingsvirksom¬ 
hed  ikke  vil  være  tilfredsstillet  ved  det,  vi  hidtil  har 
kunnet  disponere  over.  Bestyrelsen  har  derfor  gen¬ 
optaget  Planen  om  en  Udvidelse  af  Lokalerne  ved 
Nybygninger,  men  da  Behandlingen  af  dette  Spørgs- 
maal  endnu  kun  befinder  sig  paa  et  rent  Begyndel¬ 
sesstadium,  vil  jeg  ikke  være  i  Stand  til  i  dette  Øje¬ 
blik  nærmere  at  gøre  Rede  for  disse  Tanker. 


Samtidig  med  at  berøre  dette  Spørgsmaal,  vil  det 
være  naturligt  at  nævne  den  ikke  ubetydelige  Virk¬ 
somhed,  som  Bygningens  Administration  har  krævet, 
idet  der  under  Bygningsudvalgets  Ledelse  er  foretaget 
en  Række  mindre  Forandringer,  som  jeg  her  kortelig 
skal  nævne. 

Teknologisk  Instituts  Flytning  førte  til,  at  Industri¬ 
foreningens  største  Lejere,  Brødr.  Dahl,  flyttede  sine 
Kontorer  fra  Forhuset  til  Teknologisk  Instituts  tidli¬ 
gere  Lokaler.  Der  er  foretaget  en  meget  betydelig 
Ombygning  her  til  et  samlet  Beløb  af  henimod  200,000 
Kr.,  som  er  bekostet  af  Lejerne.  De  tidligere  af  Brødr. 
Dahl  benyttede  Kontorlokaler  i  Forhuset  bliver  for 
'Fiden  ombygget  for  at  indrettes  til  Restaurant  i  For¬ 
bindelse  med  Industrikaféens  øvrige  Lokaler.  Ogsaa 
denne  Ombygning  udføres  for  Lejernes  Regning. 

For  at  skaffe  Plads  for  de  forenede  Kulimportører, 
hvis  tidligere  Lokaler  hører  til  de  af  Brødr.  Dahl 
overtagne  nye  Lejemaal,  er  Portnerlejligheden  flyttet, 
idet  der  er  indrettet  en  Lejlighed  til  Portneren  i  en 
Etage  indskudt  i  Forhuset  ud  til  Gaarden.  Samtidig 
er  Cigarhandler  Poulsens  Butik  i  Forhuset  ombygget. 
Alle  disse  Forandringer  har  medført  Nødvendigheden 
af  en  Udvidelse  af  Varmeanlæget  og  krævede  Opførel¬ 
sen  af  en  ny  Skorsten.  Som  de  ærede  Medlemmer  vil 
have  bemærket,  er  det  lykkedes  at  anbringe  denne 
Skorsten  paa  en  meget  diskret  Maade,  idet  den  er 
bygget  ind  i  den  ene  Trappeopgang  i  Fløjen  ud  mod 
Tivoli.  Endelig  maa  nævnes  Indretningen  af  forskel¬ 
lige  Toiletrum. 

Om  alle  disse  Forandringer  kan  det  siges,  at  de 
betydelige  dermed  forbundne  Udgifter  har  forøget 
Ejendommens  Værdi  og  forbedret  Industriforeningens 
Indtægter  af  den. 

Biblioteksudvalgel  har  i  Aarets  Løb  fortsat  sine  Be¬ 
stræbelser  for  at  udvide  Bibliotekets  tekniske  Bog¬ 
bestand.  Over  de  to  sidste  Aars  Tilvækst  blev  et  Ka¬ 
talogtillæg  udgivet  i  Oktober.  Biblioteket  ejer  nu 
23,543  Bind.  Det  vil  erindres,  at  man  fra  1914  syste¬ 
matisk  har  bestræbt  sig  for  at  gøre  Industriforenin¬ 
gens  Bibliotek  til  et  teknisk  Bibliotek.  Det  er  i  Vir¬ 
keligheden  grumme  smaa  Midler,  Industriforeningen 
hidtil  har  kunnet  stille  til  Raadighed  for  Bibliotekets 
Udvikling.  Deraf  følger,  at  Opgaven  alene  af  denne 
Grund  maatte  begrænses  til  det  mest  nærliggende  og 
nødvendige.  Som  jeg  tidligere  har  sagt,  vil  man  heller 
ikke  i  det  lange  Løb  kunne  skyde  den  Opgave  fra 
sig  at  stille  større  Midler  til  Raadighed  for  Biblio¬ 
tekets  Udvikling.  At  Bevægelsen  imidlertid  gaar  i  den 
rigtige  Retning  ses  af  den  stærke  Stigning  i  Biblio¬ 
tekets  Benyttelse.  Det  karakteriseres  ved  følgende  Tal 
for  Benyttelsen:  1915:  11,689,  1916:  14,727,  1917:  21,875, 
1918:  26,262.  Hvis  man  kunde  ønske  at  bruge  denne 
stærke  Stigning  i  Benyttelsen  til  Sammenligning  med 
andre  Biblioteker,  mangler  man  de  tilsvarende  Tal 
for  et  tilsvarende  Fagbibliotek.  Man  kunde  imidlertid 
fristes  til  at  gøre  en  Sammenligning  med  det  konge¬ 
lige  Biblioteks  Benyttelse.  Det  viser  sig  da,  at  Fre¬ 
kvensen  i  Industriforeningens  lille  Bibliotek  med  den 
ringe  Bogbestand  og  med  et  aarligt  Budget,  som  kun 
er  Vio  af  det  kongelige  Biblioteks,  ikke  naar  40  pCt. 
af  det  kongelige  Biblioteks  Frekvens.  Der  turde  heri 

ligge  en  stærk  Opfordring  til  at  gaa  videre  paa  den 
Vej,  Biblioteks-Ledelsen  er  slaaet  ind  paa. 

Medens  Biblioteket  sætter  Industriforeningens  Med¬ 
lemmer  i  Stand  til  al  søge  Oplysning  i  den  tekniske 
Literatur,  er  det  vort  Tidsskrifts  Opgave  direkte  at 
bringe  Stoffet  til  Medlemmerne.  For  et  Aar  siden  ved 
denne  Tid  skete  der  paa  Redaktionsudvalgets  Indstil¬ 
ling  et  nyt  Fremstød  i  Udviklingen  af  » Tidsskrift  for 
Industri «,  idet  man  gik  over  til  at  udgive  Tidsskriftet 
lo  Gange  maanedlig.  En  saadan  Udvidelse  paa  et 
Tidspunkt,  da  alle  Udgifter  særlig  paa  Papir  og  Tryk¬ 
ning  var  steget  enormt,  kunde  synes  meget  dristig. 
For  linansielt  at  gøre  denne  Udvidelse  mulig  overtog 
Tidsskriftet  selv  de  hidtil  bortforpagtede  Annoncer. 
Der  er  just  forløbet  et  Aar,  siden  denne  nye  Ordning 
blev  indført,  og  det  maa  da  siges,  at  de  Forhaabnin- 
ger,  som  Redaktionsudvalg  og  Bestyrelse  knyttede  til 
den  nye  Ordning,  er  gaaet  i  Opfyldelse  endog  over 
Forventning.  Vi  har  i  de  foregaaende  Aar  sædvanlig 
haft  et  Underskud  paa  Tidsskriftets  Konto  af  mellem 
G  og  7000  Kr.  Vi  udvidede  Tidsskriftet  fra  12  Hefter 
aarlig  til  24  Hefter  aarlig,  vore  Fremstillingsomkost¬ 
ninger  er  steget  med  ca.  150  pCt.,  Oplaget  er  stadig' 
stigende  og  nu  ca.  7500.  Man  kunde  her  vente  et 
bet3’deligt  forøget  Underskud,  men  i  Stedet  derfor 
viser  Kontoen  et  Overskud  paa  ca.  1300  Kr. 

Under  den  nye  Redaktion  har  »Tidsskrift  for  In¬ 
dustri«  faaet  en  stedse  voksende  Betydning  for  Indu¬ 
strien.  Det  er  af  væsentlig  Betydning  for  os,  at  der 
ikke  er  for  langt  mellem  de  enkelte  Numre.  Derved 
er  det  muligt  at  give  Stoffet  et  mere  aktuelt  Præg, 
og  det  gode  Resultat  viser  sig  ogsaa  deri,  at  Tids¬ 
skriftets  Indhold  i  stedse  stigende  Grad  linder  Vej  til 
Dagspressen. 

Foruden  »Tidsskrift  for  Industri«  udgiver  Industri¬ 
foreningen  ogsaa  den  aarlige  Industriberetning.  Om¬ 
stændighederne,  som  lagde  Beslag  paa  den  tidligere 
Redaktør,  Sekretær  Himmelstrups  Virksomhed  i  Kri¬ 
gens  første  Aar,  hæmmede  Beretningens  Udgivelse. 
Efter  at  Hr.  Himmelstrup  var  gaaet  over  til  de  sam¬ 
virkende  Landboforeninger,  er  det  lykkedes  Bestyrel¬ 
sen  at  knytte  Dr.  polit.  K.  Wielh  Knudsen  til  Industri- 
beretningen,  idet  han  fra  1.  Januar  d.  A.  har  over¬ 
taget  Redaktionen.  Best}U’elsen  knytter  betydelige  For- 
haabninger  til  Virkningerne  heraf. 

Ogsaa  Foredragsudvalgets  Virksomhed  har  været 
hæmmet  af  de  Vanskeligheder,  der  bl.  a.  knytter  sig 
til  Lokalespørgsmaalet.  Trods  alle  Vanskeligheder  er 
det  dog  lykkedes  Forretningsudvalget  under  Fabri¬ 
kant  Messerschmidts  Ledelse  at  faa  afholdt  Foredrag 
af  følgende  Foredragsholdere:  Den  nu  afdøde  Forfat¬ 
ter  Adolf  Langsted,  Ingeniør  Hjalmar  Lange,  Forfatte¬ 
ren  Holger  Rosenberg,  cand.  polit.  Jens  Westberg, 
Kontorchef  Johan  Nielsen  samt  forevist  Lysbilleder 
af  HolTotograf  Elfelt. 

Industriforeningens  Legatudvalg  har  i  det  Aar,  for 
hvilket  Beretning  her  afgives,  uddelt  af  Malermester 
Bruun  og  Hustrus  Rejselegat  to  Portioner  å  800  Kr., 
den  ene  til  Ciselør  og  Emaillør  Birgitte  Erichsen,  den 
anden  til  Konstruktør  Charles  Peter  Hansen.  Af  Læge 
Jacob  Pinquez’  Legat  er  uddelt  to  Portioner  h  500  Kr., 


den  ene  til  Instrumentmager  Jens  Kristian  Jensen, 
den  anden  til  Optiker  Theodor  Oscar  Andersen.  Der¬ 
imod  har  det  ikke  været  muligt  at  uddele  II.  C.  Ør¬ 
sted  Legatet,  da  der  ikke  meldte  sig  kvalificerede  An¬ 
søgere.  Enkefru  I.  E.  E.  Olsens  Legat  for  Haandværks- 
lærlinge  bestyres  som  bekendt  af  Haandværker-  og 
Industriforeningen  i  Forening.  For  1918  og  19  er  ud¬ 
delt  fire  Portioner  å  200  Kr.  til  følgende  Lærlinge: 
Mekanikerlærling  Svend  Aage  Balchen,  Klejnsmede¬ 
lærling  Peter  Vandyck  Helenius  Balle,  Maskinlærling 
Carl  Jansen  og  Lærling  Gunnar  Martinus  Nissen. 

Udvalget  til  Præmiering  af  den  mindre  Industri, 
hvilket  Udvalg  bestaar  af  Fabrikant  Messerschmidt 
som  Formand,  Direktør  Gunnar  Gregersen,  Inspektør 
Victor  Henriksen  og  Fabrikant  H.  Sebbelov,  har  i 


Forretningsaaret  uddelt  følgende  Præmier: 
Smedemester  N.  P.  Bertelsen,  GI.  Rye  St.,  for 

skærende  Værktøj  .  100  Kr. 

Snedker  Chr.  Carlsen,  Kjøbenhavn,  for  Stole¬ 
sæder  .  200  » 

Sadelmager  Chr.  Christiansen,  Valby,  for  Le¬ 
getøj  . 100  » 

Væver  H.  Ehlers,  Kjøbenhavn,  for  Rullebuk  100  » 


Erslev  &  Poulsen,  Snedkermestre,  Kjøben¬ 
havn,  for  Vindueslister  med  Filtindlæg  .  .  100  » 

Smedemester  .1.  Th.  Jensen,  Langeskov  St., 


for  Bandager  til  Cykledæk .  150  » 

N.  Chr.  Jensen,  Aarhus,  for  Stofhandsker.  .  .  300  » 

Odense  Værktøjsfabrik,  Hans  Chr.  Hansen, 

Odense,  for  Spader,  Roejern  m.  m .  150 

Drejermester  M.  Krogh,  Horsens,  for  Alabast- 

varer .  200  » 

A.  R.  Kjærby,  Uldspinderi  og  Væveri,  Kol¬ 
ding,  for  Lampevæger.  m.  in .  100  » 

Maskinarbejder  Marinus  Lund,  Horsens,  for 

Dyknagler  og  Lokkemaskiner .  150  » 

Sadelmager  M.  I.  Mathiesen,  Fangel,  for  Læ¬ 
dergreb  til  Kufferter  og  Tasker .  100  » 

Snedker  Peder  Nielsen,  Vejle,  for  Stempel¬ 
stativer  .  200  » 

Kunst-  og  Trædrejer  A.  .1.  Olsen,  Sorø,  for 

Skakbrikker .  100  » 

Stokkemager  M.  F.  Rasmussen,  Aarslev,  for 

Spadserestokke .  100  » 

Niels  Vestergaard,  Esbjerg,  for  Papirarbejder  100  » 


ialt  2250  Kr. 

Jeg  har  hermed  gennemgaaet  det  vigtigste  Arbejde, 
der  er  udført  af  Industriforeningen  i  det  forløbne 
Aar,  idet  det  som  sagt  maa  være  mig  tilladt  med 
Hensyn  til  Industriraadet  at  henvise  til  den  Beret¬ 
ning,  der  herom  vil  blive  aflagt  paa  Mødet  i  Aften. 

Da  Formandens  Beretning  ikke  gav  Anledning  til 
nogen  Diskussion,  gik  man  over  til  Dagsordenens 
næste  Punkt. 

ad  2.  Repræsentantskabets  Formand,  Oldermand 
Kagser,  forelagde  derefter  til  Efterretning  det  revi¬ 
derede  og  deciderede  Regnskab  for  Regnskabsaaret 
1.  Juli  1917  til  30.  Juni  1918. 

Heller  ikke  dette  Punkt  gav  Anledning  til  nogen 
Diskussion. 

ad  3.  Derefter  fulgte  Valg  af  Repræsentanter  for  de 
egentlige  Medlemmer.  De  i  Henhold  til  Lovenes  §  22 
afgaaende  Repræsentanter  var  følgende: 

Direktør  Max  Ballin. 

Direktør  S.  C.  Hauberg. 

Snedkermester  Victor  Henriksen. 

Bogbindermester  Anker  Kyster. 

Bogtrykker  H.  Langkjær. 

Fabrikant  John  Messerschmidt. 

Ingeniør,  Etatsraad  N.  C.  Monberg. 

Direktør,  Kaptajn  F.  II.  J.  Rambusch. 

Hof-Metalstøber  Carl  Rasmussen. 

Oldermand  Rud.  Rasmussen. 

Samtlige  disse  Herrer  genvalgtes. 

ad  4.  Til  Efterretning  forelaa  Meddelelse  om  de 
stedfundne  Valg  af  Repræsentanter  blandt  de  i  Hen¬ 
hold  til  Lovenes  §  4  valgte  Delegerede,  nemlig  for  in¬ 
dustrielle  Organisationer  og  Virksomheder.  Dette  Valg 
havde  i  Henhold  til  Lovenes  §  21  fundet  Sted  paa  et 
Delegeretmøde  umiddelbart  forinden  Generalforsam¬ 
lingen. 

Resultatet  havde  været  Genvalg  af  samtlige  af¬ 
gaaende  Repræsentanter  med  Undtagelse  af  Direktør 
P.  Gorm-Petersen,  i  hvis  Sted  Direktør  Torben  Zahle 
var  blevet  valgt.  De  paagældende  Repræsentanter  var 
derefter  følgende: 

Direktør  H.  Arentz. 

Fabrikejer,  Apoteker  Alfred  Benzon. 

Direktør  Harald  Bing. 

Konsul  K.  C.  Bloch. 

Fhv.  Statsbanedirektør  O.  Busse. 

Ingeniør  P.  Dorph-Broager. 

Fabrikant  Axel  Engel. 

Ingeniør  Alex.  Foss. 

Bankdirektør,  Etatsraad  Emil  Gliickstadt. 

Direktør  Valdemar  Hansen. 

Direktør  M.  Heineke. 

Direktør  R.  Helweg. 

Fabrikant  C.  M.  Hess. 

Konsul  F.  L.  Hey. 

Fabrikant  E.  F.  Jacob. 

Fabrikant  C.  F.  Jarl. 

Direktør  F.  A.  Kjær. 

Direktør  A.  Knudsen. 

Fabrikant  L.  Larsen. 

Teglværksejer  L.  Laursen. 

Fabrikant  Rudolph  Nielsen. 

Direktør,  Etatsraad  C.  A.  Olesen. 

Direktør  Chr.  II.  Olesen. 

Direktør  C.  A.  Owen. 

Direktør  Allan  Petersen. 

Direktør  Poul  C.  Poulsen. 

Direktør  F.  Preisler. 

Direktør  C.  V.  Slomann. 

Fabrikant  H.  Vestesen. 

Direktør  Torben  Zahle. 

ad  5.  Dirigenten  forespurgte,  om  nogen  af  Forsam¬ 
lingen  under  dette  Punkt  paa  Dagsordenen  ønskede 
Ordet,  og  da  dette  ikke  var  Tilfældet,  erklæredes  Ge¬ 
neralforsamlingen  for  hævet. 

□□□□□o 


Industriforeningen. 

Valg  af  Bestyrelse,  Industriraad  og  faste  Udvalg. 

Det  paa  Generalforsamlingen  den  25.  April  nyvalgte 
Repræsentantskab  afholdt  Onsdag  den  30.  April  sit 
første  Møde  for  at  foretage  Valg  til  Industriforenin¬ 
gens  Bestyrelse,  til  Industriraad  samt  til  de  faste  Ud¬ 
valg  og  endvidere  af  Formand  og  Næstformand  for 
Repræsentantskabet. 

Mødet  lededes  af  Forsamlingens  Alderspræsident, 
Fabrikant  John  Messerschmidt.  Man  foretog  først 
Valg  af  Besig  reisen.  Samtlige  afgaaende  Medlemmer 
genvalgtes.  Bestyrelsen,  der  straks  efter  Repræsentant¬ 
skabsmødet  konstituerede  sig,  har  følgende  Sammen¬ 
sætning: 

Bestyrelsen : 

Ingeniør  Alex.  Foss,  Formand. 

Direktør  Benny  Dessau,  Næstformand. 

Direktør  Max  Ballin. 

Snedkermester  Victor  Henriksen. 

Fabrikant  John  Messerschmidt. 

Borgmester  H.  C.  V.  Møller. 

Direktør  H.  P.  Prior. 

Derpaa  fulgte  Valg  af  Medlemmer  til  Industriraadet. 
Samtlige  afgaaende  Medlemmer  genvalgtes.  Som  nyt 
Medlem  valgtes  Direktør  Torben  Zahle.  Afgaaet  ved 
Døden  er  Direktør  Harald  .1.  Nielsen.  Herefter  har 
Industriraadet  følgende  Sammensætning: 

Industriraadet: 

Ingeniør  Alex.  Foss,  Formand. 

Direktør  Benny  Dessau,  Næstformand. 

Ingeniør  M.  A.  Abrahamson. 

Direktør  Max  Ballin. 

Direktør  Harald  Bing. 

Ingeniør  Allan  Bock. 

Fhv.  Statsbanedirektør  O.  Busse. 

Fabrikant  Axel  Engel. 

Konferensraad  C.  Gammeltoft. 

Bankdirektør,  Etatsraad  Emil  Gliickstadt. 

Direktør  Gunnar  Gregersen. 

Direktør  Valdemar  Hansen. 

Direktør  S.  C.  Hauberg. 

Fabrikant  E.  F.  Jacob. 

Fabrikant  Jobn  Jacobsen. 

Fabrikant  C.  F.  Jarl. 

Tømrermester,  cand.  polyt.  O.  V.  Kayser. 

Direktør  F.  A.  Kjær. 

Fabrikant  L.  Larsen. 

Teglværksejer  L.  Laursen. 

Fabrikant  John  Messerschmidt. 

Professor  Karl  Meyer. 

Direktør  Ove  Munck. 

Hof-Pianofabrikant  Knud  Møller. 

Fabrikant  E.  Nobel. 

Direktør,  Etatsraad  C.  A.  Olesen. 

Direktør  A.  C.  Owen. 

Direktør  Allan  Petersen. 

Dr.  polit.,  Overretssagfører  Frantz  E.  Pio. 

Direktør  Poul  C.  Poulsen. 

Direktør  F.  Preisler. 


TIDSSKRIFT  FOR  INDUSTRI 


125 


Direktør  H.  P.  Prior. 

Direktør,  Kaptajn  F.  H.  J.  Rambusch. 

Direktør  Holger  Schmidt. 

Fabrikant  Holger  Sebbelov. 

Direktør  C.  V.  Slomann. 

Direktør  H.  Vestesen. 

Direktør  Torben  Zahle. 

Til  de  faste  Udvalg,  nemlig  Udstillingsudvalget, 
Biblioteksudvalget,  Legatudvalget,  Foredrags-  og  Un¬ 
dervisningsudvalget  samt  Bygningsudvalget,  foretoges 
derefter  Valg  med  det  Resultat,  at  samtlige  afgaaende 
Medlemmer  genvalgtes.  Udvalgene  har  følgende  Sam¬ 
mensætning: 

Udstillingsudvalget : 

Direktør  Benny  Dessau,  Formand. 

Maskinfabrikant  C.  F.  Danstrup. 

Direktør  Gunnar  Gregersen. 

Snedkermester  Victor  Henriksen. 

Kgl.  Hof-Pianofabrikant  Axel  Møller. 

Fabrikant  Rudolph  Nielsen. 

Hof-Metalstøber  Carl  Rasmussen. 

Biblioteksudvalget : 

Driftsbestyrer  O.  Engholm,  Formand. 
Snedkermester  Victor  Henriksen. 

Arkitekt  Emil  Jørgensen. 

Legatudvalget: 

Stenhuggermester  R.  Nielsen,  Formand. 

Direktør  H.  Arentz. 

Fabrikant  John  Messerschmidt. 

Borgmester  H.  C.  V.  Møller. 

Hof-Sadelmagermester  Lauritz  Petersen. 

Foredrags-  og  Undervisningsudvalget: 

Fabrikant  John  Messerschmidt,  Formand. 
Driftsbestyrer  O.  Engholm. 

Snedkermester  Victor  Henriksen. 

Tømrermester  H.  J.  Kornerup  Koch. 
Bogbindermester  Anker  Kyster. 

Bogtrykker  H.  Langkjær. 

Stenhuggermester  R.  Nielsen. 

Bygningsudvalget : 

Foreningens  Formand. 

Murermester,  Raadmand  P.  Gram. 

Tømrermester,  cand.  polyt.  O.  V.  Kayser. 

Endelig  foretoges  Valg  af  Formand  og  Næstformand 
for  Repræsentantskabet  med  det  Resultat,  at  Older¬ 
mand  Kayser  og  Direktør  Helweg  genvalgtes  hen¬ 
holdsvis  som  Formand  og  Næstformand. 

□□□□□□ 

Industriens  Forsyning  med  Tørv 
og  Brænde. 

Brændselsnævnet  har  overfor  Industriraadet  hen¬ 
stillet,  at  industrielle  Virksomheder,  der  kan  anvende 
Tørv,  snarest  muligt  forsyner  sig  fra  de  af  Nævnet 
indkøbte  Tørvelagre.  Da  der  stadig  hersker  Usikker¬ 
hed  med  Hensyn  til  Tilførslerne  af  udenlandsk  Brænd¬ 
sel,  tillader  Industriraadet  sig,  foruden  at  anbefale 


Indkøb  af  Tørv  af  første  Skæring  1919,  at  henvise  til 
nedenstaaende  Fortegnelse  over  de  nævnte  Reserve¬ 
lagres  Kvanta  af  tidligere  Produktion. 

Det  vil  ved  Indkøb  af  Tørvene  være  nødvendigt  at 
rette  Henvendelse  til  de  i  Fortegnelsen  anførte  torve- 
kyndige  Tillidsmænd. 

Kjøbenhavns  Amt  (1124  Tons):  Husejer  Chr.  Nielsen, 
Ølstykke. 

GI.  Roskilde  Amt  (2190):  Sognefoged  N.  Jensen,  Gund- 
sømagle. 

Frederiksborg  Amt  (8594):  Direktør  Jensen,  Bjellekjær, 
Søsum,  Viksø. 

Holbæk  Amt  (12,045):  Kbmd.  Frantzen,  Hjembæk,  Jy¬ 
derup. 

Sorø  Amt  (7747):  Proprietær  Lisborg,  Sorø. 

Præstø  Amt  (4217):  Forpagter  Lawaetz,  Holmegaard, 
Olstrup. 

Maribo  Amt  (3850):  Skovrider  Nellemann,  Hesnæs, 
Stubbekøbing,  for  Falster,  og  Skovrider  Bo'rne- 
busch,  Hardenberg,  Sakskøbing,  for  Lolland. 
Hjørring  Amt  (1832):  Stadsingeniør  P.  Mogensen,  Hjør¬ 
ring,  og  Etatsraad  .1.  Larsen,  Gaardbogaard,  Aal- 
bæk. 

Thisted  Amt  (1571):  Jens  Lundsby,  Lødderup,  Nykø¬ 
bing  M.,  og  Propr.  Liitzhøft,  Tandrup,  Bedsted. 
Aalborg  Amt  (6262):  Distriktsbest}rrer  Mertz- Nielsen, 
Aalborg. 

Viborg  Amt  (3348):  Proprietær  Tøttrup,  Viborg. 
Randers  Amt  (8556):  Entreprenør  H.  Breede,  Randers, 
og  Skovrider  D.  Dreyer,  Rosenholm,  Hornsleth. 
Aarhus  Amt  (296) :  Statsskovfoged  M.  Andersen,  Kol- 
pensig,  Bryrup. 

Ringkøbing  Amt  (10,409):  Forstassistent  F.  Holt,  Krag- 
søhus,  Ilskov,  og  Propr.  Touborg  Jensen,  Lemvig. 
Vejle  Amt  (6024):  Propr.  Carøe,  Brøndsted,  Pjedsted. 
Ribe  Amt  (10,473):  Ass.  Christensen,  Slauggaard,  Vor- 
basse. 

Brændselsnævnet  har  yderligere  henledt  Industri- 
raadets  Opmærksomhed  paa,  at  Staten  i  Kjøbenhavn 
ligger  inde  med  en  Reservebeholdning  paa  ca.  140,000 
Rummeter  (lig  ca.  50,000  Tons)  svensk  Brænde,  hvoraf 
40  pCt.  er  Birk,  55  pCt.  Naaletræ  og  5  pCt.  andre 
Træsorter.  En  Del  af  dette  Lager  vil  kunne  stilles  til 
Raadighed  for  industrielle  Virksomheder  til  følgende 
Priser  ved  Levering  før  1.  Oktober  1919  frit  paa  By¬ 
vogn  i  Kjøbenhavn: 

0 — 100  Tons  Birk  .  .  .  55,00  Kr.  pr.  Ton 
100—500  —  —  .  .  .  52,50  - 

500  o.  m.  —  —  ...  50,00  - 

0 — 100  —  Naaletræ  60,00  - 

100-500  —  —  57,50  - 

500  o.  m.  —  —  55,00  - 

Ved  Salg  frit  paa  Banevogn  i  Kjøbenhavn  erlægges 
et  Tillæg  af  Kr.  1,75  pr.  Ton. 

Forhandlinger  om  Indkøb  fra  dette  Brændelager 
vil  være  at  føre  med  Brændselsnævnets  Forretnings¬ 
fører,  Firma  L.  M.  Thurøe  &  Co.s  Eftf.,  Niels  Juels- 
gade  7,  Kjøbenhavn. 

Ved  Køb  af  Tørv  eller  Brænde  henstilles  det  al 
lade  foretage  Analyser. 


□□□aao 

ORGANISATIONS-  OG 

FORENINGS-MEDDELELSER. 

Bestemmelser  om  Oprindelsescertifikater. 

Den  herværende  engelske  Legation  har  i  Skrivelse 
af  29.  April  1919  meddelt,  at  de  associerede  Regerin¬ 
ger  har  besluttet,  da  en  Genoptagelse  af  Handelen  i 
Almindelighed  med  T}^rkiet,  Bulgarien  og  visse  Dele 
af  det  tidligere  Kejserrige  Østrig- Ungarn  nu  er  til¬ 
ladt,  at  kun  saadanne  Materialer,  som  stammer  fra 
Ungarn,  Tysk- Østrig  og  Tyskland  (eksklusive  Elsass- 
Lothringen)  vil  blive  betragtet  som  værende  af  fjendt¬ 
lig  Oprindelse. 

I  Skrivelse  af  1.  Maj  meddeles  yderligere,  at  Myn¬ 
dighederne  i  London  har  besluttet,  at  det  ikke  læn¬ 
gere  vil  være  nødvendigt  at  tage  Restriktioner  med 
flensjm  til  Varer  af  fjendtlig  Oprindelse,  der  afskibes 
til  ikke-britiske  Bestemmelsessteder.  Som  Følge  deraf 
vil  Oprindelsescertifikater  ikke  fremtidig  blive  forlangt 
for  Varer,  der  afskibes  fra  Danmark  til  saadanne  Be¬ 
stemmelsessteder  (f.  Eks.  Island  og  Færøerne). 

For  Afskibninger  til  U.  S.  A.  vil  der,  ifølge  Med¬ 
delelse  fra  det  amerikanske  Konsulat,  stadig  kræves 
Oprindelsescertifikater. 

Med  Hensyn  til  Varer,  bestemt  for  Indførsel  til  de 
forenede  Kongeriger  eller  til  Havne  i  de  britiske  Be¬ 
siddelser,  Kolonier,  Indien  og  Ægypten,  eller  bestemt 
for  Omladning  fra  saadanne  Havne,  vil  Oprindelses¬ 
certifikater  blive  forlangt  som  hidtil,  og  Passage  for¬ 
uden  disse  ikke  tilladt. 

Oprindelsescertifikater  vil  heller  ikke  blive  forlangt 
i  de  forenede  Kongeriger  for  nogensomhelst  Varer, 
der  ankommer  dertil  for  Omladning  til  andet  Bestem¬ 
melsessted,  dog  at  der,  saafremt  Varen  er  endelig  be¬ 
stemt  for  oversøisk  britisk  Havn,  selvfølgelig  vil  blive 
afkrævet  Oprindelsescertifikat  i  sidstnævnte  Havne. 

Legationen  tilføjer,  at  eventuelle  Lettelser  med 
Hensyn  til  Oprindelsescertifikater  for  Varer  til  over- 
søisk-britiske  Havne  vil  blive  meddelt  senere. 

(Se  i  denne  Forbindelse  Meddelelse  nedenfor  om 
Eksperternes  Træffetider.  Red.) 

Yderligere  Ophævelse  af  Embargoen. 

Ifølge  Meddelelse  fra  Danish  Trade  Office,  London, 
er  Embargoen  paa  Indførsel  til  Danmark  af  Cikorie, 
Kød  og  Grøntsager  blevet  hævet. 

Udførslen  af  Fødevarer  til  Tyskland. 

I  Henhold  til  en  fra  den  herværende  interallierede 
Komité  modtagen  Meddelelse  vil  der  ikke  fra  de  as¬ 
socierede  Regeringers  Side  være  noget  til  Hinder  for, 
at  der  udover  de  i  den  dansk -amerikanske  Handels¬ 


overenskomst  fastsatte  Begrænsninger  udføres  Føde¬ 
varer  til  Tyskland. 

Samtidig  henledes  Opmærksomheden  paa,  at  An¬ 
dragende  om  Udførselstilladelse,  forsaavidt  der  er  ud¬ 
stedt  Udførselsforbud  for  de  paagældende  Varer,  maa 
indsendes  til  Justitsministeriet,  og  forsaavidt  det  drejer 
sig  om  klausulerede  Varer,  da  tillige  til  Grosserer- 
Societetets  Komité  eller  Industriraadet. 

Eksperterne  for  Oprindelsescertifikater. 

Under  Hensyn  til  de  nye  Forhold  vedrørende  Ud¬ 
stedelse  af  Oprindelsescertifikater  vil  Industriraadets 
Eksperter  herefter  kun  træffes  følgende  Dage  af 
Ugen : 

Professor  Karl  Meyer  Mandag  og  Torsdag  Kl.  101/a — 
11  Vs  Frmdg. 

Professor  Thaulow  Tirsdag  og  Fredag  Kl.  IOV2— 11 ’V 
Frmdg. 

Forbud  mod  Eksport  fra  Tyskland. 

Det  meddeles  herved,  at  Organisationerne  fra  den 
herværende  interallierede  Komité  har  modtaget  ne- 
denstaaende  Liste  over  Varer,  hvis  Eksport  fra  Tysk¬ 
land  er  forbudt: 

Guld, 

Sølv, 

Værdipapirer, 

Krigsmateriel  af  enhver  Art,  inkl.  Krigsskibe, 

Kul  og  Kokes  af  enhver  Art, 

Trælast, 

Tømmer, 

Træmasse, 

Papir, 

Farvestoffer, 

Jern-  og  Staalprodukter  i  følgende  Kategorier: 
Baajern, 

Jern  i  Blokke, 

Faconjern, 

Staalskinner, 

Skibsplader, 

Sukker, 

Vinduesglas, 

Elektriske  Maskiner  og  Maskindele, 

Maskinværktøj  og 
Maskiner  til  industriel  Brug. 

Endvidere  meddeler  den  interallierede  Komité,  at 
Varer,  der  ikke  er  opført  paa  denne  Liste,  kan  ud¬ 
føres  fra  Tyskland  uden  Indskrænkning. 

Rationeringssystemets  Ophævelse. 

Det  meddeles  herved,  at  det  tidligere  fulgte  Ratio¬ 
neringssystem  ifølge  Underretning  fra  de  associerede 
Autoriteter  nu  er  ophævet,  og  at  alle  Varer  undtagen 
færdigt  Krigsmateriale  fremtidig  uden  Begrænsning  i 
Mænge  vil  kunne  indføres  til  Danmark. 

Endvidere  har  de  associerede  Autoriteter  meddelt, 
at  alle  Sortlister  over  Firmaer  og  Personer  nu  er 
inddragne,  og  alle  de  Følger,  der  har  været  knyttet 
til  Handel  og  Forbindelse  med  Firmaer  eller  Per¬ 
soner  paa  saadanne  Lister,  bragt  til  Ophør. 

Eksport  til  Tysk-Østrig. 

Fra  Udenrigsministeriet  har  man  modtaget  Med¬ 
delelse  om,  at  de  associerede  Regeringer  har  besluttet, 
at  de  nordiske  neutrale  Lande  kan  afskibe  Varer  til 
Tysk-Østrig  paa  Betingelse  af,  at  Udførslen  udeluk¬ 
kende  er  til  indenlandsk  Forbrug  i  Tysk-Østrig,  og  at 
Varerne  ikke  vil  blive  genudført  til  Tyskland  und¬ 
tagen  med  Samtykke  af  de  Allieredes  Kommission  i 
Wien. 

Opmærksomheden  henledes  udtrykkeligt  paa,  at 
Andragende  om  Udførselstilladelse  i  alle  Tilfælde  maa 
indsendes  til  Grosserer-Societetets  Komité,  henholds¬ 
vis  Industriraadet,  og  forsaavidt  der  er  udstedt  Ud¬ 
førselsforbud  tillige  til  Justitsministeriet. 

Eksport  til  Polen. 

Fra  den  herværende  interallierede  Komité  har  In¬ 
dustriraadet  modtaget  Underretning  om,  at  der  ikke 
længere  vil  blive  rejst  nogen  Indvending  imod  Eks¬ 
port  af  Varer  fra  Danmark  til  Polen,  forudsat  at 
Varerne  sendes  via  Danzig  og  paa  den  egentlige  polske 
Importørs  Vegne  konsigneres  til  den  interallierede 
»Relief  Administration«  i  Danzig  som  første  Varemod¬ 
tager,  medens  Importøren  staar  som  anden  Varemod¬ 
tager.  Duplikat  af  Forsendelsespapirerne  skal  sendes 
til  den  nævnte  interallierede  »Relief  Administration« 
i  Danzig. 

Vareforsendelser  fra  Schweiz  ad  Rhinen. 

Ifølge  en  fra  den  interallierede  Komité  modtagen 
Meddelelse  har  de  associerede  Regeringer  nu  givet 
deres  Samtykke  til,  at  Rhinen  aabnes  for  Handelen. 
Varer  vil  derfor  nu  kunne  sendes  fra  Schweiz  til 
Danmark  ad  Rhinen  paa  de  almindelige  Betingelser  i 
de  gældende  Overenskomster. 

Import  af  Varer  fra  England. 

Ifølge  Meddelelse  fra  Danish  Trade  Office,  London, 
har  War  Trade  Department  bekendtgjort,  at  der  nu 
er  udstedt  en  almindelig  License  for  Eksport  til  Dan¬ 
mark  af  alle  Varer  paa  Liste  C  med  Undtagelse  af  de 
Varer,  der  tindes  paa  Liste  I).  Saadanne  Varer  vil 


derfor  nu  frit  kunne  eksporteres  til  Danmark  uden 
yderligere  License  fra  War  Trade  Department,  forud¬ 
sat  at  der  forelægges  Toldmyndighederne  i  England, 
naar  Afskibning  finder  Sted,  det  originale  Garanti¬ 
bevis  fra  en  af  de  danske  Organisationer.  Foreløbig 
vil  det  være  nødvendigt  at  indhente  License  fra  War 
Trade  Department,  forsaavidt  angaar  Varer,  der  sen¬ 
des  med  Pakkepost,  da  det  ikke  er  praktisk  her  at 
anvende  den  foran  beskrevne  Fremgangsmaade. 

Som  bekendt  omfatter  Liste  C  de  Varer,  der  er  eks¬ 
portforbudte  til  Lande,  der  grænser  op  til  de  fjendt¬ 
lige  Lande,  dog  med  visse  Undtagelser,  medens  Liste 
D  omfatter  de  Varer,  der  er  eksportforbudte  til  Tyr¬ 
kiet,  Bulgarien  og  Sortehavshavnene. 

Eksport  til  Estland. 

Opmærksomheden  henledes  paa,  at  der  i  Industri- 
raadets  Sekretariat  henligger  til  Gennemsyn  et  fra 
Udenrigsministeriet  modtaget  Eksemplar  af  den  est- 
landske  Toldtarif. 

Eksport  til  Kina  og  Siam. 

Varer,  som  skal  eksporteres  til  Kina  og  Siam,  kan 
nu  konsigneres  til  alle  Firmaer  og  Personer  i  disse 
Lande. 

□□□□□□ 


Fra  Biblioteket. 


Katalog  over  Bibliotekets  Erhvervelser  de  to  sidste 
Aar  er  nu  udkommet  og  faas  for  50  Øre.  Bogbestan¬ 
den  er  nu  23,453  Bind,  af  det  sidste  Tillægs  Nyanskaf¬ 
felser  var  de  to  Trediedele  Teknik. 

I  Maj  og  Juni  Maaned  er  Biblioteket  aabent  Hver¬ 
dage  Kl.  10  Fm.  til  7  Aften,  Søndage  Kl.  10  Fm.  til 
12  Fm. 

Følgende  Bøger  er  nylig  indgaaede  i  Biblioteket: 


59.  Lærehefte  i  Kloak-  og  Spildevandsanlæg  samt 
Bygningers  Forsyning  med  Vand  og  Gas.  Til 
Brug  ved  Bygningsskolen  i  Teknisk  Skole.  Odense 

1917.  35  S.  (Autogr.). 

72.  Lorenz  H.  Technische  Elastizitiitslehre.  Miinchen 
1913.  706  S. 

79.  Hasluck,  P.  N.  Iron,  steel  and  lire  proof  con- 
struction.  Lond.  1906.  160  S. 

82.  Vejledning  ved  Øvelserne  i  Maskinlaboratoriet. 
Odense  tekn.  Skoles  Maskin-Teknikum.  1916.  100  S. 
Autogr. 

86b.  Slucki,  A.  Zur  Dampfmaschinentheorie.  Berlin 

1918.  106  S.  (Tvl.). 

87.  Morgner,  F.  O.  Die  Heizerschule.  2.  Aufl.  Berlin 
1918.  214  S. 

88.  Flamm,  L.  u.  H.  Mache.  Die  Verbrennung  eincs 
explosiven  Gasgemisches  in  geschlossenemGefasz. 
Wien  1917.  36  S. 

114.  Thomalen,  A.  Kurzer  Lehrbuch  der  Elektrotech- 
nik.  7.  Aufl.  Berlin  1918.  503  S. 

114.  Krause,  R.  Kurzer  Leitfaden  der  Elektrotechnik. 

3.  Aufl.  von  4  Vieweger.  Berlin  1918.  308  S. 

123.  Foerster,  F.  Elektrolicht,  Beleuchtungstechnisches 
Praktikum.  Eeipzig  1918.  170  S. 

125.  Russ,  A.  F.  Die  Elektrostahlofen.  Berlin  1918. 
205  S. 

126.  Jung,  A.  Der  Zeitzahlertarif.  Beitrag  zur  Tarif- 
frage  fur  den  Yerkauf  von  Elektrizitat.  Berlin 
1916.  132  S. 

130d.  Fischer,  F.  Chemisch-teknologisches  Rechnen. 

2.  Aufl.  bearb.  v.  Hartner.  Lpz.  1918.  137  S. 

134.  Moore,  H.  Liquid  fuels  for  internal  combustion 
engines.  London  1918.  215  S. 

143.  Puppe,  I.  Ueber  Versuche  zur  Ermittlung  des 
Kraftbedarfs  an  Walzwerken.  Berlin  1909.  192  S. 
147.  Clements-Henry,  C.  Gramophones  and  phono- 
graphs,  their  construction  management  and  repair. 
London  1917.  160  S. 

150.  Schmidt,  W.  Das  Schleifen,  Beizen  und  Polieren 
des  llolzes,  Elfenbein,  Hornes,  der  Knochen  des 
Meerschaums,  der  Perlmutter,  des  Bernsteins 
und  Zelluloids.  Herausg.  v.  C.  Marchgralf.  8.  Aufl. 
Lpz.  1908.  268  S. 

154.  Knotting  and  Splicing  ropes  and  cordages,  Ed  by 
P.  N.  Hasluck.  London  160. 

156.  Lehmbeck,  T.  Das  Buch  vom  Auto.  Berlin  1917. 
362  S. 

159c.  Bohnagen,  A.  Die  Fabrikation  der  Rahmen  und 
Goldleisten.  3.  Aufl.  Lpz.  1914  115  S. 

161.  Hasluck,  P.  N.  Windon  blinds  their  making  and 
fixing.  London  1907.  160  S. 

173.  Glass  writing  embossing  and  fascia  work,  Ed 
P.  N.  Hasluck.  London  1914.  160  S. 

175.  Bohnagen,  A.  Die  Mosaik-  und  Granitoidplatten- 
Fabrikation.  Lpz.  1912.  82  S. 

176b.  Bromse,  F.  Die  Ofen-  und  Glasurfabrikation. 
Weimar  1896.  131  S. 

189.  Rent.  Iron  work  including  elementary  art  metal 
work.  London  1916.  160  S. 

189.  Toy  making.  A  practical  guide.  London  1916. 
160  S. 

280.  Birck,  L.  V.  Læren  om  Grænseværdierne,  I.  Kbh. 
1918.  336  S. 

287.  Gruil,  W.  Die  Inventur.  Aufnahmetechnik,  Be- 
wertung  und  Kontrolle.  Berlin  1918.  247  S. 

202.  Sølver,  A.  Den  anden  nordiske  Haandværks- 
konference.  Kbh.  1917.  119  S. 

□□□□□□ 

Kataloger. 

A/S  Weidenutnns  industrielle  Ovnanlæg  bar  udsendt 
et  fyldigt  Katalog  over  alle  de  forskellige  Slags  indu¬ 
strielle  Ovne,  Firmaet  udfører  (Smedeovne,  Hærde- 
ovne,  Varmeovne,  Glodeovne  o.  s.v.),  med  Beskrivelse 


af  Firmaets  nye  Rekuperatorer.  Kataloget  omfatter 
endvidere  forskellige  Generatoranlæg  og  store  Ovn¬ 
anlæg  som  Kalkovne,  Ringovne  m.  m. 

□□□□□□ 

Legater. 

Af  II.  C.  Ørsteds  Legat  vil  den  12.  Juli  d.  A.  en  Por¬ 
tion  paa  200  Kr.  være  at  tildele  en  Industridrivende 
eller  Haandværker,  som  i  det  forløbne  Aar  har  frem¬ 
bragt  noget  nyt  og  godt  i  sit  Fag. 

De,  som  mener  at  kunne  komme  i  Betragtning,  kan 
inden  den  1.  Juni  d.  A.  indsende  Andragende  med  for¬ 
nødne  Oplysninger  til  Industriforeningen,  Kjøben- 
havn  B. 

Særlige  Skemaer  til  Udfærdigelse  af  Ansøgninger 
om  dette  Legat  forefindes  ikke. 

Af  Handskefabrikant  W.  T.  Danielsen  og  Hustrus 
Legat  til  Rejseunderstøttelse  for  unge  Handskemager¬ 
svende  bliver  2  Portioner  paa  160  Kr.  hver  at  uddele, 
ligeledes  den  12.  Juli  d.  A. 

Blanket  til  Ansøgning  udleveres  ved  Henvendelse 
til  Industriforeningen,  Kjøbenhavn  R,  og  skal  i  ud¬ 
fyldt  Stand  ligeledes  indleveres  inden  1.  Juni  d.  A. 

Af  Handskefabrikant  W.  T.  Danielsen  og  Hustrus 
Etableringslegat  for  dygtige  og  flittige  Handskemager¬ 
svende,  der  ønsker  at  etablere  sig,  bliver  et  rentefrit 
Laan  paa  300  Kr.  ledigt. 

Laanet  bliver  at  tilbagebetale  i  Løbet  af  6  Aar  med 
Ve  aarlig. 

Blanket  til  Ansøgning  udleveres  ved  Henvendelse 
til  Industriforeningen,  Kjøbenhavn  B,  og  skal  i  ud¬ 
fyldt  Stand  ogsaa  indleveres  sammesteds  inden  1.  Juni 
d.  A. 

□□□□□□ 

Tidsskrift  for  Industri  udgaar  den  1.  og  15.  hver 
Maaned.  Klager  over  Fejl  ved  Bladets  Forsendelse 
bedes  rettet  til  det  stedlige  Postvæsen  —  hvis  dette 
ikke  nytter  eventuelt  til  Bladets  Ekspedition,  Telefon 
Central  8100. 

Redaktionen  modtager  med  Glæde  Meddelelser  fra 
Industrien  om  Nyheder  o.  1.  af  almen  industriel  In¬ 
teresse. 

Manglende  Hefter  af  »Tidsskrift  for  Industri«  maa 
kræves  erstattet  af  Postvæsenet,  hvis  dette  har  for¬ 
sømt  at  allevere  Tidsskriftet.  Dettes  Omdeling  har 
Industriforeningen  intet  direkte  Ansvar  for.  Reklama¬ 
tioner  bør  altid  ske  snarest  muligt.  Enkelte  Hefter 
kan  evtl.  købes  i  Ekspeditionen  a  50  Øre. 


Redaktion:  Povl  Drachmann.  Redaktionsudvalg:  H.  P.  Prior,  C.  F.  Jarl  og  F.  H.  J.  Rambusch. 

Redaktion:  Vestre  Boulevard  18,  Kjøbenhavn  B.  Telefon  Byen  4084. 

Ekspedition  og  Annonceafdeling:  Vestre  Boulevard  18,  Telefon  8100.  Generalagentur  (Nissens  Annoncebureau)  Telefon  11977. 
For  Ikke-Medlemmer  af  Industriforeningen  koster  Abonnement  paa  Tidsskriftet  6  Kr.  pr.  Aarg. 

Trykt  hos  Nielsen  &  Lydiche  (Axel  Simmelkiær) 


TIDSSKRIFT  FOR 

INDUSTRI 

UDGIVET  AF  INDUSTRIFORENINGEN  I  KJØBENHAVN 

•  ORGAN  FOR  INDUSTRIRAADET  • 


Nr.  11  1.  JUNI  1919 


Vor  Handelsbalance. 

Industrien  og  vor  finansielle  Stilling. 


I  en  Række  Artikler  har  Tidsskriftet  »Dansk 
Arbejde«  fremdraget  den  alvorlige  Situation, 
der  er  skabt  efter  Blokadens  Ophævelse  ved  det 
fremkomne  Misforhold  mellem  vor  Import  og 
Eksport.  Vi  gengav  nylig  Handelsstatistikens  Tal 
for  Februar  Maaned,  der  viste  en  Indførsel  til 
Værdi  af  117  Mili.  Kr.  mod  en  Udførsel  af  kun 
28  Miil.  Kr.  Nu  har  Marts  Maaned  allerede  slaaet 
Rekorden,  idet  Indførslen  i  denne  Maaned  androg 
ca.  166  Mili.  Kr.,  medens  Værdien  af  de  i  samme 
Maaned  eksporterede  danske  Frembringelser  kun 
androg  38  Miil.  Kr.  For  de  første  3  Maaneder  af 
indeværende  Aar  er  Importværdien  ialt  ca.  360 
Miil.  Kr.  og  Eksportværdien  ca.  94  Miil.  Kr. 

»Dansk  Arbejde«  gør  med  Rette  opmærksom 
paa,  at  disse  Forhold  langt  fra  omfattes  med 
den  Opmærksomhed  og  Forstaaelse,  Situationen 
udkræver,  skønt  de  i  Sandhed  angaar  vort  hele 
Samfundsliv  i  alvorlig  Grad.  Vore  Tilgodehaven¬ 
der  i  Udlandet  er  som  Følge  af  denne  Udvikling 
i  betænkelig  Grad  forringede. 

Selvfølgelig  er  de  nuværende  Forhold  ekstraor¬ 
dinære,  men  man  behøver  blot  at  tænke  sig  den 
ekstraordinære  Tilstand  gældende  i  blot  12  Maa¬ 
neder  for  at  faa  et  Underskud  i  vor  Handels¬ 
balance  paa  ca.  lV2  Milliard  Kr.  frem,  et  Tal, 
der  i  sig  selv  burde  mane  til  Eftertanke.  »Hvor¬ 
ledes  vi  skal  kunne  betale  disse  Penge,  hvorledes 
vi  skal  undgaa  at  faa  hele  vort  økonomiske  Liv, 
som  gennem  stærkt  forøgede  Arbejdslønninger  og 
alle  andre  Driftsudgifter  vistnok  maa  siges  at 
være  belastet  til  sin  yderste  Grænse,  undergra¬ 
vet  og  ødelagt,  former  sig  mere  og  mere  som  en 
Gaade«,  skriver  »Dansk  Arbejde«. 


Men  ikke  blot  er  Importen  kvantitativt  og 
værdimæssigt  saa  meget  større  end  den  Eksport, 
vi  kan  præstere  til  Betaling,  men  den  er  tillige 
af  en  saadan  Karakter,  at  den  i  alt  for  stor  Ud¬ 
strækning  direkte  modvirker  vor  egen  Produktion 
og  da  særlig  vor  Industri  og  dennes  Arbejdsevne. 
Vi  har  tidligere  berørt  Misforholdet  mellem  Im¬ 
porten  af  Færdigvarer  og  af  Raastoffer  samt  Halv¬ 
fabrikata,  og  det  er  bekendt,  at  samme  Vanskelig¬ 
heder  har  ramt  andre  neutrale  Stater,  baade  Sve¬ 
rige,  Norge,  Holland  og  andre. 

Hvis  den  Krise,  vi  saaledes  er  kommet  ud  i, 
fortsættes,  vil  det  foruden  fortsat  ja  maaske 
paany  forøget  Arbejdsløshed  betyde  en  saadan 
Trusel  for  vor  økonomiske  Balance,  at  Spørgs- 
maalet  om  ekstraordinære  Foranstaltninger  maa 
melde  sig.  »Finanstidende«  har  saaledes  gjort 
opmærksom  paa  Misforholdet  mellem  den  gæl¬ 
dende  Toldlovs  Bestemmelser,  der  jo  er  blevet 
fuldstændig  forrykkede  af  den  skete  Stigning  i 
Prisniveauet,  og  rejst  Spørgsmaalet,  om  en  Re¬ 
vision  paa  dette  Omraade  ikke  var  betimelig  un¬ 
der  Hensyn  til  den  hele  økonomiske  Situation. 
De  store  Lande  har  indført  Importforbud  netop 
for  at  regulere  de  herhenhørende  Forhold,  og  det 
siges  saaledes  aabent  i  den  engelske  Presse,  at 
Englands  Importforbud  væsentligt  sigter  til  at  be¬ 
skytte  Landet  mod  den  amerikanske  Konkurrence, 
som  man  ikke  ser  Midler  til  at  regulere  uden  saa- 
danne  Forholdsregler.  At  Amerikanerne  arbej¬ 
der  stærkt  og  maalbevidst  er  da  ogsaa  en  Kends¬ 
gerning,  der  bl.  a.  bekræftes  af  den  under  3. 
Marts  d.  A.  vedtagne  »War  Finance  Corpora¬ 
tion  Act«,  i  Henhold  til  hvilken  der  af  Statsmid' 

ler  kan  ydes  meget  betydelige  Laan  til  ameri¬ 
kanske  Eksportfirmaer  eller  Banker,  der  yder 
Forskud  til  saadanne  Firmaer.  Det  Maksimum, 
der  saaledes  kan  laanes  til  et  enkelt  Firma  til 
Fremme  af  amerikansk  Eksport,  er  50  Miil.  Dol¬ 
lars,  dog  maa  der  aldrig  samtidig  være  udlaant 
mere  end  1  Milliard  Dollars. 

Herhjemme  vil  man  vistnok  vanskeligt  kunne 
tænke  sig  en  direkte  Importregulering  gennem¬ 
ført,  og  »Dansk  Arbejde«  har  sikkert  Ret,  naar 
Bladet  ikke  tør  stille  for  store  Forhaabninger  i 
saa  Henseende.  Alene  den  Omstændighed,  at  de 
her  fremdragne  Forhold  hidtil  saa  at  sige  alde¬ 
les  ikke  har  beskæftiget  vor  Offentlighed  eller 
Politik,  giver  jo  ikke  noget  godt  Lofte  for  den  dy¬ 
bere  Forstaaelse,  der  maatte  ligge  til  Grund  for 
egentlige  Lovgivnings-Foranstaltninger.  Der  kun¬ 
de  derimod  være  god  Anledning  til  at  kalde  paa 
den  frivillige  økonomiske  Solidaritetsfølelse,  saa¬ 
ledes  som  den  hollandske  Regering  har  gjort  det, 
idet  den  til  alle  Stats-  og  kommunale  Myndighe¬ 
der  har  rettet  Opfordring  om  under  rimelig  Hen¬ 
syntagen  at  støtte  den  indenlandske  Produktion 


ved  Nyanskaffelser  og  Ordrer,  selv  om  Prisfor¬ 
holdene  maatte  ligge  saaledes,  at  man  under  nor¬ 
male  Omstændigheder  ikke  vilde  betragte  det  som 
forsvarligt  at  foretrække  det  indenlandske  Ar¬ 
bejde.  »Dansk  Arbejde«  slaar  da  ogsaa  til  Lyd 
for,  at  tilsvarende  Synsmaader  anlægges  her¬ 
hjemme  —  samtidig  med  at  Bladet  beklageligvis 
maa  konstatere,  at  der  er  altfor  mange  Udslag 
netop  nu  af  akkurat  modsatte  Tankegang. 

Desværre  foreligger  der  saa  mange  Henvendel¬ 
ser  og  Udtalelser  fra  Industrien  til  nærværende 
Tidsskrifts  Redaktion  om  de  øjeblikkelige  van¬ 
skelige  Forhold,  at  vi  ganske  kan  slutte  os  til 
»Dansk  Arbejde«.  Her  foreligger  en  ekstraordi¬ 
nær  Situation,  der  kræver  ekstraordinære  For¬ 
anstaltninger,  og  fra  de  Steder,  der  er  ansvar¬ 
lige  for  Landets  Økonomi  og  Borgernes  Penge, 
gjorde  man  vel  i  at  gaa  i  Spidsen  med  at  vise 
Forstaaelse  af  disse  ekstraordinære  Forhold.  Der 
er  ellers  den  største  Fare  for,  at  vor  Produktion 
i  skæbnesvangert  Omfang  kan  gaa  i  Staa,  —  en 
i  Sandhed  tragisk  Situation  som  Følge  af  Bloka¬ 
dens  Ophævelse! 


Indtryk  fra  Utrechter  Messen. 

Mulighederne  for  Udvikling  af  Handelsforbindelsen  mellem  Holland  og  Danmark. 

Af  Ingeniør  Hj.  Lange. 


Det  kan  ikke  skjules,  at  Messe-Tanken  har 
haft  stor  Fremgang  som  Følge  af  Verdenskrigen, 
og  den  gamle  Form  for  Stiftelsen  af  Handelsfor¬ 
bindelser  mellem  Producent  og  Videresælger,  som 
man  paa  faa  Undtagelser  nær  (Leipzig,  Nisni- 
Novgorod  o.  s.  v.)  troede  tilhørte  Fortiden,  staar 
nu  i  fuld  Blomstring.  Baade  Frankrig,  England 
og  andre  af  de  store  Lande  har  organiseret  na¬ 
tionale  Varemesser,  og  de  smaa  følger  efter.  Vi 
har  jo  allerede  inden  Krigen  faaet  vort  Købe- 
stævne  —  der  rigtignok  stadig  mangler  en  Del  med 
Hensyn  til  Organisation  for  at  kunne  betegnes  som 
en  virkelig  national  Messe  —  og  i  Sverige  og  nu 
for  nylig  i  Norge,  er  Tanken  ogsaa  blevet  til 
Virkelighed.  For  os  herhjemme,  der  netop  nu 
dels  beskæftiger  os  med  Spørgsmaalet  om  vort 
Købestævnes  Fremtid,  dels  med  vore  Handelsfor¬ 
holds  Reorganisation  overhovedet,  turde  det  da 
have  særlig  Interesse  at  betragte  Forholdene  paa 
den  hollandske  Messe  i  Utrecht,  og  Forfatteren 
af  denne  Artikel  har  da  ogsaa  som  Leder  af  In- 


dustriraadets  Eksportbureau  opholdt  sig  i  Utrecht 
under  den  sidst  afholdte  Messe,  hvorfra  følgende 
Betragtninger  kan  meddeles: 

Grundtanken  med  Messen  i  Utrecht  synes  ikke 
saa  meget  at  have  været  at  skabe  et  Købestævne 
for  Vareudvekslingen  mellem  de  forskellige  Dele 
af  Holland,  men  snarere  at  slaa  til  Lyd  for  hol¬ 
landsk  Industri  overfor  Udlandet.  Den  storsti¬ 
lede  Propaganda,  som  Utrechter  Messen  baade  ude 
og  hjemme  har  sat  i  Scene,  vidner  tilstrækkelig 
herom,  og  for  at  Messen  overfor  Udlandet  skal 
staa  med  den  fornødne  Autoritet,  er  den  ikke  ble¬ 
vet  organiseret  af  en  snever  Kreds  lokalinter- 
esserede  Personer,  men  af  hele  Landets  Industri 
og  Handel.  Messen  har  med  andre  Ord  fra  første 
Øjeblik  været  en  Landssag,  og  dens  autoritative 
Karakter  er  fastslaaet  derved,  at  Dronningen  af 
Holland  er  Utrechter  Messens  høje  Protektrice, 
ligesom  samtlige  Ministre  sidder  i  Messens  Æres- 
udvalg.  I  Messens  Bestyrelse  findes  Repræsen¬ 
tanter  saavel  for  Kamrene  og  Departementerne 

som  for  Industri  og  Handel.  Paa  selve  Messen 
er  ved  Siden  af  de  industrielle  Firmaer  ogsaa 
adskillige  Ministerier  og  Departementer  repræsen¬ 
terede,  og  til  den  iaar  afholdte  Messe  havde  man 
desuden  indbudt  Repræsentanter  for  de  udenland¬ 
ske  Legationer  og  Konsulater  og  for  disse  indret¬ 
tet  særlige  Kontorer  paa  Terrænet.  En  af  Barak¬ 
gaderne  var  da  ogsaa  af  Publikum  straks  blevet 
døbt  »Nationernes  Gade«,  idet  de  fleste  udenland¬ 
ske  Regeringer  her  havde  deres  egne  Lokaler  med 
den  paagældende  Nations  Flag  vajende  udenfor. 

Ogsaa  de  mere  officielle  hollandske  Organisa¬ 
tioner  og  Institutioner  havde  givet  Møde  paa  Mes¬ 
sen,  saaledes  det  berømte  Kolonialinstitut  i  Am¬ 
sterdam,  Foreningen  »Nederlandske  Fabrikat« 
(der  svarer  til  vor  »Dansk  Arbejde«)  o.  s.  v.,  og 
den  Besøgende  fik  i  det  hele  taget  Indtrykket  af, 
at  der  her  arbejdedes  efter  store  Linier  og  paa 
langt  Sigt  —  tillige  med  en  overlegen  Dygtighed 
for  Organisation,  der  talte  højt  om  den  handels¬ 
mæssige  Tradition,  som  den  hollandske  Nation 
kan  glæde  sig  over  at  besidde.  Utrechter  Mes¬ 
sen  er  jo  endnu  et  nyt  Foretagende,  den  iaar  af¬ 
holdte  Messe  er  først  Nr.  3  i  Rækken,  og  alligevel 
var  der  intet,  der  røbede  Begynderstadiet,  —  hvil¬ 
ket  man  jo  desværre  ikke  helt  kan  sige  om  vort 
hjemlige  Købestævne  og  vel  nok  heller  ikke  om 
den  svenske  Gøteborg-Messe.  Alt  i  alt  havde  man 
opnaaet  en  Koncentration,  der  gjorde,  at  et  Be¬ 
søg  paa  Messen  gav  et  udtømmende  Overblik  over 
Hollands  Erhvervsliv  og  ikke  blot  over  de  enkelte 
Brancher,  men  ogsaa  over  selve  Rammerne  for 
Hollands  Erhvervsliv  og  alle  de  Institutioner  og 
Kræfter,  der  arbejder  med  i  Landets  Industri  og 
Handel. 

Selve  Messen,  der  foreløbig  er  fordelt  over  for¬ 
skellige  Pladser  i  Byen,  men  dog  hovedsagelig 
samlet  paa  et  stort  Terræn,  der  kaldes  »Vredens- 
burg«,  savner  endnu  egne  Messe-Bygninger,  idet 
man  er  gaaet  den  sikkert  fornuftige  Vej  at  lade 
Foretagendet  udvikle  sig  og  falde  i  et  bestemt 
Leje,  før  man  skrider  til  de  ydre  Rammers  Konso¬ 
lidering.  De  hidtil  afholdte  Stævner,  ogsaa  det 
iaar,  har  derfor  benyttet  sig  af  Baraksystemet, 
og  hele  Gader  af  praktiske  og  pyntelige  Barakker 
var  rejst,  selvfølgelig  efter  en  vel  gennemtænkt  Plan, 
der  tillod  hurtig  Orientering  og  en  gennemført 
Gruppering  af  de  udstillende  Firmaers  Varer.  Til 
Trods  for  at  Prisen  for  Plads  paa  Messeomraadet 
ingenlunde  var  lav,  havde  næsten  alle  Udstillere, 
ialt  ca.  1200,  lagt  Beslag  hver  paa  en  hel  Barak, 


der  atter  som  Regel  var  inddelt  i  et  stort  Udstil¬ 
lingsrum,  hvor  selve  Varerne  fandtes,  samt  et  til¬ 
hørende  Konferenceværelse  til  Kontor-  og  For¬ 
handlingsbrug.  Takket  være  dette  Arrangement, 
der  til  Held  for  Utrechter  Messen  meget  hurtigt 
var  blevet  fastslaaet  som  Standard,  var  det  lykke¬ 
des  at  forene  Messens  Propagandamission  for 
selve  de  udstillede  Varer  med  de  Krav,  der  maa 
stilles,  naar  man  ønsker  at  afslutte  Forretninger 
i  Fred  og  Ro  paa  Stedet.  At  dette  System  med 
særlige  Konferencerum  er  at  foretrække  for  Ud¬ 
stillingen  i  aabne  Baase  eller  Stader,  saaledes  som 
i  Fredericia,  hvor  man  maa  »tale  Forretninger« 
med  alle  uvedkommende  som  mere  eller  mindre 
interesserede  Tilskuere  og  Tilhørere,  er  en  Selv¬ 
følge.  Den  mere  eksklusive  Karakter,  den  hol¬ 
landske  Messe  samtidig  har  opnaaet  herved,  vilde 
det  sikkert  heller  ikke  være  nogen  Skade  at  faa 
overført  paa  vor  hjemlige  Messe,  hvor  Udstillings- 
og  Publikumsmomentet  unægtelig  spiller  en  for 
dominerende  Rolle,  saaledes  at  selve  Hovedopga¬ 
ven  med  Købestævnet  tilsløres  i  beklagelig  Grad. 

Var  saaledes  Organisationen  af  Utrechter  Mes¬ 
sen  udmærket  gennemført  i  det  Ydre,  da  svarede 
selve  Indholdet,  nemlig  Varerne,  godt  hertil.  Den 
hollandske  Industri,  der  sikkert  er  alt  for  lidt 
kendt  herhjemme,  er  paa  mange  Omraader  over¬ 
ordentlig  fremragende,  og  man  fik  et  Indtryk  af, 
at  der  arbejdes  baade  godt  og  efter  store  For¬ 
hold  i  den  moderne  hollandske  Industri.  For 
en  Dansker  var  det  overordentlig  interessant 
at  se,  hvilken  uhyre  Rolle  for  Hollands  Pro¬ 
duktion  Kolonierne  spiller  baade  ved  at  le¬ 
vere  Raastoffer  og  ved  at  afgive  Afsætnings¬ 
markeder.  Naar  man  taler  om  Holland,  maa 
man  jo  nemlig  ikke  glemme,  at  der  bag  dette 
i  geografisk  Udstrækning  lille  Rige  med  dets  6 — 7 
Miil.  Indbyggere  staar  et  mægtigt  Kolonirige  be- 
staaende  af  nogle  af  Ostindiens  rigeste  og  frugt- 
bareste  Lande  med  uhyre  Produktion  af  Koloni¬ 
produkter  og  med  en  Befolkning  af  over  50  Mili. 
Mennesker. 

Denne  Baggrund  for  Hollands  Erhvervsliv  i  Al¬ 
mindelighed  og  for  den  hollandske  Messe  i  Sær¬ 
deleshed  var  det  vel  værd  at  have  i  Erindring, 
naar  man  under  Forhold  som  de  nuværende  kom 
til  Utrecht  og  dér  blev  mødt  af  en  iøjnefaldende 
Trang  baade  i  det  officielle  og  det  praktiske  Hol¬ 
land  til  at  træde  i  nærmere  Forbindelse  med  an¬ 
dre  neutrale  Stater,  ikke  mindst  med  vort  Land. 
De  mange  Traade,  der  gennem  Historien  knytter 

Holland  og  Danmark  sammen,  de  fælles  Minder 
om  svundne  Storhedstider  —  for  hvilke  vi  jo  des¬ 
værre  ikke  har  den  samme  positive  Erstatning  i 
Bibeholdelsen  af  et  stort  Kolonirige,  saaledes  som 
Holland  har  det  —  er  en  god  Basis  for  den  nu¬ 
værende  aktuelle  fælles  Interesse  mellem  de  to 
Landes  Erhvervsliv  og  Handelspolitik  paa  saa 
mange  Omraader. 

Den  tredie  Messe  i  Utrecht  var  den  første  Mes¬ 
se,  hvor  Holland  havde  vendt  Blikket  mere  udad¬ 
til,  og  Propagandaen  for  at  komme  i  Forbindelse 
med  Udlandet  havde  da  heller  aldrig  været  saa  in¬ 
tensiv  som  i  Aar.  Modtagelsen  af  de  talrige  Ud¬ 
lændinge  baade  Forretningsfolk  og  officielle  Ud¬ 
sendinge,  der  gæstede  Messen,  afgav  i  et  og  alt 
Bevis  for  Hollands  Ønske  om  at  stifte  nye  For¬ 
bindelser  og  træde  i  ny  Vekselvirkning  med  an¬ 
dre  og  jevnbyrdige  Lande.  Her  spillede  selvføl¬ 
gelig  de  nævnte  officielle  Repræsentanter  paa 
Stævnet  en  betydelig  Rolle,  idet  man  let  kunde 
skabe  den  nødvendige  Forbindelse  med  alle  her- 
henhørende  Kræfter,  saaledes  at  denne  kunde  gaa 
Haand  i  Haand  med  det  andet. 

Naar  man  da  som  Forfatteren  af  disse  Linier 
kom  med  det  Maal  at  sætte  sig  ind  i  Problemer, 
der  laa  ogsaa  udenfor  en  Messes  mere  snevre 
Rammer,  var  det  med  største  Tilfredsstillelse,  at 
man  kunde  konstatere  den  Sympati,  hvormed 
man  i  Holland  ser  paa  en  stærkere  Udvikling  af 
Handelsforbindelsen  med  Danmark.  De  ændre¬ 
de  Forhold  baade  verdenspolitiske  og  verdens¬ 
økonomiske  har  i  mange  Retninger  stillet  de  to 
Lande  overfor  nogenlunde  ensartede  Problemer. 
Tanken  om  gensidig  Støtte  og  intimere  Føling 
mellem  de  neutrale  ligger  jo  saa  at  sige  i  Luften, 
og  Hollænderne  har  et  aabent  Blik  for,  hvad  de 
nye  Østersø-Problemer  kan  betyde.  Baade  paa 
Messen  og  sidenhen  ved  Besøg  i  Rotterdam  og 
Amsterdam  havde  Undertegnede  da  ogsaa  talrige 
Konferencer  med  Forretningsmænd  og  officielle 
Repræsentanter,  hvilke  Samtaler  alle  godtgjorde 
det  Ønske  om  økonomisk  Samarbejde,  der  er  til 
Stede,  men.  rigtignok  samtidig  Nødvendigheden 
af  et  omfattende  gensidigt  Oplysningsarbejde. 

Skulde  man  i  faa  Ord  udtrykke,  hvad  de  to 
Lande  gensidigt  kan  have  af  hinanden,  da  er  det 
naturligt  først  at  henlede  Opmærksomheden  paa 
det  ovennævnte  Forhold,  der  gør,  at  Holland  med 
sine  Kolonier  byder  udmærkede  Betingelser  for 
Levering  af  talrige  Raastoffer  og  Halvfabrikata 
foruden  færdige  Tropeprodukter  i  stor  Maalestok. 


Under  den  Nyorientering  paa  Raastofomraadet, 
der  fremtvinges  af  mange  sideløbende  Momenter, 
vil  det  have  sin  Betydning  for  os  at  holde  fast,  at 
et  neutralt  Land,  med  hvilket  vi  kan  samarbejde 
i  fuld  Forstaaelse,  besidder  saa  store  Ressourcer 
som  Tilfældet  er  med  Holland.  Men  ogsaa  selve 
den  hollandske  Industri  kan  i  mange  Retninger 
have  Interesse  for  os  som  Leverandør,  idet  den 
paa  adskillige  Omraader  supplerer  vor  egen  Indu¬ 
stri.  Omvendt  afgiver  baade  Holland  og  navnlig 
dets  Kolonier  store  Afsætningsmuligheder  for 
danske  Produkter  og  Frembringelser,  ligesom  det 
sikkert  har  sin  store  Betydning,  at  der  her  aabner 
sig  Virkefelter  for  dansk  Foretagsomhed  og  Ar¬ 
bejdsevne,  hvad  enten  det  nu  er  Forretningsfolk, 
Ingeniører,  Landbrugere  eller  Læger  o.  a.  Talrige 
unge  Danske  arbejder  allerede  i  de  hollandske  Ko¬ 
lonier  og  synes  at  være  velsete  dernede,  idet  det 
er  klart,  at  Holland  ikke  selv  kan  skaffe  tilstræk¬ 
kelig  Arbejdskraft  til  sine  store  Koloniopgaver. 
Foruden  den  mere  direkte  Handels-Udveksling 
har  man  imidlertid  i  Holland  ogsaa  Blikket  aa¬ 
bent  for,  at  Danmark  navnlig  paa  det  baltiske 
og  russiske  Marked  vil  kunne  afgive  Fordele  ved 
Samarbejde  med  Holland,  idet  Danskerne  med 
deres  mere  fremskredne  Handelsorganisation  i 
Rusland  med  Støtte  fra  hollandsk  Side  vil  kunne 
spille  en  Rolle,  der  ikke  bør  undervurderes.  Han¬ 
del,  Skibsfart  og  Industri  er  jo  nu  til  Dags  nøje 
knyttet  til  hinanden,  og  ikke  mindst  de  store  hol¬ 
landske  Handelskompagnier  arbejder  efter  disse 
Principer,  der  aabner  vid  Mulighed  for  Samvirken 
mellem  dansk  og  hollandsk  Foretagsomhed.  Hvad 
Holland  med  dets  Formidling  m.  H.  t.  Koloni¬ 
erne  saaledes  kunde  blive  for  os,  synes  vi  som 
Transitland  og  Distribueringsland  for  Østersøen 
tilsvarende  at  kunne  blive  for  Holland.  Rotter- 
dam-Amsterdam  og  Kjøbenhavn  har  før  arbejdet 
sammen  og  vilde  maaske  netop  nu  afgive  en 
Kombination,  der  ikke  var  at  foragte. 

Naar  man  ser  hen  til  disse  Forhold,  er  det  da 
med  Glæde,  at  man  konstaterer,  at  der  virkelig 
synes  at  være  kommet  en  livlig  Vekselvirkning  i 
Stand  mellem  de  to  Lande,  ogsaa  udover  hvad 
der  allerede  fandtes  iforvejen,  selvfølgelig  fore¬ 
løbig  af  forberedende  og  orienterende  Art.  Den 
hollandske  Presse  har  beskæftiget  sig  med  Pro¬ 
blemet,  og  ogsaa  herhjemme  er  der  jo  som  be¬ 
kendt  blevet  slaaet  til  Lyd  herfor.  Fremragende 
hollandske  Pressemænd  er  blevet  sendt  til  Dan¬ 
mark  og  arbejder  nu  for  yderligere  at  gøre  vort 

Land  og  de  Muligheder,  vi  byder,  kendt.  Der  er 
baade  Sympati  og  Agtelse  fra  gamle  Dage  mellem 
de  to  Lande,  og  ved  Siden  af  alle  de  praktiske 
Spørgsmaal  og  den  enkelte  Forretningsmands  af 
egne  Interesser  dikterede  Arbejde  mærkede  man 
under  Opholdet  i  Holland  ligesom  liggende  i  et 
højre  Plan  en  Solidaritetsfølelse,  der  kun  mang¬ 
lede  udvidet  personligt  Samvær  mellem  de  to 
Folk  for  at  gaa  over  i  Venskab. 

□□□□□□ 

Købestævnet  i  Fredericia. 

Stævnets  Nyordning. 

Den  tidligere  omtalte  af  Handelsministeriet  nedsatte 
Kommission  til  Overvejelse  af  Dansk  Købestævnes 
Forhold  har  nu  afgivet  en  Betænkning,  hvorefter  de 
snart  alt  for  ofte  paatalte  Mangler  ved  Købestævnet 
forhaabentlig  kan  blive  afhjulpne  og  en  Udvikling 
sikret  til  Gavn  og  Fordel  baade  for  selve  Stævnet  og 
for  Landets  samlede  Erhvervsliv. 

I  Kommissionen,  som  blev  nedsat  i  November  1917, 
har  foruden  Ministeriets  Repræsentanter,  Departe¬ 
mentschef  Busck-Nielsen,  som  er  Kommissionens  For¬ 
mand,  og  Kontorchef  Herschend,  siddet  en  Repræsen¬ 
tant  udpeget  af  Fællesrepræsentationen  for  dansk  Indu¬ 
stri  og  Haandværk,  Oldermand  Pitzner,  to  Repræsen¬ 
tanter  for  Handelsstandens  Fællesrepræsentation,  Gros¬ 
serer  Otto  Petersen  og  Konsul  Gådecken,  samt  for  »Dansk 
Arbejde«,  Kaptajn  Rambusch,  og  for  Industriraadet 
Fabrikant  Jarl.  Købestævnets  Best}rrelse  har  været 
repræsenteret  ved  sin  Formand,  Guldsmed  Diederich- 
sen  og  Fabrikant  Schiitt,  og  fra  Aarhus  har  Direktør 
Vestesen  og  Bogtrykker  Geertsen  deltaget  som  Repræ¬ 
sentanter  for  en  Virksomhed  for  at  arrangere  en  »/m- 
portvareopvisning «  som  Led  i  Bestræbelser  for  at  fa¬ 
brikere  Varer,  der  ellers  importeres,  her  i  Landet; 
endelig  har  Ministeriet  indsat  Direktøren  for  Teknolo¬ 
gisk  Institut  Gunnar  Gregersen. 

Kommissionens  Forslag  gaar  i  Hovedtrækkene  ud 
paa,  at  der  som  øverste  Myndighed  i  Købestævnets 
Administration  og  Tilsyn  skal  vælges  et  Repræsentant¬ 
skab  paa  ialt  22  Medlemmer.  Til  dette  vælges  der  3 
Medlemmer  af  hver  af  de  4  store  Landsorganisationer, 
Fællesrepræsentationen  for  dansk  Industri  og  Haand¬ 
værk,  Industriraadet,  Landsforeningen  »Dansk  Arbejde« 
og  Handelsstandens  Fællesrepræsentation,  medens  Han¬ 
delsministeriet  faar  1  Repræsentant  og  Fredericia  By- 
raad,  Handelsforening  og  Haandværkerforening  hver 
3  Repræsentanter.  Forud  for  hvert  Stævne  vælger 
Handelsministeriet  Repræsentantskabets  Præsidium, 
medens  der  iøvrigt  til  Varetagelse  af  Stævnets  løbende 
Sager  og  Forretninger  af  Repræsentantskabet  vælges 
et  Forretningsudvalg,  der  skal  bestaa  af  8  Medlemmer, 
heri  1  Medlem  fra  hver  Organisation.  Ud  fra  den 
Forudsætning,  at  Købestævnet  under  de  nye  Admini¬ 
strationsformer  vil  antage  en  mere  omfattende  Karak¬ 
ter,  foreslaar  Betænkningen  endvidere,  at  der  ansættes 
en  administrerende  Direktør  for  Stævnet. 


Man  vil  saaledes  se,  at  de  ikke  mindst  fra  Indu¬ 
striens  Side  rejste  Krav  om  Sikring  af  en  virkelig 
Landskarakter  for  Købestævnet  med  den  nu  afgivne 
Betænkning  synes  at  skulle  blive  opfyldt  paa  tilfreds¬ 
stillende  Maade.  De  Synspunkter,  vi  adskillige  Gange 
har  haft  Lejlighed  til  at  fremdrage  overfor  Købestæv¬ 
net,  danner  ogsaa  iøvrigt  Grundlaget  for  Kommissio¬ 
nens  Betragtninger.  I  disse  er  iøvrigt  ogsaa  Spørgs- 
maalet  om  en  eventuel  Flytning  af  Stævnet  indgaaet, 
men  som  Resultat  af  Drøftelserne  vedrørende  dette 
Spørgsmaal  har  man  vedtaget,  at  selv  om  nok  de  lo¬ 
kale  Forhold  kunde  gøre  en  anden  Plads  ønskelig, 
saa  vil  man  dog  nu,  eftersom  Udviklingen  er  fore- 
gaaet,  indstille  at  bibeholde  Fredericia  som  Købestæv¬ 
nets  By.  Man  har  herefter  antagelig  Lov  til  at  haabe 
paa  en  virkelig  sund  Udvikling  af  Stævnet,  understøt¬ 
tet  af  hensigtsmæssige  Udvidelser,  samtidig  maaske 
ogsaa  at  Fredericia  By  vil  gøre  sit  til  at  afhjælpe  de 
forskellige  Mangler,  der  hidtil  har  knyttet  sig  just  til 
de  lokale  Forhold  og  da  først  og  fremmest  Hotel-  og 
Logisforholdene. 

□□onnn 

#  Fra  dansk  Industri.  # 

Dansk  Industri  for  aeronautiske  Instrumenter  og 
Aneroidbarometre.  Et  af  de  Omraader,  dansk  Fore¬ 
tagsomhed  under  Krigen  har  formaaet  at  drage  ind 
under  sig,  er  Fabrikationen  af  aeronautiske  Instru¬ 
menter  og  Aneroidbarometre.  Det  er  det  kendte  In¬ 
strumentfirma  Cornelius  Knudsen,  der  med  anerken¬ 
delsesværdig  Resoluthed  har  taget  Initiativet  til  Ud¬ 
nyttelse  af  de  Chancer,  som  Krigssituationen  skabte, 
og  med  den  Kapacitet,  Firmaet  ved  store  Udvidelser 
har  opnaaet,  synes  det  at  være  i  Stand  til  ogsaa  nu 
efter  Krigen  at  kunne  fastholde  de  vundne  Fordele. 

I  Maj  1917  begyndte  de  første  Forsøg  med  Frem¬ 
stilling  af  Maalere  til  Aeroplaner,  og  da  de  var  heldigt 
tilendebragte,  paabegyndtes  de  første  Leverancer  til 
de  danske  Aeroplaner;  derefter  meldte  Nordmændene 
og  Svenskerne  sig;  saa  indløb  en  stor  Bestilling  fra 
den  hollandske  Regering,  senere  kom  Spanierne  og 
endelig  Amerikanerne  og  Englænderne.  Ialt  har  Fir¬ 
maet  i  det  sidste  Krigsaar  leveret  ikke  mindre  end 
10.000  aeronautiske  Instrumenter. 

Højdemaalingsapparaterne  kan  kombineres  med  en 
Barograf,  som  samtidig  optegner  Højden. 

Hidtil  hår  der  kun  været  fremstillet  Højdemaalere 
til  5000  Meters  Højde,  men  Firmaet  er  nu  i  Færd  med 
at  fremstille  Apparater,  som  kan  maale  indtil  10.000 
Meters  Højde.  Firmaet  har  endvidere  konstrueret  en 
Kombination  af  en  Termograf  og  en  Barograf,  hvor¬ 
ved  Flyveren  ikke  alene  kan  vise,  hvor  højt  han  har 
været  oppe,  men  ogsaa  hvor  lav  Temperaturen  har 
været. 

Firmaets  aeronautiske  Værksteder  beskæftiger  c.  40 
Personer,  dels  videnskabelige  Medarbejdere,  dels  Tek¬ 
nikere  og  Finmekanikere.  Der  er  udarbejdet  et  smukt 
Katalog  paa  engelsk  —  det  første  Katalog  over  aero¬ 
nautiske  Instrumenter,  der  overhovedet  foreligger. 

Firmaet  har  ogsaa  taget  Fremstillingen  af  Aneroid¬ 
barometre  rationelt  fabriksmæssigt.  Tyskland  var 

paa  dette  Omraade  hidtil  den  største  Leverandør  til 
Alverdens  Lande,  men  under  Krigen  har  det  maattet 
fremstille  de  fleste  Metaldele  af  Jern  i  Stedet  for  af 
Messing  —  samtidig  med,  at  Priserne  er  steget  med 
150  pCt.  Da  det  samtidig  er  en  Kendsgerning,  at  Ba¬ 
rometerfabrikationen  i  andre  Lande  er  meget  middel- 
maadig,  har  Cornelius  Knudsen  resolut  grebet  Chan¬ 
cen,  og  da  det  med  Anvendelsen  af  første  Klasses 
Materialer  kan  udbyde  sine  Barometre  til  samme 
Priser  som  de  tyske,  har  Firmaet  Betingelser  for  at 
kunne  fastholde  sine  Erobringer.  Det  vil  kunne  gøre 
Regning  paa  en  stor  Eksport  til  fremmede  Lande  og 
har  da  ogsaa  under  Udarbejdelse  Kataloger  paa  Dansk, 
Engelsk,  Fransk,  Italiensk,  Spansk  og  Russisk. 

Til  denne  Fabrikation  er  knyttet  et  stort  Snedker¬ 
værksted,  paa  hvilket  Firmaet  beskæftiger  en  Stab  af 
Møbelarkitekter,  Billedhuggere,  Kunstbilledskærere 
o.  s.  v.,  hvorved  det  bliver  i  Stand  til  at  levere  ori¬ 
ginale  Rammer  om  Barometrene,  baade  til  praktisk 
Brug  og  til  Udsmykning. 

Blandt  de  andre  nye  Instrumenter,  Firmaet  har 
kastet  sig  over,  kan  nævnes  astronomiske  Opstillinger 
til  Brug  i  Observatorier.  Saadanne  blev  før  udeluk¬ 
kende  fremstillede  i  Udlandet,  men  disse  yderst  fine 
Instrumenter  er  man  nu  naaet  til  at  fremstille  hos 
Cornelius  Knudsen. 

I  det  hele  befinder  denne  Virksomhed  sig  i  stærk 
Udvikling.  Medens  den  for  8  Aar  siden  kun  beskæf¬ 
tigede  ca.  40  Medarbejdere,  beskæftiger  den  nu  hen¬ 
ved  180  og  det  gamle  ansete  Firma,  som  grundlagdes 
i  1838,  og  som  nu  ledes  af  Stifterens  Sønnesøn,  Aage 
Cornelius  Knudsen,  hører  saaledes  til  de  heldigvis  ikke 
faa  af  vore  industrielle  Virksomheder,  der  i  disse  Aar 
kan  se  tilbage  paa  betydningsfulde  industrielle  Land¬ 
vindinger. 

□□□□□□ 

Udviklingen  af  Schweiz’  Industri 
under  Krigen. 

Næppe  noget  af  de  neutrale  Lande  har  i  Krigens 
Aar  formaaet  at  udvikle  sin  Industri  saa  stærkt  som 
Schweiz  —  trods  alle  Tilførsels-  og  andre  Vanskelig¬ 
heder.  Ganske  vist  er  de  foreløbige  Erobringer  for 
Schweiz’  Industri  noksaa  stærkt  udtrykt  i  Produk¬ 
tionens  Værdital  som  i  dens  Mængdetal.  En  Hoved¬ 
virksomhed  er  Tjærefarveindustrien;  dens  Udførsel 
er  i  Værdi  steget  fra  c.  25  Mili.  Mark  i  1913  (hvor 
Landet  selv  indførte  for  c.  20  Mili.  M.  fra  Tyskland)  — 
til  c.  87  Mili.  M.  i  1917  —  men  den  udførte  Mængde 
var  i  1913  c.  7000  Tons  mod  kun  c.  5000  Tons  i  1917. 
Prisen  paa  100  kg  var  gennemsnitlig  det  førstnævnte 
Aar  350  M.,  i  det  sidste  1690  M. 

Men  Udviklingen  gør  sig  alligevel  gældende  og  efter 
schweiziske  Meddelelser  især  m.  H.  t.  Farvestof  fabri¬ 
kationen  (Tjærefarver).  Og  især  i  følgende  Forhold 
hvor  man  regner,  at  den  opnaaede  Udvikling  vil  faa 
særlig  Betydning  nu  efter  Krigen:  Den  kemiske  In¬ 
dustri  har  i  de  svundne  4—5  Aar  afskrevet  deres 
Anlæg  til  ganske  forsvindende  Rester  og  desuden 
samlet  sig  store  Reserver.  Dens  Konkurrencedygtig¬ 
hed  (og  navnlig  overfor  den  tyske,  tilsvarende  Indu¬ 


stri)  er  j^derligere  øget  gennem  en  stor  Sammenslut¬ 
ning  mellem  de  største  og  vigtigste  Enheder,  særlig 
overfor  Indkøb  af  Raastolfer  og  Salg  af  Fabrikater. 
De  meget  kostbare  Laboratorieforsøg,  som  er  grund¬ 
læggende  for  al  kemisk  Industri  og  ikke  mindre  for 
Tjærefarvernes,  bliver  i  Fremtiden  saaledes  organi¬ 
seret,  at  de  første  Fabriker  efter  en  forudlagt  Plan 
fordeler  Forsøgene  mellem  sig,  saaledes  at  Parallel¬ 
forsøg  til  ingen  Nytte  derved  undgaas.  Dertil  slutter 
sig  saa  ogsaa  en  Fordeling  af  Fabrikationen,  saaledes 
at  et  bestemt  Farvestof  fremtidig  kun  faas  fra  en  be¬ 
stemt  F’abrik. 

M.  H.  t.  selve  den  tekniske  Side  af  Fabrikationen 
oplyses  bl.  a.  at  Raastoftilførslen  har  ændret  sig  paa 
betydende  Maade.  I  Aarene  1907—13  svinger  Indførs¬ 
len  af  Svovlsyre,  den  kemiske  Industris  fornemste 
Raaprodukt,  omtr.  10.000  Tons  (til  Værdi  pr.  100  kg  af 
5—6  M.).  Deraf  kommer  mere  end  90%  fra  Tyskland. 
Fra  Krigens  Begyndelse  aftager  Indførslen  i  det  hele, 
og  især  standser  den  tyske,  hvorimod  Frankrig,  Italien 
og  Spanien  overtager  Leveringen,  Frankrig  med  nær 
op  til  de  50  %.  Men  endnu  vigtigere  er  det,  at  den 
schweiziske  Industri  endog  mere  gør  sig  uafhængig 
af  Tilførslen  af  Svovlsyre  udefra,  idet  den  har  lært 
at  fremstille  den  uundværlige  Syre  af  Gibs,  som  Lan¬ 
det  selv  er  i'igt  paa. 

Et  andet  vigtigt  Raastof  er  Eddikesyren.  Her  havde 
Tyskland  ogsaa,  som  overfor  Svovlsyre,  næsten  Mo¬ 
nopol  paa  Levering  til  Schweiz;  men  her  er  U.  S.  A. 
traadt  i  Stedet,  samtidig  med  at  i  det  sidste  Aar  den 
indenlandske  Fabrikation  af  Eddikesyre  er  steget 
mægtigt  —  gennem  Karbidindustrien  (der  af  Kalcium- 
karbid  giver  Alkohol  og  Eddikesyre). 

Priserne  paa  de  indførte  Svovlsyre-  og  Eddikesyre¬ 
mængder  er  i  Krigens  Løb  steget  til  det  4— 5dobbelte. 

De  forskellige  Produkter  af  Stenkulstjæren,  som 
Tjærefarvestofferne  (Anilinfarver  o.  s.  v.)  fremstilles 
af,  fik  Schweiz  ogsaa  tidligere  fra  Tyskland.  Heri  er 
ogsaa  sket  en  Ændring,  der  væsentlig  bestaar  deri, 
at  Schweiz’  Kunder,  særlig  Frankrig  og  England,  selv 
leverer  Raastofferne  og  Mellemprodukterne,  hvorefter 
den  finere  arbejdende  schweiziske  Industri  oparbej¬ 
der  dem.  I  øvrigt  gælder  del,  at  Indførslen  af  selve 
Anilinet  stadig  vokser  (1912—13  var  det  c.  1200  Tons, 
1916  c.  1300,  i  1918  1773  Tons),  hvorimod  Indførselen 
af  Mellemprodukterne  (fremst.  af  Anilinet)  er  i  stadig 
Aftagende. 

Selv  mener  den  schweiziske  Farvestofindustri  at 
have  opnaaet  disse  Resultater:  først  i  det  væsentlige 
at  have  frigjort  Landet  selv  for  de  tyske  Farvestoffer, 
og  dernæst  at  have  erobret  sig  nye  Markeder,  især  i 
England  og  dets  Kolonier  og  i  Frankrig  (48 — 50%  af 
Udførslen  fra  Schweiz  gaar  de  sidste  Aar  til  det  bri¬ 
tiske  Rige,  15—17  %  til  Frankrig)  —  og  nye  Markeder, 
som  det  lille  Land  mener  sig  i  Stand  til  at  hævde 
ogsaa  i  Fremtiden 

□□□□□□ 

Den  amerikanske  Udenrigshandel  i  1918. 

Det  er  overordentlige  Dimensioner,  De  Forenede 
Staters  Udenrigshandel  har  taget  i  1918.  Ialt  harOm- 

sætningen  andraget  9,18  Milliarder  Dollars.  Heraf 
falder  atter  c.  Va  paa  Importen  og  2/a  paa  Eksporten. 

Sammenlignet  med  1913  viser  den  nordamerikanske 
Eksport  i  1918  en  Stigning  paa  næsten  150  pCt.,  og 
selve  Tallet,  godt  6  Milliarder  Dollars,  er  ligesaa  stort 
som  Englands,  Tysklands  og  Frankrigs  Eksport  til¬ 
sammen  i  Aaret  før  Krigen. 

En  nærmere  Betragtning  af  den  nordamerikanske 
Udenrigsomsætning,  som  bl.  a.  »Times  Trade  Supple¬ 
ment«  har  underkastet  den  i  et  af  sine  sidste  April¬ 
numre,  vil  bringe  til  Resultat,  at  Raavarerne  i  1918 
vejer  stærkere  til  i  Importen  end  i  1913,  og  at  det 
færdige  Produkt  vejer  forholdsvis  mere  til  i  Eksporten 
end  i  det  sidste  Fredsaar.  Tilmed  er  1918  ikke  ka¬ 
rakteristisk  for  Udviklingen  i  sidste  Retning  i  den 
Grad  som  Tallene  i  1917,  hvor  Hel-  og  Halvfabrikata 
udgjorde  65  pCt.  af  Eksporten  mod  kun  50  pCt.  i  1913. 

Paa  Importsiden  udgøres  de  store  Poster  af  Sukker, 
hovedsagelig  fra  Cuba,  Kaffe  fra  Brasilien  og  andre 
sydamerikanske  Stater,  Kakao  fra  Vestafrika  og  Syd¬ 
amerika,  The  fra  Java,  Japan,  Kina  og  Indien,  Silke 
fra  Japan,  Træ  og  Træmasse  fra  Kanada,  Huder  og 
Skind  sammesteds  fra,  Bomuld  fra  Ægypten,  Petroleum 
fra  Mexico  og  Gummi  fra  Østasiens  Plantager,  som 
nu  importeres  direkte,  medens  det  før  Krigen  gik  over 
Londonermarkedet. 

Paa  Eksportsiden  staar  der  ganske  forstaaeligt 
særlig  store  Fødemiddelsforsendelser  til  Europa.  Disse 
andrager  i  1918  ikke  mindre  end  32  pCt.  af  Eksporten; 
i  1917  var  den  tilsvarende  Procent  21  og  i  1913  20. 
Men  Aaret  1918  indtager  ogsaa  i  denne  Henseende  en 
Undtagelsesstilling.  Den  største  Raastofseksportarti- 
kel  er  iøvrigt  Bomuld. 

Af  Hel-  og  Halvfabrikata  udførtes  der  i  1918  for 
3,12  Milliarder  Dollars  mod  henholdsvis  4,02  og  1,18 
Milliarder  i  Aarene  1917  og  1913.  Den  største  Enkelt¬ 
post  indenfor  denne  store  Gruppe  er  Jern-  og  Staal- 
fabrikata  (heri  ikke  Maskiner)  til  en  Værdi  af  752 
Mili.  Dollars. 

Langt  det  største  Marked  i  1918  for  nordameri¬ 
kanske  Produkter  har  England  været.  Ialt  har  dette 
Land  aftaget  for  2  Milliarder  Dollars  mod  for  kun 
600  Millioner  Dollars  i  1913.  Eksporten  af  Levneds¬ 
midler  har  naturligvis  i  væsentlig  Grad  bidraget  hertil, 
og  denne  Aarsag  spiller  ogsaa  sin  meget  store  Rolle 
i  Eksporten  til  Frankrig,  som  har  andraget  ikke 
mindre  end  931  Mili.  Dollars.  Som  det  tredje  store 
Eksportmarked  staar  Kanada,  der  i  1918  har  aftaget 
for  887  Miil.  Dollars  af  Varer  fra  De  Forenede  Stater. 
Iøvrigt  viser  Eksporten  en  enorm  Stigning  paa  Ter¬ 
ritorier  som  Sydamerika  og  Østen. 

Det  er  en  kendt  Sag,  at  i  Aarene  før  Krigen  for¬ 
midledes  kun  en  ringe  Del  af  den  nordamerikanske 
Udenrigshandel  ved  amerikanske  Skibe.  De  Bestræ¬ 
belser,  der  har  været  udfoldet  for  at  skabe  en  na¬ 
tional  Handelstlaade  siden  dengang,  har  allerede  nu 
sat  sig  tydelige  Frugter  saavel  i  Importen  som  i  Eks¬ 
porten.  For  førstnævntes  Vedkommende  tilførtes  kun 
11,5  pCt.  i  amerikanske  Skibe  i  1913.  Nu  er  den  til¬ 
svarende  Procent  28  og  for  Eksportens  Vedkommende 
er  18,7  pCt.  af  denne  i  1918  bleven  transporteret  i 
amerikanske  Skibe.  I  1913  var  Procenten  kun  8,6. 


Mindre  Meddelelser. 

De  Forenede  Staters  Skibsbygning. 

Nedenstaaende  Tal,  der  er  hentet  fra  det  officielle 
Navigationskontor  belyser  den  nordamerikanske  Skibs¬ 
bygningsvækst  i  de  sidste  Aar. 

Oceanskibe.  Sk.  til  Indlandsfart. 


Tidsrum 

Antal 

Br.  R.  T. 

Antal 

Br.  B.  ' 

1000 

lono 

2det 

Halvaar 

1916. . 

79 

206 

574 

114 

1ste 

— 

1917.  . 

116 

394 

778 

98 

2det 

— 

1917.  . 

279 

818 

1420 

217 

1ste 

— 

1918.  . 

247 

821 

570 

65 

2det 

— 

1918.  . 

821 

2597 

1061 

124 

Jan.- 

Februar 

1919. . 

152 

520 

115 

16 

Tallene  fortælleromen  intensiv  Skibsbygning  navn¬ 
lig  i  andet  Halvaar  af  1917  og  andet  Halvaar  af  1918. 
Alene  i  sidstnævnte  Tidsrum  er  der  bygget  2,6  Miil. 
Br.  R.  T.  eller  ca.  13  Gange  saa  meget  som  for  2  Aar 
tilbage.  Af  de  2,6  Miil.  Tons,  falder  1,86  Miil.  Tons 
paa  Staalskibe  og  0,74  Mili.  Tons  paa  Træskibe.  2det 
Halvaar  af  1917  viser  det  største  Tal  for  Bygning  af 
Skibe  til  Indenlandsfart. 

I  indeværende  Aars  to  første  Maaneder  er  der  byg¬ 
get  over  520.000  Br.  R.  T. 

Den  amerikanske  Konkurrence. 

»Times«  for  7.  April  d.  A.  bringer  en  Artikel,  » Ame¬ 
rican  Trade  in  Scandinavia «,  hvori  der  gives  Udtryk 
for  den  i  engelske  Handelskredse  raadende  Ængstelse 
for,  at  Amerika  skal  fortrænge  England  med  Hensyn 
til  Indførsel  af  forskellige  Artikler  til  de  3  nordiske 
Lande.  Ogsaa  andre  engelske  Blade  frembringer  Ar¬ 
tikler  og  Indlæg  om  samme  Emne.  Skylden  for,  at 
England  saaledes  er  udsat  for  at  fortrænges  fra  et 
nærliggende  og  solidt  Marked,  tillægges  de  mange  Van¬ 
skeligheder  og  Indskrænkninger  i  den  frie  Handel, 
som  endnu  er  i  Kraft  i  England,  og  den  daarlige  bri¬ 
tiske  konsulære  Repræsentation  i  de  omtalte  Lande.  — 
Forøvrigt  er  det  ikke  alene  for  det  skandinaviske  Mar¬ 
keds  Vedkommende,  at  man  nu  i  England  nærer  Frygt 
for  amerikansk  Konkurrence,  men  man  [mener  i  det 
hele  taget  at  have  Grund  til  at  nære  Ængstelse  for, 
at  Amerikanerne  benytter  sig  af  den  nuværende  Situa¬ 
tion  til  paa  Bekostning  af  deres  Allierede  at  trænge 
ind  paa  Markeder,  hvor  de  tidligere  næsten  ingen  For¬ 
bindelser  havde.  Man  frygter  for  paa  den  Maade  at 
se  den  tidligere  tyske  efterfulgt  af  en  amerikansk 
Konkurrence. 

Store  Udvidelser  af  Frankrigs  Havne. 

Understatssekretær  i  Ministeriet  for  offentlige  Ar¬ 
bejder,  Cels,  har  i  den  franske  Presse  fremsat  et  me¬ 
get  omfattende  Program  for  Udvidelse  af  Frankrigs 
Samfærdselsmidler.  Byen  Algiers  Havn  vil  blive  ud¬ 
videt  og  uddybet  saaledes,  at  den  kan  anløbes  af  de 
største  Handelsdampere  og  Krigsfartøjer.  La  Pallices 
Kajpladser  vil  blive  forbedrede  og  gjort  tilgængelige 
—  uafhængig  af  Tidevandet  —  for  Skibe  paa  indtil 
12  Meter  dybgaaende.  Marseille  vil  blive  en  af  Ver¬ 
dens  største  Havne  med  en  33  Kilometer  stor  Kaj¬ 
længde  og  omfattende  Fabriks-  og  Oplagspladser. 
Brest  vil  blive  Endepunktet  for  de  store  transatlan¬ 
tiske  Linier.  Forslaget  gaar  endvidere  ud  paa  at  gøre 

Paris  tilgængelig  for  store  sogaaende  Pramme,  saa- 
ledes  at  der  naas  direkte  Forbindelse  med  de  engelske 
Kystbyer,  og  at  anlægge  en  stor  Havn  ved  Paris’s 
nordvestlige  Forstæder. 

For  at  skalle  Marseille  et  større  Opland  skal  Rhone 
reguleres,  og  de  deri  bundne  ca.  750.000  Hestekræfter 
udnyttes.  Flodfarten  vil  blive  kompletteret  ved  en 
større  Kanalforbindelse  mellem  ^Rhone  og  Rhinen, 


hvorved  Handelen  paa  Elsass-Lothringen  bliver  ledet 
ind  paa  en  anden  Vej  end  før  Krigen. 

Endvidere  er  der  Planer  oppe  om  Anlæg  af  et  stort 
Kanalsystem,  der  forener  Kulgrubedistrikterne  i  Saar- 
omraadet,  Grube-  og  Industridistrikterne  i  Øvre-Elsass 
og  Industricentrene  omkring  Strasbourg,  Mulhausen 
og  Basel  med  Rhone-Saonebækkenet  og  Middelhavs¬ 
havnene. 


ORGANISATIONS-  06  FORENINGS-MEDDELELSER. 


Danmarks  Tilførsler  vestfra  i  April  Maaned. 

Opmærksomheden  henledes  paa,  at  der  til  Gennem¬ 
syn  i  Industriraadets  Sekretariat  henligger  en  af  Er¬ 
hvervenes  Fællesudvalg  udarbejdet  Opgørelse  over 
hvilke  Varekvantiter,  der  i  April  Maaned  er  tilført 
Danmark  vestfra. 

Frilisten. 

Ifølge  Meddelelse  fra  Danish  Trade  Office,  London, 
betragtes  Skrivemaskiner  som  faldende  ind  under  Be¬ 
tegnelsen  »Kontormøbler  og  Skrivesager«  paa  Frilisten, 
ligeledes  Emaillerede  Jernvarer  som  kommende  ind 
under  Betegnelsen  »Jern-  og  Staalfabrikata«. 

Eksport  fra  England. 

Fra  Danish  Trade  Office,  London,  har  Induslri- 
raadet  modtaget  Underretning  om,  at  der  endnu  stadig 
kræves  Garantierklæring  for  Eksport  fra  England  af 
alle  Varer  med  Undtagelse  af  dem,  der  findes  opført 
paa  Frilisten.  Endvidere  at  der  kræves  Eksporttil¬ 
ladelse  for  alle  Varer  paa  Listerne  A  og  B,  medens 
Varer  paa  Liste  C  kan  eksporteres  uden  Eksporttil¬ 
ladelse  alene  mod  Forevisning  overfor  Toldmyndig¬ 
hederne  af  Garantierklæring. 

Om  Varerne  findes  paa  Liste  A,  Liste  B  eller  Liste 
C  bestemmes  hovedsagelig  af  Hensyn  til  Hjemme¬ 
markedet,  Listerne  A  og  B  indeholder  Varer,  som 
enten  overhovedet  ikke  kan  udleveres,  eller  som  man 
kun  kan  tillade  Eksport  af  i  begrænsede  Kvantiteter. 
Varer  paa  Liste  C  kan  eksporteres  uden  kvantitative 
Begrænsninger.  Liste  D  omfatter  Krigsmateriel. 

I  Raadets  Sekretariat  forefindes  Kopier  af  Listerne 
A  og  B.  Varer,  der  ikke  findes  paa  Listerne  A,  B 
eller  D,  findes  paa  Liste  C  og  vil  altsaa  fremtidig 
kunne  eksporteres  fra  England  alene  mod  Forevis¬ 


ning  af  Garantierklæring,  uden  at  særlig  Eksporttil¬ 
ladelse  forinden  behøves  indhentet. 

Varer  til  Cheko-Slovakiet. 

Grosserersocietetets  Komité  og  Industriraadet  med¬ 
deler,  at  ifølge  derom  fra  de  associerede  Magter  mod¬ 
taget  Meddelelse  vil  Udførsel  af  Varer  fra  Danmark 
til  Cheko-Slovakiet  fremtidig  kunne  finde  Sted  paa 
Betingelse  af,  at  Varerne  forsendes  via  Elben. 

Opmærksomheden  henledes  paa,  at  Andragende  i 
hvert  enkelt  Tilfælde  maa  indsendes  til  Grossererso¬ 
cietetets  Komité,  henholdsvis  Industriraadet,  idet  den 
herværende  interallierede  Komités  Tilladelse  til  Ud¬ 
førslen  skal  indhentes. 

Farten  paa  Island  og  Færøerne. 

Ifølge  telegrafisk  Meddelelse  fra  Danish  Trade  Of¬ 
fice,  London,  er  der  fra  den  allierede  Blokade-Komité 
kommet  Underretning  om,  at  Dampere  fra  Island  og 
Færøerne,  som  ikke  medfører  Post,  ikke  længere  be¬ 
høver  at  anløbe  nogen  Havn  for  Inspektion.  Denne 
Afgørelse  finder  ikke  Anvendelse  paa  Skibe  for  ud- 
gaaende  til  Island. 

Suspensionen  af  de  franske  Sortelister. 

Opmærksomheden  henledes  paa,  at  de  franske 
Sortelister  ifølge  et  fra  det  danske  Gesandtskab  i 
Paris  modtaget  Telegram  ikke  er  suspenderet  for  saa 
vidt  angaar  Assuranceselskaber. 

Eksportlicenser  fra  Amerika. 

Opmærksomheden  henledes  paa,  at  der  i  Industri¬ 
raadet  henligger  til  Gennemsyn  Lister  med  Fortegnelse 
over  de  Varepartier,  for  hvilke  War  Trade  Board  har 
udstedt  Eksportlicenser  i  Tidsrummet  fra  6.  April  til 
20.  April  d.  A. 

Holland  —  Danmark. 

Udtalelser  fra  hollandsk  Side  om  Samarbejdet. 


I  Tilslutning  til  Artiklen  i  vort  forrige  Hefte  hvori 
Lederen  af  Industrilandets  Eksportbureau, 
Ingeniør  Hjalmar  Lange,  belyste  Muligheden  for 
dansk-hollandsk  økonomisk  Samarbejde,  har 
»Tidsskrift  for  Industri«  haft  en  Samtale  med  en 
af  det  hollandske  Blad  »De  Telegraaf«  udsendt 
Medarbejder,  Hr.  G.  J.  M.  Simons,  der  er  kommet 
til  Danmark  just  for  at  studere  vort  Lands  øko¬ 
nomiske  Forhold  og  de  heraf  betingede  Mulighe¬ 
der  for  Samarbejde  med  Holland. 

Jeg  har,  udtaler  Hr.  Simons,  forsøgt  saa  grun¬ 
digt  som  muligt  at  sætte  mig  ind  i  Udviklingen  af 
dansk  Handel,  Industri,  Finansvæsen  og  øvrige 
Økonomi.  Hvad  jeg  har  set  af  den  nye  Frihavn 
og  Udvidelserne  af  den  gamle  Havn  her  i  Hoved¬ 
staden  har  gjort  et  meget  gunstigt  Indtryk  paa 
mig.  Forholdene  synes  mig  absolut  at  maatte 
give  Kjøbenhavn  Chancer  for  at  blive  den  største 
Handelsby  for  de  baltiske  Lande.  Holland  ønsker 
at  bidrage  hertil  ved  at  komme  med  sine  Skibe, 
som  kan  hente  og  bringe  Varer  til  og  fra  Kjøben¬ 
havn.  Tankerne  gaar  i  Retning  af,  at  Kjøbenhavn 
kan  blive  Stabelplads  for  Østersølandene  for  den 
store  Mængde  af  hollandske  Koloniprodukter,  der 
hidtil  er  blevet  fordelt  til  disse  nordiske  Pladser 
over  Hamborg  og  Bremen,  samtidig  med  at  Ski¬ 
bene  kan  modtage  Returfragt  i  Form  af  danske, 
svenske  og  andre  nordiske  Landes  Frembringel¬ 
ser. 

Vi  følger  i  Holland  med  største  Opmærksom¬ 
hed  det  skandinaviske  Samarbejde,  og  nu,  hvor 
Krigen  og  alle  de  Forsigtighedshensyn,  den  med¬ 
førte,  er  forbi,  kan  vi  jo  aabent  tilstaa,  at  der  og- 
saa  hos  os  er  mange  der  mener,  at  Samarbejdet 


mellem  de  smaa  neutrale  Nationer  under  Krigen 
burde  have  været  større.  I  hvert  Tilfælde  burde 
disse  Forsømmelser  nu  indhentes,  thi  det  maa  jo 
staa  klart,  at  der  stadig  vil  være  og  komme  nye 
Forhold,  der  ogsaa  nu  tilskynder  os  til  Samarbej¬ 
de,  ja  maaske  til  fælles  Optræden. 

Naar  Talen  er  om  økonomisk  Samarbejde 
mellem  de  skandinaviske  Lande,  saaledes  som 
man  med  Beundring  maa  se  den  organiseret  gen¬ 
nem  Krigsaarenes  Vareudveksling,  da  maa  man 
imidlertid  ikke  glemme,  at  Samarbejde  med  Hol¬ 
land  kan  betyde  et  Plus,  som  ingen  af  de  skandi¬ 
naviske  Lande  raader  over,  nemlig  derved  at  Hol¬ 
land  gennem  sine  Kolonier  kan  byde  paa  Raastof- 
fer  og  Tropeprodukter  i  rig  Mængde. 

Ved  Nyorienteringen  i  Raastofspørgsmaalet  øn¬ 
sker  derfor  Holland  intet  hellere  end  en  mere  di¬ 
rekte  Føling  med  de  skandinaviske  Stater  og  da 
ikke  mindst  med  Danmark,  som  vi  gennem  Histo¬ 
riens  Baand  og  Folkenes  Karakter  føler  os  særlig 
draget  til. 

Hollandsk  Indien,  der  ialt  har  51  Miil.  Indbyg¬ 
gere,  rummer  uhyre  endnu  uudnyttede  Produk¬ 
tionsmuligheder,  samtidig  med  at  det  allerede  er 
en  af  Verdens  største  Leverandører  af  Kaffe,  To¬ 
bak  og  Gummi.  Af  andre  store  Eksportartikler  kan 
nævnes:  Kopra  og  andre  olieholdige  Frugter,  Ka¬ 
kao,  Hamp,  Seasal,  Bambus,  Ris,  mineralske  Oli¬ 
er,  Tin,  Peber  og  andre  Kryderier,  Kautschuk, 
Teaktræ  og  andre  kostbare  Træsorter,  Sukker, 
The,  Kinabark,  Spiritus,  æteriske  Olier,  Sago,  In¬ 
digo,  Bøffelhuder  o.  s.  v. 

Det  er,  som  man  vil  se,  store  og  vigtige  Varer 
vi  kan  tilbyde,  foruden  hvad  selve  den  hollandske 

Industri,  der  paa  mange  Omraader  supplerer  den 
danske,  kan  levere. 

Da  det  er  indlysende,  at  vi  ikke  alene  kan  mag¬ 
te  de  store  Opgaver,  vore  Kolonier  frembyder,  vil 
vi  til  Fordel  for  en  sund  Vekselvirkning  kunne 
melde  os  som  Aftagere  af  danske  Produkter  og 
Maskiner  saasom:  Oliemotorer,  elektrisk  Mate¬ 
riel,  Kabler,  Telegraf-  og  Telefonapparater,  Værk¬ 
tøjsmaskiner,  Maskiner  for  den  kemiske  Industri, 
for  Cementfabriker  og  Teglværker,  Bjergværks¬ 
maskiner,  visse  Tekstilvarer,  Landbrugsmaskiner, 
Tørre-  og  Køleanlæg,  Lædervarer,  Transportan¬ 
læg,  Jernkonstruktioner  samt  Jernbetonbygning, 
Emailleartikler,  Lamper,  Kogeapparater,  Kuffer¬ 
ter,  Knive,  Gafler,  Vaskeriartikler,  Sanitetsartik¬ 
ler,  Bygningsbeslag,  transportable  Barakker,  indu¬ 
strielle  Ovne,  Vægte,  Masseartikler  af  Træ  o.  s.  v. 
Men  dertil  kommer  vort  Behov  af  intelligent  Ar¬ 
bejdskraft,  af  Ingeniører,  Læger,  Arbejdere  o.  a. 
Allerede  nu  arbejder  mange  danske  Ingeniører  og 
Læger  i  Hollandsk  Indien,  hvor  Danskerne  er  vel¬ 
sete. 

Naar  vi  samtidig  ser  hen  til  Mulighederne  for 
et  Samarbejde  mellem  hollandske  og  danske  In¬ 
teresser  i  de  baltiske  Lande  og  navnlig  i  Rusland, 
hvor  jo  Danskerne  allerede  har  en  udmærket  han¬ 
delsmæssig  Organisation,  saa  vil  det  forstaas,  fort¬ 
sætter  Hr.  Simons,  at  der  synes  at  være  de  bed¬ 
ste  Betingelser  for  Virkeliggørelsen  af  disse  For- 
haabninger.  Som  en  Forudsætning  nævner  jeg  bl. 


a.  en  Forøgelse  af  den  danske  Handelsflaade,  og 
jeg  vil  gerne  her  betone,  at  hvad  danske  Værfter 
ikke  selv  kan  paatage  sig  i  Retning  af  at  bygge 
Skibe,  vil  de  hollandske  Skibsværfter  kunne  over¬ 
tage.  Paa  dette  Omraade  er  der  jo  store  Vanske¬ 
ligheder  ved  at  skaffe  Materialer,  og  Danmark  og 
Holland  vil  sikkert  ved  fælles  Optræden  kunne  op- 
naa  gunstigere  Betingelser  i  Henseende  til  deres 
Indkøbspolitik.  I  det  hele  vil  et  hollandsk-skandi- 
navisk  Samarbejde  kunne  faa  stor  Betydning  paa 
Verdensmarkedet,  idet  vi  derved  sikkert  vil  kunne 
opnaa  lavere  Priser  paa  Raamaterialer  og  Halv¬ 
fabrikata,  saa  at  vore  Produktioner  ikke  prisgives 
de  store  Landes  Eksportpolitik,  de  høje  Kulpriser 
o.  s.  v. 

Dette  er  som  sagt,  slutter  Hr.  Simons,  de  Pro¬ 
blemer,  for  hvis  Skyld  jeg  er  kommet  til  Dan¬ 
mark,  og  som  i  Øjeblikket  kan  paaregne  den  stør¬ 
ste  Lydhørhed  hos  os.  Jeg  har  ved  mine  Studier 
her  i  Landet  overalt  mødt  den  største  Forstaaelse 
og  Interesse,  og  jeg  har  tillige  mødt  saa  megen 
Dygtighed  og  kommerciel  og  industriel  Aand,  at 
jeg  ser  overordentlig  lyst  paa  Muligheden  af,  at 
vore  to  Lande,  der  saa  ofte  tidligere  i  vanskelige 
Tider  har  søgt  sammen,  nu  atter  vil  faa  stærkere 
Føling  med  hinanden.  Tiden  vil  opfordre  os  hertil 
og  atter  engang  indprente  os  den  gamle  Lære,  at  de 
smaa  Nationer  maa  holde  sammen,  hvis  der  skal 
opnaas  et  sundt  Forhold  til  de  store. 


®  ®  # 

Socialiseringsproblemet  i  Tyskland. 

Modificeringen  af  det  socialistiske  Program. 


Det  var  vel  ventet  af  adskillige,  at  den  nye  tyske 
Republik  langt  stærkere  end  hidtil  havde  udført 
eller  søgt  at  udføre  den  Socialisering,  der  i  den  al¬ 
mene  Opfattelse  (efter  Karl  Marx)  betyder  Statens 
Overtagelse  af  Produktionsmidlerne.  Men  Sociali¬ 
seringen  lod  vente  paa  sig;  og  naar  der  dog  allere¬ 
de  er  fremkommen  et  større  Forslag  fra  Regerin¬ 
gen,  saa  er  det  sikkert  først  og  fremmest  under  det 
Tryk  fra  neden,  som  Tysklands  nye  Magthavere  er 
nødt  til  at  tage  Hensyn  til  —  og  fordi  de  menige: 
de  store  Arbejderhære  ikke  fuldtud  forstaar  de 
overordentlige  Vanskeligheder,  Socialiseringen 
frembyder,  i  Almindelighed  i  det  moderne  Sam¬ 
fund,  i  Særdeleshed  i  det  forarmede  og  af  fremme¬ 
de  Magter  saa  afhængige  nye  Tyskland. 


Allerede  længe  før  Krigen,  og  ogsaa  kort  før 
dens  Afslutning  har  en  af  det  tyske  Socialdemo¬ 
kratis  betydende  Mænd  og  ledendeTeoretikere,  den 
nu  »uafhængige«  Karl  Kautsky  advaret  imod  den 
Opfattelse,  at  Socialiseringen  let  lod  sig  udføre.  I 
Sommeren  1918  færdigskrev  han  et  lille  Værk 
»Sozialdemokratische  Bemerkungen  zur  Ueber- 
gangswirtschaft«,  som  udkom  i  November.  Han 
vender  sig  her  mod  den  gængse  Opfattelse,  at  Ka¬ 
pitalismen  selv  forbereder,  ja  organiserer  Socialis¬ 
men  derigennem,  at  den  koncentrerer  Arbejds- 
driften  i  Sammenslutninger,  Karteller,  Syndikater, 
Fusioner,  under  Ledelse  dels  af  Industriens  Mænd, 
dels  af  Bankerne;  imod  den  Opfattelse,  at  Prole¬ 
tariatet  kun  behøver,  naar  disse  Organisationer  er 

tilstrækkeligt  udviklede,  da  at  lægge  sig  til  Rette  i 
den  Seng,  som  Kapitalisterne  selv  har  redt  til  det. 
Denne  Opfattelse,  som  i  Virkeligheden  fører  til,  at 
man  lader  Proletariatet  understøtte  Kapitalismen 
—  denne  forbereder  jo  alt  paa  det  bedste  —  med¬ 
fører  ogsaa,  at  man  ser  en  Harmoni  mellem  de 
tre  Nutidsmagter:  Kapital,  Arbejde,  Statsmagt,  idet 
Statsmagten  overtager  flere  og  flere  erhvervsmæs¬ 
sige  Funktioner  og  derigennem  i  stigende  Grad 
fyldes  af  social  Aand,  saaledes  at  man  fratager 
Kapitalismen  dens  for  Arbejderklassen  mindre  be¬ 
hagelige  Følger  og  saaledes  ogsaa  bidrager  til,  at 
Udviklingen  ved  sin  egen  Kraft  bevæger  sig  hen 
imod  den  rene  Socialisme  og  uden  nogen  særlig 
Kamp  eller  Indsats  fra  Arbejderne  selv. 

Denne,  ikke  heller  hos  os  ualmindelige  Opfat¬ 
telse,  vender  Kautsky  sig,  som  nævnt,  stærkt  imod. 
Han  anfører  selve  Marx’  Ord:  »Arbejderklassen 
kan  ikke  simpelthen  tage  det  færdige  Statsmaski¬ 
neri  i  Besiddelse  og  sætte  det  i  Bevægelse  for  sine 
egne  Formaal«;  og  endnu  mere  end  for  Statsma¬ 
skineriet  gælder  dette  for  Kapitalismens  økono¬ 
miske  Maskineri.  Her,  som  der,  gælder  det  først 
at  gennemføre  det  mest  fuldkomne  Demokrati; 
og  hertil  byder  Kartellers  og  Bankers  Almagt  in¬ 
gen  Hjælp  —  her  er  det  det  demokratiske  »Ge- 
nossenschaft«,  Arbejdernes  Fællesskab  og  Sam¬ 
arbejde,  som  Producenter  og  som  Konsumenter, 
som  er  den  eneste  Basis,  hvorpaa  den  socialistiske 
Produktionsmaade  kan  opbygges.  Og  Kautsky 
fremhæver,  at  under  den  kapitalistiske  Tid  gør 
kun  Forbrugersammenslutningerne  gode  Frem¬ 
skridt,  hvorimod  Produktionsbevægelsen  kun  gaar 
meget  langsomt  frem  —  og  har  Faren  for  efter 
kortere  eller  længere  Tid  at  tabe  sit  særlige  Præg. 

»Kapitalismen  forbereder  Socialismen,  fordi  den 
gør  Proletariatet  til  den  talrigste  og  sluttelig  ogsaa 
kraftigste  Klasse  i  Samfundet  og  gør  det  modtage¬ 
lig  for  de  socialistiske  Maal;  men  ikke  fordi  Ar¬ 
bejdsgivere  og  Banker  organiserer  Produktionen. 
....  Selv  ud  af  Kapitalismens  økonomiske  Sam¬ 
menbrud  vil  ingen  Socialisme  opstaa,  om  ikke 
Proletariatet  selv  var  i  Stand  til  at  organisere  Sam¬ 
fundet  paa  socialistisk  Vis.« 

Og  skrevet  før  Krigens  Afslutning  maa  det  er¬ 
kendes,  at  der  i  de  følgende  Ord  var  en  rigtig  Spaa- 
dom: 

»(Socialismens)  Maal  er  Velstand  for  alle.  Det 
materielle  Grundlag,  paa  hvilket  dette  skal  naas, 
er  den  kæmpemæssige  Udvikling  at  Produktiv¬ 
kræfterne  gennem  Kapitalismen.  Her  finder  vi  en 


af  hine  uundværlige  materielle  Forbetingelser  for 
Socialismen,  der  skaber  Kapitalen  for  den  arbej¬ 
dende  Menneskehed.  Men  efter  Krigen  vil  netop 
denne  Forbetingelse  være  mindre  end  før.  Et  sejr¬ 
rigt  Proletariat  kommer  da  i  samme  Stilling  som 
Arvingerne  efter  en  Millionær,  der  ved  Boets  Op¬ 
gør  finder,  at  han  intet  har  efterladt  sig  andet  end 
en  Million  i  Gæld.« 

Den  samme  Betragtningsmaade  som  i  disse  sid¬ 
ste  Ord  af  Kautsky  gjorde  sig  da  ogsaa  gældende, 
saa  snart  den  nye.  Statsform  indførtes  i  Tyskland. 

Erich  Kuttner,  Vorwarts’  Redaktør,  skriver  faa 
Dage  efter  Revolutionen:  »Kapitalen  maa  i  første 
Linie  være  i  Stand  til  at  give  Udbytte,  om  Socia¬ 
lisering  skal  nytte  Arbejderstanden.  Forudsætnin¬ 
gen  for  Ekspropriation  af  den  Kapital,  der  staar  i 
den  private  Drift,  er  at  Kapitalen  under  Statskon¬ 
trol  og  Statsdrift  vil  give  et  højere,  i  det  mindste 
det  samme  Udbytte  som  før;  aftager  Produktionen, 
saa  hjælper  det  Arbejderne  meget  lidt,  at  de  eks¬ 
proprierer.  Socialiseringen  er  kun  livskraftig,  naar 
den  gør  os  som  Helhed  rigere,  ikke  naar  den  gør  os 
fattigere«. 

Kort  efter  viser  »Vorwarts«  ogsaa,  hvorledes 
Jordspørgsmaalet  ikke  kan  løses  gennem  Stats¬ 
drift,  men  gennem  Oprettelse  af  flere  smaa  Enkelt- 
bedrifter. 

Der  gøres  ogsaa  opmærksom  paa,  at  de  af  Bjerg¬ 
værkerne  i  Saar-Distriktet,  der  er  under  Stats¬ 
drift,  viser  en  ringere  Rentabilitet  end  de  private 
Bjergværker  der.  Industrien  bæres  ikke  af  et  Sy¬ 
stem,  men  af  levende  Mennesker  —  og  de  vil  være 
ens,  om  det  saa  er  en  Geheimrat,  Stadtrat  eller  A. 
u.  S. -Rat.  — 

Den  nye  tyske  Regering  foretager  sig  inden  Ud¬ 
gangen  af  1918  tre  Skridt  af  særlig  Interesse  i  den¬ 
ne  Sammenhæng:  Den  paabyder  fra  1.  Jan.  1919 
Indførelse  af  8  Timers  Arbejdsdag  overalt.  —  Den 
nedsætter  den  store  Socialiseringskommission.  — 
Den  udtaler  sin  stærke  Billigelse  af  de  Overens¬ 
komster  og  Fredsslutninger,  der  finder  Sted  imel¬ 
lem  Arbejdsgivernes  og  Arbejdernes  Hovedgrupper 
og  anmoder  Statsvirksomheder  om  at  slutte  sig 
hertil.  (Disse  Fredsslutninger  var  undertegnede  af 
de  22  største  Arbejdsgiverorganisationer,  de  fire 
store  Fagforeningscentraler  og  tre  store  Organisa¬ 
tioner  af  handelsmæssige  og  tekniske  Funktionæ¬ 
rer  i  Stordriften). 

Endelig  sammenslutter  næsten  alle  ikke  social¬ 
demokratiske  Fagforeninger  sig  i  et  tysk-demo¬ 
kratisk  Fagforeningsforbund.  Dets  Program  er, 

foruden  Indkaldelse  af  Nationalforsamlingen,  en 
organiseret  og  planmæssig  Socialisering,  under 
Hensyntagen  til  Opretholdelse  af  privat  Initiativ  og 
Dygtighed,  og  med  Henblik  paa  at  bevare  Evnen 
til  at  optage  Verdenskonkurrencen  paa  ny.  — 

De  konkrete  Vanskeligheder  ved  Gennemførelse 
af  Statsdrift  mærkes  straks  der,  hvor  den  først  øn¬ 
skes  og  kræves,  og  hvor  den  ogsaa  maa  synes  na¬ 
turligst,  f.  Eks.  ved  Kulminerne.  Den  sachsiske 
Finansminister,  den  »uafhængige«  Geger  møder 
saaledes  paa  typisk  Maade  disse  Vanskeligheder. 
Han  indleder  Forhandlinger,  ikke  med  Ejerne, 
men  med  Bjergarbejderforbundene  ved  Sachsens 
82  Kulminer.  Særlig  voldte  Erstatningsproblemet 
Besvær.  Nogle  af  Minerne  var  meget  gode,  andre 
meget  slette,  det  maatte  imødeses  at  en  Del  af  dem 
skulde  nedlægges.  Den  dermed  sammenhængende 
Koncentration  vilde  gøre  det  meget  vanskeligt  at 
give  Erstatningen  som  Del  i  Udbyttet  af  Værkerne 
i  en  vis  Aarrække;  og  at  give  en  Erstatning  nu,  een 
Gang  for  alle,  vilde  blive  en  saa  stor  Sum,  at  det 
var  umuligt  for  Staten  at  udrede  den.  I  det  hele 
var  det  tvivlsomt,  om  der  blev  noget  Udbytte  for 
Staten,  idet  ikke  blot  Arbejdernes  Krav  om  For¬ 
kortning  af  Arbejdstiden  og  højere  Løn  —  men  og¬ 
saa  deres  Krav  om  billigere  Kul,  det  samme  Krav 
som  vilde  lyde  fra  Industrien,  ikke  mindst  den 
statsdrevne  Industri,  vilde  berede  Driften  af  Mi¬ 
nerne  i  Statens  Hænder  større  Vanskeligheder  end 
hidtil. 

—  Dette  Tilfælde  er,  som  nævnt,  typisk;  lig¬ 
nende  Forhold  mødtes  rundt  om,  hvor  Overvejel¬ 
ser  finder  Sted  af  Statens  Arbejde.  —  Imedens 
overvejer  og  arbejder  Socialiseringskommissionen, 
og  Problemet  drøftes  i  en  næsten  uoverskuelig 
Mængde  Bøger,  Smaaskrifter,  i  Tidsskrifter  og 
Aviser.  Efterhaanden  synes  visse  Hovedsynspunk¬ 
ter  at  trænge  igennem  og  samle  Enighed  om  sig: 
Saaledes  deler  man  almindelig  Bedrifterne  i  In¬ 
dustri  og  Handel  i  to  Grupper,  de  der  er  socialise¬ 
ringsegnede  og  de,  der  ikke  er  det. 

Til  den  første  hører  saaledes  Virksomheder,  som 
udvinder  Værdier  af  Jorden,  udnytter  Naturkræf¬ 
terne  (som  det  udtrykkes  i  det  første  af  Regerin¬ 
gens  Forslag  til  Socialiseringsloven  fra  Begyndel¬ 
sen  af  Marts),  d.  v.  s.  Udnyttelse  af  Brændselsstof¬ 
fer,  Vandkraft,  andre  naturlige  Energikilder;  des¬ 
uden  er  bragt  i  Forslag  som  hørende  til  denne 
Gruppe:  Sparekasser  og  Forsikrings  væsener,  Korn- 
og  Tobakshandel.  Til  den  anden  Gruppe,  de  til 
Socialisering  ikke  egnede, .  hører  en  Række  stor¬ 


industrielle  Værker,  der  ikke  som  f.  Eks.  Kulgru¬ 
berne  fremskaffer  Raastofferne,  men  oparbejder 
og  forædler  dem  —  Virksomheder,  hvor  dels  den 
udenlandske  Konkurrence,  dels  de  stadige  tekniske 
og  videnskabelige  Fremskridt  gør  sig  stærkere 
gældende  end  ved  den  første  Gruppe,  og  nødven¬ 
diggør  bedst  mulig  Ledelse. 

En  Række  af  disse  Værker,  næppe  mindst  Tysk¬ 
lands  berømte  kemiske  Storindustri,  har  sikkert, 
ikke  mindst  ved  deres  tidligere  store  Dividender, 
lokket  stærkt.  Et  Interview  med  Finansminister 
Simon  (25.  11.  18  i  Frankf.  Zeit.)  tyder  stærkt 
paa,  at  for  ham  var  Hovedsynspunktet  netop  saa- 
danne  Virksomheders  Ekspropriation  af  fiskale 
Grunde.  Men  efterhaanden  gør  Synspunktet:  øget 
Produktion  sig  heldigvis  stærkere  gældende  end 
de  fiskale  Hensyn. 

4.  Marts  fremsatte  Rigsregeringen  saa  sit  første 
ovennævnte  Socialiseringsforslag,  der  praktisk  gik 
ud  paa  at  socialisere  Kullene.  Det  er  uden  Tvivl, 
at  man  fra  Regeringens  Side  blev  drevet  frem  af 
Trykket  fra  neden;  man  vilde  Opfyldelsen  af  de 
socialistiske  Idéer. 

Karakteristisk  er  Paragraf  3  i  Forslaget:  De  Op¬ 
gaver,  der  opstaar  for  den  ved  Rigslov  ordnede 
Fællesdrift,  overdrages  økonomisk  selvstyrende 
Myndigheder.  Disse  selvstyrende  Myndigheder 
kontrolleres  af  Riget.  —  Ledelsen  af  Kulgrubernes 
Drift  overdrages  saaledes  et  Rigskulraad;  Rigs¬ 
regeringen  forener  Kulbrugerne  i  bestemte  Distrik¬ 
ter  i  Forbund,  disse  igen  i  et  Fællesforbund. 
Forbundene  ordner  Produktionen,  Egetforbruget 
og  Afsætningen  under  Tilsyn  af  Regering  og  Rigs¬ 
kulraad.  Rigsregeringen  ordner  Fastsættelsen  af 
Priserne.  Før  denne  Ordning  gennemføres,  skal 
Rigsregeringen  sammenkalde  et  Raad  af  Sagkyn¬ 
dige,  15  valgt  af  Regeringen,  15  af  Arbejdsgiverne, 
15  af  Arbejderne. 

Forslaget  støttedes  af  de  frisindede,  af  Centrum 
og  af  Flertalssocialisterne.  Fra  konservativ  Side 
og  fra  de  yderste  Socialisters  Side  kritiseredes  det 
meget  haardt.  Det  blev  gjort  gældende,  at  Kautsky 

—  efter  foran  anførte  Bog  ogsaa  forstaaeligt  nok 

—  havde  advaret  mod  for  tidlig  Socialisering,  mod 
at  gøre  Tyskland  til  en  Galeanstalt. 

—  I  April  Maaned  blev  behandlet  et  Forslag  om 
ikke  at  give  Erstatning  for  de  eksproprierede 
Virksomheder;  det  nedstemtes  med  165  Stemmer 
(der  var  for  Erstatning)  mod  135  (mod  Erstat¬ 
ning). 

Endnu  skal  nævnes,  at  i  Anledning  af  Sociali- 

seringslovene  har  det  liberale  Parti  (tyske  demo¬ 
kratiske  Parti)  —  hvis  Betydning  i  Nationalforsam¬ 
lingen,  idet  det  kan  blive  det  udslaggivende  Ele¬ 
ment,  er  større  end  dets  Antal  af  Repræsentanter 
tyder  paa  —  nedsat  et  Udvalg,  hvori  bl.  a.  den 
nuværende  Rigsfinansminister,  Dr.  Dernburg  har 
Sæde.  Dette  Udvalg  har  nylig  afgivet  sin  Betænk¬ 
ning  til  Partiet  og  søger  heri  at  opnaa  en  Forening 
af  de  sociale  og  de  indivualistiske  Synspunkter  paa 
følgende  Maade: 

1.  Den  demokratiske  og  sociale  Udformning  af 
det  hele  tysk,e  Erhvervsliv  kan  kun  bringe  de,  der 
deltager  deri,  Fordele,  naar  Foretagsomhedsaan- 
den  opholdes,  ny  Arbejdsmulighed  skabes,  Er¬ 
hvervslivet  igen  rejses.  Dette  vil  ske,  naar  Er¬ 
hvervslivet  i  alle  sine  Dele  bæres  og  befordres  ved 
deres  Interesse,  som  deltager  deri.  Vi  ved,  at  Over¬ 
føring  af  Erhvervsgrene  under  stats-bureaukratisk 
Styrelse  ikke  har  nogen  Udvikling,  men  en  Hem- 
ning  af  Produktionsdriften  til  Følge.  Spørgsmaa- 
let,  hvorledes  Socialisering  og  Demokratisering 
skal  gennemføres,  maa  derfor  afgøres  efter  Forhol¬ 
dene  i  de  enkelte  Tilfælde  —  og  Grundlaget  derfor 
maa  være,  at  Virksomheden  øges  i  sin  Ydeevne  og 
dermed  ogsaa  i  sin  Evne  til  Skatteydelse. 

2.  Begrebet  Socialisering  af  Virksomheder  er 
Genstand  for  forskellig  Tydning.  Vi  fastslaar,  at 
der  maa  skelnes  mellem 

Ejendomsretten  til  Virksomheden, 
Forvaltningen  af  Virksomheden, 
Fordelingen  af  Udbyttet, 

og  at  Socialiseringen  maa  ske  paa  forskellig  Vis 
paa  disse  tre  Omraader. 

3.  Her  skelnes  mellem 

naturlige  Monopoler  (f.  Eks.  Kul,  Kali,  Vandkraft) 
særlig  vigtige  Produktioner  (f.  Eks.  Kraft,  Sam¬ 
færdsel,  Kvælstof), 

Udnyttelse  af  Grund  og  lord. 

Øvrige  Erhverv. 

4.  — 5.  Udnyttelsen  af  de  naturlige  Monopoler 
maa  i  første  Linie  tjene  Almenhedens  Interesse. 
....  Deres  Forvaltning  sker  gennem  selvstyrende 
Raad,  der  sammensættes  i  lige  Tal  af  Arbejdsta¬ 
gere  og  Arbejdsgivere.  Disse  Raads  Beslutninger  er, 
da  de  f.  Eks.  ved  Prisfastsættelser  berører  Almen¬ 
interesser,  undergivet  Statens  Kontrol,  som  ogsaa 
iagttager  Videreforarbej deres  og  Forbrugeres  In¬ 
teresser.  —  Paa  tilsvarende  Maade  behandles 
Gruppen,  der  omfatter  særlig  vigtige  Produktio¬ 
ner  og  Erhverv  (Samfærdsel,  Gas-,  Elektricitets- 
og  Vandværker). 


6.  Berøves  der  ved  Socialiseringen  hidtil  Beret¬ 
tigede  en  Ejendom  eller  en  Ret,  skal  der  ydes  Er¬ 
statning,  der  fastsættes  for  hvert  enkelt  Tilfælde. 

7.  I  alle  ikke  hidtil  nævnte  Grupper  af  Virksom¬ 
heder  bevares  Privatejendom  og  Privatdrift. 

8.  De  Indtægter,  der  opnaas  ved  de  under  4 — 5 
nævnte  Virksomheder,  tilhører  Almenheden.  De 
Indtægter,  der  opnaas  ved  alle  andre  Foretagender, 
er  underkastet  passende  Beskatning.  Nye  Fabri¬ 
kationsgrene,  som  efter  Rigsmyndighedernes  An¬ 
skuelse  er  egnet  til  varigt  at  beskæftige  et  større 
Antal  Arbejdere,  skal  foretrækkes. 

Hvorvidt  der  ved  alle  Virksomheder  skal  til¬ 
falde  de  derved  beskæftigede  en  Andel  af  Ren- 
udbyttet,  skal  prøves  ved  et  blandet  Udvalg,  der 
straks  skal  indkaldes  af  Rigsregeringen. 

9.  Vi  fordrer  social  Udformning  af  Overenskom¬ 
ster  for  Arbejdere,  Funktionærer,  Embedsmænd. 
Saaledes  fordrer  vi  Skabelse  af  en  enhedsmæssig 
tysk  Arbejderret  for  Arbejdere  og  ansatte,  ligesom 
en  Embedsret  for  de  offentlige  Embeds-  og  Bestil- 
lingsmænd. 

Grundlaget  for  den  demokratiske  Arbejdsret 
danner  den  lovlig  udformede  Tarifoverenskomst 
med  lovmæssig  Beskyttelse  for  Arbejdsgivere  og 
Arbejdstagere.  Her  skal  træffes  Bestemmelse  for 
de  Opgaver,  der  paahviler  de  Arbejdsraad  (Ud¬ 
valg  af  Arbejdere  og  ansatte),  der  kaldes  til  Med¬ 
forvaltning.  Deres  faglige  og  lokale  Sammentræ¬ 
den  er  allerede  nødvendig  til  Behandling  af  alle  de 
Arbejdsretten  vedrørende  Spørgsmaal  og  Repræ¬ 
sentationen  i  de  under  4  og  5  nævnte  selvstyrende 
Raad. 

Der  paabydes  saadanne  Foranstaltninger,  hvor¬ 
ved  der  bliver  Adgang  for  de  i  Arbejdsraad  o.  1. 
virkende  Arbejdere  til  de  fornødne  erhvervsmæs¬ 
sige  og  driftstekniske  Kundskaber  paa  videnska¬ 
beligt  Grundlag. 

10.  I  Folkeforbundets  Rammer  skal  skabes  en 
international  Arbejdsret  med  Arbejdsministerium 
og  Arbejdsparlament. 

11.  Til  Grundlæggelse  af  en  Medvirkningsret  for 

Embedsmænd  o.  1.  ved  Ordning  af  Spørgsmaal  i 
den  lokale  Tjenestevirksomhed  bliver  der  ved  alle 
Statsfunktioner  indført  Udvalg  for  Embedsmænd 
og  øvrige  ansatte,  hvis  Myndighed  fastsættes  ved 
Lov . 

12.  Jorden  i  By  og  paa  Land  stilles  under  en 
saadan  Lov,  at  Misbrug  udelukkes.  I  Landbruget 
fastholdes  den  individuelle  Driftsmaade;  de  enkel¬ 
te  Virksomheder  skal  føres  tilbage  til  saadanne 

Størrelsesformer,  som  befolkningspolitisk  og  pro¬ 
duktionsteknisk  lønner  sig;  derfor  skal  de  store 
Grundejendomme  fordeles,  forsaavidt  som  de  er 
erhvervsmæssig  urentable  eller  ikke  er  nødvendige 
i  Forsøgs-  og  Mønsterøjemed. 

Den  indre  Kolonisering  skal  kraftig  udvikles 
under  Anvendelse  af  den  Jord,  der  bliver  frigjort. 

I  Almindelighed  fastholdes  ogsaa  i  Byen  indi¬ 
viduel  Besiddelse  af  Jorden.  Boligbyggeriet  skal  be¬ 
fordres  gennem  Understøttelse  af  almennyttige 
Foretagender,  Overførelse  af  Byens  Grund  til 
kommunal  Eje  skal  begunstiges. 

Som  man  vil  se,  forsøger  dette  Program  et 
Kompromis  —  men  rigtignok  ikke  uden  at  indføre 
Nyordninger,  der  maa  synes  at  blive  stærkt  hem- 
mende  for  Tysklands  Produktionskraft  —  den 
man  just  er  enig  om  først  og  fremmest  maa  hæ¬ 
ves. 

Som  en  Slags  Kommentar  til  dette  Program 
danner  følgende,  som  den  kendte  liberale  Politi¬ 
ker  Fr.  Nciumann  skriver  i  sit  Tidsskrift  »Die  Hil¬ 
fe«  (24  April  1919): 

Arbejderen  vil  nu  være  Medarbejder,  Deltager 
i  Bedriftens  Skæbne.  Paa  hvilken  Maade  det  kan 
ske,  er  i  de  fleste  Tilfælde  endnu  skjult,  fordi 
der  jo  hidtil  ikke  er  givet  ham  noget  Indblik  i 
Stordriftens  indre  Gang.  Det  er  ogsaa  i  de  mange 
Tilfælde  slet  ikke  muligt  for  Arbejderen  at  be¬ 
dømme  de  Processer,  under  hvilke  han  lever  og 
arbejder,  fordi  saavel  den  tekniske  som  den  mer¬ 
kantile  Side  er  alt  for  indviklet  og  alt  for  be¬ 
sværlig  til  at  aabne  sig  for  den,  som  kun  lejlig¬ 
hedsvis  kaster  et  Blik  i  Kassen  eller  Protokollen. 
Det  højeste,  som  Arbejderskabet  kan  naa,  er,  at 
enkelte  begavede  Repræsentanter  kan  skaffe  sig 
Underretning  om  Arbejdsforholdenes  Tilstand. 
Tillidsmænd  maa  under  gensidig  Forstaaelse  ud¬ 
vælges.  Netop  deri,  at  der  hersker  Tillid,  ligger 
i  denne  Sag  det  hele;  thi  hvis  Fabriksparlamen¬ 
tarismen  er  fyldt  af  Arbejdernes  Mistro  til  deres 
egne  Tillidsmænd,  Tillidsmændene^  fyldt  af  Mis¬ 
tro  mod  Driftens  Ledelse  —  saa  vil  alle  forfat¬ 
ningsmæssige  Forandringer  af  Driftsraadene  kun 
bære  ringe  Frugter.  Efter  en  Klassekampens  Pe¬ 
riode  behøver  vi  under  Tidens  Nød  Begyndelsen 
til  en  Periode  af  social  Forstaaelse.  Kun  derigen¬ 
nem  vokser  den  Arbejdsvilje,  uden  hvilken  vi 
ikke  kommer  op  af  Sumpen.  — 

At  ruinere  Industrien  er  nu  en  let  Sag,  nu  da 
den  allerede  er  helt  eller  halvt  knust.  Hvis  Ar¬ 


bejdsgiver  og  Arbejder  staar  fast  paa  Klassekam¬ 
pen,  er  dens  sidste  Dage  nær  .... 

Ikke  som  om  Indførelsen  af  Driftsraadene  alle¬ 
rede  kan  gøre  det  hele!  Nej,  med  dem  begynder 
først  Arbejdet.  Alle  Deltagere  vil  først  maatte 
lære  under  parlamentarisk  Form  at  varetage  Drif¬ 
tens  Trivsel.  I  Stridstilfælde  vil  Distriktsraad 
blive  tilkaldt,  i  faglige  Anliggender  Fagraad  (ud¬ 
adtil  Fagforeninger),  i  Forordnings-  og  Lovgiv¬ 
ningsanliggender  vil  man  sende  Repræsentanter 
til  Rigserhvervsraadet.  Først  vil  man  vel  synes, 
at  med  denne  Raadenes  Fylde  Raadløsheden  vil 
vokse,  men  med  Forstaaelse  og  god  Vilje  vil  det 
dog  lønne  sig  rigt  for  Folkeøkonomien  at  be¬ 
skæftige  og  drage  til  sig  som  raadgivende  og  be¬ 
sluttende  mange  dygtige  Kræfter,  der  nu  kun 
modvillig  yder  deres  Arbejde. 

—  Fr.  Naumann  er  fuldtud  klar  over  Vanskelig¬ 
hederne  ved  Nyordningen:  men  »vi  maa,  for  at 
kunne  leve,  finde  den  nye  Form  for  Arbejdet«. 
—  Og  et  Tegn  henimod  den  voksende  Forstaaelse 
ligger  vel  ogsaa  i  Meddelelsen  om,  at  den  samlede 
tyske  Industri  har  sluttet  sig  sammen  i  et  Rigs¬ 
forbund,  hvori  baade  Zentralverband  deutscher 
Industrieller  og  Bund  der  Industriellen  gaar  op. 
I  det  nye  Forbunds  Program  opfordres  til  Sam¬ 
arbejde  med  Arbejderne. 

Det  har  med  ovenstaaende  Linier  ikke  været 
Meningen  at  give  et  Helhedsbillede  af  den  øje¬ 
blikkelige  Stilling  i  Tyskland  i  den  sociale  Om¬ 
formnings  Tegn;  kun  nogle  spredte  Træk  derfra, 
hvis  Hensigt  har  været:  dels  at  vise,  hvorledes 
selv  det  nuværende  Tyskland,  hvor  Socialdemo¬ 
kratiets  Magt  er  stor,  har  saa  store  Vanskeligheder 
med  at  gennemføre  den  marxistiske  Form  for 
Socialismen,  hvis  Ideal  Statsdriften  var;  dels  at 
vise  hvorledes  en  Omformning,  og  paa  gennemgri¬ 
bende  Vis,  af  Samfundet  alligevel  planlægges,  men 
paa  den  ene  Side  under  en  langsommere  Ud¬ 
vikling,  —  om  Begivenhederne  da  tillader  det  — 
og  paa  den  anden  Side  mindre  frem  mod  Sta¬ 
tens  Styre  og  Drift  end  mod  en  Forening  af  In¬ 
dividualisme  og  Socialismen,  en  organiseret  Li¬ 
beralisme,  om  man  vil. 

Hvorledes  dette  nu  end  bliver,  saa  vil  jo  over¬ 
ordentlig  stor  Interesse  ogsaa  og  ikke  mindst  for 
smaa  neutrale  Nabostater  knytte  sig  til  den  nær¬ 
meste  sociale  Udvikling  i  Tyskland.  Under  den 
teoretiske  Drøftelse  og  Tilrettelægning  heraf  maa 
man  imidlertid  ikke  overse  to  Faktorer:  nemlig 

dels  at  selve  Tysklands  Stilling  gør  det  nødven¬ 
digt  at  forsøge  nye  Veje  i  det  økonomiske  Liv 
selv  om  det  ikke  gøres  med  større  Tro  til  de 
derved  opnaaelige  Velsignelser,  —  dels  at  alt  det 
foreløbige  Programarbejde  jo  egentlig  er  gjort 
efter  Principet  »Regning  uden  Vært«,  og  at  man 
derfor  ingenlunde  skal  forsværge,  at  den  haarde 
Virkelighed,  der  vil  kræve  mere  Arbejde  af  den 
tyske  Nation  end  af  nogen  anden,  vil  modificere 
de  opstillede  Programmer  mere  i  Overensstem¬ 
melse  med  den  gamle,  evig  unge  Sandhed,  at 
Produktionen  er  og  bliver  den  første  Betingelse 
for  baade  Fordeling  og  Forbrug  —  og  for  det  hele 
Samfundsliv. 

J.  R. 

□□□□□□ 

Statsmonopoler. 

En  Komité  til  Belysning  af  Statsdrift  og  Kontrol. 

Spørgsmaalet  om  Statens  Indgriben  i  Erhvervslivet 
er  jo  gennem  Forholdenes  Udvikling  blevet  aktuelt. 
Ogsaa  herhjemme  staar  disse  Spørgsmaal  paa  Dags¬ 
ordenen  og  vil  antagelig  komme  til  at  spille  stor 
Rolle  i  vort  politiske  Liv  inden  længe.  Samtidig  maa 
det  med  Beklagelse  konstateres,  at  den  virkelige  ob¬ 
jektive  Forstaaelse  af  disse  for  hele  Samfundet  saa 
vidtrækkende  Problemer  er  overordentlig  mangel¬ 
fuld  takket  være  den  Omstændighed,  at  det  fornødne 
Materiale  ikke  er  til  Stede  og  i  al  Fald  ikke  bearbej¬ 
det  paa  saglig  og  upartisk  Maade.  Der  er  derfor  den 
største  Fare  for,  at  man  under  Tidens  Pres  kan  komme 
til  at  forcere  økonomiske  Foranstaltninger  igennem, 
støttet  af  en  øjeblikkelig  »populær«  Medbør,  uden  at 
have  Garanti  for,  at  disse  Foranstaltninger  ikke  vil 
vise  sig  at  blive  en  Skuffelse  for  alle  Parter.  For  at 
undgaa  dette  og  dermed  følgende  uoprettelige  Fejl  i 
vort  Lands  Økonomi,  der  jo  iforvejen  ikke  taaler  alt 
for  store  Rystelser,  er  den  Tanke  kommet  frem  at 
søge  dannet  en  Komité,  der  skal  tage  et  saadant  Ar¬ 
bejde  op  med  objektiv  Belysning  af  Statsmonopoler 
m.  m. 

Efter  et  længere  Forarbejde  er  det  da  ogsaa  lyk¬ 
kedes  at  faa  en  saadan  Komité  dannet,  selvfølgelig 
med  den  fuldstændig  upartiske  og  saglige  Sammen¬ 
sætning,  der  borger  for,  at  man  i  dette  vigtige  Arbejde 
ikke  vil  lade  sig  lede  af  Ensidighed  eller  forudfat¬ 
tede  Meninger.  I  Komitéens  Vedtægter  angives  Komi¬ 
téens  Opgave  at  være  »gennem  et  objektivt  Oplysnings¬ 
arbejde  at  klargøre  Statsmonopolers  Indflydelse  paa 
Befolkningens  Forbrugs-  og  Erhvervsforhold  for  der¬ 
ved  at  virke  til  saglig  Bedømmelse  af  de  saavel  her 
som  i  Udlandet  raadende  Tendenser  til  ved  Monopo¬ 
ler  og  Statskontrol  at  udvide  Statens  Virksomhed  paa 
det  økonomiske  Omraade.« 

Komitéen,  der  konstitueredes  paa  et  Møde  i  Kjøben- 
havn  den  30.  Maj,  har  foreløbig  følgende  Sammensæt¬ 
ning:  Professor,  Dr.  polit.  Harald  Westergaard  (For¬ 
mand),  Professor,  Dr.  juris.  Vinding  Kruse  (Næstfor¬ 


mand),  Kommunelærer,  cand.  theol.  R.  N.  Amdrup, 
Fru  Johanne  Andersen,  Mosegaard  pr.  Ejby,  Maskin¬ 
mester  O.  Bouet,  Grosserer  C.  V.  Bunch,  Redaktør,  cand. 
polit.  Povl  Drachmann,  Redaktør,  cand.  juris.  K.  Eske- 
lund.  Professor,  Dr.  phil.  Knud  Fabricius,  Ingeniør 
Alex.  Foss,  Direktør  V.  E.  Gamborg,  Redaktør,  cand. 
juris.  H.  Green,  Professor  Carl  H.  Hansen,  General¬ 
konsul  Johan  Hansen,  Grosserer  Johs.  Hastrup,  Fru 
Karen  Hessel,  Fru  Marie  Illum,  Fabrikant  Chr.  Krogh, 
Viborg,  Fru  Carla  Mejær,  Direktør  Chr.  H.  Olesen, 
Bagermester  Johs.  Pitzner,  Direktør,  Kaptajn  F.  H.  J. 
Rambusch,  Frøken  W.  Rerup,  Direktør  Jul.  Schovelin, 
Detailhandler  J.  G.  Schjær,  Kontorchef,  cand.  polit. 
N.  Hertel  Wulff. 

I  Henhold  til  Vedtægterne  kan  Komitéen  udvides  til 
40  Medlemmer,  og  foruden  de  allerede  valgte,  der  re¬ 
præsenterer  forskellige  Erhvervsgrene  og  Forbruger¬ 
klasser,  vil  man  søge  Tilslutning  af  nye  Repræsentan¬ 
ter  for  Landbrug  og  Arbejdere. 

Komitéen  har  allerede  skatfet  sig  de  fornødne  Kon¬ 
torlokaler,  og  til  Leder  af  den  omfattende  Studievirk¬ 
somhed,  der  her  skal  foregaa,  er  antaget  Fuldmægtig 
i  Statistisk  Departement,  cand.  polit.  Henning  Kiørboe. 
Til  Støtte  for  Kontorets  Virksomhed  er  desuden  valgt 
et  Sekretariat  bestaaende  af  Fru  Karen  Hessel,  Kom¬ 
munelærer  Amdrup,  Redaktør  Povl  Drachmann  og 
Direktør  Chr.  H.  Olesen.  Sammen  med  Komitéens 
Formand  og  Næstformand  danner  Sekretariatet  Komi¬ 
téens  Forretningsudvalg. 

Det  vil  være  vore  Læsere  kendt,  at  man  allerede 
tidligere  herhjemme  takket  være  privat  Initiativ  har 
beskæftiget  sig  med  Monopolproblemet,  idet  en  Kreds 
af  Forbruger-  og  Erhvervsrepræsentanter  for  nogle 
Aar  siden  traadte  sammen  som  en  Komité  mod  To¬ 
baksmonopolet,  der  den  Gang  var  sat  paa  Dagsorde¬ 
nen.  Denne  Komité  virkede  nærmest  som  et  Agita¬ 
tionsudvalg  gennem  Foredrag  m.  m.  samt  ved  en  Pro¬ 
testadresse,  der  har  været  offentlig  fremlagt  og  som, 
skønt  Komitéen  virkede  med  smaa  Midler  og  derfor 
maatte  begrænse  sin  Agitation,  fik  ikke  mindre  end 
70  000  Underskrifter,  hvoraf  ca.  Vs  stammede  fra  Ar¬ 
bejderkredse. 

Under  Arbejdet  med  denne  Tobakskomité  blev  det 
imidlertid  hurtigt  klart,  at  man  her  var  inde  paa  Fel¬ 
ter,  hvor  der  i  højeste  Grad  tiltrængtes  et  rationelt 
Arbejde  med  Oplysning  og  Undersøgelser.  Utvivlsomt 
har  dette  været  medvirkende  til,  at  Tanken  om  en 
mere  alsidig  Undersøgelseskomité  er  kommet  frem, 
og  det  maa  hilses  med  Glæde,  at  det  nu  er  lykkedes 
at  faa  dette  Arbejde  sat  i  Gang.  At  der  ad  denne  Vej 
vil  kunne  fremskaffes  en  Rigdom  af  interessant  og 
samfundsnyttigt  Materiale,  turde  der  næppe  være 
Tvivl  om,  og  det  er  heldigt,  at  man  i  Tide  har  sikret 
dettes  Bearbejdelse  og  Viderespredning  paa  et  upar¬ 
tisk  og  sagligt  Grundlag  som  det  foreliggende. 

□□□□□□ 

Fra  Verdens  Metalmarkeder. 

Guld.  Verdens  Guldproduktion  viser  i  næsten  alle 
Guldlandene  dalende  Tendens  under  Krigen,  hvad  jo 

ogsaa  i  visse  Maader  var  ventelig:  udtrykt  i  1000  Dol¬ 
lars  var  Produktionen  følgende  (for  1918  dog  kun  i 
omtrentlige  Tal): 


1916  1917  1918 

Sydafrika .  192.183  186.503  176.000 

U.  S.  A .  92.590  83.751  68.500 

Australien .  40.476  35.945  26.700 

Rusland .  22.500  18.000  10.000 

Canada .  19.235  15.200  14.000 

Sydamerika .  15.188  14.635  15.000 

Indien .  11.206  10.757  10.100 

Mexiko .  7.691  9.000  10.000 

Andre  Lande .  53.107  49.799  47.000 


Ialt...  454.176  423.590  377.300 

Platin  og  visse  endnu  haardere  og  mere  modstands¬ 
dygtige  Legeringer  (f.  Eks.  med  Iridium)  finder  en  An¬ 
vendelse  i  Laboratorier,  i  Elektroteknik,  som  Kataly¬ 
sator  og  i  Tandteknik  især,  der  har  gjort  det  —  i  Be¬ 
tragtning  af  dets  Sjældenhed  —  meget  kostbart,  ikke 
mindst  i  Krigens  Aar.  Prisen  i  England  har  i  Krigens 
sidste  Tid  været  440  sh.  for  1  ounce  (31,1  g).  Man  er 
i  mange  Tilfælde  gaaet  over  til  at  bruge  Palladium  i 
Stedet.  Hovedlandet  i  Produktionen  har  hidtil  Rus¬ 
land  været:  Uralegnene  gav  i  1911  c.  9300  kg  Platin, 
i  1914  ca.  4240  kg,  i  1916  c.  2440  kg.  (Statistiken  her¬ 
for  angives  dog  —  fra  engelsk  Side  —  at  være  ikke 
helt  paalidelig,  da  betydelige  Forraad  af  Hensyn  til 
Statsafgifter  bortgemmes);  men  Nedgangen  angives 
efter  Geologernes  Skøn  at  ligge  i  en  Udtømning  af 
Forraadene,  der  skyldes  alluviale  Dannelser. 

Hovedlandet  efter  Ural  vil  da  blive  Columbia,  hvor¬ 
fra  der  for  1918  angives,  at  ca.  900  kg  gik  til  U.  S.  A., 
medens  et  stort  engelsk  Selskab,  British  Platimim  and 
Gold  Corporation,  der  arbejder  hen  mod  en  herskende 
Plads  paa  Platinmarkedet,  angiver  fra  sine  Erhver¬ 
velser  i  Columbia  (en  Landstrækning  paa  90  Kvadrat¬ 
mile  [eng.]  i  Provinsen  Choco)  at  have  faaet  ca. 
1500  kg.  Selskabet  haaber  ved  Indførelse  af  nyeste 
Bagger-drift  til  næste  Aar  at  være  den  største  Leve¬ 
randør  paa  Verdensmarkedet.  —  De  Forenede  Stater 
har  i  Californien  ogsaa  en  lille  Platinvinding,  for  1918 
ca.  30  kg.  —  Andre,  mindre  Forekomster  er  i  Syd¬ 
amerika  (Brasilien  og  Peru),  paa  Borneo  og  i  Austra¬ 
lien. 

Kobber.  Det  vigtigste  Produktionsland  er  Amerika, 
særlig  Montana  og  Michigan,  ogsaa  Japan,  Chile  o.  a. 
Lande  har  haft  under  Krigens  Aar  en  stærkt  stigende 
Kobberproduktion  (Chiles  Kobbervinding  er  saaledes 
steget  fra  41.000  Tons  i  1914  til  83.000  Tons  i  1917). 
Men  allerede  inden  Krigen  havde  Rustningsindustrien 
beslaglagt  en  væsentlig  Del  af  Kobberforraadene. 

Tysklands  Kobberproduktion  er  karakteristisk  lav, 
kun  4  %  af  Verdensproduktionen;  England  har  7  %. 
I  1917  var  de  amerikanske  Raffinaderiers  Produktion 
1.070.000  Tons,  i  1918  c.  1.111.000  Tons.  Omkring  1. 
Decbr.  1918  angives  American  Copper  Co.  at  have  lig¬ 
gende  Forraad  paa  mere  end  400.000  Tons,  medens 
dets  Forraad  før  Krigen  sjældent  oversteg  100.000 
Tons.  —  Det  meddeles,  at  en  fransk  Kommission  ved 
Udgangen  af  1918  var  i  U.  S.  A.  for  at  undersøge  Kob¬ 
bermarkedets  Stilling,  og  at  der  i  Frankrig  skal  dan¬ 
nes  en  Art  Indkøbscentral  eller  et  Syndikat,  hvorigen¬ 
nem  de  franske  Forbrugere  skal  tage  deres  Kobber. 


Tin.  England  var  indtil  1850  Hovedproducenten 
af  Tin;  i  1906  giver  det  imidlertid  kun  8  %,  hvorimod 
de  engelske  Malajstater  paa  Malakka  giver  ca.  45  °/o. 
Forraadene  d.  1.  Febr.  1918  var  ca.  12.000  Tons,  d.  1. 
Febr.  1919  6.400  Tons.  Heraf  falder  paa  England  hen 
holdsvis  ca.  6.000  Tons  og  3.260  Tons,  paa  Holland  i 
1918  700  Tons,  øvrige  Fastland  i  1918  1.130  Tons,  men 
i  1919  kun  320  Tons;  U.  S.  A.s  Tal  til  de  to  samme  Ti¬ 
der:  4.200  Tons  og  2.811  Tons.  Noteringen  er  i  Lon¬ 
don  dalet  i  samme  Tidsrum  i  Forholdet  289  Pd.  St. 
til  245,1  Pd.  St.  —  Det  fineste  Tin  leveres  dels  fra 
Malakka  (engelsk,  Strails-Tin)  dels  fra  et  Par  Smaa- 
øer  Syd  for  Malakka,  Banxa  og  Billiton  (hollandsk). 
Tyskland  leverer  normalt  c.  6  %  af  hele  Produktionen. 

Bly.  Verdensproduktionen  af  Bly  var  i  de  nævnte 


Aar  —  fraregnet  Tyskland  (og  Østrig)  —  hvis  Produk¬ 
tion  normalt  har  udgjort  c.  15  °/o  af  den  samlede 
Frembringelse  —  og  angivet  i  Tons: 

1916  1917  1918 

U.  S.  A .  537.277  527.729  499.618 

Spanien .  147.406  180.000  170.000 

Australien .  139.000  160.000  175.000 

Mexiko .  22.000  52.937  88.670 

Italien .  24.362  25.000  25.000 

Canada .  19.550  14.515  19.169 

Birma .  11.266  17.137  21.107 

Ialt...  900.861  977.3T8  198.564 

Den  stærke  Vækst  i  Mexikos  Tal  er  sikkert  karak¬ 


teristisk  for  dette  Land.  Tallene  for  U.  S.  A.  angives 
at  stamme  udelukkende  fra  indenlandske  Malme. 

Aluminium.  »Aluminium  Company  of  America«  er 
det  eneste  Selskab  i  U.  S.  A.  der  producerer  Alumi¬ 
nium.  Raastofl’et  er  Mineralet  Bauxit,  hvoraf  der 
vindes  tilstrækkeligt  i  Staterne  til  den  indenlandske 
Aluminiumfremstilling.  Der  vandtes  i  1914  220.009 
Tons,  i  1917  568.690  Tons  (til  Værdi  af  godt  3  Miil. 
Dolk).  Heraf  forbrugtes  375.000  Tons  til  Aluminium¬ 
vinding,  82.000  Tons  til  Kemikalier  (særlig  Alumi¬ 
niumsulfat,  svovlsur  Lerjord)  og  110.000  Tons  til 
Støbematerialer,  Resten  til  ildfaste  Materialer. 

Fabrikerne  for  Aluminiumproduktionen  ligger  ved 
Niagara,  i  Massena,  Maryville  og  Baden  (U.  S.  A.)  De 
sidste  Anlæg  toges  først  i  Brug  1917. 

Produktionen,  Indførsel,  Udforsel  og  Forbrug  af 
Aluminium  er  for  U.  S.  A.  angivet  i  1000  Dollars  i  de 
følgende  Tal: 

Produktion.  Indførsel.  Udførsel.  Forbrug. 


1914  .  11.753  2.802  1.547  13.008 

1915  .  22.082  1.808  3.682  20.208 

1916  .  57.330  1.785  15.417  43.699 

1917  .  45.882  57  14.586  31.352 


I  Januar  1917  kostede  1  Aluminium  (c.  1  'tt,  453,6 g) 
0,62  Dolk;  i  Oktober  var  Prisen  gaaet  ned  til  0,37  Dolk 
—  trods  den  mindskede  Produktion,  som  aabenbart 
hidrørte  fra,  at  forrige  Aar  havde  produceret  for  meget. 
5.  Marts  1918  fastsattes  af  Præsidenten  en  Maksimal¬ 
pris  for  98—99  °/o  Aluminium  i  Partier  over  50  t  til 
0,32  Dolk  p.  Ib.;  denne  Pris  er  dog  siden  gentagne 
Gange  ændret. 

J.  R. 

De  hollandske  Handelskamres 
Reorganisation. 

Den  hollandske  Regerings  nye  Lovforslag  vedrø¬ 
rende  de  hollandske  Handelskamres  Regulering  og 
Organisation  indeholder  Bestemmelser  om,  at  de  nu¬ 
værende  Kamre  skal  opløses  og  deres  Arkiver  over¬ 
flyttes  til  de  nye  Kamre,  der  som  de  tidligere  skal  for¬ 
pligte  sig  til  at  indregistrere  Forretninger  (distriktvis) 
i  de  Handelsregistre,  der  blev  indført  ved  Loven  af 
1916. 

Ifølge  Lovforslaget  vil  der  blive  oprettet  Handels- 
og  Industrikamre  i  hele  Kongeriget.  Hvert  Kammer 
skal  have  sit  Distrikt  og  bestaa  af  2  Afdelinger,  hvoraf 
den  ene  varetager  de  store  den  anden  de  smaa  For¬ 
retningers  Interesser.  Der  skal  være  lige  mange  Med¬ 
lemmer  i  hver  Afdeling. 

De  af  Indlæggere  i  Kongeriget,  som  er  Nederlæn¬ 
dere,  og  som  i  det  sidste  Aar  har  været  opført  i  det 
Handelsregister,  der  hører  til  vedkommende  Kammers 
Distrikt,  har  Ret  til  at  blive  optaget  som  Medlemmer 
og  erholde  Stemmeret.  De  maa  have  været  indregi¬ 
streret  enten  som  Ejere  af  en  Forretning,  Medlemmer 
af  et  Firma  eller  som  Direktører,  administrerende 
Kompagnoner,  Bestyrere  eller  Medlemmer  af  et  Sel¬ 
skabs  Administrationsraad. 

Fallit,  Fortabelse  af  Retten  til  at  disponere  over 
eller  bestyre  egen  Formue,  Tab  af  borgerlige  Rettig¬ 
heder  som  Følge  af  Domfældelse  afskærer  Folk  fra 
at  stemme  og  berøver  dem  Retten  til  at  være  Med¬ 
lemmer.  Folk,  hvis  Navne  er  opført  i  mere  end  et 
Handelskammers  Handelsregister  har  kun  Ret  til  at 
stemme  for  eet  Kammer. 

Berettigede  til  at  være  Vælgere  i  Afdelingen  for 
store  Forretninger  er  de,  der  er  opført  i  Handelsregi¬ 
stret  som  interesserede  i  en  Forretning,  hvis  Indregi¬ 
strering  i  Handelsprotokollen  har  kostet  mindst  50 
F'loriner,  eller  som  har  ydet  mindst  10  Floriner  i  Aars- 
bidrag.  Disse  Tal  er  senere  blevet  forhøjet  til  hen¬ 
holdsvis  1000  og  50  Floriner,  da  de  førstnævnte  Tal 
blev  anset  for  alt  for  lave  til  at  yde  en  effektiv  finan¬ 
siel  Basis  for  Handelskamrenes  Administrering  af  Han¬ 
delsregistret. 

Kamrets  Medlemmer  vælges  for  4  Aar,  saaledes  at 
Halvdelen  af  hver  Afdeling  træder  tilbage  hverandet 
Aar  den  1ste  Januar.  Medlemmer,  der  træder  tilbage 
kan  genvælges,  og  alle  Medlemmer  kan,  naarsomhelst 
de  vil,  trække  sig  tilbage. 

Kamrene  giver  Raad  og  Oplysninger  om  Handel  og 
Industri  til  Hovedadministrationen  og  ogsaa  til  de 
provinsielle  og  kommunale  Administrationer,  hvis  Di¬ 
strikter  delvis  eller  fuldstændig  hører  ind  under  deres 
Omraader.  De  er  forpligtet  til  at  udføre  alt,  hvad  en 
hvilkensomhelst  Lov  eller  kongelig  Forordning  paa¬ 
lægger  dem.  Alle  Kamrene  har  Ret  til  paa  Handelens 
og  Industriens  Vegne  at  grundlægge  eller  bestyre  In¬ 
stitutioner  og  til  at  yde  Bidrag  til  Institutioner,  der 
fremmer  Handelens  og  Industriens  Interesser.  De 
kan  paa  Handelens  og  Industriens  Vegne  paatage  sig 
at  administrere  saadanne  Institutioner,  hvad  enten 
disse  er  oprettede  ifølge  offentlig  Bemyndigelse  eller 
ikke,  og  fastsætte  Takster  for  Benyttelsen  af  disse  In¬ 


stitutioner  og  tage  Betaling  for  ydede  Tjenester.  De 
er  bemyndigede  til  paa  Handelens  Vegne  at  udstede 
Oprindelsescertifikater  og  andre  Eklæringer  og  ud¬ 
arbejder  ogsaa  Statistiker  og  Referater  sammen  med 
Stats-,  Provins-  og  Kommuneembedsmænd. 

Alle  Kamrenes  Beslutninger  vedrørende  disse  Sager 
skal  billiges  af  Ministeren  for  Agerbrug,  Handel  og 
Industri,  hvem  det  er  overdraget  at  haandhæve  denne 
Lov.  Alle  Kamrene  skal  hvert  Aar  før  den  1ste  No¬ 
vember  indlevere  et  Overslag  over  Indtægter  og  Ud¬ 
gifter  til  Ministeren  for  Agerbrug,  Handel  og  Industri, 
for  at  han  kan  tiltræde  det.  Før  1ste  April  skal  alle 
Kamrene  indgive  en  Beretning  og  Redegørelse  for 
deres  Administration  i  det  forløbne  Aar.  De  er  for¬ 
pligtede  til  hvert  Aar  at  udarbejde  en  Indberetning 
om  deres  Virksomhed  i  det  forløbne  Aar  vedrørende 
Handelens  og  Industriens  Tilstand  i  deres  Distrikt. 


□□□□oa 


Mindre  Meddelelser. 

Islandske  Købmænds  Societet  i  Danmark. 

En  Kreds  af  islandske  Købmænd  dels  bosatte  i 
Danmark  og  dels  paa  Island  har  dannet  en  Organi¬ 
sation  under  Navn  af  »Islandske  Købmænds  Societet 
i  Danmark«,  hvis  Formaal  er  at  beskytte  og  fremme 
Handel,  Industri  og  Skibsfart  mellem  Island  og  Nor¬ 
den  og  i  Særdeleshed  mellem  Island  og  Danmark. 
Man  knytter  det  Haab  til  den  nye  Forening,  at  den 
vil  virke  til  Gavn  for  et  stærkere  økonomisk  Sam¬ 
kvem  mellem  Danmark  og  Island,  et  Haab,  som  man 
sikkert  overalt  i  dansk  Erhvervsliv  fuldt  ud  vil  dele. 

Aarsag  og  Virkning. 

Vi  finder  i  et  iøvrigt  fremragende  svensk  industrielt 
Tidsskrift  en  Afhandling  vedrørende  det  nu  saa  po¬ 
pulære  Udbytteandelssystem.  Ved  Gennemlæsning  af 
de  Eksempler  med  tilhørende  Velsignelser,  der  kan 
anføres  fra  de  forskellige  Lande,  støder  vi  imidlertid 
med  nogen  Forbauselse  paa  følgende  Oplysninger 
vedrørende  Danmark:  »I  Danmark  er  Staten,  saaledes 
hedder  det  i  nævnte  Afhandling,  gaaet  i  Spidsen  med 
sit  Eksempel  og  har  tillempet  Systemet  (d.  v.  s.  Ud¬ 
bytte-Andel)  ved  Statsbanerne.  Inden  1902  gav  disse 
kun  et  Udbytte  paa  lVså2  Procent.  Regeringen  frem- 
lagde  da  sit  Forslag  om  en  Deling  af  en  vis  Del  af 
Overskudet  mellem  de  ansatte  af  alle  Grader.  Alle¬ 
rede  det  følgende  Aar  gav  Statsbanerne  4  Procent,  og 
ikke  mindre  end  727  000  Kr.  gik  til  Personalet«.  Uden 
at  gaa  den  paagældende  Forfatters  Ære  for  nær  tør 
det  nok  siges,  at  hans  Oplysninger  i  al  Fald  kan  mis- 
forstaas,  saaledes  at  der  skulde  foreligge  et  Aarsags- 
forhold  mellem  Tantiémesystemets  Indførelse  og  det 
pludselige  Overskud.  Det  turde  dog  maaske  nok  være 
for  hastig  en  Slutning! 

Moralen  er,  at  man  bør  være  varsom,  meget  var¬ 
som  med  det  Materiale,  hvorpaa  nu  de  nye  samfunds- 
reformatoriske  Krav  til  Produktionslivet  skal  be¬ 
gru  udes. 

Franske  Aktieselskaber  og  Udlandets  Kapital. 

Ved  et  Møde  i  Paris  den  31.  Marts  d.  A.  vedtog  Le¬ 
derne  af  de  franske  Handelskamre  i  Ind-  og  Udlandet 
følgende  Forslag,  som  indsendtes  til  Deputeretkamret 
med  Opfordring  til  at  blive  hurtigt  behandlet  og  stad¬ 
fæstet  ved  Lov.  Forslaget  gaar  ud  paa: 

At  Fremmede  ikke  skal  tilstaas  Ret  til  at  drive 
Handel  eller  Industrivirksomhed  i  Frankrig  uden  efter 
særlig  Tilladelse  af  den  franske  Regering. 

At  samtlige  Handelsselskaber  for  at  blive  anerkendt 
som  franske  Handelsforetagender  skal  opfylde  følgende 
Betingelser: 

Aktiemajoriteten  skal  være  paa  franske  Hænder. 

Hvis  franske  Aktionærer  for  en  Tid  har  overdraget 
Andenmand  deres  Aktier,  skal  alligevel  kun  de  franske 
Aktionærer,  hvis  Navn  er  heftet  til  vedkommende 
Aktier,  have  Ret  til  at  afgive  Stemme  ved  Selskabets 
Generalforsamling,  og  naar  de  overdrager  Andenmand 
deres  Aktier,  skal  de  under  Strafansvar  erklære,  at 
disse  Aktier  kommer  i  franske  Aktionærers  Eje. 

Lederne  af  et  hvert  Selskab  skal  for  i  det  mindste  de 
2/a  Deles  Vedkommende  være  Franskmænd  og  de  Ledere, 
der  er  af  fremmed  Nationalitet,  maa  kun  stemme  efter 
de  Aktier,  de  ejer,  efter  de  for  Selskabets  Administra¬ 
torer  gældende  Love. 

Et  lignende  Andragende  er  fra  samtlige  Handels- 
raader  ved  Kontoret  for  Frankrigs  Udenrigshandel 
tilstillet  Deputeretkamret  og  Senatet. 

Tonnageproduktionen. 

Ifølge  Lloyds  Kvartalsstatistik  naaede  Tallet  paa 
den  Handelstonnage,  som  var  under  Bjgning  i  Eng¬ 
land  og  i  allierede  og  neutrale  Lande,  i  Slutningen  af 
Marts  Maaned  —  7,796,266  Tons,  eller  mere  end  dob¬ 
belt  saa  meget  som  det  højeste  Tal,  man  hidtil  har 
noteret,  nemlig  fra  Juli  1913.  Denne  fænomenale  Ud¬ 
vikling  beror  i  Hovedsagen  paa  Virksomheden  ved  de 
amerikanske  Værfter. 

Omtalte  Statistik  fremfører,  at  en  Sammenligning 
mellem  Martscifrene  og  de,  som  noteredes  i  det  sidste 
Kvartal  før  Krigsudbruddet,  viser  hvor  omfattende 
det  udenlandske  Skibsbyggeri  er  blevet.  Medens  det 
forenede  Kongeriges  Cifre  nu  er  omkring  en  halv 
Million  Tons  højere  end  de  tilsvarende  Cifre  i  Juni 
1914,  udviser  den  Tonnage,  der  er  under  Bygning  i 
Udlandet,  en  Forøgelse  paa  over  4  Millioner  Tons. 
Og  dette  er  endda  lavt  regnet  under  Hensyn  til  den 
Omstændighed,  at  1914’s  Tal  indbefattede  næsten 


640,000  Tons,  som  var  under  Bygning  i  Tyskland  og 
De  forenede  Stater,  medens  den  nu  offentliggjorte 
Statistik  ikke  berører  Fjendelandene.  Ikke  mindre 
end  75  pCt.  af  hele  Verdenstonnagen  er  nu  færdig¬ 
bygget  eller  befinder  sig  under  Bygning  ved  de  arne- 
kanske  Værfter.  Den  Tonnagekvantitet,  som  er  under 
Bygning  i  det  forenede  Kongerige,  er  nu  c.  225,000 
Tons  større  end  den,  som  var  færdig  i  Slutningen  af 
December,  og  c.  375,000  Tons  større  end  det  Tal,  man 
var  oppe  paa  for  tolv  Maaneder  siden. 

Den  svenske  Skiferolieindustri. 

Kommissionen  for  Undersøgelse  af  Mulighederne 
for  Produktion  af  Mineralolier  af  svensk  Alunskifer 
har  nu  offentliggjort  sin  Betænkning. 

Det  fremhæves  heri,  at  der  ifølge  de  foretagne 
Undersøgelser  forefindes  betydelige  Lejer  af  Alunskifer 
i  Sverige  med  saa  stort  et  Olieindhold,  at  en  Udnyt¬ 
telse  heraf  vil  kunne  betale  sig  —  tilmed  da  Fore¬ 
komststederne  i  det  sydlige  Sverige  er  beliggende  inden¬ 
for  tæt  bebyggede  med  Samfærdselsmidler  rigt  for- 
s3Tnede  Egne. 

Skifer  med  over  4  pCt.  Olie  forekommer  i  Oster- 
gotland  (1,000  Mili.  Tons),  i  Vestergotland  (764  Miil. 
Tons)  og  i  Nårike  (1,500  Miil.  Tons).  Skifer  med  et 
Gennemsnits-Olieindhold  af  3  pCt.  findes  paa  Øland, 
c.  2,000  Mili.  Tons.  Naar  man  regner  med,  at  en  Ton 
Skifer  med  et  4  pCt.  stort  Olieindhold  giver  et  teknisk 
Udbytte  af  42,7  kg  Raaolie,  og  at  en  Ton  Skifer  med 
omtrent  3  pCt.  Olie  giver  22,5  kg  Raaolie,  kommer 
ovennævnte  Olieskiferlejer  til  at  svare  til  omkring 
144  Miil.  Tons  Raaolie.  Kan  disse  udnyttes,  som  man 
haaber,  vil  Sverige  saaledes  i  lang  Tid  være  i  Stand 
til  at  dække  sit  eget  Forbrug  af  Raaolie  —  der  an- 
slaas  til  c.  16  Miil.  kg.  pr.  Aar.  Under  de  nuværende 
Prisforhold  beregnes  Brydningsomkostningerne  pr. 
Ton  Skifer  til  omtrent  2—2,30  Kr.  med  en  aarlig  Bryd¬ 
ning  af  50—100,000  Tons. 

Kommissionen  udtaler  endvidere,  at  Staten  under 
de  nuværende  Forhold,  nødvendigvis  maa  yde  øko¬ 
nomisk  Støtte  ved  Startningen  af  saadanne  inden¬ 
landske  Olieindustriforetagender.  Dette  vil  lettest  kunne 
ordnes  ved,  at  Staten  meldte  sig  som  Køber  af  en  vis 
Del  af  Produktionen  til  Priser,  som  kunde  betrygge 
en  Amortisering  af  Anlægsomkostningerne.  Et  Skridt 
i  den  Retning  har  den  svenske  Stat  allerede  taget  ved 
Afslutning  af  en  Kontrakt  mellem  Marineforvaltningen 
og  A/B  Svenska  Skiferolieindustri. 


I”  ORGANISATIONS-  OG  FORENINGS-MEDDELELSER. 

—  -  1  ■  -  '  '  -  '  —  -  -  ...  - 


Garan  tierklæringerne  bortfalder. 

Grosserer-Societetets  Komité  og  Industriraadet  med¬ 
deler,  at  der  i  Henhold  til  stedfundne  Forhandlinger 
med  Repræsentanter  for  de  associerede  Regeringer 
fra  og  med  den  10.  ds.  ikke  længere  ved  Import  her 


til  Landet  vil  være  at  afgive  individuelle  Garantierklæ¬ 
ringer,  hvor  det  hidtil  endnu  har  været  nødvendigt 
at  afgive  saadanne.  Fra  nævnte  Dato  at  regne  over¬ 
tager  den  danske  Regering  Organisationernes  Rettig¬ 
heder  og  Forpligtelser  med  Hensyn  til  det  af  Organi- 

sationerne  paa  Grundlag  af  de  forskellige  Handels- 
overenskomster  med  senere  Modifikationer  etablerede 
Garantierklæringssystem,  baade  for  saa  vidt  angaar 
alle  allerede  her  til  Landet  under  Afgivelse  af  Garanti¬ 
erklæring  importerede  Varer,  og  for  de  Varer,  der  fra 
bemeldte  Tidspunkt  importeres  hertil  og  er  af  en 
saadan  Beskaffenhed,  at  der  skulde  have  været  afgivet 
Garantierklæring  ved  disses  Import,  saafremt  det  nu¬ 
gældende  Garantierklæringssystem  var  blevet  opret¬ 
holdt. 

Betydningen  af  foranstaaende  Ordning  er  denne,  at 
alle  de  ved  Importen  hidtil  forbundne  Formaliteter 
med  Hensyn  til  Udstedelse  af  Garantierklæringer, 
Overtelegrafering  af  Garantinumre  m.  m.  nu  bortfal¬ 
der. 

Derimod  opnaas  der  ikke  ved  Indførelsen  af  dette 
nye  System  nogen  Lempelse  med  Hensyn  til  Ekspor¬ 
ten  her  fra  Landet,  hverken  for  de  under  Garanti 
hidtil  indførte  Varer  eller  for  de  Varer,  som  frem¬ 
tidig  importeres  hertil  og  for  hvilke  der  skulde  have 
været  afgivet  Garantierklæring,  hvis  det  hidtil  benyt¬ 
tede  Garantierklæringssystem  var  blevet  opretholdt. 

Alle  saadanne  importerede  Varer  vil  ved  at  komme 
ind  under  Regeringens  Garanti  følgelig  fremdelesvære 
klausulbehæftede  i  samme  Omfang  som  hidtil,  for 
saavidt  som  de  kun  vil  kunne  udføres,  saafremt  saa¬ 
dan  Udførsel  er  hjemlel  ved  Aftalerne  med  de  associe¬ 
rede  Regeringer. 

Organisationerne  maa  derfor  indtrængende  anbe¬ 
fale  de  Firmaer,  som  importerer  eller  her  i  Landet 
køber  saadanne  Varer  til  Videresalg  eller  Bearbejd¬ 
ning,  i  egen  Interesse  at  have  dette  for  Øje,  saaledes 
at  det  til  sin  Tid  vil  være  muligt  for  Organisationerne 
i  hvert  enkelt  Tilfælde  at  attestere,  at  Udførsel  kan 
finde  Sted  uanset  de  paa  Varen  hvilende  Behæftelser. 

Der  vil  senere  fremkomme  nærmere  Meddelelse 
om,  hvorledes  Eksportørerne  vil  have  at  forholde  sig 
med  Hensyn  til  Udførselsandragender. 

Kul  fra  Amerika. 

Ifølge  Meddelelse  fra  War  Trade  Department,  Wa¬ 
shington,  vil  Anmodninger  om  Udførselstilladelse  for 
Kul  til  Danmark  fremtidig  blive  afgjort,  uden  at 
Importøren  behøver  at  forelægge  noget  Importcerti¬ 
fikat.  Det  tilføjes  dog,  at  der  ifølge  Telegram  fra 
Danish  Trade  Office  til  Kulfordelingskontoret  om 
samme  Spørgsmaal  kræves,  at  Modtageren  er  blevet 
anerkendt  af  den  Interallierede  Handelskomité. 

Eksporten  fra  Tyskland. 

I  Fortsættelse  af  Meddelelse  i  Dagspressen  af  7.  f.  M. 
meddeler  Grosserer-Societetets  Komité  og  Industri- 
raadet,  at  Eksporten  fra  Tyskland  nu  vil  kunne  fore- 


gaa  i  Henhold  til  nedenanførte  Uddrag  af  en  fra  den 
herværende  interallierede  Komité  modtaget  Skrivelse: 

Omend  der  stadig  er  Forbud  gældende  imod  Ud¬ 
førsel  fra  Tyskland  af  Guld,  Sølv,  Værdipapirer  og 
Krigsmateriel  undtagen  i  Tilfælde  hvor  særlig  Tilla¬ 
delse  er  indhentet  hos  de  associerede  Regeringer,  maa 
Varer  henhørende  under  alle  andre  Kategorier  eks¬ 
porteres  indenfor  visse  Grænser,  og  Skibe  der  sejler 
fra  Tyskland  til  Danmark  maa  laste  alle  saadanne 
Varer  uden  at  indhente  den  herværende  interallierede 
Komité’s  Tilladelse. 

Emballage  af  Jute. 

Det  vil  ikke  fremtidig  være  nødvendigt,  at  Ansøg¬ 
ning  om  Tilladelse  til  Anvendelse  af  Emballage  af 
Jute  m.  m.  ved  Udførsel  her  fra  Landet  af  Varer  ind¬ 
sendes  til  Organisationerne: 

1)  saafremt  de  fornødne  Tilladelser  til  Udførsel  af 
de  paagældende  Varer  er  givet  af  Justitsministeriet 
og/eller  Grosserer-Societetets  Komité  eller  Industri- 
raadet, 

2)  saafremt  de  paagældende  Varer  udføres  i  Hen¬ 
hold  til  løbende  Aftaler  med  Ministeriet, 

3)  saafremt  de  paagældende  Varer  er  saakaldte 
Frilistevarer. 

Ovennævnte  Bestemmelser  gælder,  hvad  enten  de 
paagældende  Varer  er  af  dansk  eller  fremmed  Oprin¬ 
delse. 

Man  henleder  dog  udtrykkelig  Opmærksomheden 
paa,  at  tomme  Sække  o.  1.  ikke  vil  kunne  udføres  eller 
genudføres  her  fra  Landet  uden  Tilladelse  fra  Gros¬ 
serer-Societetets  Komité  eller  Industriraadet,  ligesom 
der  for  saadanne  tomme  Sække  ogsaa  vil  være  at 
indsende  Ansøgning  til  Justitsministeriet  for  at  opnaa 
Dispensation  fra  det  gældende  Udførselsforbud. 

Importen  af  Fødemidler. 

Ifølge  Meddelelse  af  27.  Maj  fra  den  herværende 
interallierede  Komité  kræves  ikke  længere  Afgivelse 
af  Garantierklæring  for  Indførsel  til  Danmark  af  Føde¬ 
varer,  hvorved  forstaas  alle  Artikler,  der  er  egnet  til 
Brug  som  Fødemidler  for  menneskelige  Væsener  og 
sædvanlig  anvendes  som  saadanne;  saavel  Krydderier 
som  Drikkevarer  er  medregnet  under  Begrebet  Føde¬ 
varer,  medens  f.  Eks.  Hørfrøolie  falder  udenfor.  Or¬ 
ganisationernes  Kontor  i  London  bekræfter  i  telegra¬ 
fisk  Meddelelse,  at  denne  Ordning  gælder  for  Indførsel 
til  Danmark  af  Levnedsmidler  fra  alle  Lande. 

For  en  Række  nærmere  angivne  Varer,  som  ikke 
falder  ind  under  Begrebet  Levnedsmidler,  har  den 
engelske  Regering  udstedt  en  saakaldt  »Open  general 
license«.  Denne  tillader,  at  disse  Varer  udføres  fra 
England  uden  særlig  Tilladelse  fra  »Export  Licence 

Department«.  Lister  over  de  paagældende  Varer  lig¬ 
ger  til  Gennemsyn  i  Industriraadets  Ekspedition. 

For  Varer  paa  Friliste  vil  der  som  hidtil  ikke  være 
at  afgive  Garantierklæring. 

Pakkepost  med  Skandinavien- Amerika-Liniens 

Dampere. 

Ifølge  Meddelelse  fra  Udenrigsministeriet  kan  Pakke¬ 
post  igen  ekspederes  med  Skandinavien-Amerika-Li- 
niens  Dampere. 

Fortegnelse  over  Eksportlicencer  fra  Amerika. 

Opmærksomheden  henledes  paa,  at  der  i  Industri¬ 
raadets  Sekretariat  henligger  til  Gennemsyn  en  For¬ 
tegnelse  over  de  Varepartier,  for  hvilke  War  Trade 
Board  i  Washington  har  udstedt  Eksportlicencer  i 
Tidsrummet  fra  23.  April— 7.  Maj. 

Ophævelse  af  bestaaende  Importforbud  i  England. 

Opmærksomheden  henledes  paa,  at  der  i  Industri¬ 
raadets  Sekretariat  henligger  til  Gennemsyn  Udklip 
af  et  Eksemplar  af  the  Board  of  Trade  Journal  for 
den  24.  f.  M.,  hvori  indeholdes  en  Bekendtgørelse  an- 
gaaende  Ophævelse  af  forskellige  Indskrænkninger  i 
Importen  til  England  af  en  Række  nærmere  angivne 
Varer. 

Eksport  fra  Danmark  til  Cheko-Slovakiet, 
tysk  Østrig,  Rumænien  og  Storserbien. 

Ifølge  Meddelelse  fra  den  interallierede  Komité  vil 
Eksport  eller  Reeksport  nu  kunne  finde  Sted  fra  Dan¬ 
mark  til  Cheko-Slovakiet,  tysk  Østrig,  Rumænien  og 
Storserbien  uden  forud  indhentet  Samtykke  fra  den 
interallierede  Komité,  uanset  om  der  er  afgivet  Ga¬ 
rantierklæring  mod  Reeksport  af  den  danske  Regering 
eller  af  de  danske  Associationer. 

Dette  gælder  dog  ikke  for  Ladninger,  der  passerer 
gennem  Tyskland.  For  at  disses  Passage  gennem 
Tyskland  skal  kunne  finde  Sted,  udkræves  der  i  hvert 
enkelt  Tilfælde  Samtykke  fra  den  interallierede  Ko¬ 
mité.  Dette  vil  ifølge  en  anden  Meddelelse  fra  Komi¬ 
téen  dog  kunne  forventes  undtagen  for  Krigsmateriels 
Vedkommende. 

Import  til  Danmark  af  Varer  fra  Cheko-Slovakiet, 
tysk  Østrig,  Rumænien  og  Storserbien. 

Ifølge  en  fra  den  interallierede  Komité  modtagen 
Skrivelse,  vil  der  i  hvert  enkelt  Tilfælde,  hvor  der  er 
Tale  om  Import  til  Danmark  af  Varer  fra  Cheko-Slo¬ 
vakiet,  tysk  Østrig,  Rumænien  og  Storserbien,  udkræ¬ 


ves  Samtykke  fra  den  interallierede  Komité,  forsaa- 
vidt  Varen  skal  passere  gennem  Tyskland.  Saadant 
Samtykke  vil  ikke  kunne  forventes  forsaavidt  angaar 
Krigsmateriel. 

□□□□□□ 

Præmieringen  af  den  mindre  Industri. 

Udvalget  angaaende  Præmieringen  af  den  mindre 
Industri  har  i  Aar  uddelt  17  Præmier. 

Præmietagerne  er  følgende: 

Snedker  Martin  Andersen,  Vorning. 

Trælegetøj.  150  Kr. 

Instrumentmager  Alex.  Bilhage,  Brønderslev. 

Violin  Etuier.  150  Kr. 

Fru  K.  M.  Hansen,  Silkeborg. 

Hjemmepvntede  Dukker.  150  Kr. 

Bodker  A.  M.  Jacobsen,  Volundsgade  18. 

Vaskebrædter.  100  Kr. 

Klejnsmed  Martin  Jacobsen,  Allersgade  6. 

Ansatsvinkler.  150  Kr. 

Snedker  J.  Chr.  Jensen,  Holbæk. 

Sy-  og  Jettonæsker.  200  Kr. 

Mekaniker  J.  J.  Jensen,  Godthaabsvej  103. 

Koniske  Stifter.  300  Kr. 

Snedkere  Martin  Jensen  &  E.  Jørgensen,  Helgolandsg.  7. 

Træ-I:tyggeklodser.  100  Kr. 

Urmager  H.  P.  Jensen,  Sigerstedgade  15. 

Klapetuier  for  Briller.  300  Kr. 

Mekaniker  .1.  P.  E.  Olsen,  Nykøbing  S. 

Luftledningsklemmer.  250  Kr. 
Dekorationsmaler  N.  Olesen,  Odense. 

Dekorations  Chabloner.  100  Kr. 

Maler  Jens  Olsen,  L.  Colbjørnsensgade  5. 

Mahogni  Fotografirammer.  100  Kr. 
Mekaniker  II.  C.  Svendsen,  Halfdansgade  5. 

Dupsko  o.  1.  300  Kr. 

Herman  Sonne,  Rønne. 

Sortbrændt  Terracotta.  200  Kr. 

Smed  .T.  P.  Sørensen,  Trønninge. 

Skrueskæremaskine.  100  Kr. 

Dekoratører  Sørensen  &  Egby,  Vejle. 

Juletræspynt.  200  Kr. 

J.  Chr.  Vøttrup,  Badensgade  19. 

Pudseskiver.  150  Kr. 

□□□□□□ 

Legater  under  Industriforeningen. 

Bestyrelsen  og  Repræsentantskabet  har  i  Aar  til¬ 
delt  Læge  Jacob  Pinquez’  Legat  til:  Smedemester  Jo¬ 
hannes  Christian  Nicolaj  Larsen  og  Bogbindersvend 
Viggo  Aage  Nielsen  med  500  Kr.  til  hver,  og  Maler¬ 
mester  C.  A.  Bruuns  og  Hustrus  Rejselegat  til:  Værk¬ 
fører  Christian  Frederik  Christiansen  og  Bundtmager- 
mester  Frederik  Elenius  Halse  med  800  Kr.  til  hver. 

Industri  og  Transithandel. 


Det  var  i  god  Tid,  at  vor  Handelsstatistik 
omsider  atter  blev  offentlig  tilgængelig,  thi 
det  Sprog,  som  vore  Omsætningstal  med  Udlan¬ 
det  nu  taler,  taaler  ikke  kun  at  være  forbeholdt 
de  enkelte  indviede.  Vi  har  adskillige  Gange 
fremdraget  det  mægtige  Underskud,  vi  i  Aarets 
hidtil  forløbne  Maaneder  har  arbejdet  os  ud  i 
i  Vareomsætningen  med  Udlandet,  efter  at  Til¬ 
førslerne  udefra  atter  er  genoptaget  og  Krigskon¬ 
junkturerne  for  vor  Eksport  samtidig  ebbet  ud. 
Vi  gengav  nylig  Tallene  for  Marts  Maaned,  som 
vi  ansaa  for  Rekord.  Nu  foreligger  Tallene  for 
April,  og  det  viser  sig  da,  at  ogsaa  disse  har 
overfløjet  den  foregaaende  Maaneds  Underskud, 
nemlig  med  en  Indførsel  til  Værdi  188  Mili.  Kr. 
mod  en  Udførsel  af  indenlandske  Varer  til  Værdi 
48,5  Mili.  Ivr.,  hvortil  kommer  Udførsel  af  uden¬ 
landske  Varer  til  Værdi  3,4  Mili.  Ivr.,  ialt  allsaa 
et  Indførselsover  skud  af  136  Mili.  Kr.  Ialt  har 
Indførslen  fra  1.  Januar  til  30.  April  d.  A.  en 
Værdi  af  549  Mili.  Kr.,  medens  Udførslen  af 
indenlandske  Frembringelser  repræsenterer  143,3 
Miil.  Kr.  og  af  udenlandske  Varer  10,5  Miil.  Kr., 
saaledes  at  vi  alene  i  disse  4  Maaneder  staar 
med  et  Indførselsoverskud  af  395  Miil.  Kr. 

Vi  tror  ikke,  vi  behøver  at  gentage  de  alvor¬ 
lige  Kommentarer,  vi  tidligere  har  knyttet  til 
denne  Udvikling.  Tallene  taler  for  sig  selv. 
Hvad  vi  imidlertid  denne  Gang  gerne  vilde  un¬ 
derstrege,  angaar  Forholdet  mellem  Forhaabnin- 
gerne  om  en  mægtig  Opblomstring  al  vor  Tran¬ 
sithandel  og  vor  industrielle  Udvikling.  Ser  man 
hen  til  Handelsstatistikens  Tal,  vil  man  se,  at  vi 
af  Varer  af  udenlandsk  Oprindelse  kun  har  ud¬ 
ført  10,5  Mili.  Kr.  i  Aarets  4  første  Maaneder, 
altsaa  en  fuldstændig  forsvindende  Post.  Nu  maa 


det  straks  bemærkes,  at  der  i  denne  Sum  ikke 
er  medtaget  den  egentlige  Omladningstrafik  (der 
navnlig  koncentrerer  sig  om  Kjøbenhavns  Fri¬ 
havn),  idet  dennes  Tal  endnu  ikke  er  offentlig 
tilgængelig.  De  10,5  Miil.  Kr.  refererer  sig  følge¬ 
lig  til  Varer,  der  har  været  i  noget  tættere  Berø¬ 
ring  med  Danmark  end  rene  Omladningsvarer, 
og  som  antagelig  derfor  ogsaa  har  levnet  noget 
større  Fortjeneste  til  vort  Samfund  end  Frihavns- 
Transittrafiken,  der  hverken  for  Import  eller 
Eksport  er  medtalt  i  Statistiken,  og  som  ifølge 
sin  Karakter  kun  kan  afgive  en  procentvis  langt 
ringere  Avance  og  anden  Fortjeneste  til  vort 
Samfund.  Inden  Krigen  udgjorde  Værdien  af 
denne  Transit  ca.  100  Mili.  Kr.  aarlig  mod  en 
samlet  Omsætning  af  Import  og  Eksport  af  ca. 
1500  Mili.  Kr.,  medens  Avancen  ved  denne  Tran¬ 
sit  ansloges  til  ca.  8  Miil.  Kr. 

Naar  der  derfor  nu  tales  saa  meget  om,  at  vi 
gennem  Oparbejdning  af  Stor-Transithandel  kan 
have  et  Middel  til  at  forbedre  vor  Handelsbalance 
—  nemlig  gennem  vor  Transitavance  —  maa 
det  med  de  anførte  Tal  for  Øje  være  klart,  at 
der  for  blot  tilnærmelsesvis  at  dække  det  Under 
skud,  vi  arbejder  med,  skal  saa  uhyre  Omsæt¬ 
ningsværdier  til  paa  denne  Konto,  for  at  Avan¬ 
cen  herved  skal  kunne  betyde  noget  som  Natio¬ 
nalindtægt,  at  man  sikkert  gør  klogere  i  at  holde 
baade  Forhaabninger  og  Anstrengelser  med  Hen¬ 
syn  til  Oparbejdning  af  nævnte  Stor-Transithan¬ 
del  strengt  adskilt  fra  Bestræbelserne  for  at  sikre 
vor  økonomiske  Balance. 

Endnu  mere  nødvendigt  vil  dette  imidlertid 
blive,  naar  man  betragter  Transithandelens  Stil¬ 
ling  til  vort  Beskæftigelsesproblem.  Thi  Hande¬ 
len  —  og  allermindst  en  ren  Transithandel  — 

ejer  nu  engang  ikke  Evnen  til  at  beskæftige 
mange  Mennesker  i  Forhold  til  sine  Omsætnings¬ 
tal.  Med  Vinterens  Tal  af  70  000  Arbejdsløse 
i  frisk  Erindring  burde  vi  ikke  overse  dette  For¬ 
hold,  naar  vi  nu  vil  udraabe  Transithandelen 
som  Danmarks  Fremtid  og  Frelse  —  selv  om 
det  for  mange  ærede  Medborgere  vilde  staa  som 
en  genial  Løsning  af  Tidens  industrielle  og  so¬ 
ciale  Problemer  helt  at  slippe  for  Industrien  som 
Erhverv  i  Danmark.  1  saa  Henseende  kommer 
man  ikke  uden  om  den  Kendsgerning,  der  ogsaa 
er  Kernepunktet  i  Problemet:  Landbruget  —  In¬ 
dustrien,  nemlig  at  Industrien  er  det  eneste  store 
Erhverv,  der  kan  give  Beskæftigelse  i  rask  sti¬ 
gende  Skala. 

Endnu  i  Vinter  karakteriserede  jo  Landets  In¬ 
denrigsminister  den  danske  Industri  som  et  »una¬ 
turligt«  Erhverv  i  Modsætning  til  Landbruget, 
og  mange  mener  jo  det  samme  i  Henseende  til 
Handelen.  Lad  os  derfor  se  lidt  nærmere  paa 
Sagen.  Det  er  godt  og  vel,  at  Landbruget  kal¬ 
des  vort  naturlige  Erhverv.  For  en  overfladisk 
Betragtning  synes  det  jo  saa  lige  til  —  men  er 
det  egentlig  naturligt,  at  et  Lands  naturlige  Er¬ 
hverv  saa  at  sige  svigter  totalt  med  Hensyn  til 
at  kunne  beskæftige  Landets  Befolkningstilvækst? 
Kendsgerning  er  dog,  at  Landbruget  nærmest  er 
sterilt  med  Hensyn  til  Sysselsættelse  af  Menne¬ 
skemateriale  og  allerede  nu  kun  kan  beskæftige 
ca.  en  Trediedel  af  Landets  samlede  Befolkning, 
medens  de  øvrige  to  Trediedele  altsaa  maa  er¬ 
næres  i  andre  Erhverv. 


Nøjagtig  samme  Betragtninger  —  blot  endnu 
mere  udpræget  —  gælder  Handelen,  og  da  specielt 
den  Transit-  og  Omladningshandel,  der  nu  knyt¬ 
tes  saa  store  Forhaabninger  til.  Vi  ønsker  ingen¬ 
lunde  at  lægge  nogen  Dæmper  paa  den  raske 
Energi,  der  staar  bag  disse  Forhaabninger,  og 
ogsaa  for  Industriens  Skyld  ønsker  vi,  at  disse 
maa  gaa  i  Opfyldelse.  Det  vi  blot  vil  advare 
mod,  er  at  de  skulde  fordunkle  den  Kendsger¬ 
ning,  at  det  først  og  fremmest  er  industriel  Udvik¬ 
ling,  der  kan  give  Arbejde  til  det  voksende  Befolk¬ 
ningsoverskud.  Skal  dette  og  de  allerede  nu  af 
Industri  og  Haand  værk  ernærede  ca.  900  000  Men¬ 
nesker  ikke  henvises  til  Udvandring,  kan  det 
altsaa  ikke  nytte,  at  man  nu  tror  i  Skabelsen 
af  en  ny  Storhandelsæra  at  have  en  behagelig 
Løsning  paa  de  Vanskeligheder,  der  for  Tiden 
i  saa  mange  Retninger  er  til  Stede  i  vort  Sam¬ 
fund.  Disse  Vanskeligheder  maa  overvindes,  og 
Problemerne  løses,  men  de  kan  kun  løses  ved 
Udvikling  ad  industriel  Vej. 

Naar  da  det  Problem,  der  er  affødt  af  vor 
Handelsbalances  skæbnesvangre  Udvikling,  ende¬ 
lig  er  begyndt  at  paadrage  sig  mere  almindelig 
Opmærksomhed,  vilde  det  være  heldigt  at  have 
de  her  anførte  Forhold  i  Erindring.  Thi  mellem 
Industriens  Evne  til  at  kunne  erstatte  Importen 
af  udenlandske  Varer  ved  indenlandske  Frem¬ 
bringelser  og  til  at  kunne  forøge  vore  Eksport¬ 
cifre  samt  dens  Evne  til  at  give  Beskæftigelse 
til  danske  Hænder,  er  der  en  indre  Sammen¬ 
hæng,  der  nu  nødig  skulde  overses. 


Udbytteandelssystemet. 

En  tysk  Kritik  og  Udredning  af  Systemet. 


Udbytteandelssystemet  har  som  bekendt  under 
de  nyere  socialreformatoriske  Drøftelser  kunnet 
notere  en  stigende  Popularitet.  I  Norge  er  der 
nedsat  en  stor  parlamentarisk  Kommission  for 
at  udrede  dette  Spørgsmaal,  og  efter  sigende  skal 
en  Betænkning  derfra  kunne  ventes  i  nær  Frem¬ 
tid.  Hos  os  har  Systemet  længe  været  Genstand 
for  Opmærksomhed,  og  nu  er  det  taget  op  af 
det  socialdemokratiske  Parti,  der  med  Minister 
Stauning  som  Formand  har  nedsat  et  særligt 
Udvalg  til  bl.  a.  ogsaa  »at  drøfte  Arbejdernes  An¬ 
del  i  Udbyttet«.  Under  disse  Forhold  kan  det 
da  have  Interesse  at  stifte  nærmere  Bekendtskab 
med  en  kritisk  Vurdering  af  Systemet  —  thi  det 


kritiske  Syn  er  jo  ikke  det,  der  ellers  dominerer, 
hverken  i  dette  saa  lidt  som  i  andre  af  de  nu¬ 
værende  Reformkrav  til  Industrien.  En  saadan 
nøgtern  Vurdering  linder  man  i  et  af  de  sidste 
Hefter  af  »Stahl  und  Eisen«,  hvor  de  hidtil 
gjorte  Forsøg  med  at  give  Arbejderne  en  Andel 
i  Fabrikernes  Udbytte  foruden  deres  Løn  er  be¬ 
handlet  interessant  og  klart  af  Dr.  Walther  Loh- 
mann.  Forfatteren  begynder  med  at  trække  et 
skarpt  Skel  mellem  den  Udbylteandel,  der  til¬ 
kommer  Arbejderne  som  Følge  af  disses  mulige 
Kapitalandel  i  Virksomheden,  og  den,  hvor  del¬ 
ingen  Kapitalindskud  har  fundet  Sted  fra  Arbej¬ 
dernes  Side,  og  hvor  Systemet  altsaa  skal  be- 

virke  en  blot  Supplering  af  selve  Arbejdsindtæg¬ 
terne.  Dr.  Lohmann  er  tilbøjelig  til  at  vente  gun¬ 
stige  Resultater  ad  den  førstnævnte  Vej,  medens 
han  retler  en  velbegrundet  Kritik  mod  Forsøg  i 
sidstnævnte  Retning. 

I  Virkeligheden  er  Systemet  aldrig  slaaet  rig¬ 
tigt  an  noget  Steds.  Frankrig  har  kun  knapt 
100  og  England  et  ringe  Antal  flere  Eksempler 
paa  Systemets  Praktisering  at  opvise,  skønt  disse 
Lande  var  de  første,  hvor  Tanken  slog  an.  Og 
med  faa  Undtagelser  nær  drejer  det  sig  næsten 
udelukkende  om  smaa  eller  middelstore  Bedrifter, 
hvor  Systemet  gaar  Haand  i  Haand  med  den 
patriarkalske  Ledelse,  der  rent  umiddelbart  unæg¬ 
telig  synes  at  være  en  afgørende  Forudsætning 
for  Systemets  heldige  Gennemførelse.  De  For¬ 
enede  Stater  har  heller  ikke  afgivet  en  særlig 
god  Jordbund  til  Trods  for  adskillige  og  ener¬ 
giske  Bestræbelser  fra  den  kapital-  og  produk¬ 
tionsstærke  amerikanske  Industris  Side.  Det 
Selskab  »United  States’  Steel  Corporation«,  der 
oftest  nævnes  som  et  Eksempel  paa  Systemets 
Brugbarhed,  tilhører  i  Virkeligheden  den  anden 
Kategori,  idet  Arbejdernes  Udbytteandel  skyldes 
dette,  at  de  er  Smaaaktionærer  i  Selskabet.  Ende¬ 
lig  har  Tysklands  godt  Halvthundrede  Eksperi¬ 
menter  ingenlunde  været  kronet  med  Held.  Dels 
har  Systemet  ført  til,  at  Arbejderne  har  krævet 
en  vidtgaaende  Kontrol  med  Ledelsens  Disposi¬ 
tioner,  som  har  svækket  dennes  Arbejdslyst,  og 
dels  har  man  gjort  den  Erfaring,  der  rent  umid¬ 
delbart  melder  sig,  naar  man  gør  Systemets  Ska¬ 
vanker  op,  nemlig  at  et  ugunstigt  Aar  for  det 
paagældende  Foretagende  med  følgende  ringe 
Udbytte  automatisk  har  ført  til  Krav  fra  Arbej¬ 
dernes  Side  om  Skadesløsholdelse  ved  en  Løn¬ 
stigning.  Saaledes  maatte  de  bekendte  Zeisz 
Fabriker  i  Jena,  der  altid  nævnes  som  et  berøm¬ 
meligt  Eksempel  paa  Systemet,  efter  et  saadant 
uheldigt  Aar  gaar  over  til  en  betydelig  Modifika¬ 
tion  af  Systemet,  der  fjernede  Risikomomentet  for 
Arbejderne  —  hvorefter  det  blev  meget  vanske¬ 
ligt  at  se,  hvori  Systemets  Fortrin  da  skal  søges, 
og  hvori  dets  Adskillelse  fra  et  almindeligt  Løn¬ 
stigningskrav  findes. 

Det,  der  i  første  Række  modarbejder  Syste¬ 
mets  praktiske  Anvendelse,  er  Vanskeligheden 
ved  at  bestemme  selve  Arbejdets  Betydning  for 
Udbyttet.  Den  enkelte  Arbejders  hurtigere  eller 
langsommere,  dygtigere  eller  mindre  dygtige  Ar¬ 
bejde  betyder  jo  nemlig  i  Virkeligheden  yderst 
lidet  for  det  samlede  Resultat  i  Sammenligning 


med  Fabrikens  Ledelse,  Markedets  Stilling  og 
Dispositionernes  større  eller  mindre  Held.  Naar 
den  tyske  Læderfabrikant  Epstein  saaledes  har 
foretaget  en  Adskillelse  mellem  Fabrik  og  For¬ 
retning  og  gjort  Forsøg  paa  at  drive  Fabriken 
som  »autonom«  Virksomhed,  hvis  Udbytte  til¬ 
falder  Arbejdere  og  Funktionærer,  er  dette  da 
nærmest  en  Kuriositet,  der  holdes  i  Live  af  en 
enkelt  Mands  Liebhaveri. 

Overordentlig  afgørende  for  Bedømmelsen  af 
Systemets  Virkninger  maa  det  ogsaa  være  at 
gøre  op,  hvor  meget  eller  lidt  der  faktisk  vil  til¬ 
falde  Arbejderne,  hvis  deres  Andels  Størrelse  blev 
fastsat.  Man  synes  her  tilbøjelig  til  at  regne 
med  meget  for  høje  Tal,  naar  Talen  er  om  dette 
System,  saaledes  at  de  højspændte  Forventninger 
til  dette  aldeles  ikke  kan  holde  Stik. 

Dr.  Lohmann  viser,  at  den  gennemsnitlige 
aarlige  Dividende  for  de  10  største  Fabriker  in¬ 
den  for  Vesttysklands  Jern-,  Staal-  og  Maskin¬ 
industri  i  Tiaaret  1907 — 1917  beløb  sig  til  10 
Procent.  Selv  om  disse  10  Procent  udelukkende 
var  blevet  anvendt  til  Fordeling  blandt  Fabri¬ 
kernes  Arbejdere  og  Funktionærer,  vilde  disses 
gennemsnitlige  aarlige  Andel  kun  have  andraget 
310  Mark  pro  persona.  Og  skulde  Kapitalen 
have  haft  blot  5  Procent  aarlig,  hvilket  Tal  vel 
ikke  engang  vilde  indeholde  nogen  Opfordring 
til  Kapitalen  om  i  det  hele  taget  at  søge  Anven¬ 
delse  i  Industrien,  vilde  Arbejdernes  aarlige  An¬ 
del  i  Udbyttet  kun  være  155  Mark. 

Tilsvarende  Tal  fremfører  A.  E.  G.’s  General¬ 
direktør,  Gehejmeraad  Deutsch,  der  beregner 
Gennemsnitsdividenden  for  66  Selskaber  af  alle 
Erhvervsgrene  i  de  sidste  10  Aar.  Med  5  Procent 
Udbytte  til  Aktionærerne  vil  der  blive  135  Mark 
aarlig  pr.  Arbejder  eller  en  Udbytteandel  af  5V2 
Pfenning  pr.  Arbejdstime.  Og  endda  er  der  ikke 
taget  Hensyn  til  de  store  Svingninger  de  enkelte 
Virksomheder  imellem,  der  faar  Dr.  Lohmann’s 
gennemsnitlige  155  Mark  til  at  falde  til  26  Mark 
for  en  af  de  største  Fabrikers  Vedkommende  og 
til  9  Mark  for  en  anden. 

Disse  Svingninger  mellem  de  enkelte  Bedrifter 
inden  for  samme  Fag  viser  den  alvorligste  af 
Betænkelighederne  ved  Systemet.  Arbejderne  ved 
de  Fabriker,  der  arbejder  med  ringe  Udbytte, 
vil  nødvendig  kræve  en  Lønregulering,  der  brin¬ 
ger  deres  samlede  Fortjeneste  op  paa  Højde  med 
Fortjenesten  i  de  bedrestillede  Fabriker,  en  Løn¬ 
regulering,  der  ofte  vil  ligge  over  Virksomhedens 
Ydeevne,  idet  den  jo  netop  vil  træffe  de  svagest 

arbejdende  Virksomheder.  Og  ligeledes  vil  dette 
Moment  medføre  en  Arbejdsrigeliglied  paa  visse 
Steder,  svarende  til  Arbejdsknaphed  paa  andre, 
med  tilhørende  uheldige  Indflydelser  for  den  sam¬ 
lede  Industri.  At  ville  ophæve  slige  Svingninger 
ved  at  give  Udbytteandel  ikke  i  den  enkelte 
Virksomheds  Udbytte,  men  i  store  Grupper  un¬ 
der  eet  eller  i  det  samlede  Fags  Bedrifter  er  med 
det  samme  at  opgive  Systemet,  der  jo  netop  op¬ 
stilledes  med  det  Formaal  at  gøre  Arbejderne 
interesserede  i  Produktionen  og  dermed  forøge 
saavel  Arbejdsglæden  som  Arbejdsproduktivite- 
ten.  Det  andet  vil  slet  og  ret  sige  en  alminde¬ 
lig  Lønstigning  over  en  Bank  —  og  den  Vej 
repræsenterer  jo  ikke  noget  helt  nyt! 

Den  franske  Lov  af  26.  April  1917,  der  om¬ 
handler  Aktieselskaber,  som  giver  Arbejderne  en 
Andel  i  Udbyttet,  frembyder  nøjagtig  samme  Be¬ 
tænkeligheder  og  ligger  aaben  for  samme  Kritik. 
Her  er  forsøgt  en  Slags  Kompromis  mellem  Ud¬ 
bytteandel  med  og  uden  Kapitalandel,  idet  de 
paagældende  Selskabers  Arbejdere  i  Fællesskab 
gratis  disponerer  over  et  Antal  Arbejdsaktier. 
At  Forskellen  mellem  dette  System  og  det  al¬ 
mindelige  Udbytteandelssystem  ikke  er  stor  er 
aa  benbart. 

Dr.  Lohmann  slutter  med  at  kræve,  at  der 
til  de  Rettigheder,  som  gives  Arbejderne,  maa 
svare  Pligter.  Uden  Medansvarlighed  forbliver 
Arbejdernes  Følelser  overfor  Fabriken  kun  Løn¬ 
arbejdernes.  Ud  fra  dette  Synspunkt  anbefaler 
han  det  angelsachsiske  Princip,  hvorved  Arbej¬ 
derne  gøres  til  Smaaaktionærer.  Hans  Anbefa¬ 
ling  kan  suppleres  med  Tal  fra  »United  States’ 
Steel  Corporation«s  Aarsberetning  for  1918.  I 
Begyndelsen  af  dette  Aar  tilbødes  der  Arbejderne 
Smaaaktier  å  97  Dollars,  og  60  471  Arbejdere 
benyttede  sig  heraf  og  blev  Aktionærer.  De 
samme  Arbejdere  tegnede  sig  i  det  store  »Fri¬ 
hedslaan«  for  ikke  mindre  end  71  237  000  Dol¬ 
lars. 

□□□□□□ 

Omkring  Handelsbalancen. 

Vi  har  modtaget  følgende: 

I  Anledning  af  Artiklen  »Vor  Handelsbalance« 
i  »Tidsskrift  for  Industri«  af  1.  Juni  1919  kunde 
undertegnede,  som  dog  hverken  er  Nationaløko¬ 
nom  eller  Statistiker,  ønske  at  fremkomme  med 
et  Par  Bemærkninger  fra  et  almindeligt  Læg¬ 
mands-Standpunkt,  idet  Emnet  forekommer  mig 


at  fortjene  en  noget  mere  dybtgaaende  Behand¬ 
ling  end  den,  der  er  blevet  det  til  Del  i  oven¬ 
nævnte  Artikel. 

For  det  første  forekommer  det  mig  vildledende, 
at  man  tager  Importen  i  et  Par  Maaneder,  som 
falder  lige  efter  en  fleraarig  Blokade,  der  natur¬ 
lig  har  medført  stor  Vareknaphed  i  næsten  alle 
Retninger,  og  stiller  denne  Imports  Værdi  op 
mod  Eksport-Værdien,  der  netop  paa  Grund  af 
denne  Vareknaphed  selvfølgelig  maa  være  for¬ 
holdsvis  ringe. 

Men  at  man  derefter  uden  videre  opstiller  det 
Tankeeksperiment,  at  dette  abnorme  Forhold 
skulde  holde  sig  uforandret  i  12  Maaneder,  er 
dog  at  gaa  for  vidt. 

Man  kan  vel  gaa  ud  fra,  at  alt  hvad  der  im¬ 
porteres  hertil,  er  købt  af  en  eller  anden,  som 
mener  enten  selv  at  have  Brug  for  Varen  eller 
ogsaa  at  kunne  sælge  den  igen,  og  jeg  tror,  at 
man  i  høj  Grad  undervurderer  den  danske  Han¬ 
delsstands  Intelligens,  naar  man  antager,  at  den 
skulde  jugere  Danmarks  Varebehov  forkert  i  en 
saa  uhyggelig  høj  Grad  som  forudsat  i  Artiklen. 

Endvidere  forekommer  det  mig,  at  man  i  Ar¬ 
tiklen  burde  have  oplyst,  hvilke  Varer  Importen 
i  de  omtalte  2  Maaneder  har  bestaaet  af  og  hvor 
stor  en  Del  deraf,  der  har  været  unødvendig. 
Hvis  de  importerede  Varer  for  største  Delen  har 
været  saadanne,  som  overhovedet  ikke  kan  frem¬ 
stilles  her  i  Landet,  f.  Eks.  Jernrør  eller  Raa- 
stoffer  til  f.  Eks.  Margarine-Fabrikation,  hvorved 
der  netop  skabes  Mulighed  for  større  Smør-Eks¬ 
port,  eller  muligvis  Foderstoffer,  har  der  jo  over¬ 
hovedet  ikke  været  nogen  Grund  til  at  være  ked 
af  den  store  Import;  men  da  enhver  nærmere 
Oplysning  mangler,  er  det  umuligt  for  et  alminde¬ 
ligt  Menneske  at  have  nogen  begrundet  Mening 
om,  hvorvidt  Importen  har  været  ønskelig  eller 
ikke. 

Under  Krigen  har  vi  den  ene  Gang  efter  den 
anden  sendt  Delegationer  af  vore  aller  dygtigste 
Mænd  til  Udlandet  for  at  skaffe  os  de  nødven¬ 
dige  Tilførsler,  og  nu,  da  Varerne  kommer  lidt 
rigeligere  frem,  begynder  man  straks  at  raabe 
Vagt  i  Gevær.  Logiken  heri  synes  mig  ikke 
umiddelbart  indlysende. 

Hvis  ovenstaaende  Betragtninger  er  ganske  for¬ 
kerte,  vilde  jeg  være  glad  ved  at  blive  retledet 
af  en  ny  Artikel  i  Bladet. 

I.  C.  Spange, 

Ingeniør, 

Firma  Ludvigsen  &  Hermann. 

Vi  giver  gerne  Plads  for  dette  Indlæg,  der 
sikkert  dækker  ikke  faa  Med  borgeres  Tanker 
overfor  det  fremdragne  Spørgsmaal.  Idet  vi 
henleder  den  ærede  Indsenders  Opmærksomhed 
paa  Tallene  i  vor  ledende  Artikel  i  nærværende 
Hefte,  vil  vi  da  først  betone,  at  den  Artikel, 
han  sigter  til,  selvfølgelig  ikke  prætenderede 
at  give  nogen  udtømmende  Fremstilling  af  Pro¬ 
blemet,  men  kun  var  ment  som  en  Støtte  for 
»Dansk  Arbejde«  —  som  Artiklen  jo  citerede  — 
i  dette  Blads  prisværdige  Bestræbelser  for  over¬ 
hovedet  at  faa  vakt  Opmærksomhed  for  Pro¬ 
blemet.  Hvad  selve  Indlæget  angaar,  kan  vi 
desværre  ikke  dele  Indsenderens  optimistiske  Syn, 
og  naar  han  skriver,  at  det  er  at  gaa  for  vidt 
at  opstille  et  Tankeeksperiment  med  12  Maane- 
der,  hvori  det  nuværende  Underskud  skulde 
virke,  saa  mener  vi  at  burde  oplyse,  at  vort 
Underskud  i  Handelsomsætningen  med  Udlandet 
netop  har  varet  i  ca.  12  Maaneder,  idet  Vende¬ 
punktet  passeredes  ifjor  Foraar.  Naar  Tallene 
kun  er  anført  fra  1.  Januar  d.  A.,  kommer  det 
af,  at  de  først  fra  denne  Dato  af  har  været  of¬ 
fentlig  tilgængelige.  Selv  om  Underskudet  selv¬ 
følgelig  ikke  hele  Tiden  har  haft  sin  nuværende 
Størrelse,  saa  har  vi  dog  trods  Blokaden  stadig 
haft  nogen  Import,  f.  Eks.  af  Kul,  og  naar  denne 
indskrænkede  Import  som  sagt  allerede  for  et 
Aar  siden  kunde  overgaa  vor  dog  endnu  den 
Gang  nogenlunde  livlige  Eksport  i  Værdi,  peger 
dette  netop  hen  paa  det  alvorlige  Kernepunkt  i 
Sagen,  nemlig  at  de  Priser,  vi  maa  betale  for 
vore  Importvarer,  er  blevet  forholdsvis  mere  for¬ 
øgede  end  de  tilsvarende,  vi  opnaar  for  vore 
vigtigste  Eksportartikler.  Det  er  denne  Forskyd¬ 
ning,  der  er  skæbnesvanger,  og  heroverfor  er  det 
desværre  ogsaa  mindre  væsentligt,  hvorledes  Im¬ 
porten  i  Enkeltheder  fordeler  sig,  selv  om  vi  selv¬ 
følgelig  maa  indrømme,  at  »nyttige«  Varer  vil 
pynte  mere  i  Regnskabet  end  rene  Luksusartikler. 
Kendsgerningen  er  jo,  at  vi  ikke  har  de  store  natio¬ 
nale  Monopolartikler  som  Træ,  Jern,  Kul  o.  s.  v., 
men  at  vi  baade  i  Henseende  til  vor  agrariske 
og  vor  industrielle  Produktion  er  et  udpræget 
Forædlingsland ,  der  arbejder  med  en  vis  Fortjenst- 
margin  af  Færdigproduktets  Bruttoværdi.  Hvis 
derfor  vor  Import,  altsaa  vore  Produktionsmid¬ 
ler,  fordyres  uden  at  Færdigvare-Prisen  kan  stige 
i  tilsvarende  Grad,  vil  det  sige,  at  vor  Fortjenst- 
margin  indsnævres,  og  det  er  netop  det,  vi  nu 
er  ude  for. 

Selvfølgelig  maa  vi  give  den  ærede  Indsender 


Ret,  naar  han  paapeger,  at  mange  af  de  nu  ind¬ 
købte  Varer  er  købt  for  senere  at  genudføres, 
og  at  dette  maa  tages  med  i  Betragtning.  Vi 
vil  da  ogsaa  understrege,  at  vi  udtrykkelig  har 
taget  det  Forbehold,  at  Forholdene  var  ekstra¬ 
ordinære.  Paa  den  anden  Side  føler  vi  os  netop 
overfor  det  Forhold,  der  her  fremdrages  af  Ind¬ 
senderen,  ikke  helt  overbeviste  om,  at  ikke  just 
de  foretagne  Indkøb  med  senere  Genudførsel 
for  Øje  i  mange  Henseender  vil  vise  sig  at  være 
Forretninger,  der  bringer  Skuffelser.  Idet  vi 
atter  maa  henvise  til  vor  ledende  Artikel,  skal 
vi  sluttelig  bemærke,  at  vi  ikke  tror,  at  hele 
denne  Udvikling,  der  belyses  i  Handelsstatisti- 
kens  Tal,  er  et  Problem,  der  af  sig  selv  løses 
ved  Handelsstandens  Hjælp  —  den  være  sig 
noksaa  intelligent.  Spørgsmaalet  er  et  Produk- 
tionsproblem  og  vel  at  mærke  af  den  alvorligste 
Art,  nyere  dansk  Økonomi  endnu  har  været  ude 
for  —  et  Problem  som  de  samtidig  indtrædende 
ustandselige  Krav  om  Lønforhøjelser,  Arbejdstids¬ 
forkortelser  m.  m.  ikke  skal  gøre  mindre  van¬ 
skeligt. 

□□□□□□ 

Japans  Industri  og  Handel. 

Til  Belysning  af  japanske  Forhold,  der  i  Betragt¬ 
ning  af  Japans  stigende  Magt  paa  Verdensmarkedet 
har  nogen  Interesse,  kan  følgende  Tal  tjene: 

For  de  første  ni  Maaneder  af  1918  har  Japans  Han¬ 
del  vist  følgende  Cifre:  Udførslen  havde  en  Værdi  af 
c.  1385  Millioner  Yen  (1  Yen  før  Krigen  =  1,86  Kr.), 
Indførslen  af  1226  Miil.;  altsaa  et  Overskud  paa  c. 
159  Millioner  Yen.  (Til  Sammenligning  kan  tjene,  at 
Englands  Udførsel  for  hele  Aaret  1918  angives  at  have 
en  Værdi  af  498,5  Miil.  £,  Indførslen  af  1319  Mili.  <£.) 
I  de  sidste  Maaneder  af  de  her  omtalte  er  Udførs¬ 
len  fra  Japan  aftaget  noget,  særlig  m.  H.  t.  Raasilke, 
Te  og  Kobber.  Indførslen  af  Raabomuld,  Jern  og 
Maskiner  er  ogsaa  dalet. 

Trods  Regeringens  Forholdsregler  har  der  i  Japan 
været  store  Spekulationer  i  Næringsmidlerne  og  der¬ 
ved  høje  Priser,  hvad  ogsaa  har  vakt  en  Del  social 
Uro,  og  har  ført  med  sig,  at  Indførsel  af  Ris  og 
Hvede  fra  Kina  er  steget;  det  har  i  den  senere  Tid 
lettet  Priserne  en  Del.  —  Indførslen  af  Chilisalpeter 
og  Petroleum  er  ogsaa  steget  betydeligt.  En  vigtig 
Udførselsartikel  for  Japan  er  Tændstikker  ved  at  blive. 

Indførslen  af  Jern  og  Staat  er  stor  og  stigende;  fra 
Amerika  indførtes  i  første  Halvaar  af  1918  for  201 
Millioner  Yen,  92  Miil.  mere  end  i  første  Halvaar  af 
1917  (Tilførslen  var  dog  større  i  Værdi  end  i  Mængde). 
I  Krigens  fire  Aar  er  Forbruget  af  Staal  mere  end 
fordoblet;  Indførslen  er  steget  med  50%,  Egenpro¬ 
duktionen  endda  med  c.  170%.  Der  indførtes  i  det 
omtalte  Tidsrum  675  000  Tons,  produceredes  529  000 
Tons  Staal.  Figenproduktionen  er  i  stærk  Udvikling 


154 


TIDSSKRIFT  FOR  INDUSTRI 


endnu  og  menes  i  1919  at  kunne  dække  Efterspørgs¬ 
len;  men  samtidig  er  Priserne  stærkt  stigende  —  Pri¬ 
sen  paa  1  Ton  Staal  var  før  Krigen  c.  220  Yen  pr. 
Ton,  nu  c.  1200.  Staalværkernes  Udbytte  angives  da 
ogsaa  i  »Economist«  til  gennemsnitlig  50°/o. 

Nye  industrielle  og  økonomiske  Foretagender  grund¬ 
lægges  stadig:  i  den  omtalte  Periode  skal  der  maa-= 
nedlig  være  anlagt  en  Kapital  paa  c.  300  Millioner 
Yen  i  saadanne  Virksomheder. 

Produktionen  af  Raasilke  var  i  1917  i  Japan  14  450 
Tons  (alene  til  Udførsel),  i  Kina  6955,  i  Indien  110, 
i  0.  Europa  og  Mellemasien  1040,  i  Frankrig  205,  i 
Italien  2820,  i  Østrig  85,  i  Ungarn  65  og  i  Spanien  70, 
ialt  c.  26  800  Tons,  hvoraf  Japans  Udførsel  altsaa  er 
adskillig  over  Halvdelen. 

Af  Bomuld  forbruger  Japan  selv  aarlig  over  2  Mili. 
Baller.  Der  gøres  for  Tiden  store  Arbejder  for  at  an¬ 
lægge  Bomuldsplantager  dels  i  Korea  og  Formosa, 
dels,  og  for  japansk  Kapital,  ogsaa  i  Kina.  Det  angi¬ 
ves  saaledes,  at  tre  Bomuldsselskaber  i  Syd-Korea  er 
ved  at  anlægge,  ja  delvis  driver  Bomuldsmarker,  der 
efter  Planerne  skal  dække  over  200  000  Hektarer.  Man 
har  særlig  forsøgt  Dyrkning  af  amerikansk  Bomuld, 
og  Forsøgene  hermed  er  faldet  heldigt  ud.  —  »Ship¬ 
ping  Merchant  Committee«  af  Handelskamret  i  Man¬ 
chester  har  gjort  det  engelske  Cotton  Control  Board 
opmærksom  paa,  at  den  britiske  Eksporthandel  med 
Bomuldsvarer  vil  være  alvorlig  truet  af  disse  Japans 
Forsøg  paa  ikke  alene  at  forsyne  sig  selv,  men  ogsaa 
at  tage  Del  i  Verdenshandelen  —  gennem  Markerne 
paa  det  asiatiske  Fastland  og  Industrien  paa  det  ja¬ 
panske  Ørige.  Der  gøres  opmærksom  paa,  at  Tab  til 
Japan  i  denne  Retning  vanskeligt  vil  kunne  genvindes; 
Cotton  Control  Board  svarer  da  ogsaa,  at  de  har  den 
alvorligste  Opmærksomhed  rettet  mod  dette  Sporgs- 
maal.  Endelig  skal  anføres,  at  det  baade  fra  schwei¬ 
zisk  og  fra  engelsk  Kilde  angives  (i  »Zeitschr.  flir 
angew.  Chemie«),  at  en  Kommission  fra  japanske 
Eksporthuse  er  afrejst  fra  Tokio  til  Europa,  bl.  a. 
for  at  genoptage  Samkvemmet  med  Tyskland  og 
Østrig;  Japan  tænker  sig  hertil  at  udføre  foruden 
Færdigvarer  af  Raastolfer  særlig  Kobber  —  mod  fra 
tysk  Side  eventuelt  at  faa  Kemikalier  og  elektriske 
Artikler.  — r. 

□□□□□□ 


Mindre  Meddelelser. 

Indiens  industrielle  Udvikling. 

Det  meddeles  i  den  engelske  Presse,  at  den  indiske 
Regering  har  planlagt  Oprettelsen  af  et  særligt  Indu¬ 
stridepartement  og  Industriraad,  med  en  Rigsafdeling 
øverst  og  Provinsafdelinger  derunder.  Rigsafdelingen 
overtager  Ansvaret  for  Regeringens  Erhvervspolitik 
og  Udviklingen  af  Landets  Muligheder  efter  et  Pro¬ 
gram,  hvis  Hovedpunkter  er:  Anvendelse  af  moderne 
Landbrugsmetoder  (Maskiner  etc.);  bedre  Udnyttelse 
af  Kullejerne;  mere  rationel  Træbearbejdning;  Udbyg¬ 
ning  af  Vandfald  o.  1.  Industridepartementet  skal  og¬ 
saa  varetage  Arbejdernes  Interesser  særlig  ved  at 
sørge  for  bedre  Boligforhold  og  ved  tekniske  Skoler  o.  1. 
Instituter  for  Lærlinge  og  for  Teknikere. 


Toldindtægterne. 

Ifølge  Meddelelse  fra  Generaltolddirektoratet  har 
Toldindtægterne  m.  v.  i  Maj  Maaned  1919  i  Sammen¬ 
ligning  med  1917  udgjort  som  følger: 

1919 


Indførselstold 
Sukkerafgift.  . 
Spiritusafgift  . 


Kr. 

4  487  000 
1  377  000 
203  000 

Tillægsafgift  paa  Spiritus .  1  692  000 

238  000 
1  448  000 
91  000 
690  000 


Tillægsafgift  paa  Vin . 

Ølskat . 

Skat  af  01,  der  tidl.  var  skattefrit 
Stempelafgift  af  Cigaretter . 


Omsætningsafgift  af  Cigarer 
Cigarillos . 


og 


Andre  Indtægter 


814  000 
81  000 


Tilsammen .  11  121  000 


1918 

Kr. 

2  338  000 

1  117  000 

63  000 

2  348  000 
1  527  000 
1  065  000 

301  000 

688  000 
44  000 

9491000 


I  Maanederne  April— Maj  i  indeværende  Finansaar 
udgjorde  Indtægterne  i  Sammenligning  med  de  til¬ 
svarende  Maaneder  forrige  Finansaar: 

1919 

Indførselstold .  9  983  00  ) 

Sukkerafgift  .  1  610  000 

Spiritusafgift .  344  000 


Tillægsafgift  paa  Spiritus .  3  265  000 

Tillægsafgift  paa  Vin .  594  000 

Ølskat .  2  559  000 

Skat  af  01,  der  tidl.  var  skattefrit  183  000 

Stempelafgift  af  Cigaretter .  1  191  000 

Omsætningsafgift  af  Cigarer 
Cigarillos . 


og 


Andre  Indtægter 


1  476  000 
200  000 


1918 

5  155  000 
1  297  000 
153  000 
3  562  000 
3  135  000 
1  944  000 

485  000 

1  327  000 
144  000 


Tilsammen .  21  405  000  17  202  000 


Mangel  paa  Bomuld  Verden  over. 

Den  amerikanske  Deputerede  M.  Heflin,  Medlem  af 
De  Forenede  Staters  Agerbrugskommission,  har  i  den¬ 
nes  Fagblad  udtalt,  at  Bomuldshøsten  ikke  vil  kunne 
dække  Verdensforbruget. 

Sidste  Høst  indbragte  kun  11  200  000  Baller,  hvoraf 
Staten  selv  anvender  de  7  600  000,  saaledes  at  der  kun 
bliver  3  700  000  Baller  tilovers  til  Eksport.  Men  dette 
Antal  Baller  kan  langt  fra  dække  Efterspørgslen,  idet 
Staterne  allerede  i  1914  eksporterede  3  381  000  Baller 
til  England,  1  139  000  Baller  til  Frankrig,  3  000  000  Baller 
til  Tyskland  og  2  011  000  Baller  til  andre  Lande,  hvil¬ 
ket  ialt  udgør  9  531  000  Baller. 

Regnet  med  Forholdene  før  Krigen  bliver  der  alt¬ 
saa  et  Deficit  paa  5  831  000  Baller. 


Amerikas  Automobilindustri. 

Ifølge  »The  India  Rubber  World«  udgjorde  det  sam¬ 
lede  Antal  Automobiler  og  Motorvogne,  som  var  ind¬ 
registrerede  i  De  Forenede  Stater  indtil  første  Januar 
1919,  ca.  6  Millioner,  hvilket  vil  sige  en  Forøgelse  paa 
et  Aar  af  ikke  mindre  end  ca.  1  Million  —  trods  den 
Indskrænkning  i  Fabrikationen  som  Krigen  forvoldte. 
Næsten  70  pCt.  af  disse  nye  Automobiler  hidrører  fra 
Fords  Fabriker,  der  for  Arbejdsaaret  1919  har  plan¬ 
lagt  en  Forøgelse  af  1  Million  Motorvogne.  I  Betragt¬ 
ning  af  det  store  Hjemmeforbrug  regner  man  med, 

at  Nyregistreringernes  Antal  i  1919  ialt  vil  komme  op 
paa  l'A  Million.  Antallet  af  Automobiler  fordelt  paa 
U.  S.  A.’s  Folkemængde  vil  herefter  blive  en  Vogn  for 
hver  fjortende  Indbygger. 

Hvad  angaar  Fabrikationen  af  Automobilringe  i 
1919  mener  ovennævnte  Tidsskrift,  at  den  vil  blive  ca. 
37lA  Million.  Sandsynligvis  vil  dette  Tal  dog  blive 
betydelig  større  paa  Grund  af  de  store  Efterspørgsler 
fra  Lande,  der  har  været  helt  eller  delvis  afskaaret 
fra  Import  heraf  under  Krigen. 

Den  amerikanske  Automobilindustris  Fagtidsskrifter 
mener,  at  de  nuværende  høje  Priser  vil  bibeholdes,  i 
hvert  Fald  indtil  det  nødvendigste  Behov  er  blevet 
dækket  —  hvad  der  kan  tage  Tid;  og  saa  meget  mere 
som  hverken  Priserne  paa  Raavarer  eller  Arbejds¬ 
lønnen  viser  nævneværdig  Tendens  til  at  gaa  tilbage 
fra  det  høje  Niveau,  de  indtog  under  Krigen.  Hvad 
angaar  Gummifabrikerne  er  deres  Produktion  i  det 
væsentlige  afhængig  af  Automobilfabrikernes.  Imid¬ 
lertid  falder  det  dem  ikke  vanskeligt  at  forøge  Pro¬ 
duktionen,  idet  den  nødvendige  Tonnage  er  tilstede. 
De  store  Forraad  i  Produktionslandene  —  som  under 
Krigen  har  maattet  indskrænke  Produktionen  —  gør, 
at  Priserne  er  forholdsvis  lave.  Plantagegummi  no¬ 
teredes  i  April  for  49 — 58  cents  for  promte  Levering 
fra  Stillehavshavn.  Paragummi  stod  samtidig  i  58 
cents  (upriver  fine)  og  i  34V2  cents  (upriver  coarse). 

Rekord  indenfor  U.  S.  A.’s  Petroleumsproduktion. 

Ifølge  de  fornjdig  ankomne  amerikanske  Fagtids¬ 
skrifter  for  Petroleumsindustrien  beløb  U.  S.  A.’s  Pro¬ 
duktion  af  Raaolie  sig  i  1918  til  ca.  360  Miil.  barreis, 
et  Tal  der  slaar  alle  hidtidige  Produktionsrekorder. 
Til  Sammenligning  tjener,  at  Produktionstallet  for 
1917  —  det  indtil  da  største  Tal  —  var  ca.  18  Miil. 
barreis  lavere  end  Tallet  for  1918,  og  Tallet  for  1916 
var  58  Miil.  barreis  mindre  end  1918-Tallet. 

Paa  den  anden  Side  har  Forbruget  i  Løbet  af  Aaret 
været  betydelig  større  end  i  de  foregaaende  Aar,  og 
man  anslaar,  at  ca.  380  Mili.  barreis  er  blevet  raffi¬ 
neret,  hvorfor  Lagerbeholdningerne  er  blevet  formind¬ 
sket  med  ca.  20  Miil.  barreis. 

Mid-Continental  Petroleumsfeltet  har  haft  den  stør¬ 
ste  Produktionsforøgelse,  nemlig  paa  10  Mili.  barreis. 
Der  har  endvidere  været  Forøgelse  i  følgende  Petro¬ 
leumsfelters  Produktion:  Appalachianfeltet,  Texas, 
Illinois,  Colorado,  Wyoming,  Montana  og  California. 
Kun  Gulfdistriktet  og  Lima-Indianerfelterne  har  vist 
Nedgang  i  Produktionen.  Forøgelsen  i  Produktionen 


beror  ikke  saa  meget  paa  Opdagelsen  af  nye  Kilder 
som  paa  en  mere  intensiv  Udnyttelse  af  gamle  Felter. 

Ogsaa  Eksporten  af  Petroleum  og  Petroleumspro¬ 
dukter  viser  en  Stigning  i  Sammenligning  med  tidli¬ 
gere  Aar.  Totaleksporten  i  1918  beløb  sig  til  2714  Miil. 
gallons  til  en  Værdi  af  253  Miil.  Dollars  i  1917. 

Eksporten  fordelte  sig  paa  de  forskellige  Arter  — 
Raavarer  og  forædlede  Produkter  —  som  følgende 
Tal  viser: 

Miil.  gallons 
1918  1917 


Flydende  Brændsel  ....  1201  1125 

Motorbrændsel .  555  516 

Raaolie .  206  172 

Belysningsolier .  491  658 

Smøreolie .  257  280 


2714  2651 

Den  største  Del  eksporteredes  til  England,  hvis 
Totalimport  i  1918  beløb  sig  til  ca.  1350  Miil.  gallons. 
En  ikke  ubetydelig  Del  af  dette  Tal  er  fremkommet 
ved  Import  fra  andre  Lande  end  U.  S.  A.,  navnlig  fra 
Mexico. 

Verdensproduktionen  af  Kobber  under  Krigen. 

I  »The  Engineering  and  Mining  Journal«,  forefindes 
følgende  interessante  Oversigt  over  Verdensproduk¬ 
tionen  af  Kobber  i  de  5  Krigsaar.  Tallene  angiver 


Produktion  beregnet  i 

1000 

Tons. 

1918 

1917 

1916 

1915 

1914 

De  Forenede  Stater  .  . . 

848 

872 

881 

646 

525 

Mexico . 

75 

47 

55 

30 

36 

Canada . 

52 

50 

47 

47 

54 

Cuba . 

12 

10 

7 

8 

6 

Australien . 

33 

38 

35 

32 

37 

Peru . 

44 

45 

41 

32 

27 

Chile . 

85 

83 

64 

47 

40 

Bolivia . 

4 

4 

4 

3 

1 

Japan  . 

95 

111 

101 

76 

71 

Rusland . 

5 

16 

20 

25 

32 

Tyskland . 

40 

45 

45 

35 

30 

Afrika . 

31 

45 

34 

27 

24 

Spanien  og  Portugal .  .  . 

41 

42 

42 

46 

37 

Andre  Lande . 

25 

25 

25 

25 

25 

Ialt.  .  . 

1390 

1433 

1400 

1079 

925 

Amerikansk  Foretagsomhed  i  Sibirien. 

Ifølge  »Le  Temps«  har  Foreningen  af  amerikanske 
Industridrivende,  der  omfatter  ca.  260  Virksomheder, 
stillet  sig  til  Tjeneste  for  den  sibiriske  Regering  og 
tilbudt  at  oprette  et  Importselskab  for  alle  nødven¬ 
dige  Artikler  til  Sibirien  —  ligesom  den  har  stillet 
Forslag  om  at  overtage  Udførelsen  af  alle  offentlige 
Arbejder  i  Sibirien.  Foreningen  har  Kontor  i  Irkutsk. 


ORGANISATIONS-  06  FORENINGS-MEDDELELSER. 


Lejdebreve  for  Sejlads  paa  Finland  og  Estland. 

Ifølge  Meddelelse  fra  Udenrigsministeriet  har  den 
interallierede  Komité  henledt  Opmærksomheden  paa, 
at  neutrale  og  tyske  Skibe,  som  sejler  fra  Danmark 
til  Finland  og  Estland,  maa  være  forsynede  med  Lejde¬ 


brev,  udstedt  af  den  interallierede  Komité,  og  at  der 
for  hvert  enkelt  Tilfælde  maa  fremsendes  Andragende 
om  Lejdebrevets  Udstedelse. 

Lejdebrev  er  dog  ikke  nødvendigt  for  Skibe,  som 
besejler  Østersøen  i  Ballast. 

Lejdebreve  for  Skibsfart  paa  Nordrusland. 

Ifølge  Meddelelse  fra  det  herværende  britiske  Ge¬ 
sandtskab  bar  de  associerede  Regeringer  bestemt,  at 
Skibe,  som  sejler  paa  Nordrusland,  skal  være  forsynet 
med  Lejdebrev. 

Ansøgninger  om  saadanne  Lejdebreve  stiles  til  Le¬ 
gationen.  Ansøgninger  om  Udstedelse  af  Lejdebreve 
maa  være  ledsaget  af  detaillerede  Oplysninger  med 
Hensyn  til  Ladningens  Art  og  Vægt. 

Pakkepost  med  Skandinavien- Amerika-Liniens 

Dampere. 

Ifølge  Meddelelse  fra  Gesandtskabet  i  Washington 
kan  Pakkepost  nu  igen  ekspederes  med  Skandinavien- 
Amerika-Liniens  Dampere  i  begge  Retninger.  Det  til¬ 
føjes,  at  ganske  de  samme  Regler,  som  gælder  for 
Forsendelse  pr.  Fragt,  ogsaa  gælder  for  Forsendelse 
af  Varer  pr.  Post,  altsaa  ogsaa  Fordringen  om  Oprin¬ 
delsescertifikater. 

Importtilladelser  til  England. 

Ifølge  Meddelelse  i  the  Board  of  Trade  Journal  for 
den  22.  f.  M.  er  der  blevet  udstedt  Importlicence  til 
England  for  følgende  Varer: 

Kakaosmør,  Oleostearin,  Olivenolie,  frisk  Frugt  med 
Undtagelse  af  Pærer  og  Druer,  Næringsmidler  til  hvis 
Fremstilling  der  er  anvendt  Sukker,  sødede  Mineral¬ 
vande  og  Peberagurker  i  Lage. 

»Furs«  paa  Frilisten. 

Opmærksomheden  henledes  paa,  at  der  ved  »Furs 
dressed,  dyed  or  manufactured«  paa  Frilisten  skal 
forstaas  beredte  Pelsskind,  farvede  eller  forarbejdede, 
og  ikke  beredte  Skind,  farvede  eller  forarbejdede. 

Eksport  af  frisk  Frugt  fra  England. 

Ifølge  Meddelelse  i  the  Board  of  Trade  Journal  kan 
følgende  Arter  af  frisk  Frugt  nu  eksporteres  til  alle 
ikke-fjendtlige  Bestemmelsessteder  uden  Licence  eller 
Garantierklæring : 

Ferskner,  Abrikoser,  Pærer,  friske  Figner,  Druer, 
Grapefrugter,  importerede  Blommer  (sydafrikanske). 

Franske  Udførselsforbud. 

Opmærksomheden  henledes  paa,  at  der  i  Industri- 
raadets  Sekretariat  henligger  til  Gennemsyn  et  fra 
Udenrigsministeriet  modtaget  Udklip  af  »Journal  Offi¬ 
ciel«  for  den  14.  f.  M.,  hvori  offentliggøres  et  Dekret 
af  13.  s.  M.  indeholdende  en  ny  Liste  over  Varer,  hvis 
Udførsel  fra  Frankrig  er  forbudt. 


Danmarks  Tilførsler  vestfra. 

I  Industriraadets  Sekretariat  henligger  til  Gennem¬ 
syn  en  af  Erhvervenes  Fællesudvalgs  Sekretariat  ud¬ 
arbejdet  Opgørelse  over  Danmarks  Tilførsler  vestfra 
i  Maj  Maaned  d.  A. 

Sejladsen  mellem  Tyskland  og  Danmark. 

Ifølge  Meddelelse  fra  den  herværende  interallierede 
Komité  vil  det  ikke  være  nødvendigt  for  tj^ske  og  neu¬ 
trale  Skibe  paa  Rejse  fra  Danmark  til  Tyskland  at 
være  forsynet  med  »sailing  permits«  fra  Comité  Inter- 
allié,  forsaavidt  som  deres  Ladninger  udelukkende 
bestaar  af  Fødemidler;  i  modsat  Fald  udkræves  som 
sædvanlig  »sailing  permits«. 

Endvidere  meddeler  Comité  Interallié,  at  »sailing 
permits«  ikke  udkræves  for  Skibe,  der  besejler  Øster¬ 
søen  i  Ballast,  ej  heller  for  Skibe,  der  sejler  fra  Tysk¬ 
land  til  Danmark,  men  at  saadanne  Skibe  er  Genstand 
for  Opbringelse,  hvis  deres  Ladning  indeholder  Guld, 
Sølv,  Værdipapirer  eller  Krigsmateriel. 

Ugarvede  Huder  til  Frankrig. 

Ifølge  Meddelelse  i  »Journal  Officiel«  er  der  ud¬ 
sendt  et  fransk  Dekret,  hvorefter  der  til  Listen  over 
de  Varer,  der  ikke  omfattes  af  de  franske  Indførsels¬ 
forbud,  er  føjet  ugarvede  Huder. 

Britiske  Importforbud. 

Opmærksomheden  henledes  paa,  at  der  til  Gennem¬ 
syn  i  Industriraadets  Sekretariat  henligger  Udklip  af 
the  Board  of  Trade  Journal  for  den  8.  f.  M.,  inde¬ 
holdende  Oplysninger  om  Lempelser  og  Skærpelser 
i  de  britiske  Importforbud. 

□□□□□□ 

Tidsskrift  for  Industri  udgaar  den  1.  og  15.  i  hver 

Maaned.  Klager  over  Fejl  ved  Bladets  Forsendelse 
bedes  rettet  til  det  stedlige  Postvæsen  —  hvis  dette 
ikke  nytter  eventuelt  til  Bladets  Ekspedition,  Telefon 
Central  8100. 

Redaktionen  modtager  med  Glæde  Meddelelser  fra 
Industrien  om  Nyheder  o.  1.  af  almen  industriel  In¬ 
teresse. 

Manglende  Hefter  af  »Tidsskrift  for  Industri«  maa 
kræves  erstattet  af  Postvæsenet,  hvis  dette  har  for¬ 
sømt  at  aflevere  Tidsskriftet.  Dettes  Omdeling  har 
Industriforeningen  intet  direkte  Ansvar  for.  Reklama¬ 
tioner  bør  altid  ske  snarest  muligt.  Enkelte  Hefter 
kan  evtl.  kobes  i  Ekspeditionen  å  50  Øre. 

TIDSSKRIFT  FOR 

INDUSTRI 

UDGIVET  AF  INDUSTRIFORENINGEN  I  KJØBENHAVN 

•  ORGAN  FOR  INDUSTRIRAADET  • 


Nr.  14  15.  JULI  1919 


Englands  Kulproduktion  og  Kuleksport. 

Fra  den  store  Kulkommissions  Forhandlinger. 
(Første  Artikel.) 


Fha  en  tilfældig  Korrespondent  i  London,  der 
har  haft  Anledning  til  at  sætte  sig  grundigt 
ind  i  Kulspørgsmaalet,  har  vi  modtaget  følgende 
interessante  Bidrag  til  Belysning  af  dette  ogsaa 
for  os  saa  vigtige  Problem: 

Langt  den  største  Del  af  Kulkommissionens 
Tid  har  været  optaget  af  Afhøring  af  mange 
forskellige  Personer  med  Henblik  paa  Spørgs- 
maalet  om  Nationaliseringen  af  Kulminerne.  For 
en  Dansker  er  der  noget  forbavsende  i  at  se 
mange  betydelige  Personers  Tid  spildes,  dels 
med  at  afgive,  dels  med  at  høre  paa  Vidnesbyrd 
om  Forhold,  som  skulde  synes  at  ligge  temme¬ 
lig  langt  fra  det  foreliggende  Emne.  Naar  man 
f.  Eks.  til  Undersøgelse  af  Regeringens  Evne  til 
hurtigt  og  uden  Gnidningsmodstand  at  admini¬ 
strere  vigtige  Opgaver  af  almen  Interesse  afhører 
den  tidligere  Krigsminister,  Lord  Haldane,  og 
Arbejderpartiet  inkasserer  hans  Beretning  om  de 
48  Timers  Mobilisering  af  den  engelske  Hær  i 
1914  som  talende  til  Fordel  for  Statens  Admini¬ 
stration,  er  det  lidt  vanskeligt  at  tro,  at  det 
hele  skal  være  Alvor.  Jeg  har  hørt  en  Dags 
kostbart  Arbejde  blive  anvendt  paa  Krydsfor¬ 
høret  af  Hertugen  af  Northumberland  og  Mar- 
quis’en  af  Bute  med  Hensyn  til  den  Maade,  paa 
hvilken  deres  Forfædre  for  600  Aar  siden  er¬ 
hvervede  de  kulholdige  Distrikter.  Det  lykkedes 
forholdsvis  let  Arbejdernes  Repræsentanter,  Mr. 
Smillie,  Mr.  Hodge  og  Mr.  Smith  at  paavise,  at 
de  engelske  Konger  gav  store  Strækninger  bort 
til  enkelte  af  deres  Yndlinge,  uden  at  disse 


havde  indlagt  sig  særlig  Fortjeneste.  For  mig 
skulde  det  synes,  at  alt  dette  var  ligegyldigt, 
og  at  man  maatte  tage  Beslutninger  om  Eks¬ 
propriationen  m.  m.  ud  fra  de  Betragtninger, 
der  i  Øjeblikket  kan  anstilles  med  Hensyn  til 
den  private  Ejendomsret  kontra  Samfundets  be¬ 
rettigede  Krav  o.  s.  v.,  men  der  er  vist  ikke 
mindste  Tvivl  om,  at  Metoden  har  betydelig 
Virkning  i  Arbejderkredse  og  blandt  de  util¬ 
fredse  Elementer  vil  skabe  Stemning  for  Eks¬ 
propriation  —  mere  eller  mindre  uden  Erstat¬ 
ning. 

Maaske  vil  det  dog  vise  sig,  at  Kulkommis¬ 
sionens  noget  ekstensive  Undersøgelsesmetode 
alligevel  har  været  berettiget,  forsaavidt  som 
der  foruden  Stof  til  Løsningen  af  det  forelig¬ 
gende  Spørgsmaal  fremkommer  en  Del  Materiale, 
der  vil  være  anvendeligt  ved  Løsningen  af  andre 
Spørgsmaal  af  gennemgribende  social  Betydning, 
Boligspørgsmaalet,  Risikoen  for  Liv  og  Lemmer, 
Transportspørgsmaalet  m.  m. 

Særlig  vigtige  forekommer  mig  de  Oplysnin¬ 
ger,  der  for  Kulkommissionen  er  givet  om  Mine¬ 
ejernes  (Grubekompagniernes)  og  Arbejdernes 
Andel  i  Udbyttet,  idet  jeg  mener,  at  det  i  Øje¬ 
blikket  vil  være  af  langt  større  Interesse  for  de 
danske  Forbrugere  at  faa  rent  konkrete  Oplys¬ 
ninger  om,  hvad  man  kan  vente  med  Hensyn 
til  Priser  og  Forsyning. 

Det  er  sikkert  klart  for  enhver,  at  de  Priser, 
som  f.  Eks.  Danmark  i  Øjeblikket  betaler,  er 
fuldstændig  uden  Forbindelse  med  Produktions- 


23 


158 


TIDSSKRIFT  FOR  INDUSTRI 


prisen  og  væsentlig  fastsatte  under  Hensyn  til, 
hvor  meget  der  kan  faas.  De  Faktorer,  der  er 
bestemmende  for  Prisen,  er  for  det  første,  hvor 
meget  man  kan  faa  Udlandet  til  at  betale  for 
overhovedet  at  faa  Kul,  og  for  det  andel,  hvor¬ 
vidt  man  kan  gaa  af  Hensyn  til  Konkurrence 
andetsteds  fra.  Jeg  vil  blot  til  Orientering  med 
Hensyn  til  Produktionspriserne  nedenstaaende 
give  Produktionsprisen  ved  Grubens  Munding. 

Gennemsnit  af  5  Aar  indtil  1913  inkl.  8  sh.  9  d. 


1914  . 10  -  0  - 

1915  .  12  -  6  - 

1916  .  15  -  7  - 

1917  .  16  -  9  - 

Juni  til  Juli  1918 .  20  -  0  - 

Juli  til  Septbr.  1918 .  24  -  10  - 


Selv  om  det  maa  antages,  at  Prisen  nu-  er 
steget  til  30 — 35  sh.,  og  der  endvidere  kommer 
ca.  5  sh.  i  Transportudgifter  til  Afskibningshavn, 
er  Eksportprisen  som  bekendt  fuldstændig  for¬ 
skellig  herfra,  idet  Regeringen  har  fastsat  en 
Minimumspris,  70  sh.,  og  for  Tiden  forlanges 
der  vistnok  ca.  85  sh. 

Den  4.  Juni  d.  A.  forelagde  Kulkontroløren, 
Sir  Evan  Jones,  officielle  Kalkulationer  med 
Hensyn  til  Kulproduktionen  næste  Aar  for  Kul¬ 
kommissionen.  Disse  Kalkulationer  tegner  et 
mørkt  Billede  af  Produktionsforholdene,  naar 
Indskrænkningen  af  Arbejdstiden  til  7  Timer  fra 
den  16.  Juli  d.  A.  at  regne  bliver  gennemført  (i 
Henhold  til  Regeringens  Antagelse  af  Sankey 
Rapporten  i  April  d.  A.).  Hvordan  det  vil  gaa, 
naar  Arbejdstiden  fra  13.  Juli  1921  yderligere 
indskrænkes  til  6  Timer,  er  der  vistnok  ikke 
foreløbig  nogen  Anledning  til  at  komme  ind  paa. 

Kulkontroløren  konstaterede,  at  det  vilde  være 
nødvendigt  at  indskrænke  Eksporten  fra  34  000  000 
Tons  (191  S)  til  23  000  000  Tons  aarlig,  og  at  en 
Prisforhøjelse  paa  V«  pr.  Ton  vilde  blive  nød¬ 
vendig. 

Hjemmeforbruget  af  Kul  og  Forsyningen  af 
Skibe  med  Bunkerkul  beløb  sig  til  210  000  000 
Tons  i  1913.  Dette  Tal  var  for  1918  196  000  000 
Tons,  Kuleksporten  var  i  1913  7 7  000  000  Tons, 
i  Aaret  1918  34  000  000  Tons.  Nu  foreslaas  Eks¬ 
porten  altsaa  indskrænket  til  23  000  000  Tons. 
Vi  gengiver  to  Tabeller,  visende  den  gennem¬ 
snitlige  Kulproduktion,  Antallet  af  beskæftigede 
Personer  og  Gennemsnitsproduktion  pr.  Mand 
fra  1913  til  nu,  og  Tabel  over  Produktionen, 
Hjemmeforbruget  og  Kuleksporten  i  Aarene  1913 
— 1918,  tilligemed  et  Overslag  for  1919  og  Aaret 
Juli  1919  til  Juli  1920. 


Produktionen  pr.  Minearbejder. 

Følgende  Tabel  meddeler  hele  Produktionen 
og  den  gennemsnitlige  Produktion  pr.  Arbejder 
for  6  forskellige  Uger  før  Paasken  1919,  under 
hvilke  Forholdene  var  forholdsvis  normale  (uden 
Ferier  og  øvrige  Arbejdsstandsninger)  og  tilsva¬ 
rende  Tal  for  hver  af  de  4  Uger  fra  28.  April 
til  24.  Maj,  under  hvilke  lignende  Forhold  her¬ 
skede  og  Sankey  Lønforhøjelsen  var  traadt  i 


Kraft. 

Periode 

Gennemsnits¬ 

Produktionen 

Gennemsnits¬ 

Aar 

antal  af  Ar¬ 
bejdere 

Tons 

produkt.  pr. 
Mand  i  4  Uger 

1913 

1  111 000 

287  412  000 

19,8 

1914 

1  117000 

265  643  000 

18,3 

1915 

952  000 

253  179  000 

20,4 

1916 

956  000 

255  846  000 

20,4 

1917 

993  000 

248  041  000 

19,2 

1918 

961 000 

226  557  000 

18,1 

4  Uger  sluttende 

1.  Febr.  1919  1  065  000 

18315000 

17,2 

1.  Marts 

—  1  098  000 

19  470  000 

17,8 

29.  Marts 

—  1  106  000 

18  678  000 

16,9 

26.  April 

—  1  124  000 

17  272  000 

15,4 

24.  Maj 

—  1  124  000 

19  251  000 

17,1 

Produktionen,  det  indenlandske  Forbrug  og 
Kuleksporten  i  Aarene  1913 — 1918  med  en  Kalku¬ 
lation  for  1919  og  for  Aaret  16.  Juli  1919 
til  15.  Juli  1920  inkl. 


Periode 

Produktion 

Indenlandsk 

Forbrug 

Eksport 

Tons 

Tons 

Tons 

1913 

287  412000 

210  105  000 

77  307  000 

1914 

265  643  000 

203  185  000 

62  458  000 

1915 

253  179  000 

206  857  000 

46  322  000 

1916 

255  846  000 

213917  000 

41  929  000 

1917 

248  041  000 

209  607  000 

38  434  000 

1918 

226  557  000 

195  937  000 

34  420  000  . 

1919 

230  606  000 

198  806  000 

28  000  000 

16.  Juli  1919  til 

15.  Juli  1920 
(anslaaet) 

217  588  000 

194  588  000 

23  000  000 

Beholdningerne  blev  forringede  i  Løbet  af  1918 
med  3  800  000  Tons,  saa  at  Forbruget  af  Pro¬ 
duktionen  i  1918  i  Virkeligheden  var  192  137  000 
Tons.  Det  foreslaas  at  erstatte  dette  Udlæg  af 
den  nødvendige  Beholdning  i  1919,  og  det  Kvan¬ 
tum  Kul,  der  kan  stilles  til  Raadighed  for  det 
virkelige  Forbrug  i  1919,  bliver  derfor  mindre 
end  den  virkelige  Produktion  med  Fradrag  af 
Eksporten. 

En  af  de  vigtigste  Grunde  til  Nedgangen  i 
Produktionen  er  det  aftagende  Arbejdsudbytle 
pr.  Mand,  og  den  stigende  Procent  for  Fravæ¬ 
relse  paa  Grund  af  Sygdom,  Udeblivelse  og  Strej¬ 
ker.  At  Arbejdsudbytlet  virkelig  er  aftaget,  frem- 

gaar  af,  at  medens  Produktionen  i  1913  var 
287  000  000  Tons,  vil  den  aarlige  Produktion  i 
1919,  beregnet  paa  Basis  af  de  første  20  Uger, 
blive  242  000  000.  Antallet  af  beskæftigede  Per¬ 
soner  var  paa  begge  Tidspunkter  ca.  1111000 
M  and.  At  Arbejdsudbyttet  synker  Uge  for  Uge 
fremgaar  af  følgende  Sammenligning  mellem  6 
Uger,  der  ender  15.  Marts,  og  4  Uger,  der  ender 
24.  Maj.  I  den  sidste  Periode  blev  der  betalt 
forhøjet  Arbejdsløn  i  Henhold  til  Sankey  Rap¬ 
porten  (2  sh.  om  Dagen). 


Antallet  af  beskæftigede  Personer  i  6  Uger  til 

15.  Marts 

Gennemsnit .  1  081  000 

Ugentlig  Gennemsnitsproduktion..  4  852  000 

—  pr.  Mand  4,5 


i  4  Uger  til 
24.  Maj 
1  124  000 
4813000 
4,3 


Procenten  for  Fraværelse  var  i  1913  ca.  10 
pCt.,  men  i  de  første  20  Uger  af  1919  ca.  12,5 
pCt.,  og  i  de  sidste  4  Uger,  der  sluttede  den  24. 
Maj,  13  pCt.  Det  gennemsnitlige  Antal  Dage  i 
Ugen,  i  hvilke  der  blev  produceret  Kul,  aftog 
fra  5,58  i  1913  til  5,20  i  de  første  20  Uger  af 
1919.  Gennemsnitsudbyttet  pr.  Mand  for  en  4 
Ugers  Periode  aftog  fra  19,8  Tons  i  1913  til 
16,8  Tons  i  de  første  20  Uger  af  1919,  17,1 
Tons  i  de  4  Uger,  der  ender  24.  Maj,  i  hvilken 
Periode  der  ikke  var  særlige  Fridage  eller  Ar¬ 
bejdsstandsninger. 

Langt  den  interessanteste  Del  af  Kulkontro- 
lørens  Rapport  er  hans  Kalkulation  med  Hen¬ 
syn  til  den  Kulproduktion,  der  kan  forventes, 
og  saavel  hans  Beregninger  af  Udbyttet  for  1919 
som  for  Udbyttet  i  Aaret  16.  Juli  1919  til  16. 
Juli  1920  vil  formentlig  være  af  Interesse. 

Det  anslaaede  Udbytte  for  Aaret  paa  Basis  af 
de  første  20  Uger  i  Aaret,  og  efter  at  der  er 
taget  Hensyn  til  den  reducerede  Arbejdstid  efter 
16.  Juli,  er  230  000000  Tons;  regnet  efter  de  4 
Uger,  der  ender  24.  Maj,  med  et  Fradrag  af  5  pCt. 
forFridage  ogStandsninger  er  det  228  OOOOOOTons. 

Den  anslaaede  Produktion  for  12  Maaneder  fra 
Juli  1919,  efter  at  Arbejdstiden  er  reduceret  til  7 
Timer  pr.  Dag,  er  217 000000  Tons  beregnet  efter 
den  ugentlige  Produktion  i  de  første  20  Uger;  hvis 
de  A  Uger,  der  ender  2A.  Maj  1919,  lægges  til 
Grund,  bliver  den  anslaaede  Produktion  imid¬ 
lertid  kun  21 A  000  000  Tons. 

Det  andet  vigtige  Punkt  i  Sir  Evan  s  Rapport 
er  Nødvendigheden  af  at  forhøje  Priserne  med 
4/ 6  for  at  kunne  honorere  Nedgangen  i  Arbejds- 
intensiteten,  Lønforhøjelsen  og  Indskrænkningen 
i  Arbejdstiden.  Under  Hensyn  til  den  Maade,  paa 


hvilken  Eksportprisen  til  Danmark  fastsættes, 
vil  dette  Spørgsmaal  forsaavidt  være  de  danske 
Forbrugere  ligegyldigt.  Som  et  Eksempel  paa 
hvor  let  et  Plus  kan  forvandle  sig  til  et  Minus 
i  en  stor  industriel  Produktion,  naar  under  van¬ 
skelige  Forhold  et  ensidigt  socialt  Krav  skal  op¬ 
fyldes,  vil  det  derimod  være  af  Interesse. 

Den  foreliggende  Beregning  gælder  det  an¬ 
slaaede  Deficit  i  Kulindustriens  Udbytte  for  en 
Periode  af  12  Maaneder  fra  16.  Juli  1919  til  15. 
Juli  1920  inkl.  Det  maa  bemærkes,  at  naar  den 
midlertidige  Sankey  Rapport  for  indeværende 
Aar  regnede  med  en  Fortjeneste  af  £  54  000  000 
paa  Basis  af  en  Produktion  af  254  000  000  Tons, 
var  Produktionen  udregnet  efter  den  nuværende 
daglige  Arbejdstid  og  en  Fortjeneste  til  Grube¬ 
kompagnierne  af  4  sh.  og  1  d.  pr.  Ton.  For¬ 
tjenesten  paa  4  sh.  og  1  d.  pr.  Ton  var  baseret 
paa  den  Fortjeneste  paa  3  sh.  7  d.,  som  man 
havde  konstateret  i  Juli  Kvartal  1918  plus  6  d. 
Tillæg  pr.  Ton,  under  Hensyn  til,  at  en  Mængde 
Udgifter  forbliver  uforandrede,  selv  om  Produk¬ 
tionen  aftager,  og  som  Følge  deraf  fordyrer  hver 
produceret  Ton  i  tilsvarende  Grad.  Kulkontro- 
lørens  Beregning,  der  meddeles  nedenfor,  er  og- 
saa  baseret  paa  den  nævnte  Fortjeneste  af  3  sh. 
7  d.  pr.  Ton,  men  sat  i  Forhold  til  den  nu  an¬ 
slaaede  Produktion  for  12  Maaneder  fra  16.  Juli 
1919  til  15.  Juli  1920. 

Kutkontrotørens  Beregning  af  Underskudet  ved 
de  forskellige  Kravs  Gennemførelse. 

Det  konstaterede  Udbytte  pr.  Ton  for  Kvartalet 
indtil  30.  Septbr.  1918  paa  Basis  af  en  Pro¬ 
duktion  af  228  000  000  Tons  om  Aaret,  idet 
det  gennemsnitlige  Antal  af  beskæftigede  Per¬ 
soner  var  961  000  .  3  sh.  7  d. 

Herfra  fradrages  for  Lønninger  herudover  til 
163  000  Personer,  naar  Lønnen  beregnes  i 
Overensstemmelse  med  den  for  Sankey  Rap¬ 
porten  gældende  (i  Gennemsnit  ca.  £  3  pr. 

Uge)  ca .  2  sh.  3  d. 

(NB.  Det  sidst  kendte  Antal  af  beskæftigede  1  sh.  4  d. 
Personer  er  1  124  000  den  26.  April  1919,  og 
trækkes  961  000  herfra,  faar  man  163  000). 

Herfra  maa  trækkes  den  Forhøjelse  i  Ud¬ 
giften  pr.  Ton,  som  hidrører  fra,  at  adskil¬ 
lige  Omkostninger  er  lige  store,  selv  om  Pro¬ 
duktionen  aftager  ca .  0  sh.  5  d. 

0  sh.  11  d. 

Fradrag  af  Lønforhøjelsen  i  Henhold  til  Sankey 
Rapporten  £  30  000  000,  hvilket  med  en  Pro¬ 
duktion  af  217  000  000  Tons  bliver  ca .  2  sh.  9  d. 

Anslaaet  Tab  1  sh.  10  d. 

Tabet  ved  Produktionen  af  217  000  000  Tons 

bliver  (1/io  pr.  Ton) .  £  20  000  000 

Hertil  kommer  en  anslaaet  Mindreindtægt  ved 
Eksporten,  naar  denne  reduceres  fra  34  000  000 

til  23  000  000  Tons  ca .  11  000  000 

Hertil  maa  føjes  den  Mineejeren  garanterede 
Fortjeneste  af  1  sh.  2  d.  pr.  Ton  (217  000  000 

Tons) .  12  000  000 

Sluttelig  Erstatning  til  Mineejeren  for  efter 
Kulkontrolørens  Ordre  at  bearbejde  Miner, 
der  ellers  vilde  blive  forladte .  3  000  000 

Anslaaet  Deficit  ved  12  Maaneders  Arbejde  fra 

16.  Juli  1919 .  £  46  600  000 


hvilket  i  Gennemsnit  bliver  4  sh.  3  d.  pr.  Ton. 

Ovenstaaende  Beregning  er  baseret  paa  følgende  Forud¬ 
sætninger: 

1)  at  den  nuværende  Pris  paa  Kul  til  Konsumenterne 
forbliver  uforandret 

2)  at  man  for  at  skaffe  23  000  000  Tons  Kul  om  Aaret  til 
Eksport  maa  opretholde  de  nuværende  Restriktioner 
med  Hensyn  til  Brugen  af  Kul  i  England. 

Af  Kalkulationen  ses,  at  Underskudet  anslaas 
til  4  sh.  3  d.  pr.  Ton.  Naar  man  til  disse  4 
sh.  3  d.  føjer  en  lille  Margin  for  alle  Tilfældes 
Skyld  paa  3  d.  har  man  herefter  to  Veje  at  gaa, 
enten  at  forhøje  Prisen  til  Forbrug  med  4  sh.  6  d. 
eller  at  lade  dette  Beløb  betale  af  Skatteyderne. 

Kulkontrolørens  Beretning  har  vakt  den  stør¬ 
ste  Opsigt.  Bladene  skriver  om  det  sørgelige  i, 
at  Englands  Eksport  og  hele  Konkurrenceevne 
skal  lammes  af  Hensyn  til,  at  Minearbejderne 
fordrer  en  urimelig  høj  Lønning  for  et  stærkt 
indskrænket  Arbejde,  samtidig  med,  at  de  ikke 
mere  yder  saa  godt  Arbejde  i  Arbejdstiden. 

Der  er  da  heller  ingen  Tvivl  om,  at  de  fore¬ 
liggende  Kendsgerninger  vil  have  en  betydelig 
Indflydelse  paa  de  Beslutninger,  der  vil  blive 
trufne  med  Hensyn  til  den  fremtidige  Organisa¬ 
tion  af  Minedriften.  Minearbejderne  hævder,  at 
Grunden  til  Miseren  er  den  overordentlig  ublu 
Fortjeneste,  som  i  Øjeblikket  tilfalder  Jordejerne, 
Mineejerne  og  Grubekompagnierne.  Imidlertid 
vil  de  ikke  ved  Betragtninger  af  denne  Art  kunne 
benægte  eller  ved  Reformer  paa  dette  Omraade 
afhjælpe  den  stærke  Nedgang  i  det  producerede 
Kvantum.  Eksporten  interesserer  dem  ikke  syn¬ 
derligt.  Naar  man  spørger  Arbejdernes  Repræ¬ 
sentanter,  om  de  da  intet  Hensyn  vil  tage  til 
Nødvendigheden  af  at  sende  Kul  til  Udlandet 
som  Kompensation  for  importerede  Varer,  sva¬ 
rer  de,  at  de  ganske  vist  er  klare  over,  at  andre 
Lande,  navnlig  Amerika,  med  Tiden  vil  erohre 
Englands  Markeder,  men  de  venter,  at  ogsaa 
Udlandets  Arbejdere  i  Løbet  af  kort  Tid  vil 


slutte  sig  til  Kravet  om  højere  Lønninger  og 
ringere  Arbejdstid,  saa  at  Vilkaarene  derved  vil 
blive  udjevnede.  Nogle  Arbejdere  og  nogle  Lande 
maa  gaa  i  Spidsen,  og  de  mener,  at  nu  er  Tids¬ 
punktet  kommet,  da  Englands  Arbejdere  maa 
vise  Vejen. 

Som  Forholdene  stiller  sig,  vil  Sj>ørgsmaalet 
om  Danmarks  Forsyning  med  Kul  i  højere  Grad 
end  maaske  nogensinde  før  vække  Bekymring. 
Hvis  ikke  der  ved  Forhandling  med  England 
kan  tilsikres  Danmark  en  bestemt  større  Del  af 
dels  Forbrug,  vil  der  sagtens  være  Udsigt  til, 
al  Eksporten  fra  England  til  Danmark  reduceres 
i  samme  Forhold  som  Eksporten  til  de  øvrige 
Lande.  Her  maa  det  erindres,  at  England  har 
betydelige  Interesser  i  andre  Lande  f.  Eks.  Syd¬ 
amerika,  som  muligvis  vil  faa  en  Fortrinsstilling. 

Hvorledes  Chancerne  for  Kultilførslen  fra  Tysk¬ 
land  vil  stille  sig,  vil  sikkert  bedre  kunne  be¬ 
dømmes  hjemme  i  Danmark  end  her1).  I  Øje¬ 
blikket,  da  Danmarks  Forsyning,  saavidt  jeg 
ved,  kun  beløber  sig  til  135  000  Tons  pr.  Maa- 
ned  udelukkende  fra  England,  vil  det  vistnok  i 
endnu  højere  Grad  blive  nødvendigt  at  rette 
Blikket  mod  Amerika.  Jeg  har  af  Bladene  be¬ 
mærket  (og  de  britiske  Blade  noterer  med  Be¬ 
klagelse),  at  der  for  nylig  i  Kjøbenhavn  blev 
sluttet  Kontrakt  om  Leverance  af  200  000  Tons 
fra  U.  S.  A. 

Den  britiske  Knleksport  har  allerede  nu  paa 
Grund  af  manglende  Evne  til  Eksport  tabt  det 
ene  Marked  efter  det  andet.  Nogle  faa  Eksemp¬ 
ler  vil  belyse  dette  Forhold.  I  1913  beløb  den 
britiske  Kuleksport  til  Sydamerika  sig  til  7  Mil¬ 
lioner  Tons.  I  1918  var  den  600  000  Tons. 
Dette  Marked  er  nu  praktisk  talt  erobret  af  De 
Forenede  Stater.  Samtidig  har  indiske  og  japan¬ 
ske  Kul  fortrængt  England  fra  Østens  Havne 
paa  den  anden  Side  af  Suez.  Den  vestlige  Del 
af  Sydamerika  forsynes  fra  Australien  og  De 
Forenede  Slater.  Russiske  og  schlesiske  Kul  har 
fortrængt  England  fra  det  vigtige  Odessa  Mar¬ 
ked,  og  de  engelske  Blade  bemærker  med  Be¬ 
klagelse,  at  de  Danske  Statsbaner  forsynes  fra 
Tyskland  (?),  ligesom  de  rumænske  Statsbaner 
nu  ogsaa  drives  med  schlesiske  Kul.  Det  er 
dog  særlig  den  amerikanske  Konkurrence,  Eng¬ 
land  frygter.  Der  er  foregaaet  en  rivende  Ud¬ 
vikling  i  den  amerikanske  Kulprodnktion  under 

')  Dette  vil  jo  bl.  a.  afhænge  af  den  nu  vedtagne  Freds¬ 
traktats  Bestemmelser  vedr.  Tysklands  Kuleksport,  og  disse 
skal  vi  gengive  i  vort  næste  Hefte,  hvortil  henvises.  lied. 

Krigen.  Det  menes,  at  de  amerikanske  Miner 
er  langt  lettere  at  drive,  idet  de  ligger  tæt  under 
Jorden  og  indeholder  næsten  fuldstændig  rene 
Kul.  Det  menes,  at  Amerika  nu  producerer 
mellem  6  og  900  Tons  aarlig  pr.  beskæftiget 
Arbejder,  medens  der  i  England  kun  produceres 
243  Tons  pr.  Mand. 

Den  amerikanske  Eksportpris  siges  at  være 
omkring  5  Dollars,  det  vil  sige  21  å  22  sh.,  og 
del  er  ganske  klart,  at  Amerika  med  en  saadan 
Eksportpris  vil  kunne  konkurrere,  selv  hvor  For¬ 
skellen  ved  Fragtomkostningerne  er  ret  stor. 

Alt  ialt  er  det  saaledes  meget  alvorlige  Per¬ 
spektiver  for  Englands  Økonomi,  der  aabner 
sig  ved  en  Betragtning  af  Kulproblemet,  —  Per¬ 
spektiver,  der  desværre  ogsaa  strækker  sig  til 
Englands  Aftagerlande,  saasom  Danmark. 

Om  selve  Spørgsmaalet  om  Nationaliseringen 
af  de  engelske  Kulminer  iøvrigt  nærmere  i  en 
følgende  Artikel. 

□□□□□□ 

Dansk  Principalforening. 

Forholdet  til  Funktionærerne. 

Det  betydelige  Spørgsmaal  om  Forholdet  mel¬ 
lem  Principaler  og  Funktionærer  er  jo  efterhaan- 
den  blevet  saa  brændende,  at  det  ogsaa  fra  In¬ 
dustriens  Side  vil  blive  hilst  med  Tilfredshed, 
at  man  gennem  Oprettelsen  af  en  særlig  Princi¬ 
palforening  har  søgt  at  bringe  denne  Sag  ind  i 
et  nyt  og  forhaabentlig  betryggende  Spor.  Den 
danske  Handelsstands  Fællesrepræsentation  har 
nemlig  foranlediget  Oprettelsen  af  Dansk  Princi¬ 
palforening,  der  iøvrigt  fremtræder  som  en  selv¬ 
stændig  Forening  med  Vedtægter,  som  i  ikke 
ringe  Grad  anerkender  visse  Funktionærkrav  og 
tilsiger  sin  Medvirkning  til  Gennemførelse  af 
disse.  Saaledes  indrømmer  Principalforeningen 
fuldtud  Funktionærernes  Forhandlingsret  og  gaar 
med  til  at  oprette  fælles  Mæglingsudvalg  og  en 
fælles  Voldgiftsret,  ligesom  man  paa  det  vigtige 
Arbejdsløshedsforsikringens  Omraade  tilsiger  dels 
at  fremskaffe  den  for  denne  nye  Forsikring  nød¬ 
vendige  Garantikapital,  dels  en  vedblivende  Støtte 
i  Form  af  Bidrag,  der  nogenlunde  skulde  svare  til 
Funktionærernes  egen  Præmie.  Denne  Arbejds¬ 
løshedsforsikring  er  iøvrigt  ordnet  i  Hovedsagen 
i  Overensstemmelse  med  de  Principer,  som  blev 
foreslaaede  i  sin  Tid  af  Kontorchef  C.  F.  Lyt- 
ting  bl.  a.  i  en  Artikel  her  i  Bladet, 


Samtidig  med  Oprettelsen  af  Dansk  Principal¬ 
forening  har  en  Kreds  af  Funktionærer  oprettet 
Privat  funktionær  foreningen,  der  først  og  fremmest 
vil  være  el  Tilflugtssted  for  de  Funktionærer,  som 
ikke  ønsker  at  slutte  sig  til  den  eksisterende 
Centralorganisation,  men  som  dog  paa  den  anden 
Side  erkender,  at  det  i  vor  Tid  er  lidet  hensigts¬ 
mæssigt  at  staa  uorganiseret.  Ogsaa  Privatfunk- 
lionærforeningens  Vedtægter  forpligter  til  Opret¬ 
telsen  af  de  nævnte  Mæglings-  og  Voldgiftsudvalg 
og  bestemmer  Oprettelsen  af  den  nævnte  Arbejds¬ 
løshedsforsikring.  Og  som  en  naturlig  Følge 
vil  begge  Foreninger  arbejde  med  paa,  at  der 
snarest  mulig  indføres  skriftlige  Kontrakter. 

Medens  Privatlunktionærforeningen  endnu 
mangler  sin  endelige  Konstitution,  idel  denne 
er  henlagt  til  en  Generalforsamling,  der  skal  af¬ 
holdes,  saasnart  10.00  Funktionærer  har  indmeldt 
sig',  er  Dansk  Principalforening  endelig  ordnet 
med  et  Repræsentantskab,  der  repræsenterer  alle 
Landsdele  og  alle  Brancher,  ogsaa  Industrien, 
fra  hvilken  Direktør  H.  P.  Prior,  Direktør  Chr.  H. 
Olesen,  Direktør  Ove  Munck  og  Direktør  A.  Thau- 
loiv  samt  Fabrikant  M.  Kragelund  i  Aalborg  er 
gaaet  med.  Blandt  Købmændenes  Repræsentan¬ 
ter  skal  vi  nævne:  Grosserer  Emil  C.  Hertz,  der 
tillige  er  Formand  for  Bestyrelsen,  og  som  jo 
allerede  har  en  betydelig  Erfaring  i  Spørgsmaa- 
lels  Behandling  fra  sine  Stillinger  som  Formand 
for  Engageringskon  toret  for  Handel  og  Industri 
og  Pensionsforsikringsanstalten.  Endvidere  For¬ 
manden  for  Aarhus  Handelsforening  Grosserer 
,/.  A.  Alstrup,  Landstingsmand,  Købmand  Axel  B. 
Lange,  Frederikssund,  som  er  Repræsentantska¬ 
bets  Formand,  og  Grosserer  K.  L.  E.  Jensen  af 
Kjøbenhavn,  sammes  Næstformand. 

Det  er  naturligvis  for  tidligt  at  udtale  sig  nær¬ 
mere  om  den  paabegyndte  Virksomhed,  hvis 
Muligheder  imidlertid  synes  meget  store,  del 
maa  fremhæves,  at  i  Dagspressen  har  Dansk 
Principalforening  fundet  en  overordentlig  god 
Modtagelse.  Der  er  da  kun  tilbage  at  ønske, 
at  dette  Foretagende  maa  faa  Held  til  at  præ¬ 
stere  en  virkelig  Indsats  i  Funktionærspørgsinaa- 
let,  og  en  væsentlig  Forudsætning  herfor  er  jo, 
at  vore  Firmaer  —  del  være  sig  fra  Industrien, 
Handelen,  Rederierne,  Forsikringsvæsen,  Bank¬ 
væsen  og  alle  de  dermed  beslægtede  Virksom¬ 
heder  —  vil  slutte  sig  sammen  under  Dansk 
Principalforenings  Fane  i  en  stor  og  stærk  Sam¬ 
menslutning,  som  med  Myndighed  og  Indsigt 
kan  hjælpe  til  at  skaffe  de  gode  Arbejdsforhold 

frem  mellem  Principaler  og  Funktionærer,  som, 
trods  al  Agitation  for  det  modsatte,  dog  tjener 
begge  Parters  Interesser. 

□□□□□□ 

En  Samling 

af  Krigstidens  Erstatningsstoffer. 

Indenfor  Ingeniørforeningen  arbejder  man  for  at 
tilvejebringe  en  Samling  af  de  mange  forskellige  Er¬ 
statningsstoffer  og  Varer,  som  de  standsede  Tilførsler 
under  Krigs-  og  Blokadeperioden  har  tilskyndet  den 
danske  Industri  til  at  fremstille.  Det  er  Foreningens 
teknisk-kemiske  Sektion,  der  har  taget  Sagen  op  og  i 
denne  Anledning  nedsat  et  Udvalg  bestaaende  af: 
Ingeniør  Allan  Bock,  Ingeniør  N.  Høyer,  Laboratorie- 
forstander  Carl  Jacobsen,  Fabrikant  C.  F.  Jarl,  Pro¬ 


fessor  Karl  Meyer,  Professor  Orla-Jensen  og  Profes¬ 
sor  P.  E.  Raaschou  med  Laboratorieforstander  Ja¬ 
cobsen  som  Formand.  Udvalget,  hvori  saaledes  ogsaa 
Repræsentanter  for  Industriraadets  Studiekommission 
har  Sæde,  anmoder  alle,  der  maatte  være  i  Besiddelse 
af  Surrogatstotfer  eller  andre  tekniske  Nyheder  fra 
Krigsperioden  eller  Oplysninger  om  herhenhørende 
Tryksager,  Tegninger  eller  lignende,  om  at  tilstille 
Udvalget  Prøver  henholdsvis  Eksemplarer  heraf  un¬ 
der  Adresse:  Ingeniørforeningens  Surrogatudvalg, 
Øresunds  chemiske  Fabriker,  Strandboulevard  84, 
Kjøbenhavn  0. 

Det  er  Tanken,  naar  Indsamlingen  er  afsluttet,  og 
den  systematiske  Ordning  af  Genstandene  er  fuldført, 
at  overdrage  Samlingen  til  en  af  vore  tekniske  Sam¬ 
linger,  hvor  den  skal  bevares  som  et  Vidnesbyrd  om 
det  tekniske  og  industrielle  Erstatningsarbejde,  der  i 
Krigstiden  er  udført  her  i  Landet. 

ORGANISATIONS-  00  FORENINGS-MEDDELELSER. 


Blokaden  hævet! 

Grosserer-Societetets  Komité  og  Industriraadet  har  i 
Forstaaelse  med  Udenrigsministeriet  under  9.  Juli  cl.  A. 
med  den  herværende  amerikanske  Legation,  der  har 
handlet  paa  De  Forenede  Staters  Vegne  og  i  Overens¬ 
stemmelse  med  den  engelske,  franske  og  italienske  Re¬ 
gering,  afsluttet  Overenskomst  om,  al  Handelsoverens¬ 
komsten  af  18.  September  1918  bortfalder  fra  det  Tids¬ 
punkt -  at  regne,  da  de  allierede  og  associerede  Rege¬ 
ringer  modtager  officiel  Underretning  om  den  tyske 
Republiks  Ratifikation  af  Fredstraktaten. 

Efter  Redaktionens  Slutning  har  Ratifikationen  af 
Fredstraktaten  fundet  Sted  fra  tysk  Side  og  vor  Krigs- 
Handelsoverenskomst  er  dermed  bortfaldet.  En  Del 
af  nedenstaaende  Bekendtgørelser  faar  da  kun  histo¬ 
risk  Interesse. 

Bortfald  af  individuelle  Garantierklæringer. 

Ifølge  Meddelelse  fra  den  herværende  interallierede 
Komité  er  individuelle  Garantierklæringer  for  Import 
til  Danmark  af  Varer  fra  de  andre  to  skandinaviske 
Lande  eller  iøvrigt  fra  andre  ikke-fjendtlige  Lande 
bortfaldet. 

Industriraadets  Udgifter  under  Krigen. 

Ved  et  nylig  stedfundet  Møde  i  Industriforeningens 
Repræsentantskab  oplyste  Foreningens  Formand,  In¬ 
geniør  Alex.  Foss  under  Forelæggelsen  af  Budgettet 
for  det  kommende  Regnskabsaar,  at  Industriraadets 
samlede  Udgifter  i  den  forløbne  Krigsperiode  har  an¬ 
draget  ca.  P/2  Million  Kroner,  der  er  medgaaet  til 


Opretholdelsen  af  Industriraadets  Kontor  her  i  Byen 
samt  til  de  i  Forbindelse  med  Grosserer-Societetets 
Komité  i  London,  Berlin  og  Washington  under  Krigen 
oprettede  Kontorer.  Ingeniør  Foss  bragte  i  denne 
Forbindelse  en  Tak  til  den  danske  Industri  for  den 
Forstaaelse  og  Offervillighed,  der  var  udvist,  idet  de 
fornødne  Indtægter  var  fremkomne  som  frivillige  Bi¬ 
drag,  der  var  betalt  som  Gebyrer  af  de  Industridri¬ 
vende  for  Bistandsydelser  fra  Industriraadets  Side. 

Danske  Interesser  i  Ungarn. 

Paa  Foranledning  af  en  Henstilling  fra  Handels¬ 
ministeriet  anmoder  Grosserer-Societetets  Komité  og 
og  Industriraadet  om,  at  danske  Personer  og  Selska¬ 
ber,  der  ejer  Ejendom  eller  andre  Værdier  i  Ungarn, 
indgiver  Fortegnelse  herover  til  en  af  de  paagældende 
Organisationer. 

Indberetningen  bedes  indsendt  enten  til  Grosserer- 
Societetets  Komité,  Børsbygningen,  Kjøbenhavn  K, 
eller  til  Industriraadet,  V.  Boulevard  18,  Kjøbenhavn  B. 

Toldafgifter  i  Norge. 

Opmærksomheden  henledes  paa,  at  der  i  Erhverve¬ 
nes  Fællesudvalgs  Sekretariat  henligger  til  Gennemsyn 
et  Eksemplar  af  Norges  Stortingsproposition  Nr.J  5, 
1919,  om  Toldafgifter  fra  1.  Juli  1919. 

Varehandelen  og  Eksporten. 

Efter  at  den  danske  Regering  overfor  de  associe¬ 
rede  Regeringer  har  afgivet  en  Generalgaranti  vedrø¬ 
rende  de  Varer,  der  allerede  er  importeret  eller 
maatte  blive  importeret  her  til  Landet,  og  efter  at  de 

associerede  Regeringer  har  meddelt,  at  de  af  Organi¬ 
sationerne  udstedte  individuelle  Garantierklæringer 
ikke  fremtidig  kræves  for,  at  Varer  vil  kunne  afskibes 
til  Danmark,  har  Grosserer-Societetets  Komité  og  In- 
dustriraadet  fra  og  med  25.  Juni  d.  A.,  ophørt  med 
Udstedelsen  af  disse  Erklæringer. 

Fra  samme  Tidsspunkt  vil  det  heller  ikke  være  nød¬ 
vendigt,  at  der  ved  Omsætning  her  i  Landet  kræves 
afgivet  den  hidtil  anvendte  Køker-  (General-)  Erklæ¬ 
ring,  ligesom  den  Importørerne  paahvilende  Forplig¬ 
telse  til  overfor  Organisationerne  at  indberette  Ankom¬ 
sten  af  Varer  samtidig  bortfalder. 

Man  henleder  dog  Opmærksomheden  paa,  at  disse 
Lettelser  i  Handelssamkvemmet  ikke  er  ensbetydende 
med,  at  der  ikke  paahviler  Varen  nogen  Art  Klausul, 
for  saa  vidt  som  de  i  Henhold  til  den  af  Regeringen 
afgivne  Garanti  kun  vil  kunne  udføres,  saafremt  saa- 
dan  Udførsel  er  hjemlet  ved  Aftalerne  med  de  asso¬ 
cierede  Regeringer. 

Til  at  bistaa  Regeringen  ved  Kontrollen  med,  at 
en  eventuel  begæret  Udførselstilladelse  vil  kunne  gives 
i  Overensstemmelse  med  de  bestaaende  Overenskom¬ 
ster  og  Aftaler,  vil  Grosserer-Societetets  Komité  og 
Industriraadet  som  hidtil  yde  sin  Medvirkning. 

Som  det  fremgaar  af  den  af  Justitsministeriet  under 
26.  f.  M.  offentliggjorte  Bekendtgørelse  vil  til  Fremme 
af  Forretningsgangen  fremtidig  alle  Ansøgninger  om 
Dispensation  fra  de  gældende  Udførselsforbud,  stilede 
til  Justitsministeriet,  være  at  indsende  direkte  til 
Grosserer-Societetets  og  Industriraadets  Fællesudvalg 
for  Dispensationssager,  V.  Boulevard  18,  Kjøbenhavn, 
for  saa  vidt  som  det  drejer  sig  om  importerede  Varer 
eller  Fabrikata  af  saadanne.  Efter  foretagen  Behand¬ 
ling  fremsender  Dispensationsudvalget  Ansøgningerne 
fra  Industriraadets  Medlemmer  samt  fra  andre  Indu¬ 
stridrivende  og  Virksomheder  af  haandværksmæssig 
Karakter  i  samme  Omfang  som  hidtil  til  Industriraa¬ 
det,  medens  alle  andre  Ansøgninger  af  Udvalget  frem¬ 
sendes  til  Grosserer-Societetets  Komité  for  eventuel 
Udstedelse  af  Udførselsattest. 

Naar  Udførselsattest  eventuelt  er  udstedt,  videre¬ 
sender  Organisationerne,  efter  at  de  fastsatte  Gebyrer 
er  betalt,  Sagen  til  Justitsministeriet  til  endelig  Afgø¬ 
relse. 

Særlige  trykte  Blanketter  (Formular  No.  400  for 
Varer,  der  agtes  genudført  i  samme  Stand  som  den, 
hvori  indført  hertil  Landet,  og  Formular  No.  401  for 
Varer,  der  er  fabrikeret  her  i  Landet)  vil  fremtidig 
være  at  anvende.  —  Disse  Blanketter,  hvis  forreste 
Blad  er  Ansøgningen  til  Justitsministeriet,  medens  det 
bageste  Blad  er  Ansøgningen  til  paagældende  Organi¬ 
sation,  vil  ved  Gennemskrift  (saavidt  muligt  med  Skrive¬ 


maskine)  kunne  udfyldes  samtidig  og  vil  i  sammen¬ 
hængende  Stand  altsaa  være  at  indsende  til  foran¬ 
nævnte  Dispensationsudvalg. 

De  forannævnte  Blanketter  faas  henholdsvis  hos 
H.  H.  Thieles  Bogtrykkeri,  Valkendorffsgade  7,  og  hos 
Nielsen  &  Lydiches  Bogtrykkeri,  Vestre  Boulevard  18, 
Kjøbenhavn. 

Eksport  til  Finland. 

Industriraadet  meddeler,  at  der  ved  Ansøgninger 
om  Eksporttilladelse  til  Finland  maa  gives  Oplys¬ 
ninger  om: 

1)  Navn  og  Adresse  paa  den  virkelige  Eksportør  i 
Danmark, 

2)  Navn  og  Adresse  paa  Modtageren  (Køberen)  i  Fin¬ 
land, 

3)  Nummeret  paa  det  Importcertifikat,  der  er  udstedt 
af  Inter-Allied  Trade  Committee  i  Finland  ( ikke 
den  finske  Regerings  Importnummer), 

4)  Varernes  Kvantitet  opgivet  i  samme  Vægt  og  Maal 
som  den  finske  Importør  har  brugt  i  sin  Ansøg¬ 
ning, 

5)  Forsendelsens  Værdi  i  samme  Møntart  som  den 
finske  Importør  har  opgivet. 

Udførsel  af  farmaceutiske  Produkter. 
Industriraadet  meddeler,  at  Andragender  om  Ud¬ 
førsel  af  saadanne  farmaceutiske  Produkter  til  Medi¬ 
cinalbrug  eller  til  Fremstilling  af  Apotekervarer,  som 
for  Tiden  ikke  kan  tilvejebringes  i  Tyskland,  vil  kunne 
indsendes  til  Industriraadet,  som  efter  Forhandling 
med  de  herværende  allierede  og  associerede  Magters 
Repræsentanter  eventuelt  vil  udstede  den  fornødne 
Udførselsattest. 

Man  undlader  dog  ikke  at  tilføje,  at  det  vil  være  nød¬ 
vendigt  ogsaa  at  indhente  Justitsministeriets  Udfør¬ 
selstilladelse,  forsaavidt  der  er  udstedt  Udførselsfor¬ 
bud  for  de  paagældende  Varer. 

Transit  fra  Schweiz  gennem  Tyskland. 

Ifølge  Meddelelse  fra  Udenrigsministeriet  vil  Tran¬ 
sit  for  alle  Varer  med  Undtagelse  af  Levnedsmidler 
fra  Schweiz  gennem  Tyskland  til  neutrale  Lande  og 
omvendt  nu  kunne  ske  uden  foregaaende  Transit¬ 
bevilling. 

Udførselstilladelse  fra  England. 

Ifølge  Meddelelse  i  »The  Board  of  Trade  Journal« 
af  19.  f.  M.  er  der  udstedt  generel  Udførselstilladelse 
for  »Upper  Leather«  og  »Fibre  Flax  Seed  for  Sowing«. 

Postforbindelsen  mellem  Danmark,  Island 
og  Færøerne. 

Ifølge  Meddelelse  til  Udenrigsministeriet  fra  det 
herværende  britiske  Gesandtskab  er  alle  Indskrænk- 

ninger  m.  H.  t.  Postforbindelsen  mellem  Danmark, 
Island  og  Færøerne  nu  ophævet. 

Eksporten  efter  Blokadens  Ophævelse. 

Ifølge  Meddelelse  fra  Grosserersocietetets  og  Indu- 
striraadets  Fællesudvalg  for  Dispensationssager  vil  som 
Følge  af  Blokadens  Ophævelse  Andragender  om  Ud¬ 
førselstilladelse  fremtidig  være  at  indsende  til  Dispen¬ 
sationsudvalget,  Vestre  Boulevard  18,  Kjøbenhavn  B, 
og  paa  Blanketter  Nr.  403  eller  404  for  henholdsvis 
importerede  Varer  og  Varer  af  dansk  Fabrikat  (faas 
hos  Nielsen  &  Lydiche,  Vestre  Boulevard  18,  Kjøben¬ 
havn  B). 

Der  vil  herefter  i  saadanne  Tilfælde,  hvor  Andra¬ 
gendet  efter  Behandling  anbefales,  af  Udvalget  blive 
udstedt  en  Udførselserklæring,  der  tilstilles  Justits¬ 
ministeriet  efter  at  være  indløst  af  Andrageren  med 
det  forskriftsmæssige  Gebyr  af  1  pro  mille  af  Salgs¬ 
værdien,  Minimum  2  Kr.,  hvilket  Gebyr  erlægges  sam¬ 
men  med  Ansøgningens  Indlevering. 

Ophævelse  af  de  britiske  Myndigheders  Censorat. 

Ifølge  telegrafisk  Indberetning  fra  Gesandtskabet  i 
London  til  Udenrigsministeriet  er  de  britiske  Myn¬ 
digheders  Censorat  af  postal  Korrespondance  nu  op¬ 
hævet. 

Danish  Trade  Office  i  Washington. 

Gosserer-Societetets  Komité  og  Industriraadet  med¬ 
deler,  at  Danish  Trade  Office  i  Washington  er  ophæ¬ 
vet  fra  og  med  den  3.  ds. 

Italienske  Sortelister  ophæves. 

Fra  det  kgl.  Gesandtskab  i  Rom  er  til  Udenrigs¬ 
ministeriet  indgaaet  en  Indberetning,  hvorefter  alle 
Lister  over  Personer  og  Firmaer,  med  hvilke  Handel 
er  forhudt,  nu  er  ophævet. 

Eksport-Licenser  fra  Amerika. 

Opmærksomheden  henledes  paa,  at  der  i  Industri- 
raadets  Sekretariat  henligger  til  Gennemsyn  Forteg¬ 
nelse  over  Varepartier,  for  hvilke  War  Trade  Board, 
Washington,  har  udstedt  Eksport-Licenser  fra  10.— 19. 
Maj  d.  A. 

Særlige  Forpligtelser. 

Ifølge  Underretning  fra  vedkommende  Myndigheder 
maa  Firmaer,  som  til  de  allierede  og  associerede  Re¬ 


geringer  har  afgivet  særlige  Forpligtelseserklæringer 
vedrørende  Indskrænkninger  i  Forretningsførelsen  i 
Almindelighed  eller  paa  særlige  Omraader,  anses  som 
fritagne  for  saadanne  særlige  Forpligtelser. 

Ophør  af  britisk  Censur  over  amerikansk  Post. 

Ifølge  Meddelelse  fra  Udenrigsministeriet  vil  Posten 
fra  De  Forenede  Stater  til  ikke  fjendtlige  Lande  i 
Europa  og  vice  versa  efter  den  20.  Juni  ikke  længere 
blive  undersøgt  af  den  britiske  Censur. 

Amerikanske  Forretninger  paa  Europa. 

Opmærksomheden  henledes  paa,  at  der  til  Gennem¬ 
syn  i  Industriraadet  henligger  et  fra  Udenrigsmini¬ 
steriet  modtaget  Hefte  fra  »The  Guaranty  Trust  Com- 
pany  of  New  York«  betitlet  »How  business  witli  Fo- 
reign  Countries  is  financed«. 

Eksport  af  Fødevarer  til  Letland  m.  m. 

Industriraadet  meddeler,  at  Andragender  om  Ud¬ 
førsel  af  Fødevarer  til  Letland  (Latvia)  og  Lithauen 
vil  kunne  indsendes  til  Industriraadet,  som  efter  For¬ 
handlinger  med  de  herværende  allierede  og  associe¬ 
rede  Magters  Repræsentanter  eventuelt  vil  udstede 
den  fornødne  Udførselsattest. 

Man  undlader  dog  ikke  at  tilføje,  at  det  vil  være 
nødvendigt  ogsaa  at  indhente  Justitsministeriets  Ud¬ 
førselstilladelse,  forsaavidt  der  er  udstedt  Udførsels¬ 
forbud  for  de  paagældende  Varer. 

Englands  Handel  paa  Tyskland. 

Ifølge  Bekendtgørelse  i  »The  London  Gazette«  af 
10.  f.  M.  er  der  udstedt  en  generel  License  for  alle 
Personer,  der  bor  eller  driver  Forretning  i  det  For¬ 
enede  Kongerige  til  at  købe,  importere  og  falbyde 
Varer,  der  ejes  af  Personer  eller  Selskaber,  der  bor 
eller  driver  Forretning  i  Tyskland,  og  som  ved  Kri¬ 
gens  Udbrud  var  ombord  paa  fjendtlige  Skibe,  der 
blev  overleverede  til  de  allierede  og  associerede  Re¬ 
geringer. 

Englands  Handel  paa  fjendtlige  Lande. 

Ifølge  en  Bekendtgørelse  i  »The  London  Gazette« 
for  den  6.  f.  M.  er  der  udstedt  en  offentlig  Bekendt¬ 
gørelse  i  England,  hvorefter  det  er  tilladt,  at  Perso¬ 
ner,  der  bor  eller  driver  Forretning  i  det  Forenede 
Kongerige,  aabner  Krediter  paa  Personers  eller  Sel¬ 
skabers  Vegne  i  fjendtlige  Lande. 

Englands  Kulproduktion  og  Kuleksport. 

Nationaliseringen  af  Kulminerne. 

(Anden  Artikel.) 


M aaske  lyder  det  lidt  paradoksalt,  men  jeg 
turde  næsten  vove  den  Bemærkning,  at 
det  er  vanskeligt  at  sige,  hvilket  Spørgsmaal  der 
i  Øjeblikket  optager  Englænderne  mest,  Fredens 
Undertegnelse  eller  Nationaliseringen  af  Kulmi¬ 
nerne.  Med  Hensyn  til  Freden  er  enhver  Eng¬ 
lænder  gennemtrængt  af  den  inderlige  Overbe¬ 
visning,  at  Tyskerne,  selv  om  de  undertegner, 
vil  bruge  alle  Midler  til  at  undgaa  at  opfylde 
Fredsbetingelserne,  saa  at  selve  Formaliteten 

med  at  underskrive  i  Virkeligheden  er  af  ret 
* 

underordnet  Betydning.  Sikkert  er  det  i  hvert 
Fald,  at  Kulkommissionens  Afgivelse  af  Rap¬ 
porter  med  Hensyn  til  Spørgsmaalet  om  Kulmi¬ 
nernes  Nationalisering  har  vakt  det  allerstørste 
Røre. 

Jeg  vedlægger  3  Parliamentary  Papers,  der  gen¬ 
giver  de  4  afgivne  Rapporter  in  extenso.  (Disse 
ligger  til  Gennemsyn  i  Industriraadets  Sekre¬ 
tariat). 

Den  første  Rapport  er  kun  undertegnet  af 
Kommissionens  Formand,  Mr.  Justice  Scmkey. 
Han  anbefaler 

1)  at  Staten  straks  skal  erhverve  Ejendoms¬ 
retten  til  den  Jord,  i  hvilken  Kulminerne  findes 
(the  coal  royalties),  og  at  der  til  Jordejerne  skal 
betales  »fair  and  just«  Erstatning, 

2)  at  Staten  skal  overtage  Driften  af  Kulmi¬ 
nerne  og 

3)  at  der  for  hver  Mine  skal  oprettes  et  Local 
Mining  Council,  der  skal  bestaa  af  Driftslederen, 
Underdriftslederen  og  den  kommercielle  Leder, 
medens  4  Medlemmer  skal  vælges  ved  Afstem¬ 


ning  af  Arbejderne,  og  de  resterende  3  Medlem¬ 
mer  skal  udnævnes  af  The  District  Mining  Coun¬ 
cil.  England  deles  i  14  Distrikter,  og  for  hvert 
Distrikt  oprettes  et  District  Mining  Council,  der 
skal  bestaa  af  en  Formand  og  Viceformand,  ud¬ 
nævnte  af  Minister  of  Mines  samt  12  andre  Med¬ 
lemmer  :  4  Medlemmer  valgte  efter  almindelig 
Afstemning  af  Arbejderne,  4  Repræsentanter  for 
Forbrugerne  (af  hvilke  i  Jern  og  Staaldistrikter 
i  det  mindste  2  skal  repræsentere  Jern  og  Staal- 
industrien,  og  i  Kystdistrikter  i  det  mindste  2 
skal  repræsentere  Kuleksportørerne),  2  Repræ¬ 
sentanter  for  den  tekniske  Side  af  Industrien, 
og  2  Repræsentanter  for  den  kommercielle  Side. 
Overordnet  the  District  Mining  Councils  skal 
findes  et  National  Mining  Council,  der  skal 
sammensættes  af  Medlemmer  af  District  Coun¬ 
cils,  og  give  Minister  of  Mines  Raad  med  Hen¬ 
syn  til  alle  Spørgsmaal  vedrørende  Kulindustrien. 
Et  staaende  Udvalg  paa  18  Medlemmer  skal 
møde  regelmæssigt  for  at  overvaage  District  Mi¬ 
ning  Councils  Dispositioner.  Minister  of  Mines 
skal  sidde  i  og  være  ansvarlig  overfor  Parlamen¬ 
tet.  Han  skal  tillige  være  Chairman  for  the  Na¬ 
tional  Mining  Council. 

4)  Nærmere  Regler  gives  med  Hensyn  til  Van- 
skeliggørelse  af  Adgangen  til  at  strejke,  den 
finansielle  Styrelse,  Offentliggørelse  af  Regnska¬ 
ber  vedrørende  denne,  Forholdsregler  til  Vare¬ 
tagelse  af  Arbejdernes  Beskyttelse  under  Arbej¬ 
det,  Sundhedstilstandene,  Økonomi  i  Driften, 
Adgangen  for  de  militære  Myndigheder  til  at  sikre 
sig  Kul,  samt  med  Hensyn  til  Kuleksporten. 

Den  anden  Rapport  er  afgivet  af  6  socialisti¬ 
ske  Medlemmer,  Mr.  Robert  Smillie,  Mr.  Frank 
Hodges,  Mr.  Herbert  Smith,  Sir  Leo  Chiozza  Mo7 
neg,  Mr.  R.  H.  Tawney  og  Mr.  Sidney  Webb. 
Denne  Rapport  slutter  sig  i  alt  væsentligt  til 
Formandens,  men  udtrykker  dog  Ønsket  om  en 
fyldigere  Repræsentation  for  Arbejderne  i  District 
og  National  Councils  og  kan  ikke  godkende 
Formandens  Indstilling  med  Hensyn  til  Adgan¬ 
gen  til  Strejke,  idet  Bestemmelserne  i  Forman¬ 
dens  Rapport  kan  føre  til,  at  der  ved  Lov,  uden 
Arbejdernes  Samtykke,  vil  kunne  blive  oprettet 
en  særlig  Slags  Arbejdskontrakt,  hvilket  de 
nævnte  6  Medlemmer  ikke  finder  ønskeligt. 
Medens  Formanden  mener,  at  Koks-  og  Bipro¬ 
dukt-Industrien  skulde  falde  udenfor  Nationalise¬ 
ringen,  ønsker  de  socialistiske  Repræsentanter 
denne  medtaget.  Det  mest  interessante  i  denne 
Rapport  er  dog,  at  Arbejdernes  Repræsentanter, 
Smillie,  Hodges  og  Smith  mener,  at  der  ingen  Er¬ 
statning  bør  gines  til  Jordejerne  for  Afstaaelsen 
af  deres  Royalties.  De  smaa  Jordejere,  der  her¬ 
ved  vilde  miste  Midlerne  til  at  opretholde  Livet, 
skulde  man  dog  »af  Medlidenhed«  kunne  give 
nogen  Godtgørelse  (grant  compassionate  allow- 
ances). 

Den  tredie  Rapport  er  undertegnet  af  Sir 
Adam  Nimmo,  Mr.  R.  W.  Cooper  og  Mr.  Evan 
Williams  (Repræsentanter  for  Mineejerne),  samt 
af  Mr.  A.  Ralfour  og  Sir  Allan  Smith  (2  af  de  3 
uafhængige  Repræsentanter  fra  andre  Industrier). 
Hovedpunkterne  i  deres  Indstilling  er  følgende: 

1)  de  anbefaler  Statens  Overtagelse  af  Ejen¬ 
domsretten  til  Kullene,  men 

2)  de  modsætter  sig  paa  det  bestemteste,  at 
Bearbejdelsen  af  Minerne  skal  overgaa  til 
Staten, 

3)  medens  de  er  overbeviste  om,  at  Minedrif¬ 
ten  kun  kan  foretages  af  private  Selskaber,  er 
de  paa  ingen  Maade  blinde  for  de  forskellige 
Ulemper,  der  klæber  ved  det  nuværende  System, 
og  anbefaler  derfor  Nedsættelsen  af  Pit  Com- 
mittee  (Grube-Raad),  District  Councils  og  et  Natio¬ 
nal  Council,  alle  sammensatte  af  Repræsentan¬ 
ter  for  Mineejerne  og  Minearbejderne. 

Den  fjerde  Rapport  er  kun  undertegnet  af  Sir 
Arthur  Duckham  (den  tredie  uafhængige  Repræ¬ 
sentant  for  andre  Industrier).  Han  slutter  sig 
nærmest  til  den  foregaaende  Rapport,  idet  han 
mener,  at  medens  Staten  bør  overtage  Ejendoms¬ 
retten  til  Gruberettighederne,  bør  Grubedriften 
være  privat.  Helt  selvstændigt  er  hans  Forslag 


om,  at  England  skulde  deles  i  et  Antal  Distrik¬ 
ter,  saaledes  at  alle  Grubekompagnierne  i  hvert 
Distrikt  skulde  sammensmeltes  til  eet  Selskab 
og  administreres  under  eet,  idet  han  derved  ser 
den  mest  praktiske  Mulighed  for  at  undgaa  den 
utrolige  Mængde  Spild  af  Arbejdskraft,  daarlig 
Ordning  af  Transportforholdene,  etc.,  hvis  Eksi¬ 
stens  anerkendes  fra  alle  Sider. 

Naar  man  forsøger  at  danne  sig  et  Overblik 
over  Ligheder  og  Forskelligheder  mellem  de  for¬ 
skellige  Rapporter,  bliver  man  straks  opmærk¬ 
som  paa  det  Faktum,  at  samtlige  13  Medlemmer 
af  Kommissionen  er  enige  om,  at  Ejendomsret¬ 
ten  til  Grunden,  i  hvilken  Gruberne  findes,  skal 
overtages  af  Staten,  og  at  denne  skal  være  ene- 
berettiget  til  at  drive,  henholdsvis  bortforpagte 
Kulminerne.  Man  kunde  jo  være  smaalig  nok 
til  straks  at  pege  paa  den  Kendsgerning,  at  Jord¬ 
ejerne  slet  ikke  har  været  repræsenterede  i  Kom¬ 
missionen,  men  Sandheden  er  dog  vistnok  den, 
at  der  her  i  Landet  hersker  almindelig  Enighed 
om,  at  Kulminedriften  er  af  saa  gennemgribende 
Betydning  for  Industrien,  Hjemmenes  Forsyning 
og  Eksporten,  at  Samfundet  maa  hævde,  al  det 
ikke  kan  overlades  til  de  enkelte  Jordejeres  For¬ 
godtbefindende,  om  de  vil  bortforpagte  deres 
Kulminer  eller  maaske  foretrække  at  lade  dem 
være  ubenyttede,  saafremt  de  ikke  kan  opnaa 
en  tilstrækkelig  Lejeafgift. 

Som  jeg  berørte  i  min  forrige  Korrespondance, 
var  der  i  Arbejderkredse  Stemning  for,  at  der  ikke 
skulde  gives  Erstatning  for  Ekspropriationen  af 
Minerettighederne,  og  det  har  i  Virkeligheden 
ogsaa  vist  sig,  at  de  3  Repræsentanter  for  Mine¬ 
arbejderne  har  givet  en  Indstilling  i  Overens¬ 
stemmelse  hermed.  Mr.  Smillie,  Mr.  Hodges  og 
Mr.  Herbert  Smith  er  forholdsvis  intelligente 
Mennesker,  men  at  deres  Synspunkter  ikke  bun¬ 
der  i  nogen  speciel  teoretisk  Betragtning,  der 
kunde  forsvares  som  saadan,  ser  man  af  deres 
rent  ud  pudsige  Forslag  om,  at  man  »af  Med¬ 
lidenhed«  skulde  give  Smaajordejerne  Erstatning, 
medens  de  store  havde  godt  af  at  lide  et  Tab. 
De  socialistiske  Nationaløkonomer  i  Kommissio¬ 
nen,  af  hvilke  jeg  særlig  maa  fremhæve  Lederen 
af  The  Fabian  Society,  Mr.  Sidney  Webb,  har 
ikke  ment  at  kunne  give  Arbejdernes  Forslag 
deres  Tilslutning. 

Medens  saaledes  alle  er  enige  om,  af  Staten 
overtager  Minerettighederne  (se  her  navnlig  For¬ 
mandens  interessante  Redegørelse  om  dette  Punkt) 
er  der  med  Hensyn  til  Statens  Overtagelse  af 

Minedriften  en  afgjort  Meningsforskel  mellem 
Formanden  og  de  socialistiske  Repræsentanter 
paa  den  ene  Side  og  de  Industridrivendes  Repræ¬ 
sentanter  paa  den  anden  Side. 

Mineejernes  Udtalelser  om  dette  Spørgsmaal 
maa  sikkert  anses  for  et  af  de  vægtigste  Indlæg 
i  Diskussionen.  De  hævder,  at  der  for  Kommis¬ 
sionen  ikke  foreligger  nogensomhelst  Oplysninger , 
der  blot  gør  det  sandsynligt,  at  Statsdriften  vil 
skaffe  større  Produktion  og  lavere  Priser  end  Pri¬ 
vatdriften.  De  uheldige  Forhold,  der  har  sin 
Aarsag  i,  al  Kulproduktionen  er  fordelt  paa  saa 
umaadelig  mange  Hænder,  vil  efter  deres  Mening 
kunne  afhjælpes  ved  ganske  almindelige  regule¬ 
rende,  lovgivende  Foranstaltninger.  Spørgsmaa- 
let  om  Opførelse  af  nye  Arbejderboliger  og  For¬ 
bedringer  af  de  gamle  bliver  nu  sikkert  løst 
netop  ad  denne  Vej. 

Det  kan  ikke  nægtes,  at  Boligforholdene  i  Kul¬ 
industrien  mange  Steder  er  ganske  overordentlig 
vanskelige.  Nedenfor  meddeles  nogle  Procenter, 
der  viser  Antallet  af  Personer,  som  deler  Væ¬ 
relse  med  mere  end  een  Person.  Til  Sammen¬ 
ligning  med  Gennemsnittet  for  hele  England  og 
Wales  anføres  specielle  Mineegne  og  Minebyer 


indenfor  disse : 

Hele  England  og  Wales  9,1  pCt. 

Grevskabet  Durham  28,5  » 

Grevskabet  Northumberland  28,7  » 

Annfieldplain  (Durham)  41,4  » 

Leadgate  (Durham)  43,6  » 

Ashington  (Durham)  32,2  » 


I  Skotland  er  Forholdene  meget  værre. 

I  Byen  Hamilton,  Lanarkshire,  bor  27  000  af 
38  000  Indbyggere  i  Huse  med  et  eller  to  Væ¬ 
relser. 

I  Minebyen  Wishaw  bor  2768  Personer  flere 
end  5  i  et  Værelse,  123  flere  end  6,  510  flere 
end  7  og  190  flere  end  8  i  et  Værelse. 

Et  andet  vigtigt  Spørgsmaal  er  Transportspørgs- 
maalet.  Jernbanevognene  ejes  for  Størstedelen 
af  Mineselskaberne.  De  maa  returneres  tomme 
til  de  Gruber,  til  hvilke  de  hører,  og  det  er  af 
Jernbanesagkyndige  godtgjort,  at  det  halve  af 
den  Tid,  i  hvilken  en  Privatvogn  løber,  løber 
den  i  tom  Tilstand.  Der  findes  henimod  700  000 
private  Vogne,  og  alene  den  Omstændighed,  at 
hver  Vogn  skal  rangeres  for  sig  en  Mængde 
Gange,  medfører  et  stort  Tab  af  Tid  og  Arbejds¬ 
kraft.  Der  skulde  efter  en  Sagkyndigs  Udtalelse 
være  35  pCt.  liere  Vogne  i  Brug  end  nødvendigt. 
Naar  samtidig  Minearbejderne  hævder,  at  Grun¬ 

den  til  det  aftagende  Udbytte  er  den,  at  de  ikke 
kan  faa  Vogne  til  at  føre  Kullene  bort,  (medens 
Mineejerne  derimod  hævder,  at  Arbejderne  ikke 
gider  bestille  noget  og  med  Vilje  har  sat  Pro¬ 
duktionen  ned  for  senere  at  kunne  bevise,  at  de 
kan  producere  ligesaa  meget  i  den  kortere  Ar¬ 
bejdstid  som  i  den  længere)  maa  det  indrømmes, 
at  dette  Spørgsmaal  er  af  stor  Betydning,  og  det 
er  forstaaeligt,  at  det  har  været  et  af  de  vægtig¬ 
ste  Momenter,  som  har  været  bestemmende  for 
Mr.  Justice  Sankeys  Stilling  til  Nationaliseringen. 
Sir  Otlo  Duckham  mener  at  kunne  løse  ogsaa 
delte  Spørgsmaal  ved  sit  Forslag  om  Distrikt- 
grubeselskaber,  altsaa  Koncentration. 

Offentliggørelsen  af  Kommissionens  Indstil¬ 
linger  har  navnlig  kaldt  Industrien  frem  til  Pro¬ 
test.  Forrest  i  Rækken  er  selvfølgelig  Kulmine¬ 
ejerne,  hvis  Fører  er  Lord  Gathford  (tidligere 
Mr.  Pease),  men  ogsaa  de  øvrige  Industridri¬ 
vende  er  alvorligt  bekymrede.  De  er  klare  over, 
at  Statsdriften  vil  betyde  endnu  højere  Priser, 
som  vil  kunne  virke  ødelæggende  paa  hele  den 
britiske  Industris  Konkurrencedygtighed,  og  de 
mener,  at  Nationaliseringen  af  Kulminerne  kun 
er  det  første  Skridt  i  Retning  af  Nationalisering 
af  en  Mængde  andre  Industrier.  Interessant  er 
det  ogsaa  at  studere  Avisernes  Holdning,  der  i 
Virkeligheden  betegner  noget  af  el  Stemnings¬ 
omslag.  De  aabner  villigt  deres  Spalter  for  Ind¬ 
læg  mod  Nationaliseringen,  og  der  er  ingen  Tvivl 
om,  at  den  almindelige  Mening  fra  Dag  til  Dag 
bliver  mere  og  mere  i  Disfavør  af  Nationalise¬ 
ringen.  Med  den  nuværende  Sammensætning  af 
Parlamentet  vil  der  sikkert  ikke  være  store  Chan¬ 
cer  for  at  faa  den  gennemført.  Nylig  talte  Mr. 
Frank  IFodges  paa  et  Møde  i  Blackpool  og 
spurgte  Forsamlingen,  hvad  den  havde  tænkt  at 
gøre,  hvis  Parlamentet  ikke  vedtog  Nationalise¬ 
ringen.  Straks  raabte  Forsamlingen:  »Direct 
action«  og  »A  general  strike«.  Mr.  Hodges,  som 
udmærket  forstaar  at  faa  en  Forsamling  med 
sig,  sagde  derpaa,  at  man  burde  i  Forvejen  faa 
bestemt,  hvilken  Kampagne,  man  vilde  fore. 
Ved  denne  Lejlighed,  som  ved  Arbejderpartiets 
Møde  i  Slutningen  af  Juni  var  det  Mr.  Arthur 
Henderson,  der  maatte  gyde  Olie  paa  de  oprørte 
Bølger.  Han  advarede  mod  at  undervurdere 
Muligheden  for  at  naa  Maalet  ad  politisk  Vej, 
og  mod  at  benytte  ikke-konstitutionelle  Frem- 
gangsmaader. 

Nogle  Bemærkninger  om  Nationaliseringens 

Indflydelse  paa  Kuleksporten  turde  have  særlig 
Interesse  for  danske  Læsere.  Under  Afhørin¬ 
gerne  for  Kulkommissionen  er  det  gentagne  Gange 
fremhævet  som  en  af  Nationaliseringens  Fordele, 
at  Staten  vilde  være  i  Stand  til  at  opnaa  en 
bedre  Eksportpris  end  de  private  Eksportører. 
Dette  finder  da  ogsaa  sit  Udtryk  i  Formandens 
Rapport,  Kapitel  4,  Paragraf  XXIV,  der  lyder 
som  følger: 

»The  export  trade  in  coal  has  greatly  increas- 
ed,  and  the  system  of  com petition  between 
many  private  colliery  owners  and  exporters  to 
obtain  orders  frequently  prevents  the  industry 
getting  the  full  value  for  the  article«. 

Med  andre  Ord,  hvis  hidtil  Eksportprisen  for 
Kul  ikke  har  været  ansat  fuldtud  efter  Reglerne 
for  Monopolprisens  Fastsættelse,  vil  man  kunne 
vente  sig  et  alvorligt  Forsøg  i  denne  Retning,  hvis 
Nationaliseringen  gennemføres.  Formandens  Ud¬ 
talelser  ser  ret  uskyldige  ud,  men  er  i  Virkelig¬ 
heden  ikke  til  at  tage  Fejl  af.  »Full  value«  er 
Monopolprisen,  der  kun  begrænses  ved  Hensynet  til 


andre  Landes  Konkurrence,  og  som,  hvis  denne 
helt  eller  delvis  udebliver,  bliver  den  Pris,  som 
man  kan  faa  Modtagerlandet  til  at  betale  for 
overhovedet  at  faa  Kul.  Det  eneste  prisnedsæt- 
tende  Moment  vilde  i  saa  Tilfælde  blive  Nød¬ 
vendigheden  af  at  skulle  placere  et  vist  Eks¬ 
portkvantum.  I  samme  Grad  denne  Nødvendig¬ 
hed  ikke  er  til  Stede  (og  alt  synes  jo  at  tyde 
paa,  at  Kuleksporten  vil  blive  meget  ringe)  kan 
Eksportlandet  forhøje  sine  Priser,  og  et  Land 
som  Danmark  vilde  blive  nødt  til  at  betale  den 
forlangte  Pris. 

Man  maa  formentlig  sætte  sit  Haab  til,  at 
Tyskland  og  U.  S.  A.  vil  gøre  alt  for  at  under¬ 
sælge  England.  Der  vil  i  alle  Tilfælde  være  al 
mulig  Anledning  til  med  den  største  Opmærk¬ 
somhed  at  følge  Udviklingen  i  de  tre  Landes 
Kulpolitik. 

(Se  ogsaa  i  Anledning  af  disse  Bemærkninger 
de  andetsteds  i  dette  Hefte  gengivne  Bestem¬ 
melser  i  Fredstraktaten  vedrørende  Tysklands 
Kulleverancer  til  Ententelandene.  —  Red.) 


#  ©  © 

Nogle  Bemærkninger  om  Arbejdsforholdene  i  England. 

Fra  vor  særlige  Londoner-Korrespondent. 


I  Tilslutning  til  Artiklerne  om  det  engelske 
Kulproblem  har  vor  Korrespondent  i  London 
sendt  os  følgende  Bemærkninger  vedrørende  de 
i  Øjeblikket  saa  aktuelle  engelske  Arbejdsfor¬ 
hold  : 

Det  er  med  ret  stor  Betænkelighed,  at  jeg 
drister  mig  til  at  skrive  om  ovenstaaende  Emne, 
da  et  virkeligt  Kendskab  kun  erhverves  ved  et 
ret  langvarigt  Studium.  Skulde  jeg  imidlertid 
have  Uret  i  en  Del  af  mine  Konklusioner,  bliver 
der  dog  altid  tilbage  visse  Positiviteter,  som  i 
sig  selv  kunde  være  af  Interesse. 

Det  er  mit  Indtryk,  at  England  tidligere  maa 
have  arbejdet  under  ganske  overordentlig  gun¬ 
stige  Vilkaar,  navnlig  fordi  Adgangen  til  Raa- 
materialerne  har  været  saa  overordentlig  let,  og 
Forbindelserne  saa  godt  indarbejdede. 

Englænderne  har  ikke  været  nødt  til  forceret 
Arbejde,  hverken  legemligt  eller  aandeligt,  og 
dette  har  i  Virkeligheden  haft  til  Følge,  at  Gen¬ 
nemsnitsenglænderen  arbejder  under  kort  Tid  i 
Ro  og  Mag. 

Den  saaledes  medfødte  Tilbøjelighed  hertil 
støttes  for  Tiden  selvfølgelig  af  den  Bevægelse, 


der  gaar  over  hele  Verden  for  at  opnaa  bedre 
sociale  Kaar  for  den  arbejdende  Mand,  højere 
Løn  og  kortere  Arbejdstid,  altsammen  paa  et 
Tidspunkt,  hvor  man  skulde  tro,  at  det  vilde 
være  nødvendigt  at  anstrenge  alle  Kræfter  for  at 
erstatte  de  umaadelige  Tab,  Samfundsproduktio¬ 
nen  har  lidt  baade  i  Henseende  til  Spild  af  Ma¬ 
terialer  og  Ødelæggelse  af  Produktionsmidler. 

Den  engelske  Forretningsmand  tager  ind  fra 
Landet  ved  10 — 11  Tiden  og  forlader  sit  Kontor 
igen  ved  4 — 5  Tiden.  I  Mellemtiden  har  han 
anvendt  en  Timestid  paa  Lunch.  Selvfølgelig 
gælder  dette  ikke  alle  —  ogsaa  det  mest  ener¬ 
giske  Arbejde  kendes  ved  Siden  af. 

Arbejdet  i  Fabrikerne  begynder  først  ved  8 — 9 
Tiden,  og  det  underordnede  Kontorpersonale  be¬ 
gynder  sjeldent  Arbejdet  før  I\l.  972 — 10.  Eng¬ 
lænderne  overholder  omhyggeligt  deres  weekends 
og  holidays,  og  Trangen  til  at  deltage  i  For¬ 
lystelseslivet  er  sikkert  ikke  mindre  end  i  Dan¬ 
mark. 

Den  engelske  Arbejderbevægelse  synes  i  alt 
væsenligt  at  have  samme  Karakter  som  den  dan¬ 
ske.  De  syndikalistiske  Bestræbelser  synes  ikke 

at  have  nogen  absolut  gunstig  Jordbund  her  i 
England.  Stærkest  er  den  blandt  Industriens 
Smertens-Børn,  Minearbejderne,  der  som  tidli¬ 
gere  nævnt  rejser  det  ene  Krav  efter  det  andet. 
Jeg  nævner  som  Eksempel,  at  South  Wales  Mi¬ 
ners  Federation  nylig  holdt  et  Møde  i  Cardiff, 
hvor  man  blandt  andet  vedtog,  at  nu  skulde  Exe- 
cutive  Raadet  arbejde  for  at  faa  indført  ensartede 
Lønningsskalaer  for  alle  Klasser  af  Arbejderne, 
baade  i  og  udenfor  Minerne.  Et  Tillæg  af  Vs 
skulde  betales  for  Eftermiddags-  og  Natskifter, 
og  Aldersgrænsen  for  at  faa  Løn  som  voksen, 
skulde  reduceres  fra  21  Aar  indtil  18  Aar  for 
alt  Arbejde  i  og  ved  Minerne.  Foruden  de  sæd¬ 
vanlige  Fridage  vilde  man  forlange  28  Dages 
Ferie  om  Aaret,  saaledes  at  man  i  den  Tid  oppe¬ 
bar  fuld  Løn. 

Adskillige  Delegerede  protesterede  mod  at  an¬ 
bringe  £  50  000  af  Sammenslutningens  Penge  i 
War  Loans  paa  Grund  af  Regeringens  Indblan¬ 
ding  i  de  russiske  Forhold.  Spørgsmaalet  om 
at  trække  Pengene  tilbage  blev  henvist  til  en 
særlig  Konference. 

Jeg  havde  forleden  Dag  en  Samtale  med  Mr. 
Glenday,  Lederen  af  Labour  Department  i  Fede¬ 
ration  of  British  Industry.  Efter  hans  Mening 
er  Forholdet  mellem  Arbejdsgiver  og  Arbejder  i 
det  hele  og  store  godt.  Han  nævnte  hvilken 
heldig  Indflydelse  Fællesforeningen  af  Arbejds¬ 
givere  og  Arbejdere  indenfor  de  forskellige  Fag 
havde  haft  paa  Resultatet  af  de  Konferencer, 
der  havde  været  ført  til  Fastsættelse  af  Arbejds¬ 
løn  og  Arbejdstid.  Han  var  i  og  for  sig  ikke 
særlig  bekymret  med  Hensyn  til  Fremtidsudsig¬ 
terne.  Arbejdernes  Krav  om  kortere  Arbejdstid 
mødte  ikke  ringe  F'orstaaelse  hos  de  britiske 
Arbejdsgivere. 

Naar  Arbejderne  i  Maskinindustrien  for  Tiden 
ønsker  Arbejdstiden  reduceret  til  44  Timer  og  i 
Bomuldsindustrien  til  40  Timer,  mente  han,  at 
Kravet  vilde  have  nogle  Chancer  for  at  blive 
gennemført,  fordi  man  havde  Indtrykket  af,  at 
Produktionen  ikke  vilde  blive  synderlig  formind¬ 
sket  derved. 

Jeg  spurgte  ham  om  hans  Mening  med  Hen¬ 
syn  til  Spørgsmaalet  om,  hvorvidt  Arbejderne 
ikke  vilde  arbejde  længere  end  de  stipulerede  An¬ 
tal  Timer  eller  om  det  gjaldt  for  dem  at  tjene 
mere  i  Overarbejdspenge.  Han  svarede,  at  delte 
Spørgsmaal  var  yderst  forskelligt  for  de  forskel¬ 
lige  Fag  og  laa  for  Tiden  ganske  uklart.  Medens 
der  for  Eksempel  ikke  er  nogen  Tvivl  om,  at 


Kulminearbejderne  absolut  ikke  har  i  Sinde  at 
arbejde  mere  end  de  7  Timer,  der  er  tilsagt  dem 
fra  1.  Juli  dette  Aar,  kunde  det  meget  let  tæn¬ 
kes,  at  der  vil  blive  præsteret  Overarbejde  i 
andre  Industrier.  Trade  Unions  holder  foreløbig 
meget  stærkt  paa,  at  der  ikke  maa  gøres  Over¬ 
arbejde,  og  det  tør  betragtes  som  temmelig  sik¬ 
kert,  at  før  alle  de  hjemvendende  Soldater  har 
faaet  Beskæftigelse,  vil  Tendensen  gaa  i  denne 
Retning.  I  denne  Forbindelse  vil  jeg  nævne,  at 
der  hidtil  er  demobiliseret  2  500  000  Soldater,  og 
heraf  er,  efter  Sir  Eric  Geddes  Udtalelser,  kun 
400  000  uden  Arbejde.  Man  maa  her  erindre, 
at  Regeringens  Forholdsregler  til  at  bringe  Indu¬ 
strien  paa  Fode  for  en  meget  stor  Del  har  væ¬ 
ret  ret  drastiske,  jfr.  de  utallige  Importforbud, 
det  eneste  Middel,  hvormed  man  har  kunnet 
møde  den  fremmede,  navnlig  amerikanske  Kon¬ 
kurrence,  paa  vedkommende  Omraader. 

Da  jeg  forsigtigt  antydede,  at  det  muligvis 
kunde  tænkes,  at  der  vilde  fremkomme  en  van¬ 
skelig  Situation  for  den  britiske  Industri,  hvis 
man  fortsatte  altfor  langt  med  Hensyn  til  at 
give  efter  for  Arbejdernes  Krav  om  højere  Løn¬ 
ninger  og  indskrænket  Arbejdstid,  udtalte  Mr. 
Glenday,  at  man  selvfølgelig  maatte  følge  Spørgs¬ 
maalet  med  den  største  Opmærksomhed,  men 
at  man  dog  havde  den  Trøst,  at  Forholdene 
var  ens  over  hele  den  producerende  Verden,  og- 
saa  i  Amerika  var  Arbejdernes  Krav  paa  Dags¬ 
ordenen,  og  de  vilde  blive  fremført  med  stor 
Styrke  i  Løbet  af  den  nærmeste  Tid. 

Der  er  vist  imidlertid  ingen  Tvivl  om,  at  den 
britiske  Industri  vil  blive  nødt  til  at  tage  sig  al¬ 
vorligt  sammen  for  at  møde  de  kommende  Ti¬ 
ders  Vanskeligheder.  Jeg  har  tidligere  berørt 
Spørgsmaalet  om,  hvorledes  Kulproduktionen  i 
Fremtiden  sandsynligvis  bliver  en  ret  ringe  Ind¬ 
tægtskilde  for  England,  baade  fordi  den  for¬ 
mindskede  Eksport  bringer  langt  færre  Penge 
til  Landet,  og  fordi  den  forhøjede  indenland¬ 
ske  Pris  vil  fordyre  Produktionen  for  de  kul¬ 
forbrugende  Industrier.  Rapporter  fra  en  Mængde 
betydelige  Firmaer  og  industrielle  Sammenslut¬ 
ninger  rundt  omkring  i  Landet  viser  da  ogsaa, 
at  Industrien  er  i  høj  Grad  bekymret,  ligesom 
Stemningen  mod  at  efterkomme  Minearbejder¬ 
nes  overdrevne  Krav  bliver  stærkere  og  stær¬ 
kere,  men  ogsaa  i  mange  andre  Industrigrene 
vil  det  blive  nødvendigt  at  revidere  de  afslut¬ 
tede  og  under  Forhandling  værende  Arbejds¬ 
aftaler. 

Hertil  kommer  den  Omstændighed,  at  den 
britiske  Industri  under  Krigen  vistnok  i  ret  høj 
Grad  har  været  nødt  til  at  afholde  sig  fra  de 
nødvendige  Forbedringer  og  Nyanskaffelser.  Det 
er  bleven  mig  fortalt,  at  mange  Industrier  tidli¬ 
gere  har  kunnet  konkurrere,  skønt  deres  Anlæg 
langt  fra  har  været  tidssvarende.  Det  vil  utvivl¬ 
somt  blive  nødvendigt  i  Fremtiden  at  tage  Skeen 
i  en  anden  Haand. 

Jeg  vil  som  en  lille  Illustration  af  dette  For¬ 
hold  nævne,  at  inden  jeg  forlod  Danmark  var 
Priserne  paa  amerikanske  Tin  Plates  ganske 
overordentlig  høje,  medens  de  nu  tilbydes  til 
Konkurrencepriser.  Om  dette  skyldes,  at  de 
amerikanske  Anlæg  i  Virkeligheden  nu  er  de  en¬ 
gelske  overlegne,  eller  det  er  et  Forsøg  paa  dum¬ 
ping,  skal  jeg  lade  være  usagt,  men  en  Kends¬ 
gerning  er  det,  at  Fabrikanterne  af  Tin  Plates 
i  Wales  er  i  høj  Grad  foruroligede.  Importen 
af  amerikanske  Tin  Plates  til  Wales  begyndte 
for  nogle  Uger  siden,  og  i  Erkendelse  af  den 
fælles  Fare  besluttede  en  Konference  af  Arbejds¬ 
givere  og  Arbejdere  i  Branchen  at  sende  en  De¬ 
legation  til  Amerika  for  at  studere  de  amerikan¬ 
ske  Produktionsmetoder. 

Saavidt  jeg  kan  se,  vil  Udviklingen  af  alle 
disse  Forhold  være  tvivlsomme,  men  i  alle  Til¬ 
fælde  af  største  Interesse. 

□□□□□□ 

Fredstraktatens  Bestemmelser 
vedrørende  Tysklands  Kuleksport. 

Af  den  i  Tyskland  offentliggjorte  officielle  Oversæt¬ 
telse  af  Fredstraktatens  franske  Originaltekst  skal  vi 
her  gengive  Traktatens  Bestemmelser  med  Hensyn  til 
Tysklands  fremtidige  Kulleverancer  under  Artikel  244, 
Afdeling  V.: 

§  I- 

Tyskland  forpligter  sig  til  paa  Anfordring  af  de 
undertegnede  Signaturmagter  i  den  foreliggende  Freds¬ 
traktat  at  levere  følgende  Mængder  af  Kul  og  Kul-Bi¬ 
produkter. 

§  2. 

Tyskland  leverer  til  Frankrig  i  Løbet  af  10  Aar  7 
Miil.  Tons  Kul;  yderligere  leverer  Tyskland  fil  Frank¬ 
rig  hvert  Aar  saa  mange  Kul,  som  udgør  Forskellen 
mellem  Aarsproduktionen  før  Krigen  af  de  Bjergvær¬ 
ker  i  Nordfrankrig,  som  er  ødelagt  af  Krigen,  og  Pro¬ 
duktionen  af  Gruberne  i  disse  Distrikter  i  de  følgende 
Aar.  Den  vil  under  de  første  5  Aar  ikke  overskride 
20  Miil.  Tons  aarlig  og  under  de  følgende  10  Aar  ikke 
8  Mili.  Tons.  Det  er  en  Selvfølge,  at  de  nordfranske 
Bjergværkers  Genopbygning  vil  blive  drevet  med  al 
Energi. 


§  3. 

Tyskland  leverer  til  Belgien  8  Miil.  Tons  Kul  aar¬ 
lig  gennem  10  Aar. 

§  4. 

Tyskland  leverer  til  Italien  følgende  maksimale 
Kvanta  af  Kul: 

Juli  1919  til  Juni  1920  :  47a  Miil.  Tons 


1920  - 

—  1921 :  6 

— 

1921  - 

—  1922:  llh  — 

— 

1922  - 

—  1923:  8 

— 

1923  - 

—  1921:  87a 

— 

og  i  Løbet  af  de  næste  5  Aar  8V2  Miil.  Tons. 

Mindst  V 3  af  disse  Leverancer  udføres  landværts. 

§  5. 

Tj'skland  leverer  Luxemburg,  hvis  Skadeserstat¬ 
ningskommissionen  forlanger  det,  en  aarlig  Mængde 
af  Kul,  som  er  lige  saa  stor  som  den  Mængde  tyske 
Kul,  Luxemburg  aarlig  anvendte  før  Krigen. 

§  6. 

Følgende  Priser  vil  være  at  betale  for  disse  Kul¬ 
leverancer  i  Henhold  til  de  nævnte  Fordringer: 

a)  Leverancer  pr.  Bane  eller  Vandvej.  Prisen  stil¬ 
ler  sig  som  den  tyske  Pris  frit  Grube,  som  de  tyske 
Rigsundersaatter  har  at  betale  med  Tillæg  af  Fragten 
til  henholdsvis  Frankrigs,  Belgiens,  Italiens  eller 
Luxemburgs  Grænse.  Dog  maa  Prisen  ikke  overstige 
Grubeprisen  for  engelske  Eksportkul.  Prisen  for  bel¬ 
giske  Bunkerkul  maa  ikke  overstige  Prisen  for  hol¬ 
landske  Bunkerkul. 

Tarifen  for  Befordring  pr.  Bane  eller  pr.  Vandvej 
maa  ikke  være  højere  end  de  laveste  Tarifer  for  til¬ 
svarende  Transporter  i  Tyskland. 

b)  Leverancer  søværts.  Prisen  er  enten  den  t)rske 
Eksportpris  f.  o.  b.  i  de  tyske  Havne  eller  den  en¬ 
gelske  Eksportpris  f.  o.  b.  i  de  engelske  Havne,  i  hvert 
Tilfælde  den  laveste  af  begge. 

§  7. 

De  delagtige  allierede  og  associerede  Regeringer 
kan  i  Stedet  for  Kul  forlange  Leverancer  af  Htitte- 
koks,  nemlig  for  4  Tons  Kul  3  Tons  Koks. 

§  8. 

Tyskland  forpligter  sig  til  i  3  Aar  efter  denne 
Traktats  Ikrafttræden  aarlig  at  levere  følgende  Pro¬ 
dukter  til  Frankrig  og  at  befordre  dem  pr.  Skinne¬ 
eller  Vandvej  til  den  franske  Grænse: 

Benzol  35  000  Tons 

Kultjære  50  000  » 

svovlsur  Ammoniak  30  000  » 

Stenkultjæren  kan  efter  den  franske  Regerings  Valg 
helt  eller  delvis  erstattes  i  lige  Mængder  af  destille¬ 

rede  Produkter  som :  lette  Olier,  tunge  Olier,  Anthra- 
cen,  Napbtalin  eller  Beg. 

§  9. 

Prisen  for  Koks  og  de  andre  i  §  8  nævnte  Produk¬ 
ter  skal  svare  til,  hvad  Rigsundersaatterne  betaler. 
Alle  Betingelser  for  Forsendelse  og  Transport  til  den 
franske  Grænse  eller  til  de  tyske  Havne  skal  være  de 
gunstigste,  som  bydes  tyske  Rigsundersaatter  for  de 
samme  Produkter. 

§  10. 

Fordringerne  i  Henhold  til  de  foreliggende  Bestem¬ 
melser  sker  ved  Skadeserstatningskommissionens  For¬ 
midling. 

Denne  har  under  Udførelse  af  ovenstaaende  Be¬ 
stemmelser  at  afgøre  alle  Spørgsmaal  med  Hensyn 
til  Fremgangsmaaden,  Beskaffenhed  og  Mængden  af 
Leverancerne,  Mængden  af  de  Koks,  der  skal  leveres 
i  Stedet  for  Kul,  Frister  og  Former  for  Leveringer 
og  Betalinger.  Fordringerne,  som  skal  ledsages  af 
hensigtsmæssige  Detailfortegnelser,  vil  være  at  med¬ 
dele  Tyskland  120  Dage  før  Terminen  for  Begyndel¬ 
sen  af  Leverancerne,  naar  det  drejer  sig  om  Leve¬ 
rancerne  fra  1.  Januar  1920,  og  30  Dage  før  Terminen 
for  Leverancerne  mellem  Datoen  for  nærværende 
Traktats  Ikrafttræden  og  1.  Januar  1920.  Indtil  Tysk¬ 
land  har  modtaget  de  i  disse  Paragrafer  forudsatte 
Fordringer,  vedbliver  Bestemmelserne  i  Protokollen 
af  25.  December  1918  (Bestemmelserne  i  Artikel  VI  i 
Vaabenstilstandstraktaten  af  11.  November  1918)  at 
være  i  Kraft.  Ønskerne  angaaende  de  i  §§  7  og  8 
forudsatte  Erstatningsleveringer  meddeles  den  tyske 
Regering  med  en  nærmere  Frist,  som  Kommissionen 
anser  for  tilstrækkelig.  Hvis  Kommissionen  agter 
det  for  afgjort,  at  den  fulde  Opfyldelse  af  Fordrin¬ 
gerne  er  egnet  til  at  belaste  de  tyske  industrielle  Be¬ 
hov  i  for  høj  Grad,  kan  den  forskyde  Fordringerne 
eller  erklære  dem  for  ugyldige  ligesom  regulere  Leve¬ 
rancernes  Rækkefølge.  De  Kul,  der  vil  være  at  le¬ 
vere  som  Erstatning  for  de  ødelagte  Kulbjergværker, 
gaar  forud  for  alle  andre  Leveringer. 

(Til  disse  Betingelser,  i  Henhold  til  hvilke  der  alt- 
saa  maksimalt  kan  baandlægges  ca.  43  Miil.  Tons  Kul 
aarlig  i  de  nærmeste  Aar,  vil  det  have  sin  Interesse 
at  tilføje,  at  Tysklands  samlede  Stenkulproduktion  i 
1912  androg  177  Miil.  Tons  og  i  1915  146  Mili.  Tons, 
medens  den  tyske  Stenkuleksport  i  1913  androg  34,6 
Miil.  Tons.  —  Red.) 

□□□□□□ 

Moderne  Lærlingeuddannelse. 

Blandt  de  Forholdsregler,  den  tyske  Industri  har 
truffet  i  sin  egen  og  Arbejdernes  Interesse,  er  Lær¬ 
lingenes  praktiske  og  teoretiske  Uddannelse  uden 
Tvivl  en  af  de  vigtigste.  I  Stedet  for  Aar  ud  og  Aar 
ind  at  lade  Lærlingene  forrette  et  eller  andet  Arbejde 
indenfor  et  nødvendigvis  begrænset  Virksomhedsom- 
raade,  bestræber  man  sig  nu  for  at  uddanne  en  Stab 
af  skolede,  med  alle  Grene  af  Virksomheden  fortro¬ 
lige  Arbejdere.  Saaledes  besidder  f.  Eks.  Siemens- 
Schuekertwerke  i  Berlin  i  Firmaets  forskellige  Værker 
særlige  Lærlingeværksteder,  hvor  Lærlingene  under 
Opsj  n  af  erfarne,  specielt  ansatte  Mestre  faar  deres 
første  praktiske  Uddannelse. 

Lærlingene  optages  til  den  1.  April  og  den  1.  Ok¬ 
tober  hvert  Aar.  Ved  Ansættelsen  lages  i  første  Række 
Sønnerne  af  Firmaets  Arbejdere  og  Embedsmænd  i 
Betragtning;  andre  kan  kun  blive  optagne  i  begræn¬ 
set  Udstrækning.  I  Overensstemmelse  med  Driftens 


Mangesidighed  uddannes  Klejnsmede-,  Drejer-,  Værk- 
tojssmede-,  Modelsnedker-  og  Modellererlærlinge.  Da 
—  særlig  for  Tilvirkningen  af  Isolationsmateriel  —  et 
stort  Antal  Arbejdersker  stadigt  beskæftiges  i  Firmaets 
Fabriker,  har  man  i  den  sidste  Tid  gjort  Forsøg  med 
Uddannelse  af  kvindelige  Lærlinge,  der  eventuelt  se¬ 
nere  skal  anvendes  som  Værkstedsledere  og  Mestre. 
Resultaterne  i  denne  Retning  har  hidtil  været  ret  til¬ 
fredsstillende;  de  kvindelige  Lærlinge  staar  i  faglig 
Henseende  ikke  tilbage  for  deres  mandlige  Kamme¬ 
rater. 

Inden  Lærlingen  antages,  bliver  hans  eller  hendes 
fysiske  Duelighed  underkastet  en  Kontrol  ved  medi¬ 
cinsk  Undersøgelse  af  en  af  Firmaets  Læger;  for¬ 
øvrigt  forudsættes,  at  Lærlingen  med  godt  Resultat 
har  gennemgaaet  en  Folkeskole.  Uddannelsen  varer  4 
Aar;  under  det  første  Fjerdingaar,  der  anses  som  en 
Slags  Prøvetid,  kan  Kontrakten  fra  begge  Sider  uden 
videre  Formalitet  løses.  Lærlingenes  Uddannelse  er 
for  Sønner  af  Firmaets  Arbejdere  og  Embedsmænd 
gratis,  medens  de  øvrige  maa  betale  Lærepenge.  Disse 
Bidrag  er  bestemt  for  Værkernes  Understøttelseskas¬ 
ser.  Medens  de  Lærlinge,  der  skal  uddannes  som 
Smede,  Mekanikere,  Drejere  eller  Værktøjsmagere, 
først  i  nogen  Tid  maa  arbejde  i  de  forskellige  Vær¬ 
kers  specielle  Lærlingeværksteder,  indtræder  Model¬ 
lerer-  og  Modelsnedkerlærlingene  umiddelbart  i  Vær¬ 
kets  tilsvarende  Afdeling. 

I  Lærlingeværkstedet  gøres  Lærlingene  efter  en 
metodisk  Arbejdsplan  fortrolige  med  alle  forekom¬ 
mende  Arbejder,  der  hører  til  Metal-  og  Træbearbejd¬ 
ning;  i  dette  Øjemed  er  Værkstederne  blevet  forsynet 
med  alle  nødvendige  Hjælpemidler  og  Værktøjsmaski¬ 
ner.  Opholdet  i  Lærlingeværkstedet  varer,  alt  efter 
Lærlingens  Fremskridt,  1 — lVa  Aar,  hvorefter  han 
bliver  optaget  i  den  af  Værkets  Afdelinger,  der  svarer 
til  Lærlingens  Specialfag.  Her  arbejder  Lærlingen 
under  Tilsyn  af  en  erfaren  Mester  enten  selvstændig 
eller  sammen  med  en  noget  ældre  Svend.  Under  det 
første  Aar  arbejder  han  gratis,  under  det  andet  faar 
han  derimod  en  Løn  af  3  Mark,  under  det  tredje  Aar 
6  Mark,  og  under  det  fjerde  Aar  9  Mark  om  Ugen. 
Desuden  har  han  i  det  sidste  Aar  Lejlighed  til  ved 
Deltagelse  i  Akkordarbejde  at  tjene  ca.  9  Mark  pr.  Uge. 

Under  den  nu  afsluttede  Verdenskrig  er  der  for 
Siemens-Schuekertwerkes  Lærlinge  blevet  indrettet 
en  Fagskole,  hvor  de  faar  den  nødvendige  teoretiske 
Undervisning  og  som  af  Undervisningsministeren  er 
blevet  anerkendt  som  fuldgyldig  Erstatning  for  Kom¬ 
munernes  obligatoriske  Fortsættelsesskoler.  Lærlin¬ 
gene  er  nødsagede  til  under  hele  Uddannelsestiden  at 
besøge  denne  Skole.  Skolen  omfatter  8  Klasser,  hver 
med  et  halvt  Aars  Undervisningstid.  Fagene  er  føl¬ 
gende:  Modersmaal,  Aritmetik,  Medborgerlære,  Tek¬ 
nologi,  Geometri  og  Algebra,  Fysik  og  Kemi,  Boghol¬ 
deri,  Kalkulation  og  Tegning.  De  forskellige  Fags  For¬ 
bindelse  med  Praksis  bliver  altid  i  første  Række  taget 
i  Betragtning;  alle  unødvendige,  rent  teoretiske  Øvel¬ 
ser  undgaas.  For  at  naa  dette  ansættes  som  Lærere 
pædagogisk  uddannede  Personer  blandt  Firmaets 
Funktionærer,  der  under  Skoletimerne  er  fri  for  Tje¬ 
neste.  Skolens  Ledelse  varetages  hovedsagelig  af  en 

Kreds  af  Firmaets  Ingeniører.  Undervisningen  er  fuld¬ 
stændig  gratis;  Undervisningsmaterialet  —  Bøger, 
Skrivebøger  etc.  —  leveres  til  halv  Pris.  Undervis¬ 
ningstiden  er  Kl.  774— li1/*  Form.,  om  Vinteren  Kl. 
8—12.  Lærlingenes  Antal  er  for  Øjeblikket  omtrent  260. 

A.  G. 

□□□□□□ 

Udvidelse  af  Industribygningen. 

Paa  Industriforeningens  sidste  Repræsentantskabs¬ 
møde  forelagdes  en  Plan  angaaende  forskellige  Ud¬ 
videlser  af  Industribygningen,  der  navnlig  tager  Sigte 
paa  Tilvejebringelsen  af  Udstillings-  og  Kongresloka¬ 
ler  m.  m. 

Planen  gaar  ud  paa  at  udnytte  de  to  Gaarde,  som 
ligger  indenfor  det  omfangsrige  Bygningskompleks, 
idet  der  opføres  to  Sidefløje  i  Forbindelse  med  Midter¬ 
bygningen  —  Industriforeningens  nuværende  Udstil¬ 
lingssal  —  saaledes  at  der  fremkommer  flere  store 
Sale,  som  kan  benyttes  og  udlejes  saavel  enkeltvis 
som  samlede  til  Udstillinger,  Kongresser,  Møder,  Fore¬ 
drag  o.  1. 

Industriforeningens  Repræsentantskab  stillede  sig 
ved  Mødet  imødekommende  overfor  det  af  Formanden, 
Ingeniør  Foss,  paa  Bestyrelsens  og  Byggeudvalgets 
Vegne  fremsatte  Forslag  og  bemyndigede  Bestyrelsen 
og  nævnte  Udvalg  til  i  Sommerens  Løb  at  arbejde 
videre  paa  en  nærmere  Udformning  af  Forslaget,  saa¬ 
ledes  at  der  engang  i  Løbet  af  Efteraaret  vil  kunne 
forelægges  Repræsentantskabet  endelige  Planer. 

□□□□□□ 

Mindre  Meddelelser. 

Engelske  Regerings-Auktioner. 

Fra  Danish  Trade  Office,  London,  har  Industriraa- 
det  modtaget  en  Fortegnelse  over  automatiske  Presser 
til  Fabrikation  af  Tin  m.  m.,  som  vil  blive  bortsolgt 
ved  Auktion  af  det  engelske  Ammunitionsministerium. 
Man  forventer  hver  14.  Dag  at  modtage  en  lignende 
Fortegnelse  over  de  Varer,  den  engelske  Regering  hver 
14.  Dag  bortsælger  ved  Auktion.  Saavel  disse  som 
den  førnævnte  Liste  vil  blive  fremlagte  til  Gennem¬ 
syn  i  Industriraadets  Ekspedition. 

Handelsbalancen. 

Handelsstatistiken  for  Maj  Maaned  foreligger  nu 
og  udviser  en  Indførselsværdi  af  186  Miil.  Kr.  og  en 
Udførselsværdi  af  61  Mili.  Kr.,  d.  v.  s.  et  Underskud 
af  125  Mili.  Kr.  i  vor  Disfavør.  I  April  Maaned  var 
Differencen  ca.  140  Mili.  Kr.,  saaledes  at  der  er  en 
lille  Bedring  til  Stede,  men  Tallene  er  dog  stadig 
yderst  alvorlige  og  maner  til  Forsigtighed.  I  Maane- 


derne  Januar— Maj  er  det  samlede  Underskud  i  vor 
Handelsomsætning  530  Mili.  Ivr.,  idet  Importen  androg 
734  Miil.  Kr.  og  Eksporten  204  Miil.  Kr.,  altsaa  mere 
end  V 2  Milliard  Kroners  Underskud  i  Løbet  af  5 
Maaneder. 

Mineralske  Olier  i  England. 

»Times«  har  af  og  til  bragt  Meddelelser  om  de 
omfattende  Olieboringer,  der  for  Tiden  finder  Sted  i 
Derbyshire  i  England.  Der  bores  Dag  og  Nat,  og  Re¬ 
sultaterne,  som  maa  vise  sig  i  en  nær  Fremtid,  imøde¬ 
ses  med  de  største  Forventninger.  Det  er  givet,  at 
i  alt  Fald  2  af  de  7  Borehuller  indeholder  mineralsk 
Olie,  som  er  af  en  særlig  udmærket  Kvalitet,  der 
snarest  staar  over  de  almindelig  kendte  Mærker,  men 
det  er  dog  endnu  ikke  sikkert,  om  Boringen  vil  betale 
sig.  Olieboring  er  et  Lotterispil,  og  »Times«  advarer 
mod  at  nære  alt  for  sangvinske  Forhaabninger,  sam¬ 
tidig  med. at  det  dog  selv  siger,  at  hvis  man  er  stødt 
paa  nogle  af  de  rigtige  Kilder,  vil  denne  Opdagelse 
kunne  maale  sig  med  de  største  industrielle  Opfin¬ 
delser  og  betegne  en  Verdensomvæltning  indenfor 
Industrien,  hvis  Resultater  vil  kunne  raade  Bod  paa 
Krigens  Ødelæggelser  og  give  England  nye  økonomi¬ 
ske  Chancer. 

Fortrinsvis  Befordring  i  Tyskland  af  Eksportvarer. 

Ifølge  tyske  Bladmeddelelser,  som  af  Industriraa¬ 
dets  Kontor  i  Berlin  er  tilsendt  Industriraadet,  vil 
Jernbanevogne  uden  særlig  Tilladelse  fra  Jernbane¬ 
direktionen  kunne  stilles  til  Raadighed  for  Eksport 
af  følgende  vigtige  Varer:  Kalisalte,  Kul,  Koks,  Bri¬ 
ketter,  Kvalitetsstaal,  Farvestoffer,  farmaceutiske  Va¬ 
rer,  Porcelæn,  Spisesalt  og  Maskiner.  For  Eksport  af 
alle  andre  Varer  vil  Jernbanevogne  kun  stilles  til 
Raadighed,  naar  Tilladelse  foreligger  fra  Jernbane¬ 
direktionen  og  kun  saafremt  Afsenderen  forelægger 
en  »Nødvendighedsattest«  (Dringlichkeitsbescheini- 
gung)  fra  Rigskommissæren  for  Ud-  og  Indførselsbe¬ 
villinger.  I  denne  Attest  skal  bekræftes,  at  Udførslen 
af  de  i  Attesten  nævnte  Varer  har  nationaløkonomisk 
Interesse  for  Tyskland. 

Det  bemærkes,  at  der  under  Eksportvarer  ogsaa 
falder  Forsendelser,  der  opgives  at  skulle  gaa  til  en 
indenlandsk  Omladningsplads  eller  til  en  Søhavn  til 
Viderebefordring  til  Udlandet.  Hvor  det  gælder  ud¬ 
førselsforbudte  Varer  maa  nu  som  tidligere  —  ogsaa 
naar  det  gælder  de  ovenfor  nævnte  vigtige  Eksport¬ 
varer  —  Jernbanevogne  kun  stilles  til  Raadighed  til 
Udlandet,  naar  der  foreligger  Eksporttilladelse  fra 
Rigskommissæren  for  Eksport  og  Import.  Denne  Rigs¬ 
kommissær  er  i  stadig  Føling  med  Generaldirektora¬ 
tet  for  Trafikvæsenet  og  prøver,  inden  den  nævnte 
»Nødvendighedsattest«  udstedes,  om  de  paagældende 
Forsendelser  er  ønskelige  set  fra  et  trafikmæssigt  Syns¬ 

Er  en  Toldrevision  nødvendig? 


Fra  anset  Side  i  vor  Industri  har  vi  modtaget 
følgende : 

Den  voldsomme  Forringelse  af  Pengenes  Værdi, 
som  Krigen  har  medført,  har  naturligt  foraarsa- 
get,  at  alle  Toldtarifsatser,  der  ikke  er  fastsat 
efter  Værditoldprincipet,  i  Realiteten  i  Forhold 
til  de  paagældende  Varers  Værdi  er  blevet  be¬ 
tydeligt  forringet.  Som  Følge  deraf  er  ogsaa  de 
forskellige  Staters  reelle  Indtægt  af  Toldafgifter 
sunket  tilsvarende.  En  Regulering  bliver  da  og¬ 
saa  paa  dette  Felt  en  Nødvendighed. 

Den  franske  Regering  har,  for  at  forøge  Sta¬ 
tens  Indtægter  og  for  at  værne  om  det  natio¬ 
nale  Arbejde,  ved  et  Dekret  af  14.  Juni  d.  A. 
forøget  Toldafgiften  med  et  Værditillæg,  svin¬ 
gende  mellem  ca.  10  og  30  pCt.  af  Værdien. 
Denne  Toldforhøjelse  falder  sammen  med  den 
næsten  almindelige  Frigivelse  af  Importen  af 
hidtil  indførselsforbudte  Varer  og  med  den  Let¬ 
telse  for  Handel  og  Omsætning  i  det  hele,  som 
det  i  Frankrig  som  alle  Vegne  har  været  nød¬ 
vendigt  at  gaa  tilbage  til  for  ikke  langsomt  at 
strangulere  det  produktive  Næringsliv.  Værdi¬ 
toldprincipet,  hvis  teoretiske  Fortrinlighed  staar 
saa  klart  for  alle  idealistiske  Nationaløkonomer, 
har  som  bekendt  sine  praktiske  Vanskeligheder 
i  Gennemførelsen,  og  allerede  den  8.  Juli  har 
derfor  de  franske  Ministerier  indstillet  til  Repu- 
blikens  Præsident  at  gaa  over  til  den  alminde¬ 
lige  Vægttold.  Indstillingen  er  motiveret  ved  de 
kendte  Indvendinger  mod  Værditolden:  »den 
giver  Anledning  til  Bedragerier,  den  udfordrer 
Udfærdigelse  af  Papirer  og  Nødvendigheden  af 
at  give  Oplysninger  for  Afsender  og  Modtager 
af  Varen,  det  er  tit  nødvendigt  at  tilkalde  tek¬ 
niske  Eksperter  for  at  træffe  Afgørelse  angaaende 
en  Vares  Værdi  m.  m.« 


Den  8.  Juli  er  da  udstedt  et  nyt  Dekret,  der 
fastsætter  en  Række  Koefficienter  for  de  forskel¬ 
lige  Positioner  i  Toldtarifen.  Disse  Koefficienter 
giver  multipliceret  med  Tarifens  Satser  i  den 
gamle  Toldtarif  den  ny  Toldsats.  Koefficientens 
Størrelse  ligger  for  de  fleste  Varers  Vedkom¬ 
mende  omkring  2,  og  der  er  ikke  benyttet  højere 
Koefficient  end  3  og  ikke  lavere  end  1. 

En  Revision  af  en  Toldtarif  som  den  be¬ 
skrevne  har  altsaa  egentlig  kun  den  Virkning 
at  genindføre  normale  Toldforhold,  saaledes  som 
de  var,  før  Krigen  forrykkede  alle  Værdier,  og 
det  nuværende  Øjeblik,  hvor  normale  Forhold 
efterhaanden  indtræder,  er  sikkert  det  rigtige 
Øjeblik  til  at  gennemføre  disse  Forholdsregler. 
—  Herhjemme  vil  vi  faa  Anledning  til  at  se 
dette  Spørgsmaal  i  Øjnene,  naar  de  nye  Skatte¬ 
love  er  kommet  i  Ørden,  og  naar  Statens  Ind¬ 
tægter  atter  skal  forøges  som  Følge  af  Udgifts¬ 
forøgelsen,  der  sikkert  ikke  har  naaet  Bølge¬ 
toppen. 

For  den  danske  Industri,  der  stadig  haardere 
beskattes  ved  direkte  Afgifter,  vil  der  da  være 
Anledning  til  med  Kraft  og  Vægt  at  hævde,  at 
Grænsen  for  de  direkte  Skatter  er  naaet,  at  de 
tidligere  normale  Toldværdiforhold  atter  bør 
indføres  ved  en  Koefficienttarif,  og  at  der  sidst, 
men  ikke  mindst  maa  værnes  om  vor  Produk¬ 
tionsevne.  —  Det  maa  staa  alle  klart,  at  de 
meget  store  Fordringer  i  Henseende  til  Udbytte 
af  Arbejde,  der  nu  stilles  af  saa  at  sige  alle 
Dele  af  det  arbejdende  Folk,  kun  kan  opfyldes, 
naar  Samfundet  sætter  sig  imod,  at  store  Dele 
af  Samfundsproduktionen  med  kort  Varsel  kan 
kastes  over  Ende,  f.  Eks.  ved  Konkurrencen 
med  Lande,  hvis  Valutaforhold  gør  en  Konkur¬ 
rence  umulig. 

Man  maa  da  haabe,  at  den  Tid  ikke  er  fjern, 
hvor  ogsaa  vore  Arbejdere  faar  Øjnene  op  for, 
at  de  for  at  værne  Hus  og  Hjem  inaa  beskæf¬ 
tige  sig  med  Toldpolitik  ud  fra  andre  Syns¬ 
punkter  end  ved  Laan  af  gulnede  og  forældede 
Doktriner. 

Vi  giver  gerne  Plads  for  dette  Indlæg,  hvis 
Synspunkter  deles  af  stedse  større  Kredse  baade 


i  Industri  og  Haandværk.  Hvis  der  overhovedet 
skal  være  nogen  Mening  i  vore  Toldforhold, 
kan  en  Revision  ikke  udsættes  længe,  ikke 
mindst  fordi  vi  føler  os  overbeviste  om,  at  vort 
Produktionsliv  allerede  i  vidt  Omfang  er  kom¬ 
met  op  paa  Lønninger,  hvis  Højde  aldeles  ikke 
kan  honoreres,  saafremt  Industrien  tilmed  skal 
se  sig  væsentlig  ringere  stillet  i  Konkurrencen 
end  før  Krigen  som  Følge  af  det  ovennævnte 
Problems  Konsekvenser.  Red. 


©  ®  © 


Socialiseringsproblemet  i  Tyskland, 

Fra  Troen  paa  Statsdrift  til  Selvstyretanken. 


Vel  nok  den  mest  autoritative  Oplysning  om 
Ideen  bag  Socialiseringen,  saaledes  som  det  nu¬ 
værende  tyske  Styre  tænker  sig  den,  giver  den 
følgende  Meddelelse.  —  Om  Regeringens  Planer, 
om  Socialiseringskommissionens  Arbejde  er  hid¬ 
til  intet  nøjere  og  sammenhængende  fremkom¬ 
met;  derimod  en  Række  spredte  Oplysninger, 
løsrevne  Enkeltheder,  som  i  høj  Grad  trængte 
til  Udfyldning.  Et  Forsøg  paa  at  give  denne 
Supplering  var  det  da,  naar  selve  Reichswirt- 
schaftsminister  Wissell,  en  af  den  tyske  Fagfor¬ 
eningsbevægelses  ledende  Mænd,  d.  5.  Juni  for 
en  stor  Forsamling,  Foreningen  af  Berliner 
Købmænd  og  Industrielle,  holdt  et  Foredrag  om 
Regeringens  sociale  Planer.  Han  begyndte  med 
at  henvise  til,  at  det  nu  for  stedse  er  forbi  med 
de  indtil  1914  herskende  Erhvervsanskuelser, 
nemlig  med  det  individualistiske,  utøjlede  Er¬ 
hvervsliv.  Tidens  Nød  tvinger  til  en  fuldstændig 
Omformning  af  dette.  Men  dermed  maa  man 
ikke  forstaa,  at  det,  som  Regeringen  vil,  er  at 
bibeholde  de  under  Krigen  skabte  og  som  Nød¬ 
hjælp  den  Gang  uundværlige  Tvangsforanstalt¬ 
ninger  overfor  Erhvervslivet,  overfor  Produktio¬ 
nen  og  Forbruget;  tværtimod  vil  den  i  Stedet 
for  den  hidtidige  bureaukratiske  Organisation 
søge  at  skabe  en  Ordning,  der  saa  vidtgaaende 
som  det  er  muligt  hviler  paa  Selvstyret.  Men 
dette  Selvstyre  maa  være  gennemtrængt  af  social 
Retssans  og  hvile  paa  en  planmæssig  Indordning 
af  Medbestemmelsesret  og  Medansvarsfølelse  hos 
enhver  af  dem,  der  deltager  i  Produktionens 
Proces.  Og  heroverfor  gælder  det  at  laa  de  flest 
mulige  Kredse  indenfor  Tyskland  til  at  forstaa, 
hvor  uhyre  forarmet  Landet  nu  er,  og  at  kun 
det  mest  anspændte  Arbejde  og  en  planmæssig 


Ledelse  af  hele  Produktionen  og  Erhvervslivet 
kan  føre  Folket  ud  af  Forarmelsen.  Fremfor 
alt  andet  er  det  da  fornødent,  for  at  kunne  gen¬ 
nemføre  en  Nyordning  af  Erhvervslivet,  igen  at 
rejse  Arbejdsglæden.  Dette  kan,  stadig  efter  Wis- 
sells  Mening,  kun  ske  gennem  atter  at  til¬ 
vejebringe  det  inderlige  Forhold  mellem  Arbej¬ 
deren  og  hans  Arbejde,  som  især  for  Industri¬ 
arbejderen  er  gaaet  tabt.  Til  at  opnaa  dette 
sigtede  da  ogsaa  Ministeriets  Forslag  om  Arbej¬ 
dernes  Deltagelse  i  Produktionsprocessen  ved 
Indførelsen  af  Arbejdernes  ansvarlige  Med¬ 
arbejde  i  de  nye  Organisationer,  der  skulde  lede 
det  enkelte  Arbejde  i  Driftsraad  eller  Arbejder- 
raad.  —  Det  gælder  om  at  give  Arbejderklassen 
ikke  blot  politisk  Medvirkning  og  Medansvar  for 
Samfundets  Opbygning,  men  ogsaa  rent  fag¬ 
mæssig  og  arbejdsmæssig  Deltagelse  og  Ansvars¬ 
følelse  for  Samfundsgrundlaget  i  Arbejdet. 

Ministeren  gik  saa  over  til  at  skildre,  hvor¬ 
ledes  han  tænkte  sig  den  bureaukratiske  Ledelse, 
som  alt  Erhvervsliv  og  al  Produktion  i  Krigs- 
aarene  havde  været  omgivet  af,  erstattet  af 
noget  nyt  og  bedre,  der  samtidig  med  at  det 
bevarede  visse  af  de  Fordele,  der  opnaaedes  ved 
Tvangsøkonomien  —  Indskrænkningen  i  den 
utøj  lede  Individualisme  —  dog  bevarede  de 
Værdier,  der  er  knyttede  til  Selvstyret,  til  den 
enkeltes  Frihed  til  Udfoldelse  der,  hvor  den  ikke 
paa  skadelig  Vis  griber  ind  over  de  andres  Fri¬ 
hed  og  Ret.  Principerne  for  denne  nye  Ordning 
er  i  det  væsentlige :  Selvstyret,  men  under  saa 
stærkt  Hensyn  til  Fællesarbejdet  Erhvervsgrup¬ 
perne  imellem  som  muligt;  og  for  Staten  kun 
Ret  til  det  øverste  Opsyn;  for  Staten  er  Opga¬ 
ven  at  være  Ramme,  der  saa  elastisk  som  mu- 

ligt  samler  og  leder  Summen  af  de  mange  og 
brogede  Arbejdsformer.  —  Hertil  skal  først  og 
fremmest  foretages  en  endnu  videre  Udformning 
at  saavel  Arbejdsgivernes  som  Arbejdernes  fag¬ 
lige  Organisationer.  Der  skal  som  Centralstyrets 
Organ  være  et  »Reichswirtschaftsrat«,  hvori  Re¬ 
præsentanter  for  disse  Arbejdsgivernes  og  Ar¬ 
bejdstagernes  Forbund  skal  sidde,  men  desuden 
ogsaa  Repræsentanter  for  Forbrugerne.  Hele  Pro¬ 
duktionen  og  Erhvervslivet,  i  hvert  Fald  det 
egentlige  industrielle,  vil  saaledes  naturligvis 
blive  planmæssig  ordnet  og  bundet  —  men  Wis- 
sell  tror  dog,  at  der  i  en  saadan  Organisation, 
som  den  af  ham  antydede,  vil  være  Mulighed 
aaben  for  et  vist  Kræfternes  Spil  og  for  Initia¬ 
tiv  og  Skaberkraftens  Udfoldelse  fra  Industri¬ 
ledernes  Side  —  ganske  anderledes,  end  om  man 
bevarede  det  nuværende  politimæssig-bureau- 
kratiske  Tvangsstyre  fra  Statens  Side  overfor 
hele  det  økonomiske  Liv.  Naar  Staten  kun  for¬ 
beholdt  sig  den  øverste  Opsynsret  kunde  den 
enkelte  Erhvervsgruppe  selv  m.  H.  t.  f.  Eks. 
Formen  for  sin  Organisation  vælge  frit  og  selv¬ 
stændigt,  finde  den  Form  og  den  Arbejdsmaade, 
der  passede  den  bedst.  Og  Wissell  saa  ret  lyst 
paa  Muligheden  af  at  komme  frem  ad  disse 
Veje,  der  jo  støtter  sig  til  de  Koncentrations- 
ideer,  der  allerede  forinden  Krigen  rundt  i  de 
forskellige  Erhverv  har  gjort  sig  gældende;  og 
han  mente  at  have  faaet  sit  lyse  Syn  bekræftet, 
at  have  set,  at  det  Industrien  selv  vilde,  til  sy¬ 
vende  og  sidst  ikke  var  i  Uoverensstemmelse 
med  det  Regeringen  tilsigtede;  dette  havde  paa 
glædelig  Maade  vist  sig  under  de  Forhandlinger, 
Regeringen  havde  ført  med  Repræsentanter  for 
Papirindustrien  og  den  kemiske  Industri. 

De  Synspunkter,  der  anlægges  for  disse  koncen¬ 
trerede  Erhvervsorganer,  selvstyrende,  men  dog 
staaende  under  Statens  Overopsyn,  er  selvfølge¬ 
lig  ikke  de  samme,  der  gjaldt  for  de  rent  pri¬ 
vatøkonomiske,  for  Karteller  og  Syndikater: 
hvor  disse  udelukkende,  eller  dog  væsentlig  havde 
private  Interesser  til  Formaal,  skal  de  nye  have 
Almeninteresser,  Samfundets  fælles  Hensyn  til 
Formaal.  Det  nødvendiggøres  af  Tiden  og  dens 
Nød.  Men  Formerne  og  Arbejdskaarene  vil  blive 
af  beslægtet  Art,  og  som  Karteller,  Syndikater  o.  1. 
vil  de  nye  Organer  omspænde  større  eller  min¬ 
dre  Erhvervsgrupper.  —  Et  Omraade,  hvor  en 
saadan  Organisation  udadtil  og  indadtil  gør 
Sammenslutning  af  Erhvervene  under  Statens  og 
Samfundets  Tilsyn  ubetinget  nødvendig,  er  ved 


al  Indførsel  og  Udførsel;  den  hertil  fornødne  Or¬ 
ganisation  vil  blive  formet  til  en  Begyndelse 
som  Udenrigshandels-Centraler  efter  Krigstidens 
Mønster,  som  efterhaanden  er  tænkt  fuldstændigt 
at  gaa  over  til  selvstyrende  Organer.  Minister 
Wissell  udtalte,  at  uden  nogensomhelst  Tvang 
vil  intet  ret  i  Fremtiden  kunne  gaa;  men  efter¬ 
haanden  vilde  der  vel  lade  sig  finde  en  organisk 
Udligning  af  Interessemodsætningerne.  Og  som 
en  væsentlig  Hjælp  dertil  regnede  man,  det  vilde 
bidrage,  og  ogsaa  til  Løsning  af  det,  som  man 
almindelig  kalder  det  sociale  Spørgsmaal,  naar 
Arbejderen  paa  medansvarlig  Vis  kunde  gøres 
delagtig  i  Arbejdsprocessens  Ledelse.  — 

Drøftelsen  af  Ministeriets  Planer,  saavel  paa 
Mødet  som  senere  i  den  tyske  Presse,  viste 
stærkt,  hvor  uenig  man  endnu  er  m.  H.  t.  So¬ 
cialiseringsplanerne.  Der  var  kun  Enighed  om 
eet,  nemlig  at  det  for  saa  vidt  var  heldigt,  man 
havde  faaet  en  forholdsvis  klar  og  sammenhæn¬ 
gende  Redegørelse  for  Hovedlinierne  i  Regeringens 
sociale  Politik;  det  havde  hidtil  kun  skadet,  at 
man  havde  faaet  saa  lidt  at  vide,  og  kun  om 
Detailler. 

Fra  konservativ  og  en  Del  af  de  liberales  Side 
holdt  man  paa  hurtigst  mulig  Tilbagevenden  til 
fuldstændig  Frihed  for  Erhvervslivets  Udfoldelse 
og  Tillid  hertil;  fra  socialdemokratisk  Side,  og 
navnlig  fra  de  meniges  Side,  er  der  stærk  Kritik 
af  Forslaget  for  dets  formentlige  Tilknytning  til 
Fortrustningen,  til  Syndikater  og  Karteller.  En¬ 
delig  anføres  ogsaa  som  Modvægt  mod  den 
Forhaabning  om  snarlig  Helbredelse  for  det 
svækkede  tyske  Erhvervsliv,  hvorpaa  Forslaget 
hviler,  at  de  spartakistisk-kommunistiske  Forsøg 
paa  at  vække  Uro  i  Arbejderverdenen  ikke  synes 
for  Alvor  at  ophøre  —  og  at  de  med  deres 
egentlige  Formaal:  en  Tilintetgørelse  af  Kapita¬ 
len  og  dermed  al  privat  Foretagsomhed  vil  mod¬ 
virke  ethvert  Forsøg  paa  det  som  Forslaget  trods 
alt  dog  vidner  om:  Bestræbelse  henimod  en 
Forsoning  af  Kapital  og  Arbejde,  af  Arbejdsgi¬ 
vers  og  Arbejders  Interesser.  —  — 

Hvorledes  man  end  vil  stille  sig  overfor  disse 
Tanker  og  deres  »mulige  Udførelse  i  Praksis, 
hvor  store  eller  hvor  smaa  man  vil  regne  Mulig¬ 
hederne  for  at  disse  Forslag  vil  blive  til  Virke¬ 
lighed;  og  enten  man  saa  vil  regne  deres  Vir¬ 
keliggørelse  for  en  Fremgang,  der  betinger  en 
Udvikling,  eller  for  et  Tilbageskridt,  der  betinger 
en  Nedgang  i  Forhold  til  Erhvervslivets  og  Pro¬ 
duktionens  Kaar,  som  de  var  det  i  Aarene  in- 

den  Krigen  — :  der  er  i  hvert  Fald  stadigvæk 
det  at  finde  bag  disse  Forslag  og  disse  Program¬ 
mer,  som  betyder  en  Svingning,  og  i  den  rigtige 
Retning,  i  den  Ideernes  Verden,  som  ligger  bag¬ 
ved  Realiteternes  Verden.  Først  m.  H.  t.  selve 
det  sociale  Spørgsmaal;  i  stigende  Grad  erkendes 
det,  og  fra  forskellig  Side:  det  sociale  Spørgs¬ 
maal  er  ikke  blot  et  Spørgsmaal  om  Penge  og 
Penges  Værdi,  om  stigende  Løn,  om  kortere 
Arbejdstid  —  men  det  er  et  Spørgsmaal  først  og 
sidst  om  Genrejsning  af  den  synkende  eller  den 
helt  tabte  Arbejdsglæde;  om  Midlerne  og  Vejene 
hertil  —  og  det  vil  jo  atter  sige  til  baade  den 
øgede  Arbejdsydelse  og  Produktion  til  alles  Bed¬ 
ste,  og  til  den  større  Udvikling  af  Værdier  af 
personlig  Art  for  den  enkelte.  —  Men  dernæst 
er  der  ogsaa  i  alle  disse  Programmer  og  Forslag 
at  spore  noget  andet,  og  ogsaa  det  tør  siges  at 
være  af  glædelig  Art,  især  naar  man  tager  i  Be¬ 
tragtning,  netop  hvorfra  disse  Forslag  og  Ideer 
stammer  —  fra  Tyskland  og  fra  ledende  social¬ 
demokratisk  Side:  en  synkende  Tro  paa  Statens 
og  Statsmagtens  Velsignelser;  det  er  fra  begge 
disse  to  Sider,  fra  tysk  og  fra  socialistisk  Side, 
en  ny  Tale,  der  aabenbart  bunder  i  en  Tanke¬ 
gang,  der  er  ved  at  ændre  sig,  og  som  har  lært 
adskilligt  af  Krigens  og  ikke  mindst  den  stats¬ 
socialistiske  Krigsøkonomis  Nederlag.  For  naar 
der  i  Forslagene  og  Programmerne  atter  og  atter 
tales  om  Fællesarbejdet  og  Sammenslutningens 
Principer,  saa  er  der  altid  vedføjet  de  advarende 
Ord,  der  forsikrer  om,  at  dermed  tænkes  ikke 
først  og  fremmest  paa  Statens  bureaukratiske 
politimæssige  Styre  —  men  paa  den  Udvikling, 
der  maa  føres  frem  til  en  organisk  Form  for 
de  frie,  arbejdende,  men  saa  forskellige  Kræfters 
Samspil,  og  i  stedse  videre  og  videre  Omfang, 
tilsidst  omspændende  hele  Samfundets  Erhvervs¬ 
grupper  og  alle  de  Arbejdsklasser,  der  med¬ 
arbejder  heri.  Hvor  kort  eller  lang  Vejen  dertil 
kan  være  —  om  Maalet  overhovedet  kan  naas  — 
det  er  en  Sag  for  sig;  men  det  er  alligevel  værd 
at  lægge  Mærke  til  og  netop  derfra,  hvor  det 
nu  kommer:  at  man  ikke  mere  har  den  gamle 
Tillid  til  Statens  Styre  udefra*  og  ovenfra,  men 
forstaar,  at  man  maa  bygge  paa  Arbejdslivets 
egne  Kræfter  indefra.  J.  R. 


□□□□□□ 


Amerikansk 

Konkurrence  set  med  engelske  Øjne. 

I  »Board  of  Trade  Journal«  for  d.  19.  Juni  d.  A. 
findes  en  Artikel  om  den  amerikanske  Konkurrence 
med  England  paa  det  danske  Marked.  Da  det  kan 
have  Interesse  at  se,  hvorledes  denne  Konkurrence 
tager  sig  ud  set  med  engelske  Øjne,  skal  der  i  det 
følgende  gives  et  Uddrag  af  Artiklen,  der  sine  forskel¬ 
lige  Ukorrektheder  tiltrods  synes  særdeles  karak¬ 
teristisk. 

Det  anføres,  at  officielle  amerikanske  Udsendinge, 
siden  Vaabenstilstanden  blev  sluttet,  har  været  i  stærk 
Aktivitet  i  Danmark,  og  de  amerikanske  Forretnings¬ 
folks  vidtrækkende  Anstrengelser  for  at  erobre  det 
danske  Marked  har  været  et  almindeligt  Samtaleemne 
mellem  Danskerne.  I  de  baltiske  Lande,  hvor  Kur¬ 
serne  er  meget  ugunstige,  eller  hvor  der  praktisk  talt 
ikke  findes  gangbar  Valuta,  skal  Amerikanerne  have 
optaget  Prioriteter  i  de  bedste  disponible  Sikkerheder 
—  hovedsagelig  fast  Ejendom  —  og  dernæst  aabnet 
Dollar-Krediter  med  det  Resultat,  at  praktisk  talt 
kun  Varer  med  Priser  i  Dollar  er  sælgelige  i  disse 
Lande.  Amerikanerne  har  faaet  afsat  deres  Over¬ 
skud  af  Krigsvarer  til  Lande,  der  var  blottede  for 
alle  Slags  Varer,  til  højere  Priser,  end  de  kunde  have 
opnaaet  under  normale  Forhold.  Uforberedtheden 
hos  andre  Nationer,  der  har  lidt  mere  i  Krigen  end 
Amerikanerne,  har  gjort  denne  Politik  forholdsvis 
let  gennemførlig. 

De  amerikanske  Banker  financierer  Transaktio¬ 
nerne  og  indhøster  Bankfortjenesten,  medens  de  ame¬ 
rikanske  Redere  gør  Regning  paa  at  tage  Fortjenesten 
ved  Transporten  af  Varerne.  Ved  at  forsyne  det  ud- 
tømte  skandinaviske  Marked  med  de  Varer,  der  til¬ 
trænges  mest,  haaber  Amerikanerne  at  finde  et  Afsæt¬ 
ningssted  for  en  intensiv  fremtidig  Produktion,  naar 
de  har  knyttet  Forretningsforbindelser  og  organiseret 
et  Bank-  og  Transport- System. 

Artiklens  Forfatter  mener  ikke,  at  der  under  de 
nuværende  Forhold  vil  være  Mulighed  for,  at  Stor¬ 
britannien  kan  konkurrere  med  dette  Fremstød  fra 
en  Nation,  der  tæller  120  Millioner;  men  han  mener, 
at  der  bør  gøres  noget  for  at  sikre  Storbritannien 
en  passende  Andel  af  det  skandinaviske  Marked.  Han 
mener,  at  britiske  Banker  bør  erhverve  sig  nogle  af 
de  bedste  Sikkerheder  i  de  baltiske  Stater,  før  Ameri¬ 
kanerne  lægger  Beslag  paa  alt,  hvad  der  er  værd  at 
have.  Den  Sterling-Kredit,  der  mod  første  Klasses 
Sikkerhed  kunde  aabnes,  vilde  kun  blive  en  Del  af 
den  Sum,  som  Landene  senere  vilde  kunne  købe 
britiske  Varer  for.  De  skandinaviske  Landes  Befolk¬ 
ning  har  en  Forkærlighed  for  gode,  engelske  Varer, 
særlig  Uldvarer  og  Herreklædninger,  og  saalænge  der 
haves  Midler  til  at  betale  for  dem  med,  og  saalænge 
de  kan  leveres  lige  saa  hurtigt  som  Konkurrenternes, 
vil  der  ikke  være  Grund  til  Frygt  for  Konkurrence  i 
disse  Brancher. 

Med  Hensjm  til  Amerikanernes  Erobring  af  Mar¬ 
kedet  anføres,  at  deres  Operationer  i  selve  Danmark 
udføres  paa  en  Maade,  der  passer  til  Forholdene  i 
dette  Land  og  adskiller  sig  fra  de  Metoder,  som  an- 

vendes  i  de  baltiske  Lande.  Amerikanerne  er  i  Færd 
med  at  gøre  Kjøbenhavn  til  Basis  for  deres  Virksom¬ 
hed  i  Nabolandene,  deres  Forretningsmænd  over¬ 
svømmer  Hotellerne  og  opkøber  eller  lejer  alle  pas¬ 
sende  Ejendomme  til  Kontorer  og  Lagre,  saaledes  at 
de  kan  have  deres  Repræsentanter  og  Varer  paa  Ste¬ 
det,  hvis  Kjøbenhavn  skulde  blive  Stabelplads  for  de 
baltiske  Lande.  Danmarks  Købeevne  menes  for  Tiden 
at  være  stor,  hvad  Amerikanerne  profiterer  af  i  fuldeste 
Maal.  Amerikanske  Varer  sendes  over  saa  hurtigt  som 
muligt;  en  8000  Tons  Baad  indtræffer  hver  anden  eller 
hver  tredie  Uge  foruden  et  Antal  mindre  Skibe  (6 
amerikanske  Rederiselskaber  averterer  med  snarligt 
afgaaende  Dampere  til  Kjøbenhavn).  Som  Følge  deraf 
er  Lagrene  fyldt,  og  Havnen  meget  stærkt  blokeret. 
Skibene  maa  ligge  for  Anker  i  8  Dage  eller  mere,  før 
de  kan  faa  tildelt  Kajplads.  Hjælpeskibene  til  Fin¬ 
land  bliver  sendt  direkte  dertil  i  Stedet  for  at  blive 
omladet  som  tidligere  bestemt.  Amerikanerne  ønsker 
at  have  Varerne  paa  Stedet  baade  for  det  lokale  Mar¬ 
keds  Forsyning  og  for  Fordeling  til  Tyskland  og  de 
baltiske  Lande,  saa  snart  Forholdene  er  gunstige 
herfor;  men  det  er  muligt,  at  Havnens  Blokering  vil 
nøde  dem  til  at  ændre  deres  Dispositioner. 

Skønt  Amerikanerne  har  sikret  sig  Fordelen  ved 
at  være  begyndt  først,  mener  Forfatteren  dog,  at  det 
ikke  vil  være  vanskeligt  for  England  at  konkurrere 
med  dem  i  mange  Brancher.  I  Bomulds-  og  Silke¬ 
strømper  hævder  Amerikanerne  sig  paa  Markedet,  og 
deres  Tæpper  er  lige  saa  gode  og  billige  som  de  en¬ 
gelske.  Ifjor  Efteraar  og  i  de  første  3  Maaneder  af 
indeværende  Aar  fik  Amerikanerne  Forspringet,  hvad 
Leverancerne  angaar,  og  paa  Grund  af  den  stærke 
Efterspørgsel  blev  store  Mængder  af  alle  Slags  Varer 
placeret  i  Danmark,  for  hvilke  Ordrer  ellers  vilde 
være  gaaet  til  England.  Som  Eksempel  herpaa  skal 
en  dansk  Forretningsmand  have  fortalt,  at  Skjorter, 
der  var  betalt  og  i  2  Aar  havde  ligget  i  England,  an¬ 
kom  senere  end  amerikanske  Skjorter,  hvilket  havde 
til  Følge,  at  han  kun  havde  billige  amerikanske  Va¬ 
rer  at  sælge  i  Foraarssæsonen.  Engelske  Flipper 
kunde  indtil  for  ganske  nylig  ikke  faas;  men  da  Le¬ 
verancerne  nu  er  forbedrede,  har  Udsigterne  for  en¬ 
gelske  Firmaer  bedret  sig.  Forfatteren  mener  i  det 
hele,  at  det  er  af  største  Vigtighed,  at  England  saa 
hurtigt  som  muligt  afskiber  til  Danmark  de  Varer, 
som  Danskerne  har'  Brug  for  eller  foretrækker  at 
købe  i  England. 

M.  H.  t.  de  enkelte  Varegrupper  anfører  Artiklens 
Forfatter,  at  han  fra  en  af  de  ledende  Mænd  i  Metal¬ 
branchen  har  modtaget  følgende  Oplysninger: 

Kobber.  Her  menes  det,  at  Amerikanerne  har  faaet 
Forspringet  frem  for  Englænderne  ved  under  Krigen 
at  sælge  til  senere  Levering.  De  akcepterer  Ordrer 
paa  ubegrænsede  Kvanta  til  17  cents  pr.  Ib. 

Jern  og  Staal.  Amerikanerne  siges  at  have  dækket 
Danmarks  Behov  for  de  kommende  2  Aar,  og  disse 
Varer  *»r  nu  ved  at  ankomme.  Prisen  paa  de  engelske 
Staalstænger  beløber  sig  til  50  Øre  pr.  kg  cif  og  paa 
amerikanske  til  34  Øre.  Engelske  Plader  koster  65  pr. 
kg  cif,  amerikanske  50  Øre.  Engelske  Staalskinner  60 
Øre  pr.  kg  cif,  og  amerikanske  32  Øre. 


Blikplader.  Amerikanske  cif-Priser  er  ca.  20  pCt. 
billigere  end  de  engelske,  hvilket  frister  Købere,  for 
hvem  Prisen  spiller  en  større  Rolle  end  Kvalitet  og 
Udseende. 

Den  samme  Købmand  skal  have  tilføjet,  at  hvis 
engelske  Fabrikanter  vedbliver  at  citere  Priser  »un¬ 
der  Forbehold  af  Stigninger  af  Arbejdsløn  eller  Raa- 
stoffer«,  kan  England  ikke  staa  sig  i  Konkurrencen 
med  Amerika  i  Metalbranchen.  Fem  eller  seks  ame¬ 
rikanske  Organisationer  sender  hver  Uge  Prisliste  til 
danske  Købmænd  og  Forbrugere  uden  at  tage  noget 
Forbehold  med  Hensyn  til  Priserne  og  med  Levering 
af  en  Del  af  Ordren  inden  en  Maaned  fra  Ordrens 
Modtagelse,  Resten  procentvis  i  hver  af  de  følgende 
Maaneder. 

Med  Hensyn  til  Tekstilvarer  menes  England  for  de 
bedreTekstilvarersog  Herreklædningers  Vedkommende 
at  kunne  regne  med  en  god  Afsætning  paa  det  dan¬ 
ske  Marked,  men  i  Metaller  og  Metalvarer  saavel  som 
i  færdige  Artikler,  som  De  Forenede  Stater  kan  pro¬ 
ducere  efter  en  større  Maalestok  end  England,  vil  det 
sandsynligvis  holde  haardt  for  England  at  hævde  sig 
paa  Markedet.  Hvad  angaar  den  tidligere  stedfin¬ 
dende  Omsætning,  menes  Amerikanerne  at  lægge  Be¬ 
slag  paa  en  større  Procentdel  af  Danmarks  Købeevne 
end  Storbritannien. 

□□□□□□ 

Socialiseringen  —  En  absurd  Ide. 

En  Udtalelse  af  Lloyd  George. 

Den  engelske  Minister,  Lloyd  George,  der  jo  anses 
for  særdeles  radikal  i  sine  sociale  Anskuelser,  har  ny¬ 
lig  udtalt  sig  om  Socialiseringsspørgsmaalet  til  en 
Komité  af  engelske  og  franske  Industridrivende.  Han 
ytrede  bl.  a.: 

»Jeg  mener,  det  vilde  være  en  stor  Ulykke  for  vort 
Land  at  gøre  Ændringer  i  den  privatkapitalistiske 
Samfundshusholdning  netop  i  disse  kritiske  Tider. 
For  at  erstatte  de  forfærdelige  Milliardtab,  som 
Verdenskrigen  har  voldt,  har  vi  den  største  Brug  for 
den  private  Foretagsomheds  stærkeste  Initiativ,  som 
alene  kan  bære  Risikoen  ved  en  Virksomhed  i  stor 
Skala.  Det  vilde  være  Vanvid  at  udsætte  Staten,  som 
bløder  af  saa  mange  Saar,  for  denne  Risiko.  Dog  har 
jeg  min  egen  Mening  om  en  sund  Socialisering.  Jeg 
vil  gøre  Staten  til  Deltager  i  alle  indtægtsgivende  og 
sunde  Virksomheder,  idet  jeg  deler  Nettofortjenesten 
med  dem,  nemlig  paa  den  naturligste  Maade  af  Verden: 
gennem  den  høje  Indtægtsskat.  Naturligvis  maa  ikke 
Omsorgen  for  Arbejdernes  Vel  skydes  i  Baggrunden. 
Deres  Organisationsret  gør  det  jo  altid  muligt  for  dem 
at  opnaa  den  højst  mulige  Løn,  og  en  sund  Arbejder¬ 
lovgivning  —  som  den  vi  i  England  har  haft  fra  lang 
Tid  tilbage  — maa  sørge  for,  at  samvittighedsløse  Ud¬ 
sugere  ikke  misbruger  Arbejderens  Arbejdsevne. 

Det  turde  kanske  interessere  at  høre,  at  den  alt 
overvejende  Del  af  de  engelske  og  amerikanske  Ar¬ 
bejdsgivere  ikke  vil  vide  af  nogen  Socialiseringsplan. 
De  har  det  rette  Syn  paa  Tingen,  naar  de  mener,  at 

Arbejderne  ikke  bør  befølte  sig  med  Omsorgen  for  en 
Bedrifts  Ledelse ,  og  at  Staten  aldrig  kan  drive  denne  saa 
godt  som  den  enkelte  Forretningsmand.  Jeg  tror  ogsaa, 
at  Socialiseringstanken  i  de  andre  Stater  snart  vil 
komme  til  at  blive  forvist  til  de  absurde  Ideers  Rige. 

Om  et  Par  Aar  vil  det  vise  sig,  hvor  blomstrende 
den  engelske  og  amerikanske  Industri  vil  være  i  Sam¬ 
menligning  med  de  Staters,  hvor  Foretagsomheden  er 
svinebundet  gennem  vidtgaaende  Socialisering.  Det 
har  jo  her  sin  Interesse,  at  Lenin  og  Trotzki  allerede 
er  ivrig  i  Færd  med  at  tilbj'de  driftige  Kapitalister  i 
andre  Lande  saadanne  Fordele,  som  aldrig  vilde  være 
bleven  tilbudt  vore  foretagsomme  Kapitalister  i  Zar¬ 
vældets  Tid.« 

Lloyd  George  sluttede  sine  Bemærkninger  med  en 
Forsikring  til  Komitéen  om,  at  der  ikke  var  det  mind¬ 
ste  at  frygte  fra  Englands  Side,  hvad  Spørgsmaalet 
om  Socialiseringsplaner  angaar. 

□□□□CO 

#  Fra  dansk  Industri.  & 

Emissionsmarkedet,  deri  April  og  Maj  var  forholds¬ 
vis  stille,  har  til  Gengæld  i  Juni  været  præget  af  me¬ 
get  Liv.  En  Del  Udvidelser  indenfor  Industriselskaber 
har  bidraget  hertil.  Saaledes  er  der  først  og  fremmest 
Grund  til  at  nævne  at: 

Aarhus  Oliefabrik,  Aktieselskab,  har  emitteret  for  8 
Mili.  Kr.  n}æ  Aktier  til  130  pCt.  Derved  er  Aktiekapi¬ 
talen  vokset  fra  16  til  24  Mili.  Kr. 

Endvidere  har  Aktieselskabet  Det  danske  Kulkom- 
pagni  fremlagt  for  23A  Mili.  Kr.  nye  Aktier  til  150 
pCt. ;  saaledes  at  Aktiekapitalen  nu  har  en  Størrelse 
af  8V4  Miil.  Kr. 

Aktieselskabet  Rud.  Kramper  &  Jørgensen,  Horsens, 
har  emitteret  for  Vs  Miil.  Kr.  nye  Aktier  til  Pari. 
Aktiekapitalen  udgjorde  inden  Udvidelsen  1  Miil.  Kr. 

Aktieselskabet  Nordisk  Simplex  har  fordoblet  sin 
Aktiekapital  ved  en  Emission  paa  1  Mili.  Kr.  til  135 
pCt. 

Endelig  har  The  Dominion  Belting  Co.  og  Hans 
Winthers  Garverier,  Aktieselskab,  emitteret  for  Vs  Miil. 
Kr.  nye  Aktier,  ligeledes  til  135  pCt.  Derved  er  Aktie¬ 
kapitalen  vokset  fra  1,5  til  2  Miil.  Kr. 

□□□□□□ 

Mindre  Meddelelser. 

Danmark. 

Den  danske  Turistforening  har  udsendt  en  rigt  illu¬ 
streret  Haandbog  over  Danmark.  Baade  Billeder  og 
Tekst  er  særdeles  velvalgt  og  Bogen  afhjælper  forsaa- 
vidt  et  virkeligt  Savn,  thi  Propagandaliteratur  er  vi 
som  bekendt  ikke  vel  udstyret  med  i  dette  Land.  Blot 
maa  vi  udtrykke  en  Beklagelse  over,  at  der  blandt  de 
mange  Billeder  ikke  findes  eet  fra  vor  Industri.  Ved 
en  mulig  ny  Udgave  burde  man  have  Opmærksom¬ 
heden  henledt  paa  dette  Forhold. 


Handelsbalancen  —  En  sørgelig  Rekord. 

Vi  meddelte  i  vort  forrige  Hefte,  at  Handelsstatisti- 
kens  Tal  for  Maj  Maaned  viste  en  om  end  ringe  Bed¬ 
ring  i  vor  Handelsbalance,  der  jo  desværre  igennem 
tiere  Maaneder  har  udviklet  sig  højst  uheldig.  Be¬ 
klageligvis  er  denne  Bedring  ikke  bleven  fortsat,  idet 
Tallene  for  Juni  Maaned  viser  en  næsten  overvældende 
Vækst  af  Underskudet  i  vor  Vareomsætning  med  Ud¬ 
landet,  idet  Indførslen  gik  op  til  273  Millioner  Kroner 
mod  en  Udførsel  af  kun  63  Millioner  Kroner,  d.  v.  s. 
et  Underskud  af  ca.  210  Millioner  Kroner  eller  lige 
saa  meget  alene  for  denne  Maaned  som  for  et  helt 
Aar  i  de  mest  ugunstige  Perioder  omkring  1908. 

Ialt  viser  det  første  Halvaar  i  1919  en  Indførsel  af 
1006  Millioner  Kroner  mod  en  Udførsel  af  282  Millio¬ 
ner  Kroner.  Der  er  ganske  vist  til  Forklaring  af  de 
uhyggelige  Tal  for  Juni  Maaned  oplyst,  at  disse  i  no¬ 
gen  Grad  skyldes  tidligere  indgaaede  Varepartier,  der 
først  nu  har  kunnet  ansættes  i  Værdi.  Dette  viser  jo 
imidlertid  kun,  at  Importen  for  de  foregaaende  Maane¬ 
der,  der  allerede  syntes  slem  nok,  har  været  for  lav  og 
rokker  desværre  ved  den  Kendsgerning,  at  vi  befinder 
os  i  en  meget  alvorlig  Udvikling,  der  truer  med  at 
ryste  det  økonomiske  Grundlag,  vi  skulde  have  at  ar¬ 
bejde  paa  i  Tiden  efter  Krigen. 

Valutakurserne. 

Vi  fremdrog  i  sin  Tid  her  i  Bladet  det  Problem, 
der  vilde  melde  sig  som  Følge  af  Valutakurserne, 
naar  Grænserne  atter  aabnedes,  og  pegede  specielt 
paa  den  Trusel  for  vor  Produktion,  den  lave  Mark¬ 
kurs  vilde  indeholde.  Vi  blev  den  Gang  imødegaaet 
baade  af  »Finanstidende«  og  fra  Vekselererside  og  be¬ 
lært  om,  at  det  omtalte  Problem  overhovedet  ikke 
vilde  komme  til  at  ligge  for,  thi  samme  Dag,  Freden 
sluttedes,  vilde  den  internationale  Arbitrage  m.  m. 
bevirke,  at  Differencerne  af  sig  selv  faldt  bort.  Nu  er 
Freden  sluttet,  Blokaden  hævet,  mens  Mark  staar  i 
26  og  Dollar  i  455! 

Hvad  dette  betyder  for  vor  Konkurrenceevne,  be¬ 
høver  næppe  at  anføres.  Men,  hvad  siger  de  kloge 
Hoveder  nu  ? 

De  svenske  Tørv. 

Ved  det  nylig  afholdte  svenske  Kemikermøde,  hvor 
den  i  1916  nedsatte  »Torvkomitte«  offentliggjorde 
nogle  af  de  indvundne  Resultater,  var  det  Advokat 
Gustaf  Alexandersens  sørgelige  Opgave  at  maatte  med¬ 
dele,  hvorledes  man  i  Samraad  med  det  svenske  geo¬ 
logiske  Selskab  ved  en  tilnærmelsesvis  Beregning  var 
naaet  til  det  Facit,  at  Landets  Tørv,  hvis  Tørvene 
skulde  erstatte  hele  Kulimporten,  ikke  er  i  Stand  til 
at  dække  Forbruget  for  et  længere  Tidsrum  end  100 
Aar.  Da  den  tidligere  Opfattelse  var  den,  at  Tørvene 
kunde  vare  i  det  mindste  et  Aartusind,  kan  denne 
Oplysning  gøre  Krav  paa  at  vække  betydelig  Inter¬ 
esse. 

Verdensforraadet  af  Uld. 

At  Ængstelserne  for  en  kommende  Knaphed  paa 
Uldmarkedet  er  ubegrundede  vises  af  Tal,  som  »Svensk 
Handelstidning«  offentliggør  fra  Beregninger,  fore- 

taget  af  det  engelske  Wool  Councils  statistiske  Kon¬ 
tor.  Efter  disse  er  Verdensforraadet  i  Øjeblikket  12G5 
Miil.  Ibs.,  hvortil  kommer  Produktionen  i  1919,  der 
beregnes  til  2673  Mili.  Ibs.  Aarets  Forbrug  ansættes 
(under  Forudsætning  af  at  Centralmagterne  ikke  op¬ 
træder  som  Efterspørgere)  til  2620  Mili.  Ibs.,  hvilket 
giver  et  Forraad  ved  Aarets  Slutning  paa  1318  Mili. 
Ibs.  Paa  samme  Vis  (dog  her  med  Centralmagternes 
Efterspørgsel  inclusive)  bliver  Overskudet  ved  1920’s 
Ophør  paa  924  Miil.  Ibs.  Betingelse  for  det  optimisti¬ 
ske  Syn  er  dog  dette,  at  alle  Tonnagevanskeligheder 
ophæves,  fordi  Lagrene  er  meget  ulige  og  ikke  ganske 
gunstigt  fordelt.  At  Priserne  skulde  falde  er  ikke  rime¬ 
ligt  paa  Grund  af  den  engelske  Regerings  Monopol¬ 
køb  af  Australiens  og  Ny  Zeelands  Produktion. 

Bliver  Olier  og  Petroleum  statsmonopoliseret  i  Frankrig? 

Herom  er  der  af  Finansminister  Klotz  indbragt 
Lovforslag  i  det  franske  Parlament.  Det  er  et  Led 
i  en  Række  Forslag  om  Skabelsen  af  nye  Indtægts¬ 
kilder  for  Staten.  Monopolet  er  anslaaet  til  at  ville 
indbringe  1280  Millioner  Francs.  Forbrugerne  betaler! 

Tysklands  Jernproduktion. 

Produktionen  i  April  viser  en  betydelig  Nedgang, 
der  skyldes  de  stedfundne  Strejker.  Raajernsproduk- 
tionen  udviser  434,000  Tons  (Marts  546,000),  Staalpro- 
duktionen  427,000  Tons  (Marts  655,000)  og  Valsejerns¬ 
produkterne  365,000  Tons  (Marts  557,000).  I  Sammen¬ 
ligning  med  Tallene  for  sidste  Aar  og  sidste  Aar  før 
Krigen  er  Nedgangen  adskilligt  betydeligere.  F.  Eks. 
for  Raajernsproduktionens  Vedkommende  har  man 
følgende  Tal  som  Resultater  fra  April  Maaned  i  hen¬ 
holdsvis  1913,  1918  og  1919:  1,588,000  Tons,  1,084,000 
Tons  og  434,000  Tons.  Aarsagen  til  dette  overordent¬ 
lige  Fald  er  dog  ogsaa  den,  at  den  luxemburg’ske 
og  lothring’ske  Produktion  ikke  længere  opføres  paa 
det  tyske  Regnskab. 

Et  Land  i  Opgang. 

Spanien,  der  vel  almindeligt  opfattes  som  Verdens 
dovneste  Menneskers  Fædreland,  har  i  de  sidste  Aar 
været  i  en  økonomisk  Opgangsperiode,  der  virker 
helt  forbløffende.  »Norges  Utenrikshandel«  oplyser  i 
en  Artikel  en  Del  om  denne  Opgang.  Finanserne  er 
blevet  bragt  i  en  Orden  som  aldrig  før.  Guldbehold¬ 
ningen  (over  90  Miil.  £)  er  større  end  noget  andet 
neutralt  Lands  og  Seddelmængdens  Dækning  med 
Guld  og  andre  Metaller  fortrinlig.  Landet  har  kunnet 
optræde  i  ret  stor  Stil  som  international  Laangiver, 
sammen  med  Holland  har  det  under  Krigen  været 
Indehaver  af  den  laveste  Diskonto,  udenlandske  Ban¬ 
ker  (franske  og  amerikanske)  har  vist  megen  Interesse 
for  de  ny  Forhold,  og  f.  Eks.  Credit  Lyonnais  har 
allerede  længe  haft  Filialer  i  de  større  Byer. 

Det  daarligt  udviklede  Kommunikationsvæsen  har 
været  den  Hindring,  der  før  gjorde  Spanien  udygtigt 
til  at  udnytte  sine  Rigdomme  paa  Mineralier.  Nu  ar¬ 
bejdes  der  paa  Bygningen  af  en  stor  Jernbanelinie 
fra  den  franske  Grænse  til  Algeciras.  Den  tidligere 
eneste  betydende  Havn  Barcelona  suppleres  nu  af 
Cadiz,  der  fungerer  som  Udgangspunkt  for  Trafiken 
paa  Syd,  og  Vigo,  Udgangspunktet  for  Trafiken  paa 


Nordamerika.  Disse  Havne  er  der  ofret  meget  Arbejde 
og  store  Summer  paa.  I  Cadiz  er  saaledes  en  Dok 
under  Bygning,  der  er  beregnet  til  at  kunne  modtage 
Skibe  paa  30,000  Tons.  Vigo  agtes  benyttet  til  en  plan¬ 
lagt  1ste  Klasses  Dampskibsforbindelse  med  New 
York  og  vil  da  blive  den  europæiske  Havn,  der  ligger 
den  amerikanske  Havneby  nærmest. 

Spanien  er  i  Virkeligheden  kul  rig,  men  der  har 
ogsaa  været  Kommunikations-Vanskeligheder  for  Kul¬ 
lenes  Vedkommende.  Siden  1913  er  Produktionen  i  de 
spanske  Gruber  dog  vokset  fra  4,3  til  næsten  6  Mili. 
Tons  i  1917.  De  resterende  Miil.  Tons,  som  endnu 
maa  indføres,  vil  Landet  erstatte  med  hydroelektrisk 
Kraft.  Faldene  i  Duero,  hvor  der  i  1908  udnyttedes 
80,000  HK,  gav  i  1917  500,000  HK.,  hvilket  beregnes  at 
svare  til  2  Miil.  Tons  Kul  aarlig. 

Det,  der  er  Tornen  i  Øjet  paa  Nutidens  foretag¬ 
somme  Spaniere,  er  den  udenlandske  Kapitals  vidt¬ 
rækkende  Indflydelse.  Tyskland  har  søgt  at  under¬ 
lægge  sig  Landets  vigtigste  Foretagender.  Nu  er  det 
U.  S.  A.,  der  frygtes.  Der  vil  sikkert  blive  fejdet  en 
liaard  Dyst  for  at  gøre  Spanien  fri  for  denne  frem¬ 
mede  Indflydelse.  Og  hele  Billedet  af  Øjeblikkets 
initiativrige  Spanien  staar  i  den  pudsig-paradoksaleste 
Modstrid  med  vort  nedarvede  populære  Indtryk  af 
Landet,  hvor  der  kun  blev  røget  Cigaretter,  danset 
med  Kastagnetter  og  lavet  prononciamentos  hveran- 
den  Dag. 

De  Forenede  Staters  Udførsel  til  de  nordiske  Lande. 

Nedenstaaende  Tabeller,  der  er  udarbejdede  af 
»War  Trade  Board«,  viser  Eksporten  fra  U.  S.  A.  til 
de  skandinaviske  Lande  og  Holland  i  Finansaarene 
fra  1913—18  samt  i  Maanederne  Juli— December  1918 
og  Eksporten  i  Januar  1919. 


Lande 

1912—13 

1913—14 

1914—15 

1915—16 

Sverige . 

Danmark  .  .  . 
Norge  . 

$ 

12,104,426 

18,687,974 

8,371,748 

125,909,862 

165,073.830 

$ 

14,644,227 

15,671,724 

9,066,610 

112,215,673 

151,598,234 

$ 

78,273,818 

79,824,478 

39,074,701 

143,267,019 

340,440,016 

$ 

51,554,961 

55,480,066 

54,285,959 

97,476,328 

258,797,314 

Holland .  ... 

Ialt.  .  . 

Lande 

1916—17 

1917  —  18 

Juli  —  Dcb. 
1918 

Januar 

1919 

Sverige . 

$ 

44,725,499 

$ 

3,420,415 

$ 

13,721,358 

$ 

5,055,973 

Danmark  .  .  . 

56,742,918 

4,374.616 

9,285,484 

3,896,113 

Norge . 

84.064,369 

24,576,663 

26,119,715 

7,211,785 

Holland . 

109,082,168 

7,019,994 

10,486,081 

10,736.965 

Ialt.  .  . 

294.614,954 

39,391,688 

59,612,638 

27,900,836 

Amerikas  Skibsbygning. 

Navigationsbureauets  Handelsdepartement  noterer 
som  Resultat  af  Skibsbygningen  i  April  nogle  Tal,  der 
slaar  alle  tidligere  Rekorder.  Der  er  blevet  bygget 
201  Skibe  med  en  samlet  Tonnage  af  375,605  Tons 
imod  186  Skibe  og  298,005  Tons  i  Marts  og  165  Skibe 
og  163,050  Tons  i  Marts  i  Fjor.  Det  samlede  Resultat 
af  de  sidste  12  Maaneders  Skibsbygning  er  2092  Skibe 
paa  3,438,076  Tons,  hvoraf  blandt  søgaaende  Skibe 
582  paa  2,364,479  Tons  af  Staal  og  451  paa  947,117 
Tons  af  Træ. 

Organisations-  og  Foreningsmeddelelser. 


Kul-  og  Koksfragter. 

Ifølge  Meddelelse  fra  Fragtnævnet  er  der  ansat  føl¬ 
gende  Kul-  og  Koksfragt: 

Kul  fra  U  K.  Østkyst . Kr.  30,00  pr.  Ton 

»  »  Wales .  »  42,50  »  » 

Koks  fra  U.K.  Østkyst  og  London  »  45,00  »  » 

De  nævnte  Fragter  træder  i  Kraft  for  Skibe,  der 
ankommer  til  dansk  Havn  fra  og  med  24.  Juli  d.  A. 

Ny  international  Telegramcode. 

Fra  Danish  Trade  Office  har  Industriraadet  mod¬ 
taget  en  Del  Reklamehefter  fra  Marconiselskabet  an- 
gaaende  en  ny  international  Telegramcode,  ved  Hjælp 
af  hvilken  man  skulde  kunne  telegrafere  til  andre 
Brugere  af  Coden,  selv  om  man  ikke  kender  deres 
Sprog.  For  at  kunne  blive  optaget  i  Fortegnelsen  over 
Firmaer,  der  anvender  Coden,  maa  man  tegne  Abon¬ 
nement.  De  ovennævnte  Hefter  vil  være  fremlagt  til 
Gennemsyn  i  Industriraadets  Sekretariat. 

Oplagrede  Priseretsvarer. 

Under  Krigen  blev  det  i  Henhold  til  et  Arrange¬ 
ment  mellem  D.  F.  D.  S.  og  de  britiske  Myndigheder 
i  mange  Tilfælde  ved  Dampernes  Visitation  i  England 
tilladt,  at  Varepartier  fulgte  med  til  Kjøbenhavn  paa 
Betingelse  af,  at  Varerne  blev  oplagret  der,  indtil  de 
kunde  blive  returneret  til  England  for  at  bringes  for 
Priseretten. 

Størstedelen  af  disse  Varepartier  blev  senere  fri¬ 
givet  mod,  at  Fakturaprisen  eller  Salgssummen  de¬ 
poneredes  hos  den  britiske  Legation  i  Kjøbenhavn, 
saaledes  at  vedkommende  Beløb  traadte  i  Stedet  for 
Varen  som  Genstand  for  den  paagældende  Priseretssag. 

Ifølge  indenrigsministeriel  Bekendtgørelse  var  det 
nødvendigt  at  opnaa  Den  overordentlige  Kommissions 
Samtykke  til  Køb  af  saadanne  Varer,  og  Kommissio¬ 
nens  Tilladelse  blev  i  Reglen  givet  mod,  at  det  paa¬ 
gældende  Firma  forpligtede  sig  til  i  Tilfælde  af  hel 
eller  delvis  Frigivelse  af  de  deponerede  Beløb  at  ind¬ 
betale  75  pCt.  af  det  tilbagebetalte  Beløb  til  Statskassen. 

Da  der  for  de  fleste  Sagers  Vedkommende  ikke  er 
foretaget  noget  Skridt  for  at  faa  de  deponerede  Be¬ 
løb  frigivne,  skal  Industriraadet  herved  tillade  sig  at 
oplyse,  hvilken  Fremgangsmaade  der  vil  være  at  be¬ 
nytte.  Som  allerede  anført  indtager  det  deponerede 
Beløb  den  Stilling,  som  Varen  vilde  have  haft,  hvis  den 
ved  Visitationen  var  blevet  beordret  udlosset  og  straks 


henvist  til  Behandling  i  Priseretten.  For  at  Deponen- 
tens  Interesser  skal  være  beskyttede  under  Priserets¬ 
forhandlingerne  kræves,  at  en  Solicitor  i  England  an¬ 
melder  Fordring  om  Frigivelse  af  Sagens  Genstand 
(enter  an  appearance).  I  Tilfælde  af  Undladelse  af 
Anmeldelse  af  Fordringen  paa  Frigivelse  kan  Prise¬ 
retten  kondemnere  Sagsgenstanden  (Skib  eller  Varer) 
i  Henhold  til  Stævningspaastanden  alene,  naar  6  Maa- 
neder  er  forløbet  fra  Stævningens  Udtagelse;  dette 
vil  i  Praksis  sige,  at  der  altid  vil  blive  givet  Kronens 
Paastand  Medhold. 

Selv  om  man  ikke  ønsker  at  gaa  til  den  Bekostning 
at  forfølge  Sagen  saa  langt  som  til  den  mundtlige  Pro¬ 
cedure,  men  alligevel  endnu  vil  gøreet  Forsøg  paa  at  faa 
Sagen  mindelig  ordnet  enten  gennem  Danish  Trade 
Office,  London,  eller  naar  dette  Kontor  er  ophørt, 
f.  Eks.  gennem  den  danske  konsulære  eller  diploma¬ 
tiske  Repræsentation  i  London,  ved  Henvendelse  til 
Procurator  General,  bør  man  alligevel  uopholdelig 
lade  en  Solicitor  »enter  an  appearance«  for  at  sikre 
sig  imod,  at  Sagen  skulde  komme  frem  til  Behand¬ 
ling  i  Retten,  medens  de  udenretlige  Forhandlinger 
staar  paa. 

Skibsfartens  Frigørelse. 

Ifølge  Meddelelse  fra  den  herværende  britiske  Le¬ 
gation  er  der  nu  ikke  længere  noget  til  Hinder  for,  at 
danske  Skibe  medtager  Gods,  konsigneret  til  Ordre. 

Endvidere  er  det  ifølge  Meddelelse  fra  den  hervæ¬ 
rende  interallierede  Komité  af  22.  Juli  d.  A.  ikke  længere 
nødvendigt  at  fremskaffe  »sailing  permits«  for  Skibe, 
der  sejler  i  Østersøen. 

Importtilladelser  i  England. 

Fra  Udenrigsministeriet  har  Industriraadet  mod¬ 
taget  Meddelelse  om,  at  der  ifølge  the  Board  of  Trade 
Journal  for  den  3.  Juli  d.  A,  er  udstedt  generel  Im¬ 
porttilladelse  for 

1)  al  Slags  Læder  (Leather  of  all  descriptions), 

2)  imiteret  Læderpap  og  tilskaarne  Lædersaaler  (Lea¬ 
ther  Board  and  Cut  Leather  Stock)  og 

3)  Farver  og  Emaljer  (Paints  and  Enamels). 

Endvidere  er  den  almindelige  Importtilladelse  i 

England  for  Svovlkis  blevet  tilbagekaldt,  men  Ansøg¬ 
ninger  om  specielle  Licenser  kan  indgives  til  the  De¬ 
partment.  of  Import  Restriclions,  32,  Carlisle  Place, 
London,  S.  W.  1. 

Kulsituationen  i  England. 

Øjeblikkets  alvorligste  Problem  under  Debat  i  Parlamentet. 

Fra  vor  særlige  Londoner- Korrespondent. 


T7  ULSITUATIONEN  er  blevet  det  Spørgsmaal, 
der  stærkest  oplager  Sindene  i  England.  De, 
som  opmærksomt  har  fulgt  Udviklingen  i  de  sid¬ 
ste  Maaneder,  vil  være  klare  over,  at  her  ligger  et 
af  de  vanskeligste  sociale  Spørgsmaal,  og  at  Løs¬ 
ningen  af  dette  sikkert  vil  angive  Retningslinien 
for  Løsningen  af  en  Mængde  andre.  Man  vil  er¬ 
indre,  at  Regeringen  gav  efter  for  Arbejderne  i 
Sporgsmaalet  om  en  Forkortelse  af  Arbejdstiden 
fra  16.  Juli,  og  en  Forhøjelse  i  Lønnen  allerede 
fra  23.  April.  Arbejdernes  Krav  gaar  imidlertid 
videre,  og  de  vil  ikke  være  tilfredse  før  Nationali¬ 
seringen  af  Kulminerne  er  gennemført.  Reversen 
af  Medaljen  er  imidlertid  den,  at  Produktionsud- 
byttet  stadig  aftager,  og  at  Kulindustrien  arbejder 
med  stigende  Underskud.  Hvorledes  Udfaldet  vil 
blive  af  Regeringens  Politik:  at  give  efter  for  Ar¬ 
bejdernes  Fordringer  og  lade  Begivenhedernes  Ud¬ 
vikling  vise,  hvorvidt  de  har  været  berettigede  el¬ 
ler  ej,  maa  foreløbig  staa  hen;  sandsynligvis  har 
det  været  den  eneste  Maade,  paa  hvilken  Offent¬ 
ligheden  har  kunnet  blive  fuldstændig  klar  over, 
hvilke  vidtrækkende  Følger  Eftergivenhed  under 
de  nuværende  Forhold  maa  have. 

Regeringen  har  altsaa  fulgt  den  Politik  at  sige: 
»Vi  vil  opfylde  Arbejdernes  Krav,  da  den  til  Be¬ 
handling  af  Sporgsmaalet  nedsatte  Kommission 
har  udtalt  sig  til  Fordel  herfor.  Til  Gengæld  maa 
Nationen  betale  Regningen.«  Efter  Kalkulationer, 
som  til  Dels  vil  være  velkendt  fra  tidligere  Korre¬ 
spondancer,  ansaa  Regeringen  en  Forhøjelse  af 
6  sh.  pr.  Ton  for  en  uundgaaelig  Nødvendighed, 


og  Præsidenten  for  Board  of  Trade,  Sir  Auckland 
Geddes,  gav  Parlamentet  Meddelelse  herom  Man¬ 
dagen  den  14.  Juli  i  en  Tale,  af  hvilken  et  Referat 
skal  meddeles.  Jeg  har  bestræbt  mig  for  at  gøre 
dette  saa  kort  som  muligt,  men  det  har  været  me¬ 
get  vanskeligt,  idet  Sir  Aucklands  Tale  efter  min 
Mening  giver  en  saa  fremragende  klar  Redegørelse 
for  hele  Situationen,  samt  saa  mange  interessante 
Detailler  vedrørende  de  af  Kulspørgsmaalet  af¬ 
hængige  Industriers  Stilling  i  det  hele  taget.  Det 
er  ikke  ofte,  at  man  ved  blot  at  gennemlæse  en  en¬ 
kelt  Tale  vil  faa  en  saadan  Lejlighed  til  at  sætte 
sig  ind  i  et  Verdensriges  hele  økonomiske  Situa¬ 
tion  og  i  et  Problem,  der  har  Verdensinteresse  i  sig 
selv.  Sir  Aucklands  Tale  behøver  derfor  i  og  for 
sig  kun  faa  Kommentarer.  Hovedpunktet  er  den 
fatale  Forhøjelse  af  6  sh  pr.  Ton,  og  jeg  maa  her 
bemærke,  at  naar  der  tidligere  var  bebudet  en 
Forhøjelse  af  kun  4/6  sh  pr.  Ton,  har  dette  beroet 
paa  en  ret  alvorlig  Regnefejl,  idet  der  ikke  har  væ¬ 
ret  taget  Hensyn  til  Umuligheden  af  at  fordele  De¬ 
ficit  paa  det  eksporterede  Kvantum,  det  i  Minerne 
anvendte  Kvantum  og  det  til  Minearbejderne  udle¬ 
verede  Kvantum  Kul.  Interessant  er  Sir  Aucklands 
Redegørelse,  hvad  angaar  Eksportprisen.  Den  Om¬ 
stændighed,  at  der  ikke  kan  ventes  6  sh  mere  pr. 
Ton  for  de  eksporterede  Kuls  Vedkommende,  sy¬ 
nes  at  bekræfte  min  Teori  om,  at  Monopolprisen  i 
Virkeligheden  er  naaet.  Dog  maa  jeg  her  bemær¬ 
ke,  at  Sir  Aucklands  Antagelse  med  Hensyn  til 
Bunkerkul  har  vist  sig  at  være  noget  fejlagtig,  idet 
Prisen  for  disse  straks  er  steget  med  ca.  6/ — sh. 

Der  kan  sikkert  her  kun  være  tænkt  paa  Depoter 
paa  oversøiske  Pladser,  som  eventuelt  vilde  kunne 
faa  deres  Forsyning  fra  andre  Lande. 

Arbejderrepræsentanterne  havde  øjensynligt  ik¬ 
ke  ventet  en  saa  detailleret  og  i  hvert  Fald  tilsyne¬ 
ladende  uimodsigelig  rigtig  Redegørelse  for  Situa¬ 
tionen  som  den,  der  blev  afgivet.  De  havde  vist¬ 
nok  ventet  sig  at  kunne  rejse  ret  alvorlig  Tvivl  om 
Regeringens  Argumenter.  Dette  mærkedes  paa 
deres  Udtalelser. 

Mr.  Brace  maatte  i  alt  væsentligt  tage  sin  Tii- 
flugt  til  en  Paastand  om,  at  Offentligheden  af  Re¬ 
geringen  var  holdt  i  Uvidenhed  om,  hvor  alvorlig 
Tilstanden  og  hvor  nødvendig  Forhøjelsen  af 
Kulpriserne  var.  Imidlertid  kan  det  ikke  nægtes, 
at  Arbejderrepræsentanterne  beredvilligt  aner¬ 
kendte  Arbejdernes  Andel  i  Miseren  og  uden  at 
indtage  doktrinære  Standpunkter  aabent  og  be¬ 
redvilligt  tilbød  deres  Bistand  til  at  søge  Forhol¬ 
dene  forbedrede. 

Derimod  indtager  Kularbejdernes  Fagforening 
en  ganske  anden  Stilling  i  Sagen. 

The  Miners  Federations  Aarsmøde  i  Keswick 
den  15.  Juli  indlededes  saaledes  med  en  Tale  af 
Fagforeningens  Præsident,  Mr.  Robert  Smillie  (ud¬ 
tales  Smejli).  Denne  gjorde  Rede  for  Indholdet  af 
Sankey  Rapporten,  der  som  tidligere  omtalt  an¬ 
befaler  fuldstændig  Nationalisering  af  Kulminer¬ 
ne.  Han  gik  ud  fra,  at  Regeringen  vilde  betragte 
det  som  sin  Pligt  at  føre  Rapporten  ud  i  Livet. 
Man  maatte  imidlertid  frygte  for,  at  Underhuset 
vilde  modsætte  sig  dette.  Underhusets  Holdning 
i  Øjeblikket  var  et  udmærket  Eksempel  paa  »di- 
rect  action«.  Den  besiddende  Klasse,  Jordejere, 
Mineejere  og  Handelsrepræsentanterne  dannede 
en  vældig  Majoritet  og  var  enige  om  at  foretage 
direct  action  for  at  forhindre  Nationaliseringen  af 
Minerne.  Han  vidste  ikke,  hvad  Mr.  Justice  San¬ 
key  mente  med  sit  Forslag  om  Udsættelsen  af  Na¬ 
tionaliseringen  i  3  Aar,  men  han  var  bange  for,  at 
Minerne  ikke  vilde  være  værd  at  overtage,  hvis  de 
i  Mellemtiden  havde  været  i  Mineejernes  Besiddel¬ 
se.  De  Argumenter,  Kapitalisterne  brugte  mod  Na¬ 
tionaliseringen,  viste,  hvor  dybt  Folket  var  sunket 
i  Jagten  efter  Guld  og  Dividender.  Han  tvivlede 
meget  stærkt  om,  at  Forhøjelsen  med  6  sh  var 
nødvendig,  Regeringen  kunde  imidlertid  være  for¬ 
visset  om,  at  Minearbejderne  stod  bag  ved  den, 
naar  den  forsøgte  at  faa  Nationaliseringen  vedta¬ 
get.  Hvis  den  var  bange,  kunde  han  forsikre  Re¬ 
geringen,  at  hvis  det  var  nødvendigt,  vilde  de  for¬ 


pligte  sig  til  at  standse  alt  Arbejde  for  at  hjælpe 
den.  »Vi  vil  give  den  enhver  Støtte  vi  kan  for  at 
overvinde  den  lovløse  Forsamling  af  Kapitalister, 
som  arbejder  paa  Oprør  imod  Regeringen  i  Un¬ 
derhuset.« 

Mødet  vedtog  derefter  en  Resolution,  der  gik  ud 
paa  at  tilsige  Regeringen  enhver  Støtte! 

Man  har  ikke  været  rigtig  paa  det  rene  med,  om 
denne  Tale  har  været  en  »behagelig  Spøg«  fra  Mr. 
Smillies  Side,  eller  om  den  i  Virkeligheden  har 
været  en  Kombination  af  et  Forsøg  paa  at  samle 
Arbejderne  om  at  støtte  Regeringen  og  samtidig 
en  skjult  Trusel  mod  denne.  Sikkert  er  det,  at 
Regeringen  ikke  vilde  blive  synderlig  henrykt, 
hvis  den  skulde  gennemføre  Nationaliseringen 
med  en  saa  kraftig  Assistance  fra  Mr.  Smillies  Si¬ 
de.  Mr.  Smillie  er  en  ganske  interessant  Type.  Af 
Ydre  er  han  en  typisk  Arbejder,  i  Almindelighed 
gravalvorlig,  men  undertiden  kan  hans  Ansigt  bli¬ 
ve  opklaret  af  et  vindende  Smil.  Mr.  Frank  Hod- 
ges,  Sekretær  for  Minearbejdernes  Fagforening, 
og  ligesom  Mr.  Smillie  Medlem  af  Kulkommissio¬ 
nen,  er  en  ung  Mand  med  et  smukt  Ansigt  og  et 
vindende  Væsen.  Han  er  en  udmærket  Taler,  i 
Besiddelse  af  en  kraftig  klar  Stemme  og  en  bety¬ 
delig  Evne  til  at  rive  Arbejderne  med  sig.  Efter 
de  to  Mænds  hidtidige  Optræden  synes  det  som 
om  de  ikke  er  bange  for  at  anvende  selv  de  mest 
samfundsopløsende  Midler,  men  det  er  dog  et 
Spørgsmaal,  om  de  sidste  Ugers  Begivenheder  ikke 
vil  aabne  deres  Øjne  for,  hvor  vanskeligt  det  er  at 
dæmme  op  for  en  Flod,  hvis  Sluser  man  har 
sprængt. 

Mærkværdigt  er  det,  at  næsten  alle  Arbejder¬ 
partiets  Parlamentsmedlemmer  synes  at  være  gan¬ 
ske  anderledes  moderate.  Grunden  hertil  er  vel 
sagtens,  at  disse  har  en  langt  større  Erfaring  og 
længere  Træning  i  Fagforeningsarbejde. 

Parlamentsmedlemmerne,  Mr.  Brace  og  Mr. 
Hartshorn  kom  om  Onsdagen  tilstede  ved  Konfe¬ 
rencen  i  Keswick.  I  Overensstemmelse  med  det 
til  Mr.  Bonar  Law  afgivne  Løfte  gjorde  de  Rede 
for  Situationen  og  anbefalede  at  modtage  Rege¬ 
ringens  Tilbud.  Stemningen  var  imidlertid  imod 
dem,  navnlig  fordi  den  foregaaende  Dags  Talere 
stærkt  havde  ophidset  Arbejderne,  og  fordi  Rege¬ 
ringens  Tilbud  var  blevet  fejlagtig  fremstillet  for 
dem,  saaledes  at  det  væsentlig  saa  ud  som  et  For¬ 
søg  paa  i  3  Maaneder  at  berøve  dem  den  helligste 
af  alle  deres  Rettigheder,  nemlig  Retten  til  Strej¬ 
ken.  Om  Torsdagen  blev  Regeringens  Tilbud  for- 

kastet,  og  Fredag  Aften  meddelte  Regeringen,  at 
Kulpriserne  vilde  blive  forhøjede  6  sh  fra  Manda¬ 
gen  den  21.  at  regne.  Regeringens  Tilbud  og  Mu¬ 
ligheden  for  rolige  Arbejdsforhold  i  de  næste  3 
Maaneder  har  siden  den  Tid  overhovedet  ikke  væ¬ 
ret  drøftet,  idet  Begivenhederne  pludselig  ind- 
traadte  i  en  hel  ny  Fase. 

Minearbejderne  i  Yorkshire  fejrede  Indførelsen 
af  7  Timers  Arbejdsdagen  den  16.  Juli  ved  at 
nedlægge  Arbejdet.  Grunden  hertil  var,  at  de 
mente  sig  berettigede  til  en  Lønforhøjelse  for 
Stykarbejde  paa  14,3  pCt.,  hvilket  som  man  vil  se 
svarer  proportionalt  til  Forkortelsen  af  Arbejds¬ 
tiden.  I  Sankey  Rapporten  var  der  imidlertid  kun 
regnet  med,  at  Produktionen  skulde  blive  redu¬ 
ceret  i  det  højeste  10  pCt.  ved  Indførelsen  af  den 
kortere  Arbejdstid,  og  i  Overensstemmelse  hermed 
havde  Sir  A.  Geddes  instrueret  Kulkontroløren 
om  kun  at  tillade  en  Forhøjelse  i  Akkordlønnen 
paa  10  pGt.  Mr.  Lloyd  George’ s  Forhandlinger 
med  The  Miners  Federation  om  dette  Spørgsmaal 
vil  være  kendte  fra  Aviserne.  Der  blev  opnaaet 
en  Overenskomst  mellem  Regeringen  og  The  Mi¬ 
ners  Federation  om,  at  Spørgsmaalet  skulde  afgø¬ 
res  under  Hensyn  til  Forholdene  i  de  forskellige 
Miner  paa  en  Basis  af  et  Tillæg  af  14,2  pCt.  York¬ 
shire  Minearbejdernes  Fagforeninger  behøver 
imidlertid  ikke  at  rette  sig  efter  de  Afgørelser,  som 
trætf  es  af  The  Miners  Federation,  og  Strejken  her 
trak  derfor  ud. 

Strejken  i  Yorkshire,  der  heldigvis  kun  har  bredt 
sig  i  ringe  Grad  til  andre  Distrikter,  er  den  første 
større  Strejke  i  Englands  Historie,  hvor  Arbej¬ 
derne  med  fuldt  Overlæg  har  anvendt  Sabotage 
som  Kampmiddel,  idet  Arbejderne  ved  Pumpe-  og 
Ventilationsmaskinerne  m.  m.  blev  fjernede.  Det 
maa  være  klart  for  enhver,  at  dette  i  denne  Indu¬ 
strigren  er  en  særlig  halsløs  Gerning,  idet  Kulmi¬ 
ner,  der  er  oversvømmede,  først  efter  Maaneders 
eller  Aars  Forløb  atter  vil  være  tilgængelige;  i  en 
Mængde  Tilfælde  vil  det  endog  være  ganske  umu¬ 
ligt  atter  at  fjerne  Vandet.  De  fleste  Steder  blev 
Pumpningen  besørget  af  Kontorpersonale  o.  1., 
medens  Regeringen  i  nogle  Tilfælde  var  nødt  til 
at  sende  Orlogs-Matroser  til  Assistance.  Rege¬ 
ringens  øjeblikkelige  og  energiske  Indgriben  paa 
dette  Punkt  vandt  almindeligt  Bifald  hos  den  of¬ 
fentlige  Mening. 

Englænderne  har  nu  lært,  hvad  Sabotage  vil 
sige  som  industrielt  Kampmiddel.  De  har  ogsaa 
lært  andet  af  denne  Strejke,  nemlig  hvilken  øje¬ 


blikkelig  og  voldsom  Indflydelse  en  Kulstrejke  har 
paa  andre  Industrigrenes  Produktion.  25  å  50.000 
Arbejdere  i  Jern-  og  Staalindustrien,  samt  Teks¬ 
tilindustrien,  blev  arbejdsløse  i  Ugens  Løb,  og  man 
ventede  at  henimod  200.000  vilde  staa  arbejdsløse 
i  den  anden  Uges  Begyndelse.  Det  regnede  ned 
med  Regeringsanordninger.  Alle  Jernbaneselska¬ 
berne  fik  Ordre  til  at  udarbejde  Planer  for  en  ind¬ 
skrænket  Drift.  Kommunerne  fik  Ordre  til  straks 
at  begrænse  Leveringen  af  Gas  og  Elektricitet,  selv 
for  Detailhandlerne  blev  der  givet  Forskrifter, 
hvorefter  der  kun  maatte  udleveres  2  cwt.  Kul  ad 
Gangen.  Man  antog  endog,  at  Kuleksporten  maat¬ 
te  standses.  Det  viste  sig  imidlertid,  at  det  kun 
var  Eksporten  fra  Wales  (der  som  bekendt  forsy¬ 
ner  hele  den  britiske  Marine  med  Kul)  og  Med¬ 
delelsen  viste  sig  oven  i  Købet  Dagen  efter  at  være 
forhastet. 

Endnu  en  Virkning  har  denne  Strejke  haft. 
Nødvendigheden  af  at  faa  etableret  en  fast  og  va¬ 
rig  Ordning  i  Kulindustriens  Forhold  har  paa¬ 
trængt  sig  vide  Kredse,  som  ikke  tidligere  har  haft 
Øjnene  op  for  Spørgsmaalets  Alvor.  Man  bebrej¬ 
der  nu  fra  alle  Sider  Regeringen,  at  den,  skønt  den 
forlangte  Sankey  Rapporten  afgivet  senest  den  20. 
Juni,  ikke  siden  den  Tid  har  foretaget  nogetsom- 
helst.  Minearbejderne  og  Kulmineejerne  er  ikke 
ene  om  at  forlange  en  Afgørelse.  Den  Usikker¬ 
hed,  som  præger  hele  det  offentlige  Liv  og  gør  alle 
industrielle  Kalkulationer  umulige,  kan  ikke  taa- 
les  længere.  Ordningen  af  Problemet  vil  imid¬ 
lertid  kræve  hele  Mr.  Lloyd  George’s  Statsmands¬ 
kløgt.  I  Parlamentet  er  der  en  sikker  Majoritet 
imod  Nationaliseringen,  og  Aviserne  er  daglig 
fyldte  af  Indlæg  imod  dens  Gennemførelse.  Paa 
den  anden  Side  har  Arbejderne  nu  i  et  forholdsvis 
underordnet  Spørgsmaal  anvendt  Midler,  som  gi¬ 
ver  en  Forsmag  paa,  hvad  man  eventuelt  kan  ven¬ 
te  sig,  hvis  man  gaar  mod  deres  Ønsker.  Sam¬ 
tidig  maa  man  erindre,  at  en  Mængde  andre,  næ¬ 
sten  ligesaa  vanskelige  Spørgsmaal,  staar  paa 
Dagsordenen.  Fornylig  holdt  Triple  Alliancen  De¬ 
legeretmøde  og  vedtog  en  Resolution  om  at  anbe¬ 
fale  Generalstrejke  for  at  tvinge  Regeringen  til  at 
ophæve  Værnepligten,  den  militære  Intervention  i 
Rusland  og  militær  Intervention  i  Arbejderstridig¬ 
heder.  Sandsynligvis  vil  der  ikke  blive  Anvendel¬ 
se  for  Generalstrejken  til  Gennemførelsen  af  disse 
Formaal,  da  Regeringen  allerede  har  meddelt  at 
ville  ophæve  Værnepligten,  trække  Hæren  tilbage 
fra  Rusland  i  November  og  aldeles  ikke  agter  at 

anvende  Militær  i  Arbejderstridigheder.  Da  Matro¬ 
serne  blev  sendt  til  Minerne  for  at  besørge  Pump¬ 
ningen,  blev  det  af  Regeringen  udtrykkelig  til¬ 
kendegivet  Mr.  Frank  Hodges,  at  de  øjeblikkelig 
vilde  blive  trukne  væk,  hvis  der  blev  sendt  Arbej¬ 
dere  i  Stedet.  Triple  Alliancen  arbejder  nu  paa 
et  nyt  »Nationalprogram«,  blandt  hvis  Hoved¬ 
punkter  vil  findes  Nationaliseringen  af  Jernbaner¬ 
ne.  En  saadan  forekommer  Englænderne  særlig 
afskrækkende.  Der  er  saaledes  al  mulig  Udsigt 
til,  at  Arbejderspørgsmaalet  stadig  vil  foraarsage 
Regeringen  nye  Vanskeligheder. 

Vi  skal  nu  i  Uddrag  gengive  den  interessante 

Kulkrise-Debat  i  Underhuset. 

I  Mødet  den  14.  Juli  udtalte  Sir  Auckland  Ged¬ 
des,  Præsident  for  The  Board  of  Trade,  følgende: 

»Det  Emne,  vi  skal  diskutere  i  Dag,  rejser  efter 
min  Mening  Spørgsmaal  saa  alvorlige  som  noget 
Spørgsmaal,  der  har  været  rejst  endog  under  Kri¬ 
gen.  Sidste  Uge  meddelte  Regeringen,  at  det  vilde 
blive  nødvendigt  at  forøge  Prisen  paa  Kul  med 
ikke  mindre  end  6  sh  pr.  Ton,  og  det  er  for  at 
diskutere  denne  Forøgelse,  at  Board  of  Trade 
Budgettet  særlig  behandles  i  Dag.  Først  ønsker 
jeg  at  bemærke,  at  jeg  ikke  forstaar,  hvordan  den 
Formodning  aabenlyst  har  kunnet  fremsættes,  at 
Forøgelsen  i  Prisen  paa  Kul  skyldes  politiske  Hen¬ 
syn  (Bifald).  Den  skyldes  udelukkende,  at  Rege¬ 
ringen  er  klar  over,  hvilken  overordentlig  alvor¬ 
lig  Situation  dette  Land  staar  overfor.  Vi  staar 
overfor  en  alvorlig  Formindskelse  af  det  Kvan¬ 
tum  Kul,  som  skal  bruges.  Før  jeg  kommer  til 
Spørgsmaalet  om  Prisen,  er  det  maaske  bedst  jeg 
berører  Spørgsmaalet  om  Nedgangen  i  Produktio¬ 
nen.  Denne  Nedgang  har  været  tilskrevet  utallige 
Aarsager,  men  det  vilde  være  fejlagtigt  at  tro,  at 
alle  disse  Aarsager  findes  indenfor  Kulindustrien 
selv.  Jeg  foreslaar  at  behandle  Spørgsmaalet  un¬ 
der  2  Synspunkter:  Først  de  ydre  Aarsager,  og 
derefter  de  indre  Aarsager  i  selve  Kulindustrien. 

Blandt  de  vigtigste  af  de  ydre  Aarsager  er  den 
nuværende  vanskelige  Transportsituation.  Der 
er  ingen  Tvivl  om,  at  Produktionen  hindres  i  man¬ 
ge  Miner,  fordi  man  ikke  kan  skaffe  Vogne  saa 
hurtigt  og  i  saa  stort  Tal  som  ønskeligt.  Jeg  un¬ 
dersøgte  Beretningerne  om  Tilførslen  af  alminde¬ 
lige  Vogne  til  omtrent  40  Miner,  der  særlig  led 
under  disse  Vanskeligheder,  og  jeg  fandt,  at  af 
disse  40  Miner  blev  der  før  Krigen  brugt  omtrent 
10.000  almindelige  Vogne  om  Ugen  foruden  Vog¬ 
ne  i  Privateje.  Til  de  samme  Miner  var  det  i  Løbet 


af  en  Uge  for  kort  Tid  siden  kun  muligt  at  skalfe 
ca.  700  Vogne.  Selvfølgelig  er  dette  ikke  Gennem¬ 
snittet  for  hele  Landet,  jeg  har  taget  de  værste 
Tilfælde,  hvor  denne  Faktor  til  at  formindske  Ud¬ 
byttet  særlig  har  gjort  sig  gældende.  Man  kunde 
spørge:  Hvorfor  er  Vognene  der  ikke?  Heller  ikke 
her  vil  man  kunne  angive  en  enkelt  Aarsag,  der 
kan  give  en  fuld  Forklaring.  Der  er  mange  Grun¬ 
de,  og  en  af  dem  er  følgende.  Det  lager  længere 
Tid  nu  end  tidligere,  efter  at  Vognene  er  bleven 
ladede,  at  faa  dem  sendt  til  deres  Bestemmelses¬ 
sted,  og  Grunden  hertil  er,  at  vi  nu  har  faaet  en  8 
Timers  Arbejdsdag  paa  Jernbanerne,  hvilket  skaf¬ 
fer  akkurat  de  samme  Vanskeligheder  for  Kultra- 
fiken  som  f.  Eks.  for  Fiskeforsendelsen.  Det  skyl¬ 
des  den  8-Timers  Arbejdsdag  paa  Jernbanerne,  at 
Afsendelsen  bliver  forsinket,  fordi  der  nu  gøres 
mindre  Arbejde,  og  fordi  de  nye  Mænd,  som  nu  er 
bleven  antagne,  ikke  endnu  er  saa  vel  uddannede 
og  vante  til  Arbejdet.  Ogsaa  en  anden  Faktor 
staar  i  Forbindelse  med  8-Timers  Arbejdsdagen. 
Arbejdet  er  tidligere  forbi  og  færre  Vogne  skal  eks¬ 
pederes  hver  Dag,  og  Vognene  kommer  senere  til¬ 
bage  fordi  Arbejdet  ikke  gøres  i  saa  mange  Timer. 

Endnu  en  stor  Vanskelighed  er  opstaaet  i  For¬ 
bindelse  med  hele  Jernbanesystemet  paa  Grund 
af  de  enorme  Fragter,  som  nu  maa  betales  for 
Kystfarten,  og  disse  Fragter  skriver  sig  fra  de 
Forandringer,  som  er  foregaaet  med  de  almindeli¬ 
ge  Arbejdsvilkaar.  Langt  højere  Lønninger  be¬ 
tales,  og  i  mange  Tilfælde  gøres  der  ringere  Ar¬ 
bejde.  Jeg  lægger  Vægt  paa  disse  Punkter,  fordi 
jeg  ønsker  at  fremhæve  den  Kendsgerning,  —  og 
for  England  er  det  af  vital  Betydning  at  erkende 
denne  i  Øjeblikket  —  at  naar  der  gøres  mindre 
Arbejde  i  en  Industri,  forplanter  Virkningerne  sig 
gennem  denne  Industri  til  andre,  og  vi  kan  virke¬ 
lig  ikke  naa  noget,  der  kunde  ligne  vor  Stilling  før 
Krigen,  hvis  Arbejdet  i  England  ikke  bliver  gjort. 
Arbejdet  i  dette  Land  bliver  i  Øjeblikket  af  en  el¬ 
ler  anden  Grund  ikke  gjort.  Der  prædikes  den 
farlige  Lære,  at  naar  en  Mand  udretter  mindre  Ar¬ 
bejde,  faar  andre  saa  meget  mere  at  bestille.  Og 
dog  er  Forholdet  i  Virkeligheden,  at  hvis  en  Mand 
gør  mindre  Arbejde,  bliver  der  mindre  Arbejde 
for  andre  Mennesker.  Vi  har  her  et  Eksempel 
paa,  at  fordi  der  bliver  gjort  mindre  Arbejde  i 
Industrier  udenfor  Mineindustrien,  bliver  det 
umuligt  for  denne  at  faa  sin  Produktion  skaffet 
bort,  saaledes,  at  hele  Arbejdet  i  Industrien  hin¬ 
dres. 

Spørgsmaalet  om  de  forskellige  Industriers 

Samhørighed  kompliceres  af  andre  Faktorer.  Der 
er  i  Øjeblikket  den  størst  mulige  Vanskelighed 
ved  at  faa  Staalskinner  og  Maskiner  frem  til  Mi¬ 
nerne,  og  disse  Vanskeligheder  forøges  ved  For¬ 
andringen  i  Antallet  af  Arbejdstimer  og  Mængden 
af  udført  Arbejde  i  Staalindustrien  og  andre  Indu¬ 
strier.  Som  Følge  af  de  Faktorer,  der  saaledes 
virker  i  Staalindustrien,  er  det  i  Øjeblikket  umu¬ 
ligt  at  faa  tilstrækkelig  Forsyning  af  forarbejdet 
Staal  til  andre  Industrier. 

Dette  er  nogle  af  de  ydre  Faktorer. 

Indenfor  Kulindustrien  er  der  uden  Tvivl  og- 
saa  Faktorer,  der  bidrager  til  at  reducere  Pro¬ 
duktionen.  Lad  os  først  undersøge  Sagen  forsaa- 
vidt  Kulmineejerne  angaar.  Som  Følge  af  Rege¬ 
ringens  Antagelse  af  Sankey  Kommissionens  mid¬ 
lertidige  Rapport  er  deres  Fortjeneste  nu  fastsat 
til  1  sh  2  d  pr.  Ton.  De  er  derfor  uinteresserede 
i  en  Forhøjelse  i  Kulprisen.  Hvad  Arbejderne  an¬ 
gaar,  da  ved  vi,  at  Lønningerne  er  steget  stærkt. 
Det  hævdes  aabenlyst,  at  der  er  Arbejdere  i  Indu¬ 
strien,  som  synes,  at  de  har  produceret  tilstræk¬ 
keligt  for  den  paagældende  Uge  og  derfor  ikke  vil 
producere  mere.  Det  er  sandsynligvis  ganske  rig¬ 
tigt.  De  Tal,  der  viser  Fraværelsen  fra  Minerne, 
tyder  paa,  at  noget  saadant  foregaar.  Fraværel¬ 
sen  paa  Grund  af  Sygdom,  Ulykkestilfælde  og  vil¬ 
let  Fraværelse  er  steget  fra  10,7  pCt.  i  1913  til  12,5 
pCt.  i  de  første  20  Uger  af  1919,  og  13  pCt.  i  de  4 
Uger  fra  28.  April  til  24.  Maj.  Produktionen  i 
samme  Tidsrum  var  for  en  Periode  af  4  Uger  19,8 
Tons  i  1913  mod  16,8  i  de  første  20  Uger  af  1919 
og  17,1  i  de  4  Uger  fra  28.  April  til  24  Maj,  under 
hvilken  Periode  der  ikke  har  været  Fridage  og  øv¬ 
rige  Arbejdsstandsninger.  I  de  sidste  4  hele  Uger 
(naar  bortses  fra  Pinsen)  har  Produktionen  været 
16,7  T.  Disse  sidste  Tal  skyldes  selvfølgelig  for  en 
Del  som  allerede  nævnt  Faktorer  udefra,  men  der 
er  alligevel  ingen  Tvivl  om,  at  der  stadig  er  en 
uanvendt  Evne  til  at  producere  hos  Minearbejder¬ 
ne  selv,  og  en  af  mine  ærede  Venner,  som  selv  er 
Minearbejder,  har  fuldtud  indrømmet  dette,  idet 
han  sagde,  at  der  sikkert  kunde  udrettes  noget  ved 
at  rejse  en  Kampagne  blandt  Minearbejderne  for 
at  faa  Produktionen  forøget. 

Jeg  skal  nu  behandle  Spørgsmaalet  om  Forøgel¬ 
sen  af  Kulpriserne.  Maaske  vil  det  være  af  Inter¬ 
esse  at  høre  nogle  Tal,  der  viser,  hvem  de  Penge, 
som  betales  for  Kul  ved  Grubens  Munding,  til¬ 
falder.  Jeg  har  en  omhyggelig  udarbejdet  Sam¬ 
menligning  mellem  Tallene  for  1913  og  hvad  man 


vil  have  at  betale  efter  16.  Juli  for  det  første  for 
Kul,  der  lige  er  producerede,  og  for  det  andet  for 
Kul  til  Salg.  Den  gennemsnitlige  Grubepris  pr. 
produceret  Ton  i  1913  var  10/1 V2  o  g  det  til¬ 
svarende  Tal  i  Dag  er  26/a/2;  for  Kul  til  Salg  .er  de 
tilsvarende  Tal  11  sh  og  29/3V2.  Disse  Tal  frem¬ 
kommer  paa  følgende  Maade: 

1913. 


Arbejdet  i  og  omkring  Minerne .  6  sh.  4  d. 

Tømmer  etc .  1  -  0 

Andre  Omkostninger . 0-11 

Minerettigheder  (Royalties) .  1  -  5 

Mineejernes  Fortjeneste .  1  -  5 


10  sh.  1  Vs  d. 


Efter  16.  Juli  1919. 

Arbejdet  i  og  omkring  Minerne .  19  sh.  51/*  d. 

Tømmer  etc .  3  -  2l/4  - 

Andre  Omkostninger . . . 1  -  2 Vs  - 

Minerettigheder  (Royalties) .  0  -  6^/ 4  - 

Mineejernes  Fortjeneste .  1  -  2 

Godtgørelse  til  Ejerne  for  efter  Kul  kontrolørens 
Anordninger  at  bearbejde  Miner,  som  ellers 

ikke  vilde  blive  bearbejdede .  0  -  3Vf  - 

Kuladministrationen  .  0  -  1 

Margin  (Surplus) .  0  -  l1/«  - 


26  sh.  Vs  d. 

De  tilsvarende  Tal  for  1  Ton  solgt  Kul  stiller  sig 


som  følger: 

1913.. 

Arbejdsløn .  6  sh.  IOV2  d. 

Tømmer  etc .  1  -  1 

Andre  Udgifter .  1  -  0 

Minerettigheder .  0  -  6 

Mineejernes  Fortjeneste .  1  -  6Vs  - 


11  sh.  0  d. 

Efter  16.  Juli  1919. 

Arbejdsløn . .  21  sh.  103/4  d. 

Tømmer  etc .  3  -  7 

Andre  Omkostninger .  1  -  41/*  - 

Minerettigheder .  0  -  7 Vs  - 

Mineejernes  Fortjeneste .  1  -  3x/s  - 

Erstatning  (som  ovenfor) .  0  -  ■  - 

Kuladministrationen .  0  -  1 

Margin  (Surplus) .  0  -  1  lU- - 


29  sh.  3 Vs  d. 

Man  vil  bemærke,  at  Forhøjelsen  af  Lønninger¬ 
ne  og  Nedgangen  i  Produktionen  har  haft  to  Re¬ 
sultater.  Udgifterne  til  Arbejdsløn  er  steget  med 
13/lV2  pr.  produceret  Ton  og  15/ —  pr.  solgt  Ton 
ud  af  en  samlet  Forhøjelse  af  henholdsvis  15/11 
pr.  produceret  Ton  og  18/3  pr.  solgt  Ton. 

(Af  de  samlede  Omkostninger  andrager  Ar¬ 
bejdslønnen  altsaa  c.a.  75  pCt.,  Driftsherreavancen 
ca.  5  pCt.  —  man  vil  da  forstaa,  hvor  stærkt  en- 

hver  Lønforhøjelse  maa  influere  paa  Priser¬ 
ne.  —  Red.). 

Endnu  et  Punkt  maa  her  tages  i  Betragtning. 
Ikke  alene  er  Salget  af  Kul  understøttet,  men  og- 
saa  selve  Kuludvindingen  er  stadig  støttet  og  vil 
ogsaa  blive  det  for  Fremtiden,  ikke  af  Staten  el¬ 
ler  af  nogen  her,  men  af  Udlandet,  fordi  vi  i  vore 
Tal  stadig  regner  med  den  Understøttelse,  som 
hidrører  fra  Eksportgevinsten,  og  denne  Under¬ 
støttelse  falder  fra  Dag  til  Dag. 

Taleren  afbrødes  her  ved  Tilraabet:  »Den  vil 
om  kort  Tid  forsvinde  fuldstændig.« 

Sir  A.  Geddes:  »Den  falder  meget  hurtigt  for  Ti¬ 
den.  Der  siges,  at  den  snart  vil  forsvinde  fuld¬ 
stændig.  Jeg  sætter  min  Lid  til,  at  den  ikke  vil 
gøre  det.  Hvis  den  forsvandt,  vilde  Prisen  paa 
Kul  straks  stige  endnu  1/4.  Tilskudet  er  i  Øjeblik¬ 
ket  i  Virkeligheden  større  end  dette,  men  jeg  har 
faaet  forelagt  forskellige  Tal,  der  viser,  at  1/4 
vil  blive  det  Tilskud,  som  vi  regner  med  for  at 
kunne  holde  Prisforhøjelsen  nede  paa  6  sh. 

Dette  var  Kulpriserne.  Jeg  vil  endnu  fremdrage 
forskellige  alvorlige  Forhold,  som  staar  i  Forbin¬ 
delse  med  dem.  I  dette  Øjeblik  maa  vi  regne  med 
en  Forhøjelse  i  Prisen  paa  vort  Raajern  paa  ca. 
15 — 20  sh  pr.  Ton,  maaske  mere.  For  Staal  og 
forarbejdet  Jern  maa  vi  vente  en  Forhøjelse  af 
25 — 30  sh  maaske  lidt  mere,  Koks  vil  stige  10  sh 
pr.  Ton,  Zink  vil  stige  £  2  pr.  Ton,  Gas  6 — 9  d.  pr. 
1000  Kvdr.  feet,  elektrisk  Kraft  1/5  d.  pr.  Enhed, 
Papir  10  sh  pr.  Ton,  Glas  5 — 10  pCt.,  Tekstilvarer 
ca.  4  pCt.,  Mursten  ca.  5  pCt.,  Maskiner  ca.  12 
pCt.,  Kemikalier  over  en  Bank  ca.  10  pCt.  Nogle 
af  dem,  f.  Eks.  kaustisk  Soda,  Sodium  Sulphid, 
Blegepulver  20 — 30  og  50  sh.  pr.  Ton.  De  vil  her¬ 
af  se,  at  Forhøjelsen  i  Kulprisen  er  et  Spørgsmaal 
af  den  mest  alvorlige  Natur  for  hele  Nationen 
(Bifald),  og  ikke  alene  er  vi  ved  at  miste  det  Til¬ 
skud ,  vi  har  fra  Kuleksporten,  men  vi  er  ved  at 
miste  vor  nationale  Fortjeneste  ved  Eksporten  i 
det  hele  taget. 

Hør  blot  følgende  Tal:  Skinner  kostede  før  Pris¬ 
stigningen  £  16  pr.  Ton,  efter  Prisstigningen  vil  de 
koste  £  17  10  sh;  i  De  Forenede  Stater  koster  de 
£  10  pr.  Ton.  Skibsbygningsplader  £  17/15  pr. 
Ton  før  Kulprisstigningen;  den  nye  Pris  vil  sand¬ 
synligvis  blive  £  19,  amerikansk  Pris  £  14!  Crown 
Bars  £  21  før  Prisstigningen,  ny  Pris  £  22/10, 
amerikansk  Pris  £  11/15!  Raajern,  Cleveland  Nr. 
3  Støbning  før  Prisstigningen  £  8,  efter  £  9,  og 
Nr.  2  Pittsburg  £  6! 


Disse  Tal  maa  efter  min  Mening  faa  enhver  i 
dette  Hus  og  enhver  i  hele  Landet  til  at  forstaa, 
hvor  alvorlig  en  Krise  vi  staar  overfor,  fordi  vi 
lever  af  vor  Eksport.  Parlamentet  kan  bedømme, 
at  det  er  med  tungt  Hjerte  og  uden  Tanke  paa 
midlertidige  politiske  Fordele,  men  fordi  den  er 
nødt  til  det,  at  Regeringen  har  bestemt  sig  til  at 
forhøje  Kulprisen  med  6  sh. 

Paa  Grundlag  af  Tallene,  der  af  Kulkontroløren 
er  givet  Sankey-Kommissionen,  beregnes  Kul- 
Produktionen  for  næste  Aar  til  216  (217)  Miil. 
Tons.  Træk  herfra  de  18  Millioner  Tons,  der  bru¬ 
ges  i  Kulminerne,  og  de  6  Millioner  Tons,  der  ud¬ 
leveres  Minearbejderne  som  Del  af  deres  Lønnin¬ 
ger  og  for  hvilke  6  Millioner  Tons  der  forøvrigt 
faas  en  Indtægt  af  næsten  nøjagtig  £  1.200.000. 
Til  Rest  bliver  herefter  192  Millioner  Tons  til  Salg. 
Bekostningen  ved  at  producere  disse  192  Millioner 
Tons  er  £  281.250.000.  Træk  herfra  ovennævnte 
£  1.200.000,  og  De  vil  faa  £  280.000.000.  Forbru¬ 
get  her  i  Landet  kræver  157  Mili.  Tons.  Den  nu¬ 
værende  gennemsnitlige  Pris  ved  Grubens  Mun¬ 
ding,  d.  v.  s.  uden  6  sh  Forhøjelse,  er  22  sh  pr. 
Jon.  Dette  svarer  til  £  172.700.000  og  viser,  at 
£  107.350.000  maa  tjenes  ved  Salg  af  Kul  til  Eks¬ 
port  og  Bunkerkul.  Til  disse  Formaal  har  vi  paa 
nævnte  Basis  kun  35.000.000  Tons  til  Disposition. 
For  Øjeblikket  strækker  Priserne  for  denne  Eks¬ 
port  og  Bunkerkul  sig  fra  15  sh  pr.  Ton  for  den 
ringeste  Kvalitet  op  til  90  sh  pr.  Ton.  Sidste  Aars 
Gennemsnit  var  29  sh,  nu  er  Gennemsnitsprisen 
39,  men  uheldigvis  har  Formindskelsen  af  Eks¬ 
portkvantumet  haft  den  Virkning,  at  Gennem¬ 
snitskvaliteten  af  Eksport-  og  Bunkerkul  som  Hel¬ 
hed  stadig  bliver  ringere. 

Der  kan  faas  nogle  ganske  oplysende  Tal  an- 
gaaende  dette  Spørgsmaal  fra  Handelsberetningen 
for  Juni.  I  Juni  1917  beløb  Eksporten  af  smaa 
Kul  sig  til  535.000  t  og  af  store  2.000.000  t,  altsaa 
er  Forholdet  omtrent  1 — 4.  I  Aar  eksporteredes 
720.000  smaa  og  1.500.000  store,  efter  Forholdet 
1 — 2,  saa  at  den  Gennemsnitspris,  vi  faar  for  vor 
Kuleksport  stadig  daler,  fordi  Gennemsnitskvalite¬ 
ten  er  ringere  nu  end  dengang,  og  da  Mængden  af 
Kul,  der  eksporteres,  aftager,  bliver  Sammensæt¬ 
ningen  af  Eksporten  ugunstigere.  Derfor  maa  vi 
anslaa  Gennemsnitsprisen  for  vor  Eksport  til  35 
sh  imod  29  sh  sidste  Aar  og  39  sh  i  dette  Øjeblik. 
Det  vil  sige,  at  vi  kan  vente  at  faa  £  61.250.000  for 
vore  Eksport-  og  Bunkerkul.  Naar  dette  fradra¬ 
ges  de  £  107.000.000,  som  skulde  betales  ved  Eks- 

porten,  faar  vi  et  Deficit  af  £  46.100.000.  Dette 
Deficit  skal  efter  denne  Beregningsmetode  for¬ 
deles  over  157.000.000  Tons,  og  dette  bliver  5/10^2 
pr.  Ton.  Beregn  saa  1  d  pr.  Ton  for  Kulkontrol¬ 
len,  og  man  har  5/1 l1^  .... 

Hvad  angaar  den  fremmede  Konkurrence,  vil 
det  maaske  forbavse  nogle  ærede  Medlemmer,  at 
amerikanske  Kul  fra  atlantiske  Havne  noteres 
næsten  nøjagtigt  til  20  sh,  og  Amerika  ligger  nær¬ 
mere  ved  mange  af  de  Steder,  som  vi  hidtil  har 
forsynet  med  Kul.  Ogsaa  Olie  maa  vi  betragte  som 
en  Konkurrent.  —  - - Vestkysten  af  Sydame¬ 

rika  forsynedes  i  Henhold  til  Kontrakter  for  tre 
Aar  under  Krigen  med  Olie  til  120  sh  pr.  leveret 
Ton - .  Nu  har  de  amerikanske  Oliekom¬ 

pagnier  meddelt,  at  de  vil  være  villige  til  at  slutte 
Kontrakt  for  et  Aar  til  70  sh  pr.  Ton  af  Olie,  hvil¬ 
ket  svarer  til  2  Tons  Kulkalorier. 

Ilvis  vi  ikke  har  Kul  at  eksportere,  vil  vore  Ski¬ 
be  være  nødt  til  at  gaa  ud  i  Ballast,  naar  de  skal 
bringe  tilbage,  hvad  der  nu  kan  tænkes  af  Raa- 
materiale  o.  1.  Hvis  vi  ikke  har  Eksportartikler 
at  sende  ud  —  og  vi  maa  vente  en  ringe  Eksport 
af  Kul,  Jern  og  fabrikeret  Jern  og  Staal  med  den 
høje  Pris  —  vil  Vekselkursen  blive  endnu  ugunsti¬ 
gere  for  os,  og  vi  maa  betale  mere  for  alle  vore  Fø¬ 
demidler  og  Tilførsler. 

Jeg  vil  da  sige  til  Komitéen:  Dette  er  ikke 
nogen  Tid  paa  hvilken  nogen  Afdeling  af  Samfun¬ 
det  eller  Regeringen  kan  tænke,  at  deres  Interesser 
er  forskellige  fra  hele  Samfundets  Interesser.  (Bi¬ 
fald).  Hvis  vi  skal  møde  de  mørke  og  vanskelige 
Tider,  som  ligger  for  os,  maa  vi  faa  tilbage  den 
Aand,  som  herskede  under  Krigen.  (Bifald).  Det 
nytter  ikke,  at  nogle  siger  om  andre,  at  de  særlig 
er  at  dadle  —  undtagen  paa  eet  Punkt,  og  m.  H.  t. 
dette  Punkt  maa  Dadelen  falde  med  tung  Vægt, 
hvis  den  paa  nogen  Maade  kan  paavises:  De 
Mænd,  som  er  at  dadle  nu,  er  dem ,  som  ikke  gal¬ 
deres  bedste  for  at  hæve  Produktionen  og  for¬ 
mindske  Produktionsudgifterne. 

Sir  A.  Geddes  sluttede  med  en  indtrængende 
Appel  til  Minearbejdernes  Ledere  om  at  gøre  Ar¬ 
bejderne  klart,  at  dette  ikke  var  noget  Tidspunkt 
til  at  arbejde  mindre  end  Maksimum  af,  hvad  de 
kunde  yde.  Hvis  Produktionen  blev  forøget,  vilde 
Regeringen  være  villig  til  at  formindske  Prisen 
6  d  for  6  d.  Nøglen  til  hele  Situationen  havde 
Minearbejderne  i  deres  Haand.  (Et  Medlem:  »Før 
Sankey-Rapporten  ud  i  Livet!«)  Det  kommer  an 


paa  Minearbejderne,  ikke  paa  nogen  Rapport,  men 
paa  at  arbejde,  (Bifald). 

I  den  paafølgende  Debat  indtog  Mr.  Brace  (Ar¬ 
bejderpartiet)  det  ovenfor  anførte  Standpunkt,  me¬ 
dens  Mr.  Bonar  Law  yderligere  betonede  det  al¬ 
vorlige  ved  Situationen,  som  ikke  blot  England, 
men  alle  kulforbrugende  Lande  i  Evropa  berøres 
saa  skæbnesvangert  af. 

□□□□□□ 

Monopol- Komitéen. 

Denne  Komité,  hvis  Oprettelse  vi  i  sin  Tid 
omtalte  nærmere  her  i  Bladet,  har  nu  aabnel 
sit  Kontor  (Stormgade  Nr.  85,  Kjøbenhavn  B, 
Kontortid  Kl.  9 — 4),  og  er  begyndt  paa  Arbejdet, 
der  som  tidligere  nævnt  i  første  Linie  gaar  ud 
paa  at  foretage  en  saglig  og  upartisk  Under- 
søgelse  af  Statsmonopolernes  Indflydelse  paa  Be¬ 
folkningens  Forbrugs-  og  Erhvervsforhold.  Efter 
hvad  vi  erfarer,  er  det  dog  Komitéens  Hensigt 
saavidt  muligt  ogsaa  at  drage  andre  af  Tidens 
store  økonomiske  Problemer  ind  under  sine  Under¬ 
søgelser,  efterliaanden  som  Tid  og  Lejlighed  der¬ 
til  gives.  Trangen  til  virkelig  objektiv  Udredelse 
af  de  mange  økonomiske  Spørgsmaal,  der  nu 
er  fremme,  er  jo  næppe  mindst  i  vort  Land 
iøjnefaldende. 

Som  et  vigtigt  Grundlag  for  det  kommende 
Arbejde  er  Komitéen  i  Øjeblikket  i  Færd  med 
at  knytte  Forbindelse  med  saadanne  Personer 
og  Institutioner  i  Udlandet,  der  vil  være  egnede 
til  som  en  Slags  Korrespondenter  at  holde  Ko¬ 
mitéen  a  jour  med,  hvad  der  foregaar  rundt  om 
i  Landene  indenfor  dens  Interesseoinraade.  Ko¬ 
mitéen  lægger  megen  Vægt  paa  at  faa  organi¬ 
seret  denne  Side  af  Sagen  saa  praktisk  og  be¬ 
tryggende  som  muligt  og  venter  ogsaa  at  kunne 
naa  et  godt  Resultat  ikke  mindst  paa  Grund  af 
det  store  personlige  Bekendtskab,  Formanden, 
Professor  Harald  Westergaard,  har  blandt  frem¬ 
mede  Videnskabsmænd,  og  ganske  særlig  natur¬ 
ligvis  blandt  Nationaløkonomerne. 

Komitéen  har  desuden  sat  sig  den  Opgave  at 
danne  et  Bibliotek  af  Monopol-Literalur,  et  »Ar¬ 
kiv  for  Monopolsager«  eller  hvad  man  vil  kalde 
det,  der  saavidt  muligt  skal  omfatte  al  brugelig 
Literatur  vedrørende  Monopolspørgsmaal :  Bøger, 
Piecer,  Beretninger,  Regnskaber  osv.  osv.,  saa 
at  der  paa  den  Maade  skabes  et  Sted,  hvor  de, 
der  har  Brug  for  den  Slags  Oplysninger,  kan 

gøre  Regning  paa  at  finde  dem.  Hidtil  har  Ad¬ 
gangen  til  mere  speciel  Literatur  af  denne  Art 
været  temmelig  besværlig,  og  ikke  sjeldent  har 
det  endog  været  Tilfældet,  at  de  ønskede  Bøger 
overhovedet  ikke  fandtes  paa  noget  af  vore  of¬ 
fentligt  tilgængelige  Biblioteker.  Nu  hvor  der 
skrives  mere  end  nogensinde  før  om  Monopoli¬ 
sering,  Socialisering,  Nationalisering  osv.  osv. 
paa  Grund  af  den  betydelige  aktuelle  Interesse, 
der  knytter  sig  til  disse  Emner,  kan  man  endnu 
mindre  vente  —  endsige  forlange  — ,  at  de  al¬ 
mindelige  Biblioteker  skal  være  blot  nogenlunde 
fuldstændigt  forsynede  paa  dette  Omraade,  og 
et  saadant  Monopol-Arkiv  turde  derfor  i  høj 
Grad  være  paa  sin  Plads. 

Komitéen  agter  i  det  hele  taget  at  gøre  sil 
yderste  for  at  naa  til  paalidelige  og  anvendelige 
Resultater  og  vil  derfor  ikke  vige  tilbage  for 
—  hvor  det  skønnes  at  kunne  gavne  —  at  ud¬ 
sende  unge  Videnskabsmænd  og  andre  med  de 
nødvendige  Kvalifikationer  udrustede  til  Udlandet 
for  at  foretage  grundige  Undersøgelser  af  tidligere 
og  eksisterende  Monopoler  og  deres  Indflydelse 
paa  de  forskellige  Sider  af  Samfundslivet. 

Man  liaaber,  det  skal  vise  sig,  at  de  dygtige 
Folk,  der  findes,  ikke  er  saa  bundne  af  deres 
daglige  Virksomhed,  at  de  derved  forhindres  i 
at  foretage  saadanne  Undersøgelsesrejser.  I  Be¬ 
tragtning  af  det  Udbytte,  der  kan  opnaas  der¬ 
ved  baade  for  selve  Sagen  —  og  det  vil  i  dette 
Tilfælde  sige  hele  Samfundet  —  og  for  dem, 
der  bliver  sendt  ud,  er  der  vel  ogsaa  Grund  til 
at  tro,  at  baade  Stat  og  Kommune  saavel  som 
Erhvervene  vil  vise  deres  Forstaaelse  heraf  og 
stille  sig  imødekommende  overfor  Ønsker  i  den 
Retning. 

Komitéen  har  hidtil  kunnet  glæde  sig  ved  en 
meget  velvillig  Modtagelse  i  Pressen,  idet  alle 
de  store  Hovedstadsblade,  saavel  som  adskillige 
Provinsblade,  har  haft  forstaaende  Artikler  om 
dens  Oprettelse  og  Virksomhed.  Desuden  har 
Sagen  været  omtalt  med  Sympati  baade  i  sven¬ 
ske  og  norske  Blade,  og  formentlig  ogsaa  i  fin¬ 
ske;  i  al  Fald  har  Komitéen  for  nylig  faaet  el 
Bevis  paa  den  Interesse,  man  deroppe  nærer 
for  Sagen,  ved  en  Anmodning  fra  Finska  Socker- 
Aktiebolaget  om  at  give  Direktionen  nærmere 
Oplysninger  om  dens  Virksomhed  og  Planer. 

Komitéens  Kontor  modtager  i  øvrigt  gerne  alle 
Meddelelser  og  Forslag,  som  kan  være  af  Be¬ 
tydning  for  dens  Arbejde,  og  vi  benytter  Lejlig¬ 
heden  til  at  opfordre  Industrien  til  at  have  sin 


Opmærksomhed  henvendt  herpaa ;  thi  ikke  mindst 
vort  Erhverv  er  interesseret  i,  at  Tanken  om 
Statsmonopoler  bliver  belyst  baade  grundigt  og 
dygtigt,  og  en  af  Forudsætningerne  herfor  er 
netop,  at  der  skaffes  saa  meget  og  saa  godt 
Materiale  frem  som  muligt. 

□□□□□□ 

Tysklands 

industrielle  Fredsberedskab. 

I  Juni-Heftet  af  det  store  amerikanske  Tidsskrift 
»Journal  of  industrial  and  engineering  chemistry« 
lindes  en  Skildring  af  Tysklands  Fredsberedskab,  som 
vistnok  bar  nogen  Interesse,  ikke  blot  for  U.  S.  A.,  men 
ogsaa  for  os. 

Et  Par  betydelige  amerikanske  Kemikere  havde, 
som  knyttet  til  den  amerikanske  Hær  i  Frankrig,  Lej¬ 
lighed  til  i  en  interallieret  Kommission  i  Februar  at 
besøge  en  Række  af  de  store  industrielle  Virksom¬ 
heder  i  Tyskland,  der  ligger  indenfor  den  besatte 
Zone  —  det  er  iøvrigt  en  stor  Række  af  tyske,  særlig 
kemiske  Fabriker,  der  er  beliggende  der.  —  Ameri¬ 
kanerne  kom  med  forudfattet  Indtryk  af,  at  Forhol¬ 
dene  i  Tyskland  og  ikke  mindst  i  tysk  Industri  var 
meget  mørke:  at  ikke  mindst  disse  Værker,  Krigszonen 
saa  nær,  havde  lidt  betydeligt  ved  Luftangreb,  at  Fa- 
brikanlæget  var  daarligt  holdt,  Uro  blandt  Arbej¬ 
derne  og  i  det  hele  manglende  Arbejdskraft.  De  rejste 
derfra  med  det  Hovedindtryk,  at  trods  al  Krigens 
lammende  Virkning,  en  Række  af  i  hvert  Fald  disse 
store  Værker  er  langt  bedre  forberedt  til  den  økono¬ 
miske  Kappestrid,  der  nu  staar  for,  end  man  skulde 
vente. 

M.  H.  t.  den  vigtigere  Del  af  Arbejderstaben  da 
gælder  det  der  som  overalt  i  Tyskland,  at  den  kunde 
holdes  tilbage  fra  aktiv  Krigstjeneste;  saaledes  har 
de  en  stor  Del  af  deres  Menneskemateriale  i  Orden 
endnu.  Og  trods  det,  at  Virksomhederne  gennemsnit¬ 
lig  kun  gik  med  1/io  af  deres  normale  Produktion, 
havde  de  fleste  af  dem  dog  hele  Arbejdsstyrken  sam¬ 
let,  væsentligst  af  Hensyn  til  den  sociale  Uro.  Dette 
rigelige  Mandskab  bruges  særlig  til  at  sætte  alt 
Maskineri,  Bygningerne  o.  s.  v.  i  bedste  Orden;  dertil 
mangler  dog  for  en  stor  Del  Olier  o.  1. 

De  amerikanske  Kemikere  kom  til  Tyskland  gen¬ 
nem  Belgien  —  og  skildrer  det  stærke  Indtryk  det 
gjorde  at  komme  fra  det  af  Krigen  og  det  tyske  Styre 
hærgede  Land  og  til  det  besatte  Tyskland,  hvor  alt 
var  renligt,  ordentligt,  og  hvor  næsten  ingen  Tegn 
paa  Ødelæggelse  fandtes. 

Besøget  gik  først  til  Fr.  Bayers  store  Farvefabriker 
(Leverkusen) ;  den  bedste  og  mest  moderne  af  Tysk¬ 
lands  kemiske  Fabriker;  den  skildres  af  Amerikanerne 
som  en  hel,  vel  anlagt  By,  hvis  Kontorbygninger  og 
Bygninger  til  Fordel  for  Funktionærer  og  Arbejdere 
er  rene  Paladser.  Virksomheden  var  blevet  stærkt 
udvidet  under  Krigen,  især  til  Fabrikation  af  Giftgas¬ 
ser,  men  ogsaa  til  Fremstilling  af  syntetisk  Kautschuk; 

herpaa  har  Fr.  Bayer  &  Co.  anvendt  store  Kapitaler; 
og  den  syntetiske  Vare  er  ogsaa  blevet  stærkt  brugt. 
—  Dernæst  besøgtes  Weiler-ter-Meer  i  Werdingen,  der 
under  Krigen  havde  bygget  et  stort  Rekreations-  og 
Fritidshjem  .for  sine  Arbejdere,  meget  godt  udstyret 
med  Restaurant,  Bade,  Læsesal,  Gymnastikrum  o.  s.  v., 
fuldført  Aaret  1918.  Ogsaa  denne  Fabrik  var  i  god 
Stand.  —  Kalle  i  Bibricli  besøgtes  ogsaa;  Fabriken 
her  skildres  som  den  daarligste  af  de  besøgte;  den 
bar  kun  haft  meget  lidt  Krigsarbejde,  var  i  en  daar- 
lig,  snavset,  ildeholdt  Forfatning. 

Derimod  var  Farvefabriken  i  Hoechst  am  Main 
(Meister,  Lucius  og  Briinning)  i  bedste  Stand,  stærkt 
udvidet,  velholdt;  den  har  under  Krigen  været  i  Spid¬ 
sen  for  Fremstillingen  af  Giftgas. 

Som  bekendt  er  det  største  Værk  i  den  tyske  kemi¬ 
ske  Industri  Badische  Anilin-  u.  Sodafabriken  i  Lud- 
wigshafen.  Den  har  under  Krigen  været  oppe  paa  et 
Arbejdertal  paa  16  000,  særlig  beskæftigede  i  Ludwigs- 
hafen  med  Fremstillingen  af  Farvestoffer,  Lægemidler, 
Sprængstoffer,  og  i  Oppau,  der  ligger  lidt  længere 
oppe  ved  Rhinen,  med  Fabrikationen  af  Ammoniak 
efter  Ilabers  berømte  Metode.  I  Krigsaarene  har  selv¬ 
følgelig  Hovedparten  af  Arbejdet  været  Krigsindustri; 
men  de  amerikanske  Gæster  meddeler,  at  ogsaa  i  den 
Tid  stod  Farvefabrikationen  aldrig  helt  stille,  saaledes 
at  der  nu  ligger  parat  store  Lagre  til  at  sendes  ud 
paa  Verdensmarkedet,  saasnart  der  er  Mulighed  der¬ 
for.  Ligeledes  angives  det,  at  Omlægningen  af  Fabri¬ 
kens  Arbejde  paa  ingen  Maade  er  mere  indgribende, 
end  at  det  hele  hurtigt  kan  sættes  i  Stand  igen  til 
Farvefabrikationen.  —  I  Oppau  saa  Amerikanerne, 
hvad  de  selv  kendetegner  som  den  største  viden¬ 
skabelige  Udvikling  up  to  date,  nemlig  den  tekniske 
Udførelse  af  Haber-Proeessen.  Bygningerne  (der  iøv- 
rigt  toges  i  Brug  til  Metoden  allerede  i  Efteraaret 
1913)  skildres  som  nye,  gode  og  velordnede;  Ydeevnen 
i  Anlæget  i  Oppau  er  100  000  Tons  Ammoniak  aarlig, 
og  det  erkendes  fra  alle  Sider,  at  dette  Værk  har  sin 
meget  store  Andel  i,  at  Tyskland  overhovedet  holdt 
ud  saa  længe. som  det  gjorde.  —  Amerikanerne  for¬ 
tæller,  at  et  ganske  tilsvarende  Anlæg,  efter  samme 
Metode,  af  samme  Ydeevne,  findes  i  den  indre  Del 
af  Tyskland.  —  De  fortæller  iøvrigt  derfra,  hvad  der 
i  deres  Øjne  aabenbart  har  virket  ret  stærkt,  at  Fr. 
Håber  selv  i  den  tyske  Hær  ikke  naaede  nogen  højere 
Rang  end  en  Kaptajns  —  trods  hans  store  Fortjene¬ 
ster;  Amerikanerne  er  selv  Majorer  i  deres  hjemlige 
Chemical  War  Service. 

Som  Helhed  giver  de  følgende  Betragtninger  over 
deres  Besøg:  de  kan  ikke  se  rettere,  end  at  den 
amerikanske  Industri  i  det  væsentlige,  hvad  ydre  An¬ 
læg  og  Indretninger  angaar,  er  fuldt  paa  Højde  med 
den  tyske;  kun  i  enkelte  særlige  Forhold,  har  Ty¬ 
skerne  visse  Forspring  i  disse  Retninger,  saaledes  be¬ 
rettes  det,  at  de  har  en  udmærket  Metode  til  at  an¬ 
lægge  Vandbeholdere  o.  1.  i  Nærheden  af  Krafthusets 
Anlæg,  saaledes  at  Varmen  udnyttes;  ligesaa  har  de  i 
Filterpresse-Anlæg  ogsaa  værdifulde  Forbedringer, 
saaledes  at  Trykket  ikke  blot  frembringes  i  Centrum, 
men  fordeles  horisontalt  langs  Pressens  Sider;  de 
har  endvidere  stor  Øvelse  og  Dygtighed  i  Brugen  af 


Bly-Fittings.  —  Tilbage  for  tilsvarende  amerikanske 
Anlæg  staar  derimod  de  tyske  i  Arbejdsøkonomien, 
i  Forkortelsen  af  Vejlængderne,  som  de  forskellige 
Raastoffer  og  Mellemprodukterskulde  gennemløbe  o.  1. 

Men  det  væsentligste  Forspring  for  den  tyske  ke¬ 
miske  Industri  ligger,  hævder  Amerikanerne,  udeluk¬ 
kende  i  Menneskematerialet,  i  det  erfarne,  længe 
trænede  og  til  Laboratoriearbejdets  nødvendige  De¬ 
taljer  villige  Personel;  og  over  for  dette  Mandskab 
har  selv  den  tyske  Hærledelse  vist  en  klog  og  for¬ 
udseende  Økonomi,  og  ikke  sendt  dem  til  Fronten.  — 

De  amerikanske  Betragtninger  munder  derfor  ud  i 
en  Opfordring  til  deres  egen  Industri  og  Folket  der¬ 
ovre  om  at  forstaa,  at  Tyskland  har  Viljen  til,  saa  snart 
det  er  muligt,  at  vende  tilbage  til  sit  Arbejde,  sine 
Forretninger  igen;  at  selv  om  mange  af  de  besøgte 
Fabriker  kun  arbejder  med  Tiendedelen  af  den  nor¬ 
male  Produktion  i  Øjeblikket,  af  Mangel  paa  Kul,  paa 
Raastoffer  o.  a.,  saa  har  de  Mandskabet  i  Orden  i  de 
allerfleste  Tilfælde,  i  hvert  Fald  i  den  kemiske  Stor¬ 
industri,  gaaende  inde  i  Fabrikerne  og  lønnet  normalt, 
for  at  de  ikke  skal  gribes  af  Spartacismen;  og  ogsaa 
hele  det  tekniske  Beredskab  - — -  Anlæg  og  Maskiner 
—  er  i  Orden. 

Vi  andre  vil  maaske  hertil  bemærke,  at  den  ame¬ 
rikanske  Skildring  maaske  er  lidt  farvet,  og  til  Ty¬ 
skernes  Fordel  —  fordi  det  gælder  en  Appel  til  Vaa- 
genhed  og  til  Fremstød  for  den  amerikanske  Industri 
og  for  den  amerikanske  Handel.  U.  S.  A.  har  jo  som 
velkendt  i  Krigens  Aar  udviklet  bl.  a.  sin  kemiske 
Storindustri  og  i  Særdeleshed  sin  Farvestofindustri 
saa  stærkt,  at  det  tænker  dermed  at  ville  indtage  den 
Plads  paa  Verdensmarkedet,  Tyskland  før  besad.  Det 
er  da  forstaaeligt,  at  Skildringen  af  Tyskland  paa 
dette  Punkt  maa  kalde  til  Agtpaagivenhed,  men  dette 
har  jo  ogsaa  Bud  til  andre,  og  i  mange  Træk  vil  Frem¬ 
stillingen  sikkert  ogsaa  være  fuldt  overensstemmende 
med  Sandheden. 

□□□□□□ 

Skibsbygning  under  Krigen. 

The  United  States  Shipping  Board  har  udsendt  en 
Beretning  om  Skibsbygning  under  Krigen,  og  nogle 
Tal,  der  viser  Forøgelsen  og  Tabene  under  Krigen, 
vil  antagelig  være  af  Interesse.  Hele  Verdens  Ton¬ 
nage  ansloges  i  Juli  1914  til  41  225  000  Brutto-Tons, 
og  den  blev  under  Krigen  reduceret  med  4  255  000 
Tons,  saa  den  nu  skulde  udgøre  37  000  000  Tons.  De 
allierede  og  neutrale  skulde  efter  Beretningen  have 
haft  et  Tab  ved  Torpedering,  Minesprængning  og  Op- 
bringelse  af  ialt  15  218  000  Brutto-Tons.  Nybygninger 
og  Opbringelser  af  fjendtlige  Skibe  skulde  til  Gen¬ 
gæld  have  forøget  Handelsflaaden  med  14  249  000 
Brutto-Tons,  saa  at  der  fremkommer  et  Tab  paa 
969  000  Brutto-Tons.  Den  største  Del  af  Formindskel¬ 
sen  af  Tonnagen  falder  saaledes  paa  Centralmagterne, 
der  har  mistet  3  016  000  Tons,  hvorimod  kommer  en 
Forøgelse  af  740  000  Tons,  saaledes  at  deres  Tab  har 
været  2  276  000  Tons.  Beretningen  viser  iøvrigt,  at  kun 
to  Lande,  De  Forenede  Stater  og  Japan,  har  større 

Handelsflaader,  end  da  Krigen  begyndte.  Japan  staar 
med  en  Forøgelse  af  25  pCt.  og  De  Forenede  Stater 
med  125  pCt. 

Tilbagegangen  for  Englands  Vedkommende  belyses 
i  Lloyds  Beretninger.  Medens  tidligere  74,7  pCt.  af 
den  aarlige  Forøgelse  af  Verdenstonnagen  blev  byg¬ 
get  i  England,  er  Tallet  nu  kun  38,6  pCt.  Grunden 
hertil  er  selvfølgelig  i  alt  væsentligt  den,  at  andre 
Lande,  navnlig  De  Forenede  Stater,  langt  har  over¬ 
fløjet  England,  men  ogsaa  absolut  er  der  en  betyde¬ 
lig  Tilbagegang. 

I  1918  blev  der  i  England  bygget  1  348  120  Tons, 
hvilket  var  584033  Tons  under  det  tilsvarende  Tal 
for  1913  og  26  pCt.  under  Gennemsnittet  af  de  tre 
Aar  1911—1913. 

Til  Belysning  af  den  overordentlige  Forøgelse  i  De 
Forenede  Staters  Skibsbygning  kan  anføres,  at  deres 
Produktion  i  1918  af  3  033  000  Brutto-Tons  er  større 
end  hele  De  Forenede  Staters  Produktion  i  de  10  Aar 
1907—1916  og  med  25  pCt.  overstiger  hele  den  øvrige 
Verdens  samlede  Skibsbygning  i  Aaret  1918. 

Japan  har  i  1918  bygget  489  942  Tons,  hvilket  aldrig 
tidligere  har  været  naaet,  medens  Italien  med  60  791 
Tons  har  naaet  det  højeste  Tal  siden  1905. 

Det  amerikanske  Blad  »Commercial  America«  frem¬ 
hæver,  at  De  Forenede  Stater  i  1918  for  første  Gang 
i  over  50  Aar  har  været  det  førende  Land  i  Skibs¬ 
bygningen.  Med  Hensyn  til  Bygningen  af  Handels¬ 
skibe  har,  som  tidligere  nævnt,  1918  hidtil  været  det 
bedste  Skibsbygningsaar  i  Landets  Historie.  1919  vil 
efter  Bladets  Mening  blive  et  Rekordaar.  Organisatio¬ 
nen  af  Arbejdet  paa  Skibsbyggerierne  er  stadig  for¬ 
bedret,  saa  at  Produktionen  er  langt  højere  end  for 
et  Aar  siden.  Bladet  gaar  saa  vidt  at  sige,  at  i  Be¬ 
gyndelsen  af  1918  var  den  amerikanske  Skibsbygning 
i  Virkeligheden  i  sin  Barndom  sammenlignet  med 
dens  Udvikling  i  Øjeblikket.  I  Øjeblikket  skulde  659 
Skibe  af  alle  Størrelser  til  en  samlet  Tonnage  af 
3  750  794  Brutto-Tons  være  under  Bygning.  Ogsaa 
Leveringen  af  Skibene  sker  meget  hurtigere  nu  end 
tidligere. 

□□□□□□ 


Mindre  Meddelelser. 

Et  nyt  Olie-Raastof. 

I  »Zeitschr.  fur  angew.  Chemie«  gives  følgende  nær¬ 
mere  Oplysninger  om  en  brasiliansk  Olie,  der  egent¬ 
lig  først  under  Krigen  er  ved  at  tinde  Anvendelse, 
men  som  til  Gengæld  roses  i  høje  Toner.  Det  er  Ba- 
bassuolie,  som  vindes  af  Kærnen  af  en  Palmeart,  der 
vokser  i  stor  Mængde  i  Nord-Brasilien.  Før  Krigen 
var  Brugen  af  Olien  rent  lokal,  men  Tyskerne  havde 
opdaget  den  og  var  i  Færd  med  at  danne  et  Selskab, 
der  vilde  monopolisere  Handelen  med  den.  Men  under 
Krigen  vendtes  baade  U.  S.  A.s  og  Englands  Opmærk¬ 
somhed  imod  den,  og  en  ret  stor  Eksport  til  begge 
disse  Lande  begyndte.  Den  linder  Anvendelse  baade 
til  Spisebrug,  til  Smøre-  og  Belysningsolie.  Det  fran¬ 
ske  Handelskammer  i  Rio  Janeiro  gør  f.  T.  stærk  Pro¬ 


paganda  for  Dannelsen  af  et  millionstærkt  Selskab, 
der  paaregner  en  foreløbig  Udførsel  af  50  000  t;  Raa- 
materiale  vil,  angives  der,  ikke  komme  til  at  mangle, 
da  Produktionsmulighederne  er  ubegrænsede.  Selve 
Nødderne  kan  leveres  for  300  fres.  pr.  Ton  fob  le  Havre. 
Det  synes  som  Olieindholdet  er  ca.  40 — 45  pCt.  — 
Der  er  ogsaa  Tale  om  Anlæg  af  Oliemøller  i  brasili¬ 
ansk  Havn,  hvorved  der  i  Fragt  til  Europa  vil  spa¬ 
res  betydeligt. 

Svensk  Sulfitspritindustri. 

Den  svenske  Celluloseforening  har  ansøgt  den  sven¬ 
ske  Regering  om  at  maatte  sælge  Sulfitsprit  til  Ny¬ 
delsesbrug.  Under  den  Mangel  paa  Brændselsolier, 
som  herskede  under  Krigen,  begunstigede  Myndighe¬ 
derne  stærkt  Oprettelsen  af  Fabriker  til  Vinding  af 
Spiritus  af  Sulfitlud,  Affaldsstoffer  fra  Celluloseindu¬ 
strien.  11  nybyggede  saadanne  Fabriker  er  allerede  i 
Drift,  8  vil  komme  til  i  Sommerens  Løb;  der  er  i  dem 
bundet  en  Kapital  paa  20  Mili.  Kr.,  deres  Produktions¬ 
evne  beløber  sig  til  omtrent  21  Mili.  hl  95  pCt.  Spiri¬ 
tus.  Da  nu  Brændselsolierne  kommer  i  ret  rigelig 
Mængde,  trues  Virksomhederne  af  almindelig  Stands¬ 
ning,  saafremt  ikke  Produktionen  tør  anvendes  til 
andet  end  teknisk  Brug.  Ifølge  Kontrolmyndigheder¬ 
nes  Udsagn,  er  Sulfitspriten  i  renset  Tilstand  fuldtud 
forsvarlig  til  Nydelsesbrug. 

Englands  og  Amerikas  Kuleksport. 

Paa  Grundlag  af  engelske  og  amerikanske  Kilder 
giver  »Zeitschr.  fur  angew.  Chemie«  en  Sammenstil¬ 
ling  angaaende  den  engelske  og  amerikanske  Kuleks¬ 
port.  Hovedtrækkene  deri  er  disse:  Englands  Kul¬ 
produktion  og  Eksport  tog  begge  af;  kun  til  Frankrig 
steg  Eksporten;  Sydamerikas  Marked  gik  næsten  gan¬ 
ske  tabt  og  gik  over  til  Amerikanerne. 

For  England  formede  Kulmarkedet  sig  i  Hoved¬ 
trækkene  saaledes  (alt  i  1000  Tons) : 


Produk¬ 

Ud¬ 

Bunker¬ 

Eget 

tion 

førsel 

kul 

Forbrug 

1913 . 

287,430 

73,400 

21,032 

192,998 

1914 . 

265,664 

59.040 

18,536 

188,088 

1915 . 

253.206 

43,535 

13,631 

196,040 

1916 . 

256,375 

38,352 

12,988 

205,035 

1917 . 

248,499 

34,996 

10,228 

203,275 

1918 . 

227,987 

31,753 

8,756 

187,378 

Udførslen  til  Frankrig  og  de  franske  Besiddelser 
(Algier,  afrik.  Kolonier,  Tunis)  steg  i  1917  og  1918 
med  55  pCt.  og  udgør  ca.  20  pCt.  af  den  samlede  Ud¬ 
førselsmængde.  —  Udførslen  til  Italien  faldt  derimod 
i  1915 — 16  til  omtr.  60  pCt.,  i  1917 — 18  til  ca.  45  pCt. 
af  den  normale  Mængde  før  Krigen. 

Til  de  neutrale  Lande  sank  Eksporten  yderligere: 
til  Skandinavien  i  1918  til  rundt  l/ 3  af  den  i  Fredstid 
udførte  Mængde,  til  Holland  og  Java  til  ca.  4  pCt., 
til  Spanien  til  ca.  12  pCt.,  til  Sydamerika  ca.  10  pCt. 

Hvorledes  det  paa  nogle  af  disse  Markeder  vil  gaa 
er  klart  —  der  vil  de  engelske  Kul  let  og  gerne  finde 
Indpas  igen.  Det  er  imidlertid  tydeligt  at  se,  at  Kon¬ 
kurrencen  med  U.  S.  A.  ogsaa  paa  dette  Omraade  gør 
sig  gældende:  Staternes  Udforsel  til  europæiske  Lande, 

særlig  til  Italien,  steg  i  Aarene  1913  til  1917  fra  ialt 
(i  1000  Tons)  476  til  1636,  ja,  var  i  1916  paa  3638,000  t. 
Til  Sydamerika  var  den  i  1913  444  000  t,  i  1917  efter 


stadig  jevn  Stigning  1  989  000  t  —  Stigning  til  4V2 
Gang  saa  meget,  samtidig  med  at  den  engelske  Eks¬ 
port  til  Sydamerika  som  nævnt  gik  ned  til  c.  1/io. 


O  $  ® 


ORGANISATIONS-  06  FORENINGS-MEDDELELSER. 


Ved  Handelsoverenskomsternes  Ophævelse. 

Fra  den  herværende  engelske  Legation  har  Indu- 
striraadets  Formand  i  Anledning  af  Handelsoverens¬ 
komsternes  Ophør  modtaget  følgende  Skrivelse: 

British  Legation,  Copenhagen. 

August  1,  1919. 

Sir, 

With  reference  to  my  letter  of  the  lOth  ultimo  in 
regard  to  the  cancellation  of  the  Agreements  between 
His  Majesty’s  Government  and  the  Danish  Associa¬ 
tions,  I  have,  on  instructions  from  His  Majesty’s  Prin¬ 
cipal  Secretary  of  State  for  Foreign  AfTairs,  to  convey 
to  you  as  President  of  the  Copenhagen  Chamber  of 
Manufaeturers  an  expression  of  the  high  appreciation 
of  His  Majesty’s  Government  of  the  spirit  of  good¬ 
will  shown  by  the  Danish  Associations  in  carrying 
out  their  obligations  under  the  Agreements  in  que- 
stion. 

I  am.  Sir, 

Your  obedient  servant, 

(sign.)  Kilmarnock. 

The  President, 

Chamber  of  Manufaeturers. 

Ved  Ophævelsen  af  Danish  Trade  Office  i  London 
har  det  engelske  Udenrigsministerium  tilstillet  Kon¬ 
torets  Leder  følgende  Skrivelse: 

Foreign  Office,  July  26.  1919. 
Sir, 

I  am  directed  by  Earl  Curzon  of  Kedleston  to 
acknowledge  receipt  of  3rour  letter  of  July  23rd  sta- 
ting  that  in  accordance  with  the  instructions  of  the 
Danish  Associations  the  Danish  Trade  Office  will 
terminate  its  operations  by  the  end  of  this  month. 

In  taking  note  of  this  intimation,  I  am  to  express 
His  Lordship’s  warm  appreciation  of  the  manner  in 
which  the  Directors  and  Officials  of  the  Danish  Trade 
Office  have  carried  out  their  work  in  this  country, 
and  of  the  spirit  of  goodwill  and  courtesy  shown 
throughout  by  them  in  their  dealings  with  His  Maje¬ 
sty’s  Government. 

Lord  Curzon  believes  that  the  friendly  relations 
which  have  existed  between  the  Danish  Trade  Office 
and  the  departments  of  His  Majesty’s  Government 


with  whom  they  have  come  in  contact  will  conduce 
to  benefit  future  commercial  connections  between 
Denmark  and  Great  Britain. 

I  am,  Sir, 

Your  most  obedient,  humble  Servant, 
(sign.)  W.  Ingell. 

Tilsvarende  Skrivelser  er  tilstillet  Industriraadets 
Formand  fra  den  herværende  amerikanske  Legation 
og  Lederen  af  Danish  Trade  Office,  Washington,  fra 
War  Trade  Board,  Washington. 

Dansk  Jerncentral  ophævet. 

Grosserer-Societetets  Komité  og  Industriraadet  med¬ 
deler,  at  Dansk  Jerncentral  nu  er  ophævet,  da  Forud¬ 
sætningerne  for  Centralens  Virksomhed  er  bortfaldne 
med  de  ændrede  Tilførselsforhold. 

Den  interallierede  Komités  Ophævelse. 

Fra  Udenrigsministeriet  har  Industriraadet  mod¬ 
taget  Meddelelse  om,  at  den  herværende  interallierede 
Komité  paa  ubestemt  Tid  har  indstillet  sin  Virksom¬ 
hed,  og  at  Komitéens  Kontor  i  Peder  Skramsgade  er 
lukket. 

Blokadens  Ophævelse  i  Schweiz. 

Ifølge  Meddelelse  til  Udenrigsministeriet  fra  det 
kgl.  Gesandtskab  i  Bern,  er  »Société  Suisse  de  Sur- 
veillance  Economique«  (S.  S.  S.)  fra  14.  Juli  d.  A.  at 
regne  traadt  i  Likvidation,  og  fra  samme  Dato  at 
regne  er  alle  af  nævnte  Societet  givne  Forskrifter  for 
Transport  af  S.  S.  S. -Varer  til  Skandinavien  i  Transit 
gennem  Tyskland  fuldstændig  bortfaldne. 

Oprindelsescertifikater  ved  Eksport  til  England 
og  engelske  Besiddelser. 

Paa  Foranledning  af  forskellige  fra  det  herværende 
britiske  Gesandtskab  og  Konsulat  modtagne  Skrivelser 
angaaende  den  fremtidige  Anvendelse  af  Oprindelses¬ 
certifikater  ved  Eksport  her  fra  Landet  til  England 
og  engelske  Besiddelser  har  Industriraadet  rettet  en 
Forespørgsel  til  Gesandskabet  om,  til  hvilke  engelske 
Besiddelser  Certifikater  indtil  videre  skulde  anvendes, 
idet  dette  ikke  fremgik  tydeligt  af  de  modtagne  Skri¬ 
velser. 

Som  Svar  paa  denne  Skrivelse  har  Industriraadet 

modtaget  en  Skrivelse,  i  Henhold  til  hvilken  der  ind¬ 
til  videre  skal  anvendes  Oprindelsescertifikater  ved 
Eksport  til: 

Ny  Zeeland 

Syd  Afrika 

Australien 

Newfoundland 

Indien 

Ægypten. 

Under  »Indien«  forstaas  ikke  de  engelske  Besiddel¬ 
ser  paa  Malakka  (Singapore),  saaledes  at  der  ikke  ved 
Eksport  hertil  skal  afgives  Certifikater. 

Leipzigerm  essen. 

Ifølge  Meddelelse  fra  det  danske  Generalkonsulat  i 
Berlin  vil  tyske  Kunstnere  under  den  forestaaende 
Messe  i  Leipzig  i  tilstundende  Efteraar  tilbyde  Fabri¬ 
kanterne  Udkast  til  Modeller  af  de  mest  forskelligar¬ 
tede  Varer,  hvis  Godhed  og  Brugbarhed  forinden  er 
fastslaaet  af  et  af  Kunstnere,  Fabrikanter  og  Køb¬ 
mænd  bestaaende  Udvalg.  Det  vil  navnlig  dreje  sig 
om  Udkast  til  Metalvarer,  Smykker,  Møbler,  Drejer¬ 
arbejder,  Legetøj,  Glasvarer  og  Keramik,  Spejle,  pla¬ 
stiske  Modeller,  Tekstilvarer,  Kniplinger,  Tæpper,  Lin¬ 
oleum  og  Tapeter  etc.  Endvidere  vil  der  blive  vist 
Udkast  til  Bogbind,  Diplomer,  Mapper,  Plakater,  Post¬ 
kort  og  lignende. 

Efter  Generalkonsulatets  Formening  vil  Messen  byde 
rig  Lejlighed  for  Fabrikanterne  til  at  gøre  sig  be¬ 
kendt  med  nye  Ideer  og  Muligheder  i  deres  Bran¬ 
cher.  Talrige  Kunstnere  vil  selv  være  nærværende. 
De  øvrige  repræsenteres  af  »Messamt«,  der  paa  derom 
udtrykt  Ønske  opgiver  Fabrikanterne  de  for  disse  i 
Betragtning  kommende  Kunstnere.  »Das  Messamt« 
udgiver  en  Fortegnelse  over  de  paa  Messen  udstillende 
tyske  Eksportfirmaer  med  Angivelse  af  Varer  og  saa- 
vidt  muligt  af  de  Lande,  til  hvilke  der  kan  ekspor¬ 
teres.  Fremmede  Købere  af  tyske  Varer  faar  hos 
»Messamt«  efter  Begæring  Oplysninger  om  Bestillings¬ 
kilder  til  Varerne,  og  saadanne  Forespørgsler  offent¬ 
liggøres  i  »Die  Leipziger  Mustermesse«. 

International  Messe  i  Frankfurt  a/M. 

Ifølge  Meddelelse  fra  Handelsministeriet  er  der 
planlagt  en  international  Messe  i  Frankfurt  a/M.  fra 
1.— 15.  Oktober  d.  A. 

I  den  Indbydelse,  der  af  Messeudvalget  gennem 
Gesandtskabet  i  Berlin  er  sendt  til  Udenrigsministeriet 


og  som  ønskes  bragt  til  alle  interesseredes  Kundskab, 
fremhæves  de  særlige  Betingelser,  som  Frankfurt, 
Tysklands  ældste  Børs-  og  Bankby  og  endnu  en  af 
Tysklands  betydeligste  Handelsbyer,  besidder  som 
Messeby  i  Kraft  af  sin  usædvanlig  gunstige  Beliggen¬ 
hed  som  Knudepunkt  baade  for  Skibsfarten  ad  Rhi¬ 
nen  og  for  de  mellemeuropæiske  Jernbanelinier. 

Messen  selv  vil  staa  aaben  for  Produkter  fra  alle 
Lande. 

I  Indbydelsen  fremhæves  det,  at  det,  tyske  Virk¬ 
somheder  trænger  til,  er  frem  for  alt  Raastoffer  og 
Halvfabrikata,  som  man  derfor  særligt  baaber  paa  at 
faa  for  at  sætte  den  tyske  Industri  i  Stand  til  atter 
at  kunne  deltage  i  den  internationale  Handelsforbin¬ 
delse. 

Luksusartikler  tillades  kun  til  Handel  i  Transit¬ 
forbindelse. 

I  Forbindelse  med  Indførselsmessen  vil  der  blive 
etableret  en  Salgsudstilling  af  tyske  Frembringelser, 
som  skal  give  Udlændinge  Adgang  til  at  danne  sig  et 
Overblik  over  de  Varer,  der  kan  udføres  fra  Tysk¬ 
land,  og  give  dem  Lejlighed  til  at  anvende  disse  til 
Udligning  for  de  til  Tyskland  solgte  Produkter. 

Alle  nærmere  Oplysninger  vedrørende  Messen  vil 
kunne  faas  ved  Henvendelse  til  »Die  Messeleitung«, 
Frankfurt  a/M.,  Festhalle. 

En  international  Kongres  for  Opfindelser  og 
Kunstindustri  i  Bryssel. 

Fra  Handelsministeriet  har  Industriraadet  modtaget 
Meddelelse  om,  at  der  i  Dagene  fra  d.  2.-6.  Sept.  d.  A. 
vil  blive  afholdt  en  international  Kongres  for  Op¬ 
findelser  og  Kunstindustri  i  Bryssel,  hvortil  Adgang 
staar  aaben  for  alle  neutrale  og  allierede  Lande,  og 
Ministeriet  har  anmodet  Raadet  om  at  gøre  de  paa 
nævnte  Omraade  interesserede  Kredse  bekendt  med 
Danmarks  Indbydelse  til  Kongressen. 

Denne  finder  Sted  i  Tilknytning  til  den  3.  inter¬ 
nationale  Kongres  i  1910,  og  Deltagere  vil  foruden 
Repræsentanter  for  Regeringen  ogsaa  kunne  være  pri¬ 
vate  Personer  og  Organisationer,  der  beskæftiger  sig 
med  Spørgsmaalet  om  Beskyttelse  af  Opfinderret  og 
industriel  Ejendomsret  i  det  hele. 

Kongressens  Forhandlingsemner  er:  Patentspørgs- 
maal,  Beskyttelse  af  industrielle  Modeller  og  Tegnin¬ 
ger,  samt  endelig  Valget  af  en  permanent  internatio¬ 
nal  Komité. 

Statens  Kontrol  med  Erhvervslivet. 

En  Udtalelse  fra  Industriraadet  angaaende  Regeringens  Lovforslag. 


DET  i  Folketinget  af  Indenrigsminister  Ove 
Rode  fremlagte  Forslag  til  midlertidig  Lov 
om  offentligt  Tilsyn  med  visse  Virksomheder  har 
som  bekendt  en  længere  Forhistorie,  idet  Loven 
af  11.  April  1919  om  Afvikling  af  Krigstidens 
overordentlige  Foranstaltninger  paalagde  Ministe¬ 
ren  efter  Indstilling  fra  den  overordentlige  Kom¬ 
mission  at  fremsætte  Forslag  for  Rigsdagen  til 
»midlertidig  Lov  om  Tilsyn  med  saadanne  enkelte 
eller  sammensluttede  Virksomheder  indenfor  Pro¬ 
duktion  og  Omsætning,  der  er  i  Stand  til  at  ud¬ 
øve  en  bestemmende  Indflydelse  paa  Fastsættelse 
af  Varepriser  og  om  de  til  Sikring  af  Forbruger¬ 
nes  Interesser  nødvendige  Foranstaltninger  i  An¬ 
ledning  af  saadanne  Forretningsvirksomheder.« 
Arbejdet  i  den  overordentlige  Kommission  for 
denne  Sag  vil  være  almindelig  bekendt,  og  naar 
Lovforslaget  nu  foreligger  i  det  væsentlige  ensly¬ 
dende  med  det  af  Kommissionen  udarbejdede  Ud¬ 
kast,  skal  det  kun  fremhæves,  at  dette  Ud¬ 
kast  ikke  har  vundet  Godkendelse  fra  Erhvervsli¬ 
vets  Side,  idet  de  Drøftelser  med  Repræsentanter 
for  de  større  Erhvervsorganisationer,  som  Kom¬ 
missionen  ud  fra  en  prisværdig  Anerkendelse  af 
Sagens  principielle  Sider  havde  indledet,  ikke  har 
ført  til  noget  positivt  Resultat. 

Idet  vi  andet  Steds  gengiver  Lovforslagets  Ord¬ 
lyd,  skal  vi  til  Belysning  af  Industriraadets  Stil¬ 
ling  til  Sagen  gengive  en  Skrivelse,  som  Industri¬ 
raadets  Formand  under  23.  August  d.  A.  har  til¬ 
sendt  den  overordentlige  Kommission: 

»Ved  Skrivelse  af  16.  ds.  har  den  ærede  Kom¬ 
mission  meddelt  undertegnede,  som  sammen  med 


Direktør  H.  P.  Prior  har  repræsenteret  Industri¬ 
raadet  ved  de  sidst  førte  Forhandlinger  med  det 
af  Kommissionen  nedsatte  Udvalg  til  Udarbejdelse 
af  Udkast  til  Lov  om  offentligt  Tilsyn  med  visse 
Virksomheder,  at  Udvalget  har  forstaaet  vort  Stand¬ 
punkt  saaledes,  at  vi  kun  kunde  tiltræde  Forslag 
om  Oprettelse  af  en  Tilsynskommission  paa  det 
paagældende  Omraade,  naar  denne  Kommission 
foruden  Repræsentanter  for  den  danske  Handels¬ 
stands  Fællesrepræsentation,  Industriraadet  og  De 
samvirkende  Fagforbund  kun  kom  til  at  bestaa  af 
Indehavere  af  Dommerembeder,  og  naar  dens 
Opgave  begrænsedes  til  at  være  rent  undersø¬ 
gende. 

Da  det  ikke  har  vist  sig  muligt  indenfor  disse 
Rammer  at  udforme  et  Forslag,  der  kan  vinde 
Kommissionens  Tilslutning,  har  man  herefter  an¬ 
set  yderligere  Forhandlinger  for  unyttige. 

Idet  jeg  paa  Industriraadets  Vegne  anerkender 
Modtagelsen  af  denne  Skrivelse,  skal  jeg  tillige 
herved  udtale  en  Tak,  fordi  der  er  givet  Industri¬ 
raadet  Lejlighed  til  udførligt  at  fremsætte  sin  Op¬ 
fattelse  af  de  Virkninger,  som  de  paagældende 
Foranstaltninger  maa  antages  at  medføre  for  In¬ 
dustrien. 

Idet  jeg  tillader  mig  at  henvise  til  de  i  denne 
Anledning  fra  vor  Side  fremsatte  Redegørelser, 
skal  jeg  kortelig  resumere  vore  Følgeslutninger 
saaledes: 

1.  En  Lovgivning,  som  har  til  Formaal  at  gribe 
ind  overfor  Virksomheder,  Foreninger  eller  Sam¬ 
menslutninger,  som  formenes  at  være  bestem¬ 
mende  ved  Prisdannelsen  for  en  Vare,  bør  give 
bestemte  Regler,  som  sætter  de  næringsdrivende 

Statsborgere  i  Stand  til  at  vide,  hvilke  Skridt  der 
paa  dette  Omraade  er  lovlige  og  hvilke,  der  er 
ulovlige. 

Hvis  en  Tilsynskommission  skal  skønne  her¬ 
over  og  derefter  tage  Forholdsregler,  vil  den 
komme  til  at  virke  som  en  inkvisitorisk  Myn¬ 
dighed,  og  Resultatet  vil  blive  Usikkerhed  i  Rets¬ 
opfattelsen  og  deraf  følgende  Demoralisation. 

2.  Saafremt  Den  overordentlige  Kommission 
ikke  paa  sine  Erfaringer  under  Krigen  kan  op¬ 
bygge  Lovforslag,  der  giver  faste  Regler,  bør  Lov¬ 
givningsforanstaltningerne  indskrænke  sig  til  rent 
forberedende  Undersøgelsesarbejde,  saaledes  som 
man  har  iværksat  dette  i  Norge  og  i  England. 

3.  En  derimellem  liggende  Løsning,  hvorved 
Kommissionen  uden  at  have  materielle  Retsreg¬ 
ler  at  bygge  paa  dog  skal  føre  Tilsyn,  altsaa  gribe 
ind  og  forhandle  med  vedkommende  Virksomhe¬ 


der,  eventuelt  under  Henvisning  til  den  Fare,  dis¬ 
se  er  udsat  for  ved  særlige  i  Anledningen  givne 
Love,  vil  i  Praksis  erstatte  Lov  og  Ret  med  admi¬ 
nistrative  Skøn.  Et  saadant  Skøn  maa  da  bygges 
paa  Teorier,  der  ikke  har  fundet  Udtryk  i  be- 
staaende  Lovgivning,  med  andre  Ord:  Virksom¬ 
heden  vil  blive  af  rent  politisk  Art,  og  Tilsyns¬ 
kommissionen  vil  være  udsat  for  at  blive  opfattet 
som  et  politisk  Magtorgan. 

Det  er  ud  fra  disse  Synspunkter,  at  Industri- 
raadet  maa  tilraade,  at  Lovforslaget  begrænses  til 
at  omfatte  en  ren  Undersøgelseskommission,  og 
at  dette  ogsaa  finder  sit  Udtryk  derigennem,  at 
Kommissionens  Sammensætning  bestemmes  alene 
af  rent  saglige  Hensyn.« 

P.  R.  V. 

(sign.)  Alex.  Foss. 


Forholdene  i  England. 

En  Oversigt  over  Stillingen  medio  August  1919. 

Fra  vor  særlige  Londoner-Korrespondent. 


Det  maa  indrømmes,  at  Overgangen  fra  Krigs¬ 
tilstanden  til  Fredens  Velsignelser  er  overordentlig 
vanskelig.  I  vide  Kredse,  ikke  mindst  i  Danmark, 
har  man  ment,  at  naar  der  atter  blev  Fred,  vilde 
alle  Forhold  ordne  sig  af  sig  selv,  alle  kommerci¬ 
elle  Forbindelser  blive  genoptagne  og  ligesom  In¬ 
dustrien  paany  kunde  arbejde  uden  ubehagelige 
»Restriktioner«,  Transportforholdene  blive  nor¬ 
male  igen  og  Priserne  gaa  ned.  Rent  bortset  fra, 
at  Priserne  efter  enhver  Krig  altid  har  haft  en 
Tendens  til  at  være  stadig  stigende  i  en  Række 
Aar,  har  Forholdene,  navnlig  for  Industriens 
Vedkommende,  jo  i  alle  Lande  hurtigt  vist  sig  at 
være  saa  vanskelige,  at  det  vistnok  i  Virkelighe¬ 
den  er  umuligt  for  nogen  at  sige,  hvorhen  vi  sty¬ 
rer. 

Vanskelighederne  for  Verdens  Kulforsyning  kan 
vistnok  ikke  overvurderes,  og  meget  tyder  paa,  at 
Forsyningen  med  Levnedsmidler  ikke  vil  blive 
mindre  vanskelig.  Det  viser  sig,  at  man  her  i 
England  ikke  havde  vurderet  Levnedsmiddelsi¬ 
tuationen  rigtigt.  Ministry  of  Food  var  i  Foraaret 
væsentlig  beskæftiget  med  at  afvikle  sine  For¬ 
retninger,  men  er  nu  rekonstrueret  paany.  Den 
ugentlige  Ration  for  Smør  er  nu  nedsat  til  \xl2 


oz.,  og  fra  1.  September  vil  en  Række  Levneds¬ 
midler  blive  skarpt  rationerede. 

Problemet  for  Fremtidens  økonomiske  Politik 
vil  blive:  »Vil  det  lykkes  at  faa  den  menige  Mand 
til  at  indse,  at  Tiderne  ikke  er  til  at  sætte  »stan¬ 
dard  of  living«  op,  at  en  Række  Samfund  i  Vir¬ 
keligheden  er  paa  Vej  mod  Falliten,  og  at  et  øko¬ 
nomisk  Sammenbrud  kun  kan  afværges  ved  for¬ 
mindsket  Forbrug  og  forøget  og  fremfor  alt  regel¬ 
mæssig  Produktion,  de  eneste  Midler  til  at  bøde 
paa  de  lidte  Tab  i  Henseende  til  Spild  af  Materia¬ 
ler  og  økonomisk  set  Ødelæggelse  af  Produktions¬ 
midler?«  At  i  hvert  Fald  de  fleste  af  Industriens 
Arbejdere  Verden  over  er  overbevist  om,  at  »Drifts¬ 
herregevinsten«  er  stor  nok  til,  at  man  af  den  kan 
tage  Midlerne  til  at  skabe  en  bedre  Levefod,  nu 
end  før  Krigen,  og  at  Øjeblikket  er  inde  til  at  re¬ 
formere  Samfundet  i  saa  Henseende,  navnlig  ved 
Hjælp  af  »Nationalisering«,  er  imidlertid  en 
Kendsgerning.  De  sociale  Begivenheder  her  i 
England  og  ligeledes  Fremtidsudsigterne  maa  be¬ 
dømmes  under  de  her  angivne  Synsvinkler. 

Spørgsmaalet  er  nu,  hvor  vidt  man  i  England 
er  kommet  med  Hensyn  til  Forstaaelsen  af  hele 
Situationen.  I  den  sidste  Maanedstid  har  de  yder- 

liggaaende  blandt  Arbejderne  ikke  ladet  det 
mangle  paa  Forsøg  paa  at  fremtvinge  deres  Krav. 
Mest  ondartet  har  Politistrejken  været,  og  der  er 
ingen  Tvivl  om,  at  det  var  Hensigten,  at  den  skul¬ 
de  være  Begyndelsen  til  Arbejdsnedlæggelse  i  stor 
Stil.  Det  viste  sig  imidlertid  ,at  de  yderliggaa- 
ende  havde  taget  fejl  i  deres  Beregninger.  Ganske 
vist  var  Situationen  noget  tilspidset  i  Liverpool, 
men  Regeringens  faste  Holdning  skræmmede  man¬ 
ge  fra  at  deltage  i  Strejken,  ligesom  den  offentlige 
Mening,  der  afgjort  var  paa  Regeringens  Side, 
ogsaa  øvede  sin  Indflydelse.  Stemningen  blandt 
Arbejderne  selv  er  ved  at  vende  sig.  De  ledende 
Arbejderførere  indser,  at  Forholdene  er  alvorlige, 
og  at  man  kun  vil  risikere  at  sætte  til,  hvad  man 
allerede  har  opnaaet.  Selv  Triple  Alliancen  er 
bleven  mere  medgørlig,  og  der  er  ikke  længer  saa 
megen  Tale  om  Generalstrejke.  Jernbanefunk¬ 
tionærernes  Krav  om  højere  Lønninger  syntes  en 
Tid  lang  at  ville  medføre  en  almindelig  Jernbane¬ 
strejke,  men  der  er  nu  al  Udsigt  til,  at  den  vil  blive 
undgaaet,  ved  at  Regeringen  i  alt  væsentligt  giver 
efter  for  de  fremsatte  Fordringer.  I  det  hele  og 
store  maa  det  vistnok  siges,  at  Forholdene  har 
bedret  sig  en  Del  i  den  senere  Tid,  og  at  en  Rege¬ 
ring,  der  vilde  føre  Nationen  ud  af  Uføret  og  klart 
angive,  hvilke  Retningslinier  den  agtede  at  følge, 
vilde  have  gode  Chancer.  Det  er  let  at  forstaa, 
at  den  engelske  Nation,  der  en  Uge  iforvejen  blev 
underrettet  af  The  Chancellor  of  the  Exchequer 
om,  at  de  daglige  Udgifter  beløb  sig  til  £4  420  000, 
medens  Indtægterne  kun  var  £  2  291  000,  med 
spændt  Forventning  imødesaa  Mr.  Lloyd  Geor¬ 
ges  Tale  den  18.  August  i  Anledning  af  Udsættel¬ 
sen  af  Parlamentets  Møder  til  den  22.  Oktober.  I 
denne  Tale  vilde  Premierministeren  give  Oplys¬ 
ning  om  Regeringens  Stilling  til  adskillige  af  Øje¬ 
blikkets  brændende  Spørgsmaal. 

Mr.  Lloyd;  Georges  Tale  faldt  i  5  Hovedafsnit: 

1)  Kulminerne. 

2)  Handelspolitiken. 

3)  De  utrygge  Forhold  i  Industrien. 

4)  Landbruget. 

5)  Finanserne. 

Kulminerne.  Regeringen  havde  overvejet  Spørgs- 
maalet  om  Nationaliseringen  af  Kulminerne,  men 
var  kommet  til  det  Resultat,  at  Staten  ikke  burde 
købe  Minedriften  og  absolut  ikke  selv  drive  Mi¬ 
nerne,  men  man  var  ved  at  udarbejde  Love  med 
Hensyn  til  Statens  Køb  af  Minerettighederne,  Op 


rettelsen  af  en  Fond  til  Forbedring  af  Boligfor¬ 
holdene  og  andre  sociale  Forhold  i  Minelands¬ 
byerne,  Sammenslutningen  af  Miner  i  afgrænsede 
Distrikter  for  at  reducere  Omkostningerne  ved 
Driften  og  for  at  forhindre  Spild,  og  endelig  f  o¬ 
retagelsen  af  Valg  blandt  Arbejderne  af  Repræ¬ 
sentanter  til  Komitéer,  der  skulde  lede  og  kon- 
trolere  Minerne  i  hvert  Distrikt.  Regeringen  vilde 
i  Samfundets  Interesse  forbeholde  sig  Ret  til  at 
føre  Overopsyn  med  Bearbejdelsen  af  Minerne. 

Handelspolitiken.  Regeringens  Politik  med 
Hensyn  til  at  begrænse  Importen  ved  Importfor¬ 
bud  vil  ophøre  1.  September.  Man  indsaa,  at  det 
eneste,  man  opnaaede  ved  denne  Politik,  var  at 
sætte  Priserne  op.  Den  ugunstige  Betalingsbalance 
og  de  høje  Fragter  vilde  alligevel  vanskeliggøre 
Importen.  Regeringen  vilde  dog  stille  Forslag  om 
at  træffe  Forholdsregler  til  at  forhindre  »dum¬ 
ping«  og  vilde  foreslaa,  at  Board  of  Trade  fik 
Bemyndigelse  til  at  beskytte  særlige  vigtige  In¬ 
dustrier  (»Nøgleindustrier«)  ved  at  gøre  Impor¬ 
ten  af  konkurrerende  Fabrikater  afhængig  af 
Importlicenser.  Endvidere  vilde  det  være  nødven¬ 
digt  endnu  nogen  Tid  at  give  finansiel  Støtte  til 
Nøgleindustrier,  men  man  vilde  forhindre,  at  der 
blev  taget  ublu  Avance.  £  26  Millioner  skulde 
udlaanes  til  Lande  som  Serbien,  Rumænien  og 
Polen  for  at  sætte  dem  i  Stand  til  at  genoptage 
Handelsforbindelserne  med  England. 

De  utrygge  Forhold  i  Industrien.  Arbejdsmini¬ 
steren,  Sir  R.  Horne,  vilde  forelægge  en  Lov  om  48 
Timers  ugentlig  Arbejdstid  for  alle  Industrigrene 
og  en  Lov  om  en  Minimumslønning  for  alle,  der 
var  beskæftiget  i  Industrien. 

Landbruget.  Regeringen  var  blevet  klar  over, 
at  Landmændene  har  Ret  til  at  vente  en  garan¬ 
teret  Pris  for  deres  Produkter.  Landbruget  var 
den  eneste  Industri,  som  havde  forøget  sin  Pro¬ 
duktion,  medens  saa  mange  andre  Industrier  hav¬ 
de  formindsket  Produktionen. 

Finanserne.  Desværre  var  mange  Udgifter 
uundgaaelige.  Statsgælden,  der  var  steget  fra  £ 
645  Mili.  før  Krigen  til  £  7  800  Miil.,  maatte  for¬ 
rentes.  (£  1800  Miil.  er  dog  udlaante  til  Allierede 
Magter  og  til  Bilandene).  Udgifterne  til  Pensio¬ 
nerne  kunde  ikke  reduceres,  ikke  heller  hvad  der 
var  bevilget  til  Undervisning,  kun  Militærudgif¬ 
terne  kunde  reduceres,  og  efter  at  den  store  Fare 
for  Krig  i  Europa  var  forbi,  kunde  der  gøres  noget 
i  den  Retning.  Imidlertid  maatte  man  være  klar 
over,  at  selv  om  man  reducerede  Militærvæsenet, 

var  Udgifterne  til  Lønninger  tre  Gange  saa  store, 
og  Materiel  dobbelt  saa  dyrt  som  tidligere. 

De  store  Nationer,  der  havde  dannet  »League 
of  Nations«,  maatte  vise  deres  Tillid  til  den  ved 
at  formindske  deres  Militærudgifter.  Hvis  ikke, 
vilde  League  of  Nations  kun  komme  til  at  eksi¬ 
stere  paa  Papiret. 

Det  kan  vistnok  siges,  at  Lloyd  Georges  Tale 
ikke  har  vakt  udelt  Tilfredshed  nogetsteds.  I 
Virkeligheden  har  Regeringen  kun  i  Spørgsmaalet 
om  Nationaliseringen  af  Kulminerne  klart  angi¬ 
vet,  hvilken  Politik  den  vilde  følge.  Om  det  irske 
Spørgsmaal  nævnede  Premierministeren  ikke  et 
Ord.  Med  Hensyn  til  Nationaliseringen  af  Kul¬ 
minerne  har  Regeringen  altsaa  valgt  at  følge  Kul¬ 
kommissionens  4.  Indstilling,  som  hidrører  fra 
Sir  Arthur  Duckham.  Spørgsmaalet  bliver  nu, 
hvad  Minearbejderne  vil  gøre.  Det  maa  vistnok 
ventes,  at  det  Stemningsomslag,  som  har  kun¬ 
net  spores  i  den  sidste  Tid,  vil  afholde  Minearbej¬ 
derne  fra  at  gribe  til  de  Midler,  som  Mr.  Smillie 
endnu  saa  sent  som  i  Begyndelsen  af  August  har 
bebudet.  Jeg  har  hørt  flere  Udtalelser  om,  at  Mi¬ 
nearbejderne  vil  indskrænke  sig  til  at  fortsætte 
deres  Bestræbelser  for  yderligere  at  reducere  Pro¬ 
duktionen.  Saa  meget  er  vist,  at  de  udmærkede 
Ord  om  Samarbejde,  som  blev  udtalte  baade  fra 
Sir  Auckland  Geddes’  og  Arbejderparlamentsmed¬ 
lemmernes  Side,  er  faldet  ganske  til  Jorden! 

Lloyd  Georges  Udtalelser  om  Ophævelsen  af 
Importrestriktionerne  er  blevet  hilst  baade  med 
Sympati  og  Protest.  Det  er  ganske  klart,  at  man¬ 
ge  af  disse  Forholdsregler  for  at  beskytte  Indu¬ 
strien,  udarbejdede  som  de  har  været  i  Regerin¬ 
gens  Departementer,  har  været  tveæggede  Sværd. 
Som  Eksempel  nævner  jeg  Importforbudet  for 
Læder,  der  blev  ophævet  for  2  Maaneder  siden. 
Det  var  blevet  indført  for  at  beskytte  Garverierne, 
men  havde  haft  den  Virkning,  at  Skotøjsfabrika¬ 
tionen  manglede  Læder  og  var  forhindret  i  at 
eksportere.  Havde  Fabrikanterne  været  i  Stand 
til  at  forsyne  sig  for  over  et  halvt  Aar  siden,  vilde 
de  have  kunnet  forsyne  sig  med  overordentlig  bil¬ 
ligt  Læder  fra  Amerika.  Nu  er  Priserne  imidlertid 
steget  til  det  dobbelte  og  tredobbelte,  og  en  meget 
stor  Del  af  Skotøjseksporten  er  gaaet  tabt  for  Eng¬ 
land.  Mr.  Crombach  af  Firmaet  Haldenstein  & 
Sons  mener  ,at  en  Eksport  til  Værdi  af  £  5  Millio¬ 
ner,  som  ellers  let  kunde  have  været  sikret  for 
England,  er  gaaet  tabt. 


Fabrikanterne  i  Tekstilbranchen  frygter  for 
den  italienske,  franske  og  tyske  Konkurrence  og 
udtaler,  at  de  britiske  Fabrikanter  kan  lige  saa 
godt  lukke  deres  Fabriker,  hvis  Regeringens  Poli¬ 
tik  betyder,  at  Manufakturvarer  skal  kunne  im¬ 
porteres  toldfrit  og  uhindret  fra  de  nævnte  Lande. 
Fabrikanterne  kan  ikke  betale  højere  Lønninger. 
Ganske  vist  har  de  amerikanske  Arbejdere  langt 
højere  Lønninger,  men  producerer  til  Gengæld  2 
eller  3  Gange  saa  meget  som  de  engelske.  Fabri¬ 
kanterne  sætter  imidlertid  deres  Haab  dels  til 
Toldbeskyttelse,  dels  til  de  lovede  Forholdsregler 
mod  »dumping«.  Bomuldsfabrikanterne  frygter 
særlig  Konkurrencen  fra  U.  S.  A.  og  Japan.  — 
Staalindustrien,  der  mere  end  nogen  anden  har 
mærket  Virkningerne  af  amerikansk  »dumping«, 
er  ikke  tilfreds  med  Mr.  Lloyd  Georges  Udtalelser. 
Den  kræver  kraftige  Forholdsregler  i  Retning  af 
Beskyttelse  og  ønsker  desuden,  at  Regeringen  skal 
arbejde  for  at  fjerne  Importrestriktionerne  i 
Frankrig,  Italien  og  andre  Lande.  Jeg  har  tidli¬ 
gere  meddelt  nogle  Tal,  der  viser,  at  de  ameri¬ 
kanske  Priser  er  meget  lavere  end  de  engelske; 
men  man  kan  sige  sig  selv,  at  Forholdene  ikke  kan 
være  behagelige,  naar  Glasgow  Byraad  for  nogen 
Tid  siden  maatte  vælge  imellem  et  Tilbud  paa 
Sporvognsskinner  fra  United  States  Steel  Products 
Co.,  som  trods  Forskellen  i  Transportudgifterne 
kun  var  £  17.9.0  pr.  Ton,  og  flere  engelske,  af 
hvilke  de  laveste  var  £  19.1s.3d.  Situationen  faar 
en  yderligere  ubehagelig  Belysning,  naar  man  er¬ 
indrer  Sir  Auckland  Geddes’  Udtalelser  for  nogen 
Tid  siden  i  Parlamentet,  at  naar  man  anbragte 
Tekstilindustrien  og  Jern-  og  Staalindustrien  paa 
Listen  over  statsunderstøttede  Industrier,  havde 
man  saa  at  sige  alle  britiske  Industrier  paa  denne. 

—  Repræsentanterne  for  Handelen,  særlig  Im¬ 
portørerne  af  færdige  Varer  er  ret  godt  tilfredse 
med  Premierministerens  Løfter  om,  at  Import¬ 
restriktionerne  skal  bortfalde.  Ogsaa  Importørerne 
af  Raamaterialer  mener,  at  det  vilde  være  til  lige 
stor  Fordel  for  Handelen  og  Industrien.  At  Indu¬ 
striens  Stilling  er  noget  anderledes,  fremgaar  af 
ovenanførte  og  af  følgende  Resolution,  som  er  ved¬ 
taget  af  The  Administrative  Commitee  of  the  Na¬ 
tional  Union  of  Manufacturers:  »Mødet  har  med 
Bekymring  set  Premierministerens  Udtalelser  og 
er  enigt  om  at  henlede  Regeringens  Opmærksom¬ 
hed  paa,  at  Ophævelsen  af  Importrestriktionerne 
1.  Sept.  vil  have  den  mest  alvorlige  Indflydelse 
paa  den  britiske  Industri  og  paa  Arbejdsforhol- 

dene,  og  er  i  direkte  Modstrid  med  de  Løfter,  som 
Premierministeren  og  Lederen  af  Underhuset  (Mr. 
Balfour)  har  givet  med  Hensyn  til  Opretholdel¬ 
sen  af  Importrestriktionerne;  Ophævelsen  vil  føre 
til  forøget  Import  og  yderligere  øge  den  ugunstige 
Handelsbalance,  om  hvilken  Premierministeren 
udtalte,  at  den  allerede  var  saa  stor,  at  den  var 
blevet  en  alvorlig  Skade  og  Fare  for  Landet.  The 
National  Union  of  Manufacturers  henstiller  ær- 
bødigst,  at  ingen  Importrestriktioner  ophæves,  før 
Parlamentet  træder  sammen  igen  og  Regeringen 
har  antaget  en  varig  Handelspolitik.« 

Den  foreslaaede  Lov  om  48  Timers  ugentlig  Ar¬ 
bejdstid  gaar  ud  paa,  at  ingen  skal  arbejde  udover 
48  Timer  i  nogen  Industrigren,  medmindre  Mini¬ 
steren,  efter  Anbefaling  af  et  Joint  Industrial 
Council,  Conciliation  Board  eller  Trade  Board, 
eller  efter  at  vedkommende  Organisationer  af  Ar¬ 
bejdsgivere  og  Arbejdere  er  blevet  enige  om  det, 
tillader,  at  Arbejdstiden  maa  være  længere  eller 
kortere  end  48  Timer.  Enhver  Time  udover  den 
saaledes  fastsatte  Arbejdstid  skal  betragtes  som 
Overarbejdstid,  og  Overenskomster  mellem  Orga¬ 
nisationerne  af  Arbejdsgivere  og  Arbejdere  med 
Hensyn  til  Udstrækningen  af  Overarbejdstidén  og 
de  økonomiske  Betingelser  skal  approberes  af  In¬ 
denrigsministeren  eller  Arbejdsministeren,  som 
kan  ophæve  eller  forandre  Overenskomsten.  Be¬ 
talingen  for  Overarbejde  skal  være  i  det  mindste 
25  pCt.  højere  end  for  det  normale  Arbejde. 

Loven  omfatter  alle  Personer,  som  arbejder 
under  mundtlig  eller  skriftlig  Kontrakt  som  Ar¬ 
bejder  eller  som  Lærling.  Den  omfatter  ikke: 

1)  Medlemmer  af  Arbejdsgivernes  egne  Familier, 

2)  Tjenestefolk, 

3)  Personer,  som  har  ansvarlige  Stillinger  ved  Til¬ 
syn  eller  Ledelsen  af  Virksomheden,  medmin¬ 
dre  de  hovedsagelig  beskæftiger  sig  med  le¬ 
gemligt  Arbejde. 

4)  Personer  beskæftigede  i  fortrolig  Egenskab  og 
som  ikke  sædvanlig  giver  sig  af  med  legem¬ 
ligt  Arbejde, 

5)  Overordnede  Sømænd  eller  Lærlinge  paa  et  sø- 
gaaende  Skib. 

6)  Personer,  hvis  Arbejdstid  er  reguleret  ved  Coal 
Mines  Act  1887 — 1914. 

7)  Personer  beskæftigede  ved  Landbrug,  heri  og- 
saa  indbefattet  Havebrug  og  Skovbrug. 

I  Udøvelsen  af  sin  Myndighed  skal  Ministeren 
tage  Hensyn  til  almindelige  Indstillinger  fra  1  he 
National  Industrial  Council.  Hs.  Majestæt  in 


Council  kan  i  Tilfælde  af  truende  national  Fare 
suspendere  Bestemmelserne. 

Den  anden  Lov,  der  er  forelagt  af  Indenrigsmi¬ 
nisteren,  gaar  ud  paa  Nedsættelsen  af  en  Kom¬ 
mission,  som  skal  foretage  Undersøgelser  og  give 
Indstilling  om  Minimallønsatser.  Der  gives  Kom¬ 
missionen  Fuldmagt  til  eventuelt  at  fremtvinge 
Dokumenter  og  Tilstedeværelsen  af  Vidner.  Alle 
Lønningslister,  Regnskaber  etc.  skal  paa  Forlan¬ 
gende  forelægges  den. 

En  Lov,  gaaende  ud  paa,  at  ingen  Strejke  lov¬ 
ligt  skal  erklæres,  medmindre  et  Varsel  paa  8 
Dage  har  været  givet,  er  under  Forberedelse. 

Regeringen  har  aabenbart  anlagt  sin  Politik  ef¬ 
ter  Principet:  »Den,  der  vinder  Tid,  vinder  mere.« 
Det  er  jo  i  Virkeligheden  heller  ikke  utænkeligt, 
at  Forholdene  til  Dels,  navnlig  hvad  angaar  den 
skarpe  fremmede  Konkurrence,  med  Tiden  vil 
kunne  rette  sig  af  sig  selv.  De  sidste  Meldinger  fra 
Amerika  kunde  tyde  i  den  Retning.  Naar  Forhol¬ 
dene  blot  bliver  lige,  har  England  selvfølgelig 
mange  Betingelser  for  at  kunne  klare  sig.  Men 
selv  Deltagelsen  i  et  fælles  Skibbrud  er  nu  allige¬ 
vel  ikke  den  behageligste  Situation,  desuden  maa 
man  antage,  at  Prisforhøjelserne  andre  Steder, 
navnlig  paa  Raamaterialer,  ogsaa  vil  øve  deres 
Virkninger  i  England,  og  i  saa  Tilfælde  vil  man 
næsten  være  lige  vidt.  Nye  Krav  om  Lønforhøjel¬ 
ser  vil  stadig  melde  sig,  og  Uroen  i  Industrien 
vedblive.  I  saa  Tilfælde  vil  Regeringens  Politik 
med  Hensyn  til  Reguleringen  af  Priserne  paa  Lev¬ 
nedsmidler  være  af  den  største  Betydning.  Den 
bitiske  Arbejder  har  altid  været  vant  til  meget  lave 
Priser  paa  Livsfornødenhederne.  Regeringstilskud 
til  alle  mulige  Sider  vil  stadig  blive  nødvendige, 
og  Situationen  bliver  en  lignende  som  nu.  I  Læng¬ 
den  vil  kun  eet  Middel  hjælpe:  at  fjerne  Roden  til 
Ondet.  »The  Cardinal  faet  is«,  sagde  Mr.  Lloyd 
George,  »that  we  are  not  paying  our  way,  and  we 
shall  never  do  so  until  we  immensely  inereased 
production«.  Vi  vender  atter  tilbage  til  vort  Ud¬ 
gangspunkt:  De  eneste  Midter  til  at  komme  over 
de  vanskelige  Tider  er  Økonomi  og  forøget  Ar¬ 
bejde. 

De  engelske  Fabrikanter  ser  hver  for  sig  i  de¬ 
res  egen  Industrigren,  hvor  vanskelige  Forholde¬ 
ne  er,  de  fleste  Fagforeningsledere  ligeledes,  men 
den  almindelige  Arbejder  ikke.  Dybt  i  hans  Sind 
er  indpodet  en  Mistillid  til  Arbejdsgiverne,  han 
mener,  at  de  taler  for  deres  egen  Profits  Skyld. 
Han  er  imidlertid  i  Besiddelse  af  en  god  Portion 

af  den  engelske  common  sense  og  kan  overbevi¬ 
ses.  Ekstremisternes  Indflydelse  overdrives  vist¬ 
nok,  der  har  vel  været  en  hel  Del  bolshevistisk 
Indflydelse  udefra,  men  naar  de  danske  Blade  un¬ 
drer  sig  over,  at  der  ikke  kommer  mere  frem  of¬ 
fentligt  om  pekuniær  Understøttelse  fra  Udlandet 
til  Fremme  af  bolshevistiske  Formaal  i  England, 
er  Grunden  dog  vist  ikke  Hemmeligholdelse,  men 
ganske  simpelt,  at  den  i  Virkeligheden  har  været 
ganske  ubetydelig. 

Jordbunden  er  sikkert  god  nok,  og  mange  ser 
her  som  den  eneste  Vej  ud  af  Uføret  et  ganske  an¬ 
derledes  nøje  Samarbejde  og  en  bedre  Forstaaelse 
mellem  Arbejdere  og  Arbejdsgivere.  Arbejderen 
skal  i  enhver  Virksomhed  have  Forklaring  om 
Produktionsudhytte,  de  svingende  Afsætningsmu¬ 
ligheder  og  hele  den  industrielle  og  kommercielle 
Risiko,  i  hvert  Fald  i  den  Udstrækning  skal  han 
gøres  interesseret  i  Virksomheden.  Der  er  gjort  et 
godt  Arbejde  under  Krigen  til  Fremme  af  disse 
Formaal,  navnlig  ved  Oprettelsen  af  Fællesraad 
baade  for  enkelte  Virksomheder  og  for  Industri¬ 
grene.  Disse  saakaldte  Whitley-Councils  (efter 
Mr.  Whitley,  som  var  Chairman  for  den  Kom¬ 
mission,  der  anbefalede  deres  Oprettelse)  fortjener 
den  største  Opmærksomhed,  og  kunde  England 
ved  Organisationen  af  saadanne  Raad  finde  Mid¬ 
lerne  til  at  bilægge  de  voldsomme  og  langvarige 
Arbejdsstridigheder,  der  i  Virkeligheden  ikke  bur¬ 
de  kunne  finde  Sted  under  de  nuværende  vanskeli¬ 
ge  Forhold,  vilde  det  faa  den  største  Betydning, 
ogsaa  i  andre  Lande. 

□□□□□□ 

„Trustloven“. 

,  Vi  gengiver  her  in  extenso  det  af  Indenrigsmini¬ 
steren  fremsatte  »Forslag  til  midlertidig  Lov  om  of¬ 
fentlig  Tilsyn  med  visse  Virksomheder«,  der  er  bleven 
almindelig  kendt  under  det  iøvrigt  vildledende  Navn 
»Trustloven« : 

§  I- 

Denne  Lovs  Bestemmelser  kommer  til  Anvendelse 
paa  saadanne  enkelte  eller  sammensluttede  Virksom¬ 
heder  af  monopolagtig  Karakter  indenfor  Produktion 
og  Omsætning,  derunder  indbefattet  Transport,  som 
er  i  Stand  til  at  udøve  en  bestemmende  Indflydelse 
paa  Pris  og  Omsætningsforhold  i  det  indenlandske 
Marked  eller  en  betydende  Del  deraf. 

Bestaar  der  indenfor  et  Erhverv  et  saadant  Fælles¬ 
skab  eller  en  saadan  ensartet  Optræden  til  Regulering 
af  Pris  eller  af  Omsætningsforhold,  at  Virkningen  her¬ 
af,  selv  om  Virksomhederne  ikke  foretager  en  videre- 


gaaende  Sammenslutning,  er  den  i  nærværende  Para¬ 
grafs  1.  Stykke  nævnte,  kan  Lovens  Bestemmelser  gø¬ 
res  anvendelige  for  de  Virksomheder,  som  deltager 
deri. 

Hvilke  Virksomheder,  der  herefter  skal  omfattes  af 
denne  Lovs  Bestemmelser,  afgøres  af  det  i  §  2  nævnte 
Tilsynsraad,  hvis  Afgørelse  dog  inden  1  Maaned,  efter 
at  Afgørelsen  er  blevet  Virksomheden  meddelt,  af  hver 
enkelt  Virksomhed  kan  bringes  for  en  Domstol  be- 
staaende  af  5  af  Justitsministeren  beskikkede  nuvæ¬ 
rende  eller  tidligere  Medlemmer  af  Højesteret  eller 
Landsretterne  (Overretterne).  Denne  Domstols  Afgø¬ 
relse  er  endelig. 

§  2. 

Det  i  denne  Lov  omhandlede  Tilsyn  udøves  af  et 
Tilsynsraad,  der  bestaar  af  14  Medlemmer.  Forman¬ 
den  udnævnes  af  Kongen  og  4  Medlemmer  af  Inden¬ 
rigsministeren.  Formanden  og  2  af  de  af  Indenrigs¬ 
ministeren  udnævnte  Medlemmer  skal  være  eller  have 
været  Medlemmer  af  en  af  de  kollegiale  Retter;  de  2 
andre  af  Indenrigsministeren  udnævnte  Medlemmer 
skal  have  nationaløkonomisk  eller  polyteknisk  Ud¬ 
dannelse.  Ingen  af  de  af  Kongen  eller  Indenrigsmini¬ 
steren  udnævnte  Medlemmer  maa  være  Indehaver  eller 
Medlem  af  Bestyrelsen  for  nogen  Virksomhed,  der  er 
under  Tilsyn  efter  nærværende  Lov,  og  ej  heller  have 
Sæde  i  en  privat  Banks  Bestyrelse  eller  Repræsentant¬ 
skab.  4  Medlemmer  vælges  af  Rigsdagen.  Endelig  ud¬ 
nævner  Indenrigsministeren  5  Medlemmer,  1  efter 
Indstilling  af  Industriraadet,  1  efter  Indstilling  af  Den 
danske  Handelsstands  Fællesrepræsentation,  2  efter 
Indstilling  af  De  samvirkende  Fagforbund  og  1  efter 
Indstilling  af  De  samvirkende  danske  Andelsselskaber. 

Saafremt  en  eller  flere  Virksomheder,  der  ikke  kan 
anses  repræsenteret  ved  de  i  foregaaende  Punkter 
nævnte  Medlemmer,  inddrages  under  Tilsynet,  ud¬ 
nævner  Indenrigsministeren  efter  Indstilling  fra  ved¬ 
kommende  Erhvervsorganisation,  hvis  saadan  findes, 
en  Repræsentant  for  den  paagældende  Erhvervsgren 
til  at  tiltræde  Behandlinger,  af  vedkommende  Sag. 

Paa  samme  Maade  udpeges  et  tilsvarende  Antal 
Suppleanter. 

Raadet  fastsætter  selv  sin  Forretningsorden. 

Bestemmelse  om  Honorar  til  Raadets  Formand  og 
Medlemmer  samt  om  andre  Udgifter  i  Anledning  af 
Raadets  Virksomhed  og  Lovens  Gennemførelse  træf¬ 
fes  ved  de  aarlige  Finanslove. 

§  3. 

Naar  Tilsynsraadet  har  truffet  Afgørelse  om,  at  en 
Virksomhed  skal  omfattes  af  denne  Lovs  Bestemmel¬ 
ser,  giver  Raadet  Virksomheden  Meddelelse  herom, 
og  om,  at  den  er  underkastet  følgende  Forpligtelser: 

a)  Virksomheden  skal  inden  3  Maaneder  efter  hvert 
Regnskabsaars  Udløb  til  Tilsynsraadet  indsende  sit 
Aarsregnskab. 

Det  til  Raadet  afgivne  Regnskab  skal  være  saaledes 
affattet,  at  det  giver  et  tydeligt  Billede  af  Forretningens 
Driftsindtægter,  Driftsudgifter,  Brutto-  og  Nettofor¬ 
tjeneste  samt  Status.  Driver  en  Virksomhed  Forret¬ 
ning  baade  paa  det  indenlandske  og  det  udenlandske 
Marked,  skal  det  til  Raadet  afgivne  Regnskab  være 

affattet  saaledes  eller  ledsaget  af  en  saaledes  affattet 
Redegørelse,  at  det  tydeligt  kan  ses,  hvilken  Del  af  de 
i  Henhold  til  forrige  Punktum  oplyste  Beløb  der  stam¬ 
mer  fra  Forretningen  paa  det  indenlandske  Marked. 

b)  Saafremt  Raadet  finder,  at  det  afgivne  Regnskab 
er  affattet  i  en  saadan  Form,  at  det  ikke  giver  Raadet 
tilstrækkelig  Vejledning,  skal  Regnskabsformen  æn¬ 
dres  efter  Raadets  Bestemmelse. 

c)  Paa  Foranledning  af  Raadet  skal  Virksomheden 
derhos  afgive  alle  saadanne  yderligere  Oplysninger, 
som  Raadet  finder  fornødne  til  at  skaffe  sig  tilstrække¬ 
ligt  Indblik  i  vedkommende  Erhvervs  Produktions-, 
Omsætnings-  og  finansielle  Forhold.  Raadet  kan  foran¬ 
stalte  Eftersyn  af  Virksomhedens  Bøger  og  Lagre.  En 
Virksomhed  kan  nægte  at  give  Raadet  Oplysning  om 
tekniske  Hemmeligheder.  Fremkommer  en  paa  den¬ 
ne  Regel  støttet  Indsigelse,  kan  Sagen  af  Raadet  fore¬ 
lægges  for  Direktøren  for  Statsprøveanstalten,  hvem 
Virksomheden  er  forpligtet  til  at  meddele  alle  de  Op¬ 
lysninger,  han  ønsker.  I  det  Omfang,  hvori  han  fin¬ 
der,  at  de  ønskede  Oplysninger  er  tekniske  Hemmelig¬ 
heder,  skal  han  søge  Forholdet  ordnet  ved  til  Raadet 
at  afgive  en  saadan  Underretning,  der  uden  at  blotlæg¬ 
ge  den  tekniske  Side  af  Virksomhedens  Forretnings¬ 
forhold  tjener  til  fornøden  og  tilstrækkelig  Oplysning 
for  Raadets  Formaal. 

§  4. 

Tilsynsraadet  kan  til  Fremme  af  sine  Undersøgel¬ 
ser  vedrørende  de  af  denne  Lov  omhandlede  Virksom¬ 
heder  kræve  Oplysninger  og  Forklaringer,  mundtlige 
eller  skriftlige,  af  private,  ligesom  statslige  og  kommu¬ 
nale  Myndigheder  er  forpligtede  til  at  bistaa  Raadet 
med  Meddelelse  af  Oplysninger. 

§  5. 

Paa  Grundlag  af  de  til  Raadet  indgaaede  Oplysnin¬ 
ger  afgiver  dette  Indberetninger  til  Indenrigsministe¬ 
ren,  der  videresender  dem  til  Rigsdagen.  Indberetnin¬ 
gerne  fremsendes  snarest  muligt,  efterhaanden  som 
Raadets  Undersøgelser  skrider  frem.  I  disse  Indbe¬ 
retninger  skal  Raadet  afgive  et  motiveret  Skøn  over, 
hvorvidt  den  Fortjeneste,  de  undersøgte  Virksomheder 
afkaster  —  hvad  enten  denne  anvendes  til  Udbytte, 
Tantieme,  Gager,  Afskrivninger,  Henlæggelser  eller 
lignende  —  skyldes  Udnyttelse  af  en  Monopolstilling. 
Ligeledes  skal  Raadet  afgive  Erklæring  om,  hvorvidt 
der  ved  uforsvarlig  Konkurrence,  Misbrug  af  økono¬ 
miske  Magtmidler  m.  v.  er  hidført  en  urimelig  og  ska¬ 
delig  Indskrænkning  i  den  frie  Erhvervsudøvelse.  Sam¬ 
men  med  Indberetningen  skal  Raadet  sende  Indenrigs¬ 
ministeren  en  Redegørelse,  indeholdende  det  fornødne 
Oplysningsmateriale.  Raadet  kan  ledsage  denne  Rede¬ 
gørelse  med  en  Indstilling  om,  at  Redegørelsen  helt 
eller  delvis  skal  offentliggøres. 

Ved  Siden  heraf  paahviler  det  Raadet  at  gøre  Ind¬ 
stilling  til  Indenrigsministeren  om,  at  der  søges  gen¬ 
nemført  saadanne  Foranstaltninger  til  Sikring  af  For¬ 
brugernes  Interesse,  som  Raadet  efter  sket  Undersø¬ 
gelse  finder  ønskelige.  Saadan  Indstilling  skal  frem¬ 
mes,  naar  mindst  4  Medlemmer  fremsætter  Ønske  der¬ 
om. 


§  6. 

Saavel  Raadets  Medlemmer  som  dets  Personale  er 
under  Ansvar  efter  almindelig  borgerlig  Straffelov  § 
137  underkastet  Tavshedspligt  med  Hensyn  til  alle 
Oplysninger,  hvoraf  de  i  deres  Hvervs  Medfør  er  kom¬ 
ne  i  Besiddelse. 

§  7. 

Indsendelse  af  Regnskaber  og  Afgivelse  af  Oplys¬ 
ninger  i  Henhold  til  denne  Lov  kan  i  Vægringstilfælde 
under  en  offentlig  Politisag  fremtvinges  ved  Tvangs¬ 
bøder  til  Statskassen  af  fra  50  til  1000  Kr.  pr.  Dag. 

Afgivelse  af  bevidst  urigtige  Oplysninger,  skriftlige 
eller  mundtlige,  straffes  efter  almindelig  borgerlig 
Straffelov  §  155.  Samme  Straffebestemmelse  kan  brin¬ 
ges  til  Anvendelse  paa  den,  der  aabenbart  ubeføjet 
vægrer  sig  ved  at  opfylde  den  ved  denne  Lov  paalagte 
Oplysningspligt. 

Retslig  Tiltale  for  Overtrædelse  af  denne  Lovs  Be¬ 
stemmelser  finder  kun  Sted  paa  Begæring  af  Raadet. 
Ingen  Sag  maa  afgøres  uden  Dom,  medmindre  Raa¬ 
det  giver  sit  Samtykke  dertil. 

§  8. 

Denne  Lov  gælder  til  den  25.  April  1925,  til  hvil¬ 
ket  Tidspunkt  Raadet  senest  skal  afgive  en  samlet 
Indberetning  om  sine  Undersøgelser. 

(Angaaende  dette  Lovforslag  skal  vi  iøvrigt  henvise 
til  vor  ledende  Artikel.  —  Red.) 

□□□□□□ 

Udbytte-Deling. 

En  Oversigt  over  hidtidige  Forsøg. 

Under  den  stigende  Interesse,  der  for  Tiden  vises 
Tanken  om  den  saakaldte  »Udbytte-Deling«  mellem 
Kapitalen  og  Arbejdet,  er  der  Grund  til  at  henlede 
Opmærksomheden  paa  en  Bog  herom  af  den  norske 
Forfatter  Chr.  Gierløff:  Arbejdsgiver  og  Arbejder,  der 
udkom  sidste  Aar  i  Kristiania.  Ikke  fordi  det  just  er 
nogen  stor  eller  betydelig  Bog,  lige  saa  lidt  som  den 
kan  siges  at  være  helt  upartisk,  for  saa  vidt  som  For¬ 
fatteren  ikke  lægger  Skjul  paa  sin  stærke  Tro  paa  Sy¬ 
stemet.  Men  dels  tiltales  man  af  hans  varme  Inter¬ 
esse  for  en  Forbedring  af  Forholdet  mellem  Arbejds¬ 
giver  og  Arbejder,  og  dels  faar  man  —  og  dette  er  det 
værdifuldeste  ved  Bogen  —  en  hel  Oversigt  over  Ud¬ 
bytte-Delingens  Historie  i  de  forskellige  Lande. 

Det  første  Land,  der  forsøgte  Udbytte-Deling,  var 
Frankrig,  hvor  Zinkhvidt’ ens  Opfinder,  E.  J.  Ledaire, 
havde  Æren  af  at  gøre  det  første  Skridt  i  1842.  Han 
var  imidlertid  ikke  længe  alene  om  det;  snart  fulgte 
andre  store  Virksomheder  efter,  af  hvilke  den  mest 
kendte  vel  nok  er  Godin’s  »Familistére«  i  Byen  Guise. 
Fra  Frankrig  førtes  Ideen  over  til  England,  hvor  Sun- 
light-Sæbefabrikerne  er  et  storslaaet  Eksempel  paa, 
hvor  gavnligt  »prolit-sharing«  kan  virke;  Chefen  for 
Fabrikerne,  Lord  Lever  Hulme,  har  i  det  hele  taget 
haft  en  sjelden  heldig  Haand  til  at  gennemføre  vir¬ 
kelige  Velfærdsforanstaltninger  til  bedste  for  sine  Ar- 

bejdere.  I  Amerika  var  det  Henry  Ford,  Automobil¬ 
fabrikanten,  der  skabte  Interessen  for  Systemet;  i  Tysk¬ 
land  var  Fabrikanten  Heinrich  Freese  (særlig  kendt 
for  sin  Bog:  »Die  konstitutionelle  Fabrik«,  Jena  1909) 
Foregangsmand,  og  i  de  fleste  mindre  Lande  her  i 
Evropa  har  man  ligeledes  eksperimenteret  med  Ideen. 

Det,  der  fremfor  alt  har  faaet  de  interesserede  til 
at  gøre  Eksperimentet,  er  Haabet  om  derigennem  — 
til  fælles  Fordel  for  Arbejdet  og  Kapitalen  —  at  naa 
til  en  større  Produktion.  Og  heri  har  de  Ret.  Thi  for 
det  første  er  Produktiviteten  mere  end  noget  andet 
Kilden  til  Samfundsvelstanden,  og  desuden  kan  en 
Udbytte-Deling,  der  ikke  resulterer  i  forøget  Afkast- 
ning,  ikke  i  nævneværdig  Grad  forbedre  Arbejdernes 
Lønninger.  Det  er  en  kendt  Sag,  at  den  Ekstra-Ind- 
tægt,  der  vilde  tilfalde  Arbejderne,  hvis  man  berøvede 
Kapitalen  endog  Størstedelen  af  dens  Udbytte  til  For¬ 
del  for  dem,  i  Almindelighed  vilde  være  temmelig  be¬ 
tydningsløs.  Men  ligesaa  anerkendt  er  det,  at  der  i  de 
allerfleste  Virksomheder  rundt  om  kan  arbejdes  baade 
billigere  og  rationellere  end  nu  (jfr.  Besparelse  af  Tid, 
Kraft,  Raastof,  Værktøj  osv.),  og  kan  Udbytte-Delingen 
—  hvad  der  er  Grund  til  at  tro  —  forøge  Ansvars¬ 
følelsen  ved  Arbejdet  og  derigennem  Arbejdsglæden, 
betyder  dette,  at  man  i  alt  Fald  ikke  uden  videre  kan 
afvise  Tanken  om  den. 

Paa  den  anden  Side  fremgaar  det  tydeligt  af  de  i 
Bogen  nævnte  Eksempler,  at  den  Maade,  hvorpaa  Sa¬ 
gen  gennemføres,  har  den  største  Betydning  for  Ud¬ 
faldet.  Taaget  Sentimentalitet  overfor  »Underklassen« 
er  en  lige  saa  daarlig  Basis  som  Ønsket  om  at  kom¬ 
me  Arbejderne  til  Livs.  En  forretningsmæssig  Afvej¬ 
ning  af  alle  de  Forhold,  der  bør  komme  i  Betragt¬ 
ning,  er  absolut  nødvendig. 

Som  et  meget  vigtigt  Punkt  kan  det  f.  Eks.  nævnes, 
at  det  Tillæg,  der  stilles  Arbejderne  i  Udsigt,  ikke 
maa  rokke  ved  deres  faste  Løn,  men  netop  skal  være 
en  Gevinst,  som  de  selv  kan  gøre  en  Del  til  at  skabe. 

I  det  hele  taget  bør  saadanne  Forsøg  naturligvis 
ikke  benyttes  som  et  Vaaben  imod  Fagforenings¬ 
bevægelsen,  hvis  man  vil  have,  at  de  skal  modtages 
med  Tillid  og  skabe  en  varig  Tilfredshed.  Dette  viste 
sig  tydeligt  i  to  store  Virksomheder  i  England,  hvor 
man  forsøgte  saadanne  Intriger  og  derfor  maatte  op¬ 
give  Udbytte-Delingen  efter  nogle  Aars  Forløb,  hvad 
der  gav  hele  Tanken  et  alvorligt  Knæk. 

En  anden  Forudsætning  for,  at  Udbytte-Delingen 
skal  vise  sig  levedygtig,  er  at  den  praktiseres  paa  en 
Maade,  der  er  fri  for  al  Vilkaarlighed.  Selvfølgelig 
kan  det  ikke  fastsættes  iforvejen,  hvor  stort  et  Beløb 
hver  Arbejder  skal  have  udbetalt  efter  Aarets  Ud¬ 
gang;  ifølge  hele  Tankegangen  afhænger  det  jo  af  det 
enkelte  Aars  Udbytte.  Men  det  kan  bestemmes,  hvor 
stor  en  Del  af  det  samlede  Udbytte,  der  skal  tilfalde 
Arbejderne,  og  efter  hvilken  Maalestok  (f.  Eks.  de  ud¬ 
betalte  Lønninger)  den  skal  fordeles  imellem  dem. 
Først  saa  kan  Arbejderne  føle  sig  helt  trygge.  Des¬ 
uden  vil  det  være  praktisk  at  lade  Aarsregnskabet 
gennemgaa  af  en  autoriseret  Revisor  (hvad  der  jo  ikke 
er  noget  nyt  her  i  Landet). 

Forfatteren  nævner  som  sagt  i  sin  Bog  et  stort  An¬ 
tal  Eksempler  paa  Virksomheder,  hvor  Udbytte-De¬ 


lingen  er  blevet  en  Sukces,  foruden  nogle  faa  Eks¬ 
empler  paa  det  modsatte.  Dette  talmæssige  Forhold 
kan  naturligvis  ikke  uden  videre  tages  til  Fordel  for 
Systemet.  Dels  gør  Eksemplerne  nemlig  ingenlunde 
Fordring  paa  at  være  udtømmende,  og  dels  har  man 
Lov  til  at  regne  med,  at  det  —  hvor  redelig  Viljen 
end  er  —  altid  er  betydelig  lettere  at  faa  fat  i  de 
eksisterende  Tilfælde  end  i  dem,  der  allerede  er  for¬ 
svundet.  Men  selv  om  man  kan  gøre  adskillige  Ind¬ 
vendinger  imod  Udbytte-Delingen  og  navnlig  maa  til¬ 
bagevise  alle  Forsøg  paa  at  gøre  den  til  deVises  Sten, 
der  kan  bilægge  alle  sociale  Konflikter,  ligger  der  dog 
en  særdeles  sund  Betragtning  til  Grund  for  den,  lige¬ 
som  det  berører  en  meget  vigtig  Sag. 

Ganske  vist  maa  det  sociale  Problem  ikke  betrag¬ 
tes  alene  som  et  Fordelingsspørgsmaal;  Produktions¬ 
problemet  gør  sig  lige  saa  fuldt  gældende,  ja,  uden 
dette  svæver  det  første  jo  nærmest  i  Luften.  Men  i 
Almindelighed  er  Produktionsspørgsmaalene  meget 
lettere  at  komme  til  rette  om;  hvem  vil  f.  Eks.  for 
Alvor  nægte,  at  Arbejdsro,  Arbejdsiver  og  Arbejds¬ 
glæde  er  uundværlige  Betingelser  for  Samfundets  Triv¬ 
sel  og  Fremgang.  Fordelingsproblemet  har  derimod 
en  langt  skarpere  Karakter  paa  Grund  af  de  stærke 
Modsætninger,  der  gør  sig  gældende  i  det,  og  er  der¬ 
for  nok  saa  brændende;  men  hvad  er  det  i  og  for 
sig  andet  end  et  Spørgsmaal  om  Udbytte-Deling  i 
dette  Ords  videste  Betydning,  om  en  retfærdig  For¬ 
deling  af  det  i  Fællesskab  frembragte  Udbytte  mel¬ 
lem  Arbejder,  Arbejdsgiver  og  Kapital.  Endnu  mere 
nu  end  ellers  raabes  der  herpaa  fra  alle  Sider.  Et¬ 
hvert  Forsøg  paa  at  give  om  end  blot  et  Bidrag  til 
en  Løsning  af  Problemet,  maa  derfor  mødes  med  Op¬ 
mærksomhed,  og  saa  vidt  man  kan  se,  er  Planen  om 
Udbytte-Deling  ikke  det  ringeste  af  dem,  der  hidtil 
er  fremkommet.  Dens  Udførelse  i  Praksis  bliver  saa 
en  Sag  for  sig. 

Henning  Kiørboe. 

□□□□□□ 

De  engelske  Oliefund. 

Der  har  i  de  sidste  Maaneder  gentagende  været  No¬ 
titser  fremme  i  Pressen  om  Oliefund  i  England  — 
korte  sensationelle  Telegrammer,  der  synes  at  have 
overrasket  adskillige.  Ikke  det,  at  der  var  »Petrole¬ 
umskilder«  ogsaa  i  Storbritannien,  thi  saadanne  fin¬ 
des  —  hvad  den  store  Offentlighed  maaske  ikke  har 
præsent  —  hele  Jorden  over;  men  at  det  var  saa  rige 
Forekomster,  at  det  kunde  lønne  sig  at  anbore  og 
udnytte  dem,  har  forbavset.  At  man  med  Iver  leder 
efter  ny  Adgang  til  Brændstoffer  rundt  om  er  kun 
naturligt,  og  at  selv  det  kulrige  England  intet  havde 
imod  at  komplettere  sine  Energireserver  —  sine  Sten¬ 
kulslejer  —  ogsaa  med  flydende  Kulbrinter  —  altsaa 
Petroleum  —  er  egentlig  ikke  overraskende.  Rent  bort¬ 
set  fra,  at  Brændsel  i  Fremtiden  selv  i  England  vil 
blive  knappere  og  dyrere  end  forhen,  vil  Betydningen 
af  Jordolier  og  den  af  disse  vundne  Benzin  fremgaa 
alene  af  den  uhyre  Udvikling  i  Automobil-  og  Flyve- 
maskintekniken. 

Hidtil  har  Petroleum  i  større  Mængder  jo  væsent- 

ligst  været  fundet  i  Kaukasus  og  i  Amerika,  i  hvilket 
sidste  Land  Udnyttelsen  af  Kilderne  synes  at  være 
aarhundredgammel,  den  rationelle  Udnyttelse  deri¬ 
mod  at  stamme  fra  Midten  af  det  forrige  Aarhun- 
drede. 

Er  de  nævnte  Kilder  —  de  pennsylvanske  og  de  kau¬ 
kasiske  —  end  de  almindeligst  kendte,  saa  er  de  dog 
som  sagt  langt  fra  de  eneste.  I  Rumænien  findes  der 
rige  Kilder;  i  Tyskland  ikke  mindre  end  3,  omend 
smaa  Forekomster,  foruden  større  i  Galicien,  ja,  helt 
oppe  i  Holsten  er  der  fundet  Petroleum.  Til  de  ev- 
ropæiske  Forekomster  kommer  saa  udover  de  ameri¬ 
kanske  en  lang  Række  andre:  i  Ægypten,  Sydafrika, 
Asien  (Birma  og  Borneo)  o.  s.  v.  Verdensproduktio¬ 
nen  i  1912  stiller  sig  som  følger: 


1000  t. 

U.  S.  A .  29.108 

Rusland .  9.318 

Mexiko .  2.208 

Rumænien .  1.807 

Holl.  Indien .  1.478 

Østrig-Ungarn .  1.187 

Rritisk  Indien .  990 


pCt.  af  Verdens¬ 
produktionen 
62.24 
19.93 
4.72 
3.86 
3.16 
2.54 
2.12 


Vi  skal  ikke  her  fortabe  os  i  Betragtninger  over 
de  forskellige  Teorier  om  disse  Jordoliers  Dannelse, 
ej  heller  i  Fremgangsmaaden  ved  Boringen,  det  vil 
sige,  om  hvorledes  man  ved  at  drive  Borerøret  ned  til 
de  Hulheder  eller  løse  Stenarter  dybt  i  Jorden,  hvor 
Petroleumen  befinder  sig,  faar  denne  frem,  i  Reglen 
blandet  med  Saltvand  og  oftest  under  et  uhyre  Gastryk, 
et  Tryk,  der  driver  den  anborede  Kilde  til  at  slynge  den 
raa  Olie  som  et  Springvand  af  kæmpemæssige  Dimen¬ 
sioner  højt  op  i  Luften.  Det  skal  blot  understreges, 
at  denne  Efterforskning  efter  andre  Brændstoffer  paa 
Stenkulsøen  er  karakteristisk  for  den  Energi,  hvormed 
man  Verden  over  søger  at  supplere  sine  indenlandske 
Energiforraad. 

Trods  det  naturlige  i  saadan  Efterforskning  er  nu 
denne  —  som  alle  saadanne  Bestræbelser  —  bleven 
miskendt.  Det  har  de  engelske  Undersøgelser  nemlig 
været,  og  vi  gengiver  nedenfor  som  typisk  —  baade 
for  Miskendelsen  —  men  navnlig  for  den  Interesse, 
hvormed  man  i  Storbritannien  har  fulgt  Arbejdet,  en 
lille  Artikel  af  det  bekendte  Tidsskrift  »The  Car«  om 
Petroleum  i  England  i  ordret  Oversættelse. 

»Der  er  en  gammel  Historie  om  en  Mand,  hvis 
Profession  var  at  udstoppe  Fugle,  og  som  en  Gang 
kom  ind  hos  en  Barber,  hvor  han  saa  en  Ugle,  som 
han  troede  var  udstoppet.  Han  kritiserede  stærkt 
den  daarlige  Udstopning  af  Uglen:  Fødderne  var  for¬ 
kerte  —  Øjnene  sad  ganske  galt  og  havde  ganske  for¬ 
kert  Farve  m.  m.  —  alt  ialt  var  det  et  overordentlig 
slet  Arbejde.  Da  han  var  færdig  med  sin  Kritik,  løf¬ 
tede  Uglen  pludselig  Vingerne  og  fløj  tværsigennem 
Lokalet  til  stor  Skuffelse  for  »Eksperten«. 

Man  kommer  uvilkaarligt  til  at  tænke  paa  denne 
lille  Historie  ved  at  se  den  første  Strøm  af  virkelig 
Petroleum  fra  Kilden  ved  Hardstoft  nær  ved  Chester- 
fleld  og  saa  tænke  paa  Kritiken.  For  Kritikerne  har 
ikke  manglet  Dristighed.  I  de  7  Maaneder,  gennem 
hvilke  Arbejdet  med  Forsøgskilden  har  været  drevet, 
er  det  blevet  paastaaet,  at  det  var  fuldstændig  Spild 


af  Tid  og  Penge,  og  at  det  var  ganske  umuligt  at 
finde  Petroleum  i  England  o.  s.  v. 

Kilden  er,  som  enhver  ved,  en  af  flere,  som  Lord 
Cowdray’s  Firma,  Messrs.  S.  Pearson  &  Son,  Ltd.  — 
som  Leder  af  et  Petroleums-Aktieselskab  i  Regerin¬ 
gens  Tjeneste  —  har  boret  for  at  lede  efter  Petroleum. 
Virksomheden  startedes  d.  15.  Oktober  1918,  da  Mar- 
quisen  af  Hartington  satte  den  store  18"  Boremaskine 
i  Arbejde.  Under  Ledelse  af  Hr.  Conaghan  (en  Ameri¬ 
kaner)  har  Arbejdet  været  fortsat  gennem  7  Maaneder 
uden  Afbrydelse,  og  det  Vovemod  og  den  Udholden¬ 
hed,  som  har  været  lagt  for  Dagen  ved  Forsøgene, 
er  altsaa  nu  endelig  blevet  belønnet  med  en  Strøm 
af  meget  høj-procentlig  Petroleum. 

Det  var  betagende  for  den,  der  skriver  disse  Li¬ 
nier,  og  som  havde  den  Ære  at  aflægge  Besøg  ved  Bo¬ 
ringen,  nu  da  Resultatet  ikke  længere  var  tvivlsomt, 
at  se  Brædderne,  der  laa  ved  Mundingen  af  Kilden, 
gennemvædede  med  Olie  —  at  stirre  ned  i  Kilden  og 
se  Gassen  blafre  i  en  flimrende  Taage  —  at  være 
Vidne  til,  at  den  lange  Staalspand  sænkes  ned  i  Kil¬ 
den  og  atter  løftes,  fyldt  med  en  lysebrun  Olie  med 
klar  grøn  Tone  —  at  mærke  hele  Borehusets  Indre 
fyldt  med  den  kendte  Lugt  af  Motorbenzin,  paa  hvil¬ 
ken  den  raa  Olie  menes  at  være  særlig  rig. 

Eksperter  har  konstateret,  at  denne  Olie  i  Kvalitet 
er  lig  den  bedste  raa  Pennsylvania-Olie. 

I  den  lille  Hytte,  hvor  de  amerikanske  Olieborere 
arbejder,  har  de  vist  deres  Optimisme  ved  at  skrive 
paa  Væggen:  »Hardstoft,  Englands  Oklahoma«.  De 
er  mere  end  glade  for  den  Sukces,  deres  Arbejde  har 
haft. 

Det  maa  ganske  vist  erkendes,  at  det  i  Øjeblikket 
ikke  er  nogen  særlig  stor  Strøm  af  Olie,  der  rinder 
af  Kilden,  men  det  er  sikkert,  fordi  der  kun  har 
været  boret  nogle  faa  Tommer  ned  i  Kalkstenen.  Men 
Olien  begyndte,  da  man  var  naaet  saa  vidt,  straks 
langsomt  at  vælde  frem  og  stige  op  i  Borehullet  — 
først  400  Fod  og  senere  til  1000  Fod  —  saa  det  kunde 
befrygtes,  at  den  snart  vilde  flyde  over.  Som  Følge 
heraf  standsedes  Arbejdet,  og  en  stor  Skydeventil  vil 
blive  anbragt  ved  Mundingen  af  Borerøret,  gennem 
hvilken  Boringen  saa  atter  kan  genoptages.  Det  maa 
formodes,  at  en  betydelig  Strøm  af  Olie  vil  blive  Re¬ 
sultatet  af  denne  Fortsættelse  —  og  Skydeventilen  vil 
saa  øjeblikkelig  blive  lukket.  Der  vil  ikke  blive  nogen 
malerisk  Straale  med  en  vild  hvirvlende  Søjle  af  Olie, 
gennemvædende  det  omliggende  Landskab,  ved  denne 
Kilde,  som  vi  kender  det  fra  de  Billeder,  vi  har  set 
saa  ofte  fra  de  amerikanske  Oliemarker:  Fra  den  før¬ 
ste  Begyndelse  allerede  vil  Olien  her  blive  taget  under 
Kontrol  —  og  den  dekorative,  men  uøkonomiske  Pe¬ 
troleumssøjle  vil  blive  undgaaet.  En  Stab  af  Mænd 
er  travlt  beskæftigede  med  at  opføre  en  stor  Staal- 
tank  til  Opsamling  af  den  Olie,  som  man  haaber  snart 
at  se  rinde  ovenud  af  Boringen. 

Som  det  vil  erindres,  er  Kilden  ved  Hardstoft  kun 
en  af  en  Serie  paa  9  i  dette  Distrikt.  Den  næste  Kilde 
i  Rækken,  som  kan  ventes  anboret,  er  beliggende  ved 
Brimington,  og  her  nærmer  det  afgørende  Punkt  sig, 
som  det  synes,  med  Stormskridt.  Ogsaa  her  er  Be¬ 
holdere  til  Optagelse  af  Olien  anbragt  iforvejen.  — 

De  andre  Kilder  er  ved  Renishaw,  Ridgway,  Heath, 
Ironville,  Werrington  og  Apedale.  To  Kilder  er  yder¬ 
ligere  kendte  som  D’Arc}'  Kilden  og  West  Calder  Kil¬ 
den,  de  er  begge  borede  i  Midlothian  Distrikt  i  Skot¬ 
land.  (Disse  2  Kilder  har  været  vist  i  udmærkede 
Kort  i  »Oil  News«  fra  d.  31.  Maj). 

Skulde  de  øjeblikkelige  gode  Udsigter  holde  Stik, 
og  et  stort  Oliefelt  oparbejdes  i  England,  kan  den  Be¬ 
tydning,  det  vil  have  for  vort  Motorsamfund,  Admi¬ 
ralitetet  og  den  britiske  Handel  ikke  skattes  højt  nok. 
—  Selv  om  det  i  dette  Øjeblik  er  overdrevent,  hvad 
der  paa  dette  Omraade  præsteres  af  Optimisme,  saa 
berettiger  dog  de  officielle  Indberetninger  os  til  at 
betegne  Udsigterne  som  meget  lovende. 

Da  Mr.  Kellaway  indberettede  Fundet  af  Olie  til 
Underhuset  og  paa  Regeringens  Vegne  udtalte  dennes 
Lykønskninger  til  Lord  Cowdray  og  hans  Stab  og 
til  Sir  John  Cadman  fra  Petroleumskomitéen,  udtrykte 
han  ikke  alene  Regeringens  Følelser,  men  alle  deres, 
som  havde  fulgt  dette  Pionerarbejde  fra  dets  første 
Trin  til  dets  nuværende  lovende  Stadium.« 

Ogsaa  i  Danmark  har  der  nogle  Gange  været  søgt 
efter  Petroleum,  men  hidtil  uden  Held.  Findes  der 
noget,  vil  det  sandsynligvis  ligge  saa  dybt  eller  være 
saa  lidt,  at  det  ikke  lønner  sig  at  udnytte  eventuelle 
Forekomster.  Fædrelandets  »Energibestræbelser«  bør 
foreløbig  samle  sig  om  større  Økonomi  i  Anvendel¬ 
sen  samt  Forsøg  paa  i  videste  Udstrækning  at  an¬ 
vende  Tørv,  Træaffald  —  og  maaske  — Vindkraften! 

□□□□□□ 

Mindre  Meddelelser. 

En  ny  Rekord. 

I  vort  forrige  Hefte  meddelte  vi  Handelsstatistikens 
Tal  for  Juni  Maaned,  der  udviste  en  Indførsel  til  Værdi 
af  273  Mili.  Kr.  mod  en  Eksport  af  indenlandske  Varer 
af  kun  63  Mili.  Kr.  Disse  Tal  blev  anset  som  rent 
ekstraordinære  som  Følge  af  særlige  Forhold,  saaledes 
som  sidst  omtalt.  Desværre  viser  den  nu  offentliggjorte 
Statistik  for  Juli  Maaned,  at  Indførslen  er  steget  yder¬ 
ligere,  nemlig  til  281  Miil.  Kr.  mod  en  Eksport  af 
indenlandske  Varer  til  Værdi  af  70  Miil.  Kr.  I  de  hidtil 
opgjorte  7  Maaneder  af  1919  andrager  Importen  i  alt 
1,286  Mili.  Kr.  mod  en  Eksport  til  Værdi  af  331  Mili.  Kr., 
altsaa  udvisende  et  Underskud  af  næsten  1  Milliard  Kr. 

I  adskillige  Varegrupper  er  Importen  pr.  Maaned  i 
Værdi  nu  lige  saa  stor  som  for  et  helt  Aar  under  mere 
normale  Forhold.  Dette  gælder  ikke  mindst  færdige  Va¬ 
rer.  Men  naar  de  tørre  Tal  saaledes  viser,  hvorledes 
en  Strøm  af  udenlandske  Varer  saa  at  sige  vælter  ind 
over  Landet,  saa  er  det  os  umuligt  at  forstaa,  hvor¬ 
ledes  man  fra  visse  Sider  stadigvæk  kan  tale  om  den 
danske  Industris  Udnyttelse  af  sin  »monopoliserede« 
Stilling  o.  s  v.  At  der  har  været  vanskelige  og  abnorme 
Situationer  i  Krigsaarenes  Afspærringstid  med  ekstra¬ 
ordinære  Gevinster,  men  ogsaa  med  ekstraordinære 
Tab,  er  en  Kendsgerning,  men  hvorfor  man  nu,  efter 
at  disse  Tider  er  forbi  og  en  hel  ny  Periode  indledet, 
skal  velsignes  med  Love  og  Foranstaltninger,  der  maaske 
var  paakrævet  under  de  ekstraordinære  Krigsforhold 


—  hvor  man  jo  valgte  andre  Reguleringsmidler  — , 
men  som  nu  kun  kan  forøge  Gnidningsmodstanden  i 
Erhvervslivet  og  tynge  Produktionen,  synes  en  Gaade. 

Handelsministeriets  Eksportkalender. 

Allerede  i  adskillige  Aar  har  der  fra  Handels¬ 
ministeriets  Side  været  arbejdet  paa  Fremstillingen  af 
en  alsidig  Haandbog  over  den  danske  Handel  og  Industri, 
der  kunde  benyttes  som  Eksportkalender  og  være  Støtte 
for  vore  Konsuler  m.  m.  Det  store  Arbejde,  der  har 
været  udført  under  Redaktion  af  fhv.  Kontorchef  i 
Handelsministeriet,  nuværende  Overregistrator  H.  B. 
Krenchel,  foreligger  nu  færdigt,  affattet  i  det  danske 
og  engelske  Sprog,  men  med  yderligere  franske  og 
tyske  Vareangivelser.  At  skabe  en  saadan  omfattende 
Kalender  baade  for  Industri  og  Handel  er  en  særdeles 
vanskelig  Sag,  men  det  foreliggende  Arbejde  er  sikkert 
det  mest  fuldendte,  vi  endnu  har  set  herhjemme,  hvilket 
selvfølgelig  ogsaa  har  været  Meningen  med  Opgavens 
Løsning  ad  officiel  Vej.  Foruden  selve  Varefortegnelsen, 
der  synes  praktisk  inddelt,  giver  Eksportkalenderen 
almindelige  Oplysninger  om  Danmark  og  dets  Nærings¬ 
veje,  vore  Havneforhold,  Skibsforbindelser,  Banker, 
Transithandelsvirksomheder  o.  s.  v.  Ogsaa  hvad  disse 
Afsnit  angaar,  maa  Bogen  sikkert  siges  at  afhjælpe  et 
virkeligt  Savn,  og  man  maa  kun  haabe  paa  en  effektiv 
Udbredelse  af  Kalenderen. 

Engelske  Foranstaltninger  til  Værn  for  Landets  Arbejde. 

Som  berørt  i  vor  Londoner  Korrespondents  Artikel 
i  nærværende  Hefte  er  den  engelske  Regering  gaaet 
til  at  ophæve  Forbudene  mod  og  øvrige  Begrænsninger 
af  Indførslen.  Det  er  dog  ingenlunde  Meningen  her¬ 
med  at  give  blankt  op  overfor  Øjeblikkets  handels¬ 
politiske  Problemer,  hvilket  vil  ses  af,  at  det  engelske 
Handelsministerium  har  skyndt  sig  med  at  udsende 
en  Erklæring  om,  hvorledes  Regeringen  tænker  sig  at 
iværksætte  de  af  Lloyd  George  bebudede  Skridt  til 
Værn  af  den  engelske  Industri  og  Handel,  efter  at 
Importrestriktionerne  er  opgivet.  Der  vil  i  Løbet  af 
Efteraaret  blive  forelagt  en  Række  Lovforslag,  der 
bl.  a.  vil  gaa  ud  paa  at  forbyde  at  sælge  Varer  af 
fremmed  Oprindelse  i  England  til  en  billigere  Pris 
end  den,  hvortil  Varerne  sælges  i  deres  Hjemland,  altsaa 
Beskyttelse  mod  »dumping«.  Endvidere  vil  man  søge 
at  forhindre  en  abnorm  Import  fra  Lande,  der  paa 
Grund  af  deres  Penges  lave  Kurs  (f.  Eks.  Tyskland) 
kan  fremstille  eller  rettere  sagt  sælge  deres  Industri¬ 
produkter  billigere  end  England.  For  Industrivarer, 
som  ikke  ad  andre  Veje  kan  støttes,  vil  der  eventuelt 
blive  genindført  Indførselsforbud . 

Maaske  disse  Meddelelser  fra  England  kunde  med¬ 
virke  til  i  vor  hjemlige  Statsledelse  at  vække  Forstaaelse 
af,  at  det  ikke  blot  er  Forbruget,  men  ogsaa  Produktionen 
der  nu  maa  kræve  Forstaaelse. 

Verdens  Kautschukproduktion. 

Ifølge  engelske  Beretninger  udgjorde  Kautschuk- 
udvindingen  i  de  sidste  Aar  følgende  Mængder:  i 
1915:  146  000  t.,  1916:  202  000  t,  1917:  265  000  t,  i  1918 
250  000  t.  Markedsberetninger  angiver  Forholdene  for 
meget  gunstige  for  Vindingen  i  1919,  især  for  de  in- 

diske  Kautschukdyrkere.  Der  angives  at  være  op¬ 
dyrket  i  Østen  ved  Udgangen  af  1918  de  følgende 
Arealer  (udtr.  i  acres) :  Malakka  c.  1000  000,  Sumatra 
250  000,  Java  250  000,  Borneo  30  000,  Ceylon  300  000, 
Birma  58  000,  Brit.  Sydindien  45  000,  Indochina  43  000, 
Brit.  Nordborneo  32  000,  Ny-Guinea  13  000.  —  Det  fore- 
slaas  fra  engelsk  Handels  Side,  at  den  britiske  Rege¬ 
ring  skal  træffe  saadanne  Ordninger,  at  al  den  Raa- 
gummi,  der  vindes  paa  britisk  Jord,  skal  tilføres  alene 
det  engelske  Marked,  og  Yerdensforraad  af  Kautschuk 
oplægges  i  London.  —  Fra  de  sydamerikanske  Mar¬ 
keder  lyder  Beretningen  meget  mørkere,  dels  paa  Grund 
af  Markedets  hele  trykkede  Prisniveau,  dels  paa  Grund 
af  Indførselsindskrænkninger  fra  U.  S.  A.,  endelig  som 
Følge  af  manglende  Skibsrum.  Medens  Produktionen 
i  Amazonedalen  i  1916  var  paa  36  000  t,  i  1917  37  000  t, 
skal  den  i  1918  næppe  naa  over  c.  26  000  t.  — 

Angaaende  det  syntetiske  (d.  v.  s.  kunstigt  fremstil¬ 
lede)  Kautschuk,  der  i  Krigens  Løb  er  fremstillet  i 
Tyskland,  og  paa  hvilket  navnlig  den  store  Farvefa- 
brikant  Fr.  Bayer  har  anvendt  flere  Millioner,  antages 
det  nu  fra  de  fleste  Sider,  at  det  efter  Krigen  ikke, 
paa  Grund  af  Prisen,  vil  kunne  konkurrere  med  Na- 
turkautschuk.  Betegnende  er  i  hvert  Fald  den  Hold¬ 
ning  det  nygrundede  Fagudvalg  i  den  tyske  Kaut- 
schukindustri  indtager  overfor  det:  indtil  videre  for¬ 
deles  de  forhaandenværendeForraad  af  synt.Kautschuk 


mellem  Fabrikerne,  men  man  ser  bort  fra  at  mod¬ 
tage  de  videre  tilbudte  Kvanta,  der  endnu  skulde 
fremstilles. 

Forbruget  af  Kautschuk  angives  (i  Zeitschr.  fur 
angew.  Chemie)  før  1918  til  følgende  Mængder: 


Europa:  England  .  24  000  t. 

Tyskland,  Østrig .  1  000  - 

Frankrig  .  14  000  - 

Rusland .  2  000  - 

Italien,  Spanien,  Skandinavien .  5  000  - 

Japan .  7  000  - 

Australien  .  3  000  - 

Amerika,  Canada .  187  000  - 

243  000  t 


I  1918  sank  Priserne  paa  Kautschuk;  saaledes  var 
Værdien  af  de  i  1918  fra  Malakka  udførte  c.  78  000  t 
13V2  Mili.  £,  hvorimod  der  i  1917  for  c.  80  000  t  be¬ 
taltes  22  Mili.  £.  —  Udførslen  derfra  var  i  Februar 
d.  A.  den  største,  der  nogensinde  er  set:  10  809  t,  mod 
6820  t  i  1918  og  7250  t  i  1919. 

Importmessen  i  Frankfurt. 

Der  arbejdes  fra  tysk  Side  energisk  paa  at  gøre  den 
tidligere  omtalte  Importmesse  i  Frankfurt  a/M.  saa 
nyttig  som  mulig.  Varer  fra  Udlandet,  bestemt  til  Ud¬ 
stilling  paa  denne  Messe,  gaar  ind  i  Tyskland  uden 
Indførselsbevilling  og  vil  efter  Udstillingens  Slutning 
kunne  føres  hjem  igen  uden  særlig  Eksportbevilling. 


©  ©  © 


ORGANISATIONS-  OG  FORENINGS-MEDDELELSER. 


Ophævelse  af  det  almindelige  Forbud  mod 
Indførsel  til  Italien. 

Under  d.  31.  Juli  d.  A.  er  der  ifølge  Meddelelse  fra 
Udenrigsministeriet  udstedt  et  italiensk  Dekret  om 
Ophævelse  af  det  almindelige  Indførselsforbud.  Dekretet 
ophæver  dog  ikke  Indførselsforbudet  for  forskellige 
Varer,  hvorom  nærmere  Oplysning  kan  faas  ved  Henven¬ 
delse  i  Industriraadets  Sekretariat. 

Det  tilføjes,  at  det  italienske  Finansministerium  dog 
er  bemyndiget  til  at  dispensere  fra  de  gældende 
Forbud. 

Ansøgninger  om  Dispensation  rettes  fra  Importøren 
til  »Ufficio  delle  importaziono,  Ministcre  delle  Finanze, 
Roma«.  En  saadan  Ansøgning  kan  støttes  fra  Gesandt¬ 
skabets  Side,  naar  der  herom  rettes  Anmodning  til 
det  herværende  Udenrigsministerium. 

Polens  Varebehov. 

Industriraadet  har  fra  Udenrigsministeriet  modta¬ 
get  en  Skrivelse,  der  er  indgaaet  til  det  kgl.  Gesandt¬ 
skab  i  Paris,  og  i  hvilken  den  derværende  polske 
Handelsattaché  anmoder  om,  at  det  maa  blive  med¬ 
delt  i  Danmark,  at  forskellige  Ministerier  og  Kom¬ 
missioner  i  Polen,  saavelsom  private  Firmaer  og  Per¬ 


soner  i  dette  Land,  er  Købere  til  praktisk  talt  enhver 
Art  af  Raamaterialer,  Nødvendighedsartikler  og  For- 
raad,  saa  at  Forhandlinger  herom  mellem  de  i  den 
paagældende  Eksport  interesserede  Organisationer  el¬ 
ler  Firmaer  kan  komme  i  Stand. 

Nærmere  Oplysninger  vil  blive  givet  ved  Henven¬ 
delse  til  Hr.  W.  J.  Shumann,  Nr.  15  Avenue  Georges  V, 
Paris,  eller  efter  1.  Oktober:  Hotel  de  France,  War- 
schaw. 

Svensk  Lov  om  illoyal  Konkurrence. 

Fra  Udenrigsministeriet  har  man  modtaget  et  Eksem¬ 
plar  af  en  i  Sverige  udkommet  Lov  angaaende  illoyal 
Konkurrence. 

I  Loven,  der  ligger  til  Gennemsyn  i  Industriraadets 
Sekretariat,  fastsættes  der  Bøde  eller  Fængselsstraf  fol¬ 
den  i  en  Forretningsvirksomhed  ansat  Person,  som 
tilvender  sig  eller  røber  Fabrikations-  eller  Forretnings¬ 
hemmeligheder  eller  tilvender  sig  eller  røber  Tegninger, 
Mønstre  el.  1.,  som  han  er  blevet  bekendt  med  under 
Udførelsen  af  sit  Arbejde. 

Endvidere  fastsættes  der  samme  Straf  for  den,  som 
ved  Gave  eller  anden  Fordel  søger  at  bestikke  den  i 
en  Forretningsvirksomhed  el.  lign.  Virksomhed  ansat 

Person  til  at  skaffe  sig  Fordel  frem  for  andre  ved  Af¬ 
taler  om  Indkøb  af  Varer,  Udførelsen  af  Arbejde  el. 
lign.  for  dens  Regning,  hos  hvem  han  er  ansat.  Samme 
Straf  fastsættes  for  den,  der  paa  tilsvarende  Maade 
modtager  eller  lader  sig  love  eller  begærer  Gave  eller 
anden  Fordel. 

Paataleherettiget  efter  Loven  er  den,  hvis  Forretnings¬ 
hemmelighed  efter  ovenstaaende  uberettiget  benyttes 
eller  røbes,  samt  forsaavidt  angaar  Bestikkelse,  enhver 
Næringsdrivende,  som  frembringer  eller  falbyder  Varer 
af  lignende  Art  som  de  Varer,  Bestikkelsen  gælder; 
endvidere  den  paagældendes  Arbejdsgiver,  hvis  Hand¬ 
lingen  ikke  er  sket  med  hans  Samtykke,  samt  enhver 
Sammenslutning  til  Fremme  af  Faginteresser,  saafremt 
den  Næringsdrivende  er  repræsenteret  indenfor  Sam¬ 
menslutningen. 

Endelig  kan  ogsaa  den  offentlige  Anklager  nedlægge 
Paastand  om  Straf  for  disse  Forseelser  efter  Angivelse 
af  den,  der  ifølge  ovennævnte  Bestemmelser  er  paa- 
taleberettiget. 

De  paagældende  Retssager  kan  eventuelt  behandles 
for  lukkede  Døre. 

Paataleretten  skal  udøves  inden  2  Aar  at  regne  fra 
den  Dag,  Skaden  indtraf. 

Loven  træder  i  Kraft  d.  1.  Januar  1920. 

Den  franske  Vineksport. 

Ifølge  Meddelelse  til  Udenrigsministeriet  fra  den 
kgl.  Gesandt  i  Paris  er  der  under  d.  24.  Juli  d.  A.  ud¬ 
stedt  en  fransk  Bekendtgørelse,  ifølge  hvilken  al  Slags 
Vin  nu  kan  udføres  fra  Frankrig  til  neutrale  Lande 
uden  særlig  Tilladelse  paa  Betingelse  af,  at  Udførslen 
sker  ad  Søvejen  fra  Produktionsstedet. 

Importen  til  Frankrig. 

Ifølge  et  gennem  Udenrigsministeriet  fra  den  kgl. 
Gesandt  i  Paris  indsendt  Eksemplar  af  et  fransk  Dekret 
af  7.  Juli,  der  henligger  til  Gennemsyn  paa  Industri- 
raadets  Kontor,  hæves  Indførselsforbudet  for  alle  de 
Varer,  der  endnu  var  indførselsforhudte  i  Henhold  til 
Dekretet  af  13.  Juni  d.  A.  med  Undtagelse  af  de  neden¬ 
for  nævnte  Varer: 

Kød,  der  er  preserveret  ved  en  Frysningsproces. 
Melholdige  Næringsmidler:  Hvede,  Spelt  og  Blandings¬ 
korn  af  Rug  og  Hvede  (Korn  og  Mel). 

Drikkevarer:  Mistelles,  Likørvine  og  Kunstvine,  Rosin¬ 
vine  og  alle  andre  ikke  betegnede  Drikkevarer,  der  er 

opført  under  den  paagældende  franske  Toldposition. 


Præparerede  Medicinalvarer:  nemlig  alkoholdige  de¬ 
stillerede  Vande. 

Avispapir. 

Vaaben,  Krudt  og  Ammunition :  Reglementerede  Haand- 
vaahen  til  Krigsbrug  og  Vaaben  til  Brug  i  Udlandet, 
(Geværer  og  Rifler),  Vaaben  til  civilt  Brug,  Kartætsker, 
Projektiler. 

Indførsel  af  tyske  Mark  til  Frankrig. 

Ifølge  Meddelelse  til  Udenrigsministeriet  fra  den 
kgl.  Gesandt  i  Paris  vil  det,  som  Følge  af  Ophævelsen 
af  Blokaden  af  Tyskland  og  Genoptagelsen  af  Handels¬ 
forbindelserne  mellem  dette  Land  og  Frankrig,  blive 
nødvendigt  atter  at  notere  tyske  Mark  paa  Paris’  Børs. 

Forinden  denne  Notering  genoptages,  har  den  franske 
Regering  ved  Dekret  af  1.  August  d.  A.  ophævet  For¬ 
budet  mod  Indførsel  af  Mark  i  Frankrig. 

Den  engelske  Importpolitik. 

I  the  Board  of  Trade  Journal  for  31.  Juli  d.  A. 
indeholdes  en  Bekendtgørelse,  hvorefter  britiske  Im¬ 
portører,  indtil  nærmere  Meddelelse  foreligger  fra 
Regeringen  angaaende  den  Indførselspolitik,  der  vil 
blive  fulgt  efter  1.  September  d.  A.,  forsaavidt  Uvished 
maatte  foreligge  med  Hensyn  til  Kontrakter  angaaende 
Artikler  paa  den  Liste,  for  hvilken  Restriktionerne 
gælder,  kan  gaa  ud  fra,  at  deres  nuværende  Rationer  ikke 
vil  lide  nogen  Formindskelse  for  de  4  Maaneder,  der 
følger  efter  1.  September  d.  A. 

Skibsladninger,  der  udgør  Del  af  løbende  Rationer, 
vil  blive  tilladt  uden  Hensyn  til,  om  de  maatte  være 
ankommet  efter  nævnte  Dato. 

Indførsel  til  England. 

Opmærksomheden  henledes  paa,  at  der  til  Gennem¬ 
syn  i  Raadets  Sekretariat  henligger  et  fra  Udenrigs¬ 
ministeriet  modtaget  Eksemplar  af  »Supplement  to  The 
Board  of  Trade  Journal«  for  d.  31.  f.  M.  indeholdende 
fuldstændige  Lister  over  Varer,  der  kan  indføres  uden 
Licenser  og  over  Varer,  til  hvis  Indførsel  udkræves 
særlig  Licens. 

Amerikansk  Handelsrapport. 

Gennem  Udenrigsministeriet  har  Industriraadet  mod¬ 
taget  en  af  den  kgl.  Gesandt  i  Washington  indsendt 
Handelsrapport  fra  Firmaet  Guaranty  Trust  Company, 
New  York. 

Heftet  henligger  til  Gennemsyn  i  Industriraadets 
Sekretariat. 

1919 

Det  internationale  socialpolitiske  Arbejde. 

Vore  hjemlige  Forhold  og  Fredstraktatens  Bestemmelser. 

Indledningsforedrag  ved  det  interparlamentariske  Møde  i  Stockholm  af  Alex.  Foss. 


DET  økonomiske  Grundlag  for  vor  Civilisation 
og  for  den  moderne  Verdenskultur  er  frem- 
gaaet  af  Arbejdsdeling  og  den  deraf  følgende  Va¬ 
reudveksling.  Uden  Arbejdsdelingen  vilde  Pro¬ 
duktionen  blive  staaende  paa  et  primitivt  Natur- 
standpunkt  og  forme  sig  som  Naturalhusholdning. 
Kun  gennem  Udvekslingen  af  Varer  kan  Arbejds¬ 
delingen  naa  sit  Maal.  Men  Udvekslingen  af  Va¬ 
rer,  Handelen  i  det  store  som  i  det  smaa,  med 
Raastoffer,  med  færdige  Varer  og  med  det  i  Va¬ 
rerne  indeholdte  Arbejde  medfører  Uenighed  om 
Prisen.  Enhver  vil  sælge  dyrt  og  købe  billigt  for 
derved  at  forøge  sin  Part,  sin  Løn,  sit  og  sin  Fa¬ 
milies  Velvære. 

Fra  gammel  Tid  har  man  ad  to  Veje  søgt  at 
holde  denne  Kamp  indenfor  rimelige  Grænser. 
Den  ene  Vej  er  gennem  den  frie  Konkurrence,  den 
anden  gennem  Lovgivning  og  Forordninger.  Den 
frie  Konkurrence  og  den  frie  Handel  mellem  Lan¬ 
dene  har  i  hele  den  Periode,  i  hvilken  Europa 
og  Nordamerika  har  naaet  deres  store  Forspring 
fremfor  den  øvrige  Verden  gennem  hele  det  nit¬ 
tende  Aarhundrede,  været  Hovedmidlet.  Og  naar 
Frikonkurrencen  i  sin  ubegrænsede  Udfoldelse 
affødte  uheldige  Forhold,  har  man  ad  to  Veje  søgt 
at  begrænse  den  dels  gennem  Sammenslutning  og 
den  derved  opnaaede  Indflydelse  paa  Prisansæt¬ 
telsen,  dels  ad  den  gamle  Vej:  gennem  Lovgiv¬ 
ning.  Alle  Sammenslutninger  tenderer  imod  Mo¬ 
nopolet,  og  ganske  særligt  alle  Sammenslutninger 
paa  Arbejdsmarkedet,  hvad  enten  det  drejer  sig 
om  Sammenslutning  af  Vareproducenter  eller 
Sammenslutning  af  Arbejderne  indenfor  en  be¬ 


stemt  Branche.  Gennem  Frikonkurrencen  gik 
Tendensen  imod  et  stedse  lavere  Prisniveau;  gen¬ 
nem  Sammenslutninger,  Monopoler  og  gennem 
Socialiseringen  gaar  Bevægelsen  mod  et  stedse 
forhøjet  Prisniveau.  Krigsaarene  og  deres  Begi¬ 
venheder,  som  ved  voldsomme  Indgreb  paa  de 
forskelligste  Omraader  ophævede  Frikonkurren¬ 
cen  og  i  dens  Sted  satte  Monopolet,  —  i  mange  Til¬ 
fælde  Statsmonopolet  —  og  i  Forbindelse  dermed 
Prisansættelse  gennem  Lovgivning  og  Forordnin¬ 
ger,  har  imidlertid  givet  os  en  praktisk  Lære  i, 
at  de  nye  Veje  ikke  lige  straks  fører  ind  i  det  for¬ 
jættede  Land,  idet  de  Vanskeligheder,  som  vi  nu 
kæmper  imod,  i  høj  Grad  synes  at  skyldes  netop 
Afskaffelsen  af  'Konkurrencen.  Ikke  mindst  gæl¬ 
der  dette  om  Virkningerne  af  den  gennem  alle 
Samfundets  Lag  stedfundne  Organisation  af  de 
Arbejdende.  Organisationen  af  Fagforeninger  har 
indenfor  den  enkelte  Branche  ophævet  Virknin¬ 
gerne  af  Konkurrencen  paa  Arbejdsmarkedet  og 
tenderer  derfor  imod  at  skabe  et  Monopol,  der 
støttet  paa  Strejken  og  Skruebrækkerklausulen  for 
hver  Gruppe  kræver  en  Forhøjelse  af  Lønninger¬ 
ne,  som  atter  sætter  andre  Grupper  i  Bevægelse 
og  derved  fremkalder  en  stadig  Prisforhøjelse, 
der  ikke  har  nogen  naturlig  Tendens  til  Ophør. 

Det  er  paa  denne  Baggrund  af  Kampen  mellem 
to  Principer,  det  ene  Frikonkurrencens,  det  an¬ 
det  de  mod  Monopolet  pegende  Sammenslutnin¬ 
ger,  at  jeg  ønsker  at  fremsætte  mine  følgende  Be¬ 
tragtninger. 

De  Beslutninger,  der  paa  Pariserkonferencen  er 
taget  med  det  Fonnaal  at  tilvejebringe  et  interna- 

tionalt  Samarbejde  i  Lovgivningsspørgsmaal  ved¬ 
rørende  Arbejde  (Fredstraktatens  13.  Del  §§  387 
— 427),  synes  at  gaa  ud  fra,  at  Faren  og  Aarsagen 
til  de  uretfærdige  Tilstande  væsentligt  maa  søges 
i  den  ubegrænsede  Frikonkurrence.  Lad  os  nu 
se,  hvad  selve  Fredstraktaten  siger  herom: 

»I  Betragtning  af,  at  der  bestaar  Arbejdsbetin¬ 
gelser,  som  for  et  stort  Antal  Personer  medfører 
Uretfærdighed,  Elendighed  og  Savn,  hvoraf  føl¬ 
ger  en  saadan  Utilfredshed,  at  Verdensfreden  og 
Verdensharmonien  kommer  i  Fare,  og  i  Betragt¬ 
ning  af,  at  en  Forbedring  af  disse  Tilstande  er 
paatrængende  nødvendig,  f.  Eks.  med  Hensyn  til 
Regulering  af  Arbejdstiden,  Fastsættelsen  af 
Maksimalarbejdsdag  og  en  Maksimalarbejdsuge, 
Antagelse  af  Arbejdskræfter,  Bekæmpelse  af  Ar¬ 
bejdsløshed,  Tilsikring  af  en  Løn,  som  sikrer  pas¬ 
sende  Levevilkaar,  Beskyttelse  af  Arbejderne  mod 
Sygdomme  af  almindelig  Natur  og  mod  Fagsyg¬ 
domme  og  Ulykkestilfælde,  Beskyttelse  af  Børn, 
unge  Arbejdere  og  Kvinder,  Alderdoms-,  In  valide¬ 
understøttelse,  Beskyttelse  af  den  i  Udlandet  be¬ 
skæftigede  Arbejders  Interesser,  Anerkendelse  af 
Grundreglen  om  Foreningsfrihed,  Organisation 
af  faglig  og  teknisk  Videreuddannelse  og  andre 
lignende  Foranstaltninger: 

I  Erkendelse  af,  at  hvis  en  enkelt  Stat  ikke  vil 
antage  Arbejdsbetingelser,  der  svarer  til  Menne¬ 
skets  Værd,  vil  dette  være  en  Hindring  for  andre 
Stater,  som  ønsker  at  forbedre  deres  Arbejderes 
Kaar; 

er  de  høje  kontraherende  Magter,  bevægede  af 
Retfærdigheds-  og  humane  Følelser,  som  ogsaa  af 
Ønsket  om  at  sikre  en  varig  Verdensfred,  enedes 
om  følgende:« 

Derefter  følger  da  de  nærmere  Bestemmelser 
for  Formerne,  under  hvilke  Samarbejde  skal  gaa 
for  sig. 

Det  vil  ses,  at  de  Vanskeligheder  og  Farer,  som 
her  er  Tale  om,  gennemgaaende  maa  føres  tilbage 
til  saadanne  Tilstande,  hvor  der  som  Følge  af 
Konkurrencen  kan  øves  et  stadigt  Tryk  paa  Ar¬ 
bejdslønnen,  og  hvor  selve  Arbejderne  gennem  de¬ 
res  Organisationer  savner  Magt  og  Styrke  til  at 
forbedre  deres  Kaar.  At  det  forholder  sig  saale- 
des,  vil  yderligere  erkendes,  naar  man  gennem- 
gaar  de  almindelige  Grundsætninger,  som  indehol¬ 
des  i  Slutparagrafen,  §  427,  og  som  betegner  det 
endeligt  fastslaaede  Program  for  den  nærmeste 


Fremtids  Arbejde.  Dette  Program  betegnes  som 
de  Metoder  og  Grundsætninger,  som  mcin  maa  be¬ 
stræbe  sig  for  at  anvende,  saafremt  ikke  særlige 
Forhold  hindrer  det.  De  er  samlet  i  følgende  Sæt¬ 
ninger: 

1)  Arbejdet  maa  ikke  simpelthen  betragtes  som 
en  Vare  eller  som  en  Handelsartikel. 

2)  Fri  Foreningsret  for  alle  Formaal,  der  ikke 
staar  i  Modstrid  med  Lovene,  saavel  for  Lønarbej¬ 
dere  som  for  Arbejdsgivere. 

3)  Der  bør  betales  en  saadan  Arbejdsløn,  at  den 
sikrer  Arbejderne  passende  Levevilkaar,  som  sva¬ 
rer  til  Tiden  og  Landet. 

4)  Antagelse  af  8-Timers  Arbejdsdagen  eller  48- 
Timers  Arbejdsugen  er  et  Formaal,  der  maa  til¬ 
stræbes  overalt,  hvor  det  endnu  ikke  er  naaet. 

5)  Der  bør  indføres  en  Hviledag  paa  mindst  24 
Timer  en  Gang  ugentlig,  der  saa  ofte  som  muligt 
skal  indbefatte  Søndag. 

6)  Afskaffelse  af  Børnearbejde  og  Forpligtelse 
ved  Anvendelse  af  unge  Arbejdere  af  begge  Køn 
til  at  begrænse  Arbejdet  saaledes,  at  deres  fortsatte 
Udvikling  muliggøres  og  deres  legemlige  Udvik¬ 
ling  sikres. 

7)  Uden  Hensyn  til  Kønnet  lige  Løn  for  Arbej¬ 
de  af  lige  Værdi. 

8)  De  i  hvert  Land  med  Hensyn  til  Arbejdsvil- 
kaarene  udstedte  Forskrifter  maa  sikre  alle  Ar¬ 
bejdere,  som  har  deres  lovlige  Bolig  i  vedkommen¬ 
de  Land,  samme  faglige  Behandling. 

9)  Enhver  Stat  bør  indrette  en  Tilsynsvirksom¬ 
hed,  i  hvilken  ogsaa  Kvinder  bør  deltage,  for  at 
sikre  Gennemførelsen  af  de  til  Arbejdernes  Be¬ 
skyttelse  udstedte  Love  og  Forordninger. 

Det  maa  være  enhver  Skandinav  paafaldende, 
at  de  i  Fredstraktaten  saaledes  for  den  nærmeste 
Fremtid  stillede  Opgaver  gaar  ud  paa  at  fast- 
slaa  Grundsætninger,  der  allerede  forlængst  er 
anerkendte  og  væsentligt  er  gennemførte  i  de  tre 
skandinaviske  Lande,  enten  gennem  den  Udvik¬ 
ling,  som  har  fundet  sit  Udtryk  i  Overenskomster¬ 
ne  mellem  Arbejdere  og  Arbejdsgivere,  eller  i  de 
Tilstande,  som  er  skabte  ad  Lovgivningens  Vej. 
Dette  synes  mig  saaledes  at  gælde  den  første 
Grundsætning,  at  Arbejdet  ikke  maa  betragtes 
som  en  simpel  Vare,  en  Grundsætning,  der  for¬ 
mentlig  maa  ses  i  Sammenhæng  med  den  tredie 
Grundsætning,  at  Betalingen  skal  sikre  Arbejder¬ 
ne  passende  Levevilkaar.  Ingen  af  disse  Grund¬ 
sætninger  vil  hos  os  møde  nogen  Modstand.  De 

lunde  kan  bruges  som  almindelig  Maalestok  for 
Forholdene  i  Europa.  Meget  mere  maa  det  anta¬ 
ges,  at  Kravene,  saaledes  som  de  her  er  formulere¬ 
de,  vender  sig  mod  Forhold  i  de  andre  Lande, 
særlig  i  Sydeuropa  og  Østeuropa,  hvor  hverken 
den  sociale  eller  den  økonomiske  Udvikling  har 
holdt  Skridt  med  Udviklingen  i  Nord-  og  Nord- 
vesteuropa. 

1  Indledningsbestemmelserne  har  Fredskonfe¬ 
rencen  udtrykkelig  henvist  til  den  Betydning,  det 
har,  at  Fremskridtene  i  Vilkaarene  for  Arbejderne 
ikke  hemmes  derigennem,  at  et  enkelt  Land  hol¬ 
der  sig  tilbage.  Allerede  indenfor  Europas  Græn¬ 
ser  er  dette  utvivlsomt  af  den  allerstørste  Betyd¬ 
ning.  Af  den  internationale  Konkurrence  vil  det 
i  høj  Grad  afhænge,  om  Levefoden  kan  hæves  el¬ 
ler  ikke.  Medens  denne  Betragtning  sikkert  deles 
af  det  store  Flertal  af  Arbejdsledere,  Producenter, 
er  den  i  langt  mindre  Grad  anerkendt  af  de  orga¬ 
niserede  Arbejdere.  Tværtimod  er  det  i  Arbej¬ 
derkredse  en  meget  udbredt  Opfattelse,  at  Produ¬ 
centernes  og  Arbejdsgivernes  Fortjeneste  er  saa 
rigelig,  at  en  Fordeling  af  denne  til  de  arbejdende 
Klasser  vilde  bevirke  en  betydelig  Stigning  i  deres 
Indtægter  og  en  betydelig  Hævelse  af  Levefoden. 
Det  var  denne  Omstændighed,  som  bevirkede  føl¬ 
gende  Udtalelse  af  Mr.  Bonar  Law  under  Debat¬ 
ten  den  14.  Juli  d.  A.  i  det  engelske  Parlament  om 
Kulprisernes  Forhøjelse: 


maa  i  de  tre  nordiske  Lande  anses  for  at  være 
gaaet  over  i  den  almindelige  Retsbevidsthed. 

Det  samme  maa  gælde  om  den  anden  Grund¬ 
sætning:  Fri  Foreningsret  saavel  for  Arbejdere 
som  for  Arbejdsgivere,  hvilket  ikke  behøver  nogen 
nærmere  Paavisning. 

Hvad  dernæst  angaar  den  8-Timers  Arbejds- 
dag,  saa  er  denne  jo  allerede  i  meget  stort  Omfang 
indført  gennem  bestaaende  Overenskomster,  og 
hvad  der  endnu  er  tilbage  af  Arbejdstid,  som  gaar 
ud  over  8  Timer,  er  for  de  organiserede  Arbejde¬ 
res  Vedkommende  sikkert  stærkt  begrænset. 

Den  bestaaende  Lovgivning  om  Børnearbejde, 
om  Begrænsning  af  unge  Menneskers  Arbejde, 
viser,  i  hvilken  Grad  man  paa  dette  Omraade  al¬ 
lerede  har  opfyldt  Kravet  i  sjette  Punkt. 

Punkt  7,  som  indeholder  den  Grundsætning,  at 
Arbejde  af  samme  Værdi  skal  betales  med  samme 
Løn  uden  Hensyn  til  Kønnet,  turde  i  og  for  sig 
ikke  møde  megen  Modstand.  Dog  er  dette  (Krav 
allerede  distanceret,  i  hvert  Fald  i  Danmark,  af 
et  nyt  Krav,  som  gaar  ud  paa  at  kræve  lige  Time¬ 
løn  for  Mand  og  Kvinde,  altsaa  nærmest  en  Be¬ 
gunstigelse  af  Kvindearbejdet  paa  Mandsarbejdets 
Bekostning.  Et  saadant  Krav  blev  nemlig  under 
de  nys  i  Danmark  førte  Forhandlinger  om  For¬ 
højelse  af  Statstjenestemændenes  Lønninger  gjort 
stærkt  gældende  fra  Statstjenestemændenes  Side 
og  er  maaske  ikke  uden  Sammenhæng  med  den 
Omstændighed,  at  Kvinderne  nu  er  i  Besiddelse 
af  Valgret  og,  bygget  paa  denne,  nu  kan  stille  de¬ 
res  særlige  Krav.  Men  hvad  enten  denne  Bevæ¬ 
gelse  skulde  vise  sig  at  være  begrænset  til  enkelte 
Kredse  eller  ej,  vil  man  i  hvert  Fald  med  Rette 
kunne  gøre  gældende,  at  Kravet  om  lige  Løn  for 
lige  Arbejde  uanset  Kønnet  ikke  møder  nogen 
principiel  Modstand  i  de  tre  skandinaviske  Lande. 

Det  staar  mig  mindre  klart,  hvad  der  tilsigtes 
med  Grundsætningen  i  Punkt  8,  der  muligvis  sig¬ 
ter  paa  udenlandsk  Arbejdskraft,  og  jeg  skal  der¬ 
for  lade  dette  Spørgsmaal  ligge  og  nøjes  med 
endnu  kun  at  tilføje  ,at  Kravet  i  Punkt  9  forment¬ 
lig  forlængst  er  opfyldt  i  Danmark  og  formentlig 
heller  ikke  staar  i  Strid  med  Praksis  i  de  to  an¬ 
dre  nordiske  Lande. 

Men  naar  Forholdet  er  saaledes,  at  alle  disse 
Grundsætninger  kun  i  mindre  Grad  synes  at  have 
Bud  til  de  tre  nordiske  Lande,  for  saa  vidt  man  i 
dem  ser  Udgangspunktet  for  nye  Reformkrav,  saa 
tyder  dette  paa,  at  Arbejdsvilkaarene  og  den  so- 
siale  Lovgivning  i  de  tre  nordiske  Lande  ingen¬ 


»Han  var  glad  ved,  at  under  Debatten  alle  Mi¬ 
nearbejdernes  Ledere  var  gaaet  ud  fra,  at  hvis 
ikke  Produktionen  kunde  forøges,  maatte  man  se 
bort  fra  at  opnaa  en  højere  Levefod.  Der  var  en 
vidt  udbredt  Overbevisning  hos  de  arbejdende 
■Klasser  om,  at  der  i  Ejernes  Gevinst  var  en  uud¬ 
tømmelig  Margin,  som  vilde  sætte  Arbejderne  i 
Stand  til  at  faa  deres  Lønninger  forhøjet  til  et 
hvilket  som  helst  Beløb.  Denne  Overbevisning 
maatte  forandres,  og  Arbejderne  maatte  gøre  sig 
det  klart,  at  den  Andel,  som  de  kunde  faa,  maatte 
staa  i  Forhold  til  det  Arbejde,  som  de  gjorde.« 

Denne  Udtalelse  maa  ses  i  Forhold  til  en  i  sam¬ 
me  Møde  af  en  anden  Minister,  Sir  Auckland  Ged¬ 
des,  fremlagt  Statistik,  hvoraf  fremgik,  at  en  Sam¬ 
menligning  mellem  Salgspriserne  i  1913  og  nu  i 
1919  for  en  Ton  engelske  Kul  viste  følgende  Tal: 

i  1913  var  Salgsprisen  11  sh. 
i  1919  —  —  29  sh.  2x/2  d. 

Deraf  udgjorde  Mineejernes  Fortjeneste  samt 
Betalingen  for  Minerettighederne  ialt  ca.  2  sh.,  me¬ 
dens  Arbejdslønnen  fra  1913  til  1919  var  steget 
med  15  sh.  pr.  Ton,  nemlig 

fra  6  sh.  10V2  d. 

til  21  sh.  103/4  d. 

Den  engelske  Kulsituation  giver  et  værdifuldt 
Materiale  til  Bedømmelse  af  Spørgsmaalet  om,  i 
hvilket  Omfang  Arbejderne  kan  vente  deres  Stil¬ 
ling  forbedret  ved  at  lægge  Beslag  paa  Ejernes  og 
Arbejdsgivernes  Fortjeneste. 

Som  det  gaar  her  i  en  stor  Industri,  der  beskæf¬ 
tiger  Millioner  af  Arbejdere,  saaledes  gaar  det  i 
alle  andre.  Kun  i  ringe  Grad  vil  man  kunne  tæn¬ 
ke  sig  Arbejdslønnen  forhøjet  ved  at  lægge  Be¬ 
slag  paa  den  Del  af  Fortjenesten,  der  nu  tilfalder 
Ejere  og  Arbejdsledere,  med  et  Ord  Kapitalen.  Og 
vil  man  vilkaarligt  gennem  Arbejdsmonopolet  for¬ 
høje  Arbejdslønnen,  saa  vil  dette  hurtigt  vise  sig 
at  have  sin  Grænse  gennem  den  direkte  Konkur¬ 
rence  fra  Udlandet  for  samme  Art  af  Arbejdsy del¬ 
se  eller  gennem  de  indirekte  Virkninger,  saale¬ 
des  som  f.  Eks.  Forhøjelsen  af  de  engelske  Kul¬ 
priser  bevirker  omfattende  Forhøjelser  af  andre 
engelske  Varer,  hvis  Priser  ikke  vilkaarligt  kan 
hæves,  fordi  de  skal  konkurrere  med  Varer  fra  an¬ 
dre  Lande.  Men  saaledes  viser  alle  disse  Betragt¬ 
ninger  hen  paa  Nødvendigheden  af  at  se  Proble¬ 
merne  i  Forhold  til  Prisbevægelserne  i  Udlandet, 
og  det  er  da  for  saa  vidt  i  høj  Grad  rationelt  at 
behandle  Spørgsmaalene  som  internationale  og 
omfattende  alle  Jordens  producerende  Folk. 

Fra  et  specielt  skandinavisk  Synspunkt  maa 
man  da  ud  fra  disse  Betragtninger  med  Tilfreds¬ 
hed  hilse  Bestræbelserne  for  ad  international  Vej 
at  overføre  Fremskridtet  i  Arbejdsvilkaarene  og- 
saa  til  saadanne  Lande,  der  hidtil  har  holdt  sig 
tilbage,  og  hvis  hele  sociale  og  politiske  Udvikling 
i  Virkeligheden  hører  hjemme  i  et  tidligere  hi¬ 
storisk  Tidsrum.  Det  er  utvivlsomt  saa  meget 
mere  nødvendigt,  som  Konkurrencen  i  vore  Dage 
i  stedse  stigende  Grad  bliver  en  Verdenskonkur¬ 
rence  og  ikke  lettelig  kan  begrænses  til  Konkur¬ 
rencen  indenfor  den  enkelte  Verdensdel.  Tænker 
vi  f.  Eks.  paa  Arbejdstidsforkortelsen  som  inter¬ 
nationalt  Problem,  kan  man  ikke  af  sin  Betragt¬ 
ning  helt  udelade  Hensynet  til  det  store  kinesiske 
Folk,  et  saare  flittigt  og  tillige  et  intelligent  Folk, 
som  ikke  kender  nogen  som  helst  Begrænsning 


for  Arbejdstiden.  Som  bekendt  arbejder  den  ki¬ 
nesiske  selvstændige  Haandværker  fra  Morgen  til 
Aften  og  kender  ikke  nogen  egentlig  Fridag.  Kun 
en  eneste  Gang  om  Aaret  ved  Nytaar,  holder  han 
Ferie  i  en  eller  to  Dage.  Betegner  dette  end  Yder¬ 
punktet  for  Modsætninger  mellem  moderne  euro¬ 
pæisk  Udvikling  og  Arbejdsvilkaarene  i  andre  Ver¬ 
densdele,  saa  peger  det  dog  hen  paa  den  store 
Lilighed  i  Arbejdsvilkaar  Verden  over,  som  i  Sand¬ 
hed  vil  stille  betydelige  Krav  til  den  internationale 
Konference,  men  som  tillige  opfordrer  til  nogen 
Varsomhed  i  de  Lande,  hvor  man  med  saa  stor 
Iver  søger  at  vise  Vej. 

Jeg  drager  af  alt  dette  den  Slutning,  at  den  in* 
ternationale  Konference  i  høj  Grad  maa  have  sin 
Opmærksomhed  henvendt  paa  Lande  i  og  uden¬ 
for  Europa,  i  hvilke  de  i  Fredstraktaten  fastsatte 
Grundregler  hidtil  har  fundet  liden  eller  ingen 
Anerkendelse,  liden  eller  ingen  Anvendelse  i 
Praksis.  Det  synes  mig  overordentlig  vigtigt,  at 
man  fra  vor  Side  ikke  for  de  indre  'Krav  til  Re¬ 
former  overser  Betydningen  af,  at  disses  Gennem¬ 
førelse  i  større  eller  mindre  Grad  er  afhængig  af, 
hvad  det  nærmere  eller  fjernere  Udland  foretager 
sig. 

Den  moderne  Sociallovgivning,  saaledes  som  vi 
kender  den,  har  til  direkte  Formaal  at  modvirke 
de  skadelige  Følger  af  den  ubundne  frie  Konkur¬ 
rence.  Men  Frikonkurrencen  som  Hovedregula- 
toren  paa  Varepriser  og  Arbejdsvilkaar  har  i  Vir¬ 
keligheden  Overherredømmet  i  Verden,  og  det  la¬ 
der  sig  ikke  gøre,  at  vi  i  vore  Lande  arbejder  med 
en  vilkaarlig  og  stadig  Forhøjelse  af  Prisniveauet, 
naar  store  Dele  af  den  Verden,  med  hvilken  vi 
skal  træde  i  Vareudvekslingsforbindelse,  benytter 
Konkurrencen  som  Middel  til  at  holde  Priserne 
nede.  Vi  kan  ikke  forbedre  vor  Levefod  og  for¬ 
øge  vort  Forbrug,  samtidig  med  at  vi  formindsker 
vor  Evne  til  at  betale  dette,  uden  derved  at  køre 
direkte  ind  i  en  økonomisk  Krise. 

I  hvilken  Grad  det  er  paakrævet  at  lægge  Be¬ 
stræbelsernes  Tyngdepunkt  i  Kravet  til  andre  Lan¬ 
de  og  til  deres  Lovgivning  vil  ses  af  en  Prøvelse 
af  Fredstraktatens  Grundsætninger,  anvendt  paa 
vore  hjemlige  Forhold.  Jeg  vil  i  denne  Sammen¬ 
hæng  gerne  begrænse  mig  til  at  se  disse  Grundsæt¬ 
ninger  i  Forhold  til  dansk  Lovgivning  og  danske 
Forhold,  dels  fordi  jeg  ikke  ønsker  her  at  frem¬ 
sætte  Udtalelser,  der  kunde  opfattes  som  en  Kri- 

tik,  rettet  imod  svenske  og  norske  Tilstande,  dels 
ogsaa  ganske  naturligt,  fordi  jeg  mener  med  nogen 
større  Sikkerhed  at  kunne  udtale  mig  om  hjem¬ 
lige  Forhold  end  om  Nabolandenes.  Anvendt  paa 
vore  hjemlige  indre  Forhold  mener  jeg  da,  at 
Fredstraktatens  Grundsætninger,  der  hos  os  i  det 
væsentligste  forlængst  er  antagne  og  bragt  til  Ud¬ 
førelse,  fortjener  meget  betydelige  Korrektiver. 

Jeg  skal  begynde  med  Foreningsretten.  Saa- 
ledes  som  Sætningen  er  udtrykt,  udtaler  den  en 
af  alle  anerkendt  Sandhed.  Den  peger  hen  paa, 
at  Arbejdernes  Foreningsret  ingenlunde  i  alle  an¬ 
dre  Lande  er  anerkendt,  saaledes  som  den  for¬ 
længst  er  blevet  det  i  de  nordiske  Lande.  For  os 
i  de  nordiske  Lande  eksisterer  Spørgsmaalet,  som 
det  er  opstillet,  overhovedet  ikke  som  Problem, 
men  derimod  er  vi  stillet  overfor  et  ganske  andet 
Problem,  der  har  udviklet  sig  som  Følge  af  For¬ 
eningsrettens  Anvendelse.  Foreningsretten  blev 
oprindelig  betragtet  som  en  Menneskerettighed, 
som  et  Frihedskrav,  men  under  Begivenhedernes 
Udvikling  er  Frihedshensynet  forlængst  trængt  til 
Side.  Den  Arbejder,  der  ikke  slutter  sig  til  sin 
Fagforening,  den  Arbejdsgiver,  der  ikke  slutter 
sig  til  sin  Forening,  er  begge  udsat  for  allehaande 
Vanskeligheder.  Den  personlige  Frihed  har  saa¬ 
ledes  maattet  vige  for  de  af  Foreningsfriheden 
fremgaaede  Organisationer.  Men  ogsaa  i  Forhol¬ 
det  mellem  Grupperne,  Organisationerne,  ind¬ 
byrdes  er  det  ikke  just  Frihed,  der  er  blevet  Re¬ 
sultatet.  Foreningerne,  der  bygger  paa  Retten  til 
Lockout  og  Strejke,  virker  med  Tvangsmidler  af 
en  overordentlig  Styrke,  Tvangsmidler,  der  gaar 
ganske  paa  tvers  af  den  tidligere  bestaaende  Rets¬ 
orden. 

Det  skal  paa  ingen  Maade  bestrides,  at  gennem 
Foreningsrettens  Anvendelse  i  Løbet  af  den  sidste 
Menneskealder  før  Krigen  er  der  i  de  nordiske 
Lande  tilvejebragt  en  omfattende  Forbedring  af 
hele  Arbejderklassens  Vilkaar.  Det  er  ikke  nød¬ 
vendigt,  mindst  af  alt  i  denne  Forsamling,  at  pege 
paa,  hvor  langt  man  var  naaet  i  Retning  af  en  re¬ 
lativ  fredelig  Regulering  af  Arbejdsvilkaarene 
gennem  de  kollektive  Overenskomster.  Men  saa¬ 
ledes  synes  det  ikke  at  være  mere.  Vi  oplever  en 
lang  Række  Tilfælde,  i  hvilke  Foreningernes,  Or¬ 
ganisationernes,  Magt  benyttes  som  et  rent  Volds¬ 
middel  til  at  tiltvinge  enkelte  Grupper  Fordele 
uden  Hensyn  til,  om  de  andre  Grupper  eller  det 
hele  Samfund  kan  hære  Udgifterne.  Naar  dette 
sker  endog  med  Tilsidesættelse  af  de  kontraktlige 


Forpligtelser,  saa  er  vi  inde  paa  en  Vej,  som  peger 
direkte  mod  Anarki  og  Bolchevisme. 

Naar  altsaa  Fredstraktaten  opstiller  Forenings¬ 
retten  som  en  Grundsætning,  som  det  gælder  om 
at  hævde  og  gennemføre,  har  dette  aahenbart  Bud 
fil  andre  Forhold  end  vore.  For  os  er  Problemet 
ikke  mere  at  sikre  Friheden  for  de  enkelte  Orga¬ 
nisationer  til  at  virke  med  deres  Magtmidler,  men 
meget  mere  Spørgsmaalet  om  Begrænsningen  af 
denne  Magt.  Lykkes  det  ikke  at  finde  Veje  og 
Midler  til  en  saadan  Begrænsning,  vil  vi  føres  imod 
en  Sprængning  og  Opløsning  af  Samfundet  i  Gla¬ 
ner,  der  fører  indbyrdes  Krig.  Med  Rette  maa  So¬ 
cialdemokraterne  heri  se  den  allerstørste  Fare  for 
Gennemførelsen  af  deres  Idéer.  Kan  det  ikke  lyk¬ 
kes  at  fastholde  den  frivillige  Overenskomst  som 
absolut  forpligtende  og  Brud  paa  denne  som  straf¬ 
bare,  saa  vil  ethvert  Forsøg  paa  at  opbygge  Sam¬ 
fundet  demokratisk  og  socialt  uvægerligt  strande, 
og  tilbage  bliver  da  kun  Diktaturet,  f.  Eks.  saale¬ 
des  som  man  forsøger  at  praktisere  det  i  Rusland. 
Men  ikke  nok  dermed.  Det  er  ikke  nok,  at  de  en 
Gang  vedtagne  Overenskomster  overholdes.  For¬ 
eningsretten,  der  under  et  andet  Navn  simpelthen 
er  Strejkeretten,  kan  ikke  bruges  hensynsløst  til 
Forbedring  af  de  enkelte  Gruppers  Indtægter  uden 
at  føre  enten  mod  fuldkommen  uretfærdige  Til¬ 
stande  eller,  hvad  der  er  det  sandsynlige,  mod  den 
økonomiske  Krise,  i  hvilken  alle  Prisaftaler  styr¬ 
ter  sammen. 

Jeg  anser  altsaa  ikke  Fredstraktatens  Grund¬ 
sætninger  om  Foreningsretten  for  videre  dybt- 
gaaende  eller  udtømmende. 

Lignende  Betragtninger  kan  gøres  gældende 
mod  den  iøvrigt  særdeles  tiltalende  Grundsætning 
i  Punkt  3,  at  der  maa  tilsikres  enhver  Arbejder  en 
passende  Levefod ,  saaledes  som  man  forstaar  det¬ 
te  til  den  paagældende  Tid  og  i  det  paagældende 
Land.  Saa  vidt  kan  man  let  blive  enige.  Vanske¬ 
ligheden  rejser  sig  imidlertid  straks,  saa  snart  der 
ogsaa  skal  skaffes  Enighed  om,  hvad  der  er  en 
paa  det  paagældende  Tidspunkt  og  i  det  paagæl¬ 
dende  Land  passende  Levefod.  Selve  Grundsæt¬ 
ningen  er  derfor  en  smuk  Talemaade  uden  syn¬ 
derlig  Værdi.  Det  er  muligt,  at  man  i  visse  lidet 
udviklede  europæiske  Lande  kan  nøjes  med  at 
tænke  paa  et  Slags  Eksistensminimum,  men  med 
Rette  lader  den  nord-  eller  vesteuropæiske  Arbej¬ 
der  sig  ikke  nøje  hermed.  Under  det  voldsomme 
Fremstød  fra  alle  arbejdende  Lags  Side,  som  ka- 

rakteriserer  vor  Tid,  er  man  foreløbig  ikke  meget 
tilbøjelig  til  at  sætte  nogen  Grænse,  og  mere  end 
noget  andet  turde  det  være  Forestillingen  om,  at 
der  endnu  er  langt  til  denne  Grænse,  som  driver 
os  ind  i  Krisen. 

Jeg  gaar  derefter  over  til  Punkt  4:  den  8-Ti- 
mers  Arbejdsdag  eller  den  48-Timers  Arbejdsuge. 
Det  gaar  med  dette  Punkt  som  med  det  foregaaen- 
de.  Jeg  er  fuldstændig  enig  i  det  anførte  Princip, 
men  jeg  savner  en  videre  Udførelse  af  Tanken, 
som  viser  Begrænsningen  i  Principet  og  dets  An¬ 
vendelse.  Jeg  er  en  gammel  Tilhænger  af  en  ri¬ 
melig  Afkortning  af  Arbejdstiden,  og  jeg  har  selv 
haft  det  Held  i  min  tidligere  Stilling  som  Formand 
for  Arbejdsgiverforeningen  i  den  danske  Jernin¬ 
dustri  i  sin  Tid  i  ikke  ubetydelig  Grad  at  med¬ 
virke  til  en  Forkortelse  af  Arbejdstiden  i  denne 
Industri.  Jeg  er  derfor  ej  heller  nogen  Modstan¬ 
der  af  de  Overenskomster,  som  er  sluttede  mellem 
de  danske  Fagforeninger  og  de  danske  Arbejds¬ 
givere,  som  fører  Arbejdstiden  ned  til  dette  Ni¬ 
veau.  Men  anderledes  stiller  det  sig,  naar  8-Ti- 
mers  Arbejdstid  ved  Lov  skal  gøres  til  Maksimal¬ 
arbejdstid,  som  der  kun  i  snevert  begrænsede 
Undtagelsestilfælde  kan  afviges  fra;  thi  da  gør 
man  et  Skridt  som  er  til  Skade  for  Hovedformaa- 
let:  Forbedringen  af  alle  arbejdende  Menneskers 
Vilkaar  og  Levefod.  En  saadan  Lovgivning  har 
for  det  første  den  Fejl  at  være  rent  negativ.  Den 
er  negativ,  idet  den  sætter  Straf  for  Arbejde.  Me¬ 
dens  alt  økonomisk  Fremskridt  i  Verden  afhæn¬ 
ger  af,  at  der  arbejdes,  og  at  der  arbejdes  med 
Pligtfølelse  og  Interesse,  at  dette  at  arbejde  ikke 
opfattes  som  en  Lidelse,  men  som  et  Behov,  ikke 
som  en  Skam,  men  som  en  Ære,  saa  indføres  der 
nu  ved  disse  Love  et  Princip,  som  gør  det  straf¬ 
bart  at  arbejde  ud  over  en  vis  Tid,  uanset  om  det 
enkelte  Individ  baade  har  Lyst  og  Kræfter  dertil 
eller  ikke. 

Dette  er  dog  den  moralske  Side  af  Sagen,  den 
Side  af  Problemet,  som  paavirker  Forestillingerne 
og  Opfattelserne.  Men  hertil  kommer  en  anden 
stor  Vanskelighed:  som  Lovprincip  er  det  umu¬ 
lig  at  gennemføre  Reglen  om  Straf  for  Arbejde 
over  8  Timer.  Ved  de  allerede  i  forskellige  Lan¬ 
de  bestaaende  Love  har  man  straks  maattet  gøre 
omfattende  Undtagelser.  Man  maa  saaledes  und¬ 
tage  Landbruget,  man  maa  undtage  Hjemmear¬ 
bejdet,  man  maa  endog  indenfor  de  enkelte  Virk¬ 
somheder  trække  en  Grænse,  saaledes  at  man  maa 
undtage  selve  Arbejdslederne,  og  man  faar  derfor 
en  ejendommelig  Deling  af  Menneskene  i  Klasser: 


en  Klasse,  som  har  en  ubegrænset  Ret  til  at  arbej¬ 
de  og  udnytte  deres  Kræfter,  og  en  anden,  som 
kun  har  en  begrænset  Ret  dertil.  Man  kan  altsaa 
umuligt  gennemføre  Principet  i  sin  Helhed;  og  det 
vil  da  i  Praksis  vise  sig  særdeles  vanskeligt  at 
tiække  de  rette  Grænser.  Skal  Loven  gennemfø¬ 
res,  vil  det  vise  sig  nødvendigt  i  stort  Omfang  at 
skride  ind  mod  Hjemmearbejde,  og  derved  vil  den 
af  mig  betegnede  Fejl  ved  den  8-Timers  Maksi¬ 
malarbejdsdag  yderligere  manifestere  sig,  idet  man 
ved  Anmeldelser  og  Politiundersøgelser  maa  straf¬ 
fe  Folk  for  i  deres  Hjem  at  have  været  flittige  og 
udført  et  iøvrigt  samfundsnyttigt  Arbejde. 

Jeg  har  her  tilladt  mig  at  fremdrage  nogle  af 
Hovedbestemmelserne,  set  i  Forhold  til  den  fak¬ 
tiske  Udvikling  hos  os,  og  det  forekommer  mig, 
at  disse  Betragtninger  maa  befæste  den  Opfattel¬ 
se,  at  vi  her  har  at  gøre  med  Grundsætninger,  der 
kun  i  ringe  Grad  gaar  til  Bunds  i  Problemerne  og 
derfor  har  deres  væsentligste  Betydning  paa  et  vist 
tidligt  Stadium  af  Udviklingen,  og  det  paa  et  Sta¬ 
dium,  som  vi  i  de  nordiske  Lande  allerede  i  Ho¬ 
vedsagen  har  tilbagelagt. 

Fredstraktaten  nøjes  ikke  med  at  give  de  al¬ 
mindelige  Metoder  og  Grundsætninger,  som  anses 
for  at  være  af  særlig  paatrængende  Karakter,  men 
opstiller  endvidere  en  Dagsorden  for  den  første 
Arbejdskonference,  som  i  Følge  Traktaten  er  be¬ 
stemt  til  at  afholdes  allerede  i  indeværende  Aar  i 
Washington  i  Oktober  Maaned.  Dagsordenen  for 
denne  Konference  er: 

1)  Anvendelse  af  Grundsætningerne  om  8-Timers 
Arbejdsdagen  eller  48-Timers-Ugen. 

2)  Midler  til  Forhindring  af  Arbejdsløshed  og  Af¬ 
bødning  af  Følgerne. 

3)  Kvinders  Beskæftigelse 

a)  før  og  efter  Nedkomsten  (indbefattet 
Spørgsmaalet  om  Erstatning  under  Rekon¬ 
valescensen)  ; 

b)  om  Natten; 

c)  ved  sundhedsfarligt  Arbejde; 

4)  Børns  Beskæftigelse: 

a)  Aldersgrænsen  for  Adgangen  til  Arbejde; 

b)  Natarbejde; 

c)  sundhedsfarligt  Arbejde. 

5)  Udvidelse  og  Anvendelse  af  de  i  Bern  1906  ved¬ 
tagne  internationale  Overenskomster  med  Hen¬ 
syn  til  Forbudet  mod  Natarbejde  for  de  i  In¬ 
dustrien  beskæftigede  Kvinder  og  Forbud  mod 
Anvendelse  af  hvidt  (gult)  Fosfor  i  Tændstik- 
industrien. 

Det  gælder  om  denne  Dagsorden,  at  for  Punk¬ 
terne  3,  4  og  5’s  Vedkommende  foreligger  der  al¬ 
lerede  en  vidtgaaende  Lovgivning  i  de  tre  nordi¬ 
ske  Lande.  Jeg  skal  ikke  for  mit  Vedkommende 
fordybe  mig  i  disse  tre  Spørgsmaal,  dels  af  denne 
Grund,  dels  fordi  de  sikkert  med  større  Indsigt 
og  mere  Udbytte  er  behandlede  her  i  Dag  fra  an¬ 
den  Side.  Jeg  mener  kun  i  al  Almindelighed  at 
være  berettiget  til  at  sige,  at  det  for  de  skandina¬ 
viske  Landes  Delegerede  paa  Konferencen  vil  fal¬ 
de  naturligst  at  henvise  til  den  Arbejderbeskyttel¬ 
se,  der  paa  disse  Omraader  ad  Lovgivningens  Vej 
allerede  er  indført  i  de  tre  nordiske  Lande,  og  at 
støtte  Bestræbelser  for  at  indføre  tilsvarende  Be¬ 
stemmelser  i  andre  Lande,  i  hvilke  de  endnu  slet 
ikke  eller  kun  i  ringe  Grad  er  komne  til  Anven¬ 
delse.  ■  1  ‘ 

Noget  anderledes  stiller  det  sig  med  Punkterne 
1  og  2.  Jeg  har  allerede  i  mine  mere  almindelige 
Betragtninger  gjort  gældende,  at  medens  Begræns¬ 
ningen  af  x\rbejdstiden  er  en  naturlig  Opgave  for 
Arbejdernes  og  Arbejdsgivernes  Organisationer, 
maa  det  stille  sig  mere  tvivlsomt,  om  det  er  rigtigt 
og  hensigtsmæssigt  at  fastslaa  denne  Grundsæt¬ 
ning  ved  Lov.  Selve  Kravets  Historie  er  jo  be¬ 
kendt.  Paa  et  Tidspunkt,  da  Arbejdstiden  i  man¬ 
ge  Industrier  og  Haandværk  ikke  begrænsedes  til 
10  eller  11  Timer,  men  ofte  naaede  12  eller  mere, 
var  der  god  Grund  til  at  rejse  Kravet  om  Forkor¬ 
telsen  af  Arbejdstiden,  og  det  var  ikke  unaturligt, 
at  det  fik  en  Form,  som  egnede  sig  for  Debat  og 
Agitation.  Heller  ikke  kan  der  indvendes  noget 
imod,  at  Principet  om  den  8-Timers  Arbejdsdag 
betragtes  som  en  vejledende  Grundsætning  for 
Forholdets  Ordning  i  Livet,  men  som  jeg  allerede 
har  anført,  er  en  simpel  og  ukritisk  Overføring  af 
dette  Princip  til  Lovbestemmelse,  saaledes  som  det 
allerede  er  sket  i  en  Række  Lande,  en  overfladisk 
og  derfor  mangelfuld  og  skadelig  Forholdsregel. 
Medens  der  synes  at  være  Enighed  om,  at  som  Re¬ 
gel  bør  Arbejdstiden  ikke  overskride  8  Timer,  er 
der  jo  ingen,  der  drister  sig  til  at  foreskrive  8- 
Timers  Arbejdsdagen  som  Pligt  for  de  arbejden¬ 
de,  og  dette  gør,  at  Bestemmelsen  bliver  af  rent 
negativ  Karakter.  Det  bliver  ikke  en  Bestemmel¬ 
se,  som  siger,  hvad  der  f.  Eks.  med  lovlig  Ret  bør 
optages  som  Arbejdstid  i  Kollektivoverenskomster; 
det  bliver  en  Bestemmelse,  som  kun  forbyder,  men 
ikke  foreskriver,  og  som  allerede  anført:  en  virke¬ 
lig  almindelig  Gennemførelse  ved  Lov  er  paa  For- 


liaand  fuldkommen  udelukket.  Det  er  udelukket, 
at  den,  der  arbejder  selvstændigt  i  sit  Hjem  eller 
paa  sin  Jord,  ved  Lov  skal  kunne  forhindres  i  at 
arbejde  mere  end  8  Timer.  Men  dette  vil  da  sige, 
at  Loven  netop  paa  Grund  af  sin  negative  Karak¬ 
ter  vil  kunne  fremkalde  Forskydninger  derved,  at 
en  Industri  eller  et  Haandværk  eller  en  Virksom¬ 
hedsform,  som  hidtil  har  været  organiseret  som 
P'ællesarbejde,  opløses  under  Hjemmearbejdets 
Former.  Jeg  behøver  blot  at  fremdrage  enkelte 
Eksempler  for  at  vise  Muligheden  deraf.  I  Fag 
som  Bogbinderi  eller  Skrædervirksomhed  vil  man 
i  stort  Omfang  kunne  afskaffe  Værksteder  og  hen¬ 
vise  Arbejdet  til  Hjemmet,  og  Sandsynligheden 
taler  for,  at  noget  saadant  vil  finde  Sted,  fordi  den 
hjemmearbejdende  da  vil  kunne  have  Assistance 
fra  sin  Familie  og  dels  derigennem,  dels  gennem 
en  noget  længere  Arbejdstid  vil  kunne  væsentligt 
forøge  sin  Indtægt. 

Det  næste  Skridt,  som  Lovgivningen  da  vil  blive 
tvunget  ind  paa,  vil  være  Lovbestemmelser,  som 
søger  at  forhindre  slige  Forskydninger:  Lovbe¬ 
stemmelser  mod  Hjemmearbejde  og  Kontrol  med 
dette.  Det  vil  da  vise  sig,  at  det  ulyksalige  Middel, 
hvormed  Loven  virker,  nemlig  Forbud  mod  Ar¬ 
bejde,  vil  drage  nye  Forbud  mod  Arbejde  efter  sig 
og  derved  etablere  en  Tilstand,  som  modvirker 
Hovedformaalet,  idet  enhver  Undergravning  af 
Arbejdsviljen  i  de  civiliserede  Samfund  maa  føre 
til  Tilbageskridt  og  til  en  Formindskelse  af  Leve¬ 
foden  i  Stedet  for  til  en  Forhøjelse  af  denne.  Ikke 
anderledes  og  bedre  vil  det  gaa  paa  andre  Grænse¬ 
linier,  saaledes  mellem  Landbrug  og  Skovbrug 
med  deres  Bierhverv  paa  den  ene  Side  og  Industri 
og  Haandværk  paa  den  anden  Side,  mellem  Arbej¬ 
derne  paa  den  ene  Side  og  Arbejdslederne  paa  den 
anden. 

De  Indvendinger,  jeg  her  har  rejst  ved  en  ved 
Lov  fastsat  8  Timers  Arbejdsdag  i  Modsætning  til 
en  ved  Kollektivoverenskomster  vedtagen  Arbejds¬ 
dag  af  denne  Længde,  er  af  mere  principiel  Natur. 
Men  ved  Siden  heraf  kan  der  for  de  skandinavi¬ 
ske  Landes  Vedkommende  rejses  en  anden  Ind¬ 
vending  af  rent  praktisk  Natur,  nemlig  Hensynet 
til  'Konkurrencen,  og  da  ganske  særlig  til  Konkur¬ 
rencen  med  Lande  som  Storbritannien  og  De  For¬ 
enede  Stater.  Her  vil  Behandlingen  af  Spørgs- 
maalet  paa  Konferencen  i  Washington  og  de  paa 
denne  vedtagne  Beslutninger  kunne  faa  afgørende 
Betydning.  Skulde  det  vise  sig,  at  Konferencen 

vedtager  at  lovfæste  8-Timers  Arbejdsdagen,  og  at 
dette  gennemføres  af  de  lovgivende  Myndigheder 
i  de  store  Lande,  vil  man  ikke  kunne  rejse  Ind¬ 
vending,  grundet  paa  Konkurrencehensynet,  mod 
at  gøre  det  samme  hos  os.  Anderledes  derimod, 
hvis  det  maatte  vise  sig,  at  man  i  disse  Lande  vel 
vil  knæsætte  Principet  som  vejledende  for  Ar- 
bejdsoverenskomster,  men  derimod  ikke  vil  gøre 
det  til  Lov,  thi  da  vilde  det  være  en  stor  Fejl  af 
os  at  opgive  vor  nuværende  elastiske  Ordning  for 
at  indføre  den  stive  og  ubevægelige  Ordning,  som 
vil  blive  Følgerne  af  en  Lovgivning  paa  dette 
Omraade. 

Ud  fra  disse  Betragtninger  maa  jeg  da  tilraade, 
at  man  afventer  dels  disse  Resultater  af  selve  Kon¬ 
ferencen  i  Washington,  dels  Virkeliggørelsen  af 
de  Beslutninger,  som  maatte  blive  taget  paa  den¬ 
ne,  forinden  man  i  de  nordiske  Lande  vedtager  el¬ 
ler  ikraftsætter  allerede  vedtagen  Lov  om  den 
8-Timers  Arbejdsdag  som  Maksimalarbejdsdag. 
Der  er  saa  megen  mere  Grund  til  at  tage  denne 
afventende  Holdning  som  den  Omstændighed,  at 
Arbejdstiden  ved  frivillige  Overenskomster  væ¬ 
sentligt  alt  er  ordnet  saaledes,  gør  det  lidet  paa¬ 
trængende  at  gribe  til  Lovgivningsforanstaltninger. 

Spørgsmaal  Nr.  2  paa  Dagsordenen  til  Arbej¬ 
derkonferencen  i  1919  handler  om  Midler  til  For¬ 
hindring  af  Arbejdsløshed  og  til  Afværgelse  af 
dens  Følger. 

Jeg  ved  ikke,  hvad  man  nærmere  har  tænkt  sig 
med  Hensyn  til  det  første  af  disse  Spørgsmaal, 
men  maa  formode,  at  det  navnlig  er  Problemet 
om  hensigtsmæssig  Ordning  af  Arbejdsanvisnin¬ 
gen,  som  man  her  har  for  Øje.  I  saa  Tilfælde  vil 
man  ganske  naturligt  komme  til  at  beskæftige  sig 
med  de  Opgaver,  som  man  i  Danmark  har  søgt  at 
løse  gennem 

Loven  af  8  April  1914  om  Arbejdsløshedskas¬ 
ser  og 

Loven  af  29.  April  1913  om  Arbejdsanvisning. 

Det  turde  ikke  være  nødvendigt  i  denne  For¬ 
samling  at  gøre  nærmere  Rede  for  den  paagæl¬ 
dende  danske  Lovgivning.  Idet  jeg  tør  gaa  ud  fra, 
at  dennes  Tilværelse  og  dens  Hovedtræk  er  For¬ 
samlingen  bekendt,  skal  jeg  nøjes  med  at  hen¬ 
pege  paa  de  Problemer,  der  har  frembudt  sig  un¬ 
der  denne  Lovgivnings  Anvendelse  i  Praksis.  Som 
bekendt  er  den  danske  Lov  om  Understøttelse  til 
Arbejdsløse  bygget  paa  Arbejdernes  Selvforsik¬ 
ring,  dog  med  Tilskud  fra  Staten,  og  paa  Admini¬ 
stration  af  de  saaledes  oprettede  Forsikringskas¬ 


ser  alene  gennem  den  af  de  forsikrede  selv  valgte 
Administration.  Da  Loven  blev  vedtaget,  forka¬ 
stede  man  Principet  om  en  paritetisk  Ordning,  i 
hvilken  ogsaa  Arbejdsgiverne  deltog;  i  Stedet  for 
Arbejdsgivernes  Part  i  Omkostningerne  og  det 
Korrektiv,  som  Arbejdsgivernes  Medvirkning  til 
Kassernes  Styrelse  vilde  have  været,  satte  man 
Statsbidrag  og  indsatte  nogle  faa  af  Rigsdagen 
valgte  Medlemmer  til  sammen  med  Kassernes  Re¬ 
præsentanter  og  den  af  Staten  udnævnte  Inspek¬ 
tør  at  føre  Tilsyn  med  Kasserne  og  at  afgøre  Stri¬ 
dighederne  mellem  disse  og  deres  Medlemmer. 

Kasserne  er  saaledes  i  Realiteten  administrere¬ 
de  i  intim  Forbindelse  med  Fagforeningerne,  del¬ 
vis  af  de  samme  Personer,  som  leder  Fagfor¬ 
eningerne. 

Den  under  Krigen  i  Danmark  optraadte  ekstra¬ 
ordinært  store  Arbejdsløshed  bevirkede  som  i  an¬ 
dre  Lande,  navnlig  de  krigsførende,  Bevillinger  af 
betydeligt  Omfang.  Bidrag  til  de  Arbejdsløse. 
Administrationen  af  disse  Statsbidrag,  der  har  Ka¬ 
rakteren  af  direkte  Understøttelse  til  de  Arbejds¬ 
løse,  blev  henlagt  til  Forsikringskasserne.  Følgen 
deraf  var,  at  disse  pludselig  saa  deres  Virksomhed 
udvidet  til  at  omfatte  praktisk  talt  alle  Fagfor¬ 
eningens  Medlemmer,  uanset  om  disse  havde  for¬ 
sikret  sig  i  Kassen  eller  ikke. 

Forbindelsen  mellem  Arbejdsløshedskasserne 
og  Arbejdsanvisningen  er  i  Danmark  ikke  syn¬ 
derlig  stærkt  udformet  og  turde  nok  saa  meget 
eksistere  paa  Papiret  som  betyde  noget  i  Realite¬ 
ten. 

Det  vil  af  disse  korte  Antydninger  forstaas,  at 
jeg  er  Talsmand  for  en  Opfattelse,  i  Følge  hvilken 
saavel  Arbejdsløshedskasserne  som  Arbejdsanvis¬ 
ningen  i  Danmark  er  beheftet  med  meget  bety¬ 
delige  Mangler.  Det  er  utvivlsomt,  at  Afskærin¬ 
gen  af  vore  Tilførsler  i  1917  og  1918  maatte  frem¬ 
kalde  en  betydelig  Arbejdsløshed,  men  det  er  dog 
et  ejendommeligt  Fænomen,  at  Arbejdsløsheden  i 
Danmark  har  taget  et  saa  langt  større  Omfang, 
end  Tilfældet  har  været  i  Sverige  og  Norge,  og  det 
er  et  endnu  ikke  opklaret  Spørgsmaal,  om  ikke 
denne  store  Arbejdsløshed  i  Danmark  i  ikke  ringe 
Grad  er  befordret  netop  ved  de  Former  for  Ar¬ 
bejdsløshedsunderstøttelse  og  Arbejdsanvisning, 
som  er  praktiseret  paa  Grundlag  af  de  i  Danmark 
bestaaende  og  de  under  'Krigen  vedtagne  Love. 

Paa  den  nordiske  socialpolitiske  Kommissions 
Møde  i  April  1919  behandledes  bl.  a.  ogsaa  Spørgs- 

maalene  Arbejdsløshed,  Arbejdsanvisning  og  Ulyk¬ 
kesforsikring.  Af  den  Sektion,  der  i  den  Anled¬ 
ning  var  nedsat,  blev  afgivet  følgende  Indstilling, 
som  blev  vedtaget  af  Kommissionen  og  vedlagt 
Protokollen: 

»Sektionen  finder  det  ønskeligt,  at  der  til  Be¬ 
kæmpelse  af  Arbejdsløshed  og  dens  Følger  i  de 
nordiske  Lande  lægges  ensartede  Regler  til  Grund 
og  fremhæver  i  denne  Henseende  Ønskeligheden 
af: 

1.  at  den  sociale  Lovgivning  i  de  enkelte  Lande 
tager  størst  muligt  Hensyn  til  ovennævnte  Syns¬ 
punkt. 

2.  at  det  fra  Samfundets  Side  gennem  Planlæg¬ 
gelse  og  Iværksættelse  af  Arbejder  tilstræbes  saa 
vidt  muligt  at  afværge  Arbejdsløshed,  og  at  Ud¬ 
betaling  af  Pengemidler  fra  Stat  eller  Kommune 
som  Arbejdsløshedsunderstøttelse  —  hvad  enten 
dette  sker  gennem  Arbejdsløshedsforsikring  eller 
paa  anden  Maade  —  kun  bør  ydes  for  uforskyldt 
Arbejdsløshed. 

3.  Arbejdsløshedsforsikring,  for  saa  vidt  Stat  el¬ 
ler  Kommune  yder  Bidrag  til  denne,  bør  organise¬ 
res  saaledes,  at  der  fra  det  Offentliges  Side  kan 
føres  en  fuldt  ud  effektiv  Kontrol  med  Forsikrin¬ 
gen,  særligt  derved,  at  der  mellem  denne  og  den 
offentlige  Arbejdsanvisning  etableres  et  intimt 
Samarbejde,  samj; 

4.  at  Arbejdsanvisning  i  størst  mulig  Udstræk¬ 
ning  bør  ske  gennem  offentlige  eller  under  offent¬ 
lig  Kontrol  staaende  Kontorer,  som  ikke  udøver 
Arbejdsanvisning  som  Næring. 

Det  bemærkes,  at  der  med  Hensyn  til  det  oven¬ 
for  under  Nr.  2  benyttede  Udtryk  »uforskyldt  Ar¬ 
bejdsløshed«  indenfor  Sektionen  er  Enighed  om, 
at  der  under  dette  Udtryk  ikke  kan  indbefattes 
Arbejdsledighed,  der  skyldes  Strejke,  Blokade  el¬ 
ler  Lockout. 

Med  Hensyn  til  Spørgsmaalet  om  Ulykkesfor¬ 
sikringen  af  Arbejdere  udtaler  Sektionen  Ønske¬ 
ligheden  af: 

1.  at  Arbejdere,  som  er  Statsborgere  i  et  af  de 
nordiske  Lande,  i  hvert  enkelt  af  disse  Lande  med 
Hensyn  til  Skadeserstatning  ligestilles  med  Hjem¬ 
landets  egne  Undersaatter. 

2  at  Forsikringspligten  i  de  enkelte  Lande  saa 
vidt  muligt  udstrækkes  til  alle  Virksomheder  og 
Foretagender,  som  sysselsætter  Arbejdere,  samt 

3.  at  det  tages  under  Overvejelse,  hvorvidt  og 
i  hvilket  Omfang  Arbejdsudygtighed,  som  er  for- 
aarsaget  af  Bedriftssygdom,  med  Hensyn  til  Ska¬ 


deserstatning  bør  ligestilles  med  Arbejdsudygtig¬ 
hed,  foraarsaget  ved  Ulykkestilfælde.« 

Det  forekommer  mig,  at  denne  Indstilling  frem- 
byder  et  særdeles  godt  Grundlag  for  Sagens  vi¬ 
dere  Behandling.  Det  er  klart,  at  Indstillingen 
ikke  tager  direkte  Sigte  paa  de  af  mig  fremførte 
Ulemper  og  Svagheder,  der  har  vist  sig  i  den  dan¬ 
ske  Ordning.  Men  saafremt  de  her  anførte  Prin¬ 
ciper  virkelig  gennemføres,  vil  man  ganske  natur¬ 
ligt  komme  til  at  beskæftige  sig  med  Spørgsmaa¬ 
let  om  at  undgaa  saadanne  Fejl  og  Mangler,  som 
den  danske  Ordning  har  medført. 

Denne  Sags  Historie  i  Danmark  viser,  at  det 
ikke  er  nok  at  opstille  ideale  Krav  og  anvise  Veje 
til  disse  Kravs  Opfyldelse.  Man  maa  ogsaa  sørge 
for,  at  de  Midler,  man  vælger,  ikke  gør  Skade  i 
Stedet  for  Gavn. 

Den  Form,  hvorunder  de  paagældende  Love  ad¬ 
ministreres  i  Danmark,  gør  det  ingenlunde  til  no¬ 
gen  let  Sag  at  kontrolere  eller  udrede  Lovens 
Virkninger,  men  man  kan  dog  med  nogenlunde 
Sikkerhed  udtale,  at  den  under  Krigen  i  Danmark 
praktiserede  Arbejdsløshedsunderstøttelse  har  haft 
en  ugunstig  Indflydelse  paa  Arbejdsviljen  og  har 
i  Virkeligheden  derfor  forøget  Arbejdsløsheden  i 
Stedet  for  at  formindske  den.  Da  det  under  det 
danske  System  ikke  er  muligt  at  gøre  Arbejdsløs¬ 
hedsunderstøttelsen  effektivt  afhængig  af,  at  der 
ikke  kan  bydes  den  Arbejdssøgende  et  lønnende 
Arbejde,  som  han  er  i  Stand  til  at  udføre,  saa  ud¬ 
betales  der  i  Danmark  i  stort  Omfang  Understøt¬ 
telser,  der  enten  ganske  liemmer  Lysten  og  Vil¬ 
jen  til  at  tage  Arbejde  eller  ligger  saa  nær  ved  den 
Fortjeneste,  som  kan  bydes,  at  den  Arbejdsledige 
skyr  Arbejdet,  fordi  han  regner  Forskellen  mellem 
Arbejdsløn  og  Statsunderstøttelse  som  den  egent¬ 
lige  Betaling  for  Arbejdet.  Det  har  i  længere  Tid 
været  et  velbekendt  Faktum  i  Danmark,  at  sam¬ 
tidig  med  at  der  findes  et  stort  Antal  af  Staten  un¬ 
derstøttede  Arbejdsløse,  mangler  der  i  stort  Om¬ 
fang  Arbejdskraft  til  ganske  almindeligt  Arbejde. 

En  anden  Svaghed  ved  det  danske  System  er 
for  nylig  udførligt  belyst  af  Formanden  for  Den 
faste  Voldgiftsret,  Dr.  jur.  C.  Ussing,  i  en  Artikel 
i  Tidsskriftet  »Tilskueren«  for  Juli  d.  A.  under 
Titlen  »Statssyndikalisme«.  Dr.  Ussing,  hvis 
store  Sympati  for  Arbejdernes  Bestræbelser  for  at 
forbedre  deres  Ivaar,  og  hvis  store  Indsigt  i  de  fag¬ 
lige  Spørgsmaal  er  almindelig  anerkendt,  paavi¬ 
ser  i  denne  Artikel,  hvorledes  Statsunderstøttelsen 
til  de  Arbejdsløse  virker  som  direkte  Understøttel- 

se  til  at  opretholde  og  gennemføre  ulovlige  Strej¬ 
ker.  Det  maa  siges  at  være  paatrængende  nød¬ 
vendigt,  at  der  paa  dette  Omraade  sker  væsentlige 
Forbedringer,  naar  det  skal  lykkes  gennem  de 
danske  Love  at  naa  det  i  Fredstraktaten  opstille¬ 
de  Formaal:  at  formindske  Arbejdsløsheden. 

Hvad  vi  i  saa  Henseende  har  oplevet  i  Danmark, 
har,  som  bekendt,  sine  Sidestykker  i  de  krigsfø¬ 
rende  Lande.  Til  en  vis  Grad  staar  vi  her  overfor 
et  Verdensfænomen,  en  Ulyst  til  Arbejdet,  en 
stærk  Formindskelse  af  Arbejdsmængden  samti¬ 
dig  med  betydelige  (Krav  til  Forhøjelse  af  Levefo¬ 
den. 

Det  var  i  denne  Anledning,  at  Sir  Auckland 
Geddes  udtalte  i  det  engelske  Underhus  under  De¬ 
batten  om  Kulminerne: 

»Der  prædikes  i  Øjeblikket  den  farlige  Lære, 
at  naar  en  Mand  udretter  mindre  Arbejde,  faar 
andre  saa  meget  mere  at  bestille.  Forholdet  er 
i  Virkeligheden,  at  hvis  en  Mand  gør  mindre  Ar¬ 
bejde,  bliver  der  mindre  Arbejde  for  andre  Men¬ 
nesker.« 

Paa  lignende  Maade  har  den  amerikanske  Ad¬ 
ministrator  af  Europas  Forsyning  med  Levneds¬ 
midler  Mr.  Hoover  udtalt  sig,  idet  han  har  peget 
paa,  at  der  kun  gives  een  Udvej  til  at  hæve  Leve¬ 
foden  i  Europa:  Det  er,  at  alle  arbejder,  og  at  alle 
gør  deres  bedste  for  at  faa  Produktionen  i  Gang. 

Begge  disse  Mænd  peger  hver  ud  fra  sine  Erfa¬ 
ringer  paa  den  Afhængighed  af  hinanden  ind¬ 
byrdes,  som  karakteriserer  vore  moderne  Sam¬ 
fund.  Vor  Civilisation  er  bygget  paa  Arbejdsde¬ 
ling  og  Varebytte;  hvis  Amerikanerne,  Englæn¬ 
derne  eller  Tyskerne  ikke  vil  arbejde  og  samtidig 
kræver  store  Prisforhøjelser,  rammes  ogsaa  vi  der¬ 
af,  fordi  vi  ikke  kan  undvære  deres  Kul,  deres 
Bomuld,  deres  Petroleum  o.  s.  v. 

Det  lader  sig  derfor  ikke  gøre  at  se  Arbejdspro¬ 
blemerne  som  indenlandske;  kun  ved  at  behandle 
dem  som  internationale  kan  man  komme  til  en 
rigtig  Vurdering.  Det  maa  derfor  hilses  som  et 
betydningsfuldt  Skridt  i  den  rigtige  Retning,  at 
Fredstraktaten  indfører  internationale  Organer  til 
Behandling  af  Arbejdsspørgsmaalene,  og  man  maa 
være  berettiget  til  at  knytte  store  Forhaabninger 
til  den  Virksomhed,  som  nu  skal  optages  i  næste 
Maaned  i  Washington. 

De  nordiske  Rigers  Delegerede  vil  her  have  rig 
Lejlighed  til  at  gøre  Studier  til  Vejledning  for  den 
videre  Behandling  hjemme  af  de  mange  og  store 


Problemer;  det  maa  haabes,  at  disse  Studier  vil 
bidrage  til  at  klare  Blikket  for  de  rette  Veje  og 
Midler  til  at  arbejde  fremad  mod  det  fælles  Maal: 
At  sikre  vore  Landes  Økonomi  og  hæve  den  al¬ 
mindelige  Levefod. 

□□□□□□ 

Valutakurserne. 

Vi  gjorde  nylig  nogle  Bemærkninger  om  Valuta¬ 
kurserne  og  vore  hjemlige  Sagkyndiges  Profetier  om 
disses  automatiske  Regulering  efter  Krigens  Ophør. 
»Finanstidende«  har  heraf  i  sit  Hefte  for  3.  Septem¬ 
ber  taget  Anledning  til  følgende  Bemærkninger: 

»Vi  beklager  at  maatte  sige,  at  vi  ikke  mindes  at 
have  anvendt  en  saadan  Udtalelse.  Derimod  følte  vi 
os  i  November  1917,  da  »Tidsskrift  for  Industri«  le¬ 
vede  i  en  stadig  Ængstelse  for  de  tyske  Karteller  og 
den  Prispolitik,  disse  vilde  paatvinge  os,  naar  Sejren 
var  vunden,  og  samtidig  manede  den  lave  Markkurs 
Spøgelse  frem,  foranlediget  til  at  sige  et  borgerligt 
Ord  om,  at  Faren  fra  de  lave  Valutaers  Side  efter  vor 
Formening  ikke  var  stor  for  vor  Industri.  Vi  begrun¬ 
dede  vor  Opfattelse  paa,  at  de  danske  Penges  abnormt 
høje  Værdi  var  noget  midlertidigt,  foranlediget  af  Blo¬ 
kaden.  Paa  det  Tidspunkt  stod  Lstl.  i  14,10,  Dollars 
i  305  og  Mark  i  44. 

Nu  er  Billedet  skiftet.  Landet  er  overfyldt  med 
udenlandske  Varer,  men  ikke  med  tyske,  skønt  Mark¬ 
kursen  i  Mellemtiden  er  sunken  til  20.  Derimod  trues 
vor  Industri  alvorligt  af  Tilførslerne  vestfra,  men 
sandelig  ikke  p.  Gr.  af  de  lave  Valutakurser,  eftersom 
Lstl.  staar  i  19,27  og  Dollars  i  458,50. 

Hvis  »Tidsskrift  for  Industri«  iøvrigt  vil  vide,  hvad 
den  lave  Markkurs  betyder  for  Tysklands  Evne  til  at 
generobre  sin  Plads  paa  Verdensmarkedet,  skulde  det 
genoptage  Læsningen  af  tyske  Blade.  Man  faar  just 
ikke  gennem  dem  Indtrykket  af,  at  den  lave  Markkurs 
er  den  Løftestang,  der  skal  aabne  Adgangen  for  det 
sammenbrudte  Rige  til  en  ny  Verdenserobring,  ikke 
engang  overfor  den  danske  Industri.  Mon  ikke  Tids¬ 
skriftet  skulde  forveksle  Aarsag  og  Virkning?« 

Vi  takker  »Finanstidende«  for  de  venlige  Raad,  der 
her  gives  os,  men  maa  tilstaa,  at  vi  ikke  behøver  at 
ty  til  tyske  Aviser  for  at  lære  Forholdene  i  den  dan¬ 
ske  Industri  at  kende.  Vi  vilde  anbefale  »Finansti¬ 
dende«  ligeledes  at  benytte  nogle  mere  direkte  Kilder 
for  sin  Viden,  der  da  vilde  stille  sig  noget  anderledes 
ialfald  hvad  Industri  angaar.  Det  er  nemlig  ikke  en¬ 
kelte,  men  Rækker  af  Eksempler,  der  kan  fremdrages 
indenfor  vor  Industri,  paa  en  ganske  ødelæggende 
Virkning  af  den  gennem  Valutaen  begunstigede  tyske 
Import.  At  Forholdet  har  praktisk  Betydning  kan 
man  modsætningsvis  ogsaa  slutte  deraf,  at  den  fyske 
Regering  har  ment  det  nødvendigt  at  skride  ind 
mod  den  nuværende  »billige«  Eksport  gennem  Opret¬ 
telse  af  »Preisprufungsstellen«,  der  allerede  har  gjort 
sig  bekendte  ved  —  iøvrigt  ganske  ulovligt  —  at  be¬ 
ordre  Annullering  af  store  Varepartier,  f  Eks.  Ma¬ 
skiner  baade  til  Danmark  og  andre  Lande.  For- 

saavidt  beklager  vi,  at  »Finanstidende«s  Optimisme 
ikke  slaar  til,  men  trøster  os  dog  med,  at  baade  den 
engelske  Regering  og  Industriverden  lige  saa  vel  som 
den  franske  og  belgiske  er  udsat  for  akkurat  de  samme 
Bekymringer  som  vi  med  Hensyn  til  den  tyske  Valu¬ 
tas  Betydning  for  tysk  Eksport,  blot  at  man  i  disse 
Lande  træffer  effektive  Foranstaltninger  for  at  imøde- 
gaa  Faren.  Det  var  Forslag  om  saadanne,  støttet  paa 
sagkyndig  Viden,  vi  havde  ventet  af  »Finanstidende«  — 
og  ikke  en  Henvisning  til  at  læse  Aviser. 

Med  Hensyn  til  »Finanstidende«s  Betragtninger  an- 
gaaende  vor  Ængstelse  for  de  tyske  Kartellers  Pris¬ 
politik  da  skal  vi  aabent  tilstaa,  at  vi  stadig  nærer 
samme  Ængstelse  overfor  al  Kartel-  og  Centralise¬ 
ringspolitik  fra  tysk  som  fra  anden  Side,  ikke  mindst 
paa  Baggrund  af  vor  Stilling  som  Forædlingsland. 
Hvis  »Finanstidende«  f.  Eks.  vil  fordybe  sig  lidt  i  den 
engelske  Kulpolitik,  der  jo  netop  gennem  den  etable¬ 
rede  Centralisering  og  Statskontrol  belaster  os  med 
nogle  Eksportpriser  over  det  dobbelte  af  Kulgrubernes 
egen  Pris,  vil  Bladet  maaske  tage  noget  mindre  flot 
paa  Spørgsmaalet  —  skønt  vi  villigt  skal  indrømme, 
at  det  er  ulige  lettere  for  »Finanstidende«  at  udvise 
Flothed  i  disse  Forhold,  end  det  er  for  Industrien, 
der  skal  betale  Gildet. 

□□□□OD 

Aftenskolen  for  Industri  og  Haandværk. 

Industriforeningens  Aftenskole  stammer  som  bekendt 
fra  Aaret  1897,  Teknologisk  Instituts  er  ti  Aar  yngre, 
fra  1907.  Siden  1912—13  har  de  været  drevne  under 
et  vist  Fællesskab  til  i  1917 — 18,  hvor  de  to  Undervis¬ 
ninger  sloges  sammen. 

Fra  en  ringe  Begyndelse  med  nogle  og  tyve  Elever 
drev  Industriforeningen  sin  Skole  langsomt  men  sik¬ 
kert  i  Vejret  med  stadig  stigende  Elevantal.  Den  lang¬ 
somme  Vækst  gav  Skolen  en  sikker  Stab  af  Elever. 
Udgangspunktet  var  her  den  merkantile  Undervisning. 
Institutets  Aftenundervisning  var  nærmest  faglig. 

Det  er  maaske  paa  Grund  af  de  forskellige  Udgangs¬ 
punkter  og  de  noget  forskellige  Synspunkter,  der  har 
været  det  bærende  Grundlag  for  de  to  Skoler,  at  Sam¬ 
mensmeltningen  faldt  lidt  vanskelig.  Først  iaar  er 
det  lykkedes  at  faa  et  ordnet  Hele  ud  af  det,  saaledes 
at  Aftenundervisningen  nu  kan  siges  at  være  en  Skole 
i  dette  Ords  rette  Forstand:  der  bgdes  nu  den  plan¬ 
lagte  Række  Undervisninger,  trinmæssigt  stigende  og 


sigtende  mod  et  bestemt  Maal,  der  berettiger  den  til 
Navnet:  Aftenskolen  for  Industri  og  Haandværk. 

Det  vil  erindres,  at  Undervisningen  omfatter  3  Ho¬ 
vedgrupper:  en  almen  dan  nende  og  merkantil,  en  faglig 
og  en  II  øj  skoleafdeling. 

Den  Nyordning,  der  iaar  efter  Styrelsens  Bestem¬ 
melse  er  gennemført,  bestaar  yderligere  i  Oprettelsen 
af  et  Forkursus,  saaledes  at  Haandværkeren  ved  at 
gennemgaa  dette  kan  erholde  de  Grundkundskaber,  i 
Matematik,  Fysik  og  Kemi  —  alt  tilrettelagt  for  Indu¬ 
stri  og  Haandværk,  eller  Regning  og  Skrivning,  der  er 
Forudsætningen  for  en  passende  afrundet  faglig  eller 
merkantil  Videreuddannelse,  og  gaa  videre  til  en  til¬ 
fredsstillende  Uddannelse  er  naaet. 

En  Haandværksmester,  der  »begynder  for  sig  selv« 
og  som  ønsker  Bogføring  og  Kalkulation,  faar  saale¬ 
des,  hvis  det  er  ønskeligt,  gennem  Forkursus  i  Reg¬ 
ning  og  Skrivning  de  Kundskaber,  Bogføringsunder¬ 
visningen  forudsætter,  og  kan  derefter  næste  Aar  faa 
den  egentlige  Bogføring,  og  det  sidste  Aar  den  Fort¬ 
sættelse,  der  kaldes  Overslagsberegning,  —  den,  der 
møder  med  de  nævnte  Grundkundskaber,  behøver 
selvfølgelig  ikke  dette  Forkursus,  men  gaar  lige  ind 
til  Bogføringen  og  Kalkulationen,  eller: 

En  Maskinmester  i  en  større  Virksomhed  møder, 
tager  Forkursus  i  Fag  fysik  og  Fag  kemi  og  fortsætter 
derpaa  næste  Aar,  enten  i  Fag-  og  Maleri  allære  for 
Smede,  der  falder  i  to  Grupper:  Smedning  og  Maskin¬ 
arbejder,  —  eller  han  tager  den  2-aarige  Uddannelse 
i  Elektroteknik  for  Begyndere  og  for  Viderekomne 
o.  s.  v.  o.  s.  v. 

Foruden  den  merkantile  og  faglige  Uddannelse  by¬ 
des  der  paa  Undervisning  i  Sprog:  Dansk,  Engelsk  og 
Tysk  o.  s.  v.  for  Haandværkere,  det  vil  sige:  Læsesty k- 
ker  og  Gloser  samt  Taleøvelser  er  saaledes  valgt,  at 
det  vil  lette  Forstaaelsen  af  tekniske  Blade  og  Tids¬ 
skrifter  og  derved  aabne  Haandværkeren  Adgang  til 
de  umaadelige  Fordele,  det  er  for  enhver  Haandvær- 
ker  at  kunne  følge  med  i  Udlandets  talrige  faglige 
Bøger  og  Fagtidsskrifter. 

Med  den  nye  Ordning  rykker  de  tvende  Aftenskole¬ 
undervisninger  da  ind  i  de  egentlige  Skolers  Række. 
De  danner  en  Fortsættelses-  vel  at  mærke  en  stærkt 
fagligt  farvet  Håndværker  og  Industriskole,  ikke  mindst 
ved  den  vigtige  Værkstedsundervisning,  der  byder  paa 
noget  for  ethvert  Haandværk,  fra  Autogensvejsning 
til  Møbelpolering,  fra  Kemi  til  Elektroteknik  o.  s.  v.  I 
Forbindelse  med  Haandværkerraadgwningen  bar  Ho¬ 
vedstadens  Produktion  her  en  Hjælp  og  Støtte  i  Er¬ 
hvervskampen  i  kommende  Tider. 


©  ©  © 


ORGANISATIONS-  06  FORENINGS-MEDDELELSER. 


Et  Lands-Industrimøde. 

Atter  taarner  baade  inde-  og  udefra  Problemer  og 
Vanskeligheder  sig  op  for  den  danske  Industri,  og 
det  vil  sikkert  blive  hilst  med  Tilfredshed,  at  Indu- 


striraadet  under  Hensyn  til  Situationen  har  besluttet 
at  indbyde  til  et  Lands-Industrimøde  i  Kjøbenhavn  i 
den  nærmeste  Fremtid.  Paa  Mødet,  om  hvis  Afhol¬ 
delse  nærmere  Meddelelse  vil  fremkomme,  vil  man 

gennem  en  Række  Foredrag  med  paafølgende  Diskus¬ 
sion  søge  at  klarlægge  de  forskellige  foreliggende 
Spørgsmaal,  der  berører  Industriens  Interesser,  altsaa 
ikke  blot  Vanskelighederne  udefra  som  Følge  af  Kon¬ 
kurrencen,  Raavare-  og  Kulforsyning  m.  m.,  men  evtl. 
ogsaa  de  sociale  Forslag  som  for  Tiden  er  under  of¬ 
fentlig  Diskussion,  og  hvortil  Industrien  vil  have  at 
tage  Stilling. 

Et  socialpolitisk  Udvalg. 

Paa  et  den  19.  September  afholdt  Møde,  i  hvilket 
deltog  en  Række  Medlemmer  af  Arbejdsgiverforenin¬ 
gens  Hovedbestyrelse  og  af  Industriraadet,  vedtog 
man  at  foreslaa  de  to  Organisationer  at  nedsætte  et 
socialpolitisk  Udvalg  paa  20  Medlemmer  med  den  Op¬ 
gave  at  prøve  de  sociale  Forslag,  som  for  Tiden  er 
under  offentlig  Diskussion,  og  at  forelægge  Resultatet 
af  Udvalgets  Drøftelser  for  Offentligheden. 

Vi  føler  os  forvisset  om,  at  Meddelelsen  om  et  saa- 
dant  Udvalgs  Nedsættelse  vil  blive  hilst  med  Tilfreds¬ 
hed  indenfor  Industrien,  der  i  de  mange  brogede 
Spørgsmaal  af  alle  mulige  og  umulige  Slags,  der  nu 
er  fremme,  trænger  til  et  saadant  sagligt  Undersøgel¬ 
sesorgan,  hvortil  man  kan  henvende  sig  med  Fore¬ 
spørgsler  og  modtage  evtl.  Oplysninger. 

Vore  Udførselsforbud. 

Justitsministeriet  har  den  12.  Sept.  ophævet  en  Række 
Udførselsforbud,  hvoraf  de  vigtigste  er  følgende: 

Motorkøretøjer  i  fuldt  monteret  Stand  med  Dæk 
og  Slanger  og  Dele  til  Motorkøretøjer,  dog  ikke 
Dæk  og  Slanger. 

Træ,  dog  med  Undtagelse  af  Kuba-Mahogni,  Teak¬ 
træ,  Whitewood  i  Blokke  og  dansk  Eg. 

Medicinalvarer  etc. 

Sække. 

Anilinfarver. 

Parafin-  og  Stearinlys. 

Krj'dderier. 

Bonevoks,  Læder-  og  Metalpudseerem  etc.  og  de 
til  Fremstillingen  heraf  nødvendige  Stoffer,  saa- 
som  Ceresin,  Carnaubavoks  og  Japanvoks  etc., 
men  med  Undtagelse  af  Terpentin. 

Importerede  Æggeblommer  og  Æggehvider. 

Raacelluloid  og  Celluloidaffald. 

De  vigtigste  endnu  bestaaende  Udførselsforbud  er 
herefter  følgende: 


Korn,  Mel  og  Gryn  etc. 

Frugt  og  Grøntsager. 

Svin  og  Svinekød  samt  Konserves  og  andre  Varer 
fremstillet  heraf,  samt  Æg,  Smør,  Fløde,  Mælk 
og  Ost. 

Foderstoffer. 

Brændselsstolfer. 

Skibsbygningsmateriel. 

De  fleste  Metalvarer  med  over  50  pCt.  Metalindhold. 
Forskellige  Bygningsmaterialer,  saasom  Mur-  og 
Tagsten,  Cement,  Tag-  og  Gulvpap  etc. 
Vegetabilske  og  animalske  Fedtstoffer. 

Forskellige  olieholdige  Frøsorter. 

Sæber. 

Terpentin. 

Fernis. 

Uld  og  Bomuld. 

Manufakturvarer. 

Klude. 

Huder  og  Skind. 

Læder  og  Fabrikata  heraf. 

Farver,  dog  ikke  Anilinfarver  etc. 

Raagummi  og  Gummivarer. 

Sukker  og  diverse  Fabrikater,  der  indeholder  Suk¬ 
ker,  saasom  Kunsthonning,  Karamel,  Sukker¬ 
varer  etc. 

Diverse  Kolonialvarer. 

Tobak  og  Fabrikata  heraf. 

Franske  Udførselsforbud. 

Gennem  Udenrigsministeriet  har  man  modtaget  et 
af  den  kgl.  Gesandt  i  Paris  fremsendt  Udklip  af  »Jour¬ 
nal  Officiel«  af  13.  Juli,  indeholdende  et  Dekret,  hvor¬ 
ved  Antallet  af  de  udførselsforbudte  Varer  forøges 
udover  de  ved  Dekretet  af  13.  Maj  fastsatte. 

Af  Varer,  der  herefter  er  udførselsforbudte  fra 
Frankrig,  kan,  foruden  forskellige  Fødevarer,  nævnes: 
Olieholdige  Frugter  og  Frø. 

Vin,  undtagen  i  Flasker  og  Foustager  paa  højst  225 
Liter  og  undtagen  Likørvine. 

Fosfat. 

Sæber,  undtagen  Parfumesæber. 

Værdipapirer. 

En  nøjagtig  Fortegnelse  over  samtlige  udførsels¬ 
forbudte  Varer  ligger  til  Eftersyn  i  Industriraadets 
Sekretariat. 

Den  engelske  Industris  Stilling  til  de  nye  Reformkrav. 

En  Betænkning  vedrørende  Stats-Kontrol,  Arbejdernes  Deltagelse  i  Ledelsen, 

Andel  i  Udbytte  m.  m. 


ALLE  føler,  at  Udviklingen  i  England  paa  det 
iVøkonomiske  og  sociale  Omraade  vil  blive  af 
største  Betydning  ogsaa  for  andre  Lande.  Alle 
Oplysninger  om  denne  Udvikling  maa  da  mod¬ 
tages  med  Interesse.  Hidtil  har  man  imidlertid 
væsentlig  hørt  om  Kravene  fra  Arbejdernes  Side 
—  og  ikke  mindst  fra  de  mest  yderliggaaende, 
der  lettest  drager  Sensationen  til  sig  — ,  samt 
om  Regeringens  Stilling  og  de  officielle  Komi¬ 
téers  Udredninger.  (Vi  henviser  saaledes  til  vor 
Londoner-Korrespondents  fortrinlige  Oversigt  over 
Kulkomitéens  Arbejde  og  den  hele  Kulsituation). 
Derimod  hører  man  langt  mindre  om  selve  den 
engelske  Industris  Stilling  til  alle  de  nye  Tanker 
og  Krav,  der  kommer  frem.  Nu  foreligger  imid¬ 
lertid  en  udførlig  Betænkning,  afgivet  af  den  af 
Federation  of  Britisk  Industry’s  nedsatte  Nationali- 
sation  Comittee,  undertegnet  af  46  af  den  engel¬ 
ske  Industris  mest  betydende  Mænd,  som  har 
haft  de  nye  Problemer  til  Overvejelse.  Disse 
Udtalelser  kan  sikkert  betegnes  som  det  mest 
repræsentative  Dokument,  der  fra  Arbejdsgiver¬ 
nes  Side  endnu  har  set  Dagen  i  denne  økono¬ 
miske  Gæringsperiode.  Afgørende  nye  Veje  an¬ 
viser  Betænkningen  ikke,  men  det  er  interessant 
at  konstatere,  at  den  med  tiltalende  Aabenhjer- 
tighed  indrømmer,  at  det  nuværende  industrielle 
System  har  Mangler  baade  i  den  ene  og  anden 
Retning,  som  ogsaa  Industriens  Ledere  ønsker 
at  afhjælpe.  Betænkningen  bærer  Vidne  herom, 
men  holder  sig  rigtignok  fjernt  fra  at  anvise 
nogen  Patentmedicin  —  i  Lighed  med  de  pludse¬ 
lig  opdukkende,  utallige  sociale  Mirakeldoktorer, 
der  uden  større  personlig  Indsigt  og  med  endnu 


mindre  Risiko  nu  anbefaler  snart  Dit  og  snart 
Dat  til  Industriens  og  Samfundets  Forædling. 

Betænkningen  vender  sig  selvfølgelig  skarpt 
mod  alle  Planer  om  Nationalisering  og  betoner, 
at  »Nationalisering«,  dette  yndede  og  af  en  vis 
Mystik  omgivne  nye  Slagord,  er  og  bliver  det 
samme  som  Statsdrift  og  intet  andet. 

Hvad  Statsmonopoler  angaar  fremhæver  Be¬ 
tænkningen,  at  disse  er  uendelig  farligere  end 
de  ellers  saa  upopulære  private  Monopoler,  hvis 
Forhold  i  England  har  været  undersøgt  af  en 
særlig  Trustkomité.  Staten  administrerer  dyrt 
og  kan  aldrig  naa  til  den  Elasticitet  i  Organi¬ 
sation,  som  er  nødvendig,  ikke  mindst  naar  det 
gælder  Produktion  for  Eksport.  Med  overordent¬ 
lig  Vægt  fremhæver  Betænkningen,  at  hvis  Sta¬ 
terne  skal  komme  ind  paa  at  drive  Eksportfor¬ 
retninger,  vil  det  fredelige  internationale  Forhold 
til  Stadighed  være  truet.  Enhver  økonomisk 
Interessemodsætning  —  og  med  en  Statseksport¬ 
politik  vilde  der  jo  nok  blive  rigeligt  i  saa  Hen¬ 
seende  —  kunde  resultere  i  en  mulig  casus  belli. 
Egoistiske  Prisforhøjelser,  en  brudt  Kontrakt 
eller  en  ubetalt  Regning  kunde  afstedkomme  et 
Ultimatum.  Som  en  alvorlig  Indvending  anføres 
ogsaa,  at  Regeringen,  hvis  Staten  staar  som  Ar¬ 
bejdsgiver  for  en  stor  Del  af  Befolkningen,  vil 
komme  i  et  ikke  heldigt  Forhold  til  Vælgerne. 

Medens  Statsmonopolisering  saaledes  betegnes 
som  en  umulig  Vej,  overser  man  dog  ikke  den 
Udvikling  mod  monopolistiske  Kombinationer,  som 
har  vakt  ITro  blandt  Forbrugerne,  endskønt  de 
saakaldte  Trusters  Indflydelse  paa  Priserne  sik¬ 
kert  i  høj  Grad  overdrives.  Hvor  det  imidlertid 

faktisk  kan  paavises,  at  der  tindes  private  Mono¬ 
poler,  der  kan  misbruge  deres  Stilling,  bor  disse 
kontroleres,  og  i  saa  Henseende  godkender  Be¬ 
tænkningen  en  Del  af  den  omtalte  Trustkomi- 
tées  Forslag.  Det  fremhæves  dog,  at  ingen  Re¬ 
striktioner  maa  paalægges  engelsk  Foretagsom¬ 
hed,  som  kan  tjene  til  at  stille  den  vanskeligere 
i  Konkurrencen  med  Udlandet.  (Alene  dette 
Forbehold  og  den  hele  foreløbige  Karakter  af 
herhenhørende  Drøftelser  i  England  turde  vise, 
hvor  overilet  det  er,  hvis  Danmark,  hvis  Indu¬ 
stri  dog  ganske  anderledes  ligger  udsat  for  Ud¬ 
landets  Konkurrence,  med  det  i  Rigsdagen  fore¬ 
lagte  Lovforslag  om  Kontrol  med  monopolagtige 
Virksomheder  m.  m.  vil  indføre  positive  Foran¬ 
staltninger  paa  dette  Omraade  før  end  noget 
andet  Land). 

Med  Hensyn  til  Forholdet  mellem  Arbejdsledelse 
og  Arbejdere  peger  Betænkningen  paa,  hvorledes 
det  mere  personlige  Forhold  er  forsvundet,  og 
kommer  derved  ind  paa  Kravene  om  en  »demo¬ 
kratisk  Kontrol«  af  Produktionen  o.  s.  v.  Heller 
ikke  her  stiller  den  engelske  Industri  sig  stejlt 
og  uforstaaende,  men  indrømmer,  at  de  syndi¬ 
kalistiske  og  socialistiske  Krav  har  fundet  deres 
Grundlag  i  bestaaende  Misforhold.  Men  Be¬ 
tænkningen  anfører  med  Rette,  at  det  maa  være 
Samfundets  Sag  at  raade  Bod  paa  de  sociale 
Mangler,  saaledes  at  disse  Problemer  maa  løses 
politisk.  Og  det  er  jo  netop  denne  Vej,  man 
hidtil  er  gaaet  i  de  sociale  Fremskridt.  Man 
kan  ikke  forlange  alt  af  Produktionen,  baade 
at  den  skal  give  Arbejde  og  være  Samfundets 
Barnepige.  Alligevel  kan  der  dog  udrettes  ad¬ 
skilligt  indenfor  de  industrielle  Organisationer 
—  ikke  mindst  fra  Fagforeningernes  Side,  til¬ 
føjer  Betænkningen  —  for  at  skabe  større  Mu¬ 
ligheder  for  den  individuelle  Dygtighed,  bedre 
Udsigter  til  Avancement  baade  i  Løn  og  Stil¬ 
ling,  hvorved  hele  den  iøvrigt  netop  af  Fag¬ 
foreningen  skabte  kunstige  Afgrænsning  mellem 
Klasserne  ophæves.  Heller  ikke  her  kan  an¬ 
vises  noget  Universalmiddel,  der  kunde  anven¬ 
des  overalt.  Den  moderne  Industri  er  alt  for 
kompliceret  og  skiftende  i  sine  Organisationsfor¬ 
mer  til,  at  en  Generalisering  skulde  være  tænkelig. 

Betænkningen  peger  dog  paa,  at  Arbejderne 
bør  drages  tættere  ind  til  Virksomheden  og  med¬ 
virke  ved  Ordningen  af  dennes  Arbejdsforhold, 
forudsat  at  dette  ikke  influerer  paa  den  forret¬ 
ningsmæssige  Del  af  Ledelsen  eller  formindsker 
Formændenes  nødvendige  Autoritet.  Der  hen¬ 


vises  til  Whitley-Komissionens  Forslag  om  Eta¬ 
blering  af  Distriktsraad  m.  m.,  hvorigennem  Ar¬ 
bejderen  skulde  sidestilles  med  Arbejdsgiveren  i 
Spørgsmaal  om  Fastsættelse  af  Arbejdsvilkaa- 
rene.  (Et  System,  som  jo  paa  en  Maade  for 
længst  er  gennemført  her  i  Landet  gennem  Sep- 
tember-F'orliget  og  de  to  Hovedorganisationers, 
Arbejdsgivernes  og  Arbejdernes,  rationelle  Gen¬ 
nemførelse  af  Tarifoverenskomster,  som  man  i 
disse  Spørgsmaal  ikke  maa  glemme  endnu  al¬ 
deles  ikke  er  gennemført  hverken  i  England 
eller  Tyskland,  endsige  Amerika.  Paa  samme 
Maade  staar  jo  vor  Forligsmandsinstitution  og 
navnlig  den  faste  Voldgiftsret  som  et  Mønster, 
der  i  disse  Lande  endnu  ikke  er  naaet). 

Medens  Betænkningen  saaledes  stiller  sig  for- 
staaende  overfor  Whitley-Kommissionens  Tanker, 
afviser  den  de  saakaldte  Krav  om  »demokratisk 
Kontrol«  som  rene  Fraser,  der  aldrig  vil  kunne 
staa  for  saglig  Gennemtænkning,  endsige  for  den 
Prøve,  Udførelsen  i  Praksis  vilde  være.  Med 
Hensyn  til  Kravene  om  Arbejdernes  Andel  i  Le¬ 
delsen  tager  Betænkningen  resolut  Afstand  fra 
Arbejdernes  direkte  Indblanding  i  Virksomheder¬ 
nes  Ledelse.  Derimod  anbefaler  de  engelske 
Industriledere,  at  der  arbejdes  mod  at  give  Ar¬ 
bejderne  »en  rigtigere  Opfattelse  af  Industriens 
finansielle  Forhold  i  det  store  og  hele«.  Man 
anbefaler  i  saa  Henseende,  at  Arbejderne  gen¬ 
nem  Whitley-Systemets  øverste  Industriraad  skal 
forsynes  med  Materiale  og  Statistik  vedrørende 
Industriens  Produktionsforhold,  Materialeom¬ 
kostninger,  Lønninger  o.  1.  Man  vil  endog  søge 
at  drage  Arbejdernes  Interesse  direkte  ind  i  Ar¬ 
bejdet  ved  gennem  Værkstedskomitéer  at  lade 
dem  have  Adgang  til  at  fremsætte  Forslag  om 
Foranstaltninger  i  Produktionen  m.  m.  En  saa- 
dan  Appel  til  Arbejderne  om  at  medvirke  til  en 
mere  rationel  Drift  kendes  jo  iøvrigt  allerede  i 
adskillige  Lande,  men  modvirkes  alt  for  ofte  af 
Arbejderne  selv.  Overhovedet  kan  det  jo  med 
ikke  ringe  Føje  overfor  alle  vidtgaaende  Krav 
og  højtspændte  Forventninger  gøres  gældende, 
at  hvor  man  hidtil  paa  denne  eller  andre  Maa- 
der  har  appelleret  til  den  enkelte  Arbejders  Ini¬ 
tiativ  eller  Fællesfølelse,  har  det  ikke  just  været 
opmuntrende  Resultater,  man  har  høstet.  Hvor¬ 
ledes  man  da  pludselig  skulde  kunne  bygge  hele 
Industrien  op  paa  de  samme  Kræfter,  synes  no¬ 
get  af  en  Gaade. 

Behandlingen  af  Spørgsmaalet  om  Arbejdernes 
Andel  i  Udbyttet  knytter  sig  logisk  til  det  fore- 

gaaende.  Arbejdernes  Løn  bør  ikke  gøres  af¬ 
hængig  af  Ledelsens  større  eller  mindre  Held. 
Udbyttet  i  en  Virksomhed  er  ingen  virkelig  Basis 
for  Beregningen  af  Lønningerne.  De  Systemer, 
som  hidtil  er  blevet  praktiserede  for  Udbytte¬ 
deling,  giver  kun  Arbejderne  Ubetydeligheder 
udover  den  faste  Løn,  og  Ulemperne  ved  en 
generel  Ordning  vilde  fuldstændig  kvæle  de  For¬ 
dele,  man  just  tilsigtede  at  skaffe  frem.  Denne 
Del  af  Betænkningen  maa  ikke  mindst  vække 
til  Eftertanke,  da  netop  Englands  Industri  rum¬ 
mer  adskillige  Eksempler  paa  Lldbyttedelings- 
Systemet,  som  den  reformvenlige  engelske  Indu¬ 
stri  sikkert  vilde  anbefale  i  større  Grad,  hvis 
den  ansaa  Systemet  for  skikket  til  almen  An¬ 
vendelse.  Betænkningen  lægger  istedet  Tyngde¬ 
punktet  paa  Betaling  efter  Arbejdsresultatet.  Ar¬ 
bejderens  Løn,  hævdes  det,  bør  staa  i  Forhold 
til  den  Ydelse,  han  gennem  sit  Arbejde  skaber. 
Der  maa  af  dette  Princip  —  maaske  efter  helt 
nye  Linier  —  tindes  Udveje  for  en  virkelig  ret¬ 
færdig  Betaling  i  Forhold  til  Resultatet,  og  fra 
Industriens  Side  maa  man  stille  sig  saadan,  at 
Arbejderen  ikke  nærer  Mistillid  til,  at  man  vil 
berøve  ham  de  forøgede  Indtægter,  han  ved  sin 
Flid  og  Dygtighed  kan  forskaffe  sig. 


I  det  store  og  hele  viser  Betænkningen,  hvor 
langt  fremme  vi  i  Danmark  allerede  er  paa 
disse  Omraader.  Dette  falder  i  god  Overens¬ 
stemmelse  med,  hvad  Industriraadets  Formand, 
Ingeniør  Alex.  Foss,  i  sit  Foredrag  paa  det  nor¬ 
diske  interparlamentariske  Møde  i  Stockholm 
fremhævede  (jfr.  forrige  Numer  af  »Tidsskrift 
for  Industri«),  nemlig  at  de  socialpolitiske  For¬ 
anstaltninger,  der  nu  i  Fredstraktaten  officielt 
opstilles  som  Maal  for  de  internationale  Be¬ 
stræbelser,  i  stort  Omfang  allerede  for  længst  er 
gennemført  i  vort  Land.  Det  er  værd  at  frem¬ 
holde  dette,  samtidig  med  at  det  dog  paa  ingen 
Maade  er  Meningen  at  benægte,  at  der  ogsaa 
hos  os  vil  være  Anledning  til  Reformer.  Blot 
var  det  paa  Tide,  at  man  ved  disses  Drøftelse 
for  det  første  ikke  altid  kun  talte  om  Refor¬ 
merne  paa  den  ene  Side  og  hos  den  ene  Part 
i  Sagen,  og  for  det  andet  at  man  ikke  slugte 
Sensationsmeddelelserne  fra  Udlandet  alt  for 
raat,  men  afventede  Forholdenes  Klaring  og 
frem  for  alt  ikke  glemte,  at  de  store  Industri¬ 
landes  Forhold  overhovedet  er  noget  andet,  end 
hvad  vi  kan  og  bør  regne  med  overfor  det  langt 
svagere  økonomiske  Grundlag,  vi  bygger  paa. 

P.  1). 


Tyske  Industriforhold  og  vore  egne  Udsigter. 

Udtalelser  til  »Tidsskrift  for  Industri«  af  Ingeniør  Jul.  H.  West,  Stuttgart. 


Vi  har  henvendt  os  til  vor  Landsmand,  In¬ 
geniør  Jul.  H.  West ,  der  gennem  33  Aars  Ophold 
i  Tyskland  og  som  Organisator  af  industrielle 
Virksomheder  er  ualmindelig  godt  kendt  med 
tysk  Industri,  for  at  faa  en  objektiv  og  kompe¬ 
tent  Bedømmelse  af  de  øjeblikkelige  Forhold  i 
Tyskland  ogsaa  med  Henblik  paa  vore  egne 
Konkurrenceforhold.  Under  et  kort  Ophold  i 
Danmark  har  Ingeniør  West  beredvilligt  stillet 
sig  til  vor  Disposition  med  følgende  Udtalelser: 

Naar  De  spørger  mig  om  Forholdene  i  Tysk¬ 
land,  vil  jeg  gerne  forudskikke  nogle  alminde¬ 
lige  Bemærkninger,  som  jeg  kan  underbygge 
med  Tal,  jeg  allerede  i  1917  beregnede  med 
Henblik  paa  Spøgsmaalet:  hvor  mange  Menne¬ 
sker  har  Krigen  draget  bort  fra  deres  normale 
Beskæftigelse?  Beregningen  gav  Resultatet:  om¬ 
trent  70  Millioner!  Altsaa  70  Millioner  Menne¬ 
sker  draget  bort  fra  deres  Arbejde  gennem  4 — 5 
Aar!  Det  betyder  næsten  det  samme,  som  om 


den  samlede  beskæftigede  Befolkning  i  Frank¬ 
rig,  England  og  Belgien  i  lige  saa  lang  Tid 
havde  gennemført  en  effektiv  Generalstrejke  — 
og  man  maa  da  ikke  undre  sig  over,  at  Pro¬ 
duktionen  af  Fredsartikler  i  hele  Evropa  er 
blevet  indskrænket,  for  almindelige  Industri- 
frembringelser  maaske  til  det  halve.  Samtidig 
blev  den  civile  Befolknings  normale  Behov  for¬ 
andret,  og  selv  i  Hærene  med  deres  ca.  24  Mil¬ 
lioner  vaabenbærende  Mand  var  jo  de  alminde¬ 
lige  Fredsbehov  kun  delvis  ophævet  —  hvortil 
kom  de  nye,  uhyre  Krav  til  Krigsproduktionen. 
Efterspørgslen  efter  normale  Forbrugsvarer  var 
altsaa  kun  lidet  mindre  end  tidligere,  medens 
Tilbudet  var  ganske  overordentlig  reduceret. 
Prisstigningen  maatte  da  komme  automatisk, 
og  da  samtidig  den  disponible  Arbejdskraft  gik 
stærkt  tilbage,  steg  Lønningerne  i  Krigens  Løb 
hurtigt  og  dermed  Folkets  Indtægter,  d.  v.  s. 
Købeevnen,  og  med  Købeevnen  igen  Efterspørgs- 

len  efter  Varer.  Disse  Forhold  maatte  selvfølge¬ 
lig  medføre  stadig  Stigning  i  alle  Priser,  saa- 
ledes  at  Hovedaarsagen  hertil  altsaa  ligger  i 
Manglen  paa  produktiv  Arbejdskraft. 

I  Tyskland  er  nu  yderligere  Lønningernes 
Stigning  fremmet  stærkt  gennem  Revolutionen. 
Det  tyske  Folks  samlede  Indtægter  ansloges  i  1913 
til  ca.  45  Milliarder  Mark,  nu  til  3  å  4  Gange 
saa  meget.  Særlig  drastisk  kommer  dette  til 
Udtryk  i  den  uhyre  Seddelmængde.  Før  Krigen 
androg  denne  4  Milliarder  Mark,  idag  over  30 
Milliarder. 

Da  det  manglende  Tilbud  i  Fredsvarer  ifølge 
manglende  Arbejdskraft  er  Aarsagen  til  den  nu¬ 
værende  Krise,  saa  vil  enhver  Økonom  erkende, 
at  Produktionens  Forøgelse  er  den  eneste  Vej  for 
at  komme  ud  af  Europas  nuværende  Nødstilstand. 
I  saa  Henseende  er  man  imidlertid  i  Tyskland 
siden  Krigens  Afslutning  næppe  kommet  et  Skridt 
fremad,  tvertimod :  i  det  Øjeblik,  da  Produktionens 
Fremme  maatte  være  den  højeste  Lov,  skrider 
man  overalt  til  at  nedsætte  Arbejdstiden  og  træffe 
andre  Forholdsregler,  som  alle  uvægerligt  maa 
slaa  Produktionen  ned. 

Den  tyske  Revolution  har  meget  alvorlige  For¬ 
hold  paa  sin  Samvittighed.  Straks  den  første 
Revolutionsdag  blev  der  udstedt  den  Parole  til 
samtlige  Erhvervsvirksomheder,  at  Afskedigelser 
kun  var  tilladt  med  Arbejderudvalgenes  Godken¬ 
delse,  d.  v.  s.  praktisk  talt  forbudt.  Saa  kom 
8-Timers  Dagens  Indførelse  ved  Lov,  raat  og  ube¬ 
arbejdet  kastet  ud  paa  det  praktiske  Marked  af 
politiske  Hensyn  som  saa  meget  andet.  End¬ 
videre  blev  Akkordarbejdet  afskaffet,  og  endelig 
Arbejdsløshedsunderstøttelser  gennemført  i  en  saa- 
dan  Højde,  at  der  næppe  mere  var  nogen  Spore 
hos  den  menige  Mand  til  at  bestille  noget.  Jeg 
har  selv  oplevet  det  Tilfælde,  at  en  ellers  flittig 
Arbejder  har  sagt  til  mig,  at  han  dog  ikke  kunde 
arbejde  for  3  Mark  pr.  Uge,  hvilket  han  forkla¬ 
rede  mig  saaledes:  Han  havde,  naar  han  arbej¬ 
dede,  106  Mark  pr.  Uge,  medens  han  som  ar¬ 
bejdsløs  sammen  med  sine  Familiemedlemmer 
oppebar  103  Mark. 

1  det  hele  regner  man,  at  Industriens  Arbej¬ 
dere  og  Funktionærer  siden  Revolutionen  har 
drevet  deres  Lønninger  saa  højt  op,  at  disse 
Refolkningsklassers  Indtægter  nu  udgør  det  4-  til 
8-dobbelte  af  de  tilsvarende  Indtægter  i  1913. 

Hvor  gerne  man  end  ser,  at  det  tyske  Folks 
nuværende  økonomiske  Stilling,  underernæret 
som  de  brede  Lag  er,  mildnes  gennem  høje  Ind¬ 


tægter,  saa  maa  man  vel  anerkende,  at  de  nu¬ 
værende  Forhold  er  økonomisk  uholdbare;  de 
betyder  ubetinget  en  Præmie  paa  Dovenskaben 
og  fører  da  ogsaa  fra  Dag  til  Dag  til  en  umaa- 
delig  Nedsættelse  af  alle  Arb ej dsy delser .  Naar  en 
Mand  ved,  at  han  for  det  første  ikke  kan  af¬ 
skediges,  for  det  andet  at  han  faar  samme  Løn, 
enten  han  arbejder  flittigt  eller  ikke,  og  endelig 
at  Arbejdsløshedsunderstøttelsen  næsten  giver 
ham  samme  Indtægter  som  hans  Arbejde,  saa 
maa  Resultatet  selvfølgelig  være,  at  ingen  an¬ 
strenger  sig.  Hertil  kommer,  at  Trætheden  efter 
Krigen  i  sig  selv  lægger  et  psykologisk  Tryk  paa 
alle  og  derfor  netop  skulde  modarbejdes  ved  an- 
sporende  Momenter. 

Jeg  kan  illustrere  denne  frygtelige  Deroute 
med  nogle  Tal  fra  den  tyske  Kulproduktion,  som 
efter  Akkordarbejdets  Afskaffelse  pr.  Arbejdstime 
nu  kun  er  omtrent  det  halve  af,  hvad  den  var 
for  et  Aar  siden!  Netop  denne  Kulproduktio¬ 
nens  Nedgang  er  det,  som  truer  hele  det  tyske 
Samfund  med  en  Katastrofe.  Den  tyske  Indu¬ 
stri  kræver  for  at  arbejde  i  fuldt  Omfang  ca.  90 
Millioner  Tons  Kul  om  Aaret.  Efter  den  af 
»Reichskohlenamt«  opstillede  Fordelingsplan  for 
indeværende  Aar  bliver  der  imidlertid,  efter  at 
Leveringerne  til  Ententen,  de  tyske  Jernbaner  og 
den  indenlandske  Boligopvarmning  er  opfyldt, 
tilbage  for  den  tyske  Industri  kun  11 — 13  Mil¬ 
lioner  Tons,  d.  v.  s.  omtrent  xh  af  det  normale 
Forbrug.  Saa  slemt  bliver  det  vel  foreløbig 
ikke.  Gennem  yderligere  Indskrænkninger  i 
Jernbanetrafiken  og  i  Hjemmenes  Kulforbrug 
vil  der  antagelig  kunne  anvises  Industrien  no¬ 
get  større  Kvanta,  men  man  tager  næppe  Fejl, 
naar  man  regner  med,  at  den  tyske  Industri, 
som  før  Krigen  beskæftigede  17  Millioner  Men¬ 
nesker,  i  denne  Vinter  i  meget  stort  Omfang  vil 
blive  lammet  af  Kulmangel,  og  at  adskillige 
Millioner  Industriarbejdere  vil  blive  arbejdsløse. 
Til  disse  Millioner  kommer  yderligere  800,000 
Krigsfanger,  der  nu  vender  hjem,  og  fremdeles 
de  store  Mængder  Arbejdere,  som  Landbruget  i 
de  kommende  Maaneder  vil  afskedige,  saa  snart 
Sommer-  og  Efteraarsarbejdet  er  færdigt.  I  gamle 
Dage  skred  Landbruget  ikke  i  den  Grad  til  Af¬ 
skedigelse  over  en  Bank,  men  med  de  høje  Løn¬ 
ninger,  som  ogsaa  dette  Erhverv  nu  maa  betale, 
er  det  uundgaaeligt. 

Tysklands  industrielle  Situation  er  derfor  i 
Øjeblikket  stærkt  truet,  og  alle,  som  har  nogen 
økonomisk  Indsigt,  forstaar  delte  —  Arbejderne 


T  I  D  S  S  K  R I  F  T  FOR  INDUS T  R I 


221 


selv  gør  det  derimod  desværre  ikke.  Støttet  af 
den  politiske  Magt,  Revolutionen  har  skaffet 
dem,  er  de  tvertimod  beherskede  af  en  Over¬ 
bevisning  om,  at  snu  gaar  man  gyldne  Tider  i 
Møde«.  Denne  Optimisme,  der  er  saa  tragisk, 
har  desværre  ogsaa  smittet  andre  Befolkningslag. 

I  et  industrielt  Tidsskrift  behøver  man  vist 
ikke  nærmere  at  betone,  hvad  denne  Nedsæt¬ 
telse  af  Arbejdsydelsen  betyder.  I  Kraft  af  de 
ekstraordinære  Valutakurser  bar  talrige  tyske 
Fabriker  allerede  nu  uhyre  udenlandske  Ordrer, 
og  hvis  alt  var  normalt,  skulde  Eksporten  hur¬ 
tigt  tage  Opsving  og  bedre  Forhold  skabes,  men 
Leveringerne  gaar  ofte  saa  langsomt  og  slæbende 
fra  Haanden,  at  der,  hvis  der  ikke  sker  en  snar¬ 
lig  Bedring,  maaske  vil  hengaa  Aar,  før  de  uden¬ 
landske  Købere  modtager  de  bestilte  Varer. 

Skønt  jeg  har  levet  saa  længe  i  Tyskland  og 
hovedsagelig  arbejdet  i  den  tyske  Industri,  som 
jeg  tror,  jeg  tør  sige,  jeg  kender  saa  nogenlunde 
ud  og  ind,  følger  jeg  dog  som  dansk  Mand  med 
levende  Interesse  ogsaa  de  industrielle  Forhold  i 
Danmark.  Og  jeg  kan  da  ikke  lade  være  at 
drage  visse  Slutninger  for  den  danske  Industris 
Udsigter  paa  Baggrund  af  Stillingen  i  de  krigs¬ 
førende  Lande.  Alle  de  vigtigste  evropæiske  In¬ 
dustrilande:  Tyskland,  Frankrig,  Belgien  og  Eng¬ 
land  vil  i  Aartier  komme  til  at  lide  tungt  under 
Verdenskrigens  Følger,  mest  naturligvis  Tyskland. 
Undersøgelser,  som  jeg  paa  egen  Haand  anstil¬ 
lede  i  Begyndelsen  af  dette  Aar,  og  hvis  Resul¬ 
tater  viste  sig  at  stemme  godt  overens  med, 
hvad  de  tyske  Finansministre  Schiffer,  Dernburg 
og  siden  Erzberger  først  Maaneder  efter  lagde 
offentligt  frem,  udviste,  at  det  tyske  Riges  Skatte¬ 
behov  i  den  nærmeste  Fremtid  vil  andrage  mel¬ 
lem  20  og  25  Milliarder  Mark  om  Aaret,  medens 
det  tyske  Folks  samlede  Indtægter  som  nævnt 
i  1913  ansloges  til  45  Milliarder  Mark. 

Dersom  det  tyske  Folks  Indtægter,  naar  den 
nuværende  Nødstilstand  er  overvundet,  skal  gaa 
tilbage  til  sin  tidligere  Størrelse,  saa  skal  altsaa 
50  pCt.  heraf  betales  i  Skatter,  hvilket  selvfølge¬ 
lig  er  en  Umulighed.  Regner  man  derimod,  at 
Forholdene  vil  stille  sig  saaledes,  at  Arbejds¬ 
lønnen  forhøjes  saa  meget,  som  der  vil  være  at 
yde  i  Skat,  vilde  ganske  vist  Arbejderen  have 
samme  Nettoindtægt  som  før  Krigen,  men  alene 
gennem  Lønforhøjelsen  vilde  jo  alt,  hvad  han 
skulde  købe,  være  tilsvarende  fordyret,  om  ikke 
helt  med  50  pCt.  Arbejderne  vilde  følgelig  være 
væsentlig  daarligere  stillet  end  før  Krigen,  og 


derfor  sætte  alt  ind  paa  at  opnaa  en  videre 
Lønforhøjelse.  Baade  direkte  gennem  Skatte¬ 
belastningen  paa  Industriens  Virksomheder  — 
foruden  paa  Kapitalen  —  og  indirekte,  nemlig 
gennem  Virkningerne  af  Skattetrykket  paa  Ar¬ 
bejderklassen,  vil  den  tyske  Industriverden  alt¬ 
saa  faa  et  uhyre  Tryk  over  sig. 

Selv  om  disse  Forhold  er  særlige  for  Tysk¬ 
land,  ligger  de  principielt  paa  samme  Maade  i 
de  øvrige  krigsførende  Lande.  De  egentlige  Krigs¬ 
omkostninger  har  forholdsvis  set  endog  belastet 
Frankrigs  og  Englands  Nationalformue  stærkere 
end  Tysklands,  men  Freden  har  forandret  disse 
Forhold  i  meget  høj  Grad  i  Tysklands  Disfavør. 
Tilbage  bliver  imidlertid,  at  ogsaa  de  sejrrige 
Lande  vil  faa  et  Skattetryk,  der  vil  blive  meget 
føleligt. 

Heraf  synes  jeg,  man  maa  kunne  udlede,  at 
de  Lande,  der  har  været  neutrale,  i  det  store 
og  hele  vil  komme  til  at  staa  langt  gunstigere 
i  den  kommende  Verdenskonkurrence.  Hvad 
specielt  Danmark  angaar.  burde  dette  særlig 
være  Tilfældet  for  dette  Land,  hvis  Forbindelser 
med  Omverdenen  er  saa  heldige,  saaledes  at 
Danmark  ved  tilstrækkelig  Folkemængde  kunde 
udvikle  en  meget  stor  Industri.  Jeg  ved  nok,  at 
ogsaa  det  danske  Erhvervsliv  og  ikke  mindst 
Industrien  har  tunge  Skatter  at  kæmpe  mod, 
men  giver  den  blot  ikke  op,  er  jo  alt  relativt, 
og  i  andre  Lande  er  det  som  sagt  mangfoldige 
Gange  værre. 

Forudsætningen  for  en  videre  dansk  industriel 
Udvikling  maa  imidlertid  være,  at  man  forstaar 
Opgaven  rigtigt  og  gaar  samme  Vej,  som  den 
amerikanske  Industri  for  længe  siden  er  gaaet, 
nemlig  at  forlade  Enkeltfabrikationen  og  gaa  over 
til  Massefremstilling.  Ikke  en  Masse  Artikler,  men 
Masse- Artikler  gælder  det  om  at  faa  frem,  som 
kan  finde  Anvendelse  paa  Verdensmarkedet,  og 
da  ikke  mindst  i  Rusland,  hvor  jeg  tror  Dan¬ 
mark  vil  faa  store  Muligheder. 

Et  meget  vigtigt  Omraade  er  saaledes  Land¬ 
brugsmaskiner.  Den  dyre  Arbejdskraft  vil  i  den 
kommende  Tid  tvinge  det  evropæiske  Landbrug 
til  i  forøget  og  stort  Omfang  at  lade  Haand- 
arbejdet  erstatte  af  Maskinarbejde,  overhovedet 
industrialisere  sig.  Motorplovenes  Sejrsgang  er 
jo  blot  et  enkelt  Eksempel.  Hvis  den  danske 
Industri,  der  iforvejen  i  adskillige  Retninger 
netop  har  arbejdet  for  Landbruget,  med  Energi 
tager  disse  Opgaver  op,  før  andre  er  kommet  i 
Vej,  saa  tror  jeg,  man  kan  skabe  Grundlag  for 

en  stor  og  sikker  Fremtid.  Hertil  vil  det  imid¬ 
lertid  være  nødvendigt  helt  at  opgive  de  gamle 
Metoder  og  at  reorganisere  fra  Bunden  af  efter 
Massefabrikationens  Grundsætninger.  Hvad  man 
i  saa  Henseende  kan  opnaa  ved  rationel  Frem- 
gangsmaade,  kan  jeg  vise  med  et  bestemt  Eks¬ 
empel:  Jeg  har  selv  nylig  ledet  en  tysk  Flyve¬ 
maskinfabriks  Omlægning  til  Fabrikation  af  en 
bestemt  Saamaskine.  Jeg  var  i  det  Tilfælde  at 
have  en  gammel  bestaaende  Fabrik  for  Bygning 
af  den  samme  Saamaskine  som  Mønster.  Ifølge 
rationel  Organisation  af  Driften  i  det  nye  Anlæg 
viser  da  en  Sammenstilling,  at  dette  i  Forhold 
til  det  gamle  kun  anvender  37  pCt.  af  menne¬ 
skelig  Arbejdskraft.  Det  er  den  Vej,  man  maa  ud. 

Jeg  skulde  ønske  for  Danmark,  at  en  saadan 
Udvikling  maatte  lykkes  og  at  den  maatte  blive 
mødt  med  den  fornødne  F’orstaaelse  overalt,  thi 
Danmark  har  Mulighederne  nu,  det  har  ingen 
Klodser  om  Benene  at  slæbe  paa,  og  det  burde 
forstaa,  hvad  dette  forpligter  til. 

□□□□□□ 

Vort  Lykkeland. 

Man  skulde  jo  tro,  at  Udviklingen  i  vor  Handels¬ 
balance  maatte  samle  alle  Kræfter  i  vort  Land  om 
at  forøge  Produktionen  og  begrænse  Importen  paa  de 
Omraader,  hvor  det  overhovedet  paa  nogen  Maade  er 
muligt.  Vi  har  før  omtalt  de  store  Tekstannoncer, 
hvormed  danske  Dagblade  præsenterer  deres  Læsere 
for  Nabolandenes  Industrier  paa  en  Maade,  der  ikke 
virker  opmuntrende.  Denne  Udvikling  har  i  den  se¬ 
nere  Tid  snarest  været  tiltagende,  og  i  dette  Land, 
hvor  man  paa  enhver  Maade  viser  sig  aarvaagen  over¬ 
for  de  indenlandske  paastaaede  »Monopoler«,  fører 
de  udenlandske  Milliardindustriers  Generalagenter  uge¬ 
nert  det  store  Ord  i  Pressen  —  og  dikterer  os  deres 
Priser.  Saa  længe  dette  nu  skete  paa  en  ren  forret¬ 
ningsmæssig  Basis,  skulde  vi  intet  sige  dertil,  men 
naar  denne  Bevægelse  tager  selve  vor  nationale  Øko¬ 
nomi  i  sin  Tjeneste  og  samtidig  appellerer  til  Mod¬ 
sætningsfølelserne  mellem  vore  egne  Erhverv,  synes 
vi  der  maa  siges  Stop. 

Vi  finder  saaledes  i  »Maskinhandlerbladet«  en  Hel¬ 
sides-Annonce  fra  et  meget  kendt  og  iøvrigt  dygtigt  ledet 
udenlandsk  Fabriksagentur,  hvis  Hovedafsætning  ellers 
ligger  i  Industrien,  sat  op  i  moderne  Tekststil  og  be¬ 
gyndende  saaledes:  »Jo  mere  vor  danske  Industri  i  kom¬ 
mende  Tider  bliver  klemt  inde  af  en  jernhaard  Kon¬ 
kurrence  baade  fra  vest  og  øst,  desmere  vil  der  blive 
stillet  Krav  til  det  danske  Landbrug.  Selvopholdelsen 
vil  forlange,  at  vi  faar  det  mest  mulige  ud  af  den 
Næringsvej,  som  er  den  første  og  største,  den  som 
Landet  er  skabt  til,  og  vi  alle  er  født  til«. 

I  denne  Stil  fortsættes,  og  efter  en  Udtalelse  om, 
hvor  uheldigt  en  industriel  Udvikling  vilde  virke  »med 


Sammenhobning  af  Mennesker  i  store  Byer«,  selv  i 
det  Tilfælde  at  vi  —  hvad  der  dog  altsaa  ingen  Ud¬ 
sigter  er  til  —  kunde  bibeholde  vor  Industri  og  Han¬ 
del,  munder  Skildringen  til  Slut  ud  i  en  lyrisk  Ud¬ 
maling  af  Fremtidens  Danmark.  »Vort  Lykkeland  ska¬ 
bes  ved  en  intensiv  Drift  af  den  danske  Jordbund, 
ved  Produktion  af  endnu  mere  Korn  og  Smør,  Flæsk, 
Æg  o.  s.  v.  o.  s.  v.« 

Det  vil  selvfølgelig  herefter  ikke  forbause,  at  det 
paagældende  Firma  nu  ogsaa  vil  udstrække  sin  Virk¬ 
somhed  til  at  gælde  Landbrugsmaskiner,  hvis  Afsæt¬ 
ning  altsaa  skal  virkeliggøre  vort  Lykkeland.  Det  er 
blot  et  stift  Stykke,  at  den  selv  samme  udenlandske 
Industri,  der  vil  »klemme  os  inde  i  jernhaard  Kon¬ 
kurrence«,  skal  have  Lov  til  i  egen  Reklame  at  docere 
dansk  Industri  og  Handels  Undergang  i  danske  Blade 
—  selv  om  det  er  for  Betaling!  Og  det  er  at  lide 
lidt  for  meget  paa  den  danske  Industris  Godmodighed, 
hvis  man  paa  en  og  samme  Gang  vil  have  denne  til 
at  købe  sine  Produkter  og  føre  en  saadan  Reklame¬ 
politik. 

Vi  tror  ikke,  sligt  kunde  præsteres  i  noget  andet 
Land,  og  vi  advarer  mod  den  Begrebsforvirring,  der 
kan  opstaa  herved,  hvis  ikke  enhver  Ting  sættes  paa 
sin  rette  Plads.  Lad  de  udenlandske  Generalagenter 
virke  for  deres  Interesser,  men  lad  der  være  en  vis 
national  Værdighed,  som  hindrer  dem  i  til  deres  egen 
Reklame  at  udnytte  Spørgsmaal,  der  mildest  talt  er 
dem  uvedkommende.  Det  er  muligt,  at  vor  Industri 
gaar  alvorlige  Tider  i  Møde,  men  vi  har  hidtil  ikke 
set,  at  Landbruget  kunde  overtage  vor  Industris  Mis¬ 
sion,  og  vi  ved  heller  ikke,  om  det  er  de  udenlandske 
Agenters  Mening  at  ville  underholde  de  900  000  Menne¬ 
sker,  der  vilde  blive  brødløse,  hvis  det  virkelig  blev 
til  Alvor  med  —  vort  Lykkeland! 

□□□□an 

&  Fra  dansk  Industri.  & 

Medens  Juli  har  adskillige  Emissioner  at  fremvise 
og  det  indenfor  flere  Erhvervsgrene,  har  August  kun 
et  ringe  Tal  og  deriblandt  ikke  en  eneste  Industri¬ 
emission.  Af  Juliemissionsmarkedets  Begivenheder 
anfører  vi  følgende: 

Aktieselskabet  R.  Nielsens  Piske-  og  Stokkefabrik, 
Langhøj,  har  udvidet  sin  Aktiekapital  fra  175  000  Kr. 
til  300  000  Kr.  De  nye  Aktier  har  været  forbeholdt 
Aktionærer  til  105  pCt. 

Aktieselskabet  Kjøbenhavns  Flydedok  og  Skibsværft 
har  emitteret  for  2  Mili.  Kr.  nye  Aktier  til  110  pCt. 
Derved  er  Aktiekapitalen  kommet  op  paa  8  Mili.  Kr. 
Samtidig  har  Flydedokken  fremlagt  for  3,5  Miil.  Kr. 
5  pCt.s  Partialobligationer  til  en  Kurs  af  9672  pCt. 
Obligationerne  udtrækkes  i  Løbet  af  20  Aar  til  Pari 
Kurs. 

Aktieselskabet  Kvistgaard  Gummifabrik  har  udvidet 
Aktiekapitalen  fra  200  000  Kr.  til  500  000  Kr.  Aktionæ¬ 
rer  har  haft  Tegningsret  til  Pari.  Det  tiloversblevne 
har  været  udbudt  til  115  pCt. 

L.  Fraenckels  Tapetfabrik,  Aktieselskab,  har  udbudt 
for  350  000  Kr.  nye  Aktier  saaledes,  at  de  325  000  Kr. 

har  kunnet  tegnes  af  Aktionærer  til  Pari  Kurs;  me¬ 
dens  de  25  000  Kr.  er  overtaget  af  Aktieselskabet  selv. 
Tapetfabrikens  Aktiekapital  er  nu  1  Mili.  Kr. 

Aktieselskabet  Carl  Lunds  Fabriker  har  udvidet  sin 
Aktiekapital  til  4  Mili.  Kr.  De  1  Mili.  Kr.  nye  Aktier 
har  været  tilbudt  Aktionærerne  til  108  pCt. 

Endelig  agter  Aktieselskabet  Nordiske  Kabel-  og  Traad- 
fabriker  at  fordoble  Aktiekapitalen  til  10  Mili.  Kr.  De 
5  Mili.  Kr.  nye  Aktier  vil  blive  tilbudt  Aktionærerne 
til  Pari  Kurs.  De  løber  desuden  med  fuldt  Udbytte 
fra  indeværende  Aars  Begyndelse. 

□□□□□□ 

Mindre  Meddelelser. 

Handelsbalancen. 

Vareomsætningens  Tal  for  August  Maaned  foreligger 
nu.  Det  er  jo  efterhaanden  med  bange  Anelser,  man 
aabner  det  statistiske  Departements  sraaa  maanedlige 
Hefter  med  disse  Tal.  I  Juli  androg,  som  sidst  anført, 
Værdien  af  vor  Import  281  Mili.  Kr.,  Eksporten  af 
indenlandske  Varer  derimod  kun  70  Mili.  Kr.  Vi  an¬ 
førte,  at  dette  var  en  Rekord,  og  heldigvis  er  den  ikke 
blevet  slaaet  af  Tallene  for  August,  skønt  de  endnu 
er  slemme  nok,  idet  Importen  figurerer  med  252  Mili. 
Kr.,  Eksporten  med  70  Mili.  Kr.  I  de  hidtil  opgjorte 
8  Maaneder  af  1919  andrager  Importen  i  alt  1530  Mili. 
Kr.  (altsaa  godt  IV2  Milliard)  mod  en  Eksport  af  inden¬ 
landske  Varer  paa  400  Miil.  Kr.,  hvortil  kommer  gen¬ 
udførte  Varer  til  en  Værdi  af  50  Mili.  Kr. 

Krigen  og  Niagara. 

»Chemical  and  Metallurgical  Engineering«  fortæller, 
at  de  4  største  Kraftværker  ved  Niagara  Faldet  i  Vin- 
terhalvaaret  1917—18  afgav  henholdsvis  50,3  pCt.,  58,3 
pCt.,  73,5  pCt.  og  97,0  pCt.  af  deres  samlede  frem¬ 
bragte  Energi  til  den  direkte  Krigsindustri,  samt  at  de 
3  første  af  disse  endvidere  afgav  21,2  pCt.,  21,5  pCt.  og 
11,6  pCt.  til  Transportarbejder,  som  ogsaa  var  nøje 
knyttet  til  Krigen.  14  af  Kraftværkerne,  hvis  Strøm 
anvendes  i  Metalindustrien,  anvendte  131  100  HK.  i 
November  1917,  men  168700  HK.  i  April  1918  —  en  anse¬ 
lig  Stigning  paa  et  halvt  Aar. 


Striden  om  Akkordarbejdets  Genindførelse  i  Tyskland. 

Afskaffelsen  af  Akkordarbejdet,  som  var  en  af  den 
tyske  Revolutions  første  Gerninger,  har  efterhaanden 
vist  sig  som  et  tveægget  Sværd  ogsaa  for  Arbejderne 
selv,  og  der  er  blandt  disse  vokset  en  stærk  Stemning 
frem  for  at  faa  genindført  Akkorderne,  saa  at  man 
kan  komme  bort  fra,  at  den  Hinke  Arbejder  nu  skal 
arbejde  ogsaa  for  den  dovne.  Navnlig  paa  de  tyske 
Skibsværfter  har  »Reformens«  Ulemper  vist  sig,  og  efter 
den  nu  afsluttede  Værftstrejke  er  der  ved  Voldgiften 
aabnet  Mulighed  for  Akkordarbejdets  Genindførelse, 
som  dog  var  gjort  afhængig  af  Afstemning  blandt 
Arbejderne.  Foreløbig  er  imidlertid  Akkordarbejdets 
Genindførelse  blevet  nedstemt,  nemlig  med  25000  Stem¬ 
mer  for  og  35  000  mod,  altsaa  dog  ikke  med  noget  sær¬ 
lig  overvældende  Flertal.  I  de  forskellige  Værftbyer 
stillede  Afstemningsresultaterne  sig  saaledes: 


for 

mod 

Hamborg . 

. .  4074 

6318 

Kiel . 

.  .  8698 

7135 

Wilhelmshafen.  .  . 

. .  2434 

5292 

Bremerhafen  .  .  .  . 

.  .  1413 

2450 

Stettin . 

.  .  2241 

3481 

Flensborg  . 

.  .  1023 

396 

Rostock . 

.  .  1002 

412 

Her  har  man  da  atter  et  nyt  Revis  paa  den  nye 
Tids  Velsignelser,  thi  de  besindige  Arbejdere  paa  de 
rolige  Pladser  som  Rostock,  Flensborg,  ja  selv  Kiel 
skal  altsaa  finde  sig  i  at  faa  deres  Arbejdsforhold 
demoraliseret  fordi,  der  paa  en  enkelt  Plads,  nemlig 
Wilhelmshafen,  er  et  ganske  overvældende  Flertal  af 
spartacistiske  Elementer.  Trods  Flertallet  mod  Vold¬ 
giftens  Forslag  tyder  dog  Afstemningens  enkelte  Resul¬ 
tater  paa  en  afgjort  Strømkæntring  blandt  de  tyske 
Arbejdere.  I  Længden  byder  man  vel  heller  ikke 
ustralFet  Folk  Stene  for  Brød. 

Tilbage  til  Vareudvekslingens  Dage. 

Ifølge  Meddelelser  i  den  schweiziske  Dagspresse  er 
der  i  disse  Dage  blevet  afsluttet  en  Handelsoverens- 
komst  mellem  Schweiz  og  Rumænien,  ifølge  hvilken 
Rumænien  skal  levere  Schweiz  Landbrugsprodukter 
og  Petroleum  og  til  Gengæld  derfor  modtage  schweizi¬ 
ske  Maskiner  og  Tekstilvarer,  foreløbig  dog  kun  til  et 
Beløb  af  ca.  10  Millioner  Frcs. 


•  ©  © 


ORGANISATIONS-  06  FORENINGS-MEDDELELSER. 


Det  socialpolitiske  Udvalg . 

Det  tidligere  omtalte  Fællesudvalg  angaaende  social¬ 
politiske  Undersøgelser,  som  Arbejdsgiverforeningen  og 
Industriraadet  i  Fællesskab  har  planlagt,  vil  nu  blive 
til  Virkelighed  i  nær  Fremtid.  Udvalget  vil  komme 
til  at  bestaa  af  20  Medlemmer,  10  fra  hver  Organisa¬ 
tion.  Paa  sit  Møde  den  10.  ds.  valgte  Industriraadet 
hertil  for  sit  Vedkommende  følgende  Repræsentanter: 
Direktør  Max  Ballin,  Direktør  Harald  Bing,  Direktør 


Dorph  Broager,  cand.  polit.  Povl  Drachmann,  Inge¬ 
niør  Alex.  Foss,  Direktør  Gunnar  Gregersen,  Direktør 
Fr.  Lausen,  Direktør  Chr.  H.  Olesen,  Dr.  polit.  F.  Pio 
og  Direktør  H.  P.  Prior. 

I  nærmeste  Fremtid  vil  antagelig  Arbejdsgiverfor¬ 
eningen  have  valgt  sine  Repræsentanter,  og  Udvalget 
kan  da  paabegynde  sit  betydningsfulde  Arbejde  — 
Arbejdsstof  vil  det  jo  næppe  komme  til  at  savne. 
Det  er  Meningen,  at  Udvalget  ikke  blot  skal  være  en 

Studie-  og  Undersøgelseskommission,  men  ogsaa  offent¬ 
liggøre  Resultaterne  af  sine  Undersøgelser  og  i  givet 
Tilfælde  ogsaa  træde  i  Forbindelse  med  de  paagæl¬ 
dende  Faktorer  i  vort  socialpolitiske  Liv. 

Lands- Industrimødet. 

Det  tidligere  omtalte  Industrimøde,  hvortil  Indu- 
striraadet  agter  at  indbyde,  er  nu  fastsat  til  Onsdag 
den  12.  November.  Da  Kjøbenhavns  Magistrat  endnu 
stadig  har  beslaglagt  Industriforeningens  Foredrags- 
og  Festsal  til  Folkekøkken,  haaber  man  i  Lighed  med, 
hvad  der  tidligere  har  været  Tilfældet,  at  kunne  af¬ 
holde  Mødet  paa  Kjøbenhavns  Raadhus. 

De  Emner,  der  vil  blive  gjort  til  Genstand  for  Klar¬ 
læggelse  gennem  Foredrag  med  paafølgende  Diskus¬ 
sion,  vil  hovedsagelig  være  følgende: 

1)  Aktuelle  socialpolitiske  Problemer  (heri  Trustloven, 
Socialiseringen,  Arbejdernes  Andel  i  Ledelsen  og 
Udbyttet  ni.  m.). 

2)  Arbejdsløshedsunderstøttelse  og  Arbejdsanvisning. 

3)  Arbejdslønnens  Indflydelse  paa  Varepriserne. 

4)  Handelsbalancen  (heri  en  Undersøgelse  af  det  sam¬ 
lede  Erhvervslivs  Betydning  og  Funktioner). 

5)  Toldspørgsmaal  (særlig  med  Henblik  paa  det  ved 
Prisstigningerne  ganske  forrykkedé  Grundlag  for 
Toldsatserne). 

Disse  Foredrag,  der  saaledes  paa  Forhaand  kan 
være  sikre  paa  at  vinde  alle  Industrifolks  Interesse 
og  forhaabentlig  ogsaa  den  store  Offentligheds,  der 
hidtil  i  alt  for  høj  Grad  har  savnet  saglig  dokumen¬ 
teret  Materiale  i  Diskussionen  om  disse  Problemer, 
vil  antagelig  strække  sig  over  en  hel  Dag,  selvfølgelig 
afbrudt  af  en  Frokostpause.  Om  Aftenen  vil  man 
antagelig  samle  Mødets  Deltagere  til  en  tvangfri  Sam¬ 
menkomst,  hvor  der  vil  blive  Anledning  til  at  uddybe 
Dagens  Tanker  Mand  og  Mand  imellem. 

Forbindelsen  med  Italien. 

Fra  Udenrigsministeriet  har  Industriraadet  modtaget 
Meddelelse  om,  at  al  Korrespondance  fra  Danmark 
til  Italien  fra  nu  af  vil  kunne  sendes  via  Tyskland, 
efter  at  Post-  og  Telegrafforbindelsen  mellem  Italien 
og  Tyskland  er  genoptaget. 

Finske  Importforbuds  Ophævelse. 

Fra  Udenrigsministeriet  har  Industriraadet  mod¬ 
taget  et  Eksemplar  af  »Finlands  Forfattningssamling 
Nr.  117,  1919«,  indeholdende  det  finske  Statsraads  Be¬ 


slutning  af  5.  f.  M.  angaaende  Ophævelse  af  Import¬ 
forbudet  for  en  Del  Varer.  Fortegnelsen  over  de 
Varer,  hvorfor  Importforbudet  saaledes  er  hævet,  lig¬ 
ger  til  Gennemsyn  i  Industriraadets  Sekretariat. 

Meddelelse  fra  Industriraadets  Eksportbureau. 

Industriraadets  Eksportbureau  har  fra  liere  danske 
Konsulater  i  Udlandet  faaet  Opfordring  til  at  foranle¬ 
dige,  at  der  bliver  sendt  Kataloger  fra  danske  Firmaer 
til  de  respektive  Konsulater. 

Interesserede  danske  Firmaer  bedes  derfor  frem¬ 
sende  Kataloger  til  Det  kgl.  danske  Konsulat  i  føl¬ 
gende  Byer: 

Shanghai,  Wien,  Buenos  Aires,  Budapest,  London, 
Kristiania,  Stockholm,  Chicago,  New  York,  Paris  og 
Madrid. 

Et  hollandsk  Kommissions/irma  ønsker  at  repræsen¬ 
tere  danske  Firmaer  paa  det  hollandske,  belgiske, 
franske  og  engelske  Marked.  Firmaets  Adresse  og 
nærmere  Oplysninger  kan  faas  ved  Henvendelse  til 
Eksportbureauet. 

Den  spanske  Toldtarif. 

Fra  Udenrigsministeriet  modtog  Industriraadet  i 
Efteraaret  1918  Meddelelse  om,  at  den  spanske  Rege¬ 
ring,  der  ønskede  at  genvinde  sin  Handlefrihed  i 
Spørgsmaalet  om  Toldtarifer  for  paany  at  kunne  ordne 
sine  Handelsforhold  efter  Krigen,  havde  besluttet  at 
opsige  alle  Handelstraktater  med  Spanien,  der  inde¬ 
holdt  særlige  Tarifer  og  derunder  altsaa  ogsaa  Han¬ 
delstraktaten  med  Danmark  af  4.  Juli  1893.  Efter  den 
nævnte  Handelstraktats  Bestemmelser  vilde  denne  her¬ 
efter  ophøre  at  gælde  den  20.  September  1919. 

Imidlertid  meddeler  Udenrigsministeriet  nu,  at  den 
spanske  Regering  er  gaaet  ind  paa  en  af  den  danske 
Regering  foreslaaet  Ordning,  hvorefter  den  omtalte 
Traktat  forbliver  ved  Magt  ogsaa  efter  den  20.  Sep¬ 
tember,  saaledes  at  den  af  hver  af  Parterne  kan  bringes 
til  Ophør  til  ethvert  Tidspunkt  efter  et  forudgaaende 
Varsel  af  3  Maaneder. 

Handelen  paa  Kanada. 

Fra  Udenrigsministeriet  har  Industriraadet  mod¬ 
taget  en  fra  den  kgl.  Gesandt  i  London  fremsendt 
»Report  of  the  Trade  of  Canada  and  Newfoundland«, 
hvilken  henligger  til  Gennemsyn  i  Industriraadets 
Sekretariat. 

Industrimødet  den  12.  November. 

Program  og  Dagsorden  for  Mødet. 


DATOEN  for  det  tidligere  omtalte  Industri¬ 
møde  er  nu  fastsat  til  den  12.  November 
d.  A.  Denne  Dag  vil  altsaa  samtlige  Medlemmer 
af  Industriraadsorganisationen  og  Industrifor¬ 
eningen  have  Lejlighed  til  at  samles  til  Drøf¬ 
telse  af  de  aktuelle  økonomiske  og  sociale  Pro¬ 
blemer,  der  nu  henvender  sig  til  vor  Industri. 
Mødet  vil  blive  afholdt  paa  Kjøbenhavns  Raad- 
hus  og  paabegyndes  Kl.  10  Fmd.  Følgende  Fore¬ 
drag  vil  blive  holdt: 

Ingeniør  Alex.  Foss :  Socialpolitiske  Reformer. 
Redaktør  Poul  Drachmann :  Handelsbalance  og 
økonomiske  Problemer. 

Bogtrykker  H.  Langkjær :  Er  den  nuværende 
Ordning  af  Arbejdsløshedsunderstøttelsen  og  den 
dermed  i  Forbindelse  staaende  Arbejdsanvisning 
forsvarlig? 

Direktør  H.  P.  Prior:  Prisstigning  og  Told¬ 
politik. 

Det  vil  sikkert  indrømmes,  at  denne  Dags¬ 
orden,  selv  om  den  er  indskrænket  til  et  Faatal 
af  Foredrag,  indeholder  saa  store  og  betydnings¬ 
fulde  Problemer,  at  den  samlede  Industri  har 
den  største  Interesse  i  gennem  en  saadan  Frem¬ 
læggelse  at  faa  afklaret  og  belyst  de  her  hen¬ 
hørende  Forhold,  hvortil  den  eventuelle  Diskus¬ 
sion  efter  hvert  Foredrag  yderligere  vil  kunne 
bidrage.  Man  tør  derfor  opfordre  Industriens 
Folk  til  gennem  talrig  Tilslutning  til  Mødet  at 
give  dette  forøget  Vægt. 

Foredragsrækken  vil  blive  afbrudt  af  en  Fro¬ 
kostpause  omtrent  ved  12-Tiden,  hvorefter  Mødet 
vil  blive  genoptaget  Kl.  2  Eftm. 

Til  Industrimødet  faas  Adgangskort,  der  vil 


kunne  udstedes  til  alle  Medlemmer  af  Industri¬ 
foreningen  i  Kjøbenhavn  samt  til  Personer,  der 
repræsenterer  Virksomheder,  som  er  Medlemmer 
af  Industriraadsorganisationen,  ved  Henvendelse 
—  for  Provinsmedlemmer  eventuelt  skriftligt  — 
til  Industriraadets  Sekretariat,  Vestre  Boulevard 
18,  Kjøbenhavn  B,  i  Dagene  fra  den  5.  til  den 
9.  November,  begge  Dage  inklusive,  Kontortid 
Kl.  9—4. 

I  Fortsættelse  af  Industrimødet  vil  der  i  Lig¬ 
hed  med,  hvad  der  ved  tidligere  tilsvarende  Mø¬ 
der  har  været  Tilfældet,  samme  Dags  Aften 
Kl.  8  —  ligeledes  paa  Kjøbenhavns  Raadhus  — 
finde  en  selskabelig  Sammenkomst  Sted,  hvor 
der  vil  blive  givet  Mødets  Deltagere  Lejlighed 
til  indbyrdes  at  uddybe  de  paa  Mødet  drøftede 
Spørgsmaal. 

Der  vil  ved  denne  Sammenkomst  blive  arran¬ 
geret  en  let  Servering,  ligesom  et  Promenade¬ 
orkester  vil  underholde  Deltagerne. 

Til  den  selskabelige  Sammenkomst  vil  der 
ligeledes  ved  Henvendelse  til  Industriraadets  Se¬ 
kretariat  indenfor  ovennævnte  Tidsrum  kunne 
udstedes  Adgangskort  til  de  samme  Personer, 
som  har  Adgang  til  Industrimødet.  For  Adgangs¬ 
kort  til  Sammenkomsten  vil  der  være  at  erlægge 
et  Beløb  af  5  Kr.  pro  persona. 

Foredragene  paa  Mødet  vil  af  Pladshensyn  i 
alt  Fald  ikke  i  deres  Helhed  kunne  forventes 
gengivet  i  nærværende  Tidsskrift,  men  vil  an¬ 
tagelig  blive  samlet  i  et  særligt  Hefte,  der  vil 
kunne  erholdes  af  samtlige  Medlemmer  af  Industri¬ 
raadsorganisationen  og  af  Industriforeningen. 

Motorens  Sejrsgang  paa  Mark  og  Landevej. 

\ 

Af  Direktør  Gunnar  Gregersen. 


Blandt  de  Prisstigninger,  som  Krigen  faar 
Skyld  for,  er  Stigningen  i  Kulprisen  en  af  de 
føleligste,  og  tillige  en  at  de  skæbnesvangreste. 
Er  der  end  andre  Raamaterialer,  hvis  øjeblik¬ 
kelige  Pris  ogsaa  er  10  Gange  før-Krigs- Prisen, 
saa  er  der  dog  næppe  nogen  anden  Vare,  der 
bruges  i  samme  Omfang  som  Kul,  der  kan  op¬ 
vise  en  lignende  Stigning.  Det  skulde  da  være 
Foderstofferne,  skønt  her  er  Stigningen  vel  næppe 
saa  stor.  Følgen  af  Kulfordyrelsen  har  bl.  a.  været 


of  Fuel  Economy  in  the  German  Iron  and  Steel 
Industry  of  the  Occupied  Territory  on  the  Left 
Bank  of  the  Rliine«,  —  »Fuel  Economy  in  Cu- 
pola  Practice«,  og  »Fuel  Control  in  Metallurgi- 
cal  Furnaces«  turde  dette  være  yderligere  Be¬ 
grundelse  af  Paastanden  om,  at  Tekniken  Verden 
over  staar  i  Brændselsmanglernes  og  Brændsels¬ 
omvæltningernes  Tegn. 

Det  er  dog  ikke  ene  som  anvendt  i  Maskin- 
cylindren  i  Forbrændingsmotorer,  men  ogsaa 


Motortraktor  med  Plov. 


de  tykke  Brændoliers  yderligere  Indtrængen  paa 
Rækken  af  Fyrings-  og  Forbrændingsomraader. 
Det  er  saaledes  bekendt,  hvorledes  man  fra 
visse  Sider  i  England  har  fældet  den  haardeste 
Fordømmelsesdom  over  Krigs-  som  Handels¬ 
marinen,  fordi  den  var  indrettet  paa  ene  at  ar¬ 
bejde  med  —  Kul!  Den  fra  autoritær  engelsk 
Side  fremsatte  Kritik  af  den  engelske  Flaade 
som  »gammelt  Jern«  turde  være  et  Moment  af 
Værdi  som  Illustration  til  Brændoliernes  Sejrs¬ 
gang. 

Føjer  vi  hertil,  at  Hovedemnet  ved  »Iron  and 
Steel  Institute«s  Efteraarsmøde  iaar  i  London 
d.  18.  og  19.  September  var  »Fuel  Economy«, 
idet  der  blev  holdt  ikke  mindre  end  3  Fore¬ 
drag  om  dette  Emne:  »On  the  Present  Status 


anvendt  under  Dampkedler  som  Fyr,  Brændsels¬ 
olien  begynder  at  spille  en  Rolle.  Der  er  her¬ 
hjemme  i  den  sidste  Tid  foretaget  en  Række 
vejledende  Forsøg,  der  har  givet  meget  lovende 
Resultater.  Forsøgene  er  foretaget  af  »Dansk 
Brændsels-  og  Kontrolforening«,  og  en  Beretning 
om  Sagens  videre  Udvikling  kan  ventes  snarest. 
Der  er  dog  al  Grund  til  at  være  forsigtig  ved 
Vurderingen  af  de  vundne  Resultater.  Her  tæn¬ 
kes  ikke  blot  paa  de  tekniske  Vanskeligheder, 
blandt  hvilke  skal  anføres,  at  den  benyttede 
Olie,  meksikansk  »fuel  oil«,  er  saa  tyktflydende, 
at  den  ved  almindelig  Temperatur  overhovedet 
ikke  kan  hældes  fra  Beholder  til  Beholder  — 
endnu  ved  50°  C.  er  Viscositeten  53.  først  ved 
90°  C.  naar  den  ned  til  8,6  —  saa  den  under 

Driften  og  ved  Transport  i  Tankvogne,  ved  Ind- 
og  Udpumpning  af  Tanks,  stadig  maa  opvarmes; 
—  thi  dette  kan  overses.  Men  hvad  der  ikke 
kan  overses  er,  hvad  Prisen  paa  disse  Olier  vil 
stige  til. 

Saadan  lige  at  springe  til  er  det  heller  ikke 
at  fyre  med  Olie.  Der  kræves  Ombygninger  af 
Fyret  og  Kanaler  under  Hensyn  til  den  meget 
varme  Flamme,  Oliefyret  præsterer,  saa  et  pas¬ 
sende  Prisinterval  er  absolut  nødvendigt  til  For¬ 
rentning  og  Amortisation  af  de  dyre  Ombj^g- 
ninger  som  det  øvrige  Besvær. 

Naar  kortsynede  Teknikere  derfor  har  ment  i 


forstaaet,  dels  som  i  flagrant  Modstrid  med  det 
Faktum,  at  Tørvene  under  Brændselskrisen  har 
erobret  et  meget  stort  hjemligt  Marked,  der  ikke 
fra  nogen  Side  har  været  misundt  dem  —  tvert- 
imod ! 

Som  Forholdene  virkelig  ligger,  har  vi  i  Tør¬ 
vene  et  mere  almindelig  anvendt  end  homogent 
Brændselsmateriale.  Ved  et  Samarbejde  imellem 
Industri  og  Brændselseksperter  paa  den  ene  Side 
og  Tørvefabrikanterne  paa  den  anden,  vil  det, 
med  nogen  Forstaaelse  fra  de  sidstes  Side,  lor- 
haabentlig  være  muligt  at  naa  endnu  noget 
videre. 


Motortraktor  (Tank)  med  Harve. 


kommende  Tid  at  skulle  se  Oliekilderne  i  livlig 
Kappestrid  med  Kullejerne,  saa  er  det  næppe 
sandsynligt,  før  ialfald  Priserne  ligger  anderledes 
fast  og  akceptable  end  nu. 

Vi  lige  blot  nævner  Problemet,  thi  i  Øjeblik¬ 
ket  er  der  for  Danmarks  Vedkommende  meget 
langt  igen.  De  mange  forskellige  Forsikringer 
om,  at  Størsteparten  eller  en  stor  Part  af  Lan¬ 
dets  Kulforbrug  med  Lethed  vil  kunne  erstattes 
med  Tørv,  skal  der  vist  tages  paa  med  Varsom¬ 
hed;  paa  en  Række  Omraader  er  det  simpelthen 
umuligt!  Og  der  er  saa  meget  mindre  Grund 
til  at  lade  sig  stærkt  paavirke  af  mindre  vel 
overvejet  Indignation  fra  Tørveproduktionens 
Side,  som  Beklagelserne  over  at  være  tilsidesat 
i  det  store  og  hele  kan  afvises  dels  som  mis- 


Medens  Spørgsmaalet  om  Oliens  Anvendelse 
til  Dampkedelfyr  maa  vente  til  de  nævnte  For¬ 
søg  er  tilendebragte  og  Resultaterne  bearbejdede, 
men  navnlig  til  faste  Prisopgaver  foreligger, 
er  der  en  anden  interessant  Fase  i  Brændolie- 
Udviklingen,  vi  vil  pege  paa,  nemlig  den  sti¬ 
gende  Anvendelse  af  Traktors  og  Lastbiler  her¬ 
hjemme.  Se  blot  den  i  Løbet  af  afvigte  Maaned 
stærkt  opreklamerede  Motorpløjning  og  saa  den 
Plads  i  det  almindelige  Færdselsbillede,  Last¬ 
bilerne  har  faaet,  baade  i  Havne  og  paa  Gader 
og  Landeveje. 

Som  den  gamle  Kraftkilde  i  Landbruget  tør, 
bortset  fra  Damplokomobilet,  vel  i  det  store  og 
hele  Hesten  betegnes.  Under  Krigen  var  der 
som  bekendt  en  Periode,  hvor  Heste  tillige  var 

en  glimrende  Eksportartikel  —  de  stod  i  Pris 
vel  til  det  femdobbelte  af,  hvad  de  før  havde 
været  værd,  —  og  man  solgte.  Og  selv  om  det 
ikke  længer  er  saadanne  Priser,  der  opnaas,  saa 
er  Hesten  dog  altid  kostbar  —  saa  kostbar,  at 
den  for  Øjeblikket  i  betænkelig  Grad  trues  af 
billigere  Trækkraft,  ikke  ene  til  Tærskning, 
Pumpning,  Grutning  osv.  —  men  ogsaa  i  Mar¬ 
ken!  Her  er  Traktorernes  Tid  begyndt.  Thi  disse 
synes,  naar  der  er  Petroleum  og  Benzin  i  Lan¬ 
det  til  overkommelige  Priser,  at  være  mere  be¬ 
skedne  med  hvad  de  kræver  end  Hesten.  — 
Man  skulde  da  antage,  at  det  var  en  glimrende 
Forretning  til  en  vis  Grad  at  erstatte  Hestehold 
med  en  passende  bekvem  og  let  haand terlig 
Motortraktor.  Om  det  er  rigtigt,  er  det  for  den 


Udenforstaaende  ikke  let  at  have  nogen  sikker 
begrundet  Mening  om. 

Men  faktisk  er  det  blevet  Tilfældet.  Trindt 
om  paa  større  (forresten  ogsaa  paa  mindre) 
Gaarde,  ses  i  den  senere  Tid  nogle  underlige 
smaa  Motorkøretøjer  kravle  afsted,  idet  de  under 
energisk  Tøffen  slæber  en  Multiplov  efter  sig, 
med  mange  Skær  og  Muldfjælde.  Det  er  Motor- 
pløjningen  ved  Traktor,  der  for  Alvor  har  holdt 
sit  Indtog  i  dette  Efteraar  her  i  Landet.  —  De 
første  Forsøg  synes  at  være  faldne  godt  ud. 
Takket  være  en  næsten  amerikansk  Reklame 
har  de  leverende  Firmaer  —  væsentligst  uden¬ 
landske  —  gjort  fortræffelige  Forretninger.  For- 
staaeligt  nok  har  »Statens  Redskabs-  og  Maskin¬ 
udvalg«  ment  at  maatte  holde  Revue  over,  hvad 
der  var  i  Markedet,  og  derfor,  under  Ledelse  af 
Statskonsulenten  for  Motorbruget  og  Statskon¬ 


sulenten  for  Landbrugsredskaber  og  -Maskiner, 
d’ Herrer  Docent  cand.  polyt.  N.  Balle  og  Docent 
Anthon  Christensen ,  ladet  foretage  en  Række  kon- 
Irolerende  Prøvepløjninger  ved  Hillerød,  hvor 
bl.  a.  en  dansk  Motorplov  »Agri«  deltog  med 
Hæder. 

Dog  Landbruget  synes  altsaa  i  nogen  Ud¬ 
strækning  at  have  foregrebet  Resultaterne  af 
Undersøgelserne.  Og  den,  der  har  set  de  smaa 
tætbyggede  Motortraktorer  slæbe  en  Række  Plov¬ 
legemer  gennem  Jorden  og  præstere  sine  6  Tdr. 
Land  pløjet  om  Dagen  —  eller  det  samme  som 
6  Par  Heste  —  han  forstaar,  at  vi  her  virkelig 
staar  overfor  en  Mulighed  for  at  hurtiggøre  og 
formentlig  billiggøre  en  væsentlig  Del  af  Land¬ 
brugets  Arbejde.  —  6  Par  Heste  koster  vel  mere 


end  en  Traktor  —  og  spiser  vel  ogsaa  mere, 
medens  Traktoren  foreløbig  bruger  fra  10 — 30 
kg  Brændselsolie  pr.  pløjet  Td.  Land.  Og  den 
spiser  næsten  intet,  naar  den  da  ikke  arbejder: 
Altsaa  en  taalmodig,  tilsyneladende  fordringsløs 
Tjener.  —  Men  tillige  en  alsidig.  Man  kan  se 
den  samme  Traktor  i  Høsten  trække  2  Selvbin¬ 
dere  gennem  Marken  og  senere  hen  tærske  hele 
Afgrøden  af,  altsaa  erstatte  Damplokomobilerne. 

Forsigtige  Agerbrugere  indvender  imod  disse 
tilsyneladende  straalende  Udsigter  for  Land¬ 
bruget,  at  ganske  vist  koster  en  Traktor  til  en 
mindre  Gaard  »kun«  ca.  7500  Kr.,  men  ingen 
ved  jo  endnu,  i  hvilken  Grad  de  vil  koste  Kvalm, 
Vedligeholdelse  og  Reservedele.  Og  hvor  mange 
Spand  Heste  de  kan  erstatte,  ja,  det  er  jo  ikke 
nemt  at  sige,  men 'Forholdet  er  nok  dette,  at 
Hestenes  Antal  ikke  ene  bestemmes  ved  Pløj- 

ning  og  Kørsel  med  Mejemaskine,  men  bl.  a.  og 
maaske  snarere  ved  andet  Arbejde,  maaske  ved 
Indkørsel  i  Høsten,  Gødning  osv.  osv. 

Det  maa  selvfølgelig  blive  Landbrugets  Sag  at 
over-  og  afveje  dette;  ved  Detaillerne  i  Vurde¬ 
ringen  af  Motortraktorens  Betydning  vil  vi  ikke 
hefte  os  i  denne  Sammenhæng.  Men  et  synes 
givet,  at  der  er  solgt  en  Del  af  disse  her  i  Lan¬ 
det,  og  at  Masser  vil  blive  solgte  og  reparerede 
i  Fremtiden  —  Danmark  har  2,892,000  ha  Land 
dyrket  Areal  (rettest  1,534  der  dyrkes  med  Korn 
og  Rodfrugt)  og  med  ca.  250,000  større  og  min- 


kunne  svare  Regning;  men  saa  kan  den  ogsaa 
svare  sig.  Eksempelvis  kan,  som  udført  af  et 
herværende  Lastautomobilselskab,  anføres  føl¬ 
gende  Eksempler:  En  4-Tons  Automobil  har  fra 
Gasværkshavnen  i  Kjøbenhavn  til  en  Fabrik 
paa  det  yderste  Frederiksberg  kørt  84  Tons  Kul 
paa  3  Dage,  hvilket  giver  et  Gennemsnit  af  28 
Tons  pr.  Dag;  et  almindeligt  Vognmandslæs 
tager  ca.  2 Vs  Tons,  og  der  kan  køres  3  a  4  Læs 
pr.  Dag,  hvilket  giver  højst  10  Tons  pr.  Dag, 
altsaa:  En  4-Tons  Lastautomobil  præsterer  ca. 
3  Vognes  Arbejde.  En  saadan  kan  yderligere 


dre  Gaarde.  Det  er  derfor  om  end  ikke  ube¬ 
grænset,  saa  dog  en  hel  Del  Traktorer,  der  i 
gunstigste  Fald  vil  kunne  linde  Anvendelse  her 
i  Landet. 

Ogsaa  i  Byerne  er  Hesten  ved  at  blive  en 
Sjeldenhed.  Til  Stadskørsel  er  den  forlængst  af¬ 
løst  af  de  elegante  Luksusbiler,  og  ogsaa  til 
Vognmandskørsel  bruges  i  del  sidste  halve  Aar 
i  stigende  Grad  Lastbilen,  der  byder  en  lang 
Række  Fordele  fremfor  Heste  og  Vogn,  selv  om 
det  maa  erkendes,  at  den  endnu  ikke  kan  siges 
at  være  egnet  i  den  Grad  til  Enkeltmandskørsel, 
at  der  kan  være  Tale  om  at  erstatte  et  Par  end¬ 
sige  da  enhver  enkelt  lille  Arbejdsvogn  med 
Lastbiler.  Kun  ved  Stordrift,  og  navnlig  for 
Stor-Vognmandsforretninger,  der  sikrer  sig  for¬ 
nøden  teknisk  Assistance,  vil  denne  Driftsform 


fra  Havnen  til  en  Fabrik  paa  det  yderste  Frede¬ 
riksberg  køre  24  Tons  Papirmasse  pr.  Dag;  et 
Hestekøretøj  præsterer  i  samme  Tid  3  a  4  Læs 
a  højst  2  Tons,  hvilket  giver  højst  8  Tons,  alt¬ 
saa  atter:  En  4-Tons  Automobil  =  3  Vogne. 
Under  samme  Transport  kørte  en  6-Tons  Vogn 
med  en  4-Tons  Paahængsvogn  60  Tons  pr.  Dag 
(=  7  å  8  Heste-Vogne).  —  Endelig  kørte  en  6- 
Tons  Vogn  med  4-Tons  Paahængsvogn  20  Tons 
Frø  fra  Christianshavn  til  Glostrup  pr.  Dag;  et 
Hestekøretøj  kan  køre  et  Læs  å  højst  2  Tons 
pr.  Dag.  —  Taksten  for  denne  Kørsel  har  været 
Kr.  13,00  pr.  Ton  med  Motorvogn,  med  Heste¬ 
køretøj  vilde  det  blive  Kr.  25,00  pr.  Ton  og 
dertil  langsommere.  —  Det  tilføjes,  at  denne 
Takst  Kr.  13,00  pr.  Ton  er  billigere,  end  hvis 
Partiet  skulde  sendes  med  Jernbane  og  køres  til 
og  fra  Jernbanegaard ;  —  desuden  spares  saa 

Ulejlighed  og  Tid  med  at  arrangere  de  forskel¬ 
lige  Omladninger.  —  Som  det  vil  fremgaa  af 
samtlige  Eksempler  kan  altsaa  en  4-Tons  Auto¬ 
mobil  i  Byen  udføre  ligesaa  meget  Arbejde  pr. 
Dag  som  3  a  4  Hestekøretøjer,  medens  For¬ 
holdet  ved  Landture  og  over  længere  Distancer 
bliver  i  endnu  højere  Grad  i  Hestekøretøjernes 
Disfavør1).  Yderligere  udføres  af  en  6  Tons  Vogn 
med  en  4-Tons  Paahængsvogn  i  Byen  samme 
Arbejde  som  7  å  10  Spand  Heste,  medens  et 
saadant  Lasttog  paa  Landture  med  Held  kon¬ 
kurrerer  med  Jernbanetrafiken. 


været  en  af  de  Stødpuder,  som  det  engelske 
Samfund  kan  takke  for,  at  man  kom  over  Kri¬ 
sen,  og  som  sikkert  vil  sætte  sig  blivende  Spor 
i  Organiseringen  af  Landtrafiken. 

Et  Tilbageblik  netop  paa  Landtrafikens  Ud¬ 
viklingshistorie  i  det  hele  vil  overraske  ved  den 
Mangel  paa  Fremskridt,  der  karakteriserer  hele 
vor  historiske  Tid  indtil  Begyndelsen  af  forrige 
Aarhundrede.  Praktisk  taget  stod  man  Aar 
1830- — 40  næppe  højere  end  i  Perseres,  Romeres 
og  Grækeres  Dage.  Den  kgl.  Postgang  i  Per- 


Losning  til  Motortransport. 


Det  er  altsammen  Oplysninger,  der  taler  for 
sig  selv;  og  de  er  taget  ud  af  det  daglige  Liv 
herhjemme.  Som  her  saaledes  overalt  i  vore 
Nabolande  og  vel  ikke  mindst  paa  den  anden 
Side  Nordsøen  og  Atlanterhavet  —  Lastbilerne 
vinder  fortjent  Indpas.  Den  engelske  Jernbane¬ 
strejke  er  sluttet,  det  vilde  have  været  inter¬ 
essant  paa  nært  Hold  at  følge  den  Træk  for 
Træk  og  navnlig  efterforske,  hvilken  Rolle  Last¬ 
bilerne  har  spillet  i  denne  et  Samfunds  Kamp 
for  Livet.  Vi  skulde  tage  meget  fejl,  om  ikke 
netop  de  ved  Krigen  gjorte  Erfaringer  med  de 
store  Lastautomobilers  Anvendelse  og  Behand- 
lingsmaade  —  og  deres  Tilstedeværelse  - —  har 

*)  Samtlige  ovenanførte  Oplysninger  skyldes  Firmaet 
t> Altransport«,  Kj obenhavn. 


sien  paa  Kong  Darius’  Tid  stod,  tør  man  tro 
Herodot,  ikke  tilbage  for  det  17.  og  18.  Aarhun- 
dredes,  og  i  Vejbygning  gav  Romerne  sandelig 
ikke  Vejbygningslekniken  i  Begyndelsen  af  det 
19.  Aarhundrede  noget  efter.  Saa  kommer 
Damplokomotivet.  —  Fra  at  være  eneste  Færd- 
selsaare  bliver  Landevejene  Bifærdslens  og  Jern¬ 
banerne  Nr.  1.  Og  indtil  forrige  Aarhundredes 
sidste  Afsnit  er  Trafikens  Udvikling  kendetegnet 
ved  et  stedse  tættere  Jernbanenet  trukket  Jord¬ 
kloden  over.  —  Vi  staar  nu  ved  Enden  af  denne 
Udvikling.  En  Del  af  Fremtidens  Godstrafik  vil 
efter  alt  at  dømme  gaa  over  til  at  blive  Befor¬ 
dring  ad  Landeveje  med  Lastbiler.  Disse  kom¬ 
mer  f.  Eks.  frem,  hvor  Jernbanen  kun  ved 
uhyre  Bekostning  og  lange  Omveje  formaar  at 

stige  op.  Hvor  Banerne  standser,  fortsætter 
Bilerne,  og  selv  det  almindeligste  Landevejsbil¬ 
lede  ændres.  Det  er  som  ovenfor  eftervist  et 
Faktum,  at  man  i  Øjeblikket  med  de  gældende 
Godstakster  meget  ofte  vil  se  sin  Fordel  ved  at 
præstere  sine  Godstransporter  endog  over  lange 
Strækninger  og  i  fulde  Læs  —  med  Lastbiler, 
lige  saa  hurtigt  og  billigt  og  saaledes,  at  det 
foregaar  paa  de  for  Virksomheden  bekvemmeste 
Tidspunkter. 

Forbrændingsmotorerne  staar  da  —  til  Søs 
som  paa  Landjorden  —  midt  i  et  nyt  Fremstød, 
og  det  er  her  de  svære  Automobiler,  der  fører 
an,  baade  saadanne,  der  trækker  Ploven  gennem 
Jorden  og  de,  der  drager  de  tunge  Læs  gennem 
Gaderne  og  ad  Vejene. 

For  dansk  Industri  er  denne  Udvikling  af 
dobbelt  Betydning,  nemlig  dels  ved  den  Lettelse, 
den  n}re  Transportform  betyder,  dels  ved  det 
Marked  for  ny  Produktion,  der  her  aabnes.  — 
Forbavsende  vil  det  jo  være,  om  vort  Land,  der 
bar  præsteret  de  første  søgaaende  Dieselmotorer 
og  sikkert  de  bedste  smaa  Forbrændingsmotorer 
(f.  Eks.  til  Fiskerbaade),  ikke  ogsaa  skulde  kunne 
følge  med,  naar  det  drejer  sig  om  at  fremstille 
de  fornødne  Motorer  samt  Karosserier  til  Land¬ 
brugsmaskiner  og  mekaniske  Arbejdsvogne. 


□□□□□□ 


Ingeniør  Albert  Jacobsen. 

Atter  har  Døden  formindsket  den  Kreds  af 
Mænd,  der  under  Krigsaarene,  knyttet  til  vore 
Erhvervsorganisationer,  har  udført  et  Arbejde  i 
det  Almenes  Interesse,  idet  Ingeniør,  cand.  polyt. 
Albert  Jacobsen  er  afgaaet  ved  Døden  i  en  Alder 


af  54  Aar.  Dødsaarsagen  var  en  Lungebetæn¬ 
delse. 

Det  er  ikke  her  Stedet  at  give  en  indgaaende 
Oversigt  over  det  store  og  dygtige  Arbejde,  som 
Ingeniør  Jacobsen  i  sin  Stilling  indenfor  vor 
Statsbaneadministration  udførte  til  Gavn  for 
dansk  Teknik  og  til  Ære  for  dansk  Ingeniør¬ 
videnskab.  Vi  skal  blot  minde  om,  at  Ingeniør 
Jacobsen  ikke  skaanede  sig  selv,  da  Industri- 
raadet  i  Begyndelsen  af  1918  paa  Grund  af  den 
faretruende  Situation  med  Hensyn  til  Landets 
Forsyning  med  Smøreolie  nedsatte  sit  Smøreolie¬ 
udvalg,  men  efterkom  den  til  ham  rettede  Op¬ 
fordring  om  al  indtræde  i  Udvalget. 

Ingeniør  Jacobsen  var  utrættelig  i  sit  Arbejde 
indenfor  dette  Udvalg,  og  hans  utallige  Forsøg 
med  de  mange  forskellige  Olieblandinger,  som 
man  var  henvist  til  at  benytte,  blev  af  grund¬ 
læggende  Betydning  for  Udvalgets  Dispositioner 
og  medvirkende  til  dets  betydningsfulde  Arbejde. 
Med  sin  store  faglige  Dygtighed  og  Arbejdsevne 
forbandt  Ingeniør  Jacobsen  tillige  en  overordent¬ 
lig  vindende  Karakter,  og  hans  Minde  vil  blive 
bevaret  i  Taknemlighed  blandt  alle,  der  er  kom¬ 
met  i  Berøring  med  ham  i  hans  Arbejde. 

□□□□□□ 

Industrilandet  Norge. 

Et  interessant  Overblik  over  Norges 
økonomiske  og  industrielle  Stilling. 

» Industrilandet  Norge«,  Aschehougs  Forlag,  Krisliania. 

I  Forordet  til  denne  Bog,  som  er  udarbejdet  af 
Direktør  i  Norges  Industriforbund  L.  D.  Aarflot  og 
Kontorchef  i  Bjergverkernes  Landssammenslutning 
N.  W.  Rogslad,  forklarer  Forfatterne,  at  Bogens  Frem¬ 
komst  skyldes  den  Erfaring,  »som  de  fleste  af  vore 
Industridrivende  har  gjort,  at  den  Rolle,  Industrien 
spiller  i  vort  økonomiske  og  sociale  Liv,  er  for  lidt 
kendt  af  Offentligheden«.  1  et  Land  med  en  saa  ung 
Industri  som  Norges  er  Industriens  Betydning  næppe 
gaaet  op  for  Landet  i  sin  Helhed,  og  da  denne  Uviden¬ 
hed  let  kan  avle  Fjendskab  mod  berettigede  Krav  fra 
Industriens  Side,  forstaar  man  hvorfor  Bogen  er  frem¬ 
kommet  og  forstaar  tillige,  at  Forfatternes  indledende 
Ord  med  lige  saa  stor  Ret  kunde  have  haft  Danmark 
som  Norge  til  Genstand,  og  at  vi  derfor  endnu  lider 
under  Savnet  af  en  Haandbog,  som  den  de  norske 
Forfattere  her  har  udarbejdet. 

Den  industrielle  Udvikling,  hvis  Hast  har  været 
mindst  lige  saa  stor  i  Norge  som  andre  Steder,  op¬ 
lyses  ved  forskellige  Tabelopstillinger,  som  sammen¬ 
fattes  i  nedenstaaende  talende  Række,  bestaaende  af 
de  vigtigste  Procenttal,  der  omhandler  Stigninger  fra 
1897 — 1915  paa  forskellige  Omraader. 

Procentvis  Stigning 
1897  — 1915 


Folkemængde .  16  pCt. 

Antal  industrielle  Arbejdere .  95  » 

Antal  industrielle  Bedrifter .  74  » 

Antal  HK.  anvendt  i  Industrien.. .  415  » 

Eksport  af  Industri- Produkter .  595  » 

Hele  Befolkningens  anslaaede  Indtægt.  .  .  158  » 

Udbetalt  Arbejdsløn  i  Industrien .  235  » 


Denne  Række  Tal  viser  med  slaaende  Nøgternhed 
hele  den  Udvikling,  som  har  bragt  Norges  Industri 
frem  til  at  blive  Landets  mest  betydende  Erhverv, 
men  denne  Kendsgerning  belyses  iøvrigt  paa  endnu 
mange  flere  Maader.  Befolkningsstatistiken  fra  1910 
viser,  at  20,5  pCt.  af  Landets  Befolkning  henhørte 
under  Erhvervsrubriken:  Industri  og  Bjergværksdrift, 
med  kun  det  huslige  Arbejdes  24,7  pCt.  af  Befolkningen 
som  større  Erhvervsgruppe.  Dette  skulde  altsaa  om¬ 
trentlig  sige,  at  Industrien  bidrog  med  20  pCt.  til 
Nationalindtægten,  men  ser  man  paa  Perioden  1910—13 
og  den  i  dette  Tidsrum  stedfundne  Udvikling  paa 
spredte  Omraader,  faar  man  følgende  Tal: 


Samlet  Eksportværdi  af  norske 

1910 
Mili.  Kr. 

1913 
Miil.  Kr. 

Stigning 

pCt. 

Varer . 

283 

393 

39 

Værdi  af  Industrieksport . 

119 

194 

63 

Samlet  Importværdi . 

Værdi  af  Import  af  Produktions- 

402 

552 

37 

fornødenheder  . 

146 

220 

51 

Udbetalt  Arbejdsløn  i  Industrien 

193 

299 

55 

Værdien  af  Landets  Høstudbytte 

201 

222 

10 

Den  stærkere  Stigning  er  overalt  at  linde  ved  Indu¬ 
striens  Navn  og  betyder,  at  i  1913  var  Industrien  oppe 
paa  at  bidrage  med  over  7«  til  den  samlede  National¬ 
indtægt.  Flere  Tal  kan  anføres:  Jordpriserne  i  Brats- 
berg  og  Buskerud  Amter,  hvor  den  industrielle  Ud¬ 
vikling  har  været  særlig  stor,  stiger  fra  1907 — 13  med 
henholdsvis  44  og  38,5  pCt.,  hele  Landets  gennemsnit¬ 
lige  Jordpriser  med  kun  31,2  pCt.  Indtægter  og  For¬ 
muer,  opgjort  for  16  Herreder,  hvor  Industrien  er 
trængt  ind,  viser  Stigninger  fra  1900—1912  paa  188,2 
og  144,5  pCt.,  Landets  øvrige  Herreder  naar  kun  op 
til  69,3  pCt.  og  91,4  pCt. 

Efter  saaledes  at  have  paavist  Udviklingen  gaar 
Forfatterne  over  til  at  undersøge  Spørgsmaalet  om, 
i  hvor  stor  Udstrækning  Industrien  er  i  Stand  til  at 
dække  det  hjemlige  Forbrug.  De  vigtigste  Industri¬ 
grene,  som  arbejder  for  indenlandsk  Marked  og  maa 
hente  deres  Raastoffer  og  Halvfabrikata  udefra,  er 
Jern-  og  Metal-,  Nærings-  og  Nydelsesmiddels-  samt 
Tekstilindustrien.  Hver  af  disse  behandles  for  sig,  og 
der  udtales  begrundet  Haab  om,  at  man  snart  paa 
disse  Omraader  kan  staa  selvhjulpet.  Industriens  An¬ 
del  i  Handelsbalancen  undersøges  indgaaende  for  en 
stor  Mængde  Varers  Vedkommende;  her  skal  kun 
omtales,  at  Industriens  Part  i  den  samlede  Eksport¬ 
værdi  af  norske  Varer  fra  70’ernes  Slutning  og  til 
1916  er  steget  fra  at  være  11,2  pCt.  til  over  Halvdelen, 
nemlig  55  pCt. 

Fremtiden  ligger  jo  stadig  hen  i  det  uvisse,  og  det 
er  derfor  kun  Bemærkninger  holdt  i  en  vid  Alminde¬ 
lighed,  de  norske  Forfattere  kan  komme  med  om 
Industriens  Udviklingsmuligheder.  Norge  er  i  Besid¬ 
delse  af  Træ  (skønt  dets  Skovrigdom  iøvrigt  menes 


at  være  overvurderet),  Malme  og  Fisk  —  som  dets  ho¬ 
vedsagelige  Raastoffer.  Hvad  Drivkraften  angaar,  er 
Landet  mere  og  mere  i  Stand  til  at  frigøre  sig  for  de 
dyre  Kul  og  benytte  Vandfaldenes  Kraft  i  Stedet.  Alle¬ 
rede  i  1914  var  800  000  HK.  af  de  930  000  HK.,  som  In¬ 
dustrien  anvendte,  frembragt  ved  Vandkraft.  Men 
medens  Landet  saaledes  kan  glæde  sig  over  Besiddel¬ 
sen  af  vigtige  Raastoffer  og  en  uudtømmelig  Kraft¬ 
kilde,  ser  det  sortere  ud  med  Arbejdskraften.  Om  den 
lyder  Klagerne  ganske  som  herhjemme.  Der  arbejdes 
for  lidt,  for  daarligt  og  for  dyrt  til,  at  Landet  kan 
klare  sig  med  Held  paa  Verdensmarkedet.  Af  den 
Kapital,  den  norske  Industri  arbejder  med,  faar  man 
et  Billede  gennem  Opgørelser  over  den  samlede  ind¬ 
betalte  Aktiekapital  i  Industrien,  som  fra  1913  til  1917 
er  steget  fra  357  til  782  Miil.  Kr.  Dertil  kommer  saa 
et  Antal  Bedrifter  paa  private  Hænder,  om  hvis  Kapi¬ 
tal  man  ingen  Oplysninger  har.  Særlig  under  Krigen 
er  der  tilflydt  norsk  Industri  store  Kapitaler,  og  man 
maa  være  klar  over,  at  denne  Flod  vil  ebbe  ud  i  roli¬ 
gere  Tider. 

Afsætningsmulighederne  bestemmes  i  første  Række 
af  Stormagternes  Handelspolitik,  som  det  ikke  er  mu¬ 
ligt  at  spaa  om,  men  ogsaa  af  Landets  eget  Kommu¬ 
nikationsvæsen,  hvis  Udvikling  derfor  er  af  største 
Betydning  for  Udnyttelsen  af  de  Produktionsbetingel¬ 
ser,  som  forefindes. 

Den  sidste  Halvdel  af  Haandbogen  drejer  sig  om 
»Industrien  og  Samfundet«.  Først  behandles  den  nor¬ 
ske  Koncessionslovgivning,  der  heldigt  har  hjulpet 
den  indenrigske  Kapital  mod  at  blive  overfløjet  af  den 
fremmede,  men  samtidig  —  ved  en  Bestemmelse  om 
vederlagsfri  Overdragelse  til  Staten  af  Vandkraftanlæg 
efter  Koncessionens  Udløb  —  stiller  Industrien  usik¬ 
kert  og  svækker  dens  Konkurrenceevne.  Og  herefter 
gaar  Forfatterne  over  til  den  aktuelle  Udbyttedelings- 
lære.  De  ser  Tankens  ideelle  Værdi  —  Arbejderne  ikke 
længere  modvillige,  Arbejdsgiverne  ikke  længere  mis¬ 
tænksomme.  Men  Vanskelighederne  taarner  sig  allige¬ 
vel  op.  Gennemførelsen  er  vanskelig,  hvis  Arbejderne 
ikke  samtidig  faar  Adgang  til  at  gaa  Regnskaberne 
efter.  Arbejderne  vil  føle  sig  forurettede,  naar  magre 
Aar  kommer  efter  fede.  De  vil  dernæst  ikke  længere 
saa  let  kunne  flytte  fra  Bedrift  til  Bedrift,  der  vil  ska¬ 
bes  et  Baand,  som  knytter  dem  stærkt  til  netop  den 
Fabrik,  hvor  de  arbejder,  hvilket  vil  være  til  Fordel, 
men  samtidig  vil  svække  Fagorganisationerne,  og  da 
sandsynligt  blive  modarbejdet  af  disse.  Kapitalen  vil 
klage  over  ogsaa  at  skulle  dele  Udbyttet  i  de  Aar, 
hvor  det  er  rent  minimalt.  De  Steder,  hvor  der  an¬ 
vendes  faa  Arbejdere,  mens  Bedriftens  Kapital  og  Ud¬ 
bytte  er  stort,  vil  Arbejderne  blive  lønnet  langt  højere 
end  de  Steder,  hvor  det  modsatte  er  Tilfældet.  Alle 
disse  Vanskeligheder  gør  Tiltroen  til  Systemet  ringe, 
men  det  staar  dog  stadig  som  en  Mulighed,  der  under 
en  eller  anden  Form,  som  har  faaet  Bugt  med  Van¬ 
skelighederne,  kan  gøre  sin  Nytte.  —  Taylor-Syste- 
met  omtales  og  anbefales  som  stærkt  tiltrængt  i  Nor¬ 
ges  unge,  traditionsløse  Industri.  Tekniske  Skoler  og 
Tegneskoler  omtales,  og  der  slaas  til  Lyd  for  en  Indu¬ 
strihøjskole.  Boligsagen  berøres,  ligeledes  Sociallov¬ 
givningen,  men  F'orfatternes  Interesse  samler  sig  dog 

særlig  om  Spørgsmaalet  »Industriens  Socialisering«. 
Det  er  jo  ikke  saaledes,  at  Arbejderne  i  Øjeblikket 
ingen  Indflydelse  bar  paa  Bedriftledelsen.  Forfatterne 
siger,  at  »i  Virkeligbeden  sikrer  Arbejderbeskyttelses¬ 
loven,  Arbejdsreglementerne  og  Tarifoverenskomsterne 
de  norske  Arbejdere  en  ikke  ubetydelig  Andel  i  Ledel¬ 
sen«.  Denne  Andel  i  Ledelsen  har  maaske  størst  Be¬ 
tydning  for  Tillidsmændenes  Vedkommende  —  denne 
Institution  er  jo  et  stort  Skridt  henimod  Whitley-Sy- 
stemet.  Paa  Baggrund  af  denne  Tilstand  belyses  de 
norske  Syndikalisters  Krav.  De  er  ganske  taabelige, 
bl.  a.  Forslaget  til  Prisernes  Fastsættelse,  der  i  al 
Simpelhed  gaar  ud  paa,  at  det  i  Varen  nedlagte  Ar¬ 
bejde  skal  være  Maal  for  Prisen.  Det  vilde  kræve 
en  artig  Toldbeskyttelse  som  første  Konsekvens.  Her¬ 
imod  stiller  saa  Ilaandbogens  Forfattere  deres  For¬ 
slag,  som  gaar  ud  paa  at  bygge  videre  paa  det  fore¬ 
liggende  Grundlag,  specielt  Tillidsmandsinstitutionen, 
ved  at  skabe  Fællesraad,  der  offentligt  indregistreres 
og  anerkendes  og  som  danner  Mellemled  mellem  Fa¬ 
brikstilsyn  og  Arbejdsgiver  samt  Arbejder.  Nogen 
afgørende  Myndighed  ønsker  Forfatterne  ikke  disse 
Raad  tillagt,  men  de  tror,  at  de  vil  kunne  ordne  flere 
praktiske  Spørgsmaal  og  være  en  Hindring  mod,  at 
der  opstaar  Konflikter. 

»Industrilandet  Norge«  gennemgaar  paa  et  halv¬ 
andet  Hundrede  Sider  de  Spørgsmaal,  vi  her  lige  har 
kunnet  nævne.  Et  saadant  kalejdoskopisk  Billede  for¬ 
drer  en  Genstand,  der  er  levende  og  stærk,  som  den 
unge  norske  Industri,  men  ogsaa  en  lignende  Haand- 
bog  i  »Industrilandet  Danmark«  vilde  kunne  gøres 
til  saa  interessant  og  nyttig  en  Bog  som  nogen. 

H.  IC. 

anaaaa 

Sveriges  Udenrigshandel. 

Nationaløkonomisk  Ny-Orientering. 

I  Anledning  af  den  svenske  Messe  1919  udsendte 
»Teknisk  Tidsskrift«  et  Ekstranumer,  hvor  bl.  a. 
Spørgsmaalet  om  »Nogle  Udviklingslinier  i  Sveriges 
udenlandske  Handelsforbindelser«  har  Interesse.  Ar¬ 
tiklen  drejer  sig  i  korte  Træk  om:  Hvad  Sverige  be¬ 
høver  at  importere,  og  hvor  denne  Import,  under 
Hensyn  til  Sveriges  Behov  af  Eksportmarked,  bedst 
bør  tages  fra.  (Se  iøvrigt  nedenstaaende  Omsætnings¬ 
liste  for  Aaret  1913  —  sidste  »Fredsaar«): 


Import.  Mili.  Kr. 

Stenkul .  89 

Kaffe .  39 

Hvede .  30 

Bomuld .  26 

Huder  og  Skind,  uberedte .  24 

Oliekager .  21 

Uld .  19 

Belysningsolie .  17 

Koks .  14 

Ivautschuk  og  Arbejder  deraf .  14 

Kunstgødning,  ikke  animalsk .  13 

Fisk,  saltet  el.  nedlagt,  tør  el.  røget .  13 

Frø .  13 

Tobak .  12 

Kobber,  ubearbejdet .  12 

Rest .  283 

639  Mili.  Kr. 


Eksport.  Miil.  Kr. 

Planker.  Brædder  m.  m.,  uhøvlede .  121 

Papirmasse .  100 

Jernmalm .  69 

Smør .  42 

Papir .  38 

Bjælker  og  andet  varmvalset  Jern .  30 

Brædder,  høvlede .  25 

Bjælker,  Spær,  Sveller,  Tømmer,  Pitprops  m.  m.  20 

Raajern .  18 

Tændstikker  .  16 

Sten,  Granit,  ubearbejdet  og  bearbejdet....  16 

Huder  og  Skind .  15 

Centrifuger .  15 

Kreaturer .  15 

Loddemetaller .  11 

Rest .  266 

Hele  Eksporten...  817  Miil.  Kr. 


Det  er  saa  dette  Materiale,  der  grundigt  kommen¬ 
teres  i  en  længere  indgaaende  Artikel. 

Først  gøres  der  Rede  for  Importen,  der  for  Sten¬ 
kullenes  Vedkommende  i  1913  udgjorde  4,9  Mili.  ts., 
af  hvilke  ikke  mindre  end  4,7  Mili.  kom  fra  England. 
Indførslen  af  Koks  fordelte  sig  med  261  000  ts.  fra 
England  og  210  000  fra  Tyskland. 

Om  Kaffen  meddeles  det,  at  ca.  Halvparten  indføres 
direkte  fra  Sydamerika  (Brasilien),  den  anden  Halv¬ 
part  over  Tyskland,  Danmark  og  Holland. 

Der  gøres  derpaa  grundigt  Rede  for  Hvedeimporten, 
der  i  paagældende  Aar  præsteredes,  Jor  Trediepartens 
Vedkommende  fra  Rusland,  en  Del  mindre  fra  Tysk¬ 
land  (godt  Vs),  medens  Vs  kom  fra  Danmark  —  Resten 
fra  Britisk  Ostindien,  U.  S.  A.  og  Argentina.  Der  til¬ 
føjes,  at  af  de  nævnte  Lande  er  Tyskland  og  Danmark 
selv  hvedeimporterende,  hvorfor  den  Del  af  Importen, 
der  kommer  herfra,  »tør  betragtes  som  indirekte«.  — 
Den  egentlige  Leverandør  er  Sydamerika. 

Paa  lignende  Maade  fortsættes.  Baade  Oliekager, 
Kunstgødning  osv.  osv.  gennemgaas  omhyggeligt,  idet 
det  nøje  eftervises,  hvorfra  Importen  stammer,  og  om 
den  er  direkte  eller  indirekte. 

Og  derpaa  hedder  det: 

»Af  det  foregaaende  fremgaar  det,  at  et  Flertal  af 
de  importerede  Varer  produceres  i  Sydamerika,  Rus¬ 
land  og  de  baltiske  Stater«,  hvorpaa  det  fastslaas  »at 
de  baltiske  Randstater  ikke  i  den  nærmeste  Fremtid 
tør  regnes  som  eksporterende,  hvorimod  de  til  Stadig¬ 
hed  er  Aftagere  af  svenske  Eksportprodukter.  Naar 
mere  normale  Forhold  indtræder,  vil  imidlertid  Rus¬ 
land  og  Østersøstaterne  blive  Sveriges  naturlige  Leve¬ 
randører  af  Jordbrugsprodukter,  og  her  navnlig  Korn.« 

Rent  bortset,  at  det  i  Øjeblikket  er  nødvendigt  og 
maaske  ved  enkelte  Lejligheder  muligt  under  det  la¬ 
vere  Prisniveau  i  Sydamerika  at  importere  Hvede 
derfra,  saa  vil  alene  den  korte  Fragt  utvivlsomt  sikre 
Østersøstaterne  en  priviligeret  Stilling  blandt  Sveriges 
Hvedeimportører,  —  vel  at  mærke  i  Fremtiden. 

Artiklen  gaar  derpaa  over  til  at  behandle  Sveriges 
Eksport  og  gør  opmærksom  paa,  at  den  i  1913  væsent¬ 
ligst  var  Trævarer  (over  Fjerdeparten  af  hele  Ekspor¬ 
ten),  Papirmasse,  Papir,  Jern  og  Staal,  samt  Hel-  og 
Halvfabrikata  heraf.  Der  tilføjes:  »desuden  ekspor¬ 
terer  Sverige  Smør,  Tændstikker,  Sten,  Huder  og  Skind 
samt  Kreaturer«.  En  Række  vigtige  Oplysninger,  Sve¬ 
riges  Eksport  og  Import  vedrørende,  samt  de  paagæl- 

dende  Tals  Betydning  for  Sverige,  respektive  de  nævnte 
Lande,  fremgaar  af  et  større  Tabelværk,  udgivet  af 
Sekretæren  i  Kgl.  Kommercekollegium,  Hr.  H.  von 
Zeipel.  Det  vil  dog  føre  for  vidt  at  gengive  dette 
her,  ja,  blot  at  kommentere  det  grundigt.  Af  Kom¬ 
mentarerne  skal  kun  anføres  nogle  i  denne  Sammen¬ 
hæng  interessante  Bemærkninger  om  Sveriges  vigtigste 
Eksportartikel,  nemlig  Trævarer.  —  Denne  Eksport 
udgjorde  i  1913  for  138  Miil.  Kroner  savskaarne  og 
for  57  Mili.  Kroner  yderligere  bearbejdede  Trævarer, 
medens  der  eksporteredes  for  21  Miil.  Kroner  ubear¬ 
bejdede  Tømmerstokke.  Hovedaftager  er  England, 
der  tager  en  Trediedel  af  hele  Eksporten,  hvorimod 
Frankrig,  Tyskland  og  Danmark  hver  tager  en  Ottende¬ 
del.  De  nævnte  Lande  aftager  med  andre  Ord  ca.  2 
Trediedel  af  hele  Sveriges  Træeksport.  —  I  kommende 
Tider  maa  Sverige  regne  med  al  faa  et  yderligere  Af¬ 
sætningsmarked  i  England,  idet  dette  Land  før  Krigen 
dækkede  Halvparten  af  sit  Behov  fra  Rusland.  Sveri¬ 
ges  øvrige  Konkurrenter  var  Kanada  og  De  Forenede 
Stater.  Medens  Rusland  som  sagt  ikke  vil  kunne  kon¬ 
kurrere  i  Fremtiden,  er  det  klart,  at  England  vil  være 
i  høj  Grad  tilbøjelig  til  at  begunstige  Kanada  som 
Leverandør. 

Gaar  man  videre  og  undersøger  andre  Landes  Be¬ 
hov  af  Træ,  saa  viser  det  sig  over  en  Bank,  at  det 
allevegne  er  Rusland,  der  er  Hovedleverandør.  Arbej¬ 
des  der  nu  paa  langt  Sigt  i  Sverige,  maa  man  altsaa 
i  dette  Land  regne  med  Rusland  paa  2  Ledder  i  kom¬ 
mende  Tider;  dels  som  Leverandør  af  Korn,  dels  som 
Konkurrent  i  Træbranehen.  Den  eneste  Form,  under 
hvilken  Sverige  vil  kunne  optræde  som  Leverandør 
til  Rusland,  er  i  Konkurrencen  med  Finland  som 
Leverandør  af  Træmasse,  og  med  De  Forenede  Stater 
som  Leverandør  til  Rusland  af  Arbejdsmaskiner,  thi 
trods  en  stor,  hjemlig  og  leveringsdygtig  Maskin¬ 
industri  maatte  Rusland  før  Krigen  importere  for 
over  1  630  Miil.  Rubler  alene  af  denne  Vare.  Hvis  der 
derfor  turde  regnes  med  rolige  og  ordnede  Forhold 
blot  i  en  nærmere  Fremtid,  vilde  Rusland  formentlig 
om  faa  Aar  være  Aftager  for  ca.  1  å  2  Milliarder  Kro¬ 
ner  alene  af  Landbrugsmaskiner.  —  De  mindre  Fragt¬ 
omkostninger  vil  selvfølgelig  støtte  Sveriges  Forhaab- 
ninger  om  at  kunne  bemægtige  sig  Størsteparten  af 
dette  Marked,  hvis  det  da  ikke  tilfalder  —  Tyskland! 

Artiklen  fastslaar  derfor,  hvad  iøvrigt  det  i  1917  i 
Moskva  oprettede  svenske  Handelsraad  officielt  har 
udtalt,  at  hvorledes  Fremtiden  end  kommer  til  at 
gestalte  sig,  saa  er  et  temmelig  sikkert,  og  det  er,  at 
Sverige  i  stor  Udstrækning  bør  tilpasse  sig  efter  det 
russiske  Markeds  Krav,  og  vil  da  antagelig  —  uanset 
hvilken  Udgang  der  bliver  af  politiske  og  økonomiske 
Kriser  —  her  have  en  Aftager  at  bjdte  Varer  med,  der 
kan  forbruge  ubegrænsede  Kvantiteter. 

Paa  lignende  Maade  behandles  derpaa  Sveriges  For¬ 
hold  til  Sydamerika,  det  synes  her  noget  mindre  sand¬ 
synligt,  at  Sverige  skulde  kunne  regne  med  et  større 
Marked  for  Maskiner  (f.  Eks.  Argentina  og  Brasilien). 
Det  vil  formentlig  være  nærliggende  her  at  regne  med 
Nordamerika  som  Hovedleverandør.  Og  Konklusio¬ 
nen,  at  Sverige  derfor  »tør  regne  med  at  have  større 
Muligheder  for  at  øge  Vareudbyttet  ad  denne  Vej  med 


Brasilien«,  synes  ikke  stærkt  underbygget  i  Artiklen. 
Men  det  er  ogsaa  overllødigt,  thi  sikkert  er  det,  at 
Sverige  omtrent  ene  dækker  dette  Lands  Forbrug  af 
Papirmasse,  og  det  er  nok.  —  En  anden  Artikel,  som 
man  i  Sverige  venter  sig  meget  af  som  Eksportvare 
til  Sydamerika,  er  Cement.  Men  navnlig  herom  turde 
det  maaske  gælde,  at  det  vilde  være  uforsigtigt  at 
fæstne  for  megen  Lid  til  selv  meget  grundige  Under¬ 
søgelser,  ene  af  Afsætningsmuligheder,  da  Brændsels- 
spørgsmaalet,  der  spiller  en  ganske  afgørende  Rolle 
for  Produktionsmulighederne,  sikkert  i  Øjeblikket  ikke 
er  til  at  overse. 

Hele  den  ovenfor  i  stærkt  sammentrængt  Form  gen¬ 
givne  Udredning  af  svenske  Forhold,  konkluderer  i 
følgende: 

Hvert  Land  indretter  sig  bedst,  naar  man  indretter 
sin  Handel  som  en  Vareudveksling.  Med  England  er 
dette  i  god  Gænge:  Kul  mod  Træ.  Men  Sverige  skal 
og  bør  arbejde  yderligere  for  at  udvikle  sine  Handels¬ 
forbindelser,  navnlig  med  Rusland,  de  baltiske  Stater 
samt  Sydamerika,  fordi  det  ogsaa  her  vil  være  muligt 
al  præstere  en  direkte  Vareudveksling. 

Ræsonnementet  er  altsaa  kort  udtrykt  dette:  Hvor 
jeg  leverer  min  Eksport,  bør  jeg  om  muligt  aftage 
min  Import.  Angaaende  Sydamerika  knytter  Forvent¬ 
ningerne  om  Vareudvekslingens  Stigen  sig  utvivlsomt 
stærkt  til  den  direkte  Dampskibsforbindelse,  som  er 
tilvejebragt  med  Brasilien  og  Argentina,  og  som  stadig 
udvikles,  ved  hvilken  det  bliver  muligt  at  slippe  for 
»Mellemhandelen«. 

□□□□ao 

Videnskab  og  Valuta. 

I  Anledning  af  vor  Meningsudveksling  med  »Finans- 
tidende«  om  Valutakursernes  Betydning  anmoder  sidst¬ 
nævnte  Blad  i  sit  Nr.  af  8.  Oktober  os  om  at  oplyse, 
hvor  stor  en  Del  af  vor  samlede  Import  der  skyldes 
den  »gennem  Valutaen  begunstigede  tyske  Import«.  »Fi- 
nanstidende«  har  som  bekendt  gjort  sig  til  Talsmand  for 
den  Mening,  at  Valutakursen  saa  at  sige  intet  havde 
at  betyde  for  Importen,  i  al  Fald  ikke  den  lave  tyske 
Valutakurs,  og  at  Konkurrencefaren  kom  vestfra  og 
ikke  sydfra.  Vi  protesterede  ud  fra  vort  Kendskab  til 
vore  industrielle  Konkurrenceforhold  mod  denne  An¬ 
tagelse  og  tillod  os  paa  et  tidligt  Tidspunkt  at  advare 
mod  Virkningerne  af  den  abnorme  tyske  Valutakurs, 
idet  vi  søgte  Finansvidcnskabens  Støtte  hertil.  Det  for- 
bauser  os  derfor  i  nogen  Grad,  at  »Finanstidende«  nu 
anmoder  os  om  at  oplyse,  hvor  stor  den  tyske  Import 
er,  thi  vi  gik  ud  fra,  at  det  netop  var  med  disse  Tal 
i  Hænde,  at  »Finanstidende«  fremsatte  sine  Postulater. 
For  vort  Vedkommende  maa  vi  tilstaa,  at  vi  hidtil 
ikke  har  raadet  over  Importstatistiken,  idet  vi  kun 
har  erfaret  de  forskellige  Virkninger  rundt  om  i  vor 
Industri.  Ved  særlig  Velvilje  fra  Det  statistiske  De¬ 
partement  ser  vi  os  imidlertid  nu  i  Stand  til  at  op¬ 
lyse,  at  den  samlede  Indførsel  fra  Tyskland  i  det  .før¬ 
ste  Halvaar  af  indeværende  Aar  havde  en  Værdi  af 
ca.  130  Mili.  Kr.,  altsaa  svarende  til  en  Eksportværdi 
af  op  imod  l/s  Milliard  Mark,  idet  Importen  er  sti- 

geade  fra  Maaned  til  Maaned.  Den  tidligere  store  Post 
i  dette  Regnskab,  nemlig  Kul,  Koks  og  lignende,  ud¬ 
gør  nu  for  nævnte  Periode  kun  ca.  16  Mili.  Kr.,  me¬ 
dens  Resten  af  Importen  væsentlig  ligger  paa  de  in¬ 
dustrielle  Omraader.  Den  herved  skabte  Konkurrence 
er  saaledes  ingenlunde  betydningsløs,  og  navnlig  ikke 
naar  den  repræsenterer  Underbud  helt  ned  til  Vs  af 
Fremstillingsomkostningerne  i  den  danske  Produktion 
netop  paa  Grund  af  Valutaen.  Hertil  kommer,  at  Be¬ 
vægelsen  jo  først  i  de  seneste  Maaneder  bar  taget 
egentlig  Fart  og  vokser  Dag  for  Dag,  idet  Folk  nu 
omsætter  deres  ellers  urealisable  Mark  i  Varer,  der 
saa  tages  hjem,  saaledes  at  Aarets  anden  Halvdel  sik¬ 
kert  vil  opvise  betydelig  større  Tal  end  den  første. 
Yderligere  er  at  sige,  at  Importstatistiken  jo  kun  er 
et  daarligt  Kriterium  til  Belysning  af  den  Skade,  den 
tyske  Konkurrence  volder  det  indenlandske  Arbejde  i 
Øjeblikket,  idet  de  Tilbud,  der  nu  er  fremme  og  som 
indeholder  saa  ødelæggende  Priser,  jo  først  vil  sætte 
sig  Spor  i  Importstatistiken  adskillig  senere,  medens 
de  allerede  nu  øver  deres  Virkning  paa  vor  Industri, 
og  det  baade  paa  Hjemmemarkedet  og  paa  Ekspor¬ 
tens  Omraader. 

Vi  har  tidligere  gjort  »Finanstidende«  opmærksom 
paa,  at  baade  Frankrig,  Belgien  og  navnlig  England 
traf  effektive  Foranstaltninger  for  at  imødegaa  den 
skadelige  Virkning  af  den  valutabegunstigede  tyske 
Import,  og  vi  kan  idag  yderligere  tilføje,  at  Problemet 
ogsaa  er  særdeles  brændende  i  Schweiz,  hvor  Tysk¬ 
land  i  Øjeblikket  tilbyder  Varer  fra  Møbelindustrien, 
Papirindustrien,  den  elektrotekniske  Industri,  Værk¬ 
tøjs-  og  Redskabsindustrien,  Maskinindustrien  m.  m. 
til  saadanne  Priser,  at  de  omregnet  i  schweizisk  Mønt 
kun  udgør  en  Brøkdel  af  Fremstillingsomkostningerne 
for  de  samme  Artikler  i  Schweiz.  Spørgsmaalet  er  da 
i  dette  Land  for  Tiden  Genstand  for  Forbundsraadets 
særlige  Opmærksomhed,  og  det  ser  ud  til,  at  man  i 
Regeringskredse  er  forberedt  paa  at  maatte  gribe  ak¬ 
tivt  ind.  Man  regner  endog  med  en  midlertidig  Luk¬ 
ning  af  den  schweiziske  Grænse. 

Baade  disse  Forhold  og  vor  egen  Situation  giver 
os  da  den  faste  Overbevisning,  at  vi  herhjemme  ikke 
vedblivende  kan  staa  ligegyldige  overfor  Problemet, 
og  vi  vægrer  os  da  ogsaa  ved  at  tro,  at  »Finanstidende« 
virkelig  kan  have  ment,  hvad  det  skrev  om  disse 
Forhold. 

□□□□□□ 

Reklame  og  nationale  Interesser. 

I  Anledning  af  Artiklen  »Vort  Lykkeland«  i  vort 
sidste  Numer  har  Redaktionen  af  »Maskinhandler¬ 
bladet«  sendt  os  en  Redegørelse,  af  hvilken  fremgaar, 
at  Bladet  mod  sin  Vilje  har  givet  Plads  for  den  nævnte, 
lidet  tiltalende  Form  for  udenlandsk  Reklame,  lige¬ 
som  Bladet  betoner,  at  det  selvfølgelig  ikke  ønsker  at 
favorisere  den  udenlandske  Industri  og  meget  vel  ind¬ 
ser  Betydningen  af  den  indenlandske  Produktion  for 
vor  Handelsstand. 

Samtidig  med  at  »Maskinhandlerbladet«  saaledes 
erklærer  sig  enig  med  »Tidsskrift  for  Industri«  i  det 
uheldige  i  det  paatalte  Forhold,  kommer  Bladet  imid¬ 


lertid  ind  paa  et  højst  aktuelt  Problem.  Bladet  ser 
nemlig  ingen  Udvej  til  at  forhindre  slige  Forhold,  idet 
Redaktions-  og  Annoncekontor  ved  »Maskinhandler¬ 
bladet«  —  ligesom  ved  de  fleste  andre  Blade  —  arbejder 
uafhængige  af  hinanden,  og  da  Annoncens  Tekst  slet 
ikke  bliver  redaktionelt  behandlet,  saa  har  Bladet  ikke 
og  kan  ikke  have  noget  Ansvar  for  denne,  ligesom 
den  ikke  i  mindste  Maade  kan  være  Udtryk  for  Bla¬ 
dets  Anskuelser.  Naar  Annoncen  tegnes  og  Slutsedlen 
foreligger,  saa  kendes  Annoncens  Tekst  som  Regel  slet 
ikke  og  bliver  ofte  først  indsendt  længe  efter.  Til  Be¬ 
lysning  af  dette  Forhold  tilføjer  »Maskinhandlerbladet« 
yderligere,  at  det  for  at  kunne  øve  Kontrol  med  og 
have  Indflydelse  paa  Annoncernes  Tekst  vilde  være 
nødvendigt  paa  Slutsedlen  at  forbeholde  sig,  at  Teks¬ 
ten  først  skulde  godkendes  af  Redaktionen. 

Vi  anerkender  »Maskinhandlerbladet« s  Betragtnin¬ 
ger,  men  kan  blot  ikke  indrømme,  at  Reformer  skulde 
være  uigennemførlige.  Overfor  den  Udvikling  i  vore 
store  Blades  og  altsaa  ogsaa  i  voi'e  Fagblades  Annon¬ 
cering,  vi  er  inde  i,  mener  vi  nemlig,  at  en  saadan 
Censur  indenfor  rimelige  Grænser  faktisk  vil  blive 
nødvendig.  Man  kan  ikke  paa  en  Gang  lade  Annoncerne 
mere  og  mere  faa  Form  af  redaktionel  Tekst  og  sam¬ 
tidig  behandle  dem  lige  saa  objektivt  som  i  de  gode 
gamle  Dage,  da  en  Annonce  var  en  Annonce  med 
positive,  konkrete  Oplysninger  og  intet  mere.  I  hvert 
Fald  turde  det  Eksempel,  vi  har  draget  frem,  være 
en  saa  graverende  Forhaanelse  af  vore  egne  natio¬ 
nale  Interesser,  at  det  maa  staa  klart,  at  der  paa  disse 
Omraader  tiltrænges  en  snarlig  Reform. 

□□□□□□ 

Mindre  Meddelelser. 

Elleve  Grundprinciper. 

Ved  Industrikonferencen  i  Washington  har  Arbejder¬ 
føreren  Gompers  fremsat  et  Forslag,  som  omfatter 
11  Grundprinciper,  der  enstemmigt  er  vedtaget  af  Ar¬ 
bejdernes  Repræsentanter,  nemlig  følgende: 

Ret  for  Løntagerne  til  at  være  organiseret;  Ret  til 
kollektive  Forhandlinger;  Ret  for  Løntagerne  til  at 
være  repræsenteret  af  selvvalgte  Repræsentanter  ved 
Forhandlinger  med  Arbejdsgiverne;  Tale-,  Presse-  og 
Forsamlingsfrihed;  Ret  for  Arbejdsgiverne  til  at  slutte 
kollektive  Aftaler;  otte  Timers  Arbejdsdag;  en  Fridag 
hver  Uge  og  om  muligt  halv  Fridag  om  Lørdagen 
samt  Undgaaelse  af  Overarbejde;  Udbetaling  af  Løn¬ 
ninger,  der  ikke  gaar  ned  under  Eksistensminimum; 
samme  Løn  for  Kvinder  som  for  Mænd  ved  lige  Ar¬ 
bejde;  Forbud  mod  Ansættelse  af  Børn  under  16  Aar; 
Oprettelse  af  en  national  Organisation  af  Arbejdsgivere 
og  Arbejdere  til  systematisk  Undersøgelse  af  Forhol¬ 
dene  og  Vilkaarene  indenfor  Industrien,  samt  korbud 
mod  al  Indvandring  i  de  første  to  Aar  efter  Fredens 
Ikrafttræden  og  desuden  saalænge  der  hersker  en  ab¬ 
norm  Arbejdsløshed. 

I  det  store  6g  hele  synes  vore  hjemlige  Social¬ 
reformatorer  saaledes  endnu  ingen  Grund  at  have  til 
at  frygte  for  at  blive  distanceret  fra  amerikansk  Side 
—  saa  meget  mindre  som  Konferencen  nu  ifølge  Med- 

deleiser  i  Dagspressen  foreløbig  er  sprængt,  da  de 
amerikanske  Arbejdsgivere  ikke  vilde  gaa  med  til  de 
kollektive  Løntarifer. 


Danmarks  Tørveindustri. 

I  »Ingeniøren«  skriver  Fabrikant  J.  Rasmussen  om 
vor  Tørveindustri  i  Krigsaarene.  Det  oplyses,  at  Pro¬ 
duktionen  i  1916,  17  og  18  har  andraget  henholdsvis 
280  000  Tons,  1  300  000  Tons  og  2  250  000  Tons,  medens 
Tallet  for  iaar  sandsynligvis  vil  betegne  en  Nedgang. 
Tørveindustrien  er  blevet  drevet  med  megen  Risiko  og 
ringe  Fortjeneste,  kun  for  de  gamle  Tørveværkers  Ved¬ 
kommende  har  der  været  Tale  om  et  retfærdigt  For¬ 
hold  mellem  disse  to  Faktorer.  De  nye  Værkers  sam¬ 
lede  Anlægskapital  beregnes  til  12  Miil.  Kr.,  Drifts¬ 
kapitalen  for  1918  til  58  Miil.  Kr.  Med  en  Pris  af 
40  Kr.  pr.  Ton  Tørv  paa  Forbrugsstedet  beløb  den 
samlede  Værdi  af  Tørven  ifjor  sig  til  90  Miil.  Kr. 
Regner  man  med,  at  27*  Tons  Tørv  erstatter  1  Ton 
Kul,  har  de  i  1918  producerede  Tørv  erstattet  Kul  til 
en  Værdi  af  126  Miil.  Kr.,  hvorved  36  Mili.  Kr.  er 
blevet  sparet  af  Forbrugerne.  Fremtidsudsigterne  for 
denne  vor  Tørveindustri  er  efter  Forfatterens  Mening 
ikke  gode,  men  en  bedre  Ordning  af  Transportfor¬ 
holdene  menes  at  kunne  betyde  meget. 

Den  hvide  Races  Handelsbalance. 

Om  de  ophævede  amerikanske  og  engelske  Maksi¬ 
malpriser  paa  Sølv  skriver  »Deutsche  Allgemeine  Zei- 
tung«  en  Artikel  under  Overskriften:  »Staar  den  hvide 
Race  foran  Sammenbrudet?«  Heri  omtales  først 
Krigsaarenes  ringe  Eksport  fra  den  hvide  Races  Lande 
til  Østen  og  den  store  Eksport  fra  Østen  til  os.  Den 
derved  fremkomne  stadige  Guldstrøm  mod  Øst  med¬ 
førte  Guldudførselsforbud  og  Maksimalpris  paa  Sølv. 
Denne  Maksimalpris  er  nu  imidlertid  ophævet  af  Eng¬ 
land,  og  den  tyske  Forfatter  mener,  at  dette  skyldes,  at 
Smughandelen  Verden  over  er  blevet  saa  stor,  at 
Prisen  nu  kun  virkede  uheldigt.  Han  konstaterer  lige¬ 
ledes  en  Udvandring  af  Sølv  fra  England  til  Nord¬ 
amerika,  fordi  de  engelske  Papirpenge  er  betydelig 
mindre  værd  end  Sølvet,  og  han  ser  endnu  mere  mørkt 
paa  de  franske  Forhold. 

Den  eneste  Udvej,  som  Forfatteren  da  ser,  er,  at 
England  og  Frankrig  forbyder  Udførsel  af  Sølv,  men 
dette  vil  betyde,  at  de  ikke  kan  betale  de  Varer,  de 
modtager,  og  deres  Papirpenge  vil  da  ligesom  de  tyske 
ustandselig  blive  mindre  og  mindre  værd.  Dette  fører 
saa  atter  til,  at  den  hvide  Races  Forpligtelser  over¬ 
for  den  gule  Verden,  kun  kan  udlignes  gennem  Ame¬ 
rika,  et  Forhold,  der  dog  ogsaa  har  sin  Grænse,  og 
Østens  Tid  kommer  da  ganske  sikkert  —  hvis  ikke 
man  sørger  for  at  bytte  Varer  mod  Varer,  saa  Pengene 


bliver  hjemme  til  Brug  for  Hjemlandenes  eget  økono¬ 
miske  Liv.  Men  (slutter  den  tyske  Forfatter)  skal 
Tyskland,  som  Fredstraktaten  forlanger  det,  udslettes 
af  Eksportstaternes  Række,  vil  Katastrofen  komme  og 
komme  snart. 

Det  er  let  at  se,  at  »Deutsche  Allg.  Zeitung«s  Artikel 
har  et  Formaal  ud  over  den  rent  saglige  Undersøgelse 
af  Forholdene,  men  ikke  des  mindre  indeholder  den 
Oplysninger,  som  det  er  Umagen  værd  at  lægge 
Mærke  til. 

Til  Skræk  og  Advarsel ! 

I  »Wirtschaftliche  Mitteilungen  aus  dem  Siemens- 
Ivonzern«  beretter  en  baltisk  Tysker  om  den  Skæbne, 
den  elektrotekniske  Fabrik,  Aktieselskabet  Siemens  & 
Halske  i  Petrograd  var  Genstand  for  under  Krigen  og 
siden  Revolutionen.  Krigskonjunkturerne  havde  be¬ 
skæftiget  Fabriken  stærkt  og  havde  tvunget  den  til 
forskellige  Udvidelser.  I  Marts  1917  sker  Revolutio¬ 
nen,  der  stilles  straks  Krav  om  højere  Gager  og  Løn¬ 
ninger  og  om  kortere  Arbejdstid.  To,  tre  Maaneder 
efter  er  Produktionen  næppe  50  pCt.  af,  hvad  den  var 
før.  Oktoberrevolutionen  bringer  endelig  Bolschevi- 
kerne  til  Magten,  Regeringen  tager  nu  Arbejdernes 
Sag  i  sin  Haand,  og  i  1919  er  Produktionen  knap  10 
pCt.  af  Produktionen  for  tre  Aar  siden.  Allerede  i 
Midten  af  1917  var  det  umuligt  at  drive  Bedriften 
saaledes,  at  Gager  og  Lønninger  kunde  dækkes.  I 
Efteraaret  1918  var  Selskabet  blevet  Regeringens 
Skyldner  med  flere  Millioner  og  uden  Haab  om  at 
kunne  betale  tilbage.  I  September  1918  skete  »Nationa¬ 
liseringen«  —  og  vel  at  mærke  saaledes,  at  25  Funk¬ 
tionærer  og  80  Arbejdere  som  de  sørgelige  Rester  af 
et  mægtigt  Personale  blev  ansatte  under  Staten  med 
det  eneste  Hverv  at  holde  Inventaret  i  den  nødtørf¬ 
tigste  Stand! 

U.  S.  A.s  Indsats  i  Verdensproduktionen. 

»The  Roanoke  Times«  offentliggør  en  Statistik  over 
De  Forenede  Staters  Indsats  i  den  samlede  Verdens¬ 
produktion. 

Til  Trods  for  at  Staterne  kun  repræsenterer  6  pCt. 
af  Jordens  Folk  og  7  pCt.  af  Jordens  Overflade,  produ¬ 
cerer  de  dog: 


20  pCt. 

af  Jordens 

Guld. 

25  — 

— 

Hvede. 

40 

— 

Jern  og  Staal. 

Ih  — 

— 

Bly. 

40  — 

— 

Sølv. 

50  — 

— 

Zink. 

52  — 

— 

Kul. 

60  — 

— 

Aluminium. 

60  — 

— 

Kobber. 

60  — 

— 

Bomuld. 

66  — 

— 

Olie. 

75  — 

— 

Korn. 

85  — 

— 

Automobiler. 

Arbejdets  Økonomi. 

Af  Mag.  scient.  Jens  Rosenkjær. 


OVER  den  kommende  Tids  Erhvervsliv,  især 
over  de  store  Erhvervsbedrifters  indre  Liv,  vil 
der  komme  til  at  staa  endnu  stærkere  end  før  Ordet 
Økonomi,  en  planmæssig  og  bevidst  Økonomisering 
med  de  Kræfter,  der  arbejdes  med  i  Erhvervslivet. 
De  tre  Hovedkræfter  er  jo:  Kapitalen,  Raastof- 
feme  og  sidst,  men  ikke  mindst,  Menneskearbejdet. 
Alle  disse  Kræfter  opfordrer  i  næsten  lige  Grad  til 
Økonomi:  de  mange  Krav  til  Kapitalen  er  store 
og  vil  sikkert  foreløbig  snarere  blive  større  end¬ 
nu;  Krigens  Aar  har  lært  noget,  som  man  før  i 
Tiden  kun  lidet  regnede  med,  nemlig  at  Raastof- 
ferne,  Naturtingene  baade  til  Varens  Fremstilling 
og  de,  der  betingede  Kraften  (Kul  f.  Eks.)  ikke  er 
tilstede  i  ubegrænset  Mængde.  Og  —  især  i  et  lille 
Samfund  som  vort,  hvor  Knaphed  m.  H.  t.  baade 
Kapital  og  Raastof  kan  gøre  Konkurrencen  nok- 
saa  vanskelig,  og  hvorfor  det  derfor  i  særlig  stærk 
Grad  kommer  an  paa  den  sidste  af  de  tre  Kræfter, 
nemlig  Menneskets  Arbejde  og  dermed  egentlig 
først  og  sidst  paa  Dygtiggørelsen  og  Udviklingen 
heraf  —  ja,  der  bliver  Menneskearbejdet  alene  af 
denne  Grund  ogsaa  kostbart  og  skal  nok  af  sig  selv 
opfordre  til  Økonomi.  —  Saaledes  ikke  alene  hos 
os,  men  ogsaa  i  de  store  Arbejdslande,  der  hvor 
nu  mere  end  før  Erhvervslivet  betinger  baade  øko¬ 
nomisk  og  politisk  Stormagt,  der  finder  man  saa 
stærkt  som  ikke  før  Bevægelsen  ikke  blot  mod 
øget,  men  mod  økonomisk  Produktion. 

Nu  —  disse  Bevægelser  er  ikke  nye;  men  de  er, 
som  mange  andre  før  Krigen  begyndte  Udviklin¬ 
ger,  under  Krigen  sat  op  til  et  meget  stærkere 
Tempo.  Et  Udslag  af  disse  Bevægelser,  der  vel 
ikke  mindst  tager  Hensyn  til  Besparing  af  Kapital 


og  Raamateriale,  er  Koncentrationsidéen;  stærkt 
fremskyndet  af  de  sidste  Tider,  er  denne  Tanke 
jo  ikke  af  ny  Oprindelse. 

—  Et  andet  Udslag  er  de  Bestræbelser,  der  sam¬ 
ler  sig  om  Frembringelse  af  Arbejdstyper,  Norme¬ 
ringen  eller  Standardiseringen  af  Produktionen. 
Her,  som  overalt  paa  disse  Omraader,  er  Amerika 
i  Spidsen,  men  efterhaanden  fulgt  af  de  andre  Ar¬ 
bejdets  Stormagter.  Enkelte  Eksempler:  Englands 
Standardskibe,  byggede  paa  forskellige  Værfter, 
men  efter  samme  Type;  ensartede  Maskindele  ef¬ 
ter  samme  Dimensioner  til  Automobiler  o.  m.  a.; 
et  betegnende  Tilfælde  er  den  tyske  Hærbefaling 
til  Officerer  og  Mandskab  om  at  bruge  Briller  af 
samme  Form  og  Størrelse  af  Hensyn  til  Vanske¬ 
lighederne  under  Krigen  ved  at  fremskaffe  de 
mange  og  ellers  saa  forskellige  Brilletyper.  — 
Disse  Eksempler  er  nogle  faa  blandt  de  mange, 
hvor  man  ved  en  Gennemtænken  af  saavel  Ar¬ 
bejdsprocessen  og  af  Produktet  som  af  dets  Brug 
søger  at  spare:  Materiale,  Arbejde,  Tid  — -  og 
Ærgrelser.  Det  er  en  Bevægelse  bort  fra  Marke¬ 
dets  Overfyldning  af  mange  forskelligartede  og 
brogede  Varetyper  henimod  færre,  mere  ensar¬ 
tede  Varetyper  —  der  maaske  kan  bidrage  sit  til 
at  give  den  Tid  og  den  Kultur,  vi  lever  midt  i,  no¬ 
get  af  den  Type,  af  det  Helhedspræg,  som  bag 
Mangfoldigheden  eller  Efterligningerne  af  svundne 
Tider  savnes  saa  stærkt 

For  disse,  her  nævnte  Sider  af  Arbejdets  Økono¬ 
misering  skal  der  ikke  nærmere  gøres  Rede  —  men 
derimod  ganske  kort  for  nogle  af  de  Tanker,  der 
især  rettes  mod  Spørgsmaalet  om  Økonomiserin¬ 
gen  med  Menneskearbejdet.  Uundværligt  er  dette, 

men  kostbart  og  vil  blive  det  i  stigende  Grad.  Det 
gælder  derfor  til  den  ene  Side  at  begrænse  det  til 
de  nødvendigste  Omraader  og  der  at  udnytte  det  i 
fuldeste  Grad  —  men  maa  til  den  anden  Side  ogsaa 
udnyttes  saa  hensigtsmæssigt  for  alle  Parter,  at 
Ydelsen  paa  samme  Tid  bliver  den  mest  og  bedst 
mulige  med  lige  Hensyntagen  til  saavel  Produk¬ 
tionen  som  til  Menneskene,  der  frembringer  denne. 

Atter  er  Amerika  i  Spidsen  baade  hvor  det  gæl¬ 
der  Begrænsningen  af  Menneskearbejdet  og  Ud¬ 
nyttelsen  deraf  til  den  videst  mulige  Grænse. 

De  følgende  Tal  viser  et  Par  Eksempler  paa 
det  første,  det  rent  tekniske  Spørgsmaal  at  lade 
Maskinerne  gøre  saa  meget  som  muligt  af  Arbej¬ 
det:  I  Skotøjsindustrien  f.  Eks.  i  Amerika  er  der 
for  hver  1000  Arbejdere  486  Hestekræfter,  i  Eng¬ 
land  derimod  kun  172;  i  Cementindustrien  ligele¬ 
des  pr.  1000  Arbejdere  i  Amerika  13875  H  K.,  i 
England  kun  3195  H  K.;  ganske  lignende  Forhold 
viser  en  Række  af  øvrige  Industrigrene,  og  det  er 
indlysende,  at  der  aarlig  pr.  Arbejder  i  Amerika 
naas  en  Produktion  3 — 4  Gange  saa  stor  som  i 
England. 

I  Spidsen  for  Bestræbelsen  for  at  udnytte  Men¬ 
neskearbejdet  mest  muligt  og  rationelt  gaar  som 
bekendt  det  amerikanske  Taylor-System,  nævnt 
op  efter  Ingeniøren  Fr.  W.  Taylor,  der  i  1898  paa¬ 
viste,  at  mange  Arbejdere  ikke  i  færdigt  Arbejde 
præsterer  mere  end  omtrent  Trediedelen  af  den 
dertil  brugte  Muskelkraft;  derfor  gjaldt  det,  fysio¬ 
logisk  og  teoretisk  at  gennemtænke  hver  enkelt 
Arbejdsproces  saaledes,  at  der  baade  for  Arbejds¬ 
giverne  og  Arbejderen  opnaas  et  bedre  Udbytte. 
Tidligere  er  der  i  dette  Tidsskrift  gjort  Rede  for 
disse  Tankers  Anvendelse  ogsaa  herhjemme;  af 
den  megen  anden  Literatur,  der  er  fremkommet 
herom,  skal  blot  anføres  en  lille  dansk  og  over- 
sigtig,  men  ret  kritisk  Studie  af  Landstingsmand 
Bramsnæs  (ogsaa  omtalt  i  nærværende  Tidsskrift). 

Den  Idé,  der  ligger  bag  Taylor-Systemet  er  jo  i 
Virkeligheden  ingen  ny  og  fremmed  i  Teknikens 
Verden;  men  blot  den  samme,  der  overalt  i  Indu¬ 
stri  og  Teknik  gaar  sin  Sejrsgang:  at  en  rationelt 
gennemarbejdet  Proces  altid  giver  et  større  Ud¬ 
bytte  end  en  urationel,  ugennemtænkt,  der  arbej¬ 
der  efter  Paa-maa  og  faa-Principet.  Blot  er  Tay- 
lors  Idé  den  bevidste  Erkendelse  af,  at  dette  gælder 
ikke  blot  overfor  Brugen  af  Naturtingene,  Natu¬ 
rens  Stoffer  og  Kræfter  og  Maskinarbejdet  —  men 
ligesaa  fuldt  i  Arbejdet  med  Menneskets  Kræfter. 

Men  atter  ser  vi  her  en  Udvikling,  begyndt  før 


Krigen,  ført  videre  under  og  efter  denne  med  stær¬ 
kere  Fart  og  erobrende  nye  Synspunkter. 

Taylor-Bevægelsens  Praksis  mødtes  med  en  mo¬ 
derne  videnskabelig  Arbejdsretning,  en  Gren  af 
den  nyere  Psykologi,  Psykofysiken;  og  et  ret  frugt¬ 
bart  Samarbejde  blev  iværksat  dels  i  Amerika,  dels 
i  Tyskland.  I  Krigens  Aar  gav  dette  Samarbejde 
mellem  Praksis  og  Teori  sig  især  yderligere  Ud¬ 
slag  i  een  Retning:  I  Bestræbelsen  for  at  udvælge 
til  et  bestemt  Arbejde  netop  de  Mennesker,  der  er 
egnede  dertil.  —  Idéen  ligger  saa  lige  for:  baade 
for  det  Arbejde,  den  enkelte  skal  tjene,  og  for  den 
enkelte  selv  er  det  indlysende,  at  den  største  For¬ 
del  og  det  lykkeligste  Resultat  er  betinget  af 
den  rette  Mand  (eller  Kvinde)  i  det  rette  Arbejde. 
Spild  af  mulig  ellers  brugbar  Kraft,  Tab  af  per¬ 
sonlig  Tilfredshedsfølelse  følger  altfor  ofte  af  det, 
at  den  enkelte  ikke  er  kommen  paa  sin  rette 
Plads.  Og  i  Bestræbelsen  for  at  hjælpe  til  at  und- 
gaa  dette  ser  Psykotekniken  en  af  sine  Opgaver 
og  tiltror  sig  Evnen  til  at  kunne  bidrage  til  Arbej¬ 
dets  Økonomi  dermed. 

Arbejdets  Deling  er  Udviklingens  Lov.  Vel  er¬ 
kender  mange,  og  ikke  mindst  Industriens  Mænd 
vil  erkende  det,  at  den  dermed  følgende  Speciali¬ 
sering  kan  medføre  en  sjælelig  Fattigdom,  der  be¬ 
tyder  en  Forringelse  for  den  enkelte,  og  som  ogsaa 
ofte  i  det  lange  Løb  vil  medføre  en  Forringelse  af 
god  Arbejdsydelse.  Men  Arbejdsdelingen,  Specia¬ 
liseringen  er  nu  engang  Fremskridtets  Vej. 

Især  der,  hvor  det  gælder  om  ganske  særlige  Ar- 
bejdskaar,  fordres  ogsaa  særlige  Evner  og  Anlæg, 
og  her  har  Psykotekniken  vundet  sine  første  Sejre. 
Saaledes  har  den  tysk-amerikanske  Professor 
Miinsterberg  indført  psykiske  og  praktiske  Prøver 
for  Sporvognsførere,  for  Personalet  til  Telefon¬ 
tjeneste,  til  Skibsfart;  udmærket  Tjeneste  har  og¬ 
saa  en  saadan  Række  Prøver  gjort  ved  Udtagelse  af 
Flyvermandskab,  i  Ammunitionsfabriker  o.  a.  Paa 
disse  Omraader  kan  Psykotekniken  med  sine 
udviklede  Prøvemetoder  for  psykiske  Evner  gøre 
et  nyttigt  Arbejde,  men  det  maa  stærkt  betones,  at 
den  hele  Bevægelse  endnu  kun  er  i  sin  Vorden, 
og  at  de  sikkert  fastslaaede  Metoder  endnu  kun  er 
forholdsvis  faa  —  at  der  skal  samles  et  stort  Ma¬ 
teriale  af  Erfaringer  og  Forsøg,  før  det  tilsigtede 
Maal  tør  siges  at  være  naaet.  —  Som  Eksempel 
skal  nævnes  en  Prøve,  foreslaaet  og  anvendt  af 
Miinsterberg  i  Tilfælde,  hvor  det  gælder  at  fastslaa, 
hvorvidt  en  bestemt  Person  har  Evne  til  at  træffe 
en  hurtig  Afgørelse:  Der  benyttes  24  Kort,  paa 

hvert  er  trykt  48  Tegn,  nemlig  A,  E,  O,  U:  forskel¬ 
lig  Tal  og  Ord;  paa  8  Kort  er  en  Vokal  gentaget 
21  Gange,  hver  af  de  andre  9  Gange;  paa  andre  8  er 
den  ene  Vokal  til  Stede  18,  de  andre  hver  10  Gange; 
i  en  tredie  Serie  den  ene  15,  de  andre  hver  11 
Gange  o.  s.  v.  Prøven  bestaar  saa  blot  i  saa  hurtigt 
og  saa  nøjagtigt  som  muligt  at  ordne  Kortene  i  de 
hernævnte  Serier,  idet  de  udleveres  blandede,  og 
idet  det  er  forbudt  at  tælle.  Den  anvendte  Tid  og  de 
indløbne  Fejl  afgør  Prøvens  Udfald.  »Ved  denne 
Prøve  taber  mange  Hovedet,  og  for  mange  er  det 
et  pinligt  Arbejde,  som  ikke  blot  tager  dem  lang 
Tid,  men  ogsaa  kun  gennemføres  med  ret  store 
Fejl.  Andre  derimod,  der  med  klar  Bevidsthed 
er  en  overraskende  og  kompliceret  Situation  voks¬ 
ne,  gennemfører  Forsøget  godt.«  —  I  de  fleste  Til¬ 
fælde  skal  Prøverne  ogsaa  gaa  ud  paa  at  vise  den 
enkeltes  Evne  til  Tilpasning  til  det  forlangte  Ar¬ 
bejde. 

Man  har  i  de  sidste  Aar  i  Tyskland  —  hvor  to 
særlige  Faktorer  velforstaaeligt  fremmer  disse  Be¬ 
stræbelser:  dels  Landets  vanskelige  Stilling,  der 
netop  paabyder  størst  mulig  Økonomi  i  alle  Ar¬ 
bejdets  Former,  og  dels  Folkets  særlige  Evner  til 
Indordning  under  et  skematisk  System  —  søgt  at 
naa  hen  mod  det  samme  Maal:  hver  paa  sin  rette 
Plads,  ved  at  begynde  et  Arbejde  herfor  allerede 
i  Skolen. 

I  et  Cirkulære  fra  Undervisningsministeriet  i 
Berlin  (28.  Marts  1918)  betones,  hvor  vigtig  en 
Opgave  det  er  for  Nationens  Liv,  at  de  unge,  der 
forlader  Skolen  og  begynder  en  erhvervsmæssig 
Uddannelse,  værnes  imod  et  forfejlet  Valg  og  fø¬ 
res  ind  paa  den  Vej,  der  svarer  bedst  til  Evner  og 
Anlæg.  Hvert  forfejlet  Valg  af  Kald  og  Stilling  er 
et  Tab  af  en  Del  af  Folkets  Kraft.  —  Her  maa  Sko¬ 
len  hjælpe  til,  rigtignok  kun  ved  at  give  Elever  og 
Forældre  Vejledning,  naar  de  spørger,  derimod 
ikke  selv  paatrænge  sig  med  Raad  og  Hjælp  eller 
selv  tage  Ansvar  for  Valg  af  Kald.  Særlig  henvises 
til  at  give  baade  Elever  og  Forældre  Forstaaelse 
af  det  vigtige  i  at  lære  et  Haandværk,  at  faa  en  be¬ 
stemt  Fordannelse  til  sit  Arbejde;  at  vise,  hvorle¬ 
des  de  Fordele,  der  for  mange  synes  opnaaede  ved, 
at  de  unge  straks  gaar  ind  i  et  Arbejde  som  ikke 
faglærte,  kun  er  tilsyneladende,  ja  ofte  vender  sig 
til  det  skæbnesvangre. 

Der  arbejdes  paa,  at  Skolen  i  sit  almindelige  Ar¬ 
bejde  skal  tage  det  videst  mulige  Hensyn  til  dette, 
som  Tyskerne  kalder  » Berufsbcratiing «,  Erhvervs¬ 


vejledning.  Hvert  Fag  byder  Lejlighed  dertil  eller 
bør  byde  det:  i  Historie  og  Samfundslære  maa 
omtales  de  særlige  Forhold,  der  vedrører  de  for¬ 
skellige  Erhverv:  Haandværk,  Industri,  Landbrug. 
Embedsmands-  og  Funktionærarbejdet,  de  aan- 
delige,  fri  Erhverv.  I  Regnetimerne  videst  mulig 
Hensyntagen  til  de  praktiske  Forhold,  som  Er¬ 
hvervslivet  kan  byde;  i  Fysik-  og  Kemiundervis¬ 
ning  berøres  ogsaa  saadanne  industrielle  Virksom¬ 
heder,  der  naturligt  kan  tages  med  her;  ved  Sprog¬ 
undervisning  anlægges  tilsvarende  Synspunkter. 

I  det  meste  af  dette  er  der  vel  intet  nyt,  udover 
netop  det  stærkt  betonede  Synspunkt:  en  Tilrette¬ 
lægning  af  Undervisningsstoffet  saaledes,  at  det  for 
den  enkelte  kan  virke  vejledende  og  raadgivende 
ved  Valget  af  Erhverv.  —  Der  gøres  ogsaa  Forsøg 
med  særlige  »Forældreaftener«,  hvor  disse  Spørgs- 
maal  drøftes;  ofte  indledes  disse  Aftener  af  dertil 
egnede  Repræsentanter  for  forskellige  Haandværk 
og  Fag,  der  redegør  for  disses  Krav  til  den  enkelte 
og  Forhold  i  det  hele.  —  Herigennem  skabes  yder¬ 
ligere  den  Fordel,  at  Skolens  Mænd  og  Kvinder 
kommer  i  Kontakt  baade  med  Hjemmene  —  og 
ogsaa  med  Erhvervenes  Udøvere,  det  arbejdende 
Samfund,  som  deres  Elever  engang  jo  selv  skal 
være  med  i. 

Alt  i  alt  er  denne  Bevægelse  vel  at  hilse  med 
Glæde  som  et  Led  i  en  tættere  Forbindelse  mellem 
Skolen  og  Arbejdets  Liv.  —  Ogsaa  vi  herhjemme 
vil  sikkert  i  de  nye  Skoleforslag  se  en  Bevægelse 
henimod  i  større  Grad  end  hidtil  at  faa  Skolen 
til  ikke  blot  at  være  en  Ordets  og  Bogstavens 
Lærested,  men  ogsaa  i  mere  direkte  Betydning 
en  Arbejdets  Skole. 

Endnu  er  disse  Bevægelser,  det  maa  atter  beto¬ 
nes,  kun  i  deres  Vorden  og  første  Udvikling.  Den 
ene  af  de  her  nævnte  Retninger,  den  der  gennem 
Skolen  søger  at  virke  raadgivende  og  h  jælpende  den 
enkelte  af  de  unge  til  at  finde  sin  rette  Plads,  vil 
vel  kun  kunne  virke  i  det  mere  almindelige,  men 
derfor  i  det  hele  ikke  uden  Frugt.  Den  anden, 
Psykotekniken,  søger  de  mere  specielle  Formaal 
og  Opgaver:  ved  Tiltrædelsen  af  et  Arbejde  at  un¬ 
dersøge  den  paagældende  Arbejders  Evne  dertil; 
under  Arbejdet  at  finde  den  rette  Ydelse  og  Form 
derfor. 

Det  vil’imidlertid  sikkert  være  rimeligt,  om  man 
fra  Industriens  Side  vender  sin  Opmærksomhed 
ogsaa  mod  disse  Opgaver,  som  andre  ganske  vist 
har  taget  op,  men  hvor  det  gælder,  at  uden  Forbin- 

delse  med  Arbejdets  praktiske  Verden  vil  Udbyttet 
kun  blive  ringe;  og  hvor  det  jo  ogsaa  er  saaledes, 
at  selv  om  der  tilstræbes  et  Udbytte,  baade  for  den 
enkelte  og  for  Samfundet  som  hele,  derved  at  den 
enkelte  finder  den  rette  Plads  for  sine  Evner  —  saa 
vil  det  ogsaa  komme  Arbejdets  Verden  i  stærk 
Grad  til  Nytte. 

Een  stor  Fare  har  disse  Bestræbelser,  der  hvor 
et  ensidigt  Synspunkt  anlægges  for  dem  —  for 
Eksempel  det  blot  at  naa  den  størst  mulige  Udnyt¬ 
telse  af  Menneskemaskinen,  uden  nøjere  Hensyn¬ 
tagen  til  det  enkelte  Menneskes  Personlighedsværdi 
—  der  kan  disse  Bestræbelser  bidrage  til  den  Me¬ 
kanisering  af  vort  hele  Kulturliv,  som  ikke  ganske 
uden  Grund  paapeges  som  en  af  de  største  Farer 
for  vort  Samfund  og  ogsaa  for  selv  vort  Arbejde 
og  vor  Konkurrence  med  andre  Kulturer  og  Folk; 
Sejren  betinges  nu  en  Gang  ikke  alene  af  Bøs¬ 
serne,  men  først  og  sidst  af  Mændene  bag  Bøsser¬ 
ne.  Og  det  er  vel  nok  en  af  Livets  hemmeligheds¬ 
fulde  Love,  at  de  bedste  Kræfter  til  Menneskets 
Arbejde  i  den  ydre  Verden  hentes  i  den  Verden, 
der  er  den  indre. 

Der  foreligger  om  de  her  berørte  Emner  en  ret 
stor  Literatur,  mest  i  fremmede  Sprog;  her  skal 
blot  nævnes  de  to  grundlæggende  Arbejder  af  H. 
Miinsterberg:  Psychologie  und  Wirtschaftsleben 
(1913)  og  Grundsåtze  der  Psychotechnik  (1914) 
samt  en  lille  tysk  Bog,  W.  J.  Riittmann:  Berufs- 
wahl,  Begabung  und  Arbeitsleistung.  Men  vi  har 
fornylig  faaet  et  dansk  Værk,  og  aabenbart  af  før¬ 
ste  Rang.  Professor  Alfr.  Lehmcmn  ved  Kjøben¬ 
havns  Universitet  har  udgivet  første  Del  af  et  stør¬ 
re  Arbejde:  Størst  Udbytte  af  legemligt  og  aande- 
ligt  Arbejde.  Det  udkomne  Bind  behandler,  og  i 
en  klar  og  tilgængelig  Form,  Lovene  for  saavel  le¬ 
gemligt  som  aandeligt  Arbejde,  saavidt  fysiologisk 
og  psykisk  Videnskab  i  Øjeblikket  kender  dem. 
Den  anden  Del,  som  snart  ventes,  skal  behandle 
de  her  berørte,  særlige  psykotekniske  Opgaver, 
som  sigter  paa  at  sætte  hver  paa  sin  rette  Plads. 

Det  tør  ventes,  at  detteVærk  af  vor  mest  kendte, 
selvstændige  Forsker  paa  dette  Omraade  vil  blive 
af  Betydning.  Som  nævnt  er  man  endnu  først 
ved  Arbejdets  Grundlæggelse;  men  allerede  nu  har 
enkelte  Forsøg  vist  deres  praktiske  Berettigelse 
—  og  om  man  naar  frem  til,  at  dels  Staten  (som 
det  nylig  er  sket  i  Berlin)  opretter  psykotekniske 
Forsøgsanstalter,  og  det  rette  Arbejdets  Verden, 
og  særlig  den  store  Industri,  viser  Sagen  sin  In¬ 
teresse,  vil  man  uden  Tvivl  naa  Resultater,  der  vil 


vise  netop  en  Arbejdets  Økonomi,  forhaabentlig  til 
Gavn  baade  for  Arbejdet  som  Helhed  og  for  den 
enkelte. 

□□□□□□ 

Motorpløjning. 

I  vort  forrige  Nunier  havde  vi  Lejlighed  til  at  vise 
en  Del  forskellige  Motorplove  og  kort  at  berøre  Spørgs- 
maalets  industrielle  Side.  —  Hvilken  Vægt  der  lægges 
paa  de  national-industrielle  Problemer,  der  rejser  sig 
i  Forbindelse  med  Motorpløjningens  Sejrsgang,  ses 


blandt  andet  ved  den  Opmærksomhed,  med  hvilken 
man  andetsteds,  f.  Eks.  i  England,  tager  Spørgsmaalet 
op  til  Behandling.  Flere  Maaneder  igennem  har  saa¬ 
ledes  et  stort  engelsk  Tidsskrift  »The  Engineer«  fulgt 
Udviklingen  og  nøje  refereret,  hvad  der  er  passeret: 
Nye  Typer,  der  lanceres,  hvorledes  Prøver  med  disse 
forløber,  etc.  —  Ogsaa  det  bekendte  engelske  Automobil- 
og  fFlyvertidsskrift  »The  car«,  beskæftiger  sig  med 
Automobilplovene  (Motorplovene)  og  heriblandt  navn¬ 
lig  med  de  engelske  Motorplove,  f.  Eks.  »The  Glasgow- 
tractor«  (se  »The  car«  for  29.  Oktober  1919). 

Vort  Billede  idag  viser  en  dansk  Motorplov  —  *Agri* 
—  ved  Arbejdet  under  en  Prøvepløjning  ved  Hillerød.  — 
Prøvepløjningen  fortsættes  iøvrigt  herhjemme.  Ved 
Maanedens  Begyndelse  afholdtes  atter  en  f>  Dages 

Motorpløjeprøve  ved  Nakskov;  og  det  bliver  ikke 
derved.  Det  vil  nu  vise  sig,  om  de  danske  Virksom¬ 
heder  vil  lægge  Kraft  i  at  komme  frem,  og  det  vil 
lykkes!  Meget  vil  her  afhænge  af,  om  dansk  Produktion 
vil  kunne  regne  paa  rimelig  Forstaaelse  fra  Brugernes 
Side. 

□□□□□□ 

Boganmeldelse. 

Optiske  Linser,  deres  Slibning ,  Polering  og  Sammen¬ 
stilling  til  Briller,  Kikkerter,  Mikroskoper,  Fotografi- 
Objektiver  o.  s.  v.  af  Laurids  Madsen,  Optiker.  I  Kom¬ 
mission  hos  G.  E.  C.  Gad. 

En  Bog  af  en  Praktiker,  det  mærker  man  straks 
og  paa  en  behagelig  Vis.  Det  gælder  om  Haandværker- 
bøger  eller  Bøger,  der  søger  deres  Læsekreds  blandt 
Industriarbejderne,  at  de  eneste,  der  kunde  skrive%dem, 
kan  ikke,  det  vil  sige,  de  gyser  tilbage  for  det  literære 
Arbejde,  for  at  samle  og  ordne  deres  Stof  og  give  det 
fra  sig  i  skriftlig  Form,  medens  de,  der  oftest  henven¬ 
der  sig  til  Haandværkerne  og  Industriarbejderne  med 
Bøger  og  Artikler,  som  Regel  ikke  har  Evnen  til  at 
fange  og  ordne,  men  navnlig  ikke  til  at  pointere  Stoffet: 
Læseren  taber  meget  hurtigtTaalmodigheden  paa  Grund 
af  den  længere  Indledning  og  den  Mangel  paa  Forstaa¬ 
else  af,  hvad  der  er  det  vigtigste,  som  den  med  det 
praktiske  Liv  mindre  kendte  i  de  allerfleste  Tilfælde 
præsterer. 

Det  er  da  sjeldent  at  man,  som  i  nærværende  Til¬ 
fælde,  staar  overfor  en  Forfatter,  der  behersker  sit 
Stof  fra  Begyndelsen  til  Enden,  som  er  en  fremragende 
»Haandværker«  og  ved  udmærket  grundig  Besked  med 
sit  Fags  teoretiske  Sider,  uden  derfor  at  være  for¬ 
falden  til  »Videnskabssnobberi«. 

Bogen  tør  jo  næppe  vente  nogen  meget  stor  Læse¬ 
kreds  —  som  det  iøvrigt  ogsaa  viste  sig,  at  Forfatteren 
aldrig  opnaaede  nogen  større  Tilhørerkreds  ved  sine 
Foredrag  paa  Teknologisk  Institut,  hvad  hverken  hans 
Evner  eller  Behandlingen  af  Stoffet  er  Skyld  i.  Det 
bunder  simpelthen  i,  at  den  optiske  Industri  i  Øje¬ 
blikket  kun  beskæftiger  et  Faatal  af  danske  Arbejdere. 

Med  Bogens  Forfatter  maa  det  imidlertid  baade 
ønskes  og  forventes,  at  det  bliver  langt  flere,  og  det 
er  ikke  usandsynligt,  at  hans  Arbejde  vil  kunne  virke 
i  denne  Retning  —  og  sjeldent  vil  en  Industri,  der 
staar  foran  et  Fremstød,  have  faaet  et  saa  fortræffe¬ 
ligt  skriftligt  Hjælpemiddel  som  det  her  foreliggende. 

De  fleste  af  nærværende  Tidsskrifts  Læsere  vil  maa- 
ske  ikke  kunne  have  nogen  direkte  Nytte  af  at  gøre 
Bekendtskab  med  Optiker  Madsens  Bog,  men  enhver, 
der  aabner  den  og  gaar  den  igennem,  vil  straks  blive 
slaact  af  den  behagelige  Maade,  hvorpaa  han  øjeblik¬ 
kelig  gaar  in  medias  res  og  bevæger  sig  hjemmevant 
og  med  forbløffende  Sikkerhed  iblandt  Spørgsmaalene. 

Alene  de  første  Linier:  »Spejlglas  i  udsøgte,  bedste 
Kvaliteter  fra  de  almindelige  store  slebne  Butiksruder 
o.  lign.«  ...osv,  giver  en  en  beroligende  Fornemmelse 
af  straks  at  være  i  Gang  med  selve  Stoffet. 

Fra  Glas  gaar  man  til  Slibemidler,  Polerermidler, 
Kitsorter  og  de  uundværlige  Maaleapparater.  Der  siges 


om  disse  paa  to  Sider  saa  meget  og  saa  meget  godt, 
at  det  er  en  ren  Fornøjelse  at  læse.  Bogens  Hoved¬ 
afsnit  er  imidlertid  selvfølgelig  Forfærdigelsen  og  Be¬ 
skrivelsen  af  de  mest  brugte  optiske  Linser,  Gennem¬ 
gang  af  Kikkerter  og  Objektiver,  og  Bogen  slutter  saa 
med  fortræffelige  Noter  og  Literaturfortegnelse. 

I  et  Forord  giver  Professor  Chr.  Winther  ved  Den 
polytekniske  Læreanstalt  Bogen  sin  Anbefaling.  Vi 
hidsætter  heraf  blot  følgende: 

...  En  saadan  omfattende  Samling  af  Konstruktions¬ 
data  vedrørende  Linser  og  Linsekombinationer  findes 
saa  vidt  mig  bekendt  ikke  forud  samlet  paa  eet  Sted, 
og  mange  af  de  meddelte  Data  har  overhovedet  ikke 
før  været  offentliggjort,  men  skyldes  Forfatterens  egne 
Maalinger«. . . . 

Det  er  Ord,  der  taler  for  sig  selv,  naar  Hensyn 
tages  til,  at  det  er  en  af  Landets  mest  fremragende 
Autoriteter  paa  dette  Omraade,  der  taler. 

Maatte  da  denne  Bog  en  Gang  faa  den  udstrakte 
Læsekreds,  den  fortjener. 

G.  G. 

aaoaaa 

De  franske  og  belgiske  Jern¬ 
industrier  under  og  efter  Krigen. 

Ifølge  den  nu  foreliggende  Statistik  gik  under  den 
tyske  Besættelse  af  det  nordøstlige  Frankrig  den  sam¬ 
lede  franske  Kulproduktion  tilbage  med  50  pCt.,  Raa- 
jernsproduktionen  med  80  pCt.  og  Slaalproduktionen 
med  75  pCt.  Medens  der  i  1913  produceredes  5,21 
Mili.  Tons  Raajern,  var  Produktionen  i  1918  kun  1,3 
Miil.  Tons.  De  tilsvarende  Tal  for  Staalets  Vedkom¬ 
mende  var  4,7  og  1,91  Miil.  Tons.  Man  gjorde  alt 
hvad  der  var  muligt  for  at  udvikle  de  andre  Distrik¬ 
ter,  særlig  i  Centrum  og  mod  Vest,  men  nogen  virke¬ 
lig  Erstatning  for  det  tabte  var  ikke  til  at  opnaa,  og 
Frankrig  blev  derfor  i  meget  høj  Grad  afhængig  af 
Tilførsler  fra  de  allierede  Lande,  medens  saaledes 
Indførslen  i  Januar  Maaned  1913  af  Jern  og  Jernvarer 
var  301  000  Tons,  vaj-  den  i  samme  Maaned  i  1917 
oppe  paa  3  342  000  Tons,  men  faldt  i  Januar  1918  til 
2178  000  Tons.  Samtidig  faldt  Eksportmængden  fra 
Jan.  1913  til  Jan.  1918  fra  1  166  000  til  60  000  Tons. 
Nedenstaaende  Tal  (angivel  i  1000  Tons)  viser  Ind- 
og  Udførsel  af  Jern  og  Staal  (bortset  fra  Maskiner)  i 
Aarene  1913—18. 

1913  1914  1915  1916  1917  1918 

Import  300,5  187,6  1240,2  3258,3  3342,4  2177,1 

Eksport  1166,1  528,7  181,5  200,6  169,5  60,5 

Ved  Tilbageerobringen  af  Lothringen  er  Frankrigs 
Jernindustri,  der  før  indtog  Pladsen  som  Verdens 
fjerdestørste,  rykket  op  som  Ni'.  2  efter  Amerikas. 
Naar  de  ødelagte  Værker  er  genopbygget,  regner  man 
med  at  kunne  producere  nær  ved  10  Mili.  Tons  Raa¬ 
jern  eller  ca.  det  dobbelte  af,  hvad  man  forhen  ev¬ 
nede.  For  Staalets  Vedkommende  skulde  Produktio¬ 
nen  blive  paa  8,3  Miil.  Tons  mod  tidligere  5,1  Miil. 
Tons.  Frankrigs  Eksportevne  forøges  derved  ganske 
betydeligt,  idet  Landet  nu  vil  kunne  udføre  1,25  Mili. 
Tons  Raajern  og  3,4  Miil.  Tons  Staal  mod  henholds¬ 
vis  127  000  Tons  og  478  000  'fons  i  Aaret  1913. 

Naar  Fjendtlighedernes  Ophør  ikke  bragte  det  for¬ 
ventede  stærkere  økonomiske  Liv,  har  Kulmanglen 
den  alvorligste  Skyld.  Produktionen  i  Maanederne 
Jan. -Maj  beløb  sig  iaar  kun  til  9,5  Miil.  Tons  mod 
11,9  Mili.  Tons  ifjor.  Landet,  som  i  Forvejen  selv 
kun  kan  dække  2h  af  sit  Forbrug  af  Brændselsstoffer, 
er  naturligt  bragt  i  en  yderst  pinlig  Stilling  ved  Øde¬ 
læggelsen  af  dets  rigeste  Kullejer,  der  normalt  repræ¬ 
senterer  Halvdelen  af  Frankrigs  Kulproduktion. 

Andre  Vanskeligheder  er  opstaaet  ved  Knapheden 
af  Transportmateriel  og  ved  Arbejdervanskeligheder 
samt  (efter  8-Timers  Dagens  Indførelse)  Mangel  paa 
Arbejdskraft.  Medens  saaledes  Frankrig  endnu  ikke 
har  kunnet  udnytte  sin  heldige  Stilling  blandt  Ver¬ 
dens  jern-  og  staalproducerende  Lande,  bar  dog  alle¬ 
rede  forskellige  Rekonstruktionsarbejder  af  rullende 
Jernbanemateriel  og  af  Handelsflaaden  stillet  Indu¬ 
strien  Opgaver,  som  denne  tilfredsstillende  har  løst. 

For  Belgiens  Jernindustri  var  Krigen  dræbende, 
54  Højovne  anvendtes  før  Krigen  —  kun  1  Højovn 
var  i  Brug  i  1917;  i  1913  produceredes  der  2  485  000 
Tons  Raajern,  i  1917  8000  Tons,  og  Nedgangen  i  Staal- 
produktionen  svarede  dertil:  1913:  2  407  000  Tons,  1917: 
10  000  Tons. 

Som  Følge  af  disse  Forhold  under  Krigen  har  det 
da  ogsaa  endnu  været  umuligt  at  bringe  Industrien 
paa  Fode  igen.  Ved  Slutningen  af  dette  Aars  første 
Halvdel  var  der  3  Højovne  i  Brug,  der  daglig  produ¬ 
cerede  366  Tons;  den  1.  August  1914  var  Dagsproduk¬ 
tionen  7096  Tons.  Andre  Aarsager  til,  at  den  belgi¬ 
ske  Jernindustri  endnu  ikke  har  kunnet  rejse  sig,  er 
tilsvarende  til  de  i  Frankrig  kendte.  I  første  Række 
de  slette  Transportforhold  paa  Grund  af  Mangel  paa 
Materiel,  desuden  store  Arbejderuroligheder  lige  fra 
Februar  Maaned  til  April  og  tillige  et  daarligt  Marked, 
der  skyldtes  de  bøje  Priser,  som  man  —  fejlagtigt  — 
ventede  hurtigt  skulde  falde.  Staten  holdt  sig  ogsaa 
en  Tid  tilbage,  men  indsendte  i  Maj  sine  Ordrer,  og 
i  de  sidste  Maaneder  er  Bestillingerne  i  det  hele  taget 
begyndt  at  indløbe  trods  de  overordentlig  dyre 
Varer. 

□□□□□□ 

Mindre  Meddelelser. 

Erkendelsens  Time 1 

Det  vilde  jo  være  Synd  at  sige,  at  Nødvendigheden 
af  som  første  Forudsætning  for  al  social  og  økonomisk 
Udvikling  at  fremme  Produktionen  altid  er  blevet 
fremhævet  lige  stærkt  paa  alle  Steder.  Med  Interesse 
læser  man  da  en  Artikel  under  Overskriften  »Penge¬ 
mangel«  i  »Social-Demokraten«  for  5.  ds.,  der  slutter 
saaledes: 

»Vi  har  altsaa  Guld  og  Sedler  i  Mængder,  men 
alligevel  mangler  vi  altsaa  Penge.  Og  hvorledes  skal 
saa  denne  Pengemangel  afhjælpes? 

Ved  forøget  produktivt  Arbejde.  Naar  Landmændene 
atter  kan  udføre  til  England  de  størst  mulige  Mængder, 
faar  vi  Penge  tilgode  her,  som  vi  kan  faa  Kul  og  Raa- 
stoffer  for.  Naar  Produktionsmaskineriet  ruller  med 
fuld  Kraft  i  alle  Brancher,  vil  Varemængden  natur¬ 
nødvendigt  drive  Priserne  ned,  og  Konkurrencen  vil 


bidrage  til  disse  lavere  Priser.  Købmændene  behøver 
da  ikke  saa  mange  Penge  til  deres  Indkøb.  Alt  bliver 
billigere,  og  Pengemangelen  vil  svinde. 

Arbejderne  skal  da  i  sidste  Instans  afskaffe  Penge¬ 
knapbeden  og  dermed  tillige  Dyrtiden.  Kun  Arbejderne 
kan  afskaffe  Dyrtiden  ved  den  største  mulige  Produk¬ 
tion,  ved  at  skabe  nye  Varemængder,  som  skal  sælges, 
som  skal  konkurrere  Priserne  ned. 

Arbejdet  er  Kilden  til  al  Rigdom. 

Jo  mere  Arbejderne  frembringer,  desto  større  kan 
Portionerne  ogsaa  blive  til  hver  enkelt  Arbejder  (med 
den  Indflydelse,  som  Underklassen  for  Tiden  har). 

Jo  højere  Produktion,  desto  lavere  Priser,  desto 
bedre  Forslagi  Pengene,  desto  mindre  Pengeknaphed.« 

—  Ligesaa  glædeligt  det  er  at  se  slige  Sandheder  i 
Arbejdernes  eget  Blad,  ligesaa  stort  et  Spørgsmaal  er 
det,  om  ikke  baade  Socialdemokratiet  og  vort  hele 
Samfund  havde  staaet  sig  ved,  at  de  noget  tidligere 
og  noget  oftere  havde  været  at  læse  just  paa  det  Sted, 
hvorfra  vi  her  gengiver  dem. 

Afslutning! 

Hvor  mærkeligt  det  end  lyder,  saa  bliver  det  dog 
stadig  mere  klart,  at  det  er  i  de  nye  tyske  socialistiske 
Republiker,  at  man  først  kommer  til  at  foretage  Til¬ 
bagetoget  fra  det  lige  saa  opreklameredesom  mystiske 
Begreb  »Socialisering.«  I  en  Indberetning  fra  det  kgl. 
danske  Generalkonsulat  i  Wien  hedder  det  saaledes 
om  Forholdene  i  Tysk-Østlig: 

»Hvad  Chancerne  for  Socialisering  af  Bjergværker 
og  andre  store  Virksomheder  angaar,  som  har  været 
saa  stærkt  paa  Tale,  er  disse  sunket  stærkt.  Nylig 
har  endog  Vicepræsidenten  i  den  af  Staten  nedsatte 
Socialiseringskommission,  Professor  Seipel,  fremsat  det 
Forslag  øjeblikkelig  at  ophæve  hele  Kommissionen, 
»da  de  nuværende  Tider  egnede  sig  daarligt  til  social¬ 
politiske  Eksperimenter«.« 

Sukkermangel. 

»Svensk  Handelslidning«  anfører,  hvad  en  japansk 
Sukkerekspert  har  udtalt  til  det  hollandske  »Handels- 
berichten«  om  den  stadige  Verdensmangel  paa  Suk¬ 
ker.  Han  mente,  at  der  maatte  gaa  endnu  2  Aar,  før 
der  kunde  genoprettes  en  Ligevægt  mellem  Produk¬ 
tion  og  Forbrug.  Den  evropæiske  Produktion  for 
1918—19  kunde  beregnes  til  3,71  Mili.  Tons  mod  8,16 
Mili.  Tons  i  1913 — 14.  Hele  Verdensproduktionen  an- 
slaas  til  at  blive  15,39  Mili.  Tons,  medens  Forbruget 
opgøres  til  16,5  Mili.  Tons.  Rn  vigtig  Faktor  for  For¬ 
brugets  Stigning  er  den  omsiggribende  Alkoholfor¬ 
budsbevægelse,  hvad  f.  Eks.  Erfaringerne  fra  U.  S.  A. 
viser. 

Zuidersøens  Udtørring 

»Norges  Utenrikshandel«  bringer  en  interessant 
Artikel  om  dette  gigantiske,  økonomiske  og  tekniske 
Foretagende.  I  over  70  Aar  har  man  tænkt  over  Pla¬ 
nen,  Foreningen  »Zuider  Zee  Vereeniging«  har  ingen 
Hvile  undt  sig,  i  Skrift  og  Tale.  er  der  i  mange  Aar 
agiteret  for  Sagen,  to  Regeringskommissioner  har  væ¬ 
ret  nedsat  og  har  afgivet  Forslag,  og  nu  er  det  om¬ 
sider  lykkedes  at  faa  Udtørringen  vedtaget. 

Zuidersøens  Areal  er  3140  km2,  og  det  er  Planen 
heraf  at  indvinde  de  1940  km2,  idet  man  dels  vil  und- 
gaa  Indvinding  af  uopdyrkelige  Sandstrækninger  og 
dels  ved  frie  Vandstrækninger  bl.  a.  vil  bevare  Am¬ 
sterdams  Position  som  Zuidersø-Havn.  Det  indvundne 
Areal  beregnes  at  skulle  kunne  rumme  250  000  Indb. 
og  de  samlede  Omkostninger  ved  Foretagendet  anslaas 
til  230  Mili.  Gylden,  hvilket  svarer  til  et  Aars  Stats¬ 
udgifter  i  Holland  kort  før  Krigen. 

Udbytteandelen. 

A.  E.  G.s  Generaldirektør,  Gehejmeraad  Deutsch, 
hvis  Beregninger  over  Værdien  af  den  Andel  i  Ud¬ 
byttet,  der  nu  fordres  saa  mange  Steder  fra,  vi  før 
har  omtalt,  opgør,  at  66  Selskaber  fra  alle  Tysklands 
Egne  og  af  alle  Erhvervsgrene  med  en  Kapital  paa 
ea.  272  Milliard  Mark  i  de  sidste  10  Aar  aarlig  har 
udbetalt  til  Funktionærer  og  Arbejdere  1  424  800  000 
Mark,  i  statslige  og  kommunale  Skatler  o.  1.  217  160  000 
Mark  og  i  Dividende  215  220  000  Mark.  Dette  vil  sige, 
at  hver  Mark  er  blevet  fordelt  med  76,7  Pf.  til  Funk¬ 
tionærer  og  Arbejdere,  11,7  Pf.  til  Stat  og  Kommune 
og  11,6  Pf.  til  Aktionærerne.  Da  Selskaberne  i  de  sid¬ 
ste  10  Aar  gennemsnitlig  har  beskæftiget  783  000  Funk¬ 
tionærer  og  Arbejdere,  vilde  en  fuldstændig  Afskaffelse 
af  Aktionærernes  Udbytte  kun  have  givet  270  M.  pr. 
Hoved  ud  over  Arbejdslønnen.  Forfatteren  oplyser 
ligeledes,  at  Ekstraudbyttet  ved  de  ofte  anførte  Zeisz 
Fabriker  i  mere  end  20  Aar  aldrig  oversteg  150—200 
Mark  pr.  Mand,  skønt  selve  Lønningerne  var  betyde¬ 
lig  lavere  end  i  andre  Industrier. 

Overfor  den  Indvending,  at  denne  Andel,  som  vel 
ikke  syner  meget  som  Procenttal,  alligevel  er  en 
Kæmpesum  for  »de  enkelte  Kapitalister«,  der  besidder 
alle  Aktierne,  svarer  Deutsch,  at  den  Kendsgerning, 
at  der  ved  seks  af  de  største  Selskabers  Generalfor¬ 
samlinger  kun  anmeldtes  40  pCt.  af  Aktierne,  viser,  at 
Hovedmassen  af  disse  befinder  sig  i  de  smaa  Kapital¬ 
besidderes  Hænder.  Den  enkelte  Aktionær  ejer  gen¬ 
nemsnitligt  ikke  mere  end  3—5000  Mark,  hvilket  vil 
sige,  at  den  tyske  Industris  Besiddelse  allerede  er  saa 
godt  som  socialiseret  i  Ordets  bedste  Forstand! 

Japans  Erobring  af  Sibiriens  Markeder. 

Herom  fortæller  »Financial  Times«  enkelte  Træk, 
betegnende  for  Japans  økonomiske  Imperialisme: 
Store  japanske  Industrivirksomheder  og  Handelshuse 
opretter  rundt  om  i  de  sibiriske  Byer  nye  Agenturer 
eller  overtager  ældre  russiske  Agenturer.  Ligeledes 
overtager  den  japanske  Finans  og  Industri  helt  eller 
delvis  russiske  Industriværker,  som  er  gaaet  i  Staa 
eller  i  hvert  Fald  i  mange  Tilfælde  gaar  daarligt  paa 
Grund  af  manglende  Raamaterialer  eller  tekniske 
Hjælpemidler.  Japanerne  fremskaffer  disse  mang¬ 
lende  Ting  og  faar  Værkerne  i  Gang  igen.  For¬ 
uden  en  Række  private  Enkeltvirksomheder  i  Ja¬ 
pan,  der  foretager  saadanne  erhvervsmæssige  Erob¬ 
ringer,  er  oprettet  et  større  Selskab  i  Yokohama,  der 
—  med  en  foreløbig  Arbejdskapital  paa  1  Miil.  £  — 
vil  søge  at  samle  Enkeltbestræbelser  til  et  organise¬ 
ret  Hele;  bag  dette  Selskab  staar  dels  førende  japan¬ 
ske  Banker,  dels  ogsaa  en  Række  indflydelses-  og  ka¬ 


pitalrige  russiske  Handelsmænd  og  Industrielle,  som 
opholder  sig  som  Flygtninge  i  Japan  —  og  paa  denne 
Maade  baner  Vejen  for  den  russisk-japanske  Entente. 

Japans  Ekspansion  i  Kina. 

Handelskamret  i  Tokio  har  nylig  modtaget  Indbe¬ 
retning  fra  to  af  sine  Medlemmer,  der  var  sendt  til 
Kina  for  der  at  undersøge  forskellige  Handelsforhold. 
M.  H.  t.  Bjergværksdriften  beretter  den  ene,  Otsuka, 
følgende  vedrørende  de  japanske  Bjergværker  i  Kina: 
Taoshung  Minen  er  forbunden  med  Havn  vedYangtse- 
floden  (5  Mils  Afstand).  Den  indeholder  20—30  Mil¬ 
lioner  Tons  Erts.  En  Ton  Erts  leveret  i  Yangtse-Hav- 
nen  staar  i  2  Dolk,  men  vil  kunne  leveres  billigere. 
Minen  tilhører  det  japanske  Selskab  Toys  Seitelsu 
Kaisha  (Oriental  Iron  Works).  —  Taigets-Minen  inde¬ 
holder  c.  100  Miil.  Tons  Malm  og  skal  fra  Jan.  1920 
forsyne  de  kejserlige  japanske  Skibsværfter  i  Yawata, 
Kyushu,  med  aarlig  600  000  Tons  Erts.  Iaar  (1919) 
leveres  350  000  T.  til  3,80  Yen  (1  Yen  =  1,85  Kr.)  pr. 
Ton.  Men  der  byggedes  i  Sommer  to  Højovne  paa 
hver  450  Tons  ved  Siden  af  Bjergværket,  og  der  reg¬ 
nes  med,  at  der  i  Stedet  for  de  600  000  Tons  Erts  kan 
leveres  200  000  Tons  Raajern  til  Yawata-Staalværket. 

—  Det  sydmanchuriske  Jernbaneselskab  (ogsaa  ja¬ 
pansk)  har  Jernværker  ved  Anschanchen;  der  er  nu 
foreløbig  rejst  2  Ovne  til  hver  250  Tons ;  der  er  plan¬ 
lagt  Opførelsen  af  12 — 16  Ovne  yderligere;  derved  vil 

—  men  antagelig  først  om  et  Par  Aars  Tid  —  Jernbane¬ 
selskabet  kunne  disponere  over  en  aarlig  Produktion 
paa  c.  1  Miil.  Tons  Raajern.  Jerngruberne  i  Nabo¬ 
laget,  og  som  næsten  alle  er  under  Selskabets  Kon¬ 
trol,  vurderes  til  et  Indhold  af  400  Miil.  Tons  Jern¬ 
malm;  endda  er  heri  kun  medregnet  de  Malme,  der 
har  et  Indhold  af  mere  end  40  pCt.  Jern.  Penchilifu 
Kul-  og  Jernselskab,  stadig  japansk,  har  2  Ovne  paa 
130  Tons  og  2  paa  20  T.  De  leverer  aarlig  100  000 
Tons  Jern.  Dette  Selskab  regnes  for  meget  lovende, 
da  det  raader  over  store  Mængder  af  Kokeskul,  sær¬ 
lig  af  Interesse  for  Jernvindingen.  Chienerhpu-Jern- 
værket  i  Korea  har  2  Ovne  til  hver  150  T.  og  giver 
aarlig  100  000  T.  Jern,  50  000  T.  Staal.  Ved  Hanyong- 
Jernværket  er  2  Ovne  paa  110  T.  i  Gang,  2  større, 
paa  250  T.  under  Bygning.  I  det  hele  kan  Kinas 
Jernproduktion,  paa  japanske  Hænder,  for  dette  Aar 
(1919)  regnes  efter  de  japanske  Indberetninger  at  be¬ 
løbe  sig  til  576  000  Tons,  medens  man  allerede  i  1920 
venter  mindst  1  Million  Tons. 

Som  velkendt  er  Japan  selv  i  sin  egen  Jord  fattig 
paa  Jern  og  paa  Kul.  De  her  anførte  Tal  fortæller 
lidt  om  dets  baade  Vilje  og  Evne  til  i  det  store  Kina 
at  skaffe  sig  den  fornødne  Basis  alligevel  for  sin  In¬ 
dustri  og  sin  Ekspansion. 

□aaaon 

Notitser. 

Flytninger.  For  at  undgaa  Forstyrrelser  i  Forsen¬ 
delsen  af  Tidsskriftet  bedes  Flytninger  meddelt  Bladets 
Ekspedition,  Vestre  Boulevard  18,  Kjøbenhavn  B,  Telf. 
8100,  Lokal  20. 


244 


TIDSSKRIFT  FOR  INDUSTRI 


Organisations-  og  Foreningsmeddelelser. 


Oprindelsescertifikaternes  Bortfald. 

I  følge  Meddelelse  fra  Industri  raadets  Kontori  London, 
kræves  der  nu  ikke  længere  Oprindelsescertifikater  for 
Eksport  til  Indien  og  Sydafrika.  Man  haaber  i  Løbet 
af  kort  Tid  at  modtage  Meddelelse  om,  at  de  heller 
ikke  længere  vil  være  nødvendige  for  Eksport  til 
Australien,  NewZeeland,  NewFoundland  og  Ægypten, 
for  hvilke  Landes  Vedkommende  Kravet  hidtil  har 
været  opretholdt. 

Eksport  til  Belgien. 

Den  belgiske  Regering  har  d.  9.  Aug.  1919  udstedt 
en  Forordning,  hvorved  det  paabydes,  at  alle  Varer, 
der  indføres  til  Belgien  fra  forskellige  Lande  derunder 
Danmark  (ikke Storbritannien,  Frankrig  og  U.  S.  A.)  skal 
forsynes  med  et  Oprindelsescertifikat  stemplet  paa  den 
Faktura,  der  ledsager  Varerne. 

Certifikatet  skal  bestaa  i  en  Erklæring  afgivet  af 
Sælgeren,  Køberen  eller  en  Agent,  der  har  behørig 
Fuldmagt  fra  en  af  disse  og  skal  gaa  ud  paa,  at  Varerne,' 
der  eksporteres  til  Belgien,  ikke  er  af  tysk  Oprindelse. 

Fabrikata,  der  fremstilles  af  Raastofter  eller  af  Ma¬ 
teriale  af  tysk  Oprindelse,  vil  dog  kunne  indføres,  naar 
Værdien  af  det  tyske  Materiale  ikke  udgør  mere  end 
25  pCt.  af  Værdien  af  det  fuldstændige  Produkt. 

Certifikaterne  skal  viseres  af  en  belgisk  Konsul. 

En  Række  Tilfælde  er  dog  undtagne  fra  Reglen, 
saaledes  f.  Eks.  Transitvarer  under  Toldopsyn. 

Den  paagældende  belgiske  Forordning  henligger 
iøvrigt  til  Gennemsyn  i  Industriraadets  Sekretariat. 

Korrespondancen  med  vore  Konsulater. 

I  Anledning  af  en  fra  det  kgl.  Konsulat  i  Tientsin 
modtaget  Indberetning,  hvoraf  ses,  at  det  volder  for¬ 
skellige  Vanskeligheder  ved  Konsulatet,  naar  Henven¬ 
delser  til  Konsulatet  er  affattet  paa  dansk,  skal  Industri- 
raadet  paa  Udenrigsministeriets  Foranledning  henstille 
til  interesserede  danske  Firmaer,  at  Skrivelser  til  saa- 
danne  Konsulater,  hvis  Indehavere  ikke  er  danske, 
affattes  paa  et  Verdenssprog  og  ikke  paa  Dansk. 

Importforbud  for  Nordvestrusland. 

Gennem  Handelsministeriet  har  Industriraadet  mod¬ 
taget  en  Liste  over  Varer,  for  hvilke  den  provisoriske 
Regering  i  Nordvestrusland  har  udstedt  Indførsels¬ 
forbud.  Listen  henligger  til  Gennemsyn  i  Industriraa¬ 
dets  Sekretariat. 


Ophævelse  af  Restriktioner  for  Ind-  og 
Udførsel  af  Varer  i  Sverige. 

Fra  1.  Oktober  d.  A.  har  den  svenske  Stat  ophævet 
Bekendtgørelsen  angaaende  følgende  i  Krigssituationen 
foranledigede  Forskrifter: 

1.  Forordningen  af  17.  April  1916  angaaende  For¬ 
pligtelseserklæringer  (Utfastelser)  udstedt  ved  Ind- 
og  Udførsel  af  Varer. 

2.  Forbud  mod  Transitering  af  udførselsforbudte 
Varer. 

3.  Forbud  mod  Ændring  af  Skibes  Destination. 

Endvidere  har  man  ophævet  Statens  Kontrol  med 

Befragtning  afSkibe  i  Fart  mellem  udenlandske  Havne 
eller  mellem  indenlandsk  og  udenlandsk  Havn,  hvilken 
Kontrol  hidtil  har  været  overdraget  til  Statens  Handels¬ 
kommission,  men  Kontrollen  er  nu  henlagt  til  Kommers- 
kollegiet,  som  dog  i  Sager  af  mere  indgribende  Betyd¬ 
ning  vil  have  at  overlade  Afgørelsen  til  Regeringen. 

Finsk  Næringslov. 

Fra  Udenrigsministeriet  har  Industriraadet  modtaget 
en  fra  det  kgl.  Gesandtskab  i  Helsingfors  modtagen 
Indberetning  vedrørende  den  finske  Næringslov  af  27. 
Septb.  d.  A.,  hvori  det  med  Hensyn  til  Udlændinges 
Adgang  til  at  drive  Næring  i  Finland  bestemmes,  at 
vedkommende  skal  indgive  Ansøgning  desangaaende  til 
paagældende  Overøvrighed  (Landhøvdingen)  og  deri 
godtgøre  at  være  myndig  og  uberygtet.  Endvidere 
skal  der  stilles  Kaution  eller  anden  Sikkerhed  for  de 
Staten  i  de  første  3  Aar  tilkommende  Afgifter. 

Udenlandske  Handelshuse,  der  har  til  Hensigt  at 
oprette  Filialer  i  Finland,  skal  ligeledes  indgive  Ansøg¬ 
ning  derom  til  Overøvrigheden  samt  stille  Sikkerhed 
for  Statsafgifter. 

Uden  særlig  Tilladelse  er  Udlændinge  overalt  i  Fin¬ 
land  berettigede  til  at  opkøbe  Landbrugsprodukter  samt 
til  under  Iagttagelse  af  Forskrifterne  i  Toldlovgivningen 
og  Havneforordningerne  i  de  finske  Byers  Havne  »ved 
Masten«  at  sælge  Levnedsmidler,  der  er  importeret  af 
vedkommende  selv.  Reglerne  vedrørende  Udlændinges 
Forhold  viger  ifølge  Lovens  §  2  for  Bestemmelser  i 
Overenskomster  trufne  med  andre  Stater.  Endvidere 
bestemmes  det  i  Lovens  §  4,  at  Handelssøfart  mellem 
Pladser  i  Finland  kun  maa  drives  med  finske  Fartøjer. 

Det  tilføjes,  at  et  Eksemplar  af  Loven  ligger  til 
Eftersyn  i  Industriraadets  Sekretariat. 

Det  store  Industrimøde. 

En  Markering  af  Industriens  social-politiske  og  økonomiske  Stilling. 


DET  Lands-Industrimøde,  hvortil  Industri- 
raadet  havde  indbudt  den  12.  November, 
og  som  afholdtes  paa  Kjøbenhavns  Raadhus, 
godtgjorde  paany,  hvor  nyttigt  det  er,  at  vor 
Industri  i  disse  vanskelige  Tider  samles  til  fæl¬ 
les  Drøftelse  og  Optræden.  Lands-Industrimø- 
derne  opstod  jo  under  Indtrykket  af  Forholdene 
udadtil  i  Krigens  første  Aar,  medens  nu  Forhol¬ 
dene  indadtil  afgiver  et  nyt  og  desværre  ikke  min¬ 
dre  vægtigt  Grundlag  for  saadanne  Møders  Af¬ 
holdelse.  I  den  hele  social-politiske  Udvikling  er 
Industrien  blevet  skudt  frem  i  første  Række  og 
Industriens  Interesser  derved  i  den  Grad  bragt  i 
Ilden,  at  det  først  og  fremmest  maa  være  magt- 
paaliggende  for  Industriens  Ledere  at  naa  til  ind¬ 
byrdes  Klaring  og  Erkendelse  af  deres  Forhold 
for  derefter  med  den  fornødne  Vægt  at  kunne 
lægge  deres  samlede  Meninger  og  Erfaringer  i 
den  offentlige  Diskussions  Vægtskaal.  I  denne 
Retning  blev  just  det  sidste  Industrimøde  af  sær¬ 
lig  Betydning,  takket  være  det  vidtspændende 
Indlæg,  Industriraadets  Formand  her  gav  over¬ 
for  nogle  af  Tidens  mest  brændende  Problemer. 

Mødet,  der  aabnedes  Kl.  10  Formiddag  i  Raad- 
husets  Festsal,  havde  samlet  henimod  700  Repræ¬ 
sentanter  for  den  danske  Industri,  og  som  særlig 
indbudne  havde  Industriraadet  den  Glæde  at  se 
Handelsministeren  samt  en  Række  højtstaaende 
Embedsmænd  fra  de  forskellige  Ministerier  samt 
Statskommissioner,  med  hvilke  Industrien  særlig 
har  samarbejdet,  og  ligeledes  Repræsentanter  fra 
Kommunen.  Desuden  var  de  herværende  Ge¬ 
sandter  for  Norge  og  Sverige  indbudt,  og  yderli¬ 
gere  var  en  fyldig  Repræsentation  for  Statsmyn¬ 


digheder  og  Industriorganisationer  i  Sverige  og 
Norge  kommet  til  Stede  som  Gæster.  Fra  Sverige 
saaledes  Generaldirektør  Elmquist  og  Dr.  Otto 
Jårie  som  Repræsentanter  for  »Socialstyrelsen«, 
Kommerceraad  Enstrom  fra  »Kommercekolle- 
giet«,  Direktør  Hultkrantz  fra  »Sveriges  Industri¬ 
forbund«  (det  svenske  Industriraad)  og  Ingeniør 
Ivar  Larson  og  Sekretær  Bengt  Heymann  fra 
»Svenska  Arbetsgifvareforeningen«.  Fra  Norge 
var  mødt  Direktør  L.  Rasmussen,  Formand  for 
»Norsk  Arbeidsgiverforening«,  Generaldirektør 
Platou,  Formand  for  »Norges  Industriforbund« 
og  Direktør  Aarftot  fra  samme  Institution. 

Efter  at  Industriraadets  Formand,  Ingeniør 
Alex.  Foss,  havde  budt  Forsamlingen  og  da  i 
første  Række  Gæsterne  Velkommen,  valgtes  Di¬ 
rektør  Harald  Bing  til  Mødets  Dirigent,  hvorefter 
Ordet  blev  givet  til  Ingeniør  Alex.  Foss.  Dennes 
Foredrag  om  »Socialpolitiske  Reformer«,  som  vi 
gengiver  omstaaende,  formede  sig  som  en  ud¬ 
tømmende  og  sjelden  klar  Udredning  af  de  vig¬ 
tigste  foreliggende  social-politiske  Problemer  be¬ 
rørende  Industriens  Interesser  og  dette  Erhvervs 
Stilling  hertil.  En  særlig  Interesse  maatte  knytte 
sig  til  denne  Klarlæggelse,  ikke  blot  paa  Grund 
af  Talerens  øvrige  Autoritet,  men  ogsaa  fordi  man 
kunde  gaa  ud  fra,  at  Ingeniør  Foss  som  Formand 
for  det  nylig  af  Arbejdsgiverforeningen  og  Indu¬ 
striraadet  i  Fællesskab  oprettede  social-politiske 
Udvalg  vilde  repræsentere  vore  samlede  Arbejds¬ 
giverkredses  Interesser,  saaledes  at  Talen  i  sjel¬ 
den  Grad  fik  Karakter  af  en  Programtale. 

Efter  Ingeniør  Foss’  Tale,  der  modtoges  med 
levende  Bifald,  fulgte  en  kort  Diskussion,  hvori 

Direktør  Chr.  H.  Olesen  og  Direktør  Ft.  Lausen 
gav  Udtryk  for  Industriens  fulde  Tilslutning  til 
Talerens  Synspunkter,  medens  Ingeniør  Kors- 
gaard  gjorde  sig  til  Talsmand  for  nogle  mere  po¬ 
litiske  Betragtninger,  og  Redaktør  Rasmus  P. 
Nielsen  talte  i  Tilslutning  til  Ingeniør  Foss’  Ud¬ 
talelser  om  Udbyttedelingen. 

Efter  en  Frokostpause  holdt  Redaktør  Povl 
Drachmann  et  Foredrag  om  »Handelsbalance  og 
økonomiske  Problemer«,  i  hvilket  han  gjorde 
Rede  for  vor  Handelsbalances  Udvikling  og  navn¬ 
lig  betonede  den  praktiske  Erfaring,  man  i  Kri¬ 
gens  første  Aar  havde  faaet  for  en  gunstig  Han¬ 
delsbalances  Virkninger,  hvilket  burde  føre  til,  at 
vi  ogsaa  fremtidig  satte  det  som  Maal  gennem 
forøget  Produktion  og  Sparsommelighed  med 
Hensyn  til  Importen  at  skabe  en  saadan  bedre 
Balance,  der  atter  betød  større  Kapitalkraft  og 
overhovedet  økonomisk  Trivsel. 

Arbejdsgiverforeningens  Næstformand,  Bog¬ 
trykker  H.  Langkjcvr,  rejste  derefter  i  et  omfat¬ 
tende  Foredrag  Spørgsmaalet:  »Er  den  nuværende 
Ordning  af  Arbejdsløshedsunderstøttelsen  og  den 
dermed  i  Forbindelse  staaende  Arbejdsanvisning 
forsvarlig?«  Taleren  paaviste,  hvorledes  vor  Ord¬ 
ning  paa  disse  Omraader  baade  principielt  og  i 
Praksis  var  uheldig,  og  Sammenstillingerne  med 
de  nordiske  Nabolande,  navnlig  Sverige,  som  man 
gennem  Indlæg  fra  svensk  Side  i  den  paafølgende 
Diskussion  fik  bekræftet,  godtgjorde  tilfulde  Rig¬ 
tigheden  af  Talerens  Synsmaader.  Talen  mun¬ 
dede  ud  i  et  Krav  om  en  gennemgribende  Revi¬ 
sion  af  den  herhenhørende  Lovgivning  —  et 
Krav,  der  fik  Støtte  gennem  Forsamlingens  udelte 
Tilslutning.  En  særlig  Interesse  fik  den  paaføl¬ 
gende  Diskussion  ved  et  Indlæg  fra  Arbejdsløs¬ 
hedsinspektøren,  Frøken  Black,  som  med  lige 
saa  tiltalende  som  foruroligende  Aabenhjertighed 
vedgik  de  graverende  Fejl  i  det  nuværende  Sy¬ 
stem  uden  dog  at  finde  Anledning  til  at  erkende, 
at  dette  i  nævneværdig  Grad  kunde  reformeres. 
Til  denne  Diskussion  skal  vi  senere  komme  nær¬ 
mere  tilbage,  ligesom  vi  her  i  Tidsskriftet  skal 
bringe  de  Foredrag,  der  ikke  paa  anden  Maade 
bliver  publicerede. 

Diskussionen  om  vore  snart  sørgelig  berømte 
Arbejdsløshedsforhold  var  imidlertid  blevet  saa 
langvarig,  at  den  fremrykkede  Tid  maatte  til¬ 
skynde  Dagens  sidste  Foredragsholder,  Direktør 
H.  P.  Prior,  til  i  væsentlig  Grad  at  afkorte  sit  Fo¬ 
redrag  om  »Prisstigning  og  Toldpolitik«  med  det¬ 


tes  Paavisning  af,  hvorledes  Prisstigningen  har 
gjort  vore  Toldsatser,  forsaavidt  disse  opgøres  ef¬ 
ter  Varens  Vægt,  næsten  illusoriske.  Direktør 
Prior  sluttede  med  at  stille  Forslag  om  en  Reso¬ 
lution,  som  derefter  af  Dirigenten  blev  sat  under 
Afstemning  og  enstemmig  vedtaget.  Resolutio¬ 
nen  havde  følgende  Ordlyd: 

»Som  Følge  af  det  uhyre  Fald  i  Pengerepræ- 
sentativernes  Værdi  og  den  dermed  forbundne 
Prisstigning  er  Tolden  paa  Indførslen  til  Dan¬ 
mark,  der  aldeles  overvejende  er  fastsat  som 
Vægttold,  ikke  mere  i  Overensstemmelse  med 
Forudsætningen  for  den  gældende  Toldlov  af 
1908. 

En  almindelig  Revision  af  Toldloven,  under 
hvilken  der  bl.  a.  vil  være  at  tage  Hensyn  til 
Udlandets  Forholdsregler,  forsaavidt  de  ram¬ 
mer  dansk  Marked  og  danske  Varer,  vil  for¬ 
mentlig  ikke  kunne  gennemføres  paa  det  nu¬ 
værende  Tidspunkt.  Indtil  dette  kan  blive  Til¬ 
fældet,  maa  det  imidlertid  være  naturligt  at  gen¬ 
oprette  den  Situation  med  Hensyn  til  Toldlo¬ 
vens  Virkninger,  som  forelaa  ved  Krigens  Ud¬ 
brud.  Den  danske  Industri,  samlet  til  Lands¬ 
møde  paa  Kjøbenhavns  Raadhus  den  12.  No¬ 
vember,  formener,  at  dette  ikke  alene  er  natur¬ 
ligt  fra  et  fiskalt  Synspunkt  til  Lettelse  af  de 
overordentlig  store  Byrder,  der  bl.  a.  gennem 
Selskabsbeskatningen  i  særlig  Grad  rammer  In¬ 
dustrien,  men  ogsaa  nødvendigt  som  et  Mind- 
stemaal  af  Foranstaltninger  til  at  modvirke 
Standsning  af  danske  Erhverv,  der  beskæftiger 
store  Dele  af  Befolkningen.« 

Herefter  var  Dagsordenen  udtomt,  men  inden 
Mødet  hævedes  med  en  Tak  til  Dirigenten,  frem¬ 
førte  Generaldirektør  Elmguist  paa  Gæsternes 
Vegne  en  Tak  for  Indbydelsen  til  at  overvære  Mø¬ 
det.  Generaldirektøren  fremhævede,  hvorledes  det 
nordiske  Samarbejde  havde  gjort  sin  Nytte  under 
Krigen,  og  han  saa  i  det  nu  afholdte  Møde,  hvor 
Norge  og  Sverige  var  repræsenteret,  et  Løfte  om 
en  stadig  stærkere  Udvikling  af  Samarbejdet,  der 
gjorde  det  muligt  for  de  3  nordiske  Nationer  at 
lære  af  hinanden  og  at  støtte  hinanden.  General¬ 
direktørens  varme  Indlæg  for  en  stedse  videreud¬ 
vikling  ad  denne  Vej  fik  en  overordentlig  stærk 
Tilslutning  fra  Forsamlingens  Side. 

Man  var  derefter /ærdig  med  Dagens  niere  al¬ 
vorlige  Del,  og  Mødets  Deltagere  skyndte  sig 
hjem  for  at  blive  klædt  om  til  den  tvangfri  Fest- 

lighed,  hvortil  man  atter  samledes  om  Aftenen  Kl. 
8  i  Raadhusets  store  Festhal  med  tilstødende  Gal¬ 
lerier  og  Sale. 

Medens  Gardens  Musikkorps  spillede,  sørgede 
Industriforeningens  omsorgsfulde  Værtinde,  Frø¬ 
ken  Nimb,  for  Gæsternes  mere  materielle  Nydel¬ 
ser,  og  ved  den  staaende  Buffet,  der  var  arran¬ 


geret  i  Festsal  og  Gallerier,  drøftede  Industriens 
Repræsentanter  de  forskellige  Sporgsmaal  og  Pro¬ 
blemer,  som  Dagens  Foredrag  og  Diskussioner 
havde  belyst,  og  som  vel  næppe  en  eneste  af  In¬ 
dustriens  Folk  paa  egen  Haand  har  undgaaet  at 
faa  tæt  ind  paa  Livet  —  endsige  vil  undgaa  det  i 
den  kommende  Tid. 


Socialpolitiske  Reformer. 

Foredrag  holdt  paa  Industrimødet  den  12.  November  af  Ingeniør  Alex.  Foss. 


Som  Syndflod  og  Orkan  har  Verdenskrigen  tumlet 
med  Folkene  og  deres  Skæbne,  Millioner  af  Menne¬ 
sker  er  dræbt  eller  har  faaet  varig  Sygdom,  utallige 
har  lidt  Sorg  og  Nød.  Endnu  føres  der  Krige;  over 
store  Landstrækninger  raser  Borgerkrig  og  Revolu¬ 
tion.  Uvis  ligger  Fremtiden  for  de  fleste  Folk  af  den 
hvide  Race. 

Til  denne  vældige  Uro,  som  gennemryster  Sindene, 
kunde  heller  ikke  vi  Danske  i  det  lange  Løb  forblive 
blot  Tilskuere,  ogsaa  vi  maatte  blive  grebne  af  den. 
De  økonomiske  Farer  truer  hele  Samfundet  saavel 
som  hver  enkelt  Familie.  I  deres  Følge  rejser  sig  Kra¬ 
vene  om  at  bringe  Uroen  og  Vanskelighederne  ud  af 
Verden  ved  sociale  Reformer.  De  Kredse,  som  gen¬ 
nem  Aarrækker  har  opfordret  til  Klassekamp,  tror  at 
se  Maalet  nærme  sig.  Atter  og  atter  fremsættes  Krav, 
der  synes  at  grunde  i  Forestillingen  om  Arbejdet  som 
en  Forbandelse.  Det  urolige  Menneskehjerte,  som  sø¬ 
ger  Lykken  overalt,  blot  ikke  i  sig  selv,  begærer  For¬ 
andringer,  Reformer,  Revolution.  Samfundet  opløses 
i  strejkende  Grupper.  Paa  tvers  af  den  nedarvede 
Samfundsorden  deler  Samfundet  sig  efter  nye  Love. 
Ikke  Danmarks  Riges  Grundlov  er  Landets  højeste 
Lov,  den  højeste  Lov  er  Strejkeretten  og  Arbejds- 
spærringens  Lov,  den  som  forbyder  nogen  at  røre  det 
Arbejde  —  det  være  nok  saa  rigtigt  og  samfundsnyt¬ 
tigt  —  som  er  erklæret  for  Skruebrækkerarbejde. 
Skibet  skal  sejle  med  sin  Last  og  Besætning,  alt  er 
klart,  men  den  Mand,  der  skal  løse  Trossen,  strejker 
og  erklærer  enhver,  der  rører  ved  den,  for  Skruebræk¬ 
ker.  Ingen  tør  røre  den.  Skibet  med  sine  Varer,  med 
Dampen  oppe  i  Kedlerne,  med  Kaptajnen  paa  Broen, 
ligger  dødt.  Landets  højeste  Lov,  Skruebrækkerloven, 
den  der  er  højere  end  Grundloven,  standser  det.  In¬ 
gen  ved  hvorlænge. 

I  denne  Uro,  i  denne  Tid,  da  mange  fatalistisk  tror, 
at  Omvæltningerne  vil  komme,  er  det  godt  at  have 
et  roligt  Sind.  Orkaner  og  Stormflod  har  deres  Tid. 
Hvad  det  gælder  er  med  roligt  Mod  ikke  at  regne 
Uvejrets  Eksplosioner  for  mere  end  midlertidige.  Saa 
længe  Uvejret  varer,  gælder  det  væsentligt  at  holde 
fast  og  staa  fast. 

Og  ud  fra  dette  Sind  bør  vi  tage  Stilling  til  de  so¬ 
ciale  Reformkrav,  som  er  avlet  af  politiske  Teorier  og 
af  Tidens  Uro.  Lad  os  da  med  dette  rolige  Mod,  som 


sømmer  sig  for  Mænd,  se  paa  nogle  af  disse  Reform- 
krav.  Industriens  Mænd  har  saavel  som  Haandvær- 
kets,  Landbrugets  og  Skibsfartens  en  naturlig  Pligt 
til  ud  fra  deres  Erfaring  at  udtale  sig.  De  har  ikke 
Lov  til  at  være  passive,  men  maa  bruge  deres  Erfa¬ 
ringer  og  Viden  til  at  stille  Problemerne  i  det  rette 
Lys. 

Arbejdernes  Andel  i  Overskudet. 

Det  første  Problem,  som  jeg  vil  tillade  mig  her  at 
sætte  under  Diskussion,  er  Udbyttedelingen.  Som 
simpelt  Krav  om  en  passende  Løn,  om  Andel  i  Beta¬ 
lingen  for  Arbejde  og  Vare,  er  det  ganske  naturligt 
Lønarbejderens  fundamentale  Krav.  Jeg  sigter  imid¬ 
lertid  ikke  til  et  saadant  Lønkrav  i  Almindelighed, 
ikke  til  Arbejderens  Andel  i  Produktionens  samlede 
Udbytte,  men  til  Kravet  om  Andel  i  Overskudet,  i 
det  Overskud  som  ellers  tilfalder  Ejer  og  Kapital. 
Tanken  om  at  samle  alle  dem,  der  hører  til  Bedriften, 
i  fælles  Interesse  for  Bedriftens  Velfærd  er  en  meget 
nærliggende  Tanke.  I  en  Tid  som  vor,  da  der  i  stedse 
stigende  Grad  stilles  Krav  til  Intelligens  og  Arbejds- 
duelighed  hos  alle,  der  deltager  i  Arbejdet,  og  da  den 
stigende  Udjevning  af  Kundskabsforskel  stedse  mere 
og  mere  bidrager  til  at  ligestille  Arbejdere  og  Ledere, 
melder  denne  Tanke  sig  med  forøget  Styrke. 

Hvis  man  ad  denne  Vej  kan  naa  til  virkeligt  Sam¬ 
arbejde  om  fælles  Interesser,  opnaa  at  gøre  alle  den  en¬ 
kelte  Bedrifts  Arbejdere  og  Funktionærer  fællesinter¬ 
esseret  i  og  for  Bedriftens  gode  Resultat,  saa  vil  der 
aabenbart  skabes  en  Samvirken  mellem  Arbejdsgivere 
og  Arbejdere,  som  er  væsentligt  forskelligt  fra  det,  der 
nu  har  udviklet  sig  under  den  af  Fagforeningerne  le¬ 
dede  Klassekamp,  thi  Klassekampen  gaar  ud  fra  den 
virkelige  eller  formentlige  Modsætning  i  Interesser 
mellem  » Arbejdskøbere«  og  »Arbejdstagere«,  og  den 
har  ikke  til  Opgave  at  ophæve,  forsone  denne  Mod¬ 
sætning. 

Tanken  om  at  naa  til  den  sociale  Fred  gennem  Ud¬ 
bytteandel,  Bonus  eller  Tantieme,  eller  ved  sukcessiv 
Overdragelse  af  Kapitalen  eller  i  hvert  Fald  af  en  Del 
af  den  til  de  i  Bedriften  beskæftigede  Arbejdere,  er  da 
heller  ikke  ny  og  ingenlunde  uprøvet.  Her  og  der  er 
der  tidsvis  opnaaet  gode  Resultater.  Jeg  skal  kun 
blandt  mange  nævne  et  enkelt  fra  nyere  Tid,  nemlig 

Lever  Brothers  »Sunlight«  Selskab,  en  stor  Sæbefa¬ 
brik  ved  Liverpool. 

I  fransk  Lovgivning  har  disse  Bestræbelser  nylig 
givet  sig  Udslag  i  en  Lov  af  26.  Juli  1917  om  Aktie¬ 
selskaber  med  Arbejderdeltagelse  (å  participation  ouv- 
riére),  altsaa  retteligt  forstaaet  med  Arbejderdeltagelse 
i  Udbyttet.  I  et  saadant  Selskab  er  der  to  Slags  Ak¬ 
tier,  Kapilalaktier  og  Arbejderaktier.  De  sidste  er  fæl¬ 
les  Ejendom  for  det  lønnede  Personale,  Arbejdere  og 
Funktionærer  af  begge  Køn,  som  derved  forenes  i  et 
kooperativt  Arbejdsselskab,  i  hvilket  enhver  Arbejder 
eller  Funktionær  automatisk  indtræder,  og  udtræder 
naar  han  forlader  Virksomheden.  Det  kooperative  Ar¬ 
bejdsselskab  har  forholdsvis  Stemmeret  paa  General¬ 
forsamlingen  og  skal  have  Repræsentanter  i  Aktiesel¬ 
skabets  Ledelse.  Den  Del  af  Selskabets  Udbytte,  som 
tilfalder  Arbejdsaktierne,  deles  mellem  Arbejdere  og 
Funktionærer  efter  Regler  fastsat  i  Arbejdsselskabets 
Vedtægter  og  i  Overensstemmelse  med  Beslutninger  ta¬ 
get  paa  dettes  Generalforsamlinger.  Loven  er  ifølge 
Motiverne  væsentligt  bygget  paa  Erfaringerne  fra  Le¬ 
ver  Brothers. 

Der  er  at  bemærke  med  Hensyn  til  denne  Lov,  at 
den  jo  er  begrænset  til  Aktieselskaber.  Den  forud¬ 
sætter  altsaa  for  Arbejdernes  Deltagelse  i  Bedriftens 
Udbytte,  at  det  drejer  sig  om  en  Virksomhed  under 
Aktieselskabsform.  Den  Ordning,  som  i  en  Aarrække 
har  eksisteret  paa  den  norske  Fabrik,  Chokoladefa¬ 
briken  »Freya«,  har  formentlig  haft  en  noget  lignende 
Karakter.  Saavidt  vides,  tillagde  denne  Fabrik  Ar¬ 
bejderne  en  Kapital  af  1  Miil.  Kr.,  der  deltog  i  Ud¬ 
byttet  sammen  med  den  oprindelige  Kapital.  Systemet 
synes  at  være  brudt  sammen  for  nylig  paa  Grund 
af  store  Krav  fra  Arbejdernes  Side  om  Lønforhøjelse. 

Hvilke  Vanskeligheder  er  det  da,  som  hidtil  har 
stillet  sig  i  Vejen  for  en  almindelig  Gennemførelse 
af  Udbyttedelingen,  af  Tantiémesystmet.  Jeg  forstaar 
ved  Udbyttedelingen  i  denne  Sammenhæng  en  Ord¬ 
ning,  under  hvilken  Lønnen  er  den  i  Faget  alminde¬ 
lige,  men  udover  den  overlades  der  af  Overskudet  en 
med  dette  vekslende  Andel  til  Arbejderne.  Hovedvan¬ 
skeligheden,  som  en  saadan  Ordning  medfører,  er,  at 
kun  et  Mindretal  af  Arbejdere  er  indstillet  paa  at  tage 
Svingningerne  med.  Saa  længe  Tantiemen,  Udbytte¬ 
andelen,  fra  Aar  til  Aar  vokser  eller  i  det  mindste 
holder  sig  konstant,  vil  der  ingen  Vanskelighed  være, 
men  hvis  Tantiemen  som  Følge  af  et  mindre  godt  Aar 
synker  betydeligt,  vil  et  vist  Antal  af  Arbejderne, 
sandsynligvis  de  fleste,  melde  sig  og  erklære,  at  denne 
Nedgang  kan  de  ikke  tage.  De  har  indstillet  deres 
Fordring  efter  det  hidtidige  Udbytteniveau  og  kan  nu 
ikke  taale  Nedgang.  De  har  altsaa  ikke  benyttet  Tan¬ 
tiemen  til  Kapitalopsparing,  men  ladet  den  medgaa  til 
Forbruget.  Derfor  bliver  Nedgangen  i  Tantiemen  et 
direkte  Krav  til  dem  om  pludselig  Nedsættelse  af  det 
nu  tilvante  Forbrug.  Virkningen  heraf  vil  være  Pro¬ 
test. 

Enhver,  der  har  virkelig  Erfaring  paa  Tantiéme- 
omraadet,  selv  om  det  gælder  en  Stab  af  forholdsvis 
højere  lønnede  Funktionærer,  vil  have  gjort  Erfaring 
i  denne  Retning.  Resultatet  er  da,  at  man  maa  ud- 


jevne  Svingningerne  ved  fra  de  bedre  Aar  at  reservere 
til  de  daarligere  gennem  et  særligt  Fond  som  Regula¬ 
tor.  Men  allerede  derved  fjerner  vi  os  fra  selve  Prin- 
cipet,  at  gøre  Arbejderne  direkte  interesseret  i  det  ved 
deres  Medvirkning  oparbejdede  Overskud. 

Jeg  hævder  saaledes,  at  Arbejderne  ikke  kan  tage 
Svingningerne  i  Overskudet  med.  Men  de  kan  endnu 
mindre  tage  Tabene  med. 

Man  taler  stadig  om  Industriens  Overskud,  men 
glemmer  undertiden,  at  der  selv  i  den  bedste  Forret¬ 
ning  ogsaa  kan  være  Aar  med  Tab.  I  et  saadant  Aar 
maa  Virksomheden  forbruge  af  sine  opsparede  Midler 
eller  gøre  Gæld.  Men  at  komme  til  Arbejderne  ved 
Aarets  Slutning  og  anmode  dem  om  at  udrede  deres 
Del  af  Aarets  Tab  lader  sig  —  som  enhver  roligt 
dømmende  vil  kunne  se  —  ikke  gøre.  Det  vilde  ikke 
indskrænke  Oppositionen  til  Kritik,  men  utvivlsomt 
fremkalde  fuldkommen  Nægtelse,  altsaa  Sprængning 
af  det  Baand,  som  just  skulde  binde  sammen. 

I  den  enkelte  velsituerede  Virksomhed  kan  man  se 
bort  fra  Kravet  om  Arbejdernes  Deltagelse  i  Aarets 
Tab.  Virksomheden  kan  tage  det  enkelte  Aars  Tab 
paa  sig,  men  det  ses,  hvorledes  det  egentlige  Maal, 
Solidariteten,  allerede  glider  lidt  bort. 

Man  vil  maaske  i  al  Almindelighed  indvende,  at  der 
dog  findes  vellykkede  Resultater  af  gennemført  Ud¬ 
byttedeling,  f.  Eks.  Sunlight  Fabriken.  Hermed  forhol¬ 
der  det  sig  paa  følgende  Maade.  Hvis  en  Virksomhed 
paa  Grund  af  gunstige  Forhold,  særlig  dygtig  Le¬ 
delse,  heldige  Konjunkturer,  Opfindelser  eller  Patenter 
indtager  en  Særstilling  og  formaar  at  oparbejde  et  sær¬ 
lig  stort  Overskud,  vil  en  saadan  Virksomhed  kunne 
betale  sine  Arbejdere  og  Funktionærer  større  Løn 
og  større  Udbytte  end  andre  Virksomheder  indenfor 
samme  Branche.  Gøres  dette  under  Form  af  Udbytte- 
andel,  vil  en  saadan  Virksomhed  utvivlsomt  uden 
Vanskelighed  kunne  fastholde  en  dygtig  og  inter¬ 
esseret  Stab  af  Arbejdere  og  Funktionærer,  fordi 
den  er  i  Stand  til  at  betale  mere  end  andre  Virk¬ 
somheder  af  samme  Art.  Det  er  her  Modsætnin¬ 
gen,  som  gør  Systemet  holdbart.  I  samme  Øjeblik, 
som  denne  Modsætning  falder,  i  samme  Øjeblik  som 
Virksomheden  ikke  er  bedre  stillet  end  alle  andre  Virk¬ 
somheder  af  samme  Art,  vil  Vanskelighederne  melde 
sig. 

Lad  os  til  Eksempel  tænke  paa  en  Række  Virksom¬ 
heder  indenfor  samme  Fag,  f.  Eks.  alle  danske  Maskin¬ 
fabriker,  hvorledes  vil  Forholdet  da  stille  sig  efter  Ind¬ 
førelsen  af  Udbyttedeling? 

Man  kan  roligt  gaa  ud  fra,  at  der  mellem  saa  mange 
Virksomheder  indenfor  samme  Branche  vil  findes: 

A.  Nogle  der  gaar  med  god,  maaske  udmærket  For¬ 
tjeneste. 

B.  Nogle  der  jevnt  hen  faar  det  til  at  balancere. 

C.  Nogle  der  gaar  med  Tab. 

Man  maa  nu  ikke  sige,  at  den  sidste  Kategori  er  uden 
Værdi,  at  de  Virksomheder,  der  gaar  med  Tab,  straks 
kan  udskydes,  thi  d^t  kan  hænde,  at  det  drejer  sig 
om  Begyndelsesvanskeligheder,  der  senere  overvindes, 
eller  om  Konjunkturvanskeligheder  af  forbigaaende 
Art. 

I  en  Branche  som  Skibsværfterne  har  der  f.  Eks. 
været  Perioder,  hvor  der  utvivlsomt,  ret  opgjort,  har 
været  Tab  over  hele  Linien.  Man  kan  altsaa  af  Be¬ 
tragtningerne  netop  ikke  udelade  de  Virksomheder, 
som  til  en  Tid  ikke  har  Overskud,  men  Underskud. 

Men  hvorledes  vil  det  da  gaa  med  en  Industrigren, 
i  hvilken  nogle  Virksomheder  giver  Tantieme,  medens 
andre  slet  ikke  er  i  Stand  dertil,  fordi  de  intet  Over¬ 
skud  har.  Vil  ikke  de  Arbejdere,  der  skal  arbejde 
i  de  sidste  til  Erstatning  for  manglende  Udbytte  kræve 
højere  Løn?  Men  sker  dette,  er  jo  selve  Udbyttedelin¬ 
gen  som  almindeligt  Princip  dødsdømt  og  fører  i  sig 
selv  kun  til  fortsat  Krav  om  Lønforhøjelse,  hvorved 
enten  de  i  Øjeblikket  vanskeligt  stillede  Virksomhe¬ 
der  ødelægges,  eller  den  hele  Branche  stilles  overfor 
permanente  Krav  om  Lønforhøjelse. 

Udbyttedelingen  kan  bedst  bringes  til  Udførelse  i 
større  konsoliderede  og  regelmæssigt  arbejdende  Virk¬ 
somheder.  I  Virksomheder,  som  de  enkelte  Aar  giver 
meget  afvigende  Resultater,  er  det  en  Del  vanske¬ 
ligere.  Hvis  en  Murermester  eller  Tømrermester  et 
Aar  har  særdeles  meget  og  heldigt  Arbejde,  kan  det 
hænde,  at  han  det  næste  Aar  har  saa  godt  som  intet. 
Svendene,  der  da  forlader  ham  for  at  tage  Arbejde 
bos  den  heldigere  Konkurrent,  kan  derimod  eventuelt 
tjene  det  ene  Aar  som  det  andet.  Det  vil  forstaas,  at 
her  er  Overskudets  Hovedopgave  at  dække  Svingnin¬ 
gerne,  at  hjælpe  paa  følgende  magre  Aar. 

Det  er  i  den  sidste  Tid  atter  og  atter  paavist,  at 
Forestillingen  om  de  store  Overskud,  der  ved  Fordeling 
skal  kunne  hæve  Arbejdernes  Andel  i  væsentlig  Grad, 
beror  paa  en  Fejltagelse.  I  Almindelighed  er  Oversku¬ 
dene  kun  saa  som  saa.  I  altfor  mange  Industrier  er 
det  end  ikke  stort  nok  til  at  dække  Slid  og  Værdined¬ 
gang  paa  Anlæg  og  Maskiner.  Men  selv  i  de  regel¬ 
mæssigt  arbejdende,  i  Hovedsagen  rentable  Industrier, 
er  de  gennemsnitlige  Overskud  ikke  af  nogen  stor  Be¬ 
tydning  eller  taaler  større  Afdrag. 

Der  er  kastet  Lys  over  dette  ved  Verdenseksempler 
fra  forskellige  Lande  og  Omraader.  Saaledes  er  det 
oplyst  fra  Regeringsbænken  i  det  engelske  Underhus 
under  en  Debat  i  Juni  Maaned  iaar,  at  for  samtlige 
engelske  Kulminer  betød  Kapitalens  Udbytte  ca.  2  sh. 
pr.  Ton  Kul,  i  1913  lidt  mere  end  i  1919.  Men  fra 
1913  til  1919  forhøjedes  Arbejdslønnen  fra  6  sh.  lO/'s  d. 
til  21  sh.  10%  d.,  altsaa  mere  end  ca.  15  sh.  Selv 
om  man  havde  overført  en  væsentlig  Del  af  Kapi¬ 
talens  Udbytte  til  Arbejderne  —  og  ingen  vil  jo  mene, 
at  der  ikke  behøves  Afskrivning  paa  Maskiner  eller 
Rente  af  Penge  —  saa  vilde  dette  have  forslaaet  lidet 
til  at  tilfredsstille  Arbejdernes  Krav  til  Lønforhøjelse. 
Paa  lignende  Maade  er  det  oplyst,  at  de  10  største  vest¬ 
tyske  Jernværkers  gennemsnitlige  Udbytte  i  Tiaaret 
1907 — 1917  beløb  sig  til  10  Procent.  Tænker  man  sig, 
at  Halvdelen  heraf  overførtes  til  Arbejderne  (og  5 
Procent  til  Kapitalen  er  i  Virkeligheden  for  lidt  i  Be¬ 
tragtning  af  Rentemomentet),  saa  vilde  der  være  ble¬ 
vet  155  Mark  mere  til  hver  Arbejder.  Sammenligner 
man  denne  Chance  med  de  Krav,  der  faktisk  stilles 
og  gennemføres,  vil  det  ses,  at  Udbytteandel  ikke  vil 
være  i  Stand  til  at  bringe  Lønkampene  til  Ophør.  I 


dette  Tilfælde  var  der  Tale  om  udsøgte  store  Virk¬ 
somheder.  Fra  Schweiz  foreligger  en  lignende  Un¬ 
dersøgelse  for  35  Maskinfabriker,  som  viser,  at  For¬ 
tjenesten  udover  5 — 6  Procent  af  Kapitalen  vilde  kunne 
forhøje  Arbejdernes  Løn  fra  3  til  8  Procent.  Dette 
maa  sammenlignes  med  en  i  1918  genemført  Lønstig¬ 
ning  paa  100  Procent. 

I  Tilfældet  med  den  norske  Chokoladefabrik  »Freya« 
var  Forholdet  formentlig  dette,  at  Arbejderne  stillede 
et  Lønkrav  af  en  saadan  Størrelse,  at  det  var  tvivl¬ 
somt,  om  Fabriken  overhovedet  vilde  være  i  Stand 
til  at  give  et  Overskud.  Heraf  fulgte  med  logisk  Nød¬ 
vendighed,  at  Arbejdernes  Andel  i  Overskudet  maatte 
bortfalde.  Det  hele  Forsøg  paa  at  skabe  Solidaritet 
indenfor  Virksomheden  var  jo  strandet,  idet  Arbej¬ 
derne  vendte  sig  imod  denne  med  deres  Krav  uden 
Hensyn  til,  om  Virksomheden  kunde  bære  det. 

Jeg  har  her  søgt  kortelig  at  paavise,  af  hvilken  Art 
de  Hindringer  er,  som  gør  Udbyttedelingen,  Tantiéme- 
systemet,  til  en  meget  vanskelig  og  meget  mindre  gi¬ 
vende  Faktor,  end  dens  Talsmænd  almindeligvis  fore¬ 
stiller  sig.  Men  dette  er  ikke  det  samme  som,  at  Ud- 
byttedelingsprincipet  ikke  i  det  lange  Løb  vil  kunne 
sejre.  Det  vil  kun  sige,  at  det  for  Tiden  har  de  stør¬ 
ste  Vanskeligheder  at  kæmpe  imod,  at  Forudsætnin¬ 
gerne  for  dets  fredbringende  Virkning  ikke  er  til  Stede, 
og  at  der  maa  udforme  sig  helt  nye  Syn  paa  Spørgs- 
maalet  og  helt  nye  Forhold  mellem  Arbejdere  og  Ar¬ 
bejdsgivere,  inden  denne  Vej  kan  betrædes  med  Ud¬ 
sigt  til  nogetsomhelst  godt  Resultat.  Det  vil  for  det 
første  være  nødvendigt,  at  der  vindes  Klarhed  over, 
at  den  forøgede  Indtægt,  som  ad  denne  Vej  kan  til¬ 
føres  Arbejderen,  kun  har  en  begrænset  Værdi  og  alde¬ 
les  ikke  er  i  Stand  til  med  eet  Slag  væsentlig  at  forhøje 
Arbejderens  Levefod.  Dernæst  maa  det  staa  klart,  at 
dette  Udbytte  i  alt  væsentligt  bør  benyttes  til  Op¬ 
sparing  og  ikke  kan  umiddelbart  overgaa  i  Arbejde¬ 
rens  regelmæssige  Forbrug.  Først  da  er  Forudsætnin¬ 
gen  til  Stede  for,  at  Arbejderen  kan  deltage  i  Sving¬ 
ningerne,  gennem  et  Assurancefond  maaske  endog  i 
Tabene,  og  først  da  er  Betingelserne  til  Stede  for  en 
virkelig  Lodtagning  i  Virksomhedens  Resultater.  Og 
endelig  maa  det  komme  dertil,  at  en  saadan  Udbytte¬ 
andel  ikke  benyttes  som  Grundlag  for  Lønkrav  i  an¬ 
dre  Virksomheder,  der  foreløbig  eller  midlertidigt  ikke 
er  i  Stand  til  at  give  nogen  Andel  i  Udbyttet,  fordi 
der  intet  Udbytte  er.  Kunde  det  paa  denne  Maade 
lykkes  gennem  fuld  Belysning  af  Problemet,  gennem 
Forhandling  med  Arbejderne  at  komme  til  en  For- 
staaelse  af  Systemets  Bæreevne,  da,  men  ogsaa  først 
da,  er  der  Mulighed  for  værdifulde  Resultater  gennem 
Udbyttedelingssystemet. 

Det  vil  af  dette  fremgaa,  at  jeg  anser  Udbyttedelin¬ 
gen  for  et  fortrinligt  Middel  til  at  opnaa  Fred  og 
Forstaaelse  samt  Fællesinteresse  i  Produktionens  For¬ 
øgelse  og  Udvikling,  men  det  vil  tillige  af  det  her  frem¬ 
førte  forstaas,  at  saaledes  gennemført  vil  Udbyttedelin¬ 
gen  ingenlunde  være  Vejen  til  Gennemførelse  af  de 
marxistiske  Teorier,  men  at  den  tvertimod  fører  i 
stik  modsat  Retning,  til  Hævdelse  af  den  private  Ejen¬ 
domsret,  ved  at  gøre  Bedriftens  Arbejdere  selv  til  In- 

teressenter  og  Deltagere  i  denne,  forsaavidt  angaar 
den  i  Bedriften  anbragte  Kapital,  thi  Udbyttedelingen 
maa  som  paavist  forbindes  med  en  Kapitalopsparing. 
Tantiémerne  maa,  i  det  mindste  delvis,  anvendes  til 
Henlæggelse.  Dette  lader  sig  i  mange  Tilfælde  særdeles 
godt  forene  med,  at  Arbejderne  efterhaanden  gennem 
disse  Opsparinger  bliver  Medejere  af  Bedriften,  og  det 
er  jo  da  ogsaa  denne  Vej,  man  atter  og  atter  har  for¬ 
søgt  at  komme  frem,  saaledes  som  det  ogsaa  er  Me¬ 
ningen  med  den  af  mig  omtalte  nye  franske  Lov. 

Men  naar  Forholdet  er  saaledes,  vil  det  forstaas, 
at  Enighed  om  at  søge  frem  ad  denne  Vej  ikke  kan 
ventes  opnaaet  med  de  af  social-demokratiske  Teorier 
beherskede  Fagforeninger.  Under  Behandlingen  i  den 
norske  Kommission  viste  det  sig  da  ogsaa,  at  man  fra 
denne  Side  begærede  Spørgsmaalet  om  Udbyttedeling 
udskudt  af  Diskussionen.  Det,  som  man  fra  social¬ 
demokratisk  Side  tilsigter,  er  jo  noget  belt  andet  end 
at  styrke  den  private  Virksomhed  ved  at  knytte  Ar¬ 
bejdernes  Interesser  nærmere  til  selve  Kapitalens  Triv¬ 
sel,  ved  at  gøre  dem  selv  til  Privatkapitalister.  Man 
ønsker  tvertimod  at  besejre  Privatkapitalen,  at  for¬ 
trænge  den  og  at  tvinge  Besiddelsen  over,  ikke  i  de 
i  Bedriften  virkende  Menneskers  Privateje,  men  i  of¬ 
fentligt  Samfundseje.  Intet  kan  derfor  daarligere  passe 
Social-Demokraterne  end  en  saadan  Delagtiggørelse  af 
Arbejderne  i  Udbytteoverskudet. 

Arbejdernes  Andel  i  Ledelsen. 

Den  Vej,  som  man  fra  social-demokratisk  Side  gaar, 
er  med  visse  Nuancer  overalt  den  samme.  Man  søger 
at  formindske  Virksomhedernes  Overskud  ved  at  be¬ 
gære  den  størst  mulige  Løn  til  Arbejderne.  I  den 
moderate  revisionistiske  Lejr  ser  man  meget  vel,  at 
den  stadige  Omdrejning  af  Skruen,  den  fortsatte  For¬ 
øgelse  af  Lønningerne,  fremkalder  nye  Prisforhøjel¬ 
ser  og  ny  Dyrtid,  og  medens  man  fra  syndikalistisk 
Side  med  Glæde  ser  noget  saadant  indtræde,  fordi  Be¬ 
vægelsen  formentlig  fører  mod  Omvæltningen,  saa  vil 
man  fra  revisionistisk  Side  foretrække  at  skaffe  sig 
Herredømme  over  Kapitalen  ad  anden  Vej  end  netop 
gennem  dens  Ødelæggelse. 

Et  typisk  Eksempel  paa  de  Veje,  man  søger  at  følge, 
er  det  i  Norge  af  Flertallet  i  den  nedsatte  Arbejds- 
komité  offentlig  fremsatte  Forslag,  som  i  Hovedsagen 
gaar  ud  paa  at  overføre  en  væsentlig  Del  af  Ledelsen, 
af  Dispositionsretten  i  Bedriften  fra  Ejeren  eller  hans 
Repræsentanter  til  en  Komité,  et  Raad,  i  hvilket  Ar¬ 
bejdernes  Indflydelse  kan  gøre  sig  gældende.  Raadet 
bestaar  af  3  Grupper,  repræsenterende  henholdsvis  Ar¬ 
bejdsgiveren,  Funktionærerne  (»Betjentene«)  ogArbej- 
derne.  Dette  Raad  har  efter  Forslaget  besluttende  Myn¬ 
dighed  med  Hensyn  til  større  Forandringer  eller  For¬ 
bedringer  i  Bedriften  (herunder  Indførelse  af  nye 
Arbejdsmetoder  og  Anskaffelse  af  nye  Maskiner),  end¬ 
videre  i  Spørgsmaal  om  Gager,  Lønninger,  Akkorder 
(Bedriflsraadet  kan  i  denne  Anledning  forlange  sig 
Regnskabsbøger  og  Kalkulationer  forelagt),  Arbejdstid, 
Arbejdsordning,  Ferie,  disciplinære  Forhold  mellem 
Arbejdsledelsen  og  Funktionærer  eller  Arbejdere,  An¬ 


sættelse  af  Værkmestre,  Opsynsmænd  og  Formænd, 
(det  hedder  derom  særligt:  Bedriftens  Indehavere  kan 
foretage  midlertidig  Ansættelse,  indtil  Raadets  Beslut¬ 
ninger  foreligger),  med  Hensyn  til  Afskedigelse  eller 
Opsigelse  af  Funktionærer  og  Arbejdere. 

Hvis  der  i  Bedriften  er  indført  nogen  Art  af  Ud¬ 
byttedeling,  herunder  Tantieme,  enten  for  Funktionæ¬ 
rer  eller  for  Arbejdere,  kan  disse  kræve  valgt  en  Kon¬ 
trolkomité.  Denne  har  da  Ret  til  at  foretage  Under¬ 
søgelse  af  alle  Bedriftens  Forhold  og  alle  Regnskaber. 
Finder  den  noget  at  udsætte,  forelægges  det  for  Be- 
driftsraadet. 

Hvis  Bedriftsraadet  ikke  vedtager  sine  Beslutninger 
med  alle  Gruppers  Stemmer,  gaar  Sagen  til  et  Distrikts- 
raad,  eventuelt  til  et  Landsraad,  som  har  den  diktato¬ 
riske  Myndighed  til  at  træffe  endelig  Afgørelse. 

Denne  Lov  skal  omfatte  alle  norske  Virksomheder 
indenfor  Haandværk,  Handel  og  Industri. 

Hvad  Virkningen  af  en  saadan  Lov  vil  være,  er 
ikke  vanskeligt  at  se. 

Medens  Ejendomsretten  til  en  Bedrift,  det  være  en 
Haandværkel'bedrift  eller  en  Industrivirksomhed,  nu 
betyder,  at  Ejeren  maa  bære  al  Risiko,  maa  hefte  for 
Arbejdsløn  og  Gæld,  og  maa  finde  sig  i,  hvis  Virk¬ 
somheden  i  hans  Hænder  giver  Underskud,  at  betale 
dette  til  sidste  Hvid  og  Øre,  og  naar  ydermere  Virk¬ 
ningen  er  den,  at  en  manglende  Evne  til  at  udrede 
dette  Underskud  bevirker,  at  Virksomheden  erklæ¬ 
res  Konkurs,  og  han  kommer  ind  under  Konkurs¬ 
lovgivningen  med  Fare  for  Tab  af  en  Række  borger¬ 
lige  Rettigheder,  saa  svarer  dertil  paa  den  anden  Side 
hans  Ret  til  at  tage  Beslutninger,  til  at  antage  eller 
afskedige  de  Mennesker,  som  han  mener  at  kunne 
bruge,  til  overhovedet  at  forvalte  sin  Virksomhed  og 
sin  Handel  frit  og  uhindret  indenfor  Lovens  rette 
Grænser.  Fratager  man  ham  Bevægelsesfriheden,  mi¬ 
ster  han  derved  tillige  Evnen  til  frit  at  kunne  vare¬ 
tage  sine  Interesser,  og  tilbage  bliver  da  kun  Risi¬ 
koen.  Vil  man  fratage  den  private  Virksomhed  dens 
Bevægelsesfrihed,  maa  man  konsekvent  ogsaa  fritage 
den  for  Risikoen. 

Skal  det  under  en  eller  anden  Form  være  Samfun¬ 
det,  der  bestemmer,  hvorledes  der  skal  disponeres,  saa 
maa  det  ende  med,  at  Samfundet  ogsaa  tager  Føl¬ 
gerne  heraf  i  Form  af  et  eventuelt  Tab.  Naar  dette 
ikke  er  Meningen,  betyder  det,  at  man  ad  denne  Vej 
simpelt  hen  vil  sætte  Privatkapitalen  Stolen  for  Døren 
og  tvinge  den  til  at  abdicere.  Der  er  heller  ingen 
Tvivl  om,  at  hvis  en  Ordning  som  den  foreslaaede 
norske  gennemføres  konsekvent,  saa  vil  den  private 
Kapital  og  den  private  Bedrift  meget  hurtigt  abdi¬ 
cere.  I  stort  Omfang  vil  Bedrifternes  Ejere  opgive 
Virksomheden  og  tilbyde  denne  til  det  Samfund,  som 
ønsker  at  gennemføre  Socialiseringen. 

Det  staar  for  mig  som  ganske  utvivlsomt,  at  et 
Forslag  som  det  af  den  norske  Komité  s  Flertal  frem¬ 
satte,  som  inderst  inde  tilsigter  Socialiseringen,  ogsaa 
forholdsvis  hurtigt  vil  medføre  den,  hvis  det  gennem¬ 
føres. 

Det  er  ikke  nødvendigt  i  denne  Forsamling  at  gaa 
nærmere  ind  paa  det  Spørgsmaal,  hvad  Virkningerne 

heraf  vil  være,  hvorledes  det  overhovedet  vil  gaa  med 
Produktionen  i  et  Samfund,  hvis  Erhvervsvirksom¬ 
heder  er  socialiserede.  Skal  jeg  i  faa  Ord  karakterisere 
Virkningen  heraf,  vil  jeg  sige,  at  medens  det  nuvæ¬ 
rende  System  med  privat  Ejendomsret  har  en  over¬ 
ordentlig  Evne  til  at  anspore  og  ægge  den  enkelte  til 
anstrengt  Flid  for  at  forbedre  sin  Stilling  og  forøge 
sine  Indtægter,  saa  vil  en  gennemført  Socialisering 
ganske  tilintetgøre  denne  Spore,  føre  til  almindelig 
Ligegyldighed  og  fuldkommen  Mangel  paa  Interesse 
for  Bedriften  som  saadan,  for  Produktionens  Forøgelse 
eller  for  egen  Præstation  udover  det  nødtørftige.  For¬ 
holdsvis  hurtigt  vil  dette  føre  til  Produktionens  enorme 
Nedgang  og  til  Samfundets  relative  og  absolute  For¬ 
armelse. 

Det  er  med  Rette  fremhævet,  at  alle  social-demo- 
kratiske  Beregninger  i  den  af  Social-Demokraterne  ud¬ 
tænkte  Samfundsmekanisme  strander  paa  rent  psyko¬ 
logiske  Momenter.  For  at  den  socialistiske  eller  kom¬ 
munistiske  Stat  skulde  svare  til  Idealerne,  maatte 
Menneskene  være  ganske  anderledes  end  de  er,  Driv¬ 
fjedrene  til  deres  Handlinger  af  en  højere  og  ædlere 
Art,  end  Tilfældet  er.  I  Opdragelse  som  i  Samfund  er 
det  umuligt  alene  at  regne  med  Altruismen,  med  Vil¬ 
jen  og  Trangen  til  at  hengive  sig  selv  for  andres 
Lykke,  der  maa  regnes  med  Egoismen  som  en  saare 
stærk  Magt,  der  vel  maa  tøjles  og  tæmmes,  men  umu¬ 
ligt  kan  undværes  som  Drivkraft. 

Jeg  har  opholdt  mig  ved  det  norske  Forslag.  Det 
ligger  nær  at  se  paa  de  Forslag,  som  foreligger  fra 
dansk  social-demokratisk  Side. 

Forslagene  til  de  3  Socialiseringslove,  som  de  er 
kaldt  i  »Social-Demokraten«,  offentliggjordes  i  »So- 
cial-Demokraten«  den  22.  September  i  Aar  og  om¬ 
fatter: 

1.  Lov  om  offentligt  Tilsyn  med  Erhvervsvirksom¬ 
heder. 

2.  Lov  om  Arbejdernes  Deltagelse  i  Ledelsen  af  Er¬ 
hvervsvirksomheder. 

3.  Lov  om  Handelsavance  m.  m. 

Den  første  Lov  er  en  Lov  om  et  16  Mands  Erhvervs- 
raad,  en  »overordentlig  Kommission«,  hvis  Opgave  er 
at  »følge  Erhvervslivets  Udvikling«,  gøre  Forslag  til 
dets  Fremme,  paase  at  Virksomhederne  drives  »i  Over¬ 
ensstemmelse  med  Samfundets  Tarv«,  og  stille  saa- 
danne  Virksomheder  under  regelmæssigt  Tilsyn,  som 
formodes  at  give  et  større  Overskud  end  rimeligt  er. 

Det  er  denne  sidste  Del  af  Tilsynet,  som  Loven  iøv- 
rigt  nærmest  beskæftiger  sig  med.  Raadet  kan  kræve 
alle  Regnskaber  forelagt,  i  givet  Fald  foreskrive  Regn¬ 
skabsformen  og  kan  paa  alle  Maader  forlange  Op¬ 
lysninger  om  og  Indblik  i  Virksomheden.  De  af  Raa¬ 
det  indhentede  økonomiske  Oplysninger  skal  være  til¬ 
gængelige  for  alle  og  enhver. 

Finder  Raadet,  at  Fortjenesten  er  for  stor,  skal  Pri¬ 
serne  nedsættes,  først  gennem  Forhandling,  siden  gen¬ 
nem  af  Indenrigsministeriet  dikterede  Maksimalpriser 
eller  paa  anden  Maade. 

Forslaget  om  Arbejdernes  Deltagelse  i  Ledelsen  af 
Erhvervsvirksomheder  giver  ikke  detaillerede  Regler, 
men  optrækker  Hovedlinierne.  Loven  gælder  kun  In¬ 


dustri  og  Haandværk,  men  til  Gengæld  alle  Virksom¬ 
heder  indenfor  disse  med  mere  end  5  Arbejdere. 

Arbejderne  skal  have  Medbestemmelsesret  i 

1.  Kontrolen  med  Overholdelsen  af  Arbejdsover- 
enskomster  og  Arbejderbeskyttelse. 

2.  Antagelse  og  Afskedigelse  af  Arbejdere  og  dis¬ 
ses  nærmeste  Arbejdsledere. 

3.  Affattelsen  af  Virksomhedens  Aarsregnskab. 

I  denne  Anledning  er  Ejeren  pligtig  at  meddele  Kon¬ 
troludvalget  Oplysning  om  Virksomhedens  Drift  i  en 
saadan  Form,  at  der  kan  opnaas  fuld  Forstaaelse  af, 
hvorledes  Virksomhedens  økonomiske  Resultat  frem¬ 
kommer. 

Af  Kontroludvalget  i  hver  Virksomhed  vælges  Halv¬ 
delen  af  og  blandt  Arbejderne,  Halvdelen  af  Fagfor¬ 
eningen.  Opnaas  der  ikke  Enighed,  afgør  Erhvervs¬ 
raadet  Sagen. 

Begge  disse  Love  har  det  til  fælles,  at  de  søger  at 
give  Arbejderne  Nøglen  i  Haanden  til  Socialiseringen. 
Den  politiske  Karakter  er  understreget  ved  de  politi¬ 
ske  Valg  til  Erhvervsraadet  (Flertallet  vælges  af  Mini¬ 
ster  og  Rigsdag),  og  ved  Fagforeningsvalget  til  Kon¬ 
troludvalgene. 

I  deres  Form  er  disse  Love  forsigtigere  og  mere 
almindeligt  holdte  end  den  norske  Arbejderkomité’s 
Flertalsforslag.  Hvad  de  tilsigter  og  vil  betyde  efter 
deres  Formaal  er  derimod  ikke  meget  afvigende.  Et 
enkelt  ganske  vilkaarlig  valgt  Eksempel  vil  bedst  be¬ 
lyse,  hvorledes  disse  Loves  Virkning  kan  blive. 

Lad  os  antage,  at  der  klages  over,  at  Skræderne 
tager  for  høje  Priser.  Erhvervsraadet  vil  da  indkalde 
alle  eller  et  stort  Antal  Skræderregnskaber.  Er  For¬ 
men  for  Regnskaberne  ikke  tilfredsstillende,  vil  en  ny 
Form  blive  foreskrevet.  Finder  Raadet,  at  alle  eller 
nogle  Skrædere  tager  for  stor  Avance,  fastsættes 
Maksimalavance  eller  Maksimalpriser.  Hos  hver  Skræ- 
dermester,  som  beskæftiger  flere  end  5  Personer,  op¬ 
rettes  et  Kontrolraad,  fyvoraf  Halvdelen  bestaar  af  Ar¬ 
bejdere  fra  hans  egen  Virksomhed,  Halvdelen  ind¬ 
sættes  af  Fagforeningen.  Skrædermesteren  kan  nu 
ikke  uden  Enighed  med  Kontrolraadet,  altsaa  ikke 
uden  dettes  Tilladelse, 

antage  Folk, 

afskedige  Folk, 

heller  ikke  Tilskærere,  Formænd  eller  Kommisser. 
Han  maa  forelægge  et  Aarsregnskab  for  Raadet  og 
forklare  det  i  alle  Enkeltheder. 

Er  Kontrolraadet  ikke  tilfreds,  klager  det  til  Er¬ 
hvervsraadet,  som  da  udsteder  de  fornødne  Ordrer, 
hvorefter  Mesteren  haver  at  rette  sig. 

Det  vil  ikke  være  nødvendigt  nærmere  at  skildre 
Virkningerne  af  disse  Love  paa  de  V'ilkaar,  hvorunder 
Ejeren,  Mesteren,  vil  komme  til  at  virke,  og  det  er 
ikke  vanskeligt  at  se,  at  som  første  Trappetrin  paa 
Vejen  mod  Socialiseringen  er  disse  Love  særdeles 
brugbare. 

Vender  vi  os  nu  fra  Norge  og  Danmark  til  de  større 
Lande,  fortjener  ganske  særligt  i  denne  Sammenhæng 
England  at  komme  i  Betragtning.  Der  foreligger  i 
England  fra  en  i  Løbet  af  Krigen  nedsat  Kommis¬ 
sion,  den  saakaldte  Whitley-Kommission,  udførlige 

Forslag  og  Betænkninger,  der  beskæftiger  sig  med 
Spørgsmaalet  om  Arbejdernes  Deltagelse  i  Ledelsen. 
Ved  at  studere  disse  Betænkninger  vil  man  hurtigt 
komme  til  det  Resultat,  at  det  her  ikke  drejer  sig  om 
Forslag  bestemt  til  at  støtte  de  socialistiske  Bestræbel¬ 
ser  for  at  gøre  sig  til  Herre  over  Kapitalen,  men  at 
det  meget  mere  er  Forsøg  paa  i  det  daglige  Liv  at 
forsone  Modsætningerne  mellem  Kapital  og  Arbejde. 
Tilsyneladende  i  det  rent  Ydre  er  der  en  vis  Lighed 
mellem  det  foreliggende  engelske  Forslag  og  den  nor¬ 
ske  Kommissions  Flertals  Forslag,  idet  der  foreslaas 
etableret  works-councils,  districts-councils  og  indn- 
strial-conncils,  altsaa  3  Stadier  som  i  Norge.  Men  hvad 
der  saaledes  foreslaas  i  England  er  Forhandlingsfor¬ 
mer  for  Arbejdernes  Interesser  i  Bedriften.  Det  kan 
kortelig  siges,  at  hvad  der  saaledes  foreslaas,  er  kendt 
og  i  en  Aarrække  i  det  væsentlige  praktiseret  her  i 
Landet. 

Det  danske  System. 

Vi  har  her  i  Danmark  jo  for  længst  gennemført  de 
kollektive  Overenskomster.  De  sociale  Kampe,  vi  nu 
kender,  drejer  sig  jo  i  Virkeligheden  om,  hvorvidt 
man  skal  fortsætte  ad  denne  Vej  eller,  som  Syndikali¬ 
sterne  ønsker,  bortsprænge  de  kollektive  Overenskom¬ 
ster  og  det  derpaa  opbyggede  System  for  at  give  Plads 
for  den  fri  Aktion,  hvis  Formaal  er  at  trænge  den 
private  Ejendomsret  og  det  private  Erhverv  tilbage  og 
tvinge  begge  til  Underkastelse. 

Systemet  af  kollektive  Overenskomster,  der  omtrent 
omfatter  alle  danske  Arbejdsforhold  udenfor  Landbrug 
og  Skovbrug,  og  i  den  sidste  Tid  ogsaa  breder  sig 
i  disse  Erhverv,  svarer  til  store  Central-Organisatio¬ 
ner  paa  begge  Sider.  Systemet  har  for  længst  med¬ 
ført  Trangen  til  og  Nødvendigheden  af  Forhandlings¬ 
organer  til  Behandling  af  alle  Stridsspørgsmaal,  som 
vedrører  Arbejdernes  Interesse  i  Bedriften.  Mest  ud¬ 
formet  er  dette  Forhandlingssystem  indenfor  den  dan¬ 
ske  Maskin-  og  Metalindustri  som  en  naturlig  Følge 
af,  at  denne  Industris  kollektive  Overenskomster  hører 
til  dem,  som  tidligst  blev  udførligt  udformet.  Lad 
mig  da  her  kortelig  anføre,  hvori  dette  System  be- 
staar. 

Naar  der  paa  en  Virksomhed  indenfor  Jernindu¬ 
strien  fra  Arbejdernes  Side  rejses  Klage  over  et  For¬ 
hold,  der  giver  Anledning  til  Misfornøjelse,  det  være 
sig  et  rent  Lønforhold,  en  Akkordprisliste,  en  Værk¬ 
førers  Adfærd,  Arbejdstidens  Ordning,  utilfredsstil¬ 
lende  hygiejniske  Forhold  etc.,  saa  kan  en  saadan 
Klage  passere  følgende  Instanser: 

1.  Klage  til  Virksomhedens  Ledelse,  henholdsvis 
Ejerne. 

2.  Forhandling  mellem  disse  og  de  dertil  af  Arbej¬ 
derne  valgte  faste  Tillidsmænd. 

3.  Hvis  ikke  Enighed  opnaas  ved  denne,  Forhand¬ 
ling  mellem  de  samme  Parter  under  Tilkaldelse 
af  to  Mæglingsmænd,  en  valgt  af  Arbejdsgivernes 
Organisation,  en  af  Arbejdernes  Organisation. 
(Mæglingsmøde) . 

4.  Opnaas  heller  ikke  her  Enighed,  da  en  Forhand¬ 


ling  mellem  de  to  Organisationers  Bestyrelser 
under  Tilkaldelse  af  Parterne.  (Timandsmøde) . 

5.  Og  naar  endelig  heller  ikke  dette  fører  til  Enig¬ 
hed,  og  saafremt  det  paaklagede  Forhold  drejer 
sig  om  et  overenskomstmæssigt  Forhold,  henvi¬ 
ses  Striden  til  Behandling  og  Afgørelse  for  en  fag¬ 
lig  Voldgiftsdomstol. 

Det  vil  ses,  at  man  ogsaa  her  har  3  Trin  i  For¬ 
handlingerne,  samt  som  Kronen  paa  det  hele,  even¬ 
tuelt  en  voldgiftsretslig  Afgørelse.  Dette  er  nu  ikke 
en  Ordning,  der  kun  eksisterer  paa  Papiret.  Det  er  en 
Ordning,  der  i  Aarenes  Løb  har  behandlet  et  over¬ 
ordentlig  stort  Antal  Sager.  Til  Belysning  heraf  skal 
jeg  nævne  følgende  Tal:  I  Tiaaret  1909 — 18  behand¬ 
ledes  indenfor  Jern-  og  Metalindustrien  ved  Mægling 
ialt  2842  Sager.  I  et  Aar  som  1917  behandledes  ved 
Mægling  446  Sager,  deraf  gik  102  til  Behandling  paa 
Timandsmøde,  og  deraf  atter  15  til  faglig  Voldgift. 

Hele  dette  saakaldte  Tillidsmandssystem  har  na¬ 
turligvis  sine  Vanskeligheder  og  sine  Mangler.  Det  er 
et  System,  der  kan  bruges  baade  til  at  befordre  Enig¬ 
hed  og  Forstaaelse  og  til  det  modsatte,  men  de  her  op¬ 
lyste  Tal  om  Antallet  af  Sager,  der  i  Aarenes  Løb  er 
behandlet  paa  denne  Maade,  giver  i  sig  selv  Svaret 
paa  Spørgsmaalet  om  Systemets  Betydning.  Naar  der 
i  denne  Industri,  som  er  en  af  Landets  største,  (det 
samlede  Antal  af  Arbejdere  paa  Virksomheder  under 
Jernindustriens  Sammenslutning  andrager  for  Tiden 
31  475),  ikke  har  været  nogen  almindelig  Lønkamp 
siden  Aaret  1903,  saa  ligger  det  nær  at  antage,  at 
Forhandlingssystemet  ved  sin  Evne  til  enkeltvis  at 
bringe  Stridsspørgsmaalene  ud  af  Verden,  har  været 
en  i  høj  Grad  medvirkende  Faktor. 

Det  vil  ses,  at  der  er  stor  Forskel  paa  et  System 
som  dette,  eller  som  det  i  mange  Retninger  tilsvarende, 
der  anbefales  af  Whitley-Kommissionen,  et  System, 
der  har  til  Opgave  at  etablere  Forhandlinger  mellem 
Arbejdsgiverne  og  Arbejderne  om  Spørgsmaal  vedrø¬ 
rende  Arbejdernes  Interesse  i  Bedriften  paa  den  ene 
Side,  og  paa  den  anden  Side  et  System,  der  i  egent¬ 
lig  Forstand  gaar  ud  paa  at  give  Arbejderne  Del  i  Le¬ 
delsen.  Forskellen  svarer  imidlertid  til  Forskellen  i 
Formaalet,  til  det  man  søger  at  opnaa  ved  at  kræve 
Deltagelse  for  Arbejderne  i  Bedriftens  Ledelse,  og  det 
er  i  Overensstemmelse  hermed,  at  man  søger  at  gen¬ 
nemføre  dette  ad  Lovgivningens  Vej  og  ikke  ad  den 
frivillige  Overenskomsts  Vej. 

De  kooperative  Foretagender. 

Naar  der  rejses  Krav  om  en  saa  revolutionerende 
Lovgivning  som  den,  der  kræves  saavel  af  norske 
som  af  danske  Social-Demokrater,  ligger  det  nær  at 
spørge:  Hvorfor  ikke  føre  Beviset  for  disse  Tilstan¬ 
des  Mulighed  ad  Erfaringernes  Vej?  Hvorfor  vil  man 
ikke  foretrække  at  bevise  i  Praksis,  at  sligt  kan  ordnes 
og  gennemføres  paa  tilfredsstillende  Maade,  og  hvor¬ 
for  ikke  vente,  indtil  dette  Bevis  er  ført,  forinden  man 
skrider  til  Lovgivning,  hvis  det  ikke,  hvad  der  vilde 
være  det  eneste  naturlige,  var  langt  bedre  at  over¬ 
lade  det  til  Frivilligheden  og  Livet  selv  at  lade  de  for- 

mentlige  højere  Former  afløse  de  lavere?  Vi  har  jo 
ogsaa  her  i  Landet  kooperative  Bedrifter,  endda  af 
ret  stort  Omfang,  Bedrifter  som  ikke  tilhører  Privat¬ 
mand  eller  Aktieselskaber,  men  hvis  Udbytte  forment¬ 
lig  er  bestemt  til  helt  og  holdent  at  tilfalde  de  i  Be¬ 
driften  beskæftigede.  Jeg  behøver  kun  her  at  nævne 
en  saa  omfattende  og  stor  Bedrift  som  Arbejdernes 
Byggeselskab,  der  har  overtaget  en  stedse  større  Del 
af  Byggeriet  her  i  Kjøbenhavn. 

Det  er  naturligt  at  spørge:  Hvilke  Erfaringer  er 
der  gjor.t  i  et  saadant  Selskab?  Deltager  ikke  Arbej¬ 
derne  her  i  Virksomhedens  Ledelse,  og  hvilke  Virk¬ 
ninger  har  dette  da  haft?  Er  der  derigennem  paavist 
bedre  Forstaaelse  mellem  Virksomhedens  Ledelse  og 
Arbejderne,  større  Interesse  hos  Arbejderne  for  Virk¬ 
somheden  som  saadan?  Er  der  derigennem  vist,  at 
dette  er  Vejen  til  social  Fred?  Herom  foreligger  intet 
for  Offentligheden.  En  upartisk  Vurdering  heraf  vilde 
sikkert  være  af  ikke  ringe  Interesse.  Skulde  denne 
vise,  at  der  virkelig  i  en  saadan  kooperativ  Virksom¬ 
hed  gennem  Arbejdernes  Deltagelse  i  Ledelsen  er  op- 
naaet  noget  værdifuldt,  hvorfor  da  ikke  gaa  videre  ad 
den  kooperative  Virksomheds  Vej? 

Den  kooperative  Virksomhed  tilsigter  jo  paa  een 
Gang  at  forbeholde  hele  Udbyttet  for  Virksomhedens 
Arbejdere  og  Funktionærer  og  at  gøre  dem  til  Ejere 
og  dermed  ogsaa  til  Ledere  af  Virksomheden.  Denne 
Vej  staar  frit  aaben.  Der  har  maaske  været  Tider, 
hvor  det  var  saare  vanskeligt  at  iværksætte  Foreta¬ 
gender  af  denne  Art,  at  skaffe  Midlerne  dertil,  at  bryde 
Konkurrencemodstanden  mod  dem,  men  dette  er  for¬ 
mentlig  ikke  mere  Tilfældet.  Og  der  er  da  intet  i 
Vejen  for  ad  Frivillighedens  Vej  at  føre  Beviset  for 
Muligheden  af  en  saadan  Ordning,  som  er  bestemt  til 
at  afløse  den  nuværende  Form  for  Privatejendom  og 
privat  Virksomhed. 

Dette  Bevis  skyldes  endnu,  og  jeg  nægter  ikke,  at 
jeg  ikke  tror,  man  er  i  Stand  til  at  føre  dette  Bevis. 
Jeg  tror  ikke,  at  der  fra  de  kooperative  Foretagen¬ 
der  foreligger  Beviser  for,  at  man  kan  indføre  en  Slags 
parlamentarisk  Ledelse  i  Bedriften.  Dette  strider  og¬ 
saa  mod  al  naturlig  menneskelig  Erfaring.  Det;  det 
kommer  an  paa  i  det  daglige  praktiske  Liv,  er  først 
og  fremmest  Ledelse,  dygtig  Ledelse,  Ledelse  som  er 
i  Stand  til  at  tage  de  rette  Beslutninger  og  faa  dem 
iværksat.  Et  Lovgivningsmaskineri  har  baade  Ret  og 
Pligt  til  at  betænke  sig  10  Gange,  før  man  udformer 
nye  Love,  i  Arbejdet  gælder  det  om,  at  Ledelsen  er 
saa  erfaren  og  dygtig,  at  den  ikke  spilder  Tiden  med 
vidtløftige  Betænkeligheder  eller  Diskussioner,  men 
tvertimod  ved  at  handle  og  har  Myndighed  dertil. 

Den,  der  har  deltaget  i  Forhandlinger  af  den  Karak¬ 
ter,  som  jeg  nævnede  under  Omtalen  af  Jernindu¬ 
striens  Forhandlingssystem,  har  meget  ofte  hørt  Kla¬ 
ger  over  Ledelsen.  Gaar  man  til  Bunds  i  disse  Klager, 
vil  en  opmærksom  Iagttager  snart  opdage,  at  det,  der 
klages  over,  ikke  er  Ledelsens  Ret  til  at  tage  Beslut¬ 
ninger,  men  i  Virkeligheden  dens  Mangel  paa  Evne 
til  at  gøre  dette  paa  rette  Maade.  Vore  Dages  Arbej¬ 
der  vil  selvfølgelig  respekteres  i  sin  Personlighed,  be¬ 
handles  høfligt  og  hensynsfuldt,  men  han  ønsker  til¬ 


lige  at  faa  klar  Besked  og  at  faa  rigtig  Besked.  En 
Samling  Arbejdere,  der  mere  eller  mindre  alle  vil 
tage  Del  i  Beslutningerne,  faar  intet  udrettet.  Arbej¬ 
dernes  Deltagelse  i  selve  Fabrikens  Ledelse  er  en  Selv¬ 
modsigelse  og  en  Utopi. 

Noget  helt  andet  er  det,  at  der  bør  gives  den  videst 
mulige  Adgang  for  Arbejderne  til  at  forhandle  om 
deres  Interesser,  at  begrunde  deres  Krav  og  at  høre, 
hvad  den  anden  Part  dertil  kan  have  at  indvende. 
Hvad  man  end  kan  bebrejde  Udviklingen  her  i  Lan¬ 
det  og  Forholdet  mellem  Arbejdsgiverne  og  Arbej¬ 
derne,  det  lader  sig  ikke  gøre  at  grunde  denne  Klage 
paa  Forestillingen  om,  at  danske  Arbejdere  ikke  har 
vidtgaaende  Lejlighed  til  at  føre  Forhandlinger  om 
deres  Interesser.  Forestillingen  om  Arbejdsgiveren 
som  den  brutale  Enevoldsmagt  og  Arbejderne  som  den 
uselvstændige  Skare,  der  ikke  har  noget  at  sige,  har 
intet  med  Virkeligheden  at  gøre.  Hvis  Magten  skulde 
søges  paa  den  ene  Side  mere  end  paa  den  anden,  er 
det  for  Tiden  mere  naturligt  at  regne  med  Overmag¬ 
ten  hos  Arbejderne,  en  Overmagt,  som  de  har  vidst  at 
benytte,  og  som  allerede  har  ført  til  Forhold  i  Haand- 
værk  og  Industri,  som  rummer  meget  store  Farer  for 
Fremtiden,  i  første  Linie  for  Arbejderne  selv. 

Ligesom  jeg  er  en  Tilhænger  af  Tanken  om  at  naa 
til  Arbejdernes  Deltagelse  i  Udbyttet,  er  jeg  en  Til¬ 
hænger  af  Tanken  om  ad  Forhandlingens  Vej  at  til¬ 
vejebringe  Udjevning  af  Stridighederne  med  Arbej¬ 
derne  og  Forstaaelse  af  de  fælles  Interesser  i  Bedrif¬ 
tens  Fremgang.  De  Vanskeligheder,  som  stiller  sig  i 
Vejen  for  at  naa  frem  ad  denne  Vej,  skriver  sig  imid¬ 
lertid  ikke  fra  Arbejdsgiverne.  Man  kan  paa  en  Maa¬ 
de  sige,  at  de  heller  ikke  skriver  sig  fra  Arbejderne, 
idet  der  utvivlsomt  hos  det  store  Flertal  af  Arbejdere 
vil  være  fuld  Sympati  for  en  Udvikling  af  denne  Art, 
derimod  skriver  de  sig  fra  de  sociale  og  politiske  Teo¬ 
rier,  som  for  Tiden  behersker  de  danske  Arbejderfag¬ 
foreninger.  Den  marxistiske  Socialisme  vil  ikke  til¬ 
lade  en  Ordning,  hvorved  Arbejdsgivere  og  Arbejdere 
i  en  enkelt  Bedrift  finder  hinanden  i  fælles  Forstaaelse. 
Den  vil  holde  Klassekampen  vedlige,  vil  søge  at  ud¬ 
dybe  enhver  Afstand  og  enhver  Modsætning  mellem 
Interesserne,  fordi  den  tror  paa,  at  det  gælder  om  at 
udrydde  den  ene  Interesse,  at  tilintetgøre  Arbejdsgi¬ 
verne  og  den  private  Ejendomsret.  Social-Demokra- 
terne  er  for  kloge  til  at  gøre  dette  med  eet  Slag,  men 
de  er  dygtige  til  at  fastholde  Maalet  og  nærme  sig  det, 
selv  om  det  skal  ske  ad  Omveje.  Dertil  kan  man 
bruge  et  Krav  om  Arbejdernes  Deltagelse  i  Fabri¬ 
kens  Ledelse,  og  dertil  kan  man  ogsaa  bruge  Kra¬ 
vet  om  Statens  fortsatte  Tilsyn  med  Produktionen 
og  Priserne. 

Statens  Kontrolvirksomhed  (Trustloven). 

De  Forhold,  hvorunder  vi  har  levet  under  Krigen, 
Afspærringen  af  Tilførslerne,  den  uhyre  Varemangel, 
har  fremkaldt  Tilstande,  som  under  selve  Krigen  paa¬ 
kaldte  Statsmagtens  Indgriben  for  at  forhindre  store 
økonomiske  Vanskeligheder  eller  omfattende  Misbrug 

af  Situationen.  Vi  har  derved  haft  Lejlighed  til  at 
gøre  omfattende  Erfaringer  om  saavel  Fordelene  som 
Manglerne  ved  en  saadan  Statsadministration  af  Pro¬ 
duktionen.  Heldigvis  er  der  overvejende  Enighed  om, 
at  Manglerne  er  en  Del  større  end  Fordelene,  og  den 
Opfattelse  har  sejret,  at  det  gælder  om  at  afvikle 
Krigstidens  Tvangsforanstaltninger  og  lade  Nærings¬ 
friheden  genindtræde  i  sin  Ret. 

Men  fra  den  Side,  hvor  man  ønsker  om  muligt  at 
holde  Systemet  af  Statsindgreb  vedlige,  har  man  valgt 
en  enkelt  Vej,  et  enkelt  Omraade,  hvor  man  tror  at 
kunne  holde  Stillingen.  Jeg  sigter  derved  til  Forsla¬ 
get  om  en  Lov  om  Tilsyn  med  monopolagtige  Virk¬ 
somheder,  den  saakaldte  Trustlov.  Som  bekendt  gaar 
denne  ud  paa  at  indsætte  en  offentlig  Kommission, 
som  skal  have  Ret  til  at  kræve  alle  Oplysninger,  der 
vedrører  en  eller  flere  Virksomheder,  som  af  en  eller 
anden  Grund  antages  at  have  et  Monopol,  eller  som 
ved  Sammenslutning  udøver  en  afgørende  Indflydelse 
paa  Prisansættelsen.  Medens  vi,  som  er  Producenter, 
i  Almindelighed  kun  er  Producenter  paa  et  enkelt 
Omraade,  er  vi  jo  alle  Forbrugere  paa  en  Mængde 
Omraader.  Man  apellerer  derfor  ikke  forgæves  til 
vore  Interesser,  naar  man  appellerer  til  vore  Inter¬ 
esser  som  Forbrugere,  som  Købere.  Man  appellerer 
ikke  forgæves  til  os,  naar  man  regner  med,  at  ingen 
af  os  ønsker  at  faa  ublu  Priser  dikteret  af  den  ene  el¬ 
ler  den  anden  Sammenslutning.  Derfor  har  Trustlo¬ 
ven  alle  Betingelser  for  at  være  en  populær  Lov,  for 
at  kunne  gennemføres,  uanset  om  man  iøvrigt  er  stemt 
mere  eller  mindre  for  Statsindgreb  eller  for  Nærings¬ 
frihed.  Derfor  maa  man  ogsaa  være  ganske  særlig 
opmærksom  paa  den  Lov,  der  her  er  Tale  om,  saa  at 
man  ikke  af  den  berettigede  Sympati  for  Kampen  mod 
Misbruget  lader  sig  føre  ad  andre  Veje,  end  dem  man 
egentlig  selv  har  villet. 

Det  er  denne  Fare,  som  Trustloven  frembyder  i  den 
Skikkelse,  hvori  den  er  forelagt.  Det  er  en  almen  Tro, 
at  Trustloven  særlig  er  rettet  mod  Industrien,  og  gan¬ 
ske  specielt  mod  visse  Grene  af  Industrien,  der  anta¬ 
ges  i  større  eller  mindre  Grad  at  have  Trustens  Ka¬ 
rakter  og  sidde  inde  med  et  Monopol.  Jeg  beder  nu 
imidlertid  om,  at  man  vil  lægge  Mærke  til,  at  vi  her 
har  at  gøre  med  en  Række  Forhold,  der  under  Krigen 
har  været  Genstand  for  indgaaende  Prøvelse  og  For¬ 
handling  i  den  overordentlige  Kommission.  Det  er 
den  overordentlige  Kommission,  hvem  det  var  paa¬ 
lagt  at  gøre  Indstilling  om  en  Trustlov.  Hvorfor  var 
dette  paalagt  Kommissionen?  Naturligvis  fordi  man 
gik  ud  fra,  at  her  var  Erfaringerne  om  Misbrugene, 
herfra  kunde  man  give  Oplysning  om,  hvad  Krigs¬ 
virksomheden  havde  lagt  for  Dagen,  herfra  kunde 
man  anvise  de  rette  Veje  og  Midler.  Men  det  er  da 
værd  at  lægge  Mærke  til,  at  Kommissionen  selv  har 
benægtet  at  være  i  Stand  dertil.  Der  foreligger  ikke  i 
Forslaget  fra  Kommissionen  nogen  Redegørelse  for 
Erfaringerne  under  Krigen,  som  paaviser  Tilstedevæ¬ 
relsen  i  Danmark  af  Truster  eller  Nødvendigheden  af 
al  lovgive  mod  dem.  Under  Forhandlinger  mellem 
Kommissionen  og  Industriraadets  Delegerede  blev  det 
med  megen  Tydelighed  udtalt  fra  Kommissionens  Le¬ 


delses  Side,  at  der  ikke  under  Krigen  forelaa  Erfarin¬ 
ger,  som  gjorde  det  muligt  for  Kommissionen  at  fore- 
slaa  positive  materielle  Retsregler  til  Forhindring  af 
Overgreb  fra  Trusters  Side.  Ved  positive  materielle 
Retsregler  maa  der  forstaas  saadanne  Bestemmelser, 
som  foreskriver,  hvad  der  er  lovligt  eller  ulovligt.  Saa- 
ledes  er  jo  nemlig  den  amerikanske  Trustlovgivning 
udformet.  Den  fastslaar,  at  visse  Former  for  Sam¬ 
arbejde,  Prisansættelse  eller  Konkurrence  er  ulovlige. 
Dermed  ved  da  Borgerne,  hvad  de  har  at  rette  sig  ef- 
ær,  dermed  kan  ogsaa  Diskussionen  om  det  mere  eller 
mindre  berettigede  i  saadanne  Bestemmelser  føres  for 
Offentligheden.  Saadanne  Bestemmelser  indeholder 
det  foreliggende  Lovforslag  ikke.  Heller  ikke  nøjes 
Lovforslaget  med,  i  Lighed  med  hvad  man  har  gjort 
tidligere  her  i  Landet,  naar  man  skred  til  social  Lov¬ 
givning,  at  give  den  fornødne  Bemyndigelse  til  For¬ 
arbejderne.  Andetsteds,  i  Norge  og  England,  er  man 
gaaet  denne  Vej.  Man  har  udrustet  en  Kommission 
med  Ret  til  at  kræve  alle  mulige  Oplysninger  for  paa 
Grundlag  af  disse  Oplysninger  at  bygge  en  Lovgiv¬ 
ning. 

Den  Mellemvej,  man  gaar  i  den  danske  Lov,  ser 
ret  uskyldig  ud,  men  maa  dog  siges  at  være  meget 
betænkelig.  Den  giver  nemlig  Kommissionen  Ret  til 
at  kræve  alle  Oplysninger,  men  dernæst  ogsaa  Ret  til 
paa  Grundlag  af  disse  at  fremsætte  Udtalelser  om, 
hvorvidt  de  paagældende  Virksomheder  har  forsyn¬ 
det  sig  eller  ikke.  Da  der  ikke  foreligger  Lovbestem¬ 
melser,  overlades  det  til  Kommissionens  Skøn  selv  at 
finde,  hvad  der  maa  anses  for  tilladelig  og  hvad  for 
utilladelig  Forretningsførelse,  hvad  der  er  berettiget 
og  hvad  der  er  ubu  Avance,  hvad  der  er  berettiget  og 
hvad  der  er  uberettiget  Konkurrence. 

En  saadan  Offentliggørelse,  en  saadan  offentlig 
Dom,  kan  jo  ganske  vist  ikke  umiddelbart  føre  til  Ind¬ 
greb  i  Virksomheden,  men  ingen  vil  være  i  Tvivl  om, 
at  den  vil  have  en  saare  vidtrækkende  Betydning  og 
stemple  de  paagældende  Virksomheder,  de  paagæl¬ 
dende  Sammenslutninger  som  Samfundets  Fjender. 
Naar  der  da,  paa  Basis  af  disse  Offentliggørelser,  af 
Ministeren  skal  fremsættes  Forslag  til  Rigsdagen  om 
særlig  Lovgivning  i  denne  Anledning,  saa  kan  det 
saare  let  hænde,  at  denne  Lovgivning  vil  finde  Sted 
under  Trykket  af  en  i  alle  Kredse  dannet  offentlig  Me¬ 
ning,  der  ikke  har  dannet  sig  paa  Grund  af  en  selv¬ 
stændig  Prøvelse  af  Spørgsmaalet,  men  er  den  umid¬ 
delbare  Frugt  af  Kommissionens  Erklæring. 

Ifølge  Forslaget  bliver  Kommissionen  delvis  politisk 
sammensat.  Dette  vil  sige,  at  Kommissionen  og  dens 
Virksomhed  kan  blive  benyttet  af  dem,  der  kræver 
den  bestaaende  Samfundsordning  omformet,  til  at  ar¬ 
bejde  hen  imod  dette  Maal,  og  ingen  kan  være  i  Tvivl 
om,  at  dette  vil  blive  forsøgt.  Man  er  i  den  offentlige 
Debat  hidtil  nærmest  gaaet  ud  fra,  at  Lovforslaget, 
som  anført,  særlig  tager  Sigte  paa  store  industrielle 
Bedrifter  og  Sammenslutninger.  Jeg  maa  i  denne 
Sammenhæng  have  Lov  til  at  gøre  opmærksom  paa, 
at  der  foreligger  Udtalelser  fra  Formanden  for  den 
overordentlige  Kommission,  Overformynder  Friis,  som 
er  støttet  fra  anden  Side  indenfor  Kommissionen,  som 

gaar  ud  paa,  at  man  under  Krigen  intet  Steds  har  mødt 
større  Forstaaelse  og  bedre  Støtte  end  i  Industrien. 
Naar  jeg  altsaa  fremsætter  disse  Opfattelser  om  Trust¬ 
loven,  beder  jeg  bemærket,  at  de  ikke  maa  opfattes 
som  noget  Udtryk  for  Frygt  for,  at  Undersøgelseskom¬ 
missionens  Arbejde  af  Industriens  Prisansættelser  vil 
bringe  Materiale  for  Dagen,  som  kan  stille  Industrien  i 
et  uheldigt  Lys,  tværtimod,  det  modsatte  vil  være  Til¬ 
fældet.  Naar  ikke  desto  mindre  Loven  med  Rette  mø¬ 
der  Modstand  fra  Industriens  Side,  saa  er  det,  fordi 
man  ganske  tydeligt  har  villet  gøre  denne  Lov  i  Prak¬ 
sis  i  sin  Anvendelse  til  en  Undtagelseslov  for  Indu¬ 
strien,  maaske  fordi  Industrien  ikke  antages  at  have 
en  saadan  politisk  Indflydelse,  at  den  er  i  Stand  til  at 
værge  sig  og  derfor  egner  sig  særdeles  godt  til  politisk 
Syndebuk.  Men  dernæst  ogsaa  fordi  det,  som  Loven 
vil  medføre,  det  som  bliver  det  virkelige  Resultat,  vil 
blive  noget  ganske  andet,  end  det  der  nu  tales  om. 
Efter  mit  Skon  vil  Loven,  hvis  den  vedtages  i  den 
foreliggende  Form,  have  to  Virkninger.  Den  vil  til¬ 
lade  systematisk  at  fremskaffe  et  Materiale,  som  kan 
bruges  i  Agitationen  for  Industriens  Socialisering.  Ind¬ 
vend  ikke,  at  Kommissionen  faar  Tavshedspligt.  Vi 
behøver  ikke  at  gaa  længere  end  til  Forsvarskommis¬ 
sionen  og  dens  Tavshedspligt  for  at  vide,  hvad  Tavs¬ 
hedspligten  er  værd,  naar  det  gælder  politiske  For- 
maal.  Ved  Siden  heraf  vil  Kommissionens  Arbejde 
have  en  anden  Virkning.  Det  vil  hurtigt  vise  sig,  at 
det  egentlige  Felt,  paa  hvilket  Sammenslutningen  om 
Prisansættelser  spiller  en  Rolle,  ikke  ligger  i  Fa¬ 
briksvirksomhederne,  hvilket  beror  paa,  at  disse  altid 
her  i  Landet  maa  arbejde  med  stadigt  Henblik  paa 
Verdensmarkedspriserne,  og  dette  hvadenten  de  skal 
møde  Konkurrencen  paa  de  fremmede  Markeder  for 
vore  Eksportvarer,  eller  paa  det  danske  Marked  over¬ 
for  de  fremmede  Importvarer.  Anderledes  med  Mel¬ 
lemhandelen.  Den  har  Mulighed  for  ved  Sammenslut¬ 
ning,  enten  lokalt  eller  for  større  Distrikter,  at  binde 
sin  Avance.  Den  overordentlige  Kommissions  Resul¬ 
tater  under  Krigen  vil  bekræfte,  hvad  jeg  siger,  at 
Opmærksomheden  vil  komme  til  at  dreje  sig  om  Mel¬ 
lemhandelen  og  ikke  om  de  egentlige  Producenter. 

Men  et  saadant  omfattende  Tilsyn  med  Prisansæt¬ 
telsen  betyder  jo,  at  den  overordentlige  Kommissions 
Virksomhed  fortsættes.  I  Stedet  for  at  drage  Fordel 
af  den  frie  Konkurrences  Evne  til  at  nedbringe  Pri¬ 
serne,  vil  man  fortsætte  med  Undersøgelser  og  For¬ 
handlinger,  der  atter  fører  til  Overenskomster,  hvis 
Virkning  i  Virkeligheden  ikke  vil  blive  Prisreduktion, 
men  meget  snarere  Prisforhøjelse.  Naar  der  under 
Krigen  for  en  Vare  er  indført  Maksimalpris,  har  Virk¬ 
ningen  i  mange  Tilfælde  vist  sig  at  være  Prisfor¬ 
højelser,  idet  Maksimalprisen  opfattedes  som  en  af 
Staten  sanktioneret  Pris,  som  ingen  behøvede  at  gaa 
under.  Psykologisk  virkede  Maksimalpriserne  i  mang¬ 
foldige  Tilfælde  ikke  som  det,  de  var  bestemt  til,  en 
højere  Grænse,  men  som  en  vedtaget  Minimalpris. 

Industriraadet  har  givet  Udtryk  for  sin  Opfattelse 
af  det  forelagte  Problem  og  det  forelagte  Lovforslag 
ved  i  en  Skrivelse  til  den  overordentlige  Kommission 
at  anmode  om,  at  Loven  enten  maa  formes  saaledes, 


at  der  gives  positive  Bestemmelser  for,  hvad  der  er 
tilladt  eller  forbudt  med  Hensyn  til  Samvirken  og 
Prisansættelse,  eller  indskrænkes  til  en  Undersøgelse, 
ikke  med  det  Formaal  i  de  enkelte  Tilfælde  offentlig 
at  fælde  Dom  og  optræde  som  Kriminaldomstol,  men 
med  det  Formaal  at  samle  Materiale,  hvorpaa  en  Lov 
med  positive  Bestemmelser  kan  bygges. 

Industrien  paakalder  alle  andre  Erhvervs  Interesse 
for  dette  Spørgsmaal.  En  Lov  som  den  foreslaaede 
vil  vende  sig  mod  alle  andre  Erhverv,  mod  Land¬ 
bruget  med  dets  store  Sammenslutninger,  hvis  Pris¬ 
ansættelser  har  vidtrækkende  Indflydelse,  mod  Hande¬ 
len  i  alle  dens  Former,  mod  Haand  værket,  der  i  ikke 
mindre  Grad  kender  Fællesbehandling  af  Prisspørgs- 
maal  f.  Eks.  ved  Arbejdsbortgivelse,  ved  fælles  Pris¬ 
kuranter  etc. 

Den  eneste  Klasse,  mod  hvilken  Loven  ikke  synes 
at  vende  sig,  er  Arbejderklassen,  og  det  er  saa  meget 
mærkeligere,  som  Arbejderklassen  er  den  eneste  Stand 
her  i  Landet,  der  sidder  inde  med  virkelige  Monopo¬ 
ler,  Monopoler,  der  er  omhyggeligt  omgærdede  og 
haandhæves  med  den  største  Kraft  og  Styrke.  Jeg  be¬ 
høver  kun  at  henvise  til  et  saadant  Monopol  som 
Havnearbejdernes.  Naar  Havnearbejderne  ikke  vil 
stille  deres  Arbejdskraft  til  Disposition  for  de  engang 
vedtagne  overenskomstmæssige  Priser,  hævder  de  et 
Monopol,  som  faktisk  forbyder  alle  andre  at  udføre 
Arbejdet.  Og  som  det  er  med  Havnearbejderne,  er 
det  jo  paa  de  fleste  andre  Omraader. 

Jeg  gentager,  at  Industrien  har  ingen  Frygt  for 
Virkningen  af  at  lægge  sine  Tal,  sine  Prisberegninger, 
sin  Avance,  paa  Bordet.  Dette  har  den  nu  i  en  Aar- 
række  gjort  overfor  den  overordentlige  Kommission, 
overfor  dennes  forskellige  Udvalg  eller  overfor  Byg¬ 
ningsmaterialenævnet.  Hvad  Industrien  frygter  af 
denne  Lov  for  sit  Vedkommende  er  meget  mere  saa- 
danne  Indgreb  i  Industriens  Dispositionsret,  en  saadan 
Hemning  af  dens  Bevægelsesfrihed,  at  dette  vil  vise 
sig  at  være  skæbnesvangert  for  Erhvervet  som  saa¬ 
dant.  Naar  de  ledende  Mænd  i  Industrien  skal  an¬ 
vende  en  stor  Del  af  deres  Tid  paa  at  forklare  deres 
Dispositioner,  paa  at  begrunde  og  bevise  Rigtigheden 
af  disse,  maaske  til  den  ene  Side  til  Arbejdernes  Kon- 
trolraad,  til  den  anden  Side  til  Kommissionen,  og  naar 
Kommissionen  da,  i  Lighed  med  hvad  der  er  sket 
under  Krigen,  maa  tage  sig  Tid  til  disse  Undersø¬ 
gelser,  og  maa  hede  om,  at  Bedrifterne  intet  foretager 
sig,  inden  den  har  endt  sine  Undersøgelser,  saa  faar 
vi  en  død  Haand  lagt  paa  Virksomheden,  Tiden  an¬ 
vendt  til  vidtløftige  og  unyttige  Diskussioner,  Bevæ¬ 
gelsesfriheden  hemmet,  og  som  Resultat  af  det  hele, 
en  Svækkelse  og  Hemning  af  Erhvervet.  Men  de  Ti¬ 
der,  vi  gaar  i  Møde,  og  under  de  Forhold,  vi  befinder 
os,  er  intet  mere  overflødigt  og  unyttigt  end  denne 
Foranstaltning.  Den  gaar  ud  fra  en  urigtig  Forestil¬ 
ling  om,  at  der  overhovedet  her  i  Landet  findes  Tru¬ 
ster  og  Monopoler,  som  om  den  udenlandske  Konkur¬ 
rence  ingen  Indflydelse  havde. 

Og  hvorledes  er  saa  Forholdet?  Har  vi  Toldskran¬ 
ker,  der  tjener  til  at  holde  Udlandet  ude?  Er  ikke 
meget  mere  Situationen  den,  at  Toldbeskyttelsen  her  i 

Landet  paa  Grund  af  Pengenes  Værdifald  er  sunket  til 
et  rent  Minimum?  Og  hvad  den  udenlandske  Konkur¬ 
rence  angaar,  saa  vil  det  meget  hurtigt  nu  aabenbare 
sig,  at  denne  har  en  Karakter  og  et  Omfang,  som  i 
Sandhed  maa  tilintetgøre  de  sidste  Forestillinger  om 
Monopolmuligheder  for  dansk  Industri.  Det  er  lykke¬ 
des  os  her  i  Landet  at  oparbejde  en  Arbejdsløn,  som 
er  højere  end  i  noget  andet  evropæisk  Land,  med 
hvilket  vi  konkurrerer,  ikke  alene  højere,  men  meget 
betydelig  højere.  Dertil  kommer  Valutaforholdene,  og 
Resultatet  er  da  dette,  at  det  Problem,  som  Industrien 
nu  vil  være  stillet  overfor,  alene  er  dette:  Kan  den 
overhovedet  blive  ved  at  arbejde  under  de  Konkur¬ 
renceforhold,  som  i  al  Fald  truer  en  meget  væsentlig 
Del  af  den  danske  Industri  med  fuldkommen  Stands¬ 
ning? 

Fra  Industriens  Side  anser  vi  altsaa  den  foreslaaede 
Trustlov  for  ganske  upaakrævet  med  Hensyn  til  Re¬ 
gulering  af  Priserne,  og  vi  ser  i  den  i  Virkeligheden 
et  Middel  til  at  naa  et  helt  andet  Maal,  et  Middel  til 
gennem  stadig  Kontrol  med  Produktionen  at  arbejde 
henimod  den  af  Social-Demokraterne  ønskede  Sociali¬ 
sering  af  de  danske  Erhverv.  Industrien  maa  derfor 
indtrængende  henstille  i  Erhvervenes,  i  Næringslivets, 
i  Landets  Økonomis  Interesse,  at  Loven  under  sin 
Gang  gennem  Rigsdagen  underkastes  saadanne  Æn¬ 
dringer,  at  det  politiske  Moment  fjernes,  og  at  Loven, 
saafremt  man  fastholder  Ønsket  om  dens  Gennem¬ 
førelse,  føres  tilbage  til  objektive  og  sagkyndige  Un¬ 
dersøgelser,  uden  at  der  tillægges  det  i  denne  Anled¬ 
ning  nedsatte  Nævn  dømmende,  navnlig  ikke  fordøm¬ 
mende,  Myndighed. 

8-Timers-Dagen. 

Blandt  de  social  politiske  Problemer  findes  der  et 
enkelt,  som  indtager  en  Særstilling.  Jeg  sigter  til  Kra¬ 
vet  om  den  forkortede  Arbejdsdag,  om  den  8-Timers- 
Normalarbejdsdag.  Som  bekendt  er  denne  ved  Lov 
gennemført  ved  Virksomheder,  der  arbejder  kontinu¬ 
erligt,  Dag  og  Nat.  Dernæst  er  den  8-Timers-Arbejds- 
dag  indført  ved  frivillig  Vedtagelse  mellem  Fagfor¬ 
eningerne  og  Arbejdsgiverforeningen,  altsaa  for  de 
mangfoldige  Fag,  som  omfattes  af  disse  Organisatio¬ 
ner,  i  første  Linie  hele  Industrien.  Vi  har  her  altsaa 
at  gøre  med  et  Forhold,  hvor  Kræfternes  frie  Spil  i 
Samfundslivet  har  ført  til  en  Ordning.  Ikke  desto 
mindre  kræves  der  fra  social-demokratisk  Side  en  Lov, 
som  fastslaar  dette  Forhold,  og  derved  udvider  det 
til  alt  og  alle  udenfor  Vedtagelsens  Kreds. 

En  saadan  Lov  tiltrænges  ikke  som  Beskyttelseslov 
for  Arbejderne,  og  der  er  den  store  Forskel  mellem 
en  frivillig  Ordning  og  en  lovfæstet  Ordning,  at  den 
sidste  kræver  nye  Embedsmandstilsyn,  ny  Politivirk¬ 
somhed,  og  indfører  nye  Forbrydelser.  Og  den  nye 
Forbrydelse  er  da  den  at  arbejde  udover  8  Timer. 

Men  Tiden  turde  ikke  være  inde  til  at  fastsætte 
Straf  for  Arbejde,  og  der  er  liden  Mening  i  at  fra¬ 
tage,  ikke  alene  Arbejdsgiverne,  men  ogsaa  Arbejderne, 
Friheden  til  at  slutte  Overenskomster  paa  dette  Om- 
raade.  Arbejdsvilkaar  er  saa  overordentlig  forskellige. 


Der  er  en  himmelvid  Forskel  mellem  forceret  legemligt 
eller  forceret  aandeligt  Arbejde  paa  den  ene  Side  og 
en  simpel  Vagt-  eller  Tilsynsvirksomhed  paa  den  an¬ 
den  Side,  saa  at  en  summarisk  eller  ensartet  Afgørelse 
af  ganske  uligeartede  Arbejder-Vilkaar  intet  har  med 
de  naturlige  Forhold  at  gøre.  Det  er  en  kunstig  teo¬ 
retisk  Betragtning,  der  oprindelig  er  formet  af  rent 
agitatoriske  Grunde  og  som  saadan  har  haft  sin  Mis¬ 
sion.  I  denne  Sammenhæng  bør  man  ikke  glemme 
eller  overse,  at  Fredstraktaten  foreskriver,  som  en  af 
Opgaverne  for  Folkenes  Forbund,  en  international 
Drøftelse  af  Problemer  af  denne  Art,  og  at  den  første 
Konference  i  denne  Anledning  netop  nu  er  sammen¬ 
kaldt  i  Washington.  Blandt  de  Problemer,  der  staar 
allerøverst  paa  Listen,  er  Spørgsmaalet  om  8  Timers 
Arbejdsdag.  Det  har  her  i  Landet,  hvor  vi  har  ind¬ 
ført  den  8-Timers-Arbejdsdag  ad  Frivillighedens  Vej, 
ingen  Hast  med  at  lovgive  paa  dette  Omraa.de.  Det 
vil  kun  være  naturligt  og  forstandigt  at  afvente  Re¬ 
sultatet  af  de  internationale  Forhandlinger. 

De  kollektive  Arbejdsaftaler. 

En  Prøvelse  af  det  i  Fredstraktaten  opstillede  Pro¬ 
gram  for  international  Behandling  af  Arbejderspørgs- 
maalene  viser,  saaledes  som  jeg  havde  Lejlighed  til 
nærmere  at  udvikle  under  den  interparlainentariske 
Konference  i  Stockholm  i  September  Maaned,  at  en 
Række  af  de  Problemer,  som  nu  tænkes  behandlet 
internationalt,  i  væsentlig  Grad  har  fundet  deres  Løs¬ 
ning  i  de  skandinaviske  Lande.  Dette  gælder  jo  ikke 
mindst  et  Spørgsmaal  som  det,  der  nu  er  Genstand  for 
aaben  Kamp  i  De  Forenede  Stater,  nemlig  om  kollek¬ 
tive  Arbejdsaftaler  mellem  Arbejderne  og  Arbejdsgi¬ 
verne.  Et  mere  gennemført  System  af  kollektive  Af¬ 
taler,  end  det  som  findes  i  Danmark,  kan  ikke  paa¬ 
vises  i  noget  andet  Land.  Det  er  sandsynligvis  kun 
ganske  faa  Lande,  som  i  denne  Henseende  kan  lige¬ 
stilles  med  Danmark.  Hertil  slutter  sig  da  atter  det 
hele  Forhandlingssystem,  som  jeg  for  en  enkelt  Indu¬ 
stris  Vedkommende  har  haft  Lejlighed  til  at  omtale 
nærmere.  Gennem  hele  dette  System  har  Arbejderne 
i  Danmark  skaffet  sig  en  omfattende  Lejlighed  til  at 
hævde  og  forsvare  sine  Interesser,  en  Lejlighed,  som 
jo  heller  ikke  er  ladet  ubenyttet,  og  som  jo  i  hvert 
Fald  paa  Lønomraadet  har  ført  til  Resultater,  som 
man  kun  kan  se  paa  med  stor  Betænkelighed,  fordi 
det  synes  tvivlsomt,  om  de  opnaaede  Fordele  er  hold¬ 
bare. 

Mod  hele  dette  System  er  der  nu  i  den  sidste  Tid  fra 
syndikalistisk  Side  rettet  voldsomme  Angreb,  Angreb 
der  er  altfor  velkendte  til,  at  de  behøver  nogen  nær¬ 
mere  Beskrivelse  her.  Den  Omstændighed,  at  der  in¬ 
denfor  et  Aar  har  foreligget  mere  end  150  Tilfælde 
af  Brud  paa  Overenskomster  ved  ulovlige  Strejker, 
den  Omstændighed,  at  den  af  Staten  instituerede  faste 
Voldgiftsrets  Bomme  atter  og  atter  er  siddet  over¬ 
hørige,  viser,  at  her  kæmper  to  Retninger  mod  hin¬ 
anden,  her  er  paa  Arbejdsomraadet  stærke  Kræfter, 
som,  hvis  de  fører  deres  Krig  igennem,  vil  omstyrte 
Systemet  af  kollektive  Overenskomster. 

Midlerne,  der  anvendes  hertil,  er  den  pludselige 
Strejke,  det  direkte  Brud  paa  den  bestaaende  Arhejds- 
overenskomst.  Regeringen  har  da  i  Erkendelsen  af  det 
for  Staten  fuldkommen  uholdbare  i  denne  Situation 
for  ikke  længe  siden  nedsat  et  særligt  Udvalg,  be¬ 
staaende  af  Repræsentanter  for  Arbejdsgivere  og  Ar¬ 
bejdere  samt  af  Lovkyndige,  hvis  Opgave  skulde  være 
at  stille  Forslag  til  at  skaffe  Respekt  for  Loven,  til 
at  standse  det  overordentlig  stærkt  voksende  Tal  af 
ulovlige  Strejker. 

Bedømmelsen  af  Fænomenet  er  noget  forskellig,  ef¬ 
tersom  man  tror,  at  de  ulovlige  Strejker  er  et  øje¬ 
blikkeligt  Udtryk  for  en  ved  forøget  Dyrtid  fremkaldt 
Nødstilstand,  eller  man  i  dem  ser  et  bevidst  Resultat 
af  de  ogsaa  her  i  Landet  prædikede  syndikalistiske 
og  bolchevistiske  Teorier.  At  benægte  disse  sidstes 
Tilstedeværelse  eller  deres  Indflydelse  lader  sig  jo 
imidlertid  ikke  gøre. 

Det  vil  være  naturligt  at  afvente  det  Resultat,  som 
det  nedsatte  Udvalg  maatte  komme  til,  og  det  maa 
haabes,  at  Udvalget,  som  utvivlsomt  har  det  Hverv  at 
arbejde  hurtigt,  ogsaa  vil  vise  sig  i  Stand  til  at  frem¬ 
lægge  en  enig  Indstilling,  som  omfatter  alle  de  i  Ud¬ 
valget  repræsenterede  Parter,  og  som  er  skikket  til 
at  løse  den  Udvalget  stillede  Opgave. 

Strejkerettens  Begrænsning. 

Hvad  man  i  denne  Sammenhæng  ganske  særligt  maa 
fæste  Opmærksomheden  paa  som  selve  Problemets 
Kerne,  er  ikke  den  egentlige  Arbejdsvægring,  skønt 
denne  er  overordentlig  betydningsfuld  og  vidtræk¬ 
kende,  men  derimod  den  med  Arbejdsvægringen  føl¬ 
gende  Arbejdsspærring. 

For  at  tage  et  praktisk  Eksempel.  Det  er  natur¬ 
ligvis  Lovbrud  og  en  stor  Ulempe,  naar  f.  Eks.  Havne¬ 
arbejderne  i  Kjøbenhavns  Havn  nægter  at  stille  deres 
Arbejdskraft  til  Raadighed  i  Henhold  til  den  af  dem 
selv  indgaaede  Overenskomst,  men  dette  bliver  dog 
først  til  en  katastrofal  Handling  derved,  at  det  umu¬ 
liggøres  for  andre,  som  maatte  være  villige  dertil,  at 
udføre  det  paagældende  Arbejde.  Det  mægtige  Vaa- 
ben  i  Syndikalisternes  Haand  er  Arbejdsspærringen. 
Det  er  den  Omstændighed,  at  saare  faa  i  Danmark  tør 
vove  at  optage  et  Arbejde,  som  af  en  eller  anden  nok 
saa  lille  Fagforening  eller  Gruppe  af  Arbejdere  er  er¬ 
klæret  for  Skruebrækkerarbejde. 

Jeg  har  i  mine  Indledningsord  betegnet  denne 
uskrevne  Lov  som  den  højeste  Lov  i  Danmark,  den 
der  staar  over  Danmarks  Riges  Grundlov.  Dette  er 
ikke  for  stærke  Ord,  og  Samfundet  bør  være  opmærk¬ 
som  paa  dette  Forhold,  som  man  før  eller  senere  maa 
tage  endelig  og  definitiv  Stilling  til.  Skal  vi  alle  under¬ 
kaste  os  denne  Grundlov,  eller  skal  vi  forsøge  at  be¬ 
grænse  den  indenfor  rimelige  og  taalelige  Grænser? 

Med  Skruebrækkerloven  til  Vaaben  kan  en  hvilken- 
somhelst  lille  Gruppe  i  Samfundet  terrorisere  alle  an¬ 
dre,  og  uanset  hvad  alle  andre  maatte  mene,  tiltvinge 
sig  særlige  Fordele.  Vi  har  her  at  gøre  med  det  ufor¬ 
falskede  Arbejdsmonopol,  med  Arbejdstrusten  i  dens 
farligste  Skikkelse.  Det  er  paa  Tide,  at  dette  Problem 


sættes  under  Debat,  ikke  af  nogle  faa  særlig  interes¬ 
serede,  men  af  det  hele  Folk.  Det  er  det  største  poli¬ 
tiske  og  økonomiske  indre  Problem,  overfor  hvilket  vi 
er  stillet.  Det  er  Nøglen  til  Fremtiden.  Det  er  det 
Middel,  med  hvilket  man  vil  kunne  arbejde  sig  hen 
mod  Bolchevismen.  Det  er  det  Middel,  hvormed  man 
vil  kunne  ødelægge  Landets  Erhverv  og  Økonomi. 
Det  er  værd  at  lægge  Mærke  til,  at  man  i  de  store 
Lande  har  taget  Stilling  til  dette  Spørgsmaal  og  gjort 
det  paa  meget  bestemt  Maade.  Den  nuværende  en¬ 
gelske  Regering  har  ikke  alene  i  Ord,  men  i  Hand¬ 
ling  meget  bestemt  protesteret  mod  Strejker,  der  ved 
at  lamme  Samfundet  terroriserer  dette.  Den  delvise 
flertalssocialistiske  Regering  i  Republiken  Tyskland 
har  taget  ganske  tilsvarende  Skridt.  Man  kan  da 
ikke  mere  i  Frihedens  Navn  og  under  Hensyn  til 
demokratiske  Regeringer  i  de  store  Lande  kræve  Ar- 
bejdsspærringsretten  for  en  hvilkensomhelst  tilfældig 
Gruppe  af  Arbejdere  eller  Funktionærer  i  dette  Land. 

Problemerne  maa  tages  op  til  saglig  Drøftelse. 

Det  ligger  i  Sagens  Natur,  at  de  her  i  Dag  af  mig 
berørte  Problemer  er  saa  omfattende  og  i  sig  selv  rej¬ 
ser  saa  mange  Spørgsmaal,  at  den  korte  Tid,  der  her 
staar  til  Raadighed  for  at  behandle  dem,  er  utilstræk¬ 
kelig.  Det  følger  deraf,  at  den  Omtale,  som  jeg  har 
kunnet  skænke  hvert  af  Problemerne,  efter  Sagens  Na¬ 
tur  kun  kunde  være  saare  ufuldstændig.  Men  vi  staar 
jo  ogsaa  her  midt  i  en  Diskussion,  som  vil  blive  fort¬ 
sat,  indtil  Klarhed  er  vundet  eller  Afgørelse  truffet. 
I  denne  Diskussion  tør  Industriens  Mænd  ikke  holde 
sig  tilbage.  Lad  det  end  være  saa,  at  de  hver  for  sig 
har  nok  i  den  daglige  Byrde,  at  de  Opgaver,  der  fore¬ 
ligger,  er  saa  vanskelige  at  overskue  og  stiller  saa  store 
Krav  til  hver  enkelt,  at  det  er  svært  at  finde  Tid 
til  ogsaa  at  deltage  i  Diskussionen  om  de  almene  Pro¬ 
blemer;  her  bør  vi  alligevel  ikke  holde  os  tilbage. 
Selvom  vi  hver  for  sig  vilde  foretrække  at  koncen¬ 
trere  Arbejdet  om  det  nærmest  foreliggende  og  skyde 
Ansvaret  for,  hvad  Fremtiden  maatte  bringe  af  So¬ 
cialreformer,  fra  os,  saa  maa  vi  gøre  os  klart,  som 
danske  Statsborgere,  som  gode  danske  Mænd,  at  det 
er  vor  Pligt  at  lægge  vor  Erfaring  og  vor  Indsigt  i 
Vægtskaalen.  Der  findes  blandt  Industriens  talrige  Le¬ 
dere  en  betydelig  Forstaaelse  af  og  Indsigt  i  disse  Pro¬ 
blemer,  som  ikke  kan  undværes  og  mindst  af  alt  er¬ 
stattes  af  Betragtninger  fra  Teoretikere,  de  være  nok 
saa  interesserede  og  nok  saa  velmenende  i  deres  Be¬ 
stræbelser  for  at  undersøge  Problemerne. 

Alle  Teoretikere  har  en  Tendens  til  at  behandle  Pro¬ 
blemerne  mekanisk.  Selve  den  mekaniske  Behandling 
fører  endog  direkte  til  Forestillingen  om  den  aande- 
lige  Mekanisering.  Altfor  ofte  glemmes  her  de  vigtige 
psykologiske  Momenter,  som  i  Samspillet  mellem  dem. 
der  arbejder  i  samme  Bedrift,  har  saa  vidtrækkende 
Betydning.  Ogsaa  dette,  at  den  abstrakte,  teoretiske  og 
skematiske  Forhandling  af  Problemerne  overser  me¬ 
get  vigtige  Kræfter,  ogsaa  dette  kalder  paa  dem,  som 
selv  er  med  i  Samspillet. 

Arbejdsgiverforeningen  og  Industriraadet  har  forny- 

lig  i  Fællesskab  nedsat  et  social-politisk  Udvalg  paa 
20  Mand,  just  i  Erkendelse  af,  at  Arbejdet  fra  vor 
Side  maa  sættes  i  System,  og  dettes  Resultater  tilby¬ 
des  Offentligheden.  Men  dette  er  kun  et  Udtryk  for, 
at  Problemerne  maa  tages  op  til  Diskussion  og  Udre¬ 
delse  i  vore  Kredse,  og  at  vi  maa  forelægge  vort  Syn, 
vore  Erfaringer  for  Offentligheden.  Selve  dette  Møde 
kalder  paa  et  saadant  Samarbejde,  og  det  er  mit  Haab, 
at  det  ikke  vil  kalde  forgæves.  Som  en  Indledning 
til  dette  Arbejde,  der  har  en  Mission  udover  vore 
Kredse  og  udover  den  øjeblikkelige  Situation  beder  jeg 
opfattet  den  Oversigt  over  Problemerne,  som  jeg  her 
har  forsøgt  at  give. 

□□□□□□ 

Fra  Sverige. 

Industriens  Socialisering  —  Skibsfarten  — 
Industrien  og  Valutaen. 

Pressediskussionen  i  Sverige  om  det  »industrielle 
Demokrati«  drejer  sig  for  Tiden  mest  om  den  norske 
Arbejderkomité’s  Flertalsindstilling,  der  som  bekendt 
vil  indføre  et  fuldkomment  »Raadsystem«  i  den  norske 
Industri.  Medens  det  svenske  Højre  gentager  det 
norske  Komitémindretals  Fordømmelse  af  Forslaget 
som  »en  Trusel  mod  hele  det  økonomiske  Liv«,  gennem- 
gaar  det  radikale  »Dagens  Nyheter«  Indstillingen  fra 
Venstres  Synspunkt  og  kommer  til  det  Resultat,  at  det 
væsentlig  er  Bestemmelserne  om,  at  Distriktsraadenes 
Tilladelse  skal  indhentes,  før  noget  Foretagende,  som 
falder  ind  under  Loven,  kan  oprettes,  som  har  frem¬ 
kaldt  Mindretallets  Erklæring,  og  at  Forslaget  iøvrigt 
er  velegnet  til  Basis  for  det  Samarbejde  mellem  Arbejds¬ 
giver  og  Arbejder,  som  man  overalt  arbejder  henimod. 
Socialdemokratiet  hilser  Indstillingen  i  en  Række 
Artikler,  som  et  »omfattende  og  overordentlig  dybt- 
gaaende  Lovforslag«,  der  »vil  opbygge  den  ny  Produk¬ 
tionsordning  paa  Grundlag  af  det  intimeste  Samarbejde 
mellem  alle  Parter*.  Af  Angrebene  paa  Driftsraads- 
idéen  er  der  mest  Grund  til  at  nævne  »Goteborg 
Handelstidning«s.  Dette  Blad,  hvis  Mening  altid  høres 
med  særlig  Interesse,  forudser  en  økonomisk  Usikker¬ 
hed,  som  Følge  af  at  Driftsraad  kommer  til  at  hemme 
Ledelsens  forretningsmæssige  Virksomhed,  desuden 
slette  Kreditforhold  som  en  Følge  af  Usikkerheden  og 
utallige  Statsindgreb  som  Følge  af  hele  Bevægelsen  ned 
ad  Skraaplanet.  Bladet  gør  tillige  opmærksom  paa, 
at  Kravet  om  Driftsraad  ikke  er  et  Krav,  der  er  rejst 
af  Arbejderne  selv,  men  et  man  i  Øjeblikket  søger  at 
lægge  dem  i  Munden  —  et  Moment,  som  sikkert  er 
rigtigt,  og  giver  den  hele  Propaganda  et  }rderligere 
forløjet  Skær. 

Mellem  den  svenske  Industri  og  de  svenske  Rederier 
har  der  staaet  stor  Strid.  Industrien  har  overfor 
Pressen  og  Regeringen  protesteret  mod  de  uhørt  høje 
Fragter  og  anført  Eksempler  paa,  at  disse  efter  lange 
Forhandlinger  har  kunnet  nedsættes  til  mindre  end 
Halvdelen. 

Særlig  for  Kuleksportens  Vedkommende  har  Frag¬ 


ternes  Højde  været  til  stor  Skade,  saaledes,  at  Regeringen 
har  indset  det  nødvendige  i  at  gribe  ind  i  Forholdene. 
Hovedsagelig  paa  Grundlag  af  den  af  »Stockholms  Gas- 
og  Elektricitetsværk«  indsendte  Fremstilling  er  det 
blevet  givet  Handelskommissionens  Afviklingskomité 
til  Opgave  at  udvirke  en  Overenskomst  mellem  Atlant- 
rederierne  og  Kulimportørerne,  hvorefter  tilstrækkelig 
Tonnage  stilles  til  Raadighed  for  Kulimporten  fra 
U.  S.  A.,  samt  at  undersøge  Mulighederne  for  Fast¬ 
sættelsen  af  Maksimalfragter  for  Kul  fra  Amerika  og 
England. 

I  Sammenhæng  hermed  kan  nævnes,  at  Regeringen 
i  Skrivelser  til  de  Rederier,  som  har  haft  Frihed  til 
at  benytte  deres  Tonnage,  som  de  ønskede,  fra  og  med 
den  26.  Oktober  trak  disse  Licenser  tilbage,  saaledes 
at  alle  Fartøjer  i  den  svenske  Handelsflaade  paa  200 
Bruttotons  og  derover  nu  skal  have  særlig  Tilladelse 
for  at  sejle  mellem  udenrigske  Havne  eller  mellem 
Sverige  og  andre  Lande. 

Rederierne  har  ogsaa  udefra  faaet  Vanskeligheder 
at  kæmpe  med.  I  England  er  der  blevet  vedtaget  et 
Lovforslag  om,  at  alle  Skibe  paa  1600  Tons  Brutto- 
drægtighed  og  derover,  som  sejler  paa  England,  inden 
Udløbet  afen  tre  Maaneders  Frist  skal  have  installeret 
traadløs  Telegraf.  Rederierne  ser  heri  et  ganske  uefter- 
kommeligt  Forlangende,  som  er  egnet  til  (og  maaske 
beregnet  paa)  at  lamme  de  smaa  N ationers  Konkurrence¬ 
evne. 

Større  Interesse  har  endvidere  en  Række  Interviews, 
som  »Nya  Dagligt  Allehanda«  har  optaget.  Bladet  giver 
først  en  almindelig  Oversigt  over  de  internationale 
Konkurrenceforhold  med  særlig  Henblik  paa  den  ved 
den  lave  Markkurs  foraarsagede  overlegne  tyske 
Konkurrence,  som  England  ikke  tør  bekæmpe  ved 
Indførselsforbud  og  Told,  fordi  dette  vil  bet}rde  Tysk¬ 
lands  Uformuenhed  til  at  betale  de  paalagte  Krigs¬ 
skadeserstatninger.  Tillige  behandles  den  amerikanske 
Konkurrence.  Denne  sidste  har  paa  Grund  af  det 
svenske  Forbrugs  Konservatisme  vel  ikke  kunnet  øde¬ 
lægge  den  svenske  Tekstilindustri,  men  baade  den 
kemiske  Industri  og  Jernindustrien  er  haardt  ramt. 
F.  Eks.  har  nylig  nogle  Jernbaner  i  Blekinge  købt 
Staalskinner  i  Amerika  til  en  Pris  af  29  Øre  pr.  kg., 
hvilket  kun  er  2  Øre  mere  end  Prisen  før  Krigen  og 
9  Øre  mindre  end  det  almindelig  anvendte  svenske 
Fabrikat,  hvis  Fremstilling  kræver  betydelig  mindre 
Arbejde.  Endnu  langt  mere  drastisk  er  et  Eksempel  hentet 
fra  den  tyske  Konkurrence.  Det  drejer  sig  om  Indkøb 
af  nogle  Kraner  til  Stockholms  Frihavn:  den  tjrske 
Pris  paa  disse  var  50  000  Kr.  Stykket,  de  samme  svenske 
Kraner  kostede  200  000  Kr. 

Paa  Grundlag  af  disse  og  lignende  Erfaringer  har 
»N.  D.  A.«  foranstaltet  sin  Række  af  Interviews. 

For  Sveriges  Industriforbund  svarer  Direktøren, 
Oberstløjtnant  Hultkrantz.  »Det  staar  meget  slet  til«, 
siger  Direktøren.  Blandt  de  Forslag,  der  er  gjort  for 
at  raade  Bod  paa  de  fortvivlede  Forhold,  nævnes 
Importforbud  og  provisorisk  Told  paa  Industri¬ 
produkter,  men  der  knjTter  sig  mange  Betænkeligheder 
til  begge  Systemer.  Særlig  Jern-  og  Maskinindustrien 
er  ramt  haardt. 

Disponent  Almstrøm, Rørstrand,  ser  dybt  pessimistisk 
paa  Situationen.  8-Timersdagen  vil  betyde  en  Løn¬ 
forhøjelse  paa  en  25  å  30  pCt.,  og  da  Driftsomkost¬ 
ningerne  nu  er  naaet  saa  højt  (Brændselsomkostningerne 
er  tidoblede,  Arbejdslønningerne  tredoblede),  at  man 
maa  anse  en  Brudgrænse  for  naaet,  er  Udsigterne 
nærmest  haabløse. 

Værkstedforeningen  svarer  ved  Kaptajn  Laurell,  som 
meddeler,  at  medens  den  elektriske  Industri  endnu  har 
gode  Tider,  saa  trues  de  Fabriker,  som  fabrikerer 
Arbejdsmaskiner  og  andre  Maskiner,  af  den  Mulighed 
at  maatte  lukke  og  opgive  Produktionen. 

løvrigt  mener  Kaptejn  Laurell,  at  den  tyske  Kon¬ 
kurrences  Overmægtighed  kun  vil  være  et  forbigaaende 
Fænomen. 

Direktør  Jacobsen  i  A/S  Atlas-Diesel  og  Eksport¬ 
foreningens  Direktør  Ljungberger  mener  ligeledes,  at 
Tyskland  snart  bliver  nødt  til  at  arbejde  med  dyrere 
Baavarer,  saaledes  at  deres  Konkurrenceevne  stækkes, 
men  sortest  af  alle  Udtalelser  falder  Ingeniør  Kruses 
idet  han  paa  Sveriges  Maskinindustriforbunds  Vegne 
opsummerer  hele  Situationen  som  »simpelthen  forfær¬ 
delig«.  Det  er  saavel  den  udenlandske  Konkurrence,  som 
de  hjemlige  Arbejdervanskeligheder,  der  faar  Repræsen¬ 
tanten  for  Sveriges  mest  truede  Industrigren  til  at  udtale 
sig  med  saa  altopgivende  Ord. 

□□□□□□ 

Udnyttelsen  af  Englands  Kul. 

I  nøje  Samarbejde  med  de  største  offentlige  og  pri¬ 
vate  Kulforbrugere  har  det  engelske  officielle  Brænd¬ 
selsbureau  arbejdet  under  Krigen.  Dets  Virksomhed 
gaar  væsentlig  ud  paa  Løsningen  af  to  Opgaver:  den 
første  en  Undersøgelse  af  de  forskellige  Grubers  Kul¬ 
sorter  efter  deres  kemiske  og  fysiske  Forhold;  den 
anden  en  Undersøgelse  over  Betingelserne  for  at  i 
Fremtiden  en  væsentlig  Del  af  Englands  Kul  ikke 
mere  direkte  bør  opfyres,  men  maa  underkastes  Tør¬ 
destillation,  til  Vinding  af  Kokes,  Gas  og  Olie.  —  Af 
den  nylig  udsendte  Beretning  ses,  at  med  Hensyn 
til  Destillationsspørgsmaalet  har  man  nu  tilstrække¬ 
lige  og  paalidelige  Erfaringer  til  at  foretage  saadanne 
Destillationer  ved  Temp.  over  900°;  ligeledes  ogsaa 
med  Hensyn  til  Behandlingen  af  de  skotske  Olieskifre, 
der  giver  værdifulde  Brændselsolier  (Skiferolie).  An¬ 
derledes  er  Forholdet  derimod  endnu,  naar  det  gæl¬ 
der  Destillationer  ved  Temp.,  der  er  lavere;  her  er 
de  sikre  Erfaringer  endnu  forholdsvis  faa  og  for  faa 
til,  at  en  industriel  Omlægning  i  stor  Stil  paa  dette 
Grundlag  kan  føres  igennem ;  selv  Spørgsmaalet  om 
de  ved  lavere  Temp.  vundne  Produkter  er  af  tilsam¬ 
men  højere  Værdi  end  Kullenes  oprindelige,  saaledes 
at  Behandlingsprocessen  er  lønnende,  er  endnu  ikke 
fuldt  klarlagt.  —  Hovedspørgsmaalene  er  disse: 

1)  Kan  de  i  England  som  Husholdningskul  aarligt 
opfvrede  35 — 40  Mili.  Tons  helt  eller  delvis  erstattes 
af  røgfri  Brændselsstolfer  i  fast  eller  luftformig  Til¬ 
stand,  vundne  ved  Tørdestillation  af  Kul  ?  —  2)  Kan  der 
vindes  tilstrækkelig  Mængde  af  flydende  Brændsel  lil 


Marinen  ved  denne  Behandling  af  de  Kulmængder, 
der  hidtil  er  direkte  opfyret  i  Industrien  og  i  Hus¬ 
holdningerne?  —  3)  Kan  Stenkulsgassen  produceres 
mere  hensigtsmæssigt,  end  det  nu  sker  paa  Gasvær¬ 
kerne?  —  4)  Kan  elektrisk  Kraft  vindes  billigere,  naar 
de  Kul,  der  tjener  til  Dampfremstilling,  først  bliver 
underkastet  Tørdestillation  (til  Kokes  og  Gas)?  —  5) 
Udnyttelsen  af  de  engelske  Torv.  —  6)  Kan  Brugen 
af  gas-luftformig  Brændsel  (Gas)  i  Industrien  (Metal- 
lurgi,  keramisk  og  kemisk  Industri)  befordres  gennem 
videnskabeligt  ledede  Forbrændingsforsøg  ? 

Som  nævnt  arbejder  den  engelske  Brændselsfor¬ 
søgsanstalt  i  nøje  Samarbejde  med  andre  statslige 
Institutioner  (Admiralitetet,  Handelsministeriet  o.  m. 
a.)  og  allerede  ogsaa  med  en  Del  private  —  men  der 
opfordres  ivrigt  til  Samarbejde  i  stigende  Grad  med 
flere  private  Virksomheder.  —  Af  særlig  Interesse  er 
Samarbejdet  med  de  engelske  Flaademyndigheder, 
der  lægger  stor  Vægt  paa  Vindingen  af  flydende 
Brændsel  til  Oliefyring  og  ud  fra  indenlandsk  Raa- 
materiale;  de  erklærer  at  kunne  bruge  al  den  Olie, 
der  aarlig  vil  kunne  vindes  ved  Tørdeslillationen  af 
Kullene.  Dette  Forhold  bringer  Kokes-Spørgsmaalet 
ind  i  en  hel  ny  Fase;  til  Vinding  af  1  Miil.  Tons  Olie 
til  Marinen  maa  c.  20  Mili.  Tons  Kul  tørdestilleres, 
hvorved  dannes  15  Miil.  Tons  Kokes.  Disse  Forhold 
giver  en  ganske  særlig  Interesse  for  Destillationen 
ved  Temperatur,  der  giver  de  højeste  Oliemæng¬ 
der.  Særlig  rettes  Interessen  derfor  nu  imod  denne, 
og  imod  disse  Forholds  nærmere  Undersøgelse:  Vær¬ 
dien  af  Kokes  til  direkte  Fyring  ved  Kraftanlæg  — 
Brugbarheden  af  Kokes  i  Kraftgasgeneratorer  med 
Ammoniakvinding  —  Anvendelsen  i  det  hele  af  Kokes- 
mængderne,  der  vil  vindes  ved  et  event,  storstilet  De¬ 
stillationsanlæg  som  Brændselsstof  saavel  i  Industri 
som  til  Husholdningsbrug. 

Fpruden  Arbejderne  med  disse  forskellige  Brænd¬ 
selsundersøgelser  bestræber  det  engelske  Brændsels¬ 
bureau  sig  ogsaa  for  Uddannelsen  af  Sagkyn¬ 
dige,  Eksperter,  der  er  i  Stand  til  at  vejlede 
rundt  om  i  Industrien,  hvor  de  nye  Brændselssyns¬ 
punkter  vinder  Indgang.  Navnlig  er  man  rundt  i 
forskellige  Anlæg,  hvor  der  allerede  er  indført  Gas¬ 
fyring  i  stor  Stil,  adskilligt  tilbage  m.  H.  t.  den  fulde 
Udnytning  heraf. 

Til  Fremme  af  alle  disse  Bestræbelser  maa  der 
skabes  et  særligt,  stort  Forsøgsanlæg,  hvor  Forsøg, 
saavel  til  Forsknings  Brug  som  til  Uddannelsen  af 
Eksperter,  kan  udføres  i  industriel  Stil.  Et  af  de 
største  engelske  Gasværker,  South  Metropolitan  Gas 
Co.,  har  hertil  tilbudt  et  større  Areal,  ligesom  det  har 
tilbudt  at  bistaa  baade  med  Anlæg  og  med  Drift,  idet 
det  for  egen  Regning  vil  opføre,  men  overdrage  til 
Staten,  Forsøgsvirksomheden,  og  levere  de  fornødne 
Brændselsstoffer,  samt  aftage  de  vundne  Produkter 
til  Markedspris.  I  den  Grad  forstaar  den  ledende 
engelske  Brændsels-Industri,  af  hvilken  vidtrækkende 
Betydning  en  rationel  Undersøgelse  af  disse  Forhold 
vil  være. 

□□□□□□ 

Mindre  Meddelelser. 

Aktierne  i  den  tyske  kemiske  Industri. 

I  Løbet  af  Oktober  Maaned  er  der  paa  de  tyske 
Børser  sket  en  ret  stærk  Stigning  i  Industriaktier, 
især  i  den  kemiske  Storindustris  (Badische,  Hochst 
am  M.  o.  a.  Farvefabriker);  Omsætningen  har  været 
betydelig  og  Stigningen  ligeledes.  En  direkte,  indre 
Grund  for  denne  Bevægelse  foreligger,  efter  tyske  Ud¬ 
sagn,  ikke;  lige  vanskelige  er  stadig  Forsyningerne 
saavel  med  Kul  som  med  Raastofferne  (der  jo  netop 
paa  disse  Værker  er  i  det  væsentlige  Biprodukter  ved 
Kulbehandlingen).  Og  de  Forhandlinger,  der  p.  T. 
føres  i  Versailles,  fra  tysk  Side  under  Ledelse  af  Karl 
v.  Weinberg,  angaaende  den  t}rske  Industris  Forplig¬ 
telser  overfor  Udlandet  i  Fremtiden,  er  i  hvert  Fald 
hidtil  forløbet  ret  vanskeligt.  Naar  alligevel  Kurserne  er 
stigende,  saa  søger  man  i  Tyskland  særlig  at  finde 
Grunden  i  betydelige  Opkøb  for  udenlandsk  Regning. 
Selv  om  Udviklingen  af  saavel  engelsk  som  ameri¬ 
kansk  Farveindustri  har  været  stærk,  er  den  dog  ikke 
sikrere,  end  at  man  fra  begge  Landes  Sider  gerne  vil 
have  mest  mulig  Kontrol  med  den  tyske  Farveindu¬ 
stri  —  og  man  er  i  Tyskland  tilbøjelig  til  at  søge  en 
af  Grundene  til  de  store  Aktieopkøb  især  under  Hen¬ 
syn  til  den  nemme  Adgang  gennem  den  lave  Mark¬ 
kurs  til  at  erhverve  Aktierne.  I  samme  Retning  tol¬ 
kes  et  Besøg  i  Berlin  af  en  ahierikansk  Storfinans¬ 
mand,  Irwing  A.  Keen,  udsendt  af  ledende  Finans- 
kredse  i  Staterne  og  af  det  amerikanske  Handelskam¬ 
mer  i  London. 

Amerikansk  og  engelsk  Farveindustri. 

Krigen  tvang  Ententelandene  til  at  bryde  Tysklands 
Monopol  paa  Farvestoffer  og  gøre  det  til  en  patriotisk 
Pligt  under  Krigen  og  efter  at  »være  sig  selv  nok« 
paa  dette  Punkt.  Det  har  sin  Interesse  at  undersøge, 
som  »Norges  Utenrikshandel«  har  gjort  det,  hvor  langt 
man  er  naaet  i  den  ønskede  Retning. 

Amerika  fremstillede  før  Krigen  Farver  til  en  Værdi 
af  3  Miil.  Dollars,  men  i  1918  til  en  Værdi  af  61  Miil. 
Dollars.  Farveeksporten  (ogsaa  af  Naturfarver)  var  i 
Finansaaret  1918  oppe  paa  ca.  17  Mili.  Dollars,  i  Juni 
i  Aar  udførtes  fra  New  York  Havn  til  Udlandet  blot 
af  Anilinfarver  for  3A  Miil.  Dollars.  Imidlertid  betyder 
denne  store  Eksport  ikke,  at  U.  S.  A.  kan  dække  sit 
eget  Forbrug.  Man  regner  med,  at  højst  80—90  pCt. 
af  dette  ved  Aarets  Udløb  kan  tilfredsstilles  af  inden¬ 
landsk  Produktion,  men  Aarsagen  er  den,  at  der  i 
Staterne  kun  fabrikeres  219  Farvesorter  af  de  910 
Sorter,  man  anvendte  før  Krigen.  De  vigtigste  af  de 
manglende  Farver  er  »Vat  Dyes«,  der  er  uundværlige 
f.  Eks.  til  Farvning  af  bedre  Kvaliteter  af  Bomuld,  og 
selv  om  Amerika  har  bragt  det  vidt  i  denne  ny  Fa¬ 


brikation,  vil  Tysklands  Farveindustri  altsaa  ikke 
kunne  udkonkurreres,  saalænge  den  faktisk  har  Mo¬ 
nopol  paa  saa  vigtige  Farver. 

Fra  England  har  »Svensk  Handelstidning«s  der¬ 
værende  Korrespondent  sendt  sit  Blad  en  Beskrivelse 
af  Forholdene.  I  det  store  og  hele  svarer  disse  til  de 
amerikanske,  men  da  England  i  Modsætning  til  Ame¬ 
rika  ikke  har  modtaget  nogle  af  de  Farvestoffer,  som 
Tyskland  efter  Fredstraktaten  er  forpligtet  til  at  af¬ 
levere,  lyder  der  her  Røster  imod  den  stærke  Beskyt¬ 
telse  af  Farveindustrien  og  navnlig  fra  Tekstilindu¬ 
striens  Side.  Denne,  der  netop  nu  skal  tage  Konkur¬ 
rencen  op  med  fransk  og  tysk  Tekstilindustri,  lider 
alvorligt  under  Manglen  paa  Farvestoffer.  Medens  Ind¬ 
førslen  af  Farvestoffer  er  vanskeliggjort,  kan  den  engel¬ 
ske  Farveindustri  kun  byde  f.  Eks.  paa  50  sorte  Farver, 
hvor  Tyskerne  kan  tilbyde  200,  og  til  en  Pris  af  51/a  sh. 
pr.  Pund,  hvor  Amerika  kan  levere  den  samme  Vare 
til  4  sh.  pr.  Pund.  Som  Sagerne  staar  i  Øjeblikket, 
er  det  en  rimelig  Betragtning,  den  svenske  Korre¬ 
spondent  gør,  naar  han  udtaler,  »at  det  er  ejendomme¬ 
ligt,  at  man  for  at  beskytte  en  ny  Industri,  som  endnu 
ikke  er  leveringsdygtig  og  rimeligvis  ikke  kan  blive 
det  i  de  første  fem  Aar  —  trods  Regeringens  Under¬ 
støttelse  paa  1700  000  £  til  British  Dyes  Ltd.  —  handi¬ 
capper  Landets  vigtigste  Eksportforetagende,  nemlig 
Tekstilindustrien«. 


Den  asiatiske  Konkurrence. 

I  Anledning  af,  at  de  svenske  Tændstikker  af  Ja¬ 
panerne  er  bleven  udkonkurreret  fra  de  vigtige  Mar¬ 
keder  i  Hollandsk  og  Britisk  Indien,  blev  det  paa  den 
svenske  Tændstiktrusts  Vegne  udtalt,  at  det  var  gør¬ 
ligt  at  erobre  disse  Markeder  tilbage,  om  der  blot  blev 
ydet  Hjælp  af  Rederierne  ved  en  Fragtnedsættelse. 
Denne  Udtalelse  er  blevet  imødegaaet  af  Direktør 
Bernh.  S.  Larsen  i  »Svensk  Handelstidning«.  Det  for¬ 
tælles,  siger  han,  at  japanske  Ingeniører  forklædt  som 
Tændstikarbejdere  i  Sverige  har  luret  Svenskerne 
Kunsten  af.  Men  om  Historien  end  er  apokryf,  saa 
har  den  japanske  Tændstikindustri  under  Krigen  hæ¬ 
vet  sig  til  saa  betydelig  en  Højde,  at  de  svenske  Varer 
ikke  ved  deres  Kvalitet  kan  tænkes  atter  at  fortrænge 
de  japanske.  Hvad  Produktionsomkostningerne  angaar, 
da  anvender  Japanerne  i  stort  Omfang  Kvinder  og 
Børn  i  Fabrikerne  og  yder  deres  Arbejdere  (i  Gennem¬ 
snit  for  1918)  en  Dagløn  af  0,85  Yen  for  Mænd,  0,55 
Yen  for  Kvinder  og  0,30  Yen  for  Børn,  hvilket  maa- 
nedsvis  og  i  vore  Penge  vil  sige  61,04  Kr.  for  Mænd, 
36,40  Kr.  for  Kvinder  og  16,80  Kr.  for  Børn.  Da  man 
jo  næppe  tør  regne  med,  at  de  svenske  Tændstik¬ 
arbejdere  vil  lade  sig  stille  tilfreds  med  de  samme 
Lønninger,  er  der  Grund  til  at  anse  Markedet  for 
uigenkaldelig  tabt. 

Begrebsforvirring  og  Folkedemoralisation. 

A  propos  Arbejdsløshedsinspektør,  Frøken  Black’s  Udtalelser  paa  Industrimødet. 


DET  er  ikke  for  meget  sagt,  at  Konsekven¬ 
serne  af  den  Understøttelsesordning  paa 
Arbejdsløshedens  Omraade,  den  nuværende  Re¬ 
gering  bærer  Ansvaret  for,  er  af  en  saa  alvorlig 
Karakter  og  af  saa  vidtrækkende  Art,  at  næppe 
noget  andet  System  eller  Princip  i  saa  kort  Tid 
bar  øvet  saa  stor  Virkning  i  vort  Folks  brede 
Lag.  Og  denne  Virkning  er  vel  at  mærke  af  den 
mest  uheldige  Art.  Enhver  Industridrivende  og 
enhver  Haandværksmester  rundt  om  i  hele  Lan¬ 
det  kan  tale  med  herom,  og  Mand  og  Mand  imel¬ 
lem  er  Systemet  for  længst  blevet  mærket  efter 
Fortjeneste;  selv  i  x4rbejderkredse  er  den  aabne 
Erkendelse  af  dets  skadelige  Følger  i  tiltagende. 
Det  maatte  da  have  sin  store  Interesse  at  faa  en 
Redegørelse  fra  den  Embedsmand,  paa  hvem  hele 
dette  System,  der  i  saa  sjelden  Grad  beror  paa 
selve  Forvaltningens  Udførelse,  hviler,  nemlig  Ar¬ 
bejdsløshedsinspektøren,  Frøken  Black,  hvortil 
Anledning  gaves  paa  Industrimødet,  som  Frøken 
Black  overværede  som  indbudt.  Det  var  Bogtryk¬ 
ker  Langkjærs  Foredrag  om  vor  Ordning  af  Ar¬ 
bejdsanvisning  og  Arbejdsløshedsunderstøttelse 
(der  gengives  i  nærværende  Numer  af  Tidsskrif¬ 
tet),  som  kaldte  Frøken  Black  frem  med  et  om¬ 
fattende  Indlæg.  Bogtrykker  Langkjærs  Fore¬ 
drag  formede  sig  som  en  overordentlig  skarp  og 
saglig  veldokumenteret  Kritik  mod  det  System, 
hvis  Mangler  de  aller  fleste  af  Mødets  Deltagere 
kendte  af  egen  bitter  Erfaring.  Med  denne  Sang¬ 
bund  blev  da  Talerens  Udredning  af  hele  Ord¬ 
ningens  Princip  af  overordentlig  Vægt,  og  den  In¬ 
teresse,  hvormed  Foredraget  modtoges  af  den 
store  Offentlighed  gennem  Dagspressens  Gengi¬ 


velser,  var  velfortjent,  men  viste  samtidig  tilfulde, 
i  hvor  alt  for  ringe  Grad  dette  skæbnesvangre  Sy¬ 
stem  er  offentlig  kendt.  Men  den  egentlige  Doku¬ 
mentation  af  Hr.  Langkjærs  Ord  skulde  det  dog 
være  forbeholdt  selve  Arbejdsløshedsinspektøren 
at  give  gennem  sit  Indlæg  i  Diskussionen. 

Det  blev  paa  Industrimødet  sagt  om  Ingeniør 
Foss’  store  social-politiske  Tale,  at  den  efter  fransk 
Statsskik  burde  slaas  op  paa  Gadehjørnerne.  Vi 
vilde  mene,  at  det  samme  burde  være  Tilfældet 
med  Frøken  Blacks  Udtalelser.  Selvfølgelig  kan 
man  ikke  tvivle  om,  at  de  var  tænkt  som  et  For¬ 
svar  for  det  System,  Frøkenen  er  den  egentlige 
Leder  af.  men  vi  tør  nok  sige,  at  de  i  al  Fald  vir¬ 
kede  i  stik  modsat  Retning,  som  en  enestaaende 
Afsløring,  ja  Selverkendelse  overfor  den  skæbne¬ 
svangre  Begrebsforvirring,  Systemet  har  ført  til. 

Frøken  Black  begyndte  sit  Indlæg  med  at  be¬ 
klage  den  haarde  Dom,  Hr.  Langkjær  havde  fæl¬ 
det  over  den  danske  Arbejdsløshedsordning.  Al¬ 
ligevel  betegnede  hun  den  selv  skiftevis  som  »god 
og  forsvarlig«  og  som  »nødvendigvis  medførende 
en  Svækkelse  i  Arbejdsviljen«.  Rigtigheden  af  de 
»mange  Beretninger  og  løse  Historier«  om  Mis¬ 
brug  —  som  Bogtrykker  Langkjær  fremførte  saa 
eklatante  Eksempler  paa  —  kunde  hun  heller 
ikke  anerkende,  medens  hun  ikke  desto  mindre 
maatte  indrømme,  at  der  »havde  været  Misbrug 
nok«,  »men  naar  man  satte  Understøttelsen  over 
eller  op  paa  det  samme  som  Arbejdslønnen,  saa 
man  der  komme  til  at  foreligge  Misbrug«. 

Vi  tvivler  ikke  om,  at  Frøken  Black  med  disse 
Udtalelser,  som  vi  gengiver  efter  det  stenografiske 
Referat,  har  ment  det  samme,  som  bun  tidligere 

offentlig  har  fremsat,  nemlig  ikke  at  Understøttel¬ 
sen  var  for  høj,  men  at  Arbejdslønnen  her  i  Dan¬ 
mark  var  for  lav,  og  at  Misbrug  af  Arbejdsløsheds- 
ordningen  følgelig  og  egentlig  falder  tilbage  paa 
de  karrige  Arbejdsgivere,  medens  Arbejdsløsheds¬ 
kasserne  ikke  helt  er  fri  for  at  have  deres  Mis¬ 
sion  m.  H.  t.  at  hæve  Lønniveauet.  Vi  havde 
imidlertid  ikke  troet,  at  Frøken  Black  stadig 
turde  opretholde  denne  Paastand,  al  den  Stund 
Danmark  i  Øjeblikket  kan  notere  de  højeste  Ar¬ 
bejdslønninger  og  Arbejdsomkostninger  af  samt¬ 
lige  de  Lande,  man  kan  sammenligne  det  med. 
Naar  Frøken  Black  da  alligevel  opretholder  disse 
Anskuelser,  viser  det  kun  altfor  tydeligt,  at  det  i 
hendes  Bevidsthed  endnu  ikke  staar  klart,  at  Sam¬ 
fundet  ikke  ofrer  uhyre  Skattebeløb  for  at  mulig¬ 
gøre  en  Understøttelsesordning,  der  har  noget- 
somhelst  andet  Formaal  end  netop  at  hjælpe 
Folk ,  der  mod  deres  egen  Vilje  er  bievne  arbejds¬ 
løse. 

Hvis  man  i  Folkets  brede  Lag  er  kommet  me¬ 
get  langt  bort  fra  denne  Opfattelse,  er  det  imid¬ 
lertid  ikke  uforklarligt  ej  heller  uden  Undskyld¬ 
ning,  naar  selve  Arbejdsløshedsinspektøren  aabent 
kan  forsvare  Misbrugene  af  Arbejdsløshedskas¬ 
serne  ved  som  paa  Industrimødet  at  erklære,  at 
»naar  en  Kone  med  7  Børn  kunde  faa  2A  Kr.  om 
Ugen  i  Arbejdsløn ,  men  20  Kr.  i  Understøttelse , 
saa  vilde  Taleren  (altsaa  Frøken  Black)  i  hendes 
Sted  blive  hjemme  hos  Børnene «.  Idet  vi  rent  ser 
bort  fra  de  Tal,  Frøken  Black  anfører,  skal  vi 
blot  sige,  at  med  denne  Udtalelse  godkender  alt¬ 
saa  Hovedpersonen  for  Lovens  Udførelse  i  Prak¬ 
sis  og  for  hele  det  Forvaltningssystem,  Ordnin¬ 
gen  afhænger  af,  det  samme  Synspunkt,  som  med 
saa  uhyggelig  Lethed  er  gledet  ind  i  den  alminde¬ 
lige  Betragtning,  navnlig  blandt  de  mere  løst  fun¬ 
derede  i  vor  Arbejderstand,  nemlig  at  Fortjene¬ 
sten  er  lig  Forskellen  mellem  den  Løn ,  man  kan 
opnaa,  og  den  Understøttelse,  man  kan  skrabe 
sammen  —  og  at  der  følgelig  skal  en  klækkelig 
»Forskel«  til  for  at  bevæge  en  til  at  underkaste 
sig  Arbejdets  Besvær. 

Mange  har  sikkert  været  naive  nok  til  at  tro, 
at  denne  Betragtning,  nedbrydende  for  al  Moral 
og  Arbejdsvilje  som  den  er,  maatte  kunne  bekæm¬ 
pes  af  alle  gode  Kræfter  i  vort  Folk  og  sluttelig 
overvindes  af  den  offentlige  Indignation,  naar 
først  Forholdene  var  tilstrækkelig  kendte.  Nu 
staar  selve  Arbejdsløshedsinspektøren  op  og  sæt¬ 
ter  Statens  Stempel  paa  denne  Tankegang! 


Vi  tvivler  ikke  om,  at  det  er  de  mest  ideelle 
Følelser,  der  forleder  Frøken  Black  til  dette 
Skridt,  og  formodentlig  skal  i  vort  social-humane 
Samfund  dette  kunne  tjene  til  Undskyldning  for 
hende.  Men  en  Undskyldning  eksisterer  ikke.  De 
Kræfter,  der  hertillands  virker  for  Forbedring  af 
Arbejdernes  Lønvilkaar,  har  deres  Organisatio¬ 
ner,  og  Gud  skal  vide,  at  man  ikke  kan  paastaa, 
at  de  savner  Resultater.  Men  Frøken  Black 
som  Arbejdsløshedsinspektør  har  intet  hermed  at 
gøre,  lige  saa  lidt  som  Samfundet  gennem  Lov¬ 
givningsmagten  har  paalagt  hende  at  hælde  til 
den  anden  Side  og  af  Sympati  for  Arbejdsgiverne 
(som  jo  dog  maaske  ogsaa  var  nogen  Sympati 
værd  —  man  jevnføre  vor  Konkurrenceevne  og 
vor  Handelsbalance!)  virke  for  kunstigt  at  trykke 
Arbejdslønningerne  ned.  Frøken  Black  har  den 
Opgave,  ganske  uanset  personlige  Følelser,  at  føre 
Arbejdsløshedsloven  ud  i  Livet  og,  uanset  Lovens 
mere  eller  mindre  heldige  Egenskaber  —  særlig 
da  hun  altsaa  selv  anerkender  dens  Brist  —  at 
opfylde  den  uskrevne  Lov,  der  gælder  for  enhver 
Embedsmand,  nemlig  at  sørge  for  at  enhver  Sam¬ 
fundshandling  bliver  til  størst  mulig  Gavn  for  det 
hele  Samfund,  til  Styrkelse  af  dets  Livskraft  og 
Moral,  til  Skelnen  mellem  sort  og  hvidt.  Dette 
er  Embedsmandens  høje  og  ideelle  Opgave,  hvor¬ 
igennem  Forvaltningen  ikke  blot  har  Ret,  men  og¬ 
saa  Pligt  til  at  bøde  paa  den  svingende  Lovgiv¬ 
nings  naturlige  Mangler.  Man  skulde  saa  sandt 
synes,  at  der  da  netop  paa  dette  Omraade  maatte 
være  det  største  Felt  for  Frøken  Blacks  ideelle 
Stræben! 

Men  skulde  man  ønske  Forklaring  paa  dette 
svigtende  Led  i  Frøken  Blacks  Tankegang,  da  gi¬ 
ver  hun  den  selv  utvetydigt  i  en  Sætning,  der 
fulgte  straks  efter  hendes  Billigelse  af  Misbrug  af 
Loven.  Den  lød  ordret  saaledes:  »Den  ekstraor¬ 
dinære  Understøttelse,  man  har  ydet  i  disse  Aar, 
kan  man  takke  for,  at  man  er  kommet  saa  for¬ 
holdsvis  helskindet  igennem,  og  at  de  urolige  Ele¬ 
menter  har  holdt  sig  i  Skindet  og  ikke  er  gaaet 
over  til  Revolutionens  Rækker,  for  der  er  ikke  no¬ 
get,  der  er  saa  galt  til  at  faa  Folk  til  at  begaa  gale 
Streger,  som  at  gaa  helt  ledige «. 

Vi  skal  her  forbigaa  den  iøjnefaldende  Ulogik 
i  denne  Udtalelse  i  Anerkendelse  af,  at  Ordene 
kan  komme  til  at  stille  sig  uheldigt  i  et  improvi¬ 
seret  Indlæg  i  en  Debat,  og  nøjes  med  at  frem¬ 
hæve  det,  som  bliver  tilbage  og  som  unægtelig  og¬ 
saa  er  Kernen  i  Sagen,  nemlig  at  det  for  Frøken 

Black  altsaa  staar  som  et  afgørende  Moment,  at 
man  uden  smaalige  Hensyn  til,  om  man  nedbryder 
Moral  og  Sundhed  i  Folkets  Opfattelse  og  Ar¬ 
bejde,  bevidst  skaber  et  Understøttelsessystem  for 
at  Samfundets  »urolige  Elementer  skal  holde  sig  i 
Skindet«!  Heller  ikke  i  saa  Henseende  ved  vi  af, 
at  Lovgivningsmagten  har  givet  Frøken  Black 
nogetsomhelst  Mandat  til  at  fortolke  sin  Stilling 
paa  denne  Maade.  Vi  ved  derimod,  at  netop  den 
dermed  følgende  lakse  Fortolkning  af  Ordningens 
Praktisering  i  høj  Grad  har  været  medvirkende 
til  baade  at  skabe  urolige  Elementer  og  at  give 
disse  en  Indflydelse  rundt  om  i  vor  Arbejderstand, 
som  ingen,  og  mindst  af  alle  de  hæderlige  Ele¬ 
menter  i  denne  havde  tænkt  sig,  endsige  ønsket! 

Efter  disse  i  Sandhed  lidet  mandige  Udtalelser 
fortsatte  Frøkenen  med  et  Forsvar  for,  at  Arbejds¬ 
løshedsunderstøttelsen  var  saa  nøje  sammenknyt¬ 
tet  med  Fagforeningerne,  som  Tilfældet  er.  Over¬ 
for  en  Udtalelse  i  Hr.  Langkjærs  Foredrag  om,  at 
det  var  Arbejdsløshedsunderstøttelsen,  der  skabte 
Arbejdsløsheden,  kunde  Frøkenen  godt  forstaa, 
»at  alle  Husmodre  sikkert  vilde  blive  henrykte, 
hvis  de  ledige  kjøbenhavnske  kvindelige  Arbejdere 
vilde  tage  Arbejde  ved  hvadsomhelst«.  Frøken 
Black  vilde  dog  ikke  berede  Husmodrene  denne 
Glæde,  thi  selvfølgelig  maatte  en  Arbejderske 
ikke  forlade  sit  Fag  og  navnlig  ikke  sit  Lønniveau. 
Hvis  man  ogsaa  overfor  denne  humane  Betragt¬ 
ning  skulde  føle  nogen  Fristelse  til  at  kapitulere, 
kunde  vi  have  Lyst  til  at  minde  Frøken  Black 
om,  at  Tusinder  af  Kvinder,  der  i  Krigsaarene  gik 
ind  i  de  særlige  Industrier,  som  dengang  tiltrak 
navnlig  kvindelig  Arbejdskraft  ved  ekstraordi¬ 
nære  Lønninger,  netop  kom  fra  Husgerningen, 
hvad  utallige  Husmodre  kan  vidne  om.  Naar  disse 
Kvinder,  ofte  ganske  unge  Piger,  da  har  haft  deres 
»Job«  og  taget  deres  Del  af  Gullaschkagen,  var  det 
dog  ikke  saa  umenneskeligt  at  forlange,  at  de 
skulde  gaa  tilbage  igen  til  deres  tidligere  Gernin¬ 
ger,  selv  om  Hjemmene  ikke  er  i  Stand  til  at  byde 
dem  samme  Indtægter  som  Pølse-  og  Hermetik- 
fabriker  m.  m.  i  Krigsaarene  —  og  ikke  feriere 
videre  paa  Statens  Bekostning.  Men  Frøken 
Black  har  altsaa  kun  Foragt  tilovers  for  de  Men¬ 
nesker,  og  da  navnlig  for  de  Husmodre,  der 
maatte  tænke  saaledes.  Forudsætningen  for  Ar¬ 
bejdsløshedsordningen  maa  overhovedet  være 
den,  betonede  Frøken  Black,  at  Arbejderne  til  en 
vis  Grad  skal  »have  Lov  til  at  vrage«,  at  de  ikke 
skal  være  pligtige  til  at  tage  imod  hvadsomhelst, 


der  bydes  dem.  Frøken  Black  tør  her  vistnok  rose 
sig  af  i  sjelden  Grad  at  kunne  se  haandgribelige 
Resultater  af  sine  Principer  —  Statskassen  og 
Skatteyderne  kan  det  ialfald! 

Hele  Slutningen  af  Frøken  Blacks  Indlæg,  der 
var  helliget  dette  Problem  og  Vanskelighederne 
ved  Overflytning  fra  et  Fag  til  et  andet,  overhove¬ 
det  ved  en  noget  mere  overlegen  Dirigering  af  den 
hele  Arbejdsløshedsordning,  gjorde  et  dobbelt 
pinligt  Indtryk  gennem  den  Belsyning,  de  tilsva¬ 
rende  Forhold  straks  efter  fik  fra  svensk  Side 
gennem  Indlæget  i  Diskussionen  fra  Dr.  Jårte, 
Medlem  af  den  svenske  Socialstyrelse.  Thi  hvor 
man  i  Danmark  havde  givet  blankt  op,  dér  var 
det  i  Sverige  lykkedes  at  skabe  gode  Resultater. 
Idet  vi  iøvrigt  henviser  til  Bogtrykker  Langkjærs 
Foredrag,  skal  vi  da  som  Kontrast  til  den  danske 
Ordning  (for  ikke  at  sige  Mangel  paa  Ordning) 
gengive  Dr.  Jårtes  Udtalelser,  ligeledes  efter  det 
stenografiske  Referat. 

Den  Maade,  hvorpaa  man  i  Sverige  havde  løst 
Arbejdsløshedsproblemet  i  Krigsaarene,  begyndte 
Dr.  Jårte,  havde  vundet  Anerkendelse  baade  hos 
Arbejdsgivere  og  Arbejdere  og  frem  for  alt  natio- 
nal-økonomisk  set  været  af  den  størst  mulige  Ef¬ 
fektivitet  for  Næringslivet.  Det  var  ganske  vist  rig¬ 
tigt,  som  Frøken  Black  havde  antydet,  at  man  ikke 
skal  sammenligne  de  Forhold,  der  foreligger  un¬ 
der  en  Krisetid,  med  normale  Forhold,  men  saa 
meget  kunde  dog  siges,  at  Grundlaget  for  en  ra¬ 
tionel  Kamp  mod  Arbejdsløsheden  maa  baseres 
paa  Arbejdskraftens  Rørlighed  øg  ikke  paa  Op¬ 
retholdelsen  af  Lavsskranker.  I  Sverige  er  Ar¬ 
bejdsanvisningen  lagt  i  Hænderne  paa  et  vidtfor- 
grenet  Net  af  Anvisningskontorer,  hvor  de  store 
Arbejdspladser  danner  Masker  i  Nettet.  Det  er 
ikke  Fagforeningerne,  der  leder  Anvisningskon¬ 
torerne.  Ledelsen  er  paritetisk,  sammensat  af  lige 
mange  Arbejdsgivere  og  Arbejdere.  Det  var  med 
denne  Ordning,  Sverige  gik  ind  i  Kriseaarene,  og 
den  Arbejdsløshedsunderstøttelse,  som  Krisetil¬ 
standene  nødvendiggjorde,  sattes  i  nær  Forbin¬ 
delse  med  Arbejdsanvisningen.  Det  var,  som  Bog¬ 
trykker  Langkjær  bemærkede,  ordnet  saaledes, 
at  enhver  Ansøgning  om  Understøttelse  først  blev 
underkastet  Arbejdsanvisningskontorets  Undersø¬ 
gelse,  og  vedkommende  maatte  møde  personligt 
paa  Kontoret.  Vægrede  han  sig  saa  ved  at  tage  et 
Arbejde,  han  kunde  udføre,  blev  der  nægtet  ham 
Understøttelse.  Denne  Ordning  havde  fungeret 
udmærket.  Kun  i  ganske  faa  Tilfælde  fandt  den 

arbejdsløse  Anledning  til  at  appellere  den  trufne 
Afgørelse.  Arbejdskraften  i  Sverige  har  i  al  Al¬ 
mindelighed  taget  det  Arbejde,  der  var  at  faa.  Ar¬ 
bejdsmandslønningernes  Tilbøjelighed  til  at  stige 
mere  end  Lønnen  for  de  faglærte,  har  ogsaa  bidra¬ 
get  sit  til  at  gøre  Arbejdskraften  mere  rørlig.  I 
det  hele  har  Sverige  derfor  kun  været  meget  lidet 
hjemsøgt  af  Arbejdsløshed,  skønt  Blokaden  ramte 
Sverige  mindst  ligesaa  haardt  som  Danmark,  og 
Industrier  som  Tekstilindustrien,  Gummi-  og 
Margarineindustrien  blev  ramt  snarere  haardere 
end  i  Danmark.  Naar  det  gik  saa  godt,  skyldes 
det  navnlig  den  Omstændighed,  at  det  lykkedes 
at  føre  den  ledige  Arbejdskraft  ud  til  andre  Fag, 
navnlig  til  Landet,  til  Landbrug  og  Skovplantning 
m.  m.,  og  det  gjaldt  ikke  mindst  for  Kvinderne- 


Taleren  gav  sluttelig  nogle  Meddelelser  om  For¬ 
søg,  der  for  Tiden  gøres  paa  at  tilvejebringe  en 
Arbejdsløshedsforsikring  gennem  en  i  dette  Øje¬ 
med  nedsat  Kommission,  og  fremhævede,  at 
Igangsættelsen  af  Nødhjælpsarbejder  sikkert  vil 
være  et  uundværligt  Led  i  en  rationel  Kamp  mod 
Arbejdsløsheden,  og  at  hele  Sverige  paa  dette  Om- 
raade  har  faaet  en  nyttig  Lærdom  i  Krisetiden. 

Resten  af  Diskussionen  om  dette  Emne  skal  vi 
ikke  her  komme  nærmere  ind  paa.  Det  maa  være 
nok  med  hvad  her  er  anført  —  ikke  mindst  til  at 
drage  Sammenligning  mellem  danske  og  svenske 
Forhold,  mellem  Begrebsforvirringens  og  de  klare 
Liniers  Politik  —  mellem  Frygtagtighedens  og 
Mandighedens.  * 


Er  den  nuværende  Ordning  af  Arbejdsløshedsunderstøttelsen  og  den 
dermed  i  Forbindelse  staaende  Arbejdsanvisning  forsvarlig? 

■  ij 

Foredrag  holdt  paa  Industrimødet  den  12.  November  af  Bogtrykker  H.  Langkjær. 


Den  første  og  mest  skæbnesvangre  Fejl  ved  den 
danske  Arbejdsløshedslovgivning  blev  sikkert  allerede 
begaaet,  da  man  ved  Loven  af  1907  faktisk  lagde 
baade  Administrationen  af  de  nyoprettede  Kasser  og 
Kontrolen  med  Understøttelsens  Udbetaling  over  i 
Fagforeningernes  Hænder.  Efter  de  Udtalelser,  som 
foreligger  fra  den  Tid  fra  autoritativ  Side,  blev  det 
udelukkende  gjort,  fordi  det  formentes,  at  Fagfor¬ 
eningerne  afgav  en  for  Organisationen  af  Kasserne 
velegnet  og  bekvem  Ramme.  Og  af  Hensyn  til,  at  man 
saaledes  lettede  det  hele  Arbejdes  Igangsættelse,  over- 
saa  man  ganske  eller  lukkede  Øjnene  for  den  Fare, 
der  frembød  sig  ved  at  lade  de  understøttelsesberet¬ 
tigede  selv  bestyre  Kasserne  og  selv  udøve  den  for¬ 
nødne  Kontrol. 

Der  blev  ganske  vist  oprettet  et  Inspektorat  og  valgt 
et  Nævn  (den  Gang  udelukkende  bestaaende  af  Re¬ 
præsentanter  for  Arbejderne),  som  havde  den  Opgave, 
at  føre  Tilsyn  med  Kassernes  Virksomhed.  Men  det 
ligger  i  Sagens  Natur,  at  der  ikke  derved  blev  indført 
noget  effektivt  Tilsyn  med  Kassernes  daglige  Virksom¬ 
hed,  men  kun  et  Organ  til  Afgørelse  af  visse  princi¬ 
pielle  Spørgsmaal,  som  Tid  efter  anden  kunde  komme 
til  at  foreligge. 

Virkningerne  af  det  begaaede  Fejlgreb  er  ikke  ude¬ 
blevet.  Men  det  er  yderst  beklageligt,  at  en  saa  be¬ 
tydelig  og  paakrævet  Samfundsopgave:  at  understøtte 
de,  som  ikke  kan  skaffes  Arbejde  til  Livets  Ophold, 
har  været  udsat  for  saa  megen  Modsigelse  og  beretti¬ 
get  Kritik;  men  Skylden  herfor  falder  ikke  alene  paa 
Arbejderne,  men  meget  mere  paa  Staten  og  de  Autori¬ 
teter,  som  ikke  har  haft  Øjet  aabent  for,  at  det  er 
menneskeligt  at  fejle  og  falde  for  Fristelser.  Og  ved 


at  benytte  Fagforeningerne  —  hvis  fornemste  og  maa- 
ske  eneste  Opgave  var  at  vedligeholde  og  befordre 
Lønbevægelsen  - —  til  at  administrere  og  kontrolere 
Arbejdsløshedshjælpen  udsatte  man  disse  for  en  Fri¬ 
stelse,  som  det  maatte  være  klart,  de  vilde  falde  for. 

Den  her  omtalte  Lov  blev  revideret  i  1914,  uden  at 
der  derved  skete  nogen  principiel  Ændring  i  dens  For¬ 
fatning,  og  de  ekstraordinære  Love  af  1917  og  1918, 
som  er  affødt  af  Krigsperioden,  har  med  deres  Æn¬ 
dringer  i  den  oprindelige  Lovs  fundamentale  Bestem¬ 
melser  gjort  Forholdene  ganske  kaotiske. 

Jeg  tror,  det  vil  være  nyttigt  for  Formaalet  med 
dette  Møde,  at  jeg  ganske  kort  kaster  et  Blik  paa, 
hvordan  man  i  andre  Lande  har  ordnet  Arbejdsløs- 
hedsspørgsmaalet. 

I  Norge  har  man  ved  Lov  af  6.  August  1915  tilsagt 
Arbejdsløshedskasser,  som  opfylder  de  i  Loven  opstil¬ 
lede  Betingelser,  og  som  efter  Andragende  opnaar 
Anerkendelse,  Adgang  til  at  faa  refunderet  af  Stats¬ 
kassen  en  Halvdel  af  de  Pengebeløb,  hvormed  de  un¬ 
derstøtter  deres  i  Landet  bosiddende  forsikrede.  Der 
føres  med  Udbetalingen  af  denne  Forsikring  en  for¬ 
holdsvis  stærk  Kontrol.  En  Arbejdsløshedskasse,  som 
vil  søge  den  i  Loven  hjemlede  Refusion  af  Statskas¬ 
sen,  skal  saaledes  hver  Maaned  udfylde  et  Skema, 
som  eksempelvis  for  Christiania  Bys  Vedkommende 
maa  gøre  følgende  Vandring:  Først  til  den  kommunale 
Kontrolkomité,  som  er  nedsat  af  Formandsskabet  i 
Borgerrepræsentationen;  denne  Komité  sender  Ske¬ 
maet  til  det  offentlige  Arbejdsanvisningskontor,  som 
skal  paase,  at  vedkommende  har  meldt  sig  til  delte 
Kontor;  derfra  gaar  Skemaet,  forsaavidt  det  angaar 
de  i  Christiania  hjemmehørende,  til  Christiania  Folke- 

register,  der  undersøger,  om  vedkommende  har  op¬ 
holdt  sig  to  Aar  i  Kommunen  og  derved  erhvervet  sig 
den  i  Loven  omhandlede  Hjemstavnsret.  Fra  Folke¬ 
registret  gaar  Skemaet  tilbage  til  Arbejdsløshedskas¬ 
sen  til  eventuelle  Bemærkninger,  hvorefter  det  over¬ 
sendes  til  Inspektoren  for  Arbejdsløshedskasserne,  der 
er  den  samme  som  Inspektøren  for  Arbejdsanvisnin¬ 
gen.  Ledsaget  af  eventuelle  Bemærkninger  fra  hans 
Side  gaar  derefter  Skemaet  til  Ministeriet,  som  ende¬ 
lig  godkender  Listen  og  udbetaler  Beløbene  efter  even¬ 
tuelt  at  have  fradraget,  hvad  der  af  Arbejdsløsheds¬ 
kassen  uberettiget  er  udbetalt.  Ministeriet  sender  der¬ 
efter  Listen  over  til  de  enkelte  Kommuner  med  Krav 
om,  at  disse  skal  betale  den  Del,  som  falder  paa  dem. 
Men  vedkommende  Kommune  kan  nægte  at  betale  sin 
Del  af  Understøttelserne,  hvis  den  mener,  at  Ministe¬ 
riet  har  ladet  refundere  Understøttelser  til  Folk,  som 
ikke  var  berettigede  til  saadanne. 

Den  her  omtalte  Kontrol  synes  jo  at  være  ret  effek¬ 
tiv,  men  til  Trods  herfor  er  Misbrug  af  Kassernes  Mid¬ 
ler  dog  ikke  udelukket,  men  som  Regel  bliver  de  op¬ 
dagede. 

Det  danske  System  er  grundforskelligt  fra  det  nor¬ 
ske  paa  det  ber  omhandlede  Omraade.  De  anerkendte 
Arbejdsløshedskasser  bar  saaledes  uden  videre  Ret  til 
Refusion  af  Statskassen  af  et  Beløb,  der  svarer  til 
Halvdelen  af  det  af  samtlige  Kassens  Medlemmer  ind¬ 
betalte  Kontingent.  Yderligere  bjemles  der  i  Loven 
Kommunerne  Ret  til  at  refundere  Kasserne  et  Beløb, 
som  svarer  til  en  Trediedel  af  de  indbetalte  Medlems¬ 
bidrag.  Endelig  er  der  i  Loven  givet  Kasserne  en  Ad¬ 
gang  til  at  opspare  en  Reservefond,  derved,  at  der  af 
det  aarlige  ordinære  Medlemsbidrag  henlægges  et  vist 
Beløb,  og  Kasserne  har  da  Adgang  til  at  faa  et  yder¬ 
ligere  Tilskud  af  Statskassen,  svarende  til  Halvdelen 
af  det  saaledes  henlagte  Beløb.  Alle  disse  paa  denne 
Maade  opsamlede  betydelige  Beløb,  som  for  flere  Kas¬ 
sers  Vedkommende  naar  op  til  eller  over  1  Mili.  Kr., 
administreres  saa  godt  som  uden  Kontrol  af  Arbejdsløs¬ 
hedskassens  Leder,  der  som  bekendt  er  identisk  med 
Fagforeningens  Leder,  og  det  ligger  praktisk  talt  i  den¬ 
ne  Leders  Haand  til  enhver  Tid  at  afgøre,  om  disse  Mid¬ 
ler  skal  bringes  i  Anvendelse  til  Understøttelse  af  ar¬ 
bejdsløse,  og  om  nogen  forudgaaende  Undersøgelse 
af,  hvorvidt  den  arbejdsløse  virkelig  har  Krav  paa 
Understøttelse,  om  han  ikke  uden  nogen  som  helst 
Grund  selv  har  forskyldt  sin  Arbejdsløshed,  er  der 
ikke  Tale,  i  hvert  Fald  sker  der  ikke  nogen  Henven¬ 
delse  til  Arbejdsgiveren  for  at  forhøre  om  Grunden 
til  Arbejdsløsheden,  men  Understøttelsen  udbetales 
alene  paa  Grundlag  af  den  arbejdsløses  egne  Opgi¬ 
vender,  og  opdages  det  senere,  at  vedkommende  har 
misbrugt  Kassen,  saa  bar  ban  faaet  Pengene,  og  Sta¬ 
ten  maa  i  alle  Tilfælde  betale.  Hvis  Kasserne  var  ind¬ 
rettede  som  de  norske,  hvor  man  risikerer  at  faa  fra¬ 
draget  Statsunderstøttelsen  i  Tilfælde  af  uberettiget 
Brug  af  Arbejdsløshedshjælpen,  vilde  det  sikkert  ani¬ 
mere  til  større  Forsigtighed  og  mere  Kontrol. 

Det  er  meget  interessant  at  se  det  for  sin  sociale 
Reformiver  saa  stærkt  fremhævede  Norge  stille  sig 
saa  reserveret  og  tilbageholdende  overfor  et  saa  vig¬ 


tigt  Lovgivningsomraade,  særlig  interessant  sammen¬ 
lignet  med,  hvad  vi  herhjemme  har  turdet  indlade 
os  paa. 

Ser  man  hen  til  andre  os  omliggende  Lande,  saa  er 
der  i  Forbindelse  med  det  her  anførte  ikke  meget  at 
sige  om  Sverige.  I  dette  Land  har  man  hidtil  søgt  at 
modarbejde  Arbejdsløsheden  ved  periodiske  Foran¬ 
staltninger  fra  Stat  og  Kommune,  hvor  Trangen  til 
saadanne  Foranstaltninger  har  været  til  Stede,  men 
ikke  i  noget  Tilfælde  uden  effektivt  at  kontrolere,  at 
Muligheden  for  Arbejde  var  udelukket. 

I  England  er  Arbejdsløshedsspørgsmaalet  kun  i 
overordentlig  ringe  Grad  løst,  men  paa  de  Omraader, 
hvor  det  allerede  er  sket,  er  Kasserne  underlagt  Sta¬ 
ten.  Beløbene  til  Understøttelse  fremkommer  ved  Bi¬ 
drag  fra  Arbejdsgiver,  Arbejder  og  Stat,  og  Udbetalin¬ 
gen  af  Understøttelse  foregaar  under  Kontrol  af  den 
offentlige  Arbejdsanvisning.  Kontrolen  skal,  før  Un¬ 
derstøttelse  udbetales,  konferere  med  den  arbejdsløses 
sidste  Arbejdsgiver. 

Tyske  Forhold  kan  i  Øjeblikket  ikke  med  noget  Ud¬ 
bytte  diskuteres.  Tidligere  lagde  man  i  Tyskland  den 
overvejende  Vægt  paa  Arbejdsanvisningen,  som  var 
bragt  til  en  vis  Fuldkommenhed,  uden  at  ville  beskæf¬ 
tige  sig  med  offentlig  Understøttelse  til  dem,  man  ikke 
kunde  anvise  Arbejde.  De  høje  Arbejdsløshedsunder¬ 
støttelser,  som  nu  betales  i  Tyskland,  er  en  direkte 
Følge  af  bele  den  ulykkelige  Situation,  som  foreligger 
i  dette  Land. 

Efter  det  her  anførte  rejser  Spørgsmaalet  sig,  hvor¬ 
vidt  den  Ordning,  vi  her  i  Danmark  ved  Lov  har  gen¬ 
nemført,  og  hvorefter  Slat  og  Kommune  uden  videre 
yder  et  Tilskud  i  Forhold  til  Medlemsbidraget,  er  for¬ 
svarlig.  Spørgsmaalet  maa  vel  besvares  under  Hen¬ 
syn  til,  om  Kassernes  Virksomhed  er  uangribelig,  om 
der  føres  en  effektiv  Kontrol  med,  at  Misbrug  i  det 
mindst  mulige  finder  Sted,  om  der  fra  Kassernes  Side 
gøres  noget  Forsøg  paa  at  hennne  Arbejdsløsheden, 
f.  Eks.  ved  Henvendelser  til  Arbejdsgivere  og  til  det 
Offentlige,  for  under  vanskelige  Perioder  at  faa  Ar¬ 
bejder  sat  i  Gang  eller  fremmet,  eller  om  man  yder 
sin  Støtte  til,  at  en  Kasses  Overskud  af  Arbejdskraft 
overføres  til  andre  Virksomhedsgrene,  hvor  der  er 
Brug  for  saadan. 

Jeg  tror  imidlertid,  at  man  i  det  hele  og  store  des¬ 
værre  maa  slaa  fast,  at  Kassernes  Virksomhed  ude¬ 
lukkende  indskrænker  sig  til  at  udbetale  Arbejdsløs¬ 
hedsunderstøttelse  til  dem,  der  melder  sig  som  ar¬ 
bejdsløse;  forøvrigt  lader  man  Tingene  gaa  deres  egen 
skæve  Gang  og  lader  andre  rejse  Spørgsmaalet  om 
Beskæftigelse  til  de  arbejdsløse.  Hvis  dette  er  Stillin¬ 
gen  —  og  det  maa  jeg  fastholde,  den  er  —  saa  er  den 
nuværende  Ordning  uforsvarlig. 

Hvad  nu  Misbrugene  af  Arbejdsløshedsunderstøt¬ 
telsen  angaar,  saa  tror  jeg,  at  de  i  ikke  ringe  Grad  er 
fremkaldte  ved  de  Fortolkninger,  som  de  tilsynsfø¬ 
rende  Myndigheder  har  gjort  Loven  til  Genstand  for. 
Arbejderne  har  fra  denne  Side  ved  enhver  given  Lej¬ 
lighed  faaet  indprentet,  at  dette  at  gøre  sig  selv  ar¬ 
bejdsløs  ingenlunde  berettiger  til  Fratagelse  af  deres 
Understøttelse.  De  af  det  Offentlige  ansatte  tilsynsfø- 

rende  har  paa  ganske  uforsvarlig  Maade  sat  Arbejds¬ 
løshedshjælpen  og  den  faglige  Lønbevægelse  i  en  saa 
intim  Forbindelse  med  hinanden,  at  det  har  været  vel¬ 
egnet  til  at  forvirre  Medlemmernes  Begreber.  Fra  af¬ 
gørende  Side  fortolker  man  saaledes  Lovens  Bestem¬ 
melse  om,  at  el  Medlem  af  en  Arbejdsløshedskasse 
ikke  uden  fyldestgørende  Grund  kan  nægte  at  over¬ 
tage  et  Arbejde,  paa  den  Maade,  at  »fyldestgørende 
Grund«  bl.  a.  er,  at  Arbejderen  ikke  straks  kan  opnaa 
samme  Løn,  som  han  hidtil  har  oppebaaret  for  det 
samme  Arbejde  paa  anden  Plads,  eller  at  han  f.  Eks. 
ikke  opnaar  et  bedre  Arbejde,  som  Arbejdsgiveren 
eventuelt  har  stillet  ham  i  Udsigt,  eller  at  Vejen  til 
og  fra  Arbejdsstedet  synes  for  lang  osv.,  altsammen 
noget,  som  burde  være  Understøttelsesspørgsmaalet 
uvedkommende. 

Man  spørger  uvilkaarlig  fra  kyndig  Arbejdsgiver¬ 
side  om,  hvorfor  denne  Indblanding  i  de  faglige  For¬ 
hold  anses  for  nødvendig,  og  der  svares,  at  Arbejds¬ 
løshedskasserne  ikke  maa  anvendes  som  Middel  til  at 
trykke  Lønniveauet  ned,  men  tvertimod  bør  være  Ar¬ 
bejderne  til  Støtte  i  Lønkampen.  Men  dette  Stand¬ 
punkt  kan  ikke  hævdes,  hverken  med  Loven  i  Haand, 
thi  det  strider  mod  dens  klare  Bestemmelse  om,  hvad 
Kassernes  Opgave  skal  være,  eller  paa  Grund  af  For¬ 
holdenes  praktiske  Udvikling.  Og  hvis  Standpunktet 
føres  ud  i  sine  yderste  Konsekvenser,  saa  maa  det  nød¬ 
vendigvis  føre  til,  at  en  Løn,  som  er  blevet  naaet  un¬ 
der  en  Højkonjunktur,  nyder  saa  megen  Beskyttelse 
af  Arbejdsløshedskasserne,  at  det  ikke  vil  være  mu¬ 
ligt  at  føre  den  ned  i  det  naturlige  Niveau,  som  For¬ 
holdene  til  enhver  Tid  kræver,  for  at  Landets  Industri 
kau  være  konkurrencedygtig. 

Men  iøvrigt  er  Arbejdsløshedskassens  Indgriben  i 
den  faglige  Lønbevægelse  fuldkommen  upaakrævet. 
Det  er  muligt,  at  man  i  andre  Lande,  hvor  Organisa¬ 
tionsformerne  er  løsere,  hvor  Arbejderne  ikke,  saale¬ 
des  som  her,  saa  at  sige  alle  staar  under  én  fast  sam¬ 
mensluttet  Organisations  Ledelse  —  det  er  muligt,  at 
Betragtninger  som  ovenanførte  dér  kan  gøres  gæl¬ 
dende  —  men  her  i  Landet  har  de  overhovedet  ikke 
nogen  som  helst  Berettigelse.  Det  er  overfor  mig  ble¬ 
vet  fremhævet,  at  Arbejdsløshedskasserne  og  deres  An¬ 
visning  maa  være  rede  til  at  yde  Arbejderne  en  vis 
Hjælp  i  Lønkampen;  thi  hvis  man  gennemfører  For¬ 
dringen  om,  at  en  arbejdsløs  skal  tage  Arbejde  til  den 
i  Faget  gældende  almindelige  overenskomstmæssige 
Løn,  vilde  det  f.  Eks.  være  Arbejdsgiverne,  eller  endog 
deres  Organisationer,  muligt  ved  hemmelige  Aftaler  at 
trykke  Arbejderne  ned  fra  det  Lønniveau,  hvortil  de 
efterhaanden  har  kæmpet  sig  op.  Denne  Betragtning 
hviler  paa  et  fuldstændig  løst  Grundlag  og  skyldes 
Ukendskab  til  de  Former,  som  Arbejdsgivere  og  Ar¬ 
bejdere  anvender,  baade  under  Forhandlinger  og  un¬ 
der  Hævdelsen  af  de  overenskomstmæssigt  vundne 
Fordele.  Hvis  en  Arbejdsgiver  under  en  Højkonjunk¬ 
tur  vilde  forlange,  at  Arbejderne  —  enkeltvis  eller 
flere  —  skulde  tage  Arbejde  til  væsentlig  lavere  Løn 
end  den,  som  efterhaanden  var  blevet  den  herskende, 
saa  vilde  Arbejderorganisationerne  og  deres  Tillids- 
inænd,  som  jo  findes  rundt  omkring  paa  alle  Værk¬ 


steder  og  Fabriker,  øjeblikkelig  indblande  sig  i  For¬ 
holdet  og  kræve  det  ændret  i  Overensstemmelse  med 
de  økonomiske  Forhold,  som  efterhaanden  var  blevet 
tilvejebragt  i  Faget  eller  paa  vedkommende  Arbejds¬ 
sted.  Og  derfor  vil  enhver  anden  Indblanding  være 
ganske  overflødig. 

Men  paa  Grund  af  denne  Sammenblanding  af  Fag¬ 
foreningernes  Lønpolitik  og  Arbejdsløshedsunderstøt¬ 
telsen,  som  i  saa  høj  Grad  er  fremkaldt  ved  de  auto¬ 
ritative  Fortolkninger,  der  meget  energisk  er  benyttet 
af  Fagforeningerne,  er  der  opstaaet  et  stort  Antal  Ar¬ 
bejdsvægringer.  Det  har  været  meget  utiltalende  un¬ 
der  den  store  Arbejdsløshedsperiode  at  se, 'hvor  van¬ 
skeligt  det  har  været  at  komme  til  Rette  med  de  ar¬ 
bejdsløse,  hvorledes  det  ene  Hold  Arbejdere  efter  det 
andet  har  set  paa  det  ledige  Arbejde  og  efter  mere  eller 
mindre  lovmedholdelige  Overvejelser  ladet  det  ligge. 
Det  er  meget  store  Tab,  som  paa  den  Maade  er  paa¬ 
ført  alle  Parter. 

For  at  gøre  Ende  paa  denne  utiltalende  Situation 
stillede  jeg  et  Forslag  til  Behandling  i  den  af  Regerin¬ 
gen  i  November  ifjor  nedsatte  Kommission  angaaende 
overordentlig  Hjælp  til  de  arbejdsløse.  Dette  Forslag 
lød  saaledes: 

»En  arbejdsløs  skal  for  at  opnaa  Ret  til  Understøt¬ 
telse  efter  denne  Lov  og  Lov  om  anerkendte  Arbejds¬ 
løshedskasser  af  8.  April  1914,  være  pligtig  til  at  paa¬ 
tage  sig  et  ham  af  et  offentligt  Arbejdsanvisnings¬ 
kontor  anvist  Arbejde,  naar  det  af  Kontorets  Bestyrer 
skønnes  at  svare  til  hans  Evne  og  Uddannelse. 

Rejses  der  af  den  paagældende  Indsigelse  mod  at 
overtage  det  anviste  Arbejde,  maa  han  dog,  for  at  be¬ 
vare  Retten  til  Understøttelse,  foreløbig  overtage  dette, 
men  hans  Indsigelse  vil  straks  være  at  henvise  til  Prø¬ 
velse  af  et  Nævn,  som  for  Kjøbenhavns  og  Frederiks- 
bergs  Vedkommende  sammensættes  af  de  2  Medlem¬ 
mer  af  Tilsynsraadet  for  Centralarbejdsanvisningen, 
som  til  enhver  Tid  behandler  indkomne  Klager.  Ar¬ 
bejdsanvisningsdirektøren  er  Nævnets  Opmand.  Uden¬ 
for  Kjøbenhavn  sammensættes  Nævnet  af  2  Medlem¬ 
mer  af  vedkommende  Arbejdsanvisningskontors  Be¬ 
styrelse  med  1  Repræsentant  for  Arbejdsgiverne  og  1 
for  Arbejderne.  Bestyrelsens  Formand  (eller  Byens 
Borgmester)  er  Nævnets  Opmand«. 

Hvis  dette  Forslag  var  blevet  vedtaget,  var  man 
fremtidig  blevet  forskaanet  for  at  forhandle  med  de 
arbejdsløse  saa  at  sige,  medens  de  stod  midt  paa  Ga¬ 
den.  Mit  Forslag  blev  imidlertid  ikke  gennemført,  og 
de  uheldige  Tilstande  vedvarer.  Hver  Maaned  minder 
Beretningerne  fra  den  offentlige  Arbejdsanvisning  os 
derom.  Et  uforholdsmæssig  stort  Antal  Arbejdere 
udebliver  fra  det  Arbejde,  som  anvises  dem,  eller  de 
forlader  detliurtigt  efter  Paabegyndelsen.  Under  saa- 
danne  Omstændigheder  mister  ogsaa  Arbejdsgiveren 
Lysten  til  at  medvirke  til  Tilvejebringelsen  af  bedre 
Forhold  og  modtager  Opfordringer  i  saa  Henseende 
med  haabløs  Hovedrysten. 

Ogsaa  paa  andre  af  Lovens  Omraader  har  Autori¬ 
teternes  Fortolkninger  fremkaldt  alvorlige  Misbrug. 
Jeg  skal  i  saa  Henseende  pege  paa  Lovens  Bestemmelse 

om,  at  Understøttelse  ikke  maa  udbetales  til  Arbej¬ 
dere,  som  omfattes  af  en  Arbejdsstandsning. 

Den  Fortolkning,  som  denne  Bestemmelse  har  væ¬ 
ret  underkastet  fra  Inspektoratets  Side,  gaar  ud  paa, 
at  kun  de  Arbejdere,  som  aktivt  deltager  i  en  Strejke, 
altsaa  de  som  direkte  nedlægger  Arbejdet,  kommer 
ind  under  Bestemmelsen  og  berøves  Understøttelsen, 
medens  alle  andre  Medlemmer  af  Arbejdsløshedskassen 
ikke  betragtes  som  værende  omfattet  af  Strejken  og 
derfor  fortsat  kan  nyde  Understøttelse.  Den  direkte 
og  umiddelbare  Følge  af  denne  Afgørelse  er,  at  Sta¬ 
ten  understøtter  den  Blokade,  som  iværksættes  af  Ar¬ 
bejderne  overfor  et  nedlagt  Arbejde,  ganske  uanset  om 
denne  Arbejdsnedlæggelse  er  lovlig  eller  ulovlig. 

Om  denne  Afgørelse  og  dens  Følger  foreligger  der 
jo  imidlertid  saa  mange  Udtalelser  og  saa  megen  Lite- 
ratur,  at  jeg  maaske  her  tør  indskrænke  mig  til  den 
her  skete  Paavisning.  Jeg  tillader  mig  dog  at  henlede 
Opmærksomheden  paa,  at  Formanden  for  Den  fåste 
Voldgiftsret,  Hr.  Dr.  jur.  Ussing,  i  August-Heftet  af 
»Tilskueren«  udførligt  har  behandlet  dette  Spørgs- 
maal  og  vist  det  fuldkommen  uholdbare  i  den  Afgø¬ 
relse,  som  foreligger. 

Men  Fortolkningernes  Rækker  udvides  stadig.  Eks¬ 
empelvis  vil  jeg  erindre  om  den  fornylig  afsluttede 
Strejke  i  de  kjøbenhavnske  Bryggerier.  Forholdet  var 
dette,  at  Bryggeriarbejderne,  saavel  mandlige  som 
kvindelige,  fik  Tilbud  fra  deres  Arbejdsgivere.  De 
mandlige  forkastede  Tilbudet,  de  kvindelige  akcepte- 
rede.  Der.  blev  derefter  etableret  Strejke.  De  kvinde¬ 
lige  Arbejdere  var  imidlertid  ude  af  Stand  til  at  fort¬ 
sætte  Arbejdet,  naar  de  mandlige  ikke  arbejdede,  og 
som  Følge  deraf  mente  Kvinderne,  at  de  var  beretti¬ 
gede  til  at  oppebære  Understøttelse.  Arbejdsløshedsin¬ 
spektøren  afgjorde  Spørgsmaalet  og  afgjorde  det  for¬ 
nuftigvis  derhen,  at  da  Kvinderne  tilhørte  det  samme 
Forbund,  om  end  en  anden  Afdeling,  saa  maatte  det 
siges,  at  de  omfattedes  af  Arbejdsstandsningen,  og 
Kassen  lukkedes.  Ministeriet  traf  derimod  en  anden 
Afgørelse,  som  gik  ud  paa,  at  Kvinderne  var  beretti¬ 
gede  til  Understøttelse.  Jeg  skal  nu  paa  ingen  Maade 
ville  insinuere,  at  der  bestod  en  Aftale  mellem  de 
mandlige  og  de  kvindelige  Bryggeriarbejdere,  men 
utænkelig  er  en  saadan  Aftale  jo  ikke,  og  den  vilde 
altsaa,  hvis  den  virkelig  eksisterede,  sætte  Forbundets 
Medlemmer  i  Stand  til  med  forholdsvis  ringe  Midler  at 
gennemføre  sine  Krav;  naar  den  ene  Del  af  Forbun¬ 
dets  Medlemmer  saa  havde  gennemført,  hvad  de  øn¬ 
skede,  vilde  det  opnaaede  Resultat  automatisk  blive 
gjort  anvendeligt  paa  den  anden  Del.  Saaledes  endte 
ogsaa  denne  Strid.  Men  derefter  skønner  jeg  ikke  ret¬ 
tere,  end  at  det  vil  være  muligt  fremtidig  at  strejke 
ved  Delegerede. 

Den  saaledes  trufne  Afgørelse  vil  kunne  anvendes 
i  mange  Tilfælde  af  Arbejderne  under  deres  Løn¬ 
kampe.  Men  jeg  skal  vel  vogte  mig  for  her  at  give 
Anvisninger.  Arbejderne  vil  sikkert  selv  finde  ud  af, 
hvad  denne  sidste  ministerielle  Afgørelse  kan  bru¬ 
ges  til. 

Det  er  Eksempler  paa  de  Misbrug,  som  direkte  er 
fremkaldt  af  de  tilsynsførendes  og  øverste  Autorite¬ 


ters  Fortolkning  af  Loven.  Hvad  der  er  sket  af  Mis¬ 
brug  paa  Grund  af  manglende  Kontrol  eller  ved  at  se 
gennem  Fingre,  er  debateret  saa  livligt  baade  i  Pres¬ 
sen,  ved  Møder  og  paa  Rigsdagen,  at  det  synes  mig 
overflødigt  her  at  komme  ind  paa  en  nærmere  Paavis¬ 
ning  af,  at  Misbrug  fra  Medlemmernes  Side  kan  finde 
Sled.  Jeg  har  jo  ved  mange  Lejligheder  gjort  op¬ 
mærksom  paa  de  enkeltestaaende  Tilfælde.  Utallige 
er  de  Indberetninger,  som  fremkommer.  Snart  holder 
Kuskenes  Vogne  i  Havnen  forspændte  og  lastede,  me¬ 
dens  Vognstyrerne  er  til  Kontrol,  snart  meldes  der 
om,  at  Vogne  ligefrem  holder  i  Rækker  foran  Arbejds- 
mændenes  Arbejdsløshedskasse,  medens  Kuskene  af¬ 
lægger  Besøg  i  Arbejdsløshedskassen. 

Men  meget  graverende  Tilfælde  er  jo  fremdragne 
og  dokumenterede.  Jeg  skal  blot  nævne  Forholdet  ved 
Kjøbenhavns  Havn,  hvor  det  viste  sig,  at  Arbejderne  i 
stor  Mængde  skiftedes  til  at  gaa  til  Kontrol  ved  Ar¬ 
bejdsløshedskassen,  og  det  kunde  ske  endogsaa  med 
deres  egne  Tillidsmænds  Vidende. 

At  trætte  denne  Forsamling  med  en  Opremsning  af 
de  Misbrug,  der  efter  min  Formening  har  fundet  Sted, 
tør  jeg  ikke  tage  Tiden  til.  Det  ligger  jo  ogsaa  i  Forhol¬ 
denes  Natur,  at  jeg  kun  vilde  kunne  gøre  dette  meget 
ufuldstændigt,  da  jeg,  som  alle  andre  udenfor  Admini¬ 
strationen  af  Kasserne,  ikke  har  nogen  Adgang  til 
nærmere  at  gøre  mig  bekendt  med  andre  Tilfælde  end 
de,  der  tilfældig  indbringes.  Det  forekommer  mig  og¬ 
saa  at  være  tilstrækkeligt,  naar  det  klart  og  tydeligt 
kan  vises,  at  Loven  giver  Rum  for  saadanne  Misbrug, 
og  at  Kontrollen  er  saa  lidet  virkningsfuld  og  udøves 
af  Folk,  der  har  saa  ringe  Interesse  i  den,  at  sligt  kan 
finde  Sted. 

Ved  disse  Eksempler  tror  jeg  at  have  vist,  at  Kas¬ 
serne  ikke  kan,  ikke  har  evnet  og  i  mange  Tilfælde 
ogsaa  har  savnet  Vilje  til  at  føre  en  effektiv  Kontrol, 
og  jeg  vil  tillade  mig  at  gaa  over  til  en  anden  Side  af 
Kassernes  Virksomhed. 

Det  har  under  den  nu  forløbne  overmaade  van¬ 
skelige  Arbejdssituation  været  almindeligt  paafaldende, 
at  Danmark  har  vist  en  saa  uhyre  stor  Arbejdsløs¬ 
hedsprocent.  Selvfølgelig  har  de  ekstraordinære  Love, 
som  slog  Portene  op  til  Arbejdsløshedskasserne  og 
gjorde  Adgangen  fri  for  alle  de  løse,  lyssky  og  ar¬ 
bejdssky  Eksistenser,  som  hidtil  havde  hutiet  sig  igen¬ 
nem  ved  Tiggeri,  saalænge  dette  gik,  og  derefter  endte 
i  offentlig  Forsørgelse,  medvirket  hertil.  Men  det  har  ikke 
været  den  eneste  Grund  til  denne  uhyre  Arbejdsløshed. 

Det  skal  nu  være  interessant  at  sammenligne,  hvad 
de  danske  selvstyrende  Arbejdsløshedskasser  gennem 
deres  Arbejdsanvisning  har  foretaget  for  at  afbøde 
Følgerne  af  den  store  Arbejdsløshed,  som  herskede  af¬ 
vigte  Aar,  med  Resultaterne  fra  f.  Eks.  Sverige.  Jeg 
skal  da  først  minde  om,  hvad  der  formentlig  vil  være 
saa  vidt  bekendt,  at  jeg  ikke  behøver  at  gaa  i  De¬ 
tailler,  at  Minister  Stauning  ifjor  forsøgte  ved  Hen¬ 
vendelse  til  forskellige  Erhverv,  ogsaa  til  Dansk  Ar¬ 
bejdsgiver-  og  Mesterforening,  al  undersøge  Mulighe¬ 
derne  for  Formindskelse  af  den  herskende  Arbejdsløs¬ 
hed  ved  Opfordring  til  Landets  Arbejdsgivere  om  at 
beskæftige  saa  mange  Arbejdere,  som  det  var  dem 

muligt.  Ved  en  Undersøgelse,  som  Arbejdsgiverfor¬ 
eningen  i  den  Anledning  iværksatte,  viste  det  sig,  at 
denne  Forenings  Medlemmer  beskæftigede  noget  nær 
det  samme  Antal  Arbejdere  som  i  det  foregaaende 
Aar,  og  Spørgsmaalet  blev  da,  om  der  var  Mulighed 
for  at  beskæftige  tiere.  Det  Materiale,  der  ved  den 
Lejlighed  kom  Arbejdsgiverforeningen  i  Hænde,  viste 
Muligheder  for  at  beskæftige  ca.  10,000  flere  Arbej¬ 
dere  end  de,  der  allerede  var  beskæftigede.  Men  fra 
saa  godt  som  alle  Sider  blev  det  fremhævet,  at  man 
selv  havde  forsøgt  at  skaffe  den  fornødne  Arbejds¬ 
kraft,  og  at  det  var  mislykkedes.  Arbejdsgiverforenin¬ 
gen  stod  et  Øjeblik  uforstaaende  overfor  dette.  Man 
var  vel  vidende  om,  at  den  herskende  Sammenblan¬ 
ding  af  Fagforeningsadministration  og  Arbejdsløs¬ 
hedsadministration  var  en  væsentlig  Aarsag  til  megen 
Arbejdsløshed,  men  at  det  under  de  forhaandenvæ- 
rende  ret  fortvivlede  Forhold  ikke  var  muligt  at  skaffe 
blot  den  nødvendige  Arbejdskraft  til  Produktionens 
Opretholdelse,  var  paafaldende.  Ved  at  søge  at  finde 
andre  Aarsager  standsede  man  ved  nogle  officielle  Be¬ 
retninger  fra  Arbejdsanvisningsdirektoratet.  Jeg  skal 
fremdrage  nogle  enkelte  Punkter  af  disse.  Det  drejer 
sig  om,  i  hvilke  Tilfælde  Anvisningen  har  været  ude 
af  Stand  til  at  skaffe  den  begærede  Arbejdskraft. 

I  December  1918  søgtes  f.  Eks.  en  Skotøjsarbejder. 
Det  var  imidlertid  ikke  muligt  blandt  800  ledige  Sko¬ 
tøjsarbejdere  at  finde  en,  som  Arbejdsløshedskassen 
ansaa  for  egnet  til  det  paagældende  Arbejde. 

Der  søgtes  7  Møbelsnedkere,  men  det  var  blandt 
500  ledige  Snedkere  ikke  Arbejdsløshedskassen  muligt 
at  anvise  disse  7. 

Der  søgtes  2  Ligkistesnedkere,  men  heller  ikke  saa- 
danne  fandtes  blandt  de  500  ledige. 

Der  søgtes  3  Smede  til  Laasearbejde,  men  blandt 
1250  ledige  fandtes  ikke  3,  som  kunde  paatage  sig 
dette  Arbejde. 

Der  søgtes  7  Kvinder  til  Kludesortering,  men  blandt 
c.  1400  arbejdsløse  fandtes  ikke  7,  som  mente  at  kunne 
paatage  sig  dette  Arbejde. 

Det  vil  af  disse  faa  Eksempler  fremgaa,  hvor  util¬ 
fredsstillende  Arbejdsløshedskasserne  og  deres  Arbejds¬ 
anvisningskontorer  har  virket  under  Krigsperioden. 
Der  vil  maaske  indvendes,  at  alle  Snedkere  ikke  egner 
sig  til  Møbelsnedkeri,  men  det  er  dog  mere  end  paa¬ 
faldende,  at  der  ikke  skulde  være  7  blandt  500,  som 
i  hvert  Fald  i  nogen  Grad  kunde  udfylde  Pladsen  og 
efterhaanden  faa  den  tilstrækkelige  Øvelse.  Men  selv 
om  der  kan  diskuteres  om,  hvorvidt  man  uden  videre 
kan  tage  en  Snedker  til  Møbelsnedkeri,  saa  tror  jeg 
ikke,  at  man  kan  optage  en  Diskussion  om,  hvorvidt 
en  Snedker,  der  iøvrigt  nogenlunde  kan  sit  Haand- 
værk,  kan  fabrikere  en  Ligkiste;  og  navnlig  under  en 
Nødstilstand,  som  faktisk  paa  det  Tidspunkt  var  til 
Stede,  da  Kjøbenhavn  saavel  som  det  øvrige  Land  var 
slemt  medtaget  af  den  spanske  Syge,  var  denne  Ar¬ 
bejdsvægring  utiltalende.  De  andre  Eksempler  skal  jeg 
lade  tale  for  sig.  Jeg  ved  ikke,  hvor  kunstfærdigt  det 
er  at  lave  Laase  eller  være  Laasesmed,  men  at  der  i 
en  Periode,  hvor  1250  faguddannede  Folk  gaar  paa  of¬ 
fentlig  Understøttelse,  ikke  dog  skulde  forsøges  et  Eks¬ 


periment,  er  ubegribeligt.  Det  samme  maa  gælde  for 
de  nævnte  7  Kvinder,  som  skulde  anvendes  som  Ivlude- 
pillersker.  Hvor  er  det  tænkeligt,  at  dette  at  pille 
Klude  i  den  Grad  skulde  være  en  Specialitet,  at  man 
ikke  blandt  1400  ledige  Kvinder  skulde  kunne  finde 
de  faa  Stykker,  det  drejede  sig  om. 

Giver  disse  enkelte  Eksempler  ikke  i  hvert  Fald  no¬ 
get  Indblik  i,  hvordan  en  saa  kolossal  Arbejdsløshed 
som  den,  vi  i  1918  plagedes  af,  kunde  fremkomme? 
Jeg  ved,  hvad  man  fra  Arbejdsløshedskasserne  og  fra 
de  øverste  tilsynsførende  vil  indvende.  Man  vil  sige: 
Disse  Folk  skal  være  i  Besiddelse  af  en  vis  Færdighed 
for  overhovedet  at  tjene  en  ordentlig  Løn,  og  derfor 
kan  man  ikke  uden  videre  slaa  fast,  at  de  i  Henhold 
til  Loven  er  pligtige  at  tage  saadant  Arbejde,  fordi  de 
paagældende  Arbejdere  selv  med  Loven  i  Haand  kan 
nægte  det  under  Henvisning  til,  at  det  ikke  svarer  til 
deres  Evner.  Men  her,  mener  jeg,  er  et  af  de  væsent¬ 
ligste  Punkter,  hvor  Arbejdsløshedskasserne  og  deres 
Anvisning  har  svigtet,  for  det  maa  jo  være  deres  Op¬ 
gave  mest  muligt  og  med  alle  de  Midler,  der  staar  til 
deres  Raadighed,  at  formindske  Arbejdsløsheden  og 
søge  at  faa  deres  Medlemmer  i  Arbejde.  Og  hellere 
end  at  yde  fuld  Arbejdsløshedshjælp  til  Lediggang, 
maatte  man  give  et  mindre  Tilskud  under  en  kortere 
Uddannelsesperiode.  Naar  Kasserne  ikke  desto  min¬ 
dre  ikke  har  paataget  sig  noget  saadant  Arbejde,  hvor 
paakrævet  det  end  var,  saa  støtter  det  jo  i  høj  Grad 
min  i  Begyndelsen  af  min  Indledning  fremsatte  Paa¬ 
stand,  at  Arbejdsløshedskasserne  indskrænkede  sig  til 
den  Opgave  at  udbetale  af  de  Penge,  som  Stat  og 
Kommune  og  de  selv  samlede  i  en  Kasse. 

Den  Fremgangsmaade,  som  man  i  Sverige  paa  sam¬ 
me  Tidspunkt  anvendte,  var  i  enhver  Henseende  mere 
tjenlig.  Som  jeg  før  har  berørt,  har  man  ikke  nogen 
egentlig  Arbejdsløshedsforsikring  i  Sverige,  men  da 
Arbejdsløsheden  truede  med  at  tage  et  betydeligt  Om¬ 
fang,  greb  man  resolut  til,  dannede  Komitéer  rundt 
i  alle  Byer  og  Landsogne  til  Afværgelse  af  de  værste 
Følger.  Rigsdagen  bevilgede  5  Mili.  Kr.,  og  de  rundt 
i  Byerne  og  Sognene  oprettede  Organisationer  fik  Paa¬ 
læg  om  at  søge  paa  enhver  Maade  at  holde  Arbejdet 
i  Gang  og  at  bringe  arbejdsløse  i  Arbejde,  og  naar 
dette  var  umuligt,  da  at  yde  dem  en  Understøttelse, 
som  dog  var  betinget  af,  i  hvor  høj  Grad  Trang  dertil 
efter  nærmere  Undersøgelse  konstateredes.  Der  maatte 
saaledes  indgives  Ansøgning  i  hvert  enkelt  Tilfælde. 
De  enkelte  Tilfælde  blev  undersøgt  grundigt,  og  den 
offentlige  Arbejdsanvisning,  som  jo  i  Sverige  er  højt 
udviklet,  maatte  først  sætte  sit  Stempel  paa  en  An¬ 
søgning,  før  den  kunde  bevilges.  De  mange  ledige 
unge  Kvinder  søgte  man  at  anbringe  paa  Hushold¬ 
ningskursus,  og  det  skete  i  et  meget  betydeligt  Om¬ 
fang.  Det  gjorde  man  ud  fra  den  rigtige  Opfattelse, 
at  de  unge  Kvinder  nu  til  Dags  i  høj  Grad  trænger  til 
at  opøves  i  Husgerning  og  i  hvert  Fald  frem  for  alt 
maattte  hindres  i  at  gaa  ledige.  Selvfølgelig  havde  man 
Vanskeligheder,  og  da  navnlig  med  Kvinderne,  men  det 
er  jo  interessant  at  se  i  Sammenligning  med  de  Eks¬ 
empler,  jeg  har  fremført  her  fra  Danmark,  hvordan 
det  lykkedes  for  Svenskerne  at  overvinde  disse  Vanske- 


TIDSSKRIFT  FOR  INDUSTRI 


269 


ligheder.  Da  saaledes  disse  Husholdningskursus  var 
ophørte  hen  paa  Foraaret,  og  Arbejdsløsheden  stadig 
vedvarede,  saa  rustede  man  sig  til  at  beskæftige  de 
arbejdsløse  ved  Skov-  og  Landarbejde.  Det  er  jo  givet, 
at  alle  disse  unge  Kvinder,  som  hidtil  havde  været  an¬ 
bragte  i  Fabriker  og  lignende  Steder,  ikke  lige  straks 
lod  sig  vænne  til  Ophold  paa  Landet,  men  det  lykke¬ 
des  at  overvinde  al  Fordom.  De  unge  Kvinder  blev 
anvendte  til  Opsamling  af  Lyng  og  Løv,  der  anvend¬ 
tes  som  Hjælpefoder,  til  Rydning  af  store  Stræknin¬ 
ger  Land,  hvor  Buske  og  andre  Vækster  vanskelig¬ 
gjorde  Opdyrkning,  og  saaledes  indvandtes  for  Pro¬ 
duktionen  ikke  ubetydelige  Arealer. 

Jeg  kommer  her  til  at  mindes  en  Samtale,  jeg  en 
Gang  har  haft  med  en  svensk  Mand  i  en  meget  be¬ 
tydelig  Stilling.  Han  afgjorde  hele  Arbejdsløshedspro¬ 
blemet  kort  og  godt  ved  følgende  Bemærkning:  Ar¬ 
bejdsløsheden  er  en  direkte  Følge  af  Arbejdsløsheds¬ 
hjælpen;  hvor  denne  Hjælp  er  udpræget  til  Stede,  sti¬ 
ger  Arbejdsløsheden,  derfor  er  vi  Svenskere  tilbagehol¬ 
dende. 

Den  Ordning  af  Arbejdsløshedsunderstøttelsen,  som 
jeg  i  det  foregaaende  har  søgt  at  klarlægge,  har  i 
1918  kostet  den  danske  Stat  rundt  50  Millioner,  me¬ 
dens  den  norske  Stats  Udgifter  (herunder  ogsaa  Ivom- 
munelilskudene)  i  samme  Tidsrum  har  været  rundt 
Kr.  780,000.  For  Sverige  har  jeg  ikke  nogen  nøjagtig 
Oplysning,  men  Beløbene,  som  er  anvendt  til  direkte 
Understøttelse,  er  ikke  store,  idet  man  har  bestræbt 
sig  ved  Tilskud  til  Arbejde  og  Tilskud  til  Kursus, 
f.  Eks.  i  Husgerning  for  Kvinder,  at  holde  Arbejds¬ 
løsheden  borte. 

Ved  mine  Sammenligninger  mellem  Forholdene  i 
Danmark  og  andre  Lande  kommer  jeg  til  det  Resul¬ 
tat,  at  den  Form,  under  hvilken  det  Offentlige  her  i 
Landet  yder  Tilskud  til  Arbejdsløshedskasserne,  be- 
byrder  Stat  og  Kommune  med  ufornødent  store  Ud¬ 
gifter,  at  de  opsamlede,  til  Dels  betydelige  Midler, 
ikke  anvendes  under  samme  forsvarlig  kontrolerede 
Form  som  i  andre  Lande,  og  at  Arbejdsløshedskas¬ 
serne  og  deres  Anvisning  ganske  har  manglet  Evne 
til  blot  i  nogen  Maade  at  afbøde  Arbejdsløsheden. 
Og  jeg  kommer  derfor  i  det  hele  til  det  Resultat,  at 
den  her  i  Landet  gennemførte  Ordning  er  ufor¬ 
svarlig. 

Men  naar  dette  er  Tilfældet,  saa  ligger  det  nær  at 
spørge:  Hvad  sætter  man  i  Stedet?  Lykkeligst  vilde 
det  efter  min  Formening  være,  om  man  ganske  forlod 
det  System,  som  Arbejdsløshedsforsikringen  i  Øje¬ 
blikket  hviler  paa  herhjemme.  Men  for  det  Tilfælde, 
at  man  fremdeles  vil  søge  at  sætte  en  Lap  paa  hist 
og  en  Lap  paa  her  for  at  lukke  de  værste  Huller, 
saa  maa  det  i  det  mindste  føre  til,  at  de  offentlige 
Tilskud  fra  Stat  og  Kommune  kun  ydes  som  virkelig 
Arbejdsløshedshjælp,  f.  Eks.  efter  det  norske  System, 
og  at  der  ikke  af  Statskassens  Midler  aarlig  henlæg¬ 
ges  betydelige  Summer  i  Arbejdsløshedskasserne,  uden 
at  de  der  kommer  til  nogen  Anvendelse.  Dernæst  maa 
der  gennemføres  en  fuldt  effektiv  Kontrol,  som  alene 
vil  være  mulig  gennem  de  offentlige  Arbejdsanvis¬ 
ningskontorer  i  forstaaende  Samarbejde  med  Arbejds¬ 


giverne.  Men  ikke  alene  for  Kontrolens  Skyld,  ogsaa 
af  Hensyn  til  Anbringelsen  af  den  til  enhver  Tid  i  de 
mange  forskellige  Arbejdsløshedskasser  staaende  ube- 
skaTtigede  Arbejdskraft,  er  det  nødvendigt,  at  al  Ar¬ 
bejdsanvisning  samles  i  de  offentlige  Kontorer,  og  al 
disse  udvikles  i  en  ganske  anden  Grad,  end  det  af 
forskellige  Grunde  for  Tiden  er  Tilfældet.  Det  maa 
gøres  muligt  at  faa  et  samlet  Overblik  over  den  til 
enhver  Tid  tilstedeværende  disponible  Arbejdskraft,  og 
det  maa  endvidere  gøres  muligt  for  en  uafhængig  In¬ 
stitution  at  søge  at  flytte  den  overflødige  Arbejds¬ 
kraft  hen  til  de  Steder,  hvor  den  tiltrænges,  ganske 
uanset  hvilken  Arbejdsløshedskasse  en  Arbejder  i  Øje¬ 
blikket  findes  tilknyttet.  Som  Forholdene  for  Tiden 
er,  sidder  hver  større  eller  mindre  Arbejdsløsheds¬ 
kasse  indenfor  sit  eget  lille  Riges  Grænser  og  tillader 
ikke  gerne  Udvandring,  lager  i  hvert  Fald,  som  jeg 
ogsaa  har  paapeget,  ikke  Initiativet  dertil.  Til  en  Be¬ 
dring  af  Forholdene  i  saa  Henseende  har  der  fra 
mange  Sider  og  ogsaa  fra  min  Side  under  tidligere 
Kommissionsbehandlinger  af  de  midlertidige  Lovfor¬ 
anstaltninger  foreligget  tilstrækkeligt  formulerede  For¬ 
slag,  uden  at  det  har  været  muligt  at  gennemføre 
disse.  Jeg  tror  imidlertid,  at  alle  de  Myndigheder,  som 
har  og  i  Fremtiden  maa  komme  til  at  beskæftige  sig 
med  dette  Spørgsmaal,  nu  vil  se  med  mere  Velvilje 
paa  de  foreliggende  Forslag. 

Men  med  disse  Bemærkninger  stiller  jeg  ikke  noget 
Forslag  eller  fremsætter  noget  Ønske  om  fortsat  at 
lappe  paa  et  System,  som  jeg  anser  for  fejlslagent  og 
i  Fremtiden  uanvendeligt.  Hvis  man  overhovedet  skal 
komme  til  en  fuldt  forsvarlig  Ordning,  maa  den  offent¬ 
lige  Arbejdsanvisning  og  Arbejdsløshedsforsikringen 
samles  i  en  Institution  med  en  Leder  og  sættes  under 
Kontrol  af  de  i  Arbejderspørgsmaal  særlig  interesse¬ 
rede,  Arbejdsgiverne  og  Arbejderne.  Om  Midlernes 
Tilvejebringelse  under  en  saadan  Nyordning  kan  der 
forhandles.  Jeg  læste  for  nogen  Tid  siden  en  Afhand¬ 
ling  af  en  Mand,  som  blandt  saa  mange  andre  under 
den  nu  herskende  abnorme  Situation  i  hele  Verden 
mente  paa  dette  Omraade  at  have  fundet  de  vises 
Sten.  Lian  mente  nu,  at  Arbejdsgivere  og  Arbejdere 
i  Forening  fagvis  skulde  overtage  hele  Forsørgelsen  af 
Fagets  Arbejdere,  altsaa  vende  tilbage  til  det  gamle 
Lavssystem.  Men  selv  om  det  gamle  saa  langt  fra  er 
at  forkaste,  saa  tror  jeg  dog,  at  den  Del  af  Fortidens 
Metoder  maa  man  afstaa  fra  al  vende  tilbage  til.  Der¬ 
imod  anser  jeg  det  ikke  for  udelukket  at  optage  til 
Forhandling  al  indføre  et  System,  hvorefter  Arbejds¬ 
givere,  Arbejdere  og  Staten  i  Forbindelse  med  Kom¬ 
munerne  bærer  Udgiften  ved  at  holde  de  arbejdsløse 
i  god  Kondition  og  parate  til  at  gribe  ind  i  Arbejdet 
til  enhver  Tid,  naar  det  kræves. 

Da  der,  saavidt  mig  bekendt,  for  Tiden  forberedes 
en  Revision  af  den  nugældende  Lov  om  Arbejdsløs¬ 
hedskasser,  tillader  jeg  mig  at  opfordre  Industriraa- 
det  til  —  i  Forbindelse  med  andre  interesserede  Or¬ 
ganisationer  —  at  indgaa  til  Regering  og  Rigsdag  med 
Anmodning  om,  at  Loven  ændres  i  den  af  mig  an¬ 
givne  Retning. 

A/S  Brandts  Klædefabrik. 

Af  dansk  Klædeindustris  Historie. 

Det  synes  i  de  senere  Aar  at  være  bleven  hævd¬ 
vunden  Skik  hos  vore  større  Firmaer,  at  25-,  50-  eller 
Hundredaarsdagen  fejres  ved  Udsendelsen  af  et  Fest¬ 
skrift  —  et  Tilbageblik  over  Firmaets  Historie  igen¬ 
nem  det  forløbne  Aaremaal,  fra  Begyndelsen  og  til 
Dato.  Det  er  som  Regel  meget  interessant  Læsning, 
ikke  mindst  naar  der  fortælles  om  dansk  Industri  — 
om  Virksomheders  Opkomst  og  Vækst,  hvilket  her  i 
Landet  uvægerligt  betyder  haard  Kamp.  —  Det  er 
snart  en  lang  Række  saadanne  Bøger,  der  foreligger. 
Tilsammen  taget  giver  de  et  alsidigt  og  yderst  karak¬ 
teristisk  Mosaikbillede  af  Industriens  Historie  gennem 
Aarene.  —  Det  her  sagte  gælder  i  allerhøjeste  Grad 
om  den  foreliggende  Bog:  Aktieselskabet  Brandts 
Klædefabrik,  1869—1919,  af  Povl  Drachmann.  Den 
danner  ligesom  forudgaaende  Beskrivelser  fra  vor 
Tekstilindustri,  f.  Eks.  angaaende  Bloch  &  Andresen, 
og  det  i  sin  Tid  udsendte  interessante  Værk,  om¬ 
handlende  Kjærs  Mølle,  et  udmærket  Billede  af  Vil- 
kaarene  for  dansk  Tekstilindustris  Opkomst.  Det  er 
Beretningen  om  udholdende  og  flittige  Mænds  Besvær 
i  Fabrikationen,  med  Fabrikationen  og  med  deres 
Omgivelser.  Aldrig  fortæller  disse  Blade  —  i  hvert 
Tilfælde  saa  godt  som  aldrig  —  om  Aladdin,  Turbanen 
og  Appelsinen,  sjeldent  om  Støtte  og  Forstaaelse  fra 
Nationens  Side  i  Arbejdet  for  at  rydde  Vanskelig¬ 
heder  af  Vejen  og  skabe  Jordbund  og  Muligheder  for 
at  brødføde  en  stigende  og  betydelig  Befolkningstil¬ 
vækst.  Thi  den  Begejstring  for  nationalt  Arbejde, 
som  kendes  fra  andre  Lande  og  Folk  —  og  som 
skulde  synes  saa  naturlig,  at  den  slet  ikke  behøvede 
at  stimuleres,  men  som  vi  herhjemme  har  maattet 
danne  en  særlig  Forening  for  at  søge  skabt  —  den 
træffes  kun  sjeldent  og  sporadisk  i  den  store  Befolk¬ 
ning,  og  kun  hos  dem,  der  ser  lidt  ud  over  Dagen  og 
Vejen. 

Det  staar  alt  at  læse  i  Povl  Drachmanns  Bog,  der 
oplyser,  at  Oprindelsen  til  Brandts  Klædefabrik  er  et, 
som  det  synes  gennem  hele  det  18.  Aarhundrede  dre¬ 
vet  Kundefarveri  i  Odense.  Omegnens  og  Byens  Folk 
leverede  hjemmegjorte  Garner  og  Klæder  til  Farvning, 
og  fik  dem  hjem  igen.  Det  var  i  den  gamle  Tid  — 
Indigofarveriets  —  før  Aniliner  og  lignende  Djævel¬ 
skab  kom  op.  —  Der  var  mange  af  den  Slags  i  Lan¬ 
det,  mindst  et  i  hver  større  By.  Men  ved  Midten  af 
forrige  Aarhundrede  fik  disse  Farverier  daa rlige  Tider, 
Import  begyndte  og  Husfliden  indskrænkedes,  og  det 
blev  da  Opgaven  for  den  meget  klartskuende  Inde¬ 
haver,  Søren  Kisbye  Brandt,  at  søge  en  Virksomhed 
tilknyttet,  der  kunde  »beskæftige«  Farveriet  —  om  man 
saa  tør  udtrykke  det,  og  han  valgte  hertil  Fremstilling 
af  Klæde.  Medens  talrige  andre  lignende  Virksom¬ 
heder  tumledes  videre  paa  Tidens  Strøm  og  stødte 
paa  Modgangstidernes  Skær  og  Grunde,  manøvrede 
»den  gamle  Brandt«  —  og  efter  ham  særlig  hans  Søn, 
Søren  Christian  Brandt,  og  senest  en  af  dennes 
Svigersønner,  Fabrikant  Mengel,  —  Virksomheden 
gennem  aarelange  Vanskeligheder  og  stadig  frem  og 
atter  frem,  til  den  i  Øjeblikket  staar  som  en  smuk, 


moderne  Fabrik  i  fuld  Kraft  og  med  et  godt,  gammelt 
Navn  —  det  bedste  Ry  for  gode  Varer,  som  iøvrigt 
dansk  Klædeindustri  i  det  hele  efterhaanden  har  er¬ 
hvervet  sig. 

Bo-gen,  der  er  nydeligt  illustreret  og  foreligger  i  det 
smukkeste  typografiske  Udstyr,  slutter  med  en  grun¬ 
dig  Omtale  af  Virksomhedens  Indretning  nu  i  vore 
Dage  —  de  mange  Afdelinger:  Spinderi,  Væveri,  Val¬ 
keri,  »Overskæren«  o.  s.  v.  —  Det  er,  hvad  der  beret¬ 
tes  om  i  denne  Bog,  der  udmærker  sig  ved  en  for¬ 
bavsende  Fylde  og  Forstaaelse.  Formen  er  Digterens, 
Indholdet  snart  Teknikerens,  snart  Nationaløkono¬ 
mens.  Fra  først  til  sidst  præges  den  af  sin  Forfatters 
Begejstring  for  Industri  og  skabende  Kræfter  over¬ 
hovedet  —  og  Brandts  Klædefabriks  Historie  er  vel 
egnet  til  at  begejstre.  —  Det  Faatal  af  Udvalgte,  der 
har  faaet  Bogen  om  Brandts  Klædefabrik  i  Hænde, 
vil  fryde  sig  over  den.  Den  er  let  læst  —  trods  det 
lødige  Indhold.  G.  G. 

□□□□□□ 

Standardisering 
indenfor  den  svenske  Industri. 

En  Foredragsserie. 

Blandt  de  Publikationer,  »Sveriges  Industriforbund« 
udsender,  er  nu  udkommet  de  Foredrag,  som  holdtes 
ved  Forbundets  Diskussionsmøde  om  ovennævnte 
Emne,  den  9.  April  iaar.  Den  letlæste  lille  Bog  paa 
88  Sider,  som  er  udkommet  i  Kommission  hos  A/S 
Nordiska  Bokhandeln  i  Stockholm,  lil  en  Pris  af  3,50 
Kr.,  indeholder  7  Foredrag  foruden  forskellige  Indlæg 
i  Diskussionerne  og  danner  en  udmærket  Indledning 
til  Forstaaelse  af  Bestræbelsernes  Hovedprinciper  og 
deres  Muligheder  i  Øjeblikket  for  Gennemførelse. 

Overingeniør  Forsberg  indleder  Bogen  med  et  Fore¬ 
drag  om  Standardiseringen  i  Almindelighed  og  For¬ 
delene  derved  samt  om  Farerne  ved  en  Standardise¬ 
ring,  der  foretages  uden  Sagkundskab,  og  de  øvrige 
6  Foredragsholdere  fortsætter  med  at  uddybe  Spørgs- 
maalet  for  hver  sin  af  Sveriges  større  Industrigrene. 

Allerede  Indlederen  berører  Byggeriet,  idet  han  ud¬ 
taler,  at  med  de  Materialepriser  og  de  Arbejdspriser, 
der  findes  i  Øjeblikket,  tror  han,  at  den  eneste  Løs¬ 
ning  af  Boligspørgsmaalet  ligger  i  Retning  af  en  Stan¬ 
dardisering  saavel  af  hele  Bygninger  som  af  de  for¬ 
skellige  anvendte  Materialer.  Kaptajn  Elliot  betragter 
dette  Forslag  fra  forskellige  kunstneriske  og  økono¬ 
miske  Synspunkter  og  er  af  den  Opfattelse,  at  der 
kunstnerisk  snarere  vil  vindes  end  tabes  ved  Standard¬ 
iseringen,  og  at  den  økonomiske  Fordel  i  hvert  Fald 
vil  være  uhyre. 

Tekstilindustrien  behandles  af  Direktør  Hennig, 
som  ganske  kort  udtrykker  som  sin  Opfattelse,  at 
medens  Standardisering  for  Raavarernes  Vedkom¬ 
mende  er  ønskelig,  og  man  ogsaa  har  Øjnene  aabne 
herfor,  saa  er  Forholdene  i  Sverige  ikke  saadanne, 
at  en  Standardisering  af  Halv-  og  Helfabrikata  kan 
anses  for  tilraadelig.  Den  Standardisering,  som  under 
Krigen  af  Staten  blev  paanødet  Industrien,  haaber 
Direktør  Hennig  meget  snart  vil  blive  ophævet. 

Ingeniør  Vestergrens  F'oredrag:  »Nogle  Sjmspunkter 
angaaende  Standardisering  indenfor  Papirindustrien« 
er  maaske  det,  der  giver  Læseren  den  klareste  For- 
staaelse  af  Standardiseringens  Problem,  idet  Ingeniø¬ 
ren  kun  beskæftiger  sig  med  et  enkelt  Spørgsmaal, 
Papirs  Format,  og  indgaaende  behandler  de  forskel¬ 
lige  fremkomne  Forslag  til  Normal-Formatet.  De 
efter  Foredraget  aftrykte  Diskussionsindlæg  viser  og- 
saa,  med  hvilken  Interesse  det  maa  have  været  paa¬ 
hørt. 

Forholdene  for  Jernindustriens  Vedkommende  be¬ 
handler  Ingeniør  Ekstrand.  Han  peger  paa,  at  et 
stærkt  Sammenhold  er  nødvendigt  mellem  Fabrikerne, 
hvis  Standardiseringen  skal  udformes  effektivt,  idet 
de  maa  dele  Fabrikationstyperne  imellem  sig  og  saa- 
ledes  maaske  oprette  et  fælles  Salgskontor  med  Op¬ 
gaver  i  Lighed  med  Stahlwerks-Verbands. 

En  historisk  Oversigt  over  Standardiserings-For¬ 
søgene  giver  Ingeniør  Traneus,  som  er  en  ubetinget 
Tilhænger  af  Systemet  for  den  elektrotekniske  Indu¬ 
stris  Vedkommende,  og  han  bringer  tillige  et  ret  ud¬ 
førligt  Forslag  til  Organisation  og  Finaneiering'  af 
Standardiseringen. 

Endelig  afsluttes  Foredragsholdernes  Række  med 
Ingeniør  Hallstrøm,  som  paa  Maskinindustriens  Vegne 
giver  Standardiseringen  sin  fulde  Støtte. 

Betænkeligheden  ved  Indførelse  af  streng  Standard¬ 
isering  faar  sit  klareste  Udtryk  i  det  sidste  af  otte 
Punkter,  som  Sir  John  Wolfe  Barr}',  den  Mand  paa  hvis 
Initiativ  det  engelske  Standardiseringsudvalg  nedsattes 
og  dettes  nuværende  Præsident,  fremsatte  i  en  Tale 
i  Maj  1917: 

»Normerne  skal,  hvad  der  maaske  er  det  vigtigste, 
aarligt  underkastes  Revision  for  ikke  at  bremse  Ud¬ 
viklingen  indenfor  forskellige  Fag  og  ikke  at  lade  deres 
Arbejdsmetoder  stivne.« 

Fordelene  ved  Standardiseringens  Indførelse  er  paa 
den  anden  Side  saa  store,  at  det  er  værd  at  gøre  sig 
bekendt  med  dem,  saa  meget  mere  som  der  er  Sand¬ 
hed  i  hvad  Ingeniør  Traneus  udtaler: 

»Dette  er  saa  meget  nødvendigere,  som  vi  for  de 
fleste  Raavarebehovs  Vedkommende  er  henvist  til  Im¬ 
port,  og  en  Tendens  synes  at  gøre  sig  gældende  i  Ud¬ 
landet  til  at  lade  os  betale  Raavarerne  dyrt,  men  faa 
Helfabrikata  til  forholdsvis  billige  Priser.  Hvilken 
Fare  dette  betyder  for  vor  Industri  behøver  ingen 
Paavisning.  Under  saadanne  Forhold  og  tillige  i  Be¬ 
tragtning  af  Arbejdslønnens  Stigning  er  en  vidt  dreven 
Standardisering  vor  eneste  Redning.« 

□□□□□□ 

Sveriges  Vandkraft. 

Det  svenske  Fagblad  »Verkståderna«  oplyser,  at 
Sveriges  disponible  Vandkraft  skønsmæssigt  er  opgjort 
til  omtrent  10  Miil.  HK.,  som  er  tilgængelige  de  6 
Maaneder  af  Aaret,  eller  ca.  63A  Mili.  HK.  tilgænge¬ 
lige  i  9  Maaneder,  hvilket  i  sidste  Tilfælde  vil  sige 
omtrent  1,170  HK.  pr.  Tusind  Indbyggere.  I  Sam¬ 
menligning  med  de  øvrige  evropæiske  Lande  staar 
Sverige  som  Nr.  2,  idet  Norge  er  Nr.  1  med  7  500  000 


HK.  i  sine  industrielt  anvendbare  Vandfald.  Som 
Nr.  3  stod  det  gamle  Østrig  med  6130  000  HK.,  der¬ 
næst  kommer  Frankrig  med  5  857  000,  Italien  med 
5  500  000,  Schweiz  med  1  500  000,  Tyskland  med 
1  425  900  og  Storbritannien  med  963  000  HK.  For¬ 
holdet  stiller  sig  dog  paa  en  anden  Maade,  naar  de 
andre  Verdensdele  medtages  i  Betragtningen.  De 
Forenede  Stater  skal  saaledes  raade  over  200  Mill. 
HK.,  hvoraf  Niagara  alene  repræsenterer  7  Mill.  Ka- 
nada  har  26  Mill.  HK.,  og  alene  Viktoriafaldene  i  Sam- 
besilloden  i  Afrika  skal  repræsentere  25  Mill.  HK. 

Man  har  beregnet,  at  3,5  Mill.  HK.  af  de  svenske 
Faids  samlede  Kraft  i  Øjeblikket  er  egnede  til  Udbyg¬ 
ning  og  kan  forventes  udbyggede  i  Løbet  af  de  næste 
50  Aar.  Samtidig  foreligger  en  Specialundersøgelse 
af  de  hidtil  indregistrerede  Værker.  Efter  denne 
fandtes  der  i  1916  ialt  728  Værker  med  en  samlet 
Effekt  af  926  330  Turbine-Hestekræfter  og  i  1917  787 
Værker  med  1  105  096  Turbine-Hestekræfter.  Ca.  85 
pCt.  af  den  udnyttede  Kraft  blev  ved  Udgangen  af 
1917  anvendt  til  at  drive  elektriske  Generatorer,  kun 
15  pCt.  til  direkte  Drift.  De  tilsvarende  Tal  for  1916 
var  82  og  18  pCt. 

Udbygningsprocenten  er  meget  forskellig  for  de 
forskellige  Distrikter:  4,4  pCt.  for  Øvre-Norrland  mod 
80,5  pCt.  for  Mellem-Sverige  og  ligeledes  meget  varia¬ 
bel  for  de  enkelte  Flodomraader.  Den  højste  Udbyg¬ 
ningsprocent  fremviser  Mælaromraadet,  hvor  især  i 
Bergslagerna  næsten  alt  tilgængelig  Vandkraft  er  ta¬ 
get  i  Brug. 

En  Fordeling  af  de  i  1917  indregistrerede  Værker 
efter  Størrelsesgrupper  viser,  at  det  overvejende  An¬ 
tal  —  omtrent  80  pCt.  —  udgøres  af  Smaaanlæg  un¬ 
der  1000  HK.,  som  dog  tilsammen  kun  raader  over 
ca.  15—16  pCt.  af  den  samlede  Effekt.  Anlæg  paa 
over  10  000  HK.  og  derover  udgør  blot  2  pCt.  af  det 
samlede  Antal,  men  repræsenterer  næsten  Halvdelen 
af  Totaleffekten.  Det  største  Værk  er  Trollhættan 
paa  nær  ved  130  000  HK. 

Der  er  blevet  foretaget  omhyggelige  Undersøgel¬ 
ser  for  at  klarlægge  Anlægsomkostningernes  Stør¬ 
relse  for  de  forskellige  Slags  Vandkraftanlæg.  Disse 
Undersøgelser  gav  til  Resultat,  at  Udbygningsomkost¬ 
ningerne  blev  193  Kr.  pr.  Turbine-Hestekraft  og  320 
Ivr.,  naar  Reservekraft  og  Fordelingsanlæg  medregne¬ 
des,  for  hver  HK.  af  Værkets  samlede  Effekt.  Reg¬ 
ner  man  med  disse  Gennemsnitstal  ogsaa  for  de  Vær¬ 
ker,  hvis  Anlægsomkostninger  ikke  er  registrerede, 
kommer  man  til  en  samlet  Anlægssum  for  alle  Vær¬ 
ker  ved  Udløbet  af  1916  paa  192,3  Mill.  Kr.  For  alle 
Værker,  der  ved  Udløbet  af  1917  var  byggede  eller 
var  under  Bygning,  er  den  tilsvarende  Sum  237,4  Mill. 
Kr.  Omkostningerne  pr.  monteret  Hestekraft  varie¬ 
rer  stærkt  fra  35,36  Kr.  i  den  laveste  til  4,23  Kr.  i 
den  højeste  Størrelsesgruppe,  heri  ikke  medregnet 
Renter  og  Afskrivninger.  Indenfor  de  forskellige 
Grupper  er  Udgifternes  procentmæssige  Fordeling 
ganske  uensartet.  Udgifterne  til  Administration,  Re¬ 
parationer  o.  1.  er  forholdsvis  større  for  de  højere 
Grupper,  medens  f.  Eks.  Udgifterne  til  Arbejdsløn  er 
forholdsvis  mindre. 

Af  en  særlig  Undersøgelse  fremgaar  paa  den  ene 

Side  de  aarlige  Omkostningers  Formindskelse  sammen 
med  Forøgelsen  i  udbygget  Effekt  og  paa  den  anden 
Side  de  betydelig  større  Omkostninger  for  de  forde¬ 
lende  Værker  end  for  de  Værker,  som  benyttes  til 
eget  Behov.  For  Industrikraftværkerne  er  særlig  Ud¬ 
gifterne  til  Administration,  Personel  og  Reparationer 
lave.  Høje  Distributionsomkostninger  fremviser  i 
Særdeleshed  de  kommunale  Værker. 

De  samlede  Produktionsomkostninger  pr.  Ivilowat- 
time,  incl.  passende  Afskrivninger,  løber  med  5  pCt. 
Rente  af  Anlægskapitalen  op  til  gennemsnitlig  1,38  Øre 
eller,  naar  Statens  Kraftværker  —  hvor  særlige  For¬ 
hold  gør  sig  gældende, —  fraregnes,  1,51  Øre,  varierende 
fra  5,41  Øre  ved  kommunale  Værker  til  0,77  Øre  ved 
større  Industriværker. 

□□□□□□ 

Mindre  Meddelelser. 

En  Maksimalpris  kvæler  den  tyske  Sukkerindustri. 

Et  Eksempel  paa  Virkninger  af  en  uheldig  Maksi¬ 
malprispolitik  frembyder  den  tyske  Roesukkerindustri. 
Før  Krigen,  i  Høstaaret  1913—14,  fremstilledes  der 
54,4  Mili.  Centner,  hvoraf  21,7  Miil.  Centner  blev  eks¬ 
porteret.  Den  sidste  Sukkerhøst  indbragte  derimod 
kun  27  Miil.  Centner,  og  man  anslaar  den  nu  sted¬ 
findende  Høst  til  blot  16  Miil.  Samtidig  har  Tysk¬ 
lands  vigtigste  Konkurrent,  Kuba,  forøget  sin  Produk¬ 
tion  fra  4872  Mili.  Centner  (1913)  til  69  Mili.  Centner 
(1918). 

Selv  om  denne  voldsomme  Nedgang  i  den  t}rske 
Sukkerhøst  maa  tilskrives  forskellige  Aarsager,  saasom 
Grænsereguleringerne  mod  Vest  og  Øst,  Kulproduk¬ 
tionens  Fald  og  Arbejdskraftmangel,  maa  den  vigtigste 
Faktor  dog  regnes  at  være  Maksimalprisen,  der  sim¬ 
pelthen  har  faaet  Bønderne  til  at  opgive  Sukkerroe¬ 
dyrkning.  Resultatet  er  dette,  at  man  maa  importere 
en  Del  Sukker  til  en  Pris  af  200  å  300  Mark  pr.  Cent¬ 
ner,  medens  en  Forhøjelse  af  den  indenlandske  Pris 
til  blot  60  å  70  Mark  pr.  Centner  vilde  have  gjort  al 
Import  unødig.  —  Ikke  al  »Prisregulering«  er  lige 
billig! 

Optimisme  indenfor  tysk  Jernindustri. 

»Svensk  Handelstidning«  beretter  fra  »Hasper  Eisen- 
und  Stahlwerk«s  Generalforsamling  for  kort  Tid  siden, 
at  Bestyrelsens  Formand,  Gehejmeraad  Klockner,  en 
af  Tysklands  mest  kendte  Bjergværksindustrimænd, 
udtalte,  hvorledes  Arbejdernes  individuelle  Arbejds- 
y delser  i  den  senere  Tid  har  forbedret  sig  meget, 
hvorledes  Akkordsystemet  mange  Steder  er  blevet  gen¬ 
indført  og  genindført  til  Arbejdernes  Tilfredshed,  hvor¬ 
ledes  Tilstrømningen  af  Arbejdere  til  Kulgruberne  i 
Rhinegnene  varer  ved,  og  hvorledes  man  regner  med 
øget  Totalproduktion  overalt,  hvis  det  blot  bliver  mu¬ 


ligt  i  større  Stil  at  opføre  Arbejderboliger  til  Vinteren. 
Gehejmeraad  Klockner  nærede  den  faste  Overbevis¬ 
ning,  at  Strejkefeberen  var  paa  Retur  og  rolige,  ord¬ 
nede  Arbejdskaar  i  Vente. 

Irsk  Linnedindustris  Mangel  paa  Raastoffer. 

I  »Norges  Utenrikshandel«  finder  man  det  i  Over¬ 
skriften  nævnte  Spørgsmaal  behandlet  i  en  længere, 
historisk  Artikel.  Irland,  hvor  Storbritanniens  Linned¬ 
industri  er  koncentreret,  en  Industri,  der  før  Krigen 
repræsenterede  en  Kapital  paa  næsten  20  000  000  £,  en 
aarlig  Eksport  til  over  8000  000  £,  beskæftigede  3A 
Millioner  Arbejdere  og  havde  en  Kende  mindre  end 
en  Million  Spindemaskiner  i  Gang,  lider  nu  under 
ikke  at  kunne  fremstille  Raavarerne  selv.  Den  Raa- 
stofmængde,  116  000  Tons,  som  Industrien  før  Krigen 
arbejdede  med,  importeredes  med  82000  Tons  fra  Rus¬ 
land,  en  Import  der  bortfaldt  ved  det  russiske  Sam¬ 
menbrud,  med  18000  Tons  fra  Frankrig  og  Belgien, 
hvis  raastofproducerende  Egne  besattes,  med  2  000 
Tons  fra  Holland,  der  standsede  Eksporten,  og  med 
1000  Tons  fra  Tyskland  og  Østrig.  Tilbage  blev  13000 
Tons  (en  god  halv  Snes  Procent  af  hele  Raastoffor- 
bruget)  stammende  fra  Irland  selv.  Som  Følge  af  de 
fortvivlede  Produktionsforhold,  Krigstiden  derfor  bød 
paa,  er  Markederne  udhungrede,  og  endnu  er  der  intet 
Haab  om  at  naa  op  paa  tilnærmelsesvis  Fredsproduk¬ 
tionen.  Denne  den  irske  Linnedindustris  Stilling  be¬ 
lyses  tilstrækkeligt  af  Prisstigningen.  I  1913:  54  £  pr. 
Ton:  1914:  104  £;  1915:  175  £;  1916:  183  £;  1918:  240  £ 
og  nu  (den  af  Regeringen  garanterede  Pris):  280  £. 
men  (i  Virkeligheden):  320  ,£  pr.  Ton. 

□□□□□□ 

Erhvervenes  Pressesekretariat. 

Arbejdsgiverforeningen  og  Industriraadet  har  i 
Fællesskab  oprettet  et:  Erhvervenes  Pressesekretariat, 
som  skal  have  til  Opgave  at  indsamle  Oplysninger  om 
Arbejder-,  industrielle  og  sociale  Spørgsmaal  og  navn¬ 
lig  ved  at  stille  Materiale  til  Raadighed  for  Pressen 
oplyse  den  offentlige  Mening  om  disse  Forhold. 

Det  er  tillige  Planen,  at  Erhvervenes  Pressesekre¬ 
tariat  skal  være  en  Slags  Konsulent  i  Presseanlig'gen- 
der  for  de  to  Foreningers  Medlemmer. 

Vi  anmoder  derfor  Industrien  om  i  alle  Sager,  hvor 
man  ønsker  Forbindelse  med  Pressen,  at  henvende 
sig  til  Pressesekretariatet,  der  da  vil  yde  Vejledning, 
ligesom  man,  for  at  Sekretariatet  paa  fyldestgørende 
Maade  kan  udføre  sin  Opgave,  anmodes  om  til  enhver 
Tid  at  give  Sekretariatet  saadanne  Oplysninger,  som 
det  maatte  ønske. 

Erhvervenes  Pressesekretariat  har  Kontor  Lille 
Kongensgade  1,  Kjøbenhavn  K.,  Telefon  C.  5630. 

Den  daglige  Ledelse  varetages  af  Redaktørerne  Victor 
Lemkoiv  og  Anders  Vigen. 

